GEORGE POTRA 





 BUGUREŞTU 





DIN BUCUREȘTII DE IERI 


VOLUMUL I 


GEORGE POTRA 


DIN 
BUCUREȘTII 
DE IERI 


VOLUMUL I 


k 


O 


EDITURA ŞTIINŢIFICĂ ŞI ENCICLOPEDICĂ. 
Bucureşti, 1990 


COPERTA ŞI SUPRACOPERTA: SIMONA DUMITRESCU 


ISBN  973-29-0018-0 


Prinos de recunoştinţă părinților mei 
Maria şi Crăciun Potra 


CUPRINS 


VOLUMUL, I 


INTRODUCERE: e seta te ral ataca Aa dear alla e aa atata D007 aa da Ed d ap 
CUM AU DEVENIT BUCUREȘTII CAPITALA ȚĂRII... ceeace 
VIAȚA SOCIALĂ ÎN ULTIMELE PATRU VEACURI.........ccceeceneri 
Familia şi Caga. u ionita: sera atare azere iata e aaa aa ata ia tată nisi aaa 
Testamente şi donații ....... aceea ee eee eee eee eee 
Diate de boieri şi orăşeni ........sssssssessescossesasssseceessesanaseno 
Daruri domneşti către biserici şi mănăstiri ......sssnsssasseseesrereseo 
Daruri de la boieri şi orășeni către mănăstiri și biserici ...... cc... 
Daruri domneşti către persoane.........c ceea 
Alte daruri între persoane ....... ceea ee aaaaaeae 
Pricini și judecăţi civile .........escseneenneeeeeeeeeaeaeaeaeeaaaaaaaaa 
Judecata domneaşcă....... ceea eee eee ee ea eee eaaeaaa 
Hotărnicii.... cc... E E ioan 078 ac sta aduca ras da aa aa aa 
Prescripţiuni: . cisean gata ati da ada da snagov a Ec d a 
Proceduri şi formule juridice la vînzări, schimburi şi închirieri ,........... 
Vinzări de bupuri nemișcătoare ..........mnneaeeeeeeaeeeeeeaeeaaaeaaa 
Schimb de bunuri imobiliare ........ ceea ea aa ana aeeena aaa 
Închirieri de bunuri nemișcătoare ..........cceceu eee eeeeeenenaeeeeea 
ALAIURI DE PRIMIRI ȘI ÎNSCĂUNĂRI DE DOMNI, SAU LA DIFERITE 
ALTE EVENIMENTE sn caci ca a cata atacarea a aa ca Sa a atat ad da aa 
ALAIURI, CEREMONII ȘI PRIMIRI DE CĂLĂTORI STRĂINI LA CURTEA 
DOMNEASCA. + nasca eul a pl e Ata că da a a pf cea E 
MONUMENTE  DISPĂRUTE........c eee eee eeeeeeee pe aie EE 
Mănăstirea Sărindar....... aaa a aaa ae maia at ta aa a pa dnei faza late i 
Biserica Stelea. ...pespesepepeespeesessresesssa poras nias TEE 
RĂZMERIȚE ŞI CALAMITĂȚI.. cc ppreceee TEERAA iaren 
Răzmeriţe ..... ogor sate pis aaa e aci OREA TA cana EEEE 
Incendii „pepe. vad EEA EE E EET R PPAT A 


Cutremure ppeccc cc... pia tă pipa diana a ai aia atasa al SEEE ETETE I EERE 
Inundații .pesgppesepessssse EEE POR fă pipa alei e 29 pa... 


PODGORIA ŞI VIILE ORAŞULUI BUCUREȘTI. ,. pp... MEI T 
BUCUREŞTIOARA, UN PÎRÎU DISPĂRUT...... ANTEP E 


ASPECTE EDILITAR-URBANISTICE ,...... paapaa EET E ttri 
Vechile pavaje ale oraşului.. peppes eee pises atatia n alai rerpepepse ti ce 
Alimentarea cu apă...... teepepperepereessetereeese îpantaceansaaeei ti 
Iluminatul şi paza de noapte a orașului....... Manane a iaca tara da iii 
Băile în şecolele XVI—XIX.... cc pe... oaia ta tne Ti a a Gras 
Mori cu apă, cai, vint şi aburi .....sesepessssssssssenus jooeeaeeposepase 
Primul proiect gdilitaro- -urbanistic al orașului (1830)............ teren 
Gospodărirea grașului acuņ un veac și jumătate. pap: k. ia astă 


12 

15 
22 
23 
29 
30 
37 
40 
43 
46 
47 

48 

53 
55 
56 
56 
64 

66 


69 


96 
430 
130 
138 
145 
145 
148 
158 
167 
181 
188 
198 
206 
206 
234 
254 
264 
27% 
291 
297 


8 CUPRINS 


GRĂDINI. -SI PARCURI. epeetan iaca atăt ga e ataca a d 3 aaa 
Grădina  :CIȘTMIBIU science rata alia a a dă ii E A R dai asa a uta 
Soseaua: Kiseleff m ese patati tara ara aaa eta ia iata ant ata O aaa 
Parcul Libertăţii... ea aaa eee o sa a n a aia talin E 6 iara aia 

CALEA DOROBANȚI (ULIȚA HERĂSTRĂU)... eee eeaeee 

ÎNFRUMUSEȚAREA ŞI URBANIZAREA DEALULUI MITROPOLIEI...... 

TIRGUL: MOSILOR e ocoale n aa ia 


LIPSCA NII ŞI IMPORTANȚA LOR ÎN DEZVOLTAREA COMERȚULUI...... 
CAFENELE ..î sie eee co one a aaa 0 a at i ai da da a asia i ea Aaa ata 
„CASA CAPŞA“ (COFETĂRIE, RESTAURANT, CAFENEA)................ 


CUM SE CĂLĂTOREA ALTĂDATĂ........ ceea 
Butci, rădvane, caleşti, carete............cc cc... a zice Bai e toata 
Trăsuri, cupeuri, birje de Herasca .......uussnesnenorunnoneorrsrsorsoo 
Tramvaie cu cai şi electrice......,.. ceea eoeoeoeeeeaea 
Tramcarele lui Toma Blindu ......... eee eee eee 


VECHI CASE BUCUREŞTENE,...... eee eee ase 
Casa poetului Ienăchiţă Väcărescu........esnsnsssesooesesoensssrenoo 
Casa arhitectului Iacob Melic.....,,, ceea 
Palatul Suţu (Muzeul de istorie şi artă al municipiului București) ........ 
Casa lui Ion Ghiorma neguţătorul, de pe Calea Tirgoviştei..........,...... 
Casa de pe Podul Mogoșoaiei în care a concertat Franz Liszt, la 4847........ 
Casa Constantin Krețulescu .........cce eee eee eeeeaeeeee 
Casa Nicolae Kreţulescu ........cceeee eee eee E EEA 
Casa Scarlat Kreţulescu (Muzeul literaturii române) ..............c. sk... 
Casa cu geamuri bombate.........esssosssossesossenoosesooossoooeeoo 
Casa Vanic de pe Podul Mogoșoaiei. ,...,.,.. cecene eeoanese 
Casa în care a trăit Maria Obrenovici....... ceea 
CITEVA ŞTIRI NOI ŞI PRECIZĂRI ÎN LEGĂTURĂ CU MĂNĂSTIREA ANTIM 


TEATRUL -NAŢIONA De ee o aa ca Aa aa a îti ad 


VCLUMUL II 


ÎNVĂȚĂMÎNTUL ÎN VECHIUL BUCUREȘTI....... cec eaeeeee 
Şcoala domnească de slovenie...........c ceea ee eeeeeeoeoneease 
Pensionul lui Geanelloni. ...... ceas 
Institutul Schewitz-Thierrin ..........essesesssoeosseeseseseseseseteoo 
Petrache Poenaru şi prima şcoală de agricultură din România .......... 


FIGURI ŞI TIPURI BUCUREȘTENE ....,... cecene 
Haiducul Ioniţă Tunsu.....,... ceea onora oenese 
Căpitan Costache, spaima bucureştenilor. ..........sessssessssssesoeeo 
Cilibi Moise, neguţător ambulant, filozof popular.............c.. cc... 
Un pașoptist uitat: Grigore Serrurie...........c ceeace. N 
Pităreasa Zinca, mama lui Nicolae Bälcescu.......sesesssssosoososeeseo 
Maria I. Heliade Rădulescu .......s..soessosssoosrosossoeseseseeoeo 
Bonifaciu Florescu............ E ao due ate EE E T, 
Pictorul Oscar Obedeanu (1866—1915)........ ce eeeoeeeeeeeese 
Nicolae Iorga — Omul (1871—1940)........ eee eeeeeeoeeooeeesee 
Artur Enășescu, autor de poezii devenite cîntece populare................ 
Magnilicenţius „regele condeiului“ ....,.. cc eeeeoeeoooeeese 


CUPRINS 


MEDICI: DE ALTĂDATĂ, seca e miel ca e pe nont en a 0 at rai d abate 
Dr. Dimitrie Marcu, în legătură cu o scrisoare inedită din 1785 ............ 
Alcibiade Tavernier, medic francez la București. .....,esssessseresseceees 
Constantin Estiotu, medic în prima jumătate a secolului XIX.............. 

LAGARDE DESPRE BUCUREȘTII DIN VREMEA LUI CARAGEA-VODĂ .... 

ÎN LEGĂTURĂ CU VIAȚA LUI ANTON PANN ȘI A URMAȘILOR LUI...... 

UN NEGUȚĂTOR BĂCAN, CTITOR DE BISERICĂ ....essssresscssreecees 

COSTACHE NEGRUZZI LA BUCUREŞTI, ÎN 1853...,..,..cccceceeeeeeereooce 

BREASLA BĂRBIERILOR .....s.essessseeresererecseresesesreresererees 

FALSIFICATORII DE BANI ȘI PEDEPSIREA LOR..... cc... ccccceoc... 

LOTERII ŞI JOCURI DE NOROC .....„.„cnceeeeeeneeeeeeeeeeneeeenaese 

FOTOGRAFIA ȘI VECHII FOTOGRAFI... cecen eeeneeeeeeeeeeeeose 

APELE MINERALE DE LA VĂCĂREȘTI ......se,esssscsseseseseresesesess 

ANTICARII: ss o fi tie a aan ra e aa dt atace tn Et a ae aaa cea ata aa a ra aa 

PUBLICIȘTI ÎNDRĂGOSTIȚI DE TRECUTUL ORAȘULUI... cc... 
Iosif Genilie, primul istoriograi al Bucureştilor..............ccsccccc.... 
Alexandru Pelimon şi vechiul București ....,....„cccceoeeneceeeeeeeee 
Dimitrie Papazoglu, un ctitor al istoriografiei bucureștene.............,.. 
Frédéric Dame, autor al unei frumoase şi documentate cărţi despre Bucureşti 
Domenico Caselli, un pasionat publicist al vechiului București............ 

VARIA:CURIOSA <o ienei aere ocean a saraca 62 ea a aaa ao dle e ada e 
Un boier din secolul al XVIII-lea, pedepsit pentru spiritism.............. 
O litră de aur pentru „stricarea fecioriei“.....,.......c...ccceeeeeeosoco.. 
Bătaie cu toiege (1794—1831).............sseeeeeeeeoeeeeeeeeeeeeeeee 
Măcelarii care nu vor să aducă carne la prăvăliile lor, sint pedepsiţi cu ocna 
Prima casă cu balcon din Bucureşti. ...... cc... rceeeeereeeeeeooeee 
Un antreprenor de sacale pentru alimentarea cu apă a locuitorilor ........ 
Fabrică de bere la Bucureşti în 1815............cccueeeeoeeoeeeeeeeeee 
Averea răposatului Manuc-Bei scoasă la vinzare ............c.cc cc. cc... 
Puţuri cu magnet contra trăznetului..... cc. .ccccceeeeeneeeeeeeee 
Locuri de recreaţie şi primele omnibuze pentru plimbare la Băneasa...,..,. 
Actori și saltimbanci francezi la Bucureşti în 1798 ........c cc. ..c.c.... 
Comercială... ciesaie dis ea ape plen aie iesea a 08 ET E EE acelas e a artar 
Bibliografie: i. ssietcoeitate ceară ee ea 00 ie 0 au Eine lei iara S R aă 
Rezumat în limba engleză  ....,.......cccccceeeeenooenooeeeeooeeeeeee 
Rezumat în limba franceză ......esesseseeseeeseesesererosseteresoroseoe 


INTRODUCERE 


sep 


Evoluţia unui oraş sub diversitatea aspectelor lui edilitare şi urbanistice 
urmează evoluţia societăţii în general. Din acest punct de vedere succe- 
darea evenimantelor social-politice, trecerea implacabilă a timpului, modi- 
ficarea gustului estetic în arta construcţiei edilitare, într-un cuvint întregul 
cortegiu de factori obiectivi şi subiectivi care condiționează schimbarea 
compoziţiei urbanistice a unei mari așezări orășenești, poate fi recunoscută 
prin intermediul „straturilor“ succesive pe care le păstrează imaginea lui 
contemporană. De asemenea, raportul este valabil şi în sens invers. Istoria 
unui oraş poate fi reconstituită din „semnele“ pe care le păstrează sau le 
anulează în evoluția sa de-a lungul timpului. Cu cit această istorie este mai 
bogată în evenimente, cu atît mai interesantă este descifrarea ei prin inter- 
mediul urbanisticii care are limbajul ei specific, desigur, mult mai concret 
şi viguros decit cel al unei cărţi cu paginile deschise şi ilustrate. 

Un asemenea oraş este Bucureștii, Capitala țării noastre. Istoria lui 
este strîns legată de istoria formării şi afirmării statului român. De aceea, 
cunoaşterea trecutului pe care îl închide oraşul Bucureşti în rețeaua și pro- 
filul său edilitar — de la cartierele sale vechi la cele mai noi cvartale — este 
echivalent cu parcurgerea unei lecţii de istorie a patriei în general și a Capi- 
talei sale în special. O astfel de cunoaştere şi de iniţiere în trecutul Bucu- 
reştilor de altădată este un act de educaţie patriotică, un mod pedagogic 
de a-ți forma sentimente estetice și istorice, prin cunoașterea a ceea ce este 
aparent „învechit“, patriarhal şi tradiționalist, prin depistarea în imaginea 
elementului modern a ceea ce aparține unei permanenţe, unui caracter spe- 
cific locurilor noastre istorice. 

Dar istoria vie a Bucureştilor nu poate fi cunoscută și recunoscută 
numai pe calea contactului direct cu ceea ce ni se înfățișează astăzi ochilor. 
Ea necesită un sporit efort de documentare în arhive și biblioteci, în muzee 
şi pe șantierele noastre arheologice. În ceea ce priveşte istoria orașului, efor- 
turile noastre se adaugă celor întreprinse anterior de Dim. Berendei, uitatul, 
prietenul lui Alex. Odobescu, D. Papazoglu, Ulysse de Marsillac *, G. Ionnescu- 
Gion, H. Stahl, C. I. Bacalbaşa, Nicolae Iorga, George D. Florescu, dr. N. Vă- 
tămanu, Emanoil Hagi Moscu, Constantin C. Giurescu, Dan Berindei, Paul 
Cernovodeanu, Panait I. Panait și alții care, fiecare în parte, au scris studii 
şi monografii sau lucrări de evocare asupra Bucureştilor, dintr-un punct de 
vedere parțial sau total. Oricare a fost unghiul prin care au incercat abor- 
darea istoriei bucureştene, acesta, în mod firesc, nu a putut fi exhaustiv deoare- 
ce imaginea însăși a orașului s-a schimbat odată cu trecerea timpului. Dar, nu 
numai informaţia vizuală pe care o oferă parcurgerea străzilor Capitalei noastre 
s-a schimbat în secolul nostru, ca şi în cele precedente, ci mai ales informaţia 
documentară asupra acestora, din cel puțin două puncte de vedere. 


* Ulysse de Marsillac (1821—1877), publicist şi prof. de lb, franceză la Liceul 
St. Sava şi apoi la Facultatea de litere din București, a publicat mai multe lucrări dintre 
care Guide du Voyageur à Bucarest, 1872. 

Istoricii și cercetătorii istoriei Bucureștilor au folosit doar materialu} 
arhivistic pe care îl aveau la dispoziţie la vremea lor, fie că fusese descoperit 
de ei înșiși, fie de alţii. Un material care vorbea mai mult despre secolele 
în care Bucureștii erau „scaun de domnie“, decit secolele mai apropiate. 
Acest material era însă incomplet, mai bine zis, depozitat în arhive, nepu- 
tind îi întotdeauna consultat şi verificat. Aceasta pe de-o parte. Pe de altă 
parte, a apărut momentul cind, prin eforturi individuale sau colective, s-a 
trecut la depistarea de noi documente referitoare la istoria Bucureştilor și 
la editarea lor de către Ion Ionașcu, Paul Cernovodeanu și subsemnatul. 
De asemenea, trebuie avut în vedere și foarte muliele documente şi comen- 
tarii privitoare la aceeași istorie a Capitalei, răspîndite în publicaţiile periodice. 
Or, acest efort de sistematizare documentară se află încă la început. Între 
timp noile cercetări de arhive au scos la iveală și alte documente decit cele 
cunoscute pină acum. Este momentul cînd se conturează posibilitatea alcă- 
tuirii unui corpus de docvmente bucureștene și referitoare la Bucureşti. 
„Colecţionarea şi tipărirea numai a documentelor inedite — scriam în volu- 
mul din 1961 al Documentclor privitoare la istoria oraşului Bucureşti (1594— 
1921) — n-ar fi o operă completă dacă s-ar mărgini numai la aceste docu- 
mente. Credem că un adevărat corpus documentar al Bucureştilor trebuie 
să cuprindă toate documentele, inedite și publicate, referitoare la trecutul 
său, prezentate cronologic, traduse dacă este cazul și însoţite de regeste și 
note explicative. Numai după o asemenea vastă publicaţie ar putea apare 
o cît mai bună istorie a Bucureştilor“. De la data cind formulam acest dezi- 
derat au trecut aproape trei decenii, timp în care am publicat și volumele 
II şi III din Documente privitoare la istoria orașului București (1821—1848 ) 
şi (1634—1800), vreme în care însuși aspectul modern al oraşului nostru 
începe să înlocuiască imaginea lui tradițională, așa cum se mai păstrează 
încă prin unele din clădirile și străzile sale de altădată. 

Îmi exprim dorinţa, devenită -deja nostalgie, de a contribui la im- 
pulsionarea editării acelui mult visat corpus documentar și mai ales la gră- 
birea scrierii unei istorii cît mai complete a Bucureștilor, orașul atit de fasci- 
nant, prin metamorfozele sale de-a lungul istoriei trecute şi actuale a ţării 
noastre. Desigur, documentele privitoare la istoria lui sînt încă incomplete, 
dar suficiente pentru a regăsi un fir logic pentru reconstituirea ei obiectivă. 
Prin lucrarea de faţă îmi manifest dorinţa de a completa eventualele lacune 
ale înaintaşilor mei, fiind însă conştient de faptul că noi revelații de arhivă 
ar putea să completeze pe cele oferite de mine. Fondurile documentare de la 
Arhivele Statului Bucureşti (un adevărat tezaur de o deosebită importanţă), 
de la Academia R. S. România, din muzee sau diferite colecţii așteaptă încă 
pe cercetătorul avizat şi pasionat, care să treacă la descifrarea și transcrierea 
lor în vederea descoperirii de noi informaţii cu privire la istoria Bucureştilor. 

Lucrarea de faţă are în vedere și acest aspect, dar mai ales ea încearcă 
să sistematizeze informațiile documentare de pînă acum, să extragă acele 
elemente concrete care pot facilita reconstituirea chipului obiectiv şi pito- 
resc, în același timp, al vieții materiale și spirituale a Bucureștilor. N-am 
urmărit însă în mod special relevarea pitorescului bucureştean de dragul 
pitorescului, ci descoperirea trăsăturilor caracteristice capabile să dea o 
imagine sintetică asupra diverselor aspecte care au compus (și mai compun, 
din punctul de vedere al vestigiilor) fizionomia Bucureştilor. 

Sumarul cărții urmărește, cum spuneam, realizarea imaginii siste- 
matizate a multiplelor fațete ale trecutului Capitalei noastre. Am încercat 


deci, sub controlul infor maţiei riguroase, să trasez mai apăsat contururile mai 

importante și poate mai puţin cunoscute ale vechiului București. Nu atit 
descriptiv, cît sintetic, ambiţionind să ofer cititorului şi viitorului istoric al 
Bucureştilor posibilitatea de a vedea enciclopedic cutare sau cutare domeniu 
al vieţii bucureştene edilitare, urbanistice sau instituționale. (La unele din 
acestea am depus şi mărturie ştiinţifică de cele ce personal am văzut cu ocazia 
deselor săpături efectuate pentru ridicarea noilor construcţii.) 

Astfel, după primul capitol Cum au devenit Bucureștii Capitala ţării 
urmează altul mult mai mare Viața socială în ultimele patru veacuri care cuprinde 
principalele date istorice şi elemente sugestive referitoare la noţiunea de 
„familie“ și „casă“ aşa cum rezultă ele din documente și diferite mărturii; 
cum se reflectă relaţiile între oameni prin intermediul testamentelor și do- 
naţiilor, al modului cum se desfășurau judecăţile în trecut etc. Cele două 
capitole referitoare la Alaturi ne prezintă, documentar, felul cum erau pri- 
miți domnii la înscăunarea lor, solii sau călătorii străini la Curtea domnească, 
precum şi celelalte care se făceau la diferite ceremonii și evenimente. 

Dintre numeroasele informaţii culese din actele veacurilor se conturează, 
credem, şi pulsul ambianţei sociale în care își ducea bucureşteanul viața 
zilnică, ambianţă nu întotdeauna „patriarhală“ cum s-ar putea crede, eveni- 
mentele istorice din oraş şi din afara lui solicitindu-l deopotrivă. Următoarele 
capitole detaliază viața socială a bucureșteanului pe citeva din coordonatele 
ei mai caracteristice. 

În ceea ce privește aspectele economice și utilitare am încercat ilustra- 
rea modificărilor intervenite pe faţa oraşului în capitolele: Podgoria și viile 
oraşului, Înfrumuseţarea şi urbanizarea Dealului Mitropoliei, Lipscanii şi 
importanța lor în dezvoltarea comerţului, deci acele ritmuri interioare deter- 
minate de dezvoltarea economică și politică a orașului, de importanţa tot mai 
mare prin care acestea au influenţat dezvoltarea orașului sub toate aspectele 
sale urbanistice: Iluminatul şi paza de noapte a oraşului, Alimentarea cu apă, 
Băile în secolele XVI—XIX, Tirgul Moşilor etc. 


Dar Bucureștii îşi schimbă necontenit aspectul exterior, ajungind 
un oraș al contrastelor şi interferenţelor, datorită nu numai mecanismului 
economic şi politic ci şi evenimentelor naturale prin care a trecut. N-a fost 
oraș în țara noastră mai solicitat de calamităţi naturale (incendii, cutremure, 
inundaţii, molime etc.) ca Bucureştii. Dar nu acestea au produs multele și 
feluritele schimbări ale fizionomiei sale, ci oamenii care s-au ridicat să anihi- 
leze consecinţele nefaste. Am acordat un capitol special acestor „zguduiri“ 
naturale cit şi celor provocate de spiritul înclinat spre dreptate și libertate 
socială al cetățeanului bucureștean din secolele trecute. 


De la descrierea sintetică a acestor aspecte social-istorice care au con- 
ferit o anume particularitate istoriei Bucureştilor, am trecut la concreti- 
zarea fizionomiei oraşului București prin relevarea aspectelor spirituale 
culturale și edilitare. Farmecul Bucureştilor de altădată a rezultat și din 
felul cum s-au accentuat și dezvoltat anumite „instituţii“ ori, mai bine zis, 
cum anumite trăsături ale sale au devenit instituţii caracteristice. Astfel, 
pilcurile de păduri interioare și exterioare ale oraşului au devenit grădini 
publice, locuri de divertisment pentru locuitori. Descrierea acestora în capi- 
tolele Grădini și parcuri, relevă felul în care bucureşteanul ştia să-și 
petreacă timpul liber, concepţia sa despre activităţile de divertisment. În 
același mod se pune problema şi pentru renumitele cafenele bucureștene 
sau pentru felul în care bucureşteanul știa să-și petreacă timpul (cu folos sau 
fără) la cafenea. O prezentare mai dezvoltată am făcut pentru „Casa Capşa“, 
una dintre cele mai importante cafenele şi cofetării din Bucureşti, cu o ve- 

chime mai mare de un veac, în care s-au dezbătut, ca la o „masă rotundă“, 
probleme literare şi politice” care erau la ordinea zilei. 

Titlurile următoarelor capitole: Cum se călătorea altădată, Vechi case 
bucureştene, Învăţămîntul, vorbesc de la sine despre conţinutul lor. Cu toate 
acestea, am ie pe larg capitolele Școala domnească de slovenie unde își 
insușeau învăţătura tinerii care scriau documentele și diecii de cancelarii 
ale diferitelor dregătorii de stat; de asemenea a Institutului Schewitz- Thierrin 
unde copiii oamenilor cu stare materială bună, învățau limba franceză care 
era obligatorie în orice conversaţie. 

În capitolul Publiciști îndrăgostiți de trecutul oraşului am scos în evi- 
denţă activitatea publicistică a lui losif Genilie, Alexandru Pelimon, Di- 
mitrie Papazoglu, Frederic Dame şi Domenico Caselli. 

La Varia curiosa am prezentat o serie de fapte, îndeletniciri și curiozi- 
tăți care au fost odată. 

Pe un fundal al Bucureștilor de altădată, să-l numim un fundal pano- 
ramic, de stampă, am introdus şi elementul uman prin capitolul Figuri și 
tipuri bucureştene, în care am surprins prin intermediul unor diverse sec- 
toare de viaţă și activitate (medicină, literatură, teatru etc.) mișcarea culturală, 
peisajul ei eterogen. Repet, intenţia noastră a "fost de a desena un București 
şi un tip de bucureștean cit mai exact și cit mai sugestiv totodată, de a 
face ca tabloul istoriei Bucureștilor să fie o mică enciclopedie în mişcare, 
sau care să sugereze evoluţia pe care istoria a imprimat-o bucureșteanului 
în succesiunea generaţiilor. Căci marea noastră Capitală, prin tot ce conservă 
şi edifică ea astăzi, este demnă de a avea o Enciclopedie a ei, așa cum auși 
alte metropole ale lumii. 

Spre o mai bună reconstituire, la fața locului sau în imaginație, a Bucu- 
reștilor din alte veacuri și decenii, am căutat să oferim cititorului un material 
iconografic în mare măsură inedit. De multe ori, o fotografie sau o ilustrație 
adecvată poate da mai multe informaţii documentare decit o poate face 
cuprinsul unui act vechi. 

Mulţumim şi pe această cale Editurii, prin modul operativ în care a 
înţeles să vină în întimpinarea interesului mereu crescind al cititorului de azi 
pentru istoria de ieri a Capitalei noastre. 

Mulţumim de asemenea prietenilor care mi-au pus la dispoziție, cu 
multă bunăvoință, o serie de fotografii interesante din care am reprodus 
o parte. Celelalte ilustraţii sint fotografii făcute de mine pe teren sau după 
gravuri, acuarele, litografii, fotografii vechi etc. din colecţiile diferitelor 
instituţii de stat sau persoane particulare. 

Nu uit să mulțumesc, cu toată simpatia, colegului meu mai tinăr, 
dr. Paul Cernovodeanu, care mi-a îmbogățit ilustraţia volumului precum 
şi cu o serie de informaţii, citeva inedite, pe care unii călători străini le-au 
lăsat despre ţara noastră şi în special despre București. 


GEORGE POTRA 

În anul 1987 s-au împlinit 125 ani de cînd orașul Bucureşti, datorită 
Unirii Principatelor şi centralizării administrative a statului naţional, a 
devenit Capitala României. 

Ca existență documentară, orașul a depăşit însă o jumătate de mileniu, 
iar ca trăire a oamenilor pe acest teritoriu şi locurile învecinate, pe baza cer- 
cetărilor şi a mărturiilor arheologice, s-a ajuns la constatarea că inceputurile 
lui se ridică în trecut la o vechime de peste 100000 de ani. 


Sondajele şi săpăturile care s-au făcut în ultimele decenii la Mihai 
Vodă (Arhivele Statului), Radu Vodă şi biserica Bucur au scos la iveală 
cimitire, colibe, unelte de cremene, piatră și vase de lut ornamentate. 


Perioada neolitică, bogat reprezentată prin aşezări de tip Gumelnița, 
se continuă, fără întrerupere, cu epoca bronzului care în săpăturile de la 
Ciurel, Militari, Băneasa, Pantelimon, Fundenii Doamnei şi în special în 
jurul lacului Tei ne-a lăsat o frumoasă ceramică care amintește cusăturile 
populare românești. 

Din epoca mai veche a fierului (pină în sec. V î.e.n.) în afară de diferite 
unelte de piatră, bronz și fier s-au găsit şi obiecte de podoabă și în special 
mărgele de sticlă albastră sau confecţionate din sirmă de bronz. 

Epoca geto-dacică este înfățișată prin numeroase locuri descoperite 
în incinta orașului unde prin săpăturile făcute (de Dinu V. Rosetti, Gh. Can- 
tacuzino, VI. Zirra, Panait I. Panait, Eugen Comşa, Mioara Turcu, Valeriu 
Leahu şi alţii) s-a scos o bogată ceramică, rişnițe, seceri de fier, foarfeci pentru 
tuns oile, fibule etc. care ne arată cum s-a desfășurat si evoluat societatea 
geto-dacică în această perioadă. De asemenea s-au găsit monede dacice și 
monede grecești atestind astfel legăturile economice cu locuitorii din colo- 
niile grecești de pe malul Mării Negre şi cu alţii din ţinuturile Peninsulei 
Balcanice. 

Perioada de naştere a poporului român, contemporană cu tulburătoarea 
perioadă a migrațiilor, a scos la iveală un număr însemnat de mărturii care 
ne dovedesc că, cu toate suferințele suportate din partea năvălitorilor, popu- 
lația din aceste locuri şi-a păstrat continuitatea. În această perioadă se con- 
stată, în viața locuitorilor, elemente tradiţionale geto-dacice-romane, dar 
şi influențe bizantine şi slave. 

În urma săpăturilor arheologice făcute la Străulești, Ciurel, Pipera gi 
chiar în mijlocul orașului la Piaţa de Flori s-au scos la iveală urme şi aşezări 
de viață omenească care confirmă și mai mult continuarea vieţii din vremurile 
mai vechi. Găsirea tezaurului de monede bizantine din vremea Comnenilor, 
în apropiere de Piaţa Cosmonauților (str. g-ral Eremia Grigorescu), dove- 
dește că așezarea de aici căpătase în acea vreme un caracter oarecum urban, 
în care comerţul cu ţinuturile din dreapta Dunării ciştigase un rol important. 

Într-adevăr datorită poziţiei geografice favorabile, aproape de liziera 
ce despărţea regiunea codrilor de șesul Bărăganului, legînd comerţul balcanic 
şi cel dunărean cu restul ţării și cu Transilvania, Bucureștii, — născuţi ca 
„O aşezare de negustori şi meseriași în jurul unui iarmaroc“ 1, la intersecţia 
drumurilor ce luau diferite direcţii spre curţile domnești de la Cimpulung, 
Argeş sau Tirgovişte, de-a lungul văilor Prahovei sau Teleajenului spre Braşov 
sau urmînd valea Ialomiţei spre Buzău și Brăila 2, — devine un centru în- 
floritor al vieţii economice din principatul muntean. 

Este un fapt neîndoielnic că Bucureştii au constituit, încă din secolul 
al XIV-lea, un punct întărit în jurul căruia a apărut și a înflorit mereu tirgul 
sau iarmarocul local. 

Odată cu a doua jumătate a veacului al XV-lea, dezvoltarea neintre- 
ruptă de care se bucurau Bucureștii, devenit prin propăşirea sa comercială 
tirg domnesc şi popas principal al drumului spre Giurgiu, reușește să atragă 
şi domnia care își așază scaunul aici. Vlad Ţepeş (1456—1462) este cel dintii 
domn stabilit în noua reședință de pe malurile Dimboviţei, de la care deținem 
primul document cunoscut pină acum ca fiind emis din „cetatea Bucureşti“ 
(vă grad Bukureşti ) la 20 septembrie 1459, urmat apoi de un alt hrisov dat 
la 20 februarie 1461. 

Cauzele părăsirii treptate a celor dintii capitale ale principatului mun- 
tean de la Cimpulung, Curtea de Argeș și Tirgoviște şi a inlocuirii — mai cu 
seamă a celei din urmă — cu Bucureștii, se datoresc în primul rind schimbării 
axelor comerciale și politice ce ne legau de centrul şi vestul Europei și a orien- 
tării lor înspre sud-est, spre Imperiul otoman ce se impune ca o mare forță 
pe continent mai ales după prăbuşirea Bizanțului și dominarea întregului 
bazin al Mediteranei orientale. 

Concentrarea çomerțului internaţional în direcţia Dunării şi a Imperiu- 
lui otoman, acordă Bucureştilor un rol economic de primă importanţă, deoarece 
oraşul devine cel mai important popas între Carpaţi şi Balcani. Cunoscutul 
cronicar polon Martin Cromer (1512—1589) numeşte Bucureştii „cetatea cea 
mai de frunte“ (arx primaria)? a Munteniei. Marii dregători ai domniei înce p 
să se aşeze la București şi să-și exercite funcțiunile, bineînțeles construindu-și 
case după gustul și averea lor. Primul dregător cunoscut a fost marele vornic 
Neagul care într-un document 4 din 8 noiembrie 1463 este amintit ca locuind 
aici, în timpul domniei lui Radu cel Frumos (1462—1473). 

În cartografia europeană orașul Bucureşti a fost menţionat pentru 
prima dată chiar din secolul al XV-lea; harta lui Martin Behaim din 1492 
pentru părţile dunărene are înscris şi tirgul cu numele „Bucharest“ 5. 

Începînd din veacul al XVI-lea importanţa economică şi politică a 
orașului începe a fi în continuă creştere, noua cetate de scaun disputindu-şi 
intiietatea cu Tirgovişte, de care unii domni erau legaţi mai ales prin tra- 
diție. Unele documente ale vremii amintesc fie de „minunatul scaun al Bucu- 
reştilor“ 6 (1506), fie de „minunata Cetate de scaun “? (1516), aprecieri care 


1 P, P. Panaitescu, Cum au ajuns Bucureștii capitala țării? Bucureşti, 1938, p. 10. 

2 Spiridon Cegăneanu, Urbanismul bucureștean, în „Arhitectura“, vol. V (1926), p. 12. 

3 Martin Cromer, De origine et rebus gestis Polonarum, Coloniae Agripinae (Köln), 
1589, liber XVIII, p. 413. 

4 N. Iorga, Istoria Bucureștilor, Bucureşti, 1939, p. 27. 

5 Marin Popescu-Spineni, România în istoria cartografiei pină la 1600, vol. 1, Bucu- 
reşti, 1938, p. 3. 

+ Documenta Romaniae Historica (D.R.Il.), Țara Românească, vol. II, (1501— 
1525), Bucureşti, 1972, p. 104, doc. 48. 

? Ibidem, p. 280—281, doc. 142. 

mai înainte erau hărăzite numai Tirgoviștei sau Cetăţii Argeșului. Într-un 
hrisov de la Vlad vodă Vintilă (dat la 27 decembrie 1534) se dă Bucureştilor 
titulatura plină de semnificaţie „marea cetate a Bucureştilor“ 8, Înseamnă, 
deci, că noua reşedinţă de pe malurile Dimboviţei căpătase o vădită dez- 
voltare, bucurindu-se de admiraţia contemporanilor, devenind pentru unii 
domni reședință aproape permanentă, mai ales după ce Mircea Ciobanul 
(1545—1552, 1553—1554, 1558—1559) a ridicat aici Curtea domnească, 
cea mai veche clădire din oraş, păstrată parţial pînă astăzi și transformată în 
zilele noastre în complex muzeal. 

În timpul marii epopei naţionale din vremea lui Mihai Viteazul (1593— 
1601), oraşul București a plătit tributul de singe în luptele purtate pentru 
neatirnarea şi unirea țărilor române, fiind pustiit, ars şi prădat de hoardele 
turcești și tătărești în timpul campaniilor din 1595 şi 1598. Cu toate acestea 
încă din primele decade ale veacului al XVII-lea oraşul s-a ridicat treptat 
din ruine prin munca plină de sacrificii a tîrgoveţilor, micilor meseriaşi, 
negustori, ajutaţi şi de unii boieri interesaţi în negoț. 

Orașul, ca reședință domnească, își alcătuise un renume politic și eco- 
nomic de seamă, impunindu-se ca una dintre cele mai populate aşezări din 
ţară, iar orientarea negoţului răsăritean spre Balcani şi Constantinopol reu- 
şise să-l transforme într-un centru economic important, depăşind în anumite 
privinţe Tirgovişte. Aceşti factori au contribuit la revenirea domniei în 
vremea lui Radu Mihnea (1611—1616; 1620—1623) și a succesorilor săi la 
Bucureşti, permiţind oraşului o dezvoltare ce avea să se arate vădită mai 
ales în primii ani ai domniei lui Matei Basarab, în special între 1632 şi 1640. 

Bucureştii au fost centrul marii răscoale populare din 1655, cunoscută 
şi sub numele de răscoala seimenilor și a dorobanților, adică a corpurilor de 
slujitori din oastea ţării, împotriva asupririi şi exploatării boierești şi totodată 
a jucat un rol de seamă în ultima mare ridicare comună a ţărilor române din 
1658—1659 împotriva cotropitorilor otomani. Însă odată cu înscăunarea lui 
Gheorghe Ghica (1659—1660) numit de poartă, turcii supăraţi de desele 
răscoale ale domnilor munteni sprijiniți adeseori de cei ai Moldovei și de prin- 
cipii Transilvaniei, au hotărît ca voievozii să nu-și mai strămute scaunul 
domnesc de la Bucureşti, oraş mai apropiat de Dunăre și raiaua Giurgiului, 
controlate de ei, şi să părăsească cetatea Tirgoviştei aşezată prea aproape 
de Transilvania. 

De aceea în primăvara anului 1660, un cronicar scrie: „Împărăţia au 
trimis poruncă la Ghica Vodă de au surpat cetatea din Tirgovişte, ca să nu 
aibă duşmanii împăratului [sultanului] sprijineală acolo“ ?. Astfel Tirgoviştea, 
arsă și distrusă de dușmani în timpul campaniilor din 1658—1659 şi ruinată 
din porunca lui Ghica Vodă în 1660, este părăsită de acest domn şi de urmașii 
săi, care de acum înainte își au reședința domnească — ca şi cea mitropoli- 
tană, tirnosită în 1658 şi inaugurată sub Radu Leon (1664—1669), — numai 
la Bucureşti, deschizindu-se, astfel, o nouă etapă în procesul de continuă 
ridicare a orașului de pe malurile Dimboviţei. 

Bunăstarea economică și propășirea orașului se pot observa, mai cu 
seamă, în timpul domniei lui Constantin Brincoveanu (1688—1714), cind 
marginile Bucureştilor se lărgesc mult în afară, apar noi mahalale, se deschid 
drumuri ce leagă oraşul cu satele din împrejurimi şi cu tirgurile ţării, se clă- 
desc numeroase monumente, hanuri şi case boiereşti. Viaţa culturală a fost 


8 Ibidem, vol. III (1526—1535), Bucureşti, 1975, p. 310, 312, doc. 187. 
9 C. Grecescu, Mărturiile comisului Iștoc. Un fragment de cronică (1659—1664), 
in „Revista istorică română“, VIII (1939), p. 92. 

şi ea în plină dezvoltare, s-au tipărit frumoase cărţi în tiparniţa de la Mitropolie. 

Brincoveanu a fost însă şi ultimul domn care și-a mai aruncat privirile 
şi asupra Tirgoviștei, vindecind-o pe cit a fost posibil de rănile sale, şi trans- 
formind-o, dar neoficial, în cea de a doua reședință a sa, însă numai pe timp 
de vară. Aceasta a fost cea din urmă scoatere a Tirgoviștei din colbul uitării, 
fiindcă după moartea lui Brincoveanu orașul a încetat pentru totdeauna să 
mai fie reşedinţă domnească, astfel că Bucureștii au rămas singura capitală 
a principatului muntean. 

Odată cu secolul al XVIII-lea, epocă a domniilor fanariote, a războaielor 
austro-ruso-turce pentru reîmpărțirea puterii şi a sferelor de influenţă în 
sud-estul european, însă în același timp perioadă de destrămare a orînduirii 
feudale, a apariţiei unor forme de economie precapitalistă în țările române, 
orașul Bucureşti intră într-o nouă fază. În această perioadă în ţările române 
au evoluat două curente opuse, unul de puternică influenţă feudală retro- 
gradă ţarigrădeană, la inceputul secolului, datorit înăspririi dominaţiei oto- 
mane, iar celălalt înnoitor, care va domina spre sfirşitul veacului și începutul 
celui următor, caracterizat prin transformări economico-sociale impuse de 
nevoile crescinde ale burgheziei în devenire. Aceasta este alcătuită din negus- 
torii bogaţi, din mai marii breslelor şi isnafurilor, precum și din noii boieri 
interesaţi în comerţ. Atunci se înființează noi instituţii obștești, apar manu- 
facturile, se înmulțesc hanurile, negustorii și casele de vamă (carvasarale); 
se extind pieţele de desfacere, se măresc prăvăliile. În conducerea treburilor 
obşteşti ale orașului, rolul jucat de negustorimea bogată va fi din ce în ce 
mai important. 

Revoluţia de sub conducerea lui Tudor Vladimirescu a avut urmări 
însemnate și pentru Bucureşti, deoarece intrarea lui în capitală, în martie 
1821, în fruntea pandurilor săi „a fost privită de locuitori ca începutul reali- 
zării libertăţii naţionale“ 10. Mişcarea revoluționară din 1821 a reprezentat, 
desigur, un moment de seamă în lupta poporului român pentru dreptate și 
eliberare națională, însă în condiţiile politice, sociale şi economice ale acelei 
vremi, ea nu a putut să se bucure de izbindă. Totuşi această primă revoluţie, 
care deschidea șirul luptelor ce s-au dat în tot cursul primei jumătăţi a seco- 
lului al XIX-lea pentru independenţa şi libertatea poporului român, a zdrunci- 
nat puternic oriînduirea feudală, contribuind la înlăturarea regimului fanariot. 

În deceniile următoare, cu toate deficienţele sale, prevederile Regula- 
mentului Organic — o primă încercare de constituţie a țării promulgată în 
timpul regimului de ocupaţie militară țaristă după încheierea Tratatului de 
pace ruso-turc de la Adrianopol (1829) în urma căruia principatele obțineau 
o largă autonomie — au constituit pentru organizarea comunală, edilitară 
și sanitară a Bucureștilor un progres și un pas hotărît spre modernizare 11, 

La 15 ianuarie 1831 s-a înființat „Sfatul orășenesc al orașului Bucureşti“, 
alcătuit din 5 „mădulari“ (membri) cu atribuții administrative 12. S-a pre- 
văzut fixarea întinderii Capitalei prin așezarea de 13 bariere; perimetrul 
orașului urma să aibă 9800 de stinjeni fiind împărţit în cinci culori sau plăși, 
fieeare cu cite un comisar, un corp de gardă, o breaslă de tulumbagii, de sacagii 
și de săpători. S-a instituit de asemenea o comisie edilitară în care figurau 
și arhitecţi, ce a hotărit să termine pietruirea uliţelor principale în decurs 


10 Constantin Moisil, Bucureștii Vechi. :Schiţă istorică și urbanistică, București, 
1932, p. 35. 

11 Vezi cele două capitole privitoare la organizarea edilitară și sanitară a Capitalei 
în Regulamentul Organic, Bucureşti, 1847, p. 518—544. 

12 Constantin Moisil, Primul sfat orășenesc al Bucureștilor, în „Bucureştii Vechi“, 
1—V (1930—1934), p. 136—137, 145, nr. 8. 

de patru ani, străzile să fie aliniate și prevăzute cu canale pentru scurgerea 
apelor reziduale, iar aruncarea gunoaielor în Dimboviţa să fie oprită. 

Pescăriile, abatoarele, căsăpiile, velniţele, săpunăriile au fost mutate 
afară din oraş, unde s-au fixat şi locul anumitor pieţe pentru desfacerea 
lemnelor, furajelor, legumelor, cărnii şi fructelor. S-a alcătuit de asemenea o 
casă a fintînilor ce urma să întocmească planul instalării a 50 de cișmele cu 
apă adusă, prin tuburi de fier, de la Bicu (Ilfov), paralel cu cea distribuită de 
sacagii. Pentru luminarea orașului s-au introdus felinare cu untdelemn sau 
luminări de seu. Aplicarea tuturor acestor măsuri edilitare urma să fie supra- 
vegheată de un „arhitecton“ 12 al orașului numit în acest scop. Viaţa econo- 
mică pulsa din plin nu numai datorită tranzacţiilor comerciale ci şi a activi- 
tăţii productive, oraşul avind, în 1831, nu mai puţin de 98 fabrici şi ateliere 
manufacturiere, la o populaţie de 58791 de băștinași care, împreună cu flo- 
tanţii şi supuşii străini se ridica la aproape 70 000 de locuitori, constituind 
cea mai mare aglomeraţie urbană din întreg sud-estul Europei 14, exceptind 
Constantinopolul. 

În ceea ce priveşte cultura și instrucţia publică, în această perioadă 
de avint a spiritului patriotic, de emancipare politică, ea se organizează pe 
baze naţionale. În București apar primele ziare din ţară, se înmulţesc tipo- 
grafiile, bibliotecile şi librăriile, iar în 1833 un grup de iubitori ai culturii, în 
frunte cu loan Câmpineanu, I. Heliade Rădulescu, Manolache Băleanu 
ş.a. reorganizează „Societatea filarmonică“ din Capitală ce-şi propunea in- 
ființarea unui teatru și incurajarea artelor prin „școala de declamaţie şi 
literatură“ deschisă în ianuarie 1834 în casele pitarului Dincă Boerescu de 
lingă Sf. Sava. Totodată Regulamentul Organic aduce îmbunătățiri învăţă- 
mintului, organizat prin Eforia Şcoalelor unde au activat intelectuali de frunte 
ca Eufrosin Poteca, Fetracte Fceraru, Simecn Marcovici, Florian Aaron g.a. 

La Bucureşti funcţicnau în afara Colegiului de la Sf. Sava şcoli la bi- 
serica Colţei, Amzei şi la Sf. Gheorghe, în afară de pensionatele particulare. 


În același timp s-au tipărit primele manuale de aritmetică, geografie, gra- 
matică şi istorie în limba română 15. 

În Capitală se formase astfel o pătură socială corespunzătoare aşa- 
zisei „stări a treia“ din restul Europei, alcătuită din elemente ale burgheziei, 
comercianţi, fabricanți, liberi profesioniști, intelectuali, militind pentru in- 
lăturarea ultimelor vestigii ale feudalismului și instaurarea orinduirii capita- 
liste în industrie și agricultură, pe lingă împărtășirea aspirațiilor liberale, la 
unii chiar democratice, de luminare a poporului prin emancipare sccială şi 
naţională. 

Aşadar, în mod firesc, Revoluţia burghezo-democratică de la 1848, 
izbucnită în toate provinciile românești, s-a desfăşurat în Ţara Românească 
mai mult la București între 14 iunie și 21 septembrie bucurindu-se de partici- 
parea celor mai largi pături sociale, negustori, intelectuali, meseriași, ţărani 
şi o parte din mica boierime, interesata în obţinerea drepturilor politice. 


„15 1C. Filitti, Principatele Române de la 1828—1834, Pucureșli, 1934, p. 125—128; 
E. și I. Virtosu, Horia Oprescu, Începuturi edilitare 1830—1832; Documente peniru 
istoria Bucureștilor, vol. 1, București, 1436, p. 3—4, nr. Jl; p. 10—11, nr. 1X, p. 19—22, 
nr. XXI, XXII etc. 
1 Enciclopedia României, vol. II, București, 1938, p. 555. 
18 |. C. Filitti, op. cit., p. 364—369. 

După aprecierea lui Karl Marx: „Daco-romanii... au fost ciştigaţi de spiri- 
tul revoluţionar, iar Revoluţia de la 1848 a dovedit aceasta cu prisosinţă “16. 

Deşi înăbușită prin intervenţia militară brutală a celor trei imperii 
absolutiste — otoman, țarist şi habsburgic —, Revoluţia din 1848 a avut urmări 
insemnate pentru istoria ţărilor române, zdruncinind orinduirea feudală și 
întărind credința poporului în lupta sa pentru dreptate socială şi naţională. 

După Congresul de pace al puterilor europene de la Paris (1856) în 
urma Războiului Crimeii care a frinat — pentru o vreme — veleităţile de 
expansiune ale Imperiului țarist spre Balcani, privitor la principatele române, 
Moldova şi Ţara Românească, s-a hotărit convocarea unor divanuri „ad-hoc“ 
menite a exprima doleanțele populaţiei pentru stabilirea definitivă a statului 
și organizării lui sociale și politice. 

Anii 1856—1859 au fost străbătuţi de frămintările unioniste, lupte 
politice aprige desfășurindu-se în special în marile centre urbane, cu precădere 
la București și laşi, reacţiunea încercînd din răsputeri, cu ajutorul imperiilor 
otoman și habsburgic, să împiedice satisfacerea revendicării maselor popu- 
lare, care cereau stăruitor înfăptuirea Unirii principatelor, veche năzuinţă 
patriotică. 

Sub presiunea maselor şi datorită sprijinului diplomatic al Franţei 
care a înfriînt, secondată de celelalte puteri, în Conferinţa convocată la Paris, 
rezistenţa înverşunată otomano-habsburgică, s-a înfăptuit la 5 ianuarie și 
respectiv 24 ianuarie, şi apoi recunoscută pe plan internaţional, dubla alegere, 
la Iaşi și Bucureşti, a lui Alexandru loan Cuza ca domnitor al celor două 
principate româneşti, realizindu-se astfel mult aşteptatul act al Unirii. 

Pentru dezvoltarea Bucureştilor, Unirea principatelor a avut o insemnă- 
tate covirşitoare, deoarece în răstimpul 1859—1861, pînă cind s-a realizat 
definitiva contopire politică a celor două ţări, Țara Românească și Moldova, 
cu un singur guvern, o singură armată și administraţie, născîndu-se statul 
modern român, oraşul de pe malurile Dimboviţei a fost preferat Iaşilor, cu 
o situaţie politico-economică inferioară, spre a îndeplini rolul de capitală. 
Într-adevăr în decursul unui secol, orașul București dobindise o importanţă 
mereu crescindă, supunindu-se unei opere sistematice de modernizare, prin 
prefaceri din ce în ce mai profunde și mai radicale. 

Între 1770 şi 1859, populaţia orașului se dublase ajungind la 121 734 
de locuitori, aproape îndoit faţă de laşi ce număra în 1859 doar 65 745 de 
locuitori !7. Suprafaţa Bucureştilor se întinsese în toate direcţiile, însemnă- 
tatea economică și comercială sporise, instituţiile de folos obștesc, monu- 
mentele, clădirile publice și particulare se inmulțiseră, iar comisiile edilitare 
şi urbanistice, special organizate de sfaturile orășenești, s-au îngrijit de in- 
fățișarea lui estetică. 


De aceea chiar de la 1 octombrie 1859 cind s-a discutat la Focşani în 
Comisia centrală a Principatelor Unite problema fixării Capitalei ţării, însuși 
marele om politic, originar din Moldova, Mihail Kogălniceanu, a pledat pen- 
tru Bucureşti cu argumente convingătoare de ordin politic 18. De altfel domni- 
torul Alexandru loan Cuza a preferat, cu clarviziune, să guverneze mai 
mult din Bucureşti, cel mai mare şi mai important oraş al ţării, unde treptat 
începuse să se centralizeze întreaga administraţie a Principatelor Unite. 


15 Karl Marx, La Question Orientale în „Oeuvres Politiques“, vol. III, Paris, 1929, 
p. 13. 

1? „Anale statistice“, București, 1860, p. 98—101. 

18 Ștefan Ionescu, Cum a devenit orașul București capitală a României, în „Bucureşti. 
Materiale de istorie și muzeografie“, VIII (1971), p. 312—313. 


CUM AU DEVENIT BUCUREȘTII CAPITALA ŢĂRII 21 


Întiietatea Bucureştilor a fost recunoscută chiar de Adunarea naţio- 
nală a Moldovei care a propus acest oraş ca sediu al întrunirii celor două 
adunări a Principatelor spre a se dezbate mult disputata problemă agrară 1? 
(27 martie 1861). 

După cum se ştie Cuza a domnit cu două guverne şi două adunări 
pină în anul 1861, cînd, în urma unor îndelungi și obositoare tratative cu 
Poarta și puterile garante, românii au dobindit cîştig de cauză spre a realiza 
definitiv unirea administrativă şi politică a Principatelor într-o singură 
ţară, România, cu un singur guvern, o singură adunare și o capitală unică. 
Firește, acest rol s-a cuvenit de la sine Bucureștilor. De aceea la 11 decembrie 
1861 odată cu proclamarea unirii depline administrative și politice a Princi- 
patelor Unite, Bucureştii au devenit capitala noului principat al României. 

Recunoaşterea oficială a noii stări de fapt, — dacă se poate spune astfel, 
pentru că nu a existat vreun decret anume care să arate în mod expres o ase- 
menea calitate recunoscută însă tacit încă din 1859 — a avut loc la 22—24 
ianuarie 1662 cînd la Bucureşti a fost alcătuit primul guvern unitar al Româ- 
niei, condus de Barbu Catargi, iar Camera unică a luat act solemn de recu- 
noașterea diplomatică a desăvirșirii Unirii pe plan internaţional 20. Pină 
la sfirşitul anului 1862 toată administraţia ţării, arhive, cancelarii, directo- 
rate de minister, oficii statistice etc. s-au mutat la București, a cărui deplină 
importanţă ca centru guvernamental, cu autonomie municipală, a fost relie- 
fată prin votarea Legii comunale și înființarea Primăriei la 1864. 

n mod firesc Bucureştii s-au impus la 1862 drept capitala României, 
așa cum după marea Unire din 1918 cu Transilvania se va impune drept capi- 
tală a statului nostru pe deplin întregit. Astăzi Municipiul Bucureşti este 
capitala înfloritoare a României, atingind o populaţie de peste două milioane 
de locuitori. El are dimensiunile unei adevărate metropole în acest colţ al 
continentului european, bucurindu-se de toate avantajele civilizației moderne: 
magistrale largi şi spaţioase, mijloace rapide de comunicaţie ș.a. Bucureștii 
au astăzi parcuri şi grădini minunate, săli de spectacole și de sport impozante, 
edificii publice construite cu gust şi armonie, vechi monumente de cultură și artă. 


12 Dan Berindei, Orașul București, reședință și capitală a Țării Românești (1459— 
1662), București, 1963, p. 229. 
20 Ibidem, p. 232; Biefan Ionescu, op. cit., p. 316. 

În decursul celor aproape patru veacuri, care se pot urmări în docu- 
mentele inedite din sec. XVI—XIX, viața socială a orașului București a 
avut o evoluţie foarte interesantă și plină de pitoresc, pe care încercăm să 
o prezentăm în paginile acestei lucrări. Întimplări de tot felul, vesele şi triste, 
figuri de oameni, ciudate şi deosebite, obiceiuri şi instituții păstrate și schim- 
bate de vremuri, patimi și virtuţi, cataclisme și molime, toate s-au depănat 
cu zguduituri sau nepăsări și s-au înșşirat pe firul vremii într-o necontenită 
luptă către un trai mai bun şi mai liniştit. Nicăieri nu vom găsi mai mult 
pitoresc şi mai mult adevăr de viaţă decit în întimplările și oamenii cercetaţi, 
văzuţi în relaţiile lor de membri ai colectivităţii, care au alcătuit miezul și 
viaţa orașului în această vreme destul de lungă. 

Spre deosebire de populaţia satelor, în marea ei majoritate legată de 
pămintul boieresc, mănăstiresc sau domnesc, pe care trăia ca să muncească 
stăpinilor, orășenii au avut o viață mai liberă şi mai omenească. În afară de 
birurile și dăjdiile, din ce în ce mai mari şi mai grele, şi de greutăţile inerente 
convieţuirii ca vecini cu boierii bogaţi şi puternici, populaţia orașelor şi in- 
deosebi a Bucureştilor a dus-o mai bine, fiindcă „orășenii erau oameni liberi, 
formau o comunitate privilegiată de oameni liberi“ 1. Aceasta le-a îngăduit să-şi 
organizeze gospodării proprii, să-și lărgească aceste gospodării şi să-și asigure o 
viaţă care nu-i obliga să se supună comunităţii și să-şi piardă libertatea 
şi independenţa. Aceștia, independenți de comunitatea orășenească printr-o 
viață liberă şi susţinută propriu, alcătuiau un patriciat orăşenesc, „un fel de 
nobilime orășenească“, compusă din negustorii bogaţi sau meseriaşii, cu ateliere 
proprii și cu salariați, care își adunaseră averi imobiliare nu numai în oraş 
(case, prăvălii, pivnițe, vii), dar şi în afara orașului, unde își cumpăraseră 
moșii şi vii întinse. 

Firește că numărul acestor negustori și meșteșugari bogaţi şi inde- 
pendenţi de comunitatea orășenească nu era prea mare şi „nu apare decit 
într-o măsură foarte redusă în orașele din Moldova şi Țara Românească“ 2. 
În Bucureşti, mai ales în sec. XVII şi XVIII numărul lor sporise mult, încit 
se poate spune că alcatuiau o categorie socială dovedită documentar. Dar 
în afara de acești oameni, cea mai mare parte a populaţiei orășenești o alcătu- 
iau oamenii saraci, care-şi agoniseau viața cu g reu și care sînt siliţi să-și închirie- 
ze braţele celor bogaţi — boieri, negustori și meseriaşi —, ca să-şi poată 
asigura existența lor și a familiilor. Situaţia lor de oameni săraci îi deosebea 
de țărani prin aceea că puteau să dispună de libertatea lor, dar nevoile vieţii 


îi împingeau la muncă salariată. Dependenţa de stăpin i-a făcut să renunţe 


1 V, Costăchel, P. P. Panaitescu şi A. Cazacu, Viața feudală tn Țara Românească 
și Moldova (sec. XIV—XVII), Editura Ştiinţifică, Bucureşti, 1957, p. 164. 
3 Ibidem, p. 165. 

la o parte din drepturile lor de orășeni liberi și să primească condiţii de viaţă 
din ce în ce mai grele. 

Întinderea orașului, sporirea populaţiei și dezvoltarea vieţii orăşeneşti 
prin comerţ şi meşteşuguri a făcut ca din sec. XVII să se poată distinge în 
Bucureşti o stratificare socială care se va contura din ce în ce mai mult în 
decursul vremii. În afară de clasa boierească, pe care orașul nu a atras-o 
decit mai tirziu, către sfirșitul sec. XVI, şi de acel „patriciat orăşenesc“ de 
care am vorbit, apar „orăşeni fără drepturi depline, din rindurile sărăcimii 
orăşeneşti“ 3, care își cîștigau existenţa muncind la negustori şi meseriaşi. 
Pe lingă aceștia există o altă parte a populaţiei, constituită din cei mai săraci, 
care duceau o viaţă deosebit de grea și pe care terminologia vremii îi numise 
mișei sau calici 4. Ambele cuvinte înseamnă cam acelaşi lucru 5. O sumă de 
documente amintesc despre aceşti mișei, care, mai ales în București, alcătuiau, 
într-o anumită vreme, o categorie socială organizată, cu un staroste ales de 
ei, care le purta de grijă. Într-un document dat de Matei Basarab, se vorbeşte 
chiar de „o mahala calicească“, în care voievodul dăruieşte o grădină cu vie 
jupinului Barbu Căpitanul din Poiană. 

Această stratificare socială, foarte accentuată în Bucureştii sec. XVIII, 
ne îndeamnă să vedem că viaţa socială din Capitala Țării Româneşti nu pre- 
zenta condiţii perfecte de omogenitate. Fiecare dintre aceste categorii sociale 
îşi avea viaţa ei, cu specificul ei social-economic, care o deosebea de celelalte. 
Erau totuși prilejuri și împrejurări, cum vom vedea mai jos, cind viaţa Bucu- 
reștilor se solidariza într-o acţiune comună, care depășea graniţele sociale 
ale categoriilor. În aceste împrejurări era vorba de apărarea sau afirmarea 
întregii colectivităţi orășenești, dincolo de straturile sociale din care era 
compusă. 


Familia şi casa. Noţiunea de familie în sensul obișnuit al cuvîntului 
corespundea în sec. XVI—XVII noţiunii de neam, acel genus latin care se 
explica prin legătura de singe, quam commune genus mihi jungit, cum spune 
Ovidiu. Toţi componenţii unei familii, adică toate rudeniile de singe scobori- 
toare din același strEmoș, alcătuiau ceea ce se numea neam, familie. Pe baza 
acestei rudenii se stabileau toate drepturile care decurgeau din legătura de 
singe: moșteniri, despăgubiri de pagube, răscumpărări de suflet, protimusis * etc. 

Baza familiei, a oricărei familii, o alcătuiau proprietatea, averea. Mai 
mică sau mai mare, ori foarte mare — cum o aveau boierii divaniți — averea 
era simburele de viață al tuturor familiilor orăşeneşti. Spre deosebire de familiile 
țărănești (sătești), legate de pămîntul domnesc, mănăstiresc sau boieresc, din 
care își scoteau existența mizeră, orășenii puteau să aibă avere proprie care 
să le asigure viaţa. În sec. XIV şi XV, la începutul organizării vieții orăşeneşti, 
cînd Bucureştiul era mic, îndeletnicirea principală a locuitorilor săi era munca 
pămintului. Marea majoritate a populaţiei se ocupa cu agricultura pe pămint 
propriu sau stăpinit în devălmășie 6. Acest fapt le-a dat posibilitatea să agoni- 
sească bunuri materiale, să stringă avere, de care putea să dispună la libera 
voinţă, s-o vindă sau să o lase moștenire. 

Condiţia primă pentru înjghebarea unei familii orășenești erau aceste 
bunuri individuale care dădeau independenţă faţă de comunitate și statorniceau 


3 Ibidem, p. 168. 

4 Paul Cernovodeanu, dr. N. Vătămanu, Consideraţii asupra „calicilor“ bucureșteni 
în veacurile XVI—XVIII, în „Materiale de istorie şi muzeografie“, III (1965), p. 25—42. 

5 G. Ionnescu-Gion, Istoria Bucureștilor, Bucureşti, 1899, p. 360. 

* protimisis = drept de preferinţă, prioritate. 

e V. Costăchel, P. P. Panaitescu și A. Cazacu, op. cit., p. 166. 

obligaţiile fiscale față de domnie. Din această pricină, la intrarea în căsătorie, 
trebuia să vină cu o avere personală, care era un element esențial pentru ca 
familia să se poată constitui. Aceste bunuri individuale, numite într-un cuvint 
zestre, se atestă documentar din sec. XVI, atit între boieri cit și între orășeni, 
neguţători sau meseriași. Foarte numeroase foi de zestre, ce ni s-au transmis 
din sec. XVI pină către sfirşitul secolului trecut, confirmă astfel însemnătatea 
averii pentru alcătuirea familiei. 

Constantin Brincoveanu, cunoscut la Constantinopol sub numele de 
„Altin Bey“ (Prinţul Aurului) era, fără îndoială cel mai bogat român din 
vremea sa. A avut şapte fete şi pe toate le-a înzestrat din belşug. Stanca, 
măritată la 1 noiembrie 1692 cu Radu, feciorul lui Iliaș Vodă din Moldova, 
primeşte ca zestre o avere fabuloasă compusă din bijuterii, cai, trăsuri, animale, 
stupi, vii, case de piatră în Bucureşti, treizeci de suflete de ţigani şi patru 
moșii. Bijuteriile se compuneau din: o cunună cu diamante, un left cu dia- 
mante şi smaragde, cinci perechi cercei cu diamante, rubine, smaragde și 
balașe *, trei perechi de brățări, nouă inele cu pietre scumpe, douăsprezece 
şiruri de mărgăritare mari, două lanțuri de aur „fiecare de cîte cinci sute de 
dramuri“, o învelitură de cap cu acele ei, o salbă cu patru sute de galbeni; 
„bani de cap trei sute și cu leasă de mărgăritare“ ; opt dulămi cu samur, cu 
pintece de ris şi cu nasturi de diamante, de rubine și de mărgăritare; patru- 
sprezece rochii, din care unele cu sponci de aur cu diamante şi cu gurile de 
mărgăritare ; „plapome şi cearceafuri cu flori în fir de aur și argint“; covoare 
de mătase ; oglinzi cu pervazurile de argint şi alte multe vase şi obiecte casnice 
de argint. Această foaie de zestre, scrisă de mina prea bogatului voievod, 
valorifica numai obiectele mişcătoare în moneda curentă și însuma 26 100 
taleri 7. Ca să putem aprecia valoarea acestei sume este bine să reținem că 
cele 30 de vaci cu viței care sint înscrise în foaia de zestre sint preţuite la 
120 taleri, adică 4 taleri o vacă cu vițel. 


Înzestrări asemănătoare, unele chiar mai mari, primesc şi celelalte fete 
ale voievodului la căsătoria lor. Astfel; Maria, în 1693, căsătorită cu Constan- 
tin Duca (Duculeţ), fiul lui Gheorghe Duca, fost domn al Moldovei, el însuși 
domn în 1693 şi 1700—1703; Ilinca în 1698 la căsătoria cu Scarlatache, 
feciorul dragomanului Alexandru Mavrocordat; Safta în 1700, măritată cu 
Iordache Creţulescu, mare vornic; Ancuța în 1704, căsătorită cu Nicolae 
Ruset, mare postelnic, Bălașa în 1708, căsătorită cu Manolache Lambrino, 
mare ban; Zmaranda în 1742, căsătorită cu paharnicul Constantin Băleanu. 
Obiectele mișcătoare din zestrea Zmarandei, preţuite de tatăl său, însumau 
34 200 taleri. Toate nunțile s-au făcut în București și despre petrecerile de la 
aceste nunți s-a vorbit zeci de ani în urmă. 


Dar, nu numai un voievod cu averea lui Brincoveanu putea să facă 
înzestrări bogate, ci chiar boieri mai mici şi mai puţin bogaţi făceau foi de 
zestre încărcate. Astfel, logofeteasa Bălașa născută Băbeanu, soţia lui Stoian, 
logofăt de vistierie, deci un boier mărunt şi neînsemnat, cind căsătoreşte pe 
fiica sa Elenca cu doctorul Constantin Darvari, în mai 1791, înscrie în foaia 
de zestre a fiicei sale, podoabe, haine, case, suflete de țigani şi moșia Sineşti, 
preţuite la 13 276 de taleri 8. Şi de astădată evaluarea este făcută la preţurile 


* balaș = rubin vinăt. 

? Ştefan D. Grecianu, Viaja lui Constantin-Vodă Brincoveanu, de Radu vel logofăt, 
Bucureşti, 1906, p. 285—289. 

8 Toate documentele, menţionate în subsol, care n-au altă trimitere, sint publicate 
în volumul: George Potra, Documente privitoare la istoria orașului București (1594— 1821), 
Bucureşti, 1961; doc. 452; 9 mai 1791. 

curente vremii, care erau foarte scăzute. Astfel: o rochie nouă de malteh * 
costa 37 taleri; 12 pogoane de vie cu pămîntul lor 4 500 taleri; jumătate din 
moșia Sinești, 305 stînjeni, 3 750 taleri. Această zestre putea să asigure ușor 
existența prea îndestulată a unei familii, cu toate că doctorul Darvari cîştiga 
mulţi bani cu medicina și se pricepea să-și sporească averea în tot soiul 
de afaceri. 

Practica foilor de zestre nu era numai un obicei domnesc și boieresc, 
ci scoborise şi-n celelalte categorii sociale orășenești. Astfel un popă, Herea, 
la t ianuarie 1711, înzestra pe fiica sa cu o pereche de cercei de aur cu mărgări- 
tare și rubine, cu două inele din aur, cu bani de cap, şiruri de mărgăritare și 
mărgean, haine de blană, rochii, ii cusute cu mătăsuri, covoare, aşternut și 
multe obiecte casnice °, în afară de case şi prăvălii. Meşteşugarii și negustorii 
pretindeau zestre la însurătoare nu numai ca o modă a vremii, fiindcă în secolul 
al XVIII-lea era şi o modă orășenească, ci ca un mijloc efectiv pentru organi- 
zarea meseriei și a negoţului. Colecţiile de documente conţin numeroase foi 
de zestre a fiicelor de meșteșugari şi negustori, care aduceau la măritiș case 
sau prăvălii, locuri, bani, vii, pivnițe, sau alte bunuri materiale. În împreju- 
rările grele ale vieţii, cînd negoţul sau meseria mergeau prost, sau chiar 
la începutul unei afaceri, aceste bunuri de zestre erau vindute din nevoia de 
a face față imprejurării. În documentele vremii sînt destule cazuri de acest 
fel, asupra cărora nu mai stăruim. 

" Practica înzestrărilor nu se realiza întotdeauna cu pace și înţelegere, 
ci sint foarte numeroase pricinile de judecată pe care le-au adus foile de zestre. 
Ori ginerele care nu a primit toată zestrea făgăduită, ori socrul care cerea să 
i se restitue zestrea cînd căsătoria nu ţinuse, ori alte rudenii care aveau interese, 
mai întotdeauna se găsea cineva să formuleze piră şi să ceară judecata divanu- 
lui şi a domniei. Sint procese care durează multă vreme şi pe care schimbarea 
deasă a domnilor le prelungește şi mai mult. Între toate procesele de clirono- 
mie **, destul de numeroase sînt acelea care au ca obiect zestrea sau, mai larg, 
partea de clironomie a fetelor, trecute printr-una sau mai multe căsătorii. 

Un asemenea proces începe Joița Dudescu, căsătorită cu Matei Cantacu- 
zino, mare clucer, mort în 1766, împotriva fratelui său Nicolae Dudescu. Ea 
pretinde că nu i se dăduse tot dreptul de moștenire ce i se cuvenea, dar toate 
plingerile ei făcute la divan și la domnie nu i-au satisfăcut pretenţiile.După 
un an, doi, de încercări pentru a-şi obține moștenirea care i se refuza, ea se 
hotări să plece la Constantinopol ca să se plingă sultanului. Această Joița, 
soţia lui Matei, „era însă o femeie desfrinată“ 10, al cărui cusur îl putea ţine 
în friu numai soţul ei. 

După moartea lui însă, văduvă și încă tinără, își năpăstui cei doi copii 
pe care-i avea la București şi trecu Dunărea pe furiș, ca să ajungă la Stambul. 
Nicolae Dudescu, cu voia şi cu ajutorul voievodului Alexandru Ghica, îi ia 
urma, o prinde și o aduce în ţară, fiind închisă împreună cu copiii la mănăstirea 
Mărgineni. Cu prilejul nunţii fiului său Constantin, căsătorit cu Păuna, fiica 
lui Mihai Cantacuzino, Nicolae Dudescu interveni pentru liberarea sorei sale 
de la Mărgineni. Joița însă nu renunțase la gindul plingerii către sultan și căuta 
în taină un prilej bun ca să fugă iarăși peste Dunăre. Încă nepotolită de patima 
dragostei, găsi pe Matei Poenaru, un boiernaș lacom şi dornic de mărire, care 


* maltek = mătase de Malta. 

? G. Ionnescu-Gion, op. cit., p. 685. 

** clironomie = moștenire, succesiune. 

10 Mihai Cantacuzino, Genealogia Cantacuzinilor, ed. N. Iorga, Bucureşti, 1902, 
p. 287—288. 

cu ajutorul unui turc tocmit în acest scop, încercă să apuce drumul Constanti- 
nopolului. După ce trecuseră Dunărea, turcul care pusese ochii pe Joița, ucise 
pe Poenaru și se înfățişă cu jupineasa în faţa unui cadiu sub cuvint că-i cere 
o adeverinţă că este soră cu Nicolae Dudescu. Joița care nu ştia nici un cuvint 
turcesc, răspunse afirmativ la întrebările cadiului, care îndeplinea formalităţile 
ce i le ceruse turcul. Ea ieși de la cadiu turcoaică şi soție a turcului, pe care 
fu silită să-l urmeze în drumul său. „Și aşa, ticăloasa, fără voia ei, a rămas 
turcoaică și petrecind cîțiva ani în mare sărăcie, muri la Constantinopol“, 

Legăturile în familie, mai ales cele dintre soț și soție, nu se înnoadă însă 
cu lanţuri de aur, ci cu lucruri mult mai mici și mai neinsemnate. Boierimea 
din cele două țări româneşti a cunoscut atitea pricini de desfacerea căsătoriei, 
deși foile de zestre erau destul de bogate și viața începuse cu înţelegere și 
mulțumire. Pricinile de desfacere sint şi mai dese în familiile fără copii. Astfel, 
Dumitrașco, vătaf de căldărari din Bucureşti, „avind pricină cu soţia pentru 
că i-a călcat cinstea, nici făcînd copii cu dinsul“, se înfățișează mitropolitului 
Ștefan și în genunchi „s-a rugat să-i primească în danie sfintei Mitropolii casa 
cu pimnița și locul ei, şi sfinţia sa văzînd rugăciunea mea a primit-o, ca să 
fie stătătoare și ohabnică în veci“ 11, Documentul nu ne spune ce s-a petrecut, 
cu Dumitrașco a cărei soție i-a călcat cinstea şi l-a amărit pină într-atita încît 
îşi dăruieşte casa de locuit. Cei mai mulţi din această situaţie, înșelaţi de soţii 
sau viceversa, îmbracă rasa monahală și tinjesc pină la moarte în umbra 
unei chilii. 

Dar nici copiii nu sint întotdeauna izvor de mulțumire și împăcare 
în familie. De multe ori scot păr alb părinţilor și aduc mihnire şi zavistie. Un 
asemenea necaz păţeşte de la fiul său postelnicul Stroe din Bucureşti 12, 

Stroe care trăia în București, la începutul secolului trecut, avusese 
trei odrasle: pe Costantin, cel mai mare, căsătorit şi tată a patru copii pe la 
1815, pe Catrina căsătorită cu Sirbul băcanul, şi pe Ralea, băiatul cel mic. 
Bătrinul, văduv şi bolnav, era foarte mîhnit de purtările lui Costantin, care 
vinduse și cheltuise și căscioara de zestre a soţiei sale. Pentru acest motiv și 
pentru multe alte „necazuri ce-i făcuse, îl urgisise şi-l legase sub blestem părin- 
tesc“, Nu se gindise însă să-l dezmoștenească, căci în diata în care îşi orinduise 
avutul după sfirşitul vieţii îi făcuse şi lui parte dreaptă. Costantin însă, temin- 
du-se de blestemul părintesc, mijlocise prin „obraze de oameni cinstiţi, ca să 
nu rămiie sub blestem şi să poată să-și chivernisească casa și copiii“. Ca semn 
al căinţii și al împăcării el dă un ecsoflisticon * în care își recunoaște păcatele 
şi astfel își aranjează drepturile de clironom al tatălui său. 

Bătrînul postelnic nu numai că-i dă iertarea şi blagoslovenia părintească, 
dar — „înaintea obrazelor celor mijlocitori — au mărturisit cu suflet nevătă- 
mat, în frica lui Dumnezeu, că tot capitalul dumisale după vinzarea prăvăliei 
și a caselor şi după săvirșirea pomenilor și a milostenii ce au săvirșit cu mina 
dumisale la cine au voit, ca un stăpin, i-au rămas curaţi 11 000 taleri, din care 
scoţind 500 taleri pomenile răposatei soră-mii, Catrinii, ce sint să se mai facă 
pînă la 7 ani, au rămas 21 de pungi de bani“. Acești bani au fost împărțiți în 
trei părţi: cîte una de fiecare, pentru el şi cei doi fii. 

Costantin mărturiseşte în acest document că bătrinul postelnic tot n-avea 
incredere în el: „aceşti bani ce au venit în partea mea, nevrind ca să-i dea în 
mina mea, temindu-se ca să nu-i prăpădesc, să-mi rămiie copiii săraci ca să 





11 Doc. 225; 21 iunie 1736. 
1: Doc. 577; 5 septembrie 1815. 
* ecsoflişticon = lichidare; egoflişi = a lichida o datorie. 

nu am cu ce căsători copilele ce am, i-au sigurifsit în mîna dumnealui chir 
Sîrbu, băcan, cumnatu-mieu, cu această legătură că nici de cum bani în mîna 
mea să nu-mi dea, decit să găsească dumnealui chir Sirbu vreo casă să-mi 
cumpere, ca să fie în locul casei de zestre ce am vindut-o, a soției mele. 
Şi ce bani va mai prisosi să-i ție chir Sirbu pentru înzestrarea copilelor, iar mie 
să-mi dea numai dobinda acelor bani, să o măninc cu copiii miei“. Fiul pocăit 
mai recunoaşte în act că a primiţ de la tatăl său mai multe lucruri de casă 
„Și zece stinjeni de moşie la Gacaleţitt. Împărţirea îl mulţumeşte pe deplin pe 
(ostantin, care declară că nici el, nici copiii lui nu mai au nimica „pretenderisi“ 
după moartea bătrinului „ci la oricare va voi dumnealui să-și lase căutarea 
suflețului, el cu nimic să nu se amesticeti. 

Documentul a fost semnat de Costantin şi de alți trei martori, dintre 
care doi cu semnături greceşti, şi a fost înscris, la 5 septembrie 1815 în condica 
Departamentului de Şapte, „ca să aibă puterea şi tăriaíí. 

Se vede treaba însă că Sima Sirbul, băcanul, ginerele văduv al postelnicu- 
lui Stroe, își cunoștea bine cumnatul și ştia că nu o să iasă la capăt cu el, 
fiindcă nu primește sarcina fixată de socrul său. În această situaţie, bătrinul 
încredinţează celor doi fii ai săi cite 1 500 taleri „ca să se negustorească pentru 
a-și scoate hranaí, urmind ca restul să-l primească fiecare după moartea 
bătrinului. 

Împărţirea averii între moștenitori a fost de cele mai multe ori pricini 
de nemulțumiri şi de procese. Çu cit averea de împărţit era mai mare și preten- 
denţii mai numeroși, cu atit neințelegerile și gilcevile erau mai lungi şi mai 
încurcate. Multe din aceste certuri nu s-au putut stinge decît prin procese. Se 
cunosc procese de clironomie care au ținut zeci de ani şi care nu s-au stins 
printr-o împăcare a împricinaţilor, ci printr-o hotărire arbitrară și interesată 
a divanului. 

Au fost totuși și împărțiri „frăţeștit, făcute prin bună invoială şi con- 
semnate în acte simple, semnate de cei îndreptăţiţi, la care se adăugau semnă- 
ţurile martorilor. Astfel, într-un zapis din 12 iulie 1752 13, postelnicul Mihai 
Filişanu şi Radu Bărcănescu biv vel clucer de arie, frați cu Maria, căsătorită 
cu paharnicul Ștefan Dedulescu și cu Costantin, hotărăsc să lichideze casa 
pătrinească pe care o deţinea ultimul, prețuind-o la suma de trei sute de taleri 
şi înțelegîndu-se să o reţină ostantin şi să plătească celorlalţi cite o sută de 
taleri. La împărţeală, Maria nu ia parte; se vede treaba că ea primise ca zestre 
partea ei de clironomie. Pe Radu Bărcănescu îl vedem însărcinat de Logofeţia 
cea mare, la 15 februarie 1777, să hotărniceasca moşia Edera a lui Dinu Çan- 
ţacuzino într-un proces cu pitarul Scarlat Hiotu 14, iar pe Mihai îl găsim stăpi- 


nind o parte din moșia Petroşani a lui Ștefan Dedulescu cu care era cumnat 5. 
Aceşti Bărcănești sint feciorii lui Vasile și strănepoţii lui Bunea, vel vistier în 
1653, al cărui nepot din altă spiță, Matei Mogoş, biv vel serdar, ca sa potolească 
furjile ciumei şi foametei ce bintuise Bucureştii în 1718, ridică o frumoasă 
cruce de piatră, înaltă de 4,25 m, care se află azi în altarul Bisericii Qborul 
Vechi, construită de enoriași şi de mitropolitul Grigore al Ţării Românești, 
la 1768. Q Bărcăneasă, pe nume Enea, repară biserica, zidită în 1724 de logo- 
fătul Pană Negoescu, cumnatul lui Gonstantin Brincoveanu. Această biserică, 


13 Doc. 316; ja iulie 14752. 
14 Ioan (. Filițţi, Arhiva Gheorghe Grigore Gantacuzin», Bucureşţi, 1919, p. 99. 
15 Ibidem, p. 154. 

de la 1798 și pină la demolare (deteriorată rău de pe urma cutremurului din 
1977) s-a numit biserica Enei, după numele celei ce a renovat-o 16, 

Este interesant că zapisul fraţilor Bărcănești, deşi este adeverit de trei 
martori, nu-l semnează decit Radu și Mihai care primesc banii de răscumpărare 
a casei din partea lui Constantin, deși este vorba de împărțirea unei moșteniri 
părintești. Practica vinzărilor în această vreme nu pretindea de obicei şi 
semnătura cumpărătorului ; era de ajuns semnătura vinzătorului care trans- 
mitea proprietatea și care confirma primirea preţului. În cazul de faţă s-a 
considerat o vinzare, nu un ecsoflisis. 

Altă împărţire care nu s-a putut face prin bună invoială, se face totuşi 
prin delegatul „boierilor ispravnici din sud Ilfov“, adică prin dumnealui 
logofăt Ioniță 17. Acesta vine la faţa locului, stringe „patru megieşi vecini, 
împreună cu preotu mahalalei“ și face prețuirea namestiilor *, care se ridică 
la 40 taleri și 90 bani. Preţuirea fiind primită de amiîndouă părţile, atit de 
jeluitor cît şi de pirit, adică de Toncea bogasierul şi de Ilie armăşel, se semnează 
actul la 19 iulie 1794. Este iarăşi interesant de observat că actul nu-l semnează 
nici împricinaţii, care dau mulţumire la împărțeală, nici „orînduitul ispravnic“, 
ci numai martorii în frunte cu Popa Stanciul ot Foişor, care arată că împărțeala 
a mulțumit pe cei doi îimpricinaţi. 

O figură interesantă la sfirşitul sec. XVIII este doctorul Ioan Rasti, 
care profesează medicina în Bucureşti, are o faimă medicală foarte preţuită 
şi face treburi bune cu clienţii săi. El cumpărase de la cunoscutul bancher 
bucureștean Meitani o casă cu loc întins în spate, situată pe Podul Mogoşoaiei, 
(unde este astăzi Miliția Capitalei), pe care mai tirziu o împart urmaşii săi: 
Catinca, Marghioala şi căminarul Iordache Rasti 18. 

Proprietatea bancherului Meitani, din care doctorul Rasti cumpără 
o parte, se afla pe un loc domnesc, care se întindea pe stinga Dimboviţei, 
între bisericile Zlătari şi Sărindar, iar spre răsărit pină unde vor fi mai tirziu 
zidurile mănăstirii Colţei. Matei Basarab dăruieşte acest loc rudei sale, Elina, 
fiica domnului Radu Șerban, căsătorită cu postelnicul Constantin Cantacuzino 
la 1641. La început, tinerii căsătoriţi erau săraci, fiindcă Elina nu primise 
încă moşiile tatălui său, mort în pribegie, nici întinsele moşii din partea unchi- 
lor săi dinspre mamă, postelnicii Șerban şi Macrea, „morți toți fără 
posteritate“ 19, care i se restituiesc în vremea lui Matei Basarab după ce acest 
voievod îi dăruise acel loc domnesc. Astfel, postelnicul Constantin Cantacuzino 
deveni în curind unul dintre cei mai bogaţi boieri din Ţara Românească, ceea 
ce Îi dădu putinţa să înzestreze cu averi mari pe cei unsprezece copii ai săi, 
dintre care cinci fete. Moartea năpraznică a postelnicului, în 1663, fu înlocuită 
prin curajul și destoinicia soției sale care ţinu cu miini sigure cirma familiei. 
Ea împărţi locul dăruit de Matei Vodă între copiii săi: partea din faţa bisericii 
Zlătari, pină în jos, la malul Dimboviţei, îl dărui Ilincăi căsătorită cu Vintilă 
Corbeanu, biv vel ban ; alături fu înzestrată Stanca, măritată mai întîi cu Radu 
Creţulescu, mare logofăt şi apoi cu vel spătar Pană Filipescu. În continuare, 
restul locului pînă la biserica Sărindar rămine lui Şerban Cantacuzino, viitorul 
domn al Țării Românești, care își construieşte pe el casă de piatră. 


1* G, Ionnescu-Gion, op. cit., p. 188; George Potra, Din Bucureștii de altădată, 
Bucureşti, 1942, p. 35—39. 

1 Doc. 472; 19 iulie 1794. 

* namestie = dependenţă de casă de locuit; acaret, dependință, grajd, magazie etc. 

18 George Potra, Documente privitoare la istoria orașului București (1821—1848), 
Bucureşti, 1975, doc. 330; 13 septembrie 1834. 

19 N. Iorga, Despre Cantaruzini, Bucureşti, 14902, p. LIV—LXI. 


VIAŢA SOCIALĂ ÎN ULTIMELE PATRU VEACURI 3 29 


Zestrea marelui ban Vintilă Corbeanu ajunsese către ®firşitul vea- 
cului al XVIII-lea în mina bancherului Meitani, din care acesta vinduse o 
parte doctorului Rasti şi care face obiectul împărțirii din 1834. Se pare că 
acest loc a trecut de la Corbeanca sau de la urmașul său, mai intii în mina 
lui Alecu Filipescu căminar, de unde-l cumpără Meitani. El vinduse numai o 
parte doctorului Rasti, fiindcă cealaltă parte se delimitează la 13 septembrie 
1834 cu împărțirile făcute în clironomia doctorului. 

O impărţeală care părea să fie făcută cu deplină mulţumire a celor intere- 
saţi, este aceea pe care marea postelniceasă Elina Cantacuzino o făcu celor 
şase fii ai săi la 1 septembrie 1667. „Deci — spune ea — ajungind acum la 
vreme de bătrineţe [deşi nu avea decit cincizeci și şase de ani şi mai avea de 
trăit încă nouăsprezece] şi mare neputinţă [neputinţa erau cererile de împărţire 
tot mai certăreţe ale fiilor săi], cugetat-am în inema mea încă mai înainte, 
pină nu petrec din lumea aceasta de am tocmit și am aşezat pe şase feciori 
ai mei... pre aceştia dăruindu-mi-i Dumnezeu din păcatele mele cu unul de 
la mila sa dat mie soț, mai sus pomenitul Costandin postelnicul“. La această 
impărțeală, care se pare că a avut loc în satul Mărgineni din jud. Prahova, unde 
era moșia ei de baștină, postelniceasa cheamă pe fiii săi —, dintre care lipsea 
Costantin, „căci a fost plecat de la noi către partea Romei 2, dus pentru 
învățătură și cunoştinţa ştiinţelor“ — şi au împărţit nenumăratele moșii. 
Cele cinci fete nu au luat parte la acea stăimpărțeală, fiindcă ele își primiseră 
zestrea la măritiș. 

„Deci aşa am dat şi am aşezat pe dreptate — continuă actul împărţirii — 
să-și ţie fiecare a sa parte cu bună pace, pentru că s-au învoit ei toți dinaintea 
mea şi au fost toți la un cuvint şi la o dragoste, de a lor bunăvoe, pentrucă 
mă rog lui Dumnezeu ca și de acum înainte să-i ţie tot la acea dragoste fră- 
țească și să-i adauge spor spre ei și toată seminţia lor în veci, amin“. Din 
aceste cuvinte reiese că cei cinci fraţi erau mulțumiți de împărțeală. Auto- 
ritatea mamei înfrînsese toate ambițiile şi neînțelegerile şi impusese această 
impăcare. Fiecare parte frățească fusese determinată precis în catastihul 
împărţirii şi în josul ei își puseseră semnăturile şi pecețile toţi fraţii. 

Sufletul simţitor al mamei şi mintea ei pătrunzătoare socotiră totuşi 
necesar să adauge cuvinte care nu lipseau din nici un act de vinzare, de do- 
nație sau de moştenire: iar de se va ispiti în urma mea vreunul din fraţi ca 
să calce și să strice această tocmeală, care este întărită sub pecetea mea și 
sub iscăliturile mele, pre unul ca acela îl las sub blestemul meu cel părintesc; 
iar care va ţine şi va cinsti, să aibă blagoslovenie şi de la Dumnezeu și de 
la noi, în veci“2l. 

Buna înţelegere și împărţire nu ţinu multă vreme și după moartea 
bătrînei postelnicese începu cearta între fraţi. Șerban, care acum era domn 
al ţării, porni vrajba, cerînd o nouă împărţire a moșiilor. Această ceartă s-a 
mai domolit după moartea lui Șerban. Cantacuzino în 1688. 

Vom vedea mai jos, că în cadrul familiei şi după obiceiurile care se 
păstrează din vechime, se vor rezolva multe din problemele vieții sociale în 
Bucureştii acestor vremi de frămintări şi prefaceri, că în sinul familiei se 
vor limpezi principiile juridice care vor reglementa viața, şi se vor fixa nor- 
mele care deschid drumul justiţiei la începutul secolului al XIX-lea. 


Testamente şi donaţii. Testamentele care pînă către 1850 erau cunoscute 
sub numele de diate, fac parte dintre actele vremii care au lămurit multe ches- 


30 Academia R.S.R., ms. 5291, f. 1. 
31 N. Iorga, Documente privitoare la familia Cantacuzino, București, 1902, p. 85. 

tiuni din trecutul ţărilor române. Ele conţin date și amănunte intere- 
sante şi precise nu numai pentru genealogii și filiațiuni, dar și pentru delimi- 
tarea moșiilor, pentru viaţa intimă care conturează personalităţile și explică 
evenimentele. Sentimentele de tot felul, de dragoste şi de ură, de ambiţie și 
de modestie, de misticism religios sau nepăsare în fața morţii, se dezvăluiesc 
pînă la amănuntul prozaic în aceste acte care încheie vieți şi pun capăt tuturor 
deşertăciunilor. 

Trei sînt ideile principale care nu lipsesc din nici un testament: o în- 
cercare de a împărți cu dreptate bunurile materiale rămase; o împăcare cu 
Dumnezeu și cu moartea; o silință stăruitoare de a prelungi „în veci“ amin- 
tirea existenței sau măcar de a o face cit mai dăinuitoare. Împărţirea „dreaptă“ 
era stăpinită de sentiment față de urmaşul cel mai drag, cel mai apropiat de 
suflet, care primea întotdeauna mai mult și mai bun, fără ca cineva să se 
împotrivească. Ultima voinţă exprimată prin testament avea tăria unei legi 
pe care o apăra nu numai un blestem implacabil care încheia testamentul, 
dar și tradiția şi obiceiul pămîntului stăteau foarte adesea în sprijinul dispo- 
ziţiilor testamentare. Se invoca întotdeauna în testament perfecta stăpinire 
a minţii şi puterea divină, care proteja ultima voinţă. Fireşte că se cunosc 
multe cazuri cînd diatele au fost nesocotite şi au dat naştere unor lungi şi 
pătimașe procese. Goana după avere, după cît mai mult, a ațițat intotdeauna 
neînțelegerea și vrajba şi a întreţinut zavistia în nesfirşite procese. 

Cu timpul, pemăsură ce practica diatelor sporea numărul acestor acte 
făcînd ca dispoziţiile testamentare să fie respectate în tăcere sau prin jus- 
tiție, principiile de drept dobindiră mai multă putere şi înţelegere, ca să ajungă 
a fi un capitol însemnat din dreptul civil modern. 

Vom schița mai jos, după ce vom examina principiile de judecată din 
documentele cercetate, principiile de drept care s-au cristalizat în decursul 
acestor secole în viața Bucureştilor. Vom stărui mai ales asupra normelor şi 
formulelor juridice din vechiul drept românesc pe care le-am întilnit în 
aceste acte. 


Diate de boieri şi orășeni. O încercare de testament face in 1682 Elina 
Cantacuzino. Marea postelniceasă, îndurerată peste măsură de uciderea 
ticăloasă a soţului său, vel postelnic Constantin Cantacuzino, în 1663, şub 
domnia lui Grigore Vodă Ghica, își pusese în gind să facă o călătorie la 
Ierusalim. Împrejurările politice nu i-au îngăduit însă săsşi înfăptuiască 
gîndul decit în 1682, cind fiul său Șerban era domn al Ţării Românești 
(1678m 1688) și cind se apropia de virsta de șaizeci de ani. Călătoria aceasta, 
destul de anevoioasă pe acele vremuri, îi strecurase în suflet teama că nu ar 
rezista drumului şi pentru aceasta s-a gindit să-și rostească ultima voință 
înaintea plecării. Astfel, în vara anului 1682, cînd postelniceasa se afla în 
satul Mărgineni din jud. Prahova, la moşia sa de baştină, cheamă acolo 
pe feciorii săi şi le arată ultimele ginduri pe care logofătul Stoica Ludescu 
le înscrisese în actul ?? semnat la 1 septembrie 1682. Dintre copii au lipsit 
Drăghici, care murise la sfirşitul anului 1676, cîteva luni după împărţirea 
averii și Șerban care era domn și nu vedea cu ochi buni hotăririle mamei 
sale. Au fost de față la încheierea acestui act mitropolitul țării, chir Teodosie, 
popa Ştefan, egumen la biserica Sfinţii Apostoli, duhovnicul postelnicesei, 
Constantin Briîncoveanu şi ginerele ei Vintilă Corbeanu, vel ban. 

„Eu Elina, fata răposatului Șerban Vodă mm începe acest act mm ajun- 
gind là virsta bătrineţelor, cugetat-am în inima mia către prea bunul Dum- 


23 Ibidem, p. 104m110. 

nezeu ca să călătoresc către Ierusalim, să mă închin acolo sfintului loc unde 
au fost îngropat prea curatul trup al sfinţii sale, să pling mulțimea păcatelor 
mele“. Este în aceste cuvinte neapărata împăcare cu Dumnezeu în pragul 
morţii, care nu lipseşte din nici o diată și pe care marea postelniceasă o soco- 
tește necesară sufletului său. Urmează apoi o recomandare; frăție şi ințelegere 
între fraţi, care se referă la nemulțumirile afirmate de Şerban Vodă cu privire 
la împărţirea averii. „Derept aceea, fii mei, să lăcuiţi toți impreună, ca cum 
aţi fi într-un suflet, să nu se despartă unul de altul nici cit, ce să cinstească 
cel mai mic pre cel mai mare, cum se cade; aşijderea și cel mare să iubească 
pre cel mai mic, după cum iaste zis“. 

lar mai departe, după ce hotărăşte ca Costantin, cel ce studiază în 
Italia, să poarte grija averii sale cît timp va lipsi din ţară, se oprește la gindul 
că s-ar putea să o ajungă în drum sfirşitul vieţii. „lară, de mi se va întimpla 
de la Dumnezeu moarte, în calea ce merg, carea iaste de opşte tuturor — atunci, 
voi, aceşti patru fraţi şi cu nepoţii mei, feciorii lui Drăghici spătarul cu 
mare înţelepciune să vă stringeţi toți la un loc de taină, să alegeţi din oamenii 
casei noastre, sau din priatenii noştri unul sau doi, să fie oameni buni... şi să 
vă facă împărțeala satelor, moșiilor, ţiganilor, însă cinci părți mari, veri, 
cite vor fi, multe puține‘. 

În continuare dă dispoziţii cum să se facă împărțirea moșiilor. Astfel 
„pentru partea fiu-meu Șerban Vodă, ducindu-l Dumnezeu a fi domnu 
Ţării Româneşti, socotit-am singură, ca să nu ţie parte pren toate satele 
împreună cu ceștealalţi, ce am ales den toate moşiile meale nişte sate întregi 
care sint înscrise la altă carte a mea, și li-am potrivit să fie tocma cu ce i-ar 
fi venit partea lui despre toate satele, să aibă a le da cocoanelor lui şi mie 
nepoate, zeastre, să le moștenească iale cu bună pace; iar într-alte sate, moșii, 
să n-aibă treabă“. Această dispoziție pe care Elina Cantacuzino o inscrie În 
actul din 1682 a nemulțumit adinc pe Șerban Vodă, care, după moartea 
mamei sale incepe cearta cu fraţii săi pentru împărţirea averii. 

Elina Cantacuzino știa sau bănuia gindurile fiului său, care se lăsa 
ațițat de Maria, fiica lui Ghencea Rustea vornicul, cea de a doua soţie 
a lui Șerban Vodă, de aceea ea ceru să se înscrie în diată: „Așijderea, feţii 
mei, vă mai adaug o învățătură den cele ce ştiu că v-au învățat şi tatăl 
vostru şi v-au legat cu blestem. Acum dar şi eu aceaia urmez și vă leg supt 
blestemul lui Dumnezeu și sub blestemul meu părintesc, ca să nu vă plecaţi 
urechile voastre sub ascultarea cuvintelor jupineselor voastre, care fac fra- 
ților neviaţă, nici să se amestece iale în vorba voastră, cînd veţi avea între 
voi, au pentru moşii, au pentru alte trebi, ce să-și păzească fieştecare treaba 
ei. lar, dă veți avea carea cumva în mijlocul vostru ceva bănuială, ca nişte 
oameni, iar voi singuri în taină să vă tocmiţi și să vă împăcaţi; precum ştiţi 
că și noi v-am păzit şi v-am ţinut pre toți la un loc neosebiți, aşa și voi 
să îngăduiţi unul altuia, ca nu carea cumva să stricați numele cel bun al 
neamului vostru și veți cădea în ponosul oamenilor, luînd pildă de la ceia 
ce au făcut aşa, cum procopsesctt. 


[A încheiere, pentru a pune actul sub semnul credinţii mintuitoare, 
Elina Cantacuzino adăugă blestemul care nu lipseşte din nici un act de avere: 
„Acum, fii mei, după aceastea toate întăresc și blestem mare, cum, de veţi 
ținea aciastă toemeală şi învățătură ce am făcut eu, iar voi să fiţi blago- 


sloviți de Dumnezeu şi de noi, şi să fiți fericiți şi procopsiţi întru toate; 
iar carele nu să va ţinea, ce să va ispiti carea cumva să strice şi să calce 
aciastă tocmeală a mea, acela să fie blestemat... și să fie pirit la vremea 

judecății, aşijderea şi de noi; și să fie de trei ori procliat gi afurisit de 318 
sfinţi părinţi din Nicheia și să lăcuiască cu Iuda și Ariia“, 

Marea postelniceasă a fost la Ierusalim și a revenit sănătoasă. Ea 
a murit la 3 martie 1686 şi a fost înmormintată în biserica din Mărgineni. 
Șerban Vodă, „in toată strălucirea domniei“, însoţi Înmormintarea n amei 
sale pină la locul de îngropăciune. Aceasta însă nu era o împăcare, fiind ă în 
zilele ce urmară, el începu cearta cu fraţii săi pentru: împărţirea av” iii %, 

Un testament interesant lasă și Maria Greceanu 2f, fiica logofu ului 
Radu Greceanu, cronicarul lui Constantin Brincoveanu, la 29 martie 1726. 
Originalul actului s-a păstrat la mitropolie şi după el s-a scos o copie, pe 
care o „protocoleşte“ mitropolitului Dositei 35, la 5 noiembrie 1794. În ac eagi 
zi face şi un act de danie către biserica Stavropoleos pentru moşia Gr ‘i şi 
zece suflete de ţigani. 

Testatoarea, „căzind la multă boală și ajungind la slăbiciune“, se te nea 
să nu o surprindă moartea și a vrut să-şi rostească „toate ale sale, mult p iţin 
cît avea din mila lui Dumnezeu şi a părinţilor săi“. Ea nu uită să-și c ară 
iertare tuturor creştinilor precum „erta şi ea pă toți fraţii creștini“, şi :e.e 
să fie îngropată „la sfinta biserică unde să cinstește şi să prăznuiește hra nul 
mai marilor voevozi ai cetelor îngerești Mihail și Gavril“. Este vorba de 
biserica Stavropoleos. Grija cea mare ce o stăpinește este odihna sufletului 
după moarte. De aceea, pentru „sărindare şi pomenile sufletului său ș al 
părinţilor săi“, hotărăşte să se vindă casa din București, „cu locul cit ţi, e“, 
pe care o are de la părinţi, și „cinci cai telegari“. În acelaşi scop dărui şte 
bisericii Stavropoleos unde va îi îngropată, o moșie părintească în com. na 
Greci, cu „zece suflete de ţigani” %, iar mitropoliei moşia Priranii 27; toate 
acestea „să fie pentru pomenirea sufletului meu și al părinţilor mei“. 

Se pare că Maria Greceanu era văduvă şi fără copii și fusese timp 
îndelungat bolnavă la pat; ea cheltuise mulţi bani cu boala și cu îngrijirea, 
pentru care se îndatorase și își zălogise obiectele de preţ. Astfel, în diata sa, 
ea nu uită să menţioneze aceste datorii. „Viile de la Sărata, pogoane douăzeci 
şi una, cu casile lor, cu cramă, cu slomu, cu toate dichisile dinprejur, acestea 
să se prețuiască şi să să dea la Marica pircălăboaia pentru taleri două sute 
care îi sint datoare şi preţuindu-să și ciţi bani va mai răminea să fie pentru 
pomenirea mea şi a părinţilor miei“. O datorie de douăzeci și doi de taleri 
„bani noi“, mai avea la Gheorghe hangiul, căruia îi zălogise „o pereche de 
cercei cu picioare de balaș și lumini de zmaragd“ ; alta la Stamate vameş, de 
şase taleri, tot „bani noi“, unde zălogise altă pereche de cercei „cu lumina 
de balaş și cu cite trei picioare de mărgăritar“ ; şi altă datorie la jupin Hristea 
de patruzeci de taleri pentru care zălogise nouă șiruri de mărgăritare, „cu 
zălog după cum scrie zapisul“. Mai recunoaște încă alte datorii: trei taleri 
şi jumătate, vechi, casierului de la mitropolie pentru casele în care a stat 
şi nu a plătit chiria; și în fine lui Neacșu, fecior, „pentru simbria lui taleri 
zece și un cal vinăcior“. „lar pentru un rumân al dumnealui nenii lui Constantin 
să i se dea un copil de ţigan“. 


Își aduce aminte și de rude. Astfel, nouă pogoane de vie din dealul 
Bădenilor le lasă nepoatei sale de soră Păunii „ca să mă pomenească“; două 
vaci să se dea la fetele Ancuţii; lui Matei Băleanu, vărul său, ii lasă „pă 


23 N. Iorga. Despre Cantacuzini, București, 1902, p. CXXXV. 

34 Doc. 221; 29 martie 1726. 

% Doc. 476; 5 noiembrie 1794. 

2 Doc. nr. 221, actul de danie al moșiei Greci, cu cele zece suflete de țigani. 
2 Doc. 476; 5 noiembrie 1794. 

Stanca ţigancai!! şi cu aceasta a terminat cu rudeniile și se întoarce la milo- 
stenii după suflet: „o caretă a mea să se vinză și să se dea milostenii la fete 
săraceit ; „iar o masă și un peșchir le las părintelui de la Stavropoleos, chir 
loanichieit. Îşi aduce aminte și de robii ţigani, însă din toți numai pe „Dobra 
țiganca și un copil al ei! îi iartă de robie „pentru că a căutat-o la vremea boalei 
saleii. Iar pentru cite moșii și alte lucruri ce ar mai fi, „au de la părinţii 
miei şi au de la bărbatu-mieuit, cum sint niște vite pe care le ştie Neacșul 
feciorul, „să să vinză şi să se plătească datoriile, şi ce-o mai răminea să fie 
pomenirea sufletului meu şi al părinţilor miei şi al socră-mia Steriei și al 
soțului meu, pentru că nu am putut să le fac nici o pomenire“. 

Pentru aducerea la implinire a testamentului, Maria Greceanu lasă 
epitropi pe duhovnicul ei, pe părintele chir Ioanichie de la Stavropoleos, pe 
Barbul Merişanul și pe Grigorașcu fost mare sărdar, „să chivernisească şi 
să facă pomenirea sufletului meu şi al părinţilor mieiff. „lar care din rudele 
mele, au din neamul mieu, au din neamul bărbatului mieu, s-ar scula și ar 
strica și ar strămuta această adevărată diiată a mea şi ar face altă supărare, 
unii ca aceia să fie neiertaţi și să fie sub blestemul sfinţilor părinţi de la 
Nicheia şi să n-aibă unde veni după mineti. 

Testamentul, ca şi actul de danie al moşiei, a fost scris de Iorga grămă- 
ticul, „cu spusa dumneaeiit, iar martori adeveritori au fost: Popa Calita 
protopop, Barbu Merișanu vel clucer, Grigore biv vel sărdar, Constantin 
Bălăceanu vel comis, Radu postelnicul şi Matei postelnic. Este curios că 
deşi diata şi actul de danie au aceeași dată, şi sint scrise de către același 
grămătic, nu au totuși aceiași martori. În zapisul de danie nu semnează 
popa, Calita, Constantin Bălăceanu, Radu postelnicul şi Matei postelnicul 
care semnează diata: în locul acestora semnează Barbu stolnic, lanache 
polcovnic, Șărban biv staroste și un Greceanu biv vel [loc alb în document]. 
Practica lucrurilor făcea ca martorii să semneze după scrierea actului, uneori 
la distanțe mari de timp, ceea ce ar putea explica neidentitatea martorilor 
din actele de mai sus. 

Aceeași grijă pentru suflet se vede şi la oameni mai nevoiaşi. Astfel, 
Despa, soţia lui Ghidu, care după moartea soțului se face călugăriță și primește 
numele de Maria, întărește mai întîi nepotului său Mihai casa ce i-o dăduse 
soțul ei, apoi dăruieşte bisericii Dintr-o Zi unde va fi îngropată, un covor, 
o scoarță, o teacă de argint și o brățară de argint „ca să-i facă un sărindarit, 
iar lui popa Vasile tot pentru acelaşi lucru, „30 de coţi de pinză şi citeva 
obiecte de cositorii 28. Această diată stirneşte două nedumeriri: a) canoanele 
pretind ca la intrarea în monahism, numele cel nou să înceapă cu aceeaşi inițială 
ca şi cel mirean; de ce atunci Despa, soția popii Ghidul, se numeşte Maria? 
b) Diata nu poartă semnătura de monahă, Maria, ci Despa preoteasa semnează 
ca martor; cum poate lipsi semnătura celei care este titulara testamentului? 

Un neguțător, Vasile „feciorul meșterului Stroe din mahalaua Răzvad“ 
odobaşe*, face la 27 februarie 1756 o diată plină de înţelepciune 2%, El a socotit 
ca, „pină îmi sint minţile întregi şi sănătoaseii, să îşi chivernisească averea 
după petrecerea sa din viaţă, ca să-și dovedească gindul față de moştenitori. 
După ce se roagă de iertare, „tuturor creştinilor, cui ce voi fi greşit“, fiindcă 
şi el iartă pe toţi ciţi îi vor fi greşit, cere ca din ce-i rămîne în urmă „săi se 
împlinească după cum scrie foaia de zestrei! a soţiei sale Maria cea de a doua, 
pe care a luat-o fată mare și a „trăit cu dinsa foarte bine şi creştineșteii. Tot 


38 Doc. 199; 13 iunie 1720. 
* odobașe (odobașg) = căpitan de odă (o jumătate de companie). 
3? Doc. 339; 27 februarie 1756. 

ei îi lasă, ca o confirmare a vieţii mulţumite pe care au dus-o împreună, cerceii 
de aur, salba de galbeni şi o ghiordie de hatai cu singeap, pe care i le dăruise 
la nuntă mama lui și la care adaugă prăvălia cea nouă de la pod și via din 
București, pe care „le-a făcut cu banii lui“, pentru că această soţie l-a „căutat 
la multe slăbiciuni şi boale“. Lasă apoi Păunii, sora lui, un pogon de vie, „de 
la vale de via cea bătrină“. 

Grija sufletului este însă capitolul cel mai important din testament, 
pentru care Vasile lasă restul averii. Pentru pomenirile sufletului său pină 
la trei ani, el însărcinează pe epitropii care vor executa dispoziţiile diatei, 
să vindă două pogoane de vie, „rămasă lui de la părinţi“ și alte şase pogoane 
de vie „ce sint de cumpărătoare” şi cu banii dobindiţi să-i facă cuvenitele pomeni. 
Lasă bisericii Răzvad „unde voeşte să se îngroape și unde sînt îngropaţi și 
părinții“, o prăvălie cu pivniţă şi cu sală, iar mitropoliei, „după moartea sa“, 
îi lasă casa și prăvălia în care își trăia ultimele zile. 

Diata se încheie cu obişnuitul blestem pentru oricine „ar vrea să întoarcă 
sau să strice ceea ce a orinduit cu dreptatea minţii“, fie ei moștenitori, jude- 
cători şi boieri, bisericești sau lumești, care „să aibă a da răspuns şi seamă la 
înfricoşata ziua aceea a răsplătirii înaintea judecătorului celui drept şi nefă- 
țarnic“. Vasile odobaşe semnează apoi actul și pune pecetea, de față cu doi 
preoţi care iscălesc şi ei ca martori. Încheiem paragraful testamentelor cu 
diata Mariei Bălăceanca 30. 

Maria este fiica lui lon Bălăceanu, iar acesta fiul lui aga Constantin 
Bălăceanu, ginerele lui Șerban Cantacuzino şi partizanul său de nădejde 
în politica ce ducea faţă de împăratul Austriei. La moartea neașteptată a 
socrului său, adică a domnului, aga Bălăceanu se afla la Viena cu o misiune 
importantă, în urma căreia este numit conte 3! şi general, de împăratul 
Leopold și însărcinat, alături de generalul Heissler, să alunge din scaun pe 
Constantin Brincoveanu. Moare însă în lupta de la Zărneşti (Transilvania), la 
21 august 1690, şi i se confiscă toate averile. 

Ca să scape de urgia domnească, fiul său, Ion Bălăceanu, fuge din ţară 
şi pribegeşte multă vreme prin Transilvania, pină după moartea lui Brinco- 
veanu, cind pe tronul ţării se urcă Ștefan Cantacuzino. În timpul războiului 
dintre Austria și Turcia, ca să-şi salveze viața el vrea să treacă peste munți, 
dar se îmbolnăvește pe drum şi este ucis de turci, la 23 martie 1737; este jefuit 
de toate bunurile ce avea asupra sa. A fost înmormîntat la mănăstirea Cozia. 

Din căsătoria lui Ion Bălăceanu cu Ilinca Brezoianu au rezultat trei 
fete: Smaranda căsătorită cu Manu Apostol, un neguţător foarte bogat din 
Bucureşti, care moare de timpuriu, apoi fiul lor, şi la 1754 se sfirșeşte şi ea. 
Celelalte două surori Maria şi Ilinca, contese după tatăl şi bunicul lor, necăsă- 
torite, ajung „domnişoare de onoare“ la curtea împărătesei Maria Theresia, 
unde rămîn în serviciu pînă la 1763 cînd li seacordă o pensie de 400 fiorini 
pe an ??. 

Revenind în țară, cele două surori depun toate stăruințele ca să intre 
in posesia averii părintești. Dar o parte din moșii, după o părăsire de atita 
vreme, ajunseseră ilegal în folosirea şi stăpinirea altor boieri, iar ele neavind 
acte de proprietate, fiindcă se pierduseră cu ocazia omoririi tatălui lor, n-au 
putut, și nici n-au vrut să înceapă judecata cu nimeni. Totuşi averea recu- 
perată a fost destul de mare pentru că, stabilite la Bucureşti, ele duc o viaţă 

pașnică, inchinată milosteniilor către biserici, mănăstiri și diferite persoane %. 
În plus, Maria, în timpul „răsmeriţii cu muscalii“, din 1769—1774, refugiindu-se 
la Braşov, şi-a adus de acolo un copil mic „de neamţ”, sărac şi orfan, „dar din 
tată şi mamă cu cununie“34 pe care, în vremea mitropolitului Grigorie, l-a 
botezat în religia ortodoxă cu numele de Petre. Făcindu-l „fecior de suflet“, l-a 
crescut pină la virsta însurătoarei, l-a căsătorit şi înzestrat, botezindu-i şi 
toţi copiii. Acest „fecior de suflet“ e cunoscut în documentele de vinzare-cum- 
părare ale vremii, sub numele de Petre Șufariul. 

La 13 martie 1797, Maria Bălăceanu, fiind bătrină şi slăbită, dă o scri- 
soare de bună credinţă în mina feciorului său de suflet, Petre, în care arătind 
povestea vieţii lui, spune că, în afară de casele, din mahalaua Sf. Vineri pe 
podul Vergului ce i-a dat prin carte de danie atunci cind l-a căsătorit, i-a 
mai promis și o mie de taleri. „Dar acești bani neavînd ca să-i dau din viaţa 
mea, de atuncea pină acum, şi după moartea mea nu o să aibă de la cine-i 
cere. Ci ca să nu rămiie păgubaş de acești bani, îi dau însă de acum, din viața 
mea, niște loc din locul meu, aicea în Bucureşti, în mahalaua Sfintului Dimi- 
trie“. Locul se află „pe podul carele merge de la poarta din sus a Gurţii dom- 
neşti cei vechi, spre Hanul lui Șerban Vodă“, şi are pe el niște prăvălii ce sint 
închiriate postelnicului Profir. Ă 

De asemenea îi mai dă 300 stinjeni din moșia Sintești pe Sabar, din judeţul 
Ilfov — din partea ei de moşie — „ca să să poată ajutora la chiverniseala casii 
lui“. Toate cele dăruite le-a dat din viaţă şi din toată inima, fiindcă a avut 
mult ajutor de la el în cei 27 de ani ce-au trecut. „QGrezindu-mă şi la bine şi 
la lipsă şi fiind fără de așezămint de simbrie. Și eu nefiind parte bărbătească 
ca să-l fi putut ajutora cu nescarevași slujbe și câștiguri, şi fiindcă mi-au slujit 
cu dreptate la toate, am și eu datorie a-i da și a-l odihni cu cite cevași, pentru 
că au fost nelipsit din casa mea pină acum. Și pentru ca sărămiie şi el mul- 
țumit, iar nu să mă blesteme cu copiii lui şi să-mi îngreuieze sufletul mieu 
pentru strămutarea din neamul său și mai virtos din patria sa, şi să rămiie 
lipsit de tot“. 

Ga o justificare că nu i-a lăsat întreaga avere lui, făcîndu-l „clironom 
pă toată casa“, așa cum era „cu cale“, fiindcă, „după pravilă copiii de suflet 
moştenesc pe părinţii lor, întocmai ca şi cei de trup“, Maria Bălăceanu spune 
că fiind „stăpină“ pe ale ei, a căutat să împărtășească din averea sa şi pe 
anumite rude și persoane. Și penţru ceea ce a făcut, nici soru-sa Ilinca şi 
nici alte rude nu au „treabă a strica acest așezămint al mieu“. Gă n-a dat din 
averea nimănui, ci din a ei, fiindcă avindu-l fecior de suflet pe Petre „puteam 
să-i las toate, dar eu le-am lăsat și dumnealor, nepărăsindu-i nepomeniți 
din diată, ca să mă pomenească“. 

Actul de danie dat feciorului ei de suflet, Petre Șufariul, este scris 
de Ghiriţă logofăt de divan și dascăl la mănăstirea Golţea şi semnat de ambele 
surori, care-şi pun și pecetea. lar ca să fie de bună credinţă şi nestrămutat, îl 
semnează ca martori și patru mari boieri. 

În luna următoare a aceluiași an, la 20 aprilie 1797, probabil sim- 
ţindu-și sfirșitul, Maria Bălăceanu își face diata 35, fiind de faţă soră-sa Ilinca, 
patru martori boieri de frunte, precum şi Iosif episcopul Argeșului. Averea 
acestei bătrine boieroaice, foarte mare şi foarte variată, compusă din case, 
prăvălii, pivnițe, locuri de case, mori, vii, moșii, sălașe de ţigani etec., face 
ca diata să fie foarte lungă. Din ea însă vom reţine numai două chestiuni 

deosebite, asupra cărora ne vom opri, trecînd apoi uşor peste cele comune 
tuturor testamentelor. 

Astfel, prin diată, ea întăreşte din nou daniile făcute „lui Petre feciorul 
meu de suflet, ca unuia ce mi-a fost de mult ajutor, din mică copilărie și 
pină acum, ajutindu-mă la neputinţele și slăbiciunile bătrineţelor mele şi 
fiind creştinat de mine, el și cinci copii ai lui care Dumnezeu i-au dăruit întru 
căsătoria sa pină acum“. 

Această faptă de adincă înţelegere este foarte rară, dacă nu unică, în 
noianul de acte în care sint arătate fel de fel de aspecte ale vieţii boiereşti. 
Prin aceasta, diata Mariei Bălăceanu iese din formularul stereotip al daniilor 
pentru ușurarea sufletului și „se apropie de omenescul vieţii pe care boierii 
foarte rar l-au înţeles“. În aceeaşi diată, testatoarea hotărăște ca toţi ţiganii 
săi, ciți se vor afla pe moșia Sintești şi Căzănești să rămiie la biserica din 
Sintești. Dăruirea ţiganilor o face însă cu acest aşezămint: ca ţigăncile lor, 
parte femeiască cite se vor naşte şi de acum înainte, să fie ertate şi slobode, 
nesupărate cum sînt şi rumâncile şi să nu fie volnice a se căsători după alţi 
țigani străini (ţigani boierești sau mănăstirești) pentru ca să nu intre iarăși 
la robie, ci tot dintrinşii să să ia; iar ţiganii, ciţi vor fi parte bărbătească şi 
căsătoriţi, atit cei ce se află vii cit şi ciţi se vor mai naşte de acum înainte, 
să aibă a da la biserică cite una oca ceară pă tot anul cei mai cu putere, 
iar cei mai scăpătați cite o jumătate de oca.“ 

Care este situaţia acestor țigani dăruiţi bisericii din Sinteşti și totuşi 
„ertaţi“ de stăpina lor? Au devenit liberi acești țigani? Dreptul feudal al 
boierilor români, de viaţă și de moarte asupra țiganilor robi, putea să ducă 
la eliberarea lor de robie la libera voinţă a stăpinului. Se atestă documentar 
foarte multe cazuri de ţigani dezrobiţi care dobîndeau aceleași drepturi ca 
țăra nii liberi“38. 

În diata amintită ţiganii nu sint iertaţi sau lăsaţi liberi, ceea ce ar 
schimba fundamental situaţia lor socială, ci testatoarea „ii lasă la această 
sfintă biserică din Sintești“, ţigăncile sint ertate și slobode ca româncile şi 
împiedicate „ca să nu intre iarăși la robie“. Textul diatei este destul de 
laconic ca să exprime lămurit intenţia testatoarei, iar alte documente care 
să ne lămurească nu avem la îndemină să putem vedea mai clar situaţia 
țiganilor din Sinteşti. 

Maria Bălăceanu dă epitropilor săi sarcina să stabilească venitul moşiei 
Căzănești fiindcă ei nu i-a dat mina să-l descopere din cauză că această moșie 
era impresurată de vecini răzăși, cu toate că ea avea zapise de proprietate 
asupra ei. Cu alte cuvinte, testatoarea cere ca epitropii să hotărnicească moșia, 
pe care au călcat-o vecinii răzeși, ca să-i stabilească adevăratul venit. Se 
pare că aici este vorba de un conflict tacit, care nu a izbucnit într-un proces 
din pricină că stăpinilor nu le-a convenit să-l înceapă. Asemenea conflicte 
sînt foarte numeroase în documentele tuturor vremilor, dar toate au fost 
soluționate prin nedreptăţirea țăranilor. Se pare însă că răzeşii din Căzăneşti, 
profitind de faptul că stăpina moșiei a lipsit multă vreme din ţară și nu s-a 
interesat de domeniul său cu știuta vigilență boierească, au profitat şi au 
împins hotarele lor. A contribuit poate la această situaţie și faptul că multe 
din actele de proprietate ale moșiilor s-au pierdut odată cu uciderea lui 
Ion Bălăceanu la Lotru. Despre aceasta se face menţiune chiar în diată: 
„Zapisele ce le avem de vii şi de moșii care sint cotropite de unii alţii, le lăsăm 
epitropilor a le descoperi și a ne judeca; să se ţie seamă că atunci cind au 

tăiat pe tatăl meu în drum s-au risipit toate zapisele ce au fost lingă dinsul 
şi au luat cine ce au putut“. 


Din diată lipsesc bijuteriile și îmbrăcămintea de podoabă pe care trebuia 
să le aibă o familie atit de bogată şi de strălucită. Testatoarea însă mărtu- 
risește simplu şi fără ocol: „acesta este tot avutul mieu ce mi-au mai rămas 
pînă acum, fiindcă scule și arginturi și alte acareturi ce am mai avut, le-am 
vindut de mi-am ţinut viaţa pînă acum“. Lipseşte de asemenea teama de 
moarte şi grija atit de chinuitoare pentru odihna sufletului, care în 
testamentele vremii au proporţii uriaşe. Bătrina domnişoară, care a trăit 
ani mulţi la curtea imperială din Viena, a pierdut din mistica ortodoxă a 
boierimii din vremea sa şi se mulţumeşte numai să ceară ca să se dea în fiecare 
an după moartea ei, şi a soră-sii „cite două sărindare la sfinta mănăstire 
unde ne vom îngropa și la Çernica cite un sărindar“. De asemenea, blestemul 
care încheie orice diată și care este foarte înflorat şi plin de amenințări in 
mai toate actele, aici este foarte simplu: „iar oricare va îndrăzni a strica acest 
diataxis al mieu, să fie sub blestemul celor şapte soboare și la înfricoșata 
judecată să dea seama“. 


Daruri domneşti către biserici și mănăstiri. Obiceiul de a face daruri, mai 
mici sau mui mari, către biserici şi mănăstiri, era foarte răspindit în clasa 
boierească din cele două principate. Acest obicei, exagerat, cum îl practicau 
boierii şi domnii români, este oriental și a fost adoptat sub influenţa turcească. 
Mahomedanii sint obligaţi de religie să fie darnici, fiindcă numai așa pot 
nădăjdui la împărăţia cea veşnică a lui Allah. Două sînt motivele obișnuite 
pentru care se făceau daruri: spre a-şi arăta puterea și bogăţia și spre a imblinzi 
judecata de apoi, pentru odihna sufletului lor. 


Pomenirea în biserică la liturghie și înscrierea permanentă în pomel- 
nicul mănăstirilor izvorau din teama de moarte, dar mai ales de ceea ce 
va urma după moarte, cînd sufletul va fi chemat la „înfricoşata judecată“. 
Preoţii și călugării dar mai ales egumenii mănăstirilor care erau direct intere- 
sați în primirea și folosirea darurilor, propovăduiau această teamă şi sti- 
mulau înclinarea spre daruri. 


Sentimentul de milă creştină, de înduioșare față de suferinţă şi lipsă, 
şi de ajutor pentru cel căzut în nevoie și durere, era aproape necunoscut de 
domni și boieri, iar clerul şi cinul monahicesc n-au făcut nimic ca să-l tre- 


zească și să-l susțină. Acest sentiment apare foarte rar în documentele vremii ; 
iar cind întilnim totuşi documente, cum vom vedea, în care darurile merg 
către oameni, nu mila sau bunătatea sufletului îl provoacă ci achitarea unei 
datorii de recunoştinţă, pentru servicii și treburi făcute mai înainte. 
Documentele de danie se adresează fie bisericilor sau mănăstirilor, 
fie persoanelor fizice și sint date de domni, de boieri sau de simpli orășeţii. 
onţinutul lor ne dă putinţa să vedem mai limpede trecuta viață bucureș- 
teană şi să înţelegem unele chestiuni nelămurite din istoria noastră. 
Între bisericile din Bucureşti, Biserica Domnească a avut o situaţie 
privilegiată; domnii ţării și marii boieri au fost foarte darnici cu această 
biserică. Înţelegem prin „Biserica Domnească“ biserica aflată în interio- 
rul Gurţii domneşti, la ale cărei slujbe lua parte voievodul şi curtea sa; tot 
aici aveau loc serviciile religioase oficiale. Pină într-a doua domnie a lui 
Grigore Ghica (1660—1664) era o singură biserică în (Curtea domnească, 

cu hramul Blagoveșteniei; el construieşte o a doua biserică, cunoscută sub 
numele de Biserica de jos a Curţii Domnești, 

La 20 august 1629, Alexandru Vodă, fiul lui Iliaș Vodă, dă un hrisov 
prin care dăruieşte Bisericii Domnești locul pe care fusese construită bise- 
rica Doamnei Maria „cu tot locul împrejur cît s-ar alege şi cu loc de pră- 
vălii despre uliţă, în lung şi în lat“37, Biserica Doamnei Maria fusese dărl- 
mată în 1595, în luptele dintre Mihai Viteazul și Sinan Paşa, cînd turcii s-au 
retras din București, Locul sterp a fost considerat loc domnesc 58, iar Alexandru 
Vodă „văzind cum această biserică alt venit nu are de nicăierea“, a socotit 
„cu toţi cinstiţii boieri ca să-i fie sfintei biserici moșie de baştină și domniei 
mele vecinică pomenire, iar dumnezeeștilor preoţi de hrană şi de chiverni- 
seală și de nimenea să nu se clătească, după zisa domniei mele“, 

Matei Basarab, cu hrisovul din 11 iunie 163439, întărește aceiași danie 
Bisericii Domnești. Se crease un obicei ca toate daniile din „locurile domnești“, 
ca şi scutirile de biruri sau cedarea încasării unor dăjdii, să se repete și con- 
firme sub urmașii domnului care făcuse cel dintii dania. Repetarea o făcuse 
mai întîi Leon Vodă care urmase după Alexandru Vodă Iliaș, şi apoi şi Matei 
Basarab. Hrisovul său însă menţionează un proces ce s-a judecat în divanul 
lui Matei Vodă, în care o femeie, anume Neaga, pirise pe preoţii de la Bise- 
rica Domnească că-i tulbură stăpînirea unei prăvălii construită pe o porţiune 
din acest loc ce-i fusese dăruită de Leon Vodă: „apoi am căutat domnia mea 
şi am judecat după dreptate și după lege împreună cu toţi cinstiţii boierii 
domniei mele şi am adeverit că nu are nimic treabă cu locul besericii, şi au 
rămas Neaga de lege și de judecată dinaintea domniei mele, şi am luat și 
cărțile ei cum de acum să nu aibă nici un fel de treabă cu loculbisericii“, 
Pe două motive temeinice, invocate în cuprinsul hrisovului, se sprijină 
hotărîrea lui Matei Basarab: biserica Doamnei Stana, fata lui Mircea Vodă 
Ciobanul, şi a Doamnei Maria, dărimată în 1595 în lupta cu Sinan Pașa, 
a fost construită pe loc domnesc; apoi această biserică a fost metoh Bisericii 
Domnești, 

Voievodul Constantin Şerban, reinnoind o veche danie domnească, 
cu cartea sa din 22 iunie 1654 acordă mănăstirii Sfintei Troiţe (cunoscută 
mai mult sub numele de mănăstirea Radu Vodă, fiind închinată de acest 
voievod mănăstirii Ivirului de la Sfetagora, la 10 februarie 1613) „să fie 
volnică,,. ca să-și ia toată vama de peşte den balta de la Chiselet și săaibă 
a luarea părpărul de la tot omul care va trece pre vad la Chiselet, cum a fost 
seama şi obiceiul“ 40. Această vamă de pește se primea de la pescari șiera 
o zeciuială: „se ia din zece peşti unul, fie balta mare, fie mică“, aşa cum se 
acordase mănăstirii Tismana 4! la 1502. 


Constantin Brincoveanu, cu hrisovul din 6 iulie 1702, dăruieşte mă- 
năstirii Sf, Sava 42 „ce este închinată sfintei cetăţi a Ierusalimului“ și egu- 
menului său Daniil, „un loc aici în oraş în București în mahalaua Scaunelor, , , 
cu patru prăvălii ce sînt pe acest loc și cu pivniţă, şi niște vii în Dealul Mitro- 
poliei“ care au fost ale lui Sterie luminărariul. Această danie a lui Constantin 
Brincoveanu are o poveste interesantă: Sterie a murit tinăr, după soţia sa, 
și a lăsat doi copii mici, care urmau să fie crescuţi de niște nepoți ai săi; aceș- 

tia nu s-au îngrijit de copii iar cînd a bintuit ciuma în București, în 1701 nu 
i-a scos din oraș ca să-i ducă undeva la ţară spre a-i feri de molimă, ci „au 
lăsat pre copii în această boală năpraznică întru anadins de au murit ca să le 
stăpinească ce le-au rămas de la părinţi“. În faţa acestei situaţii domnul și 
divanul au luat acest loc şi au hotărit cu boierii de l-a dat mănăstirii Sf. Sava 
care fiind „veche și slabă, s-au stricat de tot“, „ca să-i fie lui Sterie lumină- 
rarul şi părinţilor lui și copiilor lui de veci pomenire“. 

Acelaşi Constantin Brincoveanu, cu hrisovul din 2 februarie 1706, 
dăruiește 4 mănăstirii Sf. loan Botezătorul “4 și egumenului Nectarie moșia 
Grozăveşti din jud. Ilfov „care moșie este den susul orașului București, 
cu tot venitul ce ar fi den cimp, den pădure, den siliștea satului; și trei roate 
de moară care sînt în apa Dimboviţii, cu tot venitul; şi patru sălașe de ţigani“ 
cu un total de 25 suflete. Și această danie are o poveste interesantă: proprie- 
tăţile au fost ale lui Radu Păușescu, fost mare clucer, apoi au trecut în moște- 
nirea fiului său, Tănase clucerul. Acesta murind tinăr, lasă în urmă „o cocoană 
micşoară anume Stanca care — după cum spune Brincoveanu în hrisov — 
s-au tras din neamul nostru, fiindu-ne nepoată de vară primare“. Aceasta, 
„după orinduiala cea dumnezeiască s-au dat la casa ei... boiariului domnie 
mele Gligorașco (Greceanu) postealnicul“, dar „după a lui Dumnezeu voe şi 
poruncă, nici pînă la un an de viaţă n-a avut, ci și-au dat datoria cea de 
obște“. „Și nerămînindu-i coconi au cocoane ca să stăpinească ce ar fi rămas 
în urma ei, domnia mea am socotit pentru sufletele lor și pentru a lor po- 
menire“ să dăruiască numitei mănăstiri averea rămasă de la Stanca, impreună 
cu actele de proprietate ale acestei averi. Constantin Brincoveanu făcuse 
aceasta în puterea „legii pămîntului“ după care averile fără stăpin deveneau 
domneşti şi voievodul putea să dispună de ele. 

Grigore Ghica domnul Țării Româneşti, cu hrisovul din 30 august 
1734, întăreşte o danie mai veche de şase mii de bani din cămara domnească, 
făcută arhiepiscopiei de la Pogoniani „care iaste den temelia ei zidită și 
făcută de răposatul și slăvitul Costantin Pogonatul împărat“. Este interesantă 
motivarea daniei: „Toate facerile de bine şi milosteniile ce s-au îndurat a face 
alţi răposaţi pravoslavnici domni pre la mănăstiri streine, cărora le trebuiaşte 
milă și ajutor de către domnii pravoslavnici, iaste cu cale și cu cuviință 
a le ţinea și a le întări și a le păzi nezmintite domnii care urmează unul dupre 
altul cu stăpînirea“ 45. Grigore Vodă, pe lingă suma aceasta mai dăruiește 
încă cinci sute de bani „pentru osteneala trimișilor celor ce vor veni de acolo“ 
ca să încaseze dania. 

Acest dar domnesc îl încasa în mod obișnuit egumenul de la biserica 
închinată arhiepiscopiei Pogoniani. Prima închinare este biserica lui Ghiorma 
Banul, care se pare că a fost ridicată la 1560 4%, numită astfel după numele 
ctitorului său, boier foarte influent în domnia lui Petru Vodă cel Tinăr 
(1558—1568), fiul lui Mircea Ciobanul și al doamnei Chiajna. Biserica se afla 
pe spaţiul cuprins între străzile Lipscani, Smirdan şi Stavropoleos şi avea în sec. 
XVII un han vestit, numit Hanul Grecilor; ambele au ars, iar ruinele lor 
au fost dărimate după 1700, în timpul domniei lui Constantin Brincoveanu. 
Lipsită astfel de o bogată sursă de bani, mănăstirea Pogoniani trimise în ţară 


+ Doc. 150; 2 febpuație 1706. 

41 George D. Florescu, Din vechiul București, Bucureşti 1935, p. 31: „ruinată din nou 
în cursul ultimelor ee a fost dărimată definitiv la sfîrşitul veacului scups, iar pe locul 
ei se pidică agi palatul Casei de Depuneţi și Consemnațiuni“ (azi C.E.C.). 

45 Doc. 247; 30 august 1734. 

+ George D. Florescu, ep. çit., p. 103. 

un emisar care să încerce reconstruirea acesţei biserici. Esţe vorba de Ioanichie 
Ștavropoleos care se afla în Bucureşti în timpul domniei lui Nicolae Vodă 
Mavrocordat și care reuși să ridice biserica ce-i poartă numele, nu pe locul 
fosţei biserici, ci pe un altul foarţe aproape, cumpărat de la Grigore Bălă- 
ceanu. Biserica era aproape terminată în 1724; nu avea însă turla care a fost 
gata abia în 1731. Egumenul acesței mănăsţiri încasa dania domnească, 
întărită prin hrisovul lui Grigore Vodă din 1734. „Deci — spune acest hri- 
sov — de vreme ce toate facerile de bine ca aceste se întăresc de pravoslavnicii 
domni cu hrisoavele domniilor lor, pentru adeverinţă vecuiţoare și domnia 
mea întărim, adeverim şi încredinţăm aceasță milă ce s-a zis mai sus“ 

Vom vedea mai jos ce puternici erau egumenii greci de la mănăstirile 
închinate din București și ce bogății mari scoteau din ţară, mai ales în epoca 
domnilor fanarioți. 

Acelaşi Grigore Ghica, în cea de a doua domnie a sa în Țara Româ» 
nească, cu hrisovul din 18 august 1749 dăruieșțe 4? și înțăreșțe miţropoliei 
din Bucureşti „şi sfinţiei sale prea sfinţitului părinţelui miţropolitului al ţării, 
chir Neofit, ca să fie sfinţei miţropolii milă de la domnia mea loc domnesc 
de la poarta domnească din jos, spre care loc sînt prăvăliile sfinţei mitropolii 
şi leamnele de ţrei prăvălii omenești (sic)“. „Şi iar să mai fie sfinţei mitropolii 
milă de la domnia mea iarăși loc domnesc în drepţul acestor prăvălii peste 
uliţă, locul pe care iaste iar prăvăliile sfintei mitropolii“. 

Fiindcă nu exista o caţagrafie a locurilor domneşti din Bucureșţi, 
Grigore Vodă pune să se cerceţeze dacă acesțe locuri sînt cu adevărat domnești: 
„ca să ne adeverim domnia mea mai bine dacă sînt domnești, fără de nici 
o pricină, adică nedăruite mai denainţe vreame de vreun domn sau celor ce 
şăd pă dinsele sau la vreo mănăsţire sau la alțe obraze, am orinduit domnia 
mea de au mers la faţa locului, cerceţind cu amănuntul și au adeverit că ctt 
cuprinde într-aceste trăsuri ce scrim mai jos, iaste tot loc domnesc, făr de nici 
o gilceavă şi făr de nici o pricină“. 

Anaforaua 48 daţă de marele vornic G. Greceanu care poartă aceeași 
dată cu hrisovul, amintit mai sus, confirmă că dania făcută mitropoliei era 
loc domnesc. 


Daruri de la boieri şi orășeni către mănăstiri şi biserici. În secolul al 
XVII,lea, după ce Capitala Țării Românești se statornicise definitiv în Bucu- 
reşti, sediul metropolitan continuă să rămînă la Tirgovișţe. Participarea mitro- 
politului la treburile ţării, în marile divane domneşti, cît și la sfinţirea și 
urcarea pe tron a domnilor cerea, însă, ca înaltul prelat să aibă sediul perma, 
nent în (capitala ţării și în preajma domnului. În primele decenii ale secolului 
al XVIllea aşezarea mitropolitului în București devenise o chestiune care 
trebuia neapărat rezolvată. (eea ce împiedica însă aceasţă rezolvare era lipsa 
unei biserici mai arăţoase care să slujească de mitropolie. Mulţă vreme, cînd 
prezenţa miţropoliţului era absolut necesară în București, el făcea slujba la 
biserica $f. Gheorghe Vechi sau chiar la biserica Radu Vodă, care se numise 
un timp „Mitropolia din josul Bucureștilor“ 4%. 

Constantin Șerban Vodă, poreclit Çirnul (1654—1658), stăpînit de gin- 
dul de a înzesţra Çapitala ţării cu o miţropolie, a început construirea unei 
biserici mari și frumoase pe dealul acoperit de vii ce se înălța dincolo de Dim, 


4? Doc. 304; 18 august 1749. 

«3 Idem. 

3 Arh. St. Buc, M-rea Radu Vodă, XIV-3 (apud George D. Florescu, op. cit., 

boviţa, la sudul orașului. La realizarea acestui gind a contribuit, fără indo- 
ială, şi mitropolitul Ştefan, prieten cu domnul ţării, care nu a încetat să sti- 
muleze pe ctitor în fapta sa. Dar (onstantin Șerban a avut o domnie prea 
scurtă, astfel că mazilirea îl găsi cu biserica neterminată. Urmaşul său, Mihnea 
Radu Vodă (1658—1659), continuă lucrarea şi, fără să aștepte terminarea zugră- 
velilor interioare, grăbi sfinţirea la 6 mai 1658, iar Radu Leon Vodă o recu- 
noscu oficial ca mitropolie a Ţării Românești. Glopotniţa s-a construit mult 
mai tirziu, în 1698, de Gonstantin Brincoveanu. 

Odată cu sfinţirea, darurile începură să vină unul după altul. Din cele 
ce ne amintesc documentele consemnăm următoarele: 

Astfel, la 31 mai 1710, Stana 50, fostă jupineasă lui Toma căpitan, „han- 
giu din București“, dăruieşte mitropoliei o prăvălie pe „ulița cea mare în 
Mărgelari“, cu aprobarea mitropolitului Antim, căutind să împlinească astfel 
voinţa bărbatului său, „că așa ne-a fost voroava încă den viaţă“. Donatoa- 
rea nu are decit o singură pretenţie: să se scrie „numele noastre şi ale părin- 
ţilor noştri la sfintul pomealnic“. Dumitrașco căldărarul, ţigan, simţindu-și 
sfirșitul aproape, se înfăţişează mitropolitului Ștefan și-și dăruiește prăvălia 
din mahalaua Sf. Gheorghe Vechi, de lingă pod. În 1725, Chiril monahul 
„carele m-am numit cu nume mirenesc Girstea cojocariul“ dăruieşte mitro- 
poliei un loc de prăvălie în Uliţa Bărbierilor „pentru ca să fie sfintei mitro- 
polii de folos și de ajutor, iar mie şi neamului mieu veacinică pomenire“ 51, 
În 1742, după moartea sa, Bobolina soţia donatorului, contestă dania pe motiv 
„că soţul său, dacă ar fi făcut-o cu bună ştiinţă, ar fi dat şi zapisul de cumpă- 
rare care a rămas la ea, astfel că zapisul de danie e făcut „cu meșteșuguri“. 
Mihai Racoviţă poruncește să se cerceteze jalba Bobolinei, iar divanul găsește 
bună dania, oprește zapisul de cumpărare și-l dă mitropoliei astfel că Bobolina 
„a rămas de judecată“ 5ā. 

Călin și Păuna, soţ și soţie, din mahalaua Popescului, în 5 octombrie 
1748, „ajungind la vreame de bătrineţe și văzînd că de la deşarta lume n-avem 
nici un folos“ și nerăminindu-le nici un copil, dăruiesc& mitropoliei două 
perechi de case „pă loc domnesc, lingă jăcnița domnească, peste drum“, „ca 
să le aibă întru stăpinire, și nouă să ne fie veșnică pomenire“, scriindu-li-se 
şi numele la pomelnicul cel mare. Femeia, ca să-și dobiîndească mintuirea sufle- 
tului, se leapădă de viaţa bucureşteană și se face călugăriță. Altă pereche de 
orășeni, Stan boiangiul şi Maria, din mahalaua Sf. Gheorghe Vechi, dăruiesc 
mitropoliei, la 18 septembrie 1762, o cîrciumă în drumul Giurgiului și o pră- 
văjie „în tirg, în Boiangii“ 54, amindouă construite pe locul mitropoliei. Această 
danie nu o fac pentru „odihna sufletului“ sau măcar pentru „veşnicia pomenire“, 
ci pentru că sfintul mitropolit Grigore „m-au ajutat cu taleri treizeci şi şapte 
şi jumătate“, deci este un fel de dobindă la suma împrumutată. 


Altă danie face Petre abagiul, care cu zapisul din 26 februarie 17601 
dăruiește lui Grigorie, mitropolitul Ungrovlahiei, şi la mitropolia din București 
„O prăvălie cu pămintul ei și cu lemnele tot de nuia, care prăvălie iaste pe 
ulița cea mare a Mărgelarilor“ 55, Dania însă are o condiţie, un așezămint, cum 
se numește în zapis: „cîtă viaţă voi avea eu să șez în prăvălie, să mă chiver- 
nisesc și să dau la sfinta mitropolie chirie pe an cite taleri zeace pin la moar- 


t Doc. 163: 31 mai 1710. 

52 Doc. 218: 1725, [f.1.z.]. 

53 Doc. 275; 13 decembrie 1742. 
53 Doc. 297: 5 octom pie 1748. 
5 Doc. 360: 18 septembrie 1762. 
% Doc. 356: 26 teorie 1764. 

tea mea, iar după moartea mea, de-mi va rămine copil moştenitoriu şi va 
putea să ţie prăvălia, iarăși copilul meu să o ţie iar nu alţii. Și iarăși să dea 
şi el acei taleri zeace la sfinta mitropolie pe an, iar nerămiînindu-mi copii, după 
moartea mea să o stăpinească de tot sfinta Mitropolie, pentru ca aşa m-am 
așezat eu cu sfinţia sa părintele mitropolitul, ca să-mi fie mie pomenire şi 
părinţilor miei şi a tot neamul meu. Și mi l-au scris şi numele la pomelnicul 
cel mare“. De asemenea, „Maria, fata logofătului Mihai ot Tirgovişte“, ce a 
fost soţie răposatului Vasile, căpitan ot mahalaua Răzvanului, dăruiește 
mitropoliei, la 25 septembrie 1763, o prăvălie „intre prăvălia bisericii răpo- 
satului Udrican sluger, den sus, iar den jos iaste intre Hirşcu [Herşcu] ovre- 
aiul“ 5, Darul se reduce numai la construcţia prăvăliei, fiindcă „pămîntul 
iaste al sfintei mănăstiri Radu Vodă“, iar pentru loc se dă drept chirie, după 
așezămint, cite doi zloți pe an. Prin această danie, mitropolia devenea chiriaşa 
bisericii Radu Vodă, fiindcă nu exista nici un raport de subordonare între 
pămint şi construcţia de pe el. Aceste situaţii juridice le vom examina pe 
larg mai jos. 

Darurile făcute mitropoliei, mai ales în secolul al XVIII-lea, se înmul- 
esc considerabil. Meseriașii înstăriți şi negustorii se întrec în daruri de case, 
prăvălii şi locuri de casă, în dorința de a-şi dobindi odihna sufletului și pome- 
nirea veșnică în marele pomelnic. În catagrafia din octombrie 1787, se ade- 
vereşte că mitropolia din București posedă 140 de case, prăvălii, pivnițe 
şi locuri în Bucureşti, „în afară de o sută douăzeci și două de moşii dăruite 
şi douăsprezece cumpărate“ 57, 

Foarte multe daruri, mai ales boiereşti, s-au îndreptat către mănăstirea 
Stavropoleos, care ajunge către sfirșitul secolului al XVIII -lea una dintre cele 
mai bogate mănăstiri din ţară. Astfel, Maria Piteșteanca, împreună cu fiica 
sa Ancuţa, la 1 februarie 1728, cind egumenul Ioanichie se străduia să ter- 
mine clădirea, dăruieşte o casă în mahalaua Fintina Boului, „pă lingă Stroe, 
stegarul de nemți“. Dania are însă un „aşezămint“ interesant: chir Ioanichie, 
care împrumută bani pe camătă, iartă donatoarei o sumă de 23 taleri vechi 
pe care-i îimprumutase şi-i mai dă „o cășcioară aici în mahalaua Bălăceanului, 
ca să şează să se odihnească, cu copila ei cite zile vor avea“. A fost aceasta 
o danie sau un schimb? Chir loanichie, foarte priceput în asemenea afaceri, 
a primit-o ca o danie şi a avut motivele sale să facă acest lucru: cît despre 
pomenire, nu-l costa nimic. 

La 14 iunie 1785, Ecaterina, fiica lui Pirvu Cantacuzino, mare stolnic 
și soţia lui Ioniță Bălăceanu, fost mare stolnic, mort în jurul anului 1784, 
închină danie bisericii Sf. Gheorghe Vechi „o casă cu pimniță de piatră dede- 
supt, ce este peste drum de altarul bisericii Sfintului Dimitrie“. Donatoarea, 
care își sfirșeşte zilele călugăriță, sub numele de Epraxia, face această danie, 
„ridicînd ochii minţii spre cele cerești și dorind să privească la acea frumuseţe 
şi podoabă negrăită a acei prea fericitei şi veșnicei odihni a împărăției cereşti 
unde este locaşul tuturor celor ce să slăvesc“, pentru pomenirea răposaţilor 
părinţilor şi moșilor noștri și pentru pomenirea sa 58. : 

Pisarul acestui zapis, un oarecare Constantin, face o introducere în 
cuvinte alese, proslăvind milosteniile şi „daniile cele ce se închină sfintelor 
lui Dumnezeu lăcașuri“, spunînd: „milostenia isbăvește de tot păcatul şi de 
moarte şi nu lasă să meargă sufletul în muncă pentru că milostenia înalță 


% Doc. 249: 25 septembrie 1763. 
3? G. Ionnescu-Gion, op. cit., p. 147—148. 
39 Doc. 433; 14 iunie 1785. 

la ceruri şi deschide porţile cereşti şi către Dumnezeu duce, şi la scaunul lui 
Dumnezeu cu îndrăzneală pune“. 

Preoţii de la biserica Iancului şi cîțiva mahalagii, la 12 martie 1789, 
dau zapis 5% „la mina dumnealui fost mare sărdar Matei Filişanu“, care dăru- 
ieşte acestei biserici „o sfită de atlaz greu cu flori de fir“, douăzeci de mătci 
de stupi şi o moşie în judeţul Mehedinţi, ce să numeşte Răsăpiţi. Donatorul 
este fiul lui Mihai Filișanu medelnicer și al Aniţei născută Păianu, a cărei 
mătuşă, după mamă, sărdăreasa Ruxandra, este înmormintată în biserica 
Iancului. Dania o face cu următoarea clauză: din venitul moșiei, pe care ur- 
mează să o muncească semnatarii zapisului, să se dea preoţilor 60 de taleri 
pe an, ca să slujească cite gase sărindare întru pomenirea neamului dumisale, 
iar ce va prisosi, „să se ajutoreze sfinta biserică la lucruri trebuincioase și la 
meremeturi“ ; „asemenea şi din.venitul stupilor să fie făclie aprinsă pururea 
la mormîntul răposatei“. „Și socoteala acestui venit al moșiei pe fieștecare 
trei ani să se caute de noi mahalagii, ce s-au agonisit și ce s-au dat preoţilor 
și la cele trebuincioase ale bisericii“, — „şi să facem catastih iscălit de noi, 
de toată socoteala moșiei“. : 

Deşi în mod obişnuit, cedarea unei proprietăți se făcea printr-un act 
semnat de cel care dă proprietatea și adeverit de cîțiva martori care au fost 
de față, de data aceasta zapisul îl semnează cei care primesc moşia. Motivul 
acestei proceduri neobişnuite este că semnatarii acestui zapis îşi luau un anga- 
jament: „şi ne făgăduim noi aceşti iscăliți că această orinduială a dumisale 
să va păzi nestrămutat și după petrecania noastră de copiii noștri sau de 
către cei ce vom pune în locu-ne, oameni cu frica lui Dumnezeu. (ăci, că noi 
cu tot sufletul şi viaţa ... voim să slujim sfintei biserici fără interes, numai 
şi numai ca să fim şi noi pomeniţi ca nişte slugi ale sfintii biserici“. Epitropii 
bisericii cer însă donatorului „să binevoiască a împietri și a deosebi această 
moşie de către vecini“, şi să dea şi cărţile cele bătrine ale moșiei, „ca să fie 
la noi şi să rămiie și moşia curată, lămurită“. 


Daruri domneşti către persoane. În datina ţărilor române s-a păstrat 
obiceiul ca domnii să răsplătească pe slujitorii lor credincioși, dăruindu-le , 
moşii, bălți de peşte, păduri, case şi locuri de casă. Astfel, boierii și slujitorii 
au primit de la domni sate şi pămint, ca răsplată pentru slujba lor credin- 
cioasă. Aceste răsplătiri se dădeau mai ales pentru fapte de arme, în războaie, 
sau pentru servicii personale făcute voievozilor. Gu timpul, cam din a doua 
jumătate a secolului al XVII-lea, odată cu folosirea mercenarilor în războaie, 
compensarea faptelor de arme a dispărut; a rămas numai răsplata unor ser- 
vicii personale aduse domniei şi aceasta practicată din ce în ce mai rar. 

Antonie Vodă (1669—1672) dă un hrisov la 23 iulie 1669 prin care hotă- 
răşte ca logofătul Radu Dudescu „să hie volnic... ca să ţie un loc de casă 
aici în oraşul domnii meale, în Bucureşti, care loc de casă a fost a lui Șalam 
[Aslan] ceauş, cumpărat cu milă domnească“ 6. Darul nu este motivat, ast- 
fel că nu se cunoaşte meritul care-l justifică: „drept aceia domnia mea m-am 
milostivit de l-am miluit cu acest loc, care scrie mai sus, ca să-i fie de acum 
înainte moşie stătătoare lui şi coconilor lui, cîți Dumnezeu îi va dărui“. 

Este de reținut faptul că locul devenise domnesc pentru că Şalam ceauş 
murise fără moștenitori şi toate asemenea proprietăţi fără stăpini legiuiţi 
deveneau Jocuri domnești, pe care voievodul le putea dărui oricui. Radu Dudescu, 
chiar a doua zi, cere lui Dragotă, judeţul orașului să hotărnicească locul dăruit, 


5% Doc. 448; 12 martie 4789. 
g Boc. 6; ag iulie 1500 

să-l măsoare și să-l împietrească, ceea ce se face la 1 august 1669. „Deci după 
ce l-am împietrit şi l-am stînjenit noi cu toţii, făcut-am şi cartea orașului la 
mina dumnealui și a jupineasei dumnealului și coconilor dumnealor să le fie 
moşie stătătoare în veaci, ohabnică precum au fost mila mării sale domnu 
nostru“ 61, 

Grigore Ghica la 22 iulie 1752, dăruieşte lui Gheorghe bărbierul un loc 
domnesc la „poarta de jos, cum merge ulița despre pușcărie la vale“, pe care 
a construit o prăvălie. Această danie i-a fost întărită şi de voievodul Matei 
Ghica la 29 aprilie 1753 şi de Scarlat Ghica la 7 februarie 1760. După moartea 
bărbierului, femeia sa, Sava, „aflindu-se scăpătată şi neputincioasă asupra 
bătrîneţelor“, vinde prăvălia cu loc cu tot lui Constantin biv vel sluger, cu 
zapisul din 8 mai 1787. Pentru ca să poată face această vinzare, ea arată 
în act € că are un nepot de fată, anume Ștefan, fiindcă dacă nu ar fi avut 
moştenitori, prăvălia ar fi devenit loc domnesc. 

Constantin Racoviţă, la 3 februarie 1754, dăruiește „tuturor preoţilor 
de la bisericile domneşti de jos şi de sus“ un loc lingă poarta domnească de 
jos „dimpreună cu un scaun de carne ce iaste făcut pă acel loc, care s-au 
cumpărat de domnia mea de la un Dumitru casap, după cum pre larg arată 
zapisul de cumpărătură“ 63, 

Alexandru Ipsilanti (1774—1782; 1796—1797), cu hrisovul lui din 
august 1780, dăruiește lui Stanciu, treti logofăt, un loc de patru stinjeni și 
două palme, aflat la poarta din sus a Curţii domnești cea veche, între podul 
de peste Dimboviţa, și între locul mănăstirii Sf. Spiridon Vechi, „pentru că 
acest loc fiind domnesc, slobod, era vad pentru măsurarea buţilor, iar după 
ce s-au obicinuit obştea a-şi măsura buţile cu cotul, a rămas fără treabă“. 
Locul fiind în folosință obştească pisarul simte nevoia să-l definească ca „loc 
domnesc“, fiind slobod, astfel că „domnia mea l-am făcut zapt și l-am luat 
iarăși în stăpinirea domniei“. De asemenea, se motivează și darul în hrisov: 
„am miluit şi am dăruit cu dreptate pe numitul boieriul domnii mele cu acest 
loc pentru slujba lui cu care s-au aflat şi să află slujind în Divanul domnii 
mele, căruia îi dăm volnicie să facă ori casă ori prăvălie, sau ce îi va da mina 
asupră-i, însă numai pe aceşti stinjeni patru şi palme două“ %, 

În Țara Românească veniturile pămîntului erau strinse de domn, „care 
exercita asupra intregului pămint al ţării un drept de dominium eminens, deci 
o suveranitate suprapusă tuturor celorlalte stăpiniri particulare“ 6%. Aceste 
venituri se compuneau dintr-o dare plătită în bani, care era pe cap de locuitor, 
din dijmele luate din produsele pămintului și din diferite servicii sau munci 
făcute domniei, cu braţele sau cu carul. Încasarea birului şi a dijmelor se 
făcea de anumiţi slujitori la faţa locului. 

Domnii care aveau mari averi personale şi care nu erau din fire prea 
lacomi şi hrăpăreţi, începură să acorde scutiri de dări și dijme, la început 
bisericilor şi mănăstirilor înzestrate cu averi producătoare de venituri şi apoi 
chiar slujitorilor lor, preoţi, diaconi şi grămătici şi chiar altor slujitori ai 
domniei. Mai tirziu, către sfirşitul secolului a? XVIII-lea, domnii începură 
să dăruiască din dreptul lor de primire a unor «tări şi dăjdi, la diferiţi sluji- 
tori, dar mai ales preoţilor de la bisericile domnești, ca să-i ajute în asigurarea 
hranei şi să-i oprească de a mai cere milă obştească cu talerul. Acest dar dom- 


61 Doc. 64; 1 august 1669. 

e: Doc. 444; 8 mai 1787. 

s3 Doc. 325; 3 februarie 1754. 

64 Doc. 407; 1 august 1780. 

e V, Costăchel, P. P. Panaitescu, A. Cazacu, op. cit., p. 357. 

nesc de a încasa unele dări şi dăjdii se acorda pe anumite regiuni, bine deter- 
minate ca limite, și era valabil numai cît răminea în scaun domnul care dăduse 
hrisovul de danie. 

Constantin Nicolae Mavrocordat, în a patra domnie a sa, cu hrisovul 
din 16 septembrie 1746, acordă lui popa Radu, clisiarh al bisericilor domnești 
şi celorlalți preoţi de la biserica de jos şi de sus „ca să aibă volnicie, cu cartea 
domniei meale, să scrie tot vinăriciul din dealurile cu viile din sud Elhov şi 
Vlaşca, de unde avea obiceaiul mai nainte de luau preoţii domneşti vinărici. 
Şi să-și ia vinăriciul după obiceai precum îl luau mai nainte vreame, însă din 
zece vedre o vadră şi vadra domnească să o plătească cu bani 40“. În afară 
de această dare a vinăriciului, care era zeciuiala din producţia viei, preoţii 
aveau dreptul să incaseze și „ploconul de la tot omul ce plătește vinăriciul“, 
„care constă dintr-o taxă în bani“ pină la 120 de vedre cite 7 bani de vadră, 
iar de la 120 de vedre în sus, „de ar face cit de mult“ se lua „cite un taler, 
şi altceva nimic“ 6. Hrisovul hotărăşte şi scutiri de plata vinăriciului: „Veliţi 
boiari, cu boierii sau fără boierii; mănăstirile cele mari, cu metoaşele lor; 
jupinesele cele mari, sărace, boiernașii mazili ; negustori şi logofeţii za divan“. 
Deşi această danie domnească o avuseseră preoţii de la bisericile domneşti 
şi mai Înainte vreme, în ultimii ani fusese ridicată, și darea se stringea pe 
seama domnului. Prin acest hrisov însă Constantin Mavrocordat o redă iarăşi 
preoţilor domneşti. 

Grigore Ghica cu hrisovul său din 5 septembrie 1748, întăreşte dania, 
dar o acordă nu numai preoților de la bisericile domnești ci şi diaconilor, 
cîntăreților și grămăticilor 6. Astfel, venitul acestei dări se împarte nu numai 
între preoţi, ci între toți slujitorii bisericilor domneşti. De asemenea regiunea 
de pe care se încasa această dare s-a redus numai la dealurile Prunt și CGurmă- 
tura şi nu din toate dealurile cu vii din judeţele Ilfov și Vlașca, cum dăruise 
Constantin Mavrocordat. Hrisovul adaugă la vinărici şi la plocon, o dare nouă, 
părpărul, o dare indirectă, „o taxă de produse comercializate“ 88, care se 
încasa pe buţile pregătite pentru vinzarea vinului. De asemenea, hrisovul 
nu mai menţionează nici un scutelnic la plata vinăriciului. 

Constantin Racoviţă (1753—1756), care menţinuse daniile făcute de 
înaintașii săi preoţilor de la bisericile domnești — încasarea vinăriciului —, 
face cunoscut, la 10 septembrie 1753, boierilor din judeţele Ilfov şi Vlașca 
despre această danie. „Care vinărici şi domnia mea iarăși m-am milostivit 
de l-am dat numiţilor preoţi, încă precum l-au avut mai înainte, cite 3 bani 
de vadră şi de plocon bani 30 şi părpăr ce dau“... „lată că și volnicie am dat 
preoţilor printr-această carte a domnii meale ca să aibă a umbla, împreună 
cu vinăricearii domnești, să scrie în numitele popoară tot vinăriciul după 
obiceai și să ia de la toţi cei ce plătesc vinărici cite bani trei de vadră şi bani 
30 de plocon“ °. 


Constantin Mavrocordat, în a cincea domnie a sa, cu hrisovul din 9 
iulie 1758, acordă preoţilor de la bisericile domneşti încasarea vinăriciului din 
grădinile cu vii, de aici, din Bucureşti, al căror vinărici „iaste al bisericilor“ 70. 
Adaugă însă o dispoziţie nouă: „aceia care vor vrea să scoată aguridă, să 
vinză, mai întii să meargă să se tocmească cu preoţii ca să-şi plătească vină- 
riciul, iar pe cei ce nu se vor putea tocmi nicidecum, să nu-i îngăduiască a 


9? Doc. 292; 46 septembrie 4746. 
7 Doc. 297; sepembrie 7 j 
t° Y. Cosţăchel, P. P. Panaiţescu şi A. Cazacu, op. cit, p. 367. 
$? Doc. 320; 40 sepțembrie 4733. 

70 Doc. 346; 9 iulie 3 a 

scoate agurida pînă la vremea culesului de vii, şi atunci numai pe cit vin va 
face, pă atita va plăti vinărici“. b 


Alte daruri între persoane. Darurile între persoane alcătuiau un obicei 
foarte des practicat în trecutul ţărilor române. O serie întreagă de documente 
ne înfățișează diferitele aspecte ale acestei dărnicii, care nu a lipsit nici între 
orăşenii din Bucureşti, fie ei boieri, neguţători şi meseriași, sau simpli maha- 
lagii, care se descurcau anevoie în greutăţile vieţii. Obiectele dăruite, ca şi 
motivele darurilor, sint foarte variate și ne descoperă laturi de viaţă intimă 
destul de interesante în Bucureştiul care îşi lărgea, văzind cu ochii, marginile 
și-și jae foarte repede populația. | 

ntr-un zapis din 28 februarie 1702, popa Bogdan dăruieşte lui Stanciu 
logofăt şi lui popa Iosif clisiarhul bisericii domnești „un loc sterp de trei pră- 
vălii, aici în Bucureşti, care este pre din jos, alăturea cu podul cel mare care 
merge la Tirgul de Afară“ 71. Motivul daniei este următorul: „precum să 
să ştie că avind eu multă căutare de către sfinţia sa părintele Iosif și Stanciu 
logofăt, mai nainte vreame şi acum la trebile mele, de care și eu cu alt neavind 
cu ce căuta, precum m-au căutat ei, făr de cit am socotit pentru Dumnezeu 
și pentru sufletul meu“. Iar popa Iosif, deși dania era a sfinţiei sale, nu a bise- 
ricii unde slujea „ne-au luat numele noastre și ale părinţilor noștri scrise ca să 
le pomeneascăla sfinta leturghie, cit va trăi“. O altă danieo face Despa (Despina), 
soția lui popa Ghidu din mahalaua bisericii Dintr-o Zi, care, făcindu-și o 
căscioară în curtea bisericii unde slujise răposatul ei soț, dăruiește casa sa 
nepotului-său Mihai pe care „l-am luat de mic de au învăţat carte și ne-au 
fost de ajutor şi de toată slujba, fiind grămătic la biserică cît au trăit soţia 
mea [soțul meu]“ 72. 

Panait, fost ceauş agiesc 7%, cu zapisul din 15 iulie 1773, dăruiește nepoa- 
tei sale Sanda, „fiica dumnealui cumnată-mieu Stoian, logofătul 74, „niște 
case cu locul lor“. S-a întîmplat însă ca beneficiara să moară și să rămînă 
fiica sa Uţa, căruia donatorul îi ia jumătate din locul caselor, cu zapisul din 
20 august 1792, și-l dăruieşte altei nepoate, Elenca, la căsătoria sa cu doctorul 
Constantin Darvari, despre care vom vorbi mai jos pe larg. Manolache mare 
vornic, cu actul din 10 ianuarie 1799, „dăruiește doctorului două suflete de 
ţigani, un copil şi o fată“ pentru „multele osteneli şi protimie apururea ce au 
arătat şi arată la casa noastră, în zi și noapte“ 75, 

De asemenea Dimitrie Racoviţă, fost mare logofăt, cu zapisul din 1 iunie 
1799, dăruieşte aceluiași doctor Constantin Darvari % o fată de ţigan, anume 
Tudora, fiica lui Ionicel Suiul, dată „cu desăvirşită elefterie şi bunăvoință 
supt stăpînirea dumnealui, atit ea cit şi odraslele ce să vor trage dintrinsa“. 
Alt zapis, al lui Matei Fălcoianu, fost mare logofăt, din 10 iulie 1799, arată 
o înţelegere foarte interesantă a acestuia cu doctorul Darvari: Nastasia, 
țiganca doctorului, „încirdoşindu-să“ 7? cu Nicolae, țiganul marelui logofăt 
şi, pentru că nu s-a putut ajunge la un schimb, s-a convenit ca să stea Nastasia 
la Nicolae cit vor trăi stăpinii lui și după aceasta să se mute toată familia 
țigănească, cu toţi copiii lor, la Mihalache feciorul doctorului Constantin 


?1 Doc. 134; 28 februarie 1702. 

23 Doc. 189; 24 august 1748. 

23 Poate acel Panait care a fost între 1773—1780 epitropul mănăstirii Colțea (vezi 
Ion Ionașcu, Documente bucureștene privitoare la proprietăţile mănăstirii Coljea, Bucureşti, 
1941, p. 182 și 247), 

% Doc. 501; 10 ianuarie 1799. 

7% Doc. 502; 1 iunie 1799. 

7 Doc. 505; 10 iulie 1799. 


VIAȚA SOCIALĂ ÎN ULTIMELE PATRU VEACURI 47 


Darvari. Tranzacţia are o nuanţă de pitoresc faţă de concepţia despre om în 
această vreme. 

Numele Mariei Bălăceanu, ce a fost domnişoară de onoare la curtea 
împărătesei Maria Theresia, despre care am vorbit mai sus, îl intilnim în 
cîteva acte de danie de la sfirșitul secolului al XVIII-lea. Astfel, la 27 iunie 
1796, ea dăruieşte marelui logofăt Costache Știrbei „niște loc de danie, din 
locul mieu de aicea din București, din mahalaua Sf. Dimitrie“ 75. Motivul 
acestei danii nu reiese din act şi nici nu se cunosc relaţii de familii între cei 
doi; s-ar putea totuși ca dania să fie răsplata pentru vreun serviciu pe care 
i l-a făcut marele logofăt. Într-alt zapis din 13 martie 1797, bătrina domni- 
şoară îşi manifestă dragostea față de Petre, feciorul ei de suflet 7? căruia fi 
dăruieşte case şi moşii. Dania este înscrisă și în diata despre care am vorbit 
mai sus. 

O danie mai ciudată apare în zapisul din 5 februarie 1786 prin care aceeași 
Maria Bălăceanu, la cererea jupînesei Ilinca dăruieşte fiicei sale Catinca locul 
pe care era construită casa pe care această jupineasă o dăduse zestre fiicei 
sale. „Au venit acum și la mine ca să o ajutorez — spune donatoarea — și 
neputind eu cu altcevaşi să o ajutorez şi fiindcă este chirigiică [chiriaşă] veche 
şi dîndu-i dumneaei casa de zestre, i-am dat şi eu locul casii de pomană“ %. 
După șapte ani jumătate, cu zapisul din 9 septembrie 1793, bătrina boie- 
roaică vinde 8! același loc, pe care jupineasa Ilinca avea o casă pe care o 
dăduse de zestre fiicei sale Catinca, cu 262 taleri. Cumpărători ai acestui loc 
sint jupineasa Ilinca și ginerele său, stegarul Iamandi, deci soțul Catincăi. 
S-ar putea ca donatoarea din 1786 să-şi fi schimbat gindul între timp, și a 
revocat donația, iar cei care se gospodăriseră în casa lor, pe locul dăruit, să 
fi fost siliţi să-l răscumpere. Era un loc mic, de doi stinjeni și o palmă, cu 
faţa la drum şi vînzătoarea a pretins un preţ foarte mare pe el: „şi l-am vin- 
dut dumnealor acest loc drept taleri două sute șasezeci și doi şi jumătate, adecă 
stinjenul pe taleri una sută“. A fost cu adevărat o danie boierească şi o speculă 
tot de acelaşi fel. 


Pricini şi judecăţi civile. Lumea bucureșteană din primele veacuri ale 
organizării oraşului, a fost mereu frămintată de neînţelegeri, certuri, gilcevi 
de tot felul, urmate de înjurături şi lovituri, care au dezlănţuit pricini inde- 
lungi de sfadă şi de procese. În afară de certurile provocate de viața comună, 
ca vecini pe aceeaşi uliţă și în aceeași mahala, pentru care lucruri rar veneau 
la judecăţi, marea majoritate a pricinilor de acest fel o alcătuiau neințelege- 
rile izvorite din stăpînirea bunurilor materiale, mobile și imobile. Sentimentul 
de proprietate exclusivă a generat totdeauna discuții și neînţelegeri în viaţa 
orășenească. Drepturile de clironomi în fața împărţirii unei averi, discuţiile 
izvorite din hotărnicii, vinzările şi daniile, închirierile, au fost totdeauna pri- 
cini de judecăţi şi de procese, care au frămintat lumea orășenească. 

Faptul că domnii se considerau stăpîni peste tot pămîntul ţării, exer- 
citind astfel un fel de suzeranitate feudală şi posedind un dominium eminens 82 
al întregului teritoriu, a adăugat la puterea sa de stăpin al pămintului și pe 
aceea de a fi judecător al tuturor pricinilor izvorite între cei care folosesc 
pămîntul. Dreptul de judecată pe care-l are domnul din primele începuturi 
ale organizării social-politice a poporului român, a purces din prerogativa 


78 Doc. 484; 27 iunie 1796. 

79 Doc. 488; 13 martie 1797. 

8 Doc. 441; 5 februarie 1786. 

81 Doc, 466; 9 septembrie 1793. 

33 V, Costăchel, P. P. Panaitescu, A. Cazacu, op. cit., p. 321. 

domnească de stăpîn al pămîntului care apare cea dintii între prerogativele 
domneşti. Astfel, domnul este, mai ales în primele secole ale organizării sta- 
tului, unicul şi supremul judecător al ţării. 


Judecata domnească. Domnul judecă pricinile care-i vin înainte în divan, 
adică în adunarea marilor boieri ai ţării, care semnează cartea domnească 
(hrisovul) alături de domn. Din această cauză s-a spus că „puterea sa de jude- 
cată era limitată“ 8%, ceea ce nu este exact, în sensul că hotărirea domnească 
s-ar fi lăsat influenţată de divan. Boierii îni divan nu erau judecători, adică 
nu se pronunţau „in cauză“. Toate hotăririle domneşti inscrise în hrisoave 
exprimau numai voinţa domnului; dacă și boierii ar fi judecat pricinile în 
divan, hotărîrea se lua cu voința celor mai mulți din cei prezenţi, ceea ce ar 
fi făcut necesară numirea în hrisov a acelora care erau pentru sau contra. 
Nu se cunoaşte nici un hrisov cu această menţiune, ci toate hotăririle expri- 
mate presupun un acord perfect între judecători, ceea ce nu a fost posibil 
mai niciodată. 

Această unanimitate a domnului cu divanul ne îndeamnă să presupu- 
nem că puterea domnească de judecată era nelimitată şi că boierii din divan 
n-aveau rol de judecători în nici o pricină supusă judecății domnești. Faptul 
îl confirmă însuşi textul tuturor hrisoavelor în care boierii ce alcătuiesc diva- 
nul sînt indicaţi ca martori 8 ai judecății domnești. 

Mai tirziu, după 1716, în epoca fanariotă, cînd era vorba de scutiri 
de dăjdii şi dări sau danii, domnul obișnuia să oblige pe boierii din divan să 
semneze alături de el, cu menţiunea: „şi am întărit cartea aceasta cu tot 
sfatul cinstiţilor şi credincioșilor marilor boiari ai divanului domniei meale“ 85; 
„întărind cu toţi cinstiţii și credincioşii boiarini cei mari ai divanului domnii 
meale“ 8%; „după cum au găsit cu cale dumnealor veliţi boieri“ 87. Cit priveşte 
pricinile de judecată din această epocă, deşi se examinau în divan, hotărirea 
(hrisovul) era semnată numai de domn, fără măcar să se amintească măr- 
turia boierilor 88. 

Marile pricini din Oltenia, ivite pentru moșii sau proprietăţi orășenești, 
erau judecate de către marele ban, care își avea sediul la Craiova. Nimic nu 
oprea însă pe impricinaţi ca să apeleze şi la judecata domnească şi în acest 
caz procesul se dezbătea în fața divanului după regulile cunoscute. 


Se putea totuși ca voievodul să delege dreptul său de judecată diva- 
nului, unor anumiţi mari boieri în grup sau unui singur boier, foarte adesea 
marele vornic. Toate aceste pricini lăsate în judecata divanului sau boierilor 
nu erau însă dintre cele mai importante. În toate aceste cazuri, cînd voievodul 
lăsa ca pricinile să fie judecate de altcineva, se făcea menţiune în primul rind 
al hotăririi: „din luminata porunca mării sale“. Acest lucru înseamnă că pri- 
cina a venit mai întii în faţa domnului şi el a lăsat să fie judecată de divan 
sau de marele vornic. Astfel: hotăririle divanului din 10 februarie 1754 8, 





„8% Ibidem, p. 322. 

17 decembrie 1764 %0, şi 4 iunie 1767 ?1, precum și ale marelui vornic din 29 iunie 
1749 22 și 21 mai 1751 % încep cu cuvintele: „din luminata poruncă mării sale 
prea inălțatului nostru domn“. 


După 1750, cînd pricinile care veneau în judecată aveau nevoie de cer- 
cetări pe teren, cu interogări de martori şi hotărnicii, domnul delega peunul 
sau mai mulţi boieri să facă aceste cercetări, dar în final tot el hotăra. Hotă- 
rirea era însă numai a domnului, astfel că puterea de judecată n-a fost nicio- 
dată limitată sau împărţită cu divanul. 


Punerea în mișcare a judecății domnești se făcea la început printr-o 
plingere verbală, adresată voievodului în divan, iar mai tirziu printr-o plin- 
gere scrisă (jalbă), inminată domnului. Se pare că practica jalbelor scrise este 
destul de tirzie şi apare în timpul primelor domnii fanariote. Conţinutul 
jalbelor era foarte variat, cele mai multe erau în legătură cu stăpinirea dife- 
ritelor bunuri nemișcătoare, case, prăvălii, pivnițe, vii, grădini etc. Astfel, 
fetele doctorului Nottara au o pricină de ceartă cu stolnicul Condorat pentru 
niște case şi cer domnului Ștefan Racoviţă, în 1764, să le facă dreptate 24. 

Tot aşa Anastase Gărdescu face jalbă 5 lui Alexandru Moruzi la 3 
iulie 1794, cerind să-i lămurească pricina unei prăvălii cu Elena, soţia lui 
Bratu, iuzbașă de puşcărie, iar voievodul însărcinează pe „vel vornicul de 
Țara de Sus să facă cercetare şi ori să îndrepteze ori să-i arate cu anafora prin 
zapciu ceauș de aprozi“. În această cauză domnul volnicește pe boier să 
rezolve plingerea pe loc şi numai dacă nu poate, să-i facă anafora. Într-o 
altă jalbă, Petre rachierul, cîrciumar după cît se vede, cere la 17 februarie 
1817 lui Ion Vodă Caragea să oblige pe egumenul de la mănăstirea Sf. Gheorghe 
să-i primească chiria, pentru locul de prăvălie ce-l are închiriat, după vechea 
învoială, adică 32 de taleri pe an. Se vede treaba că egumenul pretindea mai 
mult căci de cite ori se dusese să-i plătească refuzase să primească banii; 
aşa trecuseră patrusprezece ani! Pe jalbă % Caragea Vodă pune o rezoluţie 
categorică: „Dumneata vel hatmane al divanului să urmezi a pune în lucrare 
hotărirea domnii mele, ce este dată asupra pricinii“. Nu se vede insă din act 
care este această hotărire, dar ceaușul însărcinat cu executarea poruncit 
domnești, raportează că „a scăzut un an“ şi că „jeluitorul a plătit la mănăs- 
tire după poruncă po taleri 32, fiind față şi dumnealui zapciul cel mare, 
Răducan sărdar“. 

Bisericile și mănăstirile din Bucureşti fiind dăruite cu multe și variate 
proprietăţi (case, prăvălii, pivnițe, vii etc.), au alimentat judecata domnească 
cu fel de fel de jalbe și procese. Astfel, la 27 octombrie 1794, egumenul mănăs- 
tirii Stavropoleos, chir Thimotei, face o lungă plingere *”, în limba greacă, 


lui Alexandru Moruzi cerînd „să dea prea luminată poruncă către orînduiţi; 
boieri care au examinat această pricină sau cum va găsi cu cale înălțimea sa“, 
în privința darului făcut de Maria Greceanca. Pricina a fost cercetată încă 
din vremea lui Constantin Mavrocordat (1744—1748) şi, mai apoi, sub Miha? 
Suţu (1783—1786) şi sub Nicolae Mavrogheni (1786—1790), fără ca mănăs- 


?0 Doc. 372; 17 decembrie 1764. 

91 Doc. 380; 4 iunie 1767. 

32 Doc. 301; 29 iunie 1749. 

3 Doc. 312; 21 mai 1751. 

24 Doc. 370; 8 octombrie 1764. 

*5 Doc. 463; 18 mai 1793; doc, 470; 3 iulie 1794. 

s Arh. St. Buc., M-rea Sf. Gheorghe Nou, XXXV—57. 
*? Doc. 475; 27 octombrie 1794. 

tirea să intre în drepturile sale din moşia Greci, dăruită de sus numita boie- 
roaică, pe care le cere cu venitul atjtor ani. Procesul fiind foarte greu de jude 
cat, după vreme atjt de lungă, Alexandru Moruzi însărcinează pe veliții boieri, 
care mai cercetaseră pricina, să facă anafora În care să arate cum stau lucru- 
rile. Tot aşa se soluţionează şi plingerea egumenului mănăstirii Sf. Sava din 
4 iulie 1815 jmpotriva lui Constantin Ruset pentru stabilirea unui hotar între 
proprietăţile lor. Rezoluţia domnească porunceşte: „dumneavoastră veliţilor 
dvornici să cercetaţi jalba cu cererea ce face şi să ne arătaţi în scris prin ana- 
fora“ 2», 

Hotărjrile domneşti luate pe baza unor cercetări la fața locului făcute 
de boierii de divan, care se practică în mod obişnuit după 1750 sint mai drepte 
şi mai judicioase. Boierii care cercetează iși dau mai mult osteneala să afle 
adevărul şi dreptatea, iar domnii sint mai puţin inclinaţi spre abuz şi părti- 
nire. Acele anaforale intocmite de boierii cercetători, cind nu sint intocmite 
din interese, pot sluji ca 9 fîrjnă a puterii absolute a domnului. Firește că nici 
așa hotărjrile arbitrare nu sint excluse cu totul, ele sint jnsă mult mai rare. 

Vom examina citeva procese. În septembrie 1754, Radu croitorul face 
o jalbă lui Constantin Racoviţă in care se plinge împotriva fraţilor Tănase 
căpitanul şi Antonie logofătul, feciorii lui Athanasie călugărul, „chiemat pe 
mirenie“ Antonie vornicul, că aceştia ji ţin fără drept un loc de casă lingă 
poarta domnească. Constantin Vodă cere anatoraua divanului, iar divanul 
însărcinează pe Barbu Văcărescu mare vornic și pe lanache fost mare sărdar 
să facă cuvenitele cercetări şi să arate prin anafora. Barbu Văcărescu făcea 
parte dintre marii boieri in această vreme și era mare ban, bogat, cu multă 
trecere și cu cuvint greu în divan. El este ctitorul bisericii Colentina. Cei doi 
examinează actele prezentate de invinuiţi şi se conving că au dreptate, mai 
ales că pirjtul, Radu croitorul, nu prezenta nici un zapis şi voia să dovedească 
cu „carte de blestem“. De altfel, el mai fusese jn judecăţi jn faţa divanului 
tot fără să-și poată dovedi plingerea. „Ci după hrisoave şi cărţi de judecată 
ce are Tănase căpitan şi fratessău Antonie logofăt la mina lor, să cunoaște 
că cererea Radului este rea şi fără de cale“; astfel să li se facă pirjţilor „lumi- 
nată cartea măriei tale de stăpinire. Și să i să ia Radului acel zapis de la mină, 
nefiindu-i bun de nimic, ca să nu mai tot caute judecată, și săsşi poată stă- 
pini Tănase căpitan i Antonie logofăt, locul cu pace“. Iar ca încheiere cei doi 
boieri propun prin anafora: „şi de vreme ce el Radu, pe atitea judecăţi tot 
nu se mai odihnește, găsim cu cale ca să se bată la poarta domnească cu 50 
de toiege la talpe, ca să se astijmpere, să nu mai supere domnia și divanurile“. 
Constantin Racoviţă spune: „după hgtărjrea dumnealor veliţilor boieri, fiindcă 
am cunoscut şi domnia mea că este cu cale și dreptate, am întărit și domnia 
mea, ca să stăpinească nezăticnit“ 9°, 

Mănăstirea Stavropoleos are două pricini interesante. În august 1781, 
ge plinge lui Alexandru Ipsilanti impotriva Sultanei, soția răposatului Ion, 
pentru o casă din mahalaua Fintina Boului, proprietatea mănăstirii, pe care 
Q deţine fără drept. Domnul poruncește divanului să cerceteze pricina. În 
anaforaua divanului, din 21 august 1781, semnată de opt veliţi boieri, între 
care Nicolae Dudescu mare ban, Mihalache Văcărescu mare logofăt şi Iordache 
Știrbei mare sărdar, se propun două soluţii: sau „să se strige casa la mezat 
şi Ciți bani va ieşi, cu acei bani o va cumpăra sfinta mănăstire“ de la Sultana, 


33 Arh. St. Buc., M-rea Sf. Sava, VI—8. 
s Doc, 333; 10 septembrie 1754. 

ori casa să rămînă femeii „și-și va plăți chiria păminţului, după invoială“ 100, 
Domnul aprobă două soluții: sau să se orinduiască mezaț de cățre starosțe 
sau să dovedească femeia ciț o cosță casa, şi mănăsțirea să-i plățească banii 
arățați. 

În cele din urmă, după mai mulțe discuții, se pare că divanul a hoțăriț 
ca Şulțana să plătească chirie. În acesț scop au fosţ orinduiţi doi vornici ca 
să cerceteze în mahalaua Finţina Boului care esţe chiria obişnuiţă penţru un 
loc de casă. La 6 mai 1782, vornicii araţă că chiriile, pe locurile care le inca- 
sează chiar mănăsţirea Ștavropoleos din resţul locului cu pricina, variază înţre 
trei şi opţ taleri pe an 101. 

Divanul însă la 9 mai 1782 102 înainţează domnului o anafora în care 
examinează neajunsurile pe care le-a făcuţ egumenul mănăsţirii în aceasță 
pricină şi găseşţe „cu cale să fie luminaţă porunca mării ţale ca să apuce zap- 
ciu pe mai sus numiţul igumen să plăţească aceşţi țaleri două zuţe cincizeci, 
după mezaţ“, și să ia casa pe seama mănăsţirii. Nicolae Caragea pune o rezo- 
luție cațegorică: „aşa să se urmeze și poruncim orînduițule zapciu să faci 
implinire şi săvîrşirea hoţăririi cum să coprinde mai jos“. 

În anul urmăţor, egumenul mănăsțirii Şțąvropoleos se plinge impoţriva 
lui Andrei Neamţul, care şi-a făcuţ o casă pe locul mănăsţirii în mahalaua 
Finţina Boului. Învoiala penţru chirie esțe de doi taleri pe an, penţru primul 
an, iar penţru cei urmăţori, „să aibă a da chirie cum vor da şi alții ce mai au 
case ţoţ acolo pe locul mănăsţirii“. În anaforaua divanului din 26 februarie 
1783 se propune 1% ca chiria să fie ciţe cinci țgleri pe an. Voievodul, la 29 
aprilie 1783, moţivindu-și aprobarea '„că numiţul Andrei Neamţul nic; o 
apelație n-au făcut, în şaizeci și mai bine de zile ce au ţrecuţ den hoţărire pînă 
acum“, decide: „ințărim și domnia mea, ca să se urmeze cum scrie mai Jos“, 
adică în anafora. 

Reiese din hoţărirea domnească de mai sus că anaforalele făcuţe de 
divan sau de boierii orînduiţi în acesţ scop, puţeau să fie aţacaţe în fața dom- 
nului înţr-un anumiţ termen. Neapelarea la ţimp presupunea accepţarea hoţă- 
ririi propuse prin anafora ; acesț fapt serveșțe lui Nicolae Caragea ca să înţe- 
meieze hoţărirea sa. Penţru prima daţă noţiunea de termen de apel apare în 
jurisdicţia din Ţara Românească la sfirşiţul secolului al XVIII-lea și țoț pen- 
tru prima daţă se poaţe vorbi de un începuţ de două insțanţe de judecaţă în 
Jusțiția vremii din Țara Românească. 

n sfirșit, în anaforaua din 1754, semnaţă de Barbu Văcărescu, înţr-un 
proces civil se propune o sancţiune penală, „bătaia la ţălpi“, penţru că piri- 
țul era un jusţițiabil cerțăreţ, căruia îi plăceau judecăţile: „ca să se asțimpere, 
să nu mai supere domnia şi divanurile“ cu plingerile neînţemeiaţe, boierul 
cere „să se baţă la poarta domnească cu 50 de ţoege la talpe“. Esţe vorba 
deci de o infracţiune cu toţul specială, care înfăţişează o sţare de lucruri cînd 
procesele erau foarte numeroase și care avea de scop potolirea acelora care 
ţulburau instanţele judecăţoreşţi fără nici un ţemei. Pedeapsa urma să se 
aplice la „poarta domnească“, acolo unde era „Tirgul din Năunţru“, deci 
unde aglomerația era mai mare, ca să servească drepţ, pildă oamenilor nese- 
rioşi. 

În judecăţile domneșţi se foloseau „cărţile de blesțem“, care erau un 
mijloc de dovadă în pricinile civile, cum era în regimul burghezo-moşierese 


100 Doc. 410; 28 iulie 1781. 
101 Doc. 414; 6 mai 1782. 
103 Doc. 415; 9 mai 1782. 
193 Dog. 286; 26 februarie 1783. 

jurămințul pe cruce. Dacă cel care făcuse plingere, piriţul, nu avea dovezi 
scrise penţru a susţine reclamația sa, puţea să propună, în afară de marţori 
băţrini, carţea de blesţem. Asţfel, acel Radu croiţorul, căruia Barbu Văcărescu 
îi cere pedepsirea cu băjaia, propune în procesul său „impreună și cu ţrei 
oameni băţrini din mahala, carţe de blestem, după ponţurile ce le va da 
el“ 104, Aceeaşi dovadă o cere și Marga preoţeasa, ţoţ în proces cu Tănase 
căpiţanul, feciorul lui Aţhanasie călugărul 1% cu care se judecase și Radu 
croiţorul. 

Carţea de blestem era un acţ bisericesc, foarţe des folosiţ în procesele 
secolelor XVII și XVIII, scris de un înalţ slujiţor al alţarului, episcop sau 
miţropoliţ, care cuprindea un fel de rugăciune ce sfirşea cu un blesţem ţeri- 
bil penţru cel care ascundea adevărul. În faţa acesţei cărţi de blesţem, ţeama 
infricoșaţei pedepse făcea ca cei în cauză să mărţurisească adevărul. Asţfel, 
în procesul dinţre Anca, soţia lui Cosţea, fost grămăţic al bisericii domneșţi 
şi clironomii soțului său, ea prezinţă o carţe de blesţem înţocmiţă de miţro- 
poliţul Teofil la 31 mai 1640. Miţropoliţul înfăţişează pricina după cum o dove- 
dise băţrina Anca și scrie la sfirșiţ: „am făcut și vlădivia noasţră aceasţă carţe; 
cine să va mai rădica cu piră asupra Ancăi fămeia Cosţii, unii ca aceia să fie 
procleţi și afurisiţi și anaţema de vlădica Isus Chrisţos și de 318 părinţi de 
la Nicheia, aşijderea şi de vlădicia mea, şi să aibă parţe la un loc cu Iuda și 
cu Aria și pieţrile şi fierul să se ţopească, iar trupurile acelora să nu se mai 
topească în veci“ 1%, 

O asemenea carţe de blesțem dă şi miţropoliţul Neofil, la 26 aprilie 
1747, înţr-un proces penţru nișţe case ale miţropoliei. Blesţemul şi afurisenia 
sinț şi mai teribile în această carţe, penţru ca mahalagiii cărora li se adresa 
să se înspăiminte şi să spună adevărul 1%. 

Cărţile de blesţem se plăţeau, preţul lor varia după fața bisericească 
solicitată să le scrie, fiindcă invocarea puţerii lui Dumnezeu nu se puţea face 
de pomană. Asţfel înţr-o judecaţă dinţre Maţei zăbunarul şi posţelnicul Nicolae 
Mihuleţ, pentru o prăvălie la care posţelnicul invocase drepţul de proţimisis, 
şase marţori adeveresc ciţ a cosțaţ prăvălia. Înţre chelţuieli esţe: „şi un leu 
penţru o carţe de blesţemii 198, al cărei auţor ţrebuie să fi fosţ o faţă biseri- 
cească măruntă, fiindcă preţul era desţul de mic. 

O măsură care se obișnuia deseori în judecăţile domneșţi era confis- 
carea acţelor cu care unul din împricinaţi își susținea cauza. Penţru un moţiv 
sau alţul, domnul reţinea aceste acţe ca să împiedice pe posesorul lor să mai 
înceapă vreo judecaţă în viiţor. Asţfel: în hrisovul din 11 iunie 1634, în pro- 
cesul dinţre Neaga și biserica Domnească, se scrie: „şi am luaţ și cărțile ei 
cum, de acum, să nu aibă nici un fel de treabă cu locul bisericiiit 109, iar în 
hrisovul din 13 ianuarie 1669 se scrie: „și li s-au luaţ și cărţile din divan, dinain- 
tea domniei meleit 110, 

Se înţimpla ciţeodaţă să se prezinţe în faţa judecății acţe false, îndrep- 
tate sau corijaţe, dacă nu chiar în înţregime falsificaţe. Acesţe acţe se numesc 
„cu meșţeșuguriii. Asţfel, înţr-un proces din 13 decembrie 1742, înţre miţro- 
polie și Bobolina, soția unui ţigan anume Dumiţrașco căldărarul, ea declară 


104 Doc, ; 10 septembrie 1754. 
105 Doc, id 20 aa 17. 
1% Doc. 16; 31 maj 1640. 

că zapisul de danie a fost făcut „cu meşteşuguri“ 111. Operația aceasta, numită 
„cu meşteşuguri“ se întrebuința și în alte pricini. Într-un hrisov al lui Gonstan- 
tin Mavrocordat, din septembrie 1746, prin care se acordă bisericilor domneşti 
încasarea vinăriciului, se spune: „iar pe care i-ar găsi cu vinuri ascunse, făcînd 
meşteşuguri a nu-şi plăti vinăriciul după obiceaiu, să aibă a le lua vinăriciul 
îndoit“ 112, 

Cînd se dovedea însă că actul era fals, pravila prevedea pedeapsa cu 
„tăierea miinilor“. În hrisovul lui Matei Basarab din 3 octombrie 1634 se 
menționează că logofătul Oancea a prezentat un zapis mincinos prin care Şerban 
Vodă îl miluia cu niște sate de ţigani. Constatindu-se că actul era fals, domnul 
a hotărît să „i se taie mîinile, însă boierii s-au rugat de domn, aducin- 
du-i aminte că este boier bătrin și să-l ierte și a ieșit Oancea cu rea rușine şi 
cu mare scirbă de la judecată“ 113. 


Hotărnicii. Din pricină că zapisele prin care se transmiteau proprietă- 
țile de la o persoană la alta conţineau foarte vagi indicaţii topografice, iar 
delimitările prin măsurătoare și prin indicaţiile vecinătăţilor au apărut în 
acte foarte tirziu, multe din pricinile venite în judecată nu se puteau soluţiona 
decit după ce se făceau în prealabil anumite hotărnicii. Operaţiile acestea de 
a determina pe teren un loc sterp, un loc de casă,o vie etc.,le făceau în București 
judeţii, unul sau mai mulţi boieri orînduiţi de voievod, în urma unei plingeri. 

Se deosebeau însă aceste hotărnicii nu numai prin motivul care le punea 
în mișcare, ci şi prin calitatea lor deosebită. Hotărniciile facute de judeţi se 
numeau „cărți ale orașului“; ele se făceau cu o anumită procedură și ritual 
şi aveau crezămînt ca un act de proprietate. Hotărniciile făcute de boieri 
numiţi de domn rezultau dintr-o plingere, care putea duce la un proces; 
ele aveau deci un caracter ad-hoc și pregăteau rezolvarea unui litigiu ivit între 
vecini. În această situaţie nu se cerea ca hotărnicia să o facă judeţul. Dacă 
ar fi fost vorba însă de a se preciza părțile de moștenire ce se cuveneau unor 
fraţi din averea lăsată de părinţii lor, această hotărnicie o făceau județii. 

Matei Basarab înștiințează, la 25 mai 1650, pe egumenul mănăstirii 
Sf. Treime că a numit şase boieri ca să stabilească hotarul mănăstirii cu moşia 
Dudești, fiindcă s-a jeluit Radu Dudescu 114 cum că-i împresoară şi nu-și 
ţine hotarul cum l-a cumpărat, ci a intrat în hotarul lui, în citeva locuri. 
lar mai departe voievodul îl dojenește spunind: „de care lucru, fiind voi niște 
părinţi, cum puteți face niște lucruri ca acestea“. Se pare că hotărnicia nu s-a 
putut executa din pricina şicanelor pe care le-a făcut egumenul, fiindcă voie- 
vodul scrie, la 29 mai 1652, lui Radu mare agă și postelnicului Cazan, isprav- 
nicul scaunului București: „să mănați iar la Manta postelnicul să vie și să 
mai stringeţi și alţi boieri denprejur şi să meargeţi cu ei denpreună cu toţi să 
direptaţi hotarele şi să puneţi pietre şi seamne, să nu mai aibă gilceavă întru 
dinșii“ 115, 

Cind divanul hotărăşte împărțeala unei proprietăţi, tot el numeşte pe 
cei care urmează s-o facă. Astfel, la 5 iunie 1665 vornicii Mihalcea și Stan 
cojocar sint însărcinați să facă impărţeala între femeia lui Isar tunarul și 
Lupul căpitanul: „și le-am dat și cartea noastră precum am aflat şi adivărat 
cu sufletul nostru, ca să se ţie locul cu bună pace“ 116, 


112 Doc. 275; 13 decembrie 1742, 

112 Doc. 292; 16 septembrie 1746. 

La 4 martie 1827, fostul mare vornic Mihai Ghica 117 cere lui Grigore 
Ghica să orinduiască pe marii vornici a merge la locul său de pe Podul Mogo- 
goaiei şi după zapisele cele vechi, după scrisorile ce are să i „se deosebească 
acest loc de către vecini, cu măsurătoare de stinjeni, făcindu-i alegerea în 
lung şi-n lat“. 

Domnul dă porunca cuvenită și se începe lucrarea ; se examinează actele 
de cumpărare de la cele mai vechi pină la cele mai noi, se merge pe teren şi 
se fac măsurătorile și abia la 20 aprilie 1828 este gata anafopaua semnată 
de cei doi boieri hotarnici, între care era şi Iordache Golescu fost mare vor- 
nic 118, 

Hotărniciile făcute de judeţi erau mai complicate şi mai solemne. Ele 
aveau ca scop principal să dea celui interesat „cartea orașului“, adică un act 
in care se stabilea titlul de proprietate, proveniența și hotarele, cu toţi veci- 
nii dimprejur și cu lungimea în stinjeni şi palme ale marginilor. Hotărniciile 
judeţului se făceau la cererea celui în cauză şi fără alt scop decit a se defini 
proprietatea. În afara oraşului, cum am văzut mai sus cazul lui Radu Dudescu, 
hotărniciile le făceau anumiţi boieri de divan, ajutaţi de vornicii din judeţul 
în care se găsea moşia în cauză. 

Cartea orașului era un act solemn la care luau parte în afară de judeţul 
oraşului, în această calitate a sa, cei doisprezece pirgari, preoții şi bătrinii 
din mahala la care se adăugau în caz de nevoie şi alte persoane care serveau 
ca martori, pentru stabilirea faptelor şi provenienţii şi care semnau actul. 
Astfel, la 6 noiembrie 1657, Gherghina judeţul, cu 12 pirgari din Bucureşti 
„Și cu preoţii şi bătrinii, dat-am cartea noastră la mina popei Teodosie zugra- 
vul, cum să se știe că au fost cumpărat un loc de casă de la Ghinea vistiarul 
derept ughi 17 jumătate, precum am văzut și noi zapisul scriind. Deci şi 
noi într-aceia am dat această carte a noastră..., cum să-şi ţie acel loc de casă 
cu bună pace de acum înainte păn cite zile [îi] va dărui Dumnezeu...“ Și ca 
orice document din acea vreme, actul sfirșea cu blestemul obişnuit: „iar cine 
s-a scula din neamul Ghenii vistiar [adică al vinzătorului] a face într-alt chip, 
după cum am văzut şi noi zapisul scriind, acela om să fie blestemat de vlădica 
Isus Hristos şi de 318 oteți [părinţi] şi să aibă parte cu Iuda la un loc. Și pentru 
credință am pus pecetea oraşului“ 119, 

Cele mai multe acte emise de judeţii oraşului începeau cu o formulă 
bisericească: „În numele tatălui și al sfintului duh, treimea cea de o ființă 
şi nedespărțită“ şi continua cu altă formulă: „scriem şi mărturisim ca această 
carte a orașului să fie de bună credinţă la mina...“ Aşa încep toate actele 
emise de judeţul Dragotă și de urmaşul său Ianache. O menţiune care nu lip- 
sea din asemenea acte era numele celui care scria, şi în actul de faţă pisarul 
era grămăticul Vlădil de la Biserica Domnească, care scrisese „cu învăţătura 
lor“. Numărul cît mai mare al semnăturilor puse în josul actului era o dovadă 
de temeinicie şi de adevăr nezdruncinat. Astfel, cartea orașului din 2 iulie 


1667, întocmită de Dragotă, purta 25 de semnături, dintre care cinci preoţi. 
Este interesant de reţinut că în acel act lipsesc semnăturile vînzătorului şi 
cumpărătorului şi chiar semnătura judeţului, ceea ce înseamnă că numai men- 
țiunea numelui lor în act era îndestulătoare ca faptul să devină cert prin 
confirmarea martorilor. 


11? Doc. din 4 martie 1827 (fosta colecţie a prof. Nicolae Ionescu-Barbă). 
118 Doc. din 20 aprilie 1828, idem. 
119 Doc. 29; 6 noiembrie 1657. 

Cind Antonie Vodă dăruieşte postelnicului Radu Dudescu un loc dom- 
nesc, tot el dă poruncă lui Dragotă județul să-i facă actul: „într-aceia măria 
sa domnu nostru, după ce l-au miluit, trimisu-l-au la noi şi la bătriînii orașului, 
fiind loc pustiu, necăutat. Deci noi, deacă am văzut cartea măriei sale domnu 
nostru, sculatu-ne-am şi am mers cu toții de l-am împietrit și l-am stinjenit 
preste tot, precum au fost cumpărătoarea,... făcut-am şi cartea orașului la 
mina dumnealui și a jupinesei dumnealui şi a coconilor dumnealor să le fie 
moșie stătătoare în veci, ohabnică, precum a fost mila mării sale, domnu 
nostru“ 120, 

Stinjenirea, adică măsurătoarea laturilor cu stînjenul şi împietrirea, 
adică fixarea pietrelor hotarnice la punctele principale de pe teren, erau 
operaţiuni esenţiale în aceste hotărnicii şi despre ele se făcea menţiune anume 
în mai toate actele. De asemenea, fiindcă toată hotărnicia se face pe baza 
zapisului de cumpărare sau a hrisovului de danie, se obișnuia ca actul incheiat 
de judeţ şi pirgari să fie scris conform acelor acte. Astfel, lanache judeţul 
scrie: „deci după ce l-am ales și l-am stinjenit peste tot, făcurăm și cartea 
orașului pre zapisul lui Ianache, ca să fie jupinului Manole... moșie stătă- 
toare în veci, ohabnică pentru că au cumpărat cu bani gata“ 121, 


Prescripţiuni. În pricinile civile, pornirea judecății şi procedura de urmat, 
intre diferitele stadii ale proceselor, existau termene care dacă se depășeau, 
se pierdea dreptul acţiunii sau al apelului. 

Am văzut mai sus că cercertările întreprinse de divan sau de boieri din 
porunca voievodului, care se închegau într-un act numit anafora, el însuşi 
un început de hotărire în soluţionarea judecății, înainte de a veni în faţa dom- 
nului, puteau să fie apelate. Rezoluţia lui Nicolae Caragea pe anaforaua boie- 
rilor spune: „și mai virtos că numitul Andrei Neamţul nici o apelaţie n-au 
făcut în şaizeci şi mai bine de zile ce au trecut den hotărire pină acum, întă- 
rim și domnia mea“ anaforaua boierilor. Depăşirea termenului în care se 
putea face „apelaţia“, echivalent cu pierderea dreptului de a ataca hotărîrea 
divanului, are valoarea unei prescripţii a acestui drept. Hotărirea divanului 
sau a boierilor care au făcut anaforaua, putind fi atacată înaintea voievodului, 
„ însemna separarea judecății boierilor de judecata domnească şi deci crearea 
a două trepte de judecată, ceea ce este foarte important pentru sfirşitul seco- 
lului al XVIII-lea. 

Exista însă şi o prescripţie a acţiunii de judecată de treizeci de ani. 
Dacă de la călcarea unui drept, care se putea cere printr-o judecată domnească, 
treceau mai mult de treizeci de ani, se pierdea iarăşi dreptul, întrucit nu se 
mai putea revendica pe calea unei judecăţi. 

În anaforaua din 10 februarie 1754, a marilor boieri în pricina dintre 
biserica din Tirgşor şi mitropolia din București, se invocă prescripţia aceasta: 
„Deosebit l-am mai întrebat pe Dobre [din Tirgşor] de cind nu stăpineşte bise- 
rica aceste două locuri şi singur au răspuns că de 30 de ani mai bine, nu stă- 
pinește. Deci, de vreame ce Dobre nici o dovadă n-are şi mai virtos că singur 
a mărturisit că de 30 de ani şi mai bine nu le-au stăpinit biserica, așa am hotă- 
rit ca aceale locuri să le stăpinească mitropolia cu bună pace“ 122. Această 
prescripţie exista de mult în țările din apus și a fost menţinută în toate legis- 
laţiile moderne. Existenţa ei în Țara Românească, în secolele XVII şi XVIII, 
este interesantă pentru evoluţia regulilor de drept civil românesc. 


330 Doc. 46; 1 august 1669, 
13: Doc. 85; 14 mai 1673. 
133 Doc. 327; 10 februarie 1754. 

Dreptul de protimisis, puternic îndătinat în "Țara Românească in epoca 
fanariọtă, nu se putea exercita fără nici o limită de timp, ci era intrerupt după 
o trecere de vreme, cind nu se mai putea invoca. Astfel, jn anafgraua din 18 
-mai 1793, aprobată de Alexandru Moruzi, se vorbește de un răstimp de 10 ani 
„după care dreptul de protimisis nu mai poate fi valabil. Anaforaua spune: 
„deci din cercetarea aceasta să alege că Stanca zicînd că vor fi ca la zece ani 
de cind s-a vindut [o prăvălie] şi că aflind, după un an, au venit la Bucureşti 
şi n-au dat jalbă la domn, nici jn urmă, ci acum întii au dat, n-are nici ọ drep- 
tate și protimisis, după cursul [trecerea] atiţia [atitor] ani“ 13%, Iar voievodul, 
acceptind această prescripţie, spune: „După cercetarea ce am făcut domnia 
mea în divan, față cu amindouă părțile dovedindu-se fără tăgăduire că la un 
an după vinzarea prăvăliilor afind Stanca de vinzare nu și-au făcut cererea ei, 
ca să întoarcă banii şi să ia prăvăliile, ci au tăcut pijnă acum de sint zece ani“; 
după atjţia ani trecuți nu mai poate cere acum protimisis să răscumpere; 
„Ci întărim domnia mea anaforaua aceasta“. 

Reiese deci că dreptul de protimisis nu se mai poate exercita după zece 
ani de la vinzarea bunurilgr nemişcătoare pentru care se putea invoca, ceea 
ce jnseamnă că exista acest termen care prescria dreptul. Acest drept de pror 
timisis a fost introdus în favoarea statului în legislaţia agrară după 1920, cu ọ 
prescripţie mult mai scurtă. 


Proceduri şi formule juridice la vînzări, schimburi şi închirieri. Trecerea 
proprietăților orăşeneşti (case, prăvălii, pivnițe, vii, grădini, locuri de casă 
etc.) dintr-o mină într-alta, fie ca danie, fie cu achitarea unui preţ convenit 
ca valoare totală sau ca valoare de folosință pe termen (închiriere) se făcea 
in secolele trecute pe baza unor acte schimbate intre părţi, įn asistenţa mar- 
torilor care certificau tranzacţia sub semnătură şi cu respectarea unei anumite 
proceduri şi a unor multe şi complicate formule. Aceste acte se numeau În 
general zapise pentru inchirieri şi vinzări, acte de danie sau de închinare 
(pentru mănăstiri şi biserici) cind era vorba de daruri În timpul vieţii, sau 
diate, cind darurile sẹ făceau după moarte, 

Oricare ar fi fost aceste acte ele se jncheiau într-o formă mai mult sau mai 
puţin solemnă, cu respectarea anumitor reguli şi sub protecția unor formule 
mistice și stereotipe. i 

Vom examina mai jos cîteva documente cu privire la trecerea proprie- 
tăţilor orășenești dintr-o mină jntr-alta şi vom reţine regulile care au condus 
la această trecere. 


Vînzări de bunuri nemișcătoare. Mișcarea averilor este foarte activă in 
Bucureşti în epoca pe care o urmărim. De cind orașul devine Capitala perma- 
nentă a Țării Româneşti, viața bucureşteană are un ritm îgarte vigi și mar- 
ginile oraşului se intind repede peste păduri sau locuri sterpe, dincoace şi 
dincolo de Dimboviţa. După 1650, de cînd începe in Țara Românească o epocă 
relativ liniștită, comerțul dă orașului un aspect de întrecere intre negustorii 
de tot felul, care-și deschid noi prăvălii sau jși măresc pe cele vechi, fiind în 
același timp în legătură directă cu tirgurile internaţionale de peste graniţe, 

Proprietăţile nemișcătoare, casele de locuit, prăvăliile, viile, pivnițele 
şi În general toate bunurile care intră jn noul ritm de viață bucureșteană trec 
repede dintr-o mină într-alta, O categorie socială nouă, care stătuse garecum 
timidă pină atunci incepe în secolul al XVIII-lea şi chiar din ultimele dọuă- 
trei decenii ale secolului anterior, să ia parte activă la noua viaţă bucureş- 
teană. Aceștia sint negustorii. Casele și prăvăliile se negociază activ În această 


123 Doc. 463; 18 mai 1793. 

vreme şi zapisele acestor negocieri sint foarte numeroase. Vinzările sînt nume- 
roase și felurite. Locurile sterpe din centrele sau din apropierea centrelor comer- 
ciale ale orașului mm Tirgul din Năuntru și Tirgul de Afară în secolul al XVIII-lea 
mm fac obiectul multor tranzacții, în care majoritatea cumpărătorilor sint 
negustori ce vor să-și ţidice case sau prăvălii; sint şi negustori, cum ar fi 
Pano Pepano, despre care vom vorbi mai mult, care, într-un timp relativ 
scurt acumulează nenumărate proprietăţi pentru speculă. 

Obiectul vinzărilor consemnate în zapise era destul de variat. Cel mai 
mare număr de vinzări, mai ales în secolul al XVII-lea, îl dădeau locurile 
de casă, „locuri sterpe“ (virane) pe care se puteau construi prăvălii și case, 
În cea de a doua jumătate a secolului al XVIII-lea vinzările de locuri se împu- 
ţinează fiindcă boierii care le avuseseră prin danii domnești sau de moșteniri, 
nu le mai aveau, le vinduseră. Marile deținătoare ale acestor locuri de casă 
sint acum bisericile și mănăstirile; acestea însă, conform unor reguli biseri- 
cești, nu le puteau vinde, ci numai le închiriau pentru construcții de prăvă- 
lii şi locuinţe. Începură însă să se vindă casele construite pe locuri închiriate, 
alături de casele cu loc propriu. Jocul comerţului, în această epocă în care 
orașul Bucureşti abia îşi organizase tirgurile și viața comercială, făcea ca mulţi 
negustori și meșteșugari să nu-și poată menţine prăvăliile și atelierele și să 
fie siliți să le vindă. Acestui joc al comerţului se datorește numărul mare de 
vînzări de prăvălii din a doua jumătate a secolului al XVIII,lea, care se men- 
ţine şi în secolul următor. 

Marile întinderi de locuri sterpe din hotarele orașului în secolul al XVI-lea 
le alcătuiau „locurile domnești*, din care domnii dăruiesc boierilor apropiaţi, 
dar mai ales bisericilor și mănăstirilor. Am examinat mai înainte citeva danii 
domnești din aceste locuri sterpe. În secolul al XVII-lea dar mai ales într-al 
XVIIIalea, bisericile şi mănăstirile deţineau întinderi considerabile de locuri 
sterpe în București, provenite din daniile domnilor şi ale boierilor. Aceste 
locuri încep să fie folosite cind viaţa comercială a orașului se dezvoltă. Pose- 
sorii acestor locuri le închiriază la meșteșugari și neguțători care își construiesc 
ateliere şi prăvălii. Șint foarte numeroase cazurile acestor chiriaşi de locuri 
sterpe care sint totuși proprietari de case de locuit sau de prăvălii. 

Bisericile și mănăstirile, ca și puţinii boieri mari care mai aveau încă 
locuri sterpe în București, realizau venituri frumoase din închirierea acestor 
locuri pentru construcţii; chiria era un venit sigur şi în capitolul următor 
vom putea urmări cum preţul închirierii pămintului și al imobilelor urmează 
ritmul de creștere al vieţii economice în București. Şituaţia aceasta de pro- 
prietari de case şi prăvălii, precum şi de chiriași ai locurilor unde se află 
aceste construcţii au creat raporturi sociale curioase. Astfel, un negustor 
care avea prăvălie pe un loc al mănăstirii Ştavropoleos, dacă dăruieşte pro- 
prietatea sa mitropoliei, aceasta devine chiriașă unei mănăstiri închinate. 

Numărul mare de acte pe care le-am cercetat ne îngăduie să studiem 
cum se făceau vînzările şi cum se alcătuiau actele de trecere ale unei proprie- 
tăți dintr-o mină într-alta. Existau mai întii fapte preparatorii ale vînzării, 
care se examinau de cumpărători, mai totdeauna prin scriitorii acestor acte 
ce dobindiseră pricepere şi rutină în acest domeniu şi care făceau acelaşi ofi- 
ciu ca avocaţii de notariat din regimul burghezo-moşieresc. Cind acestea toate 
erau îndeplinite, se trecea la formularea tranzacţiei și la redactarea actului, 
care se încheia într-un anumit ceremonial în caro martorii aveau un rol im- 
portant. 


Primul lucru examinat era dovgda proprietății care se stabilea după 
actele prezentate şi din declaraţiile martorilor. De aceea, în zapisul de vin- 

zare, rareori lipseşte indicarea provenienţei locului sau prăvăliei ce se vindea: 
„care loc l-am fost cumpărat şi eu de la Dumitru logofăt ot Tirgovişte, iar 
Dumitru logofăt încă l-au fost cumpărat acest loc de casă de la Udrea ot 
Rădăcineşti şi de la Danciul fratele Drăgaicii și de la Paraschiva meșterul 
croitoriul“ 124; „ce am cumpărat de la Fira croitorul fratele lui Avram“ 1%; 
„cit am avut de la tată-nostru, Vasilie ceauş, cu curte şi cu grădină“ 1%, 
„care prăvălie a fost a noastră de la socră-mieu Ghinea cojocarul“ 127; „şi 
acest loc fostu-ne-au şi nouă de zeastre de la socru-mieu, Miroslav vistiar“ 128; 
„că am avut nişte loc de casă... de la părinţii miei“ 122, 


Alteori trebuia ca proveniența să fie dovedită cu martori, printr-un 
act aparte: „dat-am această scrisoare a noastră de adeverinţă la mîna dumnea- 
lui Matei zăbunarul... precum să să știe că cumpărind dumnealui o pră- 
vălie în Uliţa Zăbunarilor, de la Hristache ce a fost căpitan şi de la soţia sa“ 130, 
Se pare că proveniența proprietăţii era un element principal, în zapis, fiindcă 
foarte rar lipsește această informaţie din act, mai ales în secolele XVII şi 
XVIII, fapt confirmat deseori în documentele respective. 


În cazul cînd proprietatea vindută rezulta din cumpărare sau donaţie, 
vînzătorul era obligat să predea cumpărătorului toate actele relative la această 
proprietate. Despre acest lucru se făcea menţiune în zapis: „şi i-am dat și 
zapisul lui Dumitru logofăt, cel de vinzarea acestui loc, la mina jupinului 
Pano“ 131; „și i-am dat dumnealui zapisul cel de cumpărătoare ce am cumpă- 
rat de la Fira croitorul, fratele lui Avram“ 132; „dind şi zapisul cel vechi de 
cumpărătoare“ 13%; „și i-am dat şi zapisele cele vechi“ 1%; „și i-am dat dum- 
nealui şi zapisul mănăstirii de aşezămintul ce am făcut cînd mi-au dat locul 
de am zidit binaoa“ 155, 

lar cînd zapisele de cumpărare cuprindeau şi alte proprietăţi și nu se 
puteau ceda sau s-ar fi pierdut se făcea menţiune de acest lucru: „iar pentru 
zapisul aceștii prăvălii, acel vechi, nu s-au aflat ca să-l dăm la mîna dumnea- 
lui, și de se va afla la mina cuiva să nu să crează“ 1%, „iar alte zapise nefiind 
deosebit numai pe numele aceșştii prăvălii, făr de numai cărţi domneşti i alte 
cărți de judecată, care coprind pentru mai mult loc şi a altor prăvălii, acelea 
au rămas la mine în păstrare, fiindcă eu sint cu stăpinire de alte două prăvă- 
lii tot acolo“ 137; „și fiindcă zapisele cele vechi s-au prăpădit în vremea tre- 
cutei răzmeriţe și de se vor găsi undevași după vremi, acele zapise să fie ane- 
ra“ 138 *, Predarea actelor vechi de proprietate era o condiţie esenţială în 
săvirşirea unei vinzări, de aceea despre acest lucru se făcea menţiune în zapis. 
Aceste acte, fiind considerate titluri de proprietate, se puteau invoca oricind 


144 Doc. 17; 28 octombrie 1640. 

13 Doc. 21; 28 septembrie 1642. 

136 Doc. 29; 25 mai 1654 

122 Doc. 75; 28 ianuarie 1671. 

338 Doc. 81; 20 aprilie 1672. 

329 Doc. 92: 30 iunie 1677. 

330 Doc. 353; 19 decembrie 1759. 

333 Doc. 17; 28 octombrie 1640. 

153 Doc. 21; 28 septembrie 1642. 

1.3 Doc. 310; 18 aprilie 1751. 

154 Doc. 348; 16 septembrie 1758. 

155 Doc. 479; 22 septembrie 1795. 

13% Doc. 75; 28 ianuarie 1671. 

15? Doc. 483; 30 mai 1796. 

138 Doc. 504; 1 iulie 1799. 

* anera (de la grecescul aneresis) = retractare, anulare, abrogare; fără valoare, 
Deluată în seamă. 

de către cel ce le poseda. Se cunosc judecăţi pornite pe baza acestor acte pier- 
dute, furate sau nepredate, care au dat loc la lungi dezbateri pentru a fi solu- 
ţionate. 


Tocmeala vînzării şi stabilirea prețului erau de asemenea operaţiuni 
preliminare importante despre care se făcea menţiune în zapis. Este adevărat 
că acţiunea tocmelii nu este menționată decit în citeva acte: „şi m-am toc- 
mit cu dumnealor“ 139; „și cînd am făcut acest zapis şi această tocmeală fost- 
au mulţi boieri mărturie“-40. Stabilirea prețului dar mai ales primirea bani- 
lor, erau însă elemente esenţiale î în conţinutul unui act: „care vinzare am făcut-o 
cu "tocmeală de galbeni 25, care acești bani i-am primit“; „şi i-am vindut 
casa cu locul ei drept taleri două sute şi aceşti bani i-am luat eu deplin în 
mina mea“ 141; „și aceşti bani toți, deplin, i-am luat de la dumnealui“; „care 
bani i-am primit toţi deplin în mîinile mele“ ; „care bani fiindcă i-am primit 
toți deplin, să stăpinească sănătos casa“. Jar cînd preţul nu era achitat în 
intregime, ci urma să se plătească în rate, se făcea de asemenea menţiune în 
zapis ; „am tocmit casa aceasta după cum să află... drept bani gata taleri 
140. .. din care ni s-a dat acum înainte taleri [loc liber], iarăşi taleri [loc liber] 
au rămas să i se dea rînduri să se plinească banii aceştia, toţi la luna lui noiem- 
brie, fără de nici o pricină“ 142; „acum nainte ne-au dat taleri 100 şi au mai 
rămas taleri 100 să-mi mai dea“ 1%. 


Un element care nu lipsește din nici un zapis, exprimat lămurit, este 
liberul consimțămint, vinzarea de bunăvoie și nesiliţi de nimeni: „și l-am vin- 
dut eu de bunăvoe, fără de nici o silă“; „și am vindut-o de a mea bunăvoe, 
făr de nici o pricină“; „am vrut și noi de a noastră bunăvoe ca să le ia dum- 
nealui“ ; „de a noastră bunăvoe, nesiliți de nimenea“; „m-am învoit de a 
mea bunăvoe“. Uneori, ca să nu fie nici o îndoială asupra liberului consim- 
țămiînt al vînzării, vinzătorul adăuga în act pe soţia, pe copiii sau pe frații 
săi. Nu este aici o exigenţă de siguranţă din partea cumpărătorului ci un ves- 
tigiu al vechii proprietăţi obşteşti. Pămintul, casa de locuit și în genere orice 
bun material, nu era considerată proprietate individuală, ci obștească; mai 
pe urmă bunul era considerat familial. 


Nu avea voie şi nici drept tatăl să vindă pămîntul fără voia și consim- 
ţămintul familiei. Căci proprietatea era a însăşi familiei, iar nu a unei genera- 
ţii 144, Astfel: „eu Stoica şătrarul, împreună cu fămeia mea Prava şi cu feciorii 
mei Dumitru i lanache“ 145; „eu Toma biv vel armaș, denpreună cu fămeia 
mea anume Rada și cu feciorii mei, anume Pană i Radul“ 1%; „eu jupineasa 
Mira, denpreună cu ginere-meu Neagul şi cu fata mea Smaranda“ 117; 
„eu Despa soția Lecăi băcanul denpreună și cu fiu mieu Gheorghie şi cu nepo- 
tul mieu Zamfir“ 148; „eu Iamandi ișlicarul dimpreună cu soacră-mea Ileana“ 149, 
O bună parte din zapisele de vinzare din secolul al XIX-lea nu mai menţio- 
nează formula „de bunăvoie şi nesilit“, nici consimțămintul soţiei și al co- 
piilor. 


139 Doc. 43; 10 octombrie 1660. 
140 Doc. 48; 2 mai 1665. 

141 Doc. 319; 15 mai 1753. 

14 Doc. 318; 7 aprilie 1753. 

14 Doc. 336; 22 septembrie 1775. 
14 Ton Palade, Codul Caragea, Bucureşti, 1907, p. XXV. 
145 Doc. 21; 28 septembrie 1642. 
14 Doc. 43; 10 octombrie 1660. 
147 Doc. 89; 27 mai 1676. 

149 Doc. 318; 7 aprilie 1753. 

14% Doc. 481; 2 februarie 1796. 

În fine, operaţia preliminară vinzării şi cea mai anevoioasă, era aplicarea 
dreptului de protimisis. De data aceasta, grija cea mai mare nu o avea vin- 
zătorul ci cumpărătorul; el trebuia să afle dacă bunul imobiliar pe care dorea 
să-l cumpere nu-l rivnește cineva dintre cei care aveau acest drept, căci in 
acest caz cea mai bună treabă era să renunţe la cumpărare. După regulile 
de drept ale timpului erau protimitari două categorii: rudele şi vecinii. 

Cumpărătorul interesat să intre în stăpînirea unei prăvălii cu vad 
bun sau aşezată într-un centru comercial activ, trebuia să se informeze dacă 
vecinii vinzătorului, ei înşişi negustori, deci buni cunoscători ai vadului comer- 
cial, sînt interesaţi în cumpărarea prăvăliei. În caz afirmativ trebuia sau să 
le cumpere renunţarea la protimisis, sau să ofere un preţ pe care aceștia nu 
l-ar fi plătit. Cînd oraşul Bucureşti începe să aibă o viaţă comercială activă 
şi tirguri aglomerate, preţul prăvăliilor a început să crească și prin concurența 
pe care o prilejuia dreptul de protimisis. 

Dacă vinzarea se făcea fără ca rudele şi vecinii vînzătorului să fi aflat 
despre aceasta, cei care voiau să aibă imobilul vindut puteau să restituie 
cumpărătorului preţul plătit şi să intre în stăpînirea lui. Cumpărătorul nu 
putea să facă nici o opunere legală la acest drept, decit aceea a termenului 
de cel mult zece ani în care trebuia să se exercite protimisisul 15°, Cu toate 
acestea, dreptul de protimisis a provocat multe procese. 


Pentru evitarea urmărilor provocate de acest drept se luase obiceiul 
ca vinzătorul să facă menţiune în zapis că vînzarea a fost adusă și la cunoștința 
protimitarilor: „şi cînd am vîndut au fost cu știrea tuturor rudeniilor şi maha- 
lagiilor din sus şi din jos“ 151; „l-am vîndut dumnealui logofătului Dumitrache, 

«e, 


vărul nostru, că dumnealui se protimisea, fiind tot un singe“; „și pentru 
credință ne-am iscălit împreună cu toate rudele ce au protimisis“, 


Dreptul de protimisis îl aveau și vecinii: l-am vîndut „cu știrea tuturor 
vecinilor denprejur“ 152; „şi la tocmeală au fost mulți boieri depre impre- 
jurul locului“ 153; „și au fost martori vecinii noştrii de mahala“ 154 tre- 
cindu-se şi numele lor; „intrebat-au vecinii denprejurul locului ca să-l vinză 
şi nu s-au aflat nimenea“ 15; „cu știrea tuturor vecinilor celor din sus și celor 
din jos“ 156, 

Un caz de exercitare a dreptului de protimisis ni-l oferă mitropolia 
Bucureşti 157, care prinzind de veste că logofătul Nicolae Melinov a vindut 
o prăvălie și o pivniță cu 1 300 taleri lui Ioan Botezatu, întrucit locurile vin- 
dute erau alături de o prăvălie a sa, restituie suma plătită şi ia prăvălia pe 
baza dreptului său de vecin. Această prăvălie era construită pe locul Bisericii 
Domnești, unde proprietarul ei plătea chirie, astfel că prin cumpărarea ei, 
mitropolia devenea chiriașa acestei biserici. 


Dintr-o pretenţie exagerată a cumpărătorului sau dintr-un exces for- 
malistic al pisarului sint zapise în care dreptul de protimisis este întins la 
preoţii din mahala: „au fost cu ştirea tuturor preoţilor“; „cu ştirea preoţilor 
din mahala“ ; ba chiar la negustorii apropiaţi: „cu ştirea tuturor negustorilor 
din prejurul locului; „şi alţi negustori“. 


190 loan Pereiz, Istoria dreptului român, București, 1926, p. 351. 
151 Doc. 340; 12 ianuarie 1757. 

152 Doc. 17; 28 octombrie 1640. 

153 Doc. 21; 28 septembrie 1642. 

154 Doc. 28; 5 noiembrie 1652. 

155 Doc. 56; 2 iulie 1667. 

15 Doc. 481; 2 februarie 1796. 

15? Doc. 450; 8 februarie 1790. 

Un nonsens logic şi juridic făcea ca dreptul de protimisis să nu-l aibă 
proprietarul pămîntului, în cazul cind se vindea casa sau prăvălia, sau al 
construcţiei în cazul cind terenul de sub ea era de vinzare, deși situația de 
„vecin protimitar“ era evidentă în aceste cazuri; totuși se pare că spre sfir- 
şitul secolului al XVIII-lea acest drept se extinde și la această categorie 
de proprietari: „deci acum din împotrivirea vremilor, avind mare trebuință 
de bani, am făcut această prăvălie vinzătoare cu tot cuprinsul ei, cu voia 
şi a soției mele şi a copiilor, prin știrea stăpinului locului și a vecinilor“ 158. 

Codul Caragea 15? legiferează această situaţie și protimisează pe pro- 
prietarii din această categorie înaintea rudelor și vecinilor vinzătorului. 

Dreptul de protimisis izvora din principiul indiviziunii proprietăţii, 
care s-a păstrat în dreptul cutumiar românesc şi care a menţinut încă forme 
de proprietate obștească de-a lungul vremii. Codul lui Caragea, în cap. XII 
din partea a treia, a înscris dispoziţiuni cu privire la proprietatea în devăl- 
măşie și a fixat în text toate cazurile în care se putea aplica dreptul de pro- 
timisis. Astfel, toate zapisele datate după 1 septembrie 1818, cind intră în 
aplicare acest cod 1%, în urma hrisovului din 9 august, sînt supuse noilor 
dispoziţiuni şi apar mai bine închegate faţă de protimisis. Renunțarea la acest 
drept, care dezlega vinzarea, trebuia exprimată în scris și în termen de 40 
de zile, la logofeţia Țării de Sus. Aşa se explică de ce soţia lui Ioan Șoimescu, 
soră cu Casandra, soţia polcovnicului Ioniţă Șoimescu, renunţă la protimisis 
ca: frații lor, biv vel medelnicer Tudorache şi Paraschiv Prisiceanu să poată 
vinde casele părintești biv vel clucerului Nicolae Trăsnea. 

O dată ce condiţiile preliminare ale vinzării erau stabilite, se trecea 
la redactarea zapisului, care era treaba pisarului. El trebuia să înscrie în act 
anumite formule de caracter juridic şi mistic, obişnuite zapiselor şi să deter- 
mine obiectul vinzării. O primă formulă era confirmarea vinzării prin actul 
material al zapisului, exprimată prin cuvintele „scriem şi mărturisim“ care 
aproape nu lipsesc din nici un zapis din secolul al XVII-lea şi „al meu adevărat 
zapis“; „dat-am acest bun și credincios adevărat al mieu zapis“; „dat-am 
acest adevărat și credincios zapis al nostru“; „încredințăm cu acest adevărat 
şi credincios zapisul nostru“. 


Formula aceasta era completată printr-o alta care arăta obiectul pe care 
trebuia să-l împlinească zapisul, să fie de mare credinţă : „aceasta al mieu zapis 
ca să fie de mare credință“ 161; „ca să fie de bună credință“; „ca să le fie 
de bună şi adevărată credință“ 12.* Uneori se mai adaugă în zapise, tot în 
acelaşi scop, o formulă care indica temeiul juridic al hotăririlor domnești 
„pe drept şi pe lege“. 

Urmau apoi ca un element de precizare al vinzării, indicaţiile topografice 
ale locului sau construcţiei ce se vinde. Este de observat că în documentele 
secolelor XVI şi XVII aceste indicaţii sint atit de vagi încit ar fi peste putință 
să le fi găsit pe teren, la distanță de timp de trei-patru decenii de la întocmirea 
zapisului. Cele mai multe dintre aceste acte au ca indiciu un punct geografic 
cunoscut atunci, sau pe o latură a terenului numele unui vecin: „un loc de 
casă în oraş, în Bucureşti, derept clopotniţa besearicii a Grecilor, iar în fund 
pină în casa lui Vasile spătar snă Predei spătar“ 16%; „i-am vindut un stînjen 


158 Doc. 479; 22 septembrie 1795. 

15? Ion Palade, op. cit., art. 9, cap. II, partea III. 
1% Revista „Dreptul“, 1898, nr. 47. 

161 Doc. 17; 28 octombrie 1640. 

162 Doc. 336; 22 septembrie 1755. 

163 Doc. 17; 28 octombrie 1640. 

de loc de la curtea mea“ 1%; „insă locu de casă care au fost al vornicului Cos- 
tanda“ 16%; „locul din București unde este casa cea nouă și de la casa cea 
nouă, despre partea de jos, unde este casa cea veche cu grădina ei“; „am vindut 
casa ce am cumpărat-o de la lanache, sluga mitropolii, care casă iaste pe 
moşia sfintei mitropolii“. 

Uneori în zapise sînt indicaţi vecinii, fără să se precizeze însă punctele 
cardinale sau măcar laturile terenului: „alăturea cu locul dumnealui [al cum- 
părătorului], cum mearge pînă în apa Dimboviţii şi pînă în casa lui Bucşă 
tabacul“ 1%; „i-am vindut dumnealui un loc lingă mănăstirea Şi. Gheorghe, 
den hotarul Predii slugiarul snă Buzincăi clucer pînă în locul Paraschivei 
logofăt“ 167, 

Adeseori se dau fel de fel de amănunte, dintre care unele inutile, şi 
se caută a se preciza vecinătăţile de pe laturi: „o casă din mahalaua 
Popescului, care casă m-am vecinit din sus cu maica Anna călugăriţa şi din 
jos cu jupineasa Neda“ 168; „niște loc de aici din București, din mahalaua 
Sfintului Dimitrie, pe podul carele merge de la poarta din sus a Curţii domnești 
cei vechi, spre Hanul lui Șărban Vodă, pe care se află trei prăvălii ale unui 
postelnic Profir, care se învecineşte din sus cu locul dumnealui slugerului 
Mateiaș Cantacuzino (ce-l are şi dumnealui danie de la dumneaei răposata 
cocoana Maria Bălăceanca), şi din jos cu locul dumnealui jupin Nicolae Şaegiu 
şi dinapoi cu locul dumnealui mai sus arătatului dohtor ostandin [Darvari] 
care loc mi l-au fost dat dumneaei răposata cocoana Maria Bălăceanca prin 
carte de aşezămint ce mi-a dat la mina mea, ca unui fecior de suflet ce am 
fost“ 169, Şe observă că nu se folosesc încă, la sfîrşitul secolului al XVIII-lea, 
punctele cardinale. 


Măsurătoarea laturilor, pentru identificarea mai precisă a terenului, nu se 
face decit destul de tirziu şi numai în documentele încheiate de judeţi, numite 
„cartea oraşului“. Dar nici aceste acte, cu caracter oficial, nu erau prea precise: 
„însă să se ştie locul despre uliţă în lat stinjeni doi, pol [jumătate] şi în lung stinjeni 
[loc liber]“:; „in lung stinjeni [Joc liber] şi pînă în uliţa care merge spre Bucura stin- 
jeni [loc liber], pînă în gardul unde au făcut casa Dumitru vătaf de țarigrădeani 
Ghidemoc stinjeni [loc liber] şi despre Neagul iuzbașa za dărăbanţi stinjeni 
[loc lțber]“. Deşi documentul citat este original, totuşi indicaţia măsurătoarei 
în stinjeni lipseşte, ceea ce lasă a se presupune că această măsurătoare 
nu s-a făcut şi că actul nu a fost încheiat la faţa locului cum s-ar fi presupus. 
Rămine de neînțeles precizarea din act: Deci noi, dacă am văzut cartea măriei 
sale [hrisovul de danie] domnul nostru, sculatu-ne-am şi am mers cu toţii 
de l-am împietrit şi l-am stînjenit preste tot precum au fost cumpărătoarea“. 


La vînzarea unor imobile cu teren propriu nu se indica lungimea latu“ 
rilor, ci mai totdeauna cele ale casei, deci pentru determinarea obiectului 
vindut ar fi fost necesar să se stinjenească laturile terenului. Abia tirziu, 
în primele decenii ale secolului al XIX-lea, zapisele încep să aibă elemente 
topografice mai precise, care să indice cu oarecare exactitate terenul sau con- 
strucţia despre care este vorba: „o casă în mahalaoa Mihai Vodă, ce se veci- 
neşte alăturiş cu dumnealui biv vel clucer Nicolaie Trăznea și iarăşi alăturiş 
cu ulița ce merge la mănăstirea Arhimandritul şi în fundul grădinii cu dum nea- 


16 Doc. 18; 6 decembrie 1640. 
1% Doc. 39; 6 decembrie 1657. 
1 Doc. 28; 5 decembrie 1652. 
1% Doc. 8t; 20 aprilie 1672. 
1 Doc. 319; 45 mai 1752. 

149 Doc. 495; 24 februarie 1798. 

lui Iordache Palada, iar la poartă cu uliţa Podului celui mare, ce merge la 
Curtea domnească“ 170. 

Odată ce s-au precizat elementele esenţiale ale zapisului şi s-au înscris 
în el formulele obişnuite pentru confirmarea în scris a vinzării, se înscriu 
încă alte formule care au rostul să garanteze vinzarea. În această privinţă, 
o formulă mai puţin obişnuită în zapise este exprimată în cuvintele: „iar 
de se va scula cineva să zică că iaste această prăvălie a lui, noi să avem a 
darea seama“ 171. Această formulă este ceea ce astăzi se exprimă prin, „garan- 
tarea de vicii şi evicţiuni“. 

Formula cea mai obișnuită care foarte rareori lipseşte dintr-un zapis, 
se referă la caracterul definitiv şi irevocabil al vinzării și care se exprimă 
prin cuvintele: să-i fie moșie în veci; să-i fie stătătoare şi ohabnică ; „să-i fie 
moşie cu pace în veac“; „să-i fie moşie ohabnică“; „ca să-i fie moşie stătător 
în veac“; „ca să-i fie svenţii lui stătător“; „ca să le fje dumnealor aceste pră- 
vălii moşie ohabnică în veaci“ ; „să-i fie dumnealui moșie stătătoare, ohabnică“ ; 
„să aibe a stăpini cu pace de către mine și de cătră tot neamul mieu“. Chiar 
cînd cumpărătorul este statul, formula nu lipseşte din zapisul respectiv: 
„drept aceia dar să aibă a stăpini cinstitul departament atit casele acestea 
cu locul lor“ 172, cît gi locul răscumpărat cu protimisis. 

O formulă pe care o cuprindeau uneori zapisele, mai ales în secolul al 
XVII-lea, era blestemul, atît de obişnuit în cărțile domnești şi boiereşti de 
danie și în diate. Rolul blestemului era să îniricoşeze pe cei care ar încerca 
să surpe prin orice mijloace voinţa închegată în textul actului şi să elibereze 
bunurile de această voinţă spre a le putea însuşi. Noţiunea de drept, care 
justifica voinţa din act, interesa foarte puţin, fiindcă această noţiune nu era 
încă bine limpezită în viaţa socială a vremii. Blestemul era deci formula magică 
în care îşi găsea adăpost ideea de drept. Zapisele de vinzări, care erau un schimb 
de valori considerate egale într-un moment dat, nu erau supuse anulării decit 
în rare cazuri, fiindcă trebuia întors echivalentul bunului vindut, ceea ce 
nu era un lucru prea ușor. 

Din această pricină, sînt puţine zapisele care conţin blesteme pentru 
apărarea lor. Astfel, egumenul Grigore de la mănăstirea Banului din București 
în zapisul de vinzare al unui loc al său, (din 14 iunie 1669) lui chir Theodor 
mumgiul (lumănărarul), spune că „dacă în urma mea se va găsi cineva, fie 
oricine, care să pornească ca să ceară ceva, să fie anatema și sufletul lui să 
nu afle odihnă, căci banii aceștia nici i-a mîncat cineva, nici i-a băut, ci s-au 
dat pentru trebuinţele casei ce avea nevoie“. 

După ce zapisul ajunsese să închege în slove voința cumpărătorului 
și a vînzătorului, pisarul avea grijă să-i facă ultimele completări spre a fi gata 
de dat la mina cumpărătorului. O completare importantă, fără de care însăși 
existenţa actului nu ar fi fost posibilă, este înscrierea martorilor. La tocmeală 
şi la întărirea vînzării prezenţa martorilor era esenţială, iar înşiruirea lor 
în act se făcea sub o formulă care rareori varia: „şi am pus mulţi neguţători 
marturi, care-și vor pune mai jos pecețile și iscala lor“ ; „și mărturie“ ; „şi cînd 
am vîndut întimplatu-s-au a fi boiari şi negustori mărturii“; „și cind s-au 
făcut-această scrisoare fost-au și alte obraze de cinste care mai jos se vor iscăli“ ; 


120 George Potra, Documente privitoare la istoria orașului Bucureşti (1821—1848), 
Bucureşti, 1975, doc. 214; octombrie 1827. 

12 Doc. 75; 28 ianuarie 1671. 

„am rugat şi pe dumnealor veliţii boieri, de a adeverit cu iscăliturile ca să se 
creazăii. 

De la o vreme aceste formule dispar din textul zapisului; prezența 
martorilor la tranzacţie fiind obligatorie, se certifică această prezență prin 
semnăturile puse în josul actului. Sint zapise din care lipsește semnătura 
vînzătorului, fără ca actul să-și piardă valabilitatea, dar a martorilor nu 
poate să lipsească, fiindcă faptul material al vînzării îl atestă numai pre- 
zența şi semnăturile martorilor. 

Semnăturile de pe zapis, a vinzătorului și a cumpărătorului, dar mai ales 
ale martorilor, erau elementul cel mai important dintr-un zapis. Se obişnuia 
în epoca despre care vorbim, că alături de semnătură să se pună şi pecetea; 
fiecare boier, iar din secolul al XVIII-lea fiecare neguțător și meșteşugar 
avea pecetea sa, care nu lipsea de pe nici un act în care era interesat. Pecetea 
se punea alături de semnătură; cel care nu putea să semneze și avea ştampilă 
îşi punea ştampila, iar numele i-l scria pisarul; cel care nu avea ștampilă, 
îşi punea degetul. Punerea degetului în secolul al XVII-lea ţinea locul pecetei, 
nu a semnăturii ca astăzi, cînd se cunosc amprentele digitale. 

Se foloseau anumite formule pentru semnătură și pecete: „mi-am pus 
pecetea și iscalaff; „și pentru credinţă pusu-ne-am deagetul mai jos‘; „şi noi 
pentru adevărată credinţă ne-am pus deagitile în loc de peceţiit; „şi pentru 
aceasta pun chiar scrierea mea și pecetea spre credința adevărului“ ; „şi pentru 
credință pusu-mi-am și inelul“ care conținea pecetea; „mi-am pus numele 
şi degetul! „ne-am iscălit şi ne-am pus şi degetele“; „ne-am pus numele și 
peceţiai!; „am iscălit cu mina meat; „m-am iscălit puindu-mi și pecetea!“ ; 
„am iscălit înşine chiar cu condeiul nostru‘. 

După depunerea semnăturilor care era ultima formalitate, ca un zapis 
să fie perfect, în secolul al XVII-lea se putea obține cartea orașului eliberată 
de judeţ, echivalentă cu o punere în posesie din epoca modernă. Pentru întă- 
rirea stăpinirii pe proprietatea cumpărată se putea obţine un act cu menţiunea 
„întărită de măria sa Vodă!t 1%. În a doua jumătate a secolului al XVIII-lea 
încep să se înregistreze zapisele într-o condică: operaţia se numea „proto- 
colire!t. Mai tirziu, către sfirșitul secolului al XVIII-lea, inregistrarea și auten- 
tificarea actului începuse a se face de către Departamentul de Șapte. Aseme- 
nea operaţii le face şi Departamentul de Opt. În 1827 inregistrarea zapiselor 
începe a se face de către Logofeţia mare a Țării de Sus, care contesta Departa- 
mentului dreptul de a se adeveri zapisele. În fine, la 1846, adeverirea o face 
Judecătoria de comerţ din București. 


Schimb de bunuri imobiliare. Cind oraşul Bucureşti îşi lărgise hotarele și-și 
sporise populaţia şi cînd viaţa comercială luase avint, schimbul între bunurile 
imobiliare începu să devină o necesitate. Cei care schimbau bunurile o făceau 
din nevoi urgente de viaţă, în cele mai multe cazuri căutind rost de trai și 
părăsind îndeletniciri care se dovediseră nesatisfăcătoare. Se schimbau astfel 
case cu: prăvălii, prăvălii cu vii, prăvălii între ele, urmărind un vad mai bun, 
într-o poziţie mai comercială a orașului. 

Schimburile se făceau prin zapise, fie bun pe bun, fie adăugind bani 
ca să echivaleze valoarea bunurilor schimbate. Zapisele se întocmeau cu 
păstrarea regulilor esenţiale care se observau la vinzări. Ceea ce interesează 
în aceste zapise este motivul de schimb, care ne poate da informaţii despre 
viaţa bucureșteană în vremea în care se face actul. Astfel, Nicola de la Peşteră, 
un negustor grec al cărui nume trebuie să fie o traducere, dă un loc de casă 

pe Podul Galicilor, în mahalaua Doamnei Bălașa, cu un lin, un grajd şi un 
şopron şi două odăiţe, la care adaugă trei mii de taleri, pentru o pereche de 
case vechi în faţa Podului Calicilor, cu trei odăi și două prăvălii, cu cuhnie, 
şopron şi grajd, cu pivniţă şi beci de zid ale biv vel pitarului Velcea. Motivul 
acestui schimb este că-i arseseră casele şi căuta să-și facă un rost nou de viaţă 174. 

Un altul, loan Lipănescu cu soţia sa Sultana, schimbă o pereche de 
case în mahalaua Neguţătorilor, care erau „de zestre, ale soției mele, şi dără- 
pănate“, cu o vie de treizeci de pogoane, cu pivniţă, în dealul Boldeștilor, 
judeţul Saac, ale biv vel sărdarului Scarlat (erchez 1%. Acelaşi schimb face 
şi Stoian logofătul care dă o prăvălie de piatră, cu pivniţă tot de piatră, cu 
pămîntul ei „lingă poarta domnească“, pentru douăzeci de pogoane de vie 
în dealul Gernăteștilor din judeţul Saac, „cu pămintul lor, cu pivniţă de lemn 
şi cu vasele cite se află ale viei“ și pentru douăsprezece pogoane de vie în 
dealul Negovanilor, „din care trei pogoane jumătate sint cu otaștină pe moşia mă- 
năstirii Znagovul; amindouă viile avind livezi pă poale, de la Panait lipcanul“ 17. 

Un schimb asemănător face căminarul Mihalache, care dă o prăvălie 
în mahalaua Șelari, cu pămîntul ei şi cu case în spate precum și cincizeci de 
taleri pentru 16 pogoane de vie „paragină în dealul Chirbici şi șase în dealul 
Soleştilor din judeţul Saac, proprietatea mănăstirii Stavropoleos“ 177. 

Radu, fiul lui Dumitru căpitanul din București, împreună cu mama 
sa Caliţa, schimbă un loc de casă din mahalaua Bisericii Vișina pentru 140 
taleri şi un loc de casă şi o pivniţă în mahalaua Sf. Nicolae din Tirgovişte, 
de la Safta jupineasa biv treti logofătului Cirstea Voinescu și postelniceasa Mari- 
uța, iar cu banii primiţi răscumpără o vie de zestre a mamei sale 178, 

Chiriaca, fiica lui Drăghici, postăvarul, are o prăvălie în mahalaua 
Sf. Gheorghe Vechi, în Uliţa Şalvaragii, pe locul Mitropoliei, pe care o dă lui 
Ştefan șalvaragiu, ginerele lui Ion șalvaragiu, în schimbul altei prăvălii, 
în „Boiangii“ din aceeași mahala şi a sumei de 2 500 taleri, din care a primit 
la semnarea zapisului 500, urmind ca restul să-l primească numai cind va 
face numita prăvălie teslim* în mîna sa. Gheorghe Mariuţan, fost mare medel- 
nicer, schimbă două prăvălii făcute de curind de pe Uliţa Scaunelor, lingă 
Biserica cu Sibile, pentru două prăvălioare de pe aceeași uliţă, ale mănăsti- 
rii Sărindar 179. 

Motivul schimbului, deși valoarea prăvăliilor era dublă, a fost că cele 
două prăvălioare ale mănăstirii erau vechi, lipite de casele medelnicerului, 
„cu coşurile scoase supt straşina caselor“ sale și „deapururea îngrijat și cu 
frică de primejdie de foc“. Anica, fiica polcovnicului Ștefănică, primeşte în 
schimbul unor căscioare ce le-a avut o prăvălie în dreptul bisericii Sf. loan 
cel Nou, pe care mitropolia o luase prin protimisis de la loan Botezatu. Actul 
acestui schimb este înregistrat la Judecătoria de comerț din București, la 
30 octombrie 1845. 

La 3 iunie 1842, conducindu-se de un text din legiuirea lui Caragea, 
care reglementase schimbul cu aceleaşi reguli ca și vinzarea 180, Manolache 
Faca schimbă un loc al său de pe Podul Mogoșoaiei, pe care-l obținuse tot 
prin schimb, cu Mihalache Ghica, cu moșia Ulmi din judeţul Ilfov şi cu 225 


174 Doc. 532; 24 august 1805. 

178 Doc. 319; 4 iunie 1806. 

1% Doc. 395; 12 martie 1775. 

177 Doc. 401; 23 aprilie 1777. 

178 Doc. 442; 18 august 1786. 

* teslim = predare. 

179 Doc. 527; 20 decembrie 1804. 

180 Ion Palade, op. cü., art. 1—6, cap. II, partea II. 

galbeni de la logofătul Alexandru Florescu. Actul este înregistrat la Judecă- 
toria comercială din Bucureşti, la 15 iulie 1845. 


Închirieri de bunuri nemişcătoare. Cind oraşul Bucureşti deveni capitala 
permanentă a Ţării Românești, și aceasta s-a petrecut către jumătatea secolului 
al XVII-lea, un ritm nou de mişcare şi activitate începu să se simtă pe ulițele 
potolite și monotone de pînă atunci. Tirgul din Năuntru, care începuse să se 
formeze în apropierea Curţii domnești încă din ultimele două-trei decenii 
ale secolului XVI-lea, începe să-și sporească numărul prăvăliilor şi să devină 
centrul comercial al orașului. Dacă n-ar fi intervenit luptele de apărare ale 
lui Mihai Viteazul și ale lui Radu Șerban, cint turcii și tătarii arseseră în citeva 
rinduri orașul, Capitala ţării ar fi înflorit mai de timpuriu. Domniile paşnice 
ale lui Matei Basarab, Șerban Cantacuzino şi Constantin Brincoveanu, care 
au dat țării linişte mai bine de trei sferturi de veac, au prilejuit dezvoltarea 
orașului şi organizarea vieţii sale comerciale. În această vreme, tirgurile bucu- 
reștene,. dar mai ales Tirgul din Năuntru, Tirgul de Afară, Tirgul Cucului 
şi Tîrgul de Sus, începură să atragă pe negustori şi meșteșugari și să se orga- 
nizeze cu îndestulare de mărfuri indigene şi străine. 

În jurul acestor tirguri se întindeau terenurile dăruite de voievozi din 
„locul domnesc“ bisericilor și mănăstirilor din oraş. Nevoia a făcut ca aceste 
terenuri de danie să fie solicitate de neguţători și meșteșugari spre a-și ridica 
prăvălii şi ateliere. Beneficiarii darurilor domnești nu le puteau vinde, fiindcă 
vînzarea era interzisă prin însăşi natura daniei şi regulile bunurilor bisericești. 
Ele puteau fi însă închiriate. 

Ultima jumătate a secolului al XVII-lea, dar mai ales secolul al X VIII-lea, 
cînd viața comercială din București ia o mare dezvoltare, inseamnă o epocă 
de multe și variate construcţii. Nu este vorba, cum vom vedea mai departe, 
de frumoase și măreţe edificii publice sau particulare care au lipsit din Bucu- 
rești pînă către sfirșitul secolului al XIX-lea, ci de modeste prăvălii și case 
gospodăreşti, care se grupează în jurul tirgurilor. 

Posesorii terenurilor virane din jurul tirgurilor, în majoritate biserici 
şi mănăstiri, închiriau bucuroși parcele pentru construcţia prăvăliilor și caselor 
de locuit. Negustorii şi meşteşugarii se grăbeau să închirieze locuri și să-și 
ridice prăvălii. Ideea de termen în sensul actual, nu exista, ci de cele mai 
multe ori se prevedea în act dreptul pentru moștenitorii chiriașului de a con- 
tinua închirierea în aceleași condiţii, ceea ce presupune că termenul iniţial 
era toată viața chiriașului. 

Vom examina citeva zapise de închiriere. 

Mănăstirea Sf. Gheorghe prelungeşte Zoiţei, soţia răposatului Roman 
bărbierul, închirierea unui loc pe care avusese o prăvălie, cu condiţia să refacă 
prăvălia şi „să nu aibă volnicie a vinde vin în prăvălie şi să aibă a pune jghea- 
buri la strașina despre pimniţă“ 181. Închirierea se face nu numai pe numele 
Zoiţei, ci și pe al copiilor ei, Păun și Marica. În alt zapis, Gavril, egumenul 
mănăstirii Sf. Gheorghe Nou, închiriază lui Vasile brutarul o brutărie în 
răspîntia Tirgului Cucului, cu înţelegere „ca să neguțătorească într-însa cît 
va i binaoa ce este acum“ 182 și primeşte şi chiria cu anticipație pe trei ani. 

n ceea ce priveşte termenul de închiriere este foarte interesantă men- 
ţiunea din zapis: „cît va trăi sau va ţine binaoa din firea ei, iar nu de vre-un 
pericol al focului sau al cutremurului“, ceea ce presupune că în aceste cazuri 


contractul nu încetează, ci chiriașul are dreptul şi chiar este obligat să refacă 
ae ENE e E At 

181 Doc. 373; 26 octombrie 1765. 

164 Doc. 531; 24 iunie 1805. 

prăvălia şi să continue să o folosească. Aceeaşi mănăstire închiriază cu emba- 
tic lui Ion Dimache un loc de casă în mahalaua Stelea, „in spatele caselor 
răposatului neguțător Ion Băltărețu, cu dreptul pentru chiriaş de a face pe 
dinsul orice ar voi, după trebuința ce ar avea, precum s-a așezat cu părintele 
arhimandrit Gavril igumenul, a-l stăpîni atit el, cît şi moștenitorii lui“. Zapisul 
îl semnează chiriașul 218. 

Vinzările construcţiilor de pe locurile închiriate sau embaticare era 
un fapt obișnuit și uşor. Astfel, Ioniță bulucbașa vinde lui Trifu cojocarul 
nişte case în mahalaua Mihai Vodă, construite pe locul mănăstirii cu acest 
nume. Vinzarea este admisă și de egumenul mănăstirii, iar actul este înre- 
gistrat la Tribunalul de comerţ, Ilfov cu aprobarea Marii logofeţii a Dreptăţii. 
„Şi acum [15 august 1844], fiindcă de vinzare ne-am învoit, să fie buni stăpini 
atit dumnealor cit și copii din copiii dumnealor, cîţi Dumnezeu îi va dărui“, 
formula veche a vinzărilor ohabnice, deşi este vorba de o construcţie pe loc 
închiriat. , 

Stăpinirea locurilor închiriate, dar mai ales embaticare, era atit de 
nestinjenită, încît chiriașul putea să cedeze o parte din locul său altuia, care 
devenea însă chiriaş direct al proprietarului, obligindu-se să plătească cota- 
parte din chirie. Astfel, Marin mămularul dă jumătate din locul său emba- 
ticar, la mănăstirea Sf. Spiridon, lui Barbu fiul lui Gheorghe care se obligă 
să plătească jumătate din embatic. În zapisul încheiat în acest scop, noul 
chiriaş semnează ca obligat, cel care cedează jumătate din loc ca martor, 
iar mănăstirea nu are nici o semnătură. 

În 1802 a fost un foc mare în București. Cu această ocazie au ars şi 
multe din prăvăliile mitropoliei și a rămas pămîntul sterp. Gheorghe odobaşa 
închiriază un astfel de loc spre a-şi ridica o prăvălie, plătind o chirie foarte 
mare, ceea ce înseamnă că locul acela avea un bun vad comercial. În zapisul 
semnat de Dositei, mitropolitul ţării, se arăta și condiţia vînzării prăvăliei 
unei alte persoane: „și cînd de vreo întîmplare va vrea să-și vindă acea bina 
la altă mînă, să fie dator a face ştire la mitropolie ca să cunoască și acel mugte- 
riu ce va fi, și să-și facă așezămînt pentru chirie, sau să o cumpere mitropolia “284. 

Dima neguţătorul avea pe locul Bisericii Domnești niște case ce-i fuseseră 
dăruite de feciorii lui Badea paharnicul, dăruite lui de către Radu Leon Vodă. 
Aceste case fuseseră făcute sub domnia lui Grigore Ghica (1660—1664) de 
către Ştefan Moldoveanu, mare armaș, și împotriva clisiarhului. Sub Radu 
Leon Vodă casele intră în stăpînirea domniei, care le dăruieşte lui Badea 
paharnicul, iar în timpul lui Antonie Vodă preoţii de la Biserica Domnească 
revendică locul și prin hotărire,domnească îl primește, astfel că Dima negu- 
ţătorul neindurindu-se să iasă din case, la bătrineţele sale, s-a tocmit cu preo- 
ţii domnești și cu grămăticii să le dea chiria înainte, iar după moartea sa 
casele să fie închinate bisericii. lată cum Biserica Domnească devine stăpină 

. pe nişte case boierești, pe care le va închiria după moartea neguţătorului 
Dima 255, 

Asemenea danie face mitropoliei şi Păun Văduva 1% care era chiriașă 
pe loc şi Stan boiangiul cu soţia sa Maria, ce dăruiesc din timpul vieţii mitro- 
poliei o cîrciumă şi o prăvălie cu beci de piatră, ca să fie scutită a mai plăti chirie 
pentru loc 187, Se întîmplă însă că neguțătorul străin „cade în grea datorie gi mai 


183 George Potra, Documente privitoare la istoria orașului București 1821—1848 
Bucureşti, 1975, doc. 318; 20 aprilie 1834. 

184 Doc. 528; 30 decembrie 1804. 

18 Doc. 73; 20 iulie 1670. 

188 Doc. 359; 1 septembrie 1762. 

187 Doc. 360; 18 septembrie 1762. 

virtos, nu mai poate să şază în Țara Românească“, și atunci este silit să-şi 
retragă dania şi să vindă prăvălia, ca să poată pleca. Din preţul vinzării, 
el dăruiește însă două sute taleri mitropoliei care consimte la această vinzare. 

O asemenea prăvălie de danie închiriază mitropolia lui Toma mărgelar 
fiul lui Ion mărgelar, care „cit va avea viaţă să aibă a o stăpini“, obligindu-se 
numai să plătească chiria 188. Petre abagiul și soția sa Mihala, mai înainte 
cu un an de Toma mărgelarul, dăruiesc mitropoliei o prăvălie a lor, pămintul 
şi construcţia, cu condiţia să fie primit chiriaş şi să plătească zece taleri chirie 
pe an 18, iar după moartea sa, „de-i va rămine copil moștenitor, să ţie el 
înainte, iar nu alții“, dar să dea și el zece taleri chirie pe an la mitropolie. 

Bisericile domneşti aveau în Tirgul din Năuntru şi scaune de carne 
(măcelării) pe care le închiriau la casapi. Un asemenea scaun, situat în plin 
centru comercial, le dăruiește casapul Dumitru Rumeliotul, în 1754, cu con- 
diţia ca să fie închiriat tot lui, „oricit voi vrea eu să-l ţin“ 1%0. Șapte ani mai 
tirziu, în 1761, se pare că bisericile domnești închiriază această „prăvălie de 
căsăpie cu scaun“ lui Stoian ciohodar, fraților săi Gheorghe şi Tudor şi tovară- 
şului său Necula, fiul lui Dumitru casap, care era feciorul celui ce dăruise 
căsăpia 11, 

Regimul inchirierilor era foarte vag și neprecis pînă în 1818, cind intră 
în aplicare Codul Caragea. Cele mai multe din zapisele încheiate pînă la această 
dată au lipsuri fundamentale în ceea ce definește un contract. Zapisele de 
vînzări, de bine de rău, ajunseseră să cuprindă anumite formule și elemente 
de drept care le puteau defini ca atare. 


Practica îndelungată a acestor acte cu caracter privat, începind din 
secolul al XV-lea în Bucureşti, a făcut să se închege un tip de zapis pentru 
vinzare, în care elementele principale ale contractului să nu lipsească. Lipsa 
elementelor esenţiale (delimitări, întindere, orientări etc.) au continuat însă 
şi după intrarea în vigoare a Codului Caragea. Zapisele de închiriere, apărind 
mult mai tirziu decit cele de vinzare, fiindcă ele urmează în pas dezvoltarea 
vieţii economice a orașului, au continuat să-și păstreze toate lipsurile de la 
început. 

Între acestea este însăși semnătura obligatului principal (cel care în- 
chiriază) și uneori și a celui care se obligă să plătească chiria; apoi termenul 
de închiriere, care este un element de drept principal, lipseşte de regulă gene- 
rală de la mai toate zapisele de închiriere; și în fine, lipsa oricăror obligaţii 
de răspundere pentru păstrarea şi îngrijirea bunului închirat, face și mai vag 
acest contract bilateral. 


Codul Caragea a căutat să înlăture cele mai multe din lipsurile contrac- 
tului de închiriere existente pină atunci. El porneşte de la definiția acestui 
contract (art. 1, cap. IV, partea III); fixează obligațiile părţilor contractante 
pentru păstrarea bunului inchiriat ; stabilește răspunderile rezultate din această 
păstrare și din forță majoră (art. 13—14); precizează împrejurările care pot 
duce la desfiinţarea contractului. Fără îndoială că nici Codul Caragea nu 
ajunge să cristalizeze toate principiile de drept păstrate de obiceiul pămintului 
în acest domeniu, nici să înscrie toate inovațiile aduse de știința dreptului 
pină la apariţia lui. Multe şi mari lipsuri continuă să se menţină încă în afacerile 
de închirieri şi după punerea în aplicare a Codului Caragea (1818). 


188 Doc. 358; 23 aprilie 1762. 

189 Doc. 36. 26 februarie 1761. 
19 Doc. 330; 15 martie 1754. 

11 Doc. 357; 26 octombrie 1761. 


ALAIURI DE PRIMIRI ȘI ÎNSCĂUNĂRI DE DOMNI 
SAU LA DIFERITE ALTE EVENIMENTE 


SoG 


Din vremurile cele mai vechi şi pretutindeni, la alegerea unui șef politic 
sau religios, sau în alte ocazii, era obișnuit să se organizeze anumite alaiuri 
prin care respectivii supuşi aduceau un omagiu de respect, credință și supu- 
nere celui ales, sau cu prilejul sosirii unui oaspete de seamă. 

Aceste alaiuri, în raport cu timpul, ţinutul, ţara și starea materială 
a acelor locuitori, îmbrăcau forme de lu cele mai simple la un fast măreț cu 
participarea unui număr relativ mare, de curteni, ostași, fețe bisericești, 
îmbrăcați mai deosebit în astfel de ocazii. 

De la alte popoare occidentale, în afară de descrierea lor, s-a păstrat 
și material ilustrativ: picturi, gravuri și desene care arată in amănunţime 
lungul convoi pe jos sau călare, precum și o varietate de caleşti ale persoa- 
nelor mai importante. 


Și în ţara noastră au avut loc astfel de alaiuri dar, din lipsă de izvoare 
mai vechi de secolul al XVII-lea, nu cunoaștem cum s-au desfășurat, cine 
şi cîți participanţi oficiali au fost, nemaivorbind de numărul mare al locui- 
torilor care priveau trecerea alaiului pe întregul lui parcurs. 

Ar fi fost interesant să cunoaștem cum au fost alcătuite și cum s-au desfă- 
şurat alaiurile făcute în cinstea ridicării în scaunul domnesc ai marilor noştri 
voievozi: Mircea cel Mare, Alexandru cel Bun, Ștefan cel Mare, Mihai Vitea- 
zul, Matei Basarab, Constantin Brincoveanu și alţii. Actele și cronicile interne, 
precum și mărturiile străine din acea epocă, nu ne-au păstrat știri despre 
aceste evenimente. Așa că, pentru secolele XIV—XV nu avem nici o docu- 
mentare. 

Primul alai de intrare în București și înscăunare a unui domn ne sint 
relatate de către italianul Francesco Sivori care a participat la aceste mani- 
festări în calitate de secretar al lui Petru Cercel (1583—1585). 


Tot din izvoarele externe, o altă încoronare de domn, de la jumătatea 
secolului al XVII-lea, ne este descrisă de Paul de Alep, fiul patriarhului 
Macarie al Antiohiei, care a călătorit prin ţara noastră şi a participat efectiv 
la fastuoasa înscăunare a domnului Mihnea al III-lea Radu, în 1658. 

Despre aceste două înscăunări de domni, cunoscute nouă, se va arăta 
mai pe larg în capitolul următor. 

Pentru secolele XIV—XVII deducem şi presupunem că alaiurile de 
atunci au avut o solemnitate deosebită în raport cu vremea şi obiceiurile. 
Sintem aproape siguri că vechile alaiuri au fost alcătuite din marii dregători 
ai Sfatului domnesc, din ceilalți boieri ai ţării, clerul de toate categoriile, 
nenumărate grupuri de oșteni înarmaţi cu securi, coase, seceri şi mai tirziu 
cu arme de foc, din care majoritatea erau călări, apoi diferiţi slujitori și ne- 
guţători, precum și o parte din locuitorii Capitalei îmbrăcaţi în haine de săr- 
bătoare conform tradiţionalului, vechiului și frumosului port românesc care 
era cu totul altul deci! cel din vremea epocii fanariote cînd culorile ţipătoare 

şi muzica stridentă, orientală, distona cu tradiţia pămîntului și a locuitorilor. 

Din însemnările de mai tîrziu aflăm că ele se făceau după un plan și o 
pregătire care cerea, de multe ori, o cheltuială foarte mare pentru îmbrăcă- 
mintea acelora care făceau parte din cortegiul propriu-zis, pregătirea unor 
muzicanți cu tot felul de instrumente pentru a intona diferite cîntece de laudă 
şi cinstire la adresa persoanei căreia i se făcea alaiul respectiv. 

Se făceau alaiuri cu ocazia: intrării și înscăunării domnului, la căsătoria 
sau înmormintarea lui sau a vreunui membru din familia sa, la moartea unui 
mitropolit sau orînduirea altuia, la sosirea vreunui ambasador al unei ţări 
şi în special a elciului* Imperiului otoman, a reprezentantului politic sau 
militar al Imperiului țarist, la sosirea și plecarea vreunui patriarh, la numirea 
episcopilor, la tirnosirea unei biserici cînd participa și domnul, la diferite 
sărbători (Crăciun, Anul Nou, Sf. Vasile, Bobotează, Sf. Constantin și Elena), 
cind se aducea vreo icoană în oraș, sau cînd se scoteau moaștele unui sfint, 
pentru alungarea ciumei sau aducerea ploii în vreme de secetă etc. 

Pentru a ilustra citeva alaiuri din trecut, pe baza documentelor interne, 
şi în special a unei condici** inedite făcută din porunca domnului Grigore 
Dim. Ghica — din care acum vreo 45 de ani am avut ocazia să copiez o parte 
din ea — vom prezentă cîteva din ele, pentru a avea o oglindă a acestor mani- 
festări care, cîteodată, erau cele mai mari sărbători publice, cînd se puteau 
delecta și ochii celor mulți, — a oamenilor de rind — care participau, plini 
de curiozitate, pe marginea ulițelor sau cocoțaţi pe garduri. 


ALAIUL DE INTRARE A LUI ALEXANDRU IPSILANTI 
ÎN BUCUREŞTI 


Cel mai vechi alai pe care-l cunoaștem, consemnat în condicile cancela- 
riei domnești, este de la începutul anului 1775 pe care însuși Alexandru Ipsi- 
lanti l-a întocmit cu ocazia intrării sale în Bucureşti. 

Noul domn, fost dragoman la Constantinopol, a fost numit domn al 
Ţării Românești încă din august 1774, dar, din anumite împrejurări, n-a 
sosit în ţară decit la începutul anului următor, perioadă în care ţara a fost 
condusă de o căimăcămie. 

Altădată urcarea pe tron a unui domn pămintean provoca o bucurie 
mare şi spontană, iar serbările care se dădeau cu acea ocazie erau pornite 
de jos în sus. De data aceasta, alaiul de intrare în Capitala ţării, pe data de 
3 februarie 1775, a fost alcătuit în amănunţime, de însuși mina noului domn, 
desfăşurindu-se cu o pompă deosebită „adevărat bizantină“ 1. 

Alcătuirea lui a fost următoarea: 

„Steagul catanelor de ţară, cu căpitanii și toate catanele armaţi şi călări 

Toate isnafurile ce sînt sub Aga, călări, și apoi polcovnicul podurilor 
cu toţi podarii înainte, puşi în două șiruri, pe jos şi cu securile pe umere 

Toţi polcovnicii Agiei, călări şi armaţi 

Vel căpitanul cazacilor pămînteni, armat şi cu steagul său 

Talpoşii dorobănţeşti cu chiverile, pe jos, cu steagurile lor și cu muzica lor 

Căpitanul de dorobanţi călare, cu zapcii săi înainte, cu cîţiva din breasla 
armenilor, şi cu steagul său 

Cazacii de Agie, pe jos, cu muzica lor 


* elciu = ambasador la Poarta otomană, provenind dintr-o ţară europeană. 
+* Condica’ Grigore Dim. Ghica, aparținea lui Mircea I. Heliade Rădulescu. 
3 V. A. Urechiă, Istorie românilor, Bucureşti, 4891, vol. I, p 27. 

Vinătorii asemenea, cu un edec al Agăi 

Căpitanii de Agie armaţi, îmbrăcaţi cu capoturi și călări 

Ceaușul Agiei cu polcovnicul de Tirgoviște 

Polcovnicul vinătcrilor eu logofătul Agiei 

Aga, pe cal frumos împodobit, cu căciulă de samur şi contăş 
Stegarul, cu steagul Agiei, cu mulţi călări pe lingă ei ţiind prapure 
Ispravnicul de oraş cu ai săi 


Breasla Spătăriei 
Baș-beşleaga cu toţi neferii săi armaţi şi călări 
Călărași, spătăreii cu zapcii lor, călări tot cite doi 
Delii și tufeccii cu odobașii lor 
Vel căpitanul menzilurilor, cu polcovnicul Spătăriei şi postelnicul cel mare 
Lefegii călări cu steagul lor 
Vel căpitanul de lefegii cu zapcii săi 
Buciucul (jumătate de toi) Spătăriei, cu tobă şi trimbiță deosebită, 
şi scutelnicii Spătăriei armaţi 
Poteraşii toți armaţi, călări, cu haine verzi deschise, cu funde la baretele 
lor din cap şi cu muzica lor. 
Seimenii armaţi, cu haine roșii, cu funde galbene la barete, cu steagul 
mare, cu muzică, și două edecuri ale Spătăriei 
Căpitanii de Spătărie călări, armaţi, cu barete şi capoturi roșii 
Polcovnicul de poteră, cu ceaușul Spătăriei 
Polcovnicul de seimeni, cu acela de vinători 
Logofătul Spătăriei, cu baş-bulucbaşa 
Spătarul cel mare 
Stegarul cu steagul, lefegii cu prapurile și muzicile lor 


Zapcii de Divan 
Aprozii vătăşiei și ai ceaușiei, și toţi copii din casă ai vătăşiei Di anului 
şi ai vătășiei păhărniceilor 
Vătaful de vistierie, vătaful de păhărnicei 
Vătaful de aprozi și ceaușul de aprozi 


Breasla Portăriei 
Portăreii pe jos, cu steagurile lor în șir 
Portarul al doilea și al treilea 

Portarul cel mare 
Neguţătorii păminteni călări 
Neguţătorii de companie, călări 

Starostele de neguțători 
Lipcanii călări, cîte doi, cu copiii lor 

* 


Toţi boierii păminteni călări, cîte doi, după haracterul lor de la clucerul 
de Arie pînă la banul cel mare 
* 


Breasla Armăşiei 
Armășeii şi puşcaşii pe jos, cite doi 
Armașul al doilea, cu armașul al treilea 
Armaşul cel mare 
Toţi lăutarii păminteni 

Muzica europeană 
Steagurile domnești 
Trimbiţele 
Tuiurile 
Iuruc-baeracul 
Sacagii, după orinduială, cu sacalele 
Salahorii cămărășiei pe jos, cu bastoanele în mină 
Edecurile domneşti, trase cite doi, după orinduială 
Comisul al doilea, cu comisul al treilea 
Călăraşii, cu lipcanii 
Vistierul al treilea, cu postelnicul al treilea 
Logofătul al treilea, cu logofătul al treilea 
Logofătul al doilea, cu logofătul al doilea 
Pitarul cel mare, cu postelnicul al doilea 
Un mare clucer, cu un mare căminar 
Beizadele 
Schiemni-agasi, cu Divan-efendisi 
Un ceauș împărătesc, cu alt ceauș 
Un checeliu împărătesc, cu un alt checeliu 
Juzbaşa 
Trei satiraşi, cu trei satiraşi 
lamaccii, mataragii 
Mataragi-bașa 
Alai-ceaușlar 
Fustași şi iar fustași 
5 căpitani de Spătărie, 5 căpitani de Spătărie 
Orta-cusac cu tabla-bașa [calul domnesc], şi orta-cusac 
Iamaccii lui Saraci-başa 
Saraci-başa 
Ici-oglandar, ceaușşlari 
Doi cavaşi 
Doi has-ahirli împărătești 
Deli-başa, giuler-agasi 
Baș-ciohodarul, tufecci-bașa 
Ciohodari pedeștri 
Un peic împărătesc, alt peic 
Domnul 
Ciohodari, ciohodari 
Tufecoii, tufeccii 
Spătarul al doilea cu sabia şi topuzul, vătaful de Divan cu săgeata şi 
cucura 
Steagul domnesc cu Sfinţii Constantin şi Elena şi cu Sfinta cruce de-o 
parte, iar de alta marca [stema] domnească 
Sangeacul împărătesc 
Copii din casă, cu prapurele imprejur 
Cămărașul cel mare, grămăticul cel mare 
Ispravnicul de curte, cupariul 
Cafegi-başa, Ici-ciohodarul 
Toţi servitorii şi edeclii Domnului 
Meterhaneaua, pe jos“ 2. 


3 Ibidem, vol. III, p. 10—13. 

CÎTEVA ALAIURI ÎNTOCMITE DE DOMNUL NICOLAE 
CONST. CARAGEA 


Nicolae Const. Caragea a fost numit domn al Țării Românești după 
înlăturarea lui Alexandru Ipsilanti. Fiul unui grec ţarigrădean, datorită iscu- 
sinţei şi culturii sale, a ajuns mare dragoman pe lingă Înalta Poartă, avind 
drept sprijin pe marele vizir, pe Reis-Etendi şi pe Constantin Moruzi în peri- 
oada cind acesta a fost domn al Moldovei. 

St. Priest, ambasadorul Franţei la Constantinopol, la 12 ianuarie 1782, 
spune despre el că timp de 12 ani i-a fost amic făcindu-i „esenţiale servicii“ 3. 
De asemenea internunţiul Herbert, în raportul său către cancelarul Wenzel 
Anton von Kaunitz, arată că dragomanul Caragea i-a acordat mult sprijin 
în diferite treburi diplomatice ce le-a avut. Și cu toate că „nu e inzestrat cu un 
talent deosebit, este însă bărbat iscusit şi cumpătat, care cuprinde afacerile 
cu minte sănătoasă și îndeminatică“ 4, 

Ajuns pe tronul Țării Românești, Nicolae Const. Caragea (febr. 1782— 
aug. 1783), ca toţi domnii fanarioți, iubea fastul și luxul. Serbările și alaiurile 
desfășurate în timpul lui au costat foarte mulţi bani, care se stringeau din 
nenumăratele dări şi impozite pe care cu foarte mare greutate le mai puteau 
plăti bieţii ţărani. 

Din timpul domniei sale redăm mai jos două alaiuri mai importante. 

Primul a fost făcut la 13 noiembrie 1782, cu ocazia căsătoriei fiicei sale, 
Zamfira, cu beizadea Ioan Alex. Mavrocordat, cînd marele postelnic trebuia 
să conducă mireasa pină la Constantinopol unde se afla ginerele. 

Bănuim că alaiul arătat mai jos, plecat de la Curtea domnească, a 
condus mireasa pină în afara orașului, sau cel mult pînă la Dunăre, iar de 
acolo componenţa lui s-a schimbat, atit în ceea ce privește numărul, cit gi a 
acelora care mergeau pe jos, fiindcă drumul fiind lung şi greu, însoțitorii 
trebuiau să fie călări şi înarmați. În afară de aceasta, în componența alaiului- 
convoi trebuiau să fie caretele cu femeile însoţitoare, carele cu zestrea miresei 
şi cele cu alimentele necesare pe toată durata drumului. 

Orinduiala alaiului pornit de la Curtea domnească era următoarea 5: 

„Toţi vinătorii agiești pe- Asemenea iar vinătorii pedeștri, cu 

deștri cu zapcii lor cei mici cei mici zapcii 

Trimbiţașii agieșşti şi spătărești 
Toţi seimenii polcovniceşti, toţi seimenii bulucbăşeşti 
Trei postelnici, iar trei postelnici 
Ceauş agiesc, ceauș spătăresc 
Polcovnicul de ciocli, polcovnicul de seimeni 
Baş-bulucbașa, al doilea comis 
Polcovnicul de tirg, vel căpitanul de menziluri 
Vel căpitanul za lefegii, cu vel căpitanul za dorobanţi 
Vătaf za vistierie, vătaf za păhărnicei 
Al doilea postelnic, vătaf de Divan 
Vătaf de aprozi, Al doilea postelnic 


luzbașa 
[avind în stinga]: [avind în dreapta]: 
Fustași cu darde, lipcani, Călărași fustași cu darde 


4 alai ceauși 


3,4 Ibidem, vol 1. p. 195—196; Hurmuzaki, VII, p. 345. 
è V. A. Urechiă, op: c t., pag. 283—284. A 

Beizadea mic cu ciohodari, vel postelnic cu 8 ciohodari, beizadea 
mare cu ciohodari și un saraciu 
Mehter-bașa cu toată taifaoa lor cintind 
Trimbiţaşii domneşti și mvzicanţii nemți 

Toți lăutarii cîntind, după obicei“. 


Un al doilea alai întocmit de Nicolae Const. Caragea a fost cel făcut 
pentru primirea patriarhului Ierusalimului la data de 8 iunie 1783, şi care 
avea următoarea orînduială: 

„Seimenii polcovnicești, seimenii bulucbășeşti 

Preoții din București cu doi protopopi călări 
Trei postelnicei, trei postelnicei 

Ceauș agiesc, ceauș spătăresc 

Al doilea pitar, polcovnicul de ciocli 

Polcovnicul de seimeni, baș-bulucbaşa 

Polcovnicul za tîrg, vel căpitanul za dorobanţi 

Vel căpitanul za seimeni, vel căpitanul za lefegii, 

Careta gospod cu şase telegari“€. 

Domnul și beizadelele nu ieșeau prin oraş decit însoţiţi de alai, iar 
cind se făceau slujbe de mari sărbători, la Mitropolie sau diferite biserici, 
întreaga Curte domnească mergea cu un alai mare, deosebit de cele obişnuite. 


ALAIUL LUI NICOLAE MAVROGHENI ȘI AL SOȚIEI 
SALE LA INTRAREA ÎN BUCUREȘTI 


Originea domnului Nicolae Mavrogheni este puțin cunoscută. Se pare 
că era fiul unui neguţător dintr-o insulă (Paros) a Mării Egee. El pretindea 
însă că e venețian și că adevăratul nume al familiei sale e Maurosini. Choiseul 
Gouffier, ambasadorul Franţei la Constantinopol, în raportul său înaintat 
guvernului francez, la 26 ianuarie 1786, îl numeşte „un țăran din Arhipelag“. 

Înainte de a fi domn a ocupat postul de dragoman pe lingă mai mulți 
înalți demnitari ai Imperiului otoman și în special pe lingă căpitan-paşa Hasan, 
care a avut un cuvint hotăritor în ridicarea lui pe scaunul domnesc. 

A fost numit domn al Țării Româneşti la 3/14 martie 1786 şi, după 
cum ne spune Dionisie Eclesiarhul: „Acest domn cu mare pompă și cu strășnicie 
a intrat în Bucureşti, avind cucă împărătească şi două tuiuri, semnul puterei 
împărăteşti”. 


s Ibidem, p. 286—287. 
? Al. Papiu Ilarian, Tesaur de monumente istorice, Bucureşti, 1863, vol.I], p. 467. 

Dar inainte de a intra în Capitală, împreună cu soţia și cu o suită nume- 
roasă de oameni credincioşi lui, şi-a stabilit reședința provizorie pe dealul 
Văcărești în numeroasele clădiri din jurul frumoasei biserici ridicată de celă- 
lalt domn fanariot, Mavrocordat. 

De acolo, după ce a discutat cu anumiţi boieri fruntaşi, la 15 mai 1786, 
a dat ordin cum să se întocmească şi desfăşoare alaiul la intrarea lui şi, 
separat, a soţiei sale în Bucureşti. 

Înainte de a porni de la Văcăreşti spre Bucureşti, a dat poruncă către 
vătaful de aprozi și vătaful de Divan să comunice boierilor, zapciilor mari și 
mici și tuturor breslelor să fie prezenţi acolo din timp „și puşi la rinduială, ca 
la ridicarea [pornirea] noastră să se afle toți gata la picior, spre a porni. Însă 
să căutaţi spre a nu se face vreun cusur sau vreo ataxie la pornire, că veți 
fi în vină, Aşijderea să aveţi a arăta fiecăreia breaslă, la mergere să n-aibă 
a striga și a face zgomot şi amestecătură, ce fiecare cu tăcere să urmeze mişca- 
rea alaiului. lar un alai-ceauș să aibă a umbla călare cu necontenit înainte 
îndreptind şi întocmind mișcarea alaiului la mergere, ca să curgă cu rinduială 
bună“8. 

Conform dispoziţiei dată de domn, soţia a intrat în București cu o zi 
înainte, la 16 mai, cu un alai mai mic, însoţită de soțiile boierilor, bineînţeles 
în carete luxoase trase de cai aleși dintre cei mai frumoși. 

A doua zi, Nicolae Mavrogheni a venit în Capitala ţării însoţit de un 
foarte numeros alai alcătuit din toate categoriile de boieri, slujbaşi de toate 
felurile îmbrăcaţi în „tacăm curat“ şi în haine fistichii de toate culorile, 
predominind roşul, la care se adăuga şi diferite grupe de muzicanți cu trim- 
biţe și tobe, de asemenea lăutarii şi trimbițaşii domnești, precum și „muzi- 
canţii nemți“. 

Desigur că locuitorii din centru şi mahalalele oraşului s-au înşiruit 
de-o parte şi de alta a traseului să vadă spectaculosul cortegiu care era atractiv 
pentru mici şi mari, fiindcă, nu oricînd, putea vedea populaţia orașului pe 
domn, marii boieri și toţi ceilalţi participanţi ai alaiului. 

Alaiul care a însoţit pe domn avea în frunte: „steagul catanelor de 
ţară, cu căpitanul și catanele acestui steag, toți călări şi înarmaţi“. Urma apoi: 


Breasla agiească 
(alcătuită din]: 
„Călăreți polcovnicești, toţi călări şi înarmaţi 
Vel căpitan de cazaci cu steagul și sarmaciul și toboșul său 
Talpoşii dorobănţeşti pedeștri, cu chivere, cu tobe și cu cimpoaiele lor 
Vel căpitan de dorobanţi cu zapcii săi inainte şi cu cîţiva din breasla arme- 
nească, cu tacim curat împrejur și steagul său, cu toată podoaba după 


dinsul 
Podarii, toţi pedeştri, cite doi 
Cazacii agieşti, asemenea pedeştri, cu cim poi şi tobele lor 
Vînători asemenea 
Căpitanii agieşti înarmaţi, cu tacim curat, pedeştri 
Ceaușul agiesc, cu polcovnicul de ciocli 
Polcovnicul de vinători, cu polcovnicul de pod 
Polcovnicul de Tirgovişte, cu logofătul agiesc 
Vel aga, cu podoabă după obicei 
Steagul cu stegarul agiesc şi călăreţi cu praporile şi trimbiţele cu toba şi 


9 V, A. Urechiă, op. cit., vol. X, p. 22. 

sărmaciul, după dumnealui 
Neferii toţi, înarmați, călări cu bairacul lor, cite doi 
Beșleaga, cu tacim curat 
Breasla spătărească 
Lefegii cu steagurile, călări 
Vel căpitan de lefegii cu zapcii săi şi buciumul, toboșul, sărmaciul după dinsul 
Scutelnicii spătărești, înarmaţi 
Poterașii toţi, înarmaţi, călări, cu haine fistichii şi albastre şi cu moţuri, 
cu muzicanții lor 
Delii călări, toţi înarmaţi, cu sulițe în miini, cu odobaşii lor 
Seimenii bulucbăşești, înarmaţi toţi, cu haine roşii și cu moţuri galbene, 
cu steagul cel mare, și toba și sărmaciul 
Căpitanii spătărești, înarmaţi, cu tacim curat 
Ceaușul spătăresc, cu polcovnicul de vinători 
Polcovnicul de poteră, cu vătaful spătăresc 
Polcovnicul de seimeni, cu baș-bulucbaşa 
Logofătul spătăresc, cu căpitanul de menziluri 
Vel spătar, cu podoabă după obicei 
Steagul cu stegarul şi buciumul, și lefegii cu prapore și trimbiţe, tobă și 
sărmaciu după dumnealui 
Păhărniceii, cu copiii din casă 
Vătaful de păhărnicie, cu vătaful de vistierie 
Aprozii ceaușeşti, cu aprozii vătăşeşti 
Ceaușul de aprozi, cu vătaful de aprozi 
Breasla portărească 
Portăreii, rînd, pe jos, cu semnele în miini 
Al 2-lea portar, cu al 3-lea portar” 
Vel portaru 
Dumnealor boierii veliţi şi al doilea, cum se arată în osebita foaie şi, înaintea 
dumnealor, starostea cu neguțătorii păminteni și cu neguțătorii de cumpanie 
Breasla armăşească 
Armăşeii, cu pușcașii, 
Al treilea armaş, cu al doilea armaș 
Vel armaşu cu podoabă după obicei, avind pre toţi lăutarii domnești 
Steagurile țării cu toţi trimbițaşii domnești, cu muzicanţii nemți 
Tuiurile 
Juruk Bairak 
Sacagii, după orinduială, cu sacale 
Salahorii călări, cu beţele în mină 
Caii domnești impodobiţi, trăgindu-i comişei cîte unul 
Al doilea comis 
Al doilea postelnic cu capoturi, 6 postelnicei, cai şi tacim curat, asemenea 
Treti postelnic, treti vistier 
Treti logofăt, treti logofăt 
Toţi călărașii cu vătaful lor 
Vtori logofăt, vtori logofăt 
Vtori postelnic, vel pitar 
Vtori comis, vel paharnic 
Un ceauş împărătesc Alt ceauş împărătesc 
Un capagi împărătesc, alt capagi împărătesc 


cu saki cu caplanpoşuri 


cinci căpitani agiești 
șase fustaşi cu darde 


Â 

iar ciohodari şi tufeccii cu puști, iar ciohodari şi tufeccii cu pușth 

Vătaf de divan cu saidacuri, vtori spătar cu sabia şi topuzul 
Scaunul domniei, sangiacul 

Toţi din casă, purtind praporele lingă semn 


D-lui postelnic Gherake, D-lu clucer lancu 
„  căminar Manolache, „ comis Nicolake 
„ comis Romano, „paharnic Condili 
„ cămăraș Gherake, vel gramatic 
D-lui armaș Caragea, Vel cupar 
„ armaș Manu, Armaşu latros 
Vel vistier Romano, Ispravnic de curte 
Ici ciohodar, Spatar Stavarake 
Vtori cămăraș, Vtori gramatic 
Muhurdar, Diviktar 


D-lui vel cămăraşiu 
cu toţi ediclii după dumnealui şi Mehter başa cu toată taifaoa lui cintind 
Careta gospod? 

Alaiul domnesc s-a oprit la Biserica Domnească unde a fost înlimpinat 
de alţi boieri anume hotăriţi dinainte, de episcopi în frunte cu milropolitul 
tării care, după obicei, a citit molitva paniki ridicarea în scaunul domniei 
a lui Nicolae. Mavrogheni. . 

Tot acolo, din ordinul domnului, care nu șlia nici grecește, nici româ- 
nește, un dascăl domnesc a ţinut cuvintare în care a spus că măria sa reco- 
mandă tuturor cetăţenilor, de orice categorie ar fi, să trăiască în liniște și să 
tacă fapte bune, făcînd aluzie la boierimea coruptă despre care auzise că 
împilase prea mult poporul, fiindcă cel ce va face altfel va primi „pedeapsă !: 
grea în lumea aceasta, de nu va mai avea Dumnezeu necazul a-l pedepsi 
pe cealalia“ 10. 

După terminarea ceremoniei de la Mitropolie, N. Mavrogheni însoţit de 
„0 gardă proprie din doi gelați îmbrăcaţi în cămăși de zale“!!, s-a dus la 


? Ibidem, p. 19—22, 
30 Ibidem, p. 23 
1 Ibidem, p. 23. 

Curtea domnească unde toți boierii trebuiau să meargă şi să-i sărute mina în 
spătăria cea mare. 

Pitarul Hristache spune că de la Mitropolie pină la Curte, domnul a 
aruncat bani de mai multe ori, spre mulțimea adunată pe uliţe, descriind 
acest fapt în următoarele versuri: 

„Și cu o galantomie 

Plină de elevterie, 

În toate părţile dînd 

Bacşişuri şi aruncînd: 

Lei, esindari mari şi groși 

Stau asvirliţi pe drum groși 

lar dacă sosi la Curte 

Să mai vedeţi bacșişuri multe“12. 


Alexandru Moruzi, fiul domnului Constantin Moruzi,a fost domn în 
Moldova în 1792, apoi din 1793 a trecut pe tronul Țării Româneşti (1793— 
1796, 1799—1801). Din căsătoria lui cu Zoe Rosetti a rezultat două fete 
(Smaranda și Eufrosina) şi trei băieţi (Constantin, Panaghiotache şi Dimitrie). 

În luna iulie 1793 a căsătorit pe fiica sa Smaranda cu Alexandru 
Mavrocordat, fiul unui văr de-al lui Alexandru Mavrocordat, domn al Mol- 
dovei. Nunta s-a făcut la palatul de la Cotroceni. Cu această ocazie s-a orinduit, 
din timp cum să se facă toate pregătirile pentru buna reuşită a acestui eveniment. 

Însemnările timpului spun că, după porunca domnului „joi de dimi- 
neață a pohtit vtori postelnic pă părintele mitropolit şi pă părinţii episcopi 
ca să vie atunci la domneasca curte, iar pă dumnealor boieri și pă cocoane 
ca să vie simbătă seara. f 

Şi tot în aceiași zi s-au trimis postelnicei de au pohtit pă ceilalți boieri 
ca să vie duminecă. Apoi s-au orînduit de măria-sa, întru aceiași zi sau vineri, 
unul din veliții vornici obşteşti epistat al nunții, avind subt dumnealui și pă 
cițiva din boieri din starea dintii și de al doilea. 

Duminecă de dimineaţă au eşit măria sa în Spătărie şi s-au trimis 
dumnealui vel postelnic cu vtori şi treti postelnic de au adus pă ginere. Și 
luminatele beizadele avănd amindoi inele, adecă beizadea Costache al lumi- 
natei domniţi şi beizadea Panaghiotache al ginerelui, s-au dat schimbate. 
Şi îndată măria sa Vodă au îmbrăcat [cu] blană pă ginere și i-au pus ișlie 
de samur și s-au făcut obicinuita țărmonie a logodni, cu tunuri, butcă şi 
celelalte. 

lar beizadea Costache s-au dus la luminata doamnă cu inelul ginerelui, 
unde şi acolo s-au făcut țărmonie.. E 

După acestea s-au întors măria sa la mabeim și după ce s-au găsit scaune 
şi cele trebuincioase în sala haremului, au ieșit măria sa și s-au suit acolo în 
scaun și au îmbrăcat caftane pă epistatu,pă vel postelnic şipă alţii ce au 
voit măria sa. 

Apoi s-au dus dumnealui vel postelnic de au adus pă ginerele din odaia 
beizadelilor. În urmă au adus pă luminata doamnă și pă mireasă, cîntînd 
lăutarii. 

Și luminata doamnă, îndată ce au venit, s-au suit în scaun, iar mireasa 
și ginerele au stătut dinaintea mării sale şi a luminatei doamnii. Și au citit 
vtori logofăt cuvănt de ertăciune, după care s-au pogorit cu alaiul la biserică, 
mergînd inainte ginerele şi mireasa. 


13 „Buciumul“, 1863, nr. 8. 

Și aflăndu-să acolo părintele mitropolitul şi părinţii episcopi şi toț 
dumnealor boierii, s-au săvirşit cununiile. 

Și în urmă s-au întors măria sa cu luminata doamnă şi cu tinerii la 
chioșc, unde s-au făcut ţărmonia obicinuită cu votcă, cafea şi celelalte, din- 
du-să şi tunuri. > 

Iar după intoarcerea mării sale, au îmbrăcat [cu] blană pă părintele 
mitropolitul și părinții episcopi şi le-au dat bohcealicuri, apoi au început a 
să cînta psalmi şi altele. 


Orajie ce să citește cînd cunună domnul vreo domniţă 

Din pronie dumnezeiască ajungind astăzi luminata şi preaiubita dom- 
niță, fiica măriilor voastre, preainălțate doamne, la săvirșirea tainii cei sfinte, 
care de la începutul lumii este păzită ca o lege dumnezeiască la toţi, dar mai 
virtos la rodul cel sfint creştinesc cu blagoslovenia lui Dumnezeu rinduită. 

Şi viind ceasul întru care după dumnezeiasca scriptură să deosebește 
şi să desparte de braţele şi de sinurile părintești, iată după obicinuita şi netă- 
găduita datorie, înaintea domneșştii măriilor voastre măriri, cu plecată închi- 
năciune și cu suspin dintr-adincul inimii, aduce nevrednică mulţumită ca către 
părinţi şi către născătorii mării sale, pentru dragostea cea părintească în 
care s-au crescut, pentru cunoștința de Dumnezeu, și darurile cu care este 
împodobită, şi pentru slava și mărirea nuntirii care o săvirșiţi astăzi cu dom- 
nesc paratezis al măriilor voastre, cela ce este vrednic de toată cuviinţa. 

Și pă lingă aceasta cu plecate genunche de umilință şi cu zmerită 
tăcere, fierbinte se roagă a căştiga de la măria voastră părintească blagoslo- 
venie, care o zice Isaiia proorocul că este diadimă înpărătească, fiindcă 
aceasta este pricina care face pre Dumnezeu milostiv și îndurător a-i îndăstula 
dă tot binele. 

Drept aceia măririle voastre, prealuminaţilor socri tu cea de la inimă 
milosirdie părintească, ca către nişte fii de singe al măriilor voastre întor- 
cindu-vă, ziceți să-i întărească domnul Dumnezeu subt a sa dumnezeiască 
milă și dar, trimițindu-le bucurie cu naștere de fii, dragostea şi frica lui 
Dumnezeu să fie în mijlocul lor şi să-i mărească Dumnezeu întru bunătăţi, 
ca să fie laudă şi bucurie măriilor voastre prealuminaților părinți. 

Slavă și cinste slăvitului neam şi bucurie tuturor cinstiţilor obraze 
carii dinpreună au săvirşit nuntirea aceasta. 

Pentru care domnul Dumnezeu să învrednicească pă măria voastră a 
săvirși şi a vărsa părinteştile bunătăţi și domneșştile mili şi la celelalte luminate 
şi scumpe odraslile măriilor voastre. Amin“13. 

La citeva zile după nuntă, Ecaterina, sora domnului, cu însărcinare 
din partea lui, a mers să facă „heretismos“, adică să felicite pe soțiile marilor 
boieri care au luat parte la slujba și la ospăţul ce s-a dat. 

În toate locurile unde s-a dus, ea a fost însoţităde următorul alai: 

„Căpitanul de nemți din poartă 

Baş buluc-başa cu seimenii 

Rahtivanul 

luzbașa de harem cu fustaşii, fără semne 

Carita gospod cu şase telegari 

Șase ciohodari pe lingă carită“14. 


13 V, A. Urechiă, op. cit., vol. V, p. 460—462. 
14 Condica Grigore Dim. Ghica. 

O nuntă săvirşită la curtea lui Moruzi în ianuarie 1795. 

Ca să-și arate bunăvoința și răsplata pentru serviciile credincioase a doi 
mari boieri, la 28 ianuarie 1795, domnul Alexandru Moruzi a cununat pe 
Scarlat, fiul marelui vornic Radu (Răducanu) Slătineanu, cu Caterina 
(Catinca), fiica marelui vornic Constantin* (Dinu) Filipescu. 

Redăm mai jos alaiul cu care ginerele, însoţit de unchiul său marele 
logofăt Nicolae Filipescu**, a venit la Curtea domnească, precum și al doilea 
alai cînd a revenit împreună cu mireasa. În completare, reproducem oraţia 
ce se citeşte în timpul ospăţului atunci cînd cunună beizadelele și participă 
și ele la masă. 

Astfel: 

„40 seimeni 

6 căpitani agiești 

6 căpitani spătărești 

6 postelnicei 

8 cai domnești pentru feciorii de boieri 

1 ipac pentru ginere 

1 ipac pentru dumnealui vel logofăt Nicolae Filipescu ce s-au orin- 
duit cu ginerile cînd au ieşit din curte 

4 ciohodari pentru ginere 

2 ipac pentru mai sus numitul boier 

Trimbiţași şi lăutari 

Cu acest alai au venit ginerile la curtea gospod, duminecă, unde aflin- 
du-să măria sa vodă în Spătărie, s-au dus ginerile înaintea mării sale de treti 
postelnic. 

Şi intti l-au înbrăcat [cu] caftan de boierie şi au ieşit. Apoi au intrat iarăși 
înlăuntru, de i s-au pus ișlic de samur cu pană, înaintea mării sale de către 
dumnealui vel cămăraș. 

Cînd atunci s-au orînduit de către măria sa dumnealui vel logofăt 
Nicolaie Filipescul ca să meargă împreună cu ginerele spre aducerea miresii 
la cununie. 

Şi ieşind din domneasca curte cu alaiul de mai sus arătat, au venit de 
al doilea iarăși la curte dinpreună cu mireasa, cării spre aduce[re] i s-au trimis de 
la curte acest alai: 

20 nemți din poartă 

4 ciohodari 
1 carită domnească cu sase telegari 

Și ginerele viind cu alaiul său, au intrat drept în biserică sus, iar măria sa 
au mers întii la harem, la măria sa doamna, de au făcut căzuta închinăciune 
mării sale. Şi apoi au mers iarăși în biserică. 

lar măria sa doamna viind mai pă urmă osebit la Spătărie, după ce au 
gezut puţin ceas, pînă s-au făcut gătirea în biserică, ridicindu-să înpreună 
cu măria sa vcdă au mers la biserică cu toți dumnealor boierii și cucoanile 
de au săvirșit cununia. 

După care mergind măria sa Vodă și luminăţia sa doamna iar în Spătărie, 
au venit ginerele cu mireasa de au sărutat mîna mării sale lui vodă şi a lumi- 
năţii sale doamnii, dinpreună cu dumnealor socrii și rudeniile, cînd atunci 
au dat mireasa obicinuita spălare măriilor sale nunilor. 





* Nepotul cronicarului Constantin Filipescu (1657—1729). 

** Nicolae Filipescu, vel logofăt de Ţara de Sus în 1784, 1787, 1794—1795, fratele 
vel vornicului Constantin Filipescu, cf. Theodora Rădulescu, Sfatul domnesc și alți mari 
dregători ai Țării Românești în secolul al XVIII-lea, Bucureşti, 1972, p. 680. 

Şi dumnealui vel vistier au aruncat pă lighian obicinuitul dar în galbeni. 
Și după acestea au eşit din curte iarăși cu alaiul ce au venit. 

lar pă urmă măria lor beizadelele aflindu-să la masă, la vremea friptu- 
rilor, citindu-să obicinuita oraţie după condica Divanului, s-au dat și darul 
măriilor sale nunilor. 


Oraţii ce să citesc la vremea mesi: cînd cunună beizadelile şi ospătează la nuntă 

De vreme ce măririle înălțimii voastre prealuminatelor și preastrălu- 
citelor beizadele aţi binevoit şi v-aţi arătat făcători de bine la săvirșirea cunu- 
niilor acestor blagorodnici tineri, prin mijlocirea ostenelilor măriilor voastre, 
cinstind şi înpodobind săvîrşirea nuntirii cu însuși parusiia măriilor voastre, 
ceea ce este preacinstită și vrednică de multe cuviinţe. 

De aceia dar şi dumnealor blagorodnicii tineri cunoscînd mila înălțimii 
mării sale şi facerea de bine a ostenelilor măriilor voastre și dragostea ce aţi 
arătat, cu plecată umilinţă îşi arată cuceriia inimilor şi nevrednica mulțumită 
prin mijlocirea obicinuitelor plecatelor lor daruri, rugindu-să să afle bună 
primire înaintea slăvitei feți măriilor voastre. 

Pentru care domnul Dumnezeu să invrednicească pă măria sa preaînăl- 
țatul nostru domn și stăpiîn la multe faceri de bine ca aceasta, şi pă măria 
voastră a săvirşi totdeauna bunătăţi şi osteneli asemenea. Amin“15. 


Orinduiala alaiului cu care s-au petrecut la groapă luminăţia sa beizade 
Jorgu al mării sale Alexandru vodă Moruzi 

„Pînă a să aduna alaiul de mai jos arătat, mai întîi au scos cu zapcii 
Divanului de la harem pe răposatul, gătit, de l-au pus pă masă, în mijlocul 
Spătării. 

Și după adunarea alaiului, au mers preaosfinția sa părintele mitro- 
politul și părinţii episcopi și ceilalți arhierei cu cîțiva igumeni îmbrăcaţi, în 
Spătărie, unde se afla mortul. Și dindu-i molifta cea obicinuită, au eşit tagma 
bisericească înainte. Şi după aceasta au rădicat pă mort boierimea clucerilor 
celor mari de l-au dus pînă în capul scării de sus, unde l-au aşezat în coşciug. 
Și iarăși boierimea clucerilor celor mari l-au rădicat de l-au dus pînă în capul 
cel de jos al scării. Unde de acolo și pină la poarta domnească, au fost rănduiți 
pe amăndoauă laturile delii și tufeccii spre alai. 

lar de la capul scării s-au schimbat la aducerea mortului căminarii, 
paharnicii şi stolnicii de l-au dus pînă la poarta domnească. lar de acolo s-au 
schimbat de l-au dus zapcii Divanului, pină la poarta mănăstirii lui Mihai Vodă. 

Şi de acolo l-au dus iarăși dumnealor clucerii cei mari pină subt cort, 
dinaintea bisericii. 

Alaiul în ce chip s-au urmat 

Slujitorimea agiască cu zapcii ei, rînduri, pe amăndoauă laturile 

Slujitorimea spătărească cu zapcii, asemenea 

Trei ediclii împodobiţi și cu sandaluri negre 

Starostea de neguţători cu neguțătorii din toate breslile 

Dumnealor veliţii boieri şi cei al doilea 

Preoţii, căte patru în rînd, unii îmbrăcaţi cu sfintele, iar alţii numai cu 
epitrahilile 

Igumenii de la mănăstirile cele mari, îmbrăcaţi cu sfintele 

Părinţii arhierei, după orînduială 

Părinţii episcopi ce s-au aflat în Bucureşti 

Preaosfinţia sa părintele mitropolitul cu paterița 


25 V A. Urechiă, op. cit., vol. V, p. 462—463. 

Mortul 





Dascălii cintăreţi, cintind după orinduială 
Doi logofeţi ai Vistieriei purlind capacul 
Doi logofeţi ai Vistieriei ducind sfeșnice de argint 
Ciohodarii împrejurind 
Dumnealor boierii reci în urma mortului 
Cu această cinste şi alai l-au dus pină la mănăstirea raposatului Mihai 
Vodă, trăgind clopotile pe la mănăstiri şi biserici, 
Și acolo, dinaintea bisericii, l-au slujit subt cort, cu toată orinduiala. 
Și după aceasta, săvirşindu-să slujba, l-au luat zapcii Divanului de l-au dus în 
biserică şi l-au ingropat în spatele scaunului domnesc“16 


Alaiul cu care s-a petrecut la groapă domnița Elenco sora lui Alexandru 
vodă Moruzi, soția spăiarului Dumitrache Bibica (Rosetti) 

„Slugitorimea spătărească, și seimenii și lefegii înainte rind 

Starostea de neguţători, cu neguţătorii din toate breslele 

Dumnealor veliţii boieri şi cei al doilea şi unii din boierii greci | 

Preoţi cite patru în rind, unii îmbrăcaţi cu sfintele, iar alţii numai 
epitrahilele 

Igumenii după la mănăstirile cele mari, îmbrăcați cu sfin tele 

Părinţii arhierei toţi după orinduială 

Sfinţia lor părinţii episcopi ce s-au aflat în Bucureşti 

Preosfinţia sa părintele mitropolitul, cu pateriţa 

Dascălii cintăreţi cîntind după orinduială ` 

Doi căpitani purtind capacul. 


mortul 


tani acemenea 
Trei căpitani spătăreşti, 

purtind sfeșnicile 
Trei ciohodari făcind alaiu 


rei postelnicei asemenea 
telnicei ducind 


rei căpi 


Trei ciohodari asemenea 
rei pos 


T 
T 
T 


Și in urma moartii dumnealui spătar Bibica, soțul răposatii, ducindu-l pă jos 
două beizadele: luminăţia sa Grigorie Ghica şi luminăţia sa Costache Racoviţă. 
Și cu acest alai au dus pă răposata domniţă la mănăstirea Sărindarul, 
unde acolo s-au aflat venit și măria sa vodă cu obicinuitul alai, așteptind 





16 Condica Grigore Dim. Ghica. 

subt cortul ce era întins pentru moartă. Iar luminăţia să doamna s-au aflat în 
pridvorul caselor. Şi după începerea slujbii s-au făcut pomenire și cu tnpărțire 
de făclii. Şi au îngropat-o în biserică la spatele scaunului domnesc“!7. 


Jermonia ce s-au făcut la Curban bairam la Curtea gospod, în domnia 
mării sale Alexandru vodă Moruzi, adică la mai 4, leat 1799. 

„De dimineaţă la un ceas din zi, au eşit măria sa în Spătărie cu toată 
orinduiala și s-au trimis cai domnești, înpodobiţi, ca să aducă cu alai pă 
musafirii turci ce s-au aflat în București, înpreună și cu turnagi başa, a avea 
întălnire cu măria sa şi a să heretisi, cînd atunci s-au întămplat în Bucureşti 
şi un salahor înpărătesc cu un cheatip al mării ce veniseră din Țarigrad, 
trimiși pentru zaptul periusii răposatului Costandin vodă Hangerliul. 

Și au venit înpreună cu ceilalți musafiri la curte, făcindu-i toți turcii 
alai înainte, care să adunaseră toţi la beilic unde să afla cu şăderea salahorul. 

Și de acolea orînduitul alai al portarului cu toţi portăreii, puindu-să 
cu orînduială înainte, au încălicat numiții musafiri pă cai domnești, avind 
fieşicare căte doi ciohodari, afară numai din cheatipul mării, și salahorul 
înpărătesc, cărora li s-au făcut mai deosebită cinste cu armăsari mai înpodo- 
biţi şi ciohodari mai mulţi, avind şi bostangii ai lor deosebiți, între care s-au 
numărat noauă armăsari cu zilpoşuri. Și pentru edecuri fără zilpoșuri, că 
au fost trebuincioşi de a să încălica de numiții musafiri. 

Care şi pornindu-să cu această orinduială, făcînd cei mai mici turci 
alai celor mai mari, au venit la curtea gospod ot Mihai Vodă unde după ce 
s-au dus toți spre întălnirea mării sale, cănd au intrat în Spătărie, măria sa 
s-au aflat în picere, scoborindu-să în mijlocul Spătării. Și s-au heretisit cu 
sărutare pă umeri, numai cu salahorul şi cu miri-cheatip. 

Și s-au suit inpreună în pat, șăzind alăturea. Și pă loc au început să 
cînte mehterhaneaoa după obicei. Și s-au aruncat şi trei tunuri. 

Iar cu ceilalți musafiri turci şi cheatipi ai mării sale și cu turnagi basa, 
numai cu temenea s-au heretisit şi cu cercetarea de sănătate. 

Și așa, după ce au șăzut în orînduială pă pat, au adus totdeodată dul- 
ceaţă și mării sale şi salahorului, asemenea şi cafea şi ciubuc, dar cu mai mult 
protimisis mării sale. Apoi, după aceasta, făcindu-să ţermonia pănă la cel 
mai mic musafir cu dulceaţă și cafea, s-au adus și șerbeturi de s-au dat musa- 
firilor de rind. 

Și în cea după urmă li s-au făcut țermonie și stropire cu apă de tran- 
dafir și cu afumătoare cu odagaci, pănă s-au pus alaiul iarăşi în orînduială. Şi 
s-au rădicat salahorul să meargă înapoi la beilic. După care și Măria sa s-au 
scoborit în mijlocul Spătării. Și în trei zile s-au aruncat tunuri, pă zi 
de căte trei ori căte trei, căntănd şi mehterhaneaoa de dimineaţa cum [cind] 
slobozea acolo trei tunuri“18. 


Orinduiala cu care s-au scos caii domnești la ceair, în domnia lui Alexandru 
Moruzi. 

În fiecare an, primăvara, caii domneşti, care stătuseră toată iarna în 
grajduri, erau scoşi la păscut, la cimp, în partea de est a orașului, loc care s-a 
păstrat în numele străzii Ceair, actualmente Măgura Vulturului, situată 
între Şoseaua Pantelimon și str. Vatra Luminoasă. 

După un vechi obicei, caii și telegarii domneşti erau scoși la păscut 
în ziua de Sf. Gheorghe, sau mai tirziu după cum permitea vremea. 


17 Ibidem. 
1 Ibidem. 

Atunci, toți boierii fiind de față la Curtea domnească, după ce au fost 
serviţi cu cafea, a fost chemat marele comis care s-a înfățişat înaintea 
domnului, îmbrăcat cu conteş de samur și cu işlic de samur pe care însă îl 
ținea în mină, nu pe cap. 

După ce a sărutat mina doinnului s-a coborit în curte, şi chiar de la 
scara palatului a încălecat pe un cal domnesc, avind în urma sa mai mulți 
ciohodari, comișei şi salahori ai grajdului domnesc, toţi călări. 

„Și întocmindu-să alaiul de acolea, s-au aşăzat toți armăsarii şi caii 
şi telegarii, după osebită foaie ce s-au făcut, orănduindu-să şi zapcii, pentru a 
să păzi nizamul. 

Și încălicînd dumnealui vel comis pă tablabaşa, au plecat trecînd pe la fere- 
strele mării sale, cu cuviincioase plecăciuni, plecindu-și capul și scoţindu-și ișlicul. 

Iar după ce au ajuns la orănduitul loc al ceairlicului, descălecind la 
cortul ce-l pusese deosebit pentru dumnealui, au mers acolea toţi boierii de 
l-au heretisit, carii s-au şi poftit să prănzească înpreună cu toţii acolea, 
avind zaiafet în zioa aceia. 

Şi pentru aceasta, ţăr[e]monie i s-au dat dumnealui vel comis și darul 
de la măria sa Vodă, un postav şi taleri cinci sute. Iar altora şi mai mult, 
după ipolipsis ce au avut, li s-au dat“1?, 


Alaiul de învestitură a mitropolitului Cosma 

Lacom de bani, în septembrie 1787, Nicolae Mavrogheni a obligat pe 
mitropolitul Grigorie*, care păstorise 28 de ani, să se retragă și în același 
timp a cerut marilor boieri şi clerului să aleagă în locul celui demisionat pe 
arhimandritul Cosma, fost episcop al Buzăului între 1763 și 1787. Cu ocazia 
ipofrifiarei (învestiturii) noului ales, domnul a dat poruncă fostului mare 
armaș lorgache ca, pe ziua de 25 septembrie, să alcătuiască următorul 
alai care să conducă pe mitropolit de la Curtea Veche la Mitropolie. 

„Vel aga cu zapcii breslei și cu tot alaiul cel obicinuit al domniei sale 

Seimenii spătăreşti cu zapcii breslei dumnealui vel spătar. adecă 
vel căpitan de lefegii, baş-buluchbaș, polcovnicii şi ceilalți cu oamenii lor, 
după orinduială 

Vel portar cu toată breasla dumisale 

Tasma Divanului 

6 postelnicei, cîte doi 

Treti logofăt ot depertament, Ioniţă, cu logofăt za taină Gheorghe 

Vătaf de păhărnicei, cu al doilea pitar 

Vătaf de Divan, cu vătaf de Vistierie 

Treti postelnic, cu ceauş de aprozi 

Treti vistier, halea, cu biv treti vistier Alexandru și stolnicul Dumitrache 

Biv vel armaș lorgache, cu halea treti logofăt Petrache 

Al doilea logofăt comisul, cu vel pitar 

Protopopii pe jos cu cîțiva preoţi înaintea caretei şi împrejur, iar cu 
mai mulţi în urmă 


t fustași ai Divanului, cu darde 6 fustaşi, cu darde 
5 ciohodari Careta 5 ciohodari 
Logofeţi ai Divanului gospod Logofeți ai Divanului 
Preoți Preoți“20, 
19 Ibidem 


* Grigore II, mitropolit (1760—1787), a construit bisericile Bărbătescu şi Oborul 
Vechi din Bucureşti, iar prin îngrijirea şi sprijinul său s-au tipărit mai multe cărţi bise- 
riceşti. La foarte scurtă vreme după retragere a decedat (18 octombrie 1787). 

20 V, A, Urechiă, op. cit., vol. III, p. 520. 

Orinduiala cu care se petrece la groapă vreun domn ce va muri 

„Îndată ce va muri domnul, la harem făcindu-i-se cuviincioasa gătire 
şi puindu-i la brău hangerul cu diamanturi și în degete inele iarăşi cu diar 
manturi și în cap ișlic de samur cu surgiuc de diamant şi dasupra mării sale 
puind cabaniţa cu bună întocmire, ca cum l-ar îmbrăca cu dănsa, să află 
adunaţi la harem toţi boierii domneștii curți şi toţi ediclii, icioglani gătiţi 
numai în caftane și numai cu fesurile în cap, 

Și răposatul domn fiind pă masă pus, rădică masa cei mai dintii boieri 
ai mării sale de o duc. Și împrejur merg patru ediclii ducind patru sfeşnice 
mari de argint, cu făclii aprinse. Și alți patru cu căţii de argint. Jar înainte 
toţi zapcii Agii și ai Spătării şi ai Hătmănii cu capoate îmbrăcați şi în cap 
numai cu fesurile, avindu-și fieșcare semnul său în miini. 

Și al doilea şi al treilea logofăt şi al doilea și al treilea portar cu semnile 
în miini și al doilea şi al treilea postelnic asemenea, și vel armaș și vel portaru 

„şi vel agă și vel spătar şi vel hatman și vel logofăt za obiceiuri şi vel postelnic 
gătiţi cu semnile în miini. ` 

Şi pă amăndouă părțile, puşi în rînd, arnăuții de la ogeacuri cu agalile 
lor şi baș-ciohodar cu chehaiaoa și ciohodarii săi, toți gătiți, cu orînduiala lor, 
Iar in urmă toți boierinaşii și ediclii. 

Și cu această orinduială îl duce pă răposatul domn în sala mare a Spă- 
tăriei, unde acolo stau toţi cei de mai sus arătaţi, iarăși la rind, cu adincă 
liniștire pină cănd aşază masa și pă picioarele ce sint puse în mijlocul sălii. 

Și-[i] pune din dreapta la cap, cuca şi sabia și topuzul ce sănt pă tavă 
aşăzate pe deosebită meşcioară. Și din stănga saidacurile iarăşi asemenea. 
lar la cap tuiurile şi înprejur sfeșnicele cele mari de argint, de mai sus arătate, 
pe sofalile lor, 

Și apoi mergind fieşcare pe rînd de fac metanii și sărutind mina mării 
sale să duc, rămiind numai boierinaşii curţii și ediclii de păzesc pă rînd. 

Și de la scară pînă la ușa Spătării să pun neferi spre pază, slobozind 
norodul spre închinăciune şi dînd drumul norodului la întoarcere pe altă 
scară unde şi acolo să află iarăși neferi de păzesc. 

Și pină a să face toată trebuincioasa gătire, stă la capul scării, conacu 
tuiu aşăzat, iar cind este să ducă [pe] răposatul domn spre îngropare să 
trimite acest tui înainte la biserică, unde acolo, în curtea bisericii așază cort. 

Și apoi viind preaosfinţia sa părintele mitropolitul şi părinţii episcopi 
şi toți arhiereii la domneasca curte, îi citește răposatului domn cuviincioasele 
molitfe. 

Și după aceia îl iau dumnealor veliții bani și așezăndu-l în sicriul ce este 
gătit mai dinainte, cu patru mănuși, şi cu patru picioare de argint, îl duc 
pină la uşa sălii cei mari. Apoi, îl iau dumnealor veliţii dvornici de Ţara de 
Sus şi îl duc pină la capul scării de sus, apoi îl iau dumnealor veliţii dvornici 
de Ţara de Jos și îl duc pînă în capul scării de jos. Și de acolea îl iau dumnealor 
veliţii dvornici al treilea și îl duc pînă la poartă. De acolea îl iau dumnealor 
veliții dvornici al patrulea. 


Şi aşa să orinduiește toată tagma boierească pină la clucerii de arie, 
de-l duc pă uliţă pînă la poarta mănăstirii, iar de la poarta mănăstirii pină 
subt cort, îl duc dumnealui vel spătar și dumnealui vel postelnic şi dumnealui 
vel logofăt za obiceiuri şi dumnealui vel hatman. 

Şi de la domneasca curte pînă acolo merg dăspre capul mării sale din 
dreapta, lingă sicriu, 2 vistieri ducind tava cu cuca și din stînga vătaful de 
divan ducind tava cu saidacurile, iar capacul sicriului deasupra căruia să 
pun sabia și topuzul îl duc 2 spătari. 

Şi patru sfeşnice de argint de la mănăstire şi alte patru mari domnești 
iarăşi de argint, cum şi patru căţii de argint le duc ediclii, avînd toţi zapci! 
mari şi mici şi boierinașii și tacimul curţii semne de maltef negru. Asemenea 
să pun semne de maltef negru și la toate steagurile şi praporile care merg la 
rindul lor, în alai, plecate, cum şi la toți povodnicii gospod. 

lar la trămbiţași şi la sărmaci şi la toboșşi şi la lăutari să pun pă la orga- 
nile [instrumentele] lor semne iarăşi de malteh negru, căntănd lăutarii jalnic, 
făcăndu-i-se răposatului domn la petrecerea spre îngropare asemenea alai 
ca şi la domnie nouă, mergiînd fieşcare în alai la răndul său, însă toți pă jos, 
lipsind numai musulmanii. 

lar în urmă merge mehterhaneaoa, iarăşi cu semne negre și căntănd 
jalnic. Şi mai în urmă carita domnească cu şase telegari înbrăcaţi în negru. 

Și cu acest alai petrecîndu-l pe răposatul domn pănă la curtea mănăstirii 
subt cort, unde acolo după ce îl slujeşte să face și oareşicare cuvint de iero- 
chiriţ. Şi după cea din urmă sărutare de mină, îl iau iarăși dumealor veliţii 
bani de îl duc pînă læ groapă și lăsindu-l acolea să duc, rămînind un arhiereu 
cu ai casii de îi dă molitfa cea din urmă şi îngropindu-l să întorc înapoi, 
lăsînd tuiurile aşezate acolo în biserică, la capul răposatului domn'“2l. 


Orinduiala cu care să petrece la groapă vreun episcop sau mitropolit 
ce va muri 

„Întimplindu-să a muri vreun episcop sau mitropolit ce va fi halea 
atunci de să va afla acel arhiereu la eparhia și scaunul său, i să face mai întii 
orinduiala după canoanele bisericeşti și apoi îmbrăcindu-l cu toate arhiere- 
ticeştile veșminte, puindu-să și mitra în cap, îl duc în biserică. Şi acolo îl 
aşază într-un scaun cu brațe, puindu-i crucea în mînă și evanghelia în poală. 
lar arhidiaconul stă lingă preasfinţia sa cu pateriţa în miini. 

Unde acolo stănd trei zile, vine tot norodul nepoprit de-i sărută mina 
şi crucea şi evanghelia şi cea mai după urmă blagoslovenie. Şi după trecerea 
acelor trei zile, puindu-l în sicriu, îl aşază subt cort, în mijlocul curţii bisericii 
unde să adună obștea norodului şi preoţi și arhierei. 

Și de să va afla mitropolitul aici în politie, merg şi dumnealor veliţii 
boieri halea şi mazili, aşteptind acolo venirea mării sale lui Vodă, carele vine 
cu alaiul cu care este orînduit a merge pe la biserici. 

Şi citindu-i-să răposatului pogribania după orînduiala bisericească, 
prin sărutare de mină îşi ia și măria sa Vodă şi dumnealor boierii blagoslovenia 
cea mai după urmă. Și apoi măria sa Vodă să întoarce la domneasca curte cu 
acelaşi alai, iar pă răposatul îl îngroapă în biserică. 

lar murind episcopul afară din eparhie, atunci toată ceilaltă orănduială 
i să face, precum mai sus să arată, fără numai cu arhiereticeștile veștminte 
nu-l îmbracă, nici în scaun îl pune a șădea. Ci i să pune numai epetrafilul 
şi omoforul. Şi așăzăndu-l pă masă ori în sală, sau afară subt cort, cu fața 
în sus, către răsărit. I să pune în mină crucea şi pă piept evanghelia. lar 
de sa va afla aici, în politie, la metohul episcopii, merg la pogribania sa şi 
dumnealor veliţii boieri şi măria sa Vodă, tot cu alaiul ce s-au zis mai sus'22. 


Orinduiala cu care se petrece la groapă vreun boier mare ce va muri 

„Murind vreun boier din cei dintii, ce să zice protipendadă, după cei să 
face toată gătirea cea trebuincioasă după orînduială, apoi merg acasă la 
mort dumnealor boierii cei mari cu părintele mitropolitul și cu părinţii episcopi 


21 Condica Grigore Dim. Ghica. 
3: Ibidem. 

şi alți arhierei şi preoţi, unde acolo merg şi tagma hătmănii, agii, a spătării 
și starostea de neguțători cu alţi neguţători din toate breslele. 

Și la vreme cuviincioasă dindu-să molitfa cea obicinuită de către prea- 
osfinţia sa părintele mitropolitul, îl pun în coșciug căpitanii cei mici spătă- 
reşti, şi puindu-l pă pat îl duc la biserică cu orînduiala de mai jos arătată: 

Aprozi hătmăneşti, cu zapcii Divanului, rînduri pe de amindouă părţile 

Slujitorimea agiască, cu zapcii lor, asemenea 

Slujitorimea spătărească, cu zapcii lor, asemenea 

Starostea cu neguţătorii 

Dumnealor veliţii boieri şi alţii de al doilea şi al treilea stare 

Preoţi, arhierei, episcopi şi preaosfinţia sa părintele mitropolitul, cu 
pateriţă 

Dascăli cintăreţi, cîntind după orînduială 

doi căpitani în iuniforma lor ducînd capacul 





doi căpttam asemenea dund sfesmele 


doi câpitani asemenea ducind sfeșnicite 


rudeniile mortului mergind în urmă după mort 

Cu această orinduială de alai ducindu-l pă mort pină la biserică unde 
va fi să-l îngroape. Și aşezindu-l dinaintea bisericii vine în urmă măria sa 
Vodă, cu carita, sau călare, cu alai tacîmul curţii, adecă agalile cele mari cu 
delii şi tufeccii, baş-ciohodar cu chehaiaoa și ciohodarii săi, iuzbașa al Diva- 
nului cu fustașii săi, toți pă jos, mergind la orinduiala sa fieşcare, şi în rind 
pe amindouă părţile. 

Și diîndu-să jos la cortul ce este gătit mai dinainte, subt care să află 
așăzat şi jeţ pentru măria sa, să începe numaidecit slujba pogribanii și săvir- 
şindiu-să ia părintele mitropolitul icoana dupe pieptul mortului şi ţiindu-o 
în mină merge măria sa Vodă de o sărută, sărutind și dreapta preaosfinţii 
sale. Și apoi măria sa să întoarce înapoi, iar pă mort îl îngroapă“&. 


„Alaiul cu care s-au petrecut la groapă răposatul Jan Marcul_consulul 
Prusii, în domnia mării sale Ioan Vodă Caragea 

Steagul spătăresc — steagul agiesc 

Polcovnicul de seimeni — polcovnicul de vînători, agiesc 

Polcovnicul de ciocli — polcovnicul de vinători, spătăresc 

Polcovnicul de poteră — ceaușul agiesc 

Polcovnicul dă tirg — ceauşul spătăresc 

Căpitanul za dorobanţi — căpitanul za lefecii 

polcovnicul de pod 


33 Ibidem. 

Trei zapcii hătmăneşti — trei zapcii hătmănești 
iuzbașa al Divanului 

Patru postelnicei cu uraniscuri [?] — doi postelnicei cu capacu — patru 
postelnicei cu sfeșnicile 

Iar toţi dumnealor veliţii boieri cei halea, s-au aflat la biserică 

[pe partea stingă a acestui alai se aflau: 

Slujitorii agieşti, lefecii, siimeni, aprozi, arnăuţi și trei ciohodari, în 
rind, pă jos 

[pe partea dreaptă se aflau]: 

Slujitorii agieşti, lefecii, siimeni, aprozii, arnăuţii, căpitanii şi trei cio- 
hoda ri“24, 


„Orinduiala cu care s-au petrecut la groapă răposatul beizadea al mării 
sale Constantin vodă Ipsilanti 

După ce l-au gătit înăuntru la harem, pină a nu să stringe cei chemați, 
s-au scos mortul de zapcii Divanului şi s-au pus pă masă în spătărie. Și apoi 
au venit părintele mitropolitul, părinţii episcopi și ceilalți arhierei și arhi- 
mandriți îmbrăcați. Și după ce au dat molitfa cea obicinuită, au rădicat pă 
mort după masă patru cluceri mari şi mergind tagma bisericească înainte, 
l-au dus pină în capul scării de sus, unde acolo l-au așezat în coșciug. Și de 
acolo rădicindu-l, tot aceiaşi boieri, l-au scoborit pină în capul scării jos. 

Şi de acolea, de la capul scării de jos, l-au rădicat căminarii, paharnicii 
şi stolnicii şi l-au dus pină la poarta domnească. Și de la poarta domnească 
l-au primit zapcii Divanului şi l-au dus pină la poarta mănăstirii Văcăreşti. 
nsă zapcii l-au dus pină la capul Podului Calicilor şi de la capul podului 
l-au pus în rădvan domnesc ce era gătit într-adins pentru mort, ducindu-l 
pină la poarta mănăstirii Văcărești. Și de la poartă l-au primit iarăși clucerii 
cei mari şi l-au dus pînă subt cort, dinaintea bisericii. 

Alaiul cum s-au urmat 

De la scara domnească şi pînă la poartă s-au orînduit pe amindouă 
părţile: delii, tufeccii, neferi şi arnăuţi 

Slujitorimea agiiască cu zapcii lor, după orinduială 

Slujitorimea spătărească, cu zapcii lor, iarăşi după orinduială 

Tagma pandurilor, iarăși după orinduială 

Trei edecuri împodobite şi cu sandal negru 

Starostea de neguțători și cu neguţătorii din toate breslele 

Dumnealor veliţii boieri şi cei al doilea 

Preoţi cite patru în rind, în curmezișul podului, îmbrăcaţi cu odăjdiile 

Arhimandriți, iarăși îmbrăcaţi cu odăjdiile 

Părinţii arhierei, iarăși după orînduială 

Părinţii episcopi 

Preaosfinţia sa părintele mitropolitul, cu pateriţa în mină 

Dascălii cîntăreţi domnești, cîntind după orinduială 

Doi logofeţi ai Vistieriei, purtind capacul 

Ciohodărimea împrejurul mortului 

Dumnealor boierii greci, în urma mortului 


Neferii, delii, tufeccii și arnăuţi, ce au făcut alaiul de la scara domnească 
şi pină la poartă, toţi au mers după mort de la poarta domnească şi pînă la 
biserică, însă în urma boierilor greci“25. 


3 V, A. Urechiă, op. cit., vol. IV, p. 501. 
35 Condica Grigore Dim. Ghica. 

Alaiul cu care a ieşit luminata doamnă a mării sale Mihai vodă Suţul 
afară la Izvorul Tămăduirii. 

În biserica ctitorită de domnul Mavrogheni, numită și Izvorul Tămă- 
duirii, de la Șosea, se făcea în fiecare an, în prima vineri după Paști, mare 
slujbă religioasă unde veneau foarte mulţi locuitori din oraș, în special femei. 
Tradiţia era ca, la această slujbă, să participe și soţia domnului şi nenumărate 
soții ale marilor boieri care alcătuiau suita ei. 

Un astfel de exemplu avem cind doamna Sevasta (născută Callimachi) 
soţia domnului Mihai Suţu a participat la această ceremonie unde, atit la 
ducere cit şi la întoarcere, a avut următorul alai: 

„— 50 seimeni polcovnicești vine Ch , 

i i . călări şi înarmaţi 

— 50 seimeni bulucbăşeşti 

— 6 postelnicei cu capoate și cu tacim curat 

— ceaușul spătăresc, cu ceaușul agiesc 

— bulucbaşa cu polcovnicul de seimeni 

— Vtori portar, cu polcovnicul de tirg 

— Vornicu de harem, cu vel căpitan de dorobanţi 

— 50 nemți din poartă, pă jos 

— 12 fustaşi cu darde și cu iuzbaşa lor 

— 8 căpitani, patru ai seimenilor spătărești și patru agiești, înarmaţi 
cu zardavele pe cap 

— 10 ciohodari, pe lingă carita gospod 

— și celelalte carite următoare“, 


„Alaiul cu care merg luminatele beizadele la dumnealor consuli de-i 
heretisesc 

Voind luminatele beizadele să meargă la vreunul din dumnealor con- 
suli spre heretismos, pentru ziua sfintei Naşteri, sau a sfintei Învieri, a doua 
zi sau a treia zi, ori pentru ziua înpăratului, sau a consulului, mai întii înștiin- 
țează iuzbașa al Divanului, prin fustaş, pă dumnealui consulul că este să vie 
luminăţia lor beizadelele spre heretismos. Apoi merg luminăţia lor la dumnealui 
consulul cu alaiul de mai jos arătat: 

Deli-başa și tufecci-bașa, cu treizeci neferi ai lor, pă jos, înaintea cartei 

Doi alai ceauși, asemenea 

Carita domnească cu șase telegari, cu vizitii în uniformă 

Baş ciohodar al luminăţiilor sale cu șase ciohodari de-o parte a caritei 
şi chehaiaoa de ciohodari cu alți şase ciohodari de altă parte. 

Cu acest alai mergind luminăţia lor beizadelele la dumnealui consul, 
li să face despre partea dumisale cuviincioasa cinste și la plecare înparte prin 
omul luminăţiilor sale şi bacşiș la oamenii casii dumnealui consulului“ 27, 


„Alaiul cu care merge boierul ce să va orindui de măria sa Vodă de here- 
tiseşte despre partea mării sale pă dumnealor consulii. 

Voind măria sa Vodă să trimiţă vreun boier despre partea mării sale 
ca să heretisească pă vreunul din dumnealor consulii, pentru zioa sfintei 
Nașteri, sau a sfintei Învieri, a doua zi sau a treia zi, ori pentru zioa înpă- 
ratului, sau a consulului, porunceşte boierului ce-l va găsi cu cale (sau obici- 
nuit însă mai de multe ori a să trimite, ori dumnealui vel cămăraș, sau dumnea- 
lui vel comis, ori siclitarul mării sale, de au avut cin dintr-ale patrii siman- 
dicon) să nieargă să săvirșească heretismosul. 





3t Ibidem. 
3 Ibidem. 

Și iuzbașa al Divanului, prin fustaşi, înştiințează pă dumnealui consu- 
lul că este să vie boierul despre partea mării sale, spre heretismos. 

Apoi luind luminatul boier taleri 150 de la domneasca vistierie pentru 
bacșiş, merge la dumnealui consulul cu alaiu de mai jos arătat. 

Doi buluc başi ai ogeacurilor cu oamenii lor, pă jos, înaintea caritii. 

Carita cu doi telegari 

Trei ciohodari de-o parte a caritii şi trei de alta 

Cu acest alai mergind orînduitul boier la dumnealui consulul, i să face 
despre partea dumnealui consulului cuviincioasa cinste. Și la întoarcere în- 
parte orînduitul boier, prin omul dumisale, şi bacşiş la oamenii casii dumnea- 
lui consulului“ 28, 


„ Țermonia ce s-au făcut la buiuc-bairam la Curtea gospod acum în zilele 
preaînălțatului nostru domn [Grigore Dim. Ghica]. 

La ceasul cel hotărit, întîi au trecut măria sa vodă cu luminăţia lor 
beizadelele în Spătărie, unde dinpreună cu preaosfinţia [sa] părintele mitropo- 
litul şi cu părinţii episcopi și cu dumnealor veliţi boieri aştepta, după obicei, 
pă Divan Efendi și pă baş beșleaga, stănd rînd de la poartă pănă la capul 
scării de jos neferii ogeacurilor și de-a dreapta și d-a stinga, cu orinduiala lor. 

Şi de la capul scării de jos pînă la ușa Spătării toţi satirii şi ciohodarii 
în forma lor. Apoi spre domnescul scaun baş-ciohodar, deli-bașa, tufecci-başa. 
cîrc-sărdar, ghiuler-agasi şi toate agalele ogeacurilor, cum şi toţi ediclii, iciog- 
lani asemenea după orinduială, stănd la rînd. 

lar muhurdagi-başa cu iamacul său aştepta la scară jos, fiind gătiţi 
- cu siţiile în mtini. Şi sosind Divan Efendi și baş-beşleaga i-au întimpinat 
acolea vtori postelnic cu vtori portar şi treti postelnic, cu treti portar și 
postelnicei. Iar sus la uşa Spătării i-au întimpinat vel postelnic cu dumnealui 
vel logofăt de obiceiuri, gătiți cu orînduiala dumnealor şi semnile în mtini. 
Şi le-au făcut alai pînă înaintea mării sale lui Vodă. 

lar după ce s-au apropiat de domnescul scaun, s-au sculat măria sa vodă 
în picere şi primindu-i în pat [pe divan] i-au heretisit zicînd: Bairam muberechi, 
adică bairamul să le fie cu sănătate. 

Și mai întii s-au dat dulceaţă, cind atunci, numaidecit, au început a 
cînta cu trimbiţile; s-au aruncat și pistoale şi au cintat şi mehterhaneaoa. 

Apoi sculindu-să, s-au întors la conac, iarăși cu asemenea orînduială. 

lar la curtea gospod s-au aruncat pistoale trei zile de cîte trei ori pă zi. 
Şi cintind mehterhaneaoa, au stătut tuiurile deschise, aprinzindu-să seara 
dinaintea tuiurilor sfeşnice cu luminări de ceară“ 2, 

În al doilea an de domnie (pentru a doua oară domn al Țării Româ- 
neşti) Alexandru N. Suţu care împlinise virsta de 62 ani, cu un an inainte 
de a muri, adică în 1820, a avut trei evenimente importante în familia sa: 
o înmormintare şi două căsătorii. 

La 17 februarie şi-a pierdut pe „preaiubita“ sa fiică Marioara, ca numai 
la patru luni (5 iunie) să-și căsătorească un fiu, iar după alte patru luni (20 
octombrie) să-şi căsătorească o fiică. 

Cu ocazia acestor evenimente, triste sau vesele, domnul care era un 
mare iubitor de fast, a poruncit să se întocmească mari alaiuri în care a în- 
cadrat tot ce avea ţara mai de frunte: boieri,-cler, slujbaşi. 

Cu ocazia căsătoriilor, făcute la Curtea domnească, membrii familiei 
domnului cit și de soțiile și fiicele marilor boieri au desfășurat un lux extra- 





25 Ibidem. 
.. Ibidem 

ordinar. Rocbhiile cele mai scumpe și bijuteriile de mare preț ale unei singure 
persoane echivalau cu valoarea unei moșii. Datorită acestui lux nesăbuit, 
multe familii boierești au sărăcit. 


Alaiul şi ceremonialul înmormintării domnului Alexandru Suţu, la 
20 ianuarie 1821 

Moartea lui Alexandru Suţu a fost cam misterioasă, nici atunci şi 
nici astăzi nu se știe precis ziua cînd a murit şi nici cauza adevărată a bolii. 

Chiar între contemporanii vremii părerile erau împărţite. Kreuchely 30 
consulul Prusiei spunea că domnul Țării Românești a murit de pe urma unei 
răceli contractate cu trei săptămini înainte, Page?!, girantul afacerilor Franței, 
raporta suveranului său că Suţu a murit din cauza unui erizipel flegmonos, 
iar Laurenqon 3%, care se pare că avea informaţia cea mai aproape de adevăr, 
a scris că domnul avind un abces la braț și manifestind o atitudine împotriva 
mișcării eteriste, a fost tratat cu medicamente otrăvitoare de către medicul 
grec, eterist înfocat, Mihail Hristari * și că Ioan Tipaldo, de asemenea medicul 
Curţii, cu toate străduințele depuse nu l-a putut salva. 

După unele informaţii contemporane, Alexandru Suţu ar fi murit 
la 13 ianuarie, dar data morții n-a fost adusă la cunoștința publicului decit 
la 19 ianuarie, fiindcă se aștepta un răspuns de la Constantinopol unde se fă- 
cuseră intervenţii să fie numit domn în locul său fiul cel mai mare, beizadea 
Nicolae, fapt care n-a reușit. 

Detalii amănunțite despre înmormintarea lui Alexandru Suţu aflăm 
din raportul 33 baronului Ludovic Kreuchely-Schwerdtberg, consulul Prusiei, 
către baronul von Miltitz, primul secretar al lui Schladen, ambasadorul 
Prusiei la Constantinopol. Acesta spunea că după ce a fost înștiințat oficial 
de moartea domnului, s-a dus la Curte să vadă trupul mortului, care fusese 
depus în sala tronului. De la Curte, împreună cu secretarul Laurenţiu Giaco- 
melli și tilmaciul Constantin Țincu (originar din Bucureşti) s-a dus la Postel- 
nicie unde s-a întîlnit cu Pini consulul Rusiei, cu Hackenau agentul Austriei 
şi cu Page reprezentantul Franţei, care veniseră mai înainte însoţiţi de funcţio- 
narii lor mai importanţi. Acolo, Kreuchely a acceptat sugestiile lui Pini şi 
Hackenau de a nu urma pe jos cortegiul mortuar şi a se duce înainte la biserica 
Sf. Spiridon Nou de pe Calea Șerban Vodă, unde să aştepte aducerea mortului 
care trebuia să fie înhumat în gropniţa unde fuseseră înmormintaţi Scarlat 
Grigore Ghica (7 sept. 1758-11 iunie 1761 și sept. 1765-13 dec. 1766) şi asasi- 
natul voievod Constantin Hangerli (dec. 1797—1 mart. 1799). S-a hotărit 
inmormintarea lui Alexandru Suţu în gropniţa acestei biserici, fiindcă doamna 
Eufrosina (născută Callimachi), soția răposatului, era nepoată de fiică a lui 
Scarlat Grigore Ghica ctitorul bisericii care, cu toate că era mică la acea 
dată, era „înzestrată cu bogate odoare de către familia ctitorilor“ 24. 

Alaiul mortuar a pornit de la palatul domnesc de pe Podul Mogoşoaiei, 
care se afla pe locul actualei Săli Majestic (fost Teatrul de Comedie) și Clubul 


30 Hurmuzaki, vol. X, p. 9%. 

31 Ibidem, vol. XVI, p. 1033. 

33 G, F. L. [Laurengon]), Nouvelles observations sur la Valachie suivies d'un precis 
historique sur les événements qui se sont passés dans une province en 1821, Paris, 1822, p. 60. 

* Mihail Hristari originar din Pogdoriana Epirului. Şi-a luat doctoratul tn medicini 
la Pavia în 1806. În Bucureşti a venit în 1814. Erudit şi literat, a tradus opera lui 
Voltaire, „Brutus“. 

33 Hurmuzaki, vol. X, p. 101—102. 

34 George D. Florescu, Alaiul înmormintărei lui Alexandru N. Suju voevod la 20 
ianuarie 1821, Bucureşti, 1932, p. 14. 


92 DIN BUCUREȘTII DE IERI 


Tinerimii, adică, mai tirziu, peste drum de Hotelul Frascatti şi Terasa Ote- 
telișanu, în locul cărora se află azi Palatul Telefoanelor și Teatrul satiric- 
muzical „Constantin Tănase“, 

Palatul domnesc cuprindea, se pare, cele mai frumoase case cu două 
caturi de pe Podul Mogoşoaiei și care fuseseră mai înainte proprietatea marelui 
spătar Costache Ghica, zis Ghica Brigadier, deoarece fusese general în armata 
rusească. De la acesta, în 1812, le cumpărase loan Caragea după ce Curtea 
domnească din Dealul Spirii a lui Alexandru Ipsilanti fusese distrusă de foc. 

Din acest palat, pe itinerarul pe care îl vom arăta, sicriul răposatului 
domn a fost purtat, pe întregul parcurs, de circa 150 de boieri de la cei mai 
mari pînă la căpitanii de Agie care l-au dus pină în biserică unde a fost în- 
mormintat. 

După raportul lui Kreuchely, toate străzile și ferestrele, pe unde se 
ştia că va trece cortegiul mortuar, erau înţesate de oameni de toate virstele 
şi ocupațiile, ba unii ca să vadă mai bine se urcaseră pe garduri şi chiar 
pe acoperișul caselor. Într-un cuvînt putem spune că o bună parte din locui- 
torii orașului erau pe parcursul pe unde urma să treacă cortegiul funebru. 
Alaiul era mult mai important și mai faustuos decit la intrarea unui domn 
în oraş, în plus circa o mie de preoţi mergeau înaintea mitropolitului incon- 
jurat de episcopi. 

Kreuchely spune că „corpul răposatului era purtat descoperit, împo- 
dobit cu ornamente şi înconjurat cu cozi de cai, urmat de toate semnele de 
demnitate purtate pe perne roşii stacojii. Deasupra lui se purta un baldachin 
de mătase roşie stacojie galonat cu aur“ 35, 

După o descriere oficială foarte amănunţită, comunicată în copie de 
magistratul Constantin C. Sărăţeanu istoriografului bucureștean George 
D. Florescu, acesta, după cum am arătat mai sus, a făcut o prezentare bogată 
şi detaliată chiar și a caselor și proprietăţilor din dreapta și din stinga uliţe- 
lor pe unde a trecut cortegiul, plus, în subsol, o sumedenie de date genealogice 
în legătură cu boierii participanți. 

După cum spune G.D.Florescu, conform documentului amintit, 
din sala trcnului palatului demnesc pînă jos la scară, corpul domnului a 
fost purtat pe umeri de cei doi foști mari bani Costache Creţulescu și Grigore 
D. Ghica (viitorul demn, 1822—1828) și de vornicii Dimitrie Racoviţă, 
Grigore Băleanu, Mihail Manu şi Constantin Bălăceanu. De aici pină la poarta * 
curții domneşti de alți șase vornici. De la poarta palatului domnesc, ieşind 
pe Podul Mogoșoaiei, cortegiul purtat de alţi șase vornici a luat-o spre stinga, 
pe lingă casa vornicului Iordache Slătineanu avînd în dreapta casele boierilor 
Cocorăşti, numite pe la începutul veacului nostru casele Zerlendi, pe locul 
cărora s-a construit hotelul Luvru (actualmente hotel „Capitol“) peste drum 
de cofetăria și restaurantul Capşa. De aici, alţi șase vornici l-au dus pînă în 
dreptul bisericii Sărindar (construită în 1652 de Matei Basarab) pe locul căreia, 
ruinată fiind la sfîrşitul secolului trecut şi demolată, s-a construit Casa Oștirii 
(azi Casa Centrală a Armatei) şi scuarul din faţă. 

În continuare, tot cîte șase mari boieri l-au purtat pină la casele lui 
Brezoianu, ale baronului Gheorghe Sachelarie (Sakellario) care locuia în 
proprietăţile pe care le-a cumpărat prințul Miloş Obrenovici ce le-a dăruit, 
înainte de 1842, împărăției rusești, în care și-a instalat legația, apoi consu- 


35 Ibidem, p. 9—10. 

* Poarta străjuită de doi stilpi mari de piatră, circa trei metri înălțime, avînd 
deasupra un fronton sculptat, care se puteau vedea la locul lor pînă spre sfîrşitul secolului 
trecut, se află actualmente în parcul palatului brincovenesc de la Mogoşoaia, 

latul, pînă la construirea ambasadei de pe Şos. Kiseleff. Alte grupuri de cite 
şase boieri l-au purtat pînă la hanul Gimpinencii, alţii pînă la poarta caselor 
celor arse ale răposatului ban Racoviţă, pe locul cărora s-au construit casele 
baronului Gheorghe Meitani (azi Miliția (apitalei), al cărui frate Ștefan s-a 
căsătorit cu domnița Ralu, fiica răposatului domn Alexandru Şuţu. 


De aici pină la poarta bisericii şi hanului Zlătari sicriul a fost purtat 
de șase boieri cu rang de agă, iar pină la poarta hanului şi bisericii Şf. loan 
cel Mare (pe locul cărora se înalță azi palâtul G.E.Q.) de șase boieri cu rang 
de mari cluceri. Încă un popas scurt făcut de şase mari paharnici pină la 
casele logofătului Ştefan Belu * (care fuseseră ale lui Ienăchiță Văcărescu, 
1797) şi apoi cortegiul cu cei șase mari stolnici a luat-o la stinga pe lingă 
casele vornicului Știrbei care se aflau în dreapta hanului Gonstantin Vodă. 
Şase mari sărdari l-au dus pînă la poarta bisericii ŞI. Dumitru zisă „de Jură- 
mint“ (în spatele Muzeului Naţional de Istorie, fostul local al Poştei Gentrale). 
Șase mari căminari l-au dus de aici pînă la casa doctorului Gonstantin Dar- 
vari ** ; apoi şase mari medelniceri pînă la poarta de sus a vechii Gurţi dom- 
neşti, de unde l-au purtat mai departe șase mari slugeri pînă la poarta hanu- 
lui Manuc; șase mari pitari pînă în dreptul Dorobănţiei pe locul căreia, mai 
tirziu, a fost vechiul şi marele magazin al lui Theodor Atanasiu cu emblema 
„La vulturul de mare cu peștele în ghiare!t, lingă hanul Bazaca de unde 
locuitorii mahalalelor şi chiar din satele invecinate se aprovizionau cu stăm- 
buri, pînzeturi, basmale etc., marfă de a doua mină şi mai ieftină. 


De aici încolo, pînă în dreptul caselor vornicului Alexandru Ghica 
a fost purtat de șase mari cluceri de arie; au urmat apoi șase vtori (al doilea) 
logofeţi ai Divanului; şase polcovnici pînă la casa vornicului (gonstantin 
Bălăceanu (mult renovată și transformată există şi astăzi); șase polcovnici 
în frunte cu marele postelnic pînă la poarta bisericii Șf. Şpiridon ; șase căpi- 
tani în frunte cu marele spătar pînă în curtea bisericii şi ultimul grup de șase 
căpitani, în cap cu marele agă, pină în interiorul bisericii. 

Înainte însă de a fi introdus și inmormintat în biserică, în curtea spaţi- 
oasă dimprejur dar totuși neîncăpătoare, se aflau mitropolitul Dionisie Lupu, 
episcopii şi o parte din cler, marii boieri și consulii puterilor străine cu princi- 
palii amploiaţi. Eufrosina (fiica lui Alexandru Gallimachi voievod), soţia 
domnului decedat împreună cu cei 6 băieţi (Nicolae, Şcarlat, George, Dumi- 
tru, Grigore şi loan) şi trei fete (Ralu, Roxandra, Elena), au fost sfătuiţi să 
nu participe la înmormintare, ca să fie scutite de o nouă durere, fiind rugaţi 
în acest timp să locuiască în casele lui Iordache Filipescu 36, primul boier al 
Țării Românești, care se aflau pe Podul Mogoşoaiei în spatele actualului palat 
al Republicii şi, care cuprinzînd şi grădina, ocupau o suprafaţă foarte mare 
pînă în str. Știrbei Vodă. 

După cum ne spune tot MKreuchely „lingă biserică se ridicase 
un cort circular, deschis din toate părţile. În mijlocul cortului era o masă 


* După moartea lui Ștefan Belu (Bellio) casele au rămas în proprietatea lui Ale- 
xandru Belu, cel de al doilea fecior, căsătorit cu Irina Văcărescu, fiica marelui ban 
Barbu II Văcărescu şi al Zincăi Guliano (zisă Paleologu). De la Irina a primit ca zestre 
casele de pe Podul Mogoşoaiei din curtea Academiei R.S.R., demolate în 1985. 

*+ Constantin Darvari era originar din Clisura (Macedonia). Şi-a luat doctoratul 
la Halle în 1785. Stabilit în Bucureşti, în 1786 a fost numit dr. de şcoală, iar în 1808 
dr. al politiei, A făcut parte din comisia de examinarea titlurilor celor ce practicau medicina. 

3 Ibidem, p. 10. 


94 DIN BUCUREȘTII DE IERI 


ovală acoperită cu un covor de catifea roşie stacojie pe care trebuia să fie 
aşezat coşciugul. La căpătiiul său se aflau așezate orizontal trei tablouri; 
cel din mijloc purta un portret al principelui, cel din dreapta: stemele Mol- 
dovei şi Valahiei; asupra celui din stinga nu putui a mă lămuri... cîțiva 
pomi, totul destul de rău făcut. La picioarele mesei unde trebuia depus 
coșciugul era un covor pentru mitropolit. În curtea bisericii erau pe jos, 
peste tot, numai paie, fiindcă era în toiul iernii și, probabil, gerul destul de 
aspru. 

După săvîrşirea slujbei de înmormintare, corpul răposatului domn 37 
a fost introdus în mica biserică * şi, cam pe la mijlocul ei, în dreapta, se sco- 
sese din timp placa de marmură cenuşie ce acoperea groapa foştilor voievozi, 
iar osemintele lor fuseseră spălate cu oţet și untdelemn, după obicei, şi puse 
într-un sac de pînză verde care a fost așezat la picioarele sicriului lui Alexandru 
Suţu. . 

i În momentul așezării cadavrului în groapă, de pe dealul Mitropoliei 

s-au tras douăzeci de lovituri de tun din cele trei tunuri ce fuseseră aşezate 
acolo. Și astfel ceremonia înmormintării s-a terminat“. 

În concluzie putem spune că alaiul şi ceremonialul de înmormintare 
a lui Alexandru N. Suţu a fost unul din cele mai aspectuoase pe care le 
cunoaștem din informaţiile documentare interne și externe. În plus, spre 
deosebire de celelalte, în acesta ni se arată itinerarul parcurs, precum și nu- 
mele aproape al tuturor boierilor dregători care au fost hotăriţi să poarte 
sicriul cu corpul răposatului domn. 


Alaiul cu care a fost primit Gh. Bibescu la intrarea în Bucureşti 

După învestitura primită la Constantinopol, domnul s-a îndreptat 
spre ţară. La hotar a fost întimpinat de un alai conform hotăririi Sfatului 
Administrativ din 11 septembrie 1843 care l-a condus pină la mănăstirea 
Văcărești, loc de popas înainte de a intra în București. 

Pentru întimpinarea lui la Văcăreşti și însoţirea pînă în Capitală s-a 
orinduit următorul alai: 

În ziua sosirii vor fi prezenţi la mănăstire, mitropolitul ţării în fruntea 
înaltului cler, miniştri, toţi boierii Divanului îmbrăcaţi „in uniforme respec- 
tive“ 38 şi toți ceilalți boieri de toate rangurile. 

În poarta mănăstirii se va afla un escadron în front, cu marele spătar 
în frunte „și cu toţi ştabii și oberi-ofițeri ai garnizoanei. Îndată ce domnul 
se va cobori din trăsură, marele spătar îi va prezenta raportul, de asemenea 
şi şeful poliției“. Apoi „prezidentul“ și „mădulările“ (membrii) Sfatului oră- 
şenesc, împreună cu neguțătorii de frunte vor aduce mării sale piine și sare 
după obicei. 


3 Ibidem, p. 7—8. 

* Pela mijlocul secolului al XIX-lea, mica biserică simplă ca arhitectură exterioară, 
un fel de paraclis al familiei fostului domnitor Scarlat Grigore Ghica, ajunsèse într-o 
adevărată stare de ruină. Pentru acest motiv, în martie 1852, a fost reclădită din temelie, 
tn proporții mult mai mari, în timpul domniei lui Barbu Ştirbei. Construcția a durat 
insă ptnă în 1858, iar sfințirea ei s-a făcut în noiembrie 1860 de către Alexandru Ioan 
Cuza. În 1885, turnulețele ascuțite care împodobeau turlele și clopotnița au fost distruse 
de o furtună năpraznică, dar au fost refăcute la loc chiar în acel an. 

Biserica de atunci ocupă şi azi un loc de frunte în ceea ce priveşte mărimea, 
precum şi ornamentaţia ei exterioară şi interioară. 

3 „Buletin Gazetă oficială“ nr, 92 din 14 octombrie 1843, p. 355—356. 

Odată săvirşite acestea, domnul însoţit de miniştri şi marii boieri se vor 
indrepta spre biserică, fiind primit la ușă de mitropolit în fruntea clerului 
„după obicinuita orinduială bisericească“, 

După săvîrşirea slujbei bisericeşti, domnul se va urca în caretă fiind 
însoţit pînă la palatul din Capitală de următorul alai: 

1 — Dorobanţii poliţiei, pe două rînduri, vor deschide cortegiul 

2 — Ipocomisarii şi comisarii oraşului, călări 

3— O jumătate de escadron. 

Urmează careta în care se află domnul avind în dreapta, călări, pe 
şeful oștirii, iar în stinga pe şeful poliţiei. 

În spatele caretei domnești se vor afla ştabul domnesc și ştabul şefu- 
lui oştirii. 

Alaiul şi parada va fi încheiată de o jumătate de escadron. 

În tot timpul drumului de la Văcărești pină în Capitală, toate clopotele 
bisericilor „se vor trage necontenit, după semnalul dat de la Mitropolie“. 


ALAIURI, CEREMONII ȘI PRIMIRI DE CĂLĂTORI 
STRĂINI LA CURTEA DOMNEASCĂ 

Originea Bucureştilor ca reședință de scaun domnesc a Ţării Româ- 
neşti se pierde în negura vremurilor. Dacă pină nu de mult se credea că 
oraşul de pe malurile Dimboviţei a fost „cetatea“ de locuit doar a lui Vlad 
Ţepeş în 1458—1459, cercetările arheologice mai recente tind să dovedească 
faptul că o fortificaţie exista prin aceste locuri încă de pe timpul lui Mircea 
cel Mare. 

Desigur atunci cind domnul se afla între zidurile reședinței sale, acolo 
se afla şi Curtea domnească care-l urma în drumurile lui la Argeș, Cimpu- 
lung sau Tirgovişte. Deşi cetate de scaun a principatului muntean — cu 
oarecare permanenţă — încă din a doua jumătate a secolului al XV-lea, 
posedăm informaţii prea puţine referitoare la primirea solilor sau călători- 
lor străini care s-au perindat pe aici. 

Pentru acest secol aflăm totuşi o mică informaţie datorită unei scrisori 
trimise din București, la 1 mai 1494, magistratului din Sibiu. În ea se spune 
că Vlad Călugărul (1482.—1495) a avut ca oaspete la Curtea Domnească din 
București pe un meşter tunar („pixidariu“ sau „prichsenmaster“) sas, anume 
Michael pe care probabil l-a folosit la repararea și consolidarea cetăţii din 
Tirgovişte. 

Din scrisoarea acestui artilerist sas aflăm că la Bucureşti („Buckarescht“) 
el a primit de la voievodul comanditar „o plată bună“ şi tain îmbelşugat, 
adică „griu pentru piine mai mult decit pot minca într-un an, precum și carne“!. 

Aceasta este, așadar, prima ştire pe care o deţinem despre felul cum era 
primit şi tratat un oaspete străin la Curtea domnească din Bucureşti. 

Pentru vremurile care au urmat, alaiurile domnești mai ales cele de pri- 
mire a solilor și a altor vizitatori de seamă la Curtea domnească din București, 
au fost consemnate în mărturiile acelora care au trecut prin principate în 
secolele XVI—XIX, descriindu-se, uneori în detaliu, desfășurarea pitorescu- 
lui ceremonial. 

În cele ce urmează, spicuim unele relatări spre a ne da seama cum au 
evoluat protocolul și eticheta în reședințele domnești din capitală, fie la 
Curtea Nouă, fie la mănăstirea Mihai Vodă sau în alte locuri, după ce vechea 
Curte, distrusă de vitregia vremurilor, de incendii și cutremure, a fost părăsită 
de către fanarioți. 

De la prima menţiune cunoscută, din 1494, mai trece aproape un secol 
pină mai dăm de o ştire asupra primirii unui străin în reședința domnească 
de la Curtea Veche așezată pe malurile Dimboviţei. Astfel, predicatorul re- 
format din Cluj, lacob Paleologul, originar din Chios, povesteşte despre 


1 Paul Cernovodeanu, Un meșter constructor sas la Tirgovişte în 1494, în „Studia 
Valachica“, Tîrgovişte, 1970, p. 235. 

şederea lui în București la sfirşitul lui iulie 1573 ca oaspete al lui Alexandru 
al II-lea Mircea (1568—1577) şi al soţiei sale, doamna Ecaterina, născută 
Salvarezzo. El spune: „la Bucureşti, în Țara Românească [Bucurestum in 
Transalpinam)] am fost tratat cu cinste de către domn, pe tot timpul cit am 
stat acolo. Mi-a trimis dimineaţa și seara, găini, carne, luminări, piine, vin, 
ovăz, fin, paie, încit m-a îndatorat foarte mult. Are ca soţie o nobilă din 
Chios, din aceiaşi patrie cu mine, din familia Salvarezzo, odinioară stră- 
lucită şi foarte bogată; ea m-a cinstit cu daruri. Așadar de la Silistra pină 
aici, nu am cheltuit aproape nimic“ 2. 

La fel solul polon Maciej Stryjkowski (1547 — c.1582), primit la Curtea 
aceluiaşi voievod, în 1575, menţiona că a văzut „la București, orașul de scaun, 
la Curtea domnească a Ţării Românești, unde am fost la ospăț, [cum atirna]) 
pe peretele iatacului domnului un chip, zugrăvit pe lemn, după obiceiul 
vechi“, arătindu-l pe Ştefan cel Mare * al Moldovei „șezind, cu coroană 
regească pe cap“ și pe care moldovenii şi muntenii „din cauza nespusei lui 
vitejii îl socotesc ca sfint“ 3. 

Mai multe amănunte asupra felului în care a fost primit un oaspete 
străin la Bucureşti, spre sfîrşitul secolului al XVI-lea, aflăm de la călătorut 
francez Pierre Lescalopier. Şi acesta a fost primit de același voievod Alexandru 
al II-lea Mircea, la 18 iunie 1574, în palatul său care era bine păzit și „întărit 
ca şi orașul, unde l-am salutat. Cu mare greutate s-a putut găsi un tălmaci 
latin pentru mine. În cele din urmă principele a pus să fim găzduiţi şi ospă- 
taţi şi ne-a dat careta lui trasă de cai buni şi un secretar al său ca săputem 
străbate toată țara sa, fără să cheltuim nimic... 

Palatul lui era făcut din lemnărie umplută cu chirpici de pămint ameste- 
cat cu paie tocate. Pentru a vorbi cu el, am fost duși într-o sală mare cu co- 
voare turcești şi cu o treaptă mai înaltă de jur împrejur, la o înălțime cu 
aproape trei picioare ca la caravanseraiuri. În fundul sălii, chiar în faţa uşii, 
şedea principele într-un jeţ. Pe acele locuri ridicate nimeni nu se afla în afară 
de el şi, în picioare, lingă el, un copil de casă, care a luat scrisoarea mea ** 
şi a inminat-o principelui. Mai mulţi ostaşi înarmați cu securi sau cu buz- 
dugane se aflau în sală. 

Venind tălmaciul de latină, principele a pus să i se înmineze prin copi- 
lul său de casă scrisoarea mea, ca s-o citească cu glas tare şi s-o tălmăcească. 
Eu ştiam bine că în ea nu se afla nici un lucru tainic, totuși pentru a-mi 
vorbi, a pus pe toţi să se retragă la celălalt capăt al sălii şi chiar pe copilul 
de casă. Şi n-a rămas decit acest tălmaci, care părea să explice prin dis- 
cursuri mai lungi ceea ce spuneam eu pe latinește. Principele mi-a vorbit 
în puţine cuvinte. 

Am ieșit din palat [condus de un paznic] cu o făclie și dus într-o casă 
particulară [unde] mi s-a pregătit o masă minunată de către un bucătar al 
principelui trimis anume“ 4, 

Vorbind despre obiceiurile de la ospeţele domnești, Lescalopier adaugă: 
„[Boierii] beau peste măsură, primul pahar este în sănătatea lui Dumnezeu, 
al doilea în sănătatea voievodului, al treilea în a sultanului, al patrulea in 


3 Călători străini despre ţările române, vol. II, Bucureşti, 1970, p. 413. 

* Înrudit, după cum se știa, cu Basarabii munteni. 

3 Ibidem, p. 454. 

+è Pe care o avea de la François de Noailles, ambasador (1571—1574)al regelui 
Franţei la Poartă. 

€ Ibidem, p. 426—427. 

sănătatea tuturor bunilor creștini, între care nu ne cuprind şi pe noi *, al cinci- 
lea îl beau pentru pace, iar al șaselea încep să-l închine pentru cei de față, 
cu mari temenele şi cu urări de mintuire, sănătate, drum bun şi întoarcere 
bună, de împlinire a dorințelor etc. 

Închinind astfel, ei se scoală în picioare, ţinind sus băutura, beau 
stind drepţi şi te preţuiesc mult dacă faci ca ei. Ei beau din ţoiuri ** cu gitul 
lung, destul de anevoios pentru cei ce nu sint obişnuiţi. 

.. -Cind voievodul stă cu alţii la masă, el are o masă mult mai înălţata 
și alături o alta cu mult mai joasă unde sint așezați cei care mănincă cu el. 
Şi cind vrea cineva să bea, se duce mai întii să îngenunche înaintea voievodu- 
lui, și [boierii] stau la masă totdeauna cu capul gol“ 5. 

Primele știri despre un alai domnesc de primire şi încoronare a unui 
domn al Țării Românești, la Bucureşti, precum şi despre obiceiurile de la 
marile sărbători, de Crăciun şi de Paști, ni le furnizează Francesco Sivori 
(e. 1560 — după 1589), secretarul genovez al lui Petru Cercel (1583—1585). 

Alaiul domnului sosit de la Poartă, pe la Giurgiu, este iîntimpinat în 
apropierea Bucureștilor de către marele ban Mihalcea „însoţit de mulţi oameni 
de vază ai ţării, călări, în cea mai bună rinduială şi care numărau cam vreo 
400 [de persoane]. În ziua următoare am ajuns în orașul Bucureşti... Linga 
oraş, pe cind voiam să ne facem intrarea [cu alai] ceea ce s-a petrecut în 
ziua de 9 sau 10 septembrie 1583, ne-a ieşit înainte tot poporul, bărbaţi şi 
femei, pe o cimpie mare, în chip atit de sărbătoresc şi cu atita bucurie, că să 
vedea limpede cit de dorită era înălțimea sa de poporul său. 

După ce înălțimea sa a fost întovărășită pînă la palat, fiecare s-a dus 
la gazda sa să se odihnească. A doua zi, îndată suindu-se principele pe tronul 
său sub un baldachin, avu loc ceremonia încoronării, care a fost cu mare 
fast, după cum este obiceiul în această țară... După cei s-a pus pe cap înăl- 
țimii sale un calpac de brocart de aur, după obiceiul Ţării Românești, lucrat 
cu nestemate întocmai ca o coroană, veniră unul după altul prelaţii și boierii 
cei mai de seamă, cu toţi ceilalți fruntaşi ce se găseau la Curte, pentru a se 
închina înălţimii sale în semn de ascultare. În vreme de 15 sau 20 de zile, 
sau înfățișat toți ceilalţi boieri pentru a face aceiaşi supunere“ 6. 

Sivori povestește apoi de obiceiurile de la Curte cu prilejul marilor săr- 
bători creștinești. „Sosise Crăciunul, care în această țară se sărbătoreşte în 
chip deosebit. Oamenii işi fac daruri unul altuia, iar toți dușmanii se împacă. 
Şi toţi cei mai de seamă din ţară şi mulţi chiar dintre cei mai mici în rang 
vin la Curtea principelui pentru a i se închina, aducind daruri, care un lucru 
care altul. La rindul său principele dăruiește veștminte tuturor curtenilor, 
dregătorilor, slujbaşilor şi oștenilor, care se ridică la 1500 de inşi, fiecăruia 
după treapta sa, unora ţesături de bumbac, altora stofe de lină. Oamenii de 
acolo stau în ajunul Crăciunului în biserică la slujbe, ajutind la cîntat preoți- 
lor, care ţin ritul ortodox vechi. 

A doua zi principele dă veștminte și de mîncare tuturor cerşetorilor 
din oraș. Apoi întreaga boierime şi poporul intilnindu-se se sărută unul cu 
altul şi petrece toate aceste zile în ospeţe, sărbătorire şi cintece, după obi- 
ceiul lor... Aceeaşi solemnitate are loc apoi de Paşti“?. 


* Adică pe romano-catolici. 

+è Probabil că nu se obișnuiau pahare la acea dată. 
5 Ibidem, p. 429. 

e Ibidem, vol. III, Bucureşti, 1971, p. 8—9. 

7 Ibidem, p. îl. 

În privinţa mincărurilor naţionale, Sivori socotește că „sint alese şi 
bine gătite. Cu toate acestea principele obisnuia să măniînce totdeauna feluri 
gătite italienește și ținea în acest scop servitori italieni și francezi foarte is- 
cusiți“ 6, 

Mai puţin ospitalieră a fost primirea la curtea din București a cărtu 
rarului francez Jacques Bongars (1554—1612), de către succesorul principe- 
lui „renascentist“, Mihnea al II-lea Turcitul (1585—1591). Călătorul poves- 
teşte că, la 27 iunie 1585, a ajuns la timp pentru a petrece noaptea în Bucu 
reşti, unde este Curtea. „A doua zi, fiind chemaţi la Divan, am înfăţişat 
scrisorile * noastre lui Mihnea... Domnul, în virstă cam de 25 de ani, a 
întrebat dacă vrem să-l slujim şi dacă nu avem daruri. A poruncit să ni se 
dea tain de la Curte. 

În prima zi a lunii iulie a trimis pe marele postelnic ca să ne cerceteze. 
Acesta a luat toate hirtiile noastre și cum tălmaciul său nu pricepea nimic, 
pentru a le da de rost, s-au folosit de nişte notabili raguzani și apoi de călu- 
gări franciscani. Seara ne-au fost înapoiate. Marţi 2 [iulie] ni s-a adus un 
pașaport, pe slavonește **, pentru trecerea Dunării, cu pecetea întipărită 
deasupra cu cerneală. Oricit ne-am străduit, nu am mai putut vorbi cu dom 
nul. Dar postelnicul, ca să scape de noi, ne-a dat un pungaș de portar pentru 
a ne călăuzi pînă la Dunăre unde zicea că vom prinde din urmă carele domnești 
care se duceau la Istanbul şi care plecaseră cu o zi mai înainte“ ?. Şi astfel, 
fără fală și protocolul adecvat, călătorii au fost expediaţi din București unde 
voievodul Mihnea n-a dat dovadă de tradiționala ospitalitate românească şi 
domnească. 

De la această dată a trebuit să mai treacă aproape o jumătate de secol 
pînă să intilnim iarăși o descriere interesantă a primirii unui oaspete la Curtea 
domnească din Bucureşti. Este vorba de nobilul Paul Strassburg (1595—1654), 
în drum spre Poartă, solul faimosului rege suedez Gustav al II-lea Adolf 
(1611—1632), erou al Războiului de 30 de ani. 

În martie 1632 „cind nu mai era mult pină să ajungem în oraș — poves- 
teşte Strassburg — domnul *** a hotărit să-mi iasă înainte cu un număr 
mare de ostași și chiar cu steagurile Ţării Românești, dar eu, din diferite 
motive, am împiedicat acest lucru. Totuşi, după ce am ajuns în fața acestei 
aşezări mari și întinse, au venit să ne întimpine vreo sută de nobili ai țării 
(pe care ei îi numesc boiari) care înarmaţi cu arcuri, gonind spre noi într-un 
iureș ameţitor de iute, ca pentru un atac, și descălicind apoi, ne-au însoţit, 
călărind înaintea noastră, pină la locuința [rezervată nouă]. 

În aceiaşi seară, sus-numitul domn a trimis pe marele postelnic **** 
al Curţii sale ca să ne poftească pentru a doua zi la prinz. Şi cînd s-a făcut 
timpul potrivit, au venit boierii și careta şi ne-am îndreptat fără zăbavă 
spre palat. Mergind cu noi, ne-au însoţit cam 200 de soldaţi dalmatini mai bine 
înarmaţi şi îmbrăcaţi decit cei din Transilvania. 

Toate drumurile și pieţile orașului erau pline de... atita mulţime şi 
desime de norod încît se părea că tot poporul din Ţara Românească se adunase 
în locul acela. Curtenii palatului erau încă şi mai numeroşi, ceremoniile fas- 
tuoase și luxul mare în îmbrăcămintea oamenilor și in podoabele cailor. 


3 Ibidem, p. 17—18. 

* Scrisori de recomandare din partea lui Sigismund Báthory, principele Trans: 
vaniel, 

** Credem că erau scrise în limba română, dar cu litere chirilice. 

°’ Ibidem, p. 161—162, 

*** Leon Tomşa, domn al Țării Românești (15 octombrie 1629—21 iulie 1632 

s» Mano, mare postelnic (16 ianuarie—11 iulie 1632). 

Palatul domnesc era dărăpănat din cauza vechimii şi a deselor schimbări 
de domni [!]. Domnul mă aștepta cu cuşma în cap la ușa sălii de primire, salu- 
tindu-mă după datina turcească, plecînd capul şi ținind mîinile la piept. 
Într-un loc mai înalt erau așezate două scaune; domnul îmi oferi pe cel din 
stinga, cel mai de cinste la localnici, pe care eu nu l-am primit... La dreapta 
stăteau dregătorii ţării şi ai Curţii, toți impodobiţi cu blănuri de samur ca în 
zi de sărbătoare. În prezența lor am predat scrisoarea majestăţii sale [rege- 
lui Suediei] impreună cu o urare în limba italiană şi am rugat să mi se înles- 
nească drumul prin ţara sa. 

Tălmaci al discursului mieu era fratele Benedict, de neam crevan, pre- 
dicator al Curţii, care în afară de limba turcă şi greacă mai ştia și limbile 
italiana, latină și germană și care a stat șapte ani la Wittenberg, studiind 
teologia. El a tălmăcit elocvent în limba turcească și grecească cele spuse de 
mine şi mi-a făgăduit în numele domnului și cu cuvintele sale, că oameni 
pricepuţi şi cunoscători ai limbii și obiceiurilor mă vor duce teafăr și nevătă- 
mat pină la porţile Constantinopolului. 

După ce s-a sfirşit convorbirea şi au avut loc negocierile, au răsunat 
cornurile şi trimbiţile cu mare zgomot pentru a se începe prinzul. Partea din 
dreapta a mesei mi-a fost dată mie şi însoţitorilor mei, iar cea din stinga, 
domnului și românilor săi. 

Înaintea domnului erau vase de argint, la mijloc oale îngrijit lucrate 
şi smălţuite, iar la capăt, străchini și blide de lemn. Bucatele nu se ridicau în 
tot timpul prinzului şi mai multe ceasuri în șir se tot puneau mereu felurile 
de mincare unele peste altele, incit s-au înălțat, cu încetul, într-o grămadă ca o 
movilă. 

Vinurile erau foarte bune la gust și de soi foarte ales şi închinind des 
cu paharul, convorbirea dintre oaspeţi ajungea tot mai prietenoasă și tot mai 
liberă. În sfirşit, cind domnul ridicînd o mare cupă a închinat pentru sănă- 
tatea și biruința majestăţii sale, s-au descărcat citeva catapulte și tunuri de 
aramă cu atita răsunet incit se cutremura clădirea dărăpănată şi vasele de pe 
masă se ciocneau între ele. 

Marii dregători și boierii Țării Româneşti, de cite ori închinau cu paha- 
rele pentru sănătatea şi propăşirea domnului lor, după îndatorirea lor, de tot 
atitea ori îngenunchiau pe rind și astfel goleau paharul în genunchi. În ase- 
menea desfătări s-au prelungit cuvintările și băutura pînă noaptea, cînd fie- 
care s-a întors la locuinţa sa. 

A doua zi domnul a vrut să mă însoțească, de plecarea mea, cu toată 
cinstea şi cu o escortă de o mie de călăreţi și şase sute de pedestrași. Spre a 
mări fastul, în fruntea alaiului s-a pus un steag de culoare roşie şi de o mărime 
neobişnuită... precum şi alte steaguri ale Țării Românești. 

Trimbiţele și tobele răsunau în pădurile apropiate şi în codrul vecin. 
De amindouă părțile înaintau dregătorii și boierii ţării, călărind cai asiatici 
şi împodobiţi cu haine strălucitoare. Lingă domn erau lăutarii şi un cor de 
muzicanți care cîntau cu foc un cîntec bătrinesc în limba română... 

Apoi, după ce am călătorit noi cale de un ceas, domnul m-a rugat cu tot 
dinadinsul să poposim puţin într-o vale frumoasă pină ce ne va aduce min- 
carea de prinz, din căruţe. 

În răstimp domnul a început să-și strunească de zor caii săi aleși la jocul 
cu lancea și la alergările cele mai iuți, să întindă coarda arcului cu o putere 
uimitoare, să slobozească puştile şi să tragă la ţintă. 

Dregătorii şi boierii imitau această îndeminare a domnului lor şi într-o 
prea frumoasă întrecere fiecare își arăta iscusinţa sa cu armele. Văzind aceasta, 

domnul, ca să aducă încă un imbold vitejiei fiecăruia, s-a arătat foarte darnic 
şi a dăruit cu mina sa o sumă mică de bani de aur acelora care întreceau 
pe ceilalţi prin iscusința sau agerimea lor. 

Printre alţii şi un nobil din suita noastră a nimerit bine ţinta ; acestuia 
în loc de premiu, domnul i-a dăruit zece coți de țesătură frumoasă de mătase 
adusă în grabă din Bucureşti. 

Și cînd căldura de amiază a început să ne dogorească, domnul băgind 
de seamă aceasta, a poruncit să se întindă deasupra noastră, în semn de cinste 
şi de bunăvoință, acel mare steag al Țării Româneşti în chip de cort, pentru 
a opri razele soarelui. Căci petrecusem atita vreme privind la jocurile ostă- 
şeşti, incit masa noastră se prefăcuse într-un prinz solemn, după săvirșirea 
căruia domnul s-a întors acasă cu garda sa și cu curtea sa, iar carele şi dregă- 
torii ne-au petrecut pină la malul Dunării“. Și în euforia generală, provocată 
de primirea somptuoasă de care avusese parte, Strassburg încheie mărturisind 
că „in toată lumea creștină nu este pămînt mai roditor decit cel al Țării 
Românești“ 10. 

Peste citeva decenii un sol polon, la rîndul său în drum spre Poartă, 
Jerzy Krasinski, a avut parte de o aceiaşi bună primire din partea lui Matei 
Basarab. 

Această informație o avem de la secretarul solului care, în jurnalul săw 
de călătorie, spune că la 1 aprilie 1636, cind au ajuns la riul Colentina le-a 
ieșit înainte „toată curtea domnului cu hatmanul (?) [de fapt spătarul] în 
frunte. Erau toţi frumos îmbrăcaţi călărind cai turceşti [şi deosebit de ei} 
erau cinci steaguri de oșteni. 

Acolo, nepotul de soră al domnului *, a cărui funcţie este să poarte buz- 
duganul şi sabia domnului, l-a salutat pe domnul sol în numele domnului, 
arătind marea prietenie a acestuia, iar logofătul ** a tălmăcit cuvintele. 
După aceste urări ne-au condus la Bucureşti, după următoarea ordine: 
În frunte mergeam noi, vreo zece persoane în rind cite doi, de partea dreaptă 
mergeau două steaguri, iar de partea stingă trei. În urma noastră, chiar lingă 
domnul sol mergeau pe jos patru guarzi îmbrăcaţi ca nemţii şi avind muschete. 
Cu solul mergea toată Curtea domnului și în urmă veneau citeva zeci de sluji- 
tori călări. 

Străbătind orașul, pe ulițele cele mai frumoase, am fost conduşi la o 
mănăstire [Radu Vodă], unde s-a oprit domnul sol iar noi am fost împărţiţi 
pe la diferite gazde bune“. 

La 2 aprilie deoarece solul se imbolnăvise foarte rău, suferind de picior 
(probabil de gută sau podagră), deşi „domnul trimisese după dinsul ca să-l 
aducă cu o caretă frumoasă trasă de şase cai şi cu o gardă de o sută de oameni“, 
el nu s-a putut prezenta în audienţă, fiind înlocuit de secretarul său. Acesta 
a fost primit cu toată amabilitatea de către Matei Basarab „inţelegind din 
convorbirile“ avute „marea sa dragoste față de rege“ ***... şi de Polonia. 
Totodată secretarul a descoperit și „marea sa ură faţă de turci, precum şi 
puternica sa dorință de dezrobire a creștinilor de sub jugul păgin“. 


A doua zi „deşi sănătatea domnului sol s-a îndreptat prea puţin, sau 
aproape deloc, totuși nedorind să amine prea mult solia sa, în scurtă vreme, 
cu aceeaşi caretă şi cu acelaşi alai ca şi ieri, solul a plecat la palat, iar noi, 


1* Jbidem, vol. V, Bucureşti, 1973, p. 63—65 şi 67, 

* De fapt nepotul de vară primară al domnului, anume marele spătar Preda 
Brincoveanu, bunicul viitorului domn Constantin Brincoveanu. 

** Udrişte Năsturel, cumnatul lui Matei Basarab. 

++ Vladislav al IV-lea Wasa, rege al Poloniei (1632—1648). 

după obiceiul locului, am mers călare cite doi inainte. La coborirea din carelă 
domnul sol a fost întimpinat de spătari care ne-au condus prin mai multe 
odăi pline cu boieri, cu dregători mai mărunți și alţi oameni. În ultima cameră 
erau dregătorii mai mari şi mai de frunte, oameni politicoşi şi venerabili. 

Domnul stătea sub un baldachin îmbrăcat într-o haină de ferezie albă 
şi violetă, căptușită cu blană de samur. Văzindu-l pe domnul sol intrind în 
cameră a inaintat de la tronul lui şi l-a primit cu dragoste. După aceasta 
s-au aşezat fiecare la locurile ce li se cuveneau. A urmat formalitatea trans- 
miterii de urări şi salutări din partea regelui și felicitări reciproce, porun- 
cindu-se apoi tuturor boierilor de sfat și dregătorilor să treacă în altă cameră, 
iar noi am trecut în iatacul domnului. Am intrat acolo în audienţă particu- 
lară, cu care prilej am discutat timp de o oră și mai bine chestiuni privitoare 
la Republica * și la ţara lui“. 

După audiență „ne-am întors inapoi în camera cealaltă, iar la plecare 
domnul a pus pe umerii săi o mantie de catifea de culoare vişinie, în semn 
de prietenie. 

În timpul mesei s-au înfățișat inaintea domnului sol, după obiceiul 
acestei țări, trimbițași, cintăreți din caval, panglicari şi diferiţi muzicanți 
şi scamatori de tot felul pe care i-a mulţumit pe fiecare, după cum se cuvine“ 1, 

Unele interesante ceremonii religioase din București, cu un oarecare 
aspect folcloric, sînt descrise cu multe amănunte de eruditul arhidiacon 
sirian Paul (Pavel) din Alep, fiul și însoțitorul de călătorie în ţările române 
al patriarhului Antiohiei Macarie al III-lea Zaim. 

Astfel, cei doi, după o altă călătorie făcută mai inainte, revenind în 
Bucureşti, la 28 aprilie 1658, au fost găzduiţi la mănăstirea Sf. Sava. Ei au 
fost poftiţi la Curtea domnească unde au avut o întrevedere cu domnul 
Mihnea III Radu. Cu acea ocazie, i-au oferit în dar „o icoană moscovită, un 
candelabru mare, o oglindă şi cîteva lucruri mai rare. .., iar domnul a rinduit 
un tain pentru sfinția sa“. În urma discuţiilor purtate, cei doi au rămas 
foarte impresionați de vasta cultură teologică a domnului care l-a și mutat 
pe patriarh în mănăstirea Radu Vodă 12 spre a-l avea cît mai aproape în vorbi- 
rile ce vor purta. 

În a patra, a cincea și a șasea joi după Paşti, după un vechi obicei, 
domnul împreună cu marii boieri şi cei doi oaspeţi au ieşit cu mare alai şi 
procesiune, afară din oraș, la cimp deschis, cu făclii aprinse și meterhaneaua 
care a cîntat tot felul de cintece. Acolo, după ce s-au așezat două scaune, 
unul pentru domn şi altul pentru patriarh, acesta s-a rugat pentru ploaie şi 
recoltă îmbelșugată. 


La ducere cit şi la intoarcere, înaintea domnului mergeau satirii, adică 
membrii de onoare ai gărzii domneşti, apoi 12 pedestrași, şase pe o parte şi 
șase pe cealaltă parte „şase turci cu costumi aurite şi şase români cu cugme 
împodobite cu roșu“. „Atit la ducere cit și la întoarcere domnul mergea pe jos, 
iar învățătorul nostru [patriarhul] la dreapta lui, tot timpul vorbind impreună. 


În două sărbători de-a rindul patriarhul a fost rugat să slujească litur- 
ghia, iar la una din acestea a participat și solul regelui Poloniei **, care mergea 
la sultan *** la Adrianopol. 


* Republica nobiliară, de fapt regatul Poloniei. 

11 Ibidem, p. 120 şi 124—122. 

13 Ibidem, vol. II, Bucureşti, 1970, p. 264. 

** Ioan al II-lea Cazimir, rege al Poloniei (1648—1668). 
»se Mehmed al IV-lea, sultan otoman (1648—1687). 

În ziua de Rusalii (30 mai 1658), domnul a cerut patriarhului Macarie 
să-l încoroneze „cu coroana domniei, potrivit ritualului prescris... și cu 
binecuvintarea ce se obișnuiește pentru suverani“. Cu această ocazie, „cioho- 
darul a venit şi a întins covoare în biserică, de la tronul domnului pînă la 
ușile împărăteşti şi, după ce domnul nostru patriarh s-a înveşmintat în odăjdii, 
împreună cu mitropolitul * oraşului [țării], a venit postelnicul **, impre- 
ună cu cămărașul, și, cerind voie, au intrat și au pus pe scaun un fel de coroana 
pentru domn, care fusese făcută la Istanbul şi era înaltă cum se obișnuiește 
la solaci. Fundul era brodat cu fir de aur și [coroana] era împodobită cu un 
surguci care semăna cu niște crenguţe de flori din cleștar și cu diferite feluri 
de nestemate. Domnul o cumpărase de curînd cu două mii de dinari. De 
asemenea o cingătoare împodobită, un hanger împodobit şi un sceptru aurit“. 

După terminarea ceremoniei religioase, patriarhul a ridicat pe domn, 
ce adoptase şi numele de Mihai „și ajutat de căpeteniile clerului l-a învestit 
mai intii cu cingătoarea, apoi i-a atirnat hangerul și apoi l-a încins cu sabia. 

După aceea l-a înveșmintat cu mantia de domn, care era o hlamidă de 
brocart superb, împodobită cu blană de samur. Și în locul cușmei de samur, 
folosită de domnii dinainte, el i-a pus pe cap coroana de la Istanbul, despre 
care am pomenit și a prins de ea surguciul... Apoi l-a binecuvintat și l-a 
sărutat. Și apoi doi episcopi l-au luat și l-au dat în seama celor doi dregători 
care stăteau la ușa altarului şi ei l-au dus la scaunul domnesc. 

După aceasta a ieșit mai întîi învățătorul nostru ca să-l firitisească, 
să-l binecuvinteze și să se roage pentru el. După sfinția sa au urmat căpe- 
teniile clerului; după aceștia cei doisprezece mari dregători, preoţii, călugării 
şi diaconii, și după ei ceilalți dregători ai ţării. Slujba s-a incheiat cu hiro- 
tonire de preoți; şi mulțimea celor ce se îndesau la sărbătoarea din ziua aceea 
a fost foarte mare. 

În afară de cele două corturi pe care le avea cu el, domnul trimisese 
să i se aducă de la Istanbul un cort foarte mare care costase douăzeci de pungi 
[20 x 500 = 10 000 galbeni] și era foarte frumos, cu trei cercuri de aur. 
Pe acestea le-a înconjurat cu un fel de perete, întocmai ca un zid de cetate. 


Locul [unde erau așezate corturile] era un cimp deschis în faţa porții 
mănăstirii, înconjurat de un rîu (Dimboviţa] ale cărui ape le-a sporit și le-a 
îmbogăţit, închizind cu stavile riul care curgea prin șanțul zidurilor mănăs- 
tirii, pe latura a treia şi croindu-i o albie mai scurtă, astfel că de fiecare parte 
a cimpului era un canal de apă curgătoare. Cimpul însuși era frumos virstat 
cu nisip şi verdeață. 

Și în jurul marelui său cort, [domnul] a aşezat — după moda turcească — 
vreo şaptezeci de corturi noi pentru cei din jurul său, atit boieri cit şi slugi... 

După liturghie, îndată ce s-a golit biserica, am venit cu toții împreuna 
în acest loc. Toate trupele de diferite ranguri și grade erau așezate cu puștile 
lor, unele ca să meargă înaintea domnului de la biserică pină în afara mănăstirii, 
iar altele ca să se înșire de-a lungul drumului său și să facă de strajă în jurul 
cortului... 

De cum am ajuns la cort, și domnul s-a așezat la un capăt, au intrat cu 
toţii ca să-i facă urări pentru a doua oară; și acum au început să slohozeasca 
tunurile în trei rînduri. Tunurile erau cincizeci și trei la număr... şi printre 
ele se aflau trei tunuri de fier, fiecare cu şapte guri. Toate trupele şi-au des- 


* Ștefan, mitropolit al Ungrovlahiei (mai 1648—iulie 1653, 15 decembrie 1655 — 
25 aprilie 1668). 
+*+ Iordache Trufanda (Pirşcoveanu) mare postelnic (22 aprilie—22 iunie 1658). 


104 DIN BUCUREȘTII DE IERI 


cărcat puștile în trei rînduri, făcînd să se zguduie pămîntul din cauza zgo- 
motului şi întunecind cerul cu fumul lor, astfel că nu ne puteam vedea, nici 
auzi unul pe celălalt. Și nu s-a pus masa pină după amiază. 

Noi eram foarte miraţi văzind însuşirile acestui domn, căci el vorbea 
cu solii poloni şi maghiari în limba lor, fără ajutorul nici unui tălmaci. El 
cunoştea limba română, limba lui de baştină, şi putea să vorbească, pe dea- 
supra, în limbile greacă, turcă şi persană“ 15. 

În sfirşit Paul din Alep mai descrie şi ceremonia tirnosirii noului edi- 
ficiu al Mitropoliei din București. Astfel, Mihnea al III-lea „s-a apucat acum 
să termine clădirea mănăstirii [mitropoliei] lui Constantin voievod (Șerban 
zis Cirnul), aşezată în acest oraş, care nu fusese isprăvită * şi a însărcinat 
pe marele postelnic cu pregătirea tuturor celor de trebuință pentru tirno- 
sire. El a făcut o rugăminte, în același scop, domnului nostru patriarh. Și 
pregătindu-ne pentru ceremonie, ne-am dus la mănăstire în Dumineca tuturor 
sfinților [6 iunie 1658]. Ne-am învesmintat în odăjdii. Şi domnul a venit 
<u mare pompă... După ce am ieşit de la liturghie, domnul s-a așezat într-un 
cort în afara bisericii, pînă ce însoțitorii s-au cinstit cu băuturi tari sau dulci. 
Și apoi ne-am întors în sală la ospăț“ 14. 

Ciţiva ani mai tirziu, prin 1666, faimosul călător turc Evlia Celebi 
(1611 — după 1672) ce a călătorit prin multe țări ale Europei, a revenit în ţările 
române trecînd din nou prin București. Cu acest prilej el descrie o petrecere 
cîmpenească, însoțită de un numeros alai, la care a participat şi el în suita 
domnului Radu Leon Tomșa. El spune: „Într-o zi, încălecînd pe cai, cu beiul 
[domnul ţării] şi cu mai multe mii (!] de ostaşi, am mers spre răsărit vreun 
ceas și am ajuns pe malul rîului Colentina... Pe malul acestui riu se află 
un palat mare pentru bei [domn], făcut în intregime din calcar **“ unde domnul, 
boierii şi diferiţi dregători, împreună cu soțiile lor vin de petrec şi se distrează“. 

„Din lacul mic de acolo şi din braţele care le formează acest rîu se 
pescuiesc tot felul de pești, iar cei care aduc beiului peşte, în dar, se bucură 
de favoruri. Astfel, ei petrec foarte frumos pe malul acestui rîu înviorător. 
Într-adevăr e un loc acoperit cu trandafiri, cu ierburi, avind și livadă plină 
de lalele, iar miile de cintece ale păsărilor dau omului o viață nouă. Într-o 
parte cîntă din gură matrapazii [oameni de veselie] și cintăreţii, iar în altă 
parte se aud glasurile triste ale privighetorilor din livezi. Toate produc o 
armonie minunată. 

Clima este într-adevăr plăcută, iar grupurile alcătuite din musulmani 
și nemusulmani, care sint cu toții făpturi ale lui Allah, se string cete-cete la 


umbra pomilor fără de sfirşit, unde nu se vede soarele, şi petrec cu atit mai 
bine cu cit sint mai mulţi... Pe scurt, o astfel de livadă pentru petreceri 
nu am mai văzut în ţara valahă. Acolo s-a dat un ospăț atit de îmbelşugat, 
încît fiecare flămind a mîncat cît a vrut, umplindu-şi pintecul. După zaiafet, 
pentru a uşura digestia, am încălecat pe cai şi ne-am dus la vinătoare spre 


13 Ibidem, vol. VI, Bucureşti, 1976, p. 262—265, 

* Clădirea mitropoliei a fost terminată întru totul, precum și pictarea ei, în timpul 
domniei lui Radu Leon Tomșa (2 decembrie 1664—3 martie 1669), 

14 Ibidem, p. 265—266. 

** În timpul copilăriei am apucat ruinele acestui palat cu ziduri foarte groase, 
mortarul avind grosimea cărămidei. Identificat de arheologul Panait I. Panait cu palatul 
de la Fundeni, numit mai tirziu „Ziduri în vii“, ridicat de Matei Basarab, cf. Un palat 
taia atribuit lui Matei Basarab în vol. Matei Basarab și Bucureștii, Bucureşti, 

983, p. 87—96. 

apus, iar seara la mănăstirea Colentina *, marele vornic ** a dat un ospăț 
care de asemenea a fost minunat. 

Aici s-au dat daruri la 300 de persoane, iar umilului de mine mi s-a 
oferit ca dar un cal buiestraș. După aceasta, iar călare pe cai, am venit în 
oraşul București cu mare alai și cu mii de torţe, cintind din meterhaneaua 
otomanilor şi din aceea a ghiaurilor și ne-am odihnit la locuinţele noastre” 15, 

Diferite mărturii interesante asupra strălucitelor ceremonii de la Curtea 
Veche din timpul domniei lui Constantin Brincoveanu le deţinem de la mai 
mulţi călători. Astfel contele bolognez Luigi Ferdinando Marsigli (1658—1730), 
arheolog, numismat şi cărturar, dar în acelaşi timp emisar secret al imperiali- 
lor în tratativele de pace cu Poarta otomană, călătorind și în chip de reprezen- 
tant al regelui Angliei, William al III-lea de Stuart-Orania, a trecut prin 
Bucureşti în 1691. 

Aflind de sosirea sa, povestește Marsigli, Constantin Brincoveanu 
„a trimis un mare număr de ostaşi, dregători şi slujitori ai Curţii să mă aducă. 
M-a primit cu mare alai și dovezi de cinstire într-o sală frumoasă, punind să 
se închidă ușile“. 

După încheierea conversaţiilor politice, domnul l-a cinstit „cu un ospăț 
măreț la care au luat parte mai mulţi boieri ai ţării. Bucatele au fost alese și 
vinurile de mare preț şi toate provenind din acea țară. Muzica — deși împăr- 
ţită în muzică creştină, turcească gi persană — a fost totuși foarte plăcută 
prin diversitatea sa. Slugile erau mai mult turci [!], care stăteau în picioare 
în jurul mesei. Domnul a închinat cu glas încet în sănătatea împăratului *** 
şi a făcut să treacă aceeaşi urare, dar tot în şoaptă, printre toţi aceia care stă- 
teau în preajma lui... Apoi a închinat paharul făcînd cu glas tare urare în 
sănătatea regelui Wilhelm [al Angliei] și a Statelor [Generale] ale Olandei şi 
chiar turcii însuşi au fost alături de noi. 

După ce s-a sfirşit ospăţul, domnul s-a retras cu mine într-o altă odaie 
unde stind turcește, pe perne, am vorbit de lucruri felurite, în timp de două 
ceasuri, cu cafea şi tutun. Cind m-am despărțit, în sfirsit, de el, mi-a dăruit 
un cal şi a poruncit să fiu însoţit pină la gazda mea, cu aceleași dovezi de cin- 
stire ca la venire” 16. 


Peste cîțiva ani, la sfirșitul lunii octombrie 1697, stiolarul boem Georg 
Franz Kreybich (1662—c. 1736) a fost primit cu cinste la Curtea domnească 
din București, deoarece un consilier orăşenesc din Braşov, la care fusese găz- 
duit, a trimis domnului un dar din partea orașului cu prilejul căsătoriei dom- 
niţei Ilinca Brincoveanu cu paharnicul Scarlat, fiul influentului dragoman al 
Porții, Alexandru Mavrocordat Exaporitul. 


„Și eu, de asemenea — povesteşte Kreybich — am făcut un mic dar 
de pahare și astfel am avut cinstea de a prinzi la masa de nuntă, la care au 
luat parte domnul, patriarhul **** și cei mai de seamă dregători. lar după ce 
domnul a cumpărat pahare pentru 200 de taleri, mi s-a dăruit postav engle- 
zesc pentru o șubă. 


A fost veselie și aveai ce vedea, tot lucruri vrednice a fi văzute, căci 
după terminarea ospăţului, în aceiași sală în care se prinzise, a fost ridicată 


* Probabil mănăstirea Mărcuța sau mănăstirea Plumbuita. 

++ Mareş Băjescu, mare vornic (7 ian, 1666—24 febr, 1669). 

15 Ibidem, p. 718—719. 

+*+% Leopold I (1658—1705), împărat romano-german. 

18 Ibidem, vol, VIII, Bucureşti, 1983, p, 55—56. 

»as* Dosithei al II-lea Nottara, patriarh al Ierusalimului (23 ianuarie 1669— 
7 februarie 1707). 

o cetate, impresurată de turci, iar în cetate erau nemți. Turcii băteau cetatea 
cu tunuri și bombarde şi-i sileau să se predea și să ceară pace. 

Și s-au făcut şi multe alte jocuri şi tot felul de dansuri, turceşti, ară- 
bești, chinezeşti, tătăreşti, franțuzeşti, spaniole și leşeşti și ea a ţinut toată 
noaptea pînă la ziuă. Nu le pot descrie pe toate cite au fost “17. 

Asupra primirii solemne făcute la București, în 1702, lordului William 
Paget, fostul ambasador al Angliei la Poartă și unul din mediatorii păcii de la 
Karlowitz, dispunem de trei relaţii: una internă, anume cronica oficială de 
Curte a lui Constantin Brincoveanu, redactată de logofătul Radu Greceanu 
şi două externe, una aparținind lui Edmund Chishull (1670—1733) capelanul 
ambasadorului, erudit numismat și cărturar și cealaltă unui secretar anonim 
al amintitului diplomat. 

Să dăm întiietate lui Chishull și să-l lăsăm să-și depene povestea sa spre 
a o compara apoi cu celelalte două. Clericul anglican relatează următoarele: 

„Cam pe la orele 7 azi dimineaţă, 24 aprilie [1702], excelența sa adică 
ambasadorul a pornit şi s-a pregătit pentru intrarea sa în Bucureşti... 
Nu departe de conac i-a ieşit înainte o caretă bogată trimisă din partea dom 
nului Țării Românești. A fost salutat de cei doi fii mai mari * ai acestuia şi 
escortat de o gardă de vreo cinci sute de oameni. Excelenţa sa s-a suit în 
caretă şi, precedat de gardă, și-a făcut intrarea [in București] pe la orele 
nouă cînd a fost condus la un palat neocupat al domnului lingă acela al reşe- 
dinței sale şi rugat să se folosească de el ca şi cum ar fi al său 1€.... 

În după amiaza aceasta a venit domnul călare prin grădina cea mică 
in vizită la excelența sa care l-a întimpinat la poarta grădinii și abea l-a in- 
duplecat să treacă cel dintii pe scară. S-a înapoiat acasă peste o oră, dind prilej 
unchiului său Constantin Cantacuzino — care ţine slujba de mare stolnic... 
al acelei Curți — să-i arate excelenţei sale aceiași dovadă de cinste, 


Numele domnului este Io Constantin Basarab şi se bucură de domnie 
de treisprezece ani, urmind lui Șerban Cantacuzino, fratele amintitului stolnic 
Constantin. El este un sprijinitor al ordinei şi disciplinei în ţară, un ctitor al 
reinvierii arhitecturii, un ocrotitor al învățăturii și la București şi în celelalte 


1? Ibidem, p. 127—128. 

* Secretarul anonim al lordului Paget scria astfel: „În ziua a 24-a domnul Țări 
Româneşti şi-a trimis doi fii ai săi la preaînălțatul sol, împreună cu unchiul său, Mihail 
Cantacuzino, conducătorul suprem al oastei, şi împreună cu marele paharnic și toţi cei 
lalţi slujbași şi dregători ai Curţii sale şi cu două trupe de călărime, care l-au primit 
pe sol și l-au dus în propria caretă a domnului, împreună cu cei doi fii ai acestuia, 
în orașul Bucureşti, unde este reședința domnului, după o oră şi jumătate de drum“. 
Cf. Călători străini..., VIII, p. 220. 

Cronicarul Radu Greceanu precizează: „Însă după ce [solul] au venit pină la conacul 
dă la Popeștii Hrizii vistiarul. ,. măria sa, a doua zi, dinsu dă dimineaţă au gătit pre 
amindoi cei mai mari fiii mării sale, pă Costandin şi pă Ştefan, împreună eu 3 boiari 
mari Mihai Cantacuzino vel spătar, i Şărban Cantacuzino vel paharnic, i Radul Izvo 
reanul vel stolnec cu toată călărimea şi cu carita mării sale, Și işindu-i înainte la Văcărești 
în deal, s-au împreunat cu diînsul“. Cf. Istoria domniei lui Constantin Brincoveanu voievod 
(1688—1714), (ed. Aurora lies) Bucurestii 1970, p. 138, 

18 Jbidem, p. 196. După secretarul anonim: „Cind s-a ajuns aproape de palatul 
domnesc, au fost slobozite toate tunurile de la Curte, iar toţi ostașii erau rinduiţi într-un 
lung şir de-a lungul uliţelor. A fost găzduit în palatul părintesc [de la poalele dealului 
Mitropoliei], unde l-a vizitat însuşi domnul de cum a sosit solul şi i-a urat bun sosit 
Şi puţin după aceea unchiul domnului, preainălţatul Constantin Cantacuzino, vizitindu-l 
şi el şi-a împlinit datoria cuvenită“, 

Radu Greceanu scria: „Aducindu-l (pe sol] cu mult şi frumos şi mare alai pină la 
casele mării sale, unde gazda îl gătise, acolo pogorindu-să din carită, l-au suit coconii 
pină sus în case şi făcind ţărămoniile ce s-au cuvenit, au venit coconii la Curte, împreună 
cu trimișii boiari. ,.“, cf. Istoria domniei. .., p. 138, 

locuri din Principate, în care a introdus două sau trei tiparniţe şi de aici 
a scos o serie de cărți cu folos... 


Este în virstă de vreo patruzeci şi şapte de ani și are zece copii, patru 
dintre ei băieţi [Constantin, Ştefan, Radu şi Matei]. Al doilea dintre ei, în 
virstă de 14 ani, este bine instruit în limbile latină și greacă. 


Este de o fire afabilă, blindă şi îndatoritoare, mărinimos, grijuliu de 
educarea familiei sale și un mare ocrotitor al religiei și prin urmare darnic 
în cheltuielile pentru tipar şi împărțirea de cărți, ridicarea de mănăstiri, 
impodobirea bisericilor şi alte fapte evlavioase. 


Unchiul său, Constantin Cantacuzino stolnicul este un om mai în virstă, 
care a călătorit prin mai toate părţile lumii, este priceput în controversele 
religiei sale, ca și în ştiinţele liberale, este de asemenea foarte cunoscător în 
ale politicii şi prin sfatul său sprijină pe domnul de faţă spre cinstea gi folosul 
țării”, 

Chishull relatează apoi despre marele ospăț oferit a doua zi de către 
Brincoveanu în cinstea alesului oaspete. La 25 aprilie „la orele nouă exce- 
lența sa a întors vizita domnului, care l-a primit în capul scării şi l-a întreţinut 
mai întii vreo oră și jumătate stind de vorbă cu el, după care excelența sa 
a fost condusă în sala de mincare, unde era întinsă o masă lungă și bogat 
încărcată, la care s-au așezat la cină domnul și excelența sa la dreapta lui. 
De partea cealaltă a excelenţei sale ședeau cei doi fii mai mari ai domnului, 
ginerele său, împreună cu ceilalți boieri ai Curţii. De cealaltă parte a domnului 
ședeau în ordinea cuvenită membrii suitei ambasadorului împreună cu meh- 
mendarul nostru, contele Toma * [Cantacuzino] şi alţii. 


Masa s-a prelungit mai bine de şapte ore în care timp au urmat multe 
rinduri de bucate deosebite constind din mincări alese şi scumpe cu belşug 
de vinuri minunate şi cu închinarea ceremonioasă a multor sănătăţi, mai 
întîi pentru sultan [Mustafa al II-lea (1695—1703)], impăratul romano- 
german [Leopold I] şi.regina Angliei [Ana Stuart (1702—1714)], toate pe 
rind însoțite de salve trase de soldățimea din curtea alăturată. 


Aici au fost martorii unor dovezi neobișnuite de curtenie, ospitalitate 
şi purtare amabilă din partea boierimii române, dar îndeosebi a domnului 
insuși, care a băut în sănătatea şi norocul fiecăruia dintre străinii de la masă. 


La încheierea recepţiei a îmbrăcat excelența sa un contăş lung de mă- 
tase făcut după moda din Țara Românească şi căptușit cu o blană de samur 
foarte frumoasă, după care excelența sa și toată suita s-au întors la locul lor 
de găzduire“ 1°, 


* Toma Cantacuzino, fiul lui Matei și văr cu Constantin Brincoveanu. 

19 Ibidem, p. 496—1497. Secretarul ambasadorului relata, la rîndul său, că „in 
ziua a 25-a domnul Ţării Românești şi-a trimis ginerele ca să-l poftească pe sol la ospăț. 
Aşadar solul şezind în careta domnului împreună cu ginerele acestuia, trecînd pe ulițele 
pline de ostași înșiraţi în ordine, a intrat în palatul domnului și — primit la ospăţul stră- 
lucit — a stat în capul mesei, la dreapta domnului. De cîte ori se închina în sănătatea 
cuiva, se slobozeau toate tunurile și chiar puştile soldățimii. Numărul oştimii e socotit 
la trei mii. La sfîrşitul mesei domnul l-a dăruit pe preaînălţatul sol cu o haină de blană 
de samur“, cf. ibidem, p. 220. 

Cronicarul Radu Eccomi adaugă alte amănunte: „A doua zi, deci stmbătă, porun- 
cind măria sa Vodă de s-au tmpodobit toți, trimis-au pre ginerile mării sale Radul beizade, 
feciorul lui Iliaş Vodă, cu carita cea mai frumoasă împreună și cu alte trei carite, pentru 
boiarii lui să fie şi cu mulțime dă pedestrime la sol, de l-au adus la Curte. Carele după 
ce au sosit la scară, iată acolo era iarăși amindoi coconii mării sale de l-au primit şi 
pină sus în foișor [|], aducindu-l pre scara cea mare. Acolo era şi măria sa Vodă cu 
alţi boiari dimpreună. Şi aşa cu mare cinste primindu-l, partea cea dreaptă i-au dat. 

Capelanul Chishull relatează apoi ceremonia despărțirii lordului Paget 
de către domnul Țării Româneşti: „În dimineaţa aceasta [luni 27 aprilie] 
domnul a făcut o nouă vizită excelenţei sale care i-a întors-o în aceiaşi după 
amiază şi in acelaşi timp și-au luat rămas bun, răminind adînc pătruns de 
generozitatea, curtenia şi prietenia primirii sale la această Curte. După ce s-a 
întors de la domn a primit în vizită de plecare pe stolnicul Constantin Canta- 
cuzino Care i-a înfățișat în dar un cal frumos de rasă românească și în acelaşi 
timp i s-au mai trimis și alți doi de aceiași rasă și calitate din partea domnului. 
lar excelența sa a răspuns la darul lui Constantin prin dăruirea unui inel çp 
un diamant prețuit la 300 de lire sterline“ 20. 

Despre citeva ceremonii bisericeşti din timpul domniei lui Constantin 
Brincoveanu ne povestește ieromonahul rus Ipolit Vișenski care a ajuns la 
București în ajunul Crăciunului anului 1707, fiind găzduit la mănăstirea 
Sf. Sava. El spune că a asistat la tirnosirea bisericii Sf. Gheorghe Nou, refă- 
cută din temelii de Constantin Brincoveanu, care a avut loc în duminica de la 
20 decembrie 1707. Slujba religioasă a fost făcută de patriarhul Ierusalimului 
Hrisant Nottara şi de Gherasim, patriarhul Alexandriei înconjurați de un 
mare sobor alcătuit din: 12 mitropoliți, arhiepiscopi și episcopi, 12 arhimandriţi 
şi egumeni, patru diaconi, doi arhidiaconi. 

„Era adunare mare, multă lume, nu numai în biserică, ci şi în ograda 
bisericii; de asemenea erau şi mulți turci şi se uitau la așa numită ceremonie“. 


Voievodul Constantin Brincoveanu a venit însoțit de cei trei feciori 
ai săi, Constantin, Ștefan, Radu și de marii boieri. „Boierimea e îmbrăcată 
tot în aur, iar voievodul în samure azurii. Veștmintele preasfinţitului erau din 
fir de aur cu pietre scumpe de mărgăritare“. 

La masa care s-a dat după slujbă, patriarhul Alexandriei a fost condus 
de voievod şi de un fiu al lui, iar patriarhul Ierusalimului de unchiul voie- 
vodului, Mihai Cantacuzino, şi de un alt fiu, „mantiile lor fiind ţinute pe braţe 
de către boiari”. 


„După masă, patriarhul Alexandriei a plecat într-o caretă de aur cu 
zece cai, cu multă cinste, înconjurat de numeroase slugi, la mănăstirea închi- 
nată mănăstirii Ivirului de pe [la] Athos. După aceea a fost condus voievodul 


Intrind deci în Divan, era foarte în bună tocmeală orînduiți toată căpitănimea, 
ceaușii, i stegarii slujitoreşti. Dupre aceia în scaunul domnesc pre dînsul puindu-l și 
măria sa pre pat şăzind, după multă vorbă ce au avut singuri numai, și la masă l-au 
pus. Căruia mare cinste făcindu-i, dă o parte dăspre dreapta toţi boiarii lui puind, iar 
dăspre partea stingă din cotro măria sa Vodă șădea, boierimea ţărăi. 

Ba citeva ori cu tunurile au dat și cu pușcele, închintnd pentru sănătăţi... Dat-au 
şi cu puşcile numai, iar pentru sănătăţi. Închintnd şi de veselie mare s-au și îmbătat 
attta el [solul] cit și boiarii lui, (măcar că dă nimeni n-au fost siliţi). După ce deci dă 
la masă s-au sculat, l-au îmbrăcat măria sa Vodă cu un conteș al mării sale, cu spinare 
de samur şi puindu-l în carită, iarăși cu ginerele mării sale, la gazda ca să se odihnească 
l-au trimis“, cf. Istoria domniei. . ., p. 138—139. 

Pentru ziua de duminecă 26 aprilie, atit secretarul anonim cit și Radu Greceanu 
dau amănunte ce lipsesc din jurnalul lui Chishull Astfel, cronicarul Greceanu spune că 
„luni. .. după prînz, poftind solul ca să vie la măria sa, însă numai cu halaiul oamenilor 
lui ; așa au venit cu caritele lui, cu oamenii și cu parataxis a lui ce avea. Deci măria sa 
în foișorul cel mare, dăspre grădină, cu cinste primindu-l, mult șăzind, ş-au luat zioa 
bună şi s-au dus la gazdă. După aceia, marţi, dinsul dă dimineaţă, cu acelaşi alai dintii, 
cu aceiaşi boiari şi cu cartita cea frumoasă, cu ginerele mării sale, așa cu alai frumos din 
tirg scoţindu-l pînă dă marginea tirgului, luîndu-și zioa bună boiarii dă la dinsul, s-au 
întumnat înapoi, mergind cu dinsul un steag dă slujitori și cu acei dintti orînduiţi 
numiți boiari, cu toate cele dă trebuinţă-i grijit, pînă la Rucăr l-au dus și de acolo 
pînă la ţinutul nemţesc“, cf. Istoria domniei... , p. 139. 

2 Ibidem, p. 198. 

cu toată oștirea lui, şi s-a dus la Curtea sa, iar patriarhul Ierusalimului a 
rămas la mănăstirea Sf. Gheorghe“ 21. 

Ieromonahul Vişenski ne mai povesteşte şi desfășurarea slujbei făcută 
de Bobotează (6 ianuarie 1708) la București, la biserica domnească de la 
Curtea Veche, unde fusese construit un loc anume pentru soțiile marilor 
boieri. „Aveai la ce să te uiţi acolo, era multă lume domnească adunată.., 
De-a lungul bisericii era pusă o masă lungă, acoperită cu covoare scumpe; 
s-au adus două cruci și toate cele pentru sfinţirea apei“. 

Patriarhul Gherasim al Alexandriei n-a putut participa fiind bolnav 
şi bătrin, împlinise virsta de o sută de ani. Slujba a fost făcută de patriarhul 
Jerusalimului înconjurat de arhierei şi de tot soborul. El, împreună cu ciţiva 
oameni, s-a dus la riu „fiindcă alăturea de Curte curge Dimboviţa. Curind 
patriarhul a cufundat crucea în riu şi deodată toţi purtătorii de arme au tras 
de cite trei ori şi au dat şi cu tunurile şi tot felul de jocuri au fost şi focuri 
şi clopotele au sunat“. După întoarcerea de la riu, la biserică, patriarhul 
a botezat pe voievod şi pe doamnă şi pe toţi care erau acolo. Apoi, la palat, 
a fost „masă cu muzici“. 


Primit a doua zi de Brincoveanu, Vişenski l-a informat că se duce în 
pelerinaj la Țarigrad (Constantinopol), fapt pentru care domnul i-a îngăduit 
să se ducă cu carele domnești ce transportau tributul la Poartă și a poruncit 
să i se dea 35 lei de drum 2. 

În sfirșit, interesante amănunte asupra vieţii de la Curtea domnească, 
din timpul lui Brincoveanu, ni le furnizează însăşi secretarul florentin al dom- 
nului, luminatul cărturar Anton Maria Del Chiaro (1669—după 1727). Privi- 
tor la regimul oaspeţilor străini ai lui Vodă, iniţiatul italian mărturiseşte: 
„Cind ajunge... străinul în oraș — şi cu atit mai mult dacă e reședința dom- 
nului — e primit cu toată cinstea, potrivit cu rangul lui... dindu-i-se găz- 
duire fără plată, aducindu-i-se de vreunul din nobili [boieri], piine, vin şi 
talere cu mincare şi aceasta tot timpul cit rămine acolo... Cu atit mai virtos 
cind străinul merge în Țara Românească anume chemat“, în primul rind de 
către domn el „este primit cu toată atenţia cuvenită de căpitanul de graniță, 
căruia i s-au trimis dinainte porunci în această privinţă“. Oaspetele primește 
„locuinţă, hrană, cai și căruțe... de la un loc la altul, pină ajunge în orașul 
de reşedinţă al domnului, care dă dispoziţii pentru găzduirea străinului, 
dindu-i-se îndată tainul zilnic de carne, piine şi luminări. Apoi, după rangul 
persoanei se obișnuiește să i se mai dea piine şi vin de la Curte şi o sumă 
lunară de bani de la Vistierie... 

Pe lingă diferitele daruri pe care obişnuieşte să le facă domnul la zile 
mari, îndeosebi străinilor care sint atunci în slujbă la Curte, mai dăruieşte 
fiecăruia din ei, de Paşti, o bucată de postav și una de atlas ca să-şi facă o 
haină şi vestă de vară, fiind mai bine ca străinul să umble imbrăcat după 
obiceiul ţării, pentru a nu bate la ochi turcilor, care vin zilnic în Țara Româ- 
nească și care nu privesc cu ochi buni porturi şi obiceiuri deosebite de ale 
lor“ 23, 

Del Chiaro ne înfăţişează cel dintii, în izvoarele cunoscute nouă, o 
inmormintare domnească și anume aceea a doamnei Pulheria, născută Ciuchi, 
a doua soţie a lui Nicolae Mavrocordat (1715—1716, 1719—1730) cu care se 
incepe şirul domnilor fanarioți din Țara Românească. 


31 Jbidem, p. 248 și 249. 
33 Jbidem, p. 249—250. 
33 Ibidem, p. 375—376. 

Astfel secretarul italian scrie că în anul 1716 în vinerea dinaintea Rusa- 
liilor [18 mai] a murit la Bucureşti, ca lăuză, la citeva zile după naștere, 
soția domnului Alexandru Mavrocordat. 

„Prin bătaia tuturor clopotelor s-a dat de știre că a murit doamna. 
În acelaşi timp au fost deschise temniţele și sloboziţi toţi cei închişi, atit 
pentru pricini civile cit şi pentru crime şi acest lucru se obişnuiește la moartea 
oricărei rude apropiate a domnului, pentru ca acești nenorociţi să se roage lui 
Dumnezeu pentru sufletul ei...“ 

Trupul neînsuflețit al doamnei „imbrăcat fastuos, a fost ridicat pe o 
masă mare, acoperită cu covoare într-una din sălile de primire, avind în jur 
patru făclii aprinse. Avea pe piept o icoană, unde era zugrăvit chipul Sfintei 
Fecioare, cu copilul în braţe. 

Îndată ce s-a răspindit vestea morţii, toate jupinesele de rangul intti 
s-au dus la curte pentru a petrece la groapă pe răposata lor doamnă; gedeau 
de jur imprejur, în acea sală, falnice și nemișcate într-o tăcere adincă şi 
jalnică. 

Sosind dimineaţa de simbătă, s-au pregătit toate cu cel mai mare fast 
cu putinţă pentru inmormintarea care a avut loc în biserica Mitropoliei din 
București, în chipul următor: pe la orele 12 toată garda seimenilor care erau 
inșiraţi în acest scop, pe două rînduri, în marea curte a palatului, a început 
să pornească pe jos, doi cite doi, fiecare cu o luminare şi fără arme. Urmau 
după aceia alți soldaţi, numiţi cazaci, în același chip. După ei veneau toate 
breslele de meșteșugari și în urma acestora corpul constituit al stărilor. Au 
luat parte toţi parohii bisericilor din București, purtind patrafire şi de ase- 
menea stareții mănăstirilor, fiecare cu prapurele desfășurat al bisericii sale. 

n acel timp a fost ridicat trupul neînsufleţit al doamnei ce a fost 
pus mai întîi într-un sicriu căptuşit în întregime cu atlas roșu, ca şi capacul 
său ce era purtat pe umăr de un căpitan de soldaţi, îndată după coșciug. 
Acesta era purtat de şase dintre primii dregători ai ţării care sint: marele 
ban, marele vornic, marele logofăt, marele spătar, marele vistier şi marele 
clucer, Aceşti boieri erau apoi schimbaţi cu alţii care le luau locul. 

Cind a început să coboare pe scară, domnul a ieșit dintr-o încăpere unde 
stătuse de vorbă cu patriarhul Alexandriei *, care se afla la dreapta sa, a mers 
pe jos în urma răposatei doamne îmbrăcat în roşu ca și fiul ** său (singurul 
fiu de la prima sa soţie). Venea apoi marea boieroaică *** cu faţa acoperită de 
o glugă lungă de zăbranic negru, apoi toate jupînesele țării urmate de paispre- 
zece sau cincisprezece roabe îmbrăcate în portul grecesc și despletite, care îşi 
boceau cu atit amar stăpina lor moartă, încît într-adevăr te cuprindea mila. 
La urmă de tot veneau caretele doamnei, trase de şase cai albi. 

În sunetele tuturor clopotelor, cortegiul de inmormintare a ajuns la 
biserica Mitropoliei unde a început trista slujbă bisericească, încheiată cu rugă- 
ciunea de înmormintare ce a fost rostită de arhiepiscopul mitropolit **** al 
Ţării Româneşti (care din cauza podagrei nu putuse urma cortegiul). După 
aceia cei mai înalţi ierarhi, şi mai întii amintitul patriarh, s-au dus să sărute 
acea icoană așezată pe pieptul adormitei doamne. După ierarhi a venit şi 
domnul, urmat de fiul său, pentru a-și lua ultimul rămas bun. Acesta a fost 
insoţit de atitea strigăte şi bocete, încit urechile îţi erau asurzite și mintea 
zăpăcită. În sfîrşit sicriul cu rămășițele păminteşti, ridicat de cei șase mari 


* Samuil, patriarhul Alexandriei (1710—1723). 

«= Scarlat Mavrocordat. 

+++ Probabil soţia marelui ban, socotit primul dintre boieri. 

+++ Mitrofan, mitropolit al Ungrovlahiei (septembrie 1716—1719). 

dregători, a fost dus la groapă şi acolo a fost acoperit cu capacul despre 
care am vorbit, căptuşit tot cu atlas roșu ca și coşciugul. 

După ce acesta a fost coborit în groapă, patriarhul ţinind în mină 
o sapă, a luat puţină ţărină din patru părţi, în formă de cruce, şi a arun- 
cat-o peste sicriu, cintind psalmul al XXIII-lea care începe [astfel]: „Al 
Domnului este pămîntul şi tot ce este pe pămînt“ etc. Atunci și domnul 
ingenunchind a luat un pumn de țărină și l-a aruncat jos, ceea ce a făcut şi 
fiul său, urmaţi apoi de alții pînă s-a umplut groapa cu pămînt. 

După terminarea slujbei s-a dat fiecărui ierarh cite o basma frumoasă 
de vreo 4 pină la 6 ţechini * una, şi înfășurate în ea se aflau citeva monede 
de aur, potrivit cu rangul fiecăruia. Apoi domnul a încălecat şi urmat de toţi 
boierii, s-a întors la curte unde se și făcuseră toate pregătirile pentru pome- 
nile de împărţit săracilor pentru sufletul răposatei“ 24. 

Vremurile de restriște care au urmat: războaie, epidemii și alte calami- 
tăți naturale au împiedicat primirile de oaspeţi mai de seamă la reședința 
din București a domnilor fanarioți. Totuși, în timpul Războiului austro-ruso- 
turc din 1736—1739, vizita emisarului secui Kelemen Mikes — fost luptător 
în oștirea curuților și tovarăş de pribegie al răposatului principe al Tran- 
silvaniei, Francisc al II-lea Rákóczi — este una din puţinele înregistrate în 
Bucureștii acelor vremuri. 

Demnitarul transilvănean, slujind acum pe fiul lui Francisc, principele 
losif Rákóczi, aliat cu turcii împotriva Habsburgilor, a fost trimis în două 
rînduri la Constantin Mavrocordat, domnul de atunci al Țării Românești. 

În jurnalul său — scris sub formă epistolară — Mikes aminteşte că 
în luna martie 1738 sosind în București unde, m-au fost trimes principele 
[Iosif] să duc cuvint de bun găsit lui Constantin Vodă, carele m-au primit 
cu mare cinste şi au pusa mă duce dinaintea sa cu mare pohfală **. Cit am 
șezut acolo, vodă m-au ţinut după cuviință și așijderea mi-au dat slobozenie de 
îndărăptare“ 25, 

Mikes şi-a reînnoit vizita în Bucureşti la 11 iunie 1739 fiind însoţit de 
această dată și de alți doi emigraţi, Pâpai Jânos și Zay Zsigmond. El poves- 
tește că „aice ne-au întimpinat cu mare cinste în laturea tirgului, că ne aștepta 
prinzul gata la o mănăstire ***. Voievodul l-au trimes la noi pe exaporitul 
său ce se cheamă secretariu şi tot acela ne-au ospătat în numele voievodului. 

După prînz ne-am dus În tirg cu mare pohfală cu carita mării sale Con- 
stantin Vodă... şi am stat faţă cu măria sa aproape un ceas de vreme. Ochii 
măriei sale stau cîș, dar mintea nu, că are îndeajuns, săvai că iaste altminteri 
croită... Nu zic că iaste întru totul ca un voloc, dară nice mult îi lipsește, 
că fără istov numai a te prinde într-însa voiesc. 

Vodă are casă și grădină în latura orașului ****. Acolo am stătut faţă 
cu măria sa. Și acolo iaste tabăra lui... ziua şade în casă iară noaptea doarme 
sub cort, căci atita vreme cit vizirul ***** se află în tabără, voievozii țării 
aşijderea în tabără trebuiesc să steie... şi tot așa pină ce vizirul îşi ridică 
tabăra sa. lară Vodă ne-au dat carita și cai de poştă şi o sumă de căruţe. 


* Techin = veche monedă de aur, arabă și italiană. 

3 Ibidem, p. 383—384. 

«+ Pohfală = pompă, fast, strălucire. 

5 Mikes Kel6men, Scrisori din Turcia (ed. D. Veress, G. Păteanu și introducere 
P. Cernovodeanu), București, 1980, p. 185, 201. 

*+* Mănăstirea Văcărești, ctitoria lui Nicolae Mavrocordat. 

++% Casele domneşti de la Foişor, ridicate de acelaşi Nicolae Mavrocordat. 
1739) »x++* Yeken-Mehmed paşa, mare vizir otoman (19 decembrie 1737—22 martie 

739). 

Deci, cu ajutorul lui Dumnezeu, miine zi purcedem dintru acesta loc [la Iași]. 
Și mai va [vrea] să ne deie citeva cătane întru alai la drum“ 2. 

În sfirşit în ultima şedere a lui Mikâs în București, din toamna lui 
1739 pînă în primăvara lui 1740, emisarul secui nu s-a mai bucurat de pre- 
ţuirea lui Constantin Mavrocordat. Astfel, la 23 octombrie 1739, el spunea că 
„voievodul — care au fost totdeauna cu bunăvoință către mine — s-a schim- 
bat de la o vreme, că n-am făcut pe voia sa“ 27. 

Nu se cunosc motivele răcirii raporturilor dintre domn și Mikâs, dar 
se poate presupune că Mavrocordat, căruia îi plăcea să fie înconjurat de stră- 
ini cultivați, i-a oferit pribeagului secui vreo slujbă la Curtea sa, pe care 
însă n-a acceptat-o, preferind să se întoarcă în Turcia, unde trăia în mijlocul 
restrinsei colonii de emigrați maghiari de la Tekirdağ, foști sprijinitori curuţi 
ai principelui Francisc al II-lea Rákóczi. Aşadar, noua ședere a lui Mikés la 
Bucureşti, a fost tristă, îngreunată și din pricina unei ierni foarte grele în 
care frigul și lipsa alimentelor a provocat mare suferinţă în rindul tuturor 
locuitorilor. El a părăsit orașul de abia în mai 1740, într-o perioadă mai 
liniştită, cînd drumurile erau mai sigure după încheierea păcii de la Belgrad 
între turci și adversarii lor (18 septembrie 1739). 

De la această dată au trecut aproape patru decenii pină cind aflăm 
o cu totul altă ceremonie oficială de primire a unui sol la București și anume 
aceea a ambasadorului țarinei Ecaterina a II-a, cneazul Nikolai Vasilievici 
Repnin (1734—1801), în drum spre Poarta otomană, pentru a ratifica pacea 
de la Kuciuk-Kainargi (10/21 iulie 1774), în urma încheierii victorioase a 
unui nou război ruso-turc (1768—1774). 

În jurnalul soliei se arată că la 1 septembrie 1775 „la orele șapte dimi- 
neaţa, înainte de a ajunge la vreo 5 verste * de București, ambasadorul şi 
ambasadoarea ** au fost intimpinaţi de către domn *** [Alexandru Ipsi- 
lanti] şi soţia **** sa [Ecaterina]... Au fost conduși la corturi special amena- 
jate unde li s-au servit diferite răcoritoare și fructe“. 


Din însemnările timpului (condica Grigore Dim. Ghica) aflăm că domnul 
ţării împreună cu soţia sa și cei doi fii s-au dus la Văcăreşti însoţiţi de un alai 
foarte mare, călări și pedeştri — care totaliza un număr impresionant de 
oameni îmbrăcaţi în uniforme și haine de sărbătoare. 


„După ce ambasadorul s-a ospătat, după o îndestulată odihnă, domnul 
i-a cerut îngăduința de a pleca mai înainte şi i-a adus un cal cu valtrapuri 
împodobite, cu care [ambasadorul] a avut curtenia de a-l înştiinţa că-l va 
călări la intrarea sa în oraş.,. Ambasadoarea, care a dat voie de asemenea 
doamnei ţării să plece mai înainte, s-a urcat în caleașca ei şi s-a îndreptat 
cu toată suita ambasadei înspre capitală, la fel ca și la lași“. 


Ambasadorul Repnin, cu întreaga lui suită, și-a făcut intrarea în Buqu- 
reşti însoțit de alaiul ***** pe care domnul i l-a pus la dispoziţie. 


2 Mikes Kelemen, op. cit., p. 201—202. 

2 Ibidem, p. 214. 

* Verstă = unitate de măsură pentru distanţe folosită altădată în Rusia (1,067 km). 

** Prințesa Repnin, născută Kurakin, nepoata influentului om de stat, contele 
Nikita Ivanovici Panin. 

*** Alexandru Ipsilanti, în prima sa domnie din Ţara Românească (1774—1782). 

*exx Ecaterina Ipsilanti, născută Moruzi, sora domnului Moldovei, Constantin 
Moruzi (1777—1782). 

+*+% „Steagul cu catanile ţării înainte, şi catanile după steag, căte doi potri 
viți ; aceştia sănt ca niște călăuze și după dănșii urmează tot alaiul. 

Catanile du peste Olt, călări căte doi potriviţi, și cu postelnicul lor după dănsul, 
cu polcovnicul dă Cerneţi. i 

„Doi fii ai domnului [Constantin şi Dimitrie] mergeau înainte în antu- 
rajul ambasadorului în care se mai afla şi mehmendarul Porții și marele ban 
Mihai Cantacuzino, numit consilier de stat în Rusia. Din nou, la intrarea 
convoiului în București s-au tras clopotele [bisericilor], salve de tun şi puști 
şi s-a oferit o recepţie cu răcoritoare la reședința ambasadorului care a sosit 
la Bucureşti la orele două după amiază“. 


Pe ziua de 2 septembrie „s-a ivit în zori marele postelnic * al Curţii 
venit să se intereseze de starea sănătăţii ambasadorului şi a ambasadoarei. 
Generalul adjutant Ronţov, din conducerea ambasadei, a oferit daruri pen- 
tru domn și soția sa. La orele 11, ambasadorul, cu întreaga sa suită, a făcut 
o vizită domnului. După prînz, ambasadoarea a vizitat pe doamna ţării. 
După aceasta, domnul a venit la ambasador şi a stat împreună cu dinsul 
tot timpul şi a rămas la cină. 


Pe ziua de 3, dimineaţa, a venit din nou marele postelnic la ambasador 
şi ambasadoare, prezentindu-le complimente. După prinz soţia domnului 
a venit cu fiica ** ei și cele mai de vază boieroaice de la Curtea ei şi au rămas 
pînă la orele opt seara. În aceeaşi [zi], generalul adjutant Ronţov a invitat 
pe domn cu întreaga familie la prinz pentrua douazi, poftind totodată şi 
pe cei mai mari boieri ai Țării Românești. 

4 [septembrie]. A fost o masă pentru 70 de persoane la ambasador 
unde au fost de față următoarele persoane: domnul, cu întreaga lui familie. 
actualul consilier de stat Cantacuzino, şi cei mai distinși reprezentanţi de am- 


bele sexe din București. După prînz oaspeţii au fost înveseliţi cu dansuri 
naționale, în timp ce ambasadorul și cu domnul jucau cărţi. Înainte de ple- 
care, domnul a poftit pe ambasador și ambasadoare și întreaga lor familie 
să ia prînzul cu dinsul a doua zi. Suita a fost de asemenea invitată. 

5 [septembrie]. Ambasadorul şi ambasadoarea şi prinţesele [fiicele lor) 
și întreaga suită au prinzit la domnul țării. 


Dumnealui beşli-aga cu nsferii, însă 

Neferii toţi, căte doi potriviţi, înaintea beșli-agăi 

Beșli-aga cu tacim după cum să cade şi cu steagul în locul său, după orînduială 

Breasla spătărească 

Lefecii căpităneşti, călări, căte doi potriviţi, cu steagurile lor 

Vel căpitan za leiecii, după orănduiala sa 

Buciumul, şi steagul după dănsul, cu tobă și sărmaci 

Baș-buluc başa după orănduiala sa 

Steagul cel mare după dănsul cu sărmaciul 

Arnăuţii toţi călări, cu steagurile şi zapcii lor, căte doi polriviţi, cu tacim după 
cum să cade 

Scutelnicii pedeştri, asemenea căte doi potriviţi 

Căpitanii și zapcii mici, spătărești, ai scutelnicilor pedeștri, căte doi potriviţi 

4 ogofătul spătăresc į amăndoi potriviţi păntre zapcii, 
Ceaușul spătăresc înaintea spătarului 
Vel spătar, cu podoabă, după obicei A 
Steagul spătăresc, cu trămbiţile, sărmaci, toboșii şi lefecii cu prapore, după obice 
Breasla neguțătorească 

Neguţătorii, căte doi potriviţi, călări 

Starostea dă neguţători la urmă, între dănşii 

Dumnealor veliții boieri, căte doi potriviţi, după osebita foaie ce s-au făcut după 
arhondolighion, de la vel ban pănă la vel clucer dă arie, şi vameşii ce s-au aflat în Bucu- 
rești şi s-au găsit cu cale au intrat în orănduiala dumnealor la alai“. 
* Scarlat Caragea, mare postelnic (3 iulie—26 septembrie 1775). 
** Domnița Ralu Ipsilanti, căsătorită apoi cu marele ban Alexandru Manu (1755— 
1815). 

6 [septembrie]. Ziua numelui înălțimii sale imperiale, prințesa moşteni- 
toare *. Ambasadorul cu întreaga suită au urmărit slujba divină de la mănăsti- 
zea celor 40 de mucenici... După încheierea slujbei, ambasadorul a primit 
vizita mitropolitului ** din București şi a altor doi episcopi *** munteni. 
Ei au fost de faţă şi la masa de prinz la care domnul, familia lui şi intreaga 
Curte fuseseră invitaţi în ziua precedentă. Au fost atunci 700 de tacimuri. 
Muzică vocală și instrumentală s-a cîntat în tot acest timp. Trompete şi 
tobe au răsunat și răpăit în timpul inchinărilor [făcute] în sănătatea înălţimii 
sale. După prinz a avut loc şi un bal. 

7 [septembrie]. La 5 dimineaţa ambasadorul și primul mehmendar 
[al Porții] au mers la vinătoare la invitația domnului, la vreo 5 verste depăr- 
tare de oraș, unde a fost pregătită o masă sub un cort pentru dinsul și suita 
lui şi unde au participat de asemenea și doamna țării şi cele mai distinse boie- 
roaice de la Curtea ei. După aceia, s-a prezentat o comedie turcească, iar 
seara a avut loc o tragere de artificii. Toate acestea s-au terminat la orele 10 
seara după care ambasadorul s-a întors în oraș. 

8 [septembrie]. Această dată fusese hotărită pentru plecarea din Bucu- 
1eşti, dar a fost aminată pentru [ziua] de 11 [a lunii] la cererea urgentă a dom- 
nului Țării Româneşti. S-a preteatat că nu erau încă gata pregătirile în vederea 
plecării. 

9 [septembrie]. Seara domnul și soţia sa, însoţiţi de citeva persoane de 
ambele sexe de la Curte, au venit la ambasador şi ambasadoare și au stat cu 
ci pînă la orele 9 seara. Atunci, actualul consilier, cneazul Cantacuzino a in- 
vitat pe ambasador şi ambasadoare să ia prinzul cu sine a doua zi. El a poftit 
de asemenea și o parte a suitei acestuia. 

10 [septembrie]. Ziua sărbătoririi Sf. Alexandru Nevski. Ambasadorul 
insoţit de suita sa a asistat la slujba religioasă in mănăstirea celor 40 de muce- 
nici, unde s-au înălțat rugăciuni. Întorcindu-se de acolo, ambasadorul şi 
familia sa și cu suita lor au vizitat pe actualul consilier de stat Cantacuzino 
şi au prînzit cu dinsul. Domnul, familia şi întreaga Curte au fost de asemenea 
de faţă. Seara întreaga suită a fost înștiințată de plecarea fixată pentru ziua 
următoare. 

11 [septembrie]. La orele 7 dimineaţa toate echipajele erau gata, nefiind 
înhămaţi doar caii de la carete şi căruțe. La ora 9 au sosit domnul și doamna 
țării la ambasador și ambasadoare şi după ce au stat puţin cu dinşii,au 
ieșit afară din oraş unde era pregătită o gustare de dimineaţă... La ora 
10 ambasadorul a părăsit Bucureştii în fruntea convoiului său alcătuit din 
turci, români şi propria suită. Ambasadorul însuși călătorea într-o caretă 
împreună cu amintitul consilier de stat Cantacuzino, cei doi fiiai domnului 
călărind de o parte şi de alta a carosei“. 

După o călătorie de 4 verste s-a făcut un popas la mănăstirea Văcăreşti 
unde se ridicaseră corturi cu mese în cinstea ambasadorului și a soţiei sale. 
„După ce s-au oprit cîtva timp în acest loc, ambasadorul, după ce și-a exprimat 
toată gratitudinea față de domnitor, a plecat mai departe. La fel și ambasa- 
doarea şi-a prezentat mulțumirile ei“28. Și astfel impunătorul convoi a luat 


* Sofia Dorotea de Württemberg, soția ţareviciului Pavel Petrovici, viitorul țar 
al Rusiei Pavel I (1796—1801). 

++ Grigorie al II-lea, mitropolitul Ungrovlahiei (28 iulie 1760—18 septembrie 1787). 

+++ Chesarie, episcop de Rimnic (12 ianuarie 1774—9 ianuarie 1780)şi Cosma 
Popescu, episcop de Buzău (30 septembrie 1763—9 octombrie 1787), viitor mitropolit. 

23 Afubadele, An Oitoman- Russian exchange of Ambasadors (ed. şi trad, N. Itzkowitz 
si Max Motte), Chicago şi Londra, 1970, p. 140—143. 

calea spre Giurgiu spre a se îndrepta către destinaţia sa, Constantinopol. 

După alaiul și bogatele ceremonii de primire făcute în cinstea lui Rep 
nin, urmează, tot la acelaşi domn, primirea unui alt oaspete.la Curtea 
domnească. 

Iată, de pildă, cum descrie Constantin de Ludolf, fiul ministrului 
Guglielmo de Ludolf, rezidentul Regatului celor Două Sicilii la Poartă, pri 
mirea sa și a unor tovarăşi de drum de către Alexandru Ipsilanti la 15 mai 
1780: „Domnul ne primi bine şi ne vorbi frumos în italiană... Are o fața 
frumoasă şi prietenoasă. Văzurăm de asemenea pe beizadele *, fiii săi, care 
ne primiră la fel cu politeţe şi prietenie... Am luat masa joia trecută la domn... 
La ora prînzului a trimis trăsura ca să ne ia și merserăm cu secretarul ** la 
dinsul... Ne primi într-un chioşce turcesc şi după citva timp ne aşezarăm 
la masă într-un alt chioșc în partea cestuilalt. Servitul se făcea după obiceiul 
nostru... Domnul era așezat intr-un jilț mare de catifea rosie, iar domnul 
cavaler *** și cu mine eram așezați lingă dinsul. După masă, ni se servira 
cafele și narghilele și după citva timp domnul ne propuse o plimbare la Cotro 
ceni, o mănăstire ortodoxă aflată la o oră distanţă de oraş... Se urcă singur 
în careta sa, iar noi în alte două cu beizadelele, care după plimbare, ce n-a 
fost prea lungă, ne conduse acasă şi se duseră la baia **** aflată nu la prea mare 
depărtare de locuinţa noastră. Am mers după aceia să-i vedem şi noi la baie, 
unde ne-au asurzit urechile un taraf de ţigani... Sintem îndestulaţi cu de 
toate de către domn... Cel puţin pîinea este foarte bună, căci sint aici mulți 
brutari nemți, fugiţi din Transilvania, care o fac tot așa de bună ca și la Viena 2? 

Datorită aventurii nesăbuite a fiilor săi, Alexandru Ipsilanti, la cererea 
lui, a fost înlăturat de pe tron şi în locul lui a fost numit domn al 
"Țării Româneşti Nicolae Const. Caragea (1782—1783). Acesta, fiind infor 
mat de sosirea consulului rusesc *****, Ja 14 febr. 1783, a trimis, în cinstea lui, 
un alai care să-l însoțească de la conacul unde poposise pînă la Curtea 
domnească. În cele ce urmează redăm componenţa alaiului, precum și felul 
cum a fost primit de domn. 

Astfel: 

„Polcovnicul de tirg cu 50 cazaci ai lui, după orinduială 

Vel căpitanul de dorobanţi cu 50 de dorobanţi ai lui, cu chivere 

și cu zapciul lui 

Doi postelnicei, doi postelnicei 

Rahtivanul, al doilea pitar 

Al doilea comis, al treilea postelnic 

Ceaușu de aprozi, Vătaful de aprozi, cu oamenii lor 

Vel portaru cu toți portăreii 


Un salahor Un saraciu 
Trei căpitani agiești Careta [domnească] Trei căpitani agieşti 
Cinci ciohodari cu șase telogari Cinci ciohodari 


* Constantin şi Dimitrie, care făcînd o escapadă pină la Viena în 1782, unde a fost 
trimis cunoscutul boier cărturar lenăchiţă Văcărescu ca să-i convingă să se reîntoarcă 
în ţară, au provocat mazilirea la cerere a tatălui lor Alexandru Ipsilanti, la 4 ian. 1782, 
ce a vrut astfel să dovedească Porții că nu a avut nici un amestec în aventura fiilor săi 

** Stephan Ignaz Raicevich, raguzan, ulterior primul rezident consular habsburgi: 
în Țara Românească. 

*** CGuillaume-Emmanuel de Guignard, cavaler de Saint-Priest, fratele ambasa 
dorului Franţei la Poartă, contele François Emmanuel de Saint-Priest (1768—1784) şi 
însoțitor de drum al tinărului Ludolf. 

*«** Probabil o baie turcească. 

22 A, Oțetea. Contribution à la Question d'Orient, Bucarest, 1930, p. 343—344 

*++** Ivan Ivanovici Severin, consul rus la Bucureşti (1783—1787; 1791—1799 

Altă caretă cu doi telegari pentru dragoman “ 20. 

Ajuns la Curtea domnească, consulul a fost întimpinat la poartă de 
patru alai-ceauși şi de ici-oglan-ceauș, iar în interiorul curţii de toată breasla 
marelui spătar (seimeni, neferi, arnăuţi, căpitani, bulucbași) şi de toată breasla 
agiească. 

De la scară pînă la usa Divanului, de-o parte şi de alta se aflau tufeccii 
şi delii Curţii domnești. În Divanul cel mare pină la uşa Spătăriei l-au primit 
cjohodarii, satirii și zapcii cei mari spătăreşti şi agieşti, 

În sfirşit, în Spătărie, pe tron îl aștepta domnul, avind la locurile 
cuvenite: beizadelele, mitropolitul, episcopii și toți marii boieri kalea şi mazili. 

„Intrind consulul înăuntru, s-au sculat măria sa vodă în picioare şi 
așa primindu-l, au şezut măria sa iarăși în scaunul măriei sale. Aşijderea i s-a 
pus şi consulului scaun în dreapta măriei sale, de au şezut, și, lingă dumnealui, 
secretarul său alăturea au şezut. 

Și îndată au început consulul a-i face măriei sale lui vodă proimion 
ce au avut și după aceea şi măria sa vodă către dumnealui. Apoi dulceaţă 
şi cafea numai la măria sa vodă şi la consul, 

După aceasta s-a chemat dumnealui Divan Efendi dimpreună şi cu 
dumnealui Kadi Efendi al Georgiovului [Giurgiu], întimplindu-se a fi aice, 
căruia i s-a dat de cetit beratul împărătesc și cu un firman ce a avut consulul, 
stind toţi în picioare. lar după săvirşitul citaniei făcînd ceauşii davaoa cea 
obicinuită şi stind măria sa în scaun, cum şi consulul şi toţi la locurile lor, 
s-a cetit de al doilea logofăt tălmăcirea beratului în limba românească. 

Apoi, atunci de iznoavă, s-a adus dulceaţă, cahvea la măria sa, la 
dumnealui consul, la beizadele, la cadii, la Divan Efendi, la arhierei și la 
toți dumnealor boierii, de rind. Mai şezind citvași s-a adus şerbet şi afumă- 
toare, și apoi intii Cadiul şi Divan Efendi ieşind, s-a ridicat şi consulul ca 
să iasă, căruia iarăși i s-a sculat măria sa vodă în picioare şi așa, cu același 
alai dintii, s-a dus“?! la locuinţa care-i fusese repartizată. 

Un al doilea alai întocmit de Nicolae Caragea a fost acela făcut pentru 
primirea patriarhului Ierusalimului * la data de 8 iunie 1783, și care avea 
următoarea orînduială: 

„Seimenii polcovniceşti, seimenii bulucbășeşti 

Preoţii din București cu doi protopopi călări 

Trei postelnicei, trei postelnicei, 

Ceauș agiesc, ceauş spătăresc 

Al doilea pitar, polcovnicul de ciocli 

Polcovnicul de seimeni, baș-bulucbașa 

Polcovnicul za tirg, vel căpitanul za lefegii 

Vel căpitanul za seimeni, vel căpitanul za dorobanţi 

Careta gospod cu șase telegari'%2. 

O descriere nu lipsită de umor a primirii făcute de extravagantul domn 
Nicolae  Mavrogheni a  aristocratei engleze lady Elisabeth Craven, 
la 15 iulie 1786, se datorează călătoarei însăşi. Găzduită în casa secretarului 
domnesc, francezul Pierre La Roche, i se trimise acolo o caretă aurită, dar 
demodată „ca din vremea lui Papură Vodă“ care o purta cu alai pînă la 
Curtea Nouă, unde o aștepta Mavrogheni. „Sosirăm .., într-o primă curte 


30 V, A. Urechiă, Istoria românilor, vol. I, București, 1891, p. 286. 
31,32 Ibidem, p. 286—287. 
* Avramie al II-lea, patriarh al Ierusalimului (1775—4787). 

a palatului“ povestește ea „unde trecui printre două rînduri de gărzi, dintre 
care unii erau ieniceri, iar ceilalți arnăuţi. Într-o a doua curte erau alte două 
rinduri de gărzi care se desfășurau de-a lungul îngrădirii unei prispe și pătrun- 
serăm pe acolo într-o sală de audienţe, foarte mare, în colțul căreia se găseaw 
mulțime de perne. Acolo şedea Domnul îmbrăcat în haine turceşti, încon- 
jurat de toţi ofiţerii şi străjile sale. Deasupra capului său erau cozile de la 
cal (tuiuri), coiful cel mare, penajul, frumoasa sabie şi celelalte arme pe care 
le-am văzut purtate cu alaiu în faţa lui la Constantinopol... 

Se serviră cafele şi dulceţuri și cînd mă sculai să-mi iau ziua bună, 
unul din curtenii domnului îmi spuse la ureche să mă reașez şi urechile mele 
fură asurzite de gălăgia cea mai drăcească pe care am auzit-o vreodată, secre- 
tarul spunîndu-mi cu demnitate şi voce gravă: — Este pentru dvs. doamnă, 
meterhaneaua * Domnului. 

Domnul mă rugă apoi să privesc în curte. Văzui trimbițe de toate 
felurile, ţimbale ce erau lovite unele de altele şi tobe de toate mărimile. Citeva 
din aceste tobe care nu erau mai mari decit niște cești de cafea, erau orin- 
duite pe jos, iar nişte oameni aplecaţi cu fruntea aproape la pămint, băteau 
deasupra lor. Fiecare din aceşti muzicanți încerca să acopere zgomotul făcut 
de vecinul său, făcînd unul și mai mare pe cit îi era cu putință“. 

După aceea englezoaica fu condusă spre a fi prezentată doamnei **: 
„Doamna era aşezată după moda turcească și înconjurată de 3 din fiicele 
ei, copile în vîrstă de nouă, zece şi unsprezece *** ani. Cit despre doamnă, 
era o femeie foarte frumoasă care părea să aibă vreo treizeci de ani. Ea se- 
măna mult cu ducesa de Gordon ****... Mă luă de mină și mă așezălingă 
ea. Domnul, pentru a-mi arăta o extraordinară favoare, permise ca d-nul V*****. 
să intre în gineceu şi-l aşeză lingă dinsul... Erau peste 20 de femei în ca- 
meră, dintre care una, în loc de turban purta o căciuliţă de zibelină... Mă 
poftiră [Mavrogheni şi cu Doamna] atunci să iau masa cu ei şi primii, dar 
îi rugai apoi să-mi dea voie să mă reintorc la locuinţa mea. Fusei dar înso- 
țită pînă la trăsură şi străbătui curţile cu acelaşi alai ca la venirea mea. 
Secretarul domnului, care mă însoțea în trăsură, îmi spuse că avea poruncă 
să-mi arate o frumoasă grădină englezească care aparţinea unui boier bătrin 
şi merserăm acolo. Între această grădină şi o grădină de zarzavat a unui 
pastor de ţară din Anglia nu era o mare deosebire. Stăpinul casei era un 
bătrin venerabil ****** a cărui barbă era albă ca zăpada, îmbrăcat cu un anteriu 
şi sprijinit de servitori căci umbla cu mare greutate. Mi s-a oferit din toate 
fructele ce le avea în grădină“. Tot acolo călătoarea întilneşte pe tinăra cv 
“căciulița de zibelină *******, care era fata bătrinului ban Dudescu, în casa 
căruia fusese primită. 

La plecare, domnul i-a dăruit Elisabethei Craven un superb cal arab, 
care-l primise cu citeva zile mai înainte de la un pașă cu 3 tuiuri. 

„Ospăţul fu servit după obiceiurile europene, cum nu mă gindisem“, 
relatează călătoarea. „O masă cu picioare şi scaunul pentru a te aşeza, era 
ceva mai mult decit sperasem. Domnul şedea în capul mesei cu doamna 


* Orchestră alcătuită din muzicanți turci. 

** Mărioara Mavrogheni, născută Scanavi. 

*** Domniţele Sultana, Ruxandra şi Ralu, măritate mai tirziu respectiv cu Mihail 
Manu, Alexandru Manu şi Dumitru Suţu. 

**** Celebră frumusețe a saloanelor londoneze din vremea regelui George al III-lea. 

++++* Un însoțitor al călătoriei, nenominalizat, probabil ofiţerul britanic Vernon. 

+++*** Este vorba de Nicolae Dudescu (m. 1787), fost mare ban al Craiovei (1777—1779 
şi 1781). 

++***** Maria Dudescu. 

de o parte şi eu de partea cealaltă. D-nul V., care a fost de asemenea poftit, 
luă loc în stinga mea. Mai multe femei erau la masă cu noi. Doamna avea 
9 femei în spatele scaunului ei, pentru ca s-o servească. Printre altele se 
puseră pe masă mai multe obiecte de argint care mi s-au părut venite din 
Anglia, adică solnițe, serviciu pentru untdelemn şi oțet, dar se mai găseau 
şi 4 sfeşnice care cred că erau de alabastru, cu garnituri de flori făcute din 
mici rubine şi smaragde de toată frumuseţea. 

În tot timpul ospăţului, ni se cîntă din urita muzică turcească; din 
fericire însă pentru urechile noastre, aceasta era înlocuită din cind în cînd 
de lăutari ţigani ale căror cintece erau așa de frumoase încit ar fi îmbiat 
la joc chiar şi buturugile. Domnul băgă de seamă impresia pe care această 
muzică o făcea asupra mea şi îi puse să cinte mai des decit pe turci... 

După ce am isprăvit cu ospăţul, am trecut în sala cea mare în care 
doamna mă primise la sosirea mea... Pe la ceasurile unsprezece mă sculai 
ca să-mi iau rămas bun. Doamna îmi dărui citeva batiste frumos brodate şi 
am fost silită să cer iertare că nu puteam rămine să petrec un an lingă dinsa, 
ceea ce i-ar fi făcut mare plăcere, spunea ea, căci felul meu de a fi și purta- 
rea mea erau înciîntătoare. 

M-am retras cu același alai care îl avusesem la venire, afară de cele 
aproape 100 de facle care ne luminau și de muzica turcească și lăutarii care 
cîntau, muzicanţii mergind pe lingă trăsura mare și poleită. Acest alai cara- 
ghios și disonanţele îngrozitoare pe care le auzeam, făcură ca să uit serio- 
zitatea pe care mi-o impusesem şi cu toate că secretarul Domnului era cu 
noi, am rîs cu hohote de la palat pînă la casa unde eram găzduită“ 33, 


Este interesant să vedem acum și cazul unei primiri „neoficiale“ făcute 
unui călător, care totuși a avut prilejul să vadă Curtea domnească şi pe 
domn. Astfel influentul comerciant englez William Hunter, cu un însoțitor 
al său, au avut cinstea să se întilnească cu Mihai Suţu la 17 mai 1792, dato- 
rită bunăvoinţei secretarului domnesc Panaiot Kodrikas. „Cum n-am fost 
primiţi în mod oficial, eticheta cerea ca la primirea noastră să nu înștiințăm 
pe nimeni“ povesteşte Hunter. = 

„Măria Sa, într-un costum grecesc era aşezat pe un divan, cu cei doi fii 
ai săi * de partea dreaptă și epitropii și boierii erau așezați după rangul 
lor, de partea stingă. Primirea s-a făcut cu un ceremonial deosebit, darn-a 
fost o zi de mare activitate. Au fost citite unele comunicări şi au fost pre- 
zentate citeva petiţii, în timp ce domnitorul își bea cafeaua, își fuma ciubucul, 
care erau din lemn de cireș, lung de peste șase picioare, cu capătul foarte' 
elegant și cu piesa de băgat în gură, de chihlimbar. 

Toată lumea îi purta mare respect şi de cite ori vorbea, în sală se făcea 
o mare tăcere. Înainte de plecare el a poruncit secretarului său, să ne roage 
să luăm cafeaua cu el în particular, după audienţă. O invitaţie atît de politi- 
coasă nu putea fi refuzată. La timpul hotărît ne-am prezentat la el şi am fost 
primiți cu cea mai mare sensibilitate. Curind după ce ne-am aşezat, au intrat 
mai mulți servitori care, după ce ne-au oferit ciubuc, ne-au servit cu cafea 
şi dulceaţă care amindouă aveau un parfum minunat. El, în general, întreţine 
o curte minunată, dar cum palatul, care era o clădire spațioasă și măreață **, 


33 Lady Elisabeth Craven, A journey through the Crimeia to Constantinople, London, 
1789, p. 302—314. 

* Beizadelele Grigore, mai tirziu caimacam al Țării Românești şi Alexandru 
devenit mare dragoman al Porții (1802—1808). 

** Curtea Nouă din Dealul Spirii. 

arsese în timpul războiului *, domnul actual a fost nevoit să-şi mute reședința 
într-o mănăstire ** și să trăiască într-un chip mai retras. Curtea doamnei *** 
este cu totul deosebită de cea a Domnului, iar la audienţele ei nu sint primiţi 
bărbaţi, afară de anumite zile, care sînt însă foarte rare“ 34. 


Alaiul cu care Alexandru Moruzi a primit pe Kutuzov. Unul din cele 
mai importante alaiuri de primire a unui alt demnitar al Imperiului țarist 
şi oaspete de seamă al țării noastre, a fost acela făcut de domnul Alexandru 
Moruzi lui Kutuzov **** și care, după părerea noastră, a întrecut cu mult 
toate alaiurile de primire făcute ambasadorilor sau celor mai de seamă oaspeţ: 
străini care au trecut prin țara noastră. 

Astfel, în 1793, generalul Kutuzov, fiind numit „ambasador mare lı 
Curtea Rusiei către Poarta Otomanicească“, a fost trimis, cu o numeroasa 
suită, la Constantinopol de către țarina Ecaterina a Il-a pentru schimbul 
instrumentelor de ratificare a păcii care fusese discutată și încheiată la Iaşi 
(dec. 179i—ian. 1792). Ambasada lui Kutuzov a trecut prin țara noastră, 
poposind în diferite localităţi, dar stind mai mult în cele două capitale la Iași 
şi în special la București. 

Intrarea şi poposirea în reşedinţa de scaun a Țării Româneşti 
— Bucureşti — a fost descrisă de cancelaria Divanului domnesc *****, precum şi 
de către doi membri ai suitei ambasadorului, anume Heinrich Cristoph von 
Reimers şi Johann Christian Struve. 

Prezentăm mai jos o parte din relatarea făcută la noi în ţară. Astfel, 
inainte de sosirea lui Kutuzov la Iaşi, domnul Moruzi, care fusese înștiințat 
încă de la 3 iunie 3%, a trimis acolo pe clucerul Calfooglu să-l întimpine şi să-l 
insoţească pînă la Bucureşti, iar pe marele spătar lanache Văcărescu, fost 
mare ban, împreună cu mulți slujbași din breasla spătărească, l-a trimis la 
Focşani de unde şi acesta trebuia să-l însoțească pînă în Capitală. 

În același timp s-a dat poruncă ispravnicilor din judeţele pe unde a 
trecut să-i pregătească „conace cu îndestulare pe la locurile cuvincioase“ și 
să pună la dispoziţie pentru imensul cortegiu — militari şi civili — cu care 
sosise în țară, alimente, căruţe, cai, furaje pentru trebuinţele ce va avea care, 
după cum se știe, toate acestea au fost rechiziţionate, sau altfel, de la locuitorii 
din satele prin care a trecut sau a poposit. 

De asemenea tot la Focşani, a fost trimis marele cămăraș Nicolache 
ca să-i înmîneze o scrisoare din partea domnului și apoi să se întoarcă înainte 
de sosirea ambasadorului la București. 

La hotarul comunei Agieşti, Kutuzov a fost întimpinat de episcopul 
Buzăului însoţit de trei boieri: banul Dumitrache Ghica, vornicul Scarlat 
Greceanu şi căminarul Isaac Ralet. Și tot acolo venise şi marele hatman ca 
însoțitor al pașei și a lui cafegi-bașa care au fost meihmandari (călăuze) din 
partea Impărăţiei otomane. 

La Colentina, înainte de sosirea lui Kutuzov, s-au ridicat mai multe 
corturi pe un loc puţin mai înalt, unul pentru domn, beizadele, mitropolit, 


* Războiul austro-ruso-ture (1787—4791). 
** Mănăstirea Mihai Vodă. 
+s% arta Suțu, născută Callimachi. 
34 William Hunter, Travels in the year 1792 through France, Turkey and Hungary, 
London, 1796, p. 335—336. , 
**** Mihail, Ilarionovici Kutuzov (1745—1813), general-feldmareşal rus. Vestit 
ponm de oşti în războaiele purtate impotriva Imperiului otoman şi a lui Napoleon 
onaparte. 
Penes Cunoscută nouă din transcrierea de mai tirziu în „Condica Grigore Dim. Ghica“. 
33 V. A. Urechiă, op. cit., vol. V, p. 463—464. 

episcopi şi marii boieri, altul pentru paşa şi cafegi-başa, altul în care să se 
servească masa și încă alte două-trei corturi pentru diferite trebuinţe. 

nainte de intrarea lui Kutuzov în București, la riul Colentina dincolo 
de pod, i-a ieșit în întimpinare chiar domnul cu beizadelele, mitropolitul, 
episcopii și boierii cei mari „cu toate breslile țării şi cu toată orinduiala domnii“. 

La ușa cortului cel mare au fost așezați pe două rînduri: satirii, cioho- 
darii, delii, tufeccii, călăraşii, postelniceii, călăraşii hătmăneşti şi breasla 
spătărească. De la cort inainte au fost puşi să-i iasă în întimpinare: postelniceii, 
al doilea şi al treilea postelnic, precum și marele postelnic „cu semnile în 
miini“. 

Sosit la uşa cortului domnesc, Kutuzov a fost întimpinat de Alexandru 
Moruzi şi beizadele, iar înăuntru pe două scaune asemănătoare „păreche, 
potrivite unul cu altul“, pe unul s-a aşezat domnul, avind în stinga sa beizadelele 
aşezate pe scaune mai mici, iar pe celălalt scaun Kutuzov avind în dreapta 
lui pe cavalerii şi ofiţerii suitei sale, pe scaune mai mici. 

Îndată după aşezarea pe scaune, s-a servit dulceaţă şi cafea şi, după 
puţină odihnă, domnul a invitat pe ambasador la o gustare care s-a servit în 
al doilea cort. Acolo, pe mai multe mese, dinainte pregătite, se aflau „fripturi, 
mezele, zaharica și poame“. Pașa şi cafegi-bașa au servit gustarea, probabil 
cu miîncăruri orientale, în cortul special pregătit pentru ei. 


La sfirșitul acestei gustări, domnul a dăruit ambasadorului şi pașei 


cite un cal de rasă, frumos împodobiţi, se înțelege cu harnașamente de preţ, 
cu totul deosebite. 


După aceasta, domnul cu alaiul său a intrat în oraş ducîndu-se la conacul 
unde trebuia să fie găzduit ambasadorul care şi el, la foarte scurtă vreme, a 
venit cu alaiul său. 


În cinstea oaspetelui, pe întregul parcurs au fost trase clopotele tuturor 
bisericilor, iar meterhaneaua, tobele, surlele și trimbiţele n-au incetat cu muzica 
lor stridentă. 


Sosind la conac, adică în casele marelui ban Dimitrie (Dumitrache) 
Ghica * care, desigur, era una din cele mai frumoase și mai încăpătoare clădiri 
din acea vreme, ambasadorul a fost primit, în curte, de marele postelnic şi 
de toţi postelnicii săi, iar domnul l-a primit sus „la capul scării în pridvor“. 
Cu ocazia aceasta toate breslele au tras cite trei salve de pușcă, în cinstea 
oaspetelui. 


Acolo, în casele lui Ghica, s-a servit masa de prînz la care au participat 
domnul, beizadelele şi cîţiva din marii boieri, după care Alexandru Moruzi, 
cu alaiul său, s-a întors la Curtea domnească de la Cotroceni. 

A doua zi, vineri, 29 iulie 1793, domnul a trimis pe marele postelnic la 
ambasador în vizită de curtoazie să vadă cum se simte, iar acesta a trimis prin 
siclitarul (secretarul) său peşcheșuri (cadouri) pentru domn și pentru doamna. 


Tot în aceeași zi a venit și Kutuzov la Curte unde, într-o anumită orin- 
duială, a fost primit de toate breslele cu steaguri şi semnele lor, precum și de 
meterhanea şi trimbiţași care au cintat atit la sosire cit şi la plecare. 

În Spătărie, unde a fost primit, se aflau domnul, beizadelele, mitropolitul, 
episcopii și toţi marii boieri. Ambasadorul a fost poftit să stea „în pat“ (pe 
divan), iar toți ceilalţi pe scaune. După ce li s-a servit dulceaţă, cafea, șerbe- 


* Casele banului Dumitrache Ghica se aflau pe malul stîng al Dimboviţei, în spatele 
actualului palat C.E.C. (fostă Casă de depuneri şi consignaţiuni) şi care, renovate și mult 
transformate, există și astăzi, aflindu-se în ele sediul Ministerului Sănătăţii. 

turi şi „afumături cu poale“, domnul cu ambasadorul, numai ei, s-au dus într-o 
scurtă vizită la doamna. 

A treia zi, cafegi-başa, mehmendarul ambasadorului, a venit la Curte 
pe un cal domnesc, cu alai alcătuit din anumite bresle sub conducerea marelui 
agă şi marelui postelnic, fiind primit la Spătărie cu „ţermonia cea cuviincioasă“. 

A patra zi, duminica, a venit la Curte şi paşa, călare pe cal domnesc, 
însoțit de patru satiri. Și tot în acea zi, ambasadorul a dat un banchet la care 
a poftit pe domn, mitropolit, episcopi și pe toţi marii boieri. 

În a cincea zi, domnul a poftit şi el la ospăț pe ambasador cu suita sa 
unde a participat şi doamna, mitropolitul şi boierii cu soțiile lor. 

În a șasea zi, dimineaţa, Alexandru Moruzi, cu alai, s-a dus să viziteze 
pe cafegi-başa şi pe paşa pe care, la prinz, i-a invitat la ospăț la „Ceşmea“, 
adică în chioşcul făcut de Mavrogheni care se afla la începutul Șoselei Kiseleff 
de azi, pe partea stingă. 


Vizitele, banchetele, petrecerile şi dansurile s-au succedat în fiecare zi 
cind la Curtea domnească, cind în casele boierului Dumitrache Ghica, cind 
la „Cișmeaoa domnului Mavrogheni“ unde boierii au fost invitaţi cu cucoanele 
lor şi unde a fost „jotohisie“ îndestulă, cu fișicuri, adică jocuri de artificii, şi 
în tot timpul petrecerii a cintat meterhaneaua și lăutarii. 


Pentru aranjarea şi supravegherea tuturor banchetelor (ca să fie cit 
mai reușite) date la Colentina sau în București, a fost numit epistat vornicul 
Scarlat Greceanu. 


În sfirșit după două săptămîni de stat în București, în care întreg grupul 
de oaspeţi s-a simţit foarte bine, ambasadorul Kutuzov cu ai lui, însoţit de 
un măreț alai ca și atunci cînd a venit, și-a continuat drumul, fiind petrecut 
pină la mănăstirea Văcărești unde a fost și domnul şi unde „s-au făcut ţermonie 
şi masă de gustare pentru luare de ziua bună“. În continuarea drumului, 
marele spătar a fost însărcinat să conducă pe ambasador „pină l-au trecut 
Dunărea din jos de Giurgiu“ % de unde și-a continuat drumul ajungind la 
Constantinopol la 7 octombrie 1793, iar acolo a stat, în treburile diplomaţiei, 
pină la 13 martie 1794. 


Din relatarea lui Reimers spicuim citeva informaţii pentru a vedea modul 
în care a fost întimpinată ambasada lui Kutuzov la porţile Bucureștilor la 
28 iulie 1793 de către Alexandru Moruzi şi Curtea sa. Domnul a primit pe 
Kutuzov în cortul de onoare și după o scurtă convorbire alaiul a pornit la 
drum, în sunetele meterhanalei turceşti, sosind în oraș, pe la orele 2 după 
amiază. Mulțimea, printre care multe fete frumoase, era adunată la ferestre 
sau pe uliți admirînd trecerea cortegiului. Ambasadorul a descălecat în curtea 
locuinţei ce-i fusese hărăzită spre găzduire, în salvele de onoare trase de arnăuți. 
Domnul a primit pe Kutuzov în capul scării, întovărăşindu-l înlăuntrul casei, 
unde a avut loc un mare ospăț. Reimers și cîțiva membri ai ambasadei au fost 
găzduiţi pe Drumul Craiovei (Calea Rahovei) la pităreasa Argetoianca, boie- 
roaică ciudată care şi-a uimit oaspeţii prin căciula de urs ce-o purta pe cap 
în toiul verii3?. 

Reimers povestește mai departe: „Ca şi la Iași şi aici este prescrisă 
eticheta și ceremonialul de rigoare al fostelor misiuni diplomatice ruse, pe 
care Domnul le oferă ambasadorului şi suitei sale ce trebuie să-i înapoieze vizita. 


i 3 „Condica Grigore Dim. Ghica“; la fel unde sînt pasaje tn ghilimele şi netrimitere 
a subsol. 

3? Heinrich von Reimers, Reise der russisch-kaiserklichen ausserordentlichen 
Gesandschaft an die Othomanischen Pforte in Jahr 1793, vol. I, Petersburg, 1803, p. 121—122. 

Duminică, după sosirea noastră, Domnul cu familia * și curtea sa au luat masa 
la ambasador, iar în ziua următoare acesta a fost invitat cu toată suita sa la 
Domn. Ambasadorul împreună cu funcţionarii superiori ai misiunii au luat 
loc în trăsura de gală, iar noi am fost luaţi în caleștile și rădvanele boierilor. 

Domnul trebuie să se simtă destul de strimtorat. El locuiește în condiţi- 
uni nu prea strălucite, deoarece în cursul ultimului război, austriecii au distrus 
palatul domnesc, care se găsea in apropiere de locuința sa de azi, alături de 
Mitropolie, așezată pe un deal din oraș. Zidurile rămase din palatul ars te fac 
să-ți dai seama de întinderea sa destul de mare de odinioară. Priveliştea din 
locuința Domnului asupra orașului, mult mai jos aşezat, este într-adevăr 
minunată. Riul Dimbovita curge sub ferestrele locuinţei de azi a Domnului... 

Acum citeva zile, domnitorul a dat un bal de despărţire şi o cină la 
reşedinţa sa din împrejurimile orașului. Grădina era luminată cu lampioane, 
iar la sfirșit ni s-a oferit privirilor un foc de artificii “38. 

Pentru curiozitate şi documentare redăm mai jos alcătuirea imensului 
şi fastuosului alai cu care domnul Alexandru Moruzi a întimpinat pe Kutuzov, 
precum şi alaiul care a fost lăsat de domn pentru a-l însoți pe ambasador de 
la Văcărești pină la locul de ospitalitate din București. 

Astfel: 


„Alaiul cu care au ieşit măria sa vodă afară din Bucureşti, spre întimp.- 
narca ambasadorului“ Kutuzov. 
Steagul catanelor din ţară, căpitani și catanele acestui steag, toţi călări 
şi înarmați 
Breasla agiască 
Polcovnic de pod cu toţi podarii pedeștri 
Călăreţii polcovnicești, toţi călări şi înarmaţi 
Vel căpitan de cazaci cu steagul și sărmaciul şi toboşul său 
Talpoşii dorobănţești, pedeştri, cu chivere şi cu tobe şi cu cimpoi 
Vel căpitan de dorobanţi cu zapcii săi înainte și cu cițiva din breasla 
armenească, cu tacim curat şi cu steagul său şi toba 
Cazacii agieșşti, pedeștri, cu cimpoaiele lor 
Vinătorii asemenea 
Căpitanii agiești inarmaţi cu tacim curat, pedeştri 
Ceaușul agiesc 
Polcovnicul de vinători 
Dumnealui vel Agă 
Steagul, cu stegarul agiesc şi călăraşii cu prapurile, şi trimbiţele cu toba, 
şi cîrmacii 
Dumnealui baș-beșleaga cu toți neferii săi, înarmați, cu tacim curat, și 
cu steagul său 
Breasla hăimănească 
Toţi călăraşii hătmănești, după orînduială 
Polcovnicu hătmănesc, cu vel căpitan za minzil 
Dumnealui vel hatman 
Aprozii vătăşești şi ceauşești, păhărniceii și copii de vistierie 
Vataful de vistierie, cu vătafu de păhărnicei 
Vătaful de aprozi, cu ceauşul de aprozi 





* Adică soţia sa, doamna Zoe, născută Rosetti şi cu copii lor, domniţele Ralu, 
Smaranda, Marioara şi Ecaterina și beizadelele Iordache, Alexandru, Constantin (ajuns 
mare dragoman al Porții) și Dimitrie. 

35 Ibidem, p. 127—130. 

Breasla portărească 

Portăreii, rind, pă jos, cu semnile în miini 

Vtori portar, cu treti portar 
Dumnealui vel portar 

Dumnealor veliţi boieri după osebita foaie ce s-au făcut după arhondolo- 

phie, de la vel ban pină la vel clucer de arie, şi vameșşii ce s-au aflat în Bucureşti 
şi s-au găsit cu cale au intrat în orinduiala dumnealor la alai 

Breasla armăşească 

Armaşii, puşcaşii 

Vtori armaș, treti armaş 
Dumnealui vel arma 

Steagurile şi trimbițaşii domneşti și muzicanţii nemți 
Tacimul cailor 

Iuriuc-bairac 

Sacagii, după orinduială, cu sacalile 

Salahorii pă jos, cu vergele în miini 

Vtori comis, caii domnești, cu rahtivanul 

Lipcanii cu odobașşii, călăraşii cu vătaful 

Şase postelnicei, iarăși şase postelnicei 

Treti vistier, cu treti postelnic 

Treti logofăt de sus, cu treti logofăt de jos 

Vtori logofăt de sus, cu vtori logofăt de jos 

Vel pitar, cu vtori postelnic 

Dumnealui vel postelnic, cu dumnealui vel comis 
luzbașa de fustași 


Luminatele beizadele 
cu ciohodari și saractii 


“apuop NI YSN} aso$ 


pauawasD ‘yain (uodo G 
Dəuawəso '14Sai6o iuopdD G 
‘apop N2 $o4sn} 3SD$ 


Un satir, un satir 

Un satir, un satir 

Un satir, un satir 

Mataragi iamac, baş alaiul ceauşlar, mataragi-bașa 
Saraci iamac, icioglan ceauş, saraci başa 


Doi gavazi 


Deli başa, chehaiaoa 
de ciohodan 


bas cohodaru, 
tufeccii bașa 

Vătaful de Divan, înarmat, cu — vtori spătar încins cu sabia şi 
saidacuri  topuzul 
Semnul ţării 

Copii din casă de Divan, purtind prapurile împrejurul semnului 

Dumnealui vel cămăraş, dumnealui vel grămătic 

Ispravnicu de curte, cu vel cupar 

Vtori camăraș, cu vtori grămătic 

Icciohodar, cu vel cafegiu şi ceilalți edeclii 

Mehter başa 
cu toată taifaoa lui 
Carita gospod“ 

Cu acest alai cu care s-a dus domnul să întimpine pe ambasador, cu 
același alai s-a și întors în Bucureşti, iar marii boieri, după dorinţa domnului, 
au rămas de au venit în alaiul lui Kutuzov, după cum mai jos să arată. 

„Alaiul ce au rămas de au venit cu ambasadorul pănă la conacul dumisale 

Dumnealui vel spătar cu tacimul dumisale, pus în orinduială 

Oamenii mehmendarului și ai paşii 

Ofițerii de gvardia, cu călărimea 

Carasierii cu muzica 

Un ofițer care să chiamă Scuder 

Caii ambasadorului, edecuri 

Dumnealor boierii pămiînteni ce merseră afară cu măria sa Vodă 

Cavalerii de ambasad 

Mareșalul de la ambasad la mijloc, iar deoparte și de alta luminatele 
beizadele ale mării sale lui Vodă 

Alăturea, puţintel mai departe, un căpitan care era ca tilmaci, și mai 
depărtișor un porocinic 

Capegi başa, de dreapta şi paşa de-a stinga 

Patru volontari pă jos, îmbrăcaţi cu ipingele galbene lungi și cu căciuli 
înalte 

Marele ambasador 


Mai departe de ambasador alăturea vițăconsul din dreapta, și în stinga 
tilmaciul de limba turcească, sinior Janet, și pă urmă doi camarieri 

Alăturea, de ambasador, de departe, de amindouă părţile, au mers 
grenadirii şi gvardie și slugi pă jos. Şi mai de departe, alăturea, doi husari călări 

Pă urma ambasadorului au mers secretarul de la ambasad, și pă urmă 
trei slugi de ambasad, pă rind. Din dosul lor toți ofițerii militari cu rang de 
maiori, cum şi alții 

Șase husari 

Carita marelui ambasador, cea de alai, avind vizitii călări 

Carita al doilea 

Culărimea uşoară şi muzica 

Pe urmă mehterhaneaoa paşii“ 


„-Alaiul cu care s-a adus de la conac la domneasca curte, spre întilnire cu 
maria sa Alexandru Moruzi, elciul englez ce s-au întors de la Țarigrad la Engle- 
tera“. 

Pentru primirea lui Sir Robert Ainslie, fost ambasador al Marii Britanii 
la Poartă, (3 decembrie 1776—12 iulie 1794), deci reprezentantul unei mari 
puteri cu deosebită influenţă în lumea politică a Europei, domnul Alexandru 
Moruzi a poruncit să i se facă un alai mai de seamă decit altor reprezentanţi 

diplomatici ai unor state mai mici. Astfel, alaiul trimis în cinstea lui Sir Robert 
Ainslie avea următoarea componenţă: 

„Căpitan de dorobanţi, cu talpoşii dorobănţești, cu semnile în miini 

4 postelnicei 

4 căpitani agieşti 

3 salam-ceauşi au eşit la poartă de l-au întimpinat și l-au adus pină la 
scară 

Seimeni spătărești 

Carita domnească cu şase telegari 
2 ciohodari, alţi 2 ciohodari 
Altă carită cu doi telegari, cu sicritari 

lar înăuntru Curţii domnești, de la poartă pină la scară, era puşi de-a 
dreapta delii şi tufeccii cu odobașii lor, iar de-a stînga neferi agiești și spătăreşti 
cu odobaşii lor. Opt ciohodari din dreapta aproape de scară, iar la mijlocul 
scării l-au întimpinat dumnealui vel postelnic cu toţi postelniceii, dinpreună 
cu dumnealui vel portar pină au intrat în Spătărie“. 

Despre primirea acestui ambasador, Sir Robert Ainslie, în drumul de 
întoarcere spre patrie în vara anului 1794, — 29 iunie— există o simplă menţiune 
în albumul de gravuri al pictorului de origine italiană Luigi Mayer, făcind 
parte din suita acestui diplomat. Artistul este autorul unei serii de gravuri 
realizată pe drumul de la Constantinopol prin Balcani și țările române spre 
Europa Centrală și reunită mai tirziu într-un album publicat la Londra în 
două ediţii, la 1801 şi 1810, unde figurează și cîteva imagini din București, 
printre care şi cea a primirii diplomatului britanic de către Alexandru Moruzi 
la curtea de la Mihai Vodă. 

În text se spune: „Principele îmbrăcat în verde este aşezat pe divan 
alături de Sir Robert Ainslie, care este la stinga, locul de onoare în Turcia. 
Grupul de persoane şezind [alăturat] reprezintă suita ambasadorului. Cei în 
picioare sint boierii sau nobilii ţării. În dosul lor stau slugi purtind [tăvi cu] 
felurite bucate. Jilțul gol reprezintă tronul „Marelui Domn“ (sultanului), 
deasupra căruia se vede turaua în loc de stemă, armoriile nefiind întrebuințate 
la turci. Autoritatea delegată principelui este reprezentată prin sabia atirnată 
de perete, în spatele voievodului“ 3. 


„Jeremonia cu care s-au primit în domnia mării sale Alexandru vodă 
Moruzi dumnealui elciul Olandii ce au fost în Țarigrad, cum şi madama dumi- 
sale“. În vara anului 1796, Alexandru Moruzi a primit pe Frederik Gigsbert, 
van Dedem van de Gelder en Hachmeule cu soţia sa, ce a fost consul al Olandei 
la Istanbul de mai multe ori între 1785 și 1808. 

Nefiind ambasador ci numai consul și al unei țări relativ mici, nu de 
puterea și importanţa Turciei, Rusiei şi Austriei, alaiul de primire a fost 
foarte redus, dar totuşi i s-a trimis careta domnească cu şase telegari şi cu 
„vizitiu cu barată“ (beretă) ca să fie adus și' primit la Curtea domnească. 
Alaiul și ceremonia de primire s-au desfăşurat după cum urmează: 

„Vătaiu de vistierie 

Carita cu șase telegari şi vizitiu cu barată 

Patru ciohodari 

Cu această orînduială au venit la Curte madama consulului Vandeden 
[van Dedem] olandez, la măria sa doamna. 


39 Wiews in Turkey “in Europe and Asia, comprising Romelia, Bulgaria, Walachia, 
Syria and Palestine... , London, 1801, planga XXVII (Palace at Bucharest). Stampa 
propriu-zisă, în acvatinta (27 x 36 cm) se păstrează şi în Biblioteca Acad. R.S.R. sub 
cota Stampe, G.S. Il/Watts, W-5, 

Mai întii au trimis măria sa vodă pă vtori postelnic la consul ca să-l 
heretisească. Și în urmă au trimis şi consulu către măria sa pă dragomanu căruia 
i s-au făcut cinste cu cale. Și a doua zi i s-au trimis şi consulului o carită dom- 
nească, cu doi telegari fără de ciohodari. 

Şi la scară jos l-au întimpinat treti postelnic ducindu-l pină sus. Și la 
perdea i-au ieşit înainte vel postelnicu băpăndu-l la măria sa vodă, unde i 
s-au făcut cinste cu dulceaţă, cafea şi șerbeturi. Și după puţină șădere, au 
ieşit și s-au dus cu aceiași orinduială la conacul dumnisale“. 

e 


Alaiul de.prinure al diplomatului Suediei. Şi tut în acest an — 1796 
Alexandru Moruzi a primit pe Ignatius Mouradgea d'Ohsson ministru plen: 
potențiar al Suediei (februarie 1796—iulie 1799) ..în drumul lui spre Țarigrad, 
fiind acolo așezat elciu“. 

În cele citeva zile cit a stat în Bucureşti i s-a pus la dispoziţie carita 
domnească ca împreună cu mehmendarul său să facă plimbări prin oraş și 
imprejurimi. Alaiul și ceremonialul de primire s-a desfășurat astfel: 

„O carită cu doi telegari pentru dumnealui, cu vizitiu domnesc, cu barat: 
și cu cinci ciohodari 

Meihmandarul înaintea caritii, călare 

Cu această orinduială de alai s-au adus seara la Curte, de la conacul 
dumisale, spre a să intilni cu măria sa Vodă, și înaintea carităi o masala, unde 
la scara caselor l-au întimpinat treti postelnic și doi icioglani, cu sfeșnicile cu 
lumînări. 

Și suindu-sa sus, au intrat la măria sa Vodă, făcindu-i ţermonie, cu dul- 
ceaţă şi cafea 

Și asa, cu alaiul ce au venit, s-au şi trimis înapoi la conacul dumisale. 

Și două-trei zile căt au fost șăzător în București, avea carită domnească 
de ieșa la plimbările dinprejur, înpreună cu orînduitul meihmandar“. 

Un alt demnitar străin, trecînd însă numai într-o vizită particulară prin 
București, anume groful maghiar Batthyany Vincze, a avut la rindul său 
cinstea sa fie primit de Alexandru Moruzi, la începutul anului 1801, datorită 
bunăvoinţei rezidentului habsburgic din capitala Țării Româneşti, Michael 
Merkelius. Batthyany recunoaște că datorită lui Merkelius a avut posibilitatea 
să fie prezentat domnului. 

Domnul — spune Vincze — „face parle din familia grecească Moruzi 
şi are în acelaşi timp o înfăţişare nobilă și un grad de cultură surprinzător... 
Străbătind mai multe săli de așteptare, în care se găseau gărzi și slujitori de-ai 
Curţii, am intrat în camera de audienţe, care deși spațioasă nu era decit spoită 
cu var, însă numeroasele ferestre îi dădeau o înfăţişare veselă. Cind am apărut 
in pragul camerei, domnul a părăsit o masă de scris joasă, alături de care se 
găsea şi o pernă pe care şezuse, spre a se aşeza după obiceiul turcesc pe un 
divan care ocupa toată lăţimea peretelui. Între timp am ajuns pină în mijlocul 
camerei unde ne-am înclinat adînc. El s-a ridicat în picioare şi și-a scos calpacul. 
Ne-am așezat la o mică depărtare de dinsul pe numitul divan. După obișnuitele 
formule de politeţe, conversaţia noastră, ţinută ìn limba italiană, s-a însufleţit 
vorbind despre cele mai noi evenimente de război, asupra treburilor unor 
supuşi de aici, domnul arătind multă judecată și cunoștințe. 

În timpul audienței, am fost serviţi cu cafele, serbet și ape aromate. La 
plecare am fost conduși de mulţi servitori, cărora le-am făcut diferite daruri 
ca şi gărzilor, conform unui obicei care există și in Italia... Îmbrăcăminteu 
acestor oameni se asemăna foarte mult cu cea a turcilor, însă vizitii domneşti 
purtau blănuri ungurești şi ițari“ 40. 


4 Graf Vincenz Batthyany, Reise nach Constantinopol, Pesth, 1810, p. 243—257 

O audienţă solemnă a consulului general al Franţei, trimisul lui Napoleon | 
în Principate, Charles Reinhard şi a soției sale Christine, la Curtea domneasca 
din Bucureşti a lui Constantin Ipsilanti, la 15 iulie 1806, este deserisă în 
corespondenţa soţiei diplomatului de pe inalurile Senei. 

lată cum relatează dinsa acest moment important: „Am folosit dimi 
neața zilei de 45 iulie, la îngrijirile cele mai amănunțite ale toaletei și pentru 
prima oară mi-am pus mantia de curte, fără a-mi închipui pericolul la care 
aveam s-o supun. Două carete de gală înhăinate cu cite şase cai și întovărăşite 
de paznici înarmaţi, pe jos, veniră să ne ia. Soţul meu plecă înainte cu cance- 
larul I.edoulx. Dl. de Saint Luce * mă întovărăși. El a avut grijă să-mi vor 
bească despre traiul simplu de la palat, dar nu mă aşteptam să trec printr-o 
adevărată ogradă de ţară, plină de păsări şi felurite vite. 

Charles se opri la ușa cea mare, iar eu am mers la ușa gineceului, unde 
două doamne de onoare mă așteptau; ele mă suiră pe scări ţinindu-mă de 
subţiori. Saloanele de intrare erau murdare, întunecoase, pline de femei prost 
îmbrăcate şi biata mea trenă a îndurat mult pe lespezile acelea atit de proaste. 
Eu însumi mă găseam ridicolă, cu rochia mea de gală, în această sală spoita 
cu var ai cărei pereţi erau impodobiţi cu perdele de cit roşu şi care aveau 
drept singură podoabă citeva oglinzi ordinare. 

Principesa Ipsilanti ** era îmbrăcată în rochie de crep roșu „à la fran 
çaise“ și aceasta în onoarea mea. Ea trebuie să îi fost foarte frumoasă. Veni 
înaintea mea şi mă sili a mă sui cu dinsa pe divan și să mă așez turcește. Celelalte 
doamne erau toate îmbrăcate în haine naţionale şi li se îngăduia să se aşeze 
numai pe marginea divanului. Saint Luce și tălmaciul se așezară în fața 
noastră, 

După complimentele obişnuite, mi se puse o năframă imprejurul gitu 
lui, mi se dădură dulceaţă și cafea neagră, pe urmă am fost stropită cu par 
fumuri, iar la urmă am fost tămiiată. Prinzul nostru a doua zi, a fost obositor 
din pricina grozavei călduri şi a fost servit la 12 ceasuri, iar tacimurile au fost 
puse în fața noastră în sala în care ne aflam. Bărbaţii se aşezară într-o parte 
a mesei, iar femeile în partea opusă. Charles a fost așezat lingă principe. En 
am fost instalată între principesă şi o mătuşă a sa, cu care avui norocul să pot 
vorbi în italienește. 

Principele Ipsilanti are o înfăţişare plăcută, trăsăturile feței subțiri 
şi fizionomia grecească (!) vorba sa este foarte atrăgătoare şi i-ar cîştiga făra 
îndoială simpatia stăpinului lumii***. Privirea lui îţi spune multe, dar ascunde 
şi mai multe... Plecarea noastră **** este hotărită pentru miine dimineaţă. . . 
Marele postelnic și secretarul principesei au venit cu ceremonialul obișnuit 
să ne ureze drum bun ; unul a dat soţului meu din partea prinţului o tabachera 
împodobită cu diamante, iar celălalt îmi dădu două minunate şaluri de caşmir. 
Necunoscind obiceiul țării am fost foarte miraţi. De teamă să nu supărăm pe 
cei ce ne dăruiseră acestea, dl. Reinhard a primit aceste daruri făcute întrucit 
va cu solemnitate, apoi auzind că tabachera era preţuită la 2000 de piaştri, 
hotări s-o înapoieze... Dar bacşișurile şi darurile sînt fireşti aici... şi îmi 
face plăcere să spun că românii ne-au arătat întotdeauna cea mai mare grija 


şi erau recunoscători pentru cele mai mici atenţii pe care le aveam pentru 
M3 41 
el a 


* Reprezentantul consular al Franţei la București. 

** Ecateriua, născută Văcărescu. 

*** Adică Napoleon |. 

**** La Iași, pentru remiterea scrisorilor de acreditare lui Alexandru Moruzi. 

11 Une femme de diplomate. Lettres de Madame Reinhard à sa mere 1798—1815, 
Paris, 1900, p. 199—203. 

Medicul şi exploratorul britanic William Mc Michael, care a trecut prin 
București între 16 și 23 ianuarie 1817, însoţit de colaboratorul său Leigh, a 
fost şi el primit la Curtea domnului loan Gh. Caragea. „Domnitorul — spune 
englezul Mc Michael—n-are locuinţa aşa prielnică, ca vecinul său de la Iași, 
deoarece palatul său a ars din întimplare acum vreo doi ani *, cauzindu-i 
pagube de 100 000 piaştri. El locuieşte acum în două case mai curind sărăcă- 
cioase, legate printr-un cerdac de lemn **. De Bobotează *** Domnul a 
primit vizita boierilor, precum şi a consulilor străini; în această zi, am fost 
şi noi într-o audienţă la măria sa. Doamna **** și cu beizadelele ***** şedeau 
pe sofale. Nu era nimic de seamă în camera în care am fost primiţi, în afară 
a ceea ce poate fi socotit ciudat pentru casa unui oriental (!) şi anume faptul 
că pardoseala era acoperită cu un covor englezesc...“ 42, 

Imagini tot atit de caleidoscopice asupra primirii la Curtea domnească 
a lui Alexandru Suţu, ultimul domn fanariot al Ţării Românești, ne sint 
redate atit de arheologul englez Sir Robert Ker Porter cît şi de diplomatul 
francez contele Marie Louis de Marcellus. Primul, trecind prin Bucureşti între 
7 și 10 februarie 1820, nota în jurnalul său de călătorie că a fost prezentat 
domnului de către agentul consular austriac Franz Fleischhachel von 
Ilakenau, fiind primit într-un palat întunecos şi prost mobilat unde forfoteau 
o grămadă de slugi și arnăuţi. La plecare, drumeţul a împărțit obișnuitul 
bacșiş slujbaşilor hrăpăreţi, suindu-se în droşca însoțită de ţiganii masalagii 
care mergeau înainte %. Contele Marcellus a fost, în schimb, poftit la o mare 
petrecere dată de curtea lui Alexandru Suţu în seara zilei de 12 noiembrie 
1820, sărbătorindu-se patru nunţi deodată, dintre care şi cea a fiicei domnului 
şi a doamnei Eufrosina, născută Callimachi, anume domnița Ralu, căsătorită 
cu boierul Emanuel Arghiropol. Oaspetele a remarcat ospăţul măreț, pentru 
200 de musafiri, cu muzica unui taraf de lăutari şi a unei trupe italiene, cu 
construcţii uriaşe de zaharicale „desfăcute de iataganele arnăuţilor, lăsînd să 
iasă la iveală sute de canari şi sticleţi purtind la git bilețele cu versuri amoroase 
scrise pe grecește“ 41. 

Sfirşitul epocii fanariote și începutul domniilor pămintene în principate, 
pînă la instaurarea Regulamentului Organic, n-a adus modificări notabile 
în ceremonialul de primire al oaspeţilor străini la curţile domnești din București 
şi Iaşi. De altfel după instituirea regimului regulamentar, a început europeni- 
zarea — într-o anumită privinţă a vieţii de stat — primirile la palatele domnești 
din capitalele Moldovei şi a Țării Româneşti își pierd pitorescul oriental, 
desfăşurindu-se strict după protocolul şi eticheta respectate de toate celelalte 
curți din Europa. 

În Bucureştii primului domn pămintean, Grigore Dim. Ghica, amintim 
mărturiile a doi călători străini ce au mai fost primiţi cu farmecul ceremoniilor 
de altă dată acum în pragede dispariţie. Astfel consilierul legaţiei daneze la 
Constantinopol, Clausewitz, care a trecut prin capitala Țării Românești la 


* De fapt Curtea Nouă de pe Dealul Spirii a fost distrusă de incendiul din noaptea 
de 22 spre 23 decembrie 1812; de atunci locul rămas acolo pentru o vreme a purtat 
numele de Curtea Arsă. 

** Este vorba de casele marelui ban Dumitrache Ghica de pe Podul Mogoşoaiei. 

+*+ 6/18 ianuarie. 

**** Elena Suţu, născută Scanavi. 

++*+++ Gheorghe şi Constantin Suţu. 

« William Mc Michael, Journey from Moscow to Constantinople in the years 1817— 
1818, London, 1819, p. 112—114. 

« Sir Robert Ker Porter, Travels in Georgia, Persia, Armenia. . . during the years, 
1817 — 1818, 1819 and 1820, vol. II, London 1822, p. 780—783. 

« Le Comte de Marcellus, Souvenirs d'Orient, Paris, 1861, p. 596—598. 

4 mai 1824 în drum spre Poartă, a fost primit la curtea domnului cu prilejul 
zilei onomastice a unuia dintre fiii săi. Domnul şedea tot în casele tatălui: 
său, marele ban Dumitrache Ghica, de pe Podul Mogoşoaiei pe care călătorul 
le-a considerat urite și neîncăpătoare. Clausewitz a fost condus prin mai multe 
saloane, pline de curteni bine îmbrăcaţi pînă în camera de audienţă a domnului. 
Erau de faţă şi cucoane în rochii de bal, deşi era ora 10 dimineaţa. S-au servit 
dulceţuri, cafele și lulele după obiceiul oriental. Seara a fost invitat la un bal 
pentru 200 de persoane. Danezul a criticat felul de viață trindav al boierilor 
risipitori, ce-și jucau averile la cărți şi al cucoanelor, frumoase dar ușuratice, 
leneșe şi neinstruite %, 

Alt diplomat, contele Alexandru Jean de Ribeauţierre, emigrat francez, 
stabilit în Rusia și numit ambasador al ţarului la Constantinopol a trecut şi 
el prin București (unde a stat o săptămînă, 6—14 ianuarie 1827), în drum spre 
Turcia. Șederea lui în capitală a constituit un prilej de serbări, baluri și recepții 
la Curtea lui Grigore Ghica, la sora sa Pulheria și în casele vistierului Gheorghe 
Romanit. Oaspetele a vizitat şi „clubul mare“ și pe diferiţii consuli ai puterilor 
străine. 

„Am fost primit de domn cu tot ceremonialul cunoscut odinioară la 
vechile Curți bizantine“ scrie Ribeaupierre. „Jucam aici rolul de proconsul 
şi mă bucuram de toate drepturile; toţi se ploconeau în fața mea... La 
București domnea un lux oriental lipsit de gust... La masă se serveau nenumă- 
rate feluri de bucate şi de dulceţuri. Paturile erau atit de înzorzonate şi aveau 
aşa de multe broderii pe perne, încît nu le puteam folosi şi mă culcam pe patul 
meu de campanie... În fiecare dimineaţă la mine era un fel de primire ca la 
Curte. Toţi mă cinsteau şi mă ospătau, așa cum se obișnuiește în Turcia, ca 
pe un om de care se tem“ 4%... deoarece Rusia ţaristă avea pe atunci dreptul de 
imixtiune în treburile interne ale Principatelor în calitate de putere protectoare. 

Acestea au fost impresiile — în general — ale călatorilor straini, în- 
deosebi diplomaţi sau personalităţi de frunte în ţările lor, care au trecut prin 
Bucureşti încă din sec. al XV-lea pină la 1830, adică la sfirșitul perioadei 
fanariote şi prima domnie pămînteană, cind au mai fost încă respectate proto- 
colul şi vechiul ceremonial de Curte, păstrind anumite reminiscenţe de tradiţie 
bizantină, dar caracterizindu-se mai de grabă prin fast oriental, imitat după 
curtea sultanului de la Constantinopol. Deşi pitoresc în sine, spectacolul 
n-a fost prea mult pe gustul călătorilor occidentali, obișnuiți cu un alt protocol 
şi o etichetă diferită, folosite în restul Europei şi de aceea impresiile lor au fost 
mai mult negative sau în cel mai bun caz amestecate. Ei veneau dintr-un 
mediu de viaţă total diferit de al nostru, adaptat la moda Constantinopolului 
în perioada fanariotă și le-a displăcut mai ales forfota fără rost a numeroşilor 
slujitori avizi după bacșiş. Ceremoniilor demne de altă dată, din vremurile 
vechi, dinaintea instaurării domniilor fanariote, le-au luat locul pentru o peri- 
oadă de timp, imitaţiile neinspirate după obiceiurile de la Curtea sultanilor, 
care păstrau prea puţin din bunele tradiţii de altă dată. Nu se poate nega un 
anumit fast al acestor ceremonii, dar în ele răsunau ceva fals şi găunos, un 
împrumut străin care nu se potrivea nouă românilor. Adevărata viaţă româ- 
nească s-a păstrat doar în popor, unde tradiţiile şi bunul simţ au prevalat 
întotdeauna şi unde folclorul autentic și-a imprimat adînc pecetea peste originali- 
tatea culturii specifice a neamului nostru, al maselor ţărăneşti îndeobşte. 


45 C. I. Karadja, Un diplomat danez la Curtea lui Grigore Ghica Vodă (1824) în 
„Revista istorică“, XIV (1928), nr. 10—12, p. 362—364. 

4 George Bezviconi, Călători ruşi în Moldova şi Muntenia, Bucureşti, 1947, p. 254— 
255, 

MĂNĂSTIREA SĂRINDAR 


Pe actualul teren situat între B-dul Gh. Gheorghiu-Dej, Calea Victoriei 
şi str. Constantin Mille (fost înainte str. Nouă în prelungire şi apoi Sărindar) 
se află azi Casa Centrală a Armatei, numită mai înainte Casa Oştirii şi mai apoi 
Cercul Militar. Această, masivă şi impunătoare clădire, un adevărat monu- 
ment de arhitectură care împodobește Capitala ţării, a fost construită între 
1909—1911 de arhitectul Dimitrie Maimarolu (1859—1926) pe locul fostei 
biserici şi mănăstiri Sărindar care, altădată, se întindea pînă dincolo de str. 
Brezoianu. 

Cine mai ştie astăzi de această biserică dispărută la sfirșitul secolului 
trecut? Din ultima generaţie care a văzut-o cu adevărat, nu mai există 
nici unul. Așa că, datori sîntem, în rîndurile de mai jos, să reimprospă- 
tăm trecutul acestui lăcaș bisericesc care a avut altădată o importanță 
deosebită. 


Tradiţia spune că, în secolul al XVI-lea, aceste locuri se aflau în proprie- 
tatea boierilor Cocorăşti, dintre care unul, Mihalcea, ajunsese mare ban în 
vremea domniei lui Mihai Viteazul. Ei au fost aceia care, pe acest teren, au 
clădit o biserică de lemn, ce i se zicea „a Coconilor“, şi care, pe vremea lui 
Matei Basarab, se găsea cam ruinată. De aceea evlaviosul voievod care renovase 
şi construise din nou atitea lăcașuri bisericești, a zidit din temelie pe locul 
acesteia în anul 1652 o biserică mare, cu ziduri groase de cărămidă, chenare 
de piatră sculptată la ușă şi la ferestre „ca să fie pomenire părinţilor, nouă 
şi fiilor noştri“. I s-a păstrat vechiul hram, Adormirea Maicii Domnului, şi 
a fost închinată la mănăstirea Ton Pateron de la Muntele Athos. 

Din pisania 1, săpată în piatră, nu ni s-a păstrat, decit un text, incert, 
care a fost copiat, nu în întregime, de un fost slujitor al bisericii. În ceea ce 
priveşte numirea de Sărindar, ea vine de la termenul grecesc saranda (patru- 
zeci), fiindcă aceasta era a 40-a biserică făcută sau refăcută de Matei Basarab. 


Aceasta este oarecum tradiția, dacă trecem însă la cercetarea vechilor 
documente, aflăm că lucrurile nu stau chiar așa. Prima biserică nu era din 
lemn, ci din cărămidă, fiindcă voievodul spune că a reclădit-o, deci se înţelege 
că tot din cărămidă fusese şi cea ruinată. Apoi că nu i s-ar fi spus fără nici un 
temei biserica Coconilor, dacă în realitate n-ar fi fost aşa. Probabil că tinerele 


1 „Făcîind Domnia mea 40 biserici, precum mă făgăduisem lui Dumnezeu, am înde- 
plinit cu aceasta pre care am zidit-o din temelie în locul unei bisericuțe vechi ce se zicea 
a Coconilor zidită de Vlad banul Severinului și al Făgărașului (?!), la anul 6870, şi am 
numit-o Serindarul, leat 7160 [1652], lăsînd tot hramul Adormirea Maicii Domnului, ca 
să fie pomenire părinţilor, nouă și fiilor noștri, amin“. (Constantin Șt. Bilciurescu, Mănăs- 
tirile și bisericile din România, Bucureşti, 1890, p. 142; Inscripţiile medievale ale României, 
Bucureşti, 1965, p. 805—806). 

odrasle ale voievozilor, la anumite praznice mari, veneau aici la slujbele reli- 
gioase. 


În al treilea rînd ea nu era, înainte de 1652, o simpla biserică ci manastire, 
care avea egumen, preot si desigur şi călugări şi care se numea și înainte tot 
Sărindar, nu numai de la Mâtei Basarab încoace, fapt care se vede f arte p ecis 
din documentul din 20 mai 1634. Astfel, în document se spune ca Dumitru 
judeţul impreună cu cei 12 pirgari ai orașului întăresc vatafului Stanciu 
stăpînirea peste două locuri cu case situate „lingă ulița de în jos“ de mana tirea 
Sărindar şi „alăturea cu podul de în sus“. Iar printre martorii care semnează 
actul este trecut „părintele Eftimie egumen şi frate-său popa Roşiul de la 
mănastirea Sărindar“ 2. Tot în acest document aflam că în jurul mana tirii, 
şi mai cu seama în partea de jos, înspre actuala str. Brezoianu, exista o mahala 
în: care se aflau casele diferiților meseriaşi și slujbași. 

Dar avem mărturii şi mai vechi de existenţa acestei biserici care se 
numea Sarindar, cu mult înainte de a fi recladita de Matei Basarab. Astfel, 
dintr-o veche hotărnicie 3 a 12 boieri reiese că biserica manastirii era construita 
înainte de domnia lui Mihai Viteazul, iar acest voievod i-a dă: uit moşia Giuleşti. 
Apoi cu numele de Sărindar o mai întîlnim în documentele din 26 februarie 
1615 4, aprilie 16225 şi 20 mai 16348. 

Vechea mănastire Sarindar nu era săraca, fiindca, probabil, ctitorii îi 
dăruisera averi şi bunuri ca sa se poată întreţine, la care s-a adaugat apoi, dupa 
cum am văzut donația moșiei Giuleşti de catre Mihai Viteazul. La cele de mai 
sus s-a alăturat înzestrarea si privilegiile date de Matei Basarab, aşa cum proce- 
dase și cu alte lăcașuri făcuie de el, încit la un moment dat, manastirea Sarin- 
dar era o mănăstire bogata, cu multe locuri în Bucureşti, pravalii, mori, 
hanuri şi diferite moșii și vii în afara oraşului, avind în subordinea ei și citeva 
metocuri. 


Din trecutul mănăstirii aflăm că în a doua jumătate a secolului al AVII 
lea, egumenul Mitrofan împreună cu călugării s-au dus la divan şi s-au jaluit 
înaintea domnului Radu Leon (1664—1669), ca unii orașeni au împresurat o 
parte din moșia mănăstirii făcîndu-și case şi grădini, nerecunoscind dreptul 
de proprietate al mănăstirii și nici nu plăteau chirie, spunînd că locurile acelea 
au fost libere, domnești, şi nimeni nu le-a cerut socoteală. 


La plingerea egumenului Mitrofan, Radu Leon Vodă a trimis din divan 
pe Radu (Ralea) portar care împreună cu Gherghina judeţul, pirgarii şi orașeni 
bătrini au strîns pe oamenii dimprejur, și cu preotul Simion cel batrin, proegu:- 
menul mănăstiri: și „cu sufletele lor“ au aflat și hotărnicit locurile împricinate, * 
punind „semne precum au fost și mai denainte vreame de la ctitorii cei bătrîni“. 


În urma hotăririi domnești s-a fixat ca fiecare casă să dea drept chirie 
la mănăstire cite o oca de ceară pe an. 


2 George Potra, Documente privitoare la istoria orașului Bucureşti (1634— 1800) 
vol, III, Bucureşti, 1982, p. 53. 

3 Arh. St. Buc., Condica Mitropoliei, nr. VI, p. 66, citată de Ion Brezoianu, Mănăs- 
tirile zise închinate și călugării străini, București, 1861, p. 8; George D. Florescu, Din 
vechiul București, București, 1935, p. 29. 

4 Arh. St. Buc., Mănăstirea Cotroceni, I—4, citat de pr. Gheorghe Negulescu, 
* O pagină din istoria Bucureștilor, „Biserica ortodoxă română“, XLIV (1926), nr. 3. 

5 Arh. St. Buc., Mănăstirea Căldărușani, XX-5, citat de G., lonnescu-Gion, Istoria 
Bucureștilor, Bucureşti, 1899, p. 211. 

6 Arh. St. Buc., Mănăstirea Cimpulung, LĂIII—12, publicat de George Potra 
în op. cit., p. 53. 

Hotărirea lui Radu Leon a fost confirmată la 20 aprilie 1672 de Grigore 
Ghica 7 spunînd că acele locuri se aflau în mahalaua Tabaci, iar mai apoi, după 
constatarea şi hotărnicia locurilor făcută de marele logofăt Diicu Rudeanu și 
de „sluga domnii mele Mareş“, a fost confirmată, la 12 decembrie 1692, şi 
de Constantin Brincoveanu care întăreşte mănăstirii stăpînirea pe mai multe 
locuri „pre luncă despre Dimboviţă unde au fost tabacii mai denainte vreame“8, 
iar în Jos locurile mănăstirii mergeau pînă în lac cuprinzind și grădina lui 
Dura neguțătorul care era tot proprietatea mănăstirii. 

Ca vecinătăţi ale mănăstirii Sărindar, spre sfirşitul secolului al XVII-lea, 
amintim documentul din 17 aprilie 1696 prin care Constantin Brincoveanu 
întăreşte lui Ianache Văcărescu mare agă stăpinirea peste locurile ce a cumpă- 
rat în mahalaua bisericii Dintr-o Zi, a căror lungime de 60 stinjeni porneste 
„den ulița cea mare care vine de la mănăstirea Sărindariul pre den sus. . . [Podul 
Mogoşoaiei] pînă în ulița ce iaste dinaintea bisericii Dintr-o Zi“ [str. Academiei]. 

„Și făcîndu-şi boiarinul domnii meale lanache Văcărescul mare agă 
case şi grădină şi curte şi temeae bune pre acest loc domnesc, domniia mea 
încă am socotit pentru multă dreaptă şi credincioasă slujbă ce slujaște domnii 
meale şi țărăi, de am dat şi l-am dăruit cu acest loc domnesc ce scrie mai sus, 
ca să-i fie de moştenire și stătătoriu în veac“ °, 

Printre vecinii proprietăţii lui lanache Văcărescu şi deci şi ai mănăstirii 
Sărindar amintim pe: Matei Perișanu clucer, Nica stolnicul, popa Ghidu, 
Iane zaraful, Fota căpitanul, Şerban Rătescu şi alţii. 

Proprietăţi vecine cu mănăstirea ne mai arată şi documentul din 8 
martie 1703 prin care Constantin Brincoveanu întăreşte lui Pătrașco Brezo- 
ianu mare şătrar, stăpînirea peste un loc de casă din mahalaua Popa Stoica... 
„care mearge spre casele lui Mănăilă căpitanul pănă în ulița ce scoboară de 
la Sărindariu și mearge pre dinainte bisericii Popei Stoicăi“ 10, 

Biserica mănăstirii Sărindar a primit diferite donaţii în trecut (moşii, 
vii, prăvălii, locuri, ţigani și obiecte de cult), însă nu cunoaștem decit puţine 
nume de donatori din această perioadă dintre care amintim următoarele: 

Astfel, doamna Zmaranda 11 (care credem că este cea mai mică fiică 
a domnului Șerban Cantacuzino, căsătorită cu Grigore Băleanu), la 20 mai 
1688, îi dăruiește o foarte frumoasă candelă de argint aurit, lucrată de vestitul 
meşter argintar Hann Sebastian din Braşov (Muzeul de artă al R. S. România). 

Șerban Grecianu 12 mare vistier, pentru pomenirea iubitei sale soţii, 
Ilinca, fiica lui Papa vistier, dăruieşte o Evanghelie grecească tipărită în 
1693 îmbrăcată în minunate coperţi de argint aurit, lucrate de Petrus Hie- 
mesch. 

Un splendid tal=r de argint aurit lucrat de George May 12 în perioada 
1698—1706, căruia nu i se cunoaşte numele donatorului. 

O anaforniță de argint, datată după lucrătură în jurul anului 1716, a 
fost dăruită de Șerban Cantacuzino 14 mare vornic (fiul marelui spătar Drăghici 
Cantacuzino) şi de soția sa Andriana (Andreiana) născută Fălcoianu. 


? George Potra, Documente privitoare la istoria orașului București (1594—1821), 
vol. I, Bucureşti, 1961, p. 163. ` 

8 Ibidem (1634—1800), vol. III, p. 101; publicat cu unele greșeli în „Revista 
istorică“, XVIII (4932), p. 263—265. 

2 Ibidem, vol. I, p. 56—58 

10 Ibidem, p- 66. 

31 Inscripţiile medievale... p. 695. 

12 Ibidem, p. 899. 

13 Ibidem, p. 854. 

14 Stoica Nicolaescu, Sfinta mănăstire Sărindar din București, — „Gazeta muni- 
cipală“, IX (1940), nr. 426. 

O icoană de lemn 15 (108/95 cm) reprezentind pe Maica Domnului, din 
anul 1762 (Muzeul Patriarhiei). 

Un chivot de argint dăruit de spătarul Teodorachi Balş, în 1783, cînd 
a fost înmormintată Maria Cantacuzino soţia spătarului Pirvu, egumen al 
mănăstirii fiind Dorotei. 

Un potir de argint aurit dăruit de egumenul Nichifor 16 la sfirșitul secolu- 
lui al XVIII-lea (la biserica din Giuleşti-Sărindari). 

O candelă de argint dăruită de Lucsandra Angerliu 17 în 1798. 

În afară de cele de mai sus, în zestrea mănăstirii au mai fost multe 
icoane, candele, sfeșnice, prapore etc. care unele s-au distrus în vremea cutre- 
murelor, iar altele au dispărut chiar înainte de a fi dărimată biserica. 

În februarie 1743 Anton căpitanul din Buzău dăruieşte mănăstirii 
11 ţigani „pentru pomenirea lui și a neamului său“, și,.la cererea egumenului 
Sofronie, domnul Mihai Racoviţă 18 dă hrisov prin care confirmă stăpînirea 
mănăstirii asupra acestora. 

Ciţiva ani mai tirziu, la 1 mai 1749, Nicolae Ştirbei 19, fiul răposatului 
Ilie Ştirbei fost mare vistier și consilier imperial în 1720, conform diatei lăsată 
de mama sa Despa (Despina Bengescu) care fusese înmormintată în mănăstirea 
Sărindar, îi dăruiește (lasă) 40 mătei de stupi și 4 suflete de ţigani, pentru 
pomenirea lui și a părinţilor săi. 

La sfirşitul secolului al XVII-lea, mănăstirea Sărindar se bucura de 
mare trecere în rindul oamenilor nevoiași și bolnavi. Egumenii greci născociseră 
ideia că una din icoanele * ce se afla în biserică este făcătoare de minuni gi 
că acei care vin şi se roagă la ea își pot recăpăta sănătatea și se pot tămădui 
chiar infirmii și bolile incurabile. De aceea toate încăperile mănăstirii erau 
pline, tot timpul anului, cu oameni suferinzi veniți din toate părţile, de pe 
urma cărora egumenii aveau un venit în plus. Cu toate acestea, dornici de 
cît mai multe avantaje, au izbutit să convingă pe domnii fanarioți să le avorde 
anumite privilegii şi scutiri de toate dările care se percepeau în ţară. 

Astfel, la 16 aprilie 1793, Alexandru Constantin Moruzi prin hrisovul 
ce dă mănăstirii în care se află icoana Maicii Domnului „care este izvor de 
tămăduire tuturor celor ce aleargă cu evlavie și cu credinţă, draci gonind, orbi, 
slăbănogi şi tot felul de boale şi neputinţe tămăduind“, o scuteşte de toate 
dăjdiile şi orînduiala ce va ieși de la vistierie și de la cămara domnii mele 
peste an“, Îi acordă dreptul de a ţinea o cîrciumă, în care să se vindă vinul 
mănăstirii, şi care să fie scutită „de fumărit, de căminărit, de vamă, de vin 
domnesc și de toate alte angarii“ ; 500 de oi îi sint scutite de darea oieritului 
şi 40 de pogoane de pogonărit. Apoi, din vama orașului i se dă 120 galbeni 
anual „ca să fie pentru untdelemnu ce se cheltuiește, care necontenit arde în 
candela ce este la sfinta şi de minuni făcătoare icoană“. Îi dă dreptul să ia 
vinăriciul de la viile de pe dealul Greci din jud. Vlașca şi să ţină şi 10 oameni 
pentru slujba mănăstirii „scutiţi de toate angariile“. 

Toate cele de mai sus, spune domnul, nu sînt decit o confirmare a 
mililor acordate de alți domni dinainte, pomenind însă numai hrisovul 
din februarie 1792 dat de Mihai Suţu. La sfirşitul documentului concluzionează 
că toate daniile şi privilegiile acordate să fie mănăstirii „de întărire și părinți- 


15 Inscripţiile medievale... p. 278. 

15 Ibidem, p. 757. 

1? Ibidem, p. 147. 

1% George Baira. op. cit., vol. III, p. 182—183. 

19 Ibidem, p. 193. 

* Amintită în scrierile lor de Raicevich, Piehl, P. M. Lejeune și F. I. Sulzer (cf. 
George D. Florescu, op. cit., p. 29). 

lor călugari de hrană şi chiverniseală, iar domniei mele și părinţilor domniei 
mele ve,nica pomenire“ 20, 

Din cauza împrejurarilor, Vistieria neavînd un local propriu, acelaşi 
domn Moruzi 21, p i pitacul din 5 mai 1795, ordonă egumenului de la Sărindar 
să pună la dispoziție toate camerele ce le va alege marele vistier, fiindcă în ele 
se va muta vistieria statului. 

Noul domn Alexandru Ipsilanti, la 1 aprilie 1797, printr-un hrisov 
aproape identio cu cel din 16 aprilie 1793, dat de Alexandru Moruzi, confirmă 
vechile privilegii. Singura deosebire este că el menţionează detaliat care sînt 
aceste scutiri de dări care formează un adevărat panopticum din care repro- 
ducem următoarele: „Ca să fie această mănăstire în pace și iertată de haraciu, 
de lipsa haraciului, de plocoanele bairamului, de vel seamă, de seama a doua 
și de a treia și de adaosul haraciului, de împrumutări, de cal domnesc și de 
ploconul steagului, de unt, de cai, de care împărăteşti, de care de oaste, de 
podvoade, de mertice, de conace, de zaharele, de birul oştii, de sursat de vaci, 
de oi, de miere, de ceară, de fin, de lemne împărătești, de ploconul hanului şi 
al sultanului, de satarale, și de toate cite feluri de dăjdii ar ieși de la vistieria 
domniei mele, peste an, la mănăstiri și la boieri şi la ţară, de nici unele, nici 
odinioară, nici un fel de supărare să nu aibă“ 22, 

În toamna anului 1797 un fapt curios și supărător intervine în viaţa 
interioară a mănăstirii. Unii din boierinaşi și jupinese care, probabil, veniseră 
la început ca bolnavi să-şi recapete sănătatea, sau „pentru întimplătoare 
pricini“, ocupaseră o bună parte din încăperile mănăstirii şi nu mai voiau să 
iasă din ele, îngreuind și chiar împiedicind pe cei adevărați bolnavi care n-aveau 
unde se adăposti și stăteau zile și nopţi în curtea mănăstirii în ploaie, vînt şi 
frig. 

Ca să înlăture această situație intolerabilă, Neofit egumenul mănăstirii, 
prin jalbă înaintată domnului, arată situaţia şi cere tot sprijinul împotriva 
acelora care nu vor să lase camerele libere și să plece din mănăstire. 

Alexandru Ipsilanti, luînd în considerație dreapta cerere şi rugăminte 
a egumenului, la 13 octombrie 1797, dă ordin că nimeni nu este „Slobod a 
pretinderisi cu vreun cuvint să şeadă în odăile acestei mănăstiri, afară de 
numai cei ce vor avea vreo neputinţă de boală și vor năzui spre tămăduire“. 
Drept urmare, toți aceia care se află cu locuința acolo trebuie să plece ca „Să 
rămiie odăile slobode numai pentru trebuinţa bolnavilor“. Şi nimeni, din orice 
treaptă va fi, nu are voie „să conăcească în odăile mănăstirii“ 2%, 


Hrisoavele vechi de privilegii şi scutiri de dări date mănăstirii sint con- 
firmate și de Constantin Gheorghe Hangerli 24 prin cel dat la 27 mai 1798, 
care este asemănător cu cele de mai înainte. Dar numai peste cîteva luni, 
domnul aflind că mănăstirea era rău gospodărită de egumenul grec, şi 
datoare, cu toate că avea venituri mari din arendarea moșiilor și viilor şi 
închirierea multor prăvălii din București, la 20 august 1798 poruncește marelui 
ban Dimitrie Ghica 25, marelui spătar şi marelui logofăt Nicolae Brincoveanu 
să cerceteze și să raporteze cum poate ieşi mănăstirea din această situaţie. 


Nu cunoaștem raportul prezentat de cei trei mari boieri, dar deducem 
din ordinul domnului că veniturile mănăstirii fuseseră trimise în întregime 


20 V, A. Urechiă, Istoria românilor, vol. VI, București, 1893, p. 54—56. 
21 Ibidem, p. 

22 Ibidem, vol. VII, p. 305. 

23 Ibidem, vol. VI, p. 332—333. 

2 Ibidem, vol. VII, p. 392—394. 

% Ibidem, p. 167. 

la Muntele Athos şi nu se lăsase nimic din partea ce se cuvenea a rămine în 
țară. De aceea, Constantin Gh. Hangerli, la 17 octombrie 1798, dă poruncă 
marelui ban Dimitrie Ghica epitropul mănăstirii, să nu se trimită „la sfintele 
locuri“ mai mult decit se cuvine, iar „cu restul să se facă mile aici în pămintul 
țării 2. 

i În linii mari acesta este istoricul şi situația mănăstirii pină la sfirşitul 
secolului al XV III-lea. Secolul al XIX-lea însă începe cu o adevărată nenoro- 
cire, fiindcă cutremurul din 1802 şubrezește aşa de grav biserica încît refacerea 
ei este o problemă grea. După tradiție se spune că a fost refăcută din temelie, 
la îndemnul epitropului, marele ban Dimitrie Ghica. Se pare însă că a fost 
numai renovată prin contribuția materială a mai multor familii boierești 
dintre care amintim: Cocorăștii, Filipeştii, Ghiculeștii, Cimpinenii şi Grecenii, 
care-și aveau casele şi proprietăţile în eparhia ei, de o parte şi de alta a Podu- 
lui Mogoşoaiei. . 

Dintr-un catastif 2? de veniturile mănăstirii, pe anul 1822, şe vede cite 
şi care erau moșiile şi viile ce poseda, prăvăliile şi locurile din București, sumele 
eu care erau arendate sau închiriate, venitul total anual, precum şi banii cu 
care se împrumutase de la diferite persoane. 

Din cercetarea 'cu atenție a cifrelor din catastif ne dăm seama că egu- 
menii, străini de neam, făceau un adevărat jaf în averea mănăstirii, că veni- 
turile erau mult prea mici în comparaţie cu venitul moșiilor boiereşti, ceea ce 
ne face să credem că anumite sume se treceau în catastif şi altele mult mai 
mari intrau în largile buzunare ale egumenilor. 

Sub pretext că veniturile erau mici şi nu erau suficiente pentru a acoperi 
sumele ce trebuiau date la patriarhia din Constantinopol și la „locurile sfinte“, 
egumenii se imprumutau plătind dobinzi mari sau dînd drept beneficiu arenzile 
moșiilor pe sume ridicole încît, mai totdeauna, aproape toate mănăstirile 
închinate erau în mare pagubă şi sărăcie, că nici reparaţiile cele mai elementare 
nu le făceau decit cu mare intirziere și numai în urma poruncilor, citeodată 
destul de aspre, care se dădeau de către domni, divan și celelalte organe adminis- 
trative ale statului. 

Astfel, din catastiful mai sus amintit, aflăm că mănăstirea poseda 34 
moşii în judeţele: Olt, Vlașca, Teleorman, Ilfov, Slam-Rimnic, Prahova, Saac, 
Buzău și doi munţi (Prislop şi Ozăgoaia) din jud. Prahova de la care avea, în 
total, un venit anual de 16 613 lei. 

În judeţul Saac avea trei vii: Nicovana [Negovani?], Orliţa și Boltești 
care, în 1821, au fost bătute rău de piatră și n-au putut da decit o recoltă foarte 
redusă. Mai avea două vii la Scăjeni și Sărata în jud. Buzău, dar se spune că 
prima era părăginită, fiindcă, desigur, nu s-a ocupat de ea și a fost lăsată în 
părăsire ; cea de la Sărata, în 1822, a dat 1369 vedre de vin. Aceste cinci vii 
erau ținute pe seama mănăstirii, iar vinul ce-l produceau era vindut în cîrciuma 
ce prin hrisoave domnești era scutită de toate dările. 


Moşiile Giuleşti, Chitila și Fintinile din jud. Ilfov nu erau arendate ci 
lăsate pe seama mănăstirii, iar ca mină de lucru, pentru diferite servicii, avea 
38 sălaşe de ţigani, adică circa 150 indivizi. 

Avea 12 prăvălii situate pe: Podul Beilicului (Calea Șerban Vodă), uliţa 
Șelari, Podul Mogoşoaiei, din care două erau lingă Biserica cu Sfinţi, adică 
pe Podul Tirgului de Afară (Calea Moşilor), de la care lua în total o chirie de 
2630 lei anual. 


25 Ibidem, p. 168. 
2 Arh. St. Buc., ms. 149, f. 259. 

Pentru 17 prăvălii aflate în diferite părţi ale orașului, pentru Hanul 
Zamfir (2600 lei), pentru locurile din mahalalele Fintina Boului, Gorgani și 
Beilic, la care se adăoga 50 lei de la Hristofor Papazoglu pentru zalhanaua 
de la Chitila, 325 lei vinăriciul de la Greaca, 200 lei din mila Tirgului de Afară, 
487 lei de la scutelnici și 1543 lei venitul bisericii, toate acestea dădeau un 
toțal de 6184 lei. Adunind toate sumele de mai sus se ajungea la un total de 
26427 lei, adică întreg venitul mănăstirii pe timp de un an. 

Nu ne vine să credem că sumele arătate la venit sint cele adevărate, 
fiindcă nu ne putem închipui că 9 moșii din jud. Vlaşca au fost date în arendă 
paharnicului Andronache Hagi Theohari numai pentru 1833 lei, sau alte 6 
moşii din judeţele Olt, Vlașca şi Teleorman au fost arendate unui oarecare 
popa Costea numai pentru 1000 lei; că doi munţi din jud. Prahova pentru 
1200 lei, sau 2 moșii (Pociovaliştea şi Brătuleşti) din jud. Ilfov cu 270 lei, sau 
2 prăvălii în ulița Şelari una cu 40 lei și alta cu 140 lei, iar una de pe Podul 
Mogeşoaiei cu 100 lei. 

Apoi, nu ne putem închipui cum la un astfel de venit egumenii să facă 
împrumuturi care atingeau o sumă aproape dublă venitului, cind ştiau că nu 
pot să le plătească la timpul hotărît. Probabil că, pentru sumele împrumutate, 
dădeau zapise de garanţie prin care zălogeau anumite moșii sau bunuri ale 
mănăstirii, fiindcă nimeni n-ar fi împrumutat sume mari de bani dacă nu ar 
fi putut să se despăgubească din averea mănăstirii. 

Redăm mai jos sumele ce au luat cu imprumut egumenii între 1811—1822, 
și persoanele la care erau datori să plătească banii luaţi, plus dobinzile, care 
nu se menționează, dar care erau destul de mari, încît în patru-cinci ani capita- 
lul se dubla. Astfel: 

1600 de la clucerul Ioniţă Fălcoianu 

5000 de la Costea Pantazi 

5000 de la sărdarul lanache 

1450 de la Ioniţă Fălcoianu 

5200 de la marele vistier Barbu Văcărescu 
2500 de la marele vistier Barbu Văcărescu 
3150 de la marele vistier Barbu Văcărescu 

13000 de la căpitan Anastase Andreu 

8000 de la logofăt Theodor Rodi 

2000 de la sărdarul Gheorghiu 

1000 de la polcovnicul Gheorghe Brutul 
750 pentru care a dat o cislă 


48650 

Prin mărimea și aşezarea centrală, biserica mănăstirii Sărindar devine 
în secolul al XIX-lea cea mai însemnată din Bucureşti. La această situaţie 
nu puţin a contribuit marele ban Dimitrie Ghica care, după cum am văzut, 
îi era epitrop, apoi fiul acestuia domnul Grigore Dim. Ghica (1822—1828) 
şi mai apoi fratele său Alexandru Dim. Ghica (1834—1842), fost mai tirziu 


şi caimacem al ţării. 

În 1828, fostul egumen Bonifatie a fost înlăturat şi în locul lui, domnul 
Grigore Dim. Ghica l-a numit pe Lavrentie Hristopoleos, menţionind 
în hrisovul de numire că este obligat să facă inventar amănunţit de tot ce ia 
în primire ; să dreagă şi să repare toate cele stricate; să sporească averea mănăs- 
tirii. Și, pentru a-și îndeplini misiunea cum trebuie, să ocirmuiască mănăstirea 
„întocmai după glasuirea ctitoriceştii orinduieli ce are, ştiută și legiuită, prin 

cele adevărate testamenturi, ca să i să cunoască buna iconomie şi vrednicia 
în faptă“ 28, 

Dar nici acest egumen ca şi alții dinaintea lui nu s-a dovedit la înălțimea 
slujbei şi misiunii ce i se încredinţase. Pentru nereguli şi rea gospodărire, în 
1833, a fost îndepărtat 2% cu forța din mănăstire. 


Colonelul Dimitrie Papazoglu, care era un obişnuit al slujbelor de la 
biserica Sărindar, spune că era o clădire foarte mare „lucrată pe dinăuntru 
după modelul bisericii Sf. Sofia din Constantinopol, cu două rinduri de logii 
pe sus şi două rînduri de jeţuri pe jos“ 30. De asemenea că avea o icoană foarte 
frumoasă reprezentind pe Maica Domnului a cărei coroană era împodobită 
cu smaragde şi rubine, preţuită la 5000 galbeni, pe care egumenul, în timpul 
secularizării averilor mănăstirești, a trimis-o pe furiș la patriarhia din Constan- 
tinopol. 

Dimitrie Papazoglu în lucrarea sa spune că Grigore Dim. Ghica se ducea 
în mod obișnuit la biserica Sărindar, iar la citirea acatistului, în postul cel 
mare, era însoţit de toţi marii boieri ai divanului. 


Tot el spune că atunci cînd au fost înhumate osemintele marelui ban 
Dimitrie Ghica, domnul, cu toată boierimea a participat la serviciul funebru 
„Şi cînd a fost la sărutarea oaselor, s-a coborit vodă din tronul sáu domnesc 
şi a îmbrățișat coşciugurile cu oasele părinților săi şi le-a sărutat cu lacrămi 
în ochi. În acea zi s-au făcut milostenii la săraci, s-a trimis şi vinovaţilor din 
puşșcării de mincare şi luminări, s-au iertat cei cu vini uşoare“ 31, 

Cu timpul, din cauza mai multor cutremure care i-au provocat stricăciuni 
mari, zidurile bisericii au crăpat în multe locuri, iar întreaga clădire s-a 
şubrezit. enorm, încît nu mai putea fi refăcută decit cu foarte mari cheltuieli 
şi nici așa, după spusele arhitecţilor, n-ar fi prezentat o garanţie îndelungată. 
Unii din arhitecţii care au făcut devize pentru repararea ei spuneau că mai 
mult costă refacerea decît construirea unei biserici noi. 


Ca urmare a acestei situaţii, după 1880, s-a interzis oficierea slujbelor 
şi a fost închisă *, iar în această perioadă timpul a contribuit și mai mult la 
şubrezirea şi ruinarea ei. 


În ultimii ani ai secolului al XIX-lea s-a luat hotărîrea de a fi dărimată 
spre a nu primejdui viaţa trecătorilor şi ase înlătura aspectul acestei clădiri 
părăsite din centrul oraşului, care avea în partea dreaptă frumoasa şi imensa 
clădire a Hotelului Bulevard, construită în 1867 de arhitectul Alexandru Orăscu, 
precum și celelalte dimprejur. 


Biserica n-a fost dărimată în 1896, după cum spun unii autori, ci cu trei 
ani mai înainte, așa cum ne este arătat în presa timpului unde se spune: 
„Luni s-a ţinut la Ministerul cultelor, licitaţia pentru dărimarea bisericii 
Sărindarul. Dărimarea s-a adjudecat pe preţ de 3599 lei. Lucrarea trebuie 
slirşită pină într-o lună“ 32, 


28 George Potra, Documente privitoare la istoria orașului București (1821—1848), 
vol. II, p. 329. 

23 Arh. St. Buc., Politia Bucuresti, 3624/1833. 

30 Dimitrie Papazoglu, Istoria fondărei orașului București, Bucureşti, 1881; N. Iorga, 
Istoria Bucureștilor, Bucureşti, 1939, p. 241—242. 

31 Ibidem. 

* Oscar Niculescu, fost prim-preşedinte la Înalta Curte de Casaţie în srrisorile sale 
către părinți care se aflau la Băile Herculane, spune că în 1881 Circul Sidoli dădea 
reprezentații în curtea bisericii Sărindar, în partea de jos, înspre str. Brezoianu, unde 
era loc viran. 

32 Ziarul „Universul“, din 3 septembrie 1893. 

Deci dărimarea s-a făcut în 1893, iar locul a rămas viran ciţiva ani, 
fiind hotărit să se construiască pe el un mare edificiu de stat. Astfel, în 1892, 
se şi rezervase terenul pentru clădirea Ministerului de Domenii (azi Ministerul 
Agriculturii şi Industriei Alimentare) %, dar după planurile făcute, fațada locu- 
lui fiind prea mică s-a renunțat și s-a clădit pe noul bulevard (actualul Bulevard 
al Republicii) unde este şi astăzi. 


BISERICA STELEA 


În spatele bisericii Sf. Gheorghe Vechi de pe Calea Moşilor, pe unde 
trece str. Decebal, se deschide o străveche uliţă bucureșteană numită str. 
Stelea Spătaru care merge pină unde se întilneşte cu B-dul Hristo Botev, 
fost mai înainte B-dul Domniței. Este o străduță îngustă, cu majoritatea case- 
lor construite după focul cel mare din martie 1847, fiindcă la acea dată in- 
treaga mahala a fost distrusă de flăcări. Numai cîteva construcţii sînt din 
jurul anului 1900 și una singură, mai modernă, tip bloc, construită după 1930. 

La cîţiva zeci de metri distanță de la începutul străzii, se află un scuar 
de formă elipsoidală, cu flori și iarbă la mijloc, iar împrejur plantați diferiţi 
arbori dintre care unii au ajuns mari şi bătrini de ani. Este locul pe care, 
altădată, timp de aproape trei sute de ani, a existat un lăcaş bisericesc, biserică 
şi mănăstire şi într-o anumită perioadă chiar Mitropolie a capitalei de pe 
malurile Dimboviţei. 

Cînd s-a construit și de cine şi care i-a fost existenţa în decursul timpului, 
ne-o mărturisesc documentele, relativ puţine, care s-au mai păstrat. Dar nu 
chiar actul original în care să se menţioneze construirea ei, ci în anumite 
documente emise, mai tirziu, din cancelaria domnilor Leon Vodă și Matei 
Basarab, pe vremea cind încă se cunoștea bine trecutul acestei biserici, se 
aminteşte cind și de cine a fost ctitorită. 

În a doua jumătate a secolului al XVI-lea, trăia la Tirgovişte un boier 
anume Stelea, probabil grec de origine, care a ocupat dregătoria de spătar al 
doilea. Acesta fiind un om bogat şi pătruns de multă evlavie a ctitorit două 
biserici care i-au purtat numele, una în Tirgoviște şi alta la Bucureşti. Deci 
biserica Stelea din București a fost construită din temelie, între 1577—1582, 
de către Stelea spătarul în timpul domniei lui Mihnea Vodă, zis Turcitul. 

Stelea spătarul, după ce a cumpărat locul, a făcut rugăminte către 
mănăstirea Ivir, de la Muntele Athos, să trimită călugări pricepuţi ca să con- 
struiască aici la București o mănăstire. Şi au venit de acolo popa Averchie 
Ghiurgi [Giurgiu] şi Gavril diaconul cu meșteri și lucrători care au ridicat din 
temelie mănăstirea Stelea căreia i s-a dat hramul Adormirea Născătoarei de 
Dumnezeu, la fel cu al mănăstirii Ivir. Şi după ce ctitorul a înzestrat-o cu tot 
ce-i trebuia, cumpărînd moșii în diferite părţi ale ţării și prăvălii în Bucureşti, 
Stelea spătarul a închinat-o. mănăstirii Ivir, ca să fie spre pomenirea lui şi a 
părinţilor săi. 

Prima menţiune documentară 34 despte existența acestei biserici o avem 
din 7 mart. 1582 cînd domnul Mihnea Turcitul îi întăreşte daniile cu care 
a înzestrat-o ctitorul ei. 

Din acest document foarte interesant aflăm că Stelea spătarul, după 
cumpărările şi construcţiile ce a făcut, era un boier foarte bogat. Nu știm căror 
împrejurări, favorabile lui, a izbutit să stringă o avere atit de mare, incit să 


53 Arh. St. Buc., Planuri Ilfov, nr. 198—195. 
34 D.I.R., vol. V, Bucureşti, 1952, p. 49—51. 

jumpere moşii, mori, prăvălii, să facă două biserici-mănăstiri pe care să le 
nzestreze și înăuntru cu tot ceea ce era necesar, (icoane, odăjdii, policandre, 
sfeşnice, cărți etc.) şi să refacă din piatră și mănăstirea Grindure din 
Măgurele care ajunsese în stare de paragină. 

Documentul din 1582 ne spune că Stelea spătarul a cumpărat diferite 
părţi de moşie din satele Răceni, Parapani, Măgurele, Cacaleţi și Dilga pentru 
care a plătit enorma sumă de circa 140 000 aspri de argint şi 12 mantale de 
şocirlat *, precum şi „O căruţă ferecată şi ţintuită şi acoperită cu postav verde 
şi cu 4 telegari negri, foarte frumoși“, moșii pe care le-a dăruit mai apoi mănăsti- 
rii ce a ctitorit în Bucureşti şi care-i va purta numele pină la dispariţia ei, dar 
care, în acel timp, se numea și mănăstirea lviri, după numele mănăstirii 
Ivir de la Athos la care fusese închinată. 

Şi tot în acest document se arată că Stelea spătarul i-a mai dăruit o 
moară pe rtul Colentina, lingă Bucureşti, pe care o cumpărase cu 12000 aspri. 
În plus, după ce a reconstruit mănăstirea Grindure din Măgurele, ctitorită 
inițial de Badea vornicul, a dat-o ca metoh la mănăstirea Stelea, impreună cu 
ocinile, adică părțile de moşie ce le avea în satele Româneşti, Sirbi și Băneşti. 

Mihnea Vodă, în hrisovul ce-a dat, spune că toate acestea le-a întărit 
lui Stelea spătar şi mai sus-zisei mănăstiri, să fie „călugărilor care trăiesc în 
acel sfint loc, de hrană, iar boierului domniei mele, lui jupan Stelea spătar 
şi părinţilor lui, pomană în viaţa veşnică“. 

De la această dată nu mai avem știri despre mănăstirea Stelea, pină în 
timpul luptelor pe care Mihai Viteazul le-a purtat cu turcii, cind Sinan Paşa 
a pătruns în Țara Românească, stricind și arzind multe case, biserici și mănăs- 
tiri din Bucureşti, printre care şi mănăstirea Stelea. După plecarea lui Sinan 
Pașa, forțată de oștile viteazului domnitor, mănăstirea Stelea a rămas pustie 
timp de 30 de ani, pînă în vremea domniei lui Leon Vodă. 


Dar dacă a ars biserica şi prăvăliile ce le avea în București, n-au ars 
moșiile, morile, viile şi toate celelalte bunuri ce le avea în ţară. De administrarea 
acestora trebuia să se ocupe mănăstirea Radu Vodă de care depindea, iar 
amîndouă erau închinate mănăstirii Ivir. 


Probabil însă că Grigorie, egumenul mănăstirii Radu Vodă, grec și el 
de neam, născut în lvir, a neglijat acest lucru sau, sub o formă oarecare, a 
înstrăinat averea mănăstirii Stelea. De împrăștierea averii s-a sesizat chiar 
domnul țării, adică Radu Mihnea voievod, feciorul lui Mihnea Voda Turcitul. 
Pentru lămurirea problemei, la 12 iunie 1614, el poruncește egumenului Grigorie 
să se intereseze de satele, moșiile, vadurile de moară, bălțile, rumiînii și țiganii 
mănăstirii Stelea din Bucureşti „să le stringă“ pe toate. „Pentru că le-am dat 
şi le-am adaos domnia mea să fie în mănăstirea domnii meale ce iaste mai sus 
zisă“ 35, 

Cum a rezolvat această poruncă domnească egumenul Grigorie nu știm 
şi nu aflăm cită avere a avut și nici ce s-a făcut cu ea. De abia după un deceniu 
şi mai bine, vechile acte ne informează'că prăvăliile pe care le cumpărase Stelea 
spătarul, de la. Norocea vornicul **, nu arseseră și că două din ele, în vreme în- 
delungată, fuseseră în stăpînirea răposatului neguțător Gheorghe Critico. 


Iscîndu-se însă pricina de judecată pentru cele două prăvălii, între 
mănăstirea Radu Vodă şi Mihalita fiica lui Critico, au fost chemaţi neguţători 


* Socirlat = un fel de stofă stacojie. 

% Arh. St. Buc., M-rea Radu Vodă, XXIII-4, copie în ms. 256, f. 108. 

** Ivan Norocea fost vornic şi mare logofăt. Cf. George Potra, Tezaurul documentar 
al județului Dimboviţa, 1418—1800, București, 1972, p. 144, 224. 

şi oameni bătrîni dimprejur care au mărturisit „cu sufletele lor“ că Gheorghe 
Critico n-a fost proprietar ci numai chiriaş, iar fiică-sa Mihalita n-are nici un 
drept asupra lor „și au rămas de lege și de judecată“ 36, 

Lămurită astfel situaţia, prin judecata de mai sus, la 13 aprilie 1627, 
Alexandru Vodă recunoaşte și întărește mănăstirii Radu Vodă dreptul de 
proprietate peste toate prăvăliile cumpărate de Stelea spătarul, iar egumenul 
Grigorie dăruiește 20 galbeni Mihalitei și fiului ei Petre, cu obligaţia ca ei, sau 
urmaşii lor, să nu mai ridice pricină de judecată, în viitor, pentru aceste pră- 
vălii. 

În timpul domniei lui Alexandru Vodă liaș, fiul lui lliaş voievod, 
egumenul Grigorie ajunge „vlădică şi mitropolit“ 37, Acesta — spune docu- 
mentul — văzind mănăstirea lui Stelea spătarul „pustie, ruinată şi arsă“ cu 
multă trudă și cu milostenie a adunat bani „cu patrahirul“ de la neguţători 
şi alţi creştini „fiecare cu ce s-a îndurat“, fără să cheltuiască nici un ban din 
averea mitropoliei din Tirgoviște, a refăcut-o, cum a fost la început, înzestrin- 
d-o cu case, prăvălii, mori și grădini cu vie, iar de la banul Radu Buzescu a 
cumpărat un sălaş de ţigani pe care l-a dăruit mănăstirii Stelea să fie pentru 
pomenirea lui, plătind pentru el 58 galbeni, bani pe care — spune el — „i-am 
făcut din truda mea și cu epitrahilul meu i-am dobîndit de la creștini“. Mai 
apoi în cadrul unui sobor, ce a ţinut cu episcopii şi egumenii din ţară, o reîn- 
chină la mănăstirea Ivir de la Muntele Athos. Drept urmare, la rugămintea 
mitropolitului Grigorie, la 6 iunie 1630, Leon Vodă Tomşa dă un hrisov prin 
care întăreşte ca mănăstirea Stelea să fie metoh al mănăstirii Ivir „cu toate 
moştenirile şi cu tot venitul, cum a fost dată și închinată de răposatul Stelea 
spătar, de mai înainte vreme“ 38, 

Şi tot mitropolitul Grigorie, cu ocazia mutării domniei la București, a 
izbutit, prin influenţa ce avea, să ridice acest lăcaș la rang de mitropolie, cu 
toate că ar fi fost cazul ca una din mănăstirile Radu Vodă sau Mihai Vodă să 
fie aleasă de mitropolie. 

Noul domn, Matei Basarab, la 26 aprilie 1633, întărește mănăstirii 
Stelea, sediu al Mitropoliei de cînd „se-au mutat domnia aicea în Bucureşti“ 3%, 
o jumătate din satul Prisăceni *, jud. Vlașca „ocină şi rumâni“ care a fost 
a vornicului Gheorghe Psoma și pe care, în timpul lui Mihai Viteazul, l-a 
dăruit pentru pomenirea sufletului său și a părinţilor săi, și unde, la acea dată, 
erau și „oasele lui îngropate“. 

Recunoaşterea și întărirea averii mănăstirii Stelea de către Leon Vodă, 
a fost confirmată de Matei Basarab % prin hrisovul dat la 10 iulie 1634. 

De la jumătatea secolului al XVII-lea și pină aproape de sfirşitul celui 
următor nu cunoaștem decit puţine informaţii, tangenţiale, în legătură cu 
vecinătatea locurilor biserici; care sint din ce în ce mai reduse, fiindcă, deducem, 
că egumenii greci de la Radu Vodă, la început le-au dat cu embatic (chirie), 
apoi le-au vindut sau le-au dăruit la diferiţi indivizi care aveau în numele lor 
sonorități balcanice. 

Astfel, la 15 mai 1670, în vremea lui Antonie Vodă din Popeşti, Dragotă 4 
judeţul, cu cei 12 pirgari ai oraşului aleg şi hotărnicesc locul nepoților lui Păun 
clucerul de către locul mănăstirii Stelea, cu care avuseseră pricină de neinţele- 


3 Arh. St. Buc., ms. 256, f. 111. 

3 Jdem, M-rea Radu Vodă, XXIII-7; ms. 256, f. 108. 

33 D.R.H., XXIII, p. 240—213. 

32 Idem, XXIV, p. 47—48. 

* În legătură cu această moșie urmează procesul din 10 dec. 1634; cf. idem, p. 548- 
4 Idem, XXIV, p. 421—422. 

“ Arh. St. Buc., M-rea Radu Vodă, XXIII-16, copie în ms. 256, f. 117 —117v. 

gere. Printre martorii acestui proces făcea parte preotul Barbu eclesiarhul și 
Gherghina fostul judeţ, iar ca delimitare a locului se menţionează și piriul 
Bucureştioara. După ce locul a fost delimitat şi impietruit, iar Iane, nepotul lui 
Păun clucerul, a cîștigat pricina de judecată cu verii săi Matei şi Barbu, feciorii 
lui Nica paharnic, fiind vecin cu mănăstirea Stelea şi trebuind să plătească 
„bogatele datorii“ 4% ale unchiului său, la 12 august 1671, l-a vindut lui Dionisie, 
egumenul mănăstirii Radu Vodă pentru suma de 90 lei şi să fie scris şi la 
pomelnic, dind şi toate cărţile şi zapisele ce a avut. 

În același an, la 1 mai 1671, se vinde un loc în mahala, care se întinde 
chiar din poarta bisericii Stelea și merge pină la proprietatea postelnicului 
Dumitraşcu Rudeanu 43 care, actualmente, ar fi locul de pe str. Stelea Spătaru 
colţ cu B-dul Hristo Botev, pe care s-a clădit, la jumătatea secolului al XIX- 
lea, casa neguţătorului Petrache Dancovici. 

În vremea lui Constantin Brincoveanu, la 20 martie 1702, mitropolitul 
Theodosie întărește preotului Iosif şi lui Stancu logofăt un loc „sterp de 3 
prăvălii, care să învecineşte cu gardul viei mănăstirii Stelii“, situat pe Podul 
Tirgului de Afară „unde se despart uliţile“ 4, adică la începutul actualei străzi 
Radu Calomfirescu. Deci, locurile bisericii, la acea dată, în această parte, 
ajungeau pînă în actuala Calea Moșilor. 

La începutul acestui secol, biserica Stelea primește două donaţii. Prima, 
din 1704, prin care jupineasa Neaga, soția răposatului Stan iuzbașa Ulescul, 
lasă, prin intermediul preotului Theofil, o mică moşie la Sineasca, situată între 
„apa lalomiţii pînă în drumul Dărstorului“ 45, cu obligaţia să i se pună candelă 
la mormint și să fie pomenită ea și soțul ei la sfinta liturghie. 

A două donaţie este a enoriaşului Matei cojocarul care „fiind slab şi 
bolnav pănă lăngă moarte şi neavănd pre pămînt pre nimenea“ și fiindcă 
răposata lui soţie şi copiii sint îngropaţi la biserica Stelea, prin diata ce face 
la 30 decembrie 1708, lasă după moartea lui două prăvălii, pe care le cumpărase 
de la Paraschiva Bolişteanu cu 80 taleri, „ce sint în răspăntie carăle cu pește, 
în rănd cu prăvăliile lui [bisericii] Sf. Gheorghe Nou“ 4%. 

Această donaţie o face Matei cojocarul cu dorința să fie înmormîntat 
în tinda bisericii şi să fie pomenit el şi morţii lui la sfintul jertfelnic. 

Desigur că, în afară de aceste două donaţii, şi cealaltă amintită mai 
înainte, au mai fost și altele pe care însă nu le cunoaștem, fiindcă majoritatea 
documentelor acestei biserici s-au prăpădit din nenumărate cauze. 


Un fapt mi se pare curios, judecind după vremea noastră, poate însă 
pentru acel timp nu era nici de mirare și nici ceva neobișnuit, preotul Creţu, 
parohul bisericii, avea circiumă „lingă biserica Stelii“ 47, pe care, desigur, o 
dădea cu chirie, dar care totuşi nu se potrivea cu slujba altarului. Pentru 
această circiumă, la 13 mai 1714, el obţine, prin bunăvoința domnului 
Ştefan Cantacuzino, scutire de toate dările pe care le plăteau celelalte cîrciumi. 


În decursul timpului, mănăstirea Stelea care aj unsese metoh al mănăstirii 
Radu Vodă, prin tranzacţiile arătate mai sus, sau prin alte împrejurări ne- 
cunoscute, își pierde o bună parte din proprietăţile ce avea în Bucureşti sau 
în diferite părți ale ţării, răminind împrejurul ei cu micul cimitir al mahalalei şi 
cu un loc mai mare care se întindea într-o parte pină aproape de Calea Ver- 


42 Idem, XXIII-21, original și copie în ms. 256, f. 118—119. 

43 Idem, ms. 256, f. 123—123 v. 

44 George Potra, op. cit., vol. III, p. 125. 

45 Arh. St. Buc., ms. 256, f. 110 v. 

15 Idem, M-rea Radu Vodă, XXIII-4 original, copie în ms. 256, f. 122. 
* Idem, ms. 256, f. 109. 

gului (Calea Călăraşi mai tirziu) şi în cealaltă parte pină în spatele Hanului 
Neculescu de pe Podul Tirgului de Afară (Calea Moșilor). Vecinătatea locului 
în această parte o constatăm din actul din 4 iunie 1775, cind marele vornic 
Radu Văc: rescu împuterniceşte pe Radu și Ene viori vornici să cerceteze şi 
să hotarnicească locul de casă a lui Alexe (Alecu) Neculescu fost logofăt de 
vistierie. Se spune în acel act că proprietatea logofătului Neculescu se mărgi- 
nește cu locul Sacăzlăului „in sus spre biserica Stelii. Și dacă se sfărșeşte locul 
Sacăzlăului să înjugă cu locul mănăstirii Stelii și merge pină în casa jupănesii 
Zalii“ 48. 

Alecu Neculescu, vecin cu locul mănăstirii Stelea, ajuns în 1780 în dregă- 
torie de mare pitar, la rugămintea egumenului acordă din locul său o îişie de 
6 palme laţime, ca să fie drept ulicioară pentru ușurarea mersului spre biserică, 
cu obligaţia ca să i se facă împrejmuire cu „uluci bune“, iar dacă nu s-ar ţine 
de această învoială „facerea de bine să se întoarcă înapoi“ 8., 

Un alt document din secolul al XVIII-lea este acela din 30 noembrie 
1789, prin care Constantin fost vistier al doilea dă logofătului Asanache un 
loc „în curtea mănăstirii Stelii“ 50 pe care illuase cu chirie „cu ştirea săborului“ 
de la mănăstirea Radu Vodă „alăturea cu casile dumnealui“, ceea ce ne face 
să deducem că şi acest loc al lui Asanache făcuse parte mai înainte tot din 
cuprinsul bisericii. 

La începutul secolului al XIX-lea era incă mănăstire și egumenul Costan- 
die, care la 12 ianuarie 1803, dădea adeverinţă că a primit să facă cinci sărin- 
dares! unui decedat şi înmormîntat în cimitirul bisericii, dar, numai peste cîțiva 
ani, chiliile dimprejurul bisericii erau aproape ruinate, călugării își păsiseră 
refugiu în alte lăcașuri, iar mănastirea nu mai era acum decit o simplă biserică 
de mir 5, după cum se arată și în catagrafia din 1810. 

În sfirşit, în 1836—1837 conducerea mănăstirii Radu Vodă de care 
depindea biserica Stelea, face cuvenitele reparaţii, dar, din nenorocire, numai 
peste un an, din cauza cutremurului din 1838, clădirea bisericii este grav 
deteriorată. În urma acestei situaţii „marea Logofeţie a bisericeştilor“ deleagă 
pe arhitecţii Villacrosse şi Faiser să cerceteze situaţia „spre a să cunoaște cum 
să poate aduce iarăși în bună stare“. 

Respectivii, la 31 martie 1839, în raportul ce înaintează, arată că bolțile 
clădirii care sint în multe locuri crăpate, trebuie să se dărime şi în locul lor 
să se facă un tavan de grinzi pe care să se așeze o boltă de scinduri, încorsetată 
„in legături de fier, după chipul nemţesc“. Să i se facă din nou învelișul şi 
„un turn acoperit cu olane sau cu tinichea“ 5%. Făcindu-se așa, se credea că va 
fi o lucrare bună, temeinică. 

Pe baza acestui referat şi a altor propuneri, năstavnicul mănăstirii 
Radu Vodă este înștiințat că poate începe repararea bisericii, recomandindu-i-se 
în plus ca streașina învelitorii să nu fie mai lată de o palmă şi jumătate. 

Datorită acestei aprobări şi recomandări, arhimandritul Sava, egumenul 
mănăstirii Radu Vodă, la 8 aprilie 1839 face contract cu meşterul constructor 


Josef Weltz să facă toate reparaţiile, cu materialul său, pentru suma de 
49 000 lei. 


48 George Poira, op. cit., vol. I, p. 487. 

19 Arh. St. Buc., ms. 256, f. 113 v.—114. 

50 George Potra, op. cit., vol. III, p. 343. 

5 Arh. St., Buc., Mitrop. T. Rom. CCCCLXIANIII-11, doc. grecesc. 

53 Pr. Niculae Șerbănescu, Mărturii istorice despre monumentele religioase din Bucu- 
reștii de altădată, în „B.O.R.“, LXXVIII *(1960), nr. 1—2, p. 92. 

5 Arh. St. Buc., M-rea Radu Vodă, CXXXNII-1. 

În cele nouă puncte ale contractului se prevedea ca pardoseala bisericii, 
făcută din lespezi de piatră *, să fie ridicată cu două palme domnești (circa 
0,60 m) iar toate pietrele care sint sparte sau s-ar sparge, să fie înlocuite. 
Timpla şi jeţurile stricate să fie reparate. În locul ferestrelor mici să fie făcute 
altele mai mari, înalte de un stinjen şi late de o jumătate de stinjen, cu gea- 
muri și cu zăbrele de fier „lucrate bine“. 

Zidurile bisericii să fie înălțate cu șase palme domneşti, ceea ce înseamnă 
că era o clădire relativ scundă, spunind constructorul că va pune „legături 
de fier jur împrejuru bisericii, cum și șase legături cruciș, din druguri groase 
de fier, de-o parte a bisericii pînă la altă parte, pă din lăuntru bisericii, strănse 
cu şurupuri din amăndooă părţile, ca să să poată mai bine înțepeni şinele pă 
dinafară, pentru siguranţia vătămării bisericii“. 

„Să se facă o clopotniță nouă de lemn, iar învelișul bisericii să fie din 
tinichea văpsită în roșu. Apoi să repare toate crăpăturile ce sint pă dinafară 
şi pă dinăuntru, să o tencuiască din nou şi s-o spoiască în alb ; să-i facă îngră- 
dire cu parmaclic de uluci“. 

Întreaga lucrare, J. Weltz se obliga s-o termine în patru luni, dar să i se 
dea un aconto de 20 000 lei, iar restul să i se plătească în rate după cum se va 
desfășura lucrarea. 

Contractul încheiat între constructor și egumen a fost scris în două 
exemplare întărit cu iscăliturile lor, vizat de Aghenţia austriacă și de Departa- 
mentul trebilor bisericești 54, 

După această renovare generală, care s-a înfăptuit în termenul fixat, 
biserica Stelea a fost sfințită din nou, dar nici de data aceasta n-a avut o dăinu- 
ire mai îndelungată, fiindcă marele foc din 20 mart. 1847, care a transformat 
în scrum și cenușă o bună parte din Bucureşti „a distrus-o cu desăvirşire“. 
De abia a putut fi scăpată o parte din arhivă şi citeva obiecte care au fost 
aduse la mănăstirea Radu Vodă, din care unele mai există și astăzi 5. 

La citeva luni după incendiu, egumenul mănăstirii Radu Vodă primește 
ordinul să se grăbească a repara biserica Stelea. Făcînd apel la enoriași, aceștia 
nu i-au dat concursul, motivind că nu mai este cazul, deoarece au în imediata 
apropiere bisericile: Sf. Vineri, Vergului, Sf. Gheorghe Vechi. 

Lucrurile au tărăgănat pină în vara anului 1848, în timpul revoluţiei 
cînd I. Heliade Rădulescu, care conducea treburile Ministerului Instrucțiunii 
Publice și al Credinței, trimite o adresă mitropolitului Nifon cerîndu-i să 
hotărască dacă este sau nu cazul să se repare biserica. 

Neofit, la 24 august 1848, răspunde că și el este de părere ca și enoriașii 
şi cu Ileliade „să rămiie pentru totdeauna a nu să mai înființa acea biserică 
a Stelii“%. 

Drept urmare, Mitropolia anunţă conducerea mănăstirii Radu Vodă și 
pe protopopul respectiv că zidurile stricate ale bisericii pot fi dărimate, ceea 


* Sintem siguri că unele erau chiar pietre funerare, cu inscripții, fiindcă au fost, 
desigur, mai mulţi care au făcut donaţii importante, cu obligația st fie înmormintați în 
biserică (exemplu vornicul Gheorghe Psoma, 1633; jupineasa Neaga, 1704; Matei cojo- 
carul, 1708). 

54 George Potra, op. cit., vol. II, p. 457—460. 

55 Gh. Cioran, Minăstirea Stelea din București, Bucureşti, 1947. 

s Pr. Niculae Șerbănescu, op. cit., p. 92. 

ce se şi începe la 28 august, însă parohul bisericii, preotul Ioniță *, care s-a 
opus cu îndirjire și a oprit dărimarea, convingînd pe enoriași să ceară reclădirea 
bisericii aşa cum fusese aprobată de fostul domn Gh. Bibescu. 

După multe jalbe ale locuitorilor din acea mahala, s-a purtat o adevărată 
corespondență între minister şi Mitropolie, fără să se ajungă la o hotărire pen- 
tru refacerea ei, ci la dispoziţia de a se dărima, ceea ce s-a şi făcut în luna 
ianuarie 1850. 

De la această dată locul a rămas viran, plin de moloz, pe care localnicii 
dimprejur aruncau tot felul de gunoaie. Sesizindu-se, Primăria sectorului 
trimite egumenului de la Radu Vodă ordin să împrejmuiască terenul, dar 
acesta tot amină treaba pînă în 1859 cind, ca să scape de cheltuială, îl dăruiește, 
cu act formal, unui oarecare P.S. cu obligaţia ca să-l unească cu locul casei lui, 
să-l îngrădească şi să facă pe el o grădină cu pomi roditori „pentru ca și locul 
să se respecte și mahalaoa să se împodobească“, 

Noul proprietar cere primăriei să hotărnicească terenul bisericii, spre 
vecini şi uliţă, spre a face gard și a feri astfel oasele părinţilor săi şi a altora 
ce sînt îngropate acolo, de necurăţenia existentă „căci pe lingă celelalte, sîn- 
tem criticaţi ... a nu respecta un loc pe care a fost odată zidită casă lui 
Dumnezeu“ 5, Dar, după ultima cerere a acestuia, din aprilie 1862, Consiliul 
municipal al orașului arată Ministerului Cultelor că ar fi cea mai mare gre- 
şeală să se dăruiască acest loc unui particular. Ar trebui ca acest teren să fie 
îngrijit şi înfrumusețat din veniturile pe care le avea biserica Stelea, adminis- 
trate atunci de mănăstirea Radu Vodă. 

Drept urmare, Ministerul Cultelor trimite o adresă egumenului mănăs- 
tirii prin care îi cere să răspundă grabnic dacă este adevărat că locul bisericii 
l-a dăruit, deoarece el nu avea acest drept, și în al doilea rînd îi dă ordin, ca 
în termen de 20 zile, șă împrejmuiască terenul, fiindcă, altfel, această lucrare 


se va face de către minister în socoteala mănăstirii. 


Nu ştim cum s-a procedat după acest ordin. Poate s-a îngrădit cu uluci 
slabe care au putrezit cu vremea, fără să mai fie înlocuite, fiindcă în timpul 


adolescenţei noastre terenul era viran, fapt care a durat pînă în 1931, cina 
primăria sect. II Negru, l-a transformat într-un mic scuar cu flori şi arbori, 
așa cum se află şi în prezent. 

Regretabil însă că, într-un interval atit de lung, nici o placă, nici o 
însemnare de nici un fel nu arată că acolo a fost primul local al Mitropolie 
din Bucureşti. 


* Preotul Ioniţă, vechi şi ultim slujitor al altarului la această biserică, ne este 
cunoscut nu numai din această frumoasă şi inimoasă iniţiativă, dar şi ca bun gospodar 
şi apărător al intereselor bisericii. Astfel, în 1838, el dă în judecată pe Constantin sin 
loan ce fusese angajat cîntăreţ la biserică cu 800 lei pe an. Înainte însă de a-și împlini 
anul, a cerut voie să plece la țară pentru anumite treburi, încasîndu-și toate drepturile 
pînă la sfîrșitul anului. Dar au trecut cîteva luni şi nu s-a mai prezentat la slujbă, 
pînă cînd preotul Ioniţă a aflat că fostul cîntăreţ al bisericii Stelea se angajase la Biserica 
Albă de pe Podul Mogoşoaiei (Arh. St. Buc., Tribunalul poliției București, 3491/1838). 

Prin judecată a primit înapoi suma ce cîntăreţul luase mai mult decit serviciul 
efectuat. Şi tot în acel an, preotul Ioniţă înaintează jalbă la Tribunal împotriva paharnicului 
Alexandru Geanoglu Lesviodax, din mahalaua Răzvan, pentru suma de 250 lei, drept 
chirie, pentru cele două odăi ale bisericii în care locuise fiul său Dimitrache în 1837—1838. 
Lesviodax avea ca avocat pe Nicolae Apolonie, iar preotul pe logofătul Nicolae Coadă. 
Procesul s-a terminat cu cîştig de cauză pentru preotul Ioniţă. (Arh. St. Buc., Tribunalul 
poliției București, 1868/1839). . 

5? Arh. St. Buc., Ministerul Instrucțiunii, 972/1862. 

Multe și felurite au fost nenorocirile care s-au abătut asupra orașului Bucu- 
reşti, în decursul vremurilor. Dintre acestea, nu cunoaştem însă decit pe cele 
care le amintesc documentele, celelalte s-au dus odată cu generaţiile ce le-au 
îndurat; au trecut în uitare şi în necunoscut pentru totdeauna. 

Ținind seama, după săpăturile arheologice ce s-au făcut, că oraşul Bucu- 
reşti este o așezare foarte veche, atunci trebuie să admitem că și nenorocirile ce 
s-au abătut asupra lui au apărut şi ele odată cu existenţa și dezvoltarea lui. De 
aceea presupunem că, în afară de inundaţii, cutremure şi molime, popoarele 
năvălitoare au jefuit și incendiat de nenumărate ori şi aşezarea aceasta. În plus, 
la plecarea lor, o parte din locuitori au fost luaţi robi, pe care i-au vindut 
şi folosit în diferite părți îndepărtate ale lumii, nemaiavind niciodată posibili- 
tatea să-și vadă fiinţele dragi din apropierea cărora fuseseră smulși. 

Mai tîrziu, un timp destul de îndelungat, turcii au făcut același lucru, 
Într-o măsură mai mică, trebuie să amintim că și luptele, dintre fraţii moldo- 
veni cu cei munteni, s-au terminat cu jefuirea şi distrugerea unor localităţi, 
printre care şi București. 

De multe ori, înşişi domnii noştri cînd se retrăgeau înspre munţi din 
calea vrăjmașilor, incendiau totul, distrugind în același timp şi proviziile 
care nu le puteau salva, ca să nu cadă în miinile nesăţioase ale dușmanilor. 
Iată deci că, din vitregia vremurilor, orașul Bucureşti suferea atît de pe urma 
năvălitorilor, cît şi de pe urma cazurilor de forță majoră pe care conducerea 
statului trebuia să le aplice. Şi astfel, în afară de marele număr al caselor celor 
nevoiaşi care cădeau pradă focului, vechile palate domnești şi boierești, pre- 
cum și nenumărate biserici şi mănăstiri, dintre cele mai frumoase, au ars 
pînă la temelie, nelăsînd nimic din faima, bogăţia şi trecutul lor de odinioară. 


RĂZMERIŢE 


O serie de evenimente istorice şi nenorociri care s-au abătut asupra 
ţării au fost consemnate în documente, care aveau cu totul un alt obiectiv 
decit cel memorialistic, așa bunăoară în acte de vinzare-cumpărare, schimb, 
diate etc. Multe din aceste însemnări sînt amănunte preţioase şi contribuţii 
interesante la lămurirea anumitor împrejurări, evenimente, sau întregiri 
la cunoașterea mai precisă a unor participanţi de seamă la aceste evenimente. 


Un cuvint care se întilnește des în însemnările din documentele vremii, 
mai ales în secolele XVII și XVIII, este răzmerița. Dicţionarele limbii române, 
explicind cuvîntul prin revoluţie, răscoală, răzvrătire, îl pun mai întotdeauna 
în legătură cu mișcările revoluţionare, adică cu mişcările de masă împotriva 
stăpinirii interne sau a jugului turcesc. Și ca o explicaţie principală se referă 

mai totdeauna la revoluția poporului condusă de Tudor Vladimirescu „pe 
vremea cînd a fost răzmeriţă în ţară“, după cum spuneau bătrinii. Este ade- 
vărat cuvintul a circulat foarte mult în legătură cu mișcarea condusă de Tudor 
atit cu turburările din timpul revoluţiei cît şi cu celelalte care au urmat. 
Poporul a considerat ca răzmeriţă şi nelegiuitele fapte ale lui Chihaia, 
stăpinitorul orașului București, după fuga lui Tudor Vladimirescu și Alexandru 
Ipsilanti, cind au fost omoriţi şi mulţi oameni nevinovaţi. De asemenea cioc- 
nirea singeroasă, dintre Bimbașa Sava și arnăuţii săi cu oștirea turcească din 
Capitală, terminată cu omorirea tuturor arnăuţilor și arderea bisericii Olteni. 
Cuvintul răzmeriță este de origine slavă şi are înțeles generic de război. 
„Documentele mănăstirii Arnota arată că Radu Cocora şi Tudor din Bogdă- 
nești au slujit în vreme de răsmeriţă în ţara Brandenburgului cu mai mulţi 
tovarăşi ai lor“ 1. Ştirea se referă la războiul dintre Frederic al II-lea regele 
Prusiei şi împărăteasa Maria Theresia și deci, nu este vorba de nici o revoluţie. 


Cuvintul răzmeriță este de cele mai multe ori cuprins în expresia „vre- 
muri de razmeriță“ echivalentă cu „vremuri de bejenie“, cind s-au petrecut 
în ţara „cumplite răutăţi“. Mai toate documentele în câre se găsește cuvintul 
răzmeriţa se referă la vreme de război, la fapte petrecute în timpul războiului, 
la urmari ale razboiului, şi numai rareori la revoluție, răscoală sau răzvrătire. 
Iar atunci cînd se leagă de aceste ultime noţiuni, are în vedere faptele de luptă 


războinică petrecute în cursul lor. 


O cumplită răzmeriţă se petrece în București la 1595, după lupta de la 
Călugăreni, cînd Mihai Viteazul este silit să părăsească Bucureștii şi să se 
retraga spre munţi. Sinan Paşa ocupă orașul și organizează în el rezistenţa, 
fara sa reuşească să respingă pe voievodul român ajutat de Sigismund Bâ- 
thori. În luptele care au avut loc, în octombrie 1595, oraşul a fost jefuit şi ars, 
iar în primăvara anului următor a avut loc năvălirea tătarilor care continuară 
„cumplitele răutaţi“. Călătorul Balthasar Walter (fost secretar al lui Mihai 
Viteazul), care a trecut prin Bucureşti chiar în anul prăpădului făcut de turci, 
spune ca „toți locuitorii surprinși în oraș“ au fost luaţi în robie de turci care 
dadeau foc peste tot. Oraşul oferă o jalnică înfăţişare călătorului „ici şi colo 
cîte o casa şi o biserică stricată, ziduri în ruine, în locul grădinilor și construc- 
ţiilor de care se bucura înainte“ 2. 


În evenimentele petrecute în 1595 a ars biserica Doamnei Maria, care 
este alta decit biserica zidită de Şerban Cantacuzino pentru doamna sa, Maria. 
Aceasta biserică din urmă este cunoscută de noi sub numele de „Biserica 
Doamnei“. 


Evenimentul care este un simplu episod în „răzmeriţa“ lui Sinan Pașa, 
se ogl'ndește multă vreme în documentele ulterioare. Astfel, la 1629, locul 
pe care fusese cladită biserica este dăruit de Alexandru Iliaș Vodă, Bisericii 
Domnești din București „pentru că acel loc de biserică al doamnei Maria 
şi cu locul de pravalie au fost loc domnesc, apoi Sinan Paşa au stricat biserica 
şi au rămas numai pămîntul“ 3, Dania este întărită şi de Leon Vodă în 1630, 
care spune: „apoi acea biserică a doamnei Mariei s-au stricat pînă în temelie 
şi au ramas locul acela pustiu“ 4, Chiar sub Matei Basarab, în 1634, se amin- 


1 G. Ionnescu-Gion, Istoria Bucureștilor, Bucureşti, 1899, p. 595 (c.f. N. Bălcescu, 
Puterea armatei la români, p. 65). 

2 George Potra, Orașul București văzut de călători străini în decursul veacurilor 
(manuscris). A 

3 George Potra, Documente privitoare la istoria orașului București, (1594—1821), 
vol. I, Bucureşti, 1961. doc. 20 august 1629. 

4 Ibidem, doc. 13 ianuarie 1630. 

tește de răzmerița din timpul ocupaţiei lui Sinan Paşa: „apoi în zilele lui Sinan 
Pașii pre acea beserică a doamnei Stanei şi a Mariei o au stricat pănă în te- 
melie şi au rămas numai pămînt pustiu“ 5. 

Într-un zapis de vinzare din 1773 se amintește de o răzmeriţă: „mai 
virtos că şi din namestii ce avusese casăle împrejur: uluci, grajdul, cuhnie, 
să prăpădisă, vreme de răsmeriţă fiind“ 6, Evenimentul la care se referă docu- 
mentul este ocuparea orașului de armatele rusești, care are loc la 17 noiembrie 
1769. E posibil ca atunci să fi fost o iarnă aspră și namestiile amintite să fi 
fost arse de soldați sau chiar de pămintenii care tremurau de frig. 

În legătură cu răzmerița amintită mai sus, mai cunoaștem două docu- 
mente care o pomenesc. Astfel, în hrisovul din 1780, Alexandru Ipsilanti 
spune: „iar după ce s-au obicinuit obştea a-și măsura buţile cu cotul... în 
vremea răsmeriţii de acum“ 7, adică ce fusese înainte. Al doilea document 
este o anafora din 1781 pentru vinzarea la mezat a unei case din mahalaua 
Fintina Boului, proprietate a mănăstirii Stavropoleos. Actul spune: „unde 
au avut mai nainte mănăstirea casă şi pivniţă și dän vremea răsmeriții s-au 
stricat“, 

Un zapis de vinzare din 1792 aminteşte altă răzmeriţă: „în zilele lui 
Mavrogheni, pentru pricina răsmerițţii, fiind strămutat de la casa mea ...“ 8, 
De data aceasta este vorba de ocuparea oraşului de către trupele prinţului 
de Coburg pe ai cărui soldați bucureştenii îi porecliseră „nemți cu coadă“, 
deoarece în uniforma militară ce purtau avea o tunică croită ca fracul, cu coadă 
la spate. Mavrogheni, care întocmise o armată de vreo șase mii de oameni 
ca să opună rezistenţă, luat fără de veste, a trebuit să fugă din București, 
la 15 noiembrie 1789, şi în urma lui intrară acești „nemți cu coadă“, care au 
rămas în oraș pînă după încheierea Păcii de la Șiştov din 4 august 1791. În 
timpul acestei ocupaţii, austriece desigur, pentru încartiruirea soldaţilor, au 
fost evacuaţi mulţi bucureşteni din casele lor, iar printre aceştia a fost şi vin- 
zătorul amintit în zapisul de mai sus, care se plinge că a fost strămutat din 
casa sa. 


Maria Bălăceanu, fostă domnişoară de onoare în serviciul împărătesei 
Maria Theresia, se găsea în București în toamna anului 1769, cînd începuse 
Războiul ruso-turc. De frica armatelor rusești, care ocupaseră oraşul, ea fugi 
la Braşov şi aşteptă acolo desfășurarea evenimentelor. Faptul acesta îl amin- 
teşte într-un document din 1797, cînd dăruieşte o parte din averea sa lui 
Petre Şufarul pe care îl luase la Braşov, de mic copil, ca „fecior de suflet“, 
„Fiind noi la Braşov din pricina răsmeriţii cu muscalii“ 9. Astfel cuvintul 
de răzmeriță se referă la războiul şi evenimentele dintre 1769—1774, cînd 
trupele ruseşti au ocupat Bucureştii. 

Tot Maria Bălăceanu, în acelaşi an 1797, făcîndu-și testamentul 1°, 
amintește în el mai multe evenimente istorice. Mai întîi spune de tatăl său, 
graful loan Bălăceanu, că în timpul răzmeriţii din 1733, fugind din Bucureşti 
cu gîndul de a trece peste munţi, s-a îmbolnăvit pe drum şi astfel a fost prins 
de turci şi omorît: a fost înmormîntat la mănăstirea Cozia 11. În al doilea rind, 





5 Ibidem, doc. 411 iunie 1634; 28 mai 1640. 
8 Ibidem, doc. 30 ianuarie 1773. 
? Ibidem, doc. 1 august 1780. 
8 Ibidem, doc. 25 mai 1792. 
? Ibidem, doc. 13 martie 1797. 
10 Ibidem, 20 aprilie 1797. 
ni 11 Ştefan Grecianu, Genealogiile documentare ale familiilor boierești, București, 
> p. 127. 

că tatăl său luase cu sine tot ce avea mai de preț, bani, bijuterii, lucruri, pre 
cum și toate actele de proprietate ale diferitelor moşii ce avea în ţară. O parte 
din acte a izbutit să le găsească la Făgăraș și să le cumpere „de la o catană 
care le-a fost luat din drum, cînd au scos tată-mieu ce au avut din ţară gi 
ajungindu-l turcii pă drum l-au tăiat şi s-au risipit toate zapisele ce au fost 
lingă dinsul“ . 

Din pricina jocului nestatornic al evenimentelor care se petrec după 

1735 şi pină tirziu, după Pacea de la Belgrad din 1739, familia Bălăceanu 
stă la Brașov: „ne aflăm din pricina răsmeriţii la Brașov și făcindu-se pace 
şi viind noi în țară, am luat bani cu dobindă de la ovrei“ ; „și eu aici [in Braşov] 
în vreme de răsmeriță nimic nu luam după venitul moșiilor“. Această răzme- 
riță de care pomenește documentul este deci perioada de război, dintre 1735 
i 1739. 
i În zapisul 12 de vinzare al lui Spiru Gazoti din 1799, se menţionează 
că nu are sa dea actele de proprietate „fiindcă zapisele cele vechi s-au prăpădit 
în vremea trecutei răsmerițe“. Trecuta răzmeriță este ocupaţia austriacă a 
Bucureștilor, dintre 1789—1791, despre care am vorbit mai sus. 

Într-o jalbă adresată domnului în 1826, un oarecare Radu postelni- 
celul 12 cerea amiînarea sorocului de plată a unei datorii de 1 500 taleri către 
delibaşșa Ivancea, invocind în această diastimă că în timpul în care trebuia 
plătită datoria „se afla răsvrătire aici în ţară“. Motivul invocat era foarte 
şubred şi domnul poruncește marelui hatman să aducă pe jeluitor în faţa 
Departamentului de Şapte. Împrumutul se făcuse de fapt în 1818 „cu soroc 
de o jumătate de an“, în care n-a putut plăti banii, iar răzvrătirea care ur- 
mează după acest soroc nu este alta decit Revoluţia lui Tudor Vladimirescu, 
cu toate urmările ei. : 

Prin jalba înaintată, postelnicelul Radu se roagă să i se acorde un ter- 
men mai lung „pină va trece această molivmă“, ceea ce ne arată că, în 1826, 
în București bintuia ciuma. 

Din cele de mai sus, se vede că multe din actele particulare pot aduce 
contribuţii foarte interesante la cunoașterea şi lămurirea evenimentelor isto- 
rice. Observaţia simplă, simțită direct și expusă fără nici o intenţie gi nici 
un interes de denaturare, dă o lumină mai vie și mai precisă faptului istoric. 


INCENDII 


Este absolut normal ca o aşezare ca Bucureștii alcătuită din case care nu aveau 
în construcția lor decit material caracteristic regiunii, adică lemn și pămint, 
să sufere mult de pe urma incendiilor. Pe ulițele strimte şi întortochiate, 
casele, construite în cea mai mare parte din birne de salcim, acoperite cu 
paie, stuf, scinduri sau șindrilă, cu coşuri defectuoase erau un permanent 
material inflamabil pentru cea dintii scinteie rătăcitoare. Și era mult pînă 
cînd se aprindea o căpiță de fin, un coteţ, grajd, coşar sau casă, ca imediat 
flăcările nimicitoare să cuprindă o serie întreagă de aşezări pe care să le mistuie 
repede pină la pămînt. 

Izbucnirea unui foc altădată, — după cum ne spune Paul de Alep 14 
care a trecut prin țara noastră în secolul al XVII-lea — se anunța prin „tra- 


13 Ibidem, doc. 1 iulie 1799. 

13 Colecţia George Potra, doc. 5 august 1826. 

14 B. P. Hasdeu, Arhiva istorică a României, vol. I, partea 2, Bucureşti, 1865; 
p. 110—111; G. Ionnescu-Gion, op. cit., 347. 

gerea clopotelor“, care, cu acea ocazie, băteau numai într-o parte, adică 
„in dungă“ cum spune poporul și prin sunetele lor jalnice şi triste chemau 
pe oameni să dea ajutor. Un serviciu de stingere, pentru secolele XV—XVII, 
nu exista. Singurele ajutoare la indemina locuitorilor bucureşteni, pină la 
mijlocul secolului al XVIII-lea, au fost girla (rîul Dimboviţa), puţurile și 
doniţele. Atit şi nimic mai mult. Ori, cu astfel de mijloace nu se izbutea decit 
foarte puţin sau aproape deloc. Din această cauză, focul bintuia de multe 
ori uliţi și cartiere întregi. Oamenii însă în faţa unor astfel de nenorociri, 
după un timp relativ scurt, se apucau din nou să-și refacă locuinţele. Și de 
fiecare dată, în reconstruirea caselor, luau şi oarecari măsuri de prevedere. 
Astfel, făceau coșurile de fum mai înalte, sobele mai sistematice, iar cuptoarele 
de copt piine le aşezau cit mai departe de pereţii casei, pentru ca astfel să se 
evite pe cit era posibil pericolul focului. 

Çu aceste măsuri luate, poate că focurile au fost mai rare şi mai puțin 
nimicitoare, totuşi ele au fost destule și nici nu se putea altfel, cind în mai toate 
curțile gospodăriilor, exceptind cele din centrul comercial al oraşului, se găseau 
căpițe şi clăi de fin, grămezi de coceni și nuiele. Putem observa acest lucru 
şi în fotografiile de pe la mijlocul secolului trecut făcute de ofițerii austrieci 
în timpul Războiului Grimeii, şi chiar în unele fotografii de mai tirziu, dintre 
care puţine se mai păstrează azi în colecţii de stat sau particulare. 

Cele mai vechi însemnări, atit narative cit şi documentare, despre 
focurile din București, sint de la începutul secolului al XVII-lea. În realitate 
ele amintesc astfel de întimplări care se petrecuseră cu zeci de ani în urmă. 
Aşa, Paul de Alep căruia i se povestise multe din nenorocirile ce se abătuseră 
asupra ţării, ne descrie cum, în secolul al XVI-lea, turcii au dat foc de două 
ori Bucureștilor. Întâi, cu ocazia detronării lui Mircea Giobanul și a doua 
oară în 1595, cind Sinan Pașa se retrăgea gonit de Mihai Viteazul. Şi tot el 
arată cum domnul Radu Șerban, fiind ameninţat de pretendentul Radu 
Mihnea, voi să dea foc Çurții domneşti, pentru ca rivalul său să nu aibă unde 
să se adăpostească. 

În București au mai fost incendii mari: în 1704, cînd a ars și Hanul 
Şerban Vodă, unul dintre cele mai importanţe de acest fel, situat pe locul 
Băncii Naţionale (actualmente Banca de Stat a României). În focul acela 
au ars multe prăvălii şi case şi, se înțelege, și ceea ce se găsea în ele, precum au 
fost şi zapisele de proprietate ale lui Petre vătaf de măcelari 15 din București. 

În ultima lună a anului 1716, după venirea pe tronul ţării a lui loan 
Mavrocordat, fratele fostului domn Nicolae Mavrocordat, s-a aprins centrul 
oraşului 1€ și a ars majoritatea prăvăliilor de pe ulița Abagiilor şi a Mărgelarilor. 

O mărturie documentară 17 despre acest foc, dar mult mai tirziu, din 
1754, ne spune că „în zilele răposatului loan Vodă (Mavrocordat) cind au 
ars focul Bucureştii“, pe locul „unde se fringe fierul“ au ars şi două prăvălii 
cu lemnele lor, adică nu numai marfa dinăuntru dar chiar și construcţia, 
ce erau proprietatea bisericii din Tirgşor. De acest loc de prăvălii nemaiintere- 
sindu-se nimeni mai bine de treizeci de ani, printr-o hotărire domnească 
a fost dat să-l stăpinească Mitropolia din București. 

Trei ani mai tirziu, în 1719, în același cartier central cu locuinţe prea 
îngrămădite, focul izbucneşţe din nou și de data aceasta, printre multe alte 
clădiri, arde Curtea domnească și frumoasa mănăstire Sf. Gheorghe. De cele- 


15 G. Ionnescu-Gion, op. cit., p. 349. 
15 Ibidem. 
17 George Potra, op. cit., doc. 10 februarie 1754. 

lalte focuri, care eventual au mai fost, nu se pomeneşte nimic pină în ziua 
de marți, 27 februarie 1739, cind se aprinde gunoiul din curtea mănăstirii 
Sf. Sava. Alimentat de un vint puternic focul mistuie o parte din clădirile 
mănăstirii, apoi trece în mahalaua Colţei și a Scaunelor și nu se oprește decit 
departe, cînd dădu de întinse locuri virane, unde se ţinea Tirgul Moșilor care, 
pe acea vreme, nu se afla pe locul pe care l-am apucat noi, ci prin apropiere 
de Biserica Sfinţilor, sau cel mult pe lingă biserica Olari. Biserica Colţei, 
precum și alte trei biserici, fiind clădite din piatră şi cărămidă, construcțiile 
n-au avut de suferit prea mult, totuşi le-a ars acoperişul și o parte din lucrurile 
dinăuntru, cu tot ajutorul dat de domn, boieri şi garda palatului. „Au ars 
atunci 16 case mari, 49 mijlocii, 77 mici, 5 chilii de biserici, 40 de scaune de 
măcelari şi 9 prăvălii“ 18. 

În legătură cu acest foc mai sint trei informaţii de epocă: prima amintită 
în documentul din 1739 mai 28, prin care neguțătorul Grigore Grozea vinde 
lui Scarlat, fost mare căpitan de dorobanţi, un loc cu pivniță de piatră ce se 


afla în mahalaua Colţei „tocmai lingă zidul [(m-rii] Colţii“, cu 500 lei „bani 
gata“. El menționează că, în acel an „intămplăndu-se de ne-au călcat focul, 
cănd au ars tărgul“ 1%, i-au ars casele de pe acel teren şi deasupra pivniţei, 
precum și alte case, din altă parte a orașului. 

A doua însemnare se află într-un manuscris, de la Academia Română, 
în care se spune: „şi atuncea au ars şi mănăstirea [Colţei] toată, cu spitalurile, 
cu spiţăriia ce era de doftorii pentru săracii den spital şi cu bisearica şi cu căte 
treale paraclisele şi amvoanele şi cu amăndoao pivnițele“ 20, 

A treia menţiune este în documentul din 1 iunie 1743, prin care preotul 
Nicola, din mahalaua Scaunelor, dăruieşte Mitropoliei un loc pe care avusese 
case, dar care arseseră „mai înainte“ 21, adică în focul din februarie 1739. 

În toamna anului 1766 un alt incendiu care izbucnește de la prăvăliile 
Herăscului, distruge o parte din Tirgul Cucului pînă la Sărăria domnească. 
Domnul Scarlat Ghica care venise la fața locului, fiind un vînt rece, s-a îm- 
bolnăvit şi în luna cealaltă a şi murit, fiind înmormîntat în biserica Sf. Spiri- 
don Nou, ctitoria Ghiculeștilor. 

Fiul răposatului domn, Alexandru Scarlat Ghica, care probabil văzuse 
și el acest foc, poate și altele mai mărunte, s-a gindit să ia anumite măsuri 
de prevenire. În urma anaforalei înaintată de marii boieri, că unii locuitori 
ai oraşului nu respectă pravilele după care trebuie să se facă construcţiile 
în Bucureşti, — unii din răutate sau neştiinţă „sau şi știind vor să le mata- 
harisească spre rău, sau cu totul să nu le bage în seamă, nevrind ca să se sfă- 
tuiască, socotind că sînt înţelepţi“ — stabilește regulile după care să se con- 
struiască casele, prăvăliile, brutăriile, simigeriile, și alte clădiri. Prăvălile- 
ateliere de boiangerie trebuiau să fie zidite la 60 de coţi depărtare de altă 
clădire, iar cuptoarele băilor la 30 de coţi de casa vecinului. Măsurile luate 


18 FEphemârides Daces, ed. E. Legrand, tome II, Paris, 1881, p. 185—186. Cronica 
lui Dapontes; G. Ionnescu-Gion, op. cit., p. 349. 
19 J, Ionașcu, Documente bucureştene privitoare la proprietăţile mănăstirii Colțea, 
Bucureşti, 1941, p. 127. 
° Acad. R.S.R., ms., 129, f. 145 v.; I. lonaşcu, op. cit., p. 128. 
îi I. Ionașcu, op. cit., p. 130. 

de domn au fost pentru a se înlătura pricinile de nemulţumire dintre vecini 
şi desele procese, dar „cu mult mai virtos s-au hotărît pentru primejdia focului 
ce se întimplă“ 22. 

La scurtă vreme însă s-a dovedit că numai distanța între clădiri nu 
era suficientă pentru înlăturarea primejdiei de foc. În 1787, bucureştenii, 
fără să poată veni în ajutor, au văzut cum flăcările au distrus chiliile și ham- 
barele mănăstirii Cotroceni, precum şi casele domnești de acolo. La 13 sep- 
tembrie 1804, focul a mistuit o parte din centrul orașului cauzind pagube 
destul de mari şi distrugînd în acelaşi timp renumitele şi vechile hanuri Sf. 
Gheorghe şi Şerban Vodă. O mărturie documentară din acel an, ne spune 
următoarele: „Duminecă, la opt ceasuri din zi, s-au aprins tirgul de la spi- 
țăria din Şălari, de la podu spiţerului, şi au ars tirgul tot, pînă la nouă ceasuri 
din noapte. Şi s-au mai potolit dind Dumnezeu și o ploaie, iar după arsura 
tirgului, tot într-această lună în treizeci, s-au aprins în deal la vii o sumă 
de clăi de fin“ 23. 

La 1812, cînd pe tronul Munteniei veni Caragea Vodă, arse noua Curte 
domnească zidită de Alexandru Ipsilanti în jurul bisericii Mihai Vodă, pe 
locul unde au funcţionat Arhivele Statului. Un an mai tirziu au ars toate 
prăvăliile din Cavafi. În primăvara anului 1823, în ziua de Sf. Gheorghe, 
întîimplindu-se un alt incendiu, a ars atunci și hanul mănăstirii Mărcuţa, iar 
„inpărăteştii paznici ce era[u] acolo în conac, au rămas făr de lăcuință“ 24, 
Drept urmare, domnul Grigore Dim. Ghica, chiar a doua zi a dat ordin mare- 
lui agă a orașului să scoată imediat pe cei ce locuiesc în hanul mănăstirii 
Sf. Ecaterina şi să se mute acolo oamenii trimiși de sultan. 

Și tot la 23 aprilie 1823, a ars o bună parte din Podul Beilicului 25 (Calea 
Șerban Vodă) şi imprejurimi (419 case), iar în 1835, partea cea mai vie a cen- 
trului comercial bucureştean, cuprinsă între spitalul Colțea, biserica Bărăţiei 
şi vechea pușcărie situată lingă biserica Sf. Anton. 

În primăvara anului 1815, aprinzindu-se lemnele din care era construit 
vechiul foişor de foc, marele aga al orașului dă dispoziţie lui meimar-başa 
(un fel de arhitect-şef) să arate în scris la ce sumă se ridică refacerea acestui 
foișor atit de necesar locuitorilor, întru întimpinarea primejdiei focului. Apoi, 


pe baza raportului înaintat domnului și a anaforalei marilor boieri, în decem- 
brie același an se hotărăște ca cei patru stilpi de 9 stinjeni lungime fiecare (circa 
18 metri înălțime) și de două palme domneşti „latul-grosul în toate muchiile“ 
susținători ai construcţiei, să fie comandaţi județului Dimbovița. Oamenii 
de acolo îi vor aduce la București, plătindu-li-se 50 taleri stinjenul, adică în 
total 1 800 taleri (lei). 

Costul întregii lucrări (bulumaci, scînduri, grinzi, uşi, scări, cuie etc.), 
în suma de 6 756 taleri, va fi suportat de breslele din oraş, care singure să se 
„cisluiască“ între ele şi să-şi fixeze „după starea şi puterea lor“ 2% suma ce 
trebuia dată. 

Probabil că în urma celor de mai sus, la începutul anului următor, 
lucrarea a putut fi terminată şi foişorul redat observaţiei. 


22 George Potra, op. cit., doc. 12 mai 1768. 

23 Ibidem, doc. 20 august 1804. 

24 Arh. St. Buc., ms., 105, f. 64 v.—65. 

25 Ilie Corfus, Însemnări de demult, [laşi], 1975, p. 235, nr. 14. 

35 Arh. St. Buc., ms. Condica veliților boieri pe 1814—1816, f. 353 v. 

Dar, după cum vedem din documente, problema foişorului de foc nu este 
rezolvată decit pentru o vreme relativ scurtă. La 13 noiembrie 1823, marii 
boieri arată domnului că propunerea marelui agă de a se face foişorul din nou 
„de zid“, este bună, dar imposibilă de executat la acea dată, „fiindcă nici 
vremea este acum de a să face foişor, fiind iarnă, nici lăcuitorii politii [orașului] 
au stare a face acest fel dă cheltuieli, căci nici chiar casile lor nu şi le-au putut 
drege pană acum, ci stau darăpănate“. 

Ei propun, de se va găsi „cu cale“ şi de măria sa, ca marele vornic 
al oraşului să dea ordin ca în fiecare mahala, locuitorii să facă zece căngi, 
zece topoare şi două scări lungi care să se afle permanent la „vătăşălul maha- 
lalii“. „Îndatorindu-să mahalagii ca, îndată ce vor auzi aprindere de foc în 
vecinatate, să sară douăzeci de oameni fieșicare cu cite o cange în mină sau 
cu cite un topor, şi cu scarile, şi cu graba să alerge la foc ca să ajungă mai 
nainte pănă a sosi dumnealor zabiţii politii și să înceapă atăt şi a surpa spre 
potolirea focului“. 

În afară de cele de mai sus, marii boieri propun ca meimar-başa să facă 
o listă de toţi dulgherii ce se află în mahalalele celor „patru poduri mari“ 
şi cind vor auzi că este foc undeva, să alerge acolo şi să dea cuvenitul ajutor. 
Iar care din ei „se va lenevi și nu își va urma această datorie, să i să facă 
certare cu bătaie“. 


Ca o ultimă măsură, ei arată că ar mai fi necesar ca fiecare negustor 
să aibă, permanent, o putină plină cu apă, o cange şi o scară lungă. Și îndată, 
cînd vor auzi că este foc undeva „numaidecit să sară toți cu căngile şi scările 
şi doniţele cu apă să dea ajutor la stingerea focului“ 27. 


Dar o altă problemă mult mai importantă decit foişorul de foc, care 
servea numai ca punct de observaţie, era alimentarea cu apă. 


Incendiile fiind destul de dese prin nenumăratele mahalale ale orașului, 
deoarece marea majoritate a caselor erau construite din lemn şi acoperite 
cu șindrila, trestie, rogoz sau stuf, s-a simţit nevoia a se construi mai multe 
foişoare de unde să se poată observa locul unde a izbucnit focul. De aceea, 
în 1831, Sfatul orăşenesc, printre alte măsuri luate contra incendiilor, a hotărit 
ca în cele cinci plase (culori, sectoare), să se facă, în fiecare „la locul cit se va 
putea mai de mijloc şi cel mai înalt cite un foișor de foc unde să fie apururea 


doi paznici din jandarmi, însă unul din pedestrime carele să păzească sus, 
iar altul călare, jos. Şi cum va vedea cel de sus foc undevași, să spună călă- 
rețului la ce parte de loc este arderea, ca să meargă numaidecit a da de 
ştire atît la comisarul plășii cit şi la Agie, spre a alerga întru întimpinarea 
focului. 

La acest fel de intimplare, comisarii celorlalte plăşi să nu se mute din 
locul lor, ci să stea pe loc, aflindu-se cu toată privegherea în coprinsul plășii 
sale fieşcare. 

Cele 5 foişoare vor costa 29 500 lei“ 28, 

Odata cu construirea celor cinci foișoare, conducerea oraşului a mai 
hotărit ca totalitatea sectoarelor să fie înzestrate cu următorul inventar, 
arătindu-se și suma la care se ridică cheltuiala, precum şi lefurile întregului 
personal. 


2 Arh. St. Bac., ms. 1122, f. 5% 
238 Analele parlamentare, vol. 1, Racureşti, 1890, p. 468. 

Astfel: 
12 tulumbe a 100 galbeni fiecare ........sssusseseseceessee 37 800 
12 perechi de cai, cu hamurile lor, pentru tulumbe, a 500 lei 

perechea. ni ia ae eine e Va data tota: a pa E dinari E Aa fericiti 6 000 
150 doniţe de piele, a 30 taleri ne a atu Saptea 4 500 
150 topoare, pe taleri 10 ..... << 1 500 
130 căngi, pe taleri 15: sie mesteca me era nieis a i a a gin rea 1 950 

şase șoproane pentru adăpostirea tulumbelor şi cailor, 1 la 

Agie şi 5 în cele 5 plăși ale orașului 22 ..,.......c.... 7 000 

Salarii ge pei en eat Dotat aa Ba le o a atata dag ea ba ad 58 750 

tulumbagi-başa, leafa .......ccccee ee meeeeeeeeeeeeeeeeee 1 200 
72 tulumbagii, cite 6 la fiecare tulumbă, a 40 lei pe lună pentru 

fiecare ci due a ate ura sn a Da ia EE atat ăi ai ratia Eem lada 34 560 
24 sacagii, cu 24 sacale, 40 lei pe lună „apere acea 11 520 
120 oameni purtători dă căngi, topoare şi doniţe cite 10 la o 

tulumbă 40 (lei) pe lună pentru fiecare  ................ 77 600 
120 care [cu] fin, carul cu 30 lei, 5 care pe an pentru fiecare cal 3 600 
120 chile orz sau porumb, chila a 30 ..esssesssssssssesess 3 600 

potcovitul a 24 cai, 30 pe an8? .........ccc cc... 720 


250 300 lei 


Această hotărire, de a se înfiinţa un serviciu de pompieri sau tulumbagii 
cum se spunea pe atunci, era foarte interesantă și extrem de utilă, dar, din 
aşa zisa lipsă de fonduri, nu s-a concretizat. Tot aşa cum s-a întimplat şi cu 
legiuirea din 1844, prin care se hotăra pentru, întreaga Capitală, șapte tulumbe 
mari trase de cai și șase mai mici trase şi manevrate de oameni și care a 
rămas tot literă moartă. 


Lipsa de apă pentru asemenea împrejurări era foarte mare. Cele cîteva 
cişmele de la răspîntiile mai importante și fintinile care se găseau prin curţile 
Gamenilor, nu puteau să potolească puterea focului. Pe atunci, nu existau 
ca în ziua de astăzi guri de apă şi diferite conducte care să poată da apa tre- 
buincioasă pentru potolirea focului. Apa se aducea, de departe, cu sacale, 
din Dimboviţa, sau se scotea cu găleţile și cofele din fintinile apropiate, așa că 
pînă cînd se aduceau sau se scoteau citeva găleți casa era şi mistuită de flăcări. 

În 1844, cîrmuirea orașului vine cu două dispoziţii bune: prima, înfiin- 
tarea serviciului de pompieri, a cărui întocmire va suferi o amiînare de cîţiva 
ani, iara doua, dată de poliție și aplicată imediat, care spunea şi ordona 
urm ătoarele: 

„Necontenitele focuri ce se întîmplă în Capitală, mai cu osebirecind 
sint vinturi tari, îndeamnă pe poliţie a pofti pe toți dumnealor proprietarii 
de case, ca fiecare să îngrijească a pazi măcurile următoare: 

1. La sobele nemţești, cu stilpi, care sint prea cu anevoie a li se mătura 
haznalele, dumnealor proprietarii să îngrijească cînd vin coșari să le măture 
coșurile, să orînduiască om într-adins al casii dimpreună cu coșarul care să 
stăruiască a mătura deodată coşurile și toate haznalele și stilpii sobelor, îngri- 
jind dumnealor a pune uși de fier şi la haznalele sobelor și a coșurilor și la 
stilpi jos, ca să poată cașarii a avea mijloace de a le mătura. 





29 Ibidem, p. 480. 
30 Ibidem, p. 488. 

2. Fieşcare proprietar se va păstra a avea în casă-i pucioasă pisată ca, 
la întimplare de a se aprinde vreun coș, îndată să arunce în foc, în soba acelui coș, 
o mină de praf de pucioasă şi cu aceasta să poată stinge cu înlesnire coșu, 
întimpinîndu-se primejdia mai nainte de a sosi comanda focului. 

3. La toate haznalile sobelor de la coșuri să-şi facă capace găurite cu 
care să vor astupa coșurile cînd sint vinturi tari şi cu aceasta vor putea avea 
focuri în sobe la acest fel de vremuri, fără a avea temere de foc, și scînteele 
nu se vor urca pe coş, a se lipi de funingini și & se aprinde, precum şi vintul 
nu va putea răzbi cu putere în focul sobii spre a-l duce pe coș. 

lar cei ce nu vor avea asemenea capace, vor putea pune şi capacele 
cele obicinuite la vremi de vinturi, însă nu de tot ca să astupe coșu, încît să 
facă fum, ci-l va lăsa de un deget deschis ca să poată lucra fumul printr-acest 
canal. 

4. Nu ar fi de prisos dacă d-lor proprietarii să vor păstra să aibă cite e 
putină cu apă totdeauna gata, să aibă fieşcare scară, de urcat în pod şi dea- 
supra casii, precum şi topor sau cange la îndemină cu care poate întimpina 
multe primejdii de focuri, mai nainte de a sosi comanda focului“?1. 

Organizarea „Roatei de pompieri“, din motive financiare și din cauza 
unui personal nepregătit, n-a putut lua ființă decit în anul 1847, adică, tocmai 
în anul cînd un alt foc, din cele mai năpraznice, a cuprins aproape întreg 
oraşul. Și nici atunci nu s-ar fi înființat dacă n-ar fi existat perseverenţa și 
ambiția marelui agă (șeful poliţiei Capitalei) loan Manu şi subcomisarului de 
agie, Ilie Aribolu, care scăpaseră în nenumărate rînduri, Capitala de întinde- 
rea incendiilor. 

Pentru aceste motive, atunci cînd o casă lua foc, ajutorul se dădea 
benevol de către locuitorii mai apropiaţi. Nu existau cisterne, pompe, furtunuri 
şi nici aparate speciale pentru asemenea împrejurări. Deci, focul putea să-și 
continue calea lui distrugătoare, nefiind împiedicat aproape de nimeni. 

Cel mai groaznic foc pe care l-a întimpinat vreodată orașul Bucureștă 
a fost acela din martie 1847. Vestea despre el a făcut ocolul intregii Europe, 
obligînd oraşe şi chiar naţiuni să se înduioşeze și să ajute pe nenorociţii sinis- 
straţi care găseau în acel obol, binevenit, o mîngiiere sufletească și un ajutor 
material. 

Focul a izbucnit în ziua de 23 martie a anului 1847, tocmai în ziua de 
Paşti. La acea oră, adică la amiază, toată boierimea se afla la Palatul domnesc 
spre a prezenta felicitări lui Bibescu Vadă, iar negustorii avind prăvăliile 
închise, se găseau în mijlocul familiilor lor, la mare petrecere. Zilele de Paști 
erau zile de sărbătoare cînd chefurile şi zaiafeturile se ţineau lanț în toate 
casele, iar vinurile şi celelalte băuturi dădeau un aer de veselie pe feţele tuturor. 


În timpul acela, era obiceiul ca ziua Paştilor să fie salutată cu descărcări 
de pistoale și puști, obicei care se moștenise din vremuri străbune. Dar acest 
obicei se practica nu numai de sărbătorile Paștilor ci şi de ale Crăciunului 
şi Anului Nou; deasemenea cu ocazia nunţilor pe la ţară. Așa s-a intimplat 
şi în anul acela. 


Un tînăr zvăpăiat şi neastimpărat, fiul cluceresei Drugăneasca, după 
ce se ridică de la masă își umplu pistolul cu iarbă de pușcă şi cilți, deschise 
fereastra casei și descărcă arma. Dar, cum era ameţit de băutură, nu fusese 
atent la cilţii care nu se consumaseră atunci cind se descărcase arma, ci se 
prinseră de scindurile vechi și putrede ale streaşinei casei, aprinzind-o. Astfel 
că, în cîteva minute, întreg acoperișul casei era cuprins de flăcări și aceasta 


1 „Vestitorul românesc“, 1844, p. 393. 

eu atit mai mult cu cît atunci bătea un vint destul de puternic care ajută 
ea focul să se întindă cu o repeziciune uimitoare și să distrugă în cel mai scurt 
timp casa bieţilor oameni. 

Cu toţi se găseau la masă în acel moment, de abia prinseră de veste 
zi nu putură să salveze nimic din lucrurile gospodăriei. Cu mare greutate 
scăpară, fugind în toate părţile şi refugiindu-se în partea de apus a orașului, 
eare era ferită de flăcările focului, fiindcă vintul bătea tocmai dintr-acea 
parte, înspre foc. 

Casa cluceresei Drugăneasca era în apropiere de Hanul Constantin 
Vodă (Palatul Poştelor) şi peste drum de biserica, Sf. Dumitru. În acea parte 
a oraşului clădirile erau foarte dese; în apropiere fusese Curtea Veche precum 
şi cele mai de seamă case boiereşti și o bună parte din centrul comercial al 
Capitalei. 

Spre o mai perfectă documentare reproduc un pasaj din darea de seamă 
pe care au făcut-o ziarele timpului, în prima zi după declararea incendiului. 
Astfel: „Eri la un ceas după amiază, pe cînd toată lumea se afla veselindu-se 
Î...], pustiitorul element al focului, sprijinit de o suflare furtunoasă a Austrului, 
a prefăcut în puţine ceasuri în ruine înfiorătoare o parte din cele mai frumoase, 
mai populate și mai bogate [cartiere] ale Capitalei; a jefuit multe fiinţe şi a 
dat în prada nenorocirei şi a lipsei celei mai grozave un număr însemnat de 
familii, lăsîndu-le goale şi subt acoperămintul cerului. 

Focul a început de la o casă mare a dumneaei cluceresei Drugăneaschi 
de lingă biserica Sfintul Dimitrie, metoh al episcopiei Buzăului; s-a întins 
eu iuţeala fulgerului în formă de triunghi, pe de o parte, spre Curtea Veche 
şi puşcărie înainte, iar pe de altă, spre Lipscani şi Sf. Gheorghe cel Nou, 
mistuind într-o clipă tot ce a întimpinat într-acest triunghi pînă cind răsu- 
flind [răbufnind] afară din oraş şi nemaigăsind hrană, a trebuit să stea“ 32. 

La început flăcările se întinseseră cu cea mai mare ușurință şi în mai 
puţin de o oră toată partea de răsărit a orașului nu era decit un foc uriaș. 
Un ocean de flăcări care disfrugea fără milă toate bogăţiile, neţinind seamă 
de nimic. 

Era “un foc ca de paie, aşa ardea de repede, iar șindrilele aprinse zburau 
duse de vint, pînă departe, duciînd cu ele focul nimicitor în toate cartierele. 
Zgomotul produs de vijiitul vîntului și al birnelor aprinse, care se prăvăleau 
jos, era amestecat cu strigătele desperate ale acelora pe care trista soartă 
îi cuprinsese în mrejele ei. 

Multe femei în special, înnehuniseră de groază şi mamele își smulgeau 
părul de durere căutindu-şi copiii rămași, poate, în leagănul lor. 

Cu toată silinţa şi osteneala a mii de oameni care au sărit în ajutor, 
văpaia focului nimicitor se întindea „cu iuțeală pe care numai unul Dumnezeu 
eu a sa atotputernicie ar fi putut să o oprească; răzbătea ulițele în toate direc- 
ţiile, însoțită de un fum arzător, de scintei și de zburături aprinse și asvirlea 
focul în dreapta și în stînga, pășind în depărtări, foarte mari. Mahalaua Sfin- 
tului Dimitrie de la biserică la vale, Uliţa Franțosească [strada 30 Decembrie] 
partea stingă, Uliţa Nemţească [strada Smirdan], Uliţa Șelarilor, Puşcăria, 
apoi lipscăniile de la Picolo încolo, marchităniile, Hanul lui Zamfir, boga- 
seriile, braşoveniile, Uliţa Bărăţiei cu Biserica za zavagiilor, Hanul lui 
Papazoglu, Sfintul Gheorghe Vechi, Sfintul Gheorghe Nou, Tirgul Cucului, 
pescăriile vechi cu căvăfiile noui, mahalaua Stelii, a Udricanilor, a Sfintei 


33 „Vestitorul românesc“, 1847, p. 93. 


156 DIN BUCUREȘTII DE IERI 


Vineri, a Lucacilor, a Sfintului Ștefan și altele în dreapta, în stînga şi înainte, 
înfățișează astăzi [1847] sfişietoarea priveliște a unor ruine care pătrund 
sufletul și umilesc inima cea mai împietrită“ 33. 

Focul a durat citeva săptămîni și chiar după o lună de zile, pe la Rusalii, 
se vedeau grămezi de lemnărie și mărfuri care ardeau înăbuşit. În prima 
săptămînă după Paşti zăpăceala oamenilor nu mai avea margini, aproape 
nimeni nu mai știa unde să se refugieze, ce să scape din avutul lor şi unde să-l 
aşeze. Cei veniți din alte mahalale, ale căror case nu erau cuprinse de foc, 
înnegriţi de fum şi sleiţi de putere, nici nu mai ştiau cui să dea ajutor. 

Razele soarelui și seninul cer al primăverii nu s-a văzut clar timp de 
cîteva săptămini din cauza norilor de fum şi de cenuşă. 

După raportul întocmit de marele logofăt Ioan Manu, șeful poliţiei 
Capitalei, focul din martie 1847 a bintuit următoarele mahalale din Văpseaua 
de Roșu: Sf. Dimitrie, Şerban Vodă, Sf. Nicolae (Şelari), Colțea, Curtea Veche, 
Sf. loun-Nou, Răzvan, Sf. Gheorghe-Nou, Stelea, Sf Gheorghe-Vechi, și 
mahalalele: Hagiului, Sf. Ştefan, Sf. Vineri, Vergului, Lucaci, Ceauș Radu, 
Olteni, Delea Nouă, din Văpseaua de Negru. 

Statistica construcţiilor distruse de foc în Văpseaua de Roșu, arată: 
130 case, 354 prăvălii cu etaj, 713 prăvălii fără etaj, 10 hanuri, 7 biserici, 
Bărăţia cu toate încăperile ei, și 166 încăperi închiriate în următoarele hanuri: 
15 în Hanul Roșu, 23 în Hanul lui Mustacov, 24 în Hanul lui Vasilie, 27 în 
Hanul Elenchii Mustacov, 35 în Hanul lui Mărgărit şi 42 în Hanul Sf. 
Gheorghe-Nou. 

În Văpseaua de Negru au fost: 31 prăvălii cu etaj, 359 prăvălii fără 
etaj, 75 hanuri și 5 biserici 34. În total au fost aproape 2000 de clădiri. 

Foarte mulţi oameni, zăpăciţi şi cuprinși de foc, au căpătat arsuri 
grozave, iar 15 persoane au pierit în flăcări. Dintre aceste amintim pe Agapia, 
sora arhiereului Costandie de la biserica Stelea, dragomanul Balotă, preoteasa 
Joana care se ascunsese în pivnița unui circiumar, un oarecare Ioan calfă de 
pantofari, Stan cîrciumarul, Manda femee de serviciu a pitarului N. Ogradeanu 
şi „Dumitru Grecu ce venise din Turcia a cere milă“ 35, 

Pagubele au fost imense, — după o socoteală a timpului circa 55 mi- 
lioane lei (clădirile distruse au fost preţuite la 20 milioane, iar lucrurile 
arse la 35 milioane) 3% — dar și ajutoarele au venit din toate părţile, atit 
din ţară cît și din străinătate. Sumele strinse în Rusia și Turcia au fost aduse 
de trimişi speciali, cu scrisori către domn prin care suveranii respectivi își 
arătau sentimentele și mărinimia lor față de nenorocirea întimplată. 

Astfel, ţarul Rusiei, de îndată ce auzi trista veste, dădu ordin cancela- 
rului conte de Nesselrode să se sfătuiască cu generalul Kiseleff și să hotărască 
cît mai grabnic a stringe fondurile de ajutor. Aceştia au deschis o listă de 
subscripţie, benevolă, în toată Rusia, iar sumele adunate au fost trimise în 
București, la sfîrşitul lunii mai 1847. 

Cu această ocazie, generalul Kiseleff care cunoştea foarte bine pe 
domnul Gheorghe Bibescu, încă de pe vremea cînd acesta era membru al 
Obşteştei Adunări, i-a trimis o scrisoare din înalt ordin în care spunea că 
împăratul își dă bine seama ce înseamnă o astfel de nenorocire, fiindcă şi el a 
fost de faţă la arderea orașului Kazan și știe foarte bine situaţia grea ce se 
ivește în asemenea împrejurări. Fiind convins de cele văzute acolo își închipuie 


33 Ibidem, p. 9. 
s4 Ibidem, p. 104. 
3 Ibidem, p. 105. 
3 Ibidem, p. 128. 

nenorocirea care s-a abătut asupra Capitalei Bucureşti, şi din această cauză 
el însuși a căutat să intervină pentru stringerea ajutoarelor. 

De asemenea își exprimă foarte mult dorinţa de a vedea orașul reclădit 
intr-un mod mai occidental, cu străzi mai largi şi drepte nu așa întorto- 
chiate cum au fost pînă acum, şi înfrumusețat aşa cum se cuvine unei capi- 
tale de țări. Dacă se va clădi după „un plan mai raţional“ — spune el — atunci 
şi incendiile se vor putea evita cu mai multă uşurinţă. 

În încheiere, generalul Kiseleff spune: „in ce mă priveşte doresc din 
suflet ca cerul să vă ajute în năzuinţele voastre spre tămăduirea rănilor adinci 
ce această nenorocire cată să fi făcut, grea sarcină desigur, care nu întrece 
însă zelul plin de umanitate, activitatea şi virtoşia sufletească a alteţii voastre“. 

Țarul Rusiei, sultanul Turciei, domnul ţării, mitropolitul, episcopii, 
egumenii, boierii, negustorii, funcţionarii mici și mari, precum şi toţi binevoi- 
torii indiferent de naţionalitate sau stare socială s-au grăbit să ajute pe oamenii 
care au suferit atit de crunt de pe urma acestui incendiu. 

Nevoile materiale şi sufletești erau foarte mari în acest timp şi trebuiau 
luate măsuri de îndreptare cit mai grabnica, ca nu cumva să se ivească în 
ţară vreo răscoală din cauza lipsei cei mari. i 

Exemplul şi dovada cea mai prețioasă au fost date de însuşi domnul 
țării Gheorghe Bibescu. El fusese de față la acest incendiu și contribuise 
mult cu sfaturile sale la măsurile ce trebuiau luate pentru stingerea focului 
şi ajutorarea oamenilor (locuință, hrană, ferirea avutului salvat). În această 
activitate a fost ajutat de sfetnicii săi și de o serie întreagă de oameni pri- 
cepuţi şi curajoși. 

Domnul a dăruit aproape a treia parte din lista sa civilă pentru aju- 
torarea sinistraţilor. De asemenea a dat ordin tuturor mănăstirilor, bisericilor 
şi instituţiilor din întreaga ţară să ajute cu cit vor putea mai mult. Mitro- 
politul după o consfătuire cu episcopii, hotărî ca toate mănăstirile şi episco- 
piile pămintene să verse în vistieria ţării pentru acest scop suma de 500 000 lei, 
iar toate mănăstirile şi episcopiile închinate să dea 700 000 lei; dintre toate 
lăcaşurile închinate, biserica Sf. Gheorghe Nou, care fusese bintuită de foc, 
nu era obligată să dea nimic. 

Ministerul de Finanţe sau Vistieria dărui 300 000 lei, iar toate cele- 
lalte instituţii din oraşele ţării contribuiră cu suma de 180 000 lei. 

Marii logofeţi Manoil Băleanu, loan Filipescu şi clucerul Simion 
Marcovici au fost însărcinaţi cu stringerea ajutoarelor de la boieri; clucerul 
Gh. Opran, Hilel Manoach, pitarul M. Kalifaru, Zerlendi, Xantos şi loan 

` Ghermani cu acelea date de negustori; logofătul Ioan Bibescu cu cei cinci 
ispravnici de peste Olt cu cele din Oltenia, iar ispravnicii din Valahia (Mun- 
tenia) cu stringerea ajutoarelor din toate judeţele acestei provincii. 

Sumele subscrise în mod oficial s-au ridicat la 3 233 384 lei, iar cele- 
lalte, benevole, date de boieri, funcţionari, bresle, negustori, şi a tuturor 
oamenilor pe care sufletul îi îndemna să săvirșească o faptă bună, indiferent 
dacă erau din ţară sau din străinătate, la 3 500 000 lei. 

Este interesant de arătat sumele mai importante cu care s-a con- 
tribuit la ajutorarea celor năpăstuiţi. Astfel, domnul Gheorghe Bibescu 
230 000 lei; sultanul Turciei 161 000 lei; Mihail Sturza domnul Moldovei 
35 775 lei; Miloş Obrenovici fostul domn al Serbiei 31 500 lei; pitarul Evan- 
ghelie Zappa 31 500 lei; Noua Eforie a Ocnelor 31 500 lei; clucerul Gh. Opran 
22 500 lei; fraţii Gherman 22 500 lei; mitropolitul ţării 16 000 lei; marele 
ban Barbu Știrbei 10 000 lei; marele logofăt Ioan Manu 6 400 lei; domnița 
Mayghioala, născută Hangeri, 6 300 lei; Eforia Bisericii Creţulescu 5 400 lei; 

prințesa Cleopatra Trubetzkoi, născută Ghica, 1 450 lei; generalul Kiseleff 
300 ruble de argint, trimise prin consulul rusesc; Timoni, consulul Austriei 
6 500 lei; Dașkov, consulul Rusiei 3 200 lei; Non, consulul Franţei 1 000 lei. 

La aceştia se adauga ajutorul trimis de marile firme comerciale dia 
Lipsca care aveau frumoase relaţii de neguţatorie cu vestiţii toptangii din 
București. Suma trimisă de Lipsca 37, prin următorul comitet de acţiune: 
Ridnens et comp., frații Felix, H. V. Oppenheimer, Const. Papa, S. G. Şleter, 
G. Theohari şi fiul, s-a ridicat la 1 500 galbeni aur. 


În total, din ţară și străinătate au fost strînse peste şapte milioane 
lei care au fost depuși în vistieria ţării pînă la data cind s-a luat hotărîrea 
de a se împărţi la cei păgubiţi de foc. Şi acest lucru nu s-a făcut decit după 
ce comisia instituită de domn nu și-a terminat cercetările și evaluările pe 
teren. Atunci, sumele adunate au fost împărţite la 2873 persoane, iar numele 
tuturor acestora, precum şi sumele ce s-au dat fiecăruia în parte, au fost 
trecute într-o carte38 ce anume s-a tipărit cu această ocazie, spre știința 
tuturor de obşte. 

În secolul al XIX-lea nu mai înregistrăm nici un alt foc care să fi 
devenit catastrofal pentru oraş. În urma dispoziţiilor domnești, orașul se 
reface pe baza unor noi principii de urbanistică, străzile se îndreaptă şi se 
lărgesc, casele nu mai sint acoperite cu șiță, ci cu olane şi tablă, iar ca măsură 
de pază şi înlăturare a incendiilor se creează un Serviciu de pompieri dotat 
cu cele necesare pentru vremea de atunci. În plus, Bucureștii sint înzestraţă 
cu conducte de apă, cișmele și nenumărate guri de apă, ce puteau fi la îndemiînă 
în c zuri de astfel de nenorociri. 

Turnul Colţei, pînă la dărimarea lui, în 1888, rămine un post de obser- 
vaţie permanentă a orașului. Pe platforma de scînduri ce se găsea deasupra, 
zi şi noapte stătea de veghe un pompier care imediat ce observa foc în 
vreo parte a oraşului anunţa pe cel de jos şi acesta la rîndul lui unitatea 
respectivă, care şi pornea, în modul cel mai grabnic, la locul indicat. Dar 
în afară de Turnul Colţei mai servea drept foișor de foc și celălalt turn con- 
struit din lemn, după cum am văzut măi sus, și care se afla pe malul Dimbo- 
viței, în spatele actualei clădiri a Miliției Capitalei. 

Mai tirziu, după dărimarea acestor posturi de observaţie, anunţarea 
incendiilor se făcea cu ajutorul telefonului; fiecare circumscripție de poliţie 
era obligată să anunţe Serviciul pompierilor cînd se ivea un foc în raza lor 
de activitate, 


CUTREMURE 


Oamenii din secolele trecute, din cauza neştiinţei în care trăiau şi pentra 
faptul că adeseori cutremurele erau însoţite de iluminaţii difuze, vijiituri, 
trosnituri și zgomote, socoteau că aceste nenorociri sînt pedepse trimise 
de Dumnezeu pentru păcatele lor. Cei mai simpli le comentau pînă cînd 
amintirea lor se ştergea cu timpul. Alţii însă, ştiutori de carte, nu uitau să 
însemne pe marginea unui ceaslov sau pe o altă carte religioasă, anul, luna 
şi ziua cutremurului și uneori şi citeva cuvinte despre pagubele suferite. 


3 Ibidem, p. 249. 

ss „Catalog de numele persoanelor subscrise în folosul celor bîntuiţi de focul întîmplat 
la 23 martie, anul 1847, cum şi împărțirea lor pe la fețele întrebuințate de ajutor“, Bucu- 
rești, tipărit la pitarul Zaharia Karkalechi, 1848, 176 pagine. 

Documentele care au alt scop, nu de inregistrare a faptelor, menționează 
şi ele unele din nenorocirile abătute asupra oamenilor. 

În București, în decursul timpului, o serie de cutremure de pămint 
au făcut stricăciuni mari și au provocat chiar moarte de oameni. Cea dintii 
insemnare scrisă, despre cutremurele care s-au întimplat în București şi 
împrejurimi datează din 8 august 1681, în timpul domniei lui Șerban Cantacu- 
zino, cînd pămîntul s-a cutremurat „cît n-au mai pomenit altădată nimenea“ 35. 
Sint menționate apoi cutremurele din 1718 şi 1724. 


Dar cel mai înspăimintător şi pricinuitor de mari pagube a fost cel 
din 1738, în timpul celei de a treia domnii a lui Constantin Mavrocordat. 
Atunci au crăpat zidurile de la vechea Curte domnească, o mulţime de case 
şi biserici s-au dărimat, iar lingă București pămîntul s-a despicat formînd o 
adevărată prăpastie. 


Despre acest cutremur ni s-au păstrat trei mărturii contemporane- 
Prima este a cronicarului Constantin Dapontes 4° care spune: „Miercuri- 
31 mai, către orele 3 şi jumătate din ziuă, a avut loc la Bucureşti un groaz- 
nic cutremur de pămînt. Palatul domnului s-a crăpat în mai multe locuri 
şi s-au dărimat case; la ţară, cîteva mănăstiri au avut aceeaşi soartă, iar 
altele s-au crăpat... Într-un cuvint acest cutremur a fost așa de puternic 
încît foarte puţine persoane ţin minte să mai fi văzut vreunul la fel, de 
foarte multă vreme. A umplut pe toată lumea de groază și spaimă. A ţinut 
mai multe zile în şir (!), dar zguduiturile n-au mai fost aşa de puternice ca 
prima... Într-un loc în apropierea Bucureștilor, pămintul s-a căscat și s-a 
făcut o groapă adincă“. 


O a doua mărturie, este o însemnare grecească pe o carte veche: 
„1738 mai, pe cind domnea Constantin vodă Mavrocordat s-a întimplat 
un cutremur foarte cumplit... cînd s-a ruinat clopotnița bisericii şi au căzut 
trei coloane de la Foișor şi s-au zdruncinat casele mănăstirii Cotroceni“ 41. 


Altă însemnare contemporană se află pe un ceaslov: „Mai 31, leat 
1746 [1738], miercuri la 3 ceasuri din zi s-au cutremurat pămîntul foarte 
tare, încît multe bolte şi ziduri ale mănăstirilor și caselor au crăpat. Încă 
unile au şi căzut aici în București. lar afară multe biserici şi bolte s-au 
surpat de tot şi pămîntul pe alocurea s-au despicat şi au eşit apă cu miros 
de iarbă de puşcă și de pucioasă“ 2. 

Într-un studiu al unui om de știință şi membru al Academiei Române 
se spune despre cutremurul din 1738 că a făcut să sune singure clopotele 
bisericilor. Atunci au crăpat zidurile de la vechea Curte domnească, o mul- 
ime de case şi biserici s-au dărimat, iar lingă Bucureşti pămîntul s-a despicat 
formînd o adevărată prăpastie „și omul abia putea sta pe picioare; care 
cutremur mai întîi s-a început cu un groaznic urlet; la partea muntelui a 
fost şi mai strașnic şi atunci multe izvoritoare de fintîni s-au închis şi au 


zăsutlat la altă diastimă de loc“ 8. 


39 Ilie Corfus, op. eH P 238. 

40 Ephémérides Daces, ed. E. Legrand, tome II, Paris, 1881, p. 102. Cronica lui 
Dapontes; G. Ionnescu-Gion, op. cit., p. 124, 349; Studii şi referate privind istoria României, 
Bucureşti, 1954, partea I, p. 440. 

4i Ilie Corfus, op. cit., p. 238—239. 

42 Tbidem, p. 240. 

43 Gr. Ştefănescu, Fenomene geologice vechi întimplate în România, Analele Aca- 
demiei Române, seria II, vol. XIII, memoriile secțiunii ştiinţifice, București, 1890, 1891 ; 
3dem. Cutremurele de pămint în România. Analele Academiei Române, seria II, vol. XXIV, 
memoriile secţiunii științifice, Bucureşti, 1901, p. 14. 

Mai tirziu, între 1763 şi 1764, din cauza altui cutremur, bolta clopot- 
niței de la mănăstirea Mihai Vodă 44 s-a prăbuşit şi a îngropat sub ea pe 
ticălosul bucătar domnesc care, din ordinul domnului Constantin Cehan 
Racoviţă, a otrăvit pe cei doi fraţi, boieri de frunte, Ștefan și Barbu Văcărescu, 
tata şi unchiul poetului lenăchiță Văcărescu. Contemporanii superstițioși 
au comentat multă vreme această întîmplare și au pus-o pe seama divinității, 
care n-a uitat să dea pedeapsa meritată pentru mirșava faptă comisă. 

În octombrie 1771 „multe ziduri s-au vătămat prin Bucureşti“ 45, de 
cutremurul care a îngrozit pe oameni în puterea nopţii. În. 1787 a urmat 
un altul. Iar doi ani mai tirziu, în 26 martie 1789, pe vremea cînd se afla 
în Bucureşti ducele de Coburg, generalisimul armatelor austriece de ocupaţie 
în Principate, a fost un cutremur despre care a: lăsat însemnare dascălul 
Radu Zugravu 4%. Atunci o casă a fost dărimată, iar la multe altele au crăpat 
zidurile, fără însă să fie victime omeneşti. ; 

Secolul al XVIII-lea mai înregistrează încă două cutremure, unul 
în 1793 şi altul în 1798, ambele producînd însă mai mult frică decit strică- 
ciune. Veacul următor aduce însă două cutremure foarte puternice, care 
au zguduit orașul atit de mult și au provocat atitea pagube şi chiar pierderi 
omeneşti, încît amintirea lor a rămas vie în mintea generaţiilor din prima 
jumătate a secolului al XIX-lea. Însemnările despre ele sint destul de nu- 
meroase. 

Primul cutremur, adică cel din octombrie 1802, a avut centrul în par- 
tea de sud a Greciei, dar efectul său ș-a simţit în multe părţi ale Europei; 
la Moscova chiar a produs pagube serioase. 

La Bucureşti, cutremurul a durat două minute şi jumătate în care 
timp 4? „mișcările solului semănau cu acelea ale valurilor“, iar o mulțime 
de clădiri s-au dărimat cu totul, altele s-au zdruncinat puternic şi au crăpat 
de sus pînă jos. 

Toate însemnările din acest timp îl numesc cutremurul cel mare, nume 
sub care l-au pomenit bucureştenii pînă aproape de zilele noastre. Istoricul 
grec, Dionisie Fotino, a arătat că acest cutremur printre multe clădiri distruse 
în oraş a zdruncinat grav şi palatul domnesc. Noul domn, Constantin Ipsilanti, 
care tocmai atunci sosise în Bucureşti, fiindu-i frică de un nou cutremur 
care ar putea dărima zidurile palatului peste el şi familia lui, s-a mutat în 
încăperile de la mănăstirea Văcărești 48. 


Însemnările documentare ale vremii spun că, aturci cînd s-a întimplat 
cutremurul, atmosfera nu prezenta nimic particular, cerul era puţin acoperit 
şi, ca toamna, bătea un vintişor slab și rece 4%. Ca o amintire vrednică de 
reținut în memoria contemporanilor e faptul că s-a dărimat atunci jumătate 
din Turnul Colţei care, după un desen % al timpului, era de două ori mai 
înalt decît cel cunoscut de bucureştenii din a doua jumătate a secolului al 
XIX-lea, cînd a fost dărimat din ordinul primarului Pake Protopopescu, 
ca să lărgească strada mult prea strimtă pentru circulaţia ei. 


« Alex. Odobescu, Poeţii Văcărești, în „Revista română“, 1861, p. 494. 

4 N. Iorga, Un călător bănăţean în Rusia (1770—1771). 

4 „Revista pentru istorie, arheologie și filologie“. 

4 D. Fotino, Istoria generală a Daciei, traducere de George Sion, Bucureşti, 1859, 
vol. II, p. 172 (ediţia originală, Viena, 1818); Al. Busuioceanu, Un palat domnesc din 
vremea fanarioților : Curtea Nouă din București, Bul. Com. Mon. Ist. XXII (1929), fasc. 61, 


p. 133. 
45 Gr. Ştefănescu, op. cit., p. 17. 
49 Jbidem, p. 18. 
50 Papiu Ilarian, Tesaur de mcnumenie istorice, tcm. II, Bucureşti, 1863, p. 202. 

Vas descoperit la Militari; etapa lirzie a primei  Amloră descoperilă la Fundenii Doamnei; sec, 
epoci a ierului. IV.e.n. 





Vas descoperit la Giulești-Sirbi, sec. X. Ulcior descoperit în cartierul Giuleşti, 





'Taleră de argint descoperită la Herăstrău, care ar 
reprezenta presupusul chip al lui Burebista. 

Vas caracteristic geților descoperit în cartierul Tei, Hrisovul dat de Vlad Țepeș la 20 septembrie 1459, 
„în cetatea București“. 


Vlad Ţepeş (1456—1462, 1476). 
Emite primul document din 
cetatea. de scaun București. 





[za Carrera 


Mihai Viteazul (1593—1C01), după gra- 
vura lui Aegidiu Sadeler. 


Matei Basarap, ctitor a 
numeroase monumente 
de arhitectură și spriji- 
nitor al tipăriturilor; 
după Evangheliarul de 
la 1643, 





Nicolae Mavrocordat, renumit pentru 
bogata şi prețioasa sa bibliotecă de la 
Mănăstirea Văcăreşti. Gravură de epocă 








Pecetea Sfatului orășenesc din Bucureşti, 1831,  Pecetea Marii Logofeţii, 1831. 

Harta oraşului Bucureşti făcută de F. J. Sultzer, Viena 1781, 





i Da < = 
p Pe 





Vedere de pe Teatrul Național: corpul de gardă al 
armatei de ocupație, 1855. Foto L. Angerer. Vodă (str. Cîmpineanu, 13 Decembrie), 1855. Foto 
L. Angerer. 

București, Piaţa Sf. Anton. Acuarelă de Preziosi, 

Vedere generală de pe Dealul Mitropoliei, spre 
biserica Antim. 1855. Foto L. Angerer. 

Vedere generală de pe Dealul Mitropoliei, spre 
centrul orașului, 1855. Foto L. Angerer 

Itinerariul cortegiului funebru al domnului Alexandru N. Suţu, 20 ianuarie 18214. 





Biserica Sărindar, c. 1860. Biserica Sărindar și „Hotel du Boulevard“, c. 1875. 





Biserica Sărindar, 1893. 

Dimboviţa necanalizată... prin mijlocul orașului, 
1855. iis 

Alexandru Vodă Cuza, însoțit de dr. C. Davila, 

vizitind mahalaua Tabaci, inundată la 1862 de i 
riul Dimboviţa. Gravură in lemn după un crochiu 
de Th. Aman. 


Cursul piriului Bucureştioara de 
la origine la vărsare. 





La culesul viei pe dealul Filaret, în depărtare pano- 
rama oraşului. Acuarelă de Preziosi, 1868. 





Clădirea unde se filtra apa din Dimboviţa, pe locul 
căreia s-a clădit Vama Poştei, 1855. Foto L. Ang erer, 






Ornamentaţia de fontă a uneia din primele cișmele, 
după canalizare, 1847. 


Pomoa de avă din str. Antim; împrejur sacagii şi 
neguțători ambulanți, 1910. 

Fintina „Filaret“, în Parcul 
Libertăţii. Ridicată de 
G. Gr. Cantacuzino, 
primarul orașului (1859—1870). 


Un sacagiu pe o stradă 
de mahala, 1895. 





mm Vedere de pe dealul Filaret; în stinga se veče 
%4 Uzina de gaz, 1905. 


Construcţie din prima jumătate a secolului al 
XIX-lea, pe locul fostei băi a m-rii Sf. Pantelimon. 
Clădirea, renovată și mult transformată, există și 
astăzi pe str. Şelari colț cu str. 30 Decembrie. 









Dimbovița, lucrări pentru canalizare, 1873 





Baia „Mirea“, str. Italiană colţ cu B-dul Carol 
E= > (Republicii), 1930. 

Cheiul Dimboviţei între Tribunal şizCalea Şerban 
Vodă; în dreapta se văd tramvaiele cu cai, 1927. 


Dimboviţa, lucrări pentru facerea 
planșeului între Piaţa Senatului 

şi Calea Şerban Vodă; se văd stilpii 
de lemn de la vechea îndiguire; 

în ae Palatul Tribunalului, 
1932. 








George Assan (1821—1866). Fabricantul George G. Assan, fiul lui George Assan, 
fost președinte al Camerei de industrie și comerţ, 





(1853) şi clădirea nouă în spate cu turn înalt şi 
ceas, 1906. 

Casele spătarulu i ca, la fosla Teatrul Liric, mai tirziu Opera Română şi Piaţa 
intrare principală în gradina Cişmigiu (str. Brezo- Valter Mărăcineanu, la intrarea în Cișmigiu (str. 
ianu), 1870. Brezoianu), 1913. 








Casa Elena Creţulescu văzută din Cișmigiu; o parte Casa Elena Creţulescu, vedere din faţă, str. Știrbei 
din terenul ei, prin cumpărare, a mărit suprafața Vodă; arh. Petre Antonescu. 
grădinii Cişmigiu. 


Parcul Herăstrău; oameni și cai la scăldat, 1890, 





Planul grădinii de la „$9523“; s2 vede: Monetăria, 
cimitirul protestant, fabrica de cărămidă Cerchez, 
velodromul etc., 1915. 

Pu . a. , v u uëa ŞI nfrumuseţarea lacu- 
lui şi a terenului, 1935. 

Şoseaua Kiseleff, cu stilpi de lemn pe margini și cu 
lămpi electrice pe mijloc, 1910, 


Plimbare cu sania la „Șosea“, 1920. 


„Buletul“ la Sosea, construit de arh. Ion Mincu 
(1852—1912); actualmente restaurantul și grădina 
de vară „Doina“. 


Vedere spre Arcul de Triumi, o parte din casele din 
dreapta şi din stinga au fost demolate între 1934 și 
1938. 

Hipodromul de la Băneasa construit în 1905 de 
arh. Ion D. Berindei (1871—1928), pe locul căruia 
s-a construit marele pavilion circular, actual al 
expozițiilor. 





Parcul Libertăţii. Grupul statuar  „Giganţii“ 
grasi, opera sculptorului D. Paciurea (1873— 
1912). 











Parcul Libertății, Vederea spre biserica kilaret 
(Cuţitul de argint), 1906. 





Parcul Libertății. Arenele romane, 1906. 


Parcul Libertăţii. Moschea și lacul cu lebede, 1930. 


Parcul Libertăţii. Palatul Artelor (mai tîrziu Muzeul 


Militar), 1930. 

Casa prof. slavist Ion Bogdan, frate cu Gh. Bogdan- 
Duică, ambii cumnaţi cu N. Iorga; Calea Dorobanți- 
lor nr. 58;81970. 





Dr. C. I. Istrati (1850—1918), comisar general al 
Expoziţiei Naţionale, 1906. 





Casa G. Danielopol; pe locul unei jumătăţi din ea 
s-a construit un bloc, Calea Dorobanţilor, nr. 64, 
1970. 

Dealul Mitropoliei, la 1832. Acuarelă de pictorul 
N. Barabas (1810—1898). 





Mitropolia. Vedere dinspre str. Filaret (11 Iunie). Casa I, Lahovari, azi Policlinica de copii, Calea 
Foto C. P. Szathmari, c. 1860. Dorobanţilor nr. 39. 






Mitropolia. Vedere dinspre str. 11 Iunie, Foto 1890, Camera deputaţilor; vechiul local demolat în 1900, 
cel nou a fost construit în 1903 de arh. Maimarolu 
(1859—1926). 


Vechea alee a Mitropoliei, 1920; vedere de pe str. 
Bibescu Vodă. 


Camera deputaților. 





Intrarea în Tirgul Moşilor, 1904. „Bariera Moşilor“, tramvaiele cu cai (nr. 1) și 
schimbarea cailor, 1918. 

Referitor la acest cutremur Dionisie Eclesiarhul spune următoarele: 
„s-au cutremurat pămîntul foarte tare, de au căzut toate turlele bisericilor 
din Bucureşti gi clopotnița cea vestită [Turnul Colţei] care era podoaba 
oraşului, cu ceasornic, au căzut şi s-au sfărimat, și era atunci mare frică“ 51. 


Dascălul Radu Zugravu și-a insemnat și el acest trist eveniment, iar 
intr-un manuscris grecesc, atribuit de Constantin Erbiceanu lui Alexandru 
Văcărescu, se spune că Turnul Colţei, cel mai inalt edificiu al Valahiei, 
„vestit pretutindeni pentru arhitectura lui“, a avut mult de suferit în 1802. 
„La toate cutremurele s-a împotrivit, puţin păsindu-i, dar acestuia a cedat, 
recunoscindu-se învins, şi-a înclinat virful său ce a fost zidit mai deo sută 
de ani, cu toate că era voinic. Au căzut și biserici vechi de două sute de ani 
şi un paraclis mai de trei secole. Las de o parte palatele cele de curind clădite, 
incit nici unul dintre ele nu a rămas sănătos“ 52, 


Printre bisericile care au suferit stricăciuni de pe urma cutremurului 
din 1802 amintim: Colțea 5, Stavropoleos, Sărindar, Sf. Apostoli, Sf. Gheorghe 
Nou, Mihai Vodă, Sf. Atanasie-Bucur, mănăstirea Cotroctni și mănăstirea 
Văcăreşti. 

După cum am văzut, cutremurul a fost destul de puternice și a produs 
pagube mari. Pretutindeni în oraș era un aspect jalnic, bisericile și casele 
erau desfigurate, unele n-aveau calcan și coșuri, altele erau teșite ca și cind 
o mînă uriaşă le-ar fi apăsat şi distrus. Cărămizile zidurilor erau prăvălite 
prin curți şi pe caldarimurile străzilor, din care cauză pe unele nici nu se 
putea circula. 

Domnul Constantin Ipsilanti a căutat să ia cele mai grabnice măsuri 
de ordine şi de refacere a orașului. Şi cum majoritatea meseriașilor și în 
special zidarii și lemnarii căutau să profite de moment şi situaţie cerind 
preţuri mari, atît pentru materialele de construcţie cit şi pentru mina de 
lucru, domnul a stabilit prețuri maximale 5, anunţind cele mai straşnice 
măsuri împotriva acelora care nu le-ar respecta. Tot în acest scop a reorganizat 
breasla zidarilor și a lemnarilor 5. 

Cu aceste măsuri luate și cu dispoziția de a se aduce mari cantități 
de materiale de construcție din ţară, orașul s-a refăcut relativ repede, în 
cițiva ani, iar unele cartiere au căpătat un aspect mai civilizat ca înainte. 


O bună parte din clădirile refăcute, consolidindu-se, puteau rezista 
altor cutremure, iar celelalte nereparate încă și cu zidurile crăpate se pră- 
buşeau la prima ocazie. Aşa s-a întîmplat în urma cutremurului din 15 iunie 
1803 cind o bună parte din instalaţia de apă a Bucureştilor, fiind șubredă 
de pe urma celuilalt cutremur de mai înainte, n-a mai putut rezista. Cele 
mai multe cişmele 5% au rămas fără apă, şi deci locuitorii în mare lipsă, deoarece 
conducta principală se stricase în multe părți, atit în oraș cît şi în afară, 
înspre locurile unde erau captate izvoarele. 

Tot atunci s-au dărimat odăile de sus % ale hanului Elencăi Dudescu, 
soţia lui beizadea Grigore Suţu, din spatele spitalului Colțea. De asemenea 


chiliile de la biserica Domnița Bălașa unde funcţiona școala grecească de la 


51 Ibidem. 

53 Gr. Ştefănescu, op. cit., p. 17—21. 

33 [lie Corfus, op. cit., p. 247, nr. 50 şi 54. 

% V, A. Urechiă, Istoria românilor, vol. VIII, p. 713. 
s5 Ibidem, vol. IX, p. 137—138. 

5 Ibidem, vol. VIII, p. 682. 

57 I. lonaşcu, op. cit., p. 287. 

Sf. Sava. Ca o urmare a acestui fapt, mitropolitul Dositei Filitti 58 a mutat 
Academia grecească în clădirea metohului de la Măgureanu, după ce a reno- 
vat-o şi înzestrat-o cu cele necesare. 

În septembrie 1804 Bucureștii a fost scuturat de un alt cutremur, 
iar în 1812 încă de două, dar nici unul din acestea n-a produs decit frică 
şi mici crăpături de ziduri. 

Despre cele trei cutremure întimplate în 1813 avem ştiri de la Ion 
Dobre care era dascăl la biserica Batiştei. În condica manuscrisă 5° ce-a 
lăsat, se găsesc preţioase însemnări despre toate întimplările mai de seamă 
petrecute în București între 1811 şi 1829. 

Însemnările lui Ion Dobre și celelalte de pe vechile cărţi chirilice ne 
arată că au mai fost cutremure în Bucureşti în 1814, 1817, 1821, 1823, 1825, 
1827 şi 1829. În unii ani au fost chiar mai multe cutremure. Despre cel 
din octombrie 1827, întîmplat duminică noapte spre luni, Jon Dobre spune 
că a fost înainte de culcare „că eram la vorbă şi am sărit afară, şi lumea 
cită au fost deşteaptă era pe afară“. 

Dascălul de la Batiştea, un adevărat izvor de informaţii interesante 
pentru perioada amintită mai sus, înseamnă că la 14 noiembrie 1829, seara 
„s-au făcut un cutremur foarte mare, care cutremur cu puţin lucru nu s-a 
potrivit cu cutremurul din leatul 1802 octombrie 14, ce s-au făcut mai 
înainte de acesta cu ani 27 şi o lună, tocmai în venirea domnului Constantin 
Ipsilante“. 

Curierul român, prima gazetă românească bucureşteană, scrie despre 
acest cutremur că s-a manifestat prin două scuturături grozave care au 
durat peste un minut. „Nu este casă în Bucureşti care să nu fi simţit ceva 
pagubă: toate zidurile au crăpat, pe alocurea s-au dărimat; tavanuri, coşuri 
şi sobe au căzut; pe uliți, pe alocurea, se văd dărimături; o pimniţă s-a 
umplut cu apă“ %. 

Marele vornic Mihail Mano, în însemnările sale biografice, scrie despre 
acest cutremur că a pricinuit pagube mari peste tot şi mai ales lui, stri- 
cîndu-i multe clădiri, ziduri, sobe și tencuieli atit la casele sale de pe Podul 
Caliţii (Calea Rahovei), cit şi la casele ce le avea la Leordeni!, în apro- 
pierea Capitalei. 

În secolul al XIX-lea, un al doilea cutremur tot atit de violent ca 
cel din 1802, dar cu urmări mai dezastruoase, care a făcut pagube mari, 
victime omenești şi a lăsat triste însemnări ale atitor contemporani, a 
fost cutremurul din 11 ianuarie 1838. 


Despre acest cutremur avem mai multe izvoare informative foarte 
interesante. Primul e al germanului Gustav Schüller, consilier de mine, 
care se afla la acea dată în serviciul Țării Românești. Primind o însărcinare 
din partea Ministerului de Interne să studieze urmările acestui cutremur 
în diferite părţi ale ţării, după ce a vizitat mai multe sate și a făcut cu 
de-amănuntul cercetare asupra acestei întîmplări, el spune că mai toate 


88 Gheorghe Crutzescu, Podul Mogoșoaiei, povestea unei străzi, Bucureşti, 1944, 
p. 51—52. 

5? Academia R.S.R., ms. 1235; Gr. Ştefănescu, op. cit. 

so „Curierul român“, I (1829), noiembrie 15/27. 

si Constantin George Mano, Documente din secolele al X VI-lea— XIX-lea privitoare 
la familia Mano, București, 1907, p. 414; Nadejda Gr. Romalo și Ştefan Balș, Casa din 
Leordeni, Bul. Com. Mon. Ist. XXXVIII, (1945), fasc. 123—126, p. 60—61. 

e: Ion I. Nistor, Condica Androneștilor, Analele Acad. Rom., Miem. secț. ist. seria III, 
tom XVIII, mem. 9, Bucureşti, 1946, p. 13; Ilie Corfus, Însemnările Androneștilor, Bucureşti, 
1947, p. 55—56, 81. 

clădirile masive construite din piatră şi în special bisericile au suferit mai 
mult şi „au rămas a nu se mai întrebuința“. „Casele țăranilor, precum și 
toate cite au fost alcătuite [construite] din lemn, s-au mlădiat fiind elastice, 
şi de aceea toate s-au vătămat mai puţin decit celelalte, cu deosebire de sobe, 
pretutindeni au crăpat şi s-au stricat“ 62. 

Ziarul „România“, cu apariţie zilnică, ne prezintă în mai multe dări 
de seamă efectele ce a avut acest cutremur în București. Astfel în numărul 
său din 13 ianuarie 1838, se spune că în seara zilei de 11 ianuarie, la ora 
nouă fără un sfert clătinarea pămintului a fost precedată de un guierat şi 
un vijiit „care au îngheţat inimile tuturor de spaimă“. 

Domnul Alexandru Dim. Ghica, împreună cu o mare parte din boierime 
şi protipendada orașului și reprezentanţii ţărilor străine se afla la teatru 
unde trupa franțuzească reprezenta piesa „Angelo“. 

La cele dintii semne ale cutremurului, panica a cuprins publicul, 
doamnele ţipau şi leşinau, iar toți se imbulzeau spre ieşire să scape cit mai 
repede din clădirea teatrului, care se putea dărima peste ei. 

Îndată după încetarea cutremurului, domnul însoţit de fratele său 
mare ban şi vornic din Lăuntru, precum şi de un număr de slujbaşi atît 
militari cît şi civili, „a vizitat în cea mai mare grabă, toate părţile Capitalei, 
vrind să se încredinţeze singur, în persoană, de toate nenorocirile pricinuite 
de acea întîmplare grozavă. Tot orașul era într-o stare de spaimă fără mar- 
gini, din toate părțile se auzeau strigări, ţipete şi vaete de oameni înspăi- 
mintați şi de aceia care plingeau ori dărimarea caselor, ori pierderea vieţei 
vreunui prieten, rudă sau soț“. 

Domnul — după cum spune ziarul — „a potolit spaima, a liniștit 
lucrurile și a revărsat un izvor de miîngăere și de tărie de suflet in inimile 
tuturor“. 

Zidurile palatului domnesc crăpaseră puternic și-l făcuseră impropriu 
de a mai fi locuit. Hanul Sf. Gheorghe se dărimase pe trei laturi din cele 
patru, iar în căderea lor zidurile au cotropit prăvălii și case. Clopotnița 
bisericii, din curtea hanului, „a crăpat şi s-a povirnit la o parte“. 

Manolache Florescu, prefectul poliţiei sau marele agă cum se spunea 
pe atunci, s-a grăbit să adune știrile despre pagubele pricinuite de acest 
grozav cutremur şi a doua zi le-a adus la cunoștința domnului și a locui- 
torilor orașului. În raportul făcut, el a arătat că sint 8 morţi, 14 răniţi, 
36 case dărimate cu totul şi foarte multe case care au suferit serioase 
stricăciuni. 

Acest cutremur care a fost cel mai violent, nu numai la Bucureşti, 
dar și în ţara întreagă, a adus multă pagubă, suferinţă și jale. Mulţi oameni 
au rămas pe drumuri, schilozi sau sărăciţi. Drept urmare, domnul a luat 
măsuri de ajutorarea celor năpăstuiţi, în limita posibilităţilor materiale, 
avindu-se în vedere persoanele mai simandicoase, iar autorităţile au dat 
dispoziţie ca timp de o săptămină toate petrecerile să fie oprite, spunind 
că „nimeni nu poate să se împărtășească de altă simţire, decit de a mihnirii 
de obşte“ 64, i 

O altă însemnare despre acest cutremur este cea făcută de Petrache 
Poenaru, directorul Eforiei Școalelor din Muntenia. Acest om foarte învățat 
pentru vremea lui, care studiase aproape zece ani în diferite țări europene 
şi văzuse lucruri pe care cei mai mulți din țara sa nu le ştiau decit din 


"3 Gr. Ştefğnescu, op. cit., p. 28—31- X 
%4 „România“ 17 ianuarie 1838; Gr. Şțefănescu, op. cit., p. 32—33. 

auzite, pe baza datelor oficiale, a celor scrise de gazete şi a observaţiilor 
sale personale a alcătuit o dare de seamă ştiinţifică pe care a trimis-o învă- 
ţatului geograf Huot 5%, la Paris. Pe acest francez îl cunoscuse cu un an 
inainte, cu ocazia trecerii lui prin București, făcind parte din suita prinţului 
rus Anatol Demidoff. 

Pe baza acestei prezentări stiințifice şi a altora în legătură cu ţara 
noastră, Petrache Poenaru a fost ales membru corespondent al Societăţii 
de Științe naturale din Paris %. 

O ultimă descriere a acestui cutremur a făcut-o Chateaugiron $, consu- 
lul francez din Bucureşti, către superiorul său, Mol, la Paris. Această prezen- 
tare, sub formă de scrisoare, fiind foarte interesantă şi în unele locuri cu 
amănunte noi, 0 reproducem în întregime. 

lată ce spune Chateaugiron: „in 23 ianuarie (11 ianuarie stil vechi] 
la` orele 8,45 minute seara, s-au resimţit două zguduituri de cutremur 
de pămint la București; prima oscilatorie, a doua de sus în jos. Vodă și 
cu o parte a nobilimii asistau la o reprezentaţie a trupei franceze, sosită 
de curind în acest oraş. Eram și eu acolo, și am fost martor al spaimei 
generale, a înmărmuririi mute, care a lovit într-o clipă pe toţi spectatorii. 
Femeile erau așa de îngrozite că nu mai aveau puterea să strige. A doua 
zguduitură putea face a crede că teatrul se va dărima, așa de violentă a 
fost; toate părțile clădirii construite din lemn, începură să trosnească. De 
abia revenită din prima amorțeală, care cuprinsese toate spiritele, toți se 
grăbiră a da ajutor femeilor, dintre care multe erau leșinate, și a le transporta 
în curtea teatrului. Actorii totuşi avură curajul să continue piesa, în fața 
citorva auditori cari rămăseseră la partere. Lojele rămăseseră complet goale, 
afară de a mea. Fiecare, îngrijorat pentru familia sa şi pentru casa sa, pără- 
sise sala. 

Dezastrele cauzate în acest oraş de acest eveniment sint imense și 
nu pot fi evaluate. Voi avea astăzi dimineață raportul poliţiei, care-mi va 
da, poate, citeva detalii noi. Cutremurul de pămînt din 1829, mai puțin 
lung şi mai puţin violent, zdruncinase deja cea mai mare parte a caselor, 
cel din 23 [11] a sfirşit a le face de nelocuit în număr mare, şi de-a dărima 
cu totul cam vreo 36. Aproape toate plafoanele au căzut, ca și sobele, care 
sint aci de o construcţie proastă; în multe locuinţe, n-a mai rămas unul 
singur [plafon] şi zidurile ameninţă cu ruina ; proprietarii sînt forțați a merge 
în căutare de azil provizoriu, aiurea. Domnitorul se află şi el în această 
situație; palatul său este în întregime dărimat, şi el s-a așezat la fratele * 
său, spătarul, ministru de război. 

Numărul victimelor este considerabil; s-au găsit pină acum 8 morţi 
şi 14 răniţi, dintre cari cei mai mulţi sint răniţi mortal, dar numărul total 
este incă necunoscut. Cea mai mare parte au fost doboriți pe străzi, prin 
căderea zidurilor și a caselor, şi în interiorul caselor, prin căderea sobelor, 
lingă care erau adunate familiile, deoarece era foarte frig. 


î5 Acad. R.S.R., Corespondenţă, nr. 24002; Alex. Odobescu, Petrache Poenaru. 
Cuventare asupra vieții și activității sale, Bucureşti, 1889, p. 12. 

« George Potra, Petrache Poenaru, ctitor al învăţămintului în jara noastră, 1799—1875, 
Ed. Ştiinţifică, Bucureşti, 1968, p. 206. 

* Hurmuzaki, vol. XV, partea II, Bucureşti, 1913, p. 688—690. 

* Cazimir Timoni, consulul austriac la Bucureşti, spune că Vodă s-a mutat în 
casele fratelui său Mihalache, care erau pe locul fostei Prefecturi a județului Ilfov, lingă 
rtul Dimboviţa ; vezi şi loan C Filitti, Domniile române sub Regulamentul Organic, 1834— 
1848, Bucureşti, 1915, p. 57. 

Strada care merge de-a lungul hanului Sf. Gheorghe — (ale cărui ziduri 
odinioară, folosind contra surprinderilor turcilor, sînt foarte înalte și s-au 
năruit peste casele care le făceau faţă) —, a devenit aproape impracticabilă, 
şi cu greu, am parcurs-o în toată lungimea ei. Orice vieţuitoare, care se afla 
în momentul cutremurului de pămint în această stradă, care e foarte întinsă, 
sau în casele din cealaltă parte a străzii, nu mai există. Mormanul de dări- 
mături e aşa de mare încit, de două zile, nu s-a putut scoate decit o mică 
parte. În fiecare clipă, se descoperă noi cadavre. Un tinăr, scăpat aproape 
miraculos din acest dezastru, şi care s-a găsit cuprins în aceste dărimături, 
fără a fi fost rănit, povesteşte că în momentul în care s-au dărimat zidurile, 
o sanie în care se afla o doamnă, trecuse pe lingă el. Nu s-au putut găsi 
încă nici doamna, nici vizitiul, nici trăsura, nici caii. Pare-se că zguduiturile 
au venit dinspre Occident spre Orient; dar nu e nici o certitudine în pri- 
vința aceasta căci emoția a fost așa de mare, încît puține persoane s-au 
gindit să facă, în acel moment, observaţii ştiinţifice. Se aşteaptă cu mare 
neliniște (îngrijorare) ştiri din principat şi de la punctele apropiate de munte: 
cea mai mare parte a caselor de ţară din împrejurimi sint cu totul devastate; 
mai multe biserici din satele vecine s-au năruit. Zguduitura a fost foarte 
tare, în partea Carpaţilor; nu se cunosc încă toate detaliile de ceea ce s-a 
întimplat. Aflu deocamdată, că fratele domnitorului ar fi spus că orașul 
episcopal Curtea de Argeș, situat lingă Rimnic, la mică distanță de Sibiu 
şi de Carpaţi, este complet distrus. 

În starea în care se află, în momentul de faţă, toate casele din București, 
un nou cutremur de pămint tot așa de puternic ca ultimul, chiar peste 
cîțiva ani, va face să se dărime cea mai mare parte din oraș. În momentul 
zguduiturii, caii s-au speriat, alţii se aruncau pe jos sau cădeau în genunchi. 

În 23 seara, termometrul marca 11 grade sub zero; frigul era aspru 
şi pătrunzător, cerul era încărcat cu nori şi cu ceață umeda; în 24, la 11 ore 
dimineaţa, timpul era umed şi foarte dulce, dar termometrul nu mai marca 
decit un grad peste ghiață. În noaptea de 23 spre 24, între 3 și 4 ore dimi- 
neața, s-a resimţit o nouă zguduitură. În noaptea de 24 spre 25, a mai 
fost încă alta, aproape la aceeași oră; noaptea trecută încă o altă zguduitură 
puţin mai tare decît ultimele două. Toate persoanele care locuiesc în primele 
etaje le părăsesc ca să coboare la parter. 

Am fost ieri, cu consulul Angliei, să vizităm pe domnitor în campa- 
mentul său ; el mi s-a părut foarte afectat de acest eveniment; el a dat ordin 
să se închidă teatrul şi să se suspende toate serbările carnavalului. 

" Domnitorul a ordonat să se distribuie de anul nou aproape 300 000 
piaştri, la diferite personagii importante. Familia Filipescu * a primit mai 
mult de 60 000. 

Partidul de opoziţie se ridică cu zarvă, contra acestei distribuiri, pe 
care o consideră ca o mare risipă, într-un moment în care ţara are mare 
nevoie de ameliorări. Se vorbeşte că se va convoca Camera în luna februarie, 
şi chiar acum am fost asigurat că şefii opoziţiei și-ar îi dat întilnire în oraşul 
Piteşti, la citeva poşte de București, pentru a chibzui acolo planul de con- 


ducere“. 
După acest cutremur din 1838, urmează în Muntenia și în București 
citiva ani de relativă linişte, în care se întimplă destule frămintări politice 


„__* Casele acestei familii, de la Filipești (jud. Prahova), au suferit stricăciuni mari; 
vezi Ion C. Filitti, op. cit., p. 57. 

dar nimic prea grav, ieșite din comun, ca să fie însemnate în rindul marilor 
nenorociri abătute asupra ţării. 

Cutremurele care au fost pină în 1847 sînt numai două și de minimă 
importanţă, le înşiruim totuşi în lanţul cronologic al acestor întimplări care, 
întotdeauna, au înspăimintat pe oameni. 

Astfel, la 14 martie 1844 „la 12 ceasuri şi 28 minute s-au simţit o 
sgilţiitură de cutremur de pămînt. Și îndată după aceia s-au schimbat atmo- 
sfera mai răcoroasă“ 8. Și tot în legătură cu acest cutremur se spune că el 
s-a simţit foarte violent, timp de două secunde, la Brăila, Chişinău și Odessa. 
Cutremurul a fost „însoţit de un zgomot care semăna cu uruitul unui tren 
auzit de departe; mişcările păreau dirijate din centrul pămintului spre 
suprafaţă“ °°. 

La 28 februarie 1846, înainte de ora 8 dimineaţa s-a simţit la București 


un cutremur „cu scuturături slabe“. Cerul era acoperit cu nori, iar tempe- 
ratura dulce 70. 


În vremea lui Cuza Vodă, în anul cind s-a făcut reforma agrară din 
1864, la 11 iunie ora 2 şi 20 de minute, s-a simţit un uşor cutremur de 
pămînt la București 71. 


În 1892, 1893 au fost cutremure ușoare, iar în 1894, la 31 august, 
s-a simţit în ţară un cutremur foarte violent care în unele localităţi a ajuns 
pină la gradul IX, iar în altele a coborit pînă la gradul VII. Zguduirile 
lui au fost foarte puternice şi în multe locuri au provocat crăpături în pămint 
din care a ieșit apă cu diferite emanaţii; malurile înalte ale Prutului s-au 
prăbuşit pe o lungime de sute de metri, căzind în riu. La Bucureşti, se amin- 
teşte că numai o singură casă veche, proprietatea Ghermani, a avut de suferit 
stricăciuni. Desigur ziarele nu s-au interesat de sutele de case şubrede, din 
mahalalele orașului ai căror pereţi au crăpat sau s-au năruit 72. 

La începutul secolului al XX-lea s-au înregistrat, de asemenea, cutre- 
mure. În dimineaţa zilei de 18/30 martie 1901, duminica, un puternic cutremur 
de pămint s-a simţit în diferite localităţi din ţară și în Capitală. 

În București, pe străzi şi în special pe Calea Victoriei, lumea” ieşită 
la plimbare a fost cuprinsă de groază, iar în catedrala Sf. Iosif s-a produs 
panică şi o îmbulzeală de nedescris, fiindcă „ondulaţiunile erau așa de tari 
încît întreaga catedrală parcă se legăna“. O situație asemănătoare s-a întim- 
plat şi la biserica Brezoianu care, după ce-a fost restaurată complect, tocmai 
în acea zi a fost tîrnosită. Biserica era plină de lume, pină la refuz, şi chiar 
în momentul cînd arhiereul Nifon, vicarul mitropoliei, prezenta poporului 
Evanghelia „o duruitură puternică se auzi şi biserica întreagă începu să se 


clatine“. Într-adevăr fiori reci au trecut prin toată mulţimea, dar nu s-a 
intimplat nimic rău. 


Printre clădirile care au suferit de pe urma acestui cutremur sint 
amintite Palatul Poştelor și Palatul Justiţiei de pe frontonul căruia a căzut 
şi s-a sfărimat marea statuie ce reprezenta Justiţia; șapte trepte ale scării 
principale, unde a căzut statuia, au fost de asemenea stricate. La o clădire 
cu două etaje, de pe Calea Văcăreşti i s-a dărimat o aripă întreagă. 


ss „Vestitorul românesc“, 1844, p. 293 jos. 
* Gr. Ştefănescu, op. cit., p. 34. 

20 Ibidem 

21 „Buciumul“, II (1864), p. 965. 


2 Victor Anestin, Cutremurele din România, Cimpina, 1916, p. 56—57. 

În foarte multe case s-au stricat o serie de lucruri prin cădere, iar în 
numeroase magazine, maria a căzut din rafturi şi galantare, obiectele fragile 
s-au spart. În magazinele de porțelanuri și sticlărie paguba produsă a fost 
însemnată 7. 


INUNDAȚII 


Paşnica așezare a Bucureştilor a fost din cînd în cînd bintuită de inunda- 
tiile provocate de revărsările Dimboviţei, care au adus pagube mari și nestirşite 
necazuri. Alături de cutremure, incendii, molima ciumei şi a lingoarei, care 
deveniseră endemice în Bucureşti, năpraznica furie a apelor Dimboviţei 
ieşită dintre maluri a dat mult de furcă orășenilor. Sa vezi cum crește apa în 
matcă, cum se umflă valurile şi trec peste maluri, cum apele tulburi și înspu- 
mate umplu curțile, depăşesc prispele și pătrund în case, cum zăvoiul urcă 
peste ferestre şi cum în faţa prăpădului nu-ţi rămine altă alternativă decit 
fuga, cu ce-ai apucat pe tine, negreşit că nu sint lucruri care să nu-ţi înfrîngă 
cumpătul şi să-ţi încurce judecata. În asemenea momente care se succed 
vertiginos, pe negindite, fără să-ți dea răgaz ca să-ţi strîngi măcar lucrurile 
mai de preţ, cîteodată nici fuga nu mai e cu putinţă şi atunci singura salvare 
a sinistraţilor nu este decit să se urce în podul sau pe acoperișul casei și să 
aştepte acolo ajutorul altora. 

Desigur, nu e cazul să facem comparaţie între catastrofalele inundaţii 
din India, China sau alte ţinuturi ale lumii cu cele din ţara noastră. Pro- 
porţiile revărsărilor Dimboviţei erau incomparabil mai reduse, acestea rareori 
produceau victime omenești. Cu toate acestea, pagubele gi necazurile pe care 
le aduceau erau destul de mari pentru bucureşteni. Se înecau grădini, se 
distrugeau semănături şi pomi fructiferi, se dărimau poduri, se înecau vite 
şi se şubrezeau locuinţele de zid şi uneori se prăbușeau sub furia năvalnică a 
apelor micile case nevoiaşe, ridicate din paiantă şi din gard lipit cu pămint. 
Coteţe, coşare, magazii, saiele şi chiar grajduri erau tirite de furia apelor în 
voia lor şi duse pînă departe, cine ştie unde. 

De cele mai multe ori omul cu mintea zăpăcită de primejdie era ne- 
putincios în fața potopului de apă. Deși faptul se repeta destul de des, la 
interval de cîțiva ani şi pagubele uneori mai mici, alteori mai mari, sau chiar 
foarte mari, totuși autorităţile bucureştene şi statul de pe vremuri n-au pus 
problema unei soluţii radicale a acestei primejdii decit foarte tirziu. Timp 
de secole domnii ţării, pircălabii, judeţii și ispravnicii au stat cu braţele 
încrucişate în fața năvalei apelor sau s-au grăbit să fuga din oraş cînd creștea 
amenințarea primejdiei. Abia tirziu, după 1750, s-a pus chestiunea construirii 
unui şanţ care să impiedice și să oprească apele Dimboviţei de a ieși din 
matca sa. Dar aceste încercări n-au fost decit palealive, care nu rezolvau 
chestiunea şi pe care apele umflate uşor le înlăturau din cale. În cele din urmă, 
după 1880 s-a pus problema canalizării Dimboviţei și s-a găsit soluția cea 
mai bună care împiedica revărsările şi înlătura pagubele și necazurile provocate 
de furia apelor ieşite din matcă. 

De ce se revărsau apele Dimboviţei? Cauzele au fost mai multe și mai 
complexe decit s-ar părea privind sumar și fugar chestiunea. Fireşte că prima 
cauză erau ploile mari și generale care cădeau primăvara și toamna, precum 


şi zăpezile abundente din timpul iernii. Aceste ploi sporeau considerabil 


73 „Universul“, XIX (1901), nr. 76, martie 20, p. 2; „Românul“, 1901, martie 30. 

cantitatea obişnuită de apă care se scurgea în matca Dimboviţei, pe care 
n-o mai putea reţine între malurile sale şi răbuînea pe delături. Riul culege 
apele sale de pe un teritoriu întins, incepind din:jurul virfurilor Lerescu 
(2 279 m) şi Păpușa (2 379 m.), cu citeva piraie mari de munte (Dimboricioara, 
Riușor şi Ghimbav) şi pină ce intră în Bucureşti primește cîțiva afluenţi 
destul de mari, cum sint Riul Alb şi Ilfov. Astfel bazinul Dimboviţei nu numai 
că este foarte mare pentru matca sa, dar are caracter alpin la începutul său 
şi larg caracter deluros spre mijloc, ceea ce face ca ploile torențiale şi topirea 
bruscă a marilor zăpezi să sporească debitul de apă peste posibilitatea albiei 
de a reţine între maluri acest spor. 

În mod normal apa Dimboviţei îşi urma cursul său liniștit, fără să-şi 
depăşească matca, dacă nu interveneau ploi torențiale şi zăpezi topite brusc. 
Cind primăverile şi toamnele erau prea ploioase, dar mai ales cind ploile 
luau formă de averse, repezi și abundente, și cind topirea zăpezilor se făcea 
prea brusc, sub acțiunea unui soare prea timpuriu primăvăratic, albia rîului 
nu mai putea conduce între maluri sporul de apă şi începeau revărsările. 
Fireşte că revărsările care aveau loc mai puţin în regiunea montană și delu- 
roasă a bazinului său, apăreau mai violente în regiunea de cimpie unde malurile 
nu erau prea înalte, cum era situaţia în Bucureşti. 

Dar dacă revărsările Dimboviţei în Bucureşti deveneau uneori extrem 
de primejdioase, la aceasta contribuiau şi alte cauze, specifice locului. Erau 
mai întîi morile bucureștene, destul de numeroase, așezate pe stinga și pe 
dreapta rîului, imediat după intrarea rîului în oraș, la Grozăvești şi pină 
dincolo de Dudești, la ieșirea din Bucureşti. Niciodată n-au fost mai puţin 
de şapte-opt mori în albia bucureşteană a Dimboviţei. Unele dintre ele aveau 
cite trei şi patru pietre, care erau puse în mișcare de două-trei roţi. Este 
adevărat că aceste mori domoleau oarecum năvala şi iuțeala de scurgere 
a apelor, dar în acelaşi timp exercitau o presiune la suprafața apei, pe care 
o împingea peste maluri. Faptul se vedea clar fiindcă în urma morilor apa 
ieşea din albie şi inunda grădinile şi curţile dimprejur. 

O altă cauză care se adăuga, sporind și mai mult violența şi lăţirea 
inundaţiilor erau podurile de pe Dimbovița dinăuntrul orașului. Aceste 
poduri fiind susținute de pari ascuţiţi şi ţăruşi înfipţi chiar în albia riului 
lăsau deschideri foarte mici și alcătuiau adevărate zăgazuri în calea apei. 
Distanţa între picioarele podului fiind de doi sau cel mult trei metri, aceste 
picioare reţineau crăcile și chiar arborii desrădăcinaţi pe care îi purta cursul 
apei şi formau stavile puternice în cursul rîului. Dacă podurile rezistau la 
năvala apelor stăvilite, apa ieșea din albie și inunda terenurile de pe laturi. 


În fine, o altă cauză care se adaugă ceioriaire era prostul obicei al celor 
care locuiau pe malurile riului de a arunca în apă toate gunoaiele gospodăriei. 
Aceste gunoaie, dacă nu erau tirite de apă în mersul ei, se depuneau la fund, 
lingă mal şi strimtau matca. Ba uneori acești gospodari, cum vom vedea 
mai jos, făceau toate încercările ca să-şi întindă suprafaţa curţii şi a grădinii 
în paguba albiei, împingind malurile spre centrul apei şi consolidindu-le cu 
pari și metereze puternice. Această strimtorare a albiei, săvirșită vara, cind 
debitul de apă al Dimboviţei era foarte scăzut, avea darul să sporească furia 
inundaţiilor şi să lărgească şi mai mult suprafaţa inundată. 

La toate aceste cauze ale revărsărilor Dimboviţei, provocate de nepri- 
ceperea şi lăcomia celor de pe maluri, se adăuga încă o cauză firească tuturor 
riurilor de cimpie. Fiecare din aceste riuri au tendința de a-şi lărgi și muta 
cursul. Apa, cînd debitul riului atinge maximum, roade malurile în dreapta 
şi stînga, provocînd uneori surpări primejdioase. Tendinţa constantă a riurilor 

este de a-și lărgi albia, nu de-a și-o adinci. În această acţiune permanentă 
de roadere a malurilor, apa riurilor poartă în cursul ei nisip şi mil pe care-l 
depune la fundul albiei, fapt care contribuie la sporirea revărsărilor, $e știe 
că Dunărea înaintează cu o suprafață constantă în mare prin depunerea alu- 
viunilor sale şi că o comisie internaţională întreţine un serviciu de dragaj 
pentru despotmolirea albiei pe care se face circulația navelor. Un asemenea 
serviciu ar fi fost foarte necesar Dimboviţei şi ar fi domolit considerabil 
revărsările și inundaţiile pe care le provoca. 


Inundaţiile bucureştene încep a fi cunoscute documentar destul de 
tirziu. Explicaţia o găsim, desigur, în faptul că orașul Bucureşti nu s-a aşezat 
de la început în imediata apropiere a riului. Primele așezări trebuie să fi fost 
făcute pe dealurile din partea stingă a Dimboviţei, răminind destul teren 
de la poalele acestor dealuri pînă la albia rîului. Şe ştie, de pildă, că terenul 
care se întindea sub mănăstirea Şi. Ion cel Mare şi mănăstirea Şărindar a fost 
declarat „loc domnesc“ și că o parte din acest teren a fost dăruit de Matei 
Basara) rudei sale Elena, fiica voievodului Radu Șerban, căsătorită cu marele 
postelnic Gonstantin (antacuzino. Pină cind orașul n-a scoborit de pe aceste 
dealuri spre matca riului, inundaţiile Dimboviţei nu erau atit de păgubitoare 
ca să fie înscrise în documentele vremii. Dar de cind au început să se con- 
struiască gospodării pină la riu, pagubele provocate de inundaţii începură 
să crească și amintirile documentare despre ele apar tot mai des. 


În cele ce urmează, vom prezenta, în mod cronologic, aceste nenorociri 


pe care le-am putut afla din cuprinsul documentelor sau din alte mărturii 
ale timpului. 


Astfel, cea dintii informaţie despre o inundație mai mare, provocată 
de apa Dimboviţei în cuprinsul orașului Bucureşti, e pomenită în vremea 
domnului (gheorghe Duca (1673—1678). Atunci, din cauza unor mori, pro- 
prietatea bisericilor domnești din (jurtea Veche, care, probabil, erau așezate 
prea sus, apele rîului au făcut mari pagube orașului. De necazurile sărăcimii 
din Bucureşti însă nu se spune nimic. Şingurul fapt interesant consemnat e 
inundarea, înnămolirea şi stricarea grădinilor domneşti, ceea ce determină pe 
domn să dea ordin să se strice morile mai sus-ziselor biserici. 

De fapt această inundație întimplată în vremea lui Gheorghe Duca 
este amintită într-un hrisov dat de Şerban (gantacuzino, la 31 mai 1679,în 
care se spun următoarele: 

„lar de la o seamă de vreme noroindu-se apa Dimboviţei pre unde îi 
este matca și ieşind apa mai pre deasupra, început-au a face mare stricăciune 
şi înecătură grădinii domnești, care grădină fiind mai nainte vreme tocmită 
şi înfrumuseţată cu vie şi cu pometuri roditoare, cu de tot felul de pomi ca 
o grădină domnească, iar pentru înecătura morilor de tot s-au topit şi nimic 
n-au rămas și făcind şi surpare malului unde este sfinta Mitropolie, casa a 
toată ţara“. Deci din pricina morilor s-au revărsat apele şi au stricat grădina 
domnească. Domnul ţării din vremea aceea „împreună cu toţi cinstiţii dre- 
gători“ au adeverit „cum s-au făcut stricăciunea grădinii domnești“ din 
pricina morilor și au hotărit „să le tae și să le strice de tot, să nu mai fie mori 
în acel vad“, 


Voievodul (Gheorghe Duca n-a aplicat hotărirea şi-au rămas morile în 
fiinţă. 


„lar cind au fost acum în zilele domniei mele m spune Șerban Can- 
tacuzino — deacă ne-au dăruit și pre noi cu domnia Țării Româneşti, şi vă- 

zipd domnia mea cum s-au făcut mare pagubă şi stricăciune grădinii dom- 
nești şi surpare malului sfintei Mitropolii pentru aceste mori, domnia mea 
am socotit impreună cu preacinstitul părintele nostru, chir Varlaam, mitro- 
politul Ţării Româneşti şi cu toţi cinstiții dregătorii domniei mele, cum de 
acum Înainte să nu se mai afle acele mori, ci să se taie și să se strice de 
tot și cu porunca domniei mele s-au tăiat de tot pînă în temei“ 74. 

Și pentru ca preoţii care slujeau la respectivele biserici să nu fie în 
pagubă, nemaiavînd venitul morilor, domnul Șerban Cantacuzino le hără- 
zeşte o danie anuală de o sută de taleri, din care să se ajute la nevoile lor. 

Această „milă domnească“ după dorinţa celui care a dat-o, nu rămîne 
singulară și valabilă numai pe timpul domniei lui, ci se întărește mereu prin 
hrisoavele altor voievozi ce urmează la tronul ţării, care lasă prin grele bles- 
teme să fie mereu înnoită şi, dacă este posibil, chiar mărită. Secolele XVII 
şi XVIII cunosc o serie de astfel de confirmări voievodale spre binele biseri- 
cilor domnești ai căror preoți aveau obligaţia să se roage neincetat, pentru 
pomenirea și iertarea păcatelor domnului, ale familiei lui, ale părinţilor și ale 
tuturor voievozilor care au stat pe scaunul ţării. 

În cei zece ani de domnie ai lui Șerban Cantacuzino nu mai înregistrăm 
documentar nici o altă inundație, cu toate că sintem convinşi că au mai 
fost, dar ele neatingind interesele domnului, mănăstirilor sau boierilor, nu 
au mai fost amintite. 

În timpul domnului următor, văzîndu-se că inundaţiile continuă, cu 
toate că o parte din mori fuseseră iale se încearcă o altă măsură pen- 
tru a împiedica nenorocirea apei. Se făcuse un şanţ in matca rjului, după 
cjt se pare pe malul drept, și se abătuse apa pe acolo. 

Dar iată că în primăvara anului 1708 clucerul Radu Popescu, un cre- 
dincios al domnului Constantin Brincoveanu, din ce motive nu știm, face 
un zăgaz, prost construit, în șanțul pe care se scurgea rjul şi-i abate apa pe 
matca cea veche. „Și din pricina zăgazului aceluia s-au fost vărsat apa de 
au înecat livezile şi morile mănăstirii Radu Vodă“. 

În această vreme domnul nu era în București; se pare că se afla la 
Mogoșoaia sau la Potlogi, fiindcă în București lăsase caimacami să rostu- 
iască treburile domniei. Slugerul Radu Dudescu, odată cu boierii caima- 
cami, raportează in scris lui Brjncoveanu despre cele petrecute. La acest 
raport domnul ia măsurile cuvenite şi la 13 iunie 1708 îi scrie, personal, 
lui Dudescu următoarele: „dacă a fost văru-tău cu atita minte, n-am ce 
face! Au trebuit cînd au făcut zăgazul să abată apa la matca cea veche, 
intii să fie săpat șanțul, să dea cale apei, apoi să fie făcut zăgazul, iar el 
au făcut zăgazul şi șanțul n-au făcut şi iată dar ce stricăciune au făcut. De 
care lucru iată că am scris boiarilor caimacami să taie acel zăgaz. Și nu 
va fi numai cu atit, ci și cţtă pagubă și stricăciune s-au făcut toată va să 
plătească, atit cit s-a făcut jn livada noastră, cit şi ale altora. lar după ce 
va scădea apa, vrind ca să abată iarăşi la matca sa cea veche, va face fptii 
șanțul, de-aici măcar să o ducă unde va vrea“ 75, 

După întimplarea din 1708, provocată de Radu Popescu, documentele 
cunoscute nu ne mai relatează nimic în legătură cu inundaţiile Dimboviţei, 
pînă către sfirşitul secolului. Nu avem nici un motiv să credem că s-a găsit 
soluţia definitivă care să pună capăt acestor necazuri. Din contră, dezin- 
teresul primilor domni fanarioți pentru edilitatea Bucureştilor este un motiv 


7 Acad. R.S.R., mi: 403, f. 27—29. 
73 Acad. R.S.R., XII—247. 

mai mult să bănuim că revărsările primăvăratice sau tomnatice ale riului 
bucureștean şi-au continuat opera lor nefastă. 


În penultimul deceniu al secolului al XVIII-lea, încep să apară iarăşi 
ştiri în problema inundaţiilor. Podurile care erau peste Dimboviţa, nere- 
parate de multă vreme, se șubreziseră foarte mult și amenințau să se pră- 
bușească. Faptul că prin prăbușirea lor trecătorii erau obligaţi să treacă 
prin vad, nu provoca griji nimănui, fiindcă se impămintenise un principiu: 
cui îi trebuie pod, să-și facă! Dar o altă chestiune îngrijora pe toată lumea; 
prin prăbuşirea podului se crea stavilă în calea apei și începeau inundaţiile. 
De aceea voievodul Nicolae Caragea, în 1783, poruncește să se repare podul 
din Gorgani, căruia înaintașul său, Alexandru Ipsilanti hotărise ca reparația 
să i se facă, pe baza principiului enunțat, de către mahalagii şi mănăstirile 
Mihai Vodă şi Radu Vodă. Prin pitacul din 26 aprilie Caragea poruncește 
spătarului să stringă „pre cei patru morari ai celor două mănăstiri şi alți 
oameni și să-i dea pe mina stolnicului Fălcoianu, care este numit mumbașir 
la lucrarea podului, iar egumenii să plătească zilele de lucru la oameni cite 


bani 90 pe zi (adică 30 parale). Lemnul, cheresteaua, se lua din pădurile 
statului“ 76, 


Sub Alexandru Moruzi se iau mai multe măsuri pentru a feri Capitala 
de inundaţii. Între acestea, cea dintii a fost repararea podurilor de peste 
Dimboviţa, care se şubreziseră foarte mult în ultimele decenii. Ameninţind 
să se prăbușească în fiecare primăvară cînd apele veneau mari, aceste poduri 
erau o permanentă primejdie să stăvilească cursul rîului şi să provoace inun- 
daţii. Moruzi poruncește deci nazirilor din Eforia podurilor să înceapă imediat 
lucrările de reparaţii. 


Patru poduri erau în această situaţie: „cel de la Șerban-Vodă ot casele 
de Beilic, cel din susul mănăstirii Sfintul loan“, cel din „dreptul sfintei mă- 
năstiri Cotroceni, din sus de Podul de pămint“ şi, în fine, podul de la Gor- 
gani pe care trebuie să-l îngrijească mahalagiii care se foloseau de el şi mă- 
năstirile Radu Vodă şi Mihai Vodă. Reparaţiile încep imediat, dar sint impie- 
dicate de apariţia ciumei, care bintuie cu furie din toamna anului 1794 și 
pînă în toamna lui 1796 7, 


În 1793 se încep reparaţiile la podul Șerban Vodă, unde supraveghea 
vornicul Scarlat, care cere „şase morari pentru bătutul parilor şi aşezatul 
scaunelor și al ușilor “78, În 1794 începe reparația podului de la Gorgani, 
unde supraveghea marele vistier Isaac Ralet, nazirul Epitropiei podurilor. 
Acesta ceruse să se facă chefș şi să se arate cit vor costa reparaţiile de la 
acest pod. În anatoraua din 15 aprilie 1794 se arată că este nevoie de 67 
taleri, fiindcă „au putrezit lemnele şi nu mai este de cirpit“ 7??. Tot în 1794 
se repară podul de la Cotroceni, pentru care mănăstirea fusese autorizată 
încă din vremea răposatului vornic Grecianu, „să aibă a lua cite doi bani 
de car“, dar banii nu-i încasase, „fiindu-i frică de urgia domnească“, Se 
cere și se aprobă să se incaseze cite o para de fiecare car ce va trece peste 
pod, ca mănăstirea să aibă grija meremetului 8°, Și, în fine, în 1795, se in- 
cepe reparația podului din susul mănăstirii sfintului Ioan, pentru care marele 


vistier Isac Ralet raportează: „Înștiințăm măriei tale, pentru că totdeauna 


7 V, A. Urechiă, op. cit., tom I, Bucureşti,"1891, p. 295. 
7? Ibidem, vol. V, p. 387—388. 

78 Ibidem, p. 386, 389. 

7» Ibidem, p. 392. 

20 Ibidem, p. 390— 391. 

cind se fac poduri peste Dimboviţa, este obicei de a se aduce cite patru 
morari de cumpănesc lumina apei și așează parii şi alte povăţuiri dau po- 
darilor la urzitul și clăditul cherestelei în apă. Ci fiindcă morarii niciodată 
nu vor să vină de voia lor şi mai virtos că Epitropia le plătește osteneala 
lor de zi parale 50, să fie luminată porunca înălțimii tale către dumnealui 
vel spătar ca să orinduiască un zapciu şi dimpreună cu un căpitan de pod 
să-i iee, să-i aducă la lucrul podului“ 81, 

O altă măsură pe care a luat-o Moruzi ca să preîntimpine revărsările 
Dimboviţei a fost în primăvara anului 1796, precedată de o iarnă grea şi 
geroasă, cind apa rîului avea o scoarță groasă de gheaţă. Încă de la 1 fe- 
bruarie, cînd începuse să se încălzească și cînd bucureştenii se așteptau ca 
apele Dimboviţei să iasă din matcă şi să inunde cele două maluri, el trimi- 
sese un pitac către nazirii Epitropiei podurilor, în care poruncește ca pol- 
covnicul de podari „cu toţi oamenii săi și cu ajutor de la Spătărie şi de la 
Agie, cu căngi şi cu topoare, la toate podurile mari din București, să pă- 
zească zi și noapte, ca să întimpine sloii de gheaţă și pe cei mari să-i sfarme, 
să-i micşoreze, să-i treacă printre parii podurilor 8%. Dezgheţul Dimboviţei 
era totdeauna prilej de inundarea mabhalalelor mai joase şi de pagube mari. 
Primejdia cea mare era că sloiurile de gheaţă, purtate de şuvoiul apei, puteau 
sfărima podurile de peste Dimboviţa şi în această situaţie inundația lua un 
caracter grav. 

Pentru întimpinarea inundaţiilor, care erau foarte frecvente în Bucu- 
reşti după 1750, se făcuse o lucrare mai mare în albia Dimboviţei. Anume, 
se săpase în lungul ei, pe o distanţă de cîţiva zeci de kilometri, un şanţ, 
adinc şi destul de larg, prin care se abăteau apele crescute din ploi şi din 
topirea zăpezilor. Lucrarea fusese făcută de Alexandru Ipsilanti, în prima 
domnie dintre 1774 şi 1782, după cum confirmă pitacul 8% său din 9 august 
1797. Şanţul pornea de sub dealurile judeţului Dimboviţa și urma toată albia 
riului pe o distanţă destul de lungă pînă la ieşirea din Bucureşti. Șanțul 
intra în funcţiune numai cînd apa rîului nu mai încăpea în albia sa obiș- 
nuită; atunci se deschidea intrarea în șanț și apa rîului astfel împărțită nu 
se mai revărsa peste maluri. 

S-a intimplat însă ca pe traseul șariţului să se construiască mori, care 
în verile secetoase nu mai puteau să funcționeze fiindcă apa riului se scurgea 
numai pe albia sa naturală. În vara anului 1794, fiind secetă, proprietarii 
morilor de pe şanţ deschiseră intrarea șanțului și abătuseră apa ca să poată 
funcţiona şi morile lor. Acest lucru însă a micşorat foarte mult debitul de 
apă din albie şi a făcut ca morile din Bucureşti să nu mai funcţioneze. Faptul 
a dat naștere la plingeri către domn, care a trimis la faţa locului o comisie 
de anchetă. „Fiindcă luăm domnia mea înştiinţare pentru șanțul de la judeţul 
Dimboviţa, care este făcut într-adins numai pentru vremi de pliniri, cînd se 
întimplă venirea apei Diîmboviţei mare, să se abată prisosul apei pe șanț, 
de a fi oraşul Bucureștilor ferit de înecăciune. lar în altă vreme, mai vîrtos 
acum cind este secetă, are a fi șanțul bine închis şi astupat, dea curge 
toată apa Dimboviţei pe apa ei; cum că acolo, pe numitul șanț fiind două 
mori, iar epistatul șanțului, pentru ca să lucreze acele mori au lăsat des- 
chisă curgerea apei pe ele și au secat Dimboviţa, cum se vede, pricinuind 


lipsă de apă la morile Bucureştilor, de nu pot lucra şi aducind stenahorie 


81 Ibidem, p. 390. 
83 Ibidem, p. 389. 
33 Ibidem, VIII, p. 134. 

de obște, lucru care duce la multă vinovăţie pe numitul epistat“ 24. Comisia 
de anchetă, compusă din: un vătaf de curte, al doilea epitrop și un zapciu 
spătăresc a mers la gura șanțului și a fixat stavila, ca apa Dimboviţei să 
curgă numai pe albia sa, nu şi pe șanțul de rezervă destinat numai pentru 
prevenirea inundaţiilor. 

În anul 1797 era domn în Țara Românească același Alexandru Ipsi- 
lanti. În vara acestui an se repetă întimplarea din 1794, cînd stătuseră mo- 
rile din București din lipsă de apă. Atunci domnul trimite fostului mare spă- 
tar Constantin Caliarhi, ispravnic de Dimboviţa, un pitac în care preci- 
zează atribuţiile epistatului: „nu este numai a griji în vremi zlotoase și de 
potop, a cumpăni adică apa Dimboviţei şi a împărţi pe șanțuri ca să nu 
facă inecare Bucureştilor, ci şi în vreme de secetă să poarte grija, să curețe, 
să destupe matca Dimboviţei, acolo la gura șanţurilor, ca nu cumva arun- 
cînd nămol în drumul ei şi avind loc de scurgere pe şanţuri, să rămiie politia 
Bucureștilor lipsită şi de acea puţină apă, ce ar fi în vreme de secetă, după 
cum se află acum, de stau şi atitea mori în București în uscat“. Porunca 
domnului trimitea pe ispravnic la faţa locului, să vadă dacă „Dimboviţa 
este astupată din aruncături de nomol sau abătută și împuţinată de vreun 
meşteșug şi să ia pe loc măsurile necesare“ 85, 

Am amintit mai sus că între cauzele care provocau sau amplificau 
inundaţiile în Bucureşti este şi faptul că locuitorii de pe malul Dimboviţei 
deprinseseră obiceiul de a arunca gunoaiele în apă şi de a-și întinde terenul 
în matca riului, făcind zăgazuri cu pari şi nuiele împletite pe care le um- 
pleau cu pămint. Lucrul acesta se intimpla pe toată matca ritului, pe ambele 
părţi, dar mai ales în dreptul fostei curți domnești. 

Constantin Hangerli, în scurta sa domnie, începuse să vindă parcele 
de pămint din terenul pe care fusese construită Curtea domnească. Cum- 
părătorii acestor parcele, cei mai mulți negustori, voiau să-și construiască 
prăvălii şi gospodării, dar fiindcă terenurile erau prea mici, le sporiră prin 
adăugiri din matca Dimboviţei. Acest fapt a făcut ca albia Dimboviţei să 
se strimteze foarte mult și să nu mai poată reține toată apa în vreme de 
primăvară, cind se topesc zăpezile şi de toamnă, cind încep ploile. Astfel 
că inundaţiile în aceste anotimpuri dobindeau, în unele locuri, caracter foarte 
grav. 

S-a mai pus întii problema ca matca să fie readusă la locul său, prin 
retragerea tuturor terenurilor inaintate în matcă. Dar, odată cu aceasta 
s-a văzut că mai sint de făcut și alte lucrări, fără de care nu s-ar fi putut 
realiza scopul urmărit. Aceste lucrări erau: despotmolirea șanțurilor auxi- 
liare pe tot traseul lor, construirea anumitor poduri și consolidarea tuturor 
celorlalte ce se aflau pe Dimboviţa in cuprinsul orașului, înălțarea malu- 
rilor etc. 

Alexandru Moruzi, în a doua domnie a sa (1799—1801) îşi propusese 
să realizeze aceste lucrări. Au fost numiți epistaţi ai lucrărilor, mai intti 
paharnicul Vintilă, apoi paharnicul Ștetănică „ca un boier practicos şi vechi 
ispravnic la mai multe judeţe“ 5% şi, în fine, Constantin Pastia 8. Lucrările 
din afara Bucureştilor, pentru adincirea şi curățirea șanțului, s-au făcut cu 
participarea satelor de pe malul riului şi pe porțiuni pină în marginea oraşu- 
lui 88, Lucrările din oraș au întimpinat însă mari greutăți din partea celor 


54 Ibidem, V, p. 388. 

2 Ibidem, viil. p- 135. 

% Jbidem, VIII, p. 126, 28 septembrie 1799. 
8% Ibidem, p. 130, 30 iulie, 1801. 

88 Ibidem, p. 132—134, 16 iulie 1801. 


174 DIN BUCUREȘTII DE IERI 


care îşi Întinseseră terenurile în matcă şi n-au fost realizate decit în parte, 
Dacă domnia lui Moruzi n-ar fi fost întreruptă pe neaștepate, în octombrie 
1801, această lucrare ar fi fost dusă la bun sfirşit. 

Çu toate aceste lucrări săvirşite prin stăruința lui Moruzi, în jurul 
anului 1801, orașul București n-a fost totuşi apărat de inundaţii. De fiecare 
dată cînd zăpezile se topeau prea brusc sau cînd ploile primăvăratice erau 
prea repezi şi prea abundente, apele Dimboviţei ieşeau din matcă și se întin- 
deau pe delături:pină departe. Ųneori înălțimea apelor depășea un stînjen 
şi făceau înecuri mari în oraș. Q asemenea inundație s-a petrecut în martie 
1814, în domnia hrăpăreţului Ion Caragea voievod. În anatoraua din 22 martie 
1814, boierii Gonstantin Filipescu mare vistier, Radu Greceanu mare ban, 
Isaac Ralet mare vornic şi Barbu Văcărescu, mare vornic, arată că s-au cer- 
cetat cauzele inundaţiei şi se dă o nouă soluţie în această privinţă. 

Pentru a se feri pe viitor oraşul și terenurile satelor din susul riulu: 
de astfel de întimplări este nevoie — spunea anaforaua — „să se facă zăgaz 
țapăn umplut cu pămint înalt de şase palme domnești și lat de doi stin- 
jeni“ de la moara vistierului Moscu „în sus pînă unde s-au vărsat apa Dim- 
boviţei dăunăzi“. Moara, ca şi zăgazul ei trebuie lăsate la un nivel mai jos. 
Lucrări asemănătoare trebuie făcute și la zăgazul şi moara clucerului Deșliu, 
„căci de cînd au început apa a să vărsa peste cîmpuri intră în apa Ilfovului, 
şi apa Ilfovului dind în Dimboviţa din sus de Dragomirești, în judeţul Ilfo- 
vului, să face înecăciune în Bucureşti“. 

Marii boieri propun ca zăgazunle din susul morilor clucerului Deșliu 
şi vistierului Moscu să se facă cu cheltuiala acestora, iar cheresteaua nece- 
sară să o plătească postelnicul Andrei „ce au fost epistat al șanțului spre 
pedeapsa vinii lui, căci n-au avut purtare de grijă a face cuviincioasă pază 
după datoria sa şi a înştiința din vreme ca să se facă trebuinciosul dres. 
Şi pentru că acum este vreme de primăvară cînd începe a să topi zăpada 
la munte din care se înmulțesc apele, ca să nu să mai facă înecăciune, după 
cum s-au făcut atit aici în București, cît şi pe afară, postelnicul Ilie să fie 
orinduit mumbaşir şi să pornească la lucru cu 40 de salahori și şenţari, ca 
în grabă să facă îndreptarea aceasta“. Boierii propun de asemenea să fie 
trimişi la lucrare postelnicul Nicolae, vătaf de morari și loan morarul de 
la moara mănăstirii Şărindar: „să fie nelipsiţi de acolo pînă să va isprăvi 
toate acestea și osteneala lor să li se plătească de către dumnealor mai sus 
numiții stăpini de mori“ 3°, 

Dar în afară de zăgazurile indicate mai sus, rămineau încă de refăcut 
vechile șanțuri, concepute şi realizate de Alexandru Ipsilanti cu aproape 
patru decenii mai înainte. Astfel, în vara anului 1815, marii boieri primesc 
poruncă de la (jaragea Vodă „prin grai“ ca să cerceteze la ce sumă s-ar ridica 
facerea şanțurilor pentru a feri oraşul de înecăciune, precum și cine anume 
să contribuie la plata acestor bani. Domnul le face cunoscut că hărăzește 
şi el 2900 taleri „la acest obştesc folos“. 

Marii boieri, după ce consultă pe meșterii care fac astfel de lucrări 
şi aceștia arată că suma necesară se ridică la 12 135 taleri, chibzuiesc prin 
anaforaua 20 ce-o înaintează domnului la 27 iulie 1813, ca banii să fie adu- 
naţi de la stăpinii moșiilor ce sint înecate de apa Ilfovului, indiferent dacă 
aceştia locuiesc la ţară „afară“, sau în București. Gontribuţia moşierilor tre- 
buie să fie în raport cu întinderea moșiei, plătind fiecare cite 20 parale „de 
stinjen de moșiei. Şe arată în anafora: moşiile, stăpinii și stinjenii pe care 


59 Arh. St. Buc., . 1114, f. 23—24 v. 
o Ti, î. 206. gi 


RĂGMERIȚE ŞI CALAMITĂȚI 175 


trebuie să-i plătească fiecare, indicindu-se că toate aceste moşii însumau 
37 600 stinjeni. 

Primul şanţ trebuia să se facă la Răcari, „din sus de moara Brăiloiului 
unde dau în Ilfov citeva apşoare mici, ca prin acest șanț să se abată apa 
Ilfovului a intra în apa Dimboviţei. Și alt şanţ să se deschiză tot acolo, 
mai la vale din apa Dimboviţei, pină la șanțul cel vechi ce dă în Giorogirla, 
ca să ia prisosul apei atit al Ilfovului, cţt și al Dimboviţei cind vine mare, 
unde acolo să se mute şi stăvilarele și să păzească epistatul şi şănţarii. lar 
gura șanțului celui vechi, ce este mai din sus, să se astupe“. 

Boierii propun ca mumbașir al acestor lucrări pe medelnicerul Grigore 
Pojoreanu care, împreună cu Dima, suiulgi-bașa, să se ducă cu salahori și 
„să deschidă amindouă șanțurile, însă aceasta să se săvirşească fără zăbavă, 
acum în vreme de vară, cit este cu înlesnire a se lucra“. 

Pentru ca lucrările din afară să meargă paralel cu cele dinăuntru ora- 
şului, domnul propune să se cumpere o „mihani“, adică o mașină cum a 
văzut la Țarigrad, ca prin ajutorul ei „să să sape și să să curețe ţoţdeauna 
matca Dimboviţei cu înlesnire şi cu prea puţină cheltuială“. Pentru aceasta, 
în iulie 1815, ej porunceşte marilor boieri să se sfătuiască cu arhimandritul 
Theodosie, egumenul mănăstirii Radu Vodă, care „are deplină știință a 
închipuirii acestii mihanii“ ?1. Documentele nu ne spun mai departe dacă 
maşina a fost cumpărată şi folosită în secolul arătat. 


Aceste mari lucrări săvirșite în 1814 şi 1815 n-au avut darul să dureze 
prea multă vreme. După 4—5 ani se constată iarăși că apa Dimboviţei are 
tendinţa de a ieși din albie, mai ales primăvara, cind se producea topirea 
zăpezilor şi începeau ploile. Pentru acest lucru se fac cercetări pe traseul 
șanțurilor şi se află că la gura lor „s-au făcut o mjncătoare foarte mare“. 
De aceea Alexandru Șuţu, la 24 mai 1819, numeşte pe marele vistier Grigo- 
rie Romanitis, pe clucerul Iordache Deșliu și pe paharnicul Enache Hafta 
să chibzuiască „indreptarea acestei mincături “ 82. 

Dar alături de această surpare a șanțului se adaugă încă vechea prac- 
tică a locuitorilor din Bucureşti, de pe malurile Dimboviţei, care au început 
iarăși să-și prelungească terenurile în mâtca rîului. Alexandru Șuţu porun- 
ceşte, la 24 iunie 1820, să se distrugă toți ţărușii cu care riveranii îşi sus- 
ţineau malurile, pe care le făcuseră în paguba albiei îngustate. 

Toate poruncile şi măsurile ce s-au luat ca să se stavilească acest obicei 
rău n-au dat nici un rezultat pozitiv. Dacă încercările de a înainta în matcă 
nu s-au făcut totdeauna cu vădită intenție, strimtorarea albiei se realiza prin 
depunerea tuturor gunoaielor în albia rîului. Faptul începuse să îngrijoreze 
în mod serios. În anaforaua marilor boieri, din 7 septembrie 1826, se arată 
domnului Grigore Ghica că unii din locuitori cu „binale pă albia Dimbo- 
viții“, din lăcomie au făcut „jmpresurări de lumina acestii ape, strimtind-o 
cu totul“, iar alţii, în special cei din hanul lui Manuc „cit şi ceilalţi stăpîni 
ai binalelor după acolo“, precum și cei ce-şi au casele mai jos de mănăs- 
tirea Mihai Vodă, au aruncat gunoaie, cărămizi şi pietre în apa Dimboviţei. 
Din aseastă cauză s-au făcut numeroase prunduri, iar în unele locuri albia 
apei s-a strimtat foarte mult. „Apoi cu acea netrebnică urmare, în scurtă 


vreme, o să ajungă a nu mai putea apa să-şi aibă curgerea ei, cu repeziciune 
şi înlesnire, ci proprindu-să dintr-acele prunduri, să fie silită a să abate pă 


2: Arh. Stat. Bug, ms. 1444; f. 234- 
sa V. A. Urechiä op. fit, îi fiv pis. 

aiurea, să pricinuiască două răutăţi în politie, adică înecăciune şi lipsă de 
apă“ 8, 

Pentru acest motiv, chiar înainte de a se face cercetare cine a impre- 
surat din matca Dimboviţei, să se dea „luminată poruncă“ spătarului, marelui: 
agă şi boierilor de la Departamentul obștirilor ca să îndatoreze pe epistaţii 
hanului răposatului Manuc „a pune acum, pină este apa caldă şi scăzută, 
ungureni, salahori, cu plată de la dinşii, să scoată din apa Dimboviţei gunoi, 
cărămizile şi pietrele ce le-au aruncat, ca să să sloboază curgerea apei cu 
înlesnire“ și să nu mai existe nici un neajuns tocmai acolo unde trebuie să 
se facă piaţă obștească, pentru care motiv se şi cumpără casele și grădina 
cea mare a lui aga Florescu. La fel trebuie să facă și ceilalţi locuitori de 
pe albia Dimboviţei, începînd „de la grădina lui Procopie din capul podului 
Gorganilor pină dim jos de mănăstirea Radului Vodă“. Și fără zăbavă, cu 
ungureni și salahori, cu sape și tirnăcoape, să scoată tot gunoiul şi orice „bo- 
cluc“ aruncat în apă. Prundurile să le sape adinc, iar pămintul să-l scoată 
afară, pentru ca „să poată a-și avea apa scurgerea pă toată matca ei cu in- 
lesnire și cu repeziciune, după cum au fost din vechime“. 

Iar dacă ar fi unii din stăpinii locurilor care ar arăta delăsare sau im- 
potrivire, Departamentul epitropiei obștirilor să facă lucrările trebuitoare 
în contul lor „şi să ţie catastih curat de banii ce va cheltui“ ca, după „lumi- 
nată poruncă, să se împlinească banii de la acei stăpini ce s-au arătat cu 
nesupunere la această faptă“. 

În legiuirea din 1831, se spune că toate umblătorile, grajdurile și 
chioșcurile ce se aflau pe malurile Dimboviţei, precum şi morile „cite vor 
fi pe acest rîu în cuprinsul politiei, de la o margine și pină la alta a ei, să se 
taie ca să-și dobindească rîul curgerea sa slobodă şi să nu mai pricinuiască 
înecăciuni politiei“ 94, 


Odată cu apariţia regulată a ziarelor, inundaţiile provocate de Dimbo- 
vița sînt amintite mai des. Astfel, se spune că, în primele zile din martie 
1830 au fost iarăşi inundaţii în București. De data aceasta revărsările Dim- 
boviţei au inceput tot de la morile mănăstirii Radu Vodă, unde matca era 
foarte strimtă și au cuprins împrejurimile. Au intervenit însă imediat auto- 
ritățile şi cu toți podarii și s-a putut deschide calea apelor %. 

Dar revărsările au continuat; aproape nu era an ca Dimboviţa să nu 
iasă din matcă primăvara. Toate încercările de a pune capăt definitiv inun- 
daţiilor n-au dat rezultate. Despotmolirea albiei, șanțurile din București 
şi din afara oraşului, stăvilarele şi abaterea apei pe albia altor rîuri n-au 
fost decit soluţii trecătoare, care n-au putut să domolească cursul Dimbovi- 
ței. După fiecare inundație sezonieră ziarele care apăreau în Bucureşti, după 
1830, începură să discute această chestiune. Inundaţiile deveniseră problema 
zilei pentru care s-au propus fel de fel de soluţii. 

Despre o astfel de inundație este cazul să amintim şi următoarea in- 
semnare făcută pe o carte veche: „La leat 1837, începindu-se ploile cele mai 
multe și mai mari, care n-au fost doo-trei zile a nu fi ploaie în toate lunile, 
pină la sfirșitul lui Iulie. Și într-această lună în unsprezece zile, la opt cea- 
guri din zi, s-au pornit ploae mare şi au ţinut doosprezece ciasuri, pînă a 
doo zi. Şi s-au făcut potop mare peste tot pămîntul încît au înecat şi în 


% Arh. St. Buc, ms. 1129, f.76—76 v. 
* Analele Parlamentare, vol. I, București, 1890, p. 449. 
5 „Curierul românesc“, II (1830), nr. 2, 16 martie, p. 5. 

București şapte mahalale, iar la ţară nu să ştie cite sate și oameni s-au înecat. 
cit şi dobitoacele şi bucatele“ %. 

Un proiect de acţiune în această privinţă îl oferă în 1839 Petrache Poe- 
naru, directorul Eforiei Şcoalelor, care făcuse studii tehnice în Austria, Franța 
şi Anglia și care fusese consultat de domnul Alexandru Dim. Ghica și in 
chestiunea albiei Oltului. În proiectul său „Despre mijloacele cum s-ar putea 
popri înecăciunea ce face apa Dimboviţii în Bucureşti“ *?, el propune coordo- 
narea tuturor soluţiilor încercate pină atunci şi anume: 

— să se înalțe malurile rîului (diguri) ca în Olanda; 

— să se micşoreze iuțeala de curgere a apei; 

— să se facă stavile mai sus de oraş (fiecare stavilă impuţinează iuţeala 
apei, fiindcă prisosul de apă se revarsă în lunci, care înghit astfel o mare canti- 
tate de apă); 

— să se desființeze morile cu stăvilarele lor (dacă morile s-ar desfiinţa 
atunci girla ar putea să aibă o matcă mai adincă); 

— apa Dimboviţei este mărită prin revărsarea in ea a Ilfovului. 

Alt specialist, al cărui nume nu-l cunoaştem, aduce critici și explicări 
noi în problema tratată de P. Poenaru propunind alte soluţii: 

— stricarea morilor în loc să apere orașul de înecăciuni ar mări iuțeala 
apei, care ar veni în București; 

— altă dată Ilfovul nu se vărsa în Dimboviţa, ci în Colentina, după 
cum mărturisesc unii oameni bătrîni, şi după cum o dovedește chiar matca 
lui cea veche, care şi pînă azi se numește „Valea Ilfovului“; 

— să se lărgească matca apei în oraș; 

— să se scoată parii cei mulţi, care împiedică curgerea apei; de aseme- 
nea răchitele şi sălciile ; 

— Girlişoara care se împreună cu Dimboviţa tot în oraș, ar trebui să i 
se facă împreunarea în afara orașului, în josul apei; 

— să se facă un şanţ (canal) din dreptul mănăstirii Mihai Vodă, care 
trecînd pe lingă fostul palat domnesc, ar curge prin locurile cele jease către 
cişmeaua de la Filaret, „împreunindu-se cu Dimboviţa în josul orașului“: 


— „ca să se dobindească o scurgere mai slobodă, ar fi bine incă să se 
dărime morile“ de la Foișor și Vitan (aceste propuneri după cum se spunt 
„sint cu totul altfel decit cele propuse“ în proiectul lui P. Poenaru). În spri- 
jinul ultimului proiect nu morile sint cauza cea mare a inundaţiilor; s-ar 
putea desființa morile de pe Dimboviţa care îndestulează Bucureştii şi s-ar 
putea face altele pe Colentina, Ialomița, Argeş și Ciorogirla. 

„Dintre cele patru rîuri, Colentina este cel mai folositor, dar și el are 
apă de ajuns numai cînd o da destulă ploaie, iar pe vreme uscată morile lui 
stau în nelucrare. Morile ce se află pe Ialomița nu numai că sint des expuse 
primejdiei de a fi dărimate prin puterea apei, dar cer şi o clădire foarte costi- 
sitoare, mii de cară de lemne trebuiesc pentru facerea zăgazului, ce este cu 
atit mai anevoie cu cit se împuţinează din zi în zi mai mult pădurile după 
Ialomiţa. Argeșul este cunoscut ca riul cel mai repede din ţara noastră, ce 
proprietarii de mori au aflat în destul cu paguba lor, dărăpănindu-li-se adesea 
morile lor“ ; 

— morile de pe Ciorogirla nu pot lucra decit atunci cind este „prisos 
de apă“ şi s-a întimplat „că trei ani de rind nici o roată de moară nu s-a în- 
virtit“. 


% Ilie Corfus, op. cit., p. 164, nr. 11. 
27 George Potra, Petrache Poenaru..., București, 1963. 

— Poenaru propune o Dimboviţă navigabilă prin oraş — aici se arată 
că nu e nimerit și nici posibil, iar țăranii ar întimpina mari dificultăţi în 
aducerea mărfurilor lor la oraş; 

— desfiinţindu-se morile, cursul Dimboviţei ar deveni mai repede. 

Problema inundaţiilor a preocupat multă vreme opinia publiţă bucureş- 
teană. Ş-au făcut proiecte, s-au urmat discuţii tehnice, dar bani gi o soluţie 
radicală nu s-au găsit. Între timp Dimboviţa îşi continua jocul său de ape 
şi, cînd și cind, ieşea dintre maluri și se întindea pe delături în ciuda stăpinirii 
şi spre groaza locuitorilor care nu aveau altă împotrivire decit să se urce pe 
case sau să fugă din calea apelor. 

Într-un ziar de la mijlocul secolului trecut, citim: „Vineri în 18 ale co- 
rentei (februarie 1855] au început cursul Dimboviţei a creşte şi după amiază 
a se revărsa prin mahalaua Izvorului și Mihai Vodă; iar simbătă au crescut 
așa de mare încit nu mai era cu putinţă a umbla pe uliţi de adincimea apei. 
Dar îndată, chiar vineri la un ceas după miezul nopţii, cinstita politie au luat 
măsurile cuvenite cercetind toate casele ce se afla în apă, ca să asigure pe locui- 
tori de primejdia ce-i ameninţă și a da celor lipsiţi ajutorul cerut. Iar simbătă 
dimineaţa cinstita vornicie au adus o sumă de cară ca să ridice pe acei locuitori 
ce fuseseră în primejdie și să-i mute la siguranţie şi aşa toţi îndată au scăpat; 
însă tot simbătă noaptea a început apa a scădea şi acum, din voinţa lui Dum- 
nezeu, ne aflăm în bună odihnă“ 58, 

Epoca marilor inundaţii nu trecuse încă. Şe pare că, cu cit seamina soluţia 
radicală pentru stăvilirea revărsărilor Dimboviţei şi cu cit malurile riului se 
acopereau de case care se îmbulzeau unele într-altele, cu atit primejdiile ine- 
rente acestor revărsări deveneau mai mari și mai neprevăzute. Dar viaţa 
oraşului își urma cursul ei, netemătoare de aceste primejdii şi lipsită de aju- 
torul oficialităților, care în faţa pericolelor își pierdeau cumpătul. 

Trei au fost inundaţiile cele mai mari pe care le-au trăit Bucureştii. 

Primăvara anului 1862 a fost foarte ploioasă. Încă din februarie au 
inceput căldurile și ploile, care topeau văzînd cu ochii straturile groase de 
zăpadă căzute în cursul iernii. Dezgheţul incepuse brusc, iar ploile făcură 
să se umile riurile şi să iasă din matcă. Şoseau știri din toată ţara că pretu- 
tindeni începuseră inundaţiile. Multe oraşe de pe malurile riurilor fuseseră 
acoperite de apă şi populaţia își părăsise casele și căuta scăparea prin fugă, 
sub biciul rece al ploilor care nu mai încetau. În Bucureşti, din Grozăvești 
pină la grădina Cişmigiu, inclusiv, era un întins de apă care ameninţa să 
crească, să crească mereu ; Dimboviţa îşi depășise toate capriciile sale în această 
privinţă. Şute de familii rămaseră fără adăpost, rătăcind la voia întimplării 
4n ploaie și frig. Un ajutor grabnic şi substanţial trebuia să vină de undeva. 

Mitropolitul ţării, în martie 1862, trimise o circulară episcopilor, egu- 
menilor și protopopilor din judeţe ca să colecteze sume pentru acest ajutor. 
„Poate fi în adevăr o soartă mai de plins şi mai înduioşetoare decit situaţia 
a mii de familii — spunea circulara — rătăcind departe de acoperămintul lor 
deşert şi ruinat, fără azil, fără ocrotire, sub muşcăturile foamei şi al frigului, 
purtind cu dinsele mizeria și disperarea?“ Şumele subscrise, care n-au fost 
cu totul îndestulătoare, s-au colectat la Ministerul Cultelor și Instrucțiunii, 
de unde au fost împărţite celor năpăstuiţi. i 

Çuza Vodă însărcinase pe maiorul Pisoţchi, adjutant domnesc, să cerceteze 
personal situaţia sinistraţilor și să alcătuiască o listă de cei care au nevoie 
grabnică de ajutor. Ofiţerul alcătui o listă de 122 de persoane, iar domnul 


4 „Vestitorul românesc“, 1855, nr. 15, 23 fepruarie, p. 60. 

porunci să li se dea cit mai grabnic trei sute de galbeni de la Ministerul Cultelor ; 
fiecare sinistrat a primit cite 135 de lei 29, 

Nici nu se uscaseră bine ulițele de apă şi noroi și familiile celor sinistraţi 
încă nu se fixaseră în adăposturi mai bine cînd, sfirșitul primăverii din 1864 
aduse o nouă inundație catastrofală. De data aceasta prisosul de apă care a 
ieşit din matca Dimboviţei l-au dat ploile torențiale de la sfirşitul lunii mai, 
care au făcut ca riul să iasă din albie şi să înece mahalalele Antim, Broșteni, 
Izvor și altele învecinate 100, De data aceasta apele revărsate au ajuns la doi 
metri înălţime şi amenințau cu prăbuşirea caselor inundate. 

Un medic bucureștean, dr. L. Fialla „a format o societate internaţio- 
nală pentru ajutorul grabnic şi astfel s-au adăpostit mulţi fără locuinţă, s-au 
acordat ajutoare în vestminte, alimente, bani“. Personal, doctorul Fialla 
a mers călare prin mahalalele inundate și urmat de furgonul cu mincare gătită, 
a împărțit hrană locuitorilor sinistraţi 101. 

Mihail Kogălniceanu, pe atunci ministru de Interne, face un apel 
public 102 către prefecţii judeţelor, cerind să deschidă liste de subscripţii 
în ajutorul nenorociţilor care au suferit de pe urma inundaţiilor, atît din 
Capitală, cit și din alte părți ale ţării. Societatea dramatică M. Pascali dă 
la 17 iunie o reprezentaţie la Teatrul cel Mare (Teatrul Naţional) „în ajutorul 
familiilor inundate“. 

Dar, ca şi cînd n-au fost de ajuns inundaţiile din 1862 și 1864, în pri- 
măvara următoare din 1865 urmă cea mai catastrofală dintre „inecăciunile“ 
care au bintuit Bucureștii, în cursul secolului al XIX-lea. Între 13 și 20 martie 
din acest an tot cursul Dimboviţei de la Grozăvești pină la Vitan, pe o mare 
suprafaţă de o parte şi de alta, a fost acoperit de un strat de apă, care în 
unele părţi atingea trei metri înălțime. Fenomenul n-a avut numai un aspect 
bucureștean, ci a fost general în toată țara; s-a întrerupt circulaţia, aprovizio- 
narea cu alimente şi apă potabilă a fost foarte grea, iar ziarul „Trompeta 
Carpaţilor“ a lui Cezar Bolliac, n-a apărut în acest timp 1%, deoarece clădirea 
în care se afla instalată redacția lui era cuprinsă de apă. Cauzele acestei 
inundaţii au fost cele cunoscute: zăpezi mari în timpul iernii, dezgheţ rapid, 
ploi mari „cu găleata“ şi în Bucureşti, pe lingă cele de mai sus, -aceleași pricini 
specifice Dimboviţei (mori, șanțuri astupate, îngustarea albiei etc.). 

De data aceasta n-a mai fost vorba de liste de subscripţie și de aju- 
toare organizate ad-hoc, care să ofere sinistraţilor hrană și adăpost. Numărul 
celor scoși din casele lor şi aruncaţi afară, lăsaţi să rătăcească pe uliţe sub 
biciul foamei şi al vremii era așa de mare, încît s-a pus mai întii problema 
răspunderilor. Ziarele vremii, mai ales „Trompeta Carpaţilor“, au început 
o campanie foarte violentă împotriva guvernului acuzat de nepricepere, 
dezinteres și necinste. Nu se luase nici o măsură pentru a pune populaţia 
orașului la adăpost de aceste calamităţi. Pentru toate s-au găsit bani 
— pentru teatre, grădini, îmbunătăţirea rasei vitelor etc. etc. — numai pentru 
a se apăra populaţia de inundații nu s-a făcut nimic, „pentru scăparea oame- 
nilor care plătesc biruri peste biruri, pentru nişte case care se surpă și pu- 
trezesc în inundaţii. Suburbii [mahalale] întregi s-au cotropit de apă şi n-au 
fost mijloace, nici chiar atitea ca să pătrundă pînă la dinsele, ca să întindă 
mina celor ce se îneacă sau să dea o piine celor ce mor de foame în podurile 


9 Arh. St. Buc., Ministerul Instrucțiunii, 979/1862. 
100 „Revista poporului“, IX (1900), nr.11, p. 131. 
101 „Buciumul“, II, p. 965, iunie 1864. 

103 Monitorul oficial“, nr. 130 (1864). 

103 „Trompeta Carpaţilor“, I (1865), nr. 2, p. 1273. 

caselor. Poliţia şi corpul municipal, în uniforme frumoase, aleargă pe stră- 
zile neinundate, fac gălăgie multă la marginea apelor, ca să zică că au ostenit 
şi s-a sacrificat pentru nenorociţi... Ceea ce este mai urgent, ceea ce este 
foarte urgent este imediata începere a canalizării Dimboviţei“. 

Dar pînă să se vadă roadele măsurilor ce urmau a fi luate de autorităţi, 
din iniţiativă particulară s-a încercat ajutorarea celor aflaţi în suferinţă. 
Astfel, la 2 martie 1865 senatorul Scarlat Rosetti deschide o listă de sub- 
scripţie. Sumele care s-au adunat în cercurile moşiereşti erau o nimica toată 
faţă de pagubele suferite şi de numărul mare al sinistraţilor. Pastorul pro- 
testant R. Neumeister alcătuiește un comitet de inițiativă pentru ajutorul 
celor năpăstuiți compus numai din străini, cu scopul ca să adăpostească, 
să hrănească şi să îmbrace pe cei nenorociţi. În tipografia Nifon, care era 
goală, sînt adăpostite treizeci de familii. Bancherul Hillel Manoah-fiul a 
închiriat în Piaţa Sf. Gheorghe o casă cu două etaje, cu 12 camere încălzite 
cu cheltuiala lui, ca să adăpostească pe cei fără locuinţă 104. 

Se alcătuiește un comitet din care fac parte mitropolitul, președintele 
Curţii de Casaţie, primarul Capitalei şi şapte negustori de frunte ca să stringă 
fonduri pentru sinistraţi. Se deschid liste de subscripţie în toată ţara. 

Cu ocazia acestei inundaţii, domnitorul ţării, Alexandru Cuza trimite 
o scrisoare primului ministru în care își exprimă părerile sale în această pri- 
vinţă şi cere să se ia urgent următoarele măsuri: să se aplice imediat legea 
pentru libera curgere a Dimboviţei; să se alcătuiască un proiect de lucrări 
pentru regularizarea cursului Dimboviţei și construirea cheiurilor. 

Tot cu această ocazie, critică activitatea autorităţilor care n-au fost 
prevăzătoare și energice ca să găzduiască pe sinistraţi în cazărmile şi clădirile 
publice și n-au împărţit la timp și suficient ajutoare la sinistraţi 195. 

Tineretul boieresc, veşnic dornic de distracţii, dă în ziua de 22 martie 
1865 o reprezentaţie teatrală în sala Bossel * în folosul celor bintuiţi de inun- 
daţia din Bucureşti. S-au jucat două piese în limba franceză, s-a dat concert 
de „cei mai buni muzicanți de ambele sexe ale societăţii bucureştene“. Au 
debutat Eufrosina N. Manu, Zoe şi Maria Creţeanu, Z. A. Cantacuzino, Gri- 
gore Paleologu, Grigore Fălcoianu, Emanoil Florescu, Scarlat Trăsnea și 
Grigore Manu, toţi odrasle boierești care găsiseră un prilej de petrecere 
şi desfriu în suferinţele atitor familii fără adăpost. 

Cu prilejul acestei catastrofale inundaţii, Dimitrie Papazoglu şi G. Ven- 
rich editează un tablou cu titlul „Marea versare a Dimboviţei de la 1/13— 
8/20 martie 1865, dedicat onor. Comitet de sauvetagiu“, în care se redă o 
hartă a Bucureștilor, pe care se arată regiunea acoperită de apele revărsate. 
Tabloul a fost făcut „in memoria liberărei de inundaţiune a Capitalei Bucu- 
resci, de la Boteni pină la Budești, 1865 martie 27“ şi poartă emblema ţării 
şi a oraşului 1%, 

În fine, ca ultimă şi cea mai bună măsură pentru prevenirea inunda- 
ţiilor se votează legea pentru desființarea morilor şi zăgazurilor de pe apa 
Dimboviţei 17. În lege se prevedea desfiinţarea zăgazelor, stăvilarelor, îngră- 
dirilor şi zidăriilor din matcă (art. 1), dărimarea morilor și orice alte clădiri 
aflate pe apa rîului (art. 3), curățirea (art. 5) şi lărgirea albiei pînă la două- 
zeci de metri (art. 6), dărimarea podurilor cu picioare în apă (art. 7), studiul 


104 Jbidem, nr. 3, p. 1277. 
105 Jbidem, nr. 4, p. 1281, 
* Fr. Bossel, pe Calea Mogoşoaiei, peste drum de Teatrul Naţional. 
10 Colecţia George Potra. 
107 „Trompeta Carpaţilor“, I, nr. 6, aprilie 2, p. 23 (1231). 

canalizării Dimboviţei pe tot cursul ei şi înființarea de cheiuri în oraș (art. 8) 
şi „să se taie caturile, să se înalțe malurile, să se curețe canalul dintre riurile 
Ilfov și Colentina și să se dea altă derivație apelor ce se varsă în Dimboviţa“ 
(art. 9). Se dispunea expres în lege ca proiectul să fie gata în cel mult doi 
ani. Prin această lege se părea că guvernul, speriat de pagubele ultimelor 
trei inundaţii, este hotărît să rezolve definitiv şi complet problema Dim- 
boviţei. 

Este adevărat că lucrările prevăzute în lege au început imediat. Ele 
însă vor avea un ritm greoi, cu aminări şi delăsări şi se vor reduce la început 
numai la lucrări superficiale și de aspect, fără să se atace din plin ceea ce era 
urgent necesar. Au fost scoşi din închisori arestaţii și puşi la muncă sub 
comanda colonelului Dimitrie Creţulescu. Condiţiile grele de muncă şi hrana 
insuficientă provoacă un început de răscoală între acești arestaţi 108. 

Marile lucrări de canalizare a Dimboviţei vor începe abia în toamna 
anului 1880. La 3 noiembrie oficialităţile inaugurează aceste lucrări la bariera 
Vitan. Primarul Capitalei a rostit citeva cuvinte frumoase: „ziua de astăzi 
este o zi mare ce prevesteşte transformarea Capitalei României; o zi ce fă- 
găduiește însănătoșire și înfiumuseţare orașului“. În această zi cinci sute 
de lucrători au început săparea canalului 1%, care avea să închidă apele 
jucăuse ale Dimbovitei între maluri înalte, peste care nu vor mai putea trece. 


Cu tcate acestea abia se terminaseră și se consolidaseră lucrările de 
canalizare a Dimboviţei şi capriciosul rîu făcu o nouă surpriză Bucureștilor. 
La 26 aprilie 1892 apele neastimpăratului rîu, „crescute peste măsură, sar 
zăgazurile şi inundează toate cartierele Grozăveşti, Cărămidari şi Cotroceni. 
Apa ameninţind ceas de ceas, inginerii primăriei s-au dus în ziua catastrofei, 
citeva ore mai nainte, să previe populaţia și s-o îndemne a-și părăsi casele, 
luînd lucrurile mai de preţ, însă mulţi n-au voit să asculte de acel sfat“. 
Cartierele care au suferit cel mai mult au fost Grozăvești și Cărămidari. 
Grădina Botanică a fost inundată în întregime și aproape distrusă. Rampa 
de vin a fost măturată; multe butoaie cu vin au fost luate de apă; altele 
desfundate şi sparte. Populaţia rămasă fără adăpost era de plins; femei, 
copii și moșnegi, aproape dezbrăcaţi, strigau după ajutor. Primăria a îm- 
părţit în prima zi 800 de piîini, consiliul comunal a votat zece mii lei spre a 
se cumpăra alimente populaţiei de la Grozăvești și Vitan, rămasă pe dru- 
muri. Pagubele oamenilor au fost foarte mari fiindcă multe case au rămas 
cu totul ruinate 110. A fost ultima revărsare a Dimboviţei; ultimul său ca- 
priciu! 


FOAMETE, MOLIME ȘI LĂCUSTE 


Între calamităţile care au bintuit Bucureştii, în decursul celor cinci 
secole de existenţă socială, cele mai multe victime le-au produs foametea 
și molimele. Foametea a fost cauzată, uneori, de timpul foarte cald şi uscat 
(lipsă totală de ploi), care a pirjolit și prăpădit nu numai grînele, dar chiar 
Şi iarba atît de necesară pentru hrana vitelor. Altădată, foametea a fost 
provocată de nesfirşitele războaie care au îrămintat pămîntul ţării şi i-au 
secătuit rezervele de hrană. 


108 „Monitorul oficial“, 1867, p. 1005. 
199 Idem, 1880, nr. 248. 
110 C. Bacalbașa, Bucureștii de altădată, vol. II, p. 152—153. 

Dintre molime nici una n-a prăpădit pe oameni ca ciuma. lar de multe 
ori, foametea şi ciuma se produceau concomitent și atunci prăpădul devenea 
mai cumplit. Alteori nenorocirile se ţineau lanţ, întîi războaiele cu năvala 
turcilor, a tătarilor sau a nemților, apoi foametea cu aspectele ei teribile, 
şi în fine ciuma de care oamenii fugeau îngroziţi în toate părțile, părăsindu-şi 
chiar avutul numai să-și scape viaţa. 

Ciuma secera vieţile oamenilor, fără nici o milă. Documentar ea este 
cunoscută de mii de ani. Izvoarele istoriei vechi o amintesc la egipteni, evrei 
şi la alte popoare din antichitate. Dintre toate care le-a înregistrat istoria, — 
cea mai ucigătoare, şi care a îngrozit mai mult omenirea, a fost ciuma neagră 
sau moartea neagră din secolul al XIV-lea, care a bintuit în perioada 1346— 
1352. A pornit din fundul Chinei, a trecut spre Mesopotamia, țărmul Mării 
Caspice şi Mării Azov, de aici în ţinutul Volga şi Caffa de unde a trecut la 
Constantinopol şi a contaminat întregul Orient, nordul Africii și toată Europa. 
Se socotește că un sfert din probabila populaţie a Europei din acea vreme, 
adică 24 de milioane de oameni au pierit în această epidemie, și probabil 
că numărul victimelor a fost şi mai mare în Asia 11, 

În ceea ce priveşte ţările române, ciuma e cunoscută numai din secolul 
al XV-lea; aceasta nu înseamnă că ea n-a biîntuit şi mai înainte ţinuturile 
noastre. În Moldova e amintită la 1443; în 1476 în ambele principate, iar 
în 1480 şi 1495 face prăpăd în Transilvania și Ţara Românească. Din secolul 
al XVI-lea, din nenorocire, ea începe să fie bine cunoscută în ţara noastră, 
iar în secolul următor cînd se auzea despre ciumă, populaţia orășenească 
fugea îngrozită spre munţi, mai înspăimintată decit de năvălirea tătarilor 
sau a turcilor. 

În 1660, turcii și tătarii au jefuit Moldova și Țara Românească, şi 
au tirit cu ei peste cincizeci de mii de locuitori din Muntenia 112. Foametea 
și ciuma 1!3 au completat jalnicul tablou al ţării. Cronicarul Muste, în legă- 
tură cu răzmeriţa din 1660, spune că pe acea vreme „s-au făcut foamete mare 
în Țara Românească“ 114, 

În 1676 bintuia în București o ciumă cumplită. Gheorghe Duca Vodă, 
speriat de prăpădul morţilor, recurge la ultimul mijloc de apărare: fuge din 
București şi se instalează la Cocorăști, la moșia comisului Vlad Cocorescu. 
Caimacamii pe care-i lăsase în Bucureşti — logofătul Radu Creţulescu, vor- 
nicul Stroe şi vistierul Vilcu — fug şi ei îngroziţi. Bucureştii rămîn pustii 
„dar cu desăvirşire pustii“ 115, pînă în primăvara anului 1677 cind ciuma 
încetează. 


Desele epidemii de ciumă, care îngroziseră domnia, precum şi numărul 
foarte mare al morţilor care rămineau neingropaţi, în casele pustiite şi pe 
ulițe, făcu să se creeze un corp de oameni bine plătiţi, să stringă morții și 
să-i îngroape, să curețe oraşul şi să şteargă urmele molimei. Aceștia se numeau 
ciocli şi erau recrutaţi din foştii ciumaţi care scăpaseră de moarte, și despre 
care se spunea că nu se mai atinge boala de ei. 


Asaltul turcilor asupra Imperiului habsburgic, care culminează în 1683 
prin asediul Vienei, a făcut ca ţările române să fie cutreierate de turci, de 
tătari şi de poloni şi să provoace o foamete cumplită. În Iași, povesteşte cro- 
nicarul Nicolae Costin, „un ţigan au amăgit pe o fată săracă şi au băgat-o 


111 Dr. Pompei Gh. Samarian, Ciuma, București, 1932, p. 23—24. 
113 Hurmuzaki, vol. III, p. 250. 

113 G, Ionnescu-Gion, op. cit., p. 65. 

114 M. Kogălniceanu, Letopiseţ, vol. III, p. 145. 

115 Dr. Pompei Gh. Samarian, op. cit., p. 51. 

într-o pivniţă pustie şi acolo au ucis-o şi au tăiat dintr-insa“. Și tot el po- 
vestește că murind mulţi oameni de foame, ca de ciumă „zăcind pe uliţe, 
de aceea se învățase lupii de miîncau acele trupuri moarte, neputindu-i birui 
cu îngroparea pe toți morţii“ 116, 

La începutul domniei lui Constantin Brincoveanu, în 1689, bintuia, 
în București o ciumă groaznică, care s-a potolit şi a revenit din nou în 1693. 
La apariția ciumei în Bucureşti, populaţia nevoiașă, care n-avea caleşti 
să fugă cum făcea familia domnească şi boierii, îşi părăsea casele la voia 
intimplării şi o lua razna pe cimp, în păduri și spre munţi. Groaza morţii 
era atit de mare încit mintea nu mai putea să judece şi să găsească apărarea 
cea mai bună. Ca în fața pirjolului produs de fot fugea lumea cînd auzea de 
ciumă. Boiernașii, care n-aveau pe cine să lase în case să le păzească avutul, 
îngrămădeau în lăzi şi boccele ce aveau de preț și le dădeau pe seama preoţilor 
să le păstreze în biserici. Dar molima mergea cu ei și mulţi dintre cei fugiţi 
nu se mai întorceau, iar lăzile lor rămineau în voia preoţilor. Brinco- 
veanu se refugia de obicei la Cotroceni sau la Plătărești, iar după ce zi- 
dise palatul de la Mogoșoaia se ducea acolo ca să fie ferit și mai aproape 
de scaunul domniei. Numai în 1706—1707, cind ciuma se arătase mai pustii- 
toare ca oricind, Brincoveanu se retrase cu familia în fostul palat domnesc 
din Tîrgovişte. 

În 1718 apare iarăși ciuma în București. Fusese pînă atunci război 
mare între turci şi austrieci, iar oștile turceşti făcuseră răzmeriţă în ţară 
şi aduseră foamete. „În București, în toate zilele, se găseau oameni morți 
de foame“ 117. Dar pe linga foamete se ivi şi ciuma, ca să completeze tabloul 
cel jalnic al orașului și al ţării întregi. Date prea multe despre prăpăd nu 
avem; ne amintește însă despre el inscripția poetică de pe crucea de piatră 
înălțată de serdarul Matei Mogoş, care se păstrează pînă astăzi în interiorul 
bisericii Oboru-Vechi. 


Pină la sfirșitul secolului al XVIII-lea, se credea că epidemiile de 
ciumă au anumite cicluri, și că revin cam la zece ani odată. Faptul însă 
nu se verificase, fiindcă odată cu secolul al XVIII-lea, aceste epidemii 
începuseră să apară la perioade mai scurte şi să se menţină netulburate 
ani întregi. Ciuma din 1730, care deşi nu a fost prea vijelioasă, cuprinse 
în virtejul său pe Nicolae Mavrocordat și pe fratele său, Ion, amindoi foști 
domni. 


În 1735 Grigore Ghica, între măsurile pe care le-a luat ca să stăvi- 
lească ciuma și să apere populaţia Bucureștilor de furia molimei, este și 
înființarea unui spital la Pantelimon care avea o secție specială pentru ciu- 
maţi. În hrisovul din 12 octombrie 1735, care hotărăşte construirea acestui 
spital, se spune: „am socotit să zidesc şi să înalţ din temelie o sfintă și 
dumnezeiască casă, unde şi spital de săraci bolnavi să fie, însă nu numai 
de bolnavi ce ar pătimi de alte boli trupești, ci de bolnavi cari din depar- 
tarea lui Dumnezeu ar pătimi de boala ciumii, pentru că aci în ţară şi în 
oraşul scaunului domnesc al Bucureștilor..., aduce vremea acea cumplită 
năpraznică boală între oameni, uneori în vreme de iarnă, cînd săraci ca 
aceia, neavînd, nici între cei sănătoşi, nici pe afară a hălădui, pătimeşte 
ca patima cumplită şi amar pe geruri şi prin vifore nesuferite, și-și” răpesc 
viața“. Iar mai departe hrisovul precizează despre secţia de ciumaţi: „am 
hotărît domnia mea să li se facă nişte case acolea aproape, lingă îngrădișul 


118 Ibidem, p. 52. 
117 G. Ionnescu-Gion, op. cit., p. 79. 

spitalului, la un loc din afară, ca să fie într-insele bolnavi, ca aceia de 
boala ciumii, păzindu-se ca la un lazaret să nu se amestice cu bolnavii cei 
din năuntru ce ar fi pătimași de alte boale“ 118, 

Spitalul însă nu se termină sub ochii fondatorului său, fiindcă Grigore 
Ghica, în cursul anului, a fost mutat cu domnia la laşi; el lăsase însă pe 
„mitropolitul Ștefan să desăvirşească lucrările. Noul domn al Moldovei orga- 
nizează la laşi breasla cioclilor, care deși exista de multă vreme, simţea 
nevoia unei noi așezări. 

În ciuda tuturor silințelor de a stăvili molima și de a o împiedica 
să facă atitea victime, ciuma însă continua virtejul său de moarte şi de 
jale. În 1737—1738, cînd pt tronul ţării se afla Constantin Mavrocordat, 
în a treia domnie a sa, ciuma a făcut numeroase victime. Muriseră în Bucu- 
reşti 33 000 de oameni, 233 de preoţi şi 3 arhierei 119, Vestea ciumei din ţările 
române mersese pină la Lipsca, unde se duceau mulţi neguţători români 
după marfă, şi puţin a trebuit ca marele tirg din toamna anului 1737 să 
nu se mai țină de teama primejdiei. 

Grigore Ghica, în ultimul an din cea de a doua domnie a sa, în 1752, 
organizează la București breasla cioclilor, altfel decit o făcuse în Moldova. 
El fixează la 20 numărul cioclilor, puși sub conducerea unui căpitan, numit 
mai tirziu „polcovnic de cioclii“, şi le hotărăşte atribuţiile: îngrijirea ciumaţi- 
lor, ridicarea şi transportarea la spital, izolarea, dezinfectarea caselor, cer- 
cetarea mahalalelor spre a găsi pe bolnavii ascunși şi îngroparea lor; între 
cioclii erau şi muieri posluşnice „la partea femeiască şi la copii și fete“, 

După cum se vede în hrisovul domnesc, cioclii erau scutiți de dări: 
„să fie slobozi și în pace de toate dăjdiile şi orinduelile visterii, vericite peste 
an ar ieși în ţară şi pe ọțaşul Bucureşti, de nici unele nici un val și nici 
un fel de bintuială să nu aibă“. Cioclii aveau la dispoziţie o căruță'cu 
doi cai, învelită cu coviltir, în care transportau pe bolnavi la spital. Breasla 
cioclilor depindea de Agie şi era sub poruncile directe ale marelui agă al 
Bucureştilor. În 1786 li se plătea 3 taleri pe lună. 

Dar ciuma continuă să facă ravagii. În 1756 o nouă epidemie înspăi- 
mintă Bucureştii. Trece repede dar reapare în 1759. Urmează douăzeci de 
ani și mai bine de linişte, cind bucureştenii păreau că uitaseră de ciumă 
şi de coasa sa înfricoșătoare. În decembrie 1783 se iviră cîteva cazuri în 
București, dar focarul a fost stins, ca să reapară în toamna următoare, 
cînd moare un țigan „bănuit“ de ciumă în ţigănia Ilerăscului. Vestea înspăi- 
mintă pe toți şi încep să curgă poruncile ca să stăvilească molima. Un an 
întreg s-au încrucişat poruncile și s-au ciocnit măsurile. În 20 noiembrie 
1784 se hotărăşte ca Tirgul de Afară să fie mutat în cimp şi Tirgul Cucului 
să fie închis. Flagelul a fost oprit, dar în ianuarie 1785 se constată iar 
cîteva cazuri în ţară şi în jurul Bucureștilor. În 1786 se dă un nizam în 
care se fixează măsurile de combatere a ciumei. Este interesant că şi în 
acest nizam se menţine diferenţa de clasă dintre boierime şi sărăcime: „de 
va fi vreunul de neam sau de cinste, cel care l-au călcat boala aceasta, să 
nu aibă voie să-l ridice din casa sa, fără numai cu poruncă domnească“ 120, 
Nici în faţa morţii boierii nu renunțaseră la blazonul lor. 

Cjoeclii, aleşi dintre oamenii cei mai netrebnici din Bucureşti, începu- 
seră de la o vreme să comită nelegiuiri cu ciumaţii. Ca să nu se mai oste- 
nească cu transportul lor la spital îi omorau pe drum sau îi îngropau de 


118 Dr. Pompei Gh. Samarian, op. cit, p. 77. 
119 G, Ionneșcu-Gion, op. cit., p. 639. 
120 Dr. Pompei Gh. Samarian, op. cit., p. 133. 

vii. În „nizamul pazei de boala ciumei“, din 1786 se hotăra: „pentru că 
s-a întimplat multe nemilostimnice și necuvincioase fapte bolnavilor de către 
ciocli, spre a hrăpi ale lor, în cit pe mulţi din bolnavi îi primejduiesc de 
pe drum, pînă a nu ajunge la spital, pentru aceasta să fie totdeauna zapciu 
orinduit ca să meargă cu bolnavul, de departe, ca să nu aibă vreme cioclul 
să-și energhisească această faptă şi răutate; iar de se va dovedi vreun cioclu 
a se îndrăzni a face această treabă și faptă, să se pedepsească cu cea din 
urmă pedeapsă, cu moarte ca un ucigaș“ 121, 

Ciuma își continuă însă jocul său de moarte. La 20 decembrie 1787 
se aude că la Buzău a apărut un focar, care este însă stins repede. În pri- 
măvara anului 1792 izbucnește cu furie în Bucureşti; în iulie erau conta- 
minate două: mahalale. În citeva zile molima se întinde şi numai mahalaua 
Mihai Vodă rămine necontaminată. Se constată lipsa unui medic specialist. 
În august, numărul cioclilor se ridică la 60. La 16 septembrie 1792 se în- 
tocmeşte o statistică a mersului bolii în Bucureşti: 74 morţi de la 18 iunie 
la 31 iulie; 248 bolnavi vindecaţi; 204 morţi în luna august; 116 bolnavi 
vindecaţi în această lună; 334 bolnavi în spital la 31 august 122. În noiembrie 
boala a slăbit simţitor şi în cele din urmă se stinge. Reapare în 1793 în pro- 
vincie şi apoi în Bucureşti. Toamna anului 1794 este foarte grea, fiindcă 
lipseşte hrana; populaţia ţării şi a Bucureștilor suferă de foamete. Domnul 
Alexandru Moruzi intervine pe lingă Merkelius, agentul austriac din Bucureşti, 
să obțină un import de cereale din Transilvania. În primăvara anului 1795, 
cind foametea și ciuma continuau dansul lor macabru o nouă calamitate se 
adaugă: lăcustele! 

Se iau fel de fel de măsuri pentru stăvilirea ciumei: se orinduieşte pentru 
fiecare mahala un epistat al ciumei, care să dea de veste pentru fiecare caz 
în parte (cei care nu-și fac datoria se pedepsesc cu 200 lovituri la tălpi şi 
surghiun la Snagov); preoţii sint obligaţi să umble din casă în casă și să 
denunțe pe bolnavi; să se desinfecteze casele, persoanele și ulițele; femeile 
cioclilor să fie duse afară din București, popii şi protopopii care tăinuesc 
boala să fie tunși, să li se ia harul şi să fie trimişi în judecata Departamen- 
tului puşcăriei. Se închide pe timp de 30 zile Tirgul Cucului; se interzic 
pogribaniile şi pomenirile morţilor; săracii și cerşetorii care nu sint buni 
de muncă să fie stringi şi închiși în mănăstiri, iar pentru hrana acestora 
visteria să dea cîte un taler și jumătate pe lună de familie. Cioclii spitalului 
de ciumaţi să fie împușcați dacă ies din spital şi vin în București, sau nu-și 
îac datoria cum spune nizamul din 1786. Polcovnicul de ciocli care n-a dovedit 
nici o pricepere „în această treabă a ciocliei“ a fost amendat cu 100 taleri 
și trimis la Snagov în surghiun ; zapciii care nu ascultă de poruncile spătarului 
sint trimiși la ocnă etc. Dar boala își vede de mersul său gi nu se împiedică 
de aceste măsuri. Alexandru Moruzi hotărăşte să se facă la Dudești un spital 
şi un lazaret de ciumaţi. După un an de ciumă, cind se face bilanţul, nu- 
mărul morţilor se apropie de zece mii. 


Lipsa unui medic specialist în ciumă devenise grija cea mai mare a 
domnilor. În cele din urmă fu găsit Ștefan Hiotu, care fu numit epitrop 
al spitalului şi lazaretului din Dudești, cu o leafă de 50 taleri pe lună. 
El nu era medic, ci un simplu „cunoscător în ale c.umei“, fiindcă în 27 noiem- 
brie 1786 fusese numit polcovnic de ciocli şi funcţionase în această calitate 1%. 
A fost “însă repede înlocuit cu un medic adevărat. 


131 Jbidem, p. 133—134. 
133 Hurm uzaki, vol XIX, partea 1, p. 817. 
13% Dr, P ompei Gh. Samarian, op. cit., p. 228, 

Odată cu intraţea în Bucureşti a lui Ion Caragea ca domn al ţării, 
în 1812, izbucnește iarăși ciuma. Sosirea acestui domn în Bucureşti a fost 
semnalul unor mari calamităţi în ţară. Chiar în noaptea instalării sale, pa- 
latul domnesc de la Mihai Vodă, din Dealul Spirii, a ars pină în temelii 
şi Curtea domnească a devenit Curtea Arsă. A doua zi, la 13 decembrie, s-a 
ivit ciuma între oamenii veniţi cu vodă de la Țarigrad. A fost în multe 
rînduri ciumă în țară, dar analele României nu pomenesc de o boală mai 
grozavă decit „ciuma lui Caragea“. Niciodată acest flagel n-a făcut atitea 
victime. Au murit pînă la 300 oameni pe zi și se crede că numărul morţilor 
în toată ţara a fost mai mare de 90 000. Contagiunea era așa de primejdioasă 
încât cel mai mic contact cu o casă molipsită ducea moartea într-o familie 
întreagă şi violenţa era aşa de mare încit un om lovit de ciumă era un om 
mort 124, 

Ciuma lui Caragea se oglindește des în documentele vremii. Astfel 
într-o anafora a marelui vornic şi a starostelui de neguţători cu privire la 
vinzarea cu mezat a unor case ale sărdăresei Safta Ghiulogloaia, se amin- 
teşte că mezatul „nu s-a pus în lucrare din pricina bolii ciumii“ şi se cere 
aprobarea unui nou mezat 1%. lar într-o jalbă din 1816 a Ancuţei, soția 
răposatului Negoiţă, slujitor spătăresc, prin care se jeluiește domnului Ion 
Caragea, într-o pricină pentru o casă făcută pe locul mănăstirii Sf. Spiridon- 
Vechi, se arată că bărbatul jeluitoarei şi doi feciori nevirstnici au murit 
de ciumă în molima din 1813126. Aceeaşi ciumă este amintită și în ana- 
foraua din 1819, într-un proces iscat dintr-o tovărăşie de negoţ între Hagi 
Stama și clironomii lui Hagi Ivan: „apoi la leatul 1813, în vremea ciumii, 
murind şi Hagi Enache de ciumă, au rămas prăvăliile cu toată marfa în 
mina şi chiverniseala lui Stama“ 127. 

După înfricoşătoarea ciumă din 1812 au urmat cîțiva ani de linişte, 
fără să fi dispărut cu desăvirşire. Izbucniri lente și mai puţin violente au 
fost cînd și cind. Astfel, în 1826, se aminteşte o ciumă, în documentele 
vremii. Un Radu postelnicul cere domnului să-i amine plata unei datorii 
către delibașa Ivancea, fiindcă nu poate plăti „tocmai acum într-această 
vreme a molimei“. Se pare că motivul n-a avut crezămint, fiindcă domnul 
l-a trimis pe jeluitor în judecata Departamentului de Șapte. 


O altă ciumă, mai puţin năpraznică decit acea din 1812, dar destul 
de îngrozitoare, este cea din 1828. Toate încercările de a alunga molima 
s-au dovedit neputincioase s-o înlăture, dar i-au domolit furia. În toamnă 
se adaugă la ciumă și foametea, iar spaima îi cuprinsese pe toţi. Boierii 
şi străinii fugiseră din București căutindu-și scăpare în satele îndepărtate. 
Iarna a trecut greu și în primăvară ciuma făcea mari ravagii în Bucureşti, 
cind au murit și ambii părinţi ai lui I. Heliade Rădulescu. În mai 1829, 
se numise o „Comisie pentru cercetarea bolnavilor“, compusă din 16 membri, 
care aveau misiunea să descopere pe bolnavii de ciumă şi să ia măsurile 
de izolare şi dezinfectare. Boala însă mergea repede şi victimele sporeau 
înspăimintător. De la 28 mai pină la 4 iunie căzuseră pradă bolii 92 de 
persoane, cinci membri ai Comisiei muriseră de ciumă. Furia bolii însă n-a 
ținut mult, fiindcă numărul bolnavilor se micşora în fiecare zi. O mare con- 


124 Jon Ghica, Scrisori, în „Biblioteca pentru toţi“, vol. 1, p. 66. 

125 Colecţia prof. N. lonescu-Barbă; 4 aprilie 1815. 

13% Arh. Stat. Buc., M-rea Sf. Spiridon Vechi, 5 mai 1816, II—9. 
137 George Potra, op. cit., vol., I, București, 1961, doc. 9 mai 1819. 

tribuţie la înlăturarea bolii au adus medicii militari ruşi din armata de ocu- 
paţie în Bucureşti precum și doctorul Constantin Estiotu care s-a îmbolnăvit 
de ciumă, dar a scăpat. 

În septembrie se acordă gratificaţii în bani medicilor şi personalului 
sanitar care combătuseră ciuma. Moare de ciumă generalul Jeltuhin, coman- 
dantul trupelor rusești din Principate. Înlocuitorul său, generalul Kiseleff, 
la sosirea sa în Principate, a luat măsuri urgente pentru stirpirea ciumei. 
El reorganiză lazaretele, înmulți numărul medicilor, alocă sume însemnate 
pentru cheltuielile necesare combaterii şi izbuti să stingă boala. Bilanţul 
acestei ciume care începuse în 1829 şi ținuse pînă la jumătatea anului 1830 
a fost 26302 morţi civili şi 9557 militari, iar cheltuielile s-au ridicat la 
1 602 659 lei 128. 

După 1830 ciuma se iveşte din ce în ce mai rar în Bucureşti, iar apari- 
tile ei sint sporadice și lipsite de violență. După 1850 nu se mai vorbeşte 
de ciumă decit în cazuri izolate în orașele de pe Dunăre. De atunci şi pină 
acum, timp de o sută de ani și mai bine, Bucureştii n-au mai cunoscut ne- 
norocirea acestei boli. 





133 Dr. Pompei Gh. Samarian, op. cit., p. 519. 

Nu mă încumet să fac un istoric complet al acestei probleme pentru 
oraşul București. Totuşi, îmi voi îngădui a aminti că și orașul Capitală a 
patriei noastre şi-a avut importanța lui din punct de vedere al cultivării 
viței de vie. 

Din cele mai vechi timpuri pămintul patriei noastre a fost acoperit 
de păduri, ogoaie, grădini de legume şi destul de întinse suprafeţe cu viță 
de vie, pentru că este ştiut că stră-strămoșii noştri s-au îndeletnicit cu culti- 
varea acestei plante care produce minunate fructe și prin stoarcere sau tescuire, 
o licoare gustoasă şi foarte mult apreciată. Și a fost așa de mult apreciată 
în vechime încît Strabo, geograful şi istoricul grec de acum 2000 de ani, 
ne spune că marele rege Burebista a luat măsuri pentru distrugerea ei, 
fiindcă, probabil, la unii din locuitori producea prea multă veselie și oin- 
conştientă moleșeală şi trindăvie. Dar, după cum se vede, vița de vie n-a 
fost distrusă cu totul, cu timpul s-a refăcut și a ocupat suprafeţe din ce 
în ce mai mari, ajungînd ca unele sorturi de vinuri să fie foarte apreciate 
atit în ţară, şi pînă departe, în afara hotarelor ei. 

Mai este cazul să amintim că, înainte cu citeva secole de era noastră, 
neguţătorii greci stabiliți în coloniile ve pe malul Mării Negre, precum și 
alţii, în afară de cereale, vite, lemn, sare și alte bogății, duceau din țara 
noastră mari cantităţi de vinuri în întreg Arhipelagul giecesc şi în alte 
ținuturi. Vinurile din Dacia erau foarte căutate, fiind cu buchet, cu tărie 
şi cu mult mai ușoare, mai băubile decit acelea din meleagurile sudice caro 
erau prea dulci, cu zeamă groasă și nu prea prielnice pentru petrecerile 
rafinate. Numărul foarte mare al amțorelor, întregi sau sparte care s-au găsit 
în pămîntul ţării noastre, confirmă că vinurile din Dacia alcătuiau un articol 
de preţ, foarte căutat. 

Dar trecînd peste toate acestea să ne întoarcem la subiectul nostru 
şi să arătăm care a fost situaţia în Bucureşti. Oraşul este așezat pe o cîmpie 
întinsă, aproape monotonă, care numai din loc în loc este punctată cu mici 
ridicături pe care, cu bunăvoință, le putem numi dealuri, în comparaţie 
cu întinderea plană din jurul lor. Două rîuri: Dimboviţa și Colentina, cu 
cursuri molatece, cu apă nu prea multă şi mai totdeauna gălbuie, — datorită 
şi terenului lutos — udă orașul; primul prin centru şi cel de-al doilea prin 
partea de nord și nord-est. 

Cu secole în urmă majoritatea terenului din Bucureşti a fost cuprins 
în proprietatea acelora care aveau forța politică și socială în mină, adică: 
domnul ţării, boierii şi mănăstirile. Întinse suprafeţe ale oraşului erau în 
stăpinirea domnului şi a mănăstirilor în special, cuprinzind şi toate așa-zisele 
dealuri, cum ar fi de exemplu: dealul Mitropoliei, dealul Cotrocenilor, dealul 
Lupeştilor, dealul Spirii, dealul Filaretului, dealul Văcăreștilor etc. precum 

şi un nume mai vechi pe care îl întilnim în documente: dealul Moldovenilor 
(neidentificat pină acum unde se găsea și nici cum s-a numit mai tirziu.) 

Noi bănuim că dealul Moldovenilor își trage numele de cind Ștefan 
cel Mare, în luptele avute cu Radu cel Frumos, a pătruns în București 
(noiembrie 1476), iar oștirile lui — moldovenii — în zilele cit au stat aici, 
au fost cantonate pe acest deal. Dealul Moldovenilor — după părerea noastră -- 
nu era altul decit dealul pe care domnul Constantin Șerban Basarab, zis 
Cirnul, a construit biserica cea mare care va deveni Mitropolie în vremea 
lui Radu Leon și care deal, de atunci încoace, este cunoscut sub numele 
de dealul Mitropoliei, iar celălalt, al Moldovenilor, nu mai apare amintit 
la această dată. 

Datorită egumenilor și celorlalte înalte feţe bisericeşti care aveau ve- 
nituri mai mari, dealurile bucureştene n-au fost lăsate pustii. Pămintul lor 
bun, dintru început, a fost plantat cu viță de vie care s-a întins din ce în 
ce mai mult, incit din dealul Cotrocenilor şi pînă la cel al Văcăreștilor, 
cu mici întreruperi, era o mare podgorie care producea imense cantități de 
struguri și vin. Strugurii se vindeau din vie direct, cu coşurile, iar în oraş 
pe anumite tarabe instalate la răspintiile uliţelor. 

Vinurile erau vindute în prăvălii numite crișme sau  circiume, dar 
fiindcă majoritatea lor nu erau construite deasupra pămintului, în vechile 
documente erau numite pivnițe. Acestea erau de trei feluri: pivnițe în pă- 
mint propriu-zis, pivnițe căptușite cu birne de lemn de stejar şi pivnițe 
de piatră, acestea mai rare, fiindcă şi materialul respectiv lipsea, trebuia 
adus de departe și astfel preţul de cost nu era la indemina oricui. De multe 
ori însă, prin pivnițe de piatră mai înțelegem și pe cele construite din că- 
rămidă subţire dar bine arsă, legate între ele printr-un strat gros de mortar, 
foarte rezistent. 

Toate mănăstirile construite în București, otitorite în special de domnii 
țării, au fost înzestrate, încă de la început, cu terenuri, mori, prăvălii și 
vii în oraş și cu întinse moşii în restul ţării ca să fie, după cum spuneau 
ei, de hrană călugărilor, pentru cele necesare slujbelor şi pentru pomenirea 
ctitorilor şi părinţilor lor. 

Și pentru a exemplifica acest fapt, spicuind din documente, amin- 
tim următoarele cazuri. Mănăstirea de la podul Colentinei, — numită mai 
tirziu mănăstirea Plumbuita, fiindcă a fost acoperită de Matei Basarab cu 
tablă de plumb — a fost construită iniţial de voievodul Petrul cel Tinăr 
(1558—1568), iar mai apoi rectitorită de Alexandru al II-lea şi soţia sa 
Ecaterina și de fiul acestora voievodul Mihnea, zis Turcitul. De fiecare dată, 
ctitorii de mai sus au înzestrat-o după cit le-a fost putinţa. Astfel, Alexandru 
al II-lea printre multe altele i-a dăruit şi trei pogoane de vie pe care le 
cumpărase în oraş de la Filimon, fiul Cudei, cu 10000 „aspri de argint, 
gata“ 1. Doamna Ecaterina, inainte de a muri, i-a dăruit și ea șase pogoane 
de vie în dealul orașului București, pe care le cumpărase mai înainte de 
la Ivan Danciul pentru suma de 30 000 aspri turceşti 2. Urmaşul lor, Mihnea 
voievod, la 21 octombrie 1585, închină mănăstirii Xeropotam de la Muntele 
Athos, mănăstirea „de la Podul Colentinii, cu toate moşiile, morile, livezile, 
prăvăliile, baia și cu viile din dealul Bucureștilor“. 

Domnul Alexandru Coconul întărește şi el vechile danii ale înain- 
taşilor săi, iar Matei Basarab, noul ctitor de la care i se trage numele de 


1 Arh. St. Buc., ms. 255, f. 286—287; D.I.R., vol. V, București, 1952, f. 212—214. 
2 Idem, f. 16—17; D.R.H., vol. XXI, Bucureşti, 1965, doc. 85, p. 169—175. 

mănăstirea Plumbuita, la 5 martie 1638, îi confirmă „o vie aici în dealul 
Bucureştilor“, care fusese cumpărată de la Loiz clucerul cu 60 galbeni, 
bani gata. Ciţiva ani mai tirziu, la 18 iunie 1650, întărește din nou mă- 
năstirii Plumbuita stăpînirea asupra unei vii în București, pe dealul Mol- 
dovenilor3, şi a unei case cu grădină, în oraș. 

Mănăstirea Radu Vodă era situată mult mai aproape de centrul ora- 
şului decît mănăstirea Plumbuita, cu toate că în docâmentele secolului al 
XVI-lea se spune că se afla „din jos de cetatea Bucureşti“, după părerea 
noastră înțelegindu-se prin cetate Curtea domnească. Aflată pe malul drept 
al rîului Dimbovița — ca mai toate celelalte mănăstiri, deoarece locul era 
mai înalt și ferit de inundaţii — ea era cea mai bogată în moșii, mori, livezi, 
prăvălii şi vii. Una din întinsele ei vii se afla pe o parte din dealul Lu- 
peștilor, numit mai tirziu dealul Spirii, iar cealaltă parte a dealului era 
în stăpînirea mănăstirii Mihai Vodă cu care, în decursul timpului, a avut 
dese pricini de judecată pentru încălcare de hotar. 

La 29 aprilie 1590, Mihnea voievod întăreşte mănăstirii Radu Vodă 
— care la acea dată se numea mănăstirea Sf. Troiță — 39 răzoare de vie, 
în dealul Văcăreștilor, cumpărate de ea cu 19000 aspri de la locuitorii sa- 
tului Văcăreşti care, spune documentul, „le-au vindut de a lor bunăvoie 
şi cu ştirea tuturor megiașilor, dinaintea domniei meale“ 4. Preţul unui răzor, 
după calitate, a variat între 350—667 aspri. La scurtă vreme de la această 
dată, adică la 10 iunie 1590, domnul Mihnea întăreşte din nou acestei mă- 
năstiri, încă 32 răzoare de vie pe dealul Văcăreștilor, pe care egumenul Ioa- 
chim le cumpărase cu 15 000 aspri. Și tot în acel document este menționat 
că marele vornic Mitrea după ce a cumpărat 7 răzoare de vie, tot pe dealul 
Văcăreștilor, cu 4000 aspri, le-a dăruit mănăstirii ca „să-i fie lui şi părinţilor 
săi veşnică pomenire“ 5. 

La 27 septembrie 1648, desigur la cererea egumenului, Matei Basarab 
dă un hrisov mănăstirii Radu Vodă prin care îi acordă dreptul ca „din 
viile cele nouă“ de la Lupești, să ia vinărici din 15 vedre, 1, de la orice ca- 
tegorie de oameni „veri dorobanţi, veri călăraș, veri boiarin, verice om va fi“, 
la care erau arendate, fiindcă mănăstirea nu avea atitea brațe de muncă 
să le poată lucra singură. 

Această hotărire a domnului nu prea a convenit acelora care ţineau 
vii pe locul mănăstirii Radu Vodă, socotind că este prea mare vinăriciul , 
ce trebuiau să-l dea, pentru care motiv au refuzat să-și achite obligaţia 
față de mănăstire. La o nouă jalbă dată de egumen și ca să potolească 
şi pe arendași, care cei mai mulţi erau ostaşi de-ai lui, Matei Basarab se 
arată îngăduitor şi admite ca să se dea vinărici numai 1 vadră, la 20 de 
vedre. Cu toate acestea, unii din călărașii embaticari n-au acceptat nici aceas- 
tă hotărire. Drept urmare domnul, foarte supărat, dorind să apere pro- 
prietatea şi venitul mănăstirii, la 6 octombrie 1650, a dato poruncă plină 
de farmec și de expresivitate, o adevărată scrisoare personală, în care atrage 
atenţia, în modul cel mai energic, lui Nedelco şi Trandafir şi tuturor călă- 
raşilor care au vii la Lupeşti, să respecte hrisovul dat și să-şi plătească vină- 
riciul din 20 vedre, o vadră. Să nu se facă ei mai mari decit cuvintul său. 
Și dacă nu vor respecta întocmai porunca dată „voi trimite domniia mea, 
de mare urgie veţi petrece. Am înţeles domniia mea că tu, Nedelco şi Tran- 


3 Arh. St. Buc. M-rea Plumbuita, X— 2. 
4 D.I.R., vol. V, doc. 461, p. 446—447. 
5 idem, doc. 469, p. 454—455. 

dafire, porci de ciine, voi vă faceţi mai ispravnici. Nemic glumă să nu vă 
pară, că apoi capetele voastre ştiu“. 

Gelelalte mănăstiri (ŞI. Ecaterina, Ştelea, Şărindar, ŞI. Şava, Cotro- 
ceni etc.), care se mai aflau în oraş, aveau și ele vii în podgoria dealurilor 
bucureștene, dar mai cu seamă în mahalalele mai îndepărtate ale oraşului. 
` Astfel, mănăstirea ŞI. Ecaterina avea vie și livadă pe versantul din partea 
dreaptă a Mitropoliei, pe locul unde astăzi este palatul Marii Adunări Na- 
tionale, pină înspre dealul Filaretului într-o parte, iar în cealaltă parte pină 
aproape de Podul Beilicului (Calea Șerban Vodă). 

Mănăstirea Ştelea, ctitorită în secolul al XVI-lea de Ştelea spătarul, 
avea vie în apropierea bisericii și se întindea între Uliţa Vergului (Calea 
Călăraşi), Calea Văcărești şi Podul Tirgului de Afară (Calea Moșilor). 

Ça o curiozitate amintim o vie chiar în centrul orașului. Pentru vremea 
de astăzi ni se pare un fapt de poveste, dar pentru jumătatea secolului 
al XVII-lea, era ceva natural şi normal. Alăturea cu bisericuța de lemn 
numită Colțea, construită de clucerul Colțea Doicescu, pe care spătarul Mi- 
hai Cantacuzino a făcut-o din zid, era o vie care se afla peste drum de 
actualul Muzeu de istorie şi artă al orașului Bucureşti și se întindea, de- 
ductiv, pe unde este aripa stingă a spitalului cu acelaşi nume, apoi pe locul 
viran şi pe terenul pe care se află azi Ministerul Agriculturii. 


Donaţii şi conjirmări de vii, scutiri de vinărici. Pentru anumite fapte 
de merit, vitejie în lupte, misiuni peste hotare, sau pentru slujbe credin- 
cioase, în interior, sau față de persoana domnului, unii dintre marii dregă- 
tori, sau chiar slujbași mai mărunți erau răsplătiți cu donaţii de moşii, 
vii, locuri de construcție în oraș, confirmări de privilegii, printre care şi 
scutiri de vinărici. 

Din aceste cazuri, amintim următoarele: la 10 martie 1630, Leon 
Vodă dăruieşte lui Trufanda fost mare vistier „pentru slujba sa dreaptă 
și credincioasă“ un loc şi deal de vie, alăturea cu via mănăstirii ŞI. Eca- 
terina, adică pe Dealul Mitropoliei de astăzi, care în acea vreme şi mai înainte 
era cunoscut sub numele de Dealul Podgoriilor. Leon Vodă arată în do- 
cument că acel loc a fost domnesc din vechime şi plantat cu vii, dar din 
cauza .răutăţilor ele „s-au pustiit și au rămas un loc pustiu“, dar Trufanda 
să facă vie din nou pe acest deal, iar locul să-i fie de „baştină“, adică de 
proprietate în veci, cu drept de moştenire pentru urmași. 

Bănuim că viile de pe Dealul Podgoriilor au fost distruse în vremea 
lui Mihai Viteazul, atunci cind oștirile lui Şinan Pașa au ocupat Bucureștii, 
distrugind şi incendiind o parte însemnată a oraşului. O altă distrugere a 
viilor de pe dealurile bucureștene a fost aceea din timpul lui Mihnea al III-lea 
(1658— 1659), menţionată într-un document dat de Antonie Vodă din Popești, 
la 11 mai 1669. El arată că „din hotarul Lupeșştilor în jos, pre deal pînă în 
Calea Mehedinţilor“ (Calea Rahovei) şi pină „unde suie calea la crucea lui 
Alexandru Vodă, cea de piatră“ și „de aci, de la cruce în jos pînă în hotarul 
de piatră“ al mitropolii, de „cînd cu răutăţile, s-au pustiit viile de n-a mai 
rămas o viță, ci numai pajiște“. 

Călătorul Evlia Çelebi, care a lăsat însemnări despre cele văzute în 
țara noastră, spune despre viile bucureştene că de multe ori, „tătarii şi osman- 
liii le ruinează“ (distrug), de asemenea și numeroasele grădini din oraș. 

Și tot Leon Vodă, — despre care am spus mai sus — la 10 februarie 
1630, confirmă lui Necula fost mare vistier, — care l-a slujit „cu destoinicie“ — 


e Călători străini despre ţările române, vol. VI, Bucureşti, 1976, p. 716. 

o parte din via domnească care se afla lingă casa lui și „aproape de Curte“ 
pe care Necula o primise, mai înainte, pentru slujbele sale credincioase, de la 
fostul domn Alexandru Iliaș. 

Un alt exemplu, dar mult mai tirziu, este acela, din 1 iunie 1754, cînd 
Constantin Racoviţă voievod scutește pe dascălul loan, de la școala din mă- 
năstirea Colțea, de toate 'dăjdiile „veri cite ar eşi de la visteriia domnii meale, 
peste an în țară şi aici în tirg, de nici unile nici un val şi nici o supărare să 
n-aibă“. De asemenea să aibă scutire totală pentru bucatele sale, stupi, 100 
de rămători „şi vinul cit va face din vtile lui, vedre trei sute, de vinărici“, ca să 
fie scutit de orice grijă, să trăiască liniștit, dar cu obligaţia ca „pururea să fie 
cu mintea slobodă și să poată pune toată nevoinţa a să sărgui și a sta nepres- 
tan spre învăţătura şi procopseala copiilor sholeri, și pentru străini și pentru 
păminteni“. 

În încheierea documentului, domnul atrage atenţia tuturor dijmarilor şi 
vinăricerilor ca să'fespecte întru totul această hotărire şi scuteală „că oricine s-ar 
ispiti a-i face vreo supărare cit de puţin peste porunca domnii meale, unii 
ca aceia bine să tie că rea scărbă şi certare vor petrece de către domniia 
mea“ ?, 

După cum SSE dascălul loan nu era un om sărac dacă primea atitea 
scutiri şi nici via lui — chiar dacă nu era proprietate personală, ci ţinută 
cu embatic — nu era prea mică, dacă putea scoate circa 300 vedre de vin 
care erau scutite de vinărici şi le putea vinde oricui, poate chiar cu un preț 
mai ieftin decit alţii care erau obligaţi să plătească boierului sau mănăstirii 
cota cuvenită. 

În 1793 septembrie 2, Alexandru Constantin Moruzi voievod confirmă lui 
beizadea Grigore Suţu scutire de toate dările asupra unei pivnițe, printre 
care aceia de vin domnesc și ordonă tuturor slujbașilor însărcinaţi cu strinsul 
dărilor şi „ţie vătaș de circiumari să nu faceţi vreo supărare întru nimic la 
numita pivniță, că așa este porunca domnii mele“ 8. 


Vinzări şi cumpărări de vii. În afară de cumpărările de vii pe care unele fețe 
domnești le-au făcut pentru a înzestra ctitoriile lor sau de celelalte menţio- 
nate mai sus, în cele ce urmează vom mai aminti, din numărul mare de docu- 
mente, numai citeva dintre anii 1644—1834, ce ne arată în linii mari care 
au fost cumpărătorii, vinzătorii, prețul chiriilor şi alte obligaţii pe care le 
aveau posesorii de vii, embaticari, față de stăpinii locului. 

Astfel, la 77 septembrie 1644, Momcea neguţătorul vinde lui Matei Basa- 
rab o vie în dealul Bucureştilor, pe care şi el o cumpărase de la Arvat croi- 
torul; 15 martie 1694, Alexe cupeţul vinde lui Alexandrache Muselimul, ceaus 
de aprozi, un răzor de vie „aicea în dealul Lupeștilor“; 27 ianuarie 1701. 
Dimiana călugărița, fosta soție a lui Pirvu croitorul, vinde lui Nenul cizmarul 
trei răzoare de vie „den dealul Bucureştilor, pă lingă drumul Giurgiului“. 
cu 115 taleri; 25 mai 1713, Matei diaconul vinde lui Lefter vornicul unul 
din cele două răzoare de vie ce are „aici în dealul Bucureştilor“, care se află 
între via socrului său, popa Bunea, și cea a cumpărătorului ; 7 mai 1790, Maria. 
soția răposatului vornic Pacu, vinde șetrarului Ioniță, pentru 100 taleri. 
şase răzoare de vie pe deal şi șase pe vale, lingă Cotroceni, aflate pe pămintul 
mănăstirii Radu Vodă căreia i se plătea otaștină ?. Și tot Ioniţă șetrarul, cu 


? I, Ionașcu, Documente bucureștene privitoare la proprietățile mănăstirii Colea, 
București, 1941, p. 155—156. 
è M.I.M.B. . inventar nr. 13996. 
* Acad. R.S.R., C—60. 

trei zile mai tirziu, adică la 70 mai 1790, mai cumpără, cu 67 taleri şi jumătate 10, 
de la Dumitru, fiul răposatului preot Sima, și de la mama sa, încă șase răzoare 
de vie, care erau în „paragină“ de trei ani, tot pe lecul mănăstirii Radu Vodă, 
pentru care se plătea otașiină un taler și jumătate. 

La 5 iulie 1790, Divanul Țării Româneşti întărește mănăstirii Sf. Spiri- 
don Nou, daniile ce i-au fost făcute de domnii precedenţi şi care i-au fost 
recunoscute și de prinţul Coburg „marele comandir al tuturor oștirilor și 
obălduitorul ţării“ 11, Printre semnatarii documentului amintim pe feld- 
mareșalul Enzenberg, Cozma mitropolitul ţării, doi episcopi, doi mari vistier: 
şi pe Merkelius, consulul Austriei. Şi tot acestei mănăstiri, la 77 februarie 1792, 
Mihail Constantin Suţu voievod, printre alte privilegii, îi acordă scutire de 
toate dările pentru două pivnițe 12. 

La sfirşitul secolului al XVIII-lea, mai este cazul să amintim că, la 
20 mai 1792, Zmaragda 17, fiica răposatului Lupu, renumit dascăl de la Școala 
domnească de slovenie, vinde Mitropoliei şase răzoare de vie pe dealul Bucu- 
reștilor, pentru suma de 200 taleri. 

La 7 iunie 1806, egumenul mănăstirii Radu Vodă la cererea „cu rugă- 
ciune“ ce i-a făcut Constantin buluc-başa, îi arendează trei pogoane din moşia. 
Lupeştii de Sus, cu drept de a-și face casă, livadă sau vie, urmind a plăti 
o chirie de 15 taleri pe an. De va planta vie, după cum a și făcut, nu va avea 
dreptul a vinde vin, iar cînd va face acest lucru, atunci va plăti de fiecare 
bute vindută cite 59 parale „precum la toți de obşte să urmează“ 14, 


Dosithei mitropolitul, la 9 decembrie 1806, dă adeverinţă lui Nicolae 
Băşcoveanu, logofătul Mitropoliei, că pentru via ce i s-a arendat pe locul 
mitropoliei, „alăturea cu schitul Hagi Dina“ trebuie să dea chirie pe fiecare 
an cite trei taleri „ori făcînd sau nefăcînd struguri în vie“ 15. Respectivul 
logofăt însă, după ce a plantat via şi a îngrijit-o cum trebuie, s-a îmbolnăvit 
şi s-a tratat în lunga lui suferinţă cu doctorul Constantin Darvari. Drept 
urmare, la 28 martie 1817, prin actul ce-l dă la mina doctorului, el arată că-i 
dăruieşte via ce are în mahalaua Schitul Hagi Dina, împreună cu „livedea 
de făn, de sus din deal, și cu grădina do jos, căt să vede îngrădită“. În cuprinsul 
actului el spune că la neputinţa şi boala lui, doctorul, prin „multe osteneli“ 
şi ajutoare i-a fost de folos „fără nici un interes“, așa că şi el nu poate fi „cu 
totul nerecunoscător“ și „drept oarecare mulțumire a dragostei ce au arătat 
către mine, îi dăruiesc viişoara ce o am aici în Bucureşti“. 


Via logofătului Nicolae Bășcoveanu, trecută acum prin acest act în 
proprietatea dr. Constantin Darvari, se învecina cu grădina Schitului Hagi 
Dina, cu via răposatei Uţa stolniceasa, la apus cu via mănăstirii Spirea, iar 
la răsărit „cu drumul ce urmează supt vii şi supt Podul Calicilor“. Chiria 
se va plăti în continuare Mitropoliei cite trei taleri pe an „după pecetluitul 
de așezămînt“, fiindcă spune logofătul Nicolae, „acest loc l-am luat sterp 
de la mitropolie şi eu din nou am sădit via ce să vede“. 


După cum se vede, doctorul l-a consultat şi tratat nu „fără nici un interes“, 
ci cu o intenţie speculativă pe care a urmărit-o multă vreme, ştiind sigur 
că în persoana logofătului Nicolae Bășcoveanu a găsit un mare naiv sau un 
sclerozat, care i-a plătit tratamentul cu virf și îndesat, cum spune poporul. 

19 Idem, C—39, 

11 Idem, CCCXCVI—413. 

13 Idem, CCCXCVI—15. 

193 Arh. St. Buc., Mitrop. T. Rom., CCXX—12. 

14 George Potra, Documente privitoare la istoria orașului București, (1634— 1800), 
vol. III, București, 1982. 

15 Ibidem. 

Şi dr. Constantin Darvari, din documentele cunoscute de noi, a mai găsit 
şi alţi naivi care i-au dat pentru consultaţiile îndelungate: prăvălii, locuri, 
case sau robi țigani, devenind, într-un timp relativ scurt, unul din oamenii 
bogaţi din Bucureşti. 

Dar trecînd peste aceste amănunte interesante, care totuşi au fost în 
legătură cu via, ajungem la 23 mai 1810, cînd Vișan croitorul şi soţia sa Păuna, 
fiind oameni bătrini, slabi şi neputincioşi pentru ca să-şi mai poată lucra 
ei personal via ce au sădit-o pe locul mănăstirii Radu Vodă.— „pă drumul 
Lupeştilor, ce să vecinește cu căpitan Anghel şi cu jupinu Ene Suditu“ 186 — au 
vindut-o lui Ioniță postelnicul pentru 250 taleri, în care preţ au dat trei buţi, 
o tocitoare, un lin şi două cosoare de tăiat viţa. 


Ivana văduva, soţia răposatului Simeon băcanul, împreună cu fiii ei, 
la 4 aprilie 1815, vinde vecinului său, Hristea, o vie ce au pe locul mănăstirii 
Radu Vodă, cu 1300 taleri, iar pentru chirie să se învoiască cu mănăstirea. 
În cuprinsul documentului se spune că via a plantat-o împreună cu soțul 
ei şi au făcut alăturea şi o casă care „s-au ars de muscali“ şi nu au mai reclă- 
dit-o, puniînd şi pe locul ei tot vie, care se învecinează pe de o parte cu proto- 
popul loan de la metoh, adică de la Schitul Hagi Dina. 


Ivana văduva mai arată în cuprinsul actului, că a primit toți banii 
de mai sus, în mina ei. „Și dumnealui mai sus numita cumpărător, să aibă 
a stăpini cu bună pace, fiindcă această vănzare au fost cu bunăvoiia mea, 
i cu a copiilor miei, i cu a fratelui mieu. lar mai pre urmă, să ferească Dumne- 
zeu, a să scula cineva, sau din copiii miei, sau din rudele mele, sau din vecinii 
miei ca să strice această vănzare a mea, atunci, orice zeciuială sau cheltuială 
să va face, să fiie tot de la mine, iar numitu cumpărător să fiie nesupărat 
întru nimic“ 17, 

Theodosie, arhimandritul mănăstirii Radu Vodă, în documentul ce 
dă la 10 aprilie 1815, arată că o vie din dealul Spirii, pe locul mănăstirii, a fost 
vindută de o armeancă lui Nicolae Nasta cavaful, iar acesta lui popa Stan 
care şi el a vîndut-o lui Ioniță șelarul. Noul cumpărător a mai închiriat două 
pogoane de „loc sterp, ca să sădească vie şi pe acesta, plătind și pentru acesta 
tot aceiași dijmă“, adică din 20 vedre, una. 

„Şi dacă va vinde vin, să fie supus şi el la coprinderea şi hotărărea dom- 
neșştilor hrisoave ce sănt pentru aciasta, ca să plătească la mănăstire căte 
şaizeci parale de fieştece vas de vin ce să va vinde de către el. Înpotrivindu-să 
însă şi nevoind să plătească, să să dea afară din stăpănire, ca un rău platnic, 
primindu-şi dreapta preţuire. Precum și oricănd va rămănea locul sterp și 
nelucrat din lenevirea sa, să rămăe a mănăstirii, ca un drept lucru al ei, fără 
vreo cerere și supărare“ 18. 


dMănăstirile din Bucureşti şi din diferite localităţi ale ţării, care aveau 
multe locuri şi construcţii în Bucureşti, le închiriau la diferiți meşteşugari 
şi negustori și în special la cîrciumari, care în prăvălii, construite de obicei 
din lemn pînă în secolul al XIX-lea, vindeau produse de băcănie şi diverse 
articole. 

În contractul cu chiriașii se prevedea o clauză, ca respectivul chiriaş 
nu are voie să vindă vin sau rachiu, fiindcă mănăstirea respectivă avea canti- 


tăţi mari pe care voia să le desfacă ea, pentru a nu avea concurent. 


15 Arh. St. Buc., Achiziţii noi, XXĂV—5. 
1? George Potra, op. cit. 
18 Arh. St. Buc., Achiziţii noi, XXXV—6. 

În caz de nerespectarea clauzei, se spune în contract, chiriașul va fi 
dat afară, iar dacă prăvălia și-a făcut-o el, i se va da voie să-și ridice „lemne- 
le“, adică materialul de construcţie pe care l-a folosit. 

Şi dacă totuşi mănăstirile dădeau voie unora din chiriaşi să vindă şi vin 
sau rachiu, atunci chiria era mult mai mare şi, poate, o bună parte din vin 
trebuia cumpărat din viile mănăstirii. În ambele cazuri și mănăstirea și chiri- 
aşul erau în cîştig. 

Grigorie, mitropolitul ţării, la 11 februarie 1823, dă voie lui Chiriac 
Nicolau, — ce are casă pe locul mitropoliei, în mahalaua Flăminda —, să-şi 
construiască o prăvălie „spre a se chivernisi și a-și ciştiga hrana vieţii“. I se 
dă voie de asemenea să vindă vin şi rachiu şi „altele de-ale mincării“, cu obli- 
gaţia însă ca să dea pentru casă și prăvălie cîte 16 taleri chirie în fiecare an, 
iar pentru fiecare bute de vin ce va vinde, cîte cinci taleri „havaet“. „Așadar 
ţiindu-să de acest aşezămint şi cu răspunderea la soroc, i cu numitul havaet 
de bute, să stăpinească în pace și nesupărat. lar arătindu-să rău chiriaş şi 
nerăspunzindu-și chiriia la soroc, i havaetul buţilor, atunci sf. Mitropolie, 
ca o stăpină a locului, să-l silească prin marifet de judecată a-şi aridica cheres- 
telile, să rămiie locul slobod pă seama mitropolii. Cum și de să va intimpla 
a o vinde la altă parte numita prăvălie sau casă, dator să fie a da mai întii 
de ştire sf. Mitropolii“ 1°. 

În vara anului 1823, Mitropolia vinde strugurii din cele două vii ce le 
avea în mahalaua Bărbătescului, la patru cetăţeni care se întovărăşiseră 
între ei, pentru suma de 2 100 taleri, din care bani au dat un aconto de 500 
taleri, 600 taleri îi va da „cînd vor intra cu copăile în vie“ 20, iar restul 
de 1 000 taleri la o lună după ce vor intra la cules. Cei patru tovarăşi: Badea 
şi Dumitru erau precupeţi, Ion oţetar şi un altul, tot Ion, iaurgiu. 

Mitropolia — spune documentul — nu se va amesteca în vinzarea stru- 
gurilor și a mustului ce vor face, ba din contra, le va pune la dispoziţie: 
buţi, tocitori, hirdaie și un lin „cu care să-și facă trebuinţa lor“. 

Cei patru își luau angajamentul să dea Mitropoliei 200 oca struguri 
şi să nu facă nici o stricăciune în vie, să nu rupă coardele de viţă odată 
cu culegerea strugurilor şi să nu distrugă aracii și gardul dimprejur. 

În 1824, ivindu-se cîteva cazuri de ciumă în Capitală, spre a nu se in- 
tinde această grozavă boală, ca altădată, s-au luat cele mai strașnice măsuri 
spre a fi împiedicată. Întru acest scop, domnul Grigore Ghica a interzis comer- 
tul ambulant și în spetial al celor cu boccele în spinare, care umblau prin 
mahalale cu marfă de vinzare. Asemenea a dat poruncă straşnică marelui 
spătar ca să închidă imediat toate cîrciumile și rachieriile, neavînd voie să 
intre nici un om în ele. 

Circiumarii erau obligaţi să-și facă o ferăstruică în ușă gi pe acolo să 
vîndă băutura, iar banii ce vor primi să fie băgaţi în oţet. Toţi aceia care 
se vor dovedi că nu respectă dispoziţiile date vor fi consideraţi zmreduuţi, 
adică atinși de boală, şi internaţi în lazareturile celor ciumaţi 21. 

La 19 ianuarie 1833, generalul maior și cavaler Laptev se plinge Diva- 
nului judecătoresc că nu i s-a făcut dreptate în pricina de judecată ce are 
cu Dragomir, vătaf de puşcărie, care i-a încălcat o parte din via de 12 pogoane, 
din dealul Spirii, fostă a generalului Censtantin Varlaam, pe care a cumpărat-o 
prin licitaţie „de la Coroană, la care să afla dator acel răposat ghinăral“. 


12 Idem, ms. 162, f. 16 v. 

20 George Potra, Documente privitoare la istoria orașului București (1821—1848), 
vol. II, București, 1975, p. 116—117. 

21 Ibidem, p. 172—173. 

El spune că atunci cînd a cumpărat via, i s-au dat și toate documentele, 
de vinzare-cumpărare ce s-au făcut în decurs de 58 ani, întărite de trei foști 
mitropoliți, în care se arată precis că via se mărginea pe de o parte cu drumul 
cel mare al Podului Calicilor şi dinspre alta cu via răposatului logofătului 
Petre 22. Dar neprimindu-şi dreptatea nici la a doua sentinţă a Divanului 
judecătoresc în decembrie 1833, generalul Laptev se adresează Înaltului 
Divan, să-i fixeze termen de judecată în care să fie de faţă şi adversarul său, 
ambele părţi fiind obligate să aducă toate documentele ce au în această pricină. 


După cum am văzut mai sus, în afară de viile domneşti care se aflau în maha- 
laua Sf. Gheorghe-Vechi, pe malul drept al Dimboviţei şi pe dealul Văcăreștilor, 
viile Mitropoliei şi ale mănăstirilor ocupau o suprafaţă destul de întinsă, care 
se mărea din ce în ce prin închirierea locurilor sterpe, necultivate, pe care 
se plantau vii şi care, la începutul secolului al XIX-lea, erau, oarecum, con- 
siderate bfară din oraş. Mănăstirea Plumbuita, la 8 februarie 1820 dă dreptul 
unui arendaș să taie patru pogoane de pădure 2 din moşia ei, pentru a fi plan- 
tate cu vie. 

O altă categorie de vii sint ale dregătorilor civili şi militari, a boierilor 
în general şi a neguţătorilor bogaţi, unii dintre ei deveniți bancheri în seco- 
lul al XIX-lea. 

Din categoria aceasta amintim viile boierilor Creţulești care, la înce- 
putul secolului al XVIII-lea se aflau în mahalaua Fîntina Boului şi se intin- 
deau pe întreaga muchie a ridicăturii din spatele Grădinii Cişmigiu (numită 
pe acea vreme Lacul lui Dura neguțătorul), între actualele străzi Schitul 
Măgureanu, Dr. Cobălcescu și Știrbei Vodă, pînă la Șipotul Fintinilor, 

Casa veche a Creţuleştilor, construită în epoca brincovenească — transfor- 
mată de citeva ori în decursul timpului, iar ultima dată în 1902 de arhitectul 
Petre Antonescu, situată la intrarea în Cișmigiu pe str. Ştirbei Vodă — are 
şi astăzi vechile şi marile pivnițe, cu ziduri boltite, unde se păstrau butoaiele 
cu vin din viile înconjurătoare ale familiei. 

Banul Nicolae Brincoveanu, spre sfirşitul secolului al XVIII-lea, avea 
o vie şi livadă, în mahalaua Sf. Elefterie, care se întindeau pe o suprafață 
de 18 pogoane. 

Boierii Ghiculești, pe moșia lor Colentina, în jurul lacului Tei și pină 
departe înspre Obor aveau întinse vii, dintre care o parte au existat pină în 
preajma primului război mondial. Din aceste vii şi livezi o parte a trecut 
în proprietatea bancherului Gherase, a dr. Ludovic Fialla 2 (a cumpărat 
patru pogoane de vie, cu casă şi cramă, pentru 225 galbeni împărăteşti) şi a 
preotului Nicolae. Iar strada care pornea din Şos. Pantelimon și trecea prin 
faţa casei și a tipografiei lui I. Heliade Rădulescu se numea str. Ziduri între Vii, 
fiindcă de o parte şi de alta trecea numai prin vii, pină la zidurile-ruine care 
mai rămăseseră din vechiul palat al lui Matei Basarab, construit pe o limbă 
de pămint între cele două lacuri mari făcute de riul Colentina. 

Manuc Bei, care a făcut şi hanul ce-i poartă numele, avea vii pe dealul 
Bucureștilor pe care le cumpărase, la 20 septembrie 1804, de la serdarul Nicola 
(Nicolae Nica), care în 1834 va cumpăra de la vornicul Iordache Golescu 
hanul ce avea pe Podul Calicilor. 

Poetul Paris Mumuleanu (1794—1837) era proprietar de vie pe Dealul 
Filaretului. El o cumpărase, în 1832, cu 1 200 lei de la praporcicul Dimitrie 


32 Arh. St. Buc., Minist. Justiției Civile (juridice), dosar 18866/1833. 
23 Idem, M-rea Plumbuita, V—3. 
2 Idem, Creditul Funciar Urban, dosar 3509. 

Nedelescu 25 care și acesta o moștenise de la maică-sa, ce o primise drept 
zestre de la părinţi, în 1805. 

Vorniceasa Zoiţa Golescu 2 avea o vie de opt pogoane și jumătate în 
mahalaua Filaretului, adică în spatele Parcului Libertăţii și a autogării Fila- 
ret. În anul 1843, avind nevoie de o sumă de bani, se împrumută de la pitarul 
Avramidis cu 200 galbeni împărăteşti punind drept zălog „sineturile“ de 
cumpărarea viei, încă din 1802, pînă la achitarea sumei. 

În faţa actualului parc, înspre oraș, tot terenul pînă la str. Principatele 
Unite, era o vie întinsă pe care, în 1864, a cumpărat-o elveţianul (devenit 
cetățean român) Louis Levraz 27 cu suma de 400 galbeni împărătești. 

Marghiolița Arion avea vie mare pe locul tăiat în două de fosta str. Ario- 
noaei, iar bancherul Polizu plantase viţă de vie pe întreaga suprafață cuprinsă 
intre Piaţa Buzești, Calea Griviței și B-dul I. G. Duca. Fosta Școală de meserii, 
Institutul Politehnic (intemeiat în 1886) și mai toate casele din acest cartier 
au fost construite pe locul viei lui Polizu, al cărui nume s-a păstrat numai 
în numirea străzii. 

Pe şoseaua Grozăvești (B-dul Banu Manta), pe locurile ocupate de 
actuala Primărie a sectorului 1 şi a caselor dimprejur, în a doua jumătate 
a secolului al XIX-lea se afla numai vie, iar cîțiva butuci din bătrina vie se 
pot vedea şi astăzi în curțile cîtorva locuitori dimprejur. 

În aceeaşi vreme, o bună parte din stinga B-dului Banu Manta,care 
se întindea ca o fişie lungă pină în Calea Griviței, în suprafață de 11 pogoane 
cu vie şi grădină, era proprietatea lui Nicolae Manolescu, vindută mai tirziu 
marelui neguțător de blănuri Sigmund Prager 2% care, la rindul lui, a vindut-o 
în parcele, realizind un beneficiu important. 

Actualele străzi Grigore Manolescu, Scarlat Cocorăscu, Carol Pop de 
Szatmari gi altele, sint toate într-o oarecare măsură pe locul ocupat de via 
lui N. Manolescu şi a altor vecini de-ai săi. 

Cu timpul orașul s-a întins mereu şi pe locurile virane din mahalale 
s-au făcut construcţii, totuşi și astăzi se mai găsesc multe bolți de viţă de vie 
prin curţile oamenilor. Dăm ca exemplu numai strada Piscul Muntelui, lungă 
aproape de un kilometru (între B-dul Bucureştii Noi şi Şos. Chitila) unde 
în mai toate curţile se află viță de vie pe cîteva rînduri, iar unele curţi mai 
mari sînt plantate jumătate cu vie. 

Ca o slabă amintire topografică despre existenţa acestor vii bucureştene 
care ocupau o întindere mare din suprafața orașului, s-a păstrat numirea 
străzilor: Viişoarei, Povernei (unde la început a fost o povarnă primitivă, 
dar mai apoi sistematică, proprietatea doctorului Mayer), Heliade între Vii, 
Ziduri între Vii și lunga Șoseaua Viilor care trecea pe culmea dealului printre 
vii, adică tocmai prin mijlocul podgoriei bucureştene. De cîțiva ani însă, 
o parte din această arteră importantă şi-a schimbat numele, purtind pe acela 
al eroului de la 1821, Tudor Vladimirescu şi devenind, bineînțeles, bulevard. 


25 Idem, Tribunalul de comerț, dosar 10499/1832. 

20 Idem, Minist. Justiţiei, Extrajudiciare, dosar 58/1843. 
3 Idem, Creditul Funciar Urban, nr. 4432. 

23 Idem, nr. 3148 şi 3281. 

Generaţiile de azi, tineri și bătrîni, de ambele sexe, care trec prin Gră- 
dina Icoanei, sau se odihnesc pe bănci la urubra falnicilor platani şi a altor 
arbori, nu știu că, chiar cu un secol şi ceva în urmă, pe locul acesta, care era 
mult mai mare decit actuala grădină, se afla un lac cu apă stătută şi puturoasă. 
După tradiţie lacul nu era altceva decit un bazin unde se adunau apele de 
ploaie, iar după o altă versiune, păstrată din generaţie în generaţie, avea 
şi izvoare proprii. 

În vechime, întreg cuprinsul lacului era departe de centrul oraşului, 
chiar în afara hotarului. Actualmente, pe o parte din terenul lui, se află o 
grădină centrală, ornamentată cu pomi, ronduri de flori şi frumoase alei unele 
asfaltate, iar altele pavate cu pietriș. Grădina este înconjurată de străzi cu 
frumoase vile și construcţii din toate genurile arhitectonice. 

Altădată, după tradiţie, balta se numea lacul Bulindroiului*, iar de la 
jumătatea secolului al XVIII-lea era cunoscută ca „balta de la Icoană“, după 
numele bisericii din apropiere. Ea cuprindea atunci şi terenul actualei pieţe 
Alexandru Sahia, iar pină la jumătatea secolului trecut, de la această baltă 
încolo, spre sud, grădinile de zarzavat şi legume, plantațiile de pomi şi tere- 
nurile agricole se întindeau pină departe. După aprecierea şi calculele unui 
iubitor şi pasionat cercetător ! al vechiului București, balta Icoanei avea o 
suprafaţă de circa 20 000 m? şi era destul de adincă că putea să se înece în ea 
un călăreț cu cal cu tot. 

Mergind pe firul vremii în trecut, aflăm că din acest lac, cu sute de ani 
în urmă, pornea un piriaş care, prin zigzaguri şi tot felul de intortocheri, după 
relieful terenului, curgea alene pe lingă ulicioarele de altădată, prin grădinile 
şi curțile unor case mici acoperite cu stuf, trestie** sau șiță, sau pe unele 
locuri virane, ducîndu-se agale pină la vărsare în apa mai mare a riului Dim- 
boviţa. 





* Tot așa, după numele proprietarului sau altă provenienţă, s-a numit lacul lui 
Dura neguţătorul transformat în lacul și grădina Cişmigiu ; lacul Filaret, care, după ce a fost 
secat, s-a făcut îinprejurul lui Parcul Libertăţii; lcul Dudescu în apropierea bisericii 
St. Apostoli; lacul Sutului în spatele spitalului Colțea; lacul din Postăvari aproape de 
biserica Albă-Postăvari ; lacul Antim în fața bisericii Antim ; lacul Linăriei pe locul căruia 
s-a clădit localul tipografiei „Cultura Naţională“; lacul mai mic și terenul mocirlos dim- 
prejurul Fintinii Boilor, din faţa bisericii Popa Tatu, la întretăierea str. Popa Tatu cu 
str. Luigi Cazzavillan, unde se află un scuar şi o mică grădiniţă. 

Lacurile dacă nu erau astupate cu pămint și moloz de către locuitori, sau de condu- 
cerea orașului, nu secau niciodată, iar lacurile mocirloase nu se uscau cu totul, nici în 
lunile cele mai călduroase de vară. 

Locul multora din aceste lacuri formează astăzi: scuaruri, piețe, grădiniţe și dife- 
rite terenuri libere, aranjate și înfrumusețate de primăria orașului. 

1 N. Vătămanu, Istorie bucureșteană, Bucureşti, 1973, p. 25. 

+*+ O parte din stuful şi trestia necesară se găsea chiar în cuprinsul acestui lac, 

În documentele secolelor XVII—XVIII, piriiașul era numit Girliţa, 
Bucureştioara, Bucureştianca, dar populaţia mărginaşe îi spunea Căcaina* 
sau Că--ta, fiindcă aduna sau se arunca în ea toate murdăriile casnice, pro- 
fesionale și umane. În apele ei greu mirositoare se scurgea sau se deșerta 
„murdalicul“ curților şi conţinutul „umblătorilor“ care, la acea dată nu erau 
vidanjate şi duse departe, spre a nu infecta aerul curat al orașului, lipsit de 
industrie la acea dată. Şi tot în ea își aruncau măcelarii, tabacii, săpunarii 
şi pescarii resturile îndeletnicirii lor care infectau atmosfera, mai ales în căl- 
duroasele luni de vară. 

Bucureştioara a fost, a curs, dar a fost secată, iar șanțul pe care curgea 
altădată a fost astupat și azi nu mai ştie nimeni de ea ca și cînd n-a existat 
niciodată. Cind se fac săpături de canalizare, introduceri de cabluri etc. pe 
fostul ei traseu, se poate vedea pimintul scos, negru, mustos şi gras de toate 
impurităţile de altădată. 

Despre existența Bucureșticarei ne vorbesc vechile documente și diferite 
însemnări și în rîndurile de mai jos vcm căuta s-o aducem în actualitatea 
cititorilor de astăzi. Este interesant să ştim pe unde curgea, în ce loc se vărsa 
în Dimboviţa, cînd și din ce cauză a dispărut. 


* 


Cea mai veche mențiune documentară o avem din 15 mai 1670 şi pre- 
supunem că au fost altele și mai înainte de această dată, dar multe din docu- 
mentele timpului au fost distruse de foc, războaie și nenumărate alte cauze 
pornite din virtejul vremurilor prin care țara şi orașul București au trecut. 

La data de mai sus, în timpul domnului Antonie Vodă din Popești, 
„primarul“ orașului de atunci, adică Dragotă judeţul, împreună cu cei 12 
pirgari aleși dintre oamenii care se bucurau de cinste și prestigiu, în urma 
unor reclamaţii, au ieșit pe teren să aleagă şi să hotărnicească locul nepoților 
lui Păun clucerul de către locul mănăstirii Stelea, căzută în ruină după focul 
din 1847, şi dărimată la cîțiva ani după aceea. 

Cind s-a făcut hotărnicia amintită, au venit la fața locului reprezentanţii 
orașului, fostul judeţ Gherghina, Damaschin egumenul mănăstirii Radu 
Vodă, preotul Barbu eclesiarhul și mulţi oameni bătrîni care au mărturisit 
şi au jurat, în frica adevărului, pe unde mergea hotarul fiecărui reclamant. 

Cu acea ocazie aminteşte şi hotărăşte că locul lui Păun clucerul pornea 
din ulița despre biserica lui Mitrea vornicul (ctitorul bisericii Sf. Gheorghe 
Vechi) „alăturea pănă peste părău, care părău fă chiamă Bucureșiioară 2, 
pănă în Alexe dorobanţul“. 

Ciţiva ani mai tirziu, la 7 iunie 1675, cu ocazia delimitănii unui loc, 
locuitorii măcelari şi săpunari din mahalaua bisericii Scaune, care se află 
în spatele actualului spital Colțea, dau mărturie în fața lui Toma județul 
orașului și a lui Tudoraşco vtori vornic, trimisul lui Radu Creţulescu mare 
vornic, că locul lui Stănilă, feciorul Neagului, pe care în mod ilegal și fără 
voia nimănui, l-au impresurat niște ţigani și şi-au făcut case pe el, se afla 
„pă lăngă Bucureştioară 3, din dosul scaunelor“**, adică în spatele locurilor 
unde se făcea tăierea vitelor și vinzarea cărnii. 


: * Nume care se dădea anumitor ape curgătoare pe la marginea orașelor și satelor 
şi în care se aruncau tot felul de necurăţenii. Astfel de numiri sînt amintite la Găeşti, 
Focşani, laşi etc. 

1 Arh. St. Buc., M-rea Radu Vodă, XXIII—16; copie în ms. 256, f. 117—117 v. 


3 George Potra, Documente privitoare la istoria orașului București (1634—1800), 
vol. III, Bucureşti, 1982, p. 76. 


** Scaunele de carne, adică butucii de stejar pe care măcelarii tăiau carnea. 

În legătură cu acest loc, cu douăzeci de ani în urmă o altă reclamaţie 
s-a făcut din partea egumenului de la mănăstirea Mărcuţa căruia îi fusese 
dăruit acest teren de „unchiașul Stănilă“. Prin cartea de mare blestem dată 
de mitropolit, mahalagii, la 1 iulie 1695, au mărturisit în faţa lui Racoviţă 
vtori portar, a protopopului popa Ioan şi a preotului Coman de la biserica 
Scaune că locul avea 30 de stinjeni „în lungul Căcainei în jos, pănă în gardul 
jupănului Mihai sărmagiul“ 4 şi pe lăngă gardul lui Condrea. 

Iată dar, trei mărturii și trei hotărnicii în care piriiașul apare sub două 
numiri: Bucureştioara şi Căcaina, cunoscîndu-se încă de atunci rolul de canal 
colector al acestei ape. 

Și tot în această perioadă, la 17 aprilie 1681, în urma plingerii făcută 
de Dragomir iuzbașa, fiul lui Cernica vornicul și Danciu paharnic că li s-au 
încălcat locul ce-l au de la părinţi, — de către Radeș bărbosul care a construit 
pe el, case și prăvălii, sub cuvint că i-a fost dăruit de Cernica vornicul — 
domnul Șerban Cantacuzino însărcinează pe „cinstitul deregătoriul domnii 
meale Badea Bălăceanu“ mare vornic să cerceteze pricina. Iar acesta, prin 
Radu Bucureșteanu vtori vornic, de faţă fiind şi Bratu judeţul cu pirgarii 
orașului, dă dreptate reclamanțţilor şi arată că locul lor se întindea între Uliţa 
cea Mare (Calea Moșilor) „pînă în vilceaua ce să cheamă Bucuriștioara şi pre 
„Bucuriştioara în jos pre scaunele de carne, despre besearică“ 5. 

În urma acestei cercetări şi judecăţi s-a constatat că Radeş bărbosul 
a stăpinit locul ilegal „fără nici o direptate“ şi astfel a rămas „de leage şi de 
judecată, denaintea domnii mele den divan“. 

Un alt document, din vremea voievodului Constantin Brincoveanu, 
la 16 august 1699, ne amintește din nou numele piriului. Astfel, la acea dată, 
Constantin, fiul preotului Nica, vinde cumnatului său Petru abagiul, pentru 
48 lei, un loc de casă care merge în lung pînă în Bucurișteaca € [ Bucureșteanca, 
Bucureştioara] şi în lat pînă în gardul mănăstirii Stelea. 

La 21 octombrie 1720, mai mulţi măcelari, în frunte cu vătafii lor, 
“din mahalaua Scaune, fac schimb câ logofătul Staico, dind o parte din locul 
«ce-au cumpărat de la Bărca vel medelnicer. Ambele locuri schimbate începeau 
«de la Podul cel Mare (numit mai tîrziu Podul Tirgului de Afară iar azi Calea 
„Moşilor) şi mergeau „pănă în Căcata, lungul, şi al dumnealui și al nostru“?. 

Mai tirziu, la 6 martie 1766, fiind o pricină de neînțelegere, Șerban Gre- 
ceanu vel medelnicer și Constantin Cocorăscu biv vel sluger hotărnicesc 
locul prăvăliilor, de la Scaunele de carne cele vechi, ale Mitropoliei,ale 
Sf. Ioan de la Focşani şi ale banului Constantin Creţulescu. 

În delimitarea locurilor, ei spun că au pus sfoara dintr-o anumită piatră 
de hotar şi au mers „în jos spre Bucureștioară“ 8, 


* 


Și acum, — după ce am văzut cîteva documente care ne amintesc unele 
delimitări de terenuri, din dreapta sau din stinga Bucureșştioarei, pe lingă 
care a curs, — bazindu-ne şi pe săpăturile ce s-au făcut pe diferite străzi, 
pe unde şi-a avut albia, și pe care, cu multă curiozitate, le-am observat de 
cîțiva zeci de ani încoace, să căutăm, pe cît este posibil, să-i arătăm firul 
şi direcţia în care a curs pînă la vărsarea ei în matca Dimboviţei. 


4 Ibidem, p. 110. 

5 Ibidem, p. 84. 

€ George Potra, op. cit., vol. I, p. 218; Documente privind istoria orașului București 
{editat de Muzeul de istorie a oraşului Bucureşti}, Bucureşti, 1960, p. 60. 

? George Potra, op. cit., p. 291. 

8 Arh. St. Buc., ms. 131, f. 210—210 v. 

Astfel, după ce pornea din balta Icoanei, Bucureșştioara trecea actuala 
stradă din fața grădinii și pe unde se întretaie str. Maria Rosetti cu str. Dio- 
nisie Lupu făcea o mică baltă (pe locul secat, la începutul secolului nostru, 
s-a construit localul unei judecătorii, demolată în ultima vreme *). De aici 
își continua cursul pe ulița Scaune, trecind prin spatele bisericii Batişte unde, 
deducem, că tot Bucureştioara făcea o altă baltă — „băteliştea“ sau „batiș- 
tea“ (în apropierea căreia îşi țineau măcelarii vitele aduse pentru tăiere), 
de unde vine şi numele mahalalei şi al bisericii. 


În continuare, curgea pe str. Alexandru Sahia (fostă str. Gogu Can- 
tacuzino şi mai înainte str. Polonă), traversa actualul Bulevard al Republicii, 
trecea prin spatele spitalului Colțea unde făcea un lac mai mare numit „Balta 
cucului“, după numele tirgului din apropiere, mai apoi cunoscută sub denu- 
mirea de „Balta de la carvasara“, adică balta de lingă vamă, iar mai tirziu 
„Lacul Suţului“ ** după numele proprietarului acelui teren. 


Pornită din nou din acest lac, Bucureștioara traversa str. Sfinţilor, 
apucînd pe ulița Pescăria Veche (căreia i s-a schimbat numele, la sfirşitul 
secolului trecut, în str. General Florescu ***) şi prin spatele bisericii Răzvan, 
trecînd Podul Tirgului de Afară (Calea Moşilor), de-a curmezișul pe lingă 
„cişmeaua veche“ numită și „cișmeaua cea seacă“, se pogora prin curtea 
Hanului Neculescu și intra în ulicioara Radu Calomfirescu **** unde curgea 
pe toată întinderea ei, trecînd prin curtea stolnicului Gligorașcu, prin locurile 
bisericii Stelea, prin fața caselor și a proprietăţii marelui neguțător Ștefan 
Băltăreţu ***** şi prin grădina polcovnicului Zamfir ieșea în TR Vergului 
(Calea Călăraşi). De aici „fiind locul la vale“ curgea prin mahalalele Lucaci 
şi Udricani pe dinaintea caselor sărdarului Marco care au fost ale răposa- 
tului dvornic Grădişteanu, apoi la vale pe lingă casele spătarului Mimăcaru 
[?] şi „pe dinaintea caselor răposatului Costea“ şi prin mahalaua Olteni şi 
str. Labirint (fostă „ulița lui Vasilachi“) se îndrepta spre Jitnița domnească 
(depozitul de cereale al Curţii domneşti). 


În continuare trecea ulița ce vine din mahalaua Tabaci şi la vale pe 
lîngă casele răposatului paharnic Nicolache se vărsa în Dimboviţa, nu departe 
de fostul Institut medico-legal (Morga), avind în față, de partea cealaltă, 
mănăstirea Radu Vodă, parcurgind, în linie dreaptă, o lungime de circa 
2 km şi jumătate. 


În decursul timpului, mai ales pe unde curgea prin mahalalele din 
centrul oraşului (Scaune, Săpunari, Pescari etc.), din cauza aruncării de 


* Pe acest teren, în cadrul unei mici grădiniţe, se află instalat bustul lui Constantin 
Dobrogeanu Gherea. 

** După secarea şi umplerea cu pămînt a acestui lac, la 12 octombrie 1872 tere- 
nul a fost dăruit de Grigore C. Suţu spitalului Colțea, pe care, în 1880, s-a construit aripa 
de pe str. Sfinţilor și str. Slănic, continuată cu partea din fața bisericii Scaune, pînă unde 
se învecinează cu fosta clădire a Ministerului Agriculturii şi Domeniilor. (I. Ionașcu, 
Documente bucureştene....... , București, 1941, p. 380—381). 

*** Ioan Em. Florescu, general (1819—1893). 

***x Pe această stradă între numerele 9—15, mai ales unde se face cotitura de întil- 
nire cu str. Stelea Spătaru şi B-dul Hristo Botev, de multe ori strada se surpă pe la mijloc, 
fiindcă pe dedesubt, la o oarecare adîncime, apa ploilor mai abundente se infiltrează și 
curge pe vechiul şanţ al Bucureştioarei ducînd la vale o parte din stratul de nisip și 
pămînt, producînd astfel goluri subterane. După spusele locatarilor, oameni în vîrstă de 
peste 80 de ani, de foarte multe ori s-au produs astfel de surpături, dar niciodată serviciul 
drumurilor nu s-a gindit să facă săpături, să cerceteze cauza, ci s-a mulțumit să trimită 
oameni cu pămînt, nisip şi piatră ca să refacă pavajul. 

++*** Casa lui Ștefan Băltăreţu se afla pe B-dul Hristo Botev (fost Domniței) 
colț cu Calea Călărași, colţul din dreapta. 

gunoi, moloz şi pămînt, cursul apei se schimba, fiind în avantajul celui care 
arunca și în dezavantajul proprietarului de pe malul celălalt, căruia, astfel, 
i se micșora terenul curţii sau grădinii. 

Din această cauză şi din altele provocate de oameni răi şi lacomi, prici- 
nile de neînțelegere și judecata între locuitorii din aceste mahalale le intilnim 
destul de des. Aici fiind un centru meșteşugăresc şi comercial important, deci o 
aglomeraţie mare de oameni, case și prăvălii, locul era foarte scump şi fiecare 
voia să aibă cît mai mult. Nu același lucru se întîmpla în susul piriului, înspre 
lacul Icoanei, unde, în acele mahalale, casele erau rare şi multe locuri erau 
maidane sau grădini de pomi și zarzavaturi. 

Deci cu timpul, prin centrul orașului, mica albie prin care curgea Bucu- 
reştioara devenea mai îngustă şi împotmolită, fiindcă riveranii erau lacomi să 
aibă cît mai mult teren. Datorită acestui fapt, la începutul secolului al XIX-lea, 
ea fusese astupată aproape cu totul, începînd din mahalaua Scaune pînă 
aproape de vărsarea ei în Dimboviţa. 


Din această cauză majoritatea locuitorilor din mahalaua Scaunele 
Vechi, încă din 17 iulie 1814, au făcut plingere la loan Gh. Caragea Vodă 
prin care îl rugau să dea poruncă a se destupa șanțul pe care curgea 
Bucureştioara, fiindcă apa ploilor le produce inundația curților, caselor, 
prăvăliilor și pivniţelor. 

În special cei de pe strada Radu Calomfirescu spuneau că „s-au vărsat 
apa pă acea uliţă încit au şi înnecat-o cu totul“, nemaiputind trece nici cu 
carul, nici călare și nici pe jos. Ba mai mult decit atit „pricinuind această 
înnecătură a apii şi vătămare la sănătatea norodului, fiind apa vărsată ca o 
baltă care aduce și putoare“?. 

Caragea Vodă, în urma acestei plingeri, a dat ordin să se destupe sanţul, 
dar lucrarea, în timpul domniei lui, n-a putut fi terminată, de abia săvirșin- 
du-se începînd din mahalaua Icoanei pînă în ulița Pescăria Veche, lingă Podul 
Tirgului de Afară, în apropierea circiumii lui Theodosie Vrana. Ori tocmai 
de la acest loc spre vărsare, unde se făcea inundația mai mare, destuparea 
șanțului fusese abandonată. 


Evenimentele politice, ocuparea Principatelor de armate străine, apoi 
Revoluţia de la 1821, n-au îngăduit continuarea lucrărilor pînă cînd situaţia 
în ţară s-a mai liniștit și un domn pămintean s-a urcat pe tron. 

În anaforaua din 19 iulie 1824, înaintată domnului Grigore Ghica 
de către marii vornici Istrate Creţulescu și Constantin Filipescu se arată că 
mai înainte fuseseră făcute șanțuri pe unde „s-au răsuflat scurgerea apii“, 
care șanțuri, în unele locuri, erau chiar „podite“, pe fund şi lateral, cu scin- 
duri groase și bulumaci; avînd pe deasupra, din loc în loc, punți de trecere 
așa cum le amintea şi documentul din 3 februarie 1764. Fiecare proprietar, 
în dreptul locului său, trebuia „să-și ţie șanțul totdeauna curat“. 

Aşa s-a urmat pînă la data cind marele vornic Constantin Bălăceanu 
şi-a vîndut casele și locurile ce avea în mahalaua Pescăriei. Cumpărătorii 
însă, doi greci, Costea şi Nicolae Saigiu, precum și Matache Clucerescu au 
stricat şi „au astupat șanțul cu totul, înălţind locul, din care pricină nemai- 
avînd putinţă să răsufle apa a merge la fireasca ei scurgere, rămine ca să îi 
înece [pe mahalagii] cu totul“. În special în timpul ploilor „pînă cînd găsea 
apa loc de să strecura“10, provoca multă pagubă locuitorilor. 





? Arh. St. Buc., Documente istorice, CXCIII— 99; copie în ms. 1129, f. 31 v. 
10 George Potra, op. cii., vol. II, p. 466—168. 

În cercetarea, la fața locului, ce au făcut cei doi mari boieri orînduiți de 
domn, au constatat că fraţii Saigiu au stricat şi au astupat şanțul, făcînd 
binale peste şanţ, iar o parte din teren l-au vindut la diferiţi cetăţeni care 
şi-au construit case pe el; la fel şi sărdarul Matache Clucerescu „ce are han 
lingă acele case“ a construit un grajd. 

În concluzie, boierii amintiţi sint de părere că domnul să dea po- 
runcă marelui agă să oblige pe toţi cei ce au prăvălii și case pe ulițele Scaune, 
Pescărie, Tirgul Cucului, Cojocari, Cavafi să refacă șanțul pe unde a fost, 
să fie larg şi adînc ca de șase palme (circa un metru și jumătate) „și podit 
pă de lături, deasupra să aibă capace cit să poată intra omul pă dedesupt 
să-l rănească“ [curețe]; de asemenea și ceilalţi locuitori pe de Podul Tirgului 
de Afară, cu a lor cheltuială, să destupe șanțul ce trece prin curţile lor. 

În primăvara anului 1825 la 31 mai, locuitorii din „uliţa ce pogoară din 
Podul Tirgului de Afară drept spre Băltărețu“ (adică tot cei de pe str. Radu 
Calomfirescu), au dat jalba domnului Grigore Dim. Ghica și prin viu 
grai au arătat și marelui vornic Dimitrie Bibescu necazurile și pagubele ce le 
pricinuiau desele inundaţii provocate de Bucureștioara, prin astuparea gan- 
ţurilor. 

Drept urmare, marele vornic Dimitrie Bibescu, însoţit de paharnicul 
lanache Hafta şi inginerul Hartl (unul din contraccii pavării ulițelor) s-au 
dus să cerceteze situaţia pe teren, fiind de faţă şi toți mahalagiii nemulţumiţi. 


Ascultind plingerile şi verificînd situația, au constatat că jeluitorii au 
dreptate în cererea lor şi pentru ca „nici obștea să pătimească, nici binalele 
după această uliţă să să mai înece“ au chibzuit că bine ar fi ca din porunca 
domnului să să orînduiască un zapciu și un vtori vornic care să oblige pe toţi 
mahalagiii, care au case pe lingă matca cea veche a piriului, să destupe șanțul 
începind de la „casele stolnicului Grigore Topliceanu și merge după casele 
stolnicului Grigoraşco şi pă lingă casele răposatului pitarului Bălan șiale 
dragomanului Petrache, trecînd drumul bisericii Stelii de-a curmezișul şi păn 
grădina polcovnicului Zamfir, și trecînd drumul ce vine după uliţa Sfintei 
Vineri de-a curmezișul, și prin grădina și curtea lui Velicu băcanu pînă în 
drumul uliţii ce merge spre mahalaua Lucaci, şi dă aici înainte pînă în apa 
Dimboviţii“. 

În cadrul lucrării de destupare a șanțului, pe toată lungimea lui, ingis 
nerul Hartl să fie prezent „pentru a cumpăni apa ca să-și aibe curgerea ei 
drept Dimboviţă ... să nu să oprească la cinevași și să să pricinuiască iarăşi 
înnecătură la vreo parte de loc“. 

Executarea lucrării se propunea să fie înfăptuită în termen de zece 
zile și se recomanda ca șanțul să fie făcut pe linia mătcii vechi, să fie ghizduit 
cu scinduri groase „ca să ţie multă vreme şi să nu să astupe iarăși“, iar 
cine va vrea să-l podească şi pe deasupra, liber este s-o facă. 

Dacă în termenul fixat de zece zile, cei îndărătnici nu vor destupa 


șanțul, atunci inginerul Hartl va săvirși lucrarea cu salahori pe care, după o 
„dreaptă socoteală“ vor trebui să fie plătiți de către cetăţenii respectivi, în 
raport cu numărul stinjenilor ce au de destupat. „Și așa, cu acest mijloc, 
dăschizindu-să șanțul să vor mintui mahalagii dă înnecăciunea ce li să prici- 
nuesc dăn astupatu acestui şanţ, cum şi podul cel mare al Tirgului de Afară 
pă supt care trece de-a curmezișul această apă, va răminea apărat de înnecă- 
ciunea ce după vreme poate să să întimple dă nu să va destupa acest șanț pă 
la mai sus arătatele locuri“. 


204 DIN BUCUREȘTII DE IERI 


Pe această anafora, înaintată de marele vornic Dimitrie Bibescu, domnul, 
chiar a doua zi, la 1 iunie 1825, pune rezoluţia ca marii boieri ai divanului 
să facă „cuviincioasa chibzuire“ şi să-i arăte în scris părerea lor. 


Aceştia sînt şi ei de părerea că șanțul pe care curge Bucureștioara să 
fie destupat „făr de zăbavă“, dar mai înainte marele spătar să facă cunoscut 
tuturor mahalagiilor care, sub semnătură proprie, să arate dacă vor ca această 
lucrare să fie facută de salahori, sub supravegherea şi conducerea inginerilor 
Hartel sau Freiwald, contra plată, iar dacă nu, atunci respectivii ingineri s-o 
facă cu „ungureni salahori“ pe cheltuiala lor pe care bani zapciul spătărese 
însărcinat ca mumbașir, îi va stringe de la fiecare proprietar pentru plata 
lucrului. 


Marii boieri: Constantin Bălăceanu, Theodorache Văcărescu, Iordache 
Golescu, Scarlat Ģrădişteanu, Alexandru Creţulescu şi Nestor vel logofăt, 
chiar a doua zi înaintează anaforaua cerută, iar domnul pune pe ea rezo- 
luția că este întru totul de acord cu propunerea făcută şi poruncește 11 mare- 
lui spătar să facă cuvenita urmare. 


Se vede însă că lucrurile n-au mers așa repede, ivindu-se tot felul de 
discuții şi neințelegeri între mahalagiii de aici, mai săraci, și între mahalagiii 
din susul Bucureştioarei, mai bogați. Pentru acest motiv, la 28 iulie 1825, 
după o altă chibzuire, marii boieri înaintează o nouă anafora domnului 
prin care arată că drept este ca și proprietarii de case și neguțătorii cavafi, 
cojocari, rachieri etc. din mahalalele Scaunele Vechi, Pescărie, Tirgul Cucului, 
Sărării şi Olării să contribuie cu bani „după starea şi puterea lor, ca unii ce 
să mîntuiesc prin mijlocul acesta de înnecăciunile ce le pricinuiesc această 
apă caselor, i magaziilor, i pivniţilor lor, nefiind cu cuviinţă ca să o răspunză 
toată acea cheltuiali numai mahalagii cei de la vale, dă vreme că acest folos 
privește mai mult în partea lor, avînd hanuri cu pivnițe, i magazii unde își 
pun vinuri și mărfuri spre alișveriș“12, 

Suma totală necesară pentru această lucrare era de 5540 lei, menţio- 
nindu-se, expres, că numai proprietarii de case sau prăvălii sint datori să 
plătească, iar nu chiriaşii. Și prin straşnică poruncă ea trebuia să se stringă 
„cu voie făr de voie“ şi „fără cituşi de puțină prelungire“. 

Se propunea să nu se admită nici o împotrivire din partea nimănui, 
în ceea ce privește această contribuţie. În al doilea rînd să nu se ia în consi- 
derație spusele unora „că nu îngăduie dă a să face șanțul prin grădinile sau 
prin curțile lor, fiind această dava a lor [este] numai o obrăznicie făr dă nici 
o dreptate“ (s.n.) „neavînd putere nici unul ca să o poprească a pricinui 
obştească vătămare“. 


Pe cetăţenii proprietari care eventual s-ar împotrivi la facerea șanțului 
sau la neplata contribuţiei ce li se revine, adică „pă acei îndărătnici“, boierii 
zabiți (însărcinaţi cu paza bunei orînduieli) să-i aducă la ascultare. 


Nu ştim cum şi nici în cit timp s-a săvirșit sau nu această lucrare, 
fiindcă alte documente care să ne mai amintească de existența Bucureştioarei 
nu cunoaștem. 


Se pare însă că, de la acea dată încoace, odată cu pavarea uliţelor cu 
piatră şi cumpănirea nivelului lor s-a schimbat şi cursul Bucureştioarei, 
şanţul ei fiind astupat cu totul, apa găsindu-și alt loc de scurgere prin pămînt, 
poate prin însăşi canalizarea făcută pe mijlocul străzilor. 


11 Ibidem. 
12 Ibidem, p. 193—494. 

În jurnalul anonim al aceluia care l-a însoţit pe generalul Kiseleff cînd 
a făcut o inspecţie prin ţară (2—26 iunie 1832) se spune: „Oraşul București, 
capitala Valahiei Mari, a primit această denumire de la piriiaşul ce se numește 
Bucureșşti(oara), care curgea pe atunci prin apropierea bisericii Stelea; urmele 
acestui piriiaş se pot observa şi pină acum“15. 

Diferitele clădiri care s-au construit cu timpul, au făcut să dispară 
cu totul urma pe unde curgea acest piriu și chiar străzile au fost modificate 
în cursul și alinierea lor, după marele incendiu din martie 1847. În planul 
orașului făcut de maiorul Borroczyn, la 1853, piriul nu mai apare, iar regiunea 
pe care curgea se arată ca teren mlăștinos. 

În 1873, primăria oraşului a secat balta Icoanei, de unde-și începea 
cursul piriul Bucureștioara, iar o parte din terenul ei a fost transformat în 
„frumoasa Grădina lIcoanei“14, în suprafaţa ei actuală. 





13 Paul Cernovodeanu și Alvina Lazea, Monumente istorice din Oltenia și Muntenia 
vizitate de generalul Kiseleff la 1832, în „Studii și cercetări de istoria artei“, seria arta plas- 
tică, tom. 20 (1973), nr. 2, p. 346. : A i 

1 Constantin C. Giurescu, Istoria Bucureștilor, Bucureşti, 1966, p. 395. 

VECHILE PAVAJE ALE ORAŞULUI 


Ce vremuri în trecut! Ce deosebire mare între ceea ce a fost altă dată 
şi civilizația de astăzi, nici nu se poate compara. Dacă ne întoarcem cu 
gindul, cu cîteva sute de ani în urmă, Bucureștii, din punct de vedere al 
locuitorilor şi al suprafeţei pe care se întindea, era într-adevăr un oraș, dar 
din punct de vedere urbanistic şi edilitar, nu era decît un sat mare, în care 
răsăreau printre pomi sau deasupra lor numai bisericile și casele boierești 
în mulțimea căsuţelor de lemn sau chirpici, ale oamenilor nevoiași. 

Grădinile, arborii şi pomii fructiferi inundau totul, de primăvara pină 
toamna tirziu. Văzut de sus, orașul părea o grădină imensă în care se ascun- 
deau miile de case și atenansele lor. Numai turlele bisericilor, acoperite cu 
şiță şi mult mai tirziu cu tablă, precum și acoperișurile caselor boierești sau 
neguţătoreşti, acoperite tot cu şindrilă şi rareori cu olane, erau singurele 
care se mai puteau vedea în lumina soarelui. Încolo era numai verdeață şi 
iar verdeață. O grădină imensă, acesta era aspectul Bucureştilor de altădată. 
Un „oraş“ mare în care aspectul urban nu se putea observa, fiindcă nu exista. 

Casele nu erau construite la linie, ci la bunul plac şi interesul fiecăruia, 
ulițele, mari sau mici, erau întortochiate şi înguste, nemaivorbind de uli- 
cioare şi fundături, acestea din urmă fiind cele mai numeroase, unele adevă- 
rate poteci de picior. Nici una din aceste ulițe nu erau pavate, sub nici o 
formă, iar de trotuare nici nu se știa. În ceea ce privește iluminatul, acesta 
era o problemă de viitor îndepărtat. Luna și stelele erau singurele lampadare 
ale oamenilor de rind. 

După ploi, noroaiele şi băltoacele înglodeau picioarele oamenilor și ale 
vitelor, iar în timpul verilor secetoase, praful de pe ulite era gros de un lat 
de mînă. Domnii şi conducătorii orașului, precum şi clasa boierească în 
general, erau prea ocupați cu treburile lor, nu se gindeau la nevoile celor 
mulţi, cu toate că şi ei tot prin noroaie și praf treceau, dar nu ca toţi ceilalţi 
pe jos, ci călare, sau în calești, rădvane și căruțe. 

Dacă mai amintim pe lingă acest neajuns și riul Dimboviţa — necana- 
lizată şi nerectificată — care curgea în nenumăiate zigzaguri, aprcape la 
nivelul uliţelor, cu desele ei inundaţii care de multe ori năpăstuia mahalale 
întregi, atunci avem un tablou trist și jalnic de felul cum circulau locuitorii 
vechiului Bucureşti. 

În ceea ce priveşte pavarea vechilor ulite bucureştene distingem urmă- 
toarele etape: pămintul gol-goluţ cum era el de la natură, pavarea cu birne 
groase de stejar, pavarea cu piatră şi pavarea cu piatră cioplită, cubică, 
adusă la început din cariere străine, îndepărtate, şi mai apoi şi din cele din 
țară, care s-au deschis destul de tirziu. 


Pavaj natural de pămint. După o practică mai veche pe care am apucat-o 
și noi, în timpul copilăriei, pe străzile mai îndepărtate, din mahalalele periferice 

ale orașului, în locurile unde se făceau băltoace și gropi, se depozita moloz, 
rezultat din dărimări, nisip, pămint şi chiar gunoi şi aşa, pentru o anumită 
perioadă, se mai putea merge pe ulițe. Dar acest procedeu inestetic şi neigienic 
mai avea și un alt aspect: nivelul ulițelor se ridica mereu, iar în timpul ploilor 
provoca inundații in curțile oamenilor, unde apa verzuie și infectată dăinuia 
pină în timpul căldurilor de vară. 

În trecut, pe marile artere ale orașului, pentru îndepărtarea gropilor 
și băltoacelor, mărturiile documentare sint prea puţine și de abia din secolul 
al XVIII-lea, dar ele ne arată că şi atunci s-a procedat la fel ca în timpul 
copilăriei noastre. Așa ne-am explica şi felul cum anumite biserici atunci cînd 
s-au construit au fost cel puţin la nivelul străzilor, dacă nu mai sus,iar după 
două-trei secole au ajuns să fie aproape cu un metru mai jos decit actualul 
nivel al străzii unde se găsesc (ex. biserica Doamnei de pe Calea Victoriei, bise- 
rica Sf. Spiridon Vechi, de lingă vechiul Teatru de Operetă şi biserica 
Slobozia de pe Magistrala Nord-Sud, în spatele statuii lui Dimitrie Cantemir). 

De-abia pe la jumătatea secolului al XVI-lea, cind numărul locuitorilor 
şi al caselor s-a mărit simţitor faţă de trecut, iar circulaţia a devenit mai 
intensă, stăpinirea de atunci s-a gindit să ia anumite măsuri. 

Banuim că atunci s-a acordat prima atenţie arterelor mai importante. 
Şi acest lucru îl deducem din faptul că atunci cind se fac anumite săpături 
mai adinci pentru diferite lucrări de canalizare, telefoane, curent electric 
etc., se poate observa, la circa 1 m adincime, un strat de pietriș bine indesat, 
compact, care n-ar fi altceva decit o primă pavare a marilor artere de circu- 
laţie. Menţionăm că aceste importante artere erau: Drumul Brașovului (Calea 
Victoriei și Şoseaua Kiseleff), Drumul Craiovei sau Mehedinţilor (Calea 
Rahovei), Drumul Tirgoviştei (Calea Griviței), Drumul Giurgiului (Calea 
Şerban Vodă), Drumul Tirgului de Afară (Calea Moșilor) şi actuala Calea 
Plevnei care s-a numit Podul depămint, pină în a doua jumătate a secolului 
trecut. 


Pavaje de lemn. Cea mai veche menţiune despre existența unui pavaj 
în București, o avem din 1574 de la călătorul francez Pierre Lescalopier +. 
Acesta, împreună cu tovarășii şăi de călătorie, în vara acelui an, în cele două 
săptămini cit au stat aici, au făcut mai multe plimbări prin oraş şi împrejurimi, 
pentru documentare, iar în București, au mers, desigur, pe multe străzi de 
pămînt, nepietruite, care primăvara şi toamna se desfundau și dădeau un 
aspect jalnic oraşului, iar bietelor animale de tracţiune, o oboseală în plus. 
Dar în afară de aceste ulițe se aflau şi unele mai importante, după cum spune 
el, pavate cu „trunchiuri de copaci“ care, de bună seamă, făceau ca roțile 
căruţelor şi caleștilor să huruie puternic, iar în timpul cînd erau îmbibate cu 
apă, să producă un miros grozav. Şi în afară de aceasta, la trecerea vehicu- 
lelor, din cauza apei murdare ce ţișnea de sub acest pavaj, pereții caselor 
dinspre uliţe erau stropiți pină deasupra ferestrelor. 

La începutul domniei lui Matei Basarab, în documentul din 25 aprilie 
1635, se aminteşte de un Oprea podarul?, locuitor în București. Deci acest 
meşteşug exista pe atunci și poate cu mult mai înainte și desigur nu era 
singurul meșteșugar care se ocupa cu această îndeletnicire. Acest fapt, precum 
și mărturia călătorului Lescalopier ne face să credem că cel puţin de la jumă- 


1 Paul Cernovodeanu, Călătoria lui Pierre Lescalopier tn Țara Românească și Transil- 
cania la 1574, în „Studii și materiale de istorie medie‘, IV (1960 , p. 433—463. 

2 George Potra, Documente privitoare la istoria orașului București (1594—1821), 
vol. I, București, 1961, p. 93. 

tatea secolului al XVI-lea erau podari iar marile artere de circulaţie erau podite 
cu trunchiuri de copaci sau birne groase de stejar. 

În {impul domniei lui Constantin Brincoveanu marile artere ale oraşului 
sint pavate tot cu grinzi de lemn, însă într-un mod mai sistematic şi oare- 
cum mai durabil. Din cele constatate mai tirziu, deducem că marile „poduri! 
aveau la acea dată şanţuri adinci pe margini, pentru scurgerea apelor, podiști 
de lemn peste șanțuri pentru trecerea oamenilor și ţăruşi pe margini, mai ales 
în dreptul locurilor virane. 

Primul pod, dintre cele patru, zise domnești, care din ordinul domnito- 
rului s-a podit din nou cu birne, a fost Podul Mogoşoaiei, în 1692. Această 
arteră lega Curtea domnească a lui Constantin Brincoveanu, din centrul 
orașului, cu frumosul palat pe care l-a construit în 1695 în satul Mogoşoaia, 
ca o reședință de vară și ca un scurt popas în drumul spre Tirgovişte. 

Calea Mogoşoaiei, înainte de a deveni pod era un drum mult mai întor- 
tochiat decit azi, încît voievodul a trebuit să „convingă“, într-o formă oare- 
care, pe boierii mărginaşi să-și retragă hotarul curților, să se mai lărgească 
uliţa şi cît de cît să se mai înlăture din numeroasele zig-zaguri ce avea. Podul 
Mogoşoaiei este prima stradă bucureşteană asupra căreia s-a exercitat o 
aliniere, pe cît a fost posibilă la acea dată. 

Nu se cunoaşte ce meşteri au făcut lucrarea, de unde s-au adus birnele 
de stejar, cit au costat ele şi manopera şi în cît timp s-a făcut pavarea. Docu- 
mentele, care să ne lămurească această problemă, lipsesc. 

Știm însă, de mai tirziu, că cele patru drumuri (poduri) care porneau 
toate de la Curtea domnească intrau în grija și cheltuiala stăpinirii, adică a 
vistieriei statului şi a Șfatului orăşenesc, iar toate celelalte uliţe cădeau în 
sarcina cetățenilor care le locuiau și pe care le podeau, atunci cînd puteau, 
după ce stringeau suma necesară, lucru deloc uşor. Boierii care aveau curţi 
mari şi fațade întinse, în zgircenia lor, întirziau cu plata, unii locuitori mai 
săraci plăteau în rate, iar pentru cei mai nevoiași care nu puteau plăti, obştea 
le achita suma. 

În altă ordine de idei, trebuie să spunem că datorită marilor cantităţi 
de lemne necesare poditului bucureştean, secularele și întinsele păduri ale 
județelor Prahova şi în special Dimboviţa, au început să se rărească, iar sute 
şi sute de oameni care făceau cislă, adică muncă gratuită și obligatorie, erau 
ocupați cu tăierea copacilor, fasonarea lemnelor (cioplitul cu barda) și adu- 
cerea lor, după anotimp, cu carele sau cu săniile la București. 

Construirea pavajelor mergea pină în pereţii caselor sau prăvăliilor, 
iar unde erau locuri virane pe margini, se făceau parapete sau parmalicuri 
care opreau căderea vehiculelor sau a vitelor de pe pod. Pe intreaga suprafaţă 
a podului mergeau atit vehiculele, vitele cît și pietonii, neexistind trotuare 
sau parte carosabilă. 

Mai tirziu măsurile urbanistico-edilitare au evoluat. Astfel domnul 
Alexandru Ipsilanti (1774—1782), socotind necesar, înființează „vel-vornicia 
obştirilorii care se ocupa de toate problemele edilitare, în care intrau, în primul 
rind, pavarea şi curăţenia străzilor, precum şi construirea sau repararea podu- 
rilor propriu-zise de pe cele două rîuri Dimboviţa și Colentina, din cuprinsul 
oraşului. Şub Nicolae Caragea (1782—1783) care-i urmează la domnie, se 
alcatuieşte o nouă dregătorie „vornicia podurilorii care era alimentată finan- 
ciar din taxele ce se puneau pe mărfurile ce intrau în oraș. 

Un exemplu de felul cum se proceda la pavarea unei ulițe obișuite, ni-l 
dă un document din 19 decembrie 1784. Astfel, după ce marele agă al ora- 
şului, printr-o anafora, arăta domnului ce uliţă este necesar să se paveze, 

voievodul dădea ordin marilor boieri să se intereseze, să chibzuiască și să 
propună exact ce trebuie făcut. Marii boieri, la rindul lor, orinduiau pe 
boierii epitropi ai drumurilor să poruncească „polcovnicului za pod“ să facă 
măsurătoare, lungime și lățime, ce suprafaţă în stinjeni totalizează şi care 
sint cetățenii, mănăstirile sau hanurile ce trebuie să plătească pentru stin- 
jenii pavaţi care-i aveau fațadă la proprietăţile lor. 

După ce se intocmeau toate aceste pregătiri, domnul dădea poruncă 
marelui agă să stringă banii necesari, iar boierilor epitropi să ducă lucrul la 
bun sfirsit. Erau însă cazuri, cînd unii cetățeni, cu bună stare materială, nu 
plăteau banii la timpul hotărît, după socoteala făcută şi astfel se întirzia 
începerea lucrării, 

Împotriva acestora (dăm un singur exemplu) domnul Mihai Suţu, 
pe anaforaua primită la 31 martie 1785, prin rezoluţia pusă, spune că a însăr- 
cinat un slujbaș anume „care să aibă volnicie cu aceasta domneasca noastră 
poruncă, după foaia ce ne arată dumnealor boieri epitropi în dosul aceştii 
anaforale de rămășiță, ce sint mahalagii, să apuce cu strinsoare pă fieșcarele 
şi fără a nu le primi nici un răspuns de pricinuire să împlinească de la toţi, 
iar de la cel ce nu va vrea dă sineşi a da banii, ce sint arătaţi într-aceasta 
foaie a epitropilor, să aibă volnicie a le lua trăsuri, ori caleşti, ori butcă, 
ori verice alt amanet, pină va împlini“. 

La foarte scurtă vreme după numire și sosirea în Bucureşti, domnul 
Nicolae Mavrogheni văzind că străzile mari şi mici, din oraş, se găsesc într-o 
stare mizerabilă, încit „pe unele ulițe nu poate obştea să treacă nici călare“, 
la 20 iunie 1786 a dat ordin către spătar și agă să oblige pe neguțătorii şi 
locuitorii care stau pe aceste străzi să le repare după cum au fost făcute, adică 
cu podine, iar în mahalale pe unde sint făcute „cu tufă şi cu paie, să le repare 
cu de acesteatif, 

A pava străzile mahalalelor bucureştene cu nuiele și paie este de-a 
dreptul ceva de neînchipuit pentru zilele noastre. Astfel de pavaj, prin însăşi 
materialele întrebuințate, nu putea să dureze şi în afară de aceasta era cit 
se poate de inestetic. 

Cum se va fi făcut pavarea acestor străzi nu ştim, fiindcă ne lipsește 
documentarea şi fiindcă situația internă era destul de tulbure, iar oamenii 
în mare lipsă de bani. Această situaţie se putea observa nu numai la micile 
ulițe, dar și la marile poduri care intrau în cheltuiala statului. Şi acestea 
erau în aceeași stare deplorabilă, ca toate celelalte. 

Între 1786 și 1789 pavarea și curăţenia principalelor străzi ajunsese să 
fie neglijată de Epitropia Casei podurilor, fiindcă îi lipseau fondurile necesare, 
boierii neplătindu-şi taxele ce trebuiau să le dea atunci cînd erau îmbrăcaţi 
cu caftanele noilor ranguri, 

Pentru a curma acest neajuns, domnul Mavrogheni, la 24 martie 1789, 
dă un pitac prin care arată că ţine seama de „cheltuielile greleí prin care 
trece ţara în vreme de război și scade taxele cuvenite la minimum posibil, 
pentru boieri, egumeni și ispravnicii judeţelor. 

Astfel, boierii de la rangul de mare ban pînă la mare postelnic vor da 
numai 20 de taleri la cutia Epitropiei podurilor, de la mare clucer pînă la 
mare comis cîte 10 taleri, iar de la mare sărdar pînă la cele mai mici grade 


3 V. A. Urechiă, Istoria românilor, seria 1780—1800, tom. III (vol. X) Bucureşti, 


1 : p. 71. 
i î Ibidem. 

cîte 5 taleri; ispravnicii de judeţ, cite 5 taleri, egumenii mănăstirilor mari 
cite 20 taleri, iar ai mănăstirilor celorlalte cite 10 taleri 5. 

Bănuim că nici în urma acestei hotăriri nu s-a putut aduce la îndeplinire 
voința domnului, adică pavarea și buna întreţinere a uliţelor, fiindcă impre- 
jurările au fost cu totul nefavorabile. 

Cunoaștem de altfel extravaganţa şi dirzenia acestui domn care băgase 
groaza în locuitorii orașului. Acest fapt îl putem vedea dintr-o întimplare 
banală. În timpul nopţii fugind o femeie din oraş, Mavrogheni auzind acest 
fapt spune ca „foarte ne-am tulburat domnia mea pe cei care nu fac paza 
oraşului aşa cum trebuie“. De aceia, la 4 februarie 1787, dă un strașnic și curios 
ordin către logofătul spătăriei şi ceaușul spătăresc să fie cu ochii în patru, 
să-și facă serviciul cum trebuie, mai ales în timpul nopţii. „De ce să nu fie 
strejile cu paza cea cuviincioasă? Și ce fel de streajă păzesc, cind pot şi muierile 
a ieşi din București noaptea fără de nici o oprire? Cu adevărat vrednici sinteţi 
de pedeapsa cea mai grea. Ci dar, deschideţi-vă ochii și întăriţi strejile bine 
pe toată marginea Bucureştilor, de jur împrejur, ca să nu se mai întimple 
altădată a putea dosi [fugi] om sau muiere din București și a nu-l prinde 
strejerii, că în credinţa lui Dumnezeu vă spinzur încălțaţi-imbrăcaţi“ (s.n. ). 

Dar problema pavajului podurilor bucureștene răminea în continuare 
nerezolvată; s-au făcut mai mult reparaţii şi cirpeli și numai rareori pavaj nou 
pe vreuna din ulițele principale ale orașului. 

Situaţia pavării şi curăţeniei străzilor, nu numai în București, dar chiar 
în întreg Principatul Munteniei, se îndreaptă întru citva după fuga lui Mavro- 
gheni, în timpul ocupaţiei austriace de sub conducerea feldmareșalului 
Enzenberg, aşezat în fruntea divanului țării. 

Înca din primele luni ale anului 1790, odată cu venirea primăverii 
„cinstitul și marele Divan al prinţipatului Țării Româneşti“ dă ordine Eforiei 
să se repare cu podine, cit mai în grabă, podurile cele mari, iar cele mici, din 
mahalale să fie drese de locuitorii care au case şi prăvălii pe ele. 


Un neajuns însă s-a ivit de la început. Țăranii podari din anumite 
sate ale jud. Ilfov nu sint lăsați de către ostașii, care locuiesc în caselelor, 
să vină în Bucureşti, la reparatul podurilor. Se cere ca ofițerii din acele sate să 
permită podarilor să vină la București, iar dacă unii dintre aceștia nu vor să mai 
vină atunci „cu bani să-și plătească săptămina la alţi oameni de aici, din 
Bucureşti, ca să lucreze, spre a nu să aduce podurile Bucureștilor la mai 
mare dărăpănare şi stricăciune“, 

Într-o anafora a boierilor epitropi ai podurilor, către Divanul țării- 
din 3 mai 1790, se face un scurt istoric al problemei în care se arată că polcov 
nicia podurilor a fost întărită prin hrisov de Alex. Ipsilanti şi de atunci încoace 
sub Caragea Vodă, Mihai Suţu și în primul an de domnie a lui Mavrogheni» 
lucrurile au mers relativ bine. Epitropia avind în grije facerea şi meremetul 
[reparația] podurilor, avea voie să propună domnului sau căimăcămiei un 
om priceput „vrednic de slujbă şi credincios“, iar domniia „îl cinstea cu îmbră- 
caminte de domnesc caftan, dindu-t poruncă de a fi silitor spre lucrarea și merc- 
metul acelor patru poduri“, bineînţeles scutindu-l de anumite dări, atit 
pe el cît și pe „oamenii steagului său“, care erau ţărani podari din diferite 
sate ale jud. Ilfov. 

În perioada ce a trecut, spun ei, de la Ipsilanti pînă la Mavrogheni, 
cele patru poduri mari au fost bine întreţinute „fără nici un fel de stricăciune, 


3 Ibidem, p. 70 
* Ibidem. 

lar de la al doilea an al mării sale Nicolae vodă Mavrogheni, ne mai urmin- 
du-se orînduiala hrisoavelor și polcovnicia podurilor făcindu-se fără de ştirea 
Epitropiei, prin felurimi de gerimele, cu plată de havacturi [dare, taxă), nici 
un fel de lucrare nu s-au făcut la lucrarea şi meremetul ziselor poduri mari“. 

Ba mai mult decit atit, chiar materialul lemnos — podinile— a fost 
lăsat în grămezi pe marginea străzilor, nefiind folosit unde şi cînd trebuia, 
iar „ostașii ascherlăi“ l-au ars în întregime în timpul iernii. 

Întreţinerea şi repararea podurilor, spun boierii epitropi, s-ar putea 
face bine dacă ar avea în slujba polcovniciei de poduri pe logofătul Stoica 
care a fost înlăturat cu cîțiva ani mai înainte și „care este om vrednic, cercat 
şi credincios la toate trebile epitropiei“. 

Divanul acceptă propunerea și întăreşte în slujbă pe Stoica fost polcovnic 
al podurilor. Și ca lucru să nu sufere întirziere, urmează de îndată, la 6 și 7 
mai 1790, porunci către marele spătar, marele agă și boierii epitropi să repare 
cît mai urgent marile poduri cît şi cele din mahalale, fiindcă chiar cu o zi 
înainte era să se accidenteze „6 cai crăiești“. 

În mahalale, unde vor fi drumurile stricate, să se repare cu tufă, fără- 
mătură de zid şi cu cenușă „pînă afară la cîmp“, adică pină la ieșirea lor 
din oraș. 

Porunca este strașnică și se cere să se facă acest lucru fără zăbavă, 
fiindcă de se va întimpla vreo primejdie oarecare, atunci sint direct răspun- 
zători cei de mai sus. 

La 23 mai 1790, se arată de către Divan că toţi podarii ce au pecetluitu- 
rile vistieriei, adică acte de scutire de dări, zapciul polcovnicesc este însărcinat 
să-i aducă la lucru, cu voia sau fără voia lor, iar feldmareșalul Enzenberg 
dă ordin „la toată partea ostăşească ca să sloboază pe acei podari, a nu le 
face nici o supărare“ 7. 

Și tot în legătură cu pavajul amintim două porunci ale Divanului, din 
25 octombrie 1790, una către marele agă, iar a doua către boierii epitropi. 

În prima se spune că ulița ce începe de la Hanul Şerban Vodă şi merge 
pină la poarta de sus a Curţii domneşti cea veche (str. Smirdan) „este foarte 
stricată, cit se primejduiesc caii și vitele trecătorilor“. Această stradă intriînd 
în obligaţia mahalagiilor, ulicerii şi prăvăliaşii care locuiesc pe ea, sînt obligaţi 
s-o repare, iar de vor pretexta că nu au cherestea și podine, să li se facă cunos- 
cut că la Obor, la Tirgul de Afară, găsesc să cumpere cheresteaua ce le 
trebuie „și să dreagă podul negreșit“ 8. 

În cea de a doua poruncă se dă ordin să se repare podul de peste riul 
Dimboviţa care leagă strada ce vine de la Curtea domnească cu clădirea 
unde» locuiește ministrul Erbet. 


Venind mai încoace în timp, aflăm că, prin anaforaua din 31 martie 
1793, mitropolitul Filaret, banul Dumitrache şi vornicul Scarlat Greceanu 
cer domnului Alexandru Moruzi să scutească „de toate podvezile și anga- 
riile “ pe locuitorii din satele Băleni şi Slobozia din jud. Dimboviţa, precum 
şi pe cei din Netezeşti, jud. Ilfov, care sint de neapărată trebuință pentru 
aducerea podinilor necesare pentru facerea şi repararea marilor ulițe din 
Bucureşti, precum și venirea lor cu carele cu boi ca să ducă dintr-un loc în 
altul podinile şi urșii și să care pămintul de prin șanțurile ce se află sub pavaje. 

Se mai spune în anafora că Epitropia podurilor are mare nevoie de 
aceşti oameni, fiindcă facerea şi repararea podurilor cere cheltuială foarte 
mare, iar iratul [venitul] ce are este cu totul insuficient. 


7.8 Ibidem, p. 406—410. 

Domnul aprobă şi dă ordin marelui vistier să facă cele cuvenite, adică 
să-i scrie pe podari din nou în catastiful scutiților „fiindcă acum li s-a împlinit 
anul tocmelii“ și să anunțe pe ispravnicii județelor respective să nu pretindă 
locuitorilor din satele amintite, nici un fel de dajdie. 

În aprilie 1793, 20 țărani. podinari din satul Postăvari jud. Dimboviţa, 
se pling lui Alexandru Moruzi că, după înţelegerea scrisă ce au avut cu medel- 
nicerul Ștefan Vilara, cu Gheorghe vistier al doilea şi cu alți mahalagii, au 
făcut pavaj pe ulița ce merge de la casa marelui vornic Moruzi pînă la biserica 
Colțea, în lungime de 38 stinjeni, în preţ de 5 taleri jumătate stinjenul, ceea ce 
face în total 209 taleri, din care sumă însă nu ]i s-a plătit decît 90 de taleri. 

Domnul dă ordin vătafului de păhărnicie ? să oblige pe fiecare cetăţean, 
boier sau simplu mabhalagiu, să plătească suma ce i se cuvine, iar care va 
pretexta vreun motiv oarecare, să-l înfățișeze la departament ca să se cerce- 
teze pricina lui. 

Cu o lună mai tirziu, acelaşi domn cere să i se arate cum poate fi reparat 
pavajul de pe podul Tirgului de Afară care este în „proastă stare“ și să ise co- 
munice dacă nu cumva, după vechiul obicei „sînt prăvăliașii datori a drege şi a 
face podul ulițelor“10. Nu cunoaștem răspunsul, dar ştim că cele patru mari 
artere, în care intra și aceasta, erau prevăzute în cheltuiala stăpinirii care, la 
acea dată, se vede că nu era în fonduri şi deci nu putea să facă dregerea pa- 
vajului. 

În această vreme vechea Epitropie a podurilor avea angajament cu 
120 podari care erau puși sub comanda a trei căpitani, cite 40 în fiecare steag. 
Cercetindu-se situaţia lor acum, se constată că sint disponibili numai 105, 
ceilalți, din incorectitudinea căpitanilor, fuseseră daţi dispăruţi sau morţi. 

Se cere completarea lor pînă la 120 şi apoi pînă la 150, ca să lucreze 
în trei rînduri, cîte 50 pe fiecare săptămină. Se propune ca alegerea lor să nu 
se facă din breslaşi, dajnici sau posluşnicii cuiva, ci din aceia „ce umblă 
fără nici un căpătii și neştiuţi vistieriei“, fiindcă sînt destui indivizi în catego- 
ria aceasta. 

Domnul aprobă numărul de 150 şi hotărăşte ca toţi cei ce vor fi 
propușşi să fie recrutaţi dintre aceia care umblă „fără nici un fel de căpătii 
aici în București“11, 

Tot în acest an, 1793, în luna august, mitropolitul Filaret şi Manolache 
Brincoveanu cer ca, acum, cu ocazia facerii din nou a pavajului de pe Podul 
cel mare al Calioilor (Calea Rahovei), podinile cele vechi să fie folosite pentru 
facerea Podișorului (fostă str. Gh. Bibescu) ce merge spre Mitropolie, după cum 
era vechiul obicei, cînd se făcea din nou podul cel mare se repara şi podişorul 
arătat mai sus cu materialul lemnos din cel înlăturat care se considera bun 22, 

La 13 mai 1793, podinarii din satele Băleni şi Slobozia se pling că nu 
pot face podinile cerute (Băleni, 1567 podini şi Slobozia, 525 podini, în total 
2092 podini), deoarece stăpiînii sau arendaşii moșiilor respective nu-i lasă 
dacă n-au ordin de la ispravnicii judeţului, iar aceştia nu pot da ordin dacă 
n-au „luminată poruncă“ domnească. 

Numai după darea acestor ordine, țăranii pot să meargă să se înţeleagă 
cu stăpinii moșiilor pentru tăierea copacilor plătind cite 2 parale de fiecare 
copac, sau luindu-şi angajamentul că vor presta o anumită dijmă; bineînțeles 
că nu aveau voie să taie mai mult decit au hotărît ispravnicii judeţului. 


° (Ibidem, val: A. p. 776—777. 


10 { em m p- 
11 fotdem, P- A — 781. 
idem, p. 781—782. 

La 15 mai 1792, domnul dă ordin ispravnicilor să facă o bună reparti- 
zare, să nu favorizeze pe unii stăpini de păduri şi să încarce pe alţii mai mult 
şi să nu se taie nici un copac în plus decit atit cit trebuie pentru facerea celor 
2092 podini. 

La 9 noiembrie 1793, vornicul Scarlat Greceanu, prin anafora, arată 
domnului că toamna fiind pe terminate „de acum înainte va să înceapă vre- 
murile cu ploi şi zăpezi şi aşa nu vor mai putea nimenea să umble prin lăun- 
trul ţirgului, fiind podurile foarte  stricate“13, dar tocmai acum s-a ivit o 
siţuaţie favorabilă, locuitorii unui sat au venit în Bucureşti să se angajeze 
să taie, să facă şi aducă podini şi să repare pavajele cele stricate. 

În urma acestei anaforale, Alexandru Moruzi dă ordin vornicului Scarlat 
Greceanu să se ducă personal să cerceteze reaua situație a pavajului de pe 
ulița care merge de la pitărie la Curtea Nouă 14, să fie reparat bine, cu podini 
vechi, pînă nu se face vremea rea cind nu se mai poate lucra. 

Se cere ca Agia să cerceteze care pavaj este de mai mare urgenţă a fi 
refăcut, să se fixeze suma ce trebuie să dea proprietarii pentru stinjenii ce 
trebuiesc pavaţi şi să se adune banii hotăriţi, din care „să se dea arvună acestui 
saț, ca să meargă de acum să taie podina și urşii“. În felul acesta, se va duce 
vesțea că oamenii sint plătiţi pentru lucrul lor și mulţi ţărani; din alte sate, 
se vor grăbi să vină „să facă podinilet trebuitoare pentru ulițele oraşului. 

De altfel, munca podarilor nu era un lucru așa uşor, ba din contra era 
destul de grea, de la tăiatul copacilor şi fasonatul birnelor în pădure, adu- 
cerea lor la București și facerea pavajului pe ulițele orașului nu prea atrăgea 
pe mulţi oameni de la ţară și cu atît mai puţin pe cei din Capitală, care nu 
aveau nici un rost. Munca era grea, plata era mică şi de foarte multe ori nu 
se putea încasa la timp, ba chiar trebuiau să facă jalbe peste jalbe, unele chiar 
la domn, pină cînd se obținea primirea banilor pentru lucrul efectuat. 

Cu cit ţrebuiau podari mai mulţi, cu atit găsirea lor era mai anevoioasă. 
Unii, după chiar declaraţia conducătorului lor, erau fugiţi, alții morţi, iar 
alţii erau „bătrîni şi secați din ridicătura podurilor“15. Puţini erau podari 
„zdraveni şi vrednici de slujbă.“ De aceea cind se ivea vreunul care de bună 
voie dorea să se facă podar, Eforia se grăbea să ceară domnului aprobare 
pentru scutire de anumite dăjdii. Așa este cazul cind, la 1 martie 1794, vorni- 
cul Scarlat Greceanu arată că a angajat, temporar, pe un sirb Dragnea, din 
Țara Turcească, dar pentiu a rămine permanent șia se stabili aici cere pecete 
(acţ la mînă) și să fie trecut în catastiful Vistieriei. Ba mai mult, respectivul 
promite că va aduce şi pe alţii şi astfel Eforia ar putea implini numărul de 
250 podari ai steagului ce voiește să facă. Cererea este aprobată, dar nu ştim 
cum s-au desfăşurat lucrurile mai departe. Bănuim că destul de greu, fiindcă, 
la 17 aprilie 1794, prin anaforaua înaintată lui Alexandru Moruzi se arată 
că este absoluţă nevoie să se dea tuturor podarilor vechi şi noi „pecetluiri 
gospod“ [domneşti] de scutire, fiindcă oamenii din această categorie „sinţ 
mai mulţ trebuincioşi decit alte bresle, fiind oameni cu meșteșug de pod, la 
lucrul lemnului, dară nu ca la alte bresle ce slujesc numai cu băţul în mină“ (s.n. ). 


Acest lucru se cere nu numai pentru cei veniţi în grup, din diferite 
sate, ci pentru toţi „oamenii străini și pripăşiţit „ca să putem și noi a săvirși 
lucrările podurilor care se fac, iar de se vor lua aceştia și se vor da la dajdie, 
noi nu avem podari ca să lucreze la trebile podurilor“17. 


15 Ibidem, p. 783—784. 
1 Tode p. 784. 


15 Ibidem, p. 786. 
16 și 1? dn p. 789. 

Domnul cunoscind urgenţa acestei necesităţi, chiar în aceeaşi zi dă 
ordin marelui vistier să comunice marelui vornic al orașului să dea adeve- 
rinţă fiecărui podar, iar pe baza acestora să se dea pecetluirile domnești. 

Dar dacă lipsa unui număr suficient de podari era o problemă în facerea 
pavajelor, o a doua problemă era lipsa materialului lemnos în cantitatea 
trebuitoare. Acest fapt se vede din anaforaua noului epitrop Isaac Ralet, 
numit în locul lui Scarlat Greceanu decedat, prin care se arată domnului că 
pentru facerea Podului Mogoșoaia şi a Podului Calicilor nu s-a trimis de către 
judeţe toată lemnăria necesară, după obligaţia ce li se impusese iar ispravnicii 
respectivi, cu toate ordinile primite, nu au trimis banii „pentru cheresteaua 
ce n-au putut locuitorii să o răspunză în natură“. Și anume, din cele 9700 
podini au rămas 842 netrimise, iar din 1225 urși, mai trebuiau să dea 241, 
încît este nevoie ca cele 8 judeţe să verse Epitropiei suma de 2100 taleri. 

Din timpul domniei lui Alexandru Moruzi mai cunoaștem citeva docu- 
mente care se referă la repararea pavajelor de pe anumite uliţe ale oraşului, 
precum și lipsa podarilor şi angajarea lor de oriunde se va putea. Astfel, la 
25 februarie 1795 domnul ordonă să se repare podul (pavajul) ce pornește 
din faţa bisericii Zlătari și merge în jos înspre Curtea domnească de la Mihai 
Vodă, adică traseul străzii Mihai Vodă de astăzi. 

Cu aproape o lună mai tirziu, la 18 martie 1795, vornicul Isaac Ralet 
arată domnului că pentru reparatul Podului Tirgului de Afară, — de la casa 
lui Nicolae Hafta pină la capăt, adică la strajă — care este dărăpănat și vechi 
de aproape 20 de ani, este nevoie de 1330 podini, de urși nu estelipsă, fiindcă 
cei vechi sint destul de rezistenți. 


Satele Băleni și Slobozia, cu rămășița din 1794 şi cu cea din primul 
trimestru al anului în curs, trebuie să aducă 1492 podini, dar sînt în mare 
întirziere. Pentru care motiv, Alexandru Moruzi dă ordin ispravnicilor jud. 
Dimboviţa să se ocupe serios de această problemă. De asemenea poruncește 
ca de la capul podului înainte, în afara oraşului, unde s-a făcut baltă și 
noroaie mari, să se deschidă drum pe margini, prin ogrăzile citorva cetăţeni, 
ca să se poată circula spre oraș sau afară „fără de necaz și discolie“ [piedică, 
dificultate]. 


Dar nu numai capul Podului Tirgului de Afară trebuia refăcut ci întreg 
pavajul acestei străzi. De aceea, marele logofăt Ștefan Văcărescu 18, (19 mai 
1795— 28 martie 1796), dă la 26 ianuarie 1796 ordin Epitropiei să repare 
acest pod în întregime, de asemenea şi Podul Șerban Vodă *. 


Repararea podurilor sau construcţia unora noi suferea totdeauna mari 
întirzieri, prin neaducerea la timp a materialului lemnos și prin cauza lucră- 
torilor podari care erau cam jumătate la număr din ciţi ar fi trebuit să fie. 
Pină se repara pavajul unei străzi se strica un altul sau mai multe, aşa că 
orașul n-a avut niciodată un pavaj mulţumitor, o problemă de altfel foarte 
grea pentru toate timpurile, mai ales în epoca fanariotă cînd domnii se schimbau 
foarte des. 


Alexandru Moruzi aflind că sint numai 101 podari și unii dintre aceștia 
bătrini și bolnavi, deci nu îndeajuns pentru făcutul și reparatul podurilor, 
la 16 februarie 1796 dă voie polcovnicului de podari să găsească și să angajeze 
ncă 20 oameni străini din mahalalele bucureştene 20. 


18 Theodora Rădulescu, :Sfatul domnesc şi alți mari dregători ai Țării Românești 
din sec. al XVII-lea, Bucureşti, 1972, p. 130. 

19 V, A. Urechiă, op. cit., p. 793. 

30 Ibidem. 

Urmărind cronologic situaţia pavajului din București ajungem la domnia 
lui Constantin Hangerli (1797—1799). Acesta, la 5 februarie 1798, aduce la 
cunoștința lui Matei Fălcoianu 21, ispravnicul orașului, că a dat poruncă 
epistatului spătăriei să oblige pe mahalagii a astupa băltoacele de pe ulițele 
care sint podite, precum și cele de la capetele marilor poduri, punind pe ele 
tufe şi sfărimături de cărămidă. Și pentru ca lucrul să se facă cît mai în 
grabă, îi mai poruncește ca să dea fiecărei mahalale cite 2 care cu boi pentru 
transportul celor necesare. 

Constatind că în Bucureşti există o lipsă de material lemnos pentru pavaj, 
tot Hangerli, la 5 iunie 1798, dă ordin marelui vornic al obștirilor ca oricită 
cherestea 2? va prisosi de la facerea caselor domneşti, să fie folosită pentru 
dregerea podurilor din oraș, iar dacă se va socoti că este prea groasă, să se 
cioplească după cit va cere trebuinţa. 

Puțin mai tirziu, acelaşi domn dă ordin marelui vornic al obștirilor 
ca pentru citeva persoane care n-au posibilitatea de plată și s-a făcut pavaj 
de birne prin fața caselor lor, să se plătească suma de 250 lei de la cutia de 
milostenie. După părerea noastră, socotim că — clucereasa Maria Petrescu, 
medelnicerul Ștefani, Anica Villara % și fiii paharnicului Grigore Romanit 
nu erau oameni săraci și în neputinţă de a plăti banii amintiţi, dar se bucurau 
de favoarea domnului. 


Nu aceeași bunăvoință arată domnul pentru alții care nu și-au plătit 
banii pentru stinjenii pavaţi din faţa caselor. Astfel, la 10 iulie 1798, Hangerli 
dă ordin marelui spătar și marelui vistier ca să le rețină din leafă sau din 
venitul scutelnicilor, sau prin orice mijloc va găsi de cuviinţă, suma ce trebuie 
să plătească şi care se ridică în total la peste 900 taleri din care să se plătească 
muncitorii ce de citeva ori i-au dat jalbă „cerintiu-și împlinirea dreptului 
lor“?4, 


Tot pentru neplata la timp, dă ordin celor patru boieri (fostul mare 
logofăt Dumitrache Racoviţă, clucerul Bărcănescu, paharnicul Bălăceanu 
şi paharnicul Ioniță Fălcoianu 25 care au case în București, dar sint ispravnici 
la diferite judeţe, să li se trimită adrese, să-și plăteasca cit mai repede banii 
pentru refacerea podurilor. De nu vor vrea, marele vistier săle rețină acești 
bani din „chiria“ (leafa) ce au de primit. 

De altfel nici nu era cazul să se facă prea multe scutiri, fiindcă și așa 
casieria vorniciei podurilor era în mare lipsă. Tocmai pentru acest motiv, 
la 11 octombrie 1798, Hangerli recomandă marilor boieri din Divan să se 
adune şi să discute cum să se îmbunătățească venitul Casei podurilor, fiindcă 
suma ce o are nu ajunge nici pentru reparații % și cu atit mai puţin pentru 
facerea din nou a vreunuia din cele patru poduri domnești. 


O altă problemă era lipsa unui om priceput la conducerea serviciului 
de pavaj. De aceea incă la 28 septembrie 1798, Hangerli văzînd că treburile 
facerii și reparării podurilor bucureștene nu prea merg bine, întărește în 
slujba de polcovnic de pod[uri] pe Costache Docsache?7, care fusese şi mai înainte, 
cu obligația ca, împreună cu podarii săi, să depună toată silinţa și să se 
conformeze întocmai pontyrilor date mai înainte de Alexandru Ipsilanti. 


21 Ibidem, p. 528—530. 

22 V, A, Urechiă, op. cit., vol. VII, p. 538. 
23 Ibidem, p. 535. 

24 Ibidem, p. 536—537. 

25 Jbidem. 

2 Ibidem, p. 535—536. 

27 lidem, p. 535. 

În afară de cele spuse mai sus, unele străzi al căror pavaj era destul 
de deteriorat, cu gropi şi bălți, nu se pot repara la timp, fiindcă unele biserici, 
mănăstiri, hanuri sau locuitori nu vor să dea banii stabiliți pentru stinjenii 
ce trebuiesc pavaţi. 

Documentele timpului înregistrează foarte multe cazuri de acest fel 
şi, cu toate sancţiunile date de stăpinire, lucrurile rămîn pe jumătate făcute. 

Astfel este cazul cu Episcopia de Buzău ce are ca metoh biserica Sf. 
Dumitru și locul dimprejur pe care sînt case şi prăvălii. Ea refuză să plătească 
spunînd că „numai cu numele are mitoch, iar nu şi cu stăpînirea“, fiindcă 
în unele camere se află „calabalicurile lui Alecu Văcărescu“28. În legătură 
cu această împotrivire, Radu Golescu şi Ion Florescu, mare vornic al obştiri- 
lor, prin anaforaua ce prezintă domnului, la 11 august 1799, propun ca episco- 
pia Buzăului să fie obligată să plătească cei 50 taleri pentru pavele, fiindcă 
are venit din chiriile ce ia de la prăvălii. Domnul, la 16 septembrie 1799, 
ordonă episcopiei să trimită acei 50 taleri la Epitropia obştirii. 

Un alt caz de împotrivire îl găsim în mahalaua biserica Enei unde starea 
pavajului de pe anumite uliţe este din cale afară de rea „în cît mijloc nu au 
nici într-un chip a ieși din baltacurile ce s-au făcut, dărăpănindu-se mai cu 
totul podul ce din vechime a fost, din care pricină pătimesc toți mahalagii, 
nu numai pentru ieşirea din casele lor, ci şi pentru cele de trebuinţă cu lemne 
şi altele, neputind să treacă locuitorii cu nici un mijloc printre acele baltacuri “2%. 

Și cu toate că dorinţa celor mai mulţi mahalagii este să se refacă pava- 
jul, sînt unii cetăţeni care fără motiv de dreptate se împotrivesc spunînd că 
n-au trebuinţă de acel pod. 

Alexandru Moruzi însă, dă ordin marelui spătar să oblige și să adune 
sumele hotărite pe numărul de stinjeni ce trebuie să plătească fiecare, fiindeă 
măsurătoarea și socoteala s-au făcut în prezența multor mahalagii şi în fața 
locului fiecărui cetățean. 

Cereri de reparare de pavaj cunoaștem mai multe în timpul domniei 
lui Alexandru Moruzi. În această problemă, unii locuitori cum sint cei de pe 
Uliţa Pescăriilor, sînt îndemnați de stăpinire să ia legătura direct cu podarii 
din satul Ulmeni, să se înțeleagă cu ei și să le plătească pentru materialul și 
lucrul ce-l vor face. 

După cum am mai spus, oamenii care munceau la facerea pavajelor, 
de obicei din satele jud. Ilfov, nu erau plătiţi totdeauna după terminarea 
lucrului, iar atunci cînd erau din nou chemați nu mai veneau. Un astfel de 
exemplu îl intilnim în anaforaua lui Ion Florescu, mai mare vornic al obștirilor, 
din 5 martie 1800, prin care arată că ţăranii din satul Ulmeni, care au lucrat 
la facerea podurilor pe unele străzi ale orașului „ce erau foarte stricate şi 
vechi de nu mai putea umbla nimeni“ 3, n-au fost plătiți, fiindcă Epitropia 
nu are bani, deoarece nici ea n-a încasat de la boierii, neguțătorii, bisericile, 
mănăstirile şi ceilalți locuitori sumele care erau datori să plătească şi care se 
ridică la 1314 taleri, dind cu această ocazie şi lista tuturor datornicilor. 

La această anafora, Alexandru Moruzi dă ordin Epitropiei ca, fără 
intirziere, să plătească pe ţăranii din satul Ulmeni, fiindcă ei şi-au terminat 
lucrul și n-au făcut angajament cu negustorii şi boierii, ci cu Epitropia, iar 
aceasta să se silească să-și încaseze banii de la mahalagiii datornici. 

În a doua domnie, Alexandru Moruzi a făcut tot ce a putut pentru 
repararea şi curățirea pavajelor de lemn de pe străzile din Bucureşti. În 


28 V, A. Urechiă, pp. cpt., vol. „p. 144. 
22 Ibidem, ya f l Y 
30 fbigem, p. 112—114. 

acest sens, în vara şi toamna anului 1801 el a dat ordin să se curețe toate 
șanțurile ce se aflau sub podinile străzilor; să se scoată din ele noroiul și apa 
rău mirositoare şi dătătoare de boli. 

Marele vornic al oraşului primeşte ordin să dea 10 care cu boi şi 15 gru- 
puri de cite 30 oameni fiecare, să destupe șanțurile, iar lucrarea să se facă 
cît posibil mai repede spre „a nu se zăticni trecerea obştiei“31 şi pînă nu încep 
ploile. 

Constantin Ştirbei mare vornic al obștirilor, numit în locul lui 
Ion Florescu, la 5 septembrie 1801, cere să i se dea un număr de condamnaţi 
din arestul Agiei și Spătăriei care vor primi de la Epitropie ermelicul [monedă de 
argint] ce li se cuvine, precum şi podarii cite 12 bani pe zi de fiecare. Pentru 
carele cu boi, care vor duce pămîntul din șanțuri, pe malurile Dimboviţei, 
se va plăti cite 3 lei pe zi de car. 

În legătură cu această problemă, la 12 septembrie 1801, Constantin 
Ştirbei roagă, din nou pe domn să poruncească vornicului de oraş să-i dea 
50 de care ce-i sint necesare pentru transportul noroiului din şanţuri, afară 
din oraş, dînd şi sugestia ca chiar toate carele care vor ieşi goale din oraş 
să fie obligate, de marele agă, să încarce noroi. La această rugăminte, domnul 
dă ordin marelui vornic al orașului să pună la dispoziţie 30 care de beilic 
[rechiziţionate] pentru transportarea noroiului scos din șanțuri, iar în ceea ce 
priveşte cealaltă propunere, o trece cu vederea. 

În august 1801, după catastiful Visfieriei erau 150 podari, scutiți de 
anumite dări, din satele Otopeni, Odăile, Dragomirești, Dirza, Popesti şi 
Flăminzeni 32. Efectiv la lucru însă nu erau decit 19 care cereau să li se micşo- 
reze cota, să facă numai 24 podini în locul celor 35 cit fusese vechiul angaja- 
ment. 

Noul domn, Mihai Suţu, socotind că vine cu o inovaţie utilă în ceea ce 
priveşte pavarea străzilor crează — în locul vechii Epitropii a obstirilor 
condusă de marele vornic Iordache Slătineanu, — o comisie numită epistasia 
podurilor alcătuită din trei membri, iar pe lingă aceștia numeşte pe vistierul 
Stoica Urlăţeanu ca primitor al întregii lemnării aduse în Bucureşti și condu- 
cător al reparaţiei podurilor „ca un practicos la treaba aceasta ce au fost 
şi mai înainte“, cu leafă de 70 taleri pe lună, şi pe vistierul Zamfir să fie casier 
şi logofăt al comisiei, cu leafă de 50 taleri pe lună. 

Pentru creşterea venitului Casei podurilor, încă din timpul celuilalt 
domn, la 20 septembrie 1801, pe lingă alte dări dinainte stabilite se pusese o 
anumită taxă pe tescovina care va fi adusă în București. Mihai Suţu, socotind 
că acest venit este insuficient, la 27 aprilie 1802, poruncește ca pentru vin și 
orice fel de băuturi spirtoase, care intră în oraş, să se dea „plată de podărit“, 
indiferent dacă cei care aduc astfel de băuturi vor fi cărăuși, neguţători sau 
boieri şi chiar supușii străini (sudiții) ai diferitelor agenţii. Este pentru prima 
dată cînd sudiţii sint supuși la o astfel de taxă, fiindcă domnul socotește că 
buna pavare a străzilor și circulaţia pe ele este și în folosul lor. 

S-a mai hotărît de asemenea să se reţină cite o para la fiecare leu din 
salariile tuturor slujbașilor din țară. Cu toate acestea sumele încasate nu 
erau suficiente nici pentru repararea şi întreţinerea marilor poduri. Este 
cazul să amintim că, toţi care au ocupat slujbe de conducere în epitropia 
obştirilor, pentru facerea pavajelor în decursul timpului, nu s-au mulţumit 
numai cu leafa primită, fiindcă constatăm că averea lor a crescut repede, 


51 Ibidem, p. 111. 
53 Ibidem, p. 116. 

făcindu-și case mari pe arterele importante ale orașului, ba chiar cumpărind 
şi unele moșii (Radu Golescu, Iordache Slătineanu, Constantin Știrbei. 
Stoica Urlăţeanu, Grigore Romanit, Filip de Lenş etc.). Și slujbaşii mai mici 
şi antreprenorii lucrărilor n-au fost în pierdere, s-au ales şi ei cu venituri 
frumușele. 


De aceea cetățenii de pe alte străzi, din diferite mahalale, cereau prin 
contribuţie proprie (pe bază de liste întocmite de spătărie să dea fiecare 
pentru stinjenii de caldarim ce aveau în fața proprietăţii) să se facă pavaj și 
pe strada lor. Ca exemplu dăm pe cetăţenii din mahalaua Brezoianu % care 
încă din august 1800, cînd domnea Alexandru Moruzi, ceruseră pavarea 
străzii şi acum repetaseră cererea. Domnul Mihai Suţu, la 8 ianuarie 1802, 
dă ordin marelui spătar ca prin zapciu orînduit să stringă banii de la acești 
mahalagii, după lista întocmită de Spătărie și să se pună în lucrare podirea 
cerută. Asemenea se cerea pavarea și a străzii Sf. Ilie, probabil cea care ducea 


la biserica Sf. Ilie-Rahova construită în prima jumătate a secolului al 
XVIII-lea. 


La venirea pe scaunul ţării a lui Constantin Ipsilanti drumurile se aflau 
în stare destul de rea, după cum se vede din pitacul Căimăcămiei din 5 sep- 
tembrie 1802, prin care se arată că sosirea și intrarea în oraş a noului domn 
este apropiată și, după un vechi obicei, ea se va face pe Podul Şerban Vodă 
care însă „să afla la multă dărăpănare“. Prin ordinul ce se dă către epistaţii 
podurilor se cere ca acest pavaj să fie reparat cit mai grabnic, cu podini unde 
se poate „iară unde nu, să se puie tufă, moloz de fărămătură de cărămidă și 
alte mijloace ce veţi găsi dumneavoastră mai înlesnite, să faceţi, ca, cu un 
ceas mai înainte, să se dreagă“34, să nu se întimple vreo nemulțumire sau 
primejdie. 

În interval de dri ani se repară multe pavaje, se astupă sau seacă unele 
baltacuri cum este acela din mahalaua Gorgani, sau celălalt de lingă grădina 
căminarului Dudescu. Domnul spune că dacă stăpinul acestui lac nu-l seacă, 
atunci oricine va face acest lucru, devine şi rămîne proprietar al locului 
respectiv 35, 

Ca lucrurile să meargă bine, Constantin Ipsilanti, pe lingă polcovnicul 
de poduri, a numit și cîțiva negustori de frunte, nesalariaţi, ca să supravegheze 
lucrările pavajului. i 

După cım constatim din documente, în toamna anului 1804 situația 
drumurilor se îmbunătăţise, fapt care se vede menţionat în anaforaua marilor 
boieri care propun fixarea noilor dăjdii. Ei spun că la sosirea domnului pava- 
jele străzilor erau atît de rele că nu se putea umbla pe ele, carele se sfărimau, 
multe vite mureau și nu erau practicabile nici pentru orăşeni, nici pentru 
țăranii care veneau cu diferite produse în oraș. Acum însă „prin silinţa şi sir- 
guința mării tale s-au făcut şi se fac toate din nou'%. 


Din timpul domniei lui Constantin Ipsilanti avem două informaţii foarta 
interesante. Una din care se vede că problema poditului străzilor este o 
chestiune care obligă pe anumiţi oameni să creadă că dind o sumă de bani 
pentru acest lucru iși găsesc o ispășire a greșelilor din timpul vieţii lor. Așa 
este cazul cu neguţătorul Panait Gheorghiu care, prin testament, lasă o sumă 


3 Ibidem, p. 227—229. 
3 Ibidem, p. 679. 
3 Ibidem, p. 680. 


% A. Papiu Ilarian, Tesaur de monumente istorice, tom II, Bucureşti, 1863, p. 330; 
V. A. Urechiă, op. cit., p. 679. 

importantă pentru pavarea Podului de Pămint (Calea Plevnei), poate pentru 
că locuia el pe această uliţă. 

O altă informație interesantă pentru procurarea de venituri la cutia 
(casieria) podurilor de la vel-vornicia obştirilor este aceea din 4 aprilie 1803. 
În documentul dat de domn se spune că serdarul Gheorghe Deşliu contra- 
venind dispoziţiilor oficiale, a vindut zaherea la niște neguţători turci, veniți 
din Bosnia, cu scop să o scoată afară din ţară. „Pentru acest fel de netrebnică 
urmare și vinovăţie a lui“37 a fost obligat să plătească 1000 taleri pentru 
cueltuiala mumbașirului care l-a descoperit şi adus şi 2000 taleri amendă 
drept „ajutor la facerea podurilor mari“. 

Deci în afara unor dări și venituri obișnuite, casieria podurilor mai 
primea şi ștrafurile [amenzile] ce trebuiau să le dea anumiţi indivizi care 
incăleau legile şi dispoziţiile stăpinirii. 

În această vreme, în ceea ce priveşte tăierea copacilor şi facerea podi- 
nelor, vedem că un număr de ţărani din anumite sate (21 din Slobozia, jud. 
Dimbovița și 24 din Tincăbeşti, jud. Ilfov) fac plingere că proprietarii de 
păduri nu le mai dă voie să taie, dacă nu primesc poruncă anume de la domn 
şi în acelaşi timp cislă de la ispravnicii de judeţ de cîtă anume cantitate este 
nevoie şi precizarea sumei ce trebuie să primească, drept despăgubire. 

Pentru ca „să nu se zăticnească o trebuință mare ca aceasta a podinilor, 
ce este pentru toată obştea“, la 6 martie 1802, domnul dă ordin ispravnicilor 
din jud. Dimboviţa să se ocupe de această problemă în modul cel mai serios. 
„Să îngrijiţi însă, ca cu pricina aceasta să nu facă podinarii vreo dărăpănare 
şi stricăciune fără de orinduială pădurilor, a tăia pentru o podină cite doi 
şi trei sau patru copaci, cu pricină că n-a ieşit podina bună, din care se 
stirpesc şi se împuţinează pădurile, cari cu mulți ani îndelungaţi nu pot veni 
în starea lor, nici cu pricina podinilor de trebuința aceasta, să facă podinarii 
alte tăieri de cherestele pentru negustoria şi alișverișul lor în parte, fără de 
învoială cu stăpînul moşiei““38. i 

În Bucureşti, în afară de marile poduri erau şi ulicioare, situate în 
centrul oraşului, de care locuitorii nu se ocupau deloc, ba mai mult decit 
atit, aruncau pe ele gunoi şi mortăciuni care pricinuiau „o mare scirbă și 
putoare“38, iar bisericii Stelea, prin curtea căreia oamenii își făcuseră trecere 
încă din 1780 îi producea multe neajunsuri. Tocmai pentru acest motiv, 
Natanail egumenul mănăstirii Radu Vodă, de care depindea biserica, la 
26 iulie 1806, dă jalbă marelui agă prin care roagă să se închidă acea ulicioară, 
adică să fie desfiinţată. 

Un alt exemplu de facerea sau repararea podurilor din București îl 
avem din primăvara anului 1816. Atunci, marii boieri arată domnului loan 
Gheorghe Caragea (1812—1818) că deși Podul Mogoşoaiei s-a făcut de curind 
din nou, el s-a stricat foarte repede, din două motive: 

Întii, fiindcă Podul Colentinei şi Podul Tirgului de Afară „s-au dărăpanat 
cu totul, încît cu neputinţă este a mai trece care pă ele“. Din această cauză, 
cei care mergeau pe acele poduri, cu poveri grele, acum intră și ies din oraş 
numai pe Podul Mogoșoaiei, stricindu-l. 

În al doilea rind, podinile pe Podul Mogoşoaiei au fost puse greşit, în 
lungul drumului şi nu în lățimea lui, din care cauză se strică prea repede 

Se cere ca după ce-și vor termina locuitorii [ţăranii] arăturile şi semă- 
năturile cimpului, la începutul lui iunie să intre în păduri să taie și să cio- 


37 V. A. Urechiă, op. cit., p. 678. 
38 Ibidem, p. 279. 
39 George Potra, op. cit., p. 631. 

plească cheresteaua necesară și pînă la sfirșitul lui iulie să fie adusă în Bucu- 
rești, pentru ca să se poată începe lucrul podurilor. 

Marii boieri spun că au discutat și chibzuit împreună cu marele vistier 
tot ceea ce arată și propun următoarele: 

a) Podinile greşit puse pe Podul Mogoşoaiei să fie scoase şi adăugate 
la acelea care se vor pune pe Podul Tirgului de Afară, dar și acolo, ca și din- 
coace, ele să fie aşezate de-a curmezișul, cu lungul în latul podului. 

b) Çonform hotăririi mai vechi ca toți cetăţenii care au fost scutiți 
să care materiale sau proviant [alimente], sau să lucreze la cetăţile de pe malul 
Dunării, să dea o contribuţie în bani cînd ţara va avea nevoie, să fie obligaţi 
acum să dea o anumită sumă pentru facerea podurilor, pe care ei au fixat-o. 
Şe arată apoi cît material lemnos este necesar, cine să-l taie şi lucreze, 
cine să-l aducă, ciţi bani trebuie și cine să dea acești bani pentru facerea 
podurilor din București. Astfel este de trebuință să se facă 17 340 podine din 
care 1400 să fie birne; acestea să fie făcute „fără de plată“ de cei 4581 birnici 
din judeţele Buzău (498), Şaac sau Şăcueni (1460), Prahova (719), Ilfov (718) 
şi Dimboviţa (1246). 

Aducerea lor în Bucureşti „fără de plată“ cade în sarcina a 8426 scutiţi, 
5426 posluşnici și 1152 slujitori din judeţele mai sus arătate. 

Pentru lucrul celor trei poduri este necesar să se stringă suma de 66 380 
taleri, socotindu-se lucrul fiecărui stinjen între 27 și 35 taleri. 

Şe intimpla cîteodată ca un cetăţean îndărătnic care nu voia să-şi plă- 
tească cota-parte de pavaj, să fie oprit de ceilalţi locuitori a mai circula cu 
căruţa sau butca pentru trebuinţele lui. Un astfel de fapt îl întîlnim, la 25 
august 1817, cînd Agia orașului comunică locuitorilor din mahalaua Lucaci 
că pot da voie căpitanului Andricu să-și facă „umblarea și trebuința nepo- 
prit și nesupărat pă acel pod“ 40, fiindcă a depus 100 lei drept garanţie pentru 
cheltuiala caldarimului ce trebuie să se facă pe acea stradă. , 

Alexandru Şuţu în căimăcămia şi scurta domnie pe care le-a avut mai 
înainte în Țara Românească (20 iunie — 18 august 1802 şi 12 august — 1 
octombrie 1806) n-a avut timp și n-a putut să se ocupe de treburile gospodă- 
reşti ale orașului, de edilitatea lui. 

De abia în cea de a doua domnie (16 noiembrie 1818—13 ianuarie 1824), 
care a fost mai lungă, a izbutit să ia unele măsuri, strict necesare, pentru 
ridicarea orașului din starea mizerabilă în care se găsea și în special cea a 
pavajului străzilor care ajunseseră aproape impracticabile atit pentru oameni 
cît şi pentru animale. 

Çhiar de la începutul anului 1819, divanul ţării, prin anaforaua pre- 
zentată, arată că este mare nevoie să se facă din nou pavarea Podului (ali- 
cilor, a Podului Șerban Vodă şi o parte din șoseaua de dincolo de capul Podului 
Tirgului de Afară unde este baltac, pînă unde se termină casele, fiindcă este 
„neapărată trebuință a se face și acolo pod [pavaj], ca să nu mai pătimească 
norodul necaz după cum pătimea pină acum din pricina acelui noroi“. 

În propunerea lor, marii boieri ai divanului socotesc de cuviinţă ca 
cele șase judeţe mai apropiate de București să suporte tot lucrul necesar pen- 
tru tăierea și transportarea podinilor în Gapitală. 

Alexandru Şuţu aprobă numai pavarea celor două uliţe mari, dar dă ordin 
ca repartizarea lemnului şi a lucrului să se facă pe toate judeţele „ca să cază 


cu bună cumpănire asupra tuturor locuitorilor birnici i bresle din toată 
ţara, iar nu numai asupra unora din ei“. 


+ Ibidem, p. 718. 

În urma acestui ordin, divanul propune ca două părți din materialul 
lemnos să se taie din pădurile mănăstirești „fiindcă pentru aceea sint mănăs- 
urile închinate de ctitori, ca să ajutoreze acest fel de faceri de bine“, iar a 
treia parte să se taie din pădurile boierești și megieşeşti. 

În total, după socoteala făcută, trebuiau 22 000 podini, iar tăiatul copa- 
cilor, lucrarea podinilor, aducerea și pavarea celor două uliţe ar costa în total 
220) 000 taleri *, bani care trebuiau să-i plătească birnicii şi breslele din in- 
treaga ţară, 


După socoteala divanului cei 220 000 taleri erau repartizaţi în felul 
următor: 

33 000 taleri să se plătească proprietarilor de păduri a cite 1 taler şi 
60 bani podina 

33 000 taleri pentru tăiatul celor 22 000 podini a 1 taler și 60 bani 
podina 

88 000 taleri, aducerea podinilor la București, cite 4 taleri de podină 

66 000 taleri pentru așezarea podinilor şi facerea şanţurilor, revenind 
la 3 taleri de podină. 

Domnul dă ordin Vistieriei să caute ca acești bani să-i încaseze numai 
atunci „cînd va socoti că va fi vremea cuviincioasă“, ca nu cumva cei obligaţi 
să plătească, să încerce vreo discolie. 

Tot prin anaforaua boierilor s-a mai cerut ca podarii de pină acumsă 
fie puşi din nou la dajdie „fiind nişte bicisnici şi nevrednici de treaba podu- 
rilor“, iar în locul lor să se alcătuiască un corp de 150 podari, dar nu de bei- 
lic, adică rechiziţionaţi la lucru, ci din acei oameni din jud. Dimboviţa „ce 
știu bine meșteșugul cherestelei“, cărora să li se acorde anumite scutiri de 
dări, 

Pentru ca întreaga lucrare a pavajului să se facă cit mai bine, la 25 
august 1819, domnul numeşte ca efori ai podurilor pe foştii vornici Grigore 
Filipescu şi Grigore Băleanu, iar casieri pe serdarul Răducanu Trestianu și 
Eistratie Petcu, acesta din urmă „ca un cercat și altădată întru asemenea 
trebi de ale pămîntului“ 41. 

Pentru pavarea celorlalte străzi (în afară de cele patru poduri mari 
domneşti) se obișnuia, ca mai înainte să se fixeze, suma pentru material și 
lucru și apoi să se stringă banii de la proprietarii de case, locuri şi prăvălii, 
în raport cu numărul stinjenilor ce aveau fațadă. 

În legătură cu pavarea străzii din mahalaua Tabaci (pe partea dreaptă 
a rîului Dimboviţa, dincolo de fostul Institut Medico-Legal) care merge prin 
fața mănăstirii Radu Vodă și ajunge pînă la podul Șerban Vodă, marii vor- 
nici Istrate Creţulescu şi Mihalache Manu, la 13 martie 1819, arată domnului 
că această stradă „a ajuns la o mare dărăpănare încît pătimesc și trecătorii 
şi mahalagiii“. Ei arată că, altădată, după spusa bătrinilor, încă de la 1760, 


* Acești bani trebuiau să se adune după cum urmează: 
57 000 de la 19 000 scutelnici 
34 000 de la 17 000 poslușnici 
14 500 de la 2 900 neamuri 
4 000 de la 1 600 mazili 
6440 de la 3220 ruptași 
68 000 de la 17 000 birnici 
8 876 de la 4 437 slujitori 
2195 de la 439 postelnici 
2 989 din partea orașului București 
220 000 
41 V. A. Urechiă, op. cit., vol, IV, p. 277—280. 

podinile se făceau şi aduceau cu cheltuiala mănăstirii, iar așezarea lor cu chel- 
tuiala mahalagiilor. 

Vornicii de mai sus menționează de asemenea următoarele cauze care 
au dus la deteriorarea pavajului de pe acea stradă: 

1 Butcile diferitelor fețe bisericești care toată ziua se duc şi se întorc 
de la mănăstire. 

2 Brutarii care, zilnic, aduc griul la morile mănăstirii şi apoi duc făina 
pe la brutării. ; 

3 Breslaşii tăbăcari care, la cele peste 60 cherhanale ce le au pe malul 
Dimboviţei, duc în fiecare zi lemne, piei, scumpie „și altele ale meșteșugului 
lor și iarăși pe acest pod le scot la tirg spre vinzare“ 42. 

4 Toţi locuitorii din această mahala, care-și au casele pe locul mănăs- 
tirii, ducerea și întoarcerea din oraș tot pe acest pod o fac. 

Ţinind seamă de cele de mai sus, de data aceasta mănăstirea nu mai vrea 
să procedeze ca în trecut, tăgăduind că nu a procedat așa după cum mărtu- 
risesc oamenii bătrîni. 

Cei doi vornici, după cercetările făcute pe teren, propun ca 85 stinjeni 
de pavaj să se facă de tabaci, iar restul de 157 stinjeni de către mănăstire și 
mahalagii, contribuind ambele părţi cu cîte jumătate din cost, iar mumbaşi- 
rul numit, împreună cu doi negustori de cinste, să adune banii de la mănăs- 
tire, mahalagii și tabaci. Aceştia cu toate că au cerut și ei să se facă podde 
lemn, socotind că se va face de către mănăstire, după ce au văzut că sint 
impuși și ei să dea o mare sumă de bani, și-au schimbat planul, propunind 
ca ei sa facă pod de nuiele, iar nu de birne de stejar. 

Alexandru Suţu, de abia după o jumătate de an, la 27 septembrie 1819, 
pune rezoluţia că pavarea străzii, de la poarta mănăstirii pînă la Podul Șerban 
Vodă, să se facă de mahalagii și mănăstire, fiindcă ctitorii mănăstirilor le-au 
înzestrat cu scop de a face milostenii şi faceri de bine, intrind în această obli- 
gaţie şi partea ce ar trebui să dea pentru două femei văduve și doi oameni 
săraci care nu pot contribui cu nimic. 

De obligaţia tabacilor nu se pomenește nimic, ca și cind n-ar fi fost 
vorba de ei. Probabil că, în această vreme îndelungată, au avut posibilitatea, 
sub o formă oarecare, să facă un cadou preţios domnului sau unei persoane 
cu influenţă din imediata apropiere a voievodului și astfel au fost trecuţi 
cu vederea, răminind ca ei să-şi facă sau nu pavaj de nuiele, iar de la mănăs- 
tire încoace să circule pe pavajul ce se va face. 

Spre sfirșitul anului 1819, inginerul Ion Freiwald * cere să i se acorde 
privilegiul plutirii pe riul Argeș, pe o perioadă de zece ani, luindu-şi anga- 
jamentul ca în acest timp să aducă în București, pe calea apei: lemne de foc, 
cherestea, diferite mărfuri și 40 000 podine de stejar, lungi de 4 stinjeni şi 
groase de o palmă domnească pentru pavarea celor patru poduri domnești, 
plătindu-i-se cite 12 taleri podina. 

Pentru regularizarea riului şi a-l face plutitor, el se obligă să despăgu- 
bească pe toţi proprietarii de moşii, mori, zăgazuri, poduri, pive etc. cărora 
le-ar produce anumite pagube. 


îa Ibidem, p. 281. 

* Nu ştim cînd a venit în ţară și nici unde și cîrd a luat titlul de arhitect, inginer și 
nici cit era de pregătit în atîtea domenii ce pretindea că poate face: regularizarea cursurilor 
de ape, pavaje de lemn, pavaje de piatră, construcţii de case și poduri peste rîuri, propunînd 
chiar să facă harta ţării și planul orașului București & ca şi cînd ar fi fost și un foarte bun 
topograf. 

43 Ibidem, p. 286. 

În legătură cu această cerere, toți marii boieri ai Divanului, în frunte 
cu mitropolitul și episcopii, prezintă lui Alexandru Suţu o anafora în care 
arată cele 12 puncte ale contractului 44 ce ar trebui încheiate cu Freiwald. 

Domnul aprobă chiar a doua zi (23 decembrie 1819) facerea contrac- 
tului, dar se menţionează că monopolul acordat lui Freiwald nu va împiedica 
pe locuitorii țării a aduce în Bucureşti orice fel de lemn și mărfuri „in scurt 
orice vor voi și orideunde vor voi pe uscat, după cum au fost slobozi pînă 
acum, fiindcă dumnealui i se dă această voie numai pe apa Argeșului, nu şi 
într-altă parte, pe care apă poate aduce orice fel de neguțătorie va voi“. 

Tot în anul 1819, Alexandru Suţu mai hotărăşte: 

— fixarea hotarelor orașului spre a se opri „vătămătoarea întindere și 
mulţimea îndesirii locuitorilor“. 

— ridicarea planului oraşului de către Freiwald ajutat de Nicolae 
Golescu fost mare agă și de paharnicul Hafta. 

— curățirea străzilor, hotărire reinnoită în iulie 1820. Zabiţii oraşului 
„să aibă datornică îngrijire pentru podurile din tot orașul a fi apururea matu- 
rate, curăţite și îngrijite de orice fel de murdalic“ de către cei ce au pravălii 
sau case pe ele, chiar și precupeţii ce vind pepeni „și alte felurimi de ale min- 
cării“ 45, 

— curățirea zăpezii şi a gheții. 

— să se respecte, așa cum s-a hotărit din vechime, lărgirea străzilor 
pînă la 4 stinjeni „ca să poată umbla carele fără a se îmbulzi şi a se izbi 
unul de altul“. 

— pe cit este posibil să se îndrepte toate străzile „să nu rămină drumu- 
rile încolțurate și de tot strimbe, cum se află acum“. 

— să se repare podurile de la Grozăvești şi Gorgani de pe riul Dimboviţa. 

Pentru mărirea venitului de a face din nou sau repara cele patru mari 
poduri domnești, Eforia cere să se fixeze zeciuială asupra acelora care aduc 
ţigle în București, precum şi celor care scot nisip din gropile din interiorul 
orașului, aşa cum plătesc şi acei care aduc olane şi nisip din afară. 

Boierii Divanului aprobă zeciuiala pentru ţigle, dar scuteşte de orice 
taxă pe acei care scot nisip din locul lor, necesar construcţiilor lor. Nu se 
spune nimic despre ceilalți care ar comercializa nisipul din interiorul orașului 
pentru diferite construcţii. 

În hotărîrea finală, din 27 mai 1820, Alexandru Suţu aprobă zeciuiala 
propusă de Divan, obligind în același timp ca și sudiţii să plătească această 
zeciuială începînd de la data de 1 iunie acel an şi mai propune ca întreg veni- 
tul Eforiei să se dea în arendă unei persoane, care va oferi cea mai mare 
sumă. 


Nu știm dacă şi cum şi-a exercitat Freiwald monopolul ce i-a fost acor- 
dat pe apa Argeșului, dar vedem că, printre multe afaceri, continuă să se 
ocupe direct sau indirect cu furnizarea de podini pentru străzile orașului 
București. 

Astfel, la 5 ianuarie 1820, mai mulți țărani, în număr de 14, din satul 
Măicăneşti, prin zapis întărit prin pecetea și semnătura Marelui logofăt, se 
obligă faţă de inginerul Freiwald să facă 700 podini pentru pavarea marilor 
ulițe din Bucureşti, cu obligaţia de a fi gata pînă la sfirșitul lunii martie. 

Conform înţelegerii, podinile trebuiau să fie din „stejar bun, lungi de 
32 palme (după modelul dat) și late de o palmă pe toate fețele. Pentru tăia- 


44 Ibidem, p. 283—285. 
4 Ibidem, p. 297—303. 

tul copacilor şi lucrarea podinilor se va plăti ţăranilor 4 lei de bucată, deci 
în total 2800 lei, din care primesc 1400 lei la început, iar restul, tot de 1400 
lei, la data cînd le vor preda. 

Alte probleme din contract ni le lămureşte pasajul următor: „copacii 
să aibă dumnealui ing. Freiwald a-i plăti la pădure şi noi numaisă avema 
face acele podini în pădure, după măsura sus arătată, tăiate fiind pă aţă 
drept. Și aşa gătindu-le, dumnealui să aibă a le aduce cu a sa cheltuială pînă 
la malul Argeșului şi apoi noi iarăşi să avem a le aduce cu pluta pînă la satul 
Prisiceni (jud. Ilfov), pe apa Argeşului“ 4%. 

Continuind cronologic problema  pavajului din București, aflăm că 
în urma focului care s-a întimplat în primăvara anului 1823 pe Podul Șerban 
Vodă, în afară de casele care au fost mistuite pînă la pămînt, focul fiind mare, 
a ars o bună parte și din pavajul de lemn „de au ajuns acum acest pod în 
stare încît nu mai este cu putință a trece om nici călare, nici pă jos“. 

Constatind acest neajuns, marii boieri, în frunte cu mitropolitul Grigore, 
roagă pe domn să dea „luminată poruncă“ vistierului Grigore Romanit, eforul 
Casei podurilor, să înceapă fără întirziere, în maximum patru zile, refacerea 
podului pentru care trebuie 919 podine şi 150 urşi. 

În anaforaua înaintată ei mai spun că acest pod al lui Șerban Vodă, 
fiind unul dintre podurile cele mari ale politiei, „este grabnică şi mare trebuința 
a să drege la loc, după cum au fost şi a nu sta stricat ca unul ce este mult 
trebuincios nu numai pentru trecători ci și pentru oroşenii ce li s-au ars bina- 
lele ca să poată a-și căra trebuinciosul material şi să aibă vreme acum, în 
primăvară, a-şi preinnoi casele, ca nu întirziindu-să să-i apuce iarna cu bina- 
lele neisprăvite“ 4. 

La 27 octombrie 1823, marii boieri, printr-o anafora prezentată domnului, 
propun ca pavarea cu lemn a uliței ce pornește de la poarta de sus a Curţii 
Vechi pînă la Butuc (în apropiere de Podul Șerban Vodă), să se facă cu bani 
de la Eforia Casei podurilor „ca un pod ce este și acesta pod domnesc în rin- 
dul celor patru poduri mari ale politii“ 48 și nu prin contribuţia mahalagiilor, 
cum arată vistierul Romanit, eforul podurilor. 

În același an, 1823, se propune ca mahalagiii ce locuiesc pe uliţa ce merge 
spre Școala domnească (Sf. Sava) să repare podul stricat, cu cheltuiala lor 
şi cît mai în grabă, iar șanțul de scurgerea apelor de acolo şi de pe alte două 
ulițe să se faca prin curtea şcolii „pe unde altădată n-au mai fost“ 49, acesta 
însa cu cheltuiala stăpinirii, adică a Casei podurilor. 

Și fiindcă Podul Mogoşoaiei era, probabil, cel mai stricat și se cerea ca 
acesta să fie mai întii refăcut, boierii efori ai Casei podurilor, la 1 august 1823, 
arată domnului că s-au înțeles cu inginerul Freiwald și arhitectul Hartel 
(Harting) să facă din nou acest pod, de la casa logofătului Dinicu Golescu 
pînă la capăt, cu tot materialul antreprenorilor, la preţul de 145 taleri pentru 
fiecare stinjen domnesc. * 

Cei şapte mari boieri ai Casei podurilor (Constantin Creţulescu, Istrate 
Creţulescu, Scarlat Grădişteanu, Dimitrie Bibescu, Barbu Văcărescu, Con- 
stantin Bălăceanu, loan Știrbei) propun ca pavajul să fie făcut cu podine care 
să aibă pe toate feţele grosimea unei palme domneşti şi fiecare să fie bine 
„Dărduită pă aţă“. Să se scoată de sub vechiul pavaj tot noroiul și „pămîntul 


« I. Cojocaru, Documente privitoare la economia Țării Românești, 1800—1850, 
Bucureşti, 1958, vol. I, p. 239. 

€ George Potra, op. cit., vol. II, 1821—1848, București, 1975, p. 93. 

« Ibidem, p. 140—141. 

« Ibidem, p. 139. 

cel umblat, ca să rămiie numai pămînt sănătos“, Toată umplutura să fie 
făcută cu pămint galben bine bătut cu maiul „ca să se întărească, a nu ră- 

înea afinat să să lase podinile în jos şi să să scobirdeze“, Podinile să fie 
bine încheiate, cu legătură, şi „prinse cu cuie țapene și groase pă amindouă 
marginile podului, ca să nu să salte podinile“, 

Podirea să se facă „după meșteșugul ingineresc“ şi să i se facă scobo- 
rișuri la cele şapte locuri indicate, ca atunci cînd plouă să se scurgă apa repede 
să nu stea băltită deasupra. 

Marii boieri mai propun ca pe lingă vistierul Grigore Romanit, eforul 
Casei podurilor, să se mai numească încă un boier „de starea dintii“ ca im- 
preună să verifice ca lucrarea să se facă conform contractului, atit în ceea ce 
priveşte materialul cît şi manopera. „lar făcindu-să vreun cusur, ori cu pu- 
tere de podini mai subțiri, sau la celelalte cite se legară înaintea noastră, să 
aibă dumnealor a da seama înaintea mării tale“ 50, 

Rămine numai, dacă se va aproba ca, antreprenorii să facă contract și 
să prezinte un chezaș „neguţător raia pămiîntean“, sigur și vrednic, 

Avem convingerea însă că deși s-a dat cuvenita aprobare de către domn, 
lucrurile au întirziat, pavarea cu lemn a Podului Mogoșoaiei nu s-a făcut în 
cursul acestui an, iar după o altă chibzuire, a domnului împreună cu boierii 
Divanului, s-a hotărit ca acest pod precum și celelalte să se paveze cu piatră, 
oferind o altă durabilitate, așa cum vom vedea în cursul acestei prezentări, 


Pavaje de piatră, Cu timpul, stăpînirea, adică domnul şi marii boieri, 
văzind că nici soluţia pavării cu lemn nu este practică, fiindcă în special, pe 
timp de ploaie, circulaţia era greoaie şi de multe ori chiar imposibilă, s-a gîn- 
dit să paveze cu piatră străzile principale, adică cele patru mari poduri, uli- 
tele din zonele comerciale, precum și locurile din faţa edificiilor publice şi a 
caselor marilor boieri. Îndemnul acesta le-a venit, poate, și din faptul că mulţi 
boieri și mari negustori, între 1821 și 1822, fiind refugiaţi la Braşov, au văzut 
străzi frumos pavate cu piatră, cu scurgerea apelor și curățenie þună, iar ora- 
şul cu un aspect civilizat, ceea ce orașului Bucureşti îi lipsea. 

Datorită celor de mai sus, după sfirșitul epocii fanariote, odată cu veni- 
rea din nou pe tronul țării a unui domn pămintean, în persoana boierulu: 
Grigore IV Ghica (1822—1828), în edilitatea orașului începe o nouă perioadă, 
pavarea cu piatră. Cum însă în acea vreme nu aveam arhitecţi şi inginer: 
băștinași, s-a făcut apel la trei străini veniţi în ţară, poate din Austria, cu 
gind de pricopseală. 

Astfel, la, 1 aprilie 1824, domnul Grigore Dimitrie Ghica întărește con- 
tractul încheiat între stat şi inginerii Freiwald şi Harting pentru pavarea cu 
piatră a celor patru poduri mari (Mogoşoaia, Șerban Vodă, Caliţei, Tirgului de 
Afară), plus podul din Curtea Veche de la poarta de sus pînă la cea de jos, 
precum și construirea podurilor propriu-zise (Beilic, Caliţei, Zlătari) peste riul 
Dimboviţa şi unul peste rîul Colentina, lingă mănăstirea Plumbuita, 

În contractul lor, semnat drept chezaș de Iorgache Deşliu fost mare 
clucer, cei doi antreprenori își iau angajamentul să facă pavajul orașului „cu 
piatra ce se va găsi cea mai bună şi mai tare în munţii Ţării Româneşti și 
mai bun decit cel care este făcut în cetatea Braşovului, făcindu-l cu toată 
orinduiala după meșteșugul ingineresc şi arhitectonicesc“, 

În cele 19 puncte ale contractului se arată cum vor decurge toate lucră- 
rile de la început pînă la terminarea lor, în decurs de zece ani, precum şi obli- 
gațiile lor faţă de stat, cît şi alè acestuia faţă de ei, 


50 Ibidem, p, 121—122, 

Conform punctelor amintite lucrările se vor face după cum urmează: 

— nivelarea terenului, umplindu-se locurile mai joase, sau săpindu-se 
cele ridicate 

— săparea pămintului „putred“, pină se va da de pămint „viu“ 

— în locul pămîntului nefolositor şi dus în diferite părţi, în afară de 
oraş, se va aduce pămînt galben care se va bate bine cu maiul 

— apoi se va pune nisip şi moloz cit va fi necesar 

— după aceea se va face caldarimul de piatră 

— în toată lungimea pavajului se va face canal de zid, dedesubtul cal- 
darimului, adinc de 6—8 palme şi lat de 4—6 palme, cu boltă solidă deasu- 
pra, de cărămidă 

— la casele de pe aceste străzi „să nu să pricinuiască vreo zminteală sau 
vreo schimonoseală la ulițele de alături ce dau într-aceste patru poduri“ 

— apa rezultată din ploi vor face să se scurgă în Dimboviţa sau în dife- 
rite Jocuri spre a nu se face „stricăciune şi pagubă celor cu casele dimprejur“. 

— „pămîntul ce-l vom săpa, din aceste mai sus arătate poduri, să avem 
a-l căra şi a-l lepăda dinafara oraşului, cu carăle noastre“ 

— la capetele celor patru poduri, pe un anumit număr de stinjeni fixat 
în contract, vor face în continuare şosele de şase stinjeni lățime, așternute, 
cu pietriş, avind pe margini șanțuri îmbrăcate cu brazde de iarbă 

— în fiecare an vor pava circa 400—500 stinjeni, în lungime 

— toată lucrarea se obliga s-o facă în termen de zece ani şi atunci vor 
preda întreg pavajul, în starea cea mai bună, iar dacă li se vor da bani mai 
inainte, se vor sili să-l facă în opt ani 

— în timpul celor zece ani, curăţatul de noroi sau eventualele strică- 
ciuni de caldarim intră în facerea şi cheltuiala lor 


— piatra şi toate celelalte materiale de care au nevoie, să fie liberi a 
le descărca şi depozita oriunde vor găsi „maidane şi curţi cu locuri slobode“ 
(neîngrădite), fără te a plăti nici o chirie proprietarilor acelor locuri 

să li se dea 4 cai de poştă „cu plata ugeritului de la noi“ ca să poată 
călători în oraș şi în diferite părţi ale ţării 

— dregătorii ţării, de care depind lucrările lor, vor fi obligaţi să le dea 
„tot cuviinciosul ajutor spre a împlini şi a săvirşi“ tot ce au de făcut 

— vor respecta contractul întocmai, au dat chezaş pe Iordache Deșliu 
fost mare clucer „raia pămiîntean, vrednic dă credinţă şi primit stăpinirii“ 

— pentru tot materialul şi manopera lor, stăpinirea se obligă să le dea 
pe timp de 12 ani tot venitul Casei podurilor, adică 115 000 Jei pe an, cite 
28 750 lei la fiecare trimestru 

— li se mai dă, pentru curăţatul podurilor de noroi, drepturile bănești 
a 80 de scutelnici, socotindu-se cite 60 lei de fiecare în două rate, 

Contractul fiind făcut „prin sfat de obşte şi cu a tuturora voinţă (toţi 
marii boieri din Divan în frunte cu mitropolitul Grigore), întărit cu pecetea 
şi iscălitura domnului „de aceia să n-aibă voie, nici putere stăpinirea a mai 
strica, sau a mai schimba această legătură pină la împlinirea sorocului de 
mai sus“ 51, 

Conducerea şi lucrările de pavare de către aceşti antreprenori (Freiwald 
şi Harting), cu toate că a fost superioară celei de mai înainte, nu o socotim 
totuși complet satisfăcătoare, iar proprietarii de pe aceste artere de circula- 
ție au avut mari neajunsuri din partea lor.* 


5 Ibidem, p. 145—150. 

Cu tot angajamentul ce făcuseră în contractele lor, că vor aduce pămint 
galben, sănătos, din afara orașului și că vor astupa gropile, potrivind pămîntul 
la loc, ca să nu pricinuiască stricăciuni şi supărare proprietarilor respectivi, 
ei se gîndesc că-i mult mai ușor și mai avantajos să-l aducă din cuprinsul ora- 
şului, din anumite locuri pe care le socoteau fără stăpin și că nu le va cere 
nimeni socoteală, dar s-au înșelat, bineînțeles după ce au scos o mare canti- 
tate de pămint de acolo. 

Faptul acesta a fost descoperit, iar cinci mari boieri (Constantin Bălă- 
ceanu, Theodorache Văcărescu, Şcarlat Grădișteanu, Alexandru Ghica și 
Dimitrie Ralet), la 27 septembrie 1826, prin anafora arată domnului că antre- 
prenorii caldarimului de piatră nu-și respectă obligaţiunile ce şi-au luat prin 
contract. Ei scot pămînt sănătos din Curtea domnească cea arsă, unde au 
făcut nişte gropi foarte mari. Datorită acestui fapt, suprafaţa terenului este 
schimbată cu totul, iar gropile pot să slăbească zidurile caselor domnești și 
temeliile bisericii * de acolo „ce n-au apucat să să săvirșească'. 

Acest loc fiind „obștesc al ţării“ și poate folositor în viitor, boierii roagă 
pe domn să dea ordin să se interzică cu totul luarea de pămînt de acolo, gro- 
pile să fie acoperite, iar pămîntul ce vor aduce „să-l bată bine pănă în lumina 
locului ca să-și vie curtea în fiinţa ce au fost dintr-nceputit 52, 

Contractul făcut cu Freiwald și Harting prevedea că au voie ca pămin- 
tul ce-l vor scoate pentru aliniere, nivelare sau netrebnic, să-l depoziteze prin 
curțile locuitorilor, răminind ca mai tirziu să-l ridice și să-l ducă în afara 
orașului. Desigur că de cuprinsul acestui contract, nu ştiau locatarii respec- 
tivelor străzi şi mulți dintre ei, care aveau curțile îngrădite, închideau porţile 
şi nu dădeau voie să se depoziteze pămînt pe locurile lor. 

Antreprenorii plingindu-se de acest neajuns, domnul este de partea lor 
şi arată că felul de comportare al acelor proprietari este împotriva „obșteș- 
tilor trebuinţe şi ale fiecăruia în parte“ şi, la 8 iulie 1826, dă ordin marelui 
spătar să aducă la cunoștința proprietarilor că n-au voie să închidă porțile, 
fiind obligaţi să lase să se depoziteze pămint în curţile lor. „Iar cînd și după 
această poruncă va îndrăzni vreunul din oamenii stăpinilor acelor case ca să 
închiză ziua porțile spre zăticnirea căratului pămintului, numaidecit pe acel 
împotrivă următor să-l pedepseşti cu bătaie în jalangă, chiar acolo în fața locu- 
lui, dinaintea acelei porţii! %. 

Erau şi cazuri însă cînd drumul fiind prea îngust, trebuia să se lărgească, 
iar dacă erau case care împiedicau acest lucru, ele trebuiau dărimate sau mutate 
din acel loc în altă parte, ceea ce nu era foarte greu, deoarece construcţiile 
mai ales cele mărginaşe, în majoritatea lor, erau făcute din lemn. Bineiînţe- 
les proprietarilor li să dădea o despăgubire, după o prealabilă preţuire la fața 
locului de către o anumită comisie. 

Așa este cazul întîmplat în vara anului 1826. Şocotindu-se atunci că 
Podul Șerban Vodă trebuie înainte de a fi pavat cu piatră să fie aliniat şi 
lărgit, s-a aprobat, după cererea vornicului Dimitrie Bibescu şi a celorlalți 
boieri care au înaintat anafora către domn, să se mute de pe locul unde se 
va tăia dealul o prăvălie acoperită cu olane şi o casă acoperită cu paie, amin- 
două de lemn: Drept despăgubire se dă proprietarilor 250 de taleri spre a-şi 
muta casele în alt loc, unde vor găsi ei mai nimerit. Aceste construcţii, se 
aflau puţin mai sus de locul unde se află acum liceul „Gh. Șincai“. 


* Biserica neterminată a fost dărimată mai tîrziu cînd a fost construită cazarma 
„Alexandriati și mai apoi şi Arsenalul armatei. 

52 Ibidem, p. 262. 

% Ibidem, p. Aoi oss, 

Și pentru ca lucrul să se facă fără intirziere, se cere ca prin mumbașirul 
marelui spătar să se facă mutarea caselor cît mai în grabă „pentru a puţea 
să lucreze orînduiţii contraccii caldarimul ce este să-l facă pă acolo“ 54, 

Freiwald, în răstimpul menţionat în contract, nu se ocupă exclusiv 
numai cu executarea pavării celor patru mari poduri. El se angajează în acest 
timp să facă caldarim de piatră şi pe alte uliţe, plătindu-i-se de către respec- 
tivii boieri, neguţători şi mahalagii ce erau proprietari pe acele străzi. 

Un astfel de caz ni-l înfățișează contractul din 13 septembrie 1826 pe 
care il face cu boierii și locuitorii de pe Podul Colţei, înlocuind vechiul pavaj 
de lemn, care ajunsese într-o stare foarte proastă, cu un caldarim nou de 
piatră. 

Trebuie să precizăm însă că Podul Colţei nu avea același traseu cu strada 
sau bulevardul Colţei de mai tirziu. La acea dată, această uliţă începea de 
lingă Podul Mogoşoaiei, de unde se întretaie acum str. Boteanu cu str. Oneşti, 
urma traseul pe lingă casele boierilor Corneşti (pe locul hotelului Union), apoi 
actuala str. Biserica Enei, prin fața caselor vistierului Ioan Hagi Moscu şi 
a spitalului Colțea, ajungind şi cuprinzind Hanul Colţei şi Carvasaraua (loca- 
lul Vămii) adică pînă la str. Doamnei de astăzi, în vecinătatea caselor vorni- 
cului Grigore Băleanu, distruse de un incendiu pe la jumătatea secolului 
trecut. 

Contractul prevedea eșalonarea lucrului în felul următor: scoaterea 
pămîntului şi „gunoiul cel puturos“, punindu-se în locul lui nisip și „pămînt 
sănătos“, apoi să se facă caldarim de „piatră zdravănă“ care pînă la doi ani 
să nu sufere „nici un fel de zminteală“, obligindu-se arhitectul Freiwald să 
mu facă nici un fel de supărare sau neajuns vreunui cetățean din acea mahala. 

Jumăţate din pavaj, circa 190 stinjeni, îşi ia angajamentul să-l facă cel 
mai tirziu pînă la sfîrşitul lunii octombrie, ajungind cu el pînă la poarţa vis- 
ţierului Moscu, iar cealaltă parte să o înceapă în primăvară, de îndată ce vre- 
mea va permite. 

Tocmeala a fost ca să i se plătească 120 lei pentru fiecare stinjen de cal- 
darim, ceea ce totaliza 22 800 lei, din care 15 000 lei la început, iar restul 
la terminarea lucrului. Se învoise de asemenea, ca în afară de această sumă, 
să i se dea podinile și întreaga cherestea a vechiului pod din care, ca un fel 
de hatir, va face reparația pavajului de lemn de pe lingă Hanul Colţei. 


La acest contract pune ca garant, un om cu trecere, dar cu nepotolhtă 
poftă de înavuțţire şi care se amesteca în orice afacere de unde avea de ciş- 
țigat, mai ales cînd nu depunea nici un fel de capital. Esţe vorba de clucerul 
Nicolae Trăsnea, fost epitrop al spitalului Pantelimon și la acea dată epitro- 
pul spitalului Colțea, care semnează în josul contractului în felul următor: 
„Numai pentru bani de-i va minca dumnealui sior Fraivalt sănt răspunzător. 
Chezaș pentru acei bani ce-i va minca, iar pentru altcevaşi amestec nu am, 
nici ca să fiu întrebat de cinevași“ 5, 


Dar şi împotriva acestei lucrări, neexecutată conform contractului, 
găsim o reclamaţie, din 24 iulie 1828, către Divan a boierului Consţantin 
Suţu, proprietarul frumoasei clădiri unde în prezent este sediul Muzeului de 
istorie şi artă a municipiului București. 

În jalba sa, el spune că, întorcîndu-se în Bucureşti, de pe unde fusese 
plecat, a consţatat că scurgerea apei de pe caldarimul de piatră ce s-a făcut 
și prin faţa casei sale, a fost îndreptată de Freiwald prin grădina sa, cu toată 


54 Ibidem, p. 253—254. 
35 pice p. 261—262, 

intervenţia făcută la timp de polcovnicul Hristache „omul casei mele“ şi cu 
tot ordinul pe care l-au dat marii vornici ca apa să se scurgă prin altă parte. 
După hotărirea dată, apa trebuia să se scurgă „pă uliţa ce merge tot pă lingă 
îngrădirea caselor mele, spre Moruzoaia“, adică pe actuala stradă Ion Ghica, 
spre Hanul Șerban Vodă (Banca Naţională) și de acolo în jos spre actuala 
str. Smirdan să se verse în Dimboviţa. 

Apa intrată în curte, mai ales în urma unei ploi mari — spune el — i-a 
inundat grădina pătrunzind în pivnițe pînă sus, de unde abia a fost scoasă în 
întregime după o lună de zile. Scurgerea apei i-a stricat pomii, dar mai grav 
este că prezintă „pericolon“ de a i se dărima casele. 

Și apoi, spune Constantin Suţu, antreprenorul „în contractu ce au în- 
cheiat cu ţara pentru facerea cu piatră a podurilor celor mari domnești, să 
coprinde ca să nu aducă cea mai mică vătămare la vreo casă a cuivași, cu 
facerea acelor poduri, cu cît mai virtos la facerea podurilor prin mahalale care: 
este cu cheltuiala noastră“ 5%, 

Pe baza acestei reclamaţii Divanul țării a dat dispoziţie marilor vornici 
să cerceteze pricina prin zapciul hătmănesc. Nu cunoaştem cum s-a rezolvat 
acest neajuns şi care a fost urmarea. 

Pentru îndreptarea Podului Mogoșoaiei, cu ocazia executării pavajului 
de piatră de către arhitectul Freiwald, marii boieri, în mai 1826 cer domnului 
Grigore Dim. Ghica să aprobe şi dispună ca Cleopatra Ghica să dărime un 
zid de la casa ei care a fost făcut în vremea lui Caragea Vodă cînd a făcut 
Curte domnească acolo. Se cere acest lucru pentru a se face alinierea străzii, 
cu atit mai mult că zidul care împiedică este „crăpat, povărnit și slab dă tot, 
fără dă nici o tărie, carele poate să cază de la sine, să facă vreo primejdie“ 57. 

Se cere de asemenea ca șanțul de scurgerea apei, din această parte a 
uliţei, să se facă ghizduit, acoperit cu scînduri şi cu pămint și să meargă la 
vale prin curtea vornicesii Andreiana Corbeanca. 

La 27 martie 1827, în reclamaţia înaintată de contraccii pavajului, la 
care se adaugă şi aceea a vornicului Bibescu supraveghetorul lucrărilor, se 
arată că la capetele marilor drumuri, unde s-au făcut șosele cu nisip și brazde 
de iarbă pe margini, porcii locuitorilor mahalagii au rimat nisipul făcînd gropi, 
iar oamenii aruncă gunoi „lături şi alte murdalicuri“ 58 care pricinuiesc putoare 
şi „vătămarea sănătăţii norodului“, iar contracciilor cheltuieli „zadarnice“. 

Drept urmare, domnul Grigore IV Ghica, poruncește marelui spătar al 
orașului să aducă la cunoștința locuitorilor, cu toată severitatea, că nu au 
voie să-și lase porcii liberi şi nici să mai arunce lături și tot felul de gunoaie, 
iar cei care nu vor respecta aceste dispoziţiuni vor fi pedepsiţi și obligaţi e 
repara toate stricăciunile. 

Între 1830 şi 1831 s-au pavat cu bolovani de rîu mai multe străzi din 
centrul comercial al orașului, totalizind 4500 stinjeni pătrați. Antrepriza a fost 
executată de un oarecare Popovici, iar plata s-a făcut de către locuitorii ace- 
lor străzi, revenindu-le între 9—10 lei stinjenul pătrat. 

Profilul străzilor, la acea dată, era concav, cu scurgerea apelor pe mij- 
loc. Nu existau nici trotuare, nici borduri, iar pavajul, ca şi cel de lemn, se 
întindea de o parte şi de alta, pină la marginea construcţiilor sau a locurilor 
virane, 

După 1834, cînd se înființează Biroul pavajelor, profilul străzilor se 
face convex, iar scurgerea apelor de ploaie nu mai este pe mijloc, ci pe mar- 





5 Ibidem, p. 320—321. 
5? Ibidem, p. 243—24h. 
se Ibidem, p. 271—272. 

gini. De aici înainte pietrele de rîu se vor așeza pe un strat de pietriș, avind 
deasupra un înveliş de nisip de circa 5 cm grosime. După ce se aranja piatra 
în muche, se bătea bine cu maiul (care, pentru a avea o putere mai mare de 
batere, partea inferioară era înfășurată într-o garnitură grea de fier) apoi se 
„ aşternea un strat subțire de nisip. 

De la 1834 încoace, antrepriza pavajului nu se dădea decit acelora care 
depuneau o garanţie de 5% sau 10% din valoarea lucrărilor, plus arătarea, 
printr-un certificat dat de comisia sectorului respectiv, de evaluarea averii 
mobile şi imobile a solicitantului. Licitaţiile se făceau prin baterea tobei, 
iar mai tirziu prin anunţuri afișate sau prin publicarea lor în Monitorul ofi- 
cial. 

În 1835, Blaremberg *, inginerul statului, propune pavarea din nou a 
celor patru străzi principale (Mogoşoaia, Șerban Vodă, Tirgul de Afară și 
Calicilor sau Caliţii), dar nu cu piatră de riu, ci cu piatră cioplită, cubică, de 
gresie sau granit, extrasă din Munţii Carpaţi. Atunci se anunţă, pentru prima 
dată, că este nevoie să se facă trotuare pe marginea străzilor pentru circulaţia 
şi siguranța pietonilor. 

Neexistind cariere de piatră, iar pavajul trebuind să se facă cit mai 
repede, deoarece cel mai vechi era foarte deteriorat, s-a făcut tot cu piatră de 
riu. Și așa s-a continuat și pentru celelalte străzi pînă la începutul celei de 
a doua jumătăţi a secolului. Singura inovaţie în această perioadă a fost cilin- 
drarea străzilor pietruite cu un compresor cumpărat din Germania, prin 
1845. 

Lucrările de pavare ale lui Freiwald şi Hartel, începute sub domnia lui 
Grigore Ghica, au continuat și în timpul generalului Pahlen, iar la 1830 con- 
struirea pavajului pe anumite străzi principale s-a adjudecat pe seama lui 
Ştefan Meitani pentru suma de 140 000 lei vechi. 

Pentru supravegherea și controlul lucrărilor, generalul Kiseleff a numit 
o comisie edilitară alcătuită din: Al. Filipescu, colonelul Banov, Constantin 
Cantacuzino, Barbu Știrbei, medicii Constantin Estiotu, G. Grunau și inginerii 
Hartel şi Ott. 

Mai apoi, prin ' Regulamentul Organic s-a hotărit ca pavajul Capitalei 
să se facă în patru ani, iar cetăţenii să contribuie proporţional cu fațada pro- 
prietarilor. Atunci, multe fundături și ulițe mici — un adevărat labirint — 
au fost desființate, iar străzile noi au fost în așa fel croite încit scurgerea apelor 
prin canale să se facă cu ușurință. 

Lărgimea străzilor a fost fixată la 6 stinjeni, iar matca Dimboviţei la 
10 stinjeni lățime, cu obligaţia ca, prin adjudecare, contracciul să o curețe 
de la casele lui Procopie (cam de pe la Facultatea de Drept și Operă) pînă la 
morile de la Vitan. 

Pentru scurgerea apelor se vor face șanțuri şi canale, iar gurile lor vor 
fi acoperite cu grătare de fier. 

Dar cu toate că oficial și prin lege se hotărise, obligatoriu, contribuţia 
bănească a locuitorilor, erau şi unii cetățeni răi platnici, circotași, care chiar 
atunci cînd plăteau toţi ceilalți de pe strada respectivă, refuzau sub pretext 
că n-au fost prezenți cind s-a făcut măsurătoarea prin faţa curții lor şi au fost 
încărcaţi la socoteala banilor ce trebuiau să dea. 

Un astfel de cetățean este și cămărașul Iancu Ghica de pe Podul Mogo- 
şoaiei căruia Sfatul orăşenesc, la 1 iunie 1835, îi răspunde că de două ori s-a 


* Vlad mir Blaremberg, de orisine belgian, stabilit în Muntenia în 1828; colonel, 
ofiţer în armata ţaristă, cu care a venit în Principate; şef inginer al Statului şi inspector al 
Domeniilor; căsătorit cu Profira, sora domnului Alexandru Dim. Ghica. 

făcuţ, măsurăţoarea de arhițectul orașului și țọți propriețarii au fọsț anunțați 
din ţimp, iar acum nu mai esțe cazul să se mai facă încă ọ daţă, fiindcă „să 
socoțeșțe de prisos a să mai face și altă măsurățoare, fără a fi vreo dovadă 
că aceasță măsurățoaţe esțe greșiță“ 58, 

În consecinţă, Consţanţin Suţu, preşedintele Sfaţului orăşenesc il pọf- 
țeşțe [?] să plățească suma de 724 lei penţru cei 93 sținjeni păţraţi de pavaj 
care trebuiau să se facă prin fața proprieţăţii lui. 

Drept urmare, Iancu Ghica este obligaţ să dea suma de mai sus in mina 
polcovnicului Cosţi însărcinat cu sțringerea banilor şi asțfel problema ia 
sfirşit, prin execuţarea pavajului de piaţră. 

În vara aceluiaşi an, propriețarii de pe uliţa care porneşte din Podul 
Calicilor (Calea Rahovei) spre casele boierului Dudescu doresc să li se paveze 
strada cu piaţră. În legăţură cu cererea lor, Sfaţul orăşenesc arață Departa- 
mențului Marii Vornicii că a făcut măsurățoarea locului, iar cețăţenii s-au şi 
înţeles cu Dumiţru Hioţu să le facă pavajul cu 31 lei sținjenul păţraţ, în care 
preț intră și facerea unei bolte pe deasupra șanțului mahalalei ce trece pe 
acea uliţă. Se cere cuvenita aprobare ca să se poată face pină vara urmă- 

are“ 80, 
A În legătură cu celelalțe pavaje care s-au făcuț în Bucureşţi, consțațăm 
ọ serie de nereguli ațiț din partea conţracciilor, care de multe ori erau de neam 
străin, cîţ și din partea Sfaţului orășenesc unde, probabil, unii membri erau 
înțr-o combinaţie bănească cu respectivii anţreprenori, fiindcă alţiel nu s-ar 
fi puţuţ, ajunge la siţuaţii de grea nemulțumire, împotriva cărora reclamau 
locuiţorii anumiţor uliţe. 

Așa esțe cazul mahalagiilor de pe ulița Arhimandrițului (numiţă mai 
tirziu Sf. Apostoli) care încă din primăvara anului 1834 au sţrins bani pentru 
înlocuirea pavajului de lemn, stricaț, cu pavaj bun de piaţră. Banii i-au daț 
Sfaţului orășenesc, iar acesța a făcuţ conţracţ cu anţreprenori greci care nu 
şi-au respectaţ, obligaţiile și nici cetăţenilor respectivi nu li s-a daţ o copie a 
conţractului ca să vadă cum a îost înţelegerea. 

În reclamaţia lor ce fac către domn, la 27 octombrie 1836, ei cer să se 
dea poruncă unde ţrebuie, ca să oblige pe contractii a face pavaj de piaţră cum 
trebuie și şanţ de scurgere, precum şi a-l ţermina cit mai repede, fiindcă ei 
au plățiţ să scape de noroaie și să înfrumuseţeze acea parte a orașului, nu să 
aibă un pavaj mai prost decit cel de lemn, pe care l-au avuţ înaințe. 

Ei spuneau că Sfaţul orășenesc n-a verificaţ, deloc cum se săvirşeşte 
lucrarea, iar anţreprenorii în loc să sape „pămințul cel puţred“ şi să-l ducă 
deparțe, au pus peste el păminț galben pe care l-au bătuţ foarte puţin, așţer- 
nind deasupra un sțraț prea subţire de nisip; pietrele aduse n-au fos nici 
mari, nici sănățoase. Lucrul nu l-au terminaț la timp şi de mai mulț de un 
an nici n-au mai daţ, pe acolo, lăsind nenumărate gropi, iar în ţimpul ploilor 
apa din ele nu se poate scurge în Dimboviţa, fiindcă n-au făcuț șanț, „incit 
bunul Dumnezeu știe ceia ce am păţimiț aţit noi cîţ și ceilalţi trecătọri, pră- 
pădindu-ni-să calești, căruţe şi cai, precum și cară cu boi ale ţăranilor ce 
din neştiinţă treceau pe aceasță uliţă. În loc de a ne face un lucru temeinic, 
împoţrivă și-au bătuţ joc de uliţa și de casele noastre, făcînd un caldarim 
de toț prost şi de nimic, încîţ să dorim din ţoț suflețul nostru de podul cel 
de lemn care l-am avuț dintiiași dață“ €1. Bălţile cu apă sțătută şi norgaiele 
provoacă mirosuri grele şi vațămă sănătatea familiilor. 

59 Ibidem, p. 425—426. 


50 Ibidem, p. 426—427. 
si Ibidem, p. 429—430. 

Roagă stăruitor pe domn ca să dea ordin să li se facă caldarimul şi 
șanțul, cît mai repede, pentru a scăpa de boli şi de primejdii. 

Este de mirare cum în acești ani se fac pavaje proaste, nerespectindu-se 
condiţiile şi obligaţiile din contract şi mai cu seamă cînd Freiwald, numit 
de Sfatul orășenesc, a fost supraveghetorul lucrărilor pînă în 1841 cind în 
docul lui a fost numit Iosif Raschek „Staatsingineur und Nivellant“ 82, 

Începînd din 1841, Freiwald nu se mai ocupă sub nici o formă de pavaje, 
ci din banii adunaţi, corect sau incorect, devine proprietarul unei fabrici 5 
de postavuri. 

După cum am văzut din cele spuse mai sus, pavajul numit „sistematic“, 
adică executarea cu piatră cioplită, din gresie sau granit, a fost propus prima 
dată în 1824 de arhitecţii Freiwald și Hartel, dar punerea lui în practică nu 
s-a putut face decit mult mai tirziu. 

În vara anului 1860, primăria oraşului însărcinează pe inginerul 
I. N. Maxenţianu să se ducă pe văile riurilor şi prin munţi, să cerceteze pe 
unde se găseşte cea mai bună piatră pentru pavarea străzilor din Bucureşti. 
Tot acest inginer, constatind că pietrarii de atunci nu sint buni lucrători de 
pavaje, a căutat să formeze „corpuri de pietrari comunali“ români care să 
fie permanent la dispoziţia serviciului tehnic, secţia pavaje. 

Pentru străzile mai îndepărtate de centrul orașului a introdus pavajul 
macadam care se compunea dintr-un strat gros de amestec de nisip cu piatră 
măruntă (sfărimătură), udat și bine bătut cu maiul. Acest fel de pavaj avea 
două avantaje: folosea o bună parte din materialul care pînă la acea dată 
se prăpădea și aducea o mare economie bugetului primăriei. 

Ing. Maxenţianu care avea o viziune completă a diferitelor bogății ale ţării, 
propune Sfatulut orăşenesc și altor instituţii, a deschide cariere de piatră în 
diferite locuri din munţii arătaţi de el. Cheltuielile, spunea el, vor fi relativ 
mici în raport cu marile beneficii ce vor urma pe timp nelimitat. În afară 
-de aceasta, carierele vor da posibilitatea „pentru fiii munţilor României“ 
să se deprindă cu o muncă care poate deveni o bogată industrie a ţării. 

Între 1860 și 1866 s-au pavat cu bolovani de riu cite 50 străzi în fiecare 
culoare (sector), adică în total 250 străzi, ceea ce pentru 20 000 locuinţe 
şi 150 000 locuitori era un început bun şi promițător de mai mult, în viitor. 
“Tot în această vreme, între 1860 şi 1862, s-a făcut, pe porţiuni mici, primele 
pavaje sistematice pe străzile Germană și Franceză (actualmente str. Smirdan 
şi str. 30 Decembrie), cu piatră cioplită, cubică, adusă de la Comarnic și Văleni 
unde s-au deschis primele cariere de piatră, necesare pavării străzilor din 
București. 

Podul sau Calea Mogoşoaiei pe care s-a făcut o canalizare sistematică, 
superioară celei făcută pe străzile Germană şi Franceză, în 1864, între Piaţa 
Victoriei (unde era barieră şi se numea Capul Podului pînă după primul război 
mondial) și Ministerul de Finanţe (azi Muzeul Colecţiilor de artă), a început 
să fie pavată cu piatră cubică de granit și gresie adusă din Scoţia %. 

În zadar a arătat atunci, ing. Maxenţianu, că piatra adusă din Scoţia, 
datorită drumului lung pe apă și pe uscat, costă de două-trei ori mai mult 
decît cea adusă din Munţii Carpaţi. Ea era transportată cu vapoarele pină 
la Brăila și apoi cu șlepurile pe Dunăre pină la Giurgiu sau Olteniţa, și de aici 
cu carele cu boi pină în Bucureşti. 





* Ioan C, Filitti, Domniile române sub Regulamentul Organic, 1834—1848, București; 
1945, p. 498. 

s3 Ibidem, p. 595. 

« P, I. Săndulescu, Istoricul pavajelor bucureștene, București, 1936, p. 41—43. 

În al doilea ind, calitativ, ea epa inferigagă celei din țara noastră, dap, 
probabil, politicienii de atunci amestecați în această afaceţe au avut un avantaj 
substanţial și n-au vrut să accepte propunegile pe care le-a prezentat ing. 
Maxenţianu în raportul său înaintat ppimăţiei Capitalei și Ministerului Lu- 
cpăților Publice, 

Politicienii protestau că nu avem caţieţe, că nu sint fonduţi pentru 
deschideşea lor, că nu sînt lucrătoţi şi unelte şi apoi lucrul cel mai greu este 
că nu avem dţumuţi şi nici mijloace de transport pentru a 9 aduce în Capitală. 

După ce Consiliul comunal, la 24 septembţie 1866, a hotăşit ca artera 
principală a oraşului, Calea Mogoșoaiei, să aibă o lărgime uniformă de 7 m 
carosabil, cu trotuare de 2,20m, iar din Piaţa Constantin Vodă (Palatul 
Poştelor) pină la palatul domnului, lărgimea caposabilă să fie de 8m, s-a 
început pavarea cu piatră din Şcoţia. Deoarece însă (alea Mogoșgaiei făcea 
parte din cele patru mapi aptere de circulație, lucrarea a trebuit să ọ facă 
Ministepul Lucpăşilor Publice, iar acesta a dat executarea pavajului unei firme 
creată ad-hoc, — „Fătu și Dimitpie A. Qantacuzine“ — , cu obligaţia ca 
lucrarea să fie executată pină la 6 august 1867. 

Devizul lucţărilor de canalizare și pavare a Găii Mogoşoaiei, între Piaţa 
Victogiei şi Ministeţul de Finanţe, pe 963 m liniaţi, eșa în valoare de 1 300 000 lei 
din care antpeprenoţii de mai sus au executat lucpăşi în valoare de 600 000 lei, 
ajungindu-se la un preț de cost, după calculul şi referatul lui Ion Ç. Capşa, 
de 72 lei mè, 

Executarea lucpăşii nefăcindu-se însă conform înțelegeşii, Consiliul 
comunal, în ședința din 22 august 1868, în upma propuneţii făcută de con- 
silierii Gh. Petrescu şi Pană Buescu, a decis de a se pezilia contractul, fapt 
confirmat şi de Ministepul Lucrărilop Publice la 3 decembrie 1868. 

În cuşsul acestui an s-a mai pavat cu piatră din Şcoţia şi porţiunea dintre 
str. Nouă (azi Edgar Quinet) pină la palatul domnului. Mai apoi, primăţia 
a pus la licitație pestul de canalizare și pavare a Căii Mogoşoaia. La licitația 
din 2 mai 1869 din cei doi ofeptanţi care s-au prezentat, numai unul Șoşs 
avea garanţia cerută, angajindu-se să facă lucrarea cu un scăzămint de 1%, 
din prețul devizului. După 3 zile, un gapecaţe Asanache Pamfiliu a prezentat 
Q ofertă cu 1,5% sub deviz, dap nici cu acesta nu s-a încheiat contract, de 
executare a pavajului, fiindcă în ședința Consiliului comunal din 26 mai 1869, 
ținută sub președinția primarului Gh. Gr. (Gantacuzino, s-a arătat că nici 
acest preţ propus nu este destul de avantajọs. 

Tot atunci, Gonsiliul comunal a hotăit să se deschidă proces împotriva 
lui Dim. A. Cantacuzino pentru a gestitui Comunei suma de 340 000 lei vechi 
şi să plătească și toate pagubele ce a făcut Qpașului din cauza întirzieţii și 
cahtăţii lucrărilor. 

În concluzie, Consiliul a hotăţit ca pavajul de pe Calea Mogoșgaiei, de 
la palat pînă la Ministepul de Finanţe, să se facă în regie de către primărie, 
tot cu piatră din Şcoţia „ca astfel să se îmbunătăţească mai curind acea parte 
din stradă care acum se află întp-o stare foarte pea“. 

Costul pietrei şi al lucrului s-a plătit din banii ce s-au primit de la 
Ministeţul Lucpărilor Publice. Din aceşti bani, pentru completarea pavajului, 
pe porțiunea mai sus amintită, primăria a cumpărat 500 000 bucăţi piatră 
din Şcoţia, de la o firmă din Birmingham, adusă în ţară de firma „Iọsif Mayers 
din Londya. Cele 750 vagoane de piatră din Şcoţia au fost aduse pină la Brăila 

cu vapoarele: „Catharina“, „Resoloute“, „Estelle“, „Flimby“, „Crisolite“, 
„George Noble“, „Java“ și „Amor“ 6%, 

În 1869, pentru a avea piatră cubică pentru pavarea altor străzi, se 
deschide cariera Gura Beliei (pe Valea Prahovei) care, pină la înființarea 
carierei Turcoaia-Granit, a furnizat cea mai mare cantitate de piatră pentru 
străzile Capitalei, iar pentru ușurarea lucrărilor s-a adus din Germania un alt 
compresor și un concasor pentru spargerea pietrei de riu. 

Cu piatră de granit din Scoţia, în afară de Calea Mogoşoaiei între 1864 
și 1873, s-au mai pavat străzile Academiei, Doamnei, Lipscani și bulevardul 
nou creat în fața Universităţii, construită de arhitectul Alexandru Orăscu 
(1817—1894) care, în 1867, a construit și „Grand Hotel du Boulevard“, cea 
mai mare şi mai frumoasă clădire din Bucureştii acelor vremuri și care în 
zilele noastre a fost renovată. 

După cum vedem din cele de mai sus, canalizarea şi pavarea sistematică 
făcută pe Calea Mogoșoaiei, prima lucrare de proporții care a necesitat o 
cheltuială foarte mare și de care s-a ocupat îndeaproape atit Ministerul Lu- 
crărilor Publice cît și primăria orașului, a durat 8 ani (1864—1872) şi a trecut 
prin numeroase faze discutate controversat în comisiunile ad-hoc ce s-au alcă- 
tuit, cît şi în foarte numeroasele articole ce s-au publicat în ziarele vremii. 

Iată deci, în linii mari, situaţia pavajului în Bucureşti pînă în jurul 
anului 1880. De atunci încoace, treptat-treptat, multe străzi din centrul 
oraşului s-au pavat cu piatră cubică, dar cele mai numeroase, din mahalale 
au fost așternute, chiar și trotuarele, cu bolovani de rîu. 

Un pas înainte în pavarea orașului s-a făcut la începutul secolului nostru. 
Atunci și pină în preajma primului război mondial, Calea Victoriei, o bună 
parte din str. Lipscani și str. Olari (situată între actualul bulevard Gh. Dimitrov 
şi Calea Moşilor) au fost asfaltate. Și tot în această perioadă s-au făcut de probă 
şi trei pavaje de lemn, pe o porţiune din str. Lipscani, pe str. Ionică (azi 
desființată) ce cobora din Calea Victoriei, între palat şi casa Kreţulescu, spre 
str. Ion Câmpineanu şi în întregime pe str. Elena Pherekyde, care lega str. 
Romană (azi M. Eminescu) cu str. Tunari. Pavajul de lemn de pe această 
ultimă stradă a dăinuit pînă după 1940. 

Acest pavaj de lemn, făcut de probă, nu era însă alcătuit ca altădată 
din birne groase de stejar, lungi de 6—8 m, ci din lemne de formă cilindrică, 
cu un diametru de 8—12 cm și lungi de circa 30—40 cm care, așternute vertical 
unul lingă altul pe un strat de nisip, aveau spaţiile dintre ele umplute cu bitu- 
men pentru consolidare. 


Zgomotul și huruitul şinelor de fier cu care erau încercuite roțile 
căruțelor şi trăsurilor cînd treceau pe un astfel de pavaj se pierdea. Acest 
pavaj nu se putea generaliza, fiindcă necesita prea mult lemn, care ar fi 
dus la distrugerea pădurilor și așa împuținate prin vechile pavaje din trecut, 
prin incendierea lor pentru a se obţine cenușă (potasiu) și prin exportul de 
lemn brut în diferite ţări mai apropiate sau mai îndepărtate. 


ALIMENTAREA CU APĂ 
Ce uşor şi comod este astăzi, stai în cameră, la parter sau la etajul al patrulea 
sau al zecelea, învirtești un robinet şi ai apă de băut, curată, limpede, gustoasă 


și în cantitate suficientă pentru baie sau orice altă întrebuințare. Excepţie 


s Ibidem, p. 72. 

au făcut anii cind, din cauza războiului, lipsa şi buna calitate a apei a fost 
resimţită de toţi. Dar, trecînd peste acest neajuns de „moment“, putem spune 
că am avut şi avem apă în cantitate îndestulătoare, bună și la indemina 
oricărui cetăţean al orașului. 

Nu tot așa insă era în trecut. Mi-aduc aminte, în copilăria mea, că în 
mahalalele orașului București, locuitorii nu prea erau îndestulaţi cu atita 
apă, așa cum sint în zilele noastre. În mahalaua Oborului, unde locuiam pe 
atunci (înainte de primul război mondia]), ultima cișmea „publică“ — a 
primăriei — care curgea ziua și noaptea şi de unde putea lua oricine cită apă 
yoia, se afla peste drum de Școala primară „Ferdinand“. 

La acea cișmea, care curgea încontinuu, era o apă rece şi bună iar 
locuitorii din străzile apropiate aveau „abonament“ la ea. Găleţile, doniţele 
şi ulcioarele erau la rînd totdeauna şi duceau spre casele şi bucătăriile oamenilor 
apa cea bună. Și tot acolo, căruțașii și numeroșii țărani care veneau cu lemne, 
fin şi diferite mărfuri în cartierul Obor îşi adăpau caii şi vitele. 

Pentru alte treburi casnice, pentru udatul grădinilor, pomilor și florilor, 
fiindcă pe atunci mai toate curţile aveau grădini, mai mari sau mai mici, 
oamenii întrebuinţau apă din fintini. Și acestea nu erau chiar așa de rare, ci 
la 4—5 curți se găsea cite una şi în special acolo unde se aflau chiriași mai 
mulţi sau vite de adăpat, apa fiind mai mult sau mai puţin bună, după natura 
locului unde era așezată. 

La citeva sute de metri, de cișmeaua amintită mai sus, la întretăierea 
străzii Gura Oborului (strada Mărășești) cu Șoseaua Pantelimon, în faţa 
circiumei lui „Beaşcă“ se afla Pompa de apă, de forma unui chioșc rotund, 
construită din cărămidă roșie, netencuită. Pompa de apă avea citeva mici 
ferestruici pe unde se putea privi afară la jgheaburile-pilnie prin care curgea 
apa în sacale; în interior erau mai multe ţevi şi robinete și un loc liber cît 
putea sta un slujbaș al primăriei care încasa o taxă de nimic pentru apa ce-o 
duceau sacagiui prin mahalale. 

Îmi reamintesc, ca şi acum, de șanțurile mari cu apă din jurul pompei 
și de sacagiii care stăteau la rind să-şi umple sacalele. Acestea nu erau altceva 
decit nişte butoaie aşezate pe un fel de cărucioare între hulubele cărora, de 
cele mai multe ori, un cal bătrin şi costeliv trăgea din greu sacaua ce trebuia 
să intre prin toate fundăturile, destul de numeroase pe atunci şi, din fericire, 
dispărute aproape cu totul astăzi. 

Sacagiul, un bătrin girbov şi zdrențăros, încovoiat.de greutatea celor 
două doniţe mari, distribuia apă prin curți pentru cinci „gologani“ doniţa. 
Cind cineva însă avea nevoie de o saca întreagă, atunci intra la tocmeală cu 
bătrinul sacagiu, căruia trebuia să-i plătească între 80 de bani şi un leu de 
argint pentru o saca. 

Constantin Bacalbașa amintește că în tinereţea lui — 1875 — o saca cu 
apă costa 50 de bani — și aproape nu exista stradă în Bucureşti pe care 
să nu audă sacagii strigind: Apă! Apă! Haap!% 

Aproape mai în fiecare simbătă, aveau loc parastase pentru sufletul 
morţilor şi cu acea ocazie se făceau pomeni şi împărţire de apă. În acea zi 
făceau pomană şi sacagiu împărțind gratuit apa unei sacale, sau două, la 
oamenii săraci, şi chiar la cei mai cu stare, dacă aceştia cereau. 

Dar odată spuse acestea, ne întoarcem cu gindul la vremurile mai 
vechi cînd orașul nu avea nici întinderea nemărginită de acum şi nici con- 
fortul de astăzi. 


s C. Bacalbașa, Bucureștii de altădată, vo}. 1, ediţia II, Bucureșţi, 1935, p. Şi — 5 

Pe atunci, orășelul așezat pe ambele maluri ale rîului Dimboviţa, cu 
toate că n-avea cișmele, nu ducea lipsa apei de băut. Se găseau fintini în mai 
toate curțile și chiar pe la răspîntiile străzilor, făcute de oameni buni sau de 
conducătorii oraşului de-atunci. Unele din ulițele oraşului s-au intitulat multă 
vreme după numele acelor fîntîni. Astfel: Puţul cu zale ; Fintina Boului ; (mai 
tirziu strada Fîntinei, G-ral Berthelot, Alex. Popov, iar azi Nuferilor); Puţul 
cu Plopi, Puţul cu apă rece*; Fintinica etc. 

Ceilalţi locuitori ai oraşului care erau vecini cu albia Dimboviţei nici 
n-aveau nevoie de îintini, luau apă de-a dreptul din rîu. Deși, pe vremea 
aceea apa era mult mai curată, totuşi oamenii nu o întrebuinţau aşa cum o 
luau din rîu; acasă, în hîrdaie mari, o băteau bine cu piatră acră pînă cînd se 
limpezea şi numai după aceea era folosită ca apă de băut. 

Se mai găsesc și astăzi în București persoane în virstă care povestesc 
cum părinţii și bunicii lor luau apă de băut din riul Dimboviţa. Cea mai veche 
mărturie documentară de existența unei fintini în Bucureşti este din 1571 
de la Alexandru Mircea vodă (1568—1577). Acest domn după o pribegie 
foarte lungă, de 34 ani, prin îndepărtata împărăție turcească, a izbutit să 
se urce în scaunul Țării Româneşti. La rugămintea și „învățătura“ boierului 
său Dobromir, mare ban de Craiova, domnul a acceptat să facă o fintină 
publică, desigur tot în București, pe care a pus o inscripție %, săpată în piatră, 
în limba slavonă, al cărui text românesc e următorul: „Cu voia Tatălui și 
ajutorul Fiului şi săvîrşirea Sfintului Duh, amin. Adecă eu, robul stăpinului 
mieu lisus Hristos, lo Alexandru voevod şi domn, care am fost din tinereță 
în pribegie în Țara Arăpească 20 de ani și în Halep [Alep] 14 ani în surghiun, 
cu multe lacrimi și suspine pînă ce mi-a da[t] domnul Dumnezeu Scaunul 
domniei mele, la venirea domniei mele, [și] am dat domnia mea, după învă- 
țătura jupinului Dobromir mare ban de Craiova, să se facă această cișmea, 
ca să fie de pomană domniei mele și părinţilor domniei mele în veci, în anul 
7080 (1582) [recte 1571], crugul soarelui 15, crugul lunii 12, temelia 15, luna 
lui noemvrie 12 zile“. 

După cum se vede cişmeaua era publică, fiindcă nu putea să-i fie de 
„pomană“ lui și părinților lui, dacă apa ei n-ar fi fost la îndemina locuitorilor 
din oraș. 

Dacă toţi domnii şi-ar fi avut sediul în București, desigur am fi avut 
multe mărturii în legătură cu fintinile publice din acest oraş. O parte însă 
din cei care au urmat au făcut astfel de lucrări în orașul Tîrgovişte, unde 
şi-au ales scaunul de domnie. Dintre aceștia amintim pe Petru Cercel, fiul 
lui Pătraşcu cel Bun, care la urcarea pe tron avea planuri mari de refacere 
a ţării. N-a izbutit însă decît puţine lucruri, fiindcă domnia i-a fost de scurtă 
durată (1583—1585). În acest interval el a isprăvit mitropolia din Tirgovişte, 
a ridicat un frumos palat domnesc, a adus apă în oraș pe olane de la depărtări 68 
şi a turnat frumoase tunuri de bronz. 

În ceea ce privește apa, se înţelege că n-a făcut instalaţie numai în 
palatul domnesc, ci, probabil, după cum văzuse în ţările apusene, unde edi- 
litatea era mai înaintată ca la noi, a făcut și citeva fîntîni publice pentru 


* Pină în preajma primului război mondial, pe strada Puţul cu apă rece, unde face 
colţ cu strada Orlando. 

s? Stoica Nicolaescu, în ziarul, „Universul“ din 23 februarie 1932; N. Iorga, Fintina 
lui Alezandru-vodă Mircea, în „Buletinul Comisiunii Monumentelor Istorice“, anul XXVI 
(1933) fascicola 75, p. 32. Ilustraţia inscripţiei se reproduce de asemenea în N. Iorga, 
Ospiti Romeni in Venezia (1570—1610), Bucarest, 1932, p. 104. 

ss Const. Giurescu, Istoria românilor, vol. II, partea I, București, 1937, p. 215. 

nevoia orăşenilor pe care căuta, în special la început, să-i mulțumească şi 
să-i ciștige de partea sa. 

Aceste conducte de apă socotim că n-au fost părăsite mai tirziu, ba din 
contra, mărite, după cum mărite au fost şi instalaţiile băilor ce se găseau 
în cuprinsul palatului domnesc și, poate, chiar şi în celelalte case ale unor 
boieri de seamă. Bănuim că și Matei Basarab — cu priceputa gospodină, 
culta şi oarecum occidentala sa doamnă, în ceea ce priveşte cerinţele vremii —să 
fi făcut un „feredeu“ la curtea domnească din Tirgovişte. N-avem mărturii 
documentare, dar bănuim că nu s-au lăsat mai prejos decit unele familii de 
seamă din Transilvania la care văzuseră astfel de instalații. De altfel nu 
putea rămine în urma vecinului său din Moldova. La Iași, încă din prima 
jumătate a secolului al XVII-lea, domnul Vasile Lupu clădise o baie publică, 
al cărei venit folosea la trebuinţele bisericii Trei Ierarhi şi pentru Școala 
Vasiliană pe care o întemeiase tot atunci. Și, desigur, dacă exista baie publică 
în oraș, apoi mai mult ca sigur că şi domnul avea la curtea lui o instalaţie 
similară, poate chiar și unii boieri care căutau să imite ce vedeau la Curtea 
domnească ®. 

În același secol, în a doua jumătate, cînd Capitala Țării Româneşti 
era la București, existau băi domneşti, nu ştim de cine făcute, pe care Antonie 
Vodă din Popeşti le aminteşte în documentul” din 23 februarie 1669, 
Prin acest act domnul dăruieşte boierului său Gheorghe, fost mare stolnic, 
nişte case cu locul lor ce se aflau „aproape de baia domnească“, adică pe por- 
țiunea de teren aflată azi între Palatul Justiţiei și Bulevardul Gh. Coșbuc, 
unde este situat ceasul public din colț. Dar dacă în această parte a oraşului 
era baie domnească apoi socotim că nu putea lipsi baia nici de la curtea lumi- 
natului domn Șerban Cantacuzino (1678—1688) care, după cum știm, avea 
un palat mare cu sală de primire pentru divan şi reprezentanţii străini și 
apartamente chiar pentru „coconi“ (copiii săi). E imposibil ca un astfel de 
domn să nu se fi gindit la un lucru atit de necesar, el care cunoștea bine atit 
confortul oriental cît și cel occidental. Și cu toate că nu avem mărturii scrise, 
totuși ne întemeiem această afirmaţie pe descoperirea unui canal de scurgere, 
care pornea din vechiul palat domnesc și se ducea în vale în albia Dimboviţei, 
care se găsea numai la cîţiva zeci de metri depărtare. 

Acest palat ruinindu-se cu timpul, la începutul secolului al XIX-lea 
a intrat în stăpînirea prințului Miloş Obrenovici, care l-a renovat şi după 
tradiţie, l-a făcut cadou ţarului Rusiei. În realitate, după cum se vede în 
raportul 71 consulului englez Robert G. Colquhoun, Miloş Obrenovici, în 
aprilie 1847, l-a vindut statului țarist cu suma de 8 000 ducați. De atunci, 
pînă cînd s-a dărimat, a servit ca local al legaţiei ruseşti. Urmele acestui mic 
palat, situat în spatele Hotelului Bulevard (fost Herdan) şi clădirea Miliției 
Capitalei (localul fostei Prefecturi de Poliţie), se puteau vedea în special în 
pivnițele uriaşe și minunat boltite, care mai puteau rezista citeva secole. 


La descoperirea canalului mai sus amintit am fost martor ocular atunci 
cind s-au făcut săpături — 1940 — pe locul unde a fost palatul domnesc, 
pentru a se clădi două blocuri mari ce străjuiesc colțul făcut de Calea Victoriei 
cu str. Const. Dobrogeanu-Gherea (fost str. Domnița Anastasia). „Canalul 
de lemn, din blăni mari de stejar, cioplite din bardă, avea formă dreptun- 


+ Const. I. Andronescu, „Stiri noui asupra aducerii apei în Iași în cursul sec. XVIII 
și la inceputul sec. XIX“, în „Arhiva românească“ tom III, București, 1939, p. 194— 
195. 


70 George D. Florescu, Din vechiul București, (Bucureşti), 1935, p. 129. 
71 Arh. St. Buc., Microfilme Anglia, rola 18. 

ghiulară şi o lărgime de un metru, iar atunci cînd a fost stricat, am observat 
într-un anumit loc, un schelet şi un corp întreg mumifiat de reziduurile 
canalului care se înfundase. Și cu această ocazie m-am dus cu gindul la acele 
vremuri cînd se petreceau atitea lucruri necurate şi ţinute în cel mai mare 
secret, nefiind cunoscute decit de aceia care ştiau să păstreze misterul“ 72 

Urmaşul lui Șerban Cantacuzino, nepotul Constantin vodă Brinco- 
veanu, și-a clădit palat minunat la poalele Dealului Mitropoliei, înzestrat cu 
băi şi o frumoasă grădină despre care ne-au lăsat însemnări contemporanii 
români şi străini. După moartea lui, în mod atit de tragi, palatul şi băile 
au rămas în părăsire, iar la 1724, domnul fanariot Nicolae Alexandru Ma- 
vrocordat le amintește cînd dăruiește un teren mitropolitului Daniil, spunind 
să stăpinească acel loc „ce iaste alăturea cu locul Băii cei vechi care este a 
sfintei mitropolii“ 73. Se vede dar, din acest document, că baia cea veche fusese 
părăsită de domnii fanarioți şi în altă parte, poate, se găsea baia cea nouă. 

Mai tirziu, pe măsură ce timpul trecea, oraşul se întindea în supra- 
faţă, numărul locuitorilor şi al caselor se mărea, iar ulițele mai importante 
se podeau cu birne groase de stejar. Murdăriile ce se scurgeau de pe uliţe, 
de sub poduri şi din „umblătorile“ necanalizate, din curțile oamenilor, se 
înfiltrau în straturile cu apă, iar aceasta devenea mai puţin gustoasă, ba chiar 
periculoasă pentru sănătatea locuitorilor. 

În secolul al XVIII-lea, cerinţele vieţii devenind din ce în ce mai pre- 
tenţioase, domnul şi boierii ţării au căutat ca cel puţin apa de băut să fie rece 
şi curată. Pentru acest motiv, la început, ei și-au adus apă de la izvoarele 
din jurul Capitalei cu ajutorul sacalelor, una sau mai multe în curtea fiecărui 
boier după numărul membrilor de familie şi după necesităţile ce aveau. 
Acest lucru fiind însă anevoios și destul de primitiv pentru un oraș în dez- 
voltare, capitală de ţară, domnii s-au gindit să facă cişmele de utilitate 
publică, să fie folositoare întii protipendadei și în al doilea rind locuitorilor 
care îşi aveau casele în apropierea acestor cişmele. 

Dacă cercetăm hrisoavele îngălbenite şi roase de vreme, constatăm 
că cișmele de utilitate publică după modelul celor turcești, au apărut în 
București, relativ destul de tirziu, cu 15 ani mai în urmă decit cele făcute 
la Iași 74 de domnul Grigore Ghica. Și aceasta s-a întimplat spre sfirșitul 
secolului al XVIII-lea, în jurul anului 1780. 

Domnul care s-a îngrijit să dea o bună apă de băut locuitorilor 'din 
capitala Țării Românești a fost Alexandru Ipsilanti. Pentru acest motiv, 
el a însărcinat pe specialiștii de atunci să cerceteze izvoarele şi riurile dim- 
prejurul orașului şi să aducă, prin conducte, apă curată în Bucureşti. În 
vremea acestui domn şi a celorlalți de mai tirziu, bucureştenii au acordat 
cişmelelor o deosebită atenţie şi o mare mindrie era pentru cetăţeanul (boierul) 
care avea în faţa casei sale o astfel de cișmea. Dar odată cu construirea acestor 
cișmele, sau mai tirziu, s-au făcut alături de ele biserici, tipografii sau teatre. 
Astfel, cine nu-şi aduce aminte din cele citite sau auzite de Cișmeaua lui 
Mavrogheni, de pe Şoseaua Kiseleff, unde era o frumoasă biserică şi o vestită 
tipografie; apoi de Cişmeaua Roşie, în apropierea căreia se afla clădirea in 
care s-a jucat pentru prima oară teatru în Țara Românească? 


723 George Potra, Cum a fost odinioară cartierul unde e azi palatul ziarului „Curentul“ 
în vol. „Curentul în al XV-lea an“, Bucureşti, 1942, p. 38. 

73 George D. Florescu, op. cit., p. 129. 

24 Teodor T. Burada, Două inscripțiuni turcești de la cișmelele din poarta bisericii 
Sf. Spiridon din Iași. 

Alexandru Ipsilanti (1774—1782; 1796—1797), ca toţi domnii din epoca 
fanariotă, s-a îngrijit în mod deosebit de aspectul orașului București. Printre 
multe lucrări de înfrumusețare și gospodărire, el a făcut două cișmele în centrul 
oraşului. Acest fapt este amintit în hrisovul domnesc din 1 octombrie 1779, 
în care se spune următoarele: „Din dumnezeiască rivnă îndemnindu-mă 
spre cele folositoare și cu laudă de podoabă la starea politiei [oraşului] și spre 
bună petrecere a norodului, am pus domnia mea de s-au alcătuit, aici în oraşul 
București, două fintini, una în Tirgul din Lăuntru, pe ulița ce se zice din 
Boiangii, și alta pe Podu Mogoșoaiei în mahalaua sfintei mănăstiri Sărindar. 
Însă cu apă din isvoare, adusă din depărtare, cu mare cheltuială, spre a se 
adăpa obştea cu apă curată și limpede, mai ales în vremi zlotoase, cînd girla 
Dimboviţei, trecătoare printr-acest oraș, curge turbure şi cu multe ne- 
curăţenii“. 

Pentru paza şi îngrijirea acestor cişmele, domnul orinduiește ca suiulgi- 
başa pe căpitanul Dumitru, cu leată de 60 taleri pe lună ce se vor plăti din 
fondul taxelor ce se iau de la carele și buţile cu vin ce intră în oraș. De 
asemenea este scutit atit el, cit şi familia lui „de toate angariile ce va [vor] 
ieşi peste an în țară %. La vremea oieritului i se mai acordă scutire pentru 
150 de oi, iar la a dijmăritului, scutire pentru 50 de stupi şi rimătorii [porcii] 
ce-i va avea. Ca ajutoare, suiulgi-bașa are în subordinea sa patru oameni, 
de asemenea scutiți și ei de dăjdii și angarale. 

Hrisovul domnului mai prevede că atunci cînd se va întîmpla moarte 
suiulgi-ului „această purtare de grijă și privilegiu să[-l] aibă copiii lui“, sau 
una din rudenii care cunoaște meșteșugul cișmelelor. 

La 28 iulie 1784, tot Alexandru Ipsilanti dă dreptul lui Dumitru suiulgi- 
başa să facă o căsuţă pe locul domnesc „din ulița ce pogoară làa vale, în 
mahalaua Brazi“ 78, pentru șederea paznicului cișmelei ce se află pe Podul 
Mogoşoaiei, în imediată apropiere. Acest privilegiu a fost recunoscut și întărit 
mai tirziu de Nicolae Caragea, la 3 septembrie 1782 și de Mihail Suţu, la 
3 noiembrie 1784. 

Mai tirziu, domnul Nicolae Mavrogheni, printre grijile de căpetenie, 
în ceea ce privește edilitatea orașului București, s-a ocupat și el cu execu- 
tarea conductelor şi aducerea apei de la Creţulești pînă la „casa principală 
de ape“ care se găsea pe actuala Șosea Kiseleff, la rondul intii, unde con- 
struise o casă frumoasă și un chioșc, destul de renumit în acea vreme și 
chiar mai tirziu. 

În acest scop, în mai 1786, adică numai la o lună după urcarea lui 
pe tron, s-a dat ordin ispravnicilor de Muscel şi Dimboviţa să trimită la 
București cite 11 olari români, de fiecare judeţ, pentru aranjarea olanelor 
şi cişmelelor. 

În toamna anului 1786, după cum spune hrisovul — „cu ajutorul 
Maicei Domnului a căruia Bună-Vestire se prăsnueşte la scaunul nostru 
din Curtea Veche“ — şi cu cheltuiala domnului s-a adus, pentru podoaba 
şi îndestularea oraşului, apă de la Creţuleşti. Atunci s-au făcut „cişmele 
curgătoare atit în lăuntru Curţii [domneşti] şi în afară din poartă, cit și în 
deosebite locuri şi părți ale politiei [orașului], iar mai virtos afară la cimpul 
de[n] marginea Bucureștilor, în locul ce să numește la căpătiiul Podului 
Mogoşoaiei, [unde] am ridicat o înfrumuseţată zidire, făcînd chioşc cu odăi 


25 V. A. Urechiă, Istoria românilor, tomul I, București, 1891, p. 120—121; 
G. lonnescu-Gion, Istoria Bucureștilor, Bucureşti, 1899, p. 426; Constantin George Mano , 
Documente din secolele XVI—XIX privitoare la familia Mano, Bucureşti, 1907, p. 286. 
% Ibidem, tom III, p. 503. 

şi cu toată podoaba, sus şi jos și havuz precum este de faţă văzut, unde 
pot ajunge şi toţi locuitorii ai politiei de merg pe jos, fiind aproape şi-şi fac 
priveala lor“. 

Pe lingă această apă de la Creţulești, domnul mai nădăjduia ca în scurtă 
vreme să poată aduce și altă apă de la Giulești „întru mai multă îndestu- 
lare“ a orașului. Și pentru a-şi arăta, public, bunătatea inimii, faţă de boierii 
credincioși, întărește prin cărţi domneşti cele 14 cişmele la următoarele feţe 
simandicoase: marelui ban Ghica, paharnicului Creţulescu, clucerului Slă- 
tineanu, vornicului Moruzi, marelui ban Filipescu, vornicului Racoviţă, 
clucerului Ioniță, clucerului Zamfir, vornicului Ianache Văcărescu, logofă- 
tului Dudescu, vornicului Pârscoveanu, logofătului Manolache Brincoveanu, 
logofătului Greceanu şi mănăstirii Sf. Sava. 

În aceste cărţi domnești Nicolae Mavrogheni spune că a dat mai sus 
zişilor boieri cîte „una măsură de apă“ * fiind fiecare liber „a o metaharisi 
la casa dumnealui“. „Pentru care hotărim [spunea el, fiecăruia în parte] 
ca nici odinioară să nu se împuţineze, nici să i se ia această măsură de apă 
atit dumisale, cît va avea viaţă de la Dumnezeu, cit și după săvirşirea dum- 
nealui să rămiie la casa dumisale, vecinică și nestrămutată, ca un har ce 
dintr-a noastră dreaptă osteneală şi cheltuială i-am făcut, după volnicia ce 
am avut pe a noastră dreaptă lucrare. Drept aceia, poruncim dumneavoastră 
epitropilor ce veţi fi după vreme, asupra cișmelelor din Bucureşti, cum și 
ție suiulgi-başa şi meșterilor suiulgii şi vouă scutelnicilor ce sînteţi orin- 
duiţi pentru șanțul cișmelelor, nu numai să vă feriţi a face după vreme vreo 
scădere de măsură de apă a dumisale, și încă ajutorul cel cuviincios să aibă 
a-i da meşterii suiulgii, în vreme ce va avea trebuinţă de vreun meremet și 
de curățenie“ 77, 

Aceste cişmele erau folosite exclusiv de familiile boierilor cărora le 
fuseseră hărăzite. Și ei, din mărinimie, lăsau pe vecinii din apropiere să-şi 
ia apa trebuincioasă. 

Dar, în afară de acestea, spre folosinţa obștei, se mai aflau cișmele 
la acea dată la următoarele locuri și case boiereşti: Cișmeaua Roşie, Ciș- 
meaua de la Sărindar 78, cişmea la poarta banului Filipescu, cişmea la poarta 
banului Ralet, precum şi la poarta boierilor Corneşti, ce își aveau casele în 
apropiere de Biserica Enei. 


Dintr-un alt document de la acest domn, 25 iunie 1787, se vede că 
cișmelele produceau un venit ce se vărsa în cutia Epitropiei obștești. Sub 
ce formă se încasa și cum se dădea acel venit, n-am aflat nimic. Totuşi, 
ni se arată că strîngerea, păstrarea și administrarea lui se făcea, pentru acea 
vreme, de Filaret episcopul Rimnicului, ca unul ce era „cel mai întîi epi- 
trop al acestor fintini“. Prin epistasia sa şi a celorlalți boieri epitropi, spune 
documentul, trebuia să se dea bani pentru reparatul cișmelelor, atunci cînd 
era cazul. 


În anul următor, 1788, întîmplindu-se turburare în ţară, iar anumiţi 
boieri fugind de frică peste hotare — „trecînd la vrăjmașii împărăției“, dom- 
nul le confiscă averile, iar venitul acestora îl dăruiește la haznaua apelor „de 
unde se adapă şi se îndestulează toată obștea“. Astfel, prin documentul 


* După Constantin I. Andronescu, măsura de apă echivala cu circa 3,83 metri cubi 
de apă pe zi, înţelegindu-se prin zi 24 ore. (Constantin I. Andronescu, op. cit., p. 215,219); 
după Vasile Panopol măsura de apă era egală cu 2520 ocale de apă în 24 ore, sau 3 metri 
cubi 800 litri și 400 grame (fișă manuscris în colecția George Potra). 

7 Ibidem, vol. X, p. 71—73. , 

78 G. I. Ionnescu-Gion, op. cit., p. 427; „Trompeta Carpaţilor“, 1 martie 1865. 

din octombrie 1788, Nicolae Mavrogheni, confiscă averea Caliţei Doiceasca, 
fata lui Chiriţă Doicescul din Ialomița; iar prin cel din iunie 1788, venitul 
intregii averi a boierilor Jieni și a lui Șerban Otetelişanu „care s-au hainit“ 7% 
se dă la biserica lui Mavrogheni, — Zoodochos Pighi (Izvorul Tămăduirii) 
de la Șoseaua Kiseleff și la haznaua apelor. 


În primăvara anului 1791, după o scurtă ocupaţie austriacă în Țara 
Românească, urmează la tron — pentru a doua oară (1791—1793) — domnul 
Mihail Suţu. Pentru el problema alimentării cu apă a Bucureştilor și săparea 
de noi cișmele în oraș a fost o chestiune de interes deosebit. Dar, mai îna- 
inte de a porni la noi lucrări, la 22 septembrie 1791, a cerut Epitropiei ob- 
ştești să-i prezinte socoteala veniturilor haznalei de apă din Bucureşti, înce- 
pind din anul 1787, pînă la data cererii, 

Epitropia, alcătuită din episcopul Filaret şi marii boieri Dumitrache 
Ghica, lanache Văcărescu, Manolache Brincoveanu, Scarlat Greceanu și 
Constantin Filipescu, din ce cauză nu ştim, n-a răspuns în timpul cuvenit 
la acest pitac domnesc, pentru care motiv, supărindu-se domnul trimite un 
nou pitac boierilor atrăgindu-le atenţia că au trecut trei luni și n-au dat nici 
un răspuns. Aşa încit, la 7 ianuarie 1792, le porunceşte ca să se întrunească 
imediat, să întocmească situația cerută pe care s-o iscălească „toţi orinduiţii 
epistați“ şi să i-o înainteze fără nici o zăbavă. 

În martie 1792, domnul socotește util ca prin hrisov domnesc să con- 
firme ca şef al cişmelelor din București pe Dumitru suiulgi-bașa „spre a avea 
orînduielile și milele ce le-au avut și pînă acum, adecă el și casa lui“. În 
plus, peste avantajele și scutirile de mai înainte, Mihail Suţu îi mai dă drep- 
tul să țină o prăvălie și o cîrciumă, scutite de dări, şi încă 200 de taleri 
lunar, fiindcă numărul cișmelelor se mărise. 

Și, fiindcă apa era adusă de departe, de la Giuleşti şi Creţuleşti, iar 
conductele trebuiau îngrijite cît se poate mai bine, i se mai dă încă „șase 
lude străine nedajnici“, apoi cinci fintinari, un lemnar, doi zidari, un uluier 
şi un olangiu. 

Pentru avantajele acordate, Dumitru suiulgi-bașa și oamenii săi erau 
obligaţi „a avea purtare de grijă, pururea și în toată vremea, pentru mere- 
metul, lucru, curăţenia şi îndestularea de apă la toate aceste cişmele vechi 
şi noi; a le ține şi a le căpui cu a lui cheltuială dintr-acești mai sus bani 
ce i se dă, spre a nu fi stricate, sau lipsă şi împuţinare de apă“ 8° să aibă. 

Dar cu tot numărul cişmelelor vechi și noi ce erau în București, popu- 
laţia orașului și chiar cea din mahalalele de centru, ducea lipsa apei bune de 
băut. Un astfel de exemplu e următorul: la 8 martie 1792, locuitorii din 
mahalaua Batiștei, prin jalba înaintată domnului, arată că deşi au plătit 
taxa cuvenită pentru aducerea apei, conducta n-a fost instalată decit pină 
la biserica Sfinţilor, iar la ei nu, spunînd cișmigiul că nu le poate face cişmea 
fără aprobarea domnească. 

În mahalaua Batiștei, arată ei, se află puțuri, dar apa din ele este „rea 
şi sălcie, de care ni să pricinuește boala“, — iar apă din Dimboviţa nu pot 
avea, deoarece locuiesc departe de rîu, aşa că „insetoșaţi“ se roagă lui Vodă 
să se milostivească asupra lor și să le dea „impărtăşire de apă“81, spre veş- 
nică amintirea lui. 


79 V, A. Urechiă, op. cit., vol. X, p. 533—534. 
80 Jbidem vol. II, p. 367—369. 
81 Ibidem, p. 368—369. 

Domnul trimite jalba lor la boierii Epitropiei obşteşti să cerceteze 
şi să arate prin cuvenită anafora ce trebuie de făcut. Dar, le recomandă îna- 
inte, că dorinţa lui este să cerceteze și alte mahalale depărtate de riu, unde 
locuitorii n-au apă bună de băut, ca să se facă şi acolo haznale și cișmele; 
iar de toate cheltuielile ce var fi necesare, să i se facă arătare în scris. Fiindcă, 
— „domnia mea voi [vreau] indestularea și a celorlalţi locuitori ai politiei 
Bucureştilor, ciţi sunt depărtaţi de apă, după cum dintru început am avut 
acest scopos, de cind am dovedit şi am pus în lucrare aducerea apelor ot 
[de la] Creţulești, ca nu cumva o seamă de norod, ci pe toți să-i] împăr- 
tăşim“. 

Cercetind această pricină, boierii aduc la cunoștința domnului că ma- 
halagii din Batişte au într-adevăr dreptate şi cererea lor este întemeiată 
„avind mare trebuință de apă“, dar şi în alte mahalale se constată aceeași 
lipsă. Pentru acest fapt, ei sînt de părere să se facă incă o hazna mai mare 
„mai la tirg“ 82, adică mai în centrul orașului „pentru îndestularea tuturor“. 

n ceea ce privește cheltuiala instalaţiei care se ridica la suma de 689 
taleri, locuitorii, prin boierii mai sus-ziși, se roagă să se facă această chel- 
tuială de către măria sa, iar pe acea hazna să se aşeze o inscripție, săpată 
în piatră, pentru veşnica pomenire a înălțimii sale. De mersul acestor lucrări 
nu mai ştim însă nimic, deoarece ne lipsesc documentele. 

Următorul domn fanariot, Alexandru Moruzi (1793—1796; 1799—1801) 
în prima lui domnie face cișmele la Obor, iar în cea de a doua ridică un 
chioşc și cișmea în grădina Herăstrău şi, prin hrisov domnesc, dă ordin ca 
întotdeauna să fie la acea cişmea „îndestulă apă pentru norodul ce pururea 
merge acolo“. 

Cişmeaua de la Herăstrău curgind zi şi noapte pentru trebuința noro- 
dului bucureștean, și în special a boierilor şi a burghezilor înstăriți care-şi 
trimiteau acolo slugile nepricepute a aduce apă cu sacaua, cu timpul s-a 
stricat şi a fost refăcută în 1817 de Ioan Similia pe locul ce se afla atunci 
în proprietatea lui Constantin cofetarul, după cum arată inscripţia * care se 
mai păstrează şi astăzi. Mai tirziu, în 1868, grădina Herăstrău trecînd în 
proprietatea lui Ion Pascu, acesta a refăcut fintina în 1876. 


Alexandru Moruzi, în timpul ambelor domnii, s-a îngrijit ca bucureş- 
tenii să aibă apă de băut, după cum rezultă din documentele citate mai jos. 
Astfel, la 12 iunie 1793, el recunoaşte pe căpitanul Dumitru ca suiulgi-bașa 
peste cișmelele din Bucureşti. De la această dată, după cit se pare, toate 
cișmelele au funcționat normal pină în vara anului 1795, cînd, din cauza 
evenimentelor, multe din ele se stricaseră, iar populaţia se găsea lipsită de apă. 


Domnul constatind, chiar el personal, că anumite cişmele nu funcţio- 
nează, la 22 iulie 1795, dă un pitac către „Nazirii Epitropiei de obşte“ prin 
care ordonă „straşnic“ lui Isaac Ralet, fost mare vistier, ca împreună cu 
cișmegi-bașa să meargă pe la toate cişmelele din oraş şi să vadă care curge 
şi care nu, fiindcă nu este admisibil ca suiulgi-bașa să ia atiţia bani și să nu 
îngrijească de ele. Şi dacă nu le va repara cit se poate de repede, — „ca 
toate să curgă cu îndestulare“, — „il vom pedepsi negreșit, foarte ştranic“. 


83 Ibidem, p. 370. 

* Cu voia lui Dumnezeu această fintînă am făcut-o la leatul 1817 Ioan Similia 
pentru pomenire ca să se scie (știe] pe locul meu Constantin cofetarul, 1817, aprilie în 10“. 

„Grădina Herestreu Vechi — Districtul Ilfov, plasa Dimboviţa comuna Herestreu 
cumpărată la 3 septemvrie 1868. Cu mila lui Dumnezeu această fintină s-au prefăcut din 
nou în anul 1876, luna mai 4. — Proprietatea Ion Pascu, prefăcută la 1/13 august 1887“ 
[?] (marmura fiind ciocnită, nu se poate descifra bine anul). 

A doua zi chiar, Epitropia obştirii înaintează domnului o anafora prin 
care-i face cunoscut că, în urma cercetării în oraș, a constatat că din cele 
18 cişmele, în afară de cele 2 făcute de Alexandru Ipsilanti, 12 funcţionează, 
iar 6 nu. Unele nu curg, fiindcă au fost rău construite de la început, iar altele, 
fiindcă apa izvoarelor a scăzut la jumătate. Şi pe moment, din cauza ciumei, 
suiulgi-başa nu le poate repara, fiindcă nu găseşte lucratori deloc. 

Cele 12 cișmele care funcționau erau următoarele: un avuz şi două 
cişmele la $osea, lingă biserica Mavrogheni, apoi cite o cişmea la: Biserica 
Albă de pe Podul Mogoșoaiei; la metohul Episcopiei de Rimnic; în curtea 
fostului mare ban Ghica; în poarta mănăstirii Sf. Sava; în curtea fostului 
mare logofăt Filipescu; în faţa caselor marelui vistier Văcărescu ; la marele 
ban Racoviţă; la mănăstirea Zlătari şi una în mahalaua Mănciulescului. 
Cele şase stricate erau: una, la casele răposatului vornic Greceanu, una, la 
vistierul Isaac Ralet; una, la baia de la Curtea Veche,; una, la căminarul 
Moscu; una, pe Podul Tirgului de Afară în dreptul casei Hafta şi una la bi- 
serica cu Sibile (biserica Sfinţilor). 

„Pe la alte locuri, iarăşi fiind curţi boiereşti și mănăstiri, stau cu pora 
ţile încuiate, păzindu-se, şi nu lasă pe cișmegii să intre fiindu-le frică de 
dinşi, ca nu cumva să fie molifsiți... şi aşea, dintr-această pricină, se dă 
zăticnire apelor“. 

Suiulgi-bașa mai arată apoi, că mai sus de Creţuleşti a găsit alte izvoare 
care ar putea îmbogăţi alimentarea cu apă a Bucureştilor, şi acele izvoare 
se găsesc în apropiere de matca apelor captate. Drept urmare, domnul diss 
pune să se repare toate cișmelele, iar „zabiţilor politiei“ le dă ordin să ajute 
lui suiulgi-bașa „pentru a căuta drumul mergerei apelor ca să facă dresul 
cel cuviincios“. 

În ceea ce priveşte captarea de noi izvoare, Epitropia obştească, coma 
pusă din mitropolitul Dosithei, Isaac Ralet şi Scarlat Cimpineanu, arată doma 
nului că serdarul Vintilă, ispravnicul judeţului Ilfov, a mers la Crevedia 
şi a constatat că din cele şase izvoare captate, două erau astupate, iar la 
patru le scăzuse volumul de apă la jumătate. „Deci nu este vinovat suiulgiu 
că nu curg toate cișmelele din Bucureşti. Au mers şi la locul unde suiulgiu 
au aflat izvoare noi, cu putință a se împreuna, în dreptul Creţuleştilor, cu 
celelalte ape ce vin din Crevedia, cu care se vor cîştiga peste 40 măsuri 
de apă mai mult, cu care se vor îndestula toate cișmelele şi va mai prisosi 
şi pentru alte locuri“. i 

S-a făcut devizul (chefşi) pentru această nouă captare şi s-a constatat 
că va trebui o canalizare de 1973 stinjeni, care va costa cinci mii taleri. 

Se cere ca domnul să ordone Epitropiei să dea 3000 de taleri ce trea 
buie să se ia din clironopua lui Zoe rachierul ce-a murit de boala ciumei, 
iar pentru rest să se facă pitac domnesc pe numele boierilor ce au cișmele 
prin curți, ca să ajute și ei la cheltuieli, deoarece se folosesc din apa nou 
adusă şi a cărei aducere a costat peste 33 000 taleri. „lar cine şe va ima 
potrivi şi nu va vrea să dea de bunăvoie, în urmă, să nu aibă cuvinta se 
jelui măriei tale, că n:au apă la cișmele“. 

În anaforaua Epitropiei se mai şpune că de la populaţia orașului nu 
ge poate cere bani, dar se va mări venitul apelor, dindu-se din măsurile noi 
la boieri, mănăstiri şi neguţători; — „dar să nu fie nimeni volnic a face ciş- 
meaua ascunsă în curte, pentru trebuinţa sa, ci să fie ori la uliţă, ori dinspre 
pod, [Podul Mogoşoaiei, etc.] ca să poată lua apă toţi împrejurenii. 

Prin captarea de noi izvoare, apa din Bucureşti S:a sporit la 47 de 
măsuri, iar din aceasta domnul a acordat, ca privilegiu, noi măsuri de apă 

la cișmelele fostului vistier lanache Moruzi, logofătului Constantin Fili- 
pescu şi fostului mare vistier Scarlat Cimpineanu. De asemenea a acordat 
aceeaşi favoare și mănăstirii Colțea, ce are în cuprinsul ei spital unde să 
hrănesc şi îngrijesc „atiţia săraci, bolnavi cu feluri de patimi“ ce au nevoie 
de apă curată; — „şi a-și face şi mănăstirea toată trebuinţa sa cu înlesnire, 
fiind mai virtos și depărtată de apa Dimboviţei, — precum şi alți mahalagii 
dimprejur să se împărtășească“ din acea cişmea făcută la mănăstire. 

În 1796, în timpul epidemiei de ciumă, sau după cum spune docu- 
mentul „în vremea năpravnicei boale“ domnul și-a mutat reședința la Co- 
troceni, unde era locul mai înalt, aer mai mult şi lume mai puţină. Acolo, 
feciorii sai, beizadelele Dimitrie, Nicolae şi Gheorghe, cu prilejul plimbă- 
rilor zilnice, au descoperit, nu departe de mănăstire, nişte izvoare. Tatăl 
lor, domnul Alexandru Moruzi, s-a bucurat foarte mult de acest fapt şi a 
dat ordin să se capteze izvoarele, făcînd o frumoasă cişmea numită Cișmeaua 
Beizadelelor. Prin hrisovul din 20 august 1798, domnul recunoaște şi intă- 
rește această cişmea „pentru folosul îndestulărei și a mingăerei norodului de 
obşte şi pentru podoaba politiei“ [oraşului]. Mai tirziu, în jurul acestei ciş- 
mele, s-a aranjat, pe lingă multe altele, un minunat loc de petrecere al bu- 
cureştenilor 82. 


Cișmeaua Beizadelelor, reparată în 1863 de dr. Carol Davila — după 
numele căruia s-a numit apoi Cișmeaua lui Davila — a fost în stare de func- 
ţionare pină în jurul anului 1900, cînd s-a stricat şi, nemaireparind-o nimeni, 
a rămas în părăsire %, 

În același timp, Alexandru Moruzi repară biserica, casele, chioşcul 
şi cîşmeaua făcute de Mavrogheni la capul Podului Mogoșoaiei, care alcă- 
tuiau altădată un centru de atracţie al bucureştenilor. Și cu toate că locul 
acesta rămăsese oarecum pustiu, deoarece populaţia oraşului, din cauza 
antipatiei pentru fostul domn Mavrogheni, îşi schimbase, într-o oarecare 
măsură, locul de preumblare, mutindu-se la grădina Herăstrău, Moruzi repară 
cele de mai sus, după cum spune el „spre podoaba şi mingiierea priveliștei 
de obşte“ 8 a locuitorilor din Bucureşti. 

După prima domnie a lui Alexandru Moruzi, terminată în august 1796, 
urmează la tronul Ţării Românești, Alexandru Ipsilanti, pentru a doua oară 
(aug. 1796 — dec. 1797). Acesta acordă vornicului loan Florescu permi- 
siunea de a capta noi izvoare pentru alimentarea cu apă a bucureştenilor; 
in schimb îi dăruieşte o măsură și jumătate de apă la cişmeaua ce va face, 
<u condiţia însă ca aceasta să fie făcută la stradă, spre a fi de folos și noro- 
dului 8%, 


Voievodul următor, Constantin Ipsilanti (1802—1806) deşi n-a făcut 
nici o conductă nouă pentru aducerea apei în Bucureşti, chiar de la începutul 
domniei a trebuit să dea dispoziţii să se repare cișmelele ce fuseseră stri- 
cate de cutremurul din 15 iunie 1803. În acest scop, el aprobă să se ia din 
banii spitalelor, sub formă de împrumut, suma de 8 000 taleri. Și tot el, prin 


înalt hrisov domnesc, reinnoiește privilegiile și scutirile lui suiulzi-başa, 
post ocupat pe acea vreme de fraţii Petre şi Stoian %. 


83 G. Ionnescu-Gion, op. cit., p. 311, 394. 

s G. M. Ionescu, Istoria Cotrocenilor, Lupeștilor (Sf. Elefterie) şi Grozăveștilor, 
Bucureşti, 1902, p. 181—182. 

3% V, A. Urechiă, op. cit., vol. V, p. 398—407; vol. VI, p. 75—76; p. 800. 

% Ibidem, vol. VIII, p. 132. 

8 Ibidem, p. 682. 

În documentele de mai tîrziu şi anume în actul 8 de învoială din 13 
iunie 1815, făcut între egumenul mănăstirii Sf. Gheorghe Nou şi un oarecare 
Ioniţă Vișan, se pomeneşte de una din cele două cişmele făcute de Alexan- 
dru Ipsilanti în 1779. Ioniță Vișan spune că are două prăvălii în Bucureşti, 
pe Uliţa Boiangii, pe pămintul bisericii, iar una dintre ele fiind de lemn, 
are grinzile așezate chiar „deasupra zidului cișmelii“. Prăvălia lui Ioniță 
Vişan fiind construită de tatăl său, cu mult timp înainte, odată cu execu- 
tarea cișmelei, a avut drept perete, într-o parte, unul din zidurile acesteia. 
Se înţelege deci că această cișmea era de zid, arătoasă, fiind un adevărat 
monument pentru vremea de atunci. 

Continuînd cu enumerarea faptelor, în mod cronologic, arătăm că 
în septembrie 1819, domnul Alexandru Suţu, în a treia lui domnie, acordă, 
lui Constantin Golescu, fost mare ban, la cererea acestuia, dreptul de a folosi 
„olanul de apă“ ce se afla în grădina caselor ce le avea la marginea Bucu- 
reştilor. 

Pe acest olan, construit de răposatul domn Alexandru Ipsilanti, se 
aduse mai înainte de la Cringași la Bucureşti, apă pentru cişmeaua de lingă 
casele banului Constantin Creţulescu şi pentru cealaltă din Uliţa Șalvaragii. 
Cu timpul însă, găsindu-se un izvor mai bogat în apă la Crevedia, lingă Cre- 
țuleşti, s-a părăsit acel olan. 

Olanul, situat lingă fabrica de postav pe care o cumpărase banul Go- 
lescu, fusese hărăzit mai întii acestuia, în 17 mai 1816, iar acum, a doua 
oară feciorului său Constantin Golescu, căruia însă i se pusese o condiţie: 
„să fie dator a face o cişmea și afară spre drum, pentru călătorii drumaşi. 
Și să ţie atit cişmeaua, cît şi drumul aceştii ape totdeauna în bună ființă, 
cu a domniei sale cheltuială“. 

Constantin Golescu (Dinicu Golescu) primește să facă cișmeaua la drum, 
cu rugămintea ca să i se îngăduie să nu o lase să curgă neîncetat, deoarece 
are apă puţină. Și, fapt curios, în timp ce cere acest lucru, promite totuși 
că va da voie oricind trecătorilor sau vecinilor să ia apă. 

Domnul, după referatul marelui vornic al Obştirilor, care nu putea face 
decit un referat favorabil unui boier de categoria sa, întăreşte „harul acestui 
olan de apă, pe obrazul dumnealui, iar pentru cișmeaua ce este să ție afară 
spre drum, îl îndatorăm domnia mea, ca să facă cu această rînduială, adecă, 
să nu aibă lipsă de apă, nici discolie de luat, călătorii sau şi alți vecini cari 
vor avea trebuinţă a lua apă de băut, sau călătorul a-și adăpa vita sa. Și așa, 
să dă voie să o facă, cu mijloc a nu curge, să se împrășştieze sau să se verse 
apa pe pămint fără folos“ 8. 

După cum se vede din cuprinsul acestui document, se dă voie mai 
sus-numitului boier să-și facă cișmea, dar la drum, ca să se poată folosi şi 
vecinii și călătorii cu vitele lor, dar în același timp i se dă dreptul dea o 
închide cînd crede de cuvință pentru a nu se împrăștia apa, să curgă pe 
pămînt fără folos. Cum o fi împăcat Constantin Golescu amîndouă aceste 
cerinţe e greu de spus, documentele nu ne amintesc nimic. 

După anul 1800, pe Podul Mogoșoaiei în special, unde era cea mai bună 
conductă, unii boieri au introdus instalaţie de apă în interiorul caselor. Faptul 
acesta a constituit o adevărată minune pentru oamenii simpli din maha- 
lalele orașului. „Mergea lumea grămadă să se uite cum iese apă din perete “90, 


88 Arh. St. Buc., M-rea Sf. Gheorghe Nou, XXXV— 55. 
89 V, A. Urechiă, op. cit., vol. IV, p. 320—321. 
Bo G. Ionnescu-Gion, op. cit., p. 427—428. 

iar Zilot Românul, ultimul cronicar din vremea fanarioţilor, a compus și 
cîteva versuri, destul de naive de altfel, în care preamăreşte acest fapt. 

Mai tirziu, în timpul domniei lui Grigore Dim. Ghica, primul domn 
pămintean în Țara Românească după epoca fanariotă, problema alimentării 
cu apă de băut a fost foarte mult discutată, luindu-se în cele din urmă și 
oarecare măsuri de îndreptare. t 

Vornicia obştirilor sau Departamentul Epitropiei obştirilor, instanță 
care înainte de Regulamentul Organic ţinea locul primăriilor actuale, în 
perioada dintre 1822 şi 1828, a înaintat nenumărate anaforale (rapoarte) 
domnului în care arată cum trebuie să se administreze cișmelele și măsurile 
ce trebuiau luate pentru îndestularea orașului cu apă. 

În 1826, se înaintează domnului o astfel de anafora, prin care i se face 
cunoscut că, la 1 mai acel an, a expirat contractul suiulgiilor pentru îngri- 
jirea cișmelelor din București şi că este absolută nevoie să se hotărască cit 
mai curind pricina aceasta, „să nu rămiie cişmelele fără îngrijitor, a să 
dărăpăna şi a să pricinui norodului lipsă de apă“. 

În urma acestui fapt, voievodul Grigore Ghica delegă pe boierii Bălă- 
ceanu mare ban, Theodor Văcărescu mare vornic, Scarlat Grădişteanu fost 
mare vornic, Alexandru Ghica mare logofăt și Ioan Știrbei mare vornic să 
cerceteze pricina arătată de Vornicia obştirilor și să-i raporteze fără, întir- 
ziere, ce trebuie făcut, 

În colecția noastră posedăm documentul inedit prin care boierii mai 
sus pomeniţi prezintă domnului rezultatul cercetărilor făcute în pricina ciş- 
melelor din București, Astfel, aceștia, după ce iau înţelegere cu serdarul 
Răducanu Trestianu, unul din boierii Vorniciei obştirilor, spun că au discu- 
tat şi au pus la punct oferta făcută de Stoica suiulgi-bașa care fusese şi 
în trecut îngrijitorul cișmelelor, hotărindu-se prin contract, ca şi de aici îna- 
inte să se ocupe de ele în timp de doi ani. Suiulgiul Stoica îşi lua angaja- 
mentul ca cele paisprezece cişmele din oraș să fie bine întreţinute şi să nu 
fie lipsite niciodată de apă. 

Arătăm aici, locul unde erau așezate cișmelele pomenite în contract: 
prima, la chioşcul lui Mavrogheni, în continuarea Podului Mogoşoaiei, adică 
pe Şoseaua Kiseleff unde se întretaie astăzi cu strada Monetăriei; a doua, 
pe Podul Mogoşoaiei, la casa răposatului ban Golescu; a treia, „cea de la 
dumnealui vistier Romanet“, a cărui locuinţă a fost transformată mai tirziu 
în Ministerul de Finanţe; a patra, era lingă Biserica Albă (pe Podul Mogo- 
șoaiei); a cincea, la metohul Episcopiei Rimnicului, adică pe locul grădinii 
din faţa Ateneului; a șasea, în curtea boierilor Corneşti; a șaptea, la mănăs- 
tirea Sf. Sava; a opta, la vistierul Ioan Moscu; a noua, la mănăstirea Colţei, 
lingă spital; a zecea, „cea de la casele mării tale“, adică la palatul domnu- 
lui; a unsprezecea, la beizadea (ostache Çaragea; a douăsprezecea, „cea 
de la dumnealui aga Alecu Vilara“; a treisprezecea, „cea din grădina casii 
dumnealui vornicului Iordache Golescu“ (peste drum de Academia R. S. Ro- 
mânia, lingă biserica Sf. Nicolae-Tabaci); şi ultima cea, de-a paisprezecea, 
în curtea caselor răposatului ban Isaac Ralet. 

Pentru facerea haznalelor și procurarea şuruburilor la aceste cişmele 
se prevede în contract că trebuie să plătească proprietarii locurilor unde 
erau instalate; numai cişmeaua de la Biserica Albă aflată pe „loc slobod“ 
răminea pe cheltuiala suiulgiului Stoica. Şi oricine dintre stăpînii locurilor 
pe care se aflau cișmele și care ar fi dorit „să schimbe drumul apei ca să o 
aducă prin alte părţi, iar nu pe cele vechi olane“ aceia vor trebui să facă 
instalaţiile pe cheltuiala lor proprie. 

În oferta-contract a suiulgiului Stoica se mai precizau următoarele: 
„pentru meremetul [repararea] chemerurilor la iatacuri, la bolți, la merezii, 
la preinnoire de olane și altele“ să i se dea 600 de taleri pe lună în mod 
obișnuit, dar acum la început, fiindcă aceste lucrări cer grabă și cheltuială 
mare, să i se dea acești bani pe zece luni înainte; 3000 taleri la iscălirea con- 
tractului și ceilalţi trei mii după un soroc de trei luni. „Și pînă la sfirsitul 
lui octombrie [1826] să leagă ca să meremetisească și să aducă apă la toate 
cișmelele de mai sus“. „lar de la împlinirea acelor zece luni înainte săi 
se răspunză leafă cite taleri 600 la fiecare zi întii de lună, fără sminteală“. 


Pentru buna întreţinere a alimentării cu apă, suiulgiul Stoica cerea 
ca pe lingă cei 26 de fintinari ce-i avusese mai înainte, să i se mai aprobe 
angajarea altor 14, iar aceștia să fie recrutaţi din oamenii satelor Buftea 
şi Flăminzeni „ce cad în drumul șanțului, — dindu-i-să şi lude patru ce 
sînt feciori de fintinari, avind știință de acest meșteșug, din care trei să 
află la poşte dirvari, iar unul la sat; ca să-i aibă deplin pînă la sorocul de 
doi ani“. 

În concluzie, comisia boierilor mai sus-arătaţi, recomandă domnului 
să se încheie contractul cu Stoica suiulgiul și să se repare deocamdată numai 
olanele stricate, deoarece instalaţia era veche de aproape 40 de ani, iar atunci 
cînd vremurile vor permite şi „cu mila lui Dumnezeu și blagoslovenia mării 
tale va ajunge ţara în stare ca să facă chibzuire pentru suma cea mare de 
bani, ce trebuie a să cheltui“, se va preinnoi întreaga instalaţie a olanelor 
şi se va aduce apă cu îndestulare pentru toate cișmelele ce vor mai trebui 
făcute. 


În urma acestor propuneri, contractul a fost încheiat și bucureştenii 
au fost liniștiți avind apă bună de cișmea. Bucuria și mulțumirea însă n-au 
fost de lungă durată, fiindcă arhitectul Gustav Freywald ?! (socrul agen- 
tului austriac Udritzki) 2, care se bucura de multă simpatie din partea dom- 
nului, obținuse autorizaţia de a repara ulițele mai importante ale Capitalei, 
printre care se număra și Podul Mogoşoaiei ce trebuia pavat, pentru prima 
dată, cu piatră. 

Cu această ocazie, din nepriceperea arhitectului şi a lucrătorilor, sau 
din alt motiv, au fost stricate vechile conducte de apă de pe Podul Mogo- 
şoaici. Așa că, într-o bună dimineață, bucureştenii s-au văzut lipsiţi de apa 
cişmelelor. 

Drept urmare, boierii şi populaţia orașului reclamă domnului și aduc 
învinuiri directe arhitectului Freywald. La început domnul, nu dă curs acu- 
zaţiilor ce se aduc lui Freywald, dar cind acestea sint susţinute chiar de Min- 
ciaki, ministrul Rusiei la București, atunci el ordonă fratelui său Mihail Ghica, 
ce era mare vistier, „să afle mijlocul de a se repara conductele şi de a se în- 
mulţi apa din ele“. 

Mihail Ghica se adresează inginerului specialist Ernest Meyer, pe care-l 
delegă să meargă să cerceteze izvoarele din jurul Capitalei şi să întocmească 
un nou plan de alimentare cu apă a Bucureştilor. Pentru această însărcinare 
inginerul Ernest Meyer primea suma de 500 lei. Rezultatul acestor cercetări 


nu-l cunoaştem şi nici nu știm situaţia cișmelelor de la această dată pină 
în vremea domniei lui Bibescu Vodă. 


51 V, A. Urechiă, Apa Bucureștenilor (articol dintr-un ziar neidentificat, din anii 
1890—1900). 
2 N. lorga, Istoria Bucureștilor, Bucureşti, 1940, p. 233. 

Între 1844 şi 1847 starea cișmelelor din Bucureşti, a creat după cum 
spun ziarele, „pricină la felurite vorbiri și tilcuri“ °3, Pentru curmarea acestor 
nemulțumiri, Sfatul administrativ extraordinar însărcinează pe inginerul hi- 
drotehnic Jean Baptiste Marsillon, directorul Aşezămintului fintinilor, să 
cerceteze problema alimentării cu apă a orașului. Acesta prezintă, chiar 
în cursul anului 1844, două proiecte: primul, prevedea aducerea apei din 
izvoarele din jurul Capitalei și necesita o cheltuială de 80 160 galbeni, debitul 
fiind de 1 200 000 litri în 24 ore; al doilea proiect prevedea luarea apei din 
rîul Dimboviţa cu ajutorul pompelor mişcate de o maşină cu foc şi necesita 
o cheltuială de 41 286 galbeni, debitul fiind de 3 milioane litri în 24 ore. 

În urma referatului Sfatului administrativ extraordinar, domnul, în 
ianuarie 1845, aprobă proiectul al doilea, deoarece costa mai ieftin şi în ace- 
lași timp dădea un debit mai mare de apă. Dar şi pentru acest proiect, ne- 
fiind bani îndeajuns pentru a se pune în lucrare, în întregimea lui, se hotă- 
răşte să se execute, deocamdată, numai o parte din el. Pentru acest motiv, 
se dă ordin ca să se întrebuinţeze suma de 12 468 galbeni ce rămăsese din 
banii strinşi pentru ridicarea unui monument generalului Kiseleff „şi pe 
care excelența sa au binevoit, întru a sa dragoste pentru locuitorii acestui 
oraş, să o afierosească la un lucru folositor lor“. 


Din aceşti bani, spune hotărîrea domnească, se vor cumpăra două 
mașini hidraulice „cu strecurătorile cele trebuincioase şi urloaele [tuburile] 
necesare pentru facerea îintînilor“, deocamdată numai pe Podul Mogoşoaiei; 
de asemenea se va începe „zidirea clădirilor celor de neapărată trebuință“ 4. 


În cursul anului 1845 s-a reparat ce s-a putut din vechea instalaţie, 
iar în anul următor, 1846, Capitala a fost înzestrată cu o serie de fintini care 
erau alimentate prin ţevile unei mașini cu aburi ce scotea apa din Dimboviţa 
şi, filtrind-o, o făcea bună de băut. Terenul ales pentru această construcţie 
era situat pe locul actualului palat Vama Poștei, în spatele marelui magazin 
de stat „Victoria“. 

„Casa apelor“, cum îi spunea poporul, a fost un motiv de sărbătoare 
pentru bucureşteni, iar ceremonia punerii pietrei de temelie a construcţiei ce 
trebuia să adăpostească maşina cu aburi s-a făcut într-un cadru măreț. 


Cu această ocazie, la sfeştania făcută, au luat parte domnul și doamna 
„înconjurați de ştabul domnesc“, întreg guvernul şi toate oficialităţile. Slujba 
religioasă a fost oficiată de arhiereul Nifon Cozianul, vicarul mitropoliei, încon- 
jurat de arhimandritul Visarion, eclesiarhul Curţii şi de mulţi preoţi, diaconi 
şi cîntăreţi domnești. „Cind s-au cîntat iroparul botezului, artileria a slobozit 
după dealul Cazărmii (Dealul Spirii] vreo citeva salve de tunuri“ 95, 


După terminarea slujbei s-a pus la temelie, într-o piatră scobită, un 
document şi o medalie *, spre ştiinţa generaţiilor viitoare. După aceea, domnul 


33 „Vestitorul românesc“, 1847, p. 297. 

9 „Buletin gazetă oficială“, 1845, nr. 16. 

35 „Vestitorul românesc“, 1846, p. 173. 

% Idem, p. 177. Teztul documentului: 

„În zilele și prin stăruirea preaînălțatului domn Gheorghie Dimitrie Bibescu s-au 
clădit fintinele în orașul Bucureștilor cu mașine cu aburi, aflindu-se şef al Departamen- 
tului din Năuntru d-lui vornicu Barbu Ştirbei și director al lucrărilor inginerului idrotect 
Ioan Marsilion. Piatra de temelie s-au pus de către înălțimea sa împreună cu măria 
sa doamna Maria, în anul mîntuirii 1846 mai şi al patrulea an al domniei sale, faţă fiind 
şi miniștri statului“, 

Inscripția medaliei : 

„Fintinele s-au clădit în orașul București în anul 1846 în vremea domnirii prea- 
înălțatului domn Gheorghie D. Bibescu“. 


ASPECTE EDILITAR-URBANISTICE 249 


şi doamna* „incingîndu-se cu fote de mătase au pus cite o cărămidă cu var, 
precum şi toţi d-nii miniștri, după care au urmat a zidi meșterii“, 

„Bucuria ce domnea în toate feţele la această împrejurare era cu atit 
mai mare și mai plăcută, cu cît această întreprindere colosală va aduce și folos 
însemnat sănătăţii locuitorilor Capitalei și podoabă orașului. De aceia și mul- 
time de persoane de toate treptele s-au grăbit a veni la această ţeremonie, 
ca şi cum ar fi dorit a fi însele ctitori prin aflarea de față și prin urările ce 
făcea“, 

În ceea ce priveşte fintinile, cele dintii au fost făcute pe Podul Mogoşoa- 
ie şi numai mai tirziu cele de la Șoseaua Kiseleff. Acestea din urmă au fost 
inaugurate °? la 21 septembrie 1847, iar pentru a da o oglindă fidelă acelui 
moment, reproducem din ziarele timpului, cele de mai jos: 

„Încîntătoarea frumuseţe a grădinii Kiseleff este cunoscută. Ca să se 
facă solenitatea [solemnitatea] mai plăcută, în partea stingă a bazinului celui 
mare s-au înălțat ca prin farmec trei pavilioane îmbrăcate cu culorile naţio- 
nale și cu ghirlande de flori alese. Rondul cel mare era împodobit jur-imprejur 
cu bandiere [steaguri] naţionale legate între dinsele prin cele mai frumoase 
ghirlande. De la capul Şoselei pină la acest rond, oştirea sta [în]şiruită pe 
amindouă laturile, avind în frunte-i bandele [muzicile] naţionale. În partea 
dreaptă a grădinii s-a improvizat un lac sălbatec, purtind în sinu-i stînci* 
şi înconjurat de mese de pietre așezate după închipuirea unei naturi fioroase.| ?] 

Peste 70 000 suflete se îndesa[u] prin alee ca să vază cu ochii şi să pipăie 
cu miinile asvirlirea apei Dimboviţei la o depărtare de 600 stinjeni [circa 1 200 m 
şi Ja o înălţime de 25 stingeni [circa 50 m] din surfaţa (sic) ei“. 

În pavilionul central, frumos ornamentat, consulii, miniștri și boierii 
de seamă așteptau sosirea domnului şi a doamnei, care au venit de la palat 
într-o trăsură de paradă, însoţiţi „de ştabul domnesc şi ostăşesc şi de un divi- 
zion de cavalerie“, trecînd în uralele cetăţenilor care erau de o parte și de alta 
a întregului parcurs. 

A urmat o scurtă ceremonie religioasă, apoi cuvintarea maghistratului 
(primarul) oraşului, I. Otetelișanu*** la care a răspuns Gh. Bibescu aducind 


* Maria n. Văcărescu, cea de a doua soţie. 

5 Vestitorulromânesc“, 1847,p. 296. 

** O parte din ele se mai văd și astăzi, între Şoseaua Kiseleff și spatele clădirii Insti- 
tutului de istorie „N. Iorga“. 

»=* Cuvintarea lui Ion Otetelișanu, primarul orașului: 

Preatnălţate Doamne. 

„Cît de norocit [norocos] şi mindru se simte norodul mării voastre, cînd vă vede 
cu acel geniu ager, cu acea voinţă și activitate nesăţioasă deschizînd colo pe stincile de 
piatră ale Ciinenilor şi ale Buceciului [Bucegilor] şosele vrednice de anticii romani ; dincolo 
un pod a căruia braţe şi picere (sic) uriaşe apasă şi stăvilesc nesupusele pînă acum valuri 
ale măreţului Olt; pe la mai multe locuri drumuri temeinice șerpuind prin frumoasele 
cîmpii ale aceștii țări, dînd călătorilor uşurinţă, comerțului înlesnire, industriei un început 
plin de nădejdi și astăzi aici, în orașul nostru, rîuri de ape, care dau populaţiei lui o nouă 
existență după o lipsă de atiţia ani. 

De a vă mulțumi pentru atitea mari faceri de bine, este greu, preaînălțate Doamne, 
înir-alt chip, decit rugîndu-vă să aruncaţi ochii împrejurul măriei voastre şi să vedeți 
pe aceste chipuri în aceste priviri, simţirile cele vii care mișcă pe toţi, lacrămile de plăcere 
și veselia inimii, prinosul sufletesc al noroadelor către stăpinitorii cei buni. 

Maghistratul orașului, organul aceșştii populaţii care stă aci, se simte fericit de a fi 
însărcinat a vă arăta sentimentele lor de recunoștință, de dragoste, pentru acele dovezi 
de înalta mării voastre bunăvoință, de părinteasca către dinsa aplecare, de acea fierbinte 
stăruinţă care nu încetaţi de a-i arăta de cîte ori se atinge de binele, de folosul şi de 
odihna obștii. 

Fericit sunteţi negreșşit în adîncul tăcerii nopţilor, după ostenelile obositoare ale zilei, 
tot vă gîndiţi la cîte aţi făcut pentru înaintarea şi fericirea patrii noastre cînd formați 

mulţumiri marelui ban Barbu Ştirbei, marelui ban şi întiiului boier Gheorghe 
Filipescu, marelui vornic Al. Vilara și tuturor colaboratorilor „pentru rivna 
cu care au conlucrat la săvîrşirea acestii mari trebuinţe“ 98. 


Apoi, în timp ce se trăgeau citeva salve de tun, au fost deschise robi- 
netele și din ţevile fîntinilor și a celor trei bazine „au ţişnit cu putere şi la 
înălțime şuvoaie de apă“ care „căzind iarăşi în bazinuri şi şerpuind pe sub 
pămint, ieşea cu urlet dintr-o gură răpoasă şi cădea pe o stincă a lacului, 
spărgindu-se în valuri spumoase. Norodul, cuprins de bucurie şi de mirare, 
a năvălit, cu strigări de ura, a bea apă“ *?. 

Toată după amiaza pînă seara tirziu, în sunetul muzicii militare, gru- 
puri mari de bucureșteni s-au perindat în jurul bazinelor și fintinilor ţişnitoare 
care erau o mare curiozitate pentru ei în acea vreme. 


proectele întreprinderilor măreţe care nasc în genercasele meditații ale mării voastre; 
acele întreprinderi care vor trece din veac în veac, vor sta ca un model viu celor ce vor 
urma mării voastre, dovedind şi celor ce sunt a veni după noi în vremile viitoare, cugetul 
stăruința și faptele unui mare bărbat de numele căruia sunt legate cele dintii suveniri ale 
giganticelor pasuri ce au făcut neamul nostru în cinci ani pe drumul civilizaţiei. 

Cinste, laudă nemuritoare în veci mării voastre și nouă de a ne [da] Domnul norocul 
de a vă vedea ani îndelungaţi în mijlocul nostru, cîrmuind bunii domnii voastre rumâni, 
tot cu acea inimă părintească și curată, tot cu acea caldă sîrguinţă pentru binele lor şi cu 
slava ce merită asemenea fapte. Iar strălucitei mării voastre consoartă, prea graţioasei 
doamne, ani mulţi și fericiţi, ca să arunce în toate momentele flori și zîmbiri pe calea 
vieţii voastre“. 

* 


La această cnvintare domnul Gheorghe Bibescu a mulțumit astfel primarului 
oraşului și tuturor cetățenilor Capitalei care au primit cu atîta interes noua înfăptuire 
edilitară: 


Domnilor 


„Vă mulțumesc din adîncul inimii, în numele meu și în numele m. sale doamnei, 
pentru sentimentele ce ne înfățișaţi din partea bunilor noștri orășeni. Luăm amîndoi 
parte, cu cea mai vie mișcare, la obșteasca bucurie ce vedem pe fața numercsuilui norod 
ce ne înconjoară. Sărbarea de astăzi, pe lingă prilejul intimpinării unei trebuinţe ce se socotea 
mai mare a orașului nostru, este totodată și un prinos de recunoştinţă, către acel bărbat 
însemnat al căruia nume poartă locul unde ne aflăm adunaţi. Semnele de recunoștință 
din partea unui norod către făcătorii săi de bine sînt măsura moralității lui și cinstesc 
deopotrivă pe cei ce le dau, ca şi pe aceia către care se dau. 

Grădina aceasta precum şi îintinele a cărora înfiinţare se nădăjduia atît mai puţin, 
cu cit a lor lips era mai simţitoare, s-au început cu sumele orinduite pentru ridicarea 
unui monument hotărît a consfinţi vecinica pomenire a facerilor de bine pe care contele 
Kiseleti îndeplinind generoasele cugetări ale unei înalte voințe, a revărsat în această țară. 
Dorinţa sa a fost ca acel monument să nu fie decit o nouă facere de bine prin întîmpina- 
rea uneia din multele trebuinţe ale acestui oraș. 

Da, domnilor; întru a sa nemărginită milă a binevoit providenţa a ierta ca pe lingă 
obositoarele osteneli şi necontenitele griji ce înconjoară poziţia la care m-a ridicat, să 
fie şi unele momente de miîngiiere şi de fericire. Nu sunt însă acelea cînd mă aflu, precum 
ziceţi, singur cu cugetul meu în tăcerea nopții, căci atunci în adincului sufletul se deşteaptă 
mai vii şi mai arzătoare dorinţele și urările pentru fericirea prea iubitei noastre patrii, 
Şi gindul fără a se odihni pe cele puţine ce s-au săvirşit, se apasă toideauna pe cele multe 
ce rămîn a se săvirși, măsurind cu întristare nemărginirea trebuinţelor şi micşorimea mijloa- 
celor. Momentele de mingiiere sunt acelea cînd văz, precum aici, precum la Olt în tre- 
cutele zile, semnele de viaţă şi de viitorime ce dă din zi în zi mai mult o nație care, pentru 
multele sale pătimiri se socotea osîndită la o vecinică suferinţă și nemişcare. Momentele mele 
de fericire sunt, domnilor, cînd vă văz veseli împrejurul meu, aducîndu-mi încredințare 
că preţuiţi ostenelile și cugetările mele. Atunci, întru a mea nemărginită bucurie și re- 
cunoștință, uitind toate greutăţile şi sudorile, zic precum astăzi: Fie zilele mele toate de 
muncă și de neodihnă, numai Neamul să fie fericit şi să-i pociu [pot] lăsa pentru vremea 
cind nu voi mai fi, semne de dragostea ce-i port, şi de soarta ce-i urez“. 

98-99 Idem p. 297—299. 

În legătură cu „fintinile ţişnitoare“ de la Şoseaua Kiseleff avem două 
mărturi» străine, oarecum contemporane, care le amintesc. Prima, e cea a lui 
W. Derblich care în 1854—1856, în timpul ocupaţiei austriace, se găsea în 
Bucureşti. În lucrarea 100 sa, publicată cu vreo cîţiva ani mai tirziu, el spune 
că după o monotonie extraordinară întilnită pe șoseaua Ploiești-București, 
indată ce a intrat în Capitala țării privirea i-a fost încîntată de un parc atră- 
«pgător cu minunate alei de flori artistic aranjate, iar „urechea e desfătată de 
melodiile fermecătoare ale unei muzicii militare care cintă gratuit, dar minu- 
nat. Din bazine măreţe [fintinile de curînd făcute] se înalță cu un avint îndrăz- 
neţ, coloane de apă răcoritoare“ 101. 

A doua mărturie, e a călătorului Richard Kunisch care, puţin cam rău- 
tăcios, începe descrierea sa despre „Şosea“ cu anumite cuvinte de milostivire 
pentru bucureşteni, dar în același timp rezultă din relatarea sa o ironie destul 
de usturătoare. Printre multe altele, el spune că în rondul cel mare de la Șosea 
se află o fintină arteziană din care ţişnește apa destul de puternic, iar în zile 
de sărbătoare „locul cu fintina săritoare era îndesat cu trăsuri“ 102, 

Spre sfirşitul primei jumătăţi a secolului al XIX-lea majoritatea popu- 
laţiei bucureştene dornică de apă şi nepricepută în minuirea robinetelor care 
inchideau şi deschideau fintinile, în special cele de pe Podul Mogoșoaiei, a stricat 
într-un timp foarte scurt o bună parte din ele, neputindu-se închide și risi- 
pindu-se astfel o mare cantitate de apă. 

Pentru înlăturarea acestui neajuns, la 30 septembrie 1847, marele vornic 
Alexandru Villara 1% dă o dispoziţie prin care atrage atenţia cetăţenilor cum 
trebuie să procedeze, iar acei care se vor dovedi răuvoitori și vor face vreo 
„necuviinţă pricinuitoare de stricăciune“ a bunurilor de utilitate publică, 
vor fi pedepsiţi „fără a putea alerga la vreo îndreptare“. 

Pe de o parte, teama de sancţiuni, pe de alta, obișnuinţa pe care a dobin- 
dit-o populația după trecerea vremii în minuirea cișmelelor, au contribuit 
la o mai bună funcţionare a lor. Dar cu toate că existau cișmele destule pe 
Podul Mogoşoaiei, din cauza circulaţiei prea mari și, în special, în zilele de 
sărbătoare cînd bucureştenii se îndreptau spre şoseaua Kiseleff la plimbare, 
se producea mult praf care supăra nu numai nările cailor, ba chiar şi a bogaţilor 
stăpini, proprietari a minunate calești şi trăsuri. 

Pentru acest motiv, la 1 septembrie 1867, primăria oraşului București, 
în urma unei licitaţii 1% a înființat 51 guri de stropit în tot lungul Podului 
Mogoşoaiei și, în același timp, a modernizat și fintinile de pe această arteră 
principală. 

În anul următor, Consiliul municipal al oraşului Bucureşti, după ce a 
instalat canale de scurgere spre riul Dimbovița, pe mai multe străzi, a socotit 
că e momentul nimerit a se face o canalizare sistematică pentru alimentarea 


100 W, Derblich, Land und Leute der Moldau und Walachei, Prag. 1859. 

101 George Potra, Bucureștii la mijlocul secolului XIX, Bucureşti, 1941, p. 3. 

102 Jbidem. 

103 „Vestitorul românesc“, 1847, p. 309: „În urma slobozirei apei pe la fintinele 
din Uliţa Mogoşoaiei, văzindu-se că din nebăgare de seamă a unora din cei ce iau apă 
dintr-însele, sau a relei voințe, zorindu-se repusoarele lor peste cuviinţă, s-au stricat toate, 
din care pricină nu se mai poate popri apa după cum este făcută combinaţia ca cursul ei 
să nu fie necontenit, ci numai cînd va voi cineva să ia în trebuinţă; pe deoparte, s-au 
orinduit a lor dregere, iar pe de alta, se face tuturor de obște cunoscut ca pe viilor, 
cînd vor voi să ia apă, să fie [cu] mare luare aminte la apăsarea acelor repusoare cu ușurință, 
spre a se inchide iarăși. Iar nu să le zorească sau să urmeze orice altă necuviinţă pricinuitoare 
de stricăciune, căci dovedindu-se vericine că au urmat împotrivă și a pricinuit cea mai 
mică stricăciune, va fi dojenit după fapta sa, fără a putea alerga la vreo îndreptare“. 

104 „Monitorul oficial“, 20 august/1 septembrie 1867, p. 998. 

Capitalei cu apă de băut din izvoarele mai importante din jurul oraşului. 
În acest scop s-a alcătuit o comisie 1% compusă din: Lablin, directorul fin- 
tinelor, Capuţineanu, arhitectul orașului, Alexandru Zane şi inginerii Got- 
terau fiul, Massalup și Maxenţian, pentru a studia această problemă. Rezultatul 
cercetărilor, făcute cu âceastă ocazie, nu ne este cunoscut. 

În legătură cu alimentarea bucureştenilor cu apă în această vreme, 
scriitorul şi revoluționarul pașoptist Ion Ghica, ne-a lăsat în scrierile sale 
cîteva însemnări interesante. Astfel, el spune că în tinereţea lui apa din ciș- 
meaua de la Filaret (Parcul Libertăţii) era „un izvor de sănătate și de bogăţie“. 
Vara cîmpia de la poalele dealului era plină cu „lucrătoare, fete și neveste, 
meştere, calfe și ucenice“ care în jgheaburile din fața fintinii își limpezeau 
testemelurile, le întindeau la soare pe iarbă și în timp ce se uscau, ele cintau 
„doinele noastre cele frumoase“. 

Pe la 1870—1876 [?] el spune că cișmeaua de la Filaret nu mai exista. 
Fusese „ridicată bucată cu bucată, dusă nu se ştie unde, nici pentru ce, și 
de pierderea căreia nu ne poate consola monumentala fintină ce s-a ridicat 
ca o parodie, în față cu locul unde artistul admira un monument simplu, 
modest, dar de bun gust care ne vorbia de virtuțile bătriînilor noștri, de luptele 
şi de suferinţele lor“ 1%. 

În ceea ce priveşte apa de băut a locuitorilor, el spune că „apa curată 
şi dulce a Dimboviţei s-a prefăcut într-o decocţiune de spurcăciune. Închi- 
puiți-vă cîţiva metri cubi de apă, care intră curată pe la Belvedere și iese 
pe la Vitan, luînd în disoluţiune și în suspensiune toate lăturile și toate gunoa- 
iele cuhnielor și grajdurilor, tot noroiul stradelor şi canalurilor, toate mortă- 
ciunile, putreziciunile şi decompoziţiunile, toate înfiltraţiunile depunerilor 
a unei populaţiuni de două sute de mii de locuitori; cum am zice un pahar 
cu apă în care s-ar arunca un pumn de otravă şi vei avea o idee aproximată 
de lichidul cu care îşi potolesc setea acei care nu au un cal şi o saca ca să-și 
aducă apă de la Filaret, de la fintina Briîncoveanului sau de la Herăstrău. 
Apa din Bucureşti, în loc de a fi un vehicul pentru digestiune, a devenit un 
purgativ din cele mai drastice, de aceea vedem bucureșteanul că preferă astăzi 
basamacul și berea lui Opler. Dacă acel care bea din Dimboviţa nu se mai 
duce, este că îşi ia de tînăr domiciliul la grădina Belu” 1%, 

În 1880, primăria Capitalei a publicat licitaţie pentru canalizarea albiei 
Dimboviţei și rectificarea cursului în cuprinsul oraşului. Planurile acestei lucrări 
de mare utilitate și înfrumusețare a orașului au fost întocmite de arhitectul 
român Grigore Cerkez*. La executarea lucrării au participat diferite firme 
române și străine. Lucrările au fost date antreprenorului francez A. Boisguerin 
care a prezentat oferta cea mai avantajoasă. 

Începerea lucrărilor s-a făcut la 21 noiembrie 1880, iar la inaugurare 
a participat domnul, oficialităţile și foarte multă populaţie a orașului. „Solem- 
nitatea s-a săvirşit într-un pavilion înălțat pe axa proiectată a Dimboviţei, 
aproape de podul de fier de pe calea Văcăreşti, lingă fiîntina apelor zise „apele 


de la Văcărești“ 108, 


105 Ziarul „România“, 7 septembrie, 1868. 

10% Ion Ghica, Scrieri economice, (ediţie îngrijită și comentată de Ion Veverca), 
vol. IJ, p. 38, 39, Bucureşti, 1937. 

19 Jbidem, p. 37—38. 

* În 1927, dia moartea lui Grigore Cerkez, Emanoil Hagi-Moscu, rudă apropiată, 
a dăruit aceste planuri Şcolii Superioare de Arhitectură. 

108 C, Bacalbaşa, op. cit., p. 281—282. 

Direcţia lucrărilor a fost încredinţată profesorului N. Culman şi lui 
Bakli-Ziegler, inginerului şef C. Simţion, şi inginerului D. Matak, nepotul 
primarului Cariadgi, iar antrepriza, lui A. Boisguerin. 

Primar al Capitalei, în acea vreme, era D. Cariadgi, iar ajutori Grigore 
Serrurie, dr. Sergiu şi N. Manolescu. 

Între 1880 şi 1883, Bucureştii s-au transformat într-un mare şantier 
de lucrări edilitare. Așa că Dimboviţa, care pînă la acea dată curgea pe unde 
voia, a fost canalizată într-o matcă adincă din care nu mai putea să iasă pentru 
a inunda mahalalele vecine. Pentru rectificarea rîului Dimboviţa, pe o lungime 
de peste 7 km, au muncit zeci de mii de lucrători şi s-a cheltuit o sumă apre- 
ciabilă. În schimb, s-a făcut ceva frumos şi util: Dimboviţa a fost obligată 
să curgă pe unde i s-a făcut drum, iar deoparte şi de alta a albiei s-au creat 
două splaiuri largi și frumoase — plantate cu arbori pe ambele părți și cana- 
lizate — pe care s-au ridicat mai tirziu diferite instituţii de stat şi frumoase 
case particulare. În locul vechilor poduri şi podiști de lemn s-au construit 
peste rîu 12 poduri, dintre care 5 de fier și 7 de piatră 1%. 

Și tot în această vreme s-au instalat peste 100 km de tuburi pentru 
a se lumina orașul cu gaz; de asemenea s-au introdus, prin cele mai importante 
strazi ale Capitalei, conducte pentru scurgerea necurăţeniilor şi a apei murdare 
în Dimboviţa. 

Și tot in această vreme s-au instalat peste 100 km de tuburi pentru 
alimentagpa cu apă a bucureştenilor. Primele conducte trebuiau să aducă 
46 000 me de apă pe zi pentru cei 200 000 locuitori ce avea orașul atunci, 
iar planul întregii rețele de conducte prevedea aducerea a 180 000 mc de apă 
pe zi pentru populaţia orașului Bucureşti care, după părerea specialiștilor 
de atunci, într-un viitor îndepărtat s-ar putea ridica la 750 000 suflete. Reali- 
tatea a demonstrat că dezvoltarea oraşului a depășit cu mult imaginația 
înaintaşilor noștri, ajungînd astăzi la o populaţie de peste două milioane 
de locuitori si care va creşte, cu timpul, din ce în ce mai mult. 

Pe acea vreme, adică cu peste 100 de ani în urmă, boierii și burghezii 
înstăriți care nu aveau conducte de apă pe stradă şi deci nici instalaţie în casă, 
aveau în curte, puț. Apa puţurilor însă nu prea era folosită pentru băut. „Din 
ea se adăpau caii, se spălau vasele de bucătărie, se stropea curtea şi grădina, 
iar într-un fel de jgheab interior al puţului se puneau sticlele cu vin să se 
răcească“. 


Pentru băut şi spălatul rufelor, de obicei se aducea apă cu sacaua. Apa 
care folosea strict pentru băut, indiferent dacă era scoasă din puț, sau adusă 
cu sacaua, era filtrată. Filtrele se găseau pe un culoar sau gang în apropierea 
bucătăriei sau în pivnițele cele mari și răcoroase. Unele filtre erau instalate 
pe un fel de trepied metalic, iar altele erau introduse într-un fel de dulapuri 
la fel ca frigiderele de azi, înalte de peste un metru, cu ușă și capac, despărțite 
în două. 

Filtrele propriu-zise se compuneau din niște vase mari de piatră de 
forma unor conuri răsturnate*. În acestea se punea apă, iar ele fiind poroase, 
din piatră spongioasă, 'dădeau posibilitatea ca prin porii lor să iasă picături 
de apă care se stringeau într-un vas anume, pus dedesubt. La anumite inter- 
vale de timp filtrele se curăţau în interior de impuritățţile lăsate. Mai tirziu, 
după abandonarea acestor filtre, deoarece apăruseră altele mai perfecţionate, 


109 Jon P. Licherdopol, Bucureștii, Bucureşti, 1889, p. 143. ; Ă 
* Astfel de filtre am văzut în păstrarea familiei Emanoil Hagi-Moscu şi a lui 
N 1. Angelescu, ginerele marelui neguţător Stancu R. Becheanu. 

au fost folosite filtrele Birkenfcld, pînă la instalarea conductelor de apă pe 
toate străzile 110. 

Dar nici conductele primăriei, nici puţurile particulare, după spusele 
specialiștilor, nu aveau o bună apă de băut. Din această cauză a început o 
adevărată campanie sanitară; apa a fost analizată de nenumărați medici 
şi oameni de ştiinţă, dintre care amintim pe dr. Victor Babeș, dr. I. Felix, 
dr. Georgescu, dr. A. Petrescu Urbeanu și alţii. Toţi aceștia au arătat 
că apa potabilă din București conţine foarte multe bacterii dăunătoare sănă- 
tăţii locuitorilor şi chiar izvoarele de la Filaret, Herăstrău şi Pantelimon, 
despre care oamenii spuneau că au „apă minunată“, aveau de patru-cinci 
ori mai mulţi germeni peste limita îngăduită. 

Drept, urmare, în 1890, antrepriza Glatley construieşte noi filtre şi beto- 
nează pe cele vechi; de asemenea experimentează filtrele mecanice Sonnen- 
schein, Maignen, Gerso și Brayer. 

Între 1893 și 1905, prin deosebita grijă și pricepere a inginerului Elie 
Radu, se aduc o serie de îmbunătăţiri tuturor instalaţiilor şi se fac lucrări 
noi pentru ca apa să fie mai bună și în cantitate suficientă. Se amenajează 
instalaţiile de captare a apei subterane de la Bragadiru, iar cantitatea apei 
distribuită locuitorilor creşte mereu, apa fiind un amestec de apă filtrată 
şi apă din stratele freatice. 


ILUMINATUL ȘI PAZA DE NOAPTE A ORAȘULUI 


Dintru început şi pînă la sfirșitul secolului al XVIII-lea, ulițele oraşului nu erau 
luminate deloc în timpul nopții, iar de felinare nici nu se pomenea. De îndată 
ce se făcea noapte, întunericul şi tăcerea se întindeau asupra oraşului. 

De abia pe arterele mai importante: pe Podul Mogoşoaiei (Celea Vic- 
toriei), Podul Calicilor (Calea Rahovei), Podul Tirgului de Afară (Calea Moşi- 
lor), Podul Beilicului (Calea Șerban Vodă), precum și pe celelalte ulite unde 
se găseau case boierești se afla în fața porţilor cite un șomoiog îmbibat cu 
păcură sau rășină care mai lumina drumul de ieşire sau intrare a vreunei 
butei sau caleşti în curte. Caleștile boierilor, cînd veneau din provincie sau 
întîrziau cu stăpinii pe la diferite sindrofii în oraș, erau însoţite de robi ţigani 
purtători de masalale * care luminau drumul. Cînd nu era lună, bezna cuprin- 
dea aproape întreg orașul. Numai din loc în loc, la cîte un han sau circiumă 
se mai găsea cite o feștilă sau într-un felinar o luminare de seu care de-abia 
pilpiia o luminiţă indicatoare de aşezare omenească. Încolo nimic. Prin maha- 
lalele mai mărginaşe și chiar în centru, în afară de lătratul cîinilor, nu se auzea 
în întunericul adînc decit strigătele: „Stai!“ „Cine-i acolo ?“ „Te văd, te văd“! 
ale străjerilor sau răspintiașşilor. lar în vremuri de primejdie, de bejenie, de 
război se auzeau strigătele patrulelor, ale caraulelor formate din 10—15 
oameni care cutreierau mahalaua. ' 

La Curtea domnească, camerele erau luminate cu lumînări de ceară 
galbenă, apoi albă şi în cele din urmă cu luminări de stearină, puse în poli- 
candre sau sfeşnice de argint sau de bronz. Asemenea se obișnuia şi în casele 
marilor boieri. Neguţătorii și celelalte categorii de oameni îşi iluminau inte- 
riorul caselor cu luminăr. de ceară galbenă, iar oamenii săraci cu luminări 


110 George Potra, Vechi case bucureștene: Casa neguțătorului Stancu Becheanu, 


(manuscris). 
* masala = torţă, făclie alcătuită din sfori de cînepă, îmbibată cu păcură sau rășină 


care lumina curtea boierească sau strada. 

de seu și, la foarte mulţi din aceștia, numai lumina unei candele mai mici 
sau mai mari era singura sursă de iluminat. 

Palatul domnului, mănăstirile și instituţiile mai importante își luminau 
intrările sau interiorul curților cu masalale îmbibate cu păcură care se aducea 
de obicei de la puţurile de extracţie din judeţele Prahova şi Dimboviţa. Bine- 
înţeles că o persoană anume se îngrijea de iluminarea interioarelor şi exteri- 
oarelor celor bogaţi. 

La anumite ocazii excepţionale (serbări, primiri de înalte personalităţi 
etc.) — noaptea — se puneau pe anumite ulițe, din loc în loc, butoaie cu 
păcură aprinsă, ca să fie lumină. Un astfel de caz este şi cel din 6 iulie 1812 
cind Divanul ţării hotărăşte să dea o mare serbare, în grădina Herăstrău, 
în cinstea generalului maior Engelhardt și a musafirilor turci murahazi *, 
la care serbare participa toată boierimea. 

Pentru buna reuşită a acţiunii de mai sus, marele armaș primise ordin 
ca în acea seară să pună pe ambele părţi ale drumului care duce la Herăstrău 
butoaie cu păcură aprinsă „ca să fie lumină bună, după cum asemenea urmare 
s-au făcut și altădată“ 11, 

Ciţiva ani mai tirziu (16 februarie 1819), domnul Alexandru Suţu dă 
ordin vameșilor din Cimpina să trimită „numaidecit“ patru sute vedre păcură 
necesară pentru masalalele din Curtea domnească, pe lunile martie-aprilie. 
Pentru transportarea păcurii se recomandă să se găsească cărăuşi „cu preţ 
cuviincios*“ 112, 

Pentru păcura trebuitoare masalalelor de la Divan și în „alte locuri 
cuviincioase“, Vistieria dă ordin ispravnicilor județului Prahova să trimită 
cele 200 vedre, cota pe lunile mai şi iunie, menţionindu-se că este cunoscut 
faptul că e mare lipsă de păcură, fiindcă este luată în „trebuinţa oștirilor“ 133, 
dar să se facă tot posibilul, deoarece și la Bucureşti este mare trebuinţă. 


Preţul păcurii, la acea dată, era de 1 leu vadra, aşa că pentru 400 vedre, 
Vistieria a plătit 600 lei: 400 lei păcura, 140 lei butoaiele şi legatul lor în 
cercuri de fier şi 60 lei pentru transport. 


Odată cu secolul al XIX-lea, încet, încet, a început în Bucureşti a se ilumina 
si străzile, mai întîi cu lumiînări de seu, din distanţă în distanţă, apoi au fost 
introduse felinare. În perioada,1828—1829 s-au instalat pe unele străzi, bine- 
înțeles centrale, felinare „încrucişate“, adică alternativ pe o parte şi pe alta, 
la o distanţă de 20 metri unul de altul. Combustibilul folosit era untdelemnul, 
de o categorie inferioară, sau untura de peşte. Chimistul francez J. A. Be- 
champ ** care a trăit mulți ani la noi în țară, ne spune că în această vreme, 
cetățeanul nu avea nevoie „de a avea felinar spre a ieşi din casă“. Noi 
precizăm, pe ulițele din centrul orașului, fiindcă pe cele de la periferie nici 
vorbă de aşa ceva, fapt văzut de noi cu aproape șaptezeci de ani în urmă, adică 
înainte de primul război mondial. 

Din ordinul vorniciei (primăriei), în 1830, s-au instalat felinare pe mai 
multe străzi. De la această dată, capitala principatului muntean capătă pe zi 


* murahaz = împuternicit al sultanului în timp de război, pentru a duce tratative 
cu reprezentanţii unei alte ţări. 

111 Arh. St. Buc., Administrative vechi, 2366/1812, f. 124; I. Cojocaru, Documente 
privitoare la economia Țării Românești, 1800—1850, Bucureşti, vol. 1, 1958, doc. 65. 

112 Jbidem, 2208/1819, f. 53; I. Cojocaru, op. cit., doc. 129. 

113 Ibidem, 148/1828, f. 3; I. Cojocaru, op. cit., doc. 278. 

** Jacques Antoine Bechamp (1816—1909), chimist francez, prof. la Fac. de Medicină 
din Montpellier și Lille. Membru de onoare (1906) al Academiei Române. Constantin I. 
Istrati a scris Biografia marelui chimist francez Bechamp, Buc., 1894. 

ce trece o importanţă din ce în ce mai mare, atit prin numărul locuitorilor 
ce se înmulțeau necontenit, cit şi prin diferitele clădiri ce se construiau altfel 
decit pină atunci. 

Regulamentul Organic obliga pe conducătorii orașului la o edilitate 
oarecum înaintată pentru vremea aceea și în special pentru ţara noastră, 
astfel că orașul Bucureşti a început încă de atunci să fie oarecum sistematizat 
în ceea ce privește construcţiile cit şi îndreptarea străzilor întortocheate şi 
înguste care de fapt, unele din ele, nici pină astăzi nu şi-au căpătat forma 
dorită. 

În acest capitol, pe baza unui material documentar inedit 14, vom arăta 
locurile unde stăteau paznicii însărcinaţi cu supravegherea felinarelor tîr- 
gului, cit şi „staţiile“ (locurile) de paza străjuirii de noapte din fiecare comisie 
a orașului Bucureşti, în 1840. 

Felinarele, pentru luminatul oraşului noaptea, erau puse la răspintule 
cele mai importante, sau în fața anumitor case sau prăvălii unde se socotea 
că este nevoie de mai multă lumină; orașul era împărțit în patru Comisii sau 
Culori (astăzi numite sectoare). 

Pe vremea aceea, în Comisia de Roșu se găseau felinare în următoarele 
mahalale și răspîntii: 

În mahalaua Sf. Nicolae: la răspîntia din Cavafii Vechi, de la Cazin 
şi în răspintia de la Acic; în mahalaua Curtea Veche: la răspintia de lingă 
poarta de sus; în mahalaua Șerban Vodă : la răspintia de la Sf. loan, în răs- 
pîntia de la Cișsmeaua Seacă, care nu de mult se adăugase mahalalei Scaunelor: 
în mahalaua Sf. Dimitrie : la răspintia de la Sărărie; în mahalaua Sf. Gheorghe 
Vechi : la răspintia de la Arghiropol, în răspintia Șalvaragii, în răspîntia de la 
Brătășanca și în răspintia de la Dorobănţie; în mahalaua Biserica Doamne. : 
la răspintia de la casa Cornescului care se afla în spatele fostei prefecturi de 
poliţie 115; o altă casă Cornescu se afla în mahalaua bisericii Dintr-o zi. 

Felinarele care se aflau la aceste răspintii erau îngrijite și păzite de 
40 de oameni. Pentru celelalte Comisii sau Culori nu cunoaștem exact numărul 
felinarelor dar, peste cîţiva ani numărul felinarelor pentru iluminarea oraşului 
se urcă la 955 pentru care Casa Maghistratului (primăria) cheltuia 199 881 lei 
şi 20 parale 116, 

În afară însă de aceste felinare, care ajutau și paza de noapte, erau 
oameni înarmați, însărcinaţi special cu liniștea și păzirea avutului locuitorilor. 


Locurile unde se făcea straja de noapte: 


Comisia de Roşu 


În mahalaua Scaunelor : la slugerul Tase; la Ulierie; la Cerb, la Capul Pescăriei, la ctr- 

ciuma Predescului și la serdarul Petrache. 

În mahalaua Stelea : la vicontele de Gramont [Louis Antoine de Gramont — 1795—1852 — ; 

în 1834 a intrat în armata română cu gradul de colonel; a fost aghiotant domnesc sub 

Alexandru Dim. Ghica, Gheorghe Bibescu şi Barbu Știrbei. Acesta din urmă la ridicat 
înă la funcţia de mare logofăt] 1Y; la Băltăreţu, în capul ulicioarei de la Hagi Ivan; 
a ulița ce merge la biserica Stelei; la fostul foişor de foc și în Cavafi. 


11 Acad. R.S.R., ms. 1632. 

115 George D. Florescu, Din vechiul București, Bucureşti, 1935, p. 1314. 

11% Marele dicționar geografic al României, vol. I, Bucureşti, 1898, p. 699. 

117 Amintirile colonelului Locusteanu, publicate de Radu Crutzescu, Bucureşti, 
1935, p. 20. 

În mahalaua Colțea : la aga Costache Belu; la răspintie la Floru; la portița Colţei; la 
hanul Colţei. 

În mahalaua Sf. Gheorghe Nou : la Tirgul Cucului ; la răspîntia din faţa podului (Tirgului 
de Afară); la răspîntia din Rogojinari; la cojocăria Groşii și în dosul Pescăriei vechi. 

În mahalaua Sf. Gheorghe- Vechi : la uliţa Rachtivanului spre clucerul lanache Arion; 
la Mișu ; la Nicolae brutaru ; la boiangerie ; şi în dosul Bărăţiei. 

În mahalaua Sf. Ioan Nou: în dreptul caselor vornicului Alecu Ghica; la răspintia uli- 
cioarelor de din dos şi la ulița ce merge spre Beilic. 

În mahalaua Curtea-Veche: la poarta bisericii Curtea Veche; la ulița Zarzavagiilor; la 
Covaci și în dosul Cavafilor vechi. 

În mahalaua Sf. Nicolae : la răspintia unde sint casele marelui logofăt Mihăiţă Filipescu ; 
în dosul marchitanilor ; la poarta marelui ban Băleanu: la baia din Lipscani şi la Carvasara; 
la poarta cea mare. 

În mahalaua Sf. Dimitrie : la casa Brincoveneascăi ; la paharnicul Pascale Gazoti, în dosul 
bisericii Sf. Dimitrie şi în dosul bisericii Măgureanului. 

În mahalaua Șerban Vodă: la mănăstirea Zlătari; în dosul hanului Şerban Vodă şi la 
poarta mănăstirii Stavropoleos. 

În mahalaua Biserica Doamnei : la lacovenco ; în dosul Teatrului şi la Petrache Petrovici 


Comisia de Albastru 


În mahalaua Popescu: la Dumitru rachieru; la Lapa cojocaru; la Vasile Pastramă; la 
gensralul Mavru; la Aron Levi ovreiul; la Costache circiumaru şi la Halfon zaraf-bașa. 
În mahalaua Sirbi: la Ignat simigiu; la Mihăiţă rachieru; la Dumitru cîrciumaru ; 
polcovnicul Niculae; la Ioniţă pantofarul și la Panait arendașu. 

În mahalaua Dobroteasa: la loniţă cavatu; la Vilcu tabacu; la Hristache arendașu: la 
Radu Boboc şi la buluc-bașa Iusuf. 

În mahalaua Radu Vodă: la serdarul Manolache Nenoveanu; la stolnicul Giani și la 
Ioniță tabacu. 

În mahalaua Broşteni: la logofătul Mitu; la logofătul Lazăr; la Dumitru abagiu; la 
Ştefan tabacu; la Gheorghe cîrciumaru ; la Zamfira văduva şi la Ion plugaru. 

În mahalaua Slobozia: la Enache cîrciumaru; la Hagi Gheorghe Puşcaşu; la Tudor 
cîrciumaru și la Ivan Pascu. 

În mahalaua Staicu : la moş Ilie dulgheru; la Maria geambășoaica ; la Petre circiumaru; 
la Călin cojocaru; la loan băcanu. 

În mahalaua Foișor: la vornicul Zamfir; la Dumitru Pastramă; la Mincu ctrciumaru; 
la vornicul Dumitru şi la Stoian băcanu. 

n mahalaua Apostu (?): la Nicolae rachieru; la Jecu cîrciumaru; la Nicolae Precupeţu. 
În mahalaua Cărămidari : la Dacid cîrciumaru ; la Ghiţă cîrciumaru ; la Dumitru cîrciumaru, 
la Livada cu duzi. 

În mahalaua Flăminda : la Ivan cîrciumaru ; la Colea dulgheru; la Stan bucătaru. 

În mahalaua Domnița Bălașa : la biserica Sf. Ilie pe Podul Calicilor; la Hanul Golesculuy 
pe aceeași uliţă (actualmente Calea Rahovei, în spatele spitalului Brincovenesc); la Ioan 
potejipieru şi la Florea dulgheru. 

În mahalaua Sf. Ecaterina : la Ghiţă băcanu; la pitarul Hristache Băţăncu; la Nicolae 
băcanu şi la Dumitru croitoru. 

În mahalaua Bărbătescu : la lane Grecu; la Dumitru cîrciumaru ; la Neguţ cîrciumaru și 
la Costache Moraitu. 

În mahalaua Vlădica : la Iordache Luchiadis; la Ioniţă cîrciumaru ; la logofătul Manolache; 
la Dască Grigorie; la comisul Costache Fălcoianu și la stolnicul loan Cătuneanu. 


Comisia de Galben 


În malalaua Cismelei : la hanul căpitanului Nicolae, afară din barieră; la Petre Cot aru; 
la Petru Neamţu; la Mitina unde sint sălciile; la hanul Franţescului; la circiuma lui 
Dumitrache ce se află în faţa porţii spitalului Filantropia, la Dărlăi, în răspiîntia şoselei 
spre Băneasa; la Ioan Jianu în dosul barierei. f ata 

În mahalaua Sf. Vasilie: la Zamfir Bildineanu spre grădina lui Filip; la Tănase fostul 
vătaf, pînă la ulucile lui Filip; la aga Ioan Filipescu; la aharnicul Constantin Olănescu; 
la Constantin Grecu ce locuieşte lingă puți spre Dimache cîrciumarul la Dimache spre 
clopotarul. 

Jn mahalaua Sf. Visarion: la cîrciuma lui lenache Meșciu; la Stan circiumarul spre 
biserica Sf. Visarion; la Buna văduva, spre puţul cel din drum; la Costea Grecu; la 
cîrciuma lui Barzoiu; la Iane brutarul în răspîntie, spre șosea. 

În mahalaua Popa Cozma : la cîrciuma şetrăresii Zmaranda, în Podul Mogoşoaiei în apro- 
piere de Alecu Baruţ (?); la poarta vornicului Iordache Golescu spre Anastasie brutarul; 
la vorniceasa Floreasca pe Podul Mogoşoaiei; la ţigănia vornicului Filip din dos spre 
biserica Sfinţii Voievozi. 

În mahalaua Amza : la poarta Papazoaii în Podul Mogoşoaiei, spre marele vistier Grigorie 
Gradișteanu ; la cîrciumarul Pavel unde sînt trei răspintii, prima spre paharnicul Costache 
Petrescu, a doua spre paharniceasa Arionoaie şi a treia spre clucerul Răducanu Cornescu ; 
la puţul de lingă Marița Surtuca alături cu casa Luxandrei boiangioaica spre paharnicul 
Zamfirache Creţeanu. 

În mahalaua Popa Dirvaş: în piaţa Niculescului; la biserica Albă pe Podul Mogoșoaiei 
hngă doctorul Tist (A. Thiess), pe Podul Mogoșoaiei pe din dosul zidului sfintei episcopii 
spre piaţa Niculescului; la răspintia ce se găseşte în apropierea căminarului Iordache 
Dedulescu sau la serdarul Matei Fălcoianu. 

În mahalaua Precupeţii Noi: la logotătu Alecu, la butuc, spre grădina marelui vistier 
Grigorie Grădișteanu şi spre ulița Herăstrăului; la Hanul Suditului afară din bariera 
Madritului; la Hagiu Harizan spre cătun şi spre via clucerului Pană Brăslea spre șoseaua 
podului Tirgului de Afară; la Iacob zidarul spre plopul ce iese în şosea la podișca de 
lîngă puț. 

În mahalaua Popa” Ivașcu : în răspîntia de lingă casa lui Iordache Lupescu, lingă puț; 
la Constantin Grecu spre Icoană; la postelnicul Dumitru spre maidanul poștei ce merge 
spre biserica Pitar Moș; la Ștefi papugiul spre Biserica Albă şi spre maidanul poştei. 
În mahalaua Ceauș David : la puţul Icoanei, spre lac, unde actualmente se află grădina; 
la Radu brutaru din dosul Icoanei spre plopi; la Pană cîrciumaru spre biserica Popa 
Chițu, în maidan; la crucea căzută spre şoseaua Tirgului de Afară. 

În mahalaua Batiștea : la Constantin şalvaragiu în răspîntia spre biserica Pitar Moş şi 
spre ulița mitropolitului Dionisie și spre Alecu Izvoranu; la răspintie la Dumitru lumănă- 
raru, spre podu de la biserica Icoanei; la altarul bisericii Batiștei; la poarta răposatului 
Tănase Nenoveanu din răspintia slugerului Păun și spre stolnicul Nicolae Pardalos. 

În mahalaua Ojetari : la şandramaua măcelarului Pascu; la poartă la Balabunești; la 
pitarul Costache Vizurescu; la Gheorghe văraru. 

În mahalaua Boteanu ; la serdarul Ghiţă Bălescu în răspintie sau lingă Iatropolu ; pe mai- 
danul de din dosul casei vornicului Alexandru Nenciulescu și spre pităreasa Zinca 
[Bălcescu]. 

În mahalaua Biserica Enei : la maiorul Banov (Alexandru Banov ofițer trecut din armata 
rusă în cea română); la Ceamur pe pod spre stolnicul Nicolae Pardalos; la casele lui 
Simion Romanov spre baba lana. 

În mahalaua Dichiului : la Hristea Bărzoi în spatele bisericii Dichiului ; la Nicolae Carabulea 
lingă puţul de la răspintii; la Stoica cîrciumarul spre ulița Madritului; la căpitanul Marin; 
la Sima cîrciumaru spre hingheri; la Gheorghe cărbunaru ; la Nedea dulgheru. 

În mahalaua Precupeţii Vechi: la Tudor Grecu; la Pavel Pașuncă pe șoseaua Tiîrgului de 
Afară; la poarta bisericii Precupeţii Vechi; la Barbu fustașu ; la logofătul Alecu Motescu; 
la Ștefan circiumaru din afara barierei; la poarta logofătului Dumitru. 

În mahalaua Sf. Ioan: la loan Babo, dinaintea puţului, afară din barieră; la vătatul 
Badea unde este puţul cu cumpănă; la loan circiumaru afară din barieră; la Nicola 
Pietraru pe podul Tirgului de Afară. 

În mahalaua Silivestru; la hanul Pitişteanului lingă cafenea pe podul Tîrgului de Afară; 
la gura haznalii, la loniţă croitoru în faţa podului Tirgului de Afară; la Gheorghe Topciu; 
la Lilea Arnăuceanu ; la Dumitru Robu; la Gheorghe Lucolu; la pastramagiu spre Micu 
epistatu; la Bănică cherestigiu, între biserica Silvestru și între biserica Popa Chițu; 
la Mincu Hagiu spre Gheorghe vătășelu ce au murit; la Matache epistatu, începînd de 
la cîrciuma galbenă spre biserica Popa Chițu. 

În mahalaua Popa Pătru : la cîrciuma galbenă; la Tudorache făinaru, la puţu cu sălcii; 
la lane Grecu; la văduva Tudora Olengioaica; la Ioniţă cocătoru. 

În mahalaua Popa Rusu: la cîrciuma răposatului Vasilie spre protopopul Petrache; 
la Hagiul Gheorghe cavatu ; la serdarul Manolache. 

În mahalaua Armenească : la puţul spătarului la tahtu epistatului; la Ciobanul în capul 
soselei spre răspintie; la văduva Arsapeta spre stolnicu Stanciu, înspre hazna. 

n mahalaua Ca:mata : situată în jurul bisericii Caimata (care se afla pe bulevardul Republicii 
în dreptul casei cu nr. 18); la Gheorghe băcanu în podul Tirgului de Afară; la stolnicul 
în raspintie; la Fărămiţoaie. 

Comisia de Verde 


În mahalaua Gorganu : la poarta logofătului Nicolae Ghica; în dreptul casei Elenchii 
Stătuleanca ; în faţa casei lui Ciocănel ; la poarta casei păhărnicesei Miroaia. 

În mahalaua Livedea gospod: în dreptul prăvăliei lui Fănică; la prăvălia căpitanului 
Gheorghe; în dreptul bisericii Sf. Constantin; în dreptul prăvăliei lui Hristea rachieru. 
În mahalaua Podul de Pămint : în dreptul prăvăliei lui Nicolae; la Ioniță dulgheru; la 
Mihalache şalvaragiu; la răposatul Piga; la polcovnicul Famazonu (?); la Gheorghe 
dulgheru ; la Pană farfurieru. 

În mahalaua Sf. Elefterie: la paharnicul Scarlat Ruset; la magazia Mitropoliei; la cr- 
ciuma morii lui Piliciu ; la Nedelcu olangiu ; afară din barieră; la podul de la Grozăvești. 
În mahalaua Arhimandritului : la Triandafil Paciurea; la serdarul Ghiţă Rafailă; la loan 

băcanu; la Costache Moraitu; la vătaful Ștefan Vlădescu. 

În mahalaua Biserica Albă: la paharnicul Iancu Mihăilescu; la stolniceasa Tudoriţa 
lacovachina; la stolniceasa Pietrăchioaia; la poarta mănăstirii Antim; la Biserica Albă; 

la crucea de piatră. 

În mahalaua Mihai Vodă: la casa răposatului Hristea rachieru; la Porfir cofetaru; la 

Ianulea Dumitru; la Petre Neamţu; la Costandina ţiganca; la Matei pescaru. 

În mahalaua Izvor : în dreptul buluc-başei Raicu; la biserica de la Izvor; la Mihai orici; 

la Vasile circiumaru ; la buluc-bașa Nenciu. 

În mahalaua Spirii: la Nicolae hangiu ; la straja veche; la Voicu dulgheru; la Gheorghe 
ovreiul; la Nicolae labraş; la Alecu Mimi; la hanul lui Burnaz; afară din barieră. 
n mahalaua Fintina Boului : la Gheorghe Cătănoiu ; în dreptul crucii ; la pitarul Mihalache 

Pangăr ; la Vasile zidaru; la Caraghiozoaia și lingă serdarul Dumitrache Sorescu. 

În mahalaua Sfinţii Voievozi: la paharnicul loan Budişteanu ; la biserica Manii [Manea 

Brutarul); la pitaru Mitache Coadă; la Ghiţă Ulieru ; la Pîrvu făinaru ; la biserica Sfinţii 

Voievozi; la Ștefan Sprincenatu; la Vasile Copoiu; la Iordache circiumaru; la via lui 

Ioniţă cizmaru. 

În mahalaua Schitu Măgureanu : la Gheorghe circiumaru ; la biserica Schitu Măgureanu; 
la Cişmigiu ; la biserica nemţească. 

În mahalaua Creţulescu : la poarta palatului măriei sale; la caraula mare; la medelnicerul 

Giurescu ; la biserica Sf. Ionică; la biserica Stejarului. 


Comisia de Negru 


În mahalaua Sf. Vineri: în dreptul bisericii Sf. Vineri; la poarta baronului Sachelarie ; 
între prăvălia lui Nicolae Vasiliu şi Tănase ceaprazarul. 

n mahalaua Udricani : la prăvăliile bisericii Bradu, ce-i zice şi la Roșu; la poarta case: 
lui Costache Villara; la prăvălia lui Ruse rachieru. 
În mahalaua Vergului : la poarta casei serdarului Fănuţă. 
În mahalaua Lucaci: între casa serdarului State şi prăvăliile cocoanii Tincuţii; la poarta 
casei pitarului Petrache Zotovici la Dumitru găitănaru, în dreptul rotilelor. 
În mahalaua Olteni: la Dumitru rachieru; la prăvălia Elinchii Comăneascăi; la pitarul 
Mihai Piron. 
În mahalaua Ceauș Radu : la prăvălia lui Călin ciohodaru ; la Iorga circiumaru; la Mihale 
telalu; între casa lui Ștefu lipscanu şi Ilincuţa văduva. 
În mahalaua Olari: la scaunul de carne de pe podul Tirgului de Afară; la Ciolacu; la 
Gheorghe Grosu ; la Călin cofetaru ; la Hagi Toros. 
În mahalaua Oboru Vechi : în maidan la Oancea dogaru ; la Dumitrache bărbieru ; la Nicolae 
mălăeru. 
În mahalaua Popa Soare: la polcovnicul Costache Coadă; la clucerul Petrache Orbescu ș 
la pitarul Manolache Lăzărescu. 
În mahalaua Hagiului : la polcovnicul Ghenea; la polcovnicul Mihalache; la vătaful Stan ; 
la postelnicul Vlad. 
În mahalaua Sf. Stefan: la prăvălia lui Hagi Manta; la Stamate Nicolau Arnăuceanu ; 
la pitarul Matache Teişanu. 
În mahalaua Mintuleasa : la metohul mănăstirii Căldărușani ; la vătaful Gheorghiţă fostul 
ipocomisar ; la pitarul Ioniță Roşianu. 

n mahalaua Wegutători : intre Vasile Hagiu și Dumitru cîrciumaru. 
În mahalaua Delea Nouă: intre Radu Bolocan şi Maria Roşia; la Ciunga circiumăreasa ; 
la Penciu plugaru. 
În mahalaua Delea Veche: la Dima băcanu; pe şosea, la vornicul Mihalache; la postel- 
nicul Tache. 

În mahalaua Popa Nan: la Radu Şchiopu; la baba Ioana văduva; la Ion căruţașu. 

În mahalaua Iancului: la Costache cîrciumaru; la Ştefan curelaru, lîngă barieră; la 
Şerban Hagiu, lîngă Obor. 

În mahalaua Pantelimonului : la Luca cîrciumaru pe podul Tirgului de Afară; la Androne 
dulgheru ; lingă biserica Pantelimon; la Gura Oborului; la Radu Iancu; la Ion Păsătaru; 
la Stavri Grecu; la Ceauş Niţu. 

În luna mai a anului 1841, Sfatul orăşenesc încheie contract, pe perioada 
1 iunie 1841 — 1 iunie 1842, cu Samuil Aron sticlarul 118 pentru ţinerea în 
bună stare a tuturor felinarelor care sint instalate pe străzi. Conform celor 
nouă puncte ale contractului, Aron se obliga, cu chezăşia lui Anastasie Gheor- 
ghiu, ca „din orice întimplare“ se va sparge vreun geam sau se va strica vreun 
felinar în întregime sau numai o parte, să fie dator „a îmbunătăţi îndată 
stricăciunea fără întirziere“. El îşi ia angajamentul că chiar dacă s-a spart 
numai un colţ al geamului de la felinar, el să-l înlocuiască cu unul întreg și curat. 

Pentru fiecare felinar ce i se va da în seamă, primăria îi va plăti 4 lei 
pe an, iar întreaga sumă ce i se va cuveni, va trebui să i se plătească în patru 
rate trimestriale. La împlinirea contractului, va preda totul în bună stare, 
așa cum le-a și primit. 

Contracciul îşi mai lua angajamentul ca să se considere raia (cetăţean 
autohton), fără să ceară protecţia şi concursul vreunei puteri străine, prin 
consulatele respective, la vreo pricină de neînțelegere. 

În timpul iernii însă, din cauza unor furtuni mari, o serie de felinare 
au fost distruse, pentru care motiv Samuil Aron înaintează domnului o cerere 
de ajutor. Primăria face cercetarea cuvenită și constată într-adevăr că paguba 
suferită se ridică la suma de 466 lei. Iancu Manu, ministrul trebilor din lăuntru, 
la raportul primit referitor la această problemă, cere să i se prezinte în copie 
contractul încheiat unde la punctul 1 se spunea clar că „din orice întimplare“ 
contracciul este obligat să refacă stricăciunea. Nu ştim dacă ministrul a apro- 
bat suma arătată de primărie, sau alta mai mică, fiindcă dosarul nu ne mai 
spune nimic. 

Pe perioada 1842 1849 nu cunoaștem cum și sub ce formă s au îngrijit 
starea şi funcţionarea felinarelor şi cum s-a făcut iluminarea orașului. Aflăm 
însă că, spre sfirşitul acestui an, 1849, primăria încheie un contract pentru 
1 noiembrie 1849 — 1 noiembrie 1850 cu Avram Isac sticlarul şi cu Iosif 
Vorenştain, avînd pe vistierul Anton Vesca „chezaş răspunzător pentru orice 
împotrivă urmare a acestor contraccii“. 

Contractul menţiona că iluminarea străzilor se va face prin felinare 
cu luminări de mai multe categorii, după anotimp. Astfel, pentru lunile noiem- 
brie-februarie luminările vor trebui să fie în greutate de 12 bucăţi la o oca: 
pentru lunile aprilie-august cite 20 la o oca, iar pentru lunile martie-septembrie 
cîte 14 luminări la o oca. 

Felinarele se vor aprinde numai în 20 de nopţi pe fiecare lună „fie întu- 
nerec fie lună“. Iar cind va fi cazul: „fie întunerec fie lună“ „iar cînd va fi 
trebuinţă a se aprinde şi în mai multe nopţi peste aceste 20 hotărite, adecă 
de nu va fi lumină, ne îndatorăm a le aprinde asemenea. Și cînd va fi lună 
în aceste zile să nu le aprindem. Dacă însă luna va fi întunecoasă sau va 
ieși tîrziu, sintem datori a le aprinde în oricite nopţi şi dintr-acestea“ 118 bss, 

Contracciii vor fi obligaţi să predea la Comisiile Văpselelor (sectoarelor 
de oraş) cantitatea necesară de luminări pentru fiecare săptămină înainte, 
iar acestea să le distribuie prin mahalale după numărul felinarelor; vătăşeii 
și epistaţii erau însărcinaţi să le aprindă în fiecare seară „la ceasul hotărit“. 


118 Arh. St. Buc., Vornicia din lăuntru, 956/1852. 
118bis. „Buletin oficial al Ţării Românești“, 1849, nr. 102, p. 408 şi nr. 103, p. 411. 

Spălatul şi curăţatul felinarelor să se facă odată pe fiecare săptămînă, 
prin RUSIA angajați de contraccii; cînd va fi ceaţă curățirea lor se va face 
mai des. 

Primăria se obligă să plătească pe an cite 51 lei și 30 parale de fiecare 
felinar; plata corespunzătoare se va face trimestrial. 

Contracciii erau obligaţi să cumpere luminările de la luminărarii autorizaţi, 
neavînd voie să le facă ei. Orice abatere de la punctele menţionate în contract 
se va pedepsi cu straf (amendă) de 1 leu pentru fiecare felinar. 

Dacă primăria, în timpul contractului, va schimba unele felinare, prin 
lămpi, aşa cum făcuse și mai înainte, se va scade acel număr de felinare, fără 
nici o pricină de nemulțumire din partea contracciilor. 

În 1853, pentru cele 708 lămpi din Bucureşti, primăria orașului cheltuia, 
pe un an întreg, suma de 386 158 lei. Lămpile de la ştabul orășenesc și de la 
temniță ardeau pînă dimineața, iar cele 13 de la palatul domnesc numai pina 
la ora 2 noaptea 119. 

Cu toate că pe unele străzi principale au fost instalate lămpi, deci un alt 
aspect civilizat, acestea au fost alimentate tot cu luminări de seu pină în 
1856, iar în anul următor *, pentru prima dată, a fost introdusă folosirea 
petrolului, dar numai la un număr restrins: 16 lămpi. 

Pentru continuarea unui astfel de iluminat, cu petrol, neamţul Iosif 
Kerman, în 1858, a prezentat primăriei ofertă, dar nu i s-a dat nici un rezultat. 
De-abia în toamna anului 1860, olteanul Marin Mehedinţeanu 120 încheie 
contract cu primăria pentru iluminarea străzilor cu lămpi cu petrol, pe timp: 
de 2 ani, 2 luni şi 24 zile, adică pînă la 1 ianuarie 1863. 

Noul antreprenor trebuia să aibă angajaţi oameni, cite unul pentru 
30 lămpi, care să fie obligaţi să le aprindă regulat, la ora hotărită şi să aibă 
grijă să întreţină lumina în tot timpul nopţii. 

Pentru buna organizare şi funcţionare, Marin Mehedinţeanu a trebuit 
să prezinte o listă de numele tuturor lampagiilor angajaţi, precum şi locurile 
unde vor staţiona, ca să poată fi controlaţi cum își îndeplinesc slujba. Și pentru 
a nu fi stricate sau distruse aceste lămpi de către oameni răi, primăria a cerut 
concursul prefectului de poliție care avea mai mulți oameni de pază prin 
mahalale. Acesta n-a acceptat decit după ce a primit un ordin sever din partea 
ministrului de Interne. 

Fără să ştim cite lămpi au fost mai înainte în București, efectiv, din 
1861, numărul lămpilor cu petrol s-a mărit de la an la an. Cu toate acestea 
multe străzi periferice mai erau luminate cu felinare cu luminări, iar altele 
dintre cele mai îndepărtate de arterele principale nu erau iluminate sub nici 
o formă, realitate care am apucat-o și noi înainte și după primul război mon- 
dial. 

A urmat ca antreprenor un oarecare Constantin Dăscălescu, dar acesta, 
nerespectindu-și obligaţiile contractuale, a fost înlăturat și primăria a publicat 
ţinerea unei noi licitaţii pentru perioada 1 martie 1867 pînă la sfirșitul anului 
1868. 


112 Nicolae Ciachir, Unele aspecte privind orașul București în timpul Războiului 
Crimeii (1853—1856), în revista „Materiale pentru istorie și muzeografie“, III (1965), 
p. 202, 

* Rafinăria lui Teodor Mehedinţeanu fusese instalată lîngă Ploiești, pe moşia Rifov 
proprietatea lui Constantin Cantacuzino, zis Căpitanul, tatăl dr, Const, Cantacuzino și 
al lui Gogu Cantacuzino. Ea începuse să funcţioneze din martie 1857 și distila anual o 
cantitate de 271 tone petrol. În luna mai 1857, au fost instalate primele lămpi cu petrol. 
Deci Bucureştiul este primul oraş din lume care a folosit petrolul lampant. 

120 „Buletinul municipiului Bucureşti“, II (1860), p. 108. 


262 DIN BUCUREȘTII DE IERI 


Din anunţul publicat de primărie, observăm care era situaţia ilumina- 
tului la acea dată, precum și cerinţele pe care trebuia să le îndeplinească 
antreprenorul pentru o bună iluminare a orașului. Astfel: 

— Iluminarea străzilor şi pieţelor publice se va face cu 2 600 lămpi 
şi felinare; deci mai mult cu 200 decit pînă atunci; 

— Globurile și geamurile sparte privesc primăria, dar antreprenorul 
e obligat sa le cumpere, pe bază de factură, şi să le monteze; 

— Alimentarea lămpilor se va face cu „gaz lichid numit hidrocarbură 
extras din păcură de bună calitate și bine curăţit încît să nu dea miros prea 
greu şi să lumineze cu o flacără albă“ 121. Fitilul lămpilor să fie de 2,5 cm 
laţime, iar puterea luminii să fie de 9 luminări de stearină, aşa cum se fac 
în fabrica lui Băleanu; 

— Iluminarea lămpilor și felinarelor se va face în toate nopţile indiferent 
dacă sint intunecate sau luminate de lună „incepindu-se aprinderea lor cu o 
jumătate de oră după apusul soarelui și ţinind lumina bună, neîntreruptă, 
pînă la ziuă“. 

— Pentru fiecare 25 lămpi va fi un îngrijitor care să le curețe, aprindă 
și revizuiască noaptea „din cînd în cînd“. 

— Antreprenorul trebuie să aducă în Bucureşti o cantitate de gaz 
(petrol) necesară pentru cel puţin o lună înainte. Pentru ţinerea combusti- 
bilului se vor face rezervoare în trei puncte ale orașului „bine închise şi bine 
podite, situate mai departe de orice clădiri sau construcţii, spre a nu se în- 
timpla vreun accident“. 

— Antreprenorul va mai fi obligat să aibă o rezervă de fitiluri, cilindre 
şi diverse piese necesare pentru minimum 3 luni; de asemenea, o rezervă 
de 300 lămpi, gata de folosit, şi cel puţin 400 globuri de sticlă. 

În 1868, Consiliul comunal al Bucureștilor, voind a lumina cu „gaz 
fluid“ toate străzile oraşului, ţine o nouă licitaţie. Conform condiţiilor men- 
ţionate în contractul ce se va încheia, concesionarul va construi cu cheltuiala 
sa, pe un teren ce i se va pune la dispoziţie de primărie, uzina şi toate acce- 
soriile necesare pentru producerea gazului. Va face cu a sa cheltuială şi 
lucrările de canalizare, așezarea conductelor și a tuturor lucrărilor necesare 
pe o lungime de 100 000 metri. Primii 65 000 m de canalizare și uzina trebuie 
sa fie gata in 18 luni de la incheierea contractului, iar ceilalți 35 000 m în 
termen de 5 ani după semnare. 

Orașul se obligă să plătească întreținerea a 4 000 becuri cu gaz, adică 
2 000 pe cei 65 000 m şi 2 000 pe cei 35 000 m. Lanternele, consolele și toate 
aparatele pentru cele 4 000 becuri vor fi date de antreprenor. 

Concurenţii vor depune oferte sigilate şi 50 000 franci (lei) garanţie în 
numerar, sau în ipotecă în valoare îndoită 122. 

La această licitaţie care a avut loc în 1868, iluminatul orașului a fost 
încredințat francezului Alfred Gottereau * care, neputind procura capitalul 
necesar pentru a satisface obligaţiile contractuale, a renunțat pierzind cau- 
țiunea depusă. Cu aprobarea primăriei însă, Gottereau a cedat concesiunea 
grupului alcătuit de Negroponte, Mehedinţeanu și Zarifi. Aceştia au înte- 
meiat Societatea generală pentru iluminat și încălzit în România și în trei ani 


121 „Monitorul oficial“, 1867, p. 32. 

122 dem, nr. 260, 1 dec., p. 1281. 

* Alfred Gottereau, rudă cu marele arhitect Paul Gottereau care a construit clă- 
direa actuală a C.E.C.-ului, Fundaţia Carol I, vechiul Palat regal din Calea Victoriei şi 
cel de la Cotroceni, Palatul Nifon etc. 

au execuțaţ în oraş lucrări la suprafaţă şi în subţeran în valoare de patru 
milioane lei. 

Pe ţerenul cedaţ de primărie, din lunca Filareţului, adică în sţinga 
Parcului Liberţăţii, pe o suprafaţă de opţ pogoane (40 000 mp) au consțruit 
Uzina de gaz (cu moţoare și piese din sţrăinăţaţe) care a fosţ inauguraţă, 
cu mulţ fasţ de ţoaţă oficialiţațea bucureșțeană, în ziua de 12 noiembrie 1871. 

Mi-aduc aminţe, din copilărie, că prin piața parcului trecea calea ferață 
ce făcea legăţura înțre Gara Filareţ şi uzină, pe care se aduceau vagoanele 
cu cărbunele necesar penţru fabricarea gazului aerian. Dealuri înţregi de 
asţiel de combusţibil se puţeau vedea în incinţa uzinei, în partea dreapţă 
înspre parc, de care era despărțiţ prinţr-o sţradă lipsiţă de orice locuință. 
Coșurile uzinei ziua şi noapţea scoţeau fum gros, înecăcios care se răspindea 
pînă deparţe în mahala. 

Dar nici aceasţă socieţaţe, din cauza invesţiţiilor prea mari și a bene- 
ficiilor mulţ prea mici, în raporţ cu cele sconţaţe, n-a puţuţ să ţină mulţ timp 
concesiunea și, în 1873, a predaţ-o companiei engleze The British and Foreign 
Waţer and Gas Works Company Limiţed 1% penru suma de 3 750 000 lei. 

Socieţaţea engleză își avea sediul cenţral la Londra şi cu ţoaţe că avea 
un capiţal de 6 milioane franci, n-a puţuţ să-şi menţină concesiunea, deoarece 
cărbunele îl imporţa la un preţ mare, iar suprafaţa orașului fiind prea înţinsă, 
lucrările necesiţau prea mulţi bani; în afară de acesţea, prea puţine case par- 
țiculare şi-au inţrodus căldura la calorifer cu gaze, fiind preferaţă încălzirea 
cu lemne. 

Din aceasţă cauză, socieţaţea engleză a predaţ în 1880 concesiunea 
unei companii franceze care a ţinuţ-o pînă în 1885 cînd a fost preluaţă de 
Sociețaţea română de gaz şi elecțricițațe 124 care, în 1895 obţine o prelungire 
de încă 40 de ani a ţermenului de concesiune ce expira în 1908. 

Noua socieţaţe auţohţonă a sporiţ de la an la an reţeaua de gaz aerian 
în Capiţală, iar în 1894 a inţrodus în iluminarea orașului becurile Auer care 
dădeau o lumină mai puţernică. 

Înţre ţimp s-au făcuţ eforțuri mari penţru a se inţroduce și în Bucu- 
reșți lumina elecţrică. Pe baza unei mici uzine, în 1882, s-au făcuţ primele 
insțalaţii la palaţul regal din Calea Se şi la cel de la Coţroceni, la 
Teaţrul Naţional şi în grădina Cişmigiu. În 18881892 s-a consţruiţ uzina 
de la Grozăveşţi care procura energie elecţrică penţru cenţrul orașului, iar în 
1902 s-a consţruiţ o alţă uzină la Filareţ. 

Daţoriţă acesţor uniţăţi energeţice s-a puţuţ procura suficienţ curent 
elecţric penţru iluminarea sţrăzilor principale, a marilor insţițuţii şi a nu- 
meroase case parţiculare. De la aceasţă daţă oamenii bogaţi au înlăţurat 
vechiul sisţem de iluminaţ a caselor lor, lămpile și policandrele au fost trans- 
formaţe, adapţaţe noilor cerinţe, iar sfeșnicile oricîţ au fosţ de frumoase au 
rămas ca obiecţe ornamenţale prin camere, De asemenea, cele mai impor- 
tanțe hoțeluri s-au grăbiţ să- și insțaleze lumină elecțrică și căldură cu calo- 
rifer, anunţind aceasţă înnoire prin ziare şi pe anţeţul hirţiilor de scrisori 
care sțăţeau graţuiţ la dispoziţia clienţilor. 

După ce Em. Proţopopescu-Pake, primarul oraşului (1888—1891), a 
deschis noul bulevard care lega carţierul Coţroceni cu mahalaua Oborului, 
s-a pus problema iluminării lui după noile cerinţe, dar penţru că nu se puţea 
alțiel la acea daţă, s-a hoţăriţ scoaţerea lămpilor elecţrice din grădina Ciș- 


r&deric 223 Pregeric Dame, E cgreşt en 1906, Bucureşti, 1907, p. 295. 
124 pi em, p. 296 27 

migiu „care nu avea nevoie de lumină pe timpul iernii“ 13% şi instalarea lor 
pe bulevard, între actuala piaţă Sf. Elefterie și Calea Moșilor. 

Lucrările de instalarea stilpilor de lemn și a lămpilor au mers repede 
şi la 29 octombrie 1890, noul bulevard este iluminat electric prin energia 
procurată de „staţia de la Mihai Vodă“ 1%. 

În anul următor (1891), în cinstea sărbătoririi jubileului 127 de 25 ani 
de domnie a lui Carol I, o bună parte din stilpii de lemn au fost înlocuiţi 
cu stilpi de fontă turnaţi de intreprinderea Lemâtre, de pe cheiul Dimbo- 
viței, aproape de Abator. 

În anul 1906, străzile orașului Bucureşti erau iluminate de 3969 becuri 
cu gaz, 3113 lămpi cu petrol, 1018 lămpi cu ulei mineral, 151 lămpi elec- 
trice cu arc voltaic şi de 66 lămpi cu arc incandescent, consumindu-se în 
acel an 6 800 286 m.c. de gaz 128. 

Cu toate acestea multe străzi mărginașe nu aveau lumină deloc. 


BĂILE ÎN SECOLELE XVI—XIX 


Din cauza nenumăratelor calamităţi din trecut care s-au abătut asupra 
țării noastre în general şi asupra orașului București în special, o bună parte 
din vechile documente au fost distruse. Din această cauză în multe sectoare 
din viața de altădată au rămas consemnări care nu ne dau posibilitatea 
să cunoaştem dezvoltarea societăţii omeneşti din ţara noastră, în toate as- 
pectele ei. Unele informaţii documentare sint seci, reduse şi disparate, lipsite 
de o înlănțuire firească și cronologică pe un timp mai îndelungat. 

Așa este cazul şi cu problema băilor din Bucureşti, pentru secolele 
XVI—XIX. Foarte puţine informaţii arheologice și istorice ne stau la in- 
demină. În ultima vreme acestea au fost înmănunchiate și studiate de neo- 
bositul cercetător al istoriei medicinei, dr. N. Vătămanu, în cadrul unui 
articol publicat 129. Atit şi nimic mai mult ca studii, iar în plus unele docu- 
mente pentru acea perioadă care s-au tipărit în ultima vreme, şi care com- 
pletează sau precizează materialul mai vechi, cunoscut. 

Pe baza noului material descoperit, inedit sau publicat în ultima vreme, 
vom face o scurtă prezentare a băilor din București dintru început şi pină 
la sfirşitul secolului al XIX-lea. 

În decursul timpului, în București, după natura lor putem afla mai 
multe feluri de băi și anume: a. băile din curțile domneşti ; b. băile din curțile 
boiereşti ; c. băile publice, înţelegind prin această categorie: băile mănăs- 
tirilor, hanurilor, spitalelor și băile particulare propriu-zise. În această ordine 
să spunem citeva cuvinte despre fiecare categorie în parte. 

a) Astfel, despre baia domnească de la Curtea-Veche (fosta Piaţă de 
Flori) care se alimenta din nişte izvoare ce existau pe atunci şi poate şi din 
apa Dimboviţei, cercetările arheologice din ultima vreme au scos la iveală 
un material foarte interesant. 


Baia din palatul lui Constantin Brincoveanu, aflat pe locul de la poa- 
lele dealului Patriarhiei, era împodobită cu marmură adusă de la Constan- 


125 „Monitorul comunal al primăriei Bucuresci“, XV (1890), nr. 44, p. 514. 

128 Idem, nr. 50, p. 570. 

132 Idem, XVI (1891), nr. 8, p. 74. 

128 Frédéric Dame, op. cit., p. 29%. 

129 Dr, N. Vătămanu, Băile din București în veacurile al XVI-lea—al XVIII-lea, 
în „Igiena“ nr. 4, oct.-dec. 1960, p. 357—364. 

tinopol şi construită şi îngrijită de meşteri armeni aduşi tot de acolo 130, 
Știm că a fost construită în cuprinsul Curţii domneşti, dar nu ştim precis 
unde anume, fiindcă Evlia Celebi care ne-a vizitat ţara o pomeneşte în două 
locuri deosebite. De asemenea, nu ştim dacă Brincoveanu a folosit, prin 
transformare, baia „cea veche“ sau „cea nouă“, cunoscute ca existente în 
Bucureşti, mai înainte vreme. 

O altă baie domnească trebuie să fi fost în palatul lui Șerban Canta- 
cuzino. Subsemnatul, cu vreo cincizeci de ani în urmă, cind s-a clădit blocul 
de pe Calea Victoriei colț cu strada Domnița Anastasia, a văzut în timpul 
cind se făceau săpăturile un canal de scurgere spre Dimboviţa, destul de 
mare, din scînduri groase de stejar, cioplite cu barda, care desigur servea 
pentru scurgerea apei murdare de la bucătărie, dar și a apei care venea de 
la baie. Pe locul acesta fusese, în a doua jumătate a secolului al XVII-lea, 
palatul voievodului Şerban Cantacuzino şi este exclus ca un boier atit de 
bogat, mai tirziu domn, să nu fi avut în palatul său o baie personală. 

Domnii din epoca fanariotă care au locuit în clădirea renovată a mă- 
năstirii Sf. Sava, din centrul orașului, mai apoi în Curtea-Arsă de pe Dealul 
Spirii, sau în casa banului Ghica de pe Podul Mogoşoaiei, desigur au avut 
baie în incinta acestor curți domnești, mai cu seamă că ei erau deprinşi 
cu acest obicei din Țarigrad de unde veneau. Dar din cauza diferitelor cala- 
mităţi şi în special a năprasnicelor incendii care au bintuit de atitea ori 
oraşul București, a dărtmăturilor, transformărilor și renovărilor totale, nu 
ne-a rămas nici o urmă de existenţa acestor băi şi nici o mențiune scrisă 
de vreun băștinaş, sau de la vreun străin călător prin ţară. 

b) În cuprinsul unor locuinţe bisericeşti erau de asemenea băi. Prof. 
Gh. Cantacuzino, în cercetările sale arheologice făcute în vechea clădire a 
postelnicului Constantin Cantacuzino, intrată mai tirziu în proprietatea 
familiei Dudescu, de pe str. Apolodor nr. 13, a găsit urmele unei băi. Și 
nu este deloc de mirare că postelnicul Constantin Cantacuzino a avut baie 
în casa din București cînd el avea, după cum ne spune Paul din Alep, în 
casa sa boierească din comuna Filipești „o baie elegantă a cărei marmură 
e minunată; apa care o alimentează este adusă de roţi cu găleți aşezate pe 
riu ; aceste roţi stropesc şi grădinile de zarzavat și livezile frumoase; ele pun 
în mișcare multe mori“ 131. 

c) Băile din a treia categorie erau ale mănăstirilor (Plumbuita, Pante- 
limon, Sf. Ioan), ale spitalelor (Colțea, Dudești, „Iubirea de oameni“ adică 
Filantropia, Mărcuţa), ale unor hanuri cum era acela de pe Podul Beilicului 
(Calea Șerban Vodă), lingă biserica Sf. Ecaterina, unde găzduiau turcii și 
băile particulare propriu-zise din prima jumătate a secolului al XIX-lea. 

În legătură cu baia de la Mărcuţa putem spune următoarele: la 17 
august 1829 meșterul constructor Josef Weltz (Ioji Velțbau) se angajează 
față de marele hatman Constantin Cornescu să amenajeze gi să repare clă- 
dirile fostei fabrici de testemeluri (basmale) de la Mărcuţa pentru a fi transfor- 
mată în spital de alienați. 

Contractul 1%2 semnat de Weltz şi întărit de „Divanurile Prinţipatului 
Valahii“ menţionează că o cameră mare ce se află în mijlocul fabricii, lungă 
de opt stinjeni şi cinci şuguri * şi lată de trei stinjeni, va fi transformată în 


130 G, I. lonnescu-Gion, op. cit, p. 119; Dr. N. Vătămanu, op. cit., p. 362. 

131 Paul din Alep, Călătoria... în Călători străini despre, țările române, vol. VI, 
București, 1976, p. 149; idem, Călătoriile patriarhului Macarie din Antiochia în ţările 
române, 1653— 1658, Bucureşti, 1900, p. 127; Dr. N. Vătămanu, op. cit., p. 362, 

132 I, Cojocaru, op. cit., vol. I, p. 441—443. y 

* suh (șug) = măsură austriacă de lungime echivalentă cu 0,316 m. 

baie al cărei tavan și pardoseală vor fi făcute din scinduri de brad. În baie 
va face o „sobă muscălească“ și spre deosebire de alte clădiri din cuprinsul 
spitalului, care sint acoperite cu șindrilă, baia va fi „acoperită cu olane“. 

Unde erau așezate băile şi cum funcționau. Indiferent de categoria în 
care le așezăm, prima baie cunoscută documentar în București este amin- 
tită pe la mijlocul secolului al XVI-lea. În documente această baie este 
numită „cea nouă“ şi „cea mare“, de unde deducem că exista, la acea dată, 
cel puţin una mai veche și mai mică decit aceasta. 

Baia cea veche se găsea în josul Curţii domnești, în apropierea podului 
Șerban Voda de astazi, acolo unde se sfirşea drumul care venea de la Giur- 
giu. Cea nouă, dăruită împreună „cu toată vama ei“ mănăstirii de la Colen- 
tina, numită mai tirziu Plumbuita, de către domnul Alexandru II Mircea 
(1568—1574; 1574—1577), care, împreună cu soția sa doamna Ecaterina, 
a construit această mănăstire. Mai tirziu, voievodul Radu Mihnea (1611 — 
1616; 1620—1623), fiul lui Mihnea Turcitul și nepotul lui Alexandru II 
Mircea, la 18 noiembrie 1614, confirmă mănăstirii Plumbuita toate daniile 
facute de bunicii şi părinţii lui, menţionind o moșie în judeţul Ialomiţa, o 
vie şi 15 prăvălii în Bucureşti, care toate fuseseră cumpărate de înaintaşii 
sai cu mulţi bani „asprii gata de argint“ 133, 

Pe lingă cele de mai sus este amintită şi baia cea mare „careau fost 
facută această baie de răposatu moşul domnii mele Alexandru voievod“, 
pe care Mihnea Turcitul împreună cu mama lui, doamna Ecaterina, au dăruit-o 
tot mănăstirii ca să fie de moștenire, călugărilor de hrană și ctitorilor „veci- 
nică pomenire“. 

Şi în continuare, voievodul Alexandru Coconul (1623—1627), fiul 
lui Radu Mihnea, urmaș direct al celor de mai sus, dăruiește şi el mănăstirii 
Plumbuita de la Colentina diferite locuri de arătură, livezi, păduri şi vii şi 
confirmă din nou vechile donaţii, printre care „baia cea mare din orașul 
București [fiindcă mănăstirea la acea dată era cu mult în afara orașului], 
care este din sus de cetatea domnească, lingă apă, cu tot venitul, pentru că 
a dat-o şi a închinat-o sfintei mănăstiri răposatul bunicul domniei mele Mihnea 
voievod, împreună cu mama domniei lui, doamna Caterina, pentru pomană“ 134, 

Deci baia cea nouă și mare se afla „din sus de Curtea domnească, lingă 
apă“ (rîul Dimboviţa), adică la începutul Căii Rahovei de astăzi (Podul Caliţii 
sau Calicilor, altădată) pe partea stingă, în dreapta bisericii Domnița Bălașa, 
unde se afla pină nu de mult fostul așezămint de femei bătrine ce ţinea de 
spitalul Brincovenesc. Deci și această baie era așezată într-un loc foarte bun, 
unde drumul comercial care venea din Transilvania și Oltenia intra în Bucu- 
reşti. 

Baia aceasta, adică „cea nouă“, nu știm anume cînd și în ce îmnpreju- 
rări a trecut în proprietatea mitropoliei şi sub numele de baia mitropoliei 
a fost cunoscută tot timpul pînă la completa ei dispariţie. Ea a fost mărită, 
transformată şi renovată şi a dăinuit pînă la începutul celei de a doua jumă- 
tăţi a secolului al XIX-lea, cînd a fost dărimată. 

Ştim că marele paharnic Manolache Lambrino, soţul Balașei, fiica 
voievodului Constantin Briîncoveanu, în primele decenii ale secolului al 
XVIII-lea, a cumpărat o serie de terenuri prin împrejurimi și prin „deosebit 
meșteșug“ 135 a facut să intre în cuprinsul locului său şi o parte din locul 


133 D.I.R., București, 1951, vol. II, doc. 297, p. 334—335. 
134 Documenta Romaniae Historica, vol. XXI, doc. 85, p. 169—175. 
13 I, Ionnescu-Gion, op. cit., p. 175 (Condica Mitropoliei, nr. 5). 


ASPECTE EDILITAR-URBANISTICE 267 


băii mitropoliei, pe care a construit case și vechea biserică Domnița Bălașa, 
care se afla în stinga celei de astăzi. 

Documentele publicate 1% în ultima vreme aduc unele precizări în 
legătură cu locurile vecine sau apropiate băii zise „cea nouă“ care e amintită 
de multe ori ca „baia de peste pod“ 17, „baia mitropoliei“, cite odată „baia 


cea veche a sfintei mitropolii“ 138 sau „locul de la baia d?n mahalaua Prun- 
dului“ 139, 


Aceste documente sînt dintre anii 1693 și 1812 și se referă la vinzări, 
cumpărări, sau schimburi de locuri şi case. Ca mahalagii proprietari și în 
apropiata vecinătate a băii, amintim pe Iane băcanul* şi Manolache cuparul, 
Ștefan logofătul mitropoliei, Antobhie căpitan, Cărstea cupeţul, jupinul Con- 
stantin Creţu, Canache fost mare șetrar şi alții. 


În două documente, din 1722 şi 1724, în care e vorba de nişte case pe 
care logofătul Ștefan le cumpără de la mitropolitul Daniil, se arată că aceste 
case erau situate în marginea Dimboviţei „lingă baia cea veche a sfintei Mitro- 
polii“, iar în spatele băii se afla un piriu peste care trecea un podişor „ce merge 
la baie pînă în apa Dimboviţii“ 140. Probabil că acesta nu era un piriu natu- 
ral, ci un canal pe care venea apa la baie, din riul Dimboviţa. Mai aflăm de aseme- 
nea că în apropiere de ulița pe care se afla baia se găseau casele foştilor bu- 
cătari domnești, oameni gălăgioşi și foarte certăreţi cu vecinii dimprejur, în 
plus că avind casele lor pe locul mitropoliei, pentru care plăteau embatic 
(chirie), nu voiau să ţină seama de cuprinsul contractelor şi vindeau vin şi 
rachiu, ceea ce producea multe supărări mitropoliei care i-a dat în judecată, 
ajungind cu procesul pină la cea mai înaltă instanţă, divanul domnesc. 


La 20 octombrie 1758, Scarlat Grigore Ghica voievod scutește pe preo- 
ţii, diaconii, cîntăreţii și grămăticii de la bisericile domneşti de toate dările 
ce sînt, precum și de cele ce se vor pune în viitor. Cele două biserici domnești 
erau cea de jos, cu hramul Buna Vestire şi cea de sus cu hramul Sf. loan 
Botezătorul (care se afla pe locul Casei de Depuneri și Consemnaţiuni C.E.C.). 


Domnul arată că a acordat această scutire de dări pentru faptul că 
cele două biserici domnești au un venit foarte mic, mai ales în urmă, după ce 
le-a dărimat o moară cu două roți ce o aveau pe apa Dimboviţei, din sus 
de Curtea domnească „împotriva (în faţa) băii cei vechi dată sfintelor bise- 
rici de alţi răposaţi domni“ 141. 

În sfirşit o ultimă știre documentară, nouă, e din iulie 1812, cind isna- 
furile (breslele) din Bucureşti sint puse să plătească anumite taxe, în raporl 


cu importanța şi veniturile lor, pentru a se acoperi datoria ţării. Printre 
acestea sint supuse și băile (la plural), care erau considerate un isnaf, să 
dea 500 taleri 142, adică lei, o sumă relativ modestă în raport cu celelalte bresle, 


13% I. Cojocaru, op. cit.; Documente privind istoria orașului București, editate de 
S.P.C., M.I.O.B., 1960; George Potra, Documente privitoare la istoria orașului București, 
1594—1821, vol. I., București, 1961, 820 p. 


137 George Potra, op. cit., p. 20%, doc. din 1 noiembrie 1693. 
138 Jbidem, p. 297, doc. din 28 mai 1722. 
139 Tbidem, p. 246—247, doc. din 8 iunie 1709. 


* La 9 noiembrie 1696 Iane băcanul vinde jupinului Dima o prăvălie și casă ce 
sînt peste pod lingă baia mitropoliei, din sus (Arh. St. Buc., ms. 131, î. 48). 


240 Ibidem, p. 307, doc. din 3 noiembrie 1724. 
141 Jbidem, p. 442, doc. din 20 octombrie 1758. 
142 |. Cojocaru, op. cit., vol. I, p. 147. 

ceea ce înseamnă că această îndeletnicire nu era atit de dezvoltată și nici 
nu avea un venit atit de mare ca altele. 

Ambele băi prin forța împrejurărilor, avind nevoie de apă, au fost 
așezate pe malurile rîului Dimboviţa, și anume pe cel drept. 

Clădirea unei băi, deci, trebuia să fie cit mai aproape de o apă curgă- 
toare, în cazul nostru de Dimboviţa, dar nu chiar pe malul apei, fiindcăar 
fi suferit de pe urma inundațiilor. De la rîu, care era în apropiere, pornea un 
canal al cărui fund era, desigur, căptușit cu scinduri, iar pe margini avea 
pereţi din pari care consolidau malurile. Sigur că acel canal avea şi un mic 
stăvilar care mai oprea din apă atunci cînd aceasta venea mare. Un astfel 
de canal e şi „pirăul“ menţionat în documentul din 1724, pe care l-am amin- 
tit mai sus. 

Din acest canal apa era îndrumată în partea de jos a clădirii unde erau 
cișmelele şi bazinele băii. Iar într-o încăpere alăturată trebuie să fi fost cup- 
torul subteran pe care se afla o căldare mare cu capac, în care se încălzea 
apa pină la fierbere, iar apoi printr-o reţea de conducte de olane, lipite între 
ele cu mortar, apa fierbinte era dusă spre camera de sudaţie, unde se răs- 
pindea pe sub pardoseala de piatră de marmură sau de calcar în special, 
care era mai poroasă și care permitea mai uşor pătrunderea căldurii prin 
ea. Pardoseala de piatră pe care se stătea cu picioarele nu frigea, oricît ar 
fi fost aerul de cald care se degaja din aceste pietre încălzite pe dedesubt. 

Alături de camera de sudaţie erau camerele de odihnă, masaj și gustare, 
ba cîteodată şi alte camere, mai ferite, cu femei care ofereau vizitatorilor 
anumite plăceri nepermise de biserică sau de pravilele timpului. 

După modelul din lumea bizantină sau greco-turcă de mai tirziu, este 
de presupus că şi băile din Bucureşti funcționau cu aer cald, nu să făceau 
în ele băi de cadă, ci numai limpezirea cu apă după baia propriu-zisă de su- 
daţie. 

Despre modul de funcţionare al acestor băi avem o însemnare, din 
26 octombrie 1826, a căpitanului englez James Edward Alexander care, tm- 
preună cu prietenii săi, după sosirea lor în Bucureşti şi instalarea în casa 
care le-a fost pusă la dispoziţie, seara s-au dus cu o birjă la o baie turcească, 
după cum spun ei, care le-a fost indicată, probabil ca cea mai bună. 

Acolo — spune el — „am fost duşi mai întii într-o cameră particulară, 
unde ne-am dezbrăcat. De acolo am trecut într-o mică sală, înaltă, umplută 
cu aburi [care emanau] din trei mici cisterne unde era introdusă apă caldă, 
încălzită cu cocs, sau apă rece. 

După ce a apărut o transpiraţie profundă [pe corp], am fost frecaţi 
cu o mănușe de păr, după aceea [am fost] săpunaţi, acoperiţi cu clăbuci, arun- 
cindu-se cantități de apă caldă pe noi. După aceea am fost acoperiţi cu grijă 
şi conduși în camerele de iîmbrăcare, unde ne-am culcat pentru o jumătate 
de oră, hainele fiind schimbate, în timp ce ne-am răcorit. Am fumat [din) 
narghilele, am băut cafea şi am luat o lingură plină de dulceaţă și un pahar 
cu apa. Ultima parte a acestui procedeu [de îmbăiat] este mult mai bine orga- 
nizată ca în Persia“ 18, 

Deci „baia nu era numai o utilitară şi strictă instituţie igienică, ci şi 
un local de plăcere în care obișnuiţii petreceau lungi ceasuri de desfătare“ 144, 


143 J, E. Alexander, Travels from India to England in the years 1825—1826, 
London, 1827, p. 251—254, apud Paul I. Cernovodeanu, Istoria Bucureștilor prin călătorii 
străini ymanuscris), p. 430. 

is Dr. N. Vătămanu, op. cit., p. 359. 

În secolele XVI-XVIII băile din București nu erau întreprinderi sani- 
tare puse la îndemina marelui public. În ele oamenii nu veneau să-şi îngri- 
jească curățirea corpului, ci serveau mai mult ca un loc unde o parte din 
boieri, dar mai cu seamă negustorii, de toate naţionalităţile, veneau să pe- 
treacă o parte din timpul zilei, să trindăvească citeva ore într-un aer cald, 
unde băieșşii le făceau frecţii și masaje și mai apoi le ungeau corpul cu uleiuri 
parfumate. În timpul cît stăteau la baie culcați pe divane, sorbeau pe înde- 
lete cafea turcească în filigene orientale cu zarfuri de tombac sau de argint 
și, la comandă, li se servea şerbet sau dulceaţă din chisele de sticlă pe tăvi 
de alamă, orientale, sau mai tirziu pe cele de Lipsca; linguriţele erau de ma- 
dem (adică de culoarea argintului) sau de argint veritabil, după obrazul şi 
punga celui care făcea comanda. 

Din relaţia pe care ne-o dă călătorul ture Evlia Celebi care a vizitat 
baia din hanul de pe Podul Beilicului (Calea Șerban Vodă) unde erau găz- 
duiţi turcii cu diferite misiuni în ţara noastră, nu putem spune cu certitu- 
dine, după cum s-a afirmat pină acum ¥5, că la baia din Ostrov, adică de pe 
Calea Rahovei, sau la alte băi care au mai fost, vizitatorii erau numai străini, 
iar băștinașii nu erau deprinşi cu obiceiul de a face băi. 

Chiar dacă la început autohtonii nu vizitau aceste băi, din cauza anu- 
mitor rețineri sau neobișnuințe, începînd cu a doua jumătate a secolului al 
XVII-lea cind foarte mulţi neguţători de diverse naționalități se stabili- 
seră în Capitală, bucureştenii au deprins şi ei, încetul cu încetul, această plă- 
cere a băilor, mai ales bărbaţii, cu atit mai mult că foarte puţine locuri de 
distracţie, în afara gospodăriilor proprii, erau în Bucureştii din acea vreme. 

Baia de la Curtea Veche, proprietatea spitalului Pantelimon. În primele 
decenii ale secolului al XIX-lea documentele ne relatează existenţa Băii de 
la Curtea Veche. Aceasta nu e una și aceeaşi cu Baia din Curtea Veche, din 
incinta palatului domnesc, ci cu totul alta care se afla cam la 100de metri 
spre apus, situată în cuprinsul fostei Curți domnești al cărui teren fusese 
parcelat, vindut sau dăruit de domnii fanarioți la sfirșitul secolului al XVIII-lea 
şı începutul celui de al XIX-lea. 


Pină în prezent, cu toate cercetările făcute, n-am putut găsi documen- 
tar cînd și cum a intrat această baie în stăpinirea ctitoriei Ghiculeştilor, adică 
a spitalului Pantelimon. În ceea ce priveşte locul unde era aşezată, ea era 
foarte aproape de riul Dimboviţa și presupunem că acolo unde se întretaie 
astăzi str. 30 Decembrie cu str. Şelari, adică peste drum de locul unde cu 
vreo 40 ani în urmă se afla restaurantul Stelian Petrescu, iar cu vreo sută 
douăzeci de ani mai înainte vestitul restaurant şi local de petrecere, inti- 
tulat „Cazinoul burghez“, păstrat în imagine într-o fotografie făcută de ofi- 
țerul austriac Ludwig Angerer, în timpul Războiului Crimeii. 

Dealtfel locul unde se afla baia se vede din însemnarea chiriașului, 
în contract, care spune: „Datu-mi-s-au și prăvălioara ce este în fața podului 
(Uliţa Curtea Veche), în colțu zidului băii dăspre Uliţa Şălarilor“. 

Din actele pe care le-am cercetat putem spune următoarele: în pri- 
măvara anului 1826, clucerul Nicolae Trăsnea, epitropul spitalului Pante- 
limon, închiriază unui oarecare Gheorghe Constantin pe timp de trei ani 
cu o chirie de 800 taleri pe an, baia de la Curtea Veche. În contractul 1% în- 
cheiat la 23 aprilie 1826, chiriașul care semnează grecește, şi care se pare că 
era un grec constantinopolitan, ce cunoştea bine meșteșugul băilor şi al cafe- 


145 Ibidem, p. 364. 
14% George Potra, op. cit., vol. II, București, 1975, doc. 152, p. 232—233. 

nelei arată că a primit baia „dreasă, bună, zdravănă, cu toate ale eiff care se 
compune din baia propriu- zisă, camenele pentru „sezutul oamenilorii, două 
chioșcuri, încă o odaie, şi cu toate celelalte necesare ce vor fi amintite, anume, 
într-un inventar semnat de el. 

Chiria va fi obligat s-o plătească în două rate anuale, una primăvara 
iar alta toamna, adică la „Sf. Gheorghe şi la Sf. Dumitrutt. Iar orice repara- 
ţiuni se vor face în timp de trei ani, cit ţine contractul, atit la baie, la beciuri, 
la odăi, cit și la „aşăzarea pietrilor, precum și niscareva pietre de va lipsiti, 
toate acestea să le facă cu cheltuiala lui și să nu pretindă nici un ban de la 
epitropia spitalului sub cuvint că a cheltuit el, La sfirşitul termenului de 
închiriat, el își lua angajamentul să predea baia, odăile și chioşcurile în 
starea cea mai bună, în care le-a primit. 

Şi fiindcă la baie, pentru încălzirea apei, era nevoie de mult foc în fie- 
care zi, fapt care făcea să se infunde coşurile mai mult decit la alte clădiri, 
chiriaşul se mai obliga ca să fie cu „toată îngrijireait! a mătura coșurile de 
două ori pe săptămînă, ca nu cumva din neatenţia lui să se intimple vreun 
foc, fiindcă atunci — spune el — „eu am a răspundeitt, 

Ca o ultimă clauză a contractului, chiriașul- antreprenor se mai obligă 
să facă „meremetu podului“, adică repararea străzii ce trecea prin faţa băii, 
precum şi destuparea șanțului cînd va fi nevoie, 

În catagrafie 117, adică în inventarul-anexă a contractului, făcut în 
două exemplare și unul și altul, se spune clar tot ce i s-a predat! „teslim în 
mină!i, Din acest inventar bogat și interesant, singurul dealtfel cunoscut 
pină în prezent, se pot vedea atit încăperile ce "cuprindeau baia, precum și 
toate mobilele, obiectele și lucrurile mărunte şi necesare unei bune funcţio- 
nări. Datorită acestui inventar putem să ne dăm seama de interiorul unei 
băi la inceputul secolului al XIX-lea şi prin asemănare şi comparaţie să dedu- 
cem cum arătau și celelalte mai vechi exceptind bine înțeles băile domnești 
şi cele boiereşti care erau destul de luxoase, asemănătoare cu cele din Grecia, 
Turcia sau Persia. 

Inventarul arată că baia se alcătuia din două odăi mari pardosite cu 
lespezi de piatră, două chioșcuri, unul mai mare şi altul mai mic, ambele 
podite cu scinduri, şi dintr-un cafas mai mic cu un dulap montat în scobi- 
tura unui zid. 


Desigur în odăile cele mari, pardosite cu piatră, se făcea baia de aburi 
propriu-zisă, fiindcă într-una din ele era şi un parmalic de lemn, adică o 
podea cu balustradă unde oamenii se puteau urca pe o scară „stătătoare 
bunăit pentru a putea fi mai sus, unde temperatura era mai ridicată. Qdăile 
şi uşile cu geamuri sînt în stare bună, iar înăuntrul lor se găsesc şi dulapuri, 
cu geamuri, în care se păstrează macaturile (acoperăminte de pat) şi cele- 
lalte „tacimuri!! necesare băii. 


În chioşcul cel mare se află două mindire (saltele) umplute cu paie, 
opt perne de postav umplute cu lină, altele din pinză „muscălească'! umplute 
cu paie, un macat de postav; in pat, pe sub saltele se află rogojini, iar mar- 
ginile patului sint căptuşite cu mușama; pe Jos sint aşternute rogojini, apoi 
o oglinda de perete şi două sfeşnice de tinichea de cite o luminare fiecare. 
În chioşcul cel mic se găsește mobilier şi lucruri asemănătoare; se menţio- 
nează însă că macaturile de pinză muscălească au ciucuri albi de tiriplic, 
adică de bumbac, iar la perete, în spatele pernelor de pe paturi, se află scîn- 
duri ca să le ferească de umiditatea pereţilor. Între cele două chioșcuri sînt 


14 Ibidem, doc. 153, p- 233—236. 

canaturi cu geamuri (adică uşi ce se deschid liber, fără încuietoare). La feres- 
trele chioşcurilor sint vergele de fier, pentru a nu putea intra nimeni din afară 
pe acolo. În cele două odăi mari de zid se găsesc lucruri asemănătoare dar 
în număr mai mare, în plus la ferestre se arată că sint perdele de pînză, unele 
din ele „sparte“, adică rupte. 

Probabil la intrare, în clădirea băii, se afla o tejghea „cu broască nem- 
tească“ ceea ce arată că avea o bună încuietoare — un fel de Yale din zilele 
noastre. Această tejghea servea „pentru stringerea paralelor“. Se mai amin- 
tesc apoi anumite lădițe, unele legate de perete cu lanț de fier, două oglinzi 
rotunde „bărbierești“ şi o tavă de Lipsca pentru servitul dulceţii. 

În timpul cit bărbaţii își făceau tabietul băii, și, după cum am spus 
mai sus, acest lucru dura de multe ori ore era necesar și la mare obişnuință 
pe acea vreme, să bea cafea, să servească dulceaţă și să fumeze din ciu- 
buc. 

Acest obicei era impămintenit de mult timp și în Capitala țării noas- 
tre, deoarece turcii imprimaseră puternic această influență orientală. În 
huzurul caselor boierești era o adevărată întrecere să se dea cele de mai sus 
de cea mai bună calitate, iar ciubucele de chihlimbar masiv şi nargbhilele fru- 
mos colorate și împodobite cu diferite feluri de mărgele ocupau un loc de 
cinste în salonul de primire şi taifas al musafirilor. 

Negustorașii și funcţionărașii administraţiilor publice își satisfăceau 
această plăcere numai la baie. Antreprenorul Gheorghe Constantin arată 
în inventar că avea tot ce-i trebuie în acest scop. Astfel, el aminteşte că are 
toate „tacimurile cafelii“ și anume: un ibric mare de aramă pentru fiertul 
şerbetului, trei ibrice mici de tinichea, trei tăviţe de alamă pentru pus ciu- 
bucele, cinci ciubuce de lemn de arțar cu tacimurile lor de os, un ciubuc de 
lemn de dîrmos cu capul de chihlimbar. Apoi o tavă de Lipsca cu cinci fili- 
gene (cești) şi cu zarfurile (suport în filigran) de tombac, are însă și două zar- 
furi de argint, desigur pentru clienţi mai pretenţioşi. Mai sint amintite far- 
furioare, linguriţe de argint sau de madem, adică din aliaj de alamă și nichel 
care imită argintul, chisele pentru dulceaţă și cafea, piuă cu pisălogul ei de 
fier pentru zdrobirea boabelor de cafea prăjită, precum şi sită pentru cernut 
cafeaua, tigăi pentru prăjit cafea şi un tas (lighean) mare de alamă pentru 
spălat filigenele. 

Printre „tacimurile băii“, care cuprind foarte multe piese la număr, se 
amintesc: un clondir pentru camfor, o tinichea de aramă pentru rizmă (?), 
28 peştemene (cearşaturi) albe și 4 cu vărgi roşii, 8 haolii, 6 peșchire (pro- 
soape) cusute la capete, 4 bașlăcuri (cîrpe de cap), o cămașă de Țarigrad, 13 
dușumele dintre care unele cu flori iar altele cu vărgi roșii, 14 bașlăne, 5 peş- 
temene cu cicma, 10 havlii de cicma, & bohcele, 3 ligheane de aramă pentru 
săpun, 8 tasuri de aramă de diferite mărimi, iar unul de tuci, 3 mangaluri 
mari de aramă, cu toarte de fier și multe alte lucruri mărunte. 

În odaia de lingă sacnasiu se află un cafas de lemn pe care se pun peş- 
temenele să se usuce, apoi mese, dulapuri, putini, lădiţe, cazane, ibrice, li- 
gheane, steșnice, o lopată de fier pentru foc. 

La chiolan, probabil la cuptor, se află capace de fier, lopeţi pentru scos 
focul din chiolan, cocioarbă (prăjină cu cirlig la un cap pentru a stringe tăciu- 
nii şi a răscoli jăratecul), topor pentru tăiat lemne, karaș (făraş) de lemn 
pentru gunoi, ciocane mari şi mici, cleşte, 34 perechi galenţi cu curele şi o 
pereche cu sidef, o storcătoare de lămiie făcută din lemn, două cutii de rizmă, 
una de aramă şi alta de lemn, 5 pietre „curăloare de marmoră“, felinar, 
teslă etc. 

După cum vedem un inventar destul de bogat pe care arendașul tre- 
buia să-l înapoieze complet şi în bună stare la expirarea contractului. 


Din documentele 148 cercetate în ultima vreme aflăm că Gheorghe 
Constantin a ţinut cu chirie baia „din Șelari“ sau „ot Lipscani“, cum spune 
el, din 1826 pînă în 1832. 

De la această dată înainte, el face un nou contract cu epitropia spita- 
lului Pantelimon, pe termen de 7 ani (1832—1838), dar nu numai pentru baia 
care se precizează acum că este „din dreptul caselor răposatului dohtorului 
Costandinache Caracaș“, ci şi pentru prăvăliile cele noi care fuseseră con- 
struite împrejur. 

În contractul făcut în două exemplare și întărit de Eforia spitalelor 
„păminteneşti“, prin semnătura celor doi efori, Mihail Ghica și Alexandru 
Ghica, se spune că baia fiind în „proastă stare şi mai virtos din întimplare 
şi arsă de foc“ are nevoie de reparaţii mari care, după socoteala făcută de un 
„meşter calfă“, costă 15 000 lei. Învoirea a fost făcută între cele două părţi, 
ca jumătate să plătească epitropia, iar cealaltă jumătate arendaşul Gheorghe 
Constantin, chiar atunci la facerea contractului şi cu obligaţia ca acesta să 
dea regulat şi la timp chiria care acum se ridicase la 2 900 lei, cuprinzind şi 
prăvăliile. 

Deci, din 1832, totul a mers normal pînă în 1838 cind marele cutremur 
de atunci a zdruncinat rău și clădirea băii (ziduri crăpate, coșuri şi sobe 
stricate, geamuri sparte etc.), iar subchiriașul Vasiliu Constantin, supus grec 
„carele deși nu este însuşi cu al său nume trecut în contractul dat de epi- 
tropie, dar tot acesta au stăpinit și stăpinește“ 149, renunţă să mai ţină baia 
în continuare și părăsește localitatea plecînd la Focșani. 
paza Epitropia, în 14 iulie 1838, îl dă în judecată cerind să facă toate repa- 
rațiile, dar Vasiliu Constantin arată că nu din cauza neglijenţei lui s-a intim- 
plat ruinarea clădirii, ci din cauza unei calamităţi naturale, ce nu a fost 
prevăzută în contract şi deci nimeni n-are nici o vină. 


148 Arh. St. Buc., Tribunalul Ilfov, secția I.C.C., dosar 3905/1831, 

În luna iunie a anului 1831, Gh. Constantin se înţelege cu cîțiva locuitori din 
comuna Dudeşti, ca în timp de trei luni, să-i aducă 60 de stînjeni de lemne de cer, 
cu 60 lei slinjenul, pentru focul necesar la baie. Dă şi un aconto de 1200 lei. Contractul 
însă nu se poate respecta în întregime, deoarece unii dintre țărani mor din cauza holerei. 

În faţa acestei situaţii, la 11 decembrie acelaşi an, Gh. Constantin se' adresează 
tribunalului, arătind că dacă nu i se procură lemnele contractate înainte de sărbă- 
torile Naşterii Domnului şi baia va fi lipsită de lemne, el va avea o „simţitoare pagu- 
bă“. Tribunalul dă sentinţă ca în termen de două luni să se aducă lemnele rămase, iar 
dacă din forţă majoră sau alte cauze nu se poate, să se restituie suma ce prisoseşte. 

Pîriîţii conformindu-se, după ce aduc lemnele şi văd totuşi că li se mai cere încă 
o cantitate, se jeluiesc tribunalului că au fost înşelaţi la măsurătoare, fiindcă băiașul 
s-a servit de un „stînjen mincinos“, mai mare cu două palme domneşti decît cel obişnuit, 
şi astfel le-a luat trei stînjeni de lemne mai mult. În plus arată că cei 500 de tufani 
„ groşi ca doniţa“ pe care i-au cumpărat ei cu un leu fiecare, din pădurea armaşului 
Manu, nici n-au fost puşi la socoteală. De asemenea li s-au luat „în silnicie“ 480 taraşi 
pe care trebuiau să-i ducă la o moară. 

În jalba înaintată la 10 martie 1832, ţăranii Matei, Dumitru şi Vasile din Dudești 
arată instanţei judecătoreşti că şi-au angajat ca vechil (avocat) pe un oarecare Ioniţă, 
care să stea la judecată pînă cînd se va termina procesul fiindcă „noi sintem oameni 
muncitori, neputînd a sta“ în Bucureşti pînă la acea dată. 

Respectivii jeluitori își încheie plingerea lor cu următoarele cuvinte: „Ne rugăm 
cinstitului prezident să se răverse mila dumitale asupra sărăciilor noastre, că va fi cu 
păcat să răminem stinși din faţa pămîntului, din pricina numitului“. Nu se cunoaşte 
rezultatii procesului. 

149 Idem, Tribunalul poliției Bucureşti, 7042/1838. 

De la această dată încoace nu mai știm nimic de existența acestei 
băi care, probabil, a durat pînă în martie 1847 cînd uriașul incendiu de atunci 
a distrus o mare parte din București și a mistuit și clădirea băii, construin- 
du-se în locul ei altă clădire care, transformată mult, se poate vedea și astăzi. 

Baia publică terapeutică a lui Lagarde. În al doilea deceniu al secolului 
al XIX-lea populaţia orașului Bucureşti se mărise cu mult, în comparaţie 
cu cea a secolelor XVII şi XVIII. Datorită acestui fapt numărul hanurilor, 
al prăvăliilor de diferite categorii, al pieţelor unde se desfăceau alimentele 
şi zarzavaturile s-a înmulţit. Era oarecum necesar ca şi numărul băilor să 
crească. 

Această necesitate o aflăm confirmată în cererea francezului Lagarde 
care, la un an după venirea lui la București, adică în 1813, îl găsim prieten 
bun cu neastimpăratul boier Constantin Dudescu (1760—1828) care, în călă- 
toriile sale prin Europa, a risipit o mare avere. 

Dudescu și Lagarde — firi aventuriere și în total contrast, unul bogat 
şi celălalt sărac, boierul român oarecum naiv pentru viața din afara hotarelor 
țării, apoi mic, cocoşat şi foarte afemeiat, iar francezul foarte cult, giret, 
înalt și frumos — s-au făcut frați de cruce 15 și au călătorit împreună, ani 
de zile, prin Imperiul austriac, ocupind la Viena un apartament luxos, poate 
şi în alte oraşe la fel, mergînd în sezonul de băi la Baden şi trecînd spre sfir- 
şitul domniei lui Napoleon Bonaparte în Franţa. 

Întorcîndu-se în ţară împreună, boierul nechibzuit, care cheltuise în 
călătoria lui 75 000 galbeni împărăteşti, își vinduse citeva moșii iar altele 
le amanetase, este pus sub tutelă, iar amicul şi protejatul său, fără ocupaţie 
precisă, se gîndi că n-ar fi rău dacă s-ar apuca de ceva care să-i asigure exis- 
tenţa și poate și o situație materială mai bună. 

Pentru acest motiv, la 8 aprilie 1825, Lagarde roagă pe domnul Gri- 
gorie Dim. Ghica să-i dea voie să deschidă o baie „pentru căutarea bolna- 
vilor“. Pentru investiţiile ce le va face cu construirea și dotarea acestei băi 
el pretinde un fel de monopol, ca, în timp de 20 de ani, să nu mai deschidă 
nimeni o astfel de baie. 

Jalba lui Lagarde este dată marilor boieri să cerceteze şi să raporteze. 
Aceștia, după ce primesc referat favorabil de la medicii Constantin Atanasie 
Filitis şi Apostol Arsache, stau de vorbă şi cu petiţionarul spre a se docu- 
menta mai pe larg și spre a-l convinge să nu ceară exclusivitate pentru un 
timp atit de lung. 

Din anatoraua 151 pe care o prezintă domnului aflăm că baia pe care vrea 
s-o construiască Lagarde va fi o clădire cu cel puţin zece camere, va fi înzes- 
trată cu toate cele necesare băilor şi va avea apă caldă şi rece în mod per- 
manent. Cetăţenii bolnavi care vor veni la băi vor găsi medicamentele reco- 
mandate de doctori la același preţ ca şi în oraș și pot chiar să ia masa de 
prînz cu miîncăruri după listă, sau „după porunca doctorului“. 

Marii boieri arată că „acest fel de băi sînt şi trebuincioase şi folosi- 
toare la multe boale, mai ales că mulţi din bolnavi avînd trebuinţă la acest 
fel de băi și neavînd alt mijloc de a le face în casele lor, poate să se înles- 
nească cu urmarea aceasta“. Apoi că facerea acestei băi nu va împiedica 
interesele celorlalte băi, deci e vorba de mai multe, „unde merg oamenii de 
se spală de murdalic, fiind această baie numai pentru bolnavi“. 

În concluzie, la 8 aprilie 1825, Divanul, alcătuit din marii boieri (Iorgu 
beizade mare postelnic, Mihalache Ghica, Iordache Golescu, Scarlat Gră- 


150 N. Iorga, Studii și documente, vol. VIII, Buc. 1996, p. XXXIX. 
151 J, Cojocaru, op. cit., vol. I, p. 346—347; Arh. St. Buc., ms. 1129, f. 29 v. 

dișteanu, vornicul Dimitrie Bibescu, învățatul jurist Nestor mare logofăt, 
loan Falcoianu şi Ștefan Bălăceanu) recomandă 1* domnului să dea cuve- 
nita aprobare de deschidere, dar numai pentru o perioadă mai scurtă, de 
zece ani, iar după această dată liber este oricine va voi să deschidă aseme- 
nea băi ca Lagarde. 

Domnul aprobă la 15 aprilie 1825 anaforaua primită şi dă voie respec- 
tivului să deschidă baia cerută. Se vede însă că în timp ce se agita problema 
băii, căutare de local, instalaţii, personal și multe altele de care depindea o 
astfel de întreprindere, ceilalţi arendași de băi, români și străini, s-au speriat 
că francezul le va lua întreaga clientelă, în special pe cea boierească și negu- 
țătorească. Drept urmare, mai mulți patroni, în frunte cu chir Stanciu aren- 
dașul băii de pe Calea Șerban Vodă, de lingă Casa Beilicului, avind alături 
pe lucrătorii băiași, frecătorii (maseurii) şi ceilalți oameni de serviciu se duc 
in corpore la palat şi prezintă o jalbă domnului, 

În jalba înaintată de chir Stanciu (amintită de un vechi publicist 153 
se spunea printre altele că el și băiașii săi „care au avut cinstea să îmbăieze 
pe toate paşalele turceşti din vremea răzmeriţii [1821], pînă chiar și pe măria 
sa Vodă cînd era numai boier și pe toată boierimea din protipendadă“ acum 
au ajuns că cerșească pîinea de toate zilele, „pentru că un păgin franţuz a 
căpătat voie de la măria sa să facă așezare de baie, ca la Viana [Viena], cu 
odăi deosebite pentru mușterii, cu paturi şi oglinzi. Și au adus din Țara Ungu- 
rească zece băieșiţe tinere, parcă ar fi să meargă la baie numai cucoane tinere. 
Şi s-a svonit în toți Bucureştii că de acum înainte la baia turcească (hamam) 
nu mai au ce căuta boierii și mai ales feciorii de boieri. Adică de ce? Ungu- 
roaicele cele tinere ale lui musiu Lagard vor fi mai pricepute decit băiașele 
mele, ori săpunul meu cu miros de odagaciu * și de trandafir, spală mai puţin 
bine decit cel franțozesc, făcut din seu de ciine2“* 


Domnul apreciind și simpatizind pe chir Stanciu din vremea tinereţii, 
însărcinează pe marele logofăt Nestor să cerceteze din nou pricina și să-i 
prezinte anafora, probabil într-un anumit sens, pe care pune următoarea 
rezoluție: „Ca să nu se pricinuiască nici o zăticnire la celelalte băi din Bucu- 
rești, unde merg oamenii de se spală de murdalic, baia lui musiu Lagard să 
fie numai pentru bolnavi“. 

Bănuim că rezoluţia dată de domn nu i-a convenit lui Lagarde, căruia 
i se limita astfel clientela la un număr foarte redus. De aceea nici n-a trecut 
la înfăptuirea ei, fiindcă nu găsim consemnată funcţionarea băii sub nici 
o formă, nici atunci, nici mai tirziu. 

Baia de la Domnița Bălașa, de pe Podul Caliţii, nu este alta decit baia 
mitropoliei, adică „baia cea nouă şi mare“ despre care am spus mai sus că a 
fost construită în secolul al XVI-lea şi dăruită mănăstirii de la Colentina 
(Plumbuita), pentru a-i crea un venit în plus. Timp de o jumătate de veac 
și mai bine nu cunoaștem nimic despre această baie, fapt care nu înseamnă 
că ea n-a mai existat sau că n-a funcționat. De-abia la 1852 prindem din 
nou firul documentar 154 despre ea, cînd este închiriată de Marcu Iosevici 
și Marcu Leibu Vensi (Venschi), pe o perioadă de cinci ani, cu 6 500 lei pe an. 


152 George Potra, op. cit., vol. II, Bucureşti, 1975, doc. 110, p. 180—181. 

155 Nestor Lrechiă, Bucureștu de altădată, in „România viitoare“, (1913), nr. &, 
p. 160—163. 

* odagacıu (adagaciu) — substanţă balsamică care, arsă, dă un miros aromatic, 
scoasă din radacinile lemnului odagaciu cunoscut şi sub numele de cuien; se întrebuința 
şi sa parfumatul rufelor. Ambele cuvinte sint de origine turcească: od ogadjy, cuyen. 

154 Arh. St. Buc., Mitropolia București, dosar 894/1844—1860. 

În aceeași vreme însă, inalta stăpinire hotărăşte să dărime baia, de pe 
Podul (aliţii, de la nr. 5 şi să facă pe locul ei o piaţă „slobodăt, pavată cu 
piatră, luminată, care să ușureze circulaţia străzii şi să degajeze clădirea 
Curţii Judecătoreșşti de peste drum, care funcţiona în casa cumpărată și 
renovată de stat, fosta proprietate a marelui vornic Mihalache Manu. 

La stăruințele mari depuse de mitropolitul Nifon, baia nu mai este 
dărimată, ci lăsată să fie închiriată din nou, cu obligaţia ca locul viran, vecin, 
dinspre Dimboviţa, tot proprietatea mitropoliei, să fie îngrădit spre a nu se 
arunca gunoaie pe el şi în același timp a se schimba aspectul urit din fața 
Curţii Judecătorești unde vin oameni foarte mulţi din Bucureşti și din in- 
treaga ţară. 

Șocotindu-se de către administraţia mitropoliei că dărimarea băii nu 
se va face aşa repede, în primăvara anului 1858 o închiriază din nou acelorași, 
pe aceeaşi perioadă şi cu aceeaşi chirie. Dar are grijă să ia o hirtie de la 
mina acestora, prin care declarau că la o eventuală dărimare, nu vor avea 
nici o pretenţie. Fiind şi chiriaşii siguri de acest lucru, ca să aibă un avantaj 
mai mare, fac reparaţiile necesare, spoit, zugrăvit, vopsit etc. pentru care 
cheltuiesc suma de 14 250 lei. Nu apucă însă să folosească baia decit șase 
luni, fiindcă se revine la ordinul de dărimare, iar poliţia închide baia şi îi 
dă afară cu forţa pe arendași, pricinuindu-le o pagubă, după spusele lor, de 
| galbeni „care pagubă, după legiuiri, este datoare sf. mitropolie a ne-o 

Mitropolia însă, pe baza hirtiei luată de la ei, refuză să le dea vreo des- 
păgubire, iar aceştia o dau în judecată depunind și taxa legală de patru gal- 
beni. Procesul se judecă la Tribunalul Givil Ilfov, secţia a II-a, şi durează 
cîțiva ani, pînă la 11 decembrie 1862, cînd se dă sentinţa în care se spune că 
reparaţiile priveau pe chiriași, fără nici o pretenţie de despăgubire din par- 
tea mitropoliei, că dărimarea băii a fost cerută de o forță majoră, iar nu de 
mitropolie care din contră a luptat din toate puterile a nu se dărima, dar a 
fost imposibil. Că, respectivii jeluitori cînd au închiriat baia, încă din 1852, 
știau că este în dărimare şi au declarat că nu vor avea nici o pretenţie de la 
mitropolie. 

În concluzie, cererea reclamanților este respinsă ca neintemeiată, iar 
mitropolia este apărată de a plăti vreo despăgubire acestora. 

În această vreme, cu toate că chiriașii fuseseră evacuaţi, baia n-a fost 
dărimată, deoarece, la 15 mai 1858, mitropolitul Nifon adresează lui Ale- 
xandru Dim. Ghica, fost domn și la acea dată caimacamul ţării, o cerere 
prin care arată că mitropolia ar păgubi foarte mult dacă i s-ar lua locul amin- 
tit şi i s-ar dărima baia care nu este în proastă stare, cum va putea verifica 
chiar arhitectul orașului. 

Rezoluţia caimacamului, lungă, energică și, foarte frumoasă a fost favo- 
rabilă mitropoliei și se termină cu următoarea frază: „Baia dar va răminea 
nesupărată de maghistrat (primărie), proprietate a sfintei case ca şi pînă acum, 
iar locul deșert ce este în fața acestei băi, sf. mitropolie îl va îngriji cu un 
chip a servi de o înfrumusețare și folosi igienic acelor întrebuințați de acest 
fel de baie şi în general a publiculuit!. 


Această rezoluţie a fost comunicată Ministerului Çultelor și Instruc- 
țiunii Publice, precum şi celorlalte instituţii şi autorități de care depindea 
dărimarea băii. Drept urmare baia nu s-a dărimat şi a fost închiriată de pita- 
rul Iancu Drugeanu, care a cedat-o imediat chiriașului adevărat Wolf Şteier. 


Çu venirea lui Cuza Vodă la domnie, problema înfrumuseţării oraşului 
se pune din nou şi deci şi dărimarea băii de la Domnița Bălașa. După nenu- 

mărate somații începute din vara anului 1859 și după o serie de intervenţii 
neizbutite din partea mitropoliei, baia este dărimată, iar în locul ei s-a des- 
chis o piaţă care cu timpul a dispărut din nou, fiind înglobată în curtea așe- 
zămintelor brincovenești. 

Unirea Moldovei cu Ţara Românească într-un singur stat şi reformele 
înfaptuite în vremea lui Cuza Vodă au creat condiţii favorabile dezvoltării 
capitalismului. Aceste condiţii au cunoscut un ritm şi mai viu după cîşti- 
garea Independenţei, iar burghezia într-o goană nebună după avere a cău- 
tat să intre în tot felul de întreprinderi și afaceri. 

Bucureştii se îndreaptă pe calea progresului: se construiesc edificii 
publice, străzi, bulevarde, se deschid magazine luxoase cu mărfuri indigene 
şi din străinătate, iar populaţia orașului se mărea necontenit. Și ca să fie 
la înălțimea dezvoltării era necesar ca şi în Capitală să se deschidă noi băi, 
mai moderne şi mai bine utilate, după nevoile timpului. Drept urmare, români 
şi străini, s-au grăbit să deschidă astfel de întreprinderi sanitare, iar mai 
toate s-au grupat în jurul pieţei mari care se afla la poalele dealului mitro- 
poliei, de-o parte și de alta a rîului Dimboviţa. 


În ordinea apariţiei amintim următoarele: 


Baia de la Grădina cu Cai 155 de pe str. Elefterie, unde se făceau băi de 
putină. Proprietarul sau antreprenorul acestei băi nu ne este cunoscut. 


Băile Warenberg erau un așezămint de băi reci care funcționau numai 
în timpul verii, adică un fel de ștrand de mai tirziu. Ele erau situate pe fosta 
proprietate a Saftei Castrişoaia, de unde și numele locului Grădina Castrişoaia, 
adică pe malul drept al Dimboviţei, nu departe de biserica şi dealul Mihai 
Vodă. 

Construcţia, ridicată în 1840, era destul de frumoasă, dar făcută din 
scinduri 1%, pentru care a trebuit o autorizaţie specială, pe baza unui referat 
în care se arăta că băile nu se află în apropierea anumitor clădiri, reprezentind 
astfel pericol de foc. 

Clădirea era alcătuită din două părţi, una era destinată bărbaţilor unde 
se faceau dușuri şi băi în girlă, adică în Dimboviţa. Prima era condusă de 
I. Warenberg, iar cealaltă secţie, pentru femei, era în grija soţiei sale „madame 
Hedwig“ (Anette). 


În 1841, cînd se publică prima înştiinţare în presa vremii, cunoscută 
nouă, se arată că Ioan (Johann) Warenberg „proprietarul grădinii cu băile 
de apă rece cu cascadă“ a înfrumusețat şi a mărit această grădină, „a înmulțit 
cabineturile pentru băile de bărbaţi, a deosebit încăperea de scăldat ce este 
pusă pe apă, a întocmit o baie de cascadă“ 1%. 


Dar toate aceste construcţii, amenajări şi înfrumuseţări au costat bani 
mulți, pentru care motiv soţii Warenberg s-au împrumutat de la Sava Diculescu 
cu suma de 400 galbeni, cu dobîndă legală. Neputindu-şi însă plăti la timp 
datoria şi fiind siliţi, se împrumută din nou, pentru achitarea acestei datorii, 
de la dr. Dimitrie Vartiadi cu 500 galbeni olandezi „drepţi la cumpănă și 
negăuriți, cu dobîndă pravilnică“ 158, luindu-și angajamentul să-i dea în două 
rate, în termen de un an. Pentru garantarea sumei, soții Warenberg îşi pun 


Cee. 


amanet proprietatea lor — grădina cu băile — așa”cum făcuseră şi mai înainte. 


155 „Bukarester Haus-halender“, Buc., 1867. 

15 Arh, St. Buc., Minist. Lucrărilor Publice, dosar 23/1840. 
157 „Cantor de avis“, V (1841), p. 164. 

158 Arh. St. Buc., Minist. Justitiei, Extrajudiciare, 61/1843. 

De la această dată 1%? treburile le-au mers bine, au achitat datoria la 
timp, ba mai mult decit atit, grădina — unde venea tineret mult — a fost 
împodobită cu 400 lămpi de diferite culori, ca să poată îi folosită pină noaptea 
tirziu. 

În vara anului 1845, cind $-a făcut deschiderea sezonului de băi, ziarele 
arată că au participat peste 800 persoane care au fost distrate de frumoasele 
melodii ale muzicii conduse de capelmaistrul Ludovic Wiest 160, 


Și tot în vara acestui an, gazeta 1€! lui I. Heliade Rădulescu face un 
apel către publicul bucureştean să sprijine acţiunea muzicantului Wiest 
care va da un concert în grădina Warenber (Warenberg) în folosul celor 40 
familii care au fost sinistrate de focul de pe Podul Beilicului (Calea Șerban 
Vodă). 

Activitatea băilor şi a grădinii Warenberg este neîntreruptă în vara 
anilor 1846—1849, iar ziarele 1% anunţă cu elogii că orchestra condusă de. 
violonistul Wiest dă concerte de muzică vocală și instrumentală, în grădină, 
acompaniat la pian de Em. Galea și Gackstăter, Folz la flaut, cu concursul 
cîntăreţilor: primadona Cuzzani, Mansui şi Marini (în trecere prin ţara noastră). 


Grădina lui Warenberg în timpul zilei era folosită pentru băi, duşuri 
şi plaje, iar seara pentru plimbări, spectacole artistice şi audiții de muzică, 
cu diferite arii românești şi italienești 183, la fel cum se obişnuia şi la Grădina 
cu Cai, în apropierea pieței Mihail Kogălniceanu de astăzi. 

Din 1851, cind afacerile comerciale începuseră să meargă şi mai bine, 
Warenberg şi-a luat ca ajutor pentru conducerea grădinii pe un oarecare 
Pruzinski care, la o anumită dată, anunţa că va da „o soare brilanta cu Pompa 
di Festa“, „cu foc de artifiţie“ şi cu trei muzici dirijate de Unfogel 1%, sau 
altădată, concerte de seară ale capelei dirijate de Engel 165. 


În timpul Războiului Crimeii (1853—1856), cînd prin Bucureşti s-au 
perindat foarte mulţi ofițeri din trei ármate străine, ziarişti şi tot felul de 
oameni de afaceri, în grădina Warenberg și în celelalte grădini publice, care 
acum se înmulţiseră, cîntau „bande de muzică“ 1% străine și române, tarafuri 
de cei mai aleşi lăutari, iar Wie=+ îşi alcătuise o orchestră de peste 40 muzicanți. 


Serile de dans şi balurile se ţineau lanţ atit în casele boierilor şi neguţă- 
torilor bogaţi şi în diferite săli şi grădini publice, iar doamna Warenberg 
anunța că închiriază „o bogată colecţie de tot felul de costume de bal“, cu 
prețuri moderate 1%, 

Ultima dată 168 cind întilnim funcţionarea băilor Warenberg, este anul 
1867 după care nu mai știm nimic de existența lor. În orice caz nu puteau 
funcţiona mai mult de 1880—1883 cînd au început lucrările de canalizare a 
Dimboviţei, ceea ce a schimbat cu totul înfățișarea ambelor maluri, mai ales 
în această parte a oraşului, unde s-au ridicat construcţii noi, mari instituţii 
de stat și frumoase case particulare. 


159 „Vestitorul românesc“, VII (1843),nr. 54, 92, 106. 

160 Idem, IX (1845), p. 184. 

161 „Curierul românesc“, XVII (1845), p. 225. 

162 „Vestitorul românesc“, IX (1848), p. 372; „Journal de Bucarest“, I (1849), p. 104, 
140, 323—332; „Bucurester Deutsche Zeitung“, V (1849), p. 119, 155. 

163 „Vestitorul românesc“, XVI (1851), p. 165, 230. 

164 Idem, p. 244. 

165 „Bukurester Deutsche Zeitung“, IX (1853), p. 248. 

166 „Vestitorul românesc“, XIX (1854), p. 153—154. 

15 [dem, p. 154 (text român și francez). 

168 „Bukarester Haus-Kalender“, Buc., 1867. 

Baia lui Marcu Lucca 1% de pe str. Oiţelor nr. 3 (apoi nr. 2—4), al cărei 
patron şi-a schimbat numele mai tirziu în Marenco, a fost condusă după moar- 
tea lui de către fiii săi. 

Baia lui Mihăescu 1. Mihai de pe str. Dorobanţi nr. 115. 

Baia lui Meltzer Adolf de pe str. Jicniţa, numită mai tirziu Negru Vodă, 
nr. 12—14. Ciţiva ani a fost ţinută în arendă de maghiarul A. Naghi. Aici se 
făceau băi de aburi şi putină. 

Baia lui Mitraszewshy I. 110 de pe str. Poliţiei nr. 4—6 (apoi nr. 7) 
condusă după moartea întemeietorului de soția sa (Ana) care i-a pus emblema 
„Diana“. Pe la 1867 la această baie se făceau chiar abonamente lunare sau 
pe timp mai îndelungat. Se păstrează abonamentul 171 poetului Nicolae 
Nicoleanu *. Marele nostru poet Mihai Eminescu era şi el unul dintre cei care 
frecventa des această baie și unde, după o baie de abur, a avut un şoc nervos 
care va fi un simptom al bolii de mai tirziu, ce-i va apropia sfîrşitul. 

Aceste băi particulare care erau puse zilnic la îndemina publicului bucu- 
reştean, totuși nu erau suficiente. Aşa că, în ultimul deceniu al secolului al 
XIX-lea se deschid altele. 

Eforia Spitalelor Civile ca să-și creeze un venit în plus pentru spitalele 
ce le avea în grija sa, încă din anul 1870 şi-a propus să construiască un stabili- 
ment de băi, modern, sistematic şi superior din punct de vedere igienic celorlalte 
existente. Însă de-abia în 1882 Eforia a obţinut din partea statului un teren 
gratuit pe bulevardul Elisabeta (6 Martie; Gh. Gheorghiu-Dej), situat între 
hotelul Herdan (Hotelul Bulevard, construit în 1867) și casa Sion, iar în fund 
mergea pînă în clădirea jandarmilor pedeștri — „pentru construirea şi insta- 
larea unui așezămint de băi publice“ 172, 

Construirea acestei băi a început în 1882 și s-a terminat în 1886, cînd 
a fost pusă la dispoziţia cetăţenilor din București. Era un stabiliment de lux, 
cu băi calde, hidroterapie, masaje, duguri reci, piscină, care de la 1890 a fost 
pus sub direcția medicală a doctorului Dimitropulo 1%, specialist în boli de 
stomac, ce dădea consultaţii zilnic între orele 4—6 după amiaza, în localul 
băilor. Din cauza preţurilor mari, acest așezămint sanitar nu era la indemina 
oamenilor săraci, ci numai a burgheziei bogate şi moşierilor. 

În același timp, Eforia a construit în fața băilor, înspre bulevard, un 
mare edificiu cu apartamente, prăvălii şi birouri, iar mai apoi una din cele mai 
mari săli de teatru şi cinematograf din București (Sala Eforiei sau Teatrul 
cel Mare). 


După 1890, se deschid încă două băi, una a lui Grunberg Iosif 14 de pe 
str. Bravilor nr. 26 (strada care începea din calea Văcăreşti și se termina în 
str. Brumărel) şi cealaltă „Baia Centrală“. 


În ultimii ani ai secolului al XIX-lea, lingă Biserica armenească, pe 
noul bulevard deschis de Em. Protopopescu-Pake (actualmente Bulevardul 
Republicii), colț cu strada Arcului și Italiană, doctorul Erdreich construieşte 


19 Th. Bauer, Călăuza Bucureștilor, Bucureşti, 1882, p. 75. 

170 Jbidem. 

171 Acad. R.S.R., ms. 926, f. 246. 

* N. Nicoleanu (1833 1871 ; redactor la Românul, Ateneul român, Satyrul; 
revizor şcolar pentru judeţele: Iaşi, Vaslui, Fălciu; director al Gimnaziului şi internatului 
din laşi; „cap al secţiunii bunurilor publice“ şi apoi secretar al Direcţiei generale a Arh. 
Statului; director în Ministerul Instrucțiunii; apreciat de B. P. Hasdeu şi de miniştrii: 
N. Creţulescu. D. Cariagdi, C. A. Rosetti şi V. A. Urechiă. 

172 A. Q. Galașescu, Eforia spitalelor civile, Buc., 1899, p. 859—861. 
13 Anuarul național al României, anul II (1891—1892), Buc., 1891, p. 331, 702. 
124 Idem, p. 311. 

o foarte frumoasă clădire, în care deschide un renumit stabiliment de băi 
care, mai tirziu, a trecut în proprietatea unui oarecare Mirea, funcţionind 
sub acest nume aproape patru decenii. A fost una din băile bune ale 
oraşului nostru. 

Cam în aceeaşi vreme, Primăria orașului deschide și ea o baie populară 
pentru oameni săraci, pe cheiul drept al Dimboviţei, în spatele vechiului 
teatru de operetă al cărui teren pe acea vreme era ocupat de societatea de 
arme și gimnastică (tir) care avea bazin, dușuri şi băi de putină. 

Spre sfîrşitul secolului al XIX-lea multe firme străine își deschid sucursale 
în Bucureşti și, prin reprezentanţi autohtoni sau străini, fac cele mai bune 
afaceri. 

În ramura utilării tehnice a stabilimentelor de băi publice sau pentru 
instalaţiile de băi în casele particulare burgheze, al căror număr se înmulţea 
simțitor, la Bucureşti era reprezentanța firmei franceze Delaroche din Paris. 


MORI CU APĂ, CAI, VÎNT ŞI ABURI 


Din cele mai vechi timpuri oriunde s-au așezat oamenii (munte, deal, 
şes) pe lingă celelalte alimente pe care le consumat, cel mai important articol 
nu era altul decit piinea, în forma ei cea mai primitivă, alcătuită din făina 
diferitelor cereale pe care le cultivau. 

Dar pentru a transforma cerealele în făină, oamenii zdrobeau grăunţele 
cu ajutorul a două pietre tari, una mai lată pusă dedesubt pe care puneau 
grăunțele și alta mai mică, de formă oarecum rotundă, pe care o ţineau în 
mină și prin frecare izbuteau să obţină o făină mai mare decit cea de azi, dar 
de care ei erau foarte mulţumiţi. 

Mai apoi s-au folosit de rișniţe de piatră, de formă conică (din care ni 
s-au păstrat nenumărate piese mai mici sau mai mari, pe care le putem vedea 
în muzee). Bineînțeles că aceste piese nu erau de folosință comună, ci fiecare 
familie își avea obiectul ei la care ţinea ca la un lucru de preţ. 

A urmat moriștele de mînă care făceau munca mai uşoară şi dădeau 
un randament mai mare. Locuitorii înmulțindu-se neintrerupt, comunităţile 
oamenilor au trecut la o adevărată invenție — morile mişcate cu ajutorul 
apei — la care întreaga colectivitate putea să-şi macine cerealele. Acestea 
erau așezate, de obicei, pe marginea apelor curgătoare, iar omul le-a îngrijit 
și folosit totdeauna. 

Nu ne vom ocupa de epoca străveche a rișniţelor, sau de celelalte pe 
care le-au folosit locuitorii de pe malurile Dimboviţei bucureștene în decursul 
timpului, ci numai de morile pe care documentele ni le amintesc. 

În raport cu timpul, împrejurările și nevoile, locuitorii orașului s-au 
folosit de mori de apă, vint, mori cu cai iar de la jumătatea secolului trecut, 
cînd progresul tehnico-ştiinţific a pătruns și în țara noastră, s-au adus şi 
instalat și în Bucureşti mori care funcționau cu puterea aburului. 

Pe baza documentelor inedite sau publicate, vom căuta sa prezentăm 
existenţa acestor mori, evoluţia lor, precum şi desele pricini de neînțelegere 
care s-au iscat între proprietarii lor, sau între aceștia și locuitorii vecini. 


Mori cu apă. Deductiv şi logic, în București au existat mori cu apă din 
vremea cind aşezarea se găsea în formă de sat, iar numărul lor a depins în 
primul rînd de cel al locuitorilor. Aceștia înmulţindu-se neîncetat, se înțelege 
că și numărul morilor a sporit. Ele au însemnat prima „industrie“ locală care 
aducea frumoase venituri proprietarilor lor, adică mănăstirilor și boierilor. 

Oamenii simpli, saraci, nu aveau posibilitatea să-și construiască mori, şi chiar 
dacă prin absurd ar fi avut, dispoziiţiile celor bogaţi și puternici nu le îngăduia 
acest lucru. 

Cel mai vechi document care ne amintește existența morilor din București 
este de la jumătatea secolului al XVI-lea, dar această informație nu înlătură 
faptul că ele au existat cu mult, foarte mult timp înainte de atestarea lor 
documentară. Dacă la jumătatea secolului al XVI-lea constatăm mori în satele 
dimprejurul Bucureştilor, pe apa Dimboviţei şi a Colentinei, cu atit mai mult 
ele existau și în oraș şi, desigur, cu mult înaintea celorlalte. 

În timpul lui Alexandru al II-lea Vodă (1627—1629) sînt amintite două 
mori ale lui Dobromir banul, ce se aflau „la locul adinc“ 175 al mănăstirii 
Sf. Nicolae, adică mai sus de fostul pod de la Izvor care făcea legătura între 
strada Uranus și Schitu Măgureanu. 

În documentul din 10 februarie 1630 se spune că morile domneşti erau 
„linga baie, aproape de curte“ 1%, cam pe unde se află astăzi biserica Domnița 
Bălaşa şi clădirea Tribunalului. 

„Înainte de 1632, Nicula Vistierul stăpinea mori pe Dimboviţa; ele 
erau însă așa puse, încît înecau nu numai morile mănăstirii Radu Vodă şi 
grădina acesteia, dar chiar și grădina domnească. Nu-i de mirare deci că Leon 
Vodă [Tomşa], făcind cercetare la faţa locului, împreună cu boierii divanului, 
cu judeţul şi cei 12 pirgari şi cu bătrînii mabhalalei, pune și strică, în prezenţa 
sa chiar, morile cu bucluc“ 177. 

Trec aproape 40 de ani în care nu mai avem ştiri despre morile bucureşte- 
ne pînă la data de 3 mai 1670 cind egumenul mănăstirii Mihai Vodă înaintează 
o plingere domnului în care arată că morile ce are, nu pot funcționa din cauza 
altora ale mănăstirii Sf. Ecaterina şi ale feciorilor lui Ghiorma fost mare 
şătrar (1654). Atunci, Anţonie Vodă numește șase boieri care împreună cu 
„meșteri buni de mori“ (sînt amintiţi Franţi meșterul, Neagu de la morile 
mănăstirii Sf. Sava şi Stan de la morile lui Paraschi mare logofăt), să meargă 
și să constate la fața locului care este cauza, cercetind funcţionarea morilor 
şi cînd este apa mare şi cînd este mică. Și cu „ale lor suflete, pre dirept să le 
tocmească morile“ 178, ca să fie ambele părți mulțumite. 

Ciţiva ani mai tirziu, la 31 mai 1678, Gheorghe Duca Vodă — din cauza 
morilor proprietatea bisericii din Curtea domnească care au prilejuit ieşirea 
din matcă a apei Dimboviţei ce a distrus grădina domnească „tocmită şi înfru- 
museţată cu vie şi pometuri roditoare“, surpind şi o parte din dealul Mitro- 
poliei — hotărăşte împreună cu mitropolitul şi boierii țării să desființeze acele 
mori, dind în schimb bisericii un venit de 200 galbeni anual ce-i va primi 
„din vinăriciul viilor ce se află pe dealul Bucureştilor“ 179, 

De fapt astfel de inundaţii se întimplaseră gi mai înainte în timpul altor 
domni care şi ei erau hotăriţi „să le taie şi să le strice de tot să nu mai fie mori 
la acel vad“, dar din „intimplarea vremilor şi a scurtelor domnii“ au rămas, 
provocînd în continuare inundaţii și stricăciuni. 

Trebuie să ştim că preoţii, grămăticii şi diaconii ce slujeau la biserica 
ce se afla chiar în incinta Curţii domnești nu primeau nici un salariu și pentru 
acest motiv domnii de mai înainte le-a dăruit venitul morilor din apropiere 
ca să aibă cu ce se hrăni, iar după desfiinţarea morilor ca să nu sufere și să 


178 Constantin C. Giurescu, Istoria Bucureștilor, Bucureşti, 1966, p. 340—341. 
176 Ibidem. 

177 Ibidem. 

178 George Potra, op. cit., (1634—1800), vol. III, Bucureşti, 1982, p. 71. 
173 Ibidem, (1594—1821), vol. I, Bucureşti, 1961, p. 179—180. 

poată să-şi vadă liniştiţi și în tihnă de obligaţiile ce le aveau, Duca Vodă, 
după cum am văzut mai sus, le-a dat în schimb dreptul să încaseze 200 de 
galbeni din vinăriciul ce se lua de la viile ce se aflau pe dealul Bucureștilor, 
vii care formau o adevărată podgorie ce se întindea de la Cotroceni pînă la 
cealaltă margine, la Văcăreşti. 


Mai apoi Șerban Cantacuzino, nu atit de darnic ca și ceilalţi voievozi, 
le-a micșorat venitul dindu-le numai vinăriciul de la anumite vii din dealul 
Bucureștilor, dar acesta neacoperind suma dinainte şi nefiind nici suficient 
pentru întreţinerea preoţilor, grămăticilor şi celor necesare bisericii, noul 
domn Constantin Brincoveanu, la 18 iunie 1693 le-a dat întreg vinăriciul 
„partea domnească“, adică din zece vedere una, împreună cu „părpărul 
(monedă bizantină] şi ploconul după obicei“ 18° şi astfel lucrurile s-au liniștit 
şi personalul bisericii nu a mai avut nici un motiv de plingere. 

Odată ce morile bisericii domneşti au fost desființate, se înţelege că, 
celelalte mori ale mănăstirilor au avut de lucru mai mult şi un venit mai mare 
şi spre a fi şi mai avantajaţi unii egumeni au căutat să-și mute morile de la 
margine mai spre interiorul orașului. Așa s-a întîmplat cu mănăstirea Mihai 
Vodă mai înainte și la 25 august 1692 cu mănăstirea Radu Vodă care obţine 
voie de la Constantin Brincoveanu să-și mute vadul morii mai jos, în faţa 
morii mănăstirii Mihai Vodă şi ambele să fie „înjugate“ 181, adică una în faţa 
celeilalte, așa cum au fost şi mai înainte cînd aveau amîndouă vadul mai sus 
pe apa Dimboviţei. 

Ciţiva ani mai tirziu, se vede că mănăstirea Radu Vodă fusese reclamată 
că ocupase un loc de vad de moară mai mare decit i se dăduse. Pentru lămurirea 
acestei situaţii, la 7 august 1696, din ordinul caimacamilor lăsaţi de Constan- 
tin Brincoveanu, patru neguţători sint rinduiţi să delimiteze locul vadului 
de moară al mănăstirii Radu Vodă pe care-l primise drept schimb „pentru 
locul mănăstirii ce au fost la poarta domnească din sus şi s-au luat pre seamă 
domnească“ 182, 


Nu cunoaştem rezultatul acestei cercetări și delimitări, dar bănuim că 
dacă mănăstirea Radu Vodă a ocupat un loc mai mare decit îi fusese dat, 
a trebuit să revină la ceea ce primise. 


Cu ocazia renovării bisericii mănăstirii Sf. loan Botezătorul (pe locul 
actualului palat C.E.C.), Constantin Brincoveanu, la 2 februarie 1706, dăruieşte 
mănăstirii moşia Grozăvești cu „trei roate de moară care sint în apa Dimbo- 
viții“ ce fuseseră altădată ale marelui clucer Radu Păușăscu, iar mai apoi ale 
fiului său Tănasie clucer, care a lăsat o fiică Stanca, ce a fost căsătorită cu 
Gligoraşco postelnicul „fiul boiariului domnii mele Șerban Greceanu vel 
logofăt“ 183, 

Dar la nici un an după căsătorie Stanca a decedat, nelăsînd urmași, fiind 
înmormintată la această mănăstire unde au fost îngropaţi părinţii şi strămoşii 
ei. „Și nerămiindu-i coconi au cocoane ca să stăpinească ce ar fi rămas în 
urma ei, domnia mea am socotit pentru sufletele lor și pentru a lor pomenire, 


de am dat şi am închinat la această sfintă mănăstire ce s-au numit mai sus, 
ca să fie pre seama sfintei mănăstiri“ 184. 





180 Jbidem, p. 202—204. 

181 Jbidem, (1634—1800), vol. III, p. 100—101. 
163 Jbidem, p. 112—113. 

183 Jbidem, (1594—1821), vol. I, p. 235—237. 
184 Tbidem. 

Mai tirziu, în alte documente, vedem că domnii Grigore II Ghica 1% în 
25 noiembrie 1749 și Scarlat Grigore Ghica 1% în 20 octombrie 1758, confirmă 
bisericilor din Curtea domnească vechile privilegii și scutiri de dări pe care le-au 
dat alţi domni înainte pentru stricarea morii cu două roate ce fusese „impotriva 
băii cei vechi“ care făcuse multă stricăciune și înecătură grădinii domneşti în 
timpul lui Duca Vodă. 

Nu cunoaştem cît uium pretindeau morile din Bucureşti şi dacă se făcea 
vreun abuz în ceea ce privește rîndul la măcinat. Bănuim că existau abuzuri 
şi în capitală, dar într-o măsură mai mică, fiindcă controlul stăpinirii aici era 
mai frecvent și mai apropiat. Nu acelaşi lucru se întîmpla la morile de pe 
moşiile boierești unde morarii și arendaşii făceau multe abuzuri în paguba 
țăranilor. Astfel, nu acordau rînd la măcinat de porumb și mei decît după 
ce țăranul dădea 4—5 ocale de vin, iar uiumul ce i se lua era mult mai mare 
decit cel hotărit. 


Pentru stirpirea acestor abuzuri, domnul Alexandru Moruzi, la 25 
octombnie 1794, a dat un nizam (poruncă) pentru interzicerea lor și fixarea 
uiumului, spre a nu mai fi cerut după bunul plac al morarilor sau arendașilor. 


În acelaşi timp fiind informat că morarii speculau făina care o adunau 
de la uium, a dat ordin ca acea făină să fie vindută ţăranilor cu 3 parale ocaua 
şi cu nimic mai mult. Și pentru a se putea verifica aceasta, domnul porun- 
cește ca „satele vecine cu moara, să rinduiască cite un om din partea lor la 
moară, care să stea napristan (permanent) la moară, să vadă cît uium se adună 
şi tot acel uium să fie datori a-l vinde pe la locuitorii din acele sate, cu preţul 
arătat mai sus, lăsindu-se arendașului și morarului numai cit se va socoti de 
ajuns pentru trebuinţa casei lor“ 187, 


Mori cu cai. Nu întotdeauna însă morile puteau funcţiona, fiindcă, în 
anumite perioade debitul apei era prea mic, dar motivul principal era, atunci 
cînd, în timpul iernii, apele rîului Dimboviţa îngheţau. Într-o astfel de situaţie, 
nu se puteau pune în mișcare roţile morilor, făină nu se mai măcina, piine 
nu se mai putea face şi populaţia nevoiașă suporta lipsuri şi mari necazuri. 

Lipsă de făină suficientă se întimpla nu numai cind apa era îngheţată, 
ci şi în anumite ocazii nedorite cînd orașul București era ocupat de oştiri 
străine, iar morile de apă existente nu puteau satisface nevoile de hrană ale 
unui plus de populaţie care se putea urca la mii și mii de oameni peste numărul 
locuitorilor stabili ai oraşului. 

În astfel de grele împrejurări, stăpînirea dădea ordine tuturor boierilor 
care aveau mori și în special egumenilor de la mănăstirile din oraș, să constru- 
iasca urgent mori cu tracţiune animală, în special cu ajutorul cailor, 

Documente mai vechi, din secolul al XVIl-lea, care să menţioneze 


astfel de situaţii nu cunoaştem. Desigur că au fost multe, dar timpul le-a 
distrus, Cel dintii document care ne arată existența morilor de cai este din 
27 noiembrie 1793. Prin hrisovul domnesc, Alexandru Constantin Moruzi 
arată că oricind poate să se întimple „ori a îngheţa morile de iuţimea iernii- 
precum astă una dată să află (s.n,), ori ferească Dumnezeu din secetă, şi păti. 
mește norodul politii [orașului] pentru lipsa de hrana cea trebuincioasă obştii““1%, 


pentru care motiv dă ordin mitropolitului şi marilor boieri să cheme pe toţi 


18 Jbidem, p. 403—405. 

18 Ibidem, p. 440—443. 

187 V, A. Urechiă, op. çit., vol. V, Bucureşti, 1893, p. 453. 
188 George Potra, pp. çit., (1634—1800), vol. III, p. 386—387, 

egumenii și episţaţii celor 14 mănăsţiri * din oraș, închinaţe sau neinchinaţe, 
care „sint daţoare la o ţrebuinţă de obșţe ca aceasţa, a face ajuţorul cel cuviin- 
cios“ şi ţuţuror să le dea „sţraşnică poruncă ca fiecare în ţimpul cel mai scurt 
să facă ciţe o moară cu cai ori în incinţa mănăsţirii, ori în alţă parțe, dacă 
acolo locul nu permiţe. Termenul de execuţare esţe de 20 zile, cel mulţ 25, 
cind ţrebuie să fie gata „cu ţoaţe cele ţrebuincioase de măcinaţ, care să rămiie 
şi să se afle acum şi ţoţdeauna acesţ acareţ mănăsţirilor, de a să afla în 
vreme de ţrebuinţă şi penţru folosul și ajuţorul obşţii“. 

Și penţru ca lucrul să meargă bine și să se facă la ţimp, dă ordin marelui 
logofăţ să numească un logofeţel de divan care să se inţereseze şi celor mai 
îndărăţnici să le facă „sţrinsoare de a isprăvi în acesţ soroc“. De asemenea dă 
ordin episţaţului Agiei să dea ţoţ concursul în aceasţă problemă. „lar carele 
nu va fi urmăţor, să-l arăţaţi domnii mele, cu anafora, ca să să ridice şi isgo- 
nească din mănăsţire, ori pămiînţean sau sţrăin de va fi“. 

În acelaşi ţimp se dă ordin unui boier epiţrop să meargă în judeţul 
Dimbovița şi să aducă, în care cu chirie, ţoaţe pieţrele de moară ce se vor găsi 
gata. Apoi să dea poruncă pieţrarilor a mai face încă 10 perechi de pieţre și 
să comunice ispravnicilor judeţului să dea ţoţ concursul „a nu se face zăbavă“ 189, 

Și tot Alexandru Consţanţin Moruzi la începuţul anului urmăţor (22 
ianuarie 1794) porunceşţe boierilor Epiţropiei obşţei să achiţe cosţul celor două 
mori care s-au consţruiţ, din ordinul lui, la capul Podului Mogoșoaiei. Morile 
să fie dațe cu chirie, iar sumele încasaţe să fie ţrecuţe în cațasțif şi în condica 
de veniţuri a Epiţropiei 1%0. 

Mai ţirziu, la 2 ocţombrie 1803, și Constanţin Ipsilanţi a daţ ordin 
mănăsţirilor din Bucureșţi să aibă fiecare cîţe o moară cu cai care să fie gaţa 
pentru vremea cînd sinț inundaţii sau în ţimpul iernii cînd apa Dimboviţei 
este înghețaţă. 

Inundaţia din 1805 care, probabil, a făcuţ mari pagube şi sțricăciuni 
morilor de apă, obligă pe Ipsilanţi să repeţe ordinul daţ înainţe, ca mănăsţirile 
să-şi pună la puncţ morile cu cai. 

Morile ce ţrebuiau să consţruiască mai sus menţionaţele manăsţiri sinţem 
siguri că s-au făcuţ, fiindcă poruncile domnului nu admiţeau ţocmeală, 
nici înţirziere, nici neexecuţare. Şi bănuim că acesţe mori au rămas și au funcţio- 
nat pină în ajunul noului război dinţre Rusia şi Imperiul oţoman care a început 
în 1828 şi s-a incheiaţ prin Pacea de la Adrianopol în 1829. 

La aceasţă vreme însă se dau noi ordine asemănăţoare celor de mai 
inainţe. Asţfel, conţele (graful) Pahlen prin adresa nr. 6249 din 1 decembrie 
1828 aduce la cunoşțința Divanului țării că baronul Sachelarie, după sarcina 
ce i s-a daţ, a cumpăraţ o foarţe mare canţiţaţe de bucaţe (cereale) care așţeapţă 
să fie măcinaţe, dar lucrul merge cu anevoinţă, fiindcă morile de pe apa Dimbo- 
viței nu poţ prididi cu măcinaţul penţru ţrebuința oşțirilor şi a locuiţorilor, 
deoarece esțe puţină apă din cauza vremii de iarnă „iar din pricina îngheţurilor 
ce va urma, poaţe să sţea dă ţoţ“. 

Din aceasţă cauză dă ordin ca, fără zăbavă, fiecare mănăsţire să facă 
cîte o moară cu cai (de fapţ un singur cal era suficienţ), așa cum s-a procedat 
şi mai înainţe. „Ca prin aceasţa să se înlesnească măcinarea bucaţelor penţru 
oşţiri, în aceasţă vreme foarţe neapăraţă, şi prin acesţ mijloc să se ușureze 


* Mitropolja şi mănăstjrjle: Radu Vodă, Şf. Gheorghe Nou, Mihai Vodă, ŞI. Ioan, 
ăringar, ŞI. Ecaterjna, Arhimandritul, f. Şpirigon Nou, Greci, flătarij, gtavropoleos, 
ăcăreşti, Cotrocenj și Mărcuţa. 

189 V. A. Urecţijă, op. cţt., vol. Y, p. 305. 

190 Ibidem. 

lăcuitorii acestui pămînt dă hrana soldaţilor de la cfartiruri“. În continuare 
spune că măsura dată „este foarte dreaptă, căci pentru măcinatu făinii împără- 
teşti să va plăti“ 191, 

Pe lista trimisă Divanului sînt trecute 17 mănăstiri, dar în această listă 
nu mai este trecută ca altădată Mitropolia, însă sînt puse în plus mănăstirile 
Sf. Spiridon Vechi, Sf. Apostoli și biserica Creţulescu care de fapt nu era mă- 
nastire. Aceasta chiar înaintează o întimpinare arătind că „este așa de săracă“ 192, 
încît nu poate face o astfel de moară. Drept urmare, generalul maior Gatovski, 
vice-prezident, dă dispoziţie Divanului să hotărască o altă mănăstire care să 
facă moară în locul acesteia, scoasă de pe listă. 

Pentru ca morile să fie toate la fel și de aceeaşi dimensiune, marele 
spătar Alexandru Ghica trimite fiecărei mănăstiri o listă de materialele * 
ce trebuie să cumpere şi de îndată să se apuce de construirea ei, ca la data 
hotarită „sa fie moara gata negreșit“. Și de primirea acestei liste să se trimită 
răspuns grabnic Spătăriei. 

Numai la două zile dupa primirea ordinului de la contele Pahlen, 
Divanul — sub semnătura mitropolitului Ignatie, Barbu Văcărescu, Mihail 
Ghica, Alexandru Ghica, Constantin Câmpineanu și Nestor — trimite egumeni- 
lor de la mănăstirile 1% arătate cite o adresă în care li se face cunoscută înalta 
hotărire, poruncindu-li-se să facă moara în termenul hotărit și, ca să-i mai 
îmbuneze, îi anunţă că pentru măcinat vor primi plata cuvenită. 


La sfirșitul lunii decembrie a anului 1831, Sfatul orășenesc constatind 
că apa Dimboviţei a înghețat „şi pentru ca nu din pricina aceasta să se întimple 
lipsă de piine în politie, neavînd brutarii sumă de făină îndestulă“ 194, orîndu- 
iește pe polcovnicul Dumitrache să meargă pe la mănăstirile care au mori cu 
cai să cerceteze în ce situaţie se află și unde le va găsi stricate, să comunice 
egumenilor că sint obligaţi să le repare în 24 de ore, avind la îndemină oamenii 
Și caii de care este nevoie. 

Se pare că morile s-au reparat și au funcţionat normal, atunci cînd a fost : 
cazul, pină în vara anului 1834 cind Departamentul pricinilor din Lăuntru 
aduce la cunoștința Sfatului orășenesc că neplouînd la munte, apele Dimbo- 
viței scad de la o zi la alta. De aceia să se pună în vedere brutarilor să macine 
făină în cantitate suficientă spre a nu rămine orașul fără piine, iar ca acest 
lucru să se poată face normal este necesar ca mănăstirile să-și dreagă morile 
cu cai şi să le pună în funcţiune. 


121 Arh. St. Buc., mss. 1086 şi I. Cojocaru, op. cit., vol. I, Bucureşti, 1958, 
p. 411—412. 

192 Jbidem, p. 415. 

* Morile trebuiau să aibă 3 stînjeni și jumătate atît în lungime cît şi în lățime 
şi să se folosească pentru construirea lor următorul material: 10 podini lungi de 4 stin- 
jeni; 20 stilpi lungi de un stînjen şi un sfert, 40 grinzi pentru paiante și cosaci, lungi de 
2 stinjeni; 20 căpriori lungi de 3 stinjeni; 150 laţuri; 900 scînduri de Focşani, pentru 
înveliș; 250 scinduri de mijloc de Cimpulung, pentru zidurile pereţilor de ștoborit; 30 
oca piroane; 1000 cuie de laţ; 7000 cuie pentru învelitoare; 2500 cuie pentru zidurile 
pereţilor pentru ştobăreală; 100 ocale de fier lucrat; 10 colaci de 4 palme; 4 stinghii pentru 
roată, lungi de 11 palme; 1 fus lung de un stînjen jumătate; un felinar [?] care întoarce 
piatra; 2 lemne la fus unde leagă calul; 10 lemne groase care se pun deasupra fusului și 
felinarului, lungi de 6 palme; 10 scînduri pentru cutia unde se învirteşte piatra și curge 
făina și unde să pune grfîul; 300 lemne de corn, pentru cuie de roată. (Arh. St. Buc., 
Mănăstirea Cotroceni, CXI-56; I. Cojocaru, op. cit., p. 414). 

193 Arh. St. Buc., Mănăstirea Cotroceni, XCIII-102, idem, Mănăstirea Mărcuţa, 
I-44. 

14 Idem, Filiala Municipiului Bucureşti, Primăria oraşului, 13/1831. 

Pentru cercetarea morilor și verificarea cum se fac reparaţiile, Sfatul 
a delegat un slujbașş să cerceteze și să raporteze în fiecare zi, cum se desfăşoară 
mersul lucrărilor. 

La 2 august 1834, Alecu Constantinescu 1%, delegatul însărcinat, rapor- 
tează că majoritatea morilor sint în stare bună, unele chiar funcţionează, 
în afară de cea de la mănăstirea Zlătari care este în curs de reparaţie, iar la 
Mihai Vodă şi Stavropoleos nu au cai, dar au promis că vor aduce. 

Curios este faptul că delegatul Sfatului arată că situaţia este relativ 
bună, iar pe de altă parte domnul dă ordin să se repare morile. Şi in acest scop, 
la 25 septembrie 1834, meșterul „Fredelig Gaer“ dă inscris Sfatului orășenesc 
„că din înaltă poruncă a mării sale lui Vodă“ s-a însărcinat să repare zece mori 
cu cai, în așa fel ca fiecare să poată măcina 350 ocale de grîu în 24 de ore. 
Termenul lucrării este de maximum șase săptămini, iar pentru toate se învoiește 
să i se plătească 12 000 lei din care 10 000 era costul lemnăriei și a altor materiale 
necesare, iar 2 000 lei „pentru plata ostenelii mele“ 1%, 

În anexa pe care o prezintă arată suma care este necesară pentru repara- 
rea fiecărei mori, variind între 1050 lei şi 1750 lei pentru moara de la Mihai 
Vodă a cărei construcţie este arsă. Tot de aici aflăm că mănăstirea Sf. Gheorghe 
Nou avea două mori. 

Și ca să nu se spună de unii egumeni că au făcut cheltuială mare cu 
reparatul morilor, Mihai Cornescu şeful Departamentului pricinilor din 
Lăuntru, la 3 octombrie 1834, face cunoscut Sfatului orăşenesc, că pentru 
dregerea morilor de cai ale mănăstirilor să nu se facă „vreo deosebită însemnă- 
toare cheltuială“ 1%7. Și pentru ca lucrul să fie cît mai corect făcut și fără 
risipă, să trimită pe cel mai bun meşter morar şi la faţa locului să arate fie- 
cărui egumen costul reparaţiei și apoi făcindu-se socoteală pentru toate morile 
reparate, să se trimită situaţia Vorniciei, pentru a se plăti banii cheltuiţi. 


În afară de aceasta, fiindcă unii egumeni au arătat că întreţinerea cailor 
pentru mori necesită o cheltuială mare, domnul comunică la Secretariatul 
Statului și acesta, la 8 ianuarie 1836, Departamentului pricinilor din Lăuntru, 
că folosirea morilor este numai pe vremea cît apa este înghețată și că nu este 
nevoie şi nici nu sint obligați să aibă cai decit pentru acea perioadă. „Morile 
însă să vor ţine în stare bună, căci lipsa cailor poate a să înplini lesne la vreme 
de trebuinţă, care se întîmplă rar şi ţine puţin “198, 

Ștefan Ogrădeanu, preşedintele Sfatului orășenesc, vrind să preintim- 
pine o situaţie critică, la 14 decembrie 1838, cere Logofeţiei pricinilor biseri- 
cești să poruncească egumenilor de la mănăstiri să pregătească fără întirziere 
morile cu cai și morarii trebuincioși, pentru îndestularea cu făină a orașu- 
lui 199, 


În iarna anului 1839, Alecu Nicolescu 200, slujbașul Sfatului orăşenesc, 
raportează că, mergind pe la toate mănăstirile care trebuie să aibă mori cu cai, 
a constatat că patru din ele (Radu Vodă, Cotroceni, Stavropoleos și Sf. Spiri- 
don Nou) au dat şi în scris că sint gata și n-au nici un motiv de împotrivire. 
Celelalte însă au invocat diferite motive. Astfel, mănăstirea Sf. Ecaterina şi 
Sf. loan Nou au arătat că au moara gata, dar cai n-au de unde da; mănăstirea 
Zlătari spune că moara a fost desființată din ordinul lui Nicolae Mavros care 





195 Ibidem. 

1% [. Cojocaru, op. cit., vol. II, p. 559—560. 

1% Arh. St. Buc., Filiala Municipiului Bucureşti, Primăria orașului, 13/1831, f. 70. 
198 [dem, f. 181. 

199 |. Cojocaru, op. cit., vol. II, p. 710. 

200 Arh. St. Buc., Primăria orașului, 13/1831, f. 239. 

este epitrop; mănăstirea Mihai Vodă are moara gata, dar de morar și cai să 
se îngrijească Şfatul orăşenesc; mănăstirea Şi. Gheorghe propune ca hrutarii 
care macină acolo să aipă obligaţia să pună cai, egumenul de la mănăsţirea 
Şărindar nici n-a vrut să discute, trimițindu-l la sărdarul Atanasie arendaşul 
morii, pe care oricit l-a căutat, nu l-a putut întilni. 

În anul următor — 1840 — Ghiţă Bunescu delegat cu cercetarea sțării 
morilor cu cai de la mănăstiri raportează Şiatului orășenesc că din cele zece 
mănăstiri, șase au morile în stare pună, cea de la Mihai Vodă n-are acoperiş 
iar cele de la mănăstirile Ştavropoleos, Zlătari, Şărindar „să află cu tgtul 
stricate“ 201, 

De la această dată pină în toamna anului 1848 nu mai cunoaștem alțe 
informaţii, dar după înăbușirea Reyoluţiei, la 19 octomphrie 1848, Constantin 
Brăiloiu șeful Departamentului Credinței comunică ţuturor mănăstirilor din 
Bucureşti, care trehuie să aihă mori de cai, să le pregătească a fi gata la nevoie. 
În adresa trimisă mănăstirii Mihai Vodă se spune: „Morile de cai ce să cu- 
noașşte înființate pe la mănăstiri, fiind pentru vremi neîndeminatice de măciniş, 
iar mai vîrtos acum cu venirea izhăvitoarelor împărătești oștiri simțindu-se 
şi mai mult această trehuinţă la întimplare a îngheţa morile, spre a nu cerca 
vreo lipsă... să pregătească moara de cai a acei mănăstiri cu toate cele ţre- 
huincioase şi s-o aiþă gata cînd se va ivi cerere pentru dinsa, de a nu se aduce 
cea mai mică împiedicare sau lipsă pentru ceia ce privește la indestularea 
oþştei“ 202. 

La adresa de mai sus se cere răspuns de primire, după cum a făcuţ și 
mănăstirea Cotroceni care a arătat că în toate încăperile ei şi în curte „să 
află acum coprinse de spitalul orășenesc turcesc“. 

Într-o altă adresă din 15 decembrie 1848, tot către mănăstirea Mihai 
Vodă se aduce la cunoştinţă că moara cu cai ce o are, trejuie să servească 
numai pentru măcinatul griului destinat orașului 2%, iar măcinarea sa se 
înceapă fără nici o întirziere. 

În vara anului următor fiind secetă mare, şi Dimhoviţa neavînd apă 
suficientă pentru funcționarea morilor, se trimit de asemenea înştiințări 
mănăstirilor să dreagă morile cu cai dacă sînt stricate pentru ca orașul și 
împărăteșştile oştiri să nu sufere lipsă de îndestularea cu piine. Și fără intirziere 
moara de la Mihai Vodă să fie dată în primire þrutarilor „cu toate cele tre- 
huincioase și cai“ 204. 

Manăstirea Mihai Vodă răspunde însă că moara este stricată și nici n-ar 
putea funcţiona din cauză că încăperile ei sint ocupate „de oştiri otomane“. 
În această situaţie Departamentul Credinței îi cere să facă o altă moară cu cai 
„la vreun loc dintre cele slopode“, fiind „pentru folos ohștesc“ 205, Mănăstirea 
răspunde din nou că nu-i „stă mijloc a înființa acea moară“ 2%, fapt care 
produce supărare Departamentului Credinței spunînd că acest caz va fi adus 
la cunoştinţă Departamentului pricinilor din Lăuntru pentru a lua măsurile 
ce se cuvin. 


Dar nu numai mănăstirile au avut mori cu cai, ci și unii prutari și ceţă- 
țeni particulari ai orașului care locuiau în mahalalele mărginașe. Existenţa 
lor este constatată pînă în a doua jumătate a secolului al XIX-lea. Astfe 


191 Idem, f. 268. 

298 Idem, Mănăştireg Mihgi Vodă, XXIII-12. 
ai Idem, XXIII-A 

1% Idem, XXIII-56. 

3% Idem, XXIII-64. 

ift Idem, XXIII-69. 

aflăm că, în 1843, dincolo de bariera Vergului, pe locul răposatului Hristian 
Wehnert 207 fost medic al spitalului Pantelimon, se afla o moară cu cai. Și 
tot în acest an mai cunoaştem moara cu cai a lui Hristodor Gheorghiu 208 
facută la Obor, pe moşia Colentina a beizadelei Grigore Ghica, care s-a vindut 
la mezat și s-a adjudecat asupra pitarului Ioan Lăcusteanu şi Nicolae Sischiliotu 
pentru o datorie de 3 000 lei. 

După instalarea morii cu aburi a lui George Assan și a altor industriaşi, 
morile cu cai nemaifiind rentabile, unii din proprietari s-au grăbit să le vindă 
la alți cetățeni mai mărginași, sau poate chiar unor țărani din satele vecine 
orașului. Astfel, din anunţurile date la ziar, aflăm că în 1853 se vinde o moară 
cu cai în mahalaua Sfinta Vineri 209, iar în 1856, o altă moară în mahalaua 
Ceauş Radu 210. 


Mori de vint. În trecutul oraşului, mai pe la marginile lui, au existat 
şi mori de vînt, bineînţeles în stăpînirea unor particulari, care serveau nevoile 
locuitorilor dimprejur. Din acestea nu cunoaştem decit două: una în apropierea 
bisericii Mavrogheni care a dăinuit pină în 1831 cind a fost dărimată deoarece 
se afla aproape în mijlocul Șoselei Kiseleff; a doua era dincolo debariera 
Vergului pe care o găsim însemnată în planul lui Ulysse de Marsillac din 1872. 

Mori cu aburi. Pe la jumătatea secolului trecut populaţia oraşului 
Bucureşti se înmulțise mult în comparație cu aceea din secolul al XVIII-lea. 
Ea număra acum peste 150 000 locuitori, iar morile de apă sau cu cai nu mai 
puteau produce cantitatea necesară de făină pentru fabricarea pîinii şi aceasta 
cu atit mai mult cu cit și numărul brutăriilor se înmulţise. 

Deci era absolut necesar să se treacă, în raport cu evoluţia tehnicii, la 
introducerea de mori cu o putere mult mai mare de măcinat cerealele, așa 
cum se aflau în multe țări din apusul Europei. Griu și alte cereale se găseau 
în cantitate suficientă, fiindcă ţara noastră, datorită pămîntului ei fertil, 
obținea recolte bogate. Deci numai altfel de mori trebuiau să se introducă 
pentru înlocuirea celor vechi, primitive. 

Prima cerere, cunoscută nouă, de a se instala o moară cu aburi la București 
a fost făcută de marele dregător şi boier, de neam străin, A]. Villara care dorea, 
pe orice căi, să-şi mărească averea şi așa destul de mare. 

Astfel, la 8 aprilie 1848, Al. Vilara, la cererea înaintată, obține de la 
domnul Gh. Bibescu aprobarea de a face o moară cu aburi dincolo de bariera 
Tirgului de Afară, adică în cartierul Colentina de azi. În acest scop, prin 
dr. Nicolae Piccolo care se afla la Paris s-au și început tratativele pentru 
achiziționarea și instalarea unei astfel de mori, al cărui preţ se ridica la suma 
de aproape 4 000 galbeni. 

Tratativele însă au fost întrerupte la 24 iunie 1848 de către Guvernul 
provizoriu care n-a înţeles să dea această aprobare unui duşman, boier retro- 
grad, ce căuta, la Constantinopol fiind, să convingă Imperiul otoman a trimite 
oştiri pentru înăbuşirea revoluţiei. 

Fără prea multă trecere de vreme de la această dată, la 22 martie 1849, 
V. G. Browning, un mare neguţător din Smirna, cere caimacamului Constantin 
Cantacuzino un privilegiu cu exclusivitate pe 10—12 ani și alte avantaje de 
a instala o moară cu aburi în București pentru măcinatul griului și a altor 
cereale, construind alături şi o fabrică de piine, biscuiţi și paste făinoase. 





207 V, Gomoiu, dr, Repertor de medici, farmaciști, veterinari, personal sanitar din 
tinuturile românești, vol. |, Brăila, 1938, p. 464; Constantin C. Giurescu, op. cit., p. 341. 

208 Arh. St. Buc., Ezirajudiciare, 211/1842. 

209 Vestitorul românesc“, XVIII (1853), supliment la nr. 12. 

210 Idem, XXI (1856), p. 256. 

În cererea lui, Browning spunea că „superioritatea morilor cu abur, pe 
lingă avantajul că produc ọ făină mai bună și la un preţ mai mic decit în ţazul 
morilor puse în mișcare de alte forțe motrice, are și pe acela că pot lucra în 
mod continuu și în perioada eînd morile cu apă sînt silite să stagneze din cauza 
inghețării riurilor şi piraelor ce le pun în mișcare“ 211, mai spunînd că ţara 
noastră nu este lipsită de astfel de fenomene. 

Totul era foarte bine, interesant şi necesar, însă condiţiile cerute de 
Browning erau foarte mari și neacceptabile, Astfel, în afară de lunga durată 
a privilegiului, el mai cerea ca în acest interval să nu se mai dea voie a se 
instala ọ altă moară în București sau în împrejurimi pînă la 20 leghe depărtare, 
Dorea să i se dea gratuit un teren convenabil, la alegerea antreprenorului ; 
să deschidă alături de moară o cîrciumă unde să vindă vin și rachiu, să fie 
scutit de orice impunere, taxe sau alte dări şi încă vreo cîteva pretenţii. 

(Cererea lui a fost dată la Şecretariatul statului 212 spre studiere și avizare, 
fapt care nu s-a făcut într-un termen scurt, ci cu foarte mare întirziere, De 
abia la 25 noiembrie 1849 s-a dat rezoluţia, Qarecum în bătaie de joc, că toate 
punctele sint primite, în afară de posibilitatea de a i se da teren. Deci o apro- 
bare de neaprobare, fiindcă nedîndu-i-se teren, nu s-a putut face nimic, 

Un an mai tirziu, în octombrie 1850, Qustel 215, negustor francez, copro- 
prietar al unei mori cu aburi înființată la laşi, cere domnului Barbu Ştirbei 
permisiunea de a face o astfel de moară și în Bucureşti, dar să i se acorde an 
privilegiu pe 25 ani, aşa cum i s-a aprobat și la lași, 

Bănuim că referatul guvernului, unde fusese trimisă cererea, a fost 
negativ, fiindcă peste un an, la 23 decembrie 1851, Quctel reyine cu o scrisoare 
prin care oferă unele avantaje municipalităţii. Dar şi de data aceasta Şfatul 
administrativ constatind că pretenţiile francezului Quétel sint tot atit de 
exagerate ca și ale neguţătorului din mirna, nu i-a dat aprobarea cerută, 

Amintim că în acest timp şi pe negustorii George Assan (1821—1866) 
şi loan Martinovici (1820—1882) îi preocupa ideea instalării unei mori cu 
aburi la București, Ei ţineau la data respectivă, în asociaţie, sub firma „Çruceą 
de aur“ ọ mare prăvălie cu felurite mărfuri în Hanul Șerban Vodă pe strada 
Lipscani, colţ cu strada Germană (mai tirziu Şmirdan). Avînd capital suficient, 
prin Martinovici, originar din Braşov, care cunoştea şi limba germană, au 
intrat în legătură cu o mare întreprindere din Austria. Și astfel, după ce au 
obținut aprobarea cerută, în 1853 au adus de la firma Şiegel din Viena o maşină 
cu vapori și toată instalaţia ei pentru punerea în funcţiune a celei dintii mori 
de acest fel în București. Aducerea în ţară nu era o problemă uşoară. Numai 
transportul cazanului pe Dunăre, în greutate de 7 000 kg a durat două săptă- 
mini de la Viena pînă la Giurgiu, iar de aici pînă la Bucureşti patru săptămîni, 
Drumul pe apă nu se putea compara nici pe departe cu cel de uscat, mai cu 
seamă că şoselele din acea vreme se găseau într-o stare foarte proastă. 

După cite am auzit de la unii oameni bătrîni din Obgr, cu foarte mulţi 
anı în urmă, pe un car ale cărui roţi erau încercuite cu şine groase de fier, s-a 
fixat ọ platformă mare, solidă, pe care s-a așezat cazanul iar cu ajutorul — după 
cum se spune — a zece perechi de boi s-a efectuat drumul de circa 60 km pînă 
la Bucureşti, 

Bazil G. Assan, unul din fiii fabricantului George Assan, într-o conferinţă 
ţinută la Şocietatea de geografie, spunea că drumul a durat atît de mult fiindcă 


311 J. Cojecaru, op. cit., vol, II, : P: 962—906- 

„trebuia să se refacă şi să se consolideze toate podurile și podeţele peste care 
trebuia să treacă o greutate relativ mare pentru acele timpuri. Pe unde şoseaua 
era în proastă stare se puneau scînduri groase care îndată ce trecea camionul 
se luau de la spate şi se puneau în față spre a se face încă cîțiva paşi, şi aşa 
mai departe“ 214. 

Moara cu toate anexele ei a fost instalată pe un teren mare, în supra- 
față de 40 000 m2, ce se găsea pe Şos. Ștefan cel Mare nr. 103, între actuala 
str. Lizeanu și Şos. Colentina, unde se află și astăzi. 

Coșul principal al morii, conform planurilor, trebuia să aibă 24 m înălțime, 
dar nici nu se ajunsese la 10 m și primăria orașului „a intervenit să se oprească 
lucrarea sub cuvint că: ce, o să se ajungă la cer?... Numai graţie unor stăruințe 
şi prin impunerea unei cauțiuni s-a putut termina construcția, iar moara de 
foc de la Colentina devenise pentru cîtva timp punctul de curiozitate al împre- 
jurimilor Bucureştilor“. Chiar locuitorii orașului o priveau ca pe o adevărată 
minune şi o numiseră „moara de foc de la Obor“, iar alții „vaporul lui Assan“ 
(şi astăzi o stradă din București poartă acest nume). 

Cu toate că instalarea morii se terminase în toamna anului 1853, cerealiş- 
tii şi brutarii nu numai că nu se îmbulzeau să macine aici, ci din contra, se 
fereau de ea, spunînd că lucrează cu diavolul, sau că dacă lucrează cu foc și 
iese fum, făina se arde și nu mai are nici un gust. Degeaba li s-a explicat că 
e normal dacă se face foc să iasă fum pe coș, iar focul produce aburi care pun 
în mișcare mașina, iar aceasta învirtește pietrele. 

Timpul însă a intervenit favorabil, iarna a fost cumplit de geroasă şi 
toată morile de apă au înghețat. Nevoia deci i-a silit să încerce. Și după ce a 
încercat unul şi au văzut că nu-i nimic rău, ci calitatea făinei este mai bună, 
au venit cu toții și din acest an începe şi declinul morilor de apă din Bucureşti. 

Mai este ceva de amintit, ca să se vadă stadiul industrial la care ne găseam 
la acea dată. Într-una din zile s-a produs o defecţiune în angrenajul mașinilor 
şi în Bucureşti nu exista nici un specialist care s-o repare. „Ateliere mecanice 
nu existau și prima reparaţie ce s-a făcut la mașina cu vapori a trebuit să fic 
săvirşită de către un potcovar german al palatului, spre a nu se trimite la 
Viena partea deteriorată şi a opri fabricaţiunea timp de două luni cel puţin“ 215. 

Treburile morii începînd să meargă bine, proprietarii au produs făină și 
griş şi pentru prăvălia lor, unde se desfăcea o cantitate apreciabilă, pe care o 
cumpărau particularii ce doreau să-și facă piine în casă şi alte aluaturi. Acest 
fapt s-a accentuat mai cu seamă după ce Assan și Martinovici au făcut reclamă 
în ziar 216 că în fabrica (moara) ce au înființat-o se produce cea mai fină calitate 
de făină și gri. 

În 1865, G. Assan s-a despărţit de asociatul său răminind singur proprie- 
tar, dar pentru scurtă vreme, fiindcă în anul 1866 a decedat. Conducerea între- 
prinderii a fost continuată de energica şi priceputa lui soție, Alexandrina 
G. Assan, pînă în 1884, cînd a lăsat-o celor doi fii care între timp făcuseră 
studii speciale în străinătate, aplicabile industriei. Aceştia, în 1894, i-au adău- 
gat o secțiune specială pentru fabricarea de lacuri și culori, iar moara putea 
măcina la acea dată 7 vagoane de grîu în 24 ore. 


În 1903, cu ocazia sărbătoririi a 50 ani de existenţă, întreprinderii i s-au 
mai adăugat citeva construcţii, iar la clădirea principală în virful turnului s-a 


214 B, G. Assan, Industria morăriei în România, București, 1896, p. 29; idem, 
O jumătate de secol de la introducerea mașinei cu aburi în industria română, București, 
1904, p. 6. 

215 Ibidem. 

216 „Anunţătorul român“, IV (1857), nr. 17. 

pus un ceas mare, avind dedesubt, în cifre de bronz, mari şi vizibile de departe, 
anii 1853—1903. 

Ceasul lui Assan, care funcţiona foarte exact, a fost zeci de ani măsură- 
torul timpului pentru toţi oamenii din cartierul Obor-Colentina. 

După 1903, moara Assan a fost dotată cu energie electrică, avind uzină 
proprie şi a fost transformată în societate anonimă pe acţiuni cu un capital 
de 4 milioane lei deplin vărsat, sub numirea de „Fabricile Assan“, care cuprin- 
dea patru industrii deosebite: măcinarea cerealelor, uleiuri vegetale, lacuri şi 
culori, săpunuri şi chit. 

Înainte însă ca moara Assan să fie transformată în societate anonimă, 
fraţii Assan aveau un capital de 556 000 lei şi ca mină de lucru 33 de oameni. 


„De atunci încoace neincetat şi treptat Moara de foc de la Obor a fost 
schimbată într-un stabiliment industrial modern de primă ordine. Amindoi 
fraţii, B. G. Assan și George Assan, cu dorul de a-şi apropia tot mai multe 
cunoștințe tehnice, au vizitat stabilimentele similare străine și tot ce au găsit 
mai nou şi mai bun au introdus în așezămintul lor industrial“ 217. B. G. Assan 
s-a dus chiar în Extremul Orient, în China, să studieze prepararea lacurilor şi 
a culorilor în care chinezii aveau o mare reputaţie. 

Și acum să ne întoarcem la jumătatea secolului trecut cînd Assan a 
instalat prima moară cu aburi în Bucureşti. Oricit ar fi fost ea de mare, tot 
nu putea produce cantitatea de făină necesară orașului în continuă dezvoltare, 
atit ca număr de locuitori cît și ca suprafaţă. 

Datorită acestei situaţii şi văzindu-se că treburile morii Assan merg 
foarte bine, şi alți oameni de afaceri, singuri sau în asociaţie, au încercat sau 
au instalat mori cu aburi, fiindcă şi numărul morilor de apă se redusese la 
citeva şi acestea pe cale de dispariţie, cum s-a și întîmplat după canalizarea 
Dimboviţei. 

Astfel, francezul P. Durand 218, în 1856, obţine aprobare de la domnie 
de a înfiinţa în București o moară cu aburi şi o brutărie mecanică, cu un privile- 
giu de opt ani. De asemenea un alt francez, Gilbert 21%, care era mecanicul 
fintinilor de aici, anunţă că are de vinzare „o maşină cu vapor de o putere de 
patru cai, cu o moară de făină“. De altfel acest Gilbert se ocupa și cu vînzarea 
de diferite mașini (de exemplu pentru măcinatul vopselelor) ce le aducea de la 
Paris 220, sau cu lucrări, în mahalaua Cărămidari, pentru stăvilirea apelor 
Dimboviţei împotriva inundaţiilor, împreună cu Villacrosse, arhitectul orașu- 
lui 221, 

Încă o informaţie este cea prin care „doamna Leiba (Lebel) ovreica“ 
care construise, printr-un arhitect adus din Bavaria, o moară cu patru pietre 
şi o brutărie nemţească, lingă biserica Olteni, care a costat-o 4 000 galbeni, 
caută un asociat care să aibă cel puţin 2 000 galbeni capital 222. 

La sfirşitul secolului al XIX-lea (1895) constatăm că în București, în 
afară de moara Assan, existau încă alte nouă mori cu aburi dintre care amintim: 
Fraţii C. şi N. Zahariad — Olmazu (cunoscută sub acest nume din urmă) care 
se afla pe Şos. Ștefan cel Mare nr. 57, cu un capital de 556 000 lei şi 33 lucră- 


31? Dumitru Z. Furnică, Din istoria comerțului la români, Bucureşti, 1908, p. 536— 538. 

218, „Buletinu Țării Româneşti“, 1856, p 78—79; „Vestitorul românesc“, XXI 
(1856), p. 77—78; „Le Courrier du Bucarest“, 1 (1856), nr. 28. 

219 „Vestitorul românesc“, XXI (1856), p. 8. 

220 Idem, XVII (1852), p. 228. 

tori, Manutanţa, în mahalaua Colentina, cu 37 lucrători, Şt. Stancovici pe 
Şos. Bonaparte nr. 37, cu 27 lucrători, I. I. Machedon cu 25 lucrători, moara 
lui Marinescu-Bragadiru cu 24 lucrători şi moara fraţilor Hristu şi Ştefan 
Solacolu pe Calea Moşilor nr. 112 care aveau şi fabrică de paste făinoase. 

La data de mai sus se afla în construcţie moara lui A.A. Popovici în 
spatele Cimpului Moșilor, situată între Şos. Colentina și str. Ziduri între vii, 
lingă fabrica „Țiriac-Voina“. 

După o statistică făcută de B. G. Assan2%, la sfirșitul secolului, în 
București erau zece mori cu aburi, în Muntenia 50, în Moldova 33 și 5 în 
Dobrogea. Totalizind capitalul morilor din ţară, precum și numărul lucrătorilor 
situația era următoarea: în Muntenia capital 9 940 000 lei şi 1 356 lucrători, 
în Moldova capital 5 680 000 și 639 lucrători, iar în Dobrogea capital 235 000 lei 
şi 86 lucrători, ceea ce adunat pe întreaga ţară, la suprafaţa ei de atunci, era 
15 855 000 capital și 2081 lucrători. 

n secolul nostru şi în special după primul război mondial, numărul 
morilor şi al fabricilor de piine şi paste făinoase a crescut, unele din ele atingind 
o producţie foarte mare și de bună calitate, mai cu seamă fabricile: „Sănă- 
tatea“, „Otto Gagel“ şi „Herdan“. 


PRIMUL PROIECT EDILITARQ-URBANISTIC 
AL ORAȘULUI (1830) 


Pină în secolul al XVIII-lea nu cunoaştem să se fi luat anumite măsuri 
pentru curăţenia şi înfrumusețarea orașului. Nici domnii, nici marii boieri 
nu se gindeau la binele public, ci numai la interesul lor personal, adică la 
oarecare orinduială în interiorul marilor curţi ce aveau. Dar și aici, în partea 
mai din fund, alături de luxoasele lor caleşti, se aflau grămezi de gunoi şi băli- 
gar care, atunci cînd ajungeau prea mari, sau în timpul verii cind infectau 
aerul, erau duse şi aruncate pe diferite maidane şi gropi sau, cei care se aflau 
în apropierea Dimboviţei, îl aruncau pe malurile riului ca apa cînd venea mare, 
în timpul primăverii sau al ploilor torențiale, să-l ducă mai departe. 

Măsuri date de stăpînire, de modul cum să se construiască casele nu 
existau, fiecare își clădea locuința cum voia şi unde voia, nerespectind nici 
o aliniere a uliţelor, ba unii mai îndrăzneţi şi cu dregătorii înalte mai „ciupeau' 
din „lumina“ (suprafața) străzilor făcîndu-le și mai înguste. 

Singurele măsuri care se repetau, cu ameninţări de pedeapsă, erau cele 
referitoare la curățarea hornurilor prin care alături de fum ieșeau şi scîntei ce 
pricinuiau dese incendii ale caselor, în marea lor majoritate construite din 
lemn și acoperite cu trestie, stuf sau șindrilă. 

Vechii juzi cu pirgarii lor, adică primarul și membrii Sfatului orășenesc 
de atunci, se ocupau mai mult de neințelegerile survenite din încălcările de 
vecinătate, certuri, bătăi, omoruri etc. şi nu cunoaştem nici o dispoziţie de-a 
lor care să se fi referit la edilitatea și urbanistica orașului de altădată, care 
trăia, din acest punct de vedere, o viaţă aproape statică, încit evoluţia în timp 
fiind prea mică, aproape nici nu se putea observa de la secol la secol. 

Numai spre sfirşitul secolului al XVIII-lea, constatăm la anumiţi domn? 
o grijă în plus pentru oraș. Astfel, Alexandru Ipsilanti (1774—1782) înfiinţează 
„Vornicia obștirilor“ care se va ocupa, într-o anumită măsură, de toate proble- 
mele edilitare dintre care amintim: repararea sau înnoirea pavajelor, cu birne 


22 B, G. Assan, Induștria morăriei..., p. 29. 

de stejar, a principalelor artere de circulaţie, iluminarea cu șomoioage cu 
pacura în anumite ocazii, restricţii pentru aruncarea gunoaielor în Dimboviţa, 
sau Îngustarea albiei riului prin diferite alte mijloace nepermise. 

În timpul lui Alexandru Ipsilanti, Nicolae Caragea, Mihai Suţu și ceilalți, 
s-a căutat sa se repare podurile de lemn sau să se facă altele noi, la răscrucile 
mai importante, de asemenea să se construiască foișoare de foc, înalte, de unde 
să se poată observa direcţia şi locul unde izbucneau incendiile, pentru stingerea 
cărora se şi făcuse un serviciu foarte primitiv de tulumbagii (pompieri) care 
să intervină, dar care nu prea a avut multă eficacitate. S-au fixat preţuri 
maximale la mri toate articolele alim-ntare, precum și la luminările pentru 
iluminatul caselor. 

La sfirşitul epocii fanariote, în timpul domniei lui Grigore Dim. IV Ghica, 
problemele edilitare încep să capete o anumită importanţă. În timpul acestui 
domn s au facut o serie de lucrări utile, dar mai toate au privit numai partea 
centrală a orașului și prea puţine în lumea mahalalelor care au trăit încă multă 
vreme lipsite de o serie de îmbunătăţiri absolut necesare: apă, lumină, salubri- 
tate, pavaje etc. 


Perioada Regulamentului Organic a însemnat, din multe puncte de 
vedere, o nouă organizare administrativă, armată naţională, buget general 
şi pe marile instituţii, luări de măsuri edilitare în special pentru București, 
dar și pentru alte orașe ale țării. 


Primul proiect 224 edilitaro-urbanistic al orașului, care cuprindea diverse 
şi interesante lucrări și probleme, s-a făcut în primăvara anului 1830. Atunci, 
prin predlojenia din 5 martie, cu nr. 1689, generalul Kiseleff, preşedintele 
Divanurilor din Valahia şi Moldova, a numit o comisie pentru „înfrumusețarea 
şi îndreptarea“ orașului alcătuită din fostul mare logofăt Alexandru Filipescu 
ca preşedinte, pot-polcovnicul de ingineri Baumer, marele agă Constantin 
Cantacuzino şi marele vornic al oraşului Barbu Știrbei ca membri. 


Prin ordinul dat se poruncește comisiei „ca pe de-o parte să chibzuiască 
toate mijloacele cite privesc la curăţenia politiei (oraşului) și la aducerea în 
buna stare a tuturor celor ce s-ar socoti pentru folosul ei și a norodului ce lăcuește 
într-insa. lar pe de alta să arate mijloacele de unde se poate înființa venitul 
spre întimpinarea cheltuelilor trebuincioase, ca să se poată săvirşi și a se 
păzi fiinţa lor totdeauna în bună statornicie“ 235, 


La comisia de mai sus, Obşteasca Adunare a Divanului a mai adăugat 
pe doctorii Constantin Estiotu şi G. Griinau și pe arhitecţii Hartl și Horst. 


Proiectul care cuprindea ce trebuia să se înfăptuiască a fost alcătuit de 
mirele agă Constantin Cantacuzino, iar regulamentul de către banul Băleanu. 


Dintre numeroasele probleme care se puneau pentru a se da o înfățișare 
nouă orașului prin care să se înlăture unele aspecte ce nu mai corespundeau 
unei capitale de ţară, era și delimitarea suprafeței orașului care se tot mărea 
cu timpul, fără să corespundă cu numărul locuitorilor. De aceea, s-a fixat, 
prin măsurătoare, 23 de puncte care totalizau 9 800 stinjeni şi nimeni nu mai 
avea voie si-și facă case dincolo de locurile hotărite. 

Pentru a fi vizibile pentru toţi locuitorii, la cele 23 locuri trebuia să se 
pună cite un stilp de piatră, drept hotar, care să aibă 8 palme domnești înăl- 
țime, o palmă lăţimea în toate părţile, iar în pămint să fie băgat pînă la patru 
palme adincime. 


321 Analele parlamentare, tom I, București, 1890, p. 442— 492. 
225 [bidem, p. 442. 

Conform articolului 3, intrarea în oraș nu mai era admisă să se facă pe 
unde voia fiecare, ci numai pe la cele zece bariere sau străji * care trebuiau 
să se înfiinţeze. „Şi nimeni nu va fi slobod pe jos, călare sau cu carul, a ieşi 
sau a intra în politie prin alte locuri decît prin cele hotărite străji“ 22, 

Pentru a se preîntimpina nerespectarea acestei hotăriri, toate celelalte 
uliţe prin care se putea intra sau ieși afară din oraș, să fie înfundate la capăt 
prin construirea de case sau acareturi. „Şi neavînd Statul trebuinţe de aceste 
locuri, se vor da altor oameni care, în scurt soroc, să se îndatoreze a clădi 
namestii pe dinsele“. 

Uliţele care sint podite cu lemn să fie pavate cu piatră în cel mult patru 
ani, iar acele ulițe care sînt „de prisos şi netrebuincioase“ să fie desfiinţate şi 
locurile respective vor intra în folosirea mahalagiilor sau în stăpînirea orașu- 
lui ; ulițele care sint strimte să se lărgească. Umblatorile, grajdurile şi chioșcurile 
care sint pe malurile Dimboviţei să se strice, de asemenea toate morile de pe 
acest rîu, din tot cuprinsul orașului „să se taie [dărime] ca să-și dobindească 
rîul curgerea sa slobodă și să nu mai pricinuiască înecăciuni politiei“ 227. 

Să se facă cinci canale mari prin care să se scurgă toate bălțile din oraş 
în Dimboviţa. Facerea acestor canale sau şanţuri se vor da prin contract şi 
prin licitaţie care se vor face chiar la Obșteasca Adunare. 

Pentru locurile băltite, să fie obligaţi proprietarii să contribuie la cheltuie- 
lile necesare secării lor, dacă vor să le rămînă în stăpinire în continuare, iar 
dacă nu vor voi, sau vor renunţa, atunci cheltuiala se va face din banii orașu- 
lui, iar locurile vor rămîne pe seama statului. 

În legătură cu curăţenia și sănătatea locuitorilor s-a hotărit ca fiecare 
cetăţean, fără nici o deosebire, să-şi măture curtea, în fața caselor sau a prăvă- 
liilor pînă la jumătatea străzii. Acest lucru se va face de două ori pe săptămînă, 
marţea și simbăta, cînd gunoaiele strînse la un loc vor fi ridicate de carele 
primăriei care îl vor duce în locurile stabilite, afară din oraş. Pentru aceasta 
este de trebuinţă să se închirieze, cu contract, 50 care cu doi boi fiecare, reparti- 
zate pe uliţe și oriunde vor găsi „gunoi ori stiîrv de dobitoace, să-l ridice și să-l 
ducă afara“ 228. 

În afară de cele 50 de care pe cheltuiala primăriei, sint obligaţi 
şi contracciii caldarimurilor să aibă un număr de care „cît se va socoti, spre 
a fi de mai bună înlesnire şi de ajuns întru lucrare, atit vara pentru căratul 
gu noaielor, cît şi iarna pentru curățirea noroaielor“. 


Pentru depozitarea gunoaielor 'se fixează patru locuri, primele două în 
lungime şi lăţime de cite 200 stînjeni, iar celelalte două de cîte 225 stînjeni 
şi anume: la gropile de nisip -dè la capul Uliţei Tirgoviştei (Calea Griviței), 
lingă grădina lui lon Scufa; la capul Podului Tirgului de Afară, în drumul 
Focşanilor, pe partea stingă; la capul Podului Șerkan Vodă, în dosul grădinii 
banului Brincoveanu; la capul Pcdului Calicilor (Calea Rahovei), dincolo 
de via generalului Constantin Varlaam. 


Tot în cele patru locuri de aruncat gunoiul, va fi obligat fiecare cetățean 
să-şi ducă băligarul din grajd, să nu-l depoziteze în curte, şi sub nici un motiv 
nu se mai admite nimănui să arunce gunoiul sau băligarul în Dimboviţa sau 
în locurile libere pe ambele maluri ale acestui rîu, iar cei care nu vor respecta 


* Podul Mogoșoaiei, Uliţa Herăstrăului, Tirgul de Afară, Drumul Pantelimonului, 
Drumul Dudeştilor şi Vitanului, Uliţa Dobrotesei, Podul lui Şerban Vodă, Pcdul Calicilor, 
Podul de Pămînt, Uliţa Tirgoviștei. 

226 Ibidem, p. 446. 

227 Ibidem, p. 450—454. 

228 Ibidem. 

aceste dispoziții vor fi pedepsiți „strașnicii şi vor fi obligați să plătească şi 
o amendă de un galben împărătesc la venitul Ģasei orașului. 

Marile artere de circulație să fie mătyrate și stropite zilnic. Stropirea 
se va face de 16 care cu buţi, închiriate prin contract, care vor avea fiecare, 
la capătul dinapoi, un vas de tinichea cu găyri pe unde va ieşi apa pentru 
stropit. 

Şi tot în legătură cu curăţenia orașului, ca să nu se mai facă mizerie 
pe uliţe, se hotărăşte ca la capătul celor patru mari artere să se facă cite o 
piaţă, de 12 000 stinjeni pătraţi fiecare, unde vor putea veni țăranii cu lemne, 
cereale, furaje, cărbuni, zarzavaturi şi alte produse spre vinzare. 

Locurile unde se vor face aceste piețe vor fi: la capul Podului Mogoșoaiei 
unde ulița Herăstrău se întilnește cu șoseaua ce merge la (olentina; la capul 
Podului Tirgului de Afară, la Obor, unde se făcea tirg obştesc; la capul Podu- 
lui Şerban Vodă, pe deal, peste drum de via serdarului Gostache, fiul lui Mihail 
(Ghiriţă ; la capul Podului (palicilor, pe deal, dincolo de straje, intre via generalu- 
lui Gonstantin Varlaam și via răposatului clucer Ghiriac. 

În cuprinsul oraşului va trebui să se facă şase pieţe unde se va vinde: 
carne, peşte, făină, mălai, zarzavaturi, fructe „și orice alte felurimi de producte‘ 
nemaiavind voie nimeni a face astfel de vinzări în alte locuri. 

Locurile destinate pentru pieţe vor fi cumpărate de stat „ca să fie întot- 
deauna obștești şi hotărite pentru o asemenea trebuinţăii, iar dacă nu se va 
putea ajunge la învoială cu proprietarii acelor locuri, sau nu vor vrea să le 
vîndă, se vor cumpăra altele în imediata apropiere. 

Punctele destinate pentru cele șase pieţe vor fi în locurile următoare: 
pe Podul Mogoșoaiei la casa răposatului clucer Alecu Nicolescu sau pe locul 
cămărașului Iancu Ghica, ce se află în spatele casei clucerului Deșliu ; 

— pe Podul Tirgului de Afară, la zidurile doamnei Ancuţa, lingă casa 
neguţătorului Băltăreţu, cam în dreptul străzii Rady Galomfirescu de astăzi. 

— pe Podul Șerban Vodă, în apropiere de biserica Sf. Spiridon Nou, 
pe locul unde se făcea dulapul (scrinciob, leagăn), care loc fiind al Mitropoliei 
aceasta ar putea să-l dăruiască „ca să nų se mai dea bani în cumpărătoare 
de locii. 

— pe Podul (alicilor la casa logofetesei (atinca Bărcănescu. 

— la poalele dealului pe care se află mănăstirea Mihai Vodă, pe locul 
ce-l ţine cu embatic, de la această mănăstire, stolnicul Petrache. 

-m în mijlocul orașului pe locul unde se afla altădată Dorobănţia, iar 
la acea dată Puşcănia, care va fi mutată în altă parte. 

Locul acestor pieţe să fie pavat cu piatră și, pină la data cînd se vor 
face cișmele, să se facă cite un puț ghizduit cu piatră pină în fund, pentru 
a avea apă bună şi destulă. 

Precupeţii sint opriţi a ieși afară din oraș, înaintea țăranilor de ynde să 
le cumpere produsele pe un preţ mic și apoi să le vindă la orășeni cu de două- 
trei ori mai mult. Dar nici din pieţele orașului n-au voie să cumpere de la 
țărani decit „după şapte ceasuri turcești ale zilei“, adică la ora prinzului și 
numai acele mărfuri care nu vor putea fi vindute pînă la acea vreme. 

Se interzice tăierea vitelor în oraș. Măcelarii vor putea face această 
operaţie pe malul Dimboviţei, dincolo de mănăstirea Radu Vodă, într-o ogradă 
mare a lui Ene „săpătorul“t (sculptorul) de timple bisericești, lingă straja 
wije Dobroteasa, între grădina slugerulyi Alexandru Vasca și cea a lui Ștefan 

recu. 

Pescăriile se vor muta de asemenea din oraș dincolo de locyrile de tăiere 
a vitelor, iar neguţătorii pescari nu vor aduce în pieţele orașului decit numai 

o anumită cantitate „cit se va socoti că poate a se vinde pe fieșcare zi, iar nu 
mai mult“, 

Săpunarii își vor face şi ei meseria lor tot în afara orașului, tot pe apa 
Dimboviţei, dincolo de locul destinat măcelarilor şi pescarilor. 

Luindu-se în considerare că numărul locuitorilor oraşului s-a mărit, 
deci și al morţilor, iar micile cimitire din jurul bisericilor nu mai aveau loc 
de îngropăciune, s-a hotărît să se facă cimitire în afara orașului şi se spunea că 
de la data înființării lor este absolut oprit „de a se mai îngropa morţii în politie, 
ci toţi de la cea dintii persoană pină la cea din urmă, fără osebire, să se îngroape 
afară din politie“. 

Cele patru cimitire proiectate se vor face: 

1. La capul Podului Mogoșoaiei, spre Băneasa, în spatele grădinii 
căminarului Ștefan, care la acea dată era ocupată cu magaziile unde se păstra 
„fin îripărătesc“. 

2. La capul Podului Tirgului de Afară, dincolo de Obor, pe locul unde 
se făcea atunci Tirgul Moșilor, în stinga șoselei Colentina, unde mult mai 
tirziu s-a şi făcut cimitirul „Reînvierea“, cunoscut aproape o sută de ani sub 
numele de „Pătrunjelu“. 

3. La capul Podului Şerban Vodă, pe dealul de la Filaret. 

4. Pe locul lui Ion Scufa, în dreptul grădinii stolnicului State Pencovici. 
Aici vor fi îngropaţi morţii din mahalalele Gorgani, Mihai Vodă, Podul de 
Pămint şi Podul Calicilor, fiindcă la capătul acestuia nu s-a găsit loc liber a 
se face cimitir. 

Toate cele patru locuri de cimitir vor avea o întindere de 200 stinjeni, 
atit în lung cît și în lat, adică o suprafață de 30 pogoane, se vor împrejmui cu 
gard de scinduri, pînă cind finanţele orașului vor permite o împrejmuire cu 
zid de cărămidă. În fiecare cimitir se va face un paraclis. 

Proprietarii vecini cu locurile cimitirelor nu vor putea face case sau grădini 
decit la o depărtare de opt stinjeni de împrejmuirea lor. 

În fiecare din cele cinci plăși ale orașului, mitropolitul va fixa ca bisericile 
cu venit mai mare să aibă cel puţin o căruță cu cai cu care să fie transportaţi 
morţii la groapă, urmînd ca familiile respective să plătească doi taleri şi jumă- 
tate pentru fiecare drum. Forma acestor căruţe — dricuri — să fie cu totul 
deosebită ge căruțele obișnuite şi să fie vopsite în negru. Pentru morţii a 
căror familii vor avea o stare materială mai bună, dricurile vor fi făcute „cu 
ia şi cu podoabă“, iar taxa va fi de 20 taleri de fiecare înmormintare. 

n afară de acestea, pentru clasa boierească, Mitropolia va face două dricuri 
şi mai frumoase pentru care se va plăti o taxă de 60 taleri (lei). 

În afară de cele patru cimitire pentru locuitorii de rit ortodox se vor 
face cimitire pentru catolici, protestanți, armeni şi evrei, avind fiecare o 
suprafață de 15 pogoane. 

Pușcăria se va muta într-alt loc „unde și paza celor închişi să fie sigură 
şi sănătatea lor să nu pătimească, dar și petrecerea să o aibă pe cît omenirea 
povăţuiește mai într-o milostivire“. În noul local se vor face și camere pentru 
paznici. 

Problema cișmelelor este mai greu de soluţionat deocamdată, din lipsă 
de bani, fiindcă numai pentru 50 cişmele, după socoteala arhitecţilor, ar 
necesita aproape un milion şi jumătate lei, iar apa ar trebui adusă din riul 
Dimboviţa tocmai de la satul Bicu din judeţul Ilfov. De aceea problema alimen- 
tării cu apă rămîne o chestiune deschisă, de discutat şi de viitor. 


Pentru înfrumusețarea oraşului se vor instala pe toate străzile, mari sau 
mici, felinare „încrucișate“ la o distanţă de zece stinjeni unul de altul. Alimenr 

tarea lor nu se va face ca pînă la acea dată cu luminări,ci cu untdelemn sau 
untură de peşte, iar lumina lor va trebui să dureze 12 ore atit în timp deiarnă 
cit şi de vară. 

Tot în scopul înfrumusețării orașului se vor face trei pieţe pentru plim- 
barea publicului și anume: prima pe Podul Mogoşoaiei pe locul hatmanului 
Dumitrache Ghica şi pe cel al fiicei sale Cleopatra, căsătorită cu prințul Şergiu 
Trubetzkoi ; a doua la capul Podului Mogoșoaiei pe locul unde a fost grădina 
în care fusese chioșcul domnului Mavrogheni; a treia în spatele Mitropoliei, 
în livada fostului mitropolit Filaret. 

Deocamdată, problema primului loc suferă intirziere, deoarece nu se 
poate ajunge la o înţelegere cu proprietarii, cu toate că li saa oferit un preţ 
bun: 85 000 lei hatmanului şi 45 000 lei Cleopatrei, ambii pretinzind cu mult 
mai mult. Datorită acestui fapt se va avea în vedere numai celelalte două 
locuri, care nu trebuiau cumpărate, dar pentru acestea, nefiind bani suficienţi 
şi de imediată necesitate, s-a hotărit să se dea cite 2 500 lei pentru fiecare, să 
se facă sădire de pomi şi oarecari îmbunătăţiri de început. 

Ş,a socotit de asemenea că orașul are nevoie de „un teatru cu actori 
destoinici“, dar venitul orașului nu putea să înlesnească această mare lucrare 
care costa bani mulţi. De aceea s.a luat hotărîrea să se facă apel la bunăvoința 
şi dărnicia boierilor şi neguțătorilor, să dea fiecare cit poate şi vrea, iar sumele 
și numele lor să fie trecute într.o condică specială şi atunci cînd suma necesară 
se va împlini, se va cumpăra terenul Hanului Filaret şi se va începe zidirea. 

Pentru supravegherea tuturor lucrărilor edilitare ce se vor face, se va 
numi un arhitect „care să fie cu luare aminte spre a se săvirși întocmai“ 
toate lucrările care, prin licitaţie şi contract, se vor da. El va trebui să meargă 
pe teren, să inspecteze și orice abatere va constata, s-o aducă la cunoștință 
imediat, spre a nu suferi fatul orășenesc nici o pierdere. Tot el va cerceta 
toate cladirile ce sint deteriorate de cutremur și „care pot să aducă primejdie 
cu surparea lor“. Anunţind Agiei numale proprietarilor acestor case, prin 
ordinul ei, aceștia vor trebui să le consolideze, sau dacă nu se poate, să le 
dărimn. 

În altă ordine de înfăptuiri, se va alcătui o comisie din cinci doctori, 
după numărul plășilor (sectoarelor), menţionindu-se îndatoririle lor faţă de 
bolnavi, efectuarea controlului sanitar al pieţelor şi al străzilor, ecercetarea 
diplomelor noilor doctori care se vor stabili in București și încă o serie de 
alte obligaţii pe care trebuie să le îndeplinească. 

Proiectul de mai sus care prevedea înfăptuirea atitor lucrări interesante, 
bune și utile pentru ridicarea și înfrumusețarea oraşului din multe puncte 
de vedere, pentru a semăna oarecum cu un oraș european civilizat, nu a 
putut fi îndeplinit decit într-o oarecare măsură din cauza lipsei de fonduri, 
deoarece venitul orașului era prea mic pentru tot ceea ce trebuia să se facă. 
Totalul cheltuielilor pentru toate cele prevăzute a se îndeplini atingea suma 
de 1 684 488 lei, mult prea mică pentru îndeplinirea celor prevăzute. 

În loc de cinci foişonre de foc s-a făcut unul singur, cimitire mor unui, 
acestea luind fiinţă de-abia în a doua jumitate a secolului trecut. Din cele 
trei locuri de plimbare s-a organizat unul sigur pe dealul Mitropoliei, dar 
nu în spatele ei, în livada Filaret, ci în faţă, pe un teren mai puţin întins, 
dar bine şi frumos aranjat cu pomi, verdeață, flori, felinare, bănci şi chiar cu 
un ceas instalat cu oarecare întirziere. 

Şituaţia politică a împiedicat şi ea înfăptuirea lucrărilor într-un anume 
timp. Epoca regulamentară sfirşindu-se în 1834, au urmat cei doi domni 
Alexandru Dim. Ghica şi Gheorghe Bibescu, care nu prea au avut nici timp 

şi nici dorinţă să facă prea multe pentru oraş; a urmat Revoluţia de la 1848 
şi Răbzoiul Crimeii, în care timp nu s-au putut face lucrări edilitare şi de 
înfrumusețare a orașului. 


GOSPODĂRIREATORAȘULUI ACUM 
UN VEAC ȘI JUMĂTATE 


În cercetările mele, referitoare la trecutul oraşului Bucureşti, sint ajutat 
din cînd în cind de anumite persoane binevoitoare care îmi pun la înde- 
mînă materialul necesar cunoașterii cît mai precise a acestui oraş. Mulţumesc 
pe această cale tuturor din trecut şi anticipat celor din viitor. 

Primăria Capitalei, spre deosebire de alte orașe din ţară, chiar mai mici, 
n-a avut un local propriu, construit anume pentru ea pînă aproape de mijlocul 
secolului al XIX-lea. Primăria, probabil, s-a mutat din loc în loc, în clădiri 
potrivite sau mai arătoase, după cum a avut posibilitatea. 

Precizările lipsindu-ne însă, nu putem spune unde se întruneau judeţul 
oraşului impreună cu pirgarii săi pentru treburile micului orășel. Probabil, 
într-o casă acoperită cu şiță, mai tirziu cu olane și apoi cu tablă, situată nu 
departe de Piaţa Sf. Gheorghe de azi. Acolo se întăreau anumite hotărnicii, 
vînzări de case și locuri din Bucureşti şi tot acolo se luau hotăriri cum să se 
facă administrația orașului. 

La începutul secolului al XIX-lea constatăm că vechile numiri în dre- 
gătoriile orașului sint schimbate: judeţul se numește maghistrat sau prezi- 
dentul Sfatului orășenesc, iar pirgarii, — consilieri comunali, cileni sau 
dep utaţi. 

Trecind însă peste toate acestea, ne vom ocupa mai jos, de primul local 
cunoscut pe care orînduirea orașului l-a construit pentru nevoile sale. Ho- 
tărirea şi trecerea la înfăptuire a avut loc la sfirşitul domniei lui Alexandru 
Dim. Ghica (aprilie 1834—7 octombrie 1842), în toamna anului 1841, cind 
prezident al Sfatului orăşenesc era graful Scarlat Rosetti, la acea dată cu 
rang de paharnic. 

Planurile construcției au fost făcute de „Csavie Vilacroz“ — Xavier 
Villacrosse 22? — arhitectul oraşului, iar la licitaţia ținută pentru.acest scop 
s-a adjudecat lucrarea asupra lui Andrei Stamate, care era de origine străină, 
ca si cel de mai sus, după cum reiese din actele timpului. 

“Contractul între primărie şi constructor s-a încheiat în 19 august 1842 
şi din el se vede precis cum trebuia să fie clădirea, cit va costa şi în cit timp 
va trebui să fie gata. Pentru a ne închipui felul cum arăta primăria de atunci, 
pau urmare citorva puncte din contractul închaiat. 


~ Astfel, clădirea trebuia să fie făcută ın piaţa maghistratuiui avind în 
partea dinspre uliţă 12 stinjeni lungime și 9 lărgims, în afară de partea din 
mijloc care ieșea inspre uliţă cu 2 stinjeni mii mult decit restul construcției. 

Inălţimaa clădirii va fi da patru stinjeni și cava, iar în partea salonului: 
de cinci stinjeni și șapte palme și va cuprinde două etaje. Primul alcătuit, 
dintr-un vestibul închis, două încăpazi pantru arhivă, dai pentru caserie, 
o odaie pentru dorobanţi, una pentru şeful dorobanţilor, una pentru ingri- 
jitorul clădirii, scări şi citeva intrări. În etajul da sus va fi o sală mare pentru 


33 Margareta Savin şi Cristina Dinu, Xavier Vila-rosse, arhitzst al Busureștilor 
(1837—1855), în revista „Bicuraşti“, vol. IX, 1972, p. 205—211. 

adunări extraordinare, o odaie pentru sfat, cabinetul prezidentului, două 
odăi pentru cancelarie, una pentru secretar, două pentru serviciul arhitecturii, 
o odaie de prisos şi o sală de intrare cu scară mare de stejar. 

Clădirea va fi aşezată pe temelii de trei cărămizi, iar arcadele de susţinere 
din două cărămizi jumătate — „zidurile se vor clădi cu cărămidă de zece 
ţoluri de cea mai bună calitate“* iar cărămida va avea grosimea și forma 
hotărită de conducerea Sfatului. 

În etajul de jos se vor pune sobe obișnuite, iar în cel de sus, sobe mari 


cu stilpi. 
Timplăria și întreaga dulgherie vor fi de cea mai bună calitate, din 
lemn uscat, iar lucrul după forma nemţească; — „învelitoarea va fi de her 


englezesc văpsit de trei ori şi aşezat după obicei, avind șghiaburi de tinichea 
pînă la pămint“. 

În general „tot materialul trebuincios la această clădire va fi de cea 
mai bună calitate, fără a fi primit nici cum în lucru a se întrebuința materiale 
proaste și tot materialul ce nu să va găsi bun“ va fi obligat constructorul a-l 
schimba. 

În faţa clădirii, deasupra intrării, se hotărise să se așeze o placă de 
ipsos cu inscripţia Alexandru II (adică Alexandru Ghica al doilea) în slove 
poleite, precum şi stema ţării; de asemenea o placă de marmură pe care 
trebuia să se scrie anul cind s-a construit și diferite alte însemnări pe care 
Sfatul le va crede de cuviinţă. În ceea ce privește prima placă putem spune 
precis că n-a mai avut inscripţia Alexandru II, deoarece domnul Alexandru 
Ghica părăseşte tronul în octombrie 1842, iar primăria fiind inaugurată în 
octombrie 1843, desigur, placa a fost săpată cu numele lui Gheorghe Bibescu, 
noul dcmn. 

În ceea ce privește lucrările, constructorul Andrei Stamate şi-a luat 
obligaţia, prin contract, că va executa întreaga clădire cu materialul lui, 
pentru suma de 109 400 lei, din care tot el va plăti: meşterii, lucrătorii, sala- 
horii, carele de transport, schelele și toate cele trebuincioase, după planul alcătuit 
şi iscălit de Sfat. 

Suma de mai sus trebuia să-i fie plătită în şase rate: prima, înainte 
de începerea lucrului pentru a-şi cumpăra materiale, a doua, cînd va începe 
zidirea, a treia, după săvirşirea învelișului, a patra, cînd se va începe tencuiala 
și pusul duşumelelor, a cincea, cînd se vor termina uşile și ferestrele și a şasea, 
la urmă, cînd lucrarea va fi gata și se va lua în primire de Sfat. 

În partea finală a contractului, constructorul spune următoarele: 
„Această clădire mă îndatorez a o săvirşi şi a o da întru toate gata negreşit 
la sfirșitul lunii lui septembrie, anul 1843. 

Pentru tot acest lucru sau parte dintr-însul, nu voi putea însărcina pe 
altul fără știrea şi primirea cinstitului sfat, îndatorindu-mă a mă afla ne- 
contenit de față la vremea lucrului. 

În vremea lucrării aceştii clădiri, pină la desăvirșirea [desăvirşita] 
îndeplinire a contractului întru ceea ce se atinge de această sarcină, mă voi 
cunoaște de raia, fără a putea alerga la vreo protecţie străină“. 

Și, pentru ca Sfatul orășenesc să fie asigurat moral și material de persoana 
constructorului, acesta educe drept chezaş pe un oarecare Preda Baldovin 
care, desigur, prezenta pentru cei de-atunci, toată greutatea cuvenită. 

Dar, pe lingă această măsură de garanţie, Sfatul orășenesc al cărui 
prezident era graful C. Rosetti dispure instituirea unei comisii alcătuite din 


* Documentul a făcut parte din colecţia fostului prof. N. Ionescu-Barbă. 

marele serdar Grigorie Ipătescu, vistierul Anton Vasca și iuzbaşa Dinu, pentru 
a supraveghea, din toate punctele de vedere, marsul acestei lucrări. 

Din adresa trimisă membrilor acestei comisii, din 23 septembrie 1842, 
se vede că aceştia aveau dreptul şi obligaţia ca atunci cind lucrurile nu vor 
merge bine, să dea de știre Sfatului spre a lua măsurile cuvenite de îndreptare. 

După cît se constată din actele și ziarele timpului — lucrările con- 
strucției mergind absolut normal, localul primăriei a fost gata la sfirzitul 
lunii septembrie anul 1843, iar cu o lună mai tirziu, în care interval de timp 
s-au completat mobilierul şi probabil toate cele necesare interiorului — la 
28 octombrie 1843, a avut los inaugurarea noii clădiri a Sfatului orăşenesc. 

Solemnitatea s-a făcut dimineaţa: la ora 10 a sosit marele logofăt Ioan 
Filipescu* ministru de finanțe şi prezident al Sfatului orăşenesc, cilenii 
(membrii) sfatului și deputaţii Capitalei, iar cu o oră mai tirziu, marele vornic 
Barbu Știrbei, ministru al Treburilor din Lăuntru. 

După ceremonia de deschidere marele logofăt Ioan Filipescu, fostul 
prezident al Statului orășenasz pină în acaa zi, a ţinut o cuvintare 2% arătind 
pe larg felul cum a condus prim ria și lucrările ne-asare făcute pentru trebuința 
şi înfrumusețarea oraşului București. 

Odată cu această cuvintare, inaugurarea fiind terminată s-a prozedat, 
sub supravegherea lui Barbu Ştirbei, ministrul de Interne, la alezarea noii 
conduceri a Statului orăşenesc. 

Prezident a fost ales marele vistier Alexandra Ghica 21 fostul ministru 
de Finanţe, iar ca mmbri, următorii: mhiorul Teodor Popascu, serdarul 
Constantin Arion (tatăl fostului ministru C. C. Arion), Ioan Iliad (nu I. Haliade 
Rădulescu), Lazăr Kalenderu (tatăl celor doi frați Kalinderu, unul jurist, 
iar celălalt medic) și Ioniță Eufstatiu. 

Cuvintarea lui Ioan Filipescu, fost prezident al Sfatului orăşenesc, fiind 
interesantă pentru istoria orașului, vom reține din ea următoarele puncte 
mai importante: 


a. Starea financiară a Casei orăşeneşti 


La 1 noiembrie 1842 Casa orășenească se găsea din anii precedenţi, 
imoovărată cu datorii cătra Visterie şi diferite persoane, cu suma de 
957 099 lei, dintre care 3720)) drept capital, iar restul, dobinzi, plus alte 
sum3 care impreună cu cale d> mai sus se ridicau la circa 1034000 lei. 

Era apoi datoria de 134409) lei pentru cele 32 prăvălii ce se construiseră 
în Piaţa Sf. Vineri, după contractul încheiat în 1842, socotindu-se fiecare 
prăvălie la preţul de 4 2) lei. lată dar, cu această sumă din urmă, datoriile 
primăriei se ridicau la 1 167 894 lei. 


„Din totalul datoriilor arătate mai sus, prin cea mai scrupuloasă eco- 
nomie ce a întrebuințat Sfatul la ale sale cheltuieli și a sa stăruire, s-au desfăcut, 
[achitat] în anul curgător 542 751 lei“, — iar referitor la cele 32 prăvălii ce 
s-au construit în Piaţa Sf. Vineri s-a constatat că erau „cu totul netrebuin- 
cioase“, şi pe deasupra constructorul încasase cu 12 000 lei mai mult decit 
prevedea contractul sub motiv de „pregătire de material“. Această sumă 
însă a fost recuperată și Casa orășenească n-a pierdut nici un ban. 


* Ioan Filipescu-Vulpache (1809—1863), fiul marelui vornic Alexandru Filipescu- 
Vulpe (1776—1856), Ministru (1856—1858), caimacam (octombrie 1858 — 24 ianuarie 
1859), a stăruit p2ntru Unirea Peincipatelos; consilier la Curtea da Casaţie (1852). Căsătorit 
cu domniţa Elisa Bibescu, fiica domnului. 

230 „Vestitorul românesc“, 1843, p. 342. 

231 [dem, suplimentul 94. 

Pentru „răfuirea“ celorlalte datorii rămase, după măsurile luate, se 
nădăjduiește a se lichida, o bună parte din ele, în anul viitor, răminînd numai 
un deficit de 163 305 lei, ce se vor „răfui“ începind de la 1 noiembrie 1844. 

Prin urmare, primăria scapă „cu desăvirșire de această povăroasă 
datorie, care pre cit sta în ființă, o stăvilea de a contribui la orice lucrare 
privitoare de îmbunătăţire și infrumuseţare publică în binele şi folosul 
oraşului“. 

De la 1 iunie 1843, veniturile Sfatului după legiuirea Obşueştii adunări 
şi întărirea înaltei stăpiniri, s-au sporit cu 244 000 lei, iar această sumă rezultă 
din următoarele taxe: 166 000 lei din taxa pusă pe vitele cu poveri ce intră 
în Capitală; 18 000 lei din taxa pe cărţile de joc; 59 950 lei din adaosul la 
plata accizelor. 

Pe lingă aceste sume „după o mai de-aproape stăruire a Sfatului“ s-au 
mărit chiriile pieţelor de la 34 537 lei, cît era la 1 noiembrie 1842, la 56 617 lei; 
— de unde rezultă un prisos de 22 080 lei față de trecut“. În afară de acestea 
„s-a înfiinţat orînduială de a se face toate închirierile de contracturi, atit 
spre asigurarea primirii lor cît și pentru regula contabilităţii“. 

În bugetul anului expirat figurau între celelalte venituri şi 10 000 lei 
din primiri extraordinare, adică din șirafuri (amenzi) și altele; şi au intrat 
în casă 28 C00 lei, cu aproximaţie, deci un adaos de 18000 lei peste suma 
trecută în buget. S-a făcut apoi o serioasă economie la cheltuielile trecute 
în buget, încît au rămas în casă 58466 lei. Această diferenţă rezultă din 
următoarele: 15 0€4 lei rămași de la luminarea orașului pentru care fuseseră 
hotăriţi 46 064 lei şi s-au cheltuit numai 31 000 lei; 13 220 lei de la leafa 
slujbașilor, care se ridica la 103 560 lei; 100 lei din 236 ce erau orinduiţi 
„pentru hingheri în omoritul cîinilor” ; 18 474 lei din 51 474 lei ce erau destinaţi 
la curăţatul uliţelor, dregerea şi curățirea haznalelor; 8 lei din 476 lei ce erau 
pentru plata condicilor actelor civile; 2 170 lei din 5 920 lei ce se hotăriseră 
pentru „facerea din nou a caldarimului din dreptul localului cinstitului Sfat, 
administrativ din Ulița Mogoșoaiei“ ; 15 200 lei din 28 000 lei ce erau destinaţi 
pentru construirea unui pod peste apa Dimboviţei, în dreptul hanului Manuc; 
7 000 lei din cei 60 000 lei destinaţi cheltuielilor extraordinare. 


Din toate aceste enumerări se vede că s-a izbutit să se facă o economie 
de lei 71 236, iar la aceasta se adaugă cea de mai sus de 58 466 lei, ceea ce 
face în total 98 546 lei. 


Din această sumă 29 178 lei s-au plătit la achitarea unor datorii ce 
erau trecute în bugetul anului 1842, iar restul s-a repartizat pentru plata 
datoriilor pentru cursul anului viitor. 


b. Cheltuieli pentru noi lucrări 


loan Filipescu arată apoi că în bugetul noului an s-a prevăzut suma 
de lei 188 000, pentru următoarele lucrări publice: 44 000 lei pentru „obșteasca 
nivelaţie“ şi ridicarea planului orașului; 40 CCO lei pentru ţinerea în bună 
stare a Şcselei Kiseleff și pentru stropitul uliței Mogoşoaia; 20 CCO lei pentru 
umplerea gropilor cu pămînt și pavarea cu piatră a pieţei Grigore Ghica 
Vodă; 39 CCO lei pentru facerea caralului de piatră cioplită a unui pcd pe 
Diîmboviţa în dreptul uliţei Mihai Vcdă; 35 CCO lei pentiu cumpărarea a 
20 care, 20 sacale şi 40 boi necesari la stropitul Şoselei Kiseleff şi uliței Mo- 
goşoaia; de astmerea pentiu cumpărarea a 24 căruţe ce trebuiau să 
stringă gunoiul de pe anumite uliţe. 

În ceea ce priveste celelalte datorii ce se găsiseră la începutul anului 
1842, prin economie şi bună administrație ele vor putea fi plătite în întregime 
în cursul anului bugetar 1844—1845. 


c. Alimentaţia și prețurile maximale 


Prezidentul Sfatului orășenesc aduce la cunoștință că Bucureștii n-au 
suferit întru nimic în ceea ce privește alimentaţia. Totul a fost din belşug şi 
cu „preţurile ce s-au putut mai în folosul obștii“. Astfel la 1 noiembrie 1842 
ocaua de piine neagră se vindea cu 10 parale și jimbla cu 14 parale, iar după 
„stăruirea“ Sfatului, preţul a scăzut la 8 parale piinea neagră și la 12 parale 
jimbla, şi asta chiar de la 1 decemorie 1842. 

„Brutarii prin ale lor lacom: și viclene cugetări în paguba obștii, în 
mai multe rinduri, au cerut adăogire la preţ, cu pricinuiri că se năpăstuese 
fiind baniţa mică şi cheltuielile ce li să dau puţine“. Drept urmare la recla- 
maţiile şi cererile lor, Sfatul orășenesc a delegat pe ciţiva „deputați“ (consilier 
comunali) care împreună cu marele agă (prefectul poliţiei) să facă „cișniul 
cu banita de fier legiuită, şi s-au descoperit ale lor cereri fără cuvint [dreptate]. 
Acest cișniu a dat rezultat în folosul obștii atit asupra preţului cit şi asupra 
calităţii“. 

La 1 noiembrie 1842 carnea de vacă se vindea cu 26 parale ocaua, iar 
cea de oaie cu 22, măcelarii însă „prin necontenite cereri au voit a înălța 
vînzarea preţului acestui articol“ și anume carnea de vacă la 34 parale și de 
oaie la 26 parale ocaua. „Sfatul împreună cu din domnii deputați făcindu-le 
cişniu, a dat rezultat foarte folositor pentru obşte și s-a hotărit vinzarea 
cărnii de vacă cu parale 22 și de oaie cu parale 18 ocaoa, care preţuri au şi 
urmat de la 23 noiembrie 1842 și pînă în martie 1843, cînd, după stăruirea 
măcelarilor văzindu-se de Stăpinire feluritele împiedecări ce făcea obștii în 
îndestularea acestui articol şi neputindu-se găsi alți doritori de a să însărcina 
cu această îndestulare, le-a hotărit vinzarea cărnii de vacă cu parale 26 şi 
de oaie cu parale 18 ocaoa, pe care preţuri să urmează și acum pină la 14 no- 
iembrie viitor“. 

De asemenea, s-au luat măsuri ca populaţia Capitalei să fie aprovi- 
zionată cu carne şi pe anul viitor cu următoarele preţuri: de la 14 noiembrie 
și pină la 14 mai 1843, carnea de vacă cu 23 parale ocaua, şi de la 14 mai 
pină la 14 noiembrie 1844, cu 24 parale ocaua, — iar cea de oaie pe tot cursul 


anului cu parale 2) ozaua. 


Luminările de seu tot timpul anului s-au vindut cu 2 lei și 28 parale 
ocaua și „s-a asigurat îndestularea acestui articol si pe anul viitor cu acelaşi preţ“ . 


„Toate celelalte articole de hrană s-au aflat în tot cursul anului cu 
imbelșuzare, în calitate bună și cu preţuri scăzute, încit a fost obștea indes- 
tulată cu desăvirşira fără a întimoina c=a mu mică n>2nuilțumire sau lipsă 
despre întrebuințarea lor“. 

d. Îndatoriri ale Sfatului şi îngrijirea tr>baintDr orașului 3 

1. Hazne şi şanturi. Cn ocazia pavării cəlor patru mari străzi ale 
Capitalei, s-au făcut pantru szargraa apaloz, haznale şi şanţuri noi; cele 
vechi, fiind înfundate, nu dădeau posibilitatea ca apele să se scurgă „slobod 
la vreun loc“, așa că în urma fiecărei ploi, se umpleau și „băltea apele pe uliți 
pricinuind nu numai casei obștești adasza și simtitoare chəltuieli cu curățirea 
şi îmbunătăţirea lor, dar [făzini] şi cominicaţiei [circulaţiei] împiedicare 

şi proprietarilor dimprejur vătEmare şi putcare, din care suferea chiar obșteasca 
sănătate, vătămare“. După măsurile luate de Sfat, cu puţină cheltuială, 
douăsprezece din vechile haznale şi şanţuri au fost astupate şi astfel casa 
obştească a scăpat pentru totdeauna de cheltuiala curăţirii şi îmbunătăţirii 
lor; pentru celelalte rămase în starea mizerabilă dinainte, „s-au luat măsuri 
de a se face asemenea lucrare spre desăvirșita apărare a casei de cheltuiala lor 
și îndeplinirea acestei trebuinţe fără vătămare. 


Asemenea a stirpit şi răul ce se aducea cu băltirea apelor în ulița despre 
Sf. Sava [biserica şi Colegiul Sf. Sava], astupindu-se acea hazna și dindu-se 
scurgerea apelor în canalul Uliţei Nemţești (str. Smirdan). S-au luat măsuri 
şi s-au hotărit prefacerea canalului Uliţei Nemţeşti ce se afla ajuns în foarte 


și primejdioasă stare şi facerea lui de piatră“, tocmindu-se stinjenul, în 
lungime, cu 543 lei în loc de 693 lei cit fusese aprobat mai înainte, deci cu 
o economie de 150 lei la fiecare stinjen, iar lucrarea va începe şi se va termina 
în anul viitor. 

2. Pavajul. Pavajul străzilor ajungind într-o stare foarte proastă, 
Sfatul orășenesc a luat măsuri pentru îmbunătăţirea lui şi prin secţia ingi- 
nerească a Departamentului din Lăuntru, „arhitectonul oraşului“ a arătat 
probele după care să se facă lucrarea şi condiţiile de angajament al antre- 
prenorilor. În urma acestora, în cursul anului expirat, s-au pavat anumite 
ulițe în suprafaţă totală de 3 000 stinjeni, însă cu cheltuiala proprietarilor 
de pe acele străzi. „S-a săvirșit asemenea caldarim pe mai multe uliţe ce au 
fost rostite mai dinainte şi unele de mai mulţi ani și sta [stăteau] în nesăvirşire, 
pricinuindu-se comunicaţiei, împiedicare“. 

„Caldarimul uliţii Tîrgului de Afară, ce cu clădirea canalului s-a prefăcut 
în anul 1842, găsindu-să în desăvirşită proastă stare, prin măsurile luate de 
Sfat, s-a îndatorat contracciu și l-a prefăcut din nou, îndreptind şi nivelaţia 
scurgerii apelor, care fiind fără de orinduială, băltea apele şi [făcea] noroi 
pe uliţi incit să aducea o mare împiedicare comunicaţiei. 

Din mulţimea necuviinţelor ivite asupra scurgerii apelor uliţelor şi 
aceasta pentru că după vreme făcindu-se caldarim pe feluri de uliţe, nu s-a 
luat în băgare de seamă scurgerea lor a să face cu cumpănire încit și cele din 
urmă la a lor aşternere cu piatră să nu să împiedice, din care în mai multe 
părţi s-a adus vătămare proprietăţilcr și neînlesnire trebuinţii și comunicaţiei 
cu înnecăciunea şi băltirea apelor, — văzindu-se neapărat trebuinţa ce este 
de a se chibzui şi a să face o obştească nivelaţie pentru scurgerea tuturor 
apelor uliţelor din oraş, s-a făcut punerea la cale la aceasta şi s-a rostit lucrarea 
aceștii obşteşti nivelaţii cu cheltuiala din Casa orășenească, pentru care s-a 
trecut în bugetul anului viitor suma trebuincioasă, și peste puţin va lua 
săvirşire, 

După acesta să va povăţui atit indreptarea scurgerii apelor cit şi lucrarea 
lor în viitor, cu care să nădăjduiește un mare folos oraşului, și totdeodată 
să vor lua măsuri pentru scurgerea lacurilor şi ba[l]tacurilor din oraş, a căror 
fiinţă pricinuiește simţitoare vătămare, încit unele părţi ale oraşului nici nu 
pot fi locuite“. 

3. Podurile de pe Dimbovița. „Podul ce de curind și nu mai mult de 
trei ani s-a clădit din nou peste apa Dimboviţei în ulița Mihai Vodă, se vede 
ajuns în proastă stare şi aceasta din netemeinicia construcţiei lui și slaba 
priveghere, pricinuindu-se nu numai comunicaţiei împiedicare, dar și Casei 
obşteşti simţitoare pagubă. Sfatul a luat măsurile cuvenite pentru a lui 
vremelnică întemeiere spre apărarea a tot felul de necuviinţe, şi pentru a 
lui statornică fiinţă, s-a chibzuit a să face de piatră cioplită ca să scape casa 
sa, pentru totdeauna, de asemenea cheltuieli și a sluji și de model, ca 
treptelniceşte şi după înlesnirea ce va avea casa să se facă și celelalte poduri, 
de va da clădirea lui un desăvirșit şi plăcut rezultat. 

În această lucrare se îndeletnicește arhitectonul orașului a face planul 
şi prețuirea și după dinsele se vor face cele de cuviinţă în punerea lui în lucrare, 
pentru care s-au și trecut în bugetul anului viitor 40 000 lei cu aproximaţie“ 22, 

Vedem dar, din toate cele arătate mai sus, că şi acum un veac şi jumătate, 
ca și astăzi de altfel, primarii orașului, în raport cu veniturile, făceau tot 
posibilul să ridice nivelul urbanistico-edilitar al Capitalei şi să îndestuleze 
din punct de vedere alimentar populaţia orașului. 


232 Idem. 

Bucureștii, ca oricare alt oraş de proporţia lui, este înzestrat cu numeroase 
grădini publice care au rolul de a-l înfrumuseţa şi a fi, în același timp, locuri 
de recreaţie şi de plimbare pentru cetăţeni. 

În Bucureştii vechi, aproape toate casele aveau grădini mai mari sau 
mai mici, nu mai vorbesc de cele domnești sau boierești cu întinderi de mii 
de metri pătraţi. Cu timpul însă, crescird numărul locuitorjlor, spaţiul a 
devenit mai strîns, iar grădinile din centrul oraşului, și în ultima vreme chiar 

cele din mahalalele periferice, zu dispărut, apicaţe cu totul. Vechile clădiri 
şi-au micșorat neincetat terenul din jurul lor, care a fost ocupat de noile 
construcţii, de uriașele blocuri ce le înccnjură, sau vrele din ele au fost sacri- 
ficate, în parte, pentru lărgirea străzilor și a marilor artere de circulaţie. 

Din vechile grădini dispărute menţicnim următoarele: 

Grădina Academiei sau Universităţii. Ea o fișie lungă de pimint care 
se întindea din str. Academiei pînă în b-dul Colţei, lingă palatul Suţu, actualul 
Muzeu de istorie și artă al Municipiului București. 

Pe locul ei, altădată, se afla biserica Sf. Sava (chiar urde este așezată 
statuia lui Mihai Viteazul). Biserica, la rîrdul ei, era înconjurată de cen- 
strucţiile vechii Şcoli dcmrești întemeiată de Şerkən Cantacuzino, mult 
dezvoltată de Constantin Biincoveanu, renovată, mărită și altfel organizată 
de Alexandru Ipsilanti, ca mai apoi să devină prima școală supericară na- 
ţională, unde Gh. Lazăr a inticdus Imta rcmână în predarea cursurilor, 
iînlocuindu-se astfel limta greacă, cum se obișnuise pînă la acea dată. 


După demolarea bisericii (1873), care ajunsese în stare de dărăpănare, 
și a Colegiului Sf. Sava, care nici el ru mai corespurdea rcului stat in plină 
dezvoltare şi nici orașului-capitală care urma același drum, pe o pairte a 
terenului s-a construit localul Universităţii de către arhitectul rcmân Alexandru 
Orăscu; prin mijlocul terenului s-a trasat pr'mul bulevard bucureștesn, iar 
cealaltă parte a rămas ca grădină unde eu fost instalate mai multe statui 
glorificîr.du-se prin ele r. mele şi activitatea urer Pălaţi de seemă care au 
adus servicii mari patriei ncastre. Le cmirt'm în ordirea timpului cird au 
fost așezate. Astfel: statuia lui Mihai Vitcazul * (1676), Icn Heliade Ră- 
dulescu ** (1€62), Gkeorgłe Lazăr*** (executată la 1€€5 şi iraugurată la 
1886) şi mai apoi Spiru Haret **** (1935), așa cum te văd și astăzi, dar lipsite 
de vegetaţie, de florile şi micile alei aşterriute cu pietriș, pe care se aflau bănci 
masive de stejar, cu picicare de fier, pentru cdihra trecătorilor. Statuia 


* Opera sculptorului francez Carritre-Belicvse. 

rs beta sculptorului italian Eticre Fenari. 

+*+ Opera sculptorului român Ion Georgescu (1655—18£98) care a realizat şi sta- 
tuia lui Gh. Asachi (15%0) din lași. 

waee Opera sculptorului Ion Jalea (1887—1979) 

ecvestră, de bronz, aşezată pe un piedestal de marmură, a lui Mihai Viteazul, 
încadrată într-un frumos grilaj de fier, avea într-o parte și alta, cite un tun, 
ambele capturate de la turci în Războiul pentru Independenţă. În a doua 
jumătate a secolului trecut, pe o parte din terenul parcului, se afla Grădina 
Botanică căreia, în 189%, i s-a rezervat un spaţiu mare la Cotroceni, unde se 
află și astăzi. 

Grădina Alcazar sau Guenter se afla în spatele Pasajului Român, în 
apropiere de biserica Sf. Ion cel Nou (Sf. Ionică), demolată pentru a se clădi 
noul ansamblu de construcţii moderne, un frumos punct urbanistic al oraşului 
nostru. 


Cu vreo sută de ani în urmă, pe o parte a terenului s-a construit o clădire 
mare care avea restaurant la parter și etaj, iar în spate o întinsă grădină de 
vară unde publicul era delectat de cele mai bune orchestre ale timpului. 


Restaurantul şi grădina de vară au intrat după aceea în proprietatea 
întovărăşiților negustori D. Enescu și I. Andreescu care, după mulţi ani de 
funcţionare, renovind localul și redeschizindu-l, anunţa că „necruţind nici 
un sacrificiu pentru a mulțumi clientela noastră, i-am pregătit o plăcută 
surpriză, angajind orchestra distinsului și cunoscutului artist Christache 
Ciolac“ 1, care, într-adevăr, era un vestit violonist, a cărui faimă trecuse de 
mult graniţele ţării. „Deși nu cunoștea o notă muzicală, a fost totuşi un fenomen 
(ca şi Barbu Lăutaru altădată) al muzicalităţii române“ % A fost apreciat 
de personalităţi de seamă dintre care amintim: George Enescu, J. Kubelic, 
Jaques Thibaud, Paderewski, Sarah Bernhardt, Loubet, președintele Repu- 
blicii franceze, ţarul Rusiei etc. precum și de nenumărați scriitori români 
dintre care: Alexandru Vlahuţă, Barbu Delavrancea, Radu Rosetti gi 
Octavien Goga. ° 

Grădina Bellu, după nvmele proprietarului cu același nume, foarte întinsă 
şi renvmită pentru petrecerile ce se făceau acolo, se afla în afara oraşului, la 
capul Podului Peilicului (Calea Șerban Vcdă). Un plan? colorat, din 1841, 
arată întirderea ei şi cum se înfățișau fr mcasele alei şi minunatele ronduri 
de flori. 

După 1864, această grădină a fost cumpărată de primăria orașului şi 
transformată în loc de îngropăciune 4, fiird cel mai mare şi mai impresionant 
cimitir din ţară, în care sint îr moimiîntaţi mulţi ce meni de see mă ai neamului 
nostru (C. A. Rosetti, Mihai Emirescu, Ceorge Coşbuc, N. Jorga, Liviu Re- 
breanu, Jon Minulescu, Mihail Sadoveanu, Victor Eftimiu, arhitect Ion Mincu, 
savantul Henri Coandă etc., etc.). În acest cimitir se găsesc nenumărate 
cavouri, adevărate monumente construite de mari arhitecţi, precum și busturi 
de maimură sau brcnz srmrate de vestiți sculptori rcmâni și străini. 

Grădina Belvcdere, o adevărată moşie ca euprafaţă, era proprietatea 
renumitului boier Dinicu Golescu (tatăl fraților Golești: Nicolae, Radu, 
Ștefan și Alexardiu, ccrducători de frunte în Revoluţia de la 1848). 


Cărturarul boier, Dinicu Colescu, care voiajate în cîteva state din Europa 
şi tipăriee și o carte cu însemnări despre cele văzute în călătoria sa, era con- 
ervator reirduplecat în ceea ce priveşte Fururile moştenite de la părinți. 
Ţirea cu tot dinadinsul ca întreaga avere ce posedă să nu se vindă, sau să 


- 1 Ziarul „Ţara“, 27 mai 1903. 


2 Predescu, Lucian, Enciclopedia , Cugetarca“, Bucureşti, 1940, p. 195. 
3 Arh. St. Buc., Planuri, Iifov, nr. 50. 
4 George Pczviconi, Necropcla Capiialei, Bucureşti, 1972 (marvscris). 

se înstrăineze sub nici o formă 5, fapt recomandat şi fiilor săi în testamentul 
ce și l-a făcut la 10 noiembrie 1825. 

Cu toate acestea, în iunie 1827, Dinicu Golescu, trecînd printr-o grea 
situaţie materială, a cerut aprobare de la domn să-şi vindă la licitaţie o parte 
din bunurile din Bucureşti (Hanul din Curtea Veche) şi din afară: o vie de 
zece pogoane în Valea Negovanilor (Prahova) și moşia Belvedere socotită 
atunci ca nefăcind parte din cuprinsul oraşului Bucureşti ci din al judeţului 
Ilfov. Neobţinind la mezat (licitaţie) preţul dorit, ca să-şi plătească datoriile 
şi să-şi afle mulțumirea în celelalte treburi ale gospodăriei și familiei, a re- 
nunțat pentru moment, iar „moşia“ Belvedere a rămas în continuare în pro- 
prietatea familiei. 

La scurtă vreme însă a dat-o ca zestre fiicei sale Ana (Leliţa) — 1803— 
1878 — cînd s-a căsătorit cu Alexandru Racoviţă, iar aceştia la rindul lor, 
în 1850, au dat o parte din Belvedere fiicei lor Zoe (1827—1892), la căsăteria 
ei cu Effingham Grant (1820—1892), care făcea parte din personalul Consu- 
latului britanic din Bucureşti. După numele acestui englez (naturalizat 
român) care a parcelat-o şi a vindut-o, toată această întinsă parte de teren, 
pe care s-a construit o întreagă mahala, s-a numit Grant, așa cum i se mai 
spune şi astăzi. 

În această grădină cu arbori seculari și frumoase alei se afla şi conacul 
familiei, o adevărată clădire-cetate, cu ziduri groase, pivnițe adinci, boltite, 
ferestre oblonite şi un tunel care ieşea tocmai la malul rîului Dimboviţa, pe 
unde, în eventualitatea unui pericol, localnicii îşi puteau găsi refugiu şi scăpare. 
În această casă, renovată de mai multe ori, familia lui Dinicu Golescu și 
urmașii lui locuiau în călduroasele zile de vară, fiindcă orașul București, 
așezat în plină cîmpie, era un cuptor de foc. 

Grădina Belvedere ? începea din str. Ștefan Furtună, B-dul Dinicu 
Golescu şi se întindea spre nord, nord-vest cuprinzind tot cartierul Grant 
pină aproape de Giulești; pe o parte din acest loc se află astăzi Spitalul militar, 
tot cuprinsul Gării de Nord şi întregul cartier, pînă departe spre marginea 
orașului. 


Grădina Blanduziei, numită la inceput Grădina Gagel mai apoi Edison 
şi în cele din urmă, prin 1890, Blanduziei, se afla pe locul unde se întretaie 
str. Academiei nr. 7, cu str. Doamnei. Constantin Bacalbaşa ne spune că 
era una din grădinile centrale, renumită, unde în timpul verii cînta o bună 
orchestră, şi unde se serveau crenvurşti speciali, iar aproape de miezul nopţii 
se aduceau cornuri calde 8, 


După 1909, pe o scenă construită în fundul grădinii, trupe române 
de operete şi comsdii dădeau reprezentații, la care participarea masivă a 
cetăţenilor (preţurile fiind modeste) făcea ca grădina să fie ocupată pină 
la refuz. Pentru ilustrarea acestei afirmaţii, amintim reprezentaţia din 12 
iunie 1903, cind s-a jucat pentru a doua oară opereta în 3 acte Sărmanul 


Jonathan ? (Der arm: Jonathan) de Wittmann şi Bauer, şi muzica de MillSker. 


5 George Potra, D>cumnon'e privitozre la istoria orașului București (1821—1848), 
vol. II, București, 1975, p. 208—210. 

6 Ibidem, p. 279. : | f A 

? Mihai Fănescu, Arhiva Societăţii de credit funciar urban din Buzurești (1874—1945) . 
Contribuţii la istoria orașului Bucureşti, în „Revista Arhivelor“, seria nouă, III (1960), 
nr. 2, p. 114—115. f 

8 Constantin Bacalbaşa, Bucureștii de altădată, vol. I, Bucureşti, 1935, p. 63. 

° „Voința națională", 12 iunie 1903. 

În rolurile principale au jucat actorii: I. Băjenaru, C. Murgeanu, 
V. Maximilian, Margareta Dan, Leontina Ioanid și M. A. Alexandrescu; 
în actul al doilea, V. Maximilian a cîntat cuplete de actualitate de 
C. Murgeanu. 

Se anunţa că în caz de ploaie, reprezentațiile se vor da in sala Tea- 
trului Edison din apropiere. Biletele se vindeau la magazinul G. Gebauer 
de pe Calea Victoriei, 60. 

În vara anului 1913, compania de teatru, revistă, comedie şi farsă 
condusă de artistul Gh. Niculescu-Buzău a dat o serie de spectacole vesele, 
din care amintim: Patul miraculos, Dandaneff... tucana glava şi Bebe; 
cupletele Silistra şi Petillon au fost cîntate cu mult succes de Gh. Niculescu- 
Basu 1°, 

Între 1916—1919 nu s-au mai dat spectacole, iar după aceea, de 
jur împrejurul ei s-au făcut construcții (parter şi etaj) pe care le dețineau 
în bună parte — sub formă de birouri sau agenții — remizerii Bursei, unde 
se perfectau tranzacțiile diferitelor vinzări şi cumpărări de acțiuni, care 
au funcționat pină în 1947. În stinga intrării s-a clădit un restaurant mare 
care, în timpul verii, ocupa, cu mese, tot centrul fostei grădini (asfaltată 
acum), unde se serveau tot felul de băuturi, dar mai cu seamă o bere specială, 
aga cum se servea la „Carul cu bere“ de pe str. Stavropoleos sau la berăria 
lui Ignat Mircea de pe str. Academiei, colţ cu bulevardul Elisabeta (azi 
Gh. Gheorghiu-Dej). 

Construcţiile de atunci există și astăzi, dar grădina și-a schimbat nu- 
mele în Galeriile Blanduziei. 

Grădina Bordei (Bordeiului ), foarte întinsă, se afla de o parte şi de 
alta a Șoselei Jianu (azi B-dul Aviatorilor), începînd cam de la Monumentul 
Aviatorilor și mergind pină la lacul Herăstrău unde era un stăvilar primitiv 
în locul căruia, astăzi, este unul de beton armat. 

Grădina Bordei, o adevărată moșie, cu o suprafață de circa 80 de 

pogoane, fusese proprietatea familiei Hrisoscoleu, iar prin căsătoria uneia 
din fiicele paharnicului Constantin  Hrisoscoleu, — Caliopi — în 1846, cu 
Petrache Poenaru 1! a intrat în stăpînirea acestuia pînă în 1875 cînd, prin 
vinzare, a trecut în posesia lui Constantin Lecca, fiul pictorului cu același 
nume. 
Pe la 1880, Grădina Bordei era o adevărată pădure cu arbori bătrini 
şi tineri, cu pajiști frumoase și cu mult tufiș care de la an la an era mai des 
și mai mare. Avind vecin și lacul, format de riul Colentina, se înţelege că 
era foarte căutată în timpul verii. 

Aici era locul unde de Paști, Sf. Gheorghe, 1 Mai (Arminden) și alte 
sărbători, venea populaţia mahalalelor să petreacă şi să se răcorească. Unii 
veneau cu mincarea şi băutura de acasă, dar mulţi o cumpărau de aici de la 
neguțătorii care în aceste zile făceau vn bun alişveriş. 

Constantin Bacalbașa ne eminteşte că, în această vreme, cei care veneau 
aici, îşi căutau întîi locul unde să se aşeze, apoi începeau petrecerea. Cei- 
lalți, care nu-și aduseseră de mincare, după ce-și fixau locul, pentru membrii 
familiei sau femiliile care rămineau acolo, bărbaţii, însoţiţi de adolescenți, 
se duceau după procurarea de merinde. 

Pentru vin se cumpăra o oală de pămint de un litru, cu zece bani bu- 
cata. Apoi te așezai la rînd în faţa unui girlici de pivniță unde neguţăto- 


10 „Universul“, iulie 1913. j i 
11 George Potra, Petrache Poenaru ctitor al învățămintului în Țara Românească, 
Bucureşti, 1963, p. 16. 

rul după ce primea 80 de bani, punea oala la caneaua butoiului și o umplea 
cu vin. Treceai apoi la grătarele, în plin aer, unde se frigeau mititeii şi, după 
înghesuială şi multă transpirație, îţi luai, în hirtie, numărul de mititei care 
doreai, din altă parte piinea, cașcavalul sau brinza şi ridichile şi veneai încăr- 
cat la cei care te aşteptau cu nerăbdare şi cu multă poftă de mincare. 

În sfirşit, cînd aprovizionarea era terminată, toţi se aşezau, pe iarbă 
sau pe pături, şi începeau masa, adică petrecerea în timpul căreia multe 
oale cu „alb“ sau „roşu“ se goleau. 

„Barbaţii dezbrăcaţi la jiletcă ori la cămaşă, femăile cu testemalele 
desfacute, cu coadele resfirate, toţi înviorați de băutură, vorbeau deodată 
ori cintau; citeodată aceste petreceri se sfirșeau și cu straşnice păruieli. 

Lăutarii, nelipsiţii lăutari, cintau la ureche, de inimă albastră; din 
cînd în cind auzeai cite un oftat prelung, chiote, glasuri răgușite. Cind soa- 
rele începea sa apună, grupurile se sculau și începeau să plece, lăutarii se mai 
ţineau după cite unii mai damblagii, iar pocnetele oalelor sparte răsunau 
neincetat pină ce grădina se deşerta“ 12. 

Grădina Bordei a existat pină în 1937 cind şi terenul ei a fost înglo- 
bat în Parcul Naţional care s-a creat atunci. La acea dată însă, grădina nu 
mai era cea de odinioară. O parte fusese parcelată şi transformată în parcu. 
Jianu unde se construise un mare ansamblu de vile foarte frumoase, fiecare 
cu o arhitectură deosebită. Pe cealaltă parte a grădinii care mai rămăsesel 
mulți pomi fuseseră tăiaţi, iar din loz in loc se aflau grămazi de pămint sau moloz, 
În partea care făcea colț cu Şos. Jianu şi peste drum de unde se termină 
Calea Herăstrăului (Dorobanţi) se construiseră citeva ctrciumi în spatele 
cărora se găseau o serie de nuci umbroşi şi un pilc de locuințe mizere. 

Grădina cu cai era situată în stinga rîului Dimboviţa, de o parte 
și de alta a străzii *, cu același numa, care se afla cuprinsă între Splaiul 
M. Kogălniceanu și Bulevardul Elisabeta (Gh. Gheorghiu-Dej). 

Între 1860 şi 1865, în cuprinsul acestei grădini erau citeva pavilioane 
de scînduri unde, vara, se făceau băi calde, plătindu-se pentru baia obişnuită 
cite 2 sfanţi de persoană, iar pentru baia mare de două persoane, 6 sfanți. 
Cel care ţinea în arendă băile era N. Feldman, antreprenor și al Sălii Slă- 
tineanu E. 

În grădina aceasta, altădată, se adunau bucureştenii să vadă circul 
italianului Carol Serie şi felul cum dresa caii polonezul Dunski. Reprezen- 
tațiile cu cai erau foarte interesante şi mult apreciate de locuitori, pentru 
care mbtiv, probabil, şi grădina a căpătat numale Grădina cu cai. 


După moda altor grădini centrale, cu reprezentații teatrale renu- 
mite s-a construit și în această grădină o scenă unde se dădeau piese pentru 
gustul publicului de mihala, pe care jucau actori de mîna a doua sau a treia 
sau unde au debutat unii tineri care mii apoi au devenit protagoniști ai 
scenei teatrale române. Este cazul că amintim pe Ștefan Iulian care,elev 
fiind în clasa a V-a a Liceului Matei Basarab, într-o seară 14 a debutat pe 
scena acestei grădini. După spusele lui Ioan Massoff 35, din cele auzite de la 
Paul Gusty, fost director de scenă al Teatrului Naţional, și marele actor 
Anestin, în situaţii mai grele pentru el, a jucat pe scena acestei grădini. 


13 Constantin Bacalbașa, op. cit., vol. I, p. 313. 

* Str. Grădina cu cai a fost pavată cu piatră, prima dată, în 1892 de către antre- 
prenorul I. Băldăneanu. 

13 „Buciumul“, 7 iunie 1864, p. 940. 

14 Constantin Bacalbașa, op. cit., vol. II, p. 146. 

15 Ioan Massolf, Grădina cu cai, în „Adevărul“, 6 iulie 1947. 

Grădina Castrişoaia (după numele Saftei Castrișoaia ce avea multe 
proprietăți în Bucureşti ) *, se afla în cartierul Izvor, în spatele fabricii 
de bere Opler, mai tirziu Gib, cam pe locul unde era cu vreo 30 de ani în 
urmă „Ştrandul Bragadiru“. Pe o parte din locul grădinii Castrişoaia, pro- 
babil după numele altui proprietar, s-a făcut grădina Șiștad care a dăinuit 
pînă aproape de primul război mondial; în zilele noastre pe o parte a acestui 
teren s-a construit frumoasa și incăpătoarea sală a cinematografului „Modern“. 

Grădina Creangă. Nu ştim precis cînd s-a înființat această grădină 
cu restaurant şi muzică, dar credem că în 1€93—1694, după dărimarea 
bisericii Sărindar şi a tuturor clădirilor dimprejur care formau, în totali- 
tatea lor, incinta mănăstirii Sărindar refăcută în întregime de voievodul 
Matei Basarab. 

După dărimarea ei (1893) a rimas un imens teren care £e întindea 
între Calea Victoriei pe de o parte și între noul bulevard şi strada Sărindar, 
iar în jos, înspre Cișmigiu mergea circa 100 de metri. Este exact locul pe care-l 
ocupă azi Casa Centrală a Armatei (fostă Casa Oștirii și Cercul Militar), 
scuarul din fața ei și unele clădiri din spate. 

Pe o parte din cuprinsul acestui parc, un oarecare neguţător, pe nume 
Creangă, a deschis o grădină de vară care i-a purtat numele pină la des- 
fiinţare, cînd parcul amintit a căpătat o altă destinație. 

Reclama pe care patronul Creangă o publică în ziare este interesantă, 
veselă şi atractivă, motiv pentru care reproducem o parte din ea. Astfel: 

„Care va să zică, ne-am înţeles. Doamnele vor primi cîte un buchet 
de flori, iar copiii cite o prăjitură, gratis. 

Cind? simbătă seara. Unde? apoi fireşte că la Creangă în grădina din 
parcul Sărindarului, din nou aranjată şi împodobită cu arbori și flori și cu 
umbrare frumoase de soare şi de ploaie. Şi mărită să încapă într-iînsa pînă 
la 2000 de oemeni. Dă Doamne. 

Dar mai e ceva. 


În fiecare seară de la &—12 noaptea, publicul va fi delectat cu cele 
mai alese şi variate bucăţi din muzica clasică, modernă şi naţională, exe- 
cutate de o orchestră de 25 persoane, sub conducerea distinsului și mult 
apreciatului profesor şi sef ce orchestră O. Pursch. . 


iii ied în toate duminicile şi sărbătorile Concert de promenadă de la 
5—7 ore seara, 


Şi tot n-am m isprăvit că nu ne lasă Criza, dar i-am venit de hac şi de 
obraz cu preţul meu curent: kere Opler-Peleş, regala 0,20, halba 0,45“. 

Urmează apoi o lurgă înşiruire de prețuri, la vinurile înfundate, la 
alte băuturi şi diverre gueteri, prăjituri, cafele etc. 

„Serviciul absolut curat și conştiincios. 

N.B., în timpul concertului, preţul fiecărei consumaţiuni se va urca numai 
cu 5 parale“ 16. 

Grădina „Eliad“ (fostă proprietatea scriitorului Ion Heliade  Rădu- 
lescu și a moștenitorilor săi, lon fiul şi Mircea nepot), cumpărată în rate, 
în 1829, din moșia fostului "demn Grigore Ghica (1822—1828). 

Pe o parte din cuprinsul acestei grădini, care în totalitatea ei avea 
o suprafaţă de 12 pogoare, în fiecare an, se făcea bilci care coincidea cu 


* Casele în care locuia se aflau pe Podul Mogoşoaiei, alături cu cofetăria fraţilor 
Capșa („Românul', 1858, nr. 77, p. 309). 
„Universul“, XIX (1901), nr. 148, p. 3. 

timpul cit dura Tirgul Moşilor, vecin, ce se întindea pe o suprafaţă de circa 
100 000 metri pătraţi. 

Era o grădină frumoasă, împodobită cu pomi seculari, unde, locui- 
torii mabhalalelor dimprejur veneau să-și petreacă sărbătorile sau timpul 
liber, cu fripturi proaspete și damigene cu vin natural. În timpul bilciului 
se aflau instalate acolo, cu chirie, panorame, circuri ocazionale, restaurante, 
țuicării, căluşei şi bărci, pocnitori, ateliere fotografice „la minut“, gogoşerii 
etc., etc. 

Astăzi, grădina „Eliad“ nu mai există, terenul ei a fost înglobat în 
cuprinsul unei mari uzine — care s-a întins și peste terenul ocupat de fosta 
fabrică „Țiriac-Voina“ — şi a cărei fațadă principală se află pe Şos. Panteli- 
mon, iar str. „Heliade între vii“ care despărțea grădina de locuinţele vecine, 
a dispărut cu totul. 

De dom=niul amintirii, pentru cai care le-au apucat, au rămas Gră- 
dina Tirului-G-rman, Grădina Oper, Grădina Luther şi cele două grădini 
numite Fierăstrău! vechi şi Fierăstrău! nou. Grădinile Lăptăria şi Vila regală 
erau locuri de patrecere numii pantru cei cu stare miterială foarte bună; 
mica burghezie şi sărăcima mihalalelor nu se incumeta să le viziteze şi să 
petreacă în cuprinsul lor, preţurile restaurantelor și a celorlalte localuri 
fiind mult prea mari pentru pungile lor. 

Grădina Episcopiei este una din cele mai vechi grădini bucureștene, 
datind ca atare din a doua jumitate a secolului al XVIII-lea. Ea — ală- 
turi de aceea dimorejurul bisericii Izvorul Tămăduirii (Mavrogheni) — 
ocupa altădată o suprafață de circa 5009 metri pătrați și se afla între Podul 
Mogoşoaiei şi Uliţa Poșta Veche (actualmente str. Nicolae Golescu). Tere- 
nul acestei grădini a fost în proprietatea familiei Văcărescu, apoi al Episco- 
piei de Rimhnic (de unde-i vine și număle) care a construit aici un matoc. 
O mărturie documentară de existenţa și îngrijirea acestei grădini este docu- 
mentul din 8 septembrie 1797, prin care domnul Alexandru Ipsilanti acordă 
lui Filotei, îngrijitorul matocului, patru „dajnici“ din mahalalele bu »ureştene 17 
„pentru cea de apurure curăţenie și înfrumusețare a grădinei“, dind ordin 
în același timp ca rubrica acestor oambni să fie ștearsă din catastifele Vistieriei. 

Mai tirziu, în locul mtocului s-a făcut un manej de călărie, care şi 
acesta a trebuit să cedeze locul monumentalei construcții a Ateneului Român *, 
început în 1833 şi terminat în 18933 de arhitectul francez Albert Galleron. 

Grădina Episcopiei, prin aranjamentul ei modern terminat în 1872, 
şi prin îmbunătățirile neinzatate, a costat 25) 0)) lei pină la 1909. Pină la 
1833, ea a fost separată de palatul Ateneului dar de la acea dată încoace, 
ambele au format o sinzară unitate, comoletindu-ss una pe alta. 

Aleile pavate cu pietriș, alb, ales, şi frumoasele r5nduri de flori, care 
întotdeauna au fost foarte malt înzeijite, au făcut din această grădină cen- 
trală un mic giuvaer care n-a suferit niciodată de pe urma negzlijenţei admi- 
nistrative a Primăriei. 





1? V. A. Urechiă, Istoria românilor, vol. VII, p. 328. 

* Clidirea Ateneului este o podoabă arhitecturală a Capitalei. Are o cupolă de 40 m 
înălțima, iar faţada în afară de masivele coloane dorice şi de un fronton care dau impre- 
sia unui templu antic, este ornamentată, în partea ei superioară, de cinci mozaicuri rotun- 
de, pe fond de aur, cara reprezintă capatele a cinci domni ai ţării: Alexandru cel Bun, 
Neagoe Basarab, Vasile Lupu, Matei Basarab și Carol I. 

Dintr-un mire şi luxos vastibal la parter, ps patru scări da marmură se urcă în 
sala de concerte şi conferințe care ara 52 loje şi 60) fotolii. Silile laterale au fost rezer- 
vate expozițiilor de artă plastică. 

Pină în 1950, la ultima ei transformare și micşorare, o parte din ea 
servind la mărirea scuarului din faţa hotelului Athence Palace, în cuprinsul 
grădinii se aflau următoarele busturi de ma:mură care reprezentau pe: Mihail 
Kogălniceanu, C. A. Rosetti, V. A. Urechiă, Constantin Exarcu, lenăchiţă 
Văcărescu, G. Dem. Teodorescu, Th. Șerbănescu, Traian Demetrescu și 
un monument alegoric al generalului lon Em. Florescu. De asemenea, în 
dreptul intrării principale a Ateneului era o statuie de bronz care reprezenta 
trei tineri în plină alergare (mutată actualmente pe Calea Victoriei, în micul 
scuar din faţa blocului de la nr. 142—148) şi înlocuită cu statuia lui 
M. Eminescu *. 

Grădina Giajcr, după numele proprietarului Giafer (Geaferu) pe care-l 
întîlnim în documente încă din primele decenii ale secolului al XIX-lea, cind 
cumpără un loc destul de mare din fosta „Livedea gospod“, adică Livada 
domnească, pe care-şi construiește casă şi circiumă, iar apoi a mai cumpărat 


două locuri vecine, unul de la o „protopopoaie“, iar altul de la vornicul 
Băleanu 13. 


Grădina Giafer se afla peste drum de biserica Sf. Constantin, adică 
pe Calea Plevnei, numită înainte de 1878, Podul de Pămint. 


În această grădină „se găseau toate distracţiile timpului, erau un 
fel de Moşi. În grădină jucau turcii pe fringhie şi se minuna poporul şi tot 
aci se vedeau tot felul de măscărici (bufoni), între care jucau jocul Giamalei, 
imprumutat tot de la turci. 


Giemala era un fel de momiie cu două feţe care înfățișa o femeie enorm 
de grasă, gătită și împodobită cu tot felul de panglici colorate, flori şi oglin- 
joare. Înăuntru acestei păpuşi, construită pe schelet şi cercuri de sirmă, 
se introducea un cm care îi imprima diferite mișcări ale unui joc caraghios; 
bineînţeles că jocul şi salturile mcmiiei — Girmala — se făceau în accm- 
paniementul unei muzici. O detaliată descriere a jocului Gismalei și a diferite- 
lor obiceiuri din acea vreme, re-a lăsat publicistul Alexandru Antemireanu +°, 


Pe locul Grădirei Giafer, care s-a vindut de către moştenitori în parcele, 
s-a construit un cartier cu frumcase case și vile care se află între Calea Plevnei 
şi Facultatea de Drept. 


Grădina Giagoga era pe locul unde se afla întinsa clădire de cărămidă 
roşie, netencuită, care adăpostea Antrepozitele generale şi unde actualmente 
se află birourile vamale. Această grădină era renumită în căluşei, dulapuri 
şi hore. 


Grădina Gramont, r.imită așa după rimele proprietarului, vicontele 
Louis Antoine de Grammont 20, fost colonel în armata română și aghiotant 
al domnilor Alexandru Dim. Ghica, Gheorghe Bibescu și Barbu Știrbei. 


Terenul acestei grădini, în prima jumătate a secolului al XIX-lea, 
fusese cumpărat de Gremcnt de la grecul Alecu Scopelitis 2! şi la data aceea 
era o frumcasă plantație de vie, cunoscută mai apoi de bucureşteni sub 
numele de „via colerelului Gramon“ (sic). Ea făcea parte din mahalaua 
Bărbătescului și îşi avea centrul în mijlocul actualului rondou de pe bule- 


* Opera sculptorului Gh. D. Anghel, din 1965. 

18 George Potra, Documente..., vol. II, Bucureşti, 1975, p. 242—243. 

19 Alexandru Antemireanu, Din vremea lui căpitan Costache, Ed. Universul, 
București, 1937. 

2 |. C. Filitti, Domniile române sub Regulamentul organic, Bucureşti, 1915, p. 31, 
411, 342, 

21 George Potra, Documente..., vol. II, p. 537—539. 

vardul George Coşbuc (fost B-dul Maria). O parte din ea a fostcumpărată 
mai tirziu de George D. Vernescu, om politic şi ziarist. 

Grădina se întindea, în partea stingă a actualului bulevard, pină 
aproape de muchea dealului pe care s-a construit, în 1869, prima gară de cale 
ferată, Gara Filaret. În afară de Piaţa George Coşbuc, cum este numită 
astăzi, și care făcea parte din cuprinsul ei, restul grădinii s-a împărțit în străzi 
şi parcele (vindute în rate), pe care s-au construit case, iar pe partea cea mai 
înaltă a dealului s-a clădit un complex de vile frumoase printre care amintim 
pe aceea a prof. univ. Mihalache Dragomirescu și a marelui colecționar și 
bibliofil Fischer-Galaţi cel care, pentru prima dată la noi în ţară, a tipărit 
cele mai mici cărţi, cit unghia degetului mare, care nu se puteau citi decit 
cu lupa. 

Grădina Icoanei, altădată mult mai mare decit cea de astăzi, situată, 
oarecum, peste drum de Grădina Ioanid este cuprinsă între străzile: A. D. 
Xenopol, str. Gh. Chițu şi I. L. Caragiale. 

Grădina, cu toate că nu este prea mare, are o vegetaţie foarte bogată 
şi nişte pomi uriași, printre care tronează cîțiva platani, cu scoarţa lor ver- 
zuie-albicioasă şi tare ca fildeșul. La intrarea dinspre Piaţa Alexandru Sabia, 
se află statuia (bust de bronz pe soclu de marmură) lui Gheorghe (Gogu) 
C. Cantacuzino *, unul din directorii căilor ferate și întemeietorul sindicate- 
lor muncitorești din această mare armată de slujbași ai căilor ferate. 

Pe locul acestei grădini, cu o sută de ani în urmă, a existat o baltă 
şi un teren rovinos pricinuit de apa unui riușor numit Bucureștioara, care 
pornea de aici și printre străzi strimte şi întortochiate şi prin funduri de curţi 
ale mahalagiilor se scurgea agale prin mahalalele Oţetari, Batişte, Scaunele 
Vechi, Sărăria, Sf. Gheorghe, apoi, — traversind Podul Tirgului de Afară 
(Calea Moșilor) prin mahalalele Stelea, Udricani, Lucaci —, se vărsa departe 
în riul Dimboviţa. Acest riușor a dispărut cu totul pe la mijlocul secolului 
trecut, cînd gropile cu apă stătătoare formate de el, au fost umplute cu 
moloz şi pămint, mărind în același timp și suprafața proprietăţilor vecine. 

Pe locul vechiului lac (asanat în 1870) s-a format Grădina Icoanei 
care, după unii a fost terminată și pusă la dispoziția publicului în 1872, 
iar după alţii în 1875. Relativ mică, de formă triunghiulară, timp de citeva 
zeci de ani a fost puţin frecventată. 

Este cazul să amintim că, peste drum de această grădină, pe locul 
unde se afla Liceul de fete „Zoia Kosmodemianskaia“, „Școala Centrală“ 
de altădată, construită de marele arhitect Ion Mincu, cu aproape o sută 
de ani în urmă se mai putea vedea încă arătoasa casă a generalului Ioan 
Odobescu (tatăl scriitorului Alexandru Odobescu) al cărui sarcofag de piatră, 
ornamentat cu un coif uriaş, se află în curtea bisericii Icoanei. 

În spatele Școlii Centrale, se afla casa în care locuia Barbu Delavrancea 
cu familia sa, avind o curte cu pomi și multă verdeață. 


Grădina Ioanid este aceeași. grădină care, între 1830—1850, era cunos- 
cută sub numele de grădina lui Breslea (Brăslea). Mai tirziu ea a devenit 
proprietatea librarului Gh. Ioanid (1818—1995) care, pe la mijlocul secolului 
trecut avea citeva prăvălii de librărie și papetărie în București și era unul 
din cei mai activi editori de cărți române şi traduceri din diferite limbi 
străine, în special din limba franceză. 

Era o grădină mare, cu pomi fructiferi de toate sorturile (26 specii 
create de Ioanid), iar pe cea mai întinsă suprafață a ei se cultivau legume și 


* Opera sculptorului francez Ernest-Henri Dubois (1863—1931), inaugurată ta 190%. 

zarzavaturi care, prin 1872, nu erau numai spre folosul proprietarului, ci, 
prin vinzare, și spre al locuitorilor din acea mahala. 

În mijlocul grădinii se afla o frumoasă casă cu parter şi etaj care la 
un moment dat, cu aprobarea autorităţilor, a fost pusă la loterie; preţul 
unui bilet era de un galben. Cum a decurs tragerea loteriei şi cine a cîștigat-o, 
nu ne este cunoscut. 

Mai tirziu, o parte din loc a fost parcelat şi numai o mică porţiune 
se mai păstrează din ea (cumpărată de primăria orașului), fiindcă pe restul 
terenului s-au construit o serie de case și vile foarte frumoase, formind un 
cartier select al orașului, cuprins între str. Polonă, B-dul Dacia și strada 
Țăranilor, devenită din 1913, după moartea renumitului nostru aviator, 
strada Aurel Vlaicu. 

Între 1870—1909 grădina Ioanid era locul unde locuitorii din maha- 
lalele învecinate veneau în număr mare, mai ales duminicile şi în celelalte 
sărbători ale verii, să mănince la iarbă verde, să bea şi să petreacă. „Era o 
grădină de margine de oraş, unde se făceau petrecerile, unde mergea lumea 
să chefuiască ; unde se întilneau amorezaţii şi cintau prin tufișuri lăutarii“ 22. 

Partea grădinii, neparcelată, şi cumpărată de primărie, după 1920 
a devenit Parcul Ioanid. 

Grădina Laptev se chema după numele proprietarului Laptev (Lapteov, 
Laptov), general maior și cavaler „cinovnic Unterzeiger“, care fusese che- 
mat în ţară, în timpul ocupaţiei militare rusești (1828—1834) şi angajat 
de stat să cerceteze zăcămintele minerale. 

Grădina aceasta, în suprafaţă de 12 pogoane, era de fapt o vie, cu toate 
acareturile necesare, împrejmuită, care fusese mai înainte în stăpinirea 
generalului Constantin Varlaam 2%. Din cauza unor datorii neplătite la timp, 
via a trecut din stăpinirea lui Varlam în a unui oarecare Coroană căruia îi 
fusese amanetată, iar de la acesta, prin licitaţie (sultan-mezat) vindută și 
cumpărată de Laptev, în jurul anului 1830. Dar chiar de la început, constatăm 
că generalul Laptev se judecă cu Dragomir vătaf de puşcărie care-i încălcase 
o parte din loc. Procesul, început în 1832, s-a terminat tocmai în 1856, cind 
moștenitorii unuia şi altuia s-au împăcat * (fraţii Onofer Alexandru și Nicolae 
Laptev cu pitarul Mihalache Dragomirescu), ajungind la un compromis în 
ceea ce priveşte pricina de neînțelegere. 

Aceste grădini şi vii, aproape o jumătate de veac au fost loc de petrecere 
pentru bucureşteni. 


Urmașii generalului Laptev au vindut grădina cofetarului Dumitru 
Marinescu (în 1874, își avea prăvălia pa str. Carol nr. 11, alături de mezelă- 
ria lui Lsopold Paţac), pa care a construit cea mai modernă, la acea dată, 
fabrica de bere „Bragadiru“ (azi Rahova), după numble co munei în care 
se născuse, 


Grădina lui Marcu, la periferie, a existat pină în a doua jumătate 
a secolului al XIX-lea şi se afla situată lingă fostul mecet (cimitir) turcesc 
din mahalaua Popa Nan. Pe locul ei şi al mecetului s-au construit case gi 
prin 1900 şcoala primară „Mecet“, actuala Școală de cultură generală nr. 53, 
de pe str. Traian colț cu str. Mecet. i 


32 Constantin Bacalbașa, op. cit., vol. I, p. 115. 

23 Arh. St. Buc., Ministerul justiției juridice, dosar 18 866/1833. 

* Grădina consilierului Varlaam avea un pisc (delușor) pe care conducătorii orașului 
(la 9 iulie 1827) au cerut să-l „taie“ pentru a se îndrepta și lărgi ulița (Podul Caliţei), 
cum s-a tăiat şi piscul din dreapta de pe locul clucerului Chiriac (George Potra, Docu- 
mente privitoare la istoria oraşului București, vol. II, 1821—1848, Bucureşti, 1975, doc. 198). 

Grădina Oracici (Oracic), pe dealul Filaretului, numită mai tirziu 
Trocadero, ocupa un teren pe care, în 1906, cu ocazia Expoziţiei naţionale 
s-a construit Palatul Artelor, iar pe o altă parte a locului s-a clădit primul 
Institut meteorologic al orașului. 

Era o grădină mare, cu pomi seculari, înconjurată cu vii şi livezi, 
cu aer curat, fiind situată pe o înălțime care domina și de unde se putea 
vedea o frumoasă panoramă a orașului. Pentru locuitorii capitalei era un 
loc de recreere şi distracţie. 

Cu vreo 45—50 de ani în urmă, fiind nevoie a se face oarecari săpături 
pe locul unde se afla întinsa cîrciumă a grădinii şi anexele ei, s-a dezgropat 
o parte din zidurile de temelie ale vechii clădiri Trocadero, despre care se spune 
că mai înainte vreme, spre sfirşitul secolului al XVIII-lea, fusese locuința 
bogatului și marelui cărturar, mitropolitul Filaret, de la care întregul deal 
a căpătat numele Filaret, nume ce și astăzi se mai obișnuiește în spusele 
oamenilor bătrîni. 

Grădina Otetelişanu se afla pe Calea Victoriei, în dreapta şi în spatele 
clădirii în care a locuit loan Otetelişanu (1795—1876), fost ministru de fi- 
nanţe în vremea lui Cuza Vodă, care acumulase mai înainte, între 1838 și 1841, 
o avere mare de pe urma contractului de exploatare a ocnelor de sare ale 
statului. 

Bogăția mare permitea soţilor Otetelișanu să dea deseori dineuri şi 
recepții la care era invitat „high-life“-ul Bucureştilor și despre care făcea 
bogate dări de seamă Claymoor 24 (Mişu Văcărescu) în revistele şi ziarele de 
atunci în limba franceză, mai ales în „L'Indépendance Roumaine“ și în 
„La Roumanie illustrée“. 

Neavind moștenitori, loan Otetelişanu și soția sa Elena (născută 
Filipescu) au lăsat, prin testament, întreaga avere Academiei Române, 
numind ca executor testamentar pe lon Kalinderu. 

După moartea lor, în casele ce le aveau la Măgurele (lingă Bucureşti) 
s-a înfiinţat o școală de fete, cu internat, unde a funcţionat mulţi ani ca director 
scriitorul Ion Slavici, vechiul prieten al marelui nostru poet Mihai Eminescu. 
Clădirea din Calea Victoriei a fost închiriată şi transformată în hotel, sub 
numele de hotelul Frascatti, iar în grădina de alături, cu fața înspre Calea 
Victoriei s-a ridicat o construcţie cu terasă și umbrare pentru ploaie și soare, 
numită Terasa Otetelișanu * unde era cafenea, restaurant şi berărie. 

În această grădină mare și răcoroasă, cu arbori bătrini cînta orchestra 
condusă de L. Wiest. 

Babylas 25 (Claymoor) ne spune că deseori se auzeau şi trilurile cite 
unei privighetori. Mai tirziu, se făcuse teatru de vară unde nenumărate 
echipe susțineau spectacole dintre care menţionăm cele date de compania 
lirică condusă de Constantin Grigoriu, care în vara anului 1913 a prezen- 
tat Obor, Gara de Nord, Pericola și Voievodul ţiganilor % În timpul iernii, 
pe un lac artificial se făcea patinaj și tot aici aveau loc şi meciuri de hochei??. 

Grădina Procopoaia 285, proprietatea bogatei văduve cu acest nume 


2 „La Roumanie illustrée“, I (1882), p. 3 etc. 

* Pictorul Camil Ressu a imortalizat pe o pinză un grup de artiști plastici care-și 
petreceau timpul liber într-una din sălile acestei terase, iar pictorul Iser, o bună parte 
din caricaturile și desenele care le făcea pentru diferite ziare și reviste, aici le-a plămădit. 

5 „La Roumanie illustrée“, 1882, nr. 7, p. 56. 

% „Universul“, iunie-iulie 1913. 

2 Viitorul“, XXIX, nr. 8708, 19 ianuarie 1939. 

28 Aurelia Lărgeanu, Casa și moșia Procopoaei, în,„Gazeta municipală“ din 14 
aprilie 1940. 


GRĂDINI ŞI PARCURI 315 


(Marghioala Procopie Çanusis, 1817—1892), era fiica generalului Procopie 
Canusis și a soţiei acestuia, Dumitrula (Dumitra) născută româncă din 
familia Racuti, care a dat pe mitropolitul Nectarie (18121819) al Țării 
Românești. 

Această imensă grădină și casa Marghioalei Procopoaia erau situate 
intre bulevardul Elisabeta (azi Gh. Gheorghiu-Dej), podul Sf. Elefterie şi 
Calea Plevnei, iar clădirea propriuszisă se afla pe această stradă din urmă, 
la nr. 187, peste drum de strada Virgiliu şi cazarma regimentului de gardă 
călare. 

Pe baza legii de expropriere pentru cauză de utilitate publică, se în- 
cearcă înțelegerea cu Procopoaia, pentru răscumpărarea locului, dar nu 
se izbutește. La un an după moartea ei însă, în 1893, terenul este expro- 
priat și dat căilor ferate pentru a construi pe el o mare gară centrală care 
să satisfacă toate nevoile în acest sens, ale (Capitalei în plină dezvoltare. 
Mai tirziu, renunţindusse la planul mai sus amintit, iar locul fiind parcelat 
şi împărțit ofiţerilor, se începe un proces între moştenitorii Procopoaiei și 
alți foşti proprietari vecini, cu statul. Acest proces s-a judecat, potrivit 
intereselor statului, atit la București cit şi la Tirgovişte, şi s-a terminat în 
1923 prin votarea unei legi speciale. 

În timpul ocupaţiei germane din 19161918, terenurile Procopoaiei 
au fost transformate în grădini de zarzavat, stare în care au rămas pînă prin 
1925, exceptind o parte pe care s-au construit o serie de clădiri particulare, 
iar pe partea care dădea spre bulevard s-a aranjat un stadion de fotbal al 
clubului „Juventus“ mulți ani de zile, iar după aceea în folosinţa clubului 
„Venus“, pină la data cind a inceput construcția Facultăţii de Drept. 

Grădina Raşca se afla în spatele vechii (Jniversităţi și cuprindea un 
teren destul de mare care, în 1897, a fost cumpărat de Ministerul Cultelor şi 
Instrucțiunii Publice pentru a clădi pe el o nouă aripă a |niversităţii, care să 
cuprindă Facultatea de Litere și Facultatea de Științe, un muzeu și o biblio- 
tecă centrală. 

A trebuit să treacă mulţi ani pină cînd guvernul a aprobat suma neces 
sară acestei construcţii care a inceput în 1914 însă, în vara anului 1916, 
lucrările au fost întrerupte pină în 1919 cind s-au continuat, localul ter- 
minîndusse abia în 1923. Dar chiar înainte de începerea construcției, pentru 
a-i crea o fațadă monumentală, prin mijlocul grădinii Raşca saa deschis 
strada [Edgar Quinet care, în prelungirea ei spre alea Victoriei, a cuprins 
şi Strada Nouă. 

Nu știm precis cind a luat ființă Grădina Rașca, dar din reclamele 
şi articolele publicate în ziare, precum şi din amintirile scrise ale unor con- 
temporani, ea exista încă în timpul domniei lui Cuza Vodă. 

Numirea acestei grădini, după cum ne amintesc doi îndrăgostiţi de tre- 
cutul orașului m Constantin Bacalbaşa 2 (1856-x1935) și Dumitru Teleor 3° 
(D. Constantinescu mm 18581925) m vine de la numele cehului sau polos 
nezului Hirtscha (Hirtska) care, pe la jumătatea secolului trecut, avea în 
acel loc birt şi grădină de vară, dar românii neputindu-i pronunţa corect 
numele, iau zis Rașca şi Rașca a rămas pină la desființarea ei. 

Teleor a apucat, în tinereţea lui, vechea clădire, mare, spoită în galben, 
care se afla la intrarea grădinii, în care era birt, cafenea şi mai multe camere 
în care se jucau cărți etc. 


2 Consţanţin Bacalbașa, op. cit., ed. II, Bucureșţi, 1? 5. 
% D. Teleor, Grădina Rașca, în ziarul „Minerva“, IV (49412), nr. 1906. 

Din cele observate, Teleor ne spune că Hirtska (Raşca) era „un co- 
mersant şi jumătate“ care strinsese o avere mare, ajungind chiar milionar. 
Deviza lui era: Să avem norocire. Aceste cuvinte le tipărea pe toate afişele 
în care anunța că în grădină cinta Ziehrer, sosit de la Viena, sau vreo altă 
celebritate europeană. Mai era, invariabil, pe afiş şi o fată cu halba în mină. 

Toate acestea îţi făceau poftă de şniţel, de bere şi de muzica lui Ziehrer, 
care la Viena şi azi (1912) se intitulează „capelmaestru regal român“, de unde 
deduce Teleor că autorul muzicii operetei Vagabonzii ar fi obţinut, oficial, 
acest titlu. 

Un alt martor ocular, Victor Bilciurescu, ne spune că a avut ocazia, 
prin 1878, să audieze în primele trei zile de la sosire pe virtuosul violonist 
vienez Ziehrer. „Aceste trei seri de gală pentru grădina Rașca au avut darul 
să adune la audițiile muzicale de sub bagheta lui Ziehrer, tot ce Bucureştii 
avea în societatea lor selectă, şi grădina gemea de lume3l. 

Teleor, din povestirile auzite de la bătrîni, ne mai relatează că, în 
ultimii ani ai domniei lui Cuza, Grădina Raşca a fost un loc de intilnire al 
conspiratorilor care urmăreau înlăturarea lui de la tron. Dar aceștia „nn 
şedeau la o masă mai mult de doi inși, ca să nu dea poliţiei de bănuit ceva. 
Aşa era ordinul de la comitetul central organizator“. 

Între 1860 şi 1895, Grădina Rașca, rezervată oarecum numai elitei, 
strălucea de lumină, iar alămurile a două fanfare zgomotoase răsunau în 
cartier pină după miezul nopţii. Se serveau acolo cele mai alese gustări și 
mincăruri şi cele mai renumite băuturi, din care amintim vinurile de Bor- 
deaux și Vâslauer, precum și vestita şampanie franțuzească, de asemenea 
vinurile românești de cele mai alese sorturi din podgoriile de la Drăgăşani 
şi Odobeşti. O specialitate a casei era cafeaua, caldă sau la gheaţă. 

V. Bilciurescu spune că a apucat vremea cînd la grădina Rașca chelnerii, 
toți bărbați frumoşi, serveau în frac, iar direcția restaurantului anunţa, 
în fiecare seară, concertul pentru seara următoare. 

Tot aici, multă vreme, vizitatorii au fost încîntați de muzica bună 
şi de acordurile vestitului violonist Ludovic Wiest * (supranumit „Strauss 
al Bucureștiului“), autor a numeroase compoziţii, printre care populara 
bucată de concert pentru vioară „Nunta țărănească“. Un alt violonist re- 
numit, şef de orchestră, a fost Schipek (Șipec) care se intitula pompos, șeful 
orchestrei imperiale ruse. 


După moartea lui Hirtska (Raşca), noul antreprenor a clădit în fundul 
grădinii o scenă unde, începînd din 1880, în toate serile se jucau operete 
germane, cu actori veniţi în turneu prin țara noastră. În luna iulie a aceluiași 
an, ziarele anunțau spectacolele zilnice cu opereta Fatinitza, jucată de trupa 
germană de sub conducerea lui Luis Friederich Dorn??, avînd în rolurile prin- 
cipale pe actrița Bobitzky şi actorul Pauser, care au fost mult aplaudaţi de 
public. 


În vara anului 1882 se aștepta de la o zi la alta sosirea unei trupe 
de operetă germană adusă de impresarul Tranchette%, iar în luna 
iunie s-au jucat comedia Barba lui Ștefan cel Maret de Gh. Baronzi (1828— 
1896) şi La chanteuse des rues, traducere din limba franceză. 


3 V, Bilciurescu, București și bucureșteni de ieri și de azi, Bucureşti, 1945, p. 69. 

* Ludovic Wiest (1819—1889), vestit violonist și compozitor de origine austriacă, 
devenit cetăţean român. 

32 „Binele Public“, 21 iunie și 17 iulie 1880. 

33 „La Roumanie illustrée“, 4882, p. 37. 

u% ldem, p. 56. 

Se anunţa, pe curind, comedia originală cu cîntece Dacă se sărută 
în întuneric? Tot pe această scenă au jucat artiști buni de la Teatrul Naţio- 
nal, ca Grigore Manolescu *, Ștefan Iulian **, Mihai Mateescu ***, 
Aristizza Romanescu ****, Anica Popescu ***** etc. 

Din activitatea teatrală şi muzicală a anului 1882 este cazul să mai 
amintim următoarele spectacole care s-au dat în această grădină, înce- 
pind cu luna iunie şi pînă la sfirșitul lui septembrie. Astfel, la una din cele 
12 serate date de societatea filarmonică „Lira“ (de fiecare dată cu un alt 
program foarte atractiv) — s-a reprezentat comedia germană Englisch ju- 
cata de membrii societăţii; s-a executat uvertura Martha și valsul O schöner 
Mai de Johann Strauss; apoi comedia română Cimbru de G. Sion, jucată 
tot de membrii societăţii la care şi-au mai dat concursul domnișoarele Paulina 
Dumitrescu şi Ana Ghermănescu, două eleve merituoase ale Conservatorului; 
după spectacol a urmat dans pină noaptea tirziu. 

Altă dată, s-a jucat comedia franceză Boule, tradusă în româneşte 
sub titlul Q bombă cu apă fiară. În luna august, trupa artistei Tardini a 
jucat comedia Bărbatul pe bețe, traducere liberă după celebra comedie George 
Dandin a lui Molière. În continuare, s-au reprezentat următoarele piese: 
Enfants de Troupe, Nepotul cu unchiul, Văduva cu camelii, Procesul Veaura- 
dieux și Oameni nervoși comedie de V. Sardou ******, într-o nouă traducere. 

Într-o simbătă, la 28 august 1882 s-a jucat comedia Fillette l'ignore 
de Th. Rosetti, reprezentaţie dată în beneficiul artistului M. Mateescu 
cu concursul acestuia, a lui Ștefan Iulian și Amelia Welner*******, fapt care 
atrase foarte multă lume la spectacol. S-au mai jucat apoi: Millo director 
şi L'héritage de la defunte, iar între 1—12 septembrie mai multe piese printre 
care O noapte furtunoasă de I.L. Caragiale, jucată în beneficiul Ameliei 
Welner avind alături de ea pe Mateescu, Iulian şi Aristizza Romanescu; cu 
o săptămină mai tirziu, aceeași piesă în beneficiul Aristizzei Romanescu. 

Criticii teatrali din acea vreme spun despre grădina Rașca, că în ceea ce 
priveşte repertoriul și calitatea lui, nu avea rival 35. 

Pe această scenă, spune D. Teleor, a văzut piesele „O noapte fur- 
tunoasă“ de I. L. Caragiale şi „Revizorul general“ de Petre Grădișteanu (inspi- 
rată din piesa „Revizorul“ de N. Gogol), în care autorul satirizează moravurile 
provincialilor şi unde artista Anicuţa Popescu a jucat cu mult succes în rolul 
doamnei Catinca Zorchidescu; iar pela 1890, cind Al. Macedonski a intrat 
în grădină, taraful lăutarilor a început să cînte: „Era un cer umplut de soare“. 

Pină la introducerea iluminatului electric în oraș, pe scară mai largă, 
la grădina Rașca iluminatul meselor „se făcea cu sfeșnice de metal în care 
se infigeau luminări de spermanţet şi care se înălțau treptat pe măsură ce 
ardeau, în loc de chibrituri, sau fitil cu cremene, fiindcă pe vremea aceea nu 
se cunoşteau scăpărătorile moderne de astăzi; ca să aprinzi ţigara, aveai la 
îndemină nişte fişii de hirtie, în pahare lungi, din care luai una o virai pe 
deasupra globului de sticlă a felinarului pînă la flacără şi-ţi aprindeai ţigara“ 3, 


* Grigore Minolescu (1857—1893), talentat actor dramatic; era angajat şi ca 
director de scenă. 

** Ștefan Iulian (1853—1892), actor comic. 

*** Mihai Mateescu (1866—1888), actor comic. 

**** Aristizza Romanescu (1854—1918), mare actriţă dramatică. 

***** Anica Popescu (1854—1912). 

*++*+*Victorien Sardou (1831—1908), autor dramatic, membru al Academiei Franceze 

*sxekse* Amelia Welner a fost, pentru scurtă vreme, soția marelui actor C.I.Nottara. 

3 Constantin Bacalbaşa, op. cit., vol. II, p. 70, 78, 122, 130, 138. 

æ V, Bilciurescu, op. cit., p. 70. 

Şi tot în Grădina Rașca se dădeau agape, banchete și reprezentații 
particulare, bineînțeles cu consumaţie plătită. Astfel, la 12 mai 1891 a 
fost banchetul dat în onoarea membrilor „Ligii culturale“. În 15 martie 
1892 s-a ţinut „primul congres“ al Partidului Liberal convocat de D. Sturza 
şi Eugeniu Stătescu, iar la 3 iunie 1901, a fost sărbătorit profesorul Gheorghe 
Moceanu (1838—1909) pentru cei 40 de ani de activitate. S-a dat atunci 
„O reprezentaţie extraordinară cu concursul celor mai distinși artişti“ 37, 
în beneficiul sărbătoritului, iar după aceea a urmat un banchet dat în onoarea 
lui Gh. Moceanu de către foștii săi elevi. 

Grădina Sans-Souci se afla pe Şoseaua Kiseleff, între rondul I şi II. 
Era o grădină frumoasă, foarte îngrijită, cu un restaurant de lux sub condu- 
cerea lui Papa Gillet, care era şi antreprenorul restaurantului Frascatti din 
casa Otetelişanu, de pe Calea Victoriei. La Sans-Souci însă, preţurile erau 
cam piperate, care nu dădeau posibilitatea oricui s-o viziteze. Din această 
cauză cineva făcuse un joc de cuvinte asupra scumpetei: „On y entre sans 
souci, on en sort sans six sous“, adică: intri fătă nici o grijă şi ieși fără para 
chioară 58. 

Grădina la Șapte nuci în spatele frumoasei clădiri care a găzduit „Școala 
ortodoxă de fete“ din strada Principatele Unite, iar astăzi „Școala de mu- 
zică nr. 2“, 

Pe vremuri i se mai spunea și Grădina de sub Mitropolie; din ea s-au 
desfăcut mai tirziu grădinile-restaurant Pariziana şi Luzana (proprietatea 
priceputului macedonean Iorgu Steriu) *, care avea intrarea prin strada 11 
Iunie, iar prin mijlocul marii grădini de altădată, azi trece strada Căpitan 
Gh. Preoţescu, fostă mai înainte str. Buerebista. 

Grădina lui Scufa, după spusele publicistului colonel Popescu-Lu- 
mină’? era situată pe Podul de Pămint (Calea Plevnei), peste drum de ca- 
zarma regimentului de gardă (excorta regală), iar după Aurelia Lărgeanu 49, 
pe locul fostului depozit de lemne al fabricii Lessel, cu mult în afara orașului 
la data cind ea a luat fiinţă. 

Numele grădinii vine de la fostul ei proprietar, grecul loan Gheor- 
ghiu Scufa care o cumpărase la începutul secolului al XIX-lea. 

În primele decenii ale secolului al XIX-lea, gunoaiele care se strin- 
geau din curţile oamenilor şi de pe o parte din străzile oraşului erau duse cu 
carele cu boi şi aruncate lingă grădina lui Scufa, pe drumul Focșanilor, sau 
lingă viile lui Varlaam 41. 

Între 1817 şi 1850 această grădină era destul de renumită, atit pentru 
popor, cît şi pentru boieri, după cum spune Nicolae Filimon în romanul 
său „Ciocoii vechi şi noi“ şi tot în această scriere autorul ne spune că „gră- 
dina Scufa a fost cumpărată mai tirziu de Cimpineanu“. 





3 „Universul“, XIX (1901), nr. 146, p. 2. 

38 Constantin Bacalbaşa, op. cit., vol. II, p. 318—319. 

+ Iorgu Steriu a ţinut mulţi ani în antrepriză şi vestita Grădină „Carpaţi“, cu restau- 
rant și berărie din centrul oraşului (unde actualmente este blocul în care, la parter, se 
află librăria „Mihai Eminescu“). 

3 Col. Popescu-Lumină, Bucureștii din trecut și de astăzi, București, 1935, p. 470. 

40 Aurelia Lărgeanu, Grădini de petrecere pe Podul de Pămint, în „Gazeta munici- 
pală“, 12 mai 1940. 

a J, C. Filitti, op. cit., p. 127. 


GRĂDINI ȘI PARCURI 319 


Cind domnul Alexandru Dim. Ghica (1834—1842) voia să dea străi- 
nilor o petrecere, îi invita în Grădina lui Scufa*, unde un vestit taraf de 
lăutari ţigani îi delecta prin talentul lor, iar prietenul de bună dispoziţie 
al voievodului, Anton Pann, cu glumele și vorbele lui de duh şi cu vocea 
lui plăcută, cînta nenumărate cintece de lume ale acelei epoci, aducînd prin 
toate o bună dispoziţie generală. 

Și tot aici, — afirmă I. Heliade Rădulescu 77, Alexandru Dim. Ghica 
a avut o întrevedere secretă, noaptea, cu membrii Adunării care erau hotă- 
riți să protesteze contra articolului adițional din Regulamentul Organic %. 

Grădina Sf. Gheorghe, situată împrejurul bisericii Sf. Gheorghe Nou, 
construită de Constantin Brincoveanu, unde a şi fost înmormintat, şi a 
cărui statuie de bronz, opera sculptorului Oscar Han, se află chiar în faţa 
bisericii. 

Pină la 1847 imprejurul bisericii era un han foarte mare în care negu- 
ţătorii toptangii (angrosişti) își aveau prăvăliile şi pivnițele lor încărcate cu 
tot felul de mărfuri. Focul din martie 1847 le-a distrus pe toate, pină la 
pămint. La scurtă vreme, după un plan de sistematizare pentru centrul 
orașului și noi reguli de construcţie a caselor și lărgirea străzilor, şi terenul 
dimprejurul bisericii a primit o nouă înfăţişare. Movilele de cărămidă, moloz 
şi alte rămăşiţe ale incendiului ** au fost înlăturate, biserica renovată şi 
împrejurul ei tot terenul a fost transformat într-o frumoasă grădină cu alei, 
verdeață, flori și arbori de diferite soiuri, dintre care unii platani sădiţi atunci 
au ajuns astăzi nişte uriași care acoperă în bună parte fațada bisericii. 

După 1859, Grădina Sf. Gheorghe a fost un loc foarte frecventat, ziua 
de numeroși oameni în trecere, iar după amiază și seara de locuitorii cartie- 
rului care găseau umbră și răcoare. 

În a doua jumătate a secolului trecut, grădina era cunoscută, popular, 
şi sub numele de Grădina de la Tiriplic (pentru care motiv nu ştim), numire 


* Scufa, neguţător venit din Odesa, la scurtă vreme după stabilirea la noi în țară 
s-a apropiat de poetul Constantin Riga Velestenliul, român macedonean, grecizat, fostul 
secretar al domnului Alexandru Suţu, de profesorul Santo „farmazonul“ și de arhimandri- 
tul Diceu 2 membru al societăţii secrete cu numele de Eteria 4%. 

Scufa, fiind cetăţean străin şi bucurindu-se de avantajul de a fi sudit rusesc, 
prin tot telul de cumpărări și vînzări 44, combinaţii şi afaceri, izbutise să facă o frumoasă 
avere, să aibă robi țigani 45, case și locuri în București, printre care şi terenul grădinii 
care i-a purtat numele și după moarte tîrziu. 

Scufa, prin priceperea şi şiretenia sa, izbutise să cîştige şi încrederea marelui boier, 
logofăt şi vornic Constantin Dudescu. El era acela care se ocupa, avind mînă liberă, de 
moșiile, prăvăliile, casele și locurile din București ale boierului Dudescu, iar după moartea 
patronului său a fost lăsat epitrop peste marea lui avere pe care, în bună parte, a 
vîndut-o cum a vrut el, ca să se plătească datoriile rămase de pe urma răposatului 
său stăpin. Faptul acesta ne este cunoscut documentar, dintr-o jalbă % pe care o face 
împotriva Elenei Văcărescu, soţia lui Alexandru, cel mai mare fiu al poetului lenăchiță 
Văcărescu şi una dintre cele patru surori ale lui Constantin Dudescu, care vînduse anumite 
părţi din averea răposatului, fără a avea, după spusele lui Scufa, acest drept legal. 

42 Ion Ghica, Din timpul zaverii (scrieri alese). Prefaţă și note de Constantin Măciucă, 
Bucureşti, 1963, p. 95. 

43 Ibidem, p. 9%. 

44 George Potra, Documente..., vol. II, p. 140—141. 

45 Ibidem, p. 385. 

4 Ibidem, p. 401. 

47-48 ]. Heliade Rădulescu, /ssachar sau Echilibru între antiteze, Bucureşti, 1859—1869, 
p. 95; I. C. Filitti, op. cit., p. 44. 

** În 1935 făcîndu-se nişte săpături în grădină pentru canalizare şi conducte elec- 
trice, se mai puteau observa, la o adincime de 1!/+—2 m, urmele uriașului incendiu, cenușă 
în straturi groase, sticle și vase topite într-un conglomerat inform, linguri, furculițe metalice, 
scrum de ţesături, diverse, bani de aramă şi argint etc. 

pe care nici cei mai bătrini oameni ai orașului de astăzi, n-o mai cunosc. 

Cu ocazia anumitor sărbători, în această grădină era locul de adunare 
al membrilor asociaţiilor meșteșugărești care se îndreptau apoi spre una din 
grădinile mari din jurul Capitalei şi în special la Bordei unde înjghebau o 
serbare cîmpenească. De aici, sau din altă parte, pornea masivul grup de 
muncitori, purtind în frunte steagul cu emblema societăţii, brodată în fir 
de aur şi argint pe tricolorul de mătase. Grupul era însoțit de o muzică 
militară sau de cele mai multe ori „ţivilă“, care ducea în marş plăcut pe 
participanţi pînă la locul de petrecere. 

Fanfarele acestea ocazionale erau foarte des întilnite în mai toate maha- 
lalele periferice ale orașului, ele fiind chemate la înmormintări, nunţi și 
diferite petreceri. Și tot ele erau acelea care, invitate sau nu, se ducean 
şi cintau în ziua onomastică a burghezilor mai înstăriți care fi răsplătea cu 
bani, mincare şi băutură. Ca o notă caracteristică a acestor muzicanți, erau 
hainele negre și „ciupagurile“ adică gambetele (meloane) pe care le cumpă- 
rau de la Hala de vechituri sau le erau dăruite de „pomană“ la diferite înmor- 
mîntări unde cintau. 

Grădina Sf. Vineri situată în jurul bisericii cu acelaşi nume, peste 
drum de fosta primărie a Sectorului II Negru (care, de fapt, era instalată 
în localul şcolii Adrian și în axenele ei ce se construiseră în timpul primului 
război mondial). Prin noua aliniere și lărgire a străzilor care formează o 
răscruce, grădina a dispărut cu totul. 

Grădina Slater, după numele proprietarului — Johann Schlatter * — 
care avea acest teren cumpărat în prima jumătate a secolului al XIX-lea. 
Fiind un loc central, bogat în vegetaţie, lipit de grădina Cișmigiu, unde 
era o a doua intrare principală, a fost transformat într-o frumoasă grădină 
de petrecere care, pentru o perioadă relativ scurtă, a fost foarte frecventată. 
Mai tirziu, pe acest teren, alături de casa proprietarului, s-au construit o 
serie de vile frumoase, de o parte și de alta a aleii numită atunci Carmen 
Sylva 4, actualmente Aleea Șipotul Fintinilor. 

Grădina Spirea se afla pe dealul cu acelaşi nume, pe locul căreia s-a 
construit mai tirziu Școala militară de infanterie (mai tirziu, Muzeu 
Militar Central și tipografia „Tiparul“), adică pe str. Izvor, la capătul din 
sus al stadionului „Republicii“. 

Grădina Stavri. Încă înainte de a se stinge din viaţă ultimul descen- 
dent din vestita familie a boierilor Herești, generalul şi marele ban Con- 
stantin Năsturel Herescu (1794—1874), un oarecare Stavri — în 1866 — 
a închiriat o bună parte din grădina casei unde locuia generalul și a trans- 
format-o într-o grădină de vară (cu toate că era deschisă și iarna); de la el 
vine şi numele de Grădina Stavri%. Ea se afla pe actuala str. Academiei, 
între str. Nouă (numită mai tirziu Edgar Quinet) şi str. Biserica Enei, avind 
ca vecinătate, în partea de miazăzi, Biserica Dintr-o Zi. 

Între 1878 şi 1900, în Grădina Stavri au cintat diferite orchestre române 
şi străine, s-au jucat diferite comedii și cîțiva comici străini au dat repre- 


* Schlatter (1808 —1865), născut în Elveţia, de origine germană, făcînd parle din 
Serviciul de arhitectură al statului, în decembrie 1843, a fost trimis de domnul Gh. 
Bibescu la Miinchen să se înțeleagă cu Gaertner, directorul Academiei de arte, să i reco- 
mande un arhitect valoros care ar putea construi Teatrul Naţional din Bucureşti (I. C. 
Filitti, op. cit., p. 396; Acad. R.S.R., ms. 2703, f. 118, 120, 181); Manfred Eggermann, 
Die Schweizer Kolonien in Rumänien, Bukarest, 1931, p. 32—33. 

4 Frédéric Dame, Bucarest en 1906, Bucarest, 1907, p. 112. 

5 „Monitorul oficial“, 1867, p. 1096. 

zentații pline de haz care au plăcut mult publicului. Așa bunăoară, în 1882, 
se regretă faptul că vestitul comic Rouz5! nu mai dă reprezentații ca şi 
anul trecut, 

Sezonul de vară al anului 1882 a fost deschis de orchestra orașului 
Brașov 5 care făcea un turneu prin Bucureşti, şi alte orașe ale ţării. Se 
pare, însă, că programul acestui an a fost foarte slab, intrucit cronicarii 
ziarelor regretă că Grădina Stavri nu mai este la înălțimea anilor trecuţi 5. 

Dar, în vara anului 1892, o trupă franceză de comedie a dat o serie 
de reprezentații care au plăcut foarte mult spectatorilor, iar Claymoor % 
a găsit şi aici, ca şi la Şosea sau în alte grădini, motive şi subiecte pentru 
cronicile lui intitulate „Carnet de High-Life“. 

Grădina Stavri a existat pînă la începutul secolului nostru cînd vechea 
casă și întreaga proprietate a generalului Constantin Herescu a fost cumpă- 
rată de o societate germană şi transformată în Sala Liedertajel unde se 
dădeau, în fiecare seară, spectacole 5 variate, în limba română, germană 
şi franceză. După anul 1900, în cele două săli cu oglinzi imense pe pereţi, 
cu tavane împodobite cu stucaturi aurite, se dădeau serate muzicale“, 
se făceau nunţi și diferite petreceri ocazionale, iar în cursul săptăminii, cînd 
nu erau astfel de manifestări, se dădeau lecţii de dans, contra plată, dife- 
riților amatori, sub conducerea unor maeștri printre care amintim pe Willy, 
un mare dansator, care se bucura de multă apreciere. 

Actualmente, pe locul grădinii se află Institutul de arhitectură 
„Lon Mincu“. 


Grădina cu Tei (Grădina Tei) se afla pe o parte din întinsa moșie 
Colentina a fostului domn Grigore Dim. Ghica (1822—1828). Era una din 
cele mai mari grădini naturale, o adevărată pădure de tei, în jurul lacului 
cu acelaşi nume. Vizitatorul era îmbătat de parfumul florilor de tei care se 
răspindea pină departe. 

Grădina Tei, cu lacul vecin, era un adevărat ștrand al locuito- 
rilor din mahala. 

În zilele de sărbătoare, începînd din primăvară pînă toamna tirziu, 
Grădina Tei era un loc de petrecere la iarbă verde, umbră deasă și apă 
bună de scăldat. 

Lacul fiind plin de pești, oricine putea pescui cit îi dorea inima. Pes- 
cuitul se făcea și în timpul iernii prin „copci“. 

Împrejurul lacului erau nenumărate construcţii; lingă stăvilarul lui 
Toboc **, se afla o moară şi un restaurant unde se serveau produse de zaha- 
na şi, în special, peşte proaspăt, crap la proţap, crap la grătar, plachie cu 
ceapă multă, saramură de burtă de crap, saramură de biban şi roșioară cu 
ardei iute; nu lipseau nici racii fierţi, cu mujdei de usturoi. 


51 „La Roumanie illustrée“, 1882, p. 28. 

52 Idem, p. 14. 

53 Idem, p. 47. , 

5 Constantin Bacalbașa, op. cit., vol. I, ed. II, Bucureşti, 1935; vol. II, București, 
1928, p. 145. 

5 „Binele public“, 24 iunie 1880. i 

* În iunie 1901, Natalia Popovici, cu concursul lui George I. Antonescu (violon- 
celist), C. T. Maiorescu (violonist) și Grigore C. Munteanu (pianist), au dat o serată 
muzicală urmată de dans. („Universul“, XIX, 1901, nr. 146, p. 2). i 

** I. R. Toboc (1854—1914), înmormîntat în cimitirul mănăstirii Cernica. 

Grădina Union era situată pe str. Cimpineanu colţ cu str. Sf. Ionică, 
unde se afla pină acum 40 de ani Hotel Simplon şi grădina restaurantului 
Viticola. Aici se serveau mîncăruri excelente și vinuri alese, din cele mai 
renumite podgorii ale ţării. 

Grădina şi-a luat numele de mai sus de la colonia elveţiană care şi-a 
fixat aici locul de petrecere sub numele de Union-Suisse % (întemeiată în 
1840) — alcătuită din 140 membri — și care avea drept scop acordarea de 
ajutor mutual şi anumite sume de bani pentru membrii care se găseau în 
nevole. 

Grădina Union a fost un mare punct de atracție pentru bucureșteni. 
Aici, ne spune Fr. Damé 5 că prințul Gorceacoff, şi secretarul său baronul 
de Jomini au venit în 1877 să asculte pe excelentul cintăreț-cupletist I.D. Io- 
nescu („copilul răsfățat al Bucureștilor“), pe amuzanta Fanelly şi pe surorile 
Martens. 

În timpul verii grădina era închiriată unor trupe de cafâ-concert, iar 
într-o cladire din fund se afla instalat clubul coloniei elveţiene. 

Grădina Văraru sau Vărarului se afla pe Podul Calicilor, numit mai 
tirziu Podul Caliţei și, după 1878, Calea Rahovei. Pe locul acesteia, în 
secolul al XVIII-lea și inceputul celui de al XIX-lea, se afla o parte din 
Livedea gospod adică Livada domnească pe care pășteau caii Curţii domnești, 
iar alături de ea se aflau maidanele întinse și sterpe pe care a fost așezată, 
din poruncă domnească, sărăcimea orașului, calicii, de unde a venit și nu- 
mele acestei importante artere de circulaţie care într-o vreme s-a numit și 
Drumul Craiovei, :ar mai înainte, între 1600 și 1700, Calea Mehedinţilor. 

Grădina Zdrafcu (Zdravcu) se afla pe fostul Bulevard Elisabeta (0 
nouă arteră de circulaţie „tăiata“ in 1883, de primarul Em. Protopopescu- 
Pake şi care lega centrul orașului de mahalaua Cotroceni foarte săracă în 
locuințe, care în marea lor majoritate erau ale oamenilor nevoiaşi) — în 
aproprierea podului Sf. Elefterie, pe partea dreaptă, mai în sus de actuala 
cladire a Facultăţii de Drept. 

Grădina ocupa o suprafaţă mare, avind în incinta ei un restaurant. 

Victor Bilciurescu, în însemnările lui, notează că „bucătăria de la 
Zdrafcu era renumită pentru mincărurile românești şi pentru vinurile alese 
ce servea, clientela grădinii preferind-o și pentru situaţia ei, retrasă afară 
din oraş...“ 58, 

Această grădină a durat pină în anul 1904, cind, bulevardul fiind 
argit, a fost desfiinţată, iar clădirile restaurantului dărimate. 


Bucureștii însă, în afară de aceste grădini de recreaţie şi petrecere, avea 
și alte grădini mai mari: Cișmigiu, Parcul Libertăţii (fost Filaret) și Șoseaua 
Kiseleff. Capitala mai era înconjurată de mici „staţiuni“ care reprezentau 
un refugiu de odihnă pentru orășeni. 

Dintre acestea, rustice la acea dată, amintim: Băneasa, Mogoşoaia, 
Cuurel, Pantelimon, Cernica, Pasărea, Tincăbeşti, Săftica, Snagov şi mai apoi 
Parcul Pustnicul. Snagovul pu era la indemina orişicui, fiind prea departe 
şi fiind mai mult o pădure seculară, ultima rămăşiţă din Codrul Vlăsiei, 
avind și un lac foarte întins, bogat în pește. 


% Constantin Bacalbaşa, op. cit., vol. II, p. 297. 
52 Frédéric Dame, op. cit., p. 113. 
ės V, Bilciurescu, op. cit., p. 70. 

GRĂDINA CIŞMIGIU 


Dintre grădinile de altădată, existente şi astăzi, amintim „Cişmigiul“ o adevă- 
rată bijuterie a Capitalei. Ea este cea mai veche și mai frumoasă grădină 
publică a Bucureștilor. Aşgezată în centrul orașului, unde se află cea mai 
densă populaţie, grădina Cişmigiu atrage zilnic mii și mii de persoane. 

Această grădină cu o suprafață de circa 16 hectare este mărginită 
de două importante artere de circulaţie: bulevardul Gh. Gheorghiu-Dej 
şi str. Schitu Măgureanu ; în partea de răsărit se afla vechiul local al Operei 
Române, actualmente terenul este ocupat de citeva blocuri masive şi Minis- 
terul Apărării Naţionale, iar la miazăzi, liceul Gh. Lazăr. Este amenajată 
în genul parcurilor engleze și are mai multe intrări și anume: două prin 
bulevardul Gh. Gheorghiu-Dej, două prin str. Schitu Măgureanu, una prin 
str. Știrbei Vodă, iar altele prin Intrarea Brezoianu, Piaţa Valter Mărăci- 
neanu, str. Dr. Marcovici şi str. Zalomit. 3 

Istoric. La 10 octombrie 1779, Alexandru Ipsilanti, domnul Țării 
Româneşti, pentru a avea o bună apă de băut, a dat poruncă să se con- 
struiască două cișmele în București. Prima cişmea s-a făcut pe locul unde 
este astăzi grădina înspre partea ei din str. Știrbei Vodă şi în dosul acestei 
cişmele și-a construit locuința Dumitru suiulgi-bașa, şeful lucrărilor, numit 
marele cișmigiu (cuvint de origine turcească, mai mare peste cișmele), ce 
era însărcinat cu supravegherea curgerii şi scurgerii apelor. Cind se vorbea 
de aceste locuri se obişnuia să se spună titlul funcţionarului, de unde gră- 
dina a căpătat numele de Cișmigiu. 

Cu mult înainte, pină la începutul secolului trecut, Cișmigiul era cunos- 
cut sub numele de grădina sau balta lui Dura neguţătorul şi avea o întin- 
dere mult mai mare ca în ziua de azi. De multe ori în timpul inundaţiilor, 
cind Dimboviţa se revărsa, apa din Cișmigiu ajungea pînă la zidurile mănăs- 
tirii Sărindar, care se afla pe locul unde este astăzi Casa Centrală a Armatei. 

Ziarele timpului descriau grădina în felul următor: „În mijlocul ora - 
şului se afla o baltă mocirloasă, cu izvoare subterane care nu secau nici- 
odată. Trestie și papură creștea în ea şi servea de adăpost rațelor sălbatice. 
Pentru înlesnirea circulaţiei, de la o parte la cealaltă a bălții, erau con- 
struite niște podişte de scinduri, prinse pe taraci bătuţi în lac. O astfel de 
baltă era un focar de infecţie în mijlocul orașului şi domnitorul Gh. Bibescu 
numi o comisie pentru exproprierea locurilor ce erau în jurul acestei bălți, 
precum şi pentru secarea ei. Comisiunea, în lucrările ei, a dovedit că balta, 
cu locurile ce o înconjoară, e loc domnesc, afară de locul numit Fintina- 
Boului, care aparţinea bisericii Sărindar“. 

Încă de la 1830, generalul Pavel Kiseleff a dat dispoziţii baronului 
Borroczyn să sece balta şi să transforme terenul într-o frumoasă grădină 
publică. Modificarea însă a suferit aminări, din cauza evenimentelor, totuși, 
s-a continuat mai tirziu pe vremea domnilor Gheorghe Bibescu şi Barbu 
Știrbei. Sub domnia acestuia din urmă s-a amenajat un adevărat parc occi- 
dental lăsindu-se însă şi citeva din plantațiile vechi, sălbatice, care aduceau 
o umbră binefăcătoare în zilele călduroase de vară. 

În timpul domniei lui Gheorghe Bibescu, la 1847, a fost chemat de la 
Berlin, grădinarul peisagist Wilhelm Mayer şi însărcinat cu alcătuirea pla- 


nului de înfrumusețare şi îngrijire a tuturor grădinilor şi în cîțiva ani tere- 
nul mocirlos a fost transformat într-o frumoasă grădină. 

Acest horticultor a fost acela care „a întreprins aici o luptă pe viaţă 
şi pe moarte cu mlaștinile cărora natura le-a hărăzit să producă numai 
molime şi noroi“, 

Wilhelm Mayer, om priceput şi de mare ispravă, a avut însă nenorocul 
să se prăpădească prea de timpuriu, în 1852, cînd a fost trimis să pavoa- 
zeze localitatea Turnu Roșu unde trebuia să vină în vizită împăratul Francise 
Iosif I. Acolo, în urma muncii depuse, s-a îmbolnăvit şi a murit, dar a fost 
adus la Bucureşt şi înmormîntat în cimitirul bisericii evanghelice, nu departe 
de grădina Cişmigiu care i-a fost atit de dragă și căreia îi sacrificase ultimii 
ani ai vieţii sale. 

După cum am văzut mai sus, iniţiativa de a transforma acest teren 
insalubru într-o grădină publică, frumoasă a avut-o domnul Gheorghe Bi- 
bescu, dar acesta n-a putut s-o desăvirșească din cauza evenimentelor poli- 
tice, fiind obligat să abdice. 

În timpul domniei lui, în septembrie 1847, se aduce la cunoştinţa tutu- 
ror acelora care produc diferite stricăciuni grădinii publice (Cișmigiului) 
şi în special stricarea fintînilor ţişnitoare de apă sau aruncarea cu pietre în 
bazin, şi altele de felul acesta, că vor fi aspru pedepsiţi. Astfel „oricine se 
va dovedi, pe viitor, împotrivă următor și pricinuitor de cea mai mică 
smintire sau stricăciune, va cădea în strașnică învinovăţire și osindă potri- 
vită cu fapta ce va săvirși“ 58, 

După abdicarea lui Gheorghe Bibescu vine la tronul ţării Barbu Știr- 
bei, fostul ministru de Interne. Acesta hotarăște ca mai întii să se sape un 
heleşteu pe o suprafață de peste un hectar, iar mai apoi să se facă un 
canal, cam de doi kilometri lungime, legat cu Dimboviţa, destinat pentru 
împrospătarea apei din lac. La aceste lucrări însuși domnul consacră cite 
două ore pe zi pentru a supraveghea și a da directivele necesare. După 
săparea heleșteului și canalului de legătură cu Dimboviţa a început con- 
struirea aleilor. Toate lucrările s-au făcut prin licitaţie publică și atunci 
cind preţurile erau prea ridicate şi nu conveneau, licitaţiile se repetau. 

La Arhivele Statului din București se găsesc zeci de dosare 6° în legătură 
cu secarea vechii bălți, executarea canalului de scurgere în Dimboviţa, aran- 
jarea grădinii cu alei așternute cu pietriș, plantaţii de pomi și flori, bănci de 
odihnă, gard de jur-imprejur şi toate cheltuielile necesare acestor lucrări. 

Anul cel mai important pentru transformarea grădinii a fost 1852. 
Atunci i s-a făcut pentru prima dată şi împrejmuirea cu uluci „ca să se poată 
regularisi şi pune veghitalile [plantațiile] la locurile cuvenite“. Ziarul „Vesti- 
torul românesc“ Sl care dă amănunte cu privire la amenajarea grădinii Cișmi- 
giu, consemnează materialul ce s-a folosit pentru construirea gardului şi a 
celor două porţi: 600 scînduri de rind, de un stînjen și jumătate lungime, 
5300 cuie de leţuri, 14 ocale piroane, 8 bucăţi lemne de stejar, 64 scînduri de 
rind, 8 balamale și două verigi de închis ®?, 

Cu toate că nu erau terminate întru totul lucrările de amenajare, — 
după cum ne spun ziarele de atunci — panorama lui Horovitz, sosită de la 
Viena, s-a instalat în grădina Cișmigiu. În acea panoramă se puteau vedea 
cele mai frumoase capitale ale Europei, precum și cele mai minunate întimplări 


59 „Vestitorul românesc“, 1847, p. 291. 

5 Arh. St. Buc., Municipiul București, 115/1833; 1183/1844 ; 1227/1844, 1934/1830; 
1915/1850; 2249/1852; Poliția București, 6155/1836; 4461/1839; etc., etc. 

si „Vestitorul românesc“, 1852, p. 21. 

sa Idem, p. 158, 170—171. 

din lume. „Asemenea panoramă nu s-a văzut pînă acum în capitala noastră; 
oamenii fac voiajuri în Europa şi cheltuiesc însemnate sume de bani ca să 
vază capitale mari şi orașe. Acum cu un baghetel [sumă foarte mică] poate în 
două-trei rînduri să le vază pe toate ca să-şi poată face o idee și să-și închipu- 
iască că a făcut un voiaj în Europa“ 6%. 

Ziarul „Vestitorul românesc“, semioficialul de atunci, în 14 iunie 1852, 
face următoarea înştiinţare: „socotim de a noastră datorie a face cunoscut 
domnilor abonaţi că expoziţia Horoviceştii pleorame din grădina Cişmigiu va 
ţine numai pînă la sfirșitul aceştii săptămîni; după care, tablourile ce figu- 
rează astăzi se vor schimba şi se vor expune altele ce înfățișează întimplări. 
Nu cunoaştem încă programa expoziţiei de al doilea, — aceasta dintii însă 
este aşa de bogată și interesantă că putem zice cu încredințare că acei ce 
nu au văzut-o şi nu se vor grăbi a merge de a o vedea, vor pierde una din 
cele mai mari mulțumiri şi desfătări ale vieţii 6. 

Chiar în acest timp, fiind aglomeraţie mare în grădină şi unii oameni 
în vîrstă sau suferinzi avînd nevoie de odihnă, se hotărăşte construirea a o 
sută de „canapele“ (laviţe) fără rezemătoare și lungi de un stinjen. Toate au 
fost făcute din lemn de stejar, legate solid în şuruburi și piuliţe şi vopsite de 
trei ori cu ulei bine fiert. 

De toate licitaţiile şi lucrările de înfrumusețare se ocupa şeful grădinii, 
horticultorul Mayer. Și cred, că, tot după sugestiile lui, Departamentul din 
Năuntru (Ministerul de Interne) hotărăşte pentru curăţenia şi „mulţumirea 
preumblătorilor“, desființarea tuturor portiţelor de la casele particulare care 
dădeau în Cişmigiu cît şi a circiumilor dimprejur. 

„Unii din domnii proprietari învecinaţi au început a deschide portiţe 
şi cu aceasta poate să pricinuiască necurăţenie prin murdalicurile ce ar lepăda 
într-însa, precum și alte necuviinţi, vătămătoare înfrumuseţării ei. Și spre 
depărtarea unor asemenea necuviinţe ce ar putea rezulta din asemenea portițe 
cu intrare şi ieşire de-a dreptul în zisa grădină, precum și din înființarea 
de circiumi împrejurul ei, măria sa preainaltul nostru domn, precum se co- 
munică prin adresa cinstitului secretariat al Statului cu nr. 3935 a binevoit a 
aproba părerea dată și a porunci de a nu se deschide uși de intrare în grădina 
Cişmigiu de către nici un proprietar învecinat, precum și nici a face cineva 
din acești proprietari cîrciumi, în toată cuprinderea dimprejurul gnădinei “6%. 

Ca o dovadă de ordine şi seriozitate pe care oficialitatea căuta s-o dea 
acestei grădini, reproducem următoarele dispoziţii ale Departamentului din 
Năuntru: „Preumblarea în grădină este slobodă tuturor pe drumurile și 
locurile destinate pentru aceasta, de la răsăritul soarelui pină la 10 ceasuri 
seara și în nopţi de [cu] lună pînă la 12 ceasuri, însă spre a fi ferită grădina 
de orice vătămare și necuviinţă se pun regulele următoare care să fie respectate 
de toţi deobște, fără cea mai mică osebire: 

1. Cu trăsura sau călare nimeni nu este slobod să intre, proprindu-se 
[oprindu-se] acestea la locurile hotărite pentru acest sfirșit. 

2. Vinzătorii de deosebite lucruri de mincare şi orice alte, vor sta afară 
din raionul grădinii. 

3. Dobitoace, precum ciini şi alte, sînt poprite cu totul de a intra în 
grădină ; prin urmare orice asemenea vite se va [vor] prinde în grădină, se va 
supune proprietarul la ștraf [amendă] și la despăgubirea oricărei stricăciuni 


îi Idem, p. 170 —171. 
s Idem, p. 186. 
ff Idem, p. 189. 
¥ Idem, p. 285. 

s-ar dovedi că-i va fi pricinuit; iar porcii, la întimplare de a să prinde, fiind 
pricinuitori de mare stricăciune, se vor ucide îndată. 

4. Nimeni nu este slobod a călca pe iarbă sau pe orice altă plantație, 
precum nici a rupe ceva din grădină oricit de neinsemnat. 

5. La preumblarea cu luntrile pe bazin se va păzi ca nimeni să nu 
imbarce şi debarce în alte locuri, decît la punturile hotărite spre acest 
sfirit; — este poprit către aceasta tuturor celor ce se preumblă cu luntrile a 
exersa și întreprinde lucruri necuviincioase şi periculoase. 

6. Vinzarea peștelui din bazin este poprită cu desăvirşire. 

7. Paznicii grădinii, ca orinduiţi pentru a observa îndeplinirea exact 
a acestor reguli, vor fi consideraţi în operaţiile pazei şi celelalte, la întimplare 
cind ar vedea exersindu-se vreo neorinduială din partea vericărui preumblător 
prin grădină“%?. 

Această dispoziție, din septembrie 1852, este iscălită din partea minis- 
terului de directorul D. Ioanid. 

Mai tirziu cu o lună, în octombrie 1852, Departamentul din Năuntru 
aduce la cunoștință „tuturor celor ce se preumblă prin grădina Cişmigiu și 
alte asemenea locuri publice“, pe care statul le-a înfiinţat „pentru mulțumi- 
toarea petrecere a publicului încintate şi prin muzica miliției pămintene, 
iar uneori şi de lăutari, că nu pot fi primitoare de a se exersa într-insele cea 
mai mică neorinduială şi necuviinţă tulburătoare scopului de liniștită petrecere 
a adunării publicului aflate în acele grădini, precum spre exemplu, zgomotoase 
aplaude şi bisuri repetate muzicilor cu un ton şi maniere foarte inconvenabile. 

Pentru acest sfirşit dar, se publică printr-aceasta că, pe viitor, în nişte 
asemenea locuri de adunare, nu va mai fi tolerată această urmare, mărginin- 
du-se oricare d-a mai îndrăzni să aplaude şi să bisuiască muzicilor, căci în 
caz d-a mai urma cinevași împotriva aceștii hotăritoare dispoziţii, unul ca 
acela în minut [imediat] se va îndepărta din acel loc, ca o persoană ce n-a 
ştiut să respecteze orinduiala întocmită şi aşezată de stăpinire, făcînd a se 
prileji nepaza armoniei cerute, spre mulțumirea adunării publicului adunat la 
un asemenea loc''88, 

Despre grădina Cişmigiu ni se dă informaţii interesante în lucrarea 
lui W. Derblich* fost ofițer al armatei austriace de ocupaţie în Principate, 
în anii 1854—1856. 

La început, după ce în mod ironic scrie că o parte a lacului din grădina 
Cişmigiu a secat, fiindcă pantofarii dimprejur au aruncat resturile meseriei 
lor înăuntru, W. Derblich spune că această grădină „este locul vesel de adunare 
al tuturor plimbătorilor, punctul de unire al iubitorilor de viaţă, de toate 
stările și singurul loc unde se uită că te găseşti în Muntenia, ci te crezi trans- 
portat aevea într-un elegant loc de distracţie al unui stat civilizat“?0, 

În vremea aceeea se găsea la intrarea principală a grădinii (unde actual- 
mente se află piaţa Valter Mărăcineanu) o frumoasă şi modernă clădire a 
spătarului Constantin Ghica (fratele domnului Alexandru Dim. Ghica), care, 
mult mai tirziu, a devenit Teatrul Liric, iar mai apoi Opera Română (incen- 
diată şi distrusă de bombardamentul din aprilie 1944). Alături de această 
clădire, pe locul unde astăzi este o construcţie cu vreo zece etaje, pină la 
1894 a fost vechiul Tribunal, care mai apoi s-a mutat în clădirea nouă de 
pe Splaiul Dimboviţei. 


“? Idem, p. 297. 

«e Idem, p. 317. 

59 W, Derblich, Land und Leute der Moldau und Walachei, Prag, 1859. 

70 George Potra, Bucureștii la mijlocul secolului XIX, București, 1941, p. 10. 

Intrarea principală, amintită mai sus, s-a făcut prin exproprierea 
locului răposatului Ioan Caribolu, dar fiind prea mare, o parte din el s-a 
parcelat și vîndut „la licitaţie 71. , 

În dreapta palatului lui Constantin Ghica se afla grădina Belle-Vue 72 
(a lui Schlatter) cu renumita-i cofetărie, unde, în tot timpul anului şi în special 
vara, era foarte mare îmbulzeală. Dar chiar în grădină se găseau mai multe 
pavilioane unde se serveau „cele mai diferite produse răcoritoare orientale“. 

Şi tot Derblich ne spune că „dacă ne uităm mai bine în grădină obser- 
văm că este întreţinută mtreu — lucru foarte rar aci — într-o stare de 
curăţenie exemplară, şi chiar în timpurile cele mai rele poţi să te plimbi cu 
picioarele uscate. Regulile horticulturii frumoase au fost executate aici într-un 
mod ingenios şi orice gen de frumos, care poate oferi o întocmire artistică, cu 
gust, are aici reprezentanţii săi. Pajişti şi straturi de flori, coline şi cimpii, 
lacuri şi insule, grote, tufișe și alee sint unite într-o variaţie graţioasă. Iarna 
se adună tinerimea bucureșteană pe lac ca să înveţe arta nobilă a patinajului. 
Primăvara, vara şi toamna, grădina geme, din zori de zi pină noaptea tirziu, 
de plimbători care ascultă sunetele muzicii militare sau ale lăutarilor, ba 
chiar şi sunetele fermecătoare de sirene“ 7%. 

Lucrările de înfrumusețarea grădinii au fost terminate în 1854 cînd sa 
şi inaugurat în mod oficial. De atunci şi pînă la Războiul de Întregire, grădina 
Cişmigiu a servit ca loc unde se dădeau tot felul de reprezentații în aer liber, 
cu scop cultural și în special pentru procurarea de fonduri necesare ajuto- 
rării celor nevoiaşi şi mai cu seamă sinistraţilor de pe urma incendiilor și 
inundaţiilor care pe acea vreme erau destul de dese. 

Ani de-a rindul, între 1880 şi 1900, au avut loc expoziţii cu tombolă şi 
loterii organizate de societatea femeilor „Furnica“, în care se puteau ciştiga, 
citeodată, lucruri și obiecte frumoase și de valoare. 

Mai erau apoi, în special vara, diferite reprezentații pe care le dădeau 
actorii ambulanți români sau străini (bineînțeles cu taxă de intrare). În 
vara anului 1880, îndrăzneţul acrobat străin, supranumit Eroul de la Niagara "1 
a dat o serie de reprezentații în grădina Cişmigiu, în fiecare zi dupa 
amiază, la orele 7; intrarea generală 1 leu, 5 lei loc rezervat la stalul I și 3lei 
la stalul II. 

În 1889, franțuzoaica Leona Dar6 a dat mai multe spectacole, ridi- 
cindu-se cu un balon la o înălțime destul de mare, avind dedesubtul lui un 
trapez de care se ţinea cu dinţii, executind diferite figuri acrobatice „foarte 
primejdioase“. „Lumea alerga din toate unghiurile capitalei ca să vadă 
această minune“ 75, 

Cei mai curajoşi din spectatori, contra unei anumite taxe, se ridicau cu 
balonul, împreună cu Dar€; printre ei este amintit ziaristul Paul Ciuculescu 
de la L'Indépendance Roumaine. 

Doi ani mai tirziu, în 1891, lui Carol Corrăni 7% (cetaţean austriac) 
i s-a admis să înalțe un balon în nacela căruia 3—4 pasageri se puteau ridica 
la cîţiva zeci de metri. Înălțarea balonului lui Corrăni s-a repetat şi în 
grădina cazinoului austro-ungar care se afla între biserica Boteanu şi str. 
Vămii (mai tirziu Wilson, iar actualmente Onești). 


71 „Vestitorul românesc“, 1852, p. 346. 

72 „Monitorul Oficial“, 1867, p. 366. 

73 George Potra, op. cit., p. 10. 

24 „Binele public“, 15 iunie 1880. 

35 Constantin Bacalbașa, op. cit., vol. I, ed. 1, Bucureşti, 1928, p. 112. 
æ „Monitorul comunal al primăriei“, București, 1891, p. 384. 

Tot timpul verii, amatorii făceau plimbări cu bărcile pe lac, iar iarna, 
acesta îngheţind „tun“, era patinoarul oficial unde se imbulzea tineretul din 
clasele avute şi unde se organizau concursuri de fond și viteză, cu premii. 

În iarna anului 1883, fiind un ger zdravăn, lacul din grădina Cișmigiu 
a îngheţat. Ca și altădată, s-au organizat concursuri pe gheaţă. Patinajul și 
concursurile au început la ora două după amiază şi au durat pînă la lăsarea 
intunericului, fiind însoțite tot timpul de sunetele a două muzici militare. 

Constantin Bacalbașa ne spune că una din zilele cele mai spectaculoase 
ale acelei ierni, a fost aceea din 9 iânuarie, cind un comitet de acţiune alcătuit 
din: Const. Boerescu, maior Vlădoianu, lancu Lahovari, M. Suţu (renumit 
numismat şi un mare pasionat pentru toate sporturile, în special pentru 
vinătoare), Ion Stavri Brătianu, Emil Costinescu şi A. Docan și sub controlul 
arbitrilor: general Haralambie, Cr. Cerchez, Leon Lebel, N. Cuţarida, N. 
Cerchez, I. Ghica și Al. Otetelișanu, s-au organizat următoarele concursuri: 

1. Cursa de mică iuţeală, înconjurarea lacului o singură dată. Din cei 
13 concurenţi, a ieşit primul maiorul Vlădoianu „bătind cu un cap“ pe Tilică 
(Christian) Orăscu. 

2. Cursa „figurilor“, cu durată de 15 minute, a fost cîştigată de L. 
Edouard. 


3. Cursa de „vinătoarea drapelului“, adică înconjurul lacului de două 
ori, fără să i se ia concurentului drapelul din mină, — la care au participat 
8 dintre cei mai buni patinatori — a fost ciștigată de Tilică Orăscu, „după 
multe peripeții, lupte, căderi și situații comice“ 77. 

4. Cursa de fond, de trei ori înconjurul lacului, a fost ciștigată de 
N. Cuţarida. 


Toate concursurile au fost dotate cu premii în bani și obiecte, iar publicul 
bucureștean „pasionat după aceste întreceri sportive“, a participat în număr 
apreciabil, 1700 persoane cu bilet plătit, ceea ce însemna foarte mult pentru 
acea vreme, dacă ţinem seama de numărul locuitorilor din oraş şi în special 
de cel al amatorilor de sport pe gheaţă. 

Cu vreo 50 de ani în urmă, suprafaţa grădinii Cișmigiu s-a mărit cu 
circa 15 000 m.p. pe care Primăria oraşului i-a cumpărat din fosta grădină 
a familiei Crețulescu, a cărui palat avea intrarea pe str. Știrbei Vodă. Deci 
noi alei şi alte spaţii în plus de plimbare şi odihnă. lar afară de acestea, 
în bazinele ce s-au construit, pline cu apă, au fost aduse lebede şi pelicani 
care opreau în loc pe trecători și în special pe copii, mai ales la ora cînd 
li se servea hrana. 

În partea dinspre str. Schitu Măgureanu s-a amenajat, într-un splendid 
cadru de verdeață, o rotondă în care cîteva zeci de busturi în piatră, pe socluri 
înalte, reprezintă chipul marilor noştri scriitori şi artiști. De asemenea și 
pe alte alei se găsesc monumente şi busturi: Gh. Panu, Theodor Șerbănescu, 
Traian Demetrescu, Elena Pherekyde, Maica Smara etc., precum şi monu- 
mentul de marmură pentru cinstirea eroilor francezi * care au murit pe teri- 
toriul patriei noastre în primul război mondial. 


În locul restaurantului „Monte Carlo“ construit altădată din lemn 
(ars de cîteva ori în decursul timpului), s-a clădit altul de cărămidă, beton 
și marmură. 


”? Constantin Bacalbaşa, op. cit., vol. I, ed. II, Bucureşti, 1935, p. 324. 
* Inscripţia: „Ostaşilor Franţei căzuți pe cimpul de onoare al pămîntului românesc 
în timpul marelui război 1916—1919“. 

ŞOSEAUA KISELEFF 


Çu toate că se numeşte „Șosea“ ea este un adevărat parc și unul dintre 
cele mai mari, care, în ultima vreme, se află înglobat în Parcul de cultură și 
odihnă Herăstrău. 

Șoseaua Kiseleff este situată în nordul orașului și formează începutul 
şoselei București — Braşov. A fost croită pe vremea ocupaţiei militare rusești, 
cind, în Principatele noastre se afla ca guvernator generalul Pavel Kiseleff. 

Pentru meritele lui, stirpirea ciumii, înlăturarea foametei, măsuri îm- 
potriva răufăcătorilor, lucrări edilitare, administrative etc., Divanul l-a 
naturalizat la 18 martie 1841 şi i-a acordat mare cinste, iar conducerea oraşu- 
lui a dat acestei artere de circulaţie și plimbare, cea mai importantă de pe 
acea vreme după Podul Mogoşoaiei, numele de Șoseaua Kiseleff. Numele, 
după cum vedem, i-a rămas același şi astăzi, cu toate că au trecut peste o 
sută cincizeci de ani de atunci. Și puţine străzi din Bcuurești pot să se min- 
drească cu o numire atit de veche, fără a i se fi schimbat în decursul timpului. 

Se spune că, pe la începutul secolului trecut, la capul Podului Mogoşoaiei 
se găsea o moară de vint pe care generalul Kiseleff a trebuit s-o dărime pentru 
a trasa planul şoselei; de asemenea că a trebuit să se taie o bună parte din 
pădurea care acoperea acele locuri. Astfel, din pădurea şi drumul de ţară 
care-o despărţea, s-a făcut în scurtă vreme un loc de preumblare a bucu- 
reștenilor. 

„Şoseaua“ a fost în continuă primenire şi prefacere şi, pentru acest 
motiv, fiecare domn, ministru de interne sau primar al orașului şi-au 
făcut un punct de onoare înfrumuseţind-o cu cite ceva. Astfel, pe vremea 
domnului Gheorghe Bibescu 78, în martie 1846, se hotărăște ca în luna urmă- 
toare să se ţină licitaţie pentru a se clădi un bufet în grădina publică dela 
Şoseaua Kiseleff. Acest bufet trebuia clădit după anumite planuri date, dar 
cu cheltuiala antreprenorului care avea voie să-l stăpinească un anumit 
număr de ani, cit se va face învoiala, şi a se folosi în întregime de venitul 
lui 78. 

În același an domnul ia hotărîrea să ofere Capitalei o serie de fintini 
care erau alimentate prin ţevile unei mașini cu aburi ce scotea apa din riul 
Dimboviţa şi, filtrind-o, o făcea bună de băut (aşa cum am arătat în subcapi- 
tolul Alimentarea cu apă). 

Între 1848 şi 1850 s-au plantat foarte mulţi copaci de diferite feluri, 
` s-a făcut o imitație de peşteră 8°, alei așternute cu pietriș, ronduri de flori și 
șanțuri de scurgere pentru apa de ploaie, în special pe partea dreaptă a tere- 
nului care era mai jos. Șoseaua propriu-zisă s-a pavat cu piatră măruntă din 
granit, bine bătută, care, cu vreo 40 de ani în urmă, a fost înlocuită cu un 
strat de beton asfaltat. 


Datorită acestor îmbunătăţiri şi înfrumusețări, Șoseaua Kiseleff şi 
grădina dimprejurul ei deveneau din ce în ce mai plăcute șimai atractive, 
fiind locul preferat de preumblare și petrecere al bucureştenilor. 

La 1848, Guvernul provizoriu, ca să ciștige simpatia lui Suleiman 
Pașa, trimisul sultanului la București, în ziua de 12 august a dat o mare 
serbare la Șoseaua Kiseleff. „Începind de la capul Podului Mogoşoaiei, toată 
grădina era frumos iluminată şi bazinurile aruncau necontenit razele lor 


78 Ioan Ç. Filitti, op. cit., p. 139. 
25 Veatitorhi românesc“, 1846, p. 195. 

de apă. Serbarea a început la ora 9 [seara], iar balul a ţinut pînă dimineața. 
Suleiman Pașa a rămas aproape de miezul nopţii“ 81. 

Mai toţi călătorii străini care ne-au vizitat ţara în secolul trecut, în 
scrierile lor, au lăsat interesante însemnări despre această frumoasă arteră 
de promenadă a Capitalei. 

Astfel, W. Derblich ce se găsea în București, în timpul ocupaţiei aus- 
triace din 1854—1856, spune în lucrarea sa 82 că, după o monotonie extra 
ordinară întilnită pe șoseaua Ploiești-București, îndată ce a ajuns la mar- 
ginea Capitalei privirea i-a fost încîntată de un parc atrăgător cu minunate 
alei de flori, artistic aranjate, iar „urechea e desfătată de melodiile ferme- 
cătoare ale unei muzici militare, care cîntă gratuit, dar minunat. Din bazine 
măreţe [fîintînile de curind făcute] se înalță, cu un avint îndrăzneţ, coloane 
de apă, răcoritoare. Pe mai multe alei strălucesc echipagii impecabile, în 
care cucoane și domni îmbrăcaţi bogat se lasă umbriţi de arborii ce stau 
aproape unii de alţii“. 

În promenada de la $osea — spunea el— „îşi dă intilnire aproape 
zilnic, după amiază, lumea elegantă a Bucureștilor. De două ori pe săptă 
mină însă — dumineca și joia — e corso deosebit de mare, în care se destă- 
goară un lux extraordinar. Echipagiile luxoase și caii focoși și de toate nuan- 
țele sint desfătarea stăpinilor şi a tuturor privitorilor. Neapărat că, numărul 
echipagiilor nu este atit de mare ca cel de la Paris, totuşi este respectabil, 
fiindcă, fiecare familie cu stare își are echipagiul propriu, iar boierii cei mari 
ofiţerii superiori şi o parte din medici au cite două rînduri“ 8, 

Cei care nu pot să se plimbe la „Șosea“ cu echipajul lor propriu, anga- 
jează una din cele 400 de trăsuri ale Capitalei, care sînt de mai multe cate- 
gorii după starea de lux în care se găsesc. La cea mai bună se plătesc 60 
filleri, pentru o plimbare de o oră, iar la cea de clasa a treia, numai 20 filleri 
monedă obişnuită pe vremea ocupaţiei austriace. 

Un alt călător Richard Kunisch, puţin cam răutăcios, începe descrierea 
sa despre „Şosea“ cu anumite cuvinte de bunăvoință pentru bucureşteni, 
dar în acelaşi timp se vede în toate spusele lui o ironie destul de usturătoare. 
După el, „Şoseaua“ are numai jumătate milă lungime şi n-are altă menire 
decit a fi loc de plimbare a boierilor în trăsuri luxoase. Ea este foarte frec- 
ventată în toate anotimpurile şi se cheltuiesc mulți bani pentru înfrumu- 
seţarea ei. 

După descrierea lui „Şoseaua“ se compune din trei părți: prima destul 
de lată pe marginile căreia se află alei cu două rînduri de pomi „lungă de 
citeva sute de pași și e folosită numai pentru umblatul cu trăsura“. Aceasta 
primă parte se sfirşește, într-un rond mare ce are o fintină arteziană, din 
care ţişneşte apa, destul de puternic. Partea a doua n-are numai alei pe mar- 
gini, ci adevărate parcuri și este mult mai îngrijită decit prima, „mai ales 
sint mereu în bună stare aleile largi plantate cu arbori“. Ultima parte a şose- 
lei e mai puţin frumoasă şi mijlocește „trecerea de la Şosea la celelalte dru- 
muri obișnuite din Valahia. Plimbările nu se întind pînă în această a treia 
parte“. 

În ceea ce privește timpul potrivit pentru plimbările la Șosea, Richard 
Kunisch spune că variază după sezon: vara între prînz și ora de primire, 
de la ora şapte pină la nouă, iarna de la două pînă la patru. În afară de 


31 „Pruncul român“, 1848, p. 107. 
8 W, Derblich, op. cit. 
33 George Potra, op. cit., p. 3. 

aceste ore, stabilite de modă, nu se poate frecventa Șoseaua, fiindcă, vara 
trebuie stropită mult timp cu apă, iar iarna trebuie curățită de zăpadă, ca 
să poată fi practicabilă. 

Administrația a făcut foarte mult pentru acest loc de plimbare, dar 
şi societatea s-a arătat recunoscătoare pentru aceasta, legind de cercetarea 
acestui loc un privilegiu nemaiauzit în Bucureşti: „acolo şi numai acolo se 
poate merge pe jos“. „În restul oraşului [pentru oamenii bogaţi] plimbarea 
se face numai cu trăsura, dar odată ajuns la Sosea te cobori din ea și te plimbi 
pe frumoasele alei. Unii mai pretenţioşi fac un tur în trăsură și de abia apoi 
se plimbă pe jos. O astfel de ocazie nu se scapă bucuros în orașul în care se 
consideră drept necuviinţă să parcurgi și cel mai scurt drum pe jos“, 

Într-una din zile cînd mai sus amintitul călător a ieşit să viziteze 
Șoseaua : a găsit-o frumoasă, interesantă și plină de lume. „Locul cu îintina 
săritoare era îndesat cu trăsuri; un șir de trăsuri, pe patru rinduri, mergea 
încet în sus și în jos pe partea a doua a şoselei. 

Două orchestre cintau alternativ, ulani (soldaţi însărcinaţi cu supra- 
vegherea circulaţiei), cu steguleţe, erau așezați în mijlocul şoselei pentru 
a păstra ordinea trăsurilor şi a călăreţilor, iar printre alei, pe ambele margini 
era un adevărat fluviu de plimbători, doamne și domni“. 

Cam în aceeași perioadă și alți străini, care ne-au vizitat ţara, au cuvinte 
de apreciere despre frumusețea Șoselei Kiseleff. Aşa este austriacul Julius 
F. Schreiber 84 și Ernest Anton Quitzman 85. 


De asemenea, în 1857, germanul Ferdinand Lassalle % care venise în 
București, împreună cu un alt conaţional de-al său, pentru a introduce gazul 
aerian în iluminarea orașului, aminteşte unele contraste de viață orientală 
şi apuseană întilnite aici, unde găseşte un „sălbatec vălmăşag“, un „haos 
turbat și pitoresc“. Șoseaua Kiseleff însă îl incintă şi rămine uimit de sutele 
de trăsuri ce defilau la anumite ore, între care unele echipaje extrem de luxoase 
„strălucitoare“, sint conduse de vizitii ale căror mantii — cu căptuşeală de 
mătase, de diferite culori, răsfrintă în afară — sint impodobite cu fireturi 
de aur. 


În afară însă de cele descrise de acești călători străini, este necesar 
să spunem cum arată Șoseaua de la 1900, incoace. 


Șoseaua Kiseleff incepe de la Piaţa Victoriei numită mai înainte Capul 
Podului, fiindcă aici se siirşea Podul Mogoşoaiei. Suprafața acestei piețe 
era altădată incomparabil mai mică decit cea de azi, și nu avea o formă rotundă 
ci mai mult pătrată, în care se întilneau cele şapte străzi ce ajungeau la ea. 
În decursul timpului ea s-a mărit mereu prin demolarea unor construcţii 
deteriorate de timp sau de cutremurul din 1940 și prin retragerea sau desfiin- 
area unor grilaje a cttorva întinse proprietăţi care nu mai aveau nevoie de 
grădini în față. Altădată, în această piață pavată cu piatră cubică — a avut 
odată și un rond de flori la mijloc — soseau tramvaiele cu cai, unele de pe 
B-dul Colţei, nou deschis, și celelalte de pe str. Buzești. 


Tramvaiele de pe B-dul Colţei aveau punct terminus aici, dar celelalte 
care veneau de pe str. Buzeşti, după ce făceau un mic popas, își continuau 


4 N. Iorga, Istoria Bucureștilor, Bucureşti, 1939, p. 282. 

s Ernest Anton Quitzman, Deutsche Briefe über den Orient, Stuttgart, 1848; Reise- 
brife aus Ungarn, dem Banat, Siebenbürgen, den Donaufiirstenthiinern, der Europăischen 
Türkei send Griechenland, Stuttgart, 1850. 

% „Revue historique de Sud-Est européen“, II, p. 363—369; trad. de Lucia Bogdan, 
in „Calendarul Ligii Culturale“ pe anul 1926, p. 37—43. 

drumul pe Şọs. Jianu (numită mai înainte Şoseaua Nouă), nepavată cu piatră, 
cu şanţuri adinci pe margine şi cu o cruce de piatră, pe partea dreaptă, 
unde, pină la sfirşitul secolului trecut, se afla o fintină cu apă. 

Piaţa Victoriei socotită mai mult început de „Șosea“ decit sfirsit de 
Calea Victoriei avea, cu vreo 50) ani în urmă, următoarele clădiri importante: 
Palatul Funcţionarilor Publici (între Çalea Victoriei și str. Buzești), con- 
struit în stil românesc, cu ornamentaţii de teracotă şi faianţă, cu streşini 
mari care acopereau frumoase balcoane susținute pe stilpi de cerdac. În 
această clădire, la etaj, a locuit ani de zile, cu chirie, poetul Alexandru Vla- 
huţă care era vizitat de bunii săi prieteni: Nicolae Grigorescu, I. L. Çara- 
giale și Barbu Delavrancea. 

Pe partea dreaptă, între Şos. Bonaparte (actualul Bulevard Ilie Pin- 
tilie) şi str. Duiliu Zamfirescu, se afla una dintre cele mai frumoase clădiri 
particulare din București, construită pe un teren de circa zece mii metri 
pătraţi, cumpărat ọ parte de la Primărie şi alta de la diferiți mici proprie- 
tari printre care şi pictorul N. Grigorescu, care-l primise în schimb din partea 
Qraşului pentru anumite tablouri, dintre care cel mai important era Atacul 
de la Smirdan. 

[Este vorba de casa-palat a prințului Grigore Șiurdza, zis şi „Beiza- 
dea-Viţel“, pentru care a cheltuit ọ sumă fabuloasă pe vremurile acelea, 
aducind din străinătate arhitecți şi meşteri pricepuţi şi frumoase ornamente, 
mobilier rar şi scump, candelabre şi aplice aurite, oglinzi venețiene etc. Chiar 
cărămizile folosite au fost comandate de 9 formă mai mare şi fiecare din ele 
avea imprimată monograma prințului proprietar. Legenda spune că, în vani- 
tatea lui cea mare, a voit să-şi acopere palatul cu bani de aramă, dar nu i s-a 
îngăduit. 

În acest palat, ma construit în 1901 mm în care și-a avut sediul Minis- 
terul de Externe, pină la demolare, s-au plămădit toate problemele de politică 
externă ale ţării, timp de aproape patru decenii și tot în el s-a semnat Pacea 
de la București, în 1913. 

În stinga, peste drum de Ministerul de [Externe, se află Muzeul de 
Științe Naturale „Grigore Antipa“, unul din cele mai renumite ale Europei, 
cu variate şi preţioase colecţii. Frumoasele digrame din sălile de la subsol 
au îost făcute de pictorul R. Canisius ®, din iniţiativa lui Gr. Antipa. 

Între aceste două clădiri se afla Monumentul Gorpului didactic ridicat 
în memoria tuturor învăţătorilor şi profesorilor care au căzut pentru patrie 
în primul război mondial. 

De aici înainte, Şoseaua merge dreaptă, cu pomi umbroși pe mai multe 
rînduri, de ambele părţi. Pe mijlocul ei circulau trăsurile şi, de la începutul 
secolului nostru şi automobilele, iar lateral erau alei rezervate pietonilor, 
călăreţilor și velocipediştilor. 

Dincolo de Muzeul de Științe Naturale, tot pe partea stingă se afla 
Muzeul de Artă Naţională, şi Etnografie, construit de arh. N. Ghica-Budeşti, 
între 1912 și 1929. În anii noştri, clădirea a fost mărită. 

În faţa şi în dreapta acestei clădiri se mai putea vedea, pînă în 
1935, vechiul și primul local al Monetăriei Ștatului, în care a funcționat 
cităva vreme şi Școala de Belle Arte, mutată mai apoi în casele grafului 
Rosetti de pe alea Griviței. 


s? George Potra, Canisius și Bucureștii de altădată, în „Curentul“, XVI, nr. 5394, 
22 februarie 1942. 

Peste drum era Institutul Geologic, iar în spatele lui, înspre Şos. Jianu, 
se află clădirea Institutului de istorie „N. Iorga“. 

În apropierea Muzeului de artă și etnografie se poate vedea şi astăzi 
o frumoasă şcoală, iar în spate biserica „Izvorul Tămăduirii“, construită 
de Nicolae Mavrogheni, în anexele căreia în noiembrie 1817, s-a instalat 
prima tipografie particulară deschisă de dr. Constantin Caracaș şi asociaţii săi 
Răducanu Clinceanu şi Dumitrache 'Topliceanu, cumpărată mai tirziu de 
I. Heliade Rădulescu împreună cu unchiul său Nicolae Rădulescu (Racotă). 

Urmează primul rond al Șoselei care avea în dreapta Monumentul 
Infanteriei, iar în stinga restaurantul „Colonade“ şi „Pavilionul Oficial“ 
pentru pictură şi sculptură, situate amîndouă pe locul unui vechi cimitir. 

De aici înainte, pe stinga, parcul este împodobit cu numeroase şi fru- 
moase alei unde se află busturile lui Barbu Delavrancea, N. Leonard și al 
poetului Ovidiu. 

Prima parte a Şoselei se termină, pe dreapta, cu restaurantul „Bufetul't 
clădit în 1892 de arhitectul Ion Mincu, în faţa căruia, altădată, se înşirau 
elegantele trăsuri ale „muscalilor“, iar în imediata apropiere, într-un chioge 
de lemn, cinta muzica militară. 

Urma al doilea rond al Șoselei unde se afla o splendidă fintină arte- 
ziană, cu un minunat joc de apă, ce, în căderea ei, făcea o deasă și graţioasă 
dantelă în care soarele îşi făurea minunate curcubeie. Plecind de la această 
fintină ne îndreptăm spre Arcul de Triumf, care marchează un episod glories 
şi de înălțare pentru neamul românesc — întregirea naţională, pe sub care 
au trecut armatele victorioase după încheierea primului război mondial. 
Dar acest Arc de Triumi a fost construit atunci, ad-hoc, dintr-un schelet 
uriaş de lemn, îmbrăcat în stucaturi care reprezentau soldați daci și romani 
şi diferite figuri alegorice. Arcul de Triumf, din ipsos, făcut numai pentru 
moment, a rămas mulți ani aşa, degradindu-se neincetat, pînă cînd s-au 
luat măsuri să se termine, în 1936, din beton şi piatră şi cu alte fațade, cla- 
sice, aşa cum arată şi astăzi, o adevărată podoabă arhitecturală a Capitalei. 

Între fintina amintită de la rondul al doilea şi Arcul de Triumf, de-o 
parte şi de alta, pe unde era numai grădină s-au construit clădiri particulare 
și oficiale, precum şi luxoasele restaurante: „Sans-Souci“, „Flora“ şi, peste 
drum, „Chateaubriand“, cu întinse grădini de vară. 

Aproape de Arcul de Triumf, pe partea stingă, în locul unui vechi teren 
viran, fost mai tirziu un mare garaj, s-a construit un cartier de vile, străbătut 
de strada care poartă numele pictorului G. D. Mirea. 

Urmează apoi, chiar în colț şi faţă în faţă cu Arcul de Triumf, o casă 
mare, boierească, în stil românesc, care a aparţinut unuia din urmașii direcţi 
ai marelui neguţător toptangiu Tudor Hagi Tudorache. În grădina — mult 
mai mare decit astăzi, a acestei case, mulţimea trandafirilor, de toate nuan- 
tele, făceau un adevărat covor. 


Pe partea dreaptă, mergind înspre Arcul de Triumf, se afla Sanatoriul 
„Elisabeta“, colț cu str. arhitect Ion Mincu. Urma casa vestitului chirurg 
dr. Thoma Ionescu, un adevărat palat în stil francez, cu interioare foarte lu- 
xoase, cu calorifer, foarte rar întîlnit pentru vremea aceea și cu lift cu toate 
că n-are decit două etaje. Între 1935 şi 1950, în această clădire a fost mutată 
zestrea unui Muzeu de artă, apoi a fost sediul central al Uniunii Scriitorilor; 
în faţa clădirii a fost aşezată o statuie monumentală, în bronz, reprezentind 
pe Mihai Eminescu. 

Urma iarăşi un teren foarte mare, unde se afla casa de vară a familiei 
Bărcănescu, în care a locuit multă vreme Mihail Kogălniceanu, un adevărat 

muzeu istoric, cu cărți rare, documente, manuscrise, icoane vechi și tablouri 
de valoare. După demolarea ei, locul intrind în proprietatea Băncii Naţionale, 
aceasta a construit un mare bloc, în stil naţional, cu apartamente pentru 
funcţionarii săi. 

De la această construcţie şi pină la Arcul de Triumi nu mai exista 
nici o clădire. La colţ însă (unde Șoseaua se întretaie cu B-dul Trandafirilor) 
era o vilă construită ca la munte, cu birne aparente, fostă proprietatea pic- 
torului Ștefan Luchian, rămasă moştenire de la una din mătuşile sale. 

Dincolo de Arcul de Triumf, pină la Piaţa Presei Libere de astăzi, pe dreapta 
cit şi pe stinga, nu se mai afla nici o clădire. 

Pe partea stingă se afla, pe un teren imens „Federaţia generală a spor- 
turilor“. Aici aveau loc antrenamentele şi meciurile de fotbal, rugbi şi oină, 
acest din urmă sport, foarte popular, cu concursuri anuale între toate liceele 
din București. 

Dincolo de „Federație“, prin 1935, s-a făcut cel dintii ştrand, mare, 
frumos, cu plantaţii de pomi, arbuști, flori, cu trei bazine cu apă de diferite 
adincimi, trambuline și circa 1500 cabine de lemn, etajate, pentru garde- 
robă. 

Urma „llipodromul Băneasa“ unde se organizau curse de cai, trap 
şi galop, cu ciștiguri. Pe o parte din terenul Ilipodromului s-a construit uria- 
şul pavilion central al Complexului expozițional de astăzi. 

Pe locul unde este azi „Casa Presei Libere“ se aflau clădirile şi grădinile 
experimentale ale Școlii superioare de agricultură, după care venea minu- 
nata grădină și vilă a doctorului Nicolae Minovici, construită în 1907 de 
arhitectul Cristofi Cerchez 28. Frumuseţea ei şi clinchetul clopoţeilor de sticlă 
din foișorul clădirii, făceau pe trecători să se oprească locului. Era un loc de 
popas și pentru trăsurile care veneau pină aici, unde „birjarii se dădeau jos 
de pe capră şi după ce, cu un fel de cuţit din lemn, curăţau spumele albe 
ce acopereau caii în urma efortului făcut îi ştergeau cu o piele de căprioară, 
în timp ce caii încă nervoși, nechezau și dădeau din copite pe loc“ 5, 

Pe partea dreaptă, începind tot de la Arcul de Triumf, se întindea 
pînă departe, în comuna Băneasa, noul Parc Naţional — Herăstrău, mare 
şi frumos, care azi adăposteşte Muzeul Satului și de Artă Populară, organizat 
din iniţiativa profesorului sociolog Dimitrie Gusti. Pină prin 1930 însă, lacul 
nu era asanat așa cum îl vedem astăzi, ci plin de trestie, stuf și mătasea broaș- 
tei, ba chiar şi două mori de apă, părăsite, se mai puteau vedea într-o mar 
gine a lui. Era lacul de „scaldă“ al copiilor şi oamenilor din mahalalele înve- 
cinate, iar duminica sau în alte sărbători, căruțaşii şi camionagiii cu toată 
familia, veneau să petreacă la iarbă verde, făcind şi baie alături de caii lor 


PARCUL LIBERTĂȚII 


După grădina Cișmigiu, din centrul orașului, urmează Parcul Libertăţii 
care, altădată, avea o importanță deosebită prin expoziţiile ce se organizau 
acolo. 

Întinsul teren de circa 35 hectare, cit cuprinde propriu-zis parcul, se 
află incadrat între colinele care se întind de la Cotroceni, pînă departe unde 


, 58 Dumitru Minovici, Momente din istoria unei vechi artere bucureștene: Șoseaua 
K iseleff, „Bucureşti“, Materiale de istorie și muzeografie, VIII, 1971, p. 383. 
° Ibidem, p. 384. 

s-a construit mai tirziu mănăstirea Văcăreşti. Toată această parte a tere 
nului, altădată era o vie nesfirşită, motiv pentru care a și fost numită, multă 
vreme, Podgoria Bucureștilor. 

Cea mai mare parte a terenului amintit mai sus, ca și altele multe din 
Bucureşti şi țară, era loc domnesc, voievodul putind face ce doreşte cu el: 
să-l dăruiască mănăstirilor şi bisericilor, sau dregătorilor și slujbaşilor săi 
mari şi mici pentru anumite servicii făcute „cu credință“. 

Pe unul din aceste promontorii — care era mai aproape de centrul 
oraşului şi care domina întreaga panoramă a localității lipsită de case cu 
etaj — Constantin Şerban zis Cirnul (1654—1658), voievodul Țării Româ- 
neşti după Matei Basarab, a construit biserica devenită Mitropolie, iar după 
primul război mondial ridicată la rangul de Patriarhie. În partea ei deapus, 
la o distanţă de citeva sute de metri, se afla un loc cunoscut pină în secolul 
trecut sub numele de Heleșteul lui Șerban Vodă, după numele domnului amin- 
tit. Şi tot după numele lui se numea și Calea Șerban Vodă (să nu se 
confunde cu Şerban Cantacuzino, voievodul de mai tirziu). 

Pe partea puţin deluroasă din spatele heleșteului amintit, mitropolitul 
Filaret al II-lea a construit, în 1792, un frumos chiogc „de priveală unde, 
în zilele călduroase de vară, îşi petrecea acolo citeva ore pe zi“, mai ales că 
chioşcul era făcut în apropierea unui izvor cu apă bună şi rece. 

Din timpul acestui mitropolit, toată partea de loc situată între prima 
gară bucureşteană, construită în 1869, şi Calea Șerban Vodă unde se intre- 
taie cu Şoseaua Viilor, s-a numit Dealul Filaret, iar partea de jos, grădina 
cu lacul, Cimpia Filaret. 

După cum era renumit chioșcul lui Mavrogheni de la „Şosea“, tot aşa 
era și acesta al mitropolitului Filaret, în jurul căruia cetăţenii din această 
parte a oraşului veneau la umbra pomilor bătrîni şi la răcorirea prin baia 
care o făceau în girla de la poalele lui, chiar dacă apa nu era prea limpede. 
Duminica şi în celelalte sărbători, sute şi sute de oameni, tineri și bătrîni, 
iși petreceau aici ziua întreagă, cu de-ale mincării și băuturii aduse de acasă. 

Noul mitropolit Dosithei Filitti (1793—1810), mai pretenţios în ceea ce 
privește construcţiile, a renovat chioșcul și l-a făcut mult mai frumos, împodo- 
bindu-l cu picturi şi minunate coloane de piatră. Se spune că fintina ?° era mare 
cît o casă cu două etaje, avea pardoseala din lespezi de marmură albă, pe 
care se aflau canale înguste prin care curgea apa. Tavanul era şi el tot din 
plăci de marmură pe care erau sculptate cele 12 zodii. O scară, de asemenea 
din marmură, ducea la etajul al doilea. Clădirea era acoperită cu olane roșii, 


iar de streașină atirnau clopoței de sticlă care, atunci cind adia vintul, sunau 
plăcut. 


Mai apoi, din cauza împrejurărilor neprielnice, războaie și diferite ocu- 
paţii ale armatelor străine, cantonate pe dealurile bucureştene, clădirea chioş- 
cului a ajuns într-o stare de dărăpănare, fapt cu totul evident, mai ales după 
anul 1821. Şi această stare de lucruri a continuat pină în 1825, cind mitro- 
polia este rugată de un oarecare Sterie Constantin ?1 să i se închirieze lui 
chioșcul cu camerele ce avea dedesubt, pentru a face acolo o fabrică de teste- 
mele (basmale), plătind o chirie de 450 lei anual. 


În contractul făcut pe trei ani, se menţiona că chiriaşul este obligat 
să facă toate reparaţiile necesare „cu a lui cheltuială, cu toate cele trebuin- 


so Cf. N. Vătămanu, Istorie bucureșteană, Bucureşti, 1973, p. 62—74. 


31 I, Cojocaru, Documente privitoare la economia Ţării Românești (1800—1850), 
Bucureşti, 1950, vol. I, p. 305—307. 

cioase spre lăcuință. Și să așaze acolo fabrică de lucrarea testemelurilor, între- 
buințind cu toată slobozenia şi apa cişmelii la spălatul și curățatul testeme- 
lurilorf, „Apa însă a cișmelii să nu fie poprită, ci să fie slobodă a lua și a 
bea obştea, precum și pînă acum, avind și megdanul [maidanul], ce este în 
curtea cișmelii, slobod pe seama sa, spre întinderea testemelurilor şi altor 
pinzeturi“ 92. 

I se atrăgea atenţia chiriaşului, în mod special, că nu are voie să des- 
chidă cîrciumă în care să vindă vin şi rachiu; de asemenea că nu are nici 
un drept asupra heleșteului care rămine în deplină proprietate și folosire 
a mitropoliei. Nu știm dacă Sterie Constantin a ţinut fabrica de testemeluri 
şi după 1828, cind s-au împlinit cei trei ani ai contractului. Poate că nu, 
fiindcă documentele nu ne mai amintesc nimic. 

În întreg secolul al XIX-lea, cimpia Filaretului a fost „locul de petre- 
cere al poporului în zilele de sărbători. Arnăuţii din curţile boiereşti făceau 
aci exerciții de călărie“. O parte din teren nu era decit o mocirlă unde se 
scăldau bivolii şi păşteau boii, iar în mijlocul cimpului se afla o fintină în 
jurul căreia se adunau sacagiii ce vindeau apă prin oraș, în mahalalele unde 
nu se găseau cișmele. 


Cimpia Filaretului a rămas mai departe cu acest nume pină la Revo- 
luția burghezo-democrată din 1848. De aici, la 11 iunie 1848, cei citeva zeci 
de mii de revoluționari din București, care doreau înlăturarea regimului 
de asuprire şi exploatare au pornit pe str. Filaret (numită mai tirziu 11 Iunie) 
spre palatul lui Gheorghe Bibescu care se afla pe locul vechii pieţe de zarza- 
vaturi şi fructe situată pină acum vreo 40 de ani între str. Bibescu Vodă, 
B-dul George Coșbuc şi „Cheiul Girlei“ (Dimboviţa, azi acoperită), adică 
la poalele Patriarhiei şi exact în fața spitalului Brincovenesc. 

Atunci populaţia revoluționară a oraşului a izbutit să oblige pe domnul 
Bibescu să iscălească noua Constituţie, să numească un guvern zis „vremel- 
nicesct, iar două zile mai tirziu să abdice și să părăsească ţara. 

Pină la sosirea celorlalţi, fruntașii care începuseră revoluţia la Islaz, 
în 9 iunie, membrii guvernului provizoriu au decretat stindardul naţional, 
desființarea rangurilor civile, a cenzurii, a pedepsei cu bătaia sau moartea 
şi aspra sancționare a tuturor acelora care ațițau poporul împotriva noilor 
legi; pentru ordine și paza cetățenilor s-a creat garda naţională. 

Boierii însă, care nu voiau nici să audă de guvern democratic, se adu- 
nară la mitropolie unde mitropolitul Neofit II (1840—1849) îi ţinea la curent 
cu toate slăbiciunile şi ezitările guvernului. 


Această mirşăvie din partea mitropolitului care complota cu boierii, 
cu toate că era prezidentul guvernului, apoi întirzierea sosirii revoluționarilor: 
de peste Olt și răspindirea a tot felul de zvonuri, a făcut ca guvernul provi- 
zoriu să întrunească o mare adunare în care întreaga populaţie a oraşului 
să fie pusă la curent cu programul reformator și astfel să se spulbere toate 
ştirile mincinoase. 

Adunarea aceasta a poporului, ca și cea de la 11 iunie, s-a ţinut în ziua 
de 15 iunie tot pe Cimpia Filaret unde trebuia să se sfinţească și stindardele 
statului și să se proclame Constituţia în mod oficial. 


Au fost prezenţi peste 20 000 de locuitori în frunte cu guvernul, la care 
s-au alăturat garnizoana militară a Capitalei, clerul şi toate corporaţiile. 
„În mijlocul cimpiei Filaretului se ridicase un cort mare şi un baldachin 


3 George Poţra, Documente..., vol. II, Bucureşti, 4975, p. 246—247. 


GRĂDINI ȘI PARCURI 337 


de ramuri verzi. Jur imprejur, mulțimea se grămădea pe ctmpie, cățărată 
pină pe dealurile ce mărginesc de o parte cimpul“ 8. 

După cuvintarea °% lui loan Voinescu II, ministru de Externe, s-a 
făcut o slujbă pentru sfinţirea tricolorului românesc. Pe urmă, mitropolitul, 
guvernul, clerul, garda națională și poporul depuseră un jurămint solemn 
pe Constituţie. 

Corporaţia tipografilor, prin Copainig și Winterhalder, aduse un teasc 
tipografic, așezat într-un car mare, tras de patru cai impodobiţi cu panglici 
tricolore, cu care tipăreau încontinuu mii de foi volante, cuprinzind o poezie 
de ocazie, ce erau împărţite mulțimii adunate acolo. Din această poezie tipă- 
rită şi distribuită pe Cimpia Filaret, alcătuită din patru strofe, redăm pe 
ultima: 

„D-acuma Libertatea, 
D-acum Fraternitatea 
Prin toată România 
Eterne vor domni, 
Tiparul este liber, 

El le va sprijini“ %. 


A doua zi după această înălțătoare şi însuflețită adunare prin care 
poporul îşi consfințea dreptul la frăţie, dreptate și libertate, Guvernul pro- 
vizoriu, prin decretul nr. 17, a hotărit ca această cimpie a Filaretului să se 
numească Cîmpul Libertăţii %. 

În a doua jumătate a secolului al XIX-lea, cind şi în ce împrejurări 
nu cunoaştem, Cimpul Libertăţii a intrat în stăpînirea primăriei oraşului 
care, prin licitaţii anuale, îl arenda acelora care doreau să-și pască vitele şi 
în special bivolii pentru care locul era cit se poate de nimerit. O astfel de 
licitaţie 97, cunoscută nouă, este şi aceea din primăvara anului 1891. 

Ciţiva ani mai tirziu, în 1894, primăria Capitalei avusese intenţia ca 
acest loc atit de iubit altădată, dar oarecum părăsit pe vremea aceea, să 
fie transformat într-un „parc rustic municipal“ iar Epitropia Aşezămintelor 
Brincoveneşti hotărise să facă acolo un mare spital. Au trecut însă ani după 
ani şi nu s-a înfăptuit nici unul nici altul din cele două planuri. 

De abia în 1905, într-o împrejurare cu totul deosebită și la sugestia 
lui Take Ionescu, s-a hotărît transformarea acestui teren într-un parc naţio- 
nal în care să se inaugureze, în anul următor, o expoziţie jubiliară pentru a 
se sărbători 40 de ani de domnie a regelui Carol I, 25 de ani de cind s-a înfiin- 
țat regatul şi 1800 ani de la ocuparea Daciei de către Traian și stabilirea 
primilor colonişti romani în ţinuturile noastre. 

În septembrie 1905, au început primele lucrări de transformare ale 
acestei cimpii mlăștinoase, într-un parc minunat, sub conducerea arhitec- 
tului peisagist francez Redont și în mai puţin de un an, această regiune a 
fost secată, nivelată şi pregătită pentru ca zeci de palate, pavilioane, alei 
şi monumente să se ridice ca din pămint. 

Pentru nivelarea terenului a fost nevoie să se deplaseze 575 056 m.c. 
de pămint, iar pentru amenajarea lui ca decor şi umbră s-au plantat 4206 
arbori mari, 5983 conifere, 48 215 arbuști diferiți, 49 200 plante forestiere, 


23 Anul 1848 în Principatele române, tom I, București, 1902, p. XLIV. 
94 Ibidem, p. 590. 

95 Ibidem, p. 523. 

90 Ibidem, p. 617. 

9? „Monitorul oficial“, 28 aprilie 1891, p. 516. 

8 400 plante cu flori variate, 97 950 plante înflorite, 3 500 kg sămință pentru 
iarbă şi 4 500 m.c. de îngrășăminte. 

În faţa acestor cifre ne dăm seama de numărul imens al oamenilor 
care au lucrat aici sub conducerea celor mai pricepuţi arhitecţi și ingineri. 

Pavilioanele și diferite alte clădiri au fost construite după planurile 
și conducerea arhitecților Ștefan Burcuș, V. G. Ștefănescu, I. Berindey şi 
inginer Grant. Cetatea lui Vlad Țepeș, care de fapt era un castel de apă, a 
fost construită de Petculescu și Schindl. În afară de aceștia şi-au mai dat 
concursul următorii ingineri şi arhitecţi: Mingopol, Kantzler, Engerlein, 
Jlălaceanu, Cerchez, Schmits, At. Bolintineanu, Stavăr, D. Maimarolu. 

Amenajarea cu stinci a parcului şi în special construcţia cascadei mari 
din faţa Palatului Artelor (fost Muzeul Militar mai tirziu) a fost în antrepriza 
inginerului Vasile Petrescu; terasa sub conducerea arhitectului Remus 
Hiescu, sculpturile de Stork şi Paciurea; Arenele Romane de inginerul Elie 
Radu, iar împrejmuirea de arhitectul Gratzoschi. 

Comisar general al expoziţiei a fost numit dr. Constantin Istrati, profe- 
sor universitar și membru al Academiei Române. În această calitate, timp 
de nouă luni, el a depus o activitate necontenită de zi şi noapte; așa că expo- 
ziția a fost terminată şi inaugurată, cu un ceremonial deosebit în ziua de 
6 iunie 1906. Această expoziţie avea un caracter pur naţional, totuşi, pentru 
anumite considerente, au fost invitate să participe şi unele capitale ale sta- 
telor europene. 

La inaugurare, Parcul avea următoarea înfățișare: intrarea era în 
formă de arc făcut din zid (această poartă a fost dărimată cu ocazia expozi- 
tiei „Luna Bucureștilor“, din 1935). De la intrare ajungeai în piaţa expoziţiei 
numită Aleea Independenţei. În fund, unde astăzi se găseşte Mausoleul se 
gasea Palatul Artelor. Aleile cele mari din mijloc se numeau Aleea Indepen- 
denţei, iar porțiunea din fața lacului, Piaţa Traian. 

Ca pavilioane mai însemnate se găseau: reprezentarea Primăriei, a 
Camerei de comerţ, Palatului de industrie, Lucrărilor Publice, Pavilionul 
regal, Pavilionul de agricultură, Industria casnică, Minele, Carierele și Dome- 
niile. Toate aceste pavilioane au fost concepute și executate, după modelul 
vechilor case boiereşti sau mănăstiri. 

Mai erau apoi, pavilionul central, în fața bazinului esplanadei și in 
stinga acesteia reconstituirea vechii mănăstiri Horezu, din judeţul Vilcea, 
cu frumoase pridvoare în arcade trilobate, exemplu de arhitectură româ- 
nească din timpul lui Constantin Brincoveanu. Mai departe, Pavilionul indus- 
triei casnice, al minelor și carierelor, formau două corpuri de construcții 
simetrice, asemănătoare mănăstirii Neamţ. Lingă Palatul Artelor era o culă, 
adică o casă-fortăreaţă cum se construia pe vremuri, de boieri, pentru a se 
adăposti de atacurile turcilor şi tătarilor, copiată după cula familiei Greceanu 
din județul Vilcea și executată de arhitecţii Mihăescu şi Ștefănescu. Scobo- 
rind panta care conducea la culă și luind la dreapta pe Calea Olteniei, apoi 
pe calea Vlad "Ţepeş, se afla originala construcţie „Turnul de apă“, după 
modelul lui "Țepeș Vodă, ridicat în secolul al XV-lea, în localitatea numită 
Cheia Argeşului. Această zidire se datorește arhitecţilor Petculescu și SchindI. 
Turnul de apă, unde se găsea un rezervor de 200 m.c., se compunea dintr-un 
turn înalt de 32 metri, cu un diametru de 9 m. În virf era o platformă de 
unde publicul avea posibilitatea să privească întreaga panoramă a parcului. 

În stinga Turnului de apă, se găseau diferite tipuri de case ţărăneşti, 
de munte şi şes, acoperite cu șindrilă şi trestie. Pavilionul închisorilor, in 
dosul Palatului Artelor, era în stinga, aproape la marginea parcului, înspre 

Calea Șerban Vodă. Acesta era reproducerea penitenciarului model din Dof- 
tana, unde a fost introdus sistemul celulelor. Inginerul Atanasie Bolintinean» 
executind acest pavilion a ţinut seama de toate liniile şi proporţiile peniten- 
ciarului şi chiar de cele patru turnulețe destinate soldaţilor de gardă. Poarta 
era masivă, în lemn de stejar, iar interiorul pavilionului alcătuit din hol și 
cele patru odăi, avea formă de cruce. Alături, se afla Pavilionul etnografic 
al Transilvaniei, construit în stilul caselor din Transilvania. 

Foarte interesant de asemenea Pavilionul poştei, care putea da o idee 
de progresele făcute în ţară timp de 30 de ani. Într-adevăr în 1866, în loc 
de poştă era o magherniţă avind o boltă sub care se adăposteau diligenţele: 
şi caii de curse, întocmai cum a fost acest pavilion. După cîțiva ani, fosta 
magherniţă a fost înlocuită cu Palatul poștelor de pe Calea Victoriei. În 
dreapta, în faţa lacului, trecînd pe Calea Dobrogei şi lingă terasa lui Ştefan 
cel Mare, se afla o fintină artistic executată cu tot felul de pietre aduse dim 
cele mai importante cariere din România. 

Scara care pleca de aici era din marmură albă, extrasă din zona Argeș, 
prezentind două margini: una roșie și alta violetă; pilaștrii erau din granit, 
iar capitelurile din gresie. Două blocuri de piatră erau tăiate ca forme ome- 
nești. De la această terasă plecau două alei: Constantin Brincoveanu și Tudor 
Vladimirescu, prin care se ajungea la Arenele Romane. 


Aproape de Calea Romană, în locul vechii biserici Cuţitul de Argint, 
a fost construită una nouă, de piatră și cărămidă, fidelă reproducere după 
biserica Sf. Nicolae din I: i. Dar cel mai frumos palat a fost acel al Artelor, 
construit din capul loculu pentru a servi în timpul expoziţiei drept muzeu; 
a fost opera inginerilor Gr t și Perlasca, și ocupa o suprafață de 2313 m.p. 

„În stinga Muzeului À itar, distrus de un incendiu prin 1940, se afla 
Biblioteca Muzeului cu cărţi, hărţi etc., foarte interesante, în legătură cu 
oştirea noastră şi a altor neamuri, şi o culă boierească, iar în dreapta în loca- 
lul fostei „ospătării regale“, administrația Muzeului. 

În spatele Muzeului, pe dreapta, se afla reconstruită casa de la Poradim 
în care a locuit domnitorul Carol I, în timpul Războiului la 1877—1878, 
iar de jur-imprejur, o mulţime de tunuri și alte arme de luptă luate ca tro- 
feu în timpul Războiului pentru Întregirea Neamului. 

Dedesubtul terasei Cuza Vodă se afla imitaţia unei peșteri, foarte bine 
executată, încît dădea impresia că este naturală. Pe piatra de marmura 
fixată în perete, în inscripţie, se preciza ocazia cu care a fost făcută expoziţia, 
fiind mitropolit primat Iosif Gheorghian, președinte al Consiliului de miniştri 
George Gr. Cantacuzino, ministru al Domeniilor loan N. Lahovari şi comisar 
general al expoziţiei dr. Constantin I. Istrati. 

În fața peşterii, în mijlocul unui bazin cu apă, era un grup de trei 
statui impozante făcute de sculptorul D. Paciurea. Aceste creaţii sculptu- 
rale foarte reușite reprezentau: „urmările geloziei“: doi bărbaţi privesc o 
femeie pe care au omorit-o din gelozie, spre a nu fi soţia nici unuia dintre ei. 


Pe cele două alei centrale și paralele ce mergeau de la poartă pină în 
fața lacului se aflau două monumente: unul pe stinga a lui lon N. Lahovari 
(1845—1915) — întemeietor al expoziţiei jubiliare din 1906, ministru al 
Domeniilor, de Externe şi președinte al senatului, voluntar în Războiul de 
independenţă (1877—1878), executat de sculptorul D. Dimo Pavelescu. Al 
doilea monument, pe aleea din dreapta, în fața Pavilionului Industrial, fost 
în ultima vreme pavilionul Şcoalei politehnice — reprezentind pe dr. Con- 
stantin J. Istrati, făcut de sculptorul Oscar Spaethe în 1908. 

Ca distracţii pentru numerosul public care a vizitat expoziția erau: 
lacul arzător, lupte greco-romane în arene şi lupte pe lac, toboganul cu 
„waterschut“, iar antreprenorul Morgan aranjase un simulacru al luptei 
de la Port-Arthur care a fost vizionat de zeci de mii de oameni. Şerbările 
speciale erau destul de dese, la care şi-au dat concursul orchestre, muzici 
militare şi diferite coruri din întreg cuprinsul ţării, formind un ansamblu 
de circa 800 persoane. 

La inaugurarea expoziţiei a asistat şi întreg corpul diplomatic, în afară 
de Kiazim Bey ministrul plenipotenţiar al Turciei, fiindcă în expoziţie figu- 
rau şi tunurile cu care s-a tras primul foc, de la Calafat, în Războiul de la 
1877—1878. 

Delegația italiană a municipiului Roma, în frunte cu contele di Şan- 
Martino, primarul orașului, a adus o copie în bronz, cu soclul ei de marmură, 
a Lupoaicei din Capitoliu care alăptează pe Romulus şi Remus. După închi- 
derea oficială a expoziţiei, pe data de 23 noiembrie 1906, — Lupoaica — a fost 
instalată în Piaţa Şf. Gheorghe şi după vreo 23 de ani pe Dealul Mitropoliei, 
în faţa clopotniţei; actualmente ea se găseşte în grădina publică de lingă 
liceul „I. L. Caragiale“, de pe Calea Dorobanţi. 

Dr. Carol Lueger primarul oraşului Viena, mare filo-român, în fruntea 
unei delegaţii de zece consilieri comunali a asistat în mod oficial la deschi- 
derea expoziţiei, iar în zilele cit a stat la noi în ţară a fost primit pretutin- 
deni cu multă simpatie. Comitetul „Ligii pentru unitatea culturală a tuturor 
românilor“ şi „Uniunea studenţilor“ au antrenat mii de oameni pentru a-i 
face o primire cit mai frumoasă. După primul război mondial, în piaţa din 
fața parcului, numită Mareșal Joffre, se construise un turn de fier, înalt de 
20 m, asemănător turnului Eifel din Paris. În anul 1921, s-a deschis o expo- 
ziţie de mari proporţii la care au participat foarte numeroase firme comerciale 
din ţară și străinatate. Acestea din urmă au adus ultimele tipuri de aparate 
de radio, mici și mari, care, prin megafoane puternice, făcea să răsune parcul 
de tot felul de melodii și reclame. Atunci am văzut şi noi, copiii, că mai există 
şi alte aparate de radio decit acelea cu cască, pe care ni le infundam în 
urechi ca să ascultăm o melodie venită ca din alte lumi. 


O ultimă expoziție grandioasă şi interesantă, desfăşurată în Parcul 
Libertăţii, a fost aceea inițiată şi organizată de primăria municipiului, în 
primăvara anului 1933. 

Expoziţia urbanistică, deschisă în cadrul „Lunii Bucureştilor“, a fost 
prima manifestare de acest gen la noi în țară. Înainte de inaugurarea ei, s-au 
luat măsuri de înfrumusețare a oraşului: lărgirea şi pavarea unor străzi, 
îngrădirea maidanelor, înlăturarea ruinelor clădirii Şenatului care, început 
inainte de primul război mondial, a fost lăsat în părăsire. 

Pentru vizitatorii din ţară s-au pus la punct hoteluri şi restaurante 
s-au înmulțit numărul tramvaielor și autobuzelor și s-au acordat reduceri 
simţitoare pe calea ferată și celelalte mijloace de circulație. 

În piaţa din faţa parcului, în locul turnului de fier, s-a construit o fin- 
lină arteziană de toată frumuseţea, monumentală, din marmură şi aramă 
cu un diametru de 16 m, care arunca apa pină la 25 m. „Fintina Zodiacului“ 
sau „Zodiilor“ era numită așa, fiindcă pe cupa ei de marmură, în partea 
exterioară, erau lucrate în mozaic cele douăsprezece figuri ale zodiilor. Planul 
fintinii a fost alcătuit de arhitectul Octav Doicescu, iar sculptorul Mac Con- 


stantinescu a executat în mozajc figurile zodijlor. Fintina este formată din 

două bazine suprapuse, din mijlocul căreia ţişneşte cu putere un șuvoi de 
apă. Aceasta, adunată în bazinul superior, curge în cascade, ca o perdea, 
în bazinul de jos, mult mai mare, care este înconjurat de un rond de iarbă. 
Seara, lămpile multicolore dau acestei ţișniri şi curgeri de apă reflexe minu- 
nate. 


S-au construit atunci mai multe pavilioane: cadastru, financiar, al 
pompierilor, poşta, poliţia, uzinele comunale, pavajele, serviciul sanitar-vete- 
rinar, vinătoare, aviaţie etc. 

În pavilionul de onoare, mare ca suprafaţă, au fost expuse 10 diorame 
imense, lucrate la Viena după schiţele pictorului Preziosi, care reprezentau 
diferite aspecte pitoreşti ale orașului București, de la jumătatea secolului 
al XIX-lea. S-a construit chiar, imitativ, un adevărat cartier al vechiului 
oraş cuprinzind case, prăvălii și o uliţă cu pavaj de lemn aidoma ca altădată. 

Trei mari machete reprezentau trei faze ale orașului: Bucureştii pre- 
istoric, Bucureștii la 1800 și Bucureştii după anul 2000. Ultima machetă 
avea 100 m.p. ca să se poată observa în ansamblu toate modificările și trans- 
formările ce se vor aduce străzilor și pieţelor oraşului în viitor. 


În fiecare seară, actori şi figuranţi, cîntăreţi și lăutari, reprezentînd 
boieri, jupîniţe, negustori, arnăuţi etc., etc au dat frumoase spectacole din 
care n-au lipsit personajele Anton Pann, Nastratin Hogea, Barbu Lăutaru, 
dascălul Chiosea, și o parte din personajele pieselor lui Vasile Alecsandri. 


Această primă expoziţie urbanistică, care a durat o lună, s-a bucurat 
de un mare succes şi a fost vizitată de sute de mii de oameni veniţi din toate 
părţile ţării. Primăria şi-a scos cheltuielile, ba chiar un beneficiu, iar oraşul, 
pentru o anumită perioadă, a căpătat o față mai îngrijită şi o curăţenie mai 
mare. 

Între fintină şi intrarea parcului se afla o porţiune pavată, în care 
staționau mașinile. Poarta mare, cea veche, de la intrarea principală a fost 
înlocuită, în 1935, cu ocazia „Lunii Bucureştilor“ printr-o poartă monumen- 
tală ca înfățișare, dar provizorie, deoarece era dintr-un schelet de lemn îmbră- 
cat in pinză de sac văruit. 


După terminarea expoziţiei această poartă a fost înlocuită cu una ma; 
mică, dar permanentă; de asemenea întregul parc a fost împrejmuit cu un 
grilaj de fier, în locul gardului de scînduri ce începuse să putrezească. Înă- 
untrul parcului, în imediata apropiere a porţii, se afla un bazin simplu drept- 
unghiular, străjuit de două pietre sferice. De la bazin se desprindeau patru 
alei care duceau spre interiorul parcului. Prima, din stinga, mergea parale} 
cu hotarul parcului pină aproape în fund, iar celelalte trei se întilneau în 
fața lacului pe care vara se făceau plimbări cu bărcile, iar iarna patinaj. 
Armonia lacului era întregită de lebedele ce pluteau maiestuoase. 


Pe lac se găseau două insule mici: pe cea din stinga se afla pină acum 
vreo 40 ani în urmă o moschee, unde în fiecare vineri se adunau mahome- 
danii; pe insula din dreapta și alături de debarcader se afla un restaurant. 
Trecerea pe aceste insule se făcea pe poduri de piatră care imitau foarte bine 
arborii, în special mestecenii. 

Pe partea dreaptă a aleii mari se găsea o grădină despărțită prin poteci 
întortocheate care se urca pe deal pînă la fosta fabrică Wolf. 

În lungul acestei alei se află o fintină monumentală ridicată în 1870 
de George Gr. Cantacuzino. Fintina are în față un foarte frumos bazin, iar 


pe frontispiciu, următoarea inscripţie: „La anul una mie opt sute şaptezeci 

— deci s-a clădit această fintină cu cheltuiala domnului Grigore G. Canta- 
cuzino“, Tot pe această alee, în sus, se mai află o a doua fintină, de pro- 
porţii mai mici, lucrată din piatră și marmură. 

Pe dreapta se află Arenele Romane. Clădirea monumentală, are tribune 
şi bănci aşezate în semicerc și este loc de întruniri și spectacole culturale, 
sportive etc. 

În fund, pe înălțimea ce domină, se afla Muzeul Militar în localul des- 
tinat altădată pentru Palatul Artelor. În fața acestui muzeu pe terasa numită 
Cuza Vodă se afla Mormintul Eroului Necunoscut. Piatra funerară, bogat 
sculptată, cum se făcea altădată pe mormintele voievozilor, purta o inscripţie 
ce amintea eroismul și sacrificiul soldaţilor români. Mormintul era străjuit 
de o cruce şi o flacără nestinsă ce ardea zi şi noapte. De pe această terasă, 
-oe poate avea o privelişte a întregului parc. 

În prezent Calea Dorobanți este una din arterele importante de circu- 
lație ale Capitalei şi, în ultima vreme, prin noile construcții ce s-au făcut pe 
toată întinderea ei, a devenit un bulevard larg, frumos, cu blocuri de 10—15 
etaje și alte case mari și arătoase, încît cei mai în virstă nu mai cunosc aproape 
nimic din ceea ce a fost pe aici în timpul copilăriei sau adolescenţei lor. 

Calea Dorobanţi nu are un trecut istoric vechi așa cum au Calea Șerban 
Vodă (Podul Beilicului), Calea Rahovei (Podul Calicilor, iar mai tirziu Podul 
Caliţii), Calea Plevnei (Podul de Pămint), Calea Moşilor (Podul Tirgului de 
Afară) etc. Acestea sint amintite în documente cu sute de ani vechime. 

Calea Dorobanţilor nu are acest privilegiu istoric fiindcă, pe acea vreme 
in marea ei majoritate era loc de agricultură şi finețe. 

De abia de la începutul secolului al XIX-lea este amintită întimplator 
şi nu pe toată întinderea ei de astăzi, ci numai în partea ei centrală care abia 
ajungea dincolo de strada Romană, azi Mihai Eminescu. 

Dar atunci nu se numea Calea Dorobanţilor, ci Uliţa Fierastrăului 
sau Herăstrăului fiindcă, probabil, mergea pină la fierăstrăul care se afla 
instalat pe marginea lacului Herăstrău, care-și păstrează pină azi acest nume, 
după cum și vechea comună care s-a înființat dincolo de acest lac și care astazi 
este un cartier al Capitalei. 

Uliţa Herăstrău şi-a schimbat numele în Calea Dorobanţi datorita 
faptului că pe această uliţă mergeau la instrucţie, în afara orașului, unită- 
tile militare de infanterie-dorobanţi ale armatei pămintene naţionale înfiin- 
tată în 1832; tot aşa cum şi ulițele pe care mergeau tunarii sau călărașii 
s-au numit strada Tunari și Calea Călăraşilor, care în vechime se numea 
Uliţa Vergului. 

Cea mai veche știre despre această stradă o avem din deceniul al doilea 
al secolului al XIX-lea, cind, lon Heliade Rădulescu ne spune că părinţii 
lui, — Iie Rădulescu — după venirea lor din Tîrgovişte, au cumpărat case 
cu loc pe Uliţa Herăstrăului şi pe care mai apoi le-au vîndut și au cumparat 
in Obor, de la familia domnitoare a Ghiculeștilor, un loc mare pe care I. He- 
lade Rădulescu și-a construit o frumoasă casă și o tipografie bine înzestrată 
unde s-au tipărit cele dintii ziare românești, ediţiile princeps ale clasicilor 
noştri, primele manuale şcolare, Regulamentul Organic și vestita Procla 
maţie de la Islaz. 


După cercetările făcute pe teren putem spune cam pe unde se afla 
gospodăria părinţilor lui I. Heliade Rădulescu care o jumătate de veac a 
trudit pentru ridicarea prin cultură a neamului românesc, pentru care motiv 
a şi fost numit „Părintele literaturii române“. 

Casa şi întinsa curte a lui Heliade Rădulescu se afla pe partea stingă a uliţei, 
şi, pe la jumătatea secolului trecut, se găsea în proprietatea părinţilor fos 


344 DIN BUCUREȘTII DE IERI 


tului prof. Alexandru Tzigara Samurcaș, iar de la această dată, prin cum- 
părare, în stăpînirea bogatului om politic Alexandru Lahovari care şi-a ridi- 
cat, la mijlocul terenului, departe de zgomotul străzii, un adevărat palat 
care, în urma unui incendiu din 1978 s-a cam deteriorat, dar a fost repede 
renovat, aproape de stilul care l-a avut iniţial. 

La începutul secolului al XIX-lea Vliţa Herăstrăului începea din Podul 
Mogoşoaiei (Calea Victoriei de azi), din stinga Bisericii Albe, şi chiar peste 
drum de casa vestitului doctor onstantin Estiotu, mort relativ tînăr, iar 
casa în care a trăit soţia sa, pină la adinci bătrineţe, a rămas cunoscută sub 
numele de casa Istiotoaiei sau Istiotinei și care s-a dărimat după anul 1944, 
în locul ei aflindu-se astăzi o parte a marelui hotel „București“. 

Pornind de la Biserica Albă, pe Uliţa Ilerăstrăului în jos, putem aminti, 
de pe la 1850 încoace, pină în zilele noastre, următoarele proprietăţi și case 
mai importante, dintre care unele mai dăinuiesc și azi, dar care vor dispărea 
în curînd, deoarece noul și frumosul va lua locul vechiului și ruinatului aspect 
care nu mai corespunde cu vremea noastră, într-un oraș capitală de țară 
cu aspirații și pretenţii mari. 

Pornind de la alea Victoriei, pe partea stingă era vechea casă a familiei 
Lehliu, care, la inceputul secolului nostru, au construit case mari cu etaj, 
în locul celor vechi acoperite cu șiță sau cu olane. Vecine cu aceste case, erau 
altele mai mici care dăinuiesc şi astăzi, cu o curte mare, în care a locuit cîțiva 
ani cu întreaga familie, chimistul savant, prof. dr. Ç. I. Istrati, fost și pre- 
şedinte al Academiei Române (1913—1916). Casele acestea au trecut mai 
țirziu în proprietatea bancherului Ștefan Ioanid, în care a locuit peste o 
Jumătate de veac una din fiicele sale, „domnişoara Luţa“. 

Urma apoi o circiumă numită „La Cinci salcîmi“, renumită pentru 
umbroasa sa grădină unde se serveau minunate fripturi la grătar, vinuri cu 
adevărat naturale și de soi și unde, printre alţi lăutari ocazionali, era și renu- 
mitul țambalagiu Bazarca, negru ca ceaunul, care avea un repertoriu bogat 
în romanțe și cîntece populare. Cunoştea pe dinafară mii de versuri şi oricit 
cînta nu le epuiza niciodată. Fără să aibă o voce prea grozavă (în țambal 
era meșter mare), orice cîntec i se comanda, îl executa imediat. 

Dincolo de această circiumă era o brutărie, cu franzelă ca „puiul“, care 
răspindea miros de piine caldă permanent, deoarece lucra ziua și noaptea, 
produsele ei fiind foarte căutate. 

Mergind mai înainte, tot pe aceeași parte, după ce treci de str. Men- 
deleev (fostă Primăverii) era casa boierilor Polizu. O casă solidă, parter înalt, 
cu ziduri groase din cărămidă subţire, care mai apoi s-a transformat într-un 
frumos restaurant „Dorul Ancuţei“, care a avut o epocă de mare trecere. 
Mai apoi, după mutarea restaurantului, fațada a fost transformată cu totul 
de nu se mai cunoaşte nimic din vechea clădire. Numai dacă intri în curte 
vezi bătrinii pomi și casa cu aspectul ei de altădată. 


Çam peste drum de proprietatea Polizu, se aflau casele oarecum „vagon“, 
cu curte mare în spate, în care a locuit şi a murit revoluționarul pașoptist 
C. A. Rosetti, cel care a înființat şi condus, zeci de ani, apariţia ziarului 
„Românul“, continuat apoi de fiul său Vintilă Ç. A. Rosetti. Aceste case, 
cu tencuiala exterioară roasă de vreme şi de neglijență, au dăinuit pînă prin 
1935, cind au fost dărimate. 


Trecind B-dul Çolței (actualmente B-dul General Gh. Magheru) mult 
mai îngust decit astăzi, — pe care circula tramvaiul cu cai pînă la Piaţa 
Romană, iar apoi în prelungire pină la Piaţa Victoriei (Capul Podului) —, 
intrăm din nou pe Calea Dorobanţilor care, în timpul guvernării ţării de dina- 

intea primului război mondial, s-a socotit de aici începutul ei, dindu-i-se 
9 nouă numerotare a caselor. 


La cîțiva zeci de metri pe dreapta, era casa masivă, parter și etaj, cu 
porţi grele de fier, cu virfuri în „măciulii“, de plumb, a lui Constantin Kreţu- 
lescu, unul din fraţii dr. Nicolae Kreţulescu, figură politică de seamă a epocii 
lui Çuza Vodă şi Garol I. 

Constantin Kreţulescu își făcuse această casă pe locul capătat de zestre 
de la familia Dedulescu, care-și avea vechea locuință citeva case mai încolo. 


În casa mare, boierească, frumos şi bogat împodobită în interior cu 
mobilă grea și tablouri mari, a locuit familia lui Constantin Kreţulescu şi 
mai apoi şi familia ginerelui său, Dimitrie Ghica, fiul scriitorului şi omului 
politic Ion Ghica (Dimitrie Ghica a ocupat funcţii în diplomaţie și este cel 
mai bun traducător al Zstoriilor lui Herodot în limba română). 

În 1874, cînd s-a născut primul fiu al lui Dimitrie Ghica, cu numele 
de Ion (Jeannot) după numele bunicului său, peste drum de aceste case se 
aflau niște cocioabe, două circiumi mari, dar scunde, şi locuri virane. În aceste 
circiumi, situate pe locul unde mai tirziu a apărut str. Atena (astăzi Nikos 
Beloiannis) se adunau borfași şi tot felul de indivizi certaţi cu bunele moravuri. 
lar în timpul războiului de la 1877—1878, era un loc în care certurile și bătă- 
ile nu mai conteneau, provocind neliniștea locatarilor din jur. Cele două 
circiumi au dispărut demult. În locul lor s-au construit două case, adevărate 
palate, una a lui Take Ionescu după planurile vărului său Ioniță, unicul fiu 
al lui lon Heliade Rădulescu, cealaltă a avocatului Constantin Xeni. În 
prima își avea sediul, în zilele noastre, Institutul de etnograjie și folclor, iar 
în a doua Automobil Clubul Român. Mai în jos de ele se află casa dr. Çapi- 
tolin, care a avut un frate director în Ministerul Învăţămintului. 


Dar cu casa (onstantin Kreţulescu n-am terminat. După stingerea 
familiei lui, urmașii au vîndut-o diplomatului Mişu Săulescu, iar acesta, după 
o perioadă de vreme, a vindut-o şi el. În ea a funcţionat mai tirziu liceul 
particular „Barbu Delavrancea“ și mai apoi diverse şcoli profesionale, cu 
profil variat. 

În locul ei şi a altora vecine s-a construit un bloc mare, cu prăvălii la 
parter şi multe zeci de apartamente. 

La o mică distanţă de aceste case se deschide piaţa care are în mijlocul 
ei statuia lui Alexandru Lahovari. În stinga statuiei, într-o grădină mare 
era casa cu parter şi etaj a dr. Jean (antacuzino, în dreapta căreia niște case 
mici, de la jumătatea secolului trecut, iar în stinga casele mari ale familiei 
Catargi, din locul cărora s-a vindut o parte pe care s-a construit, colț cu 
noul Bulevard Dacia, case mari cu mai multe etaje, pentru crearea de noi 
venituri, 

Mergind mai înainte, în dreapta statuiei era casa lui Gheorghe Assan, 
fiul fabricantului cu același nume, care a introdus în București prima moară 
cu aburi (1853), pe Șoseaua Ștefan cel Mare. 

Frumoasa casă Assan, subsol şi parter înalt, cu o grădină de citeva 
mii de metri pătraţi şi cu porți monumentale, înalte de circa 6 metri, există 
și astăzi. A adăpostitun timp Casa oamenilor de știință (COȘ), iar mai apoi restau- 
rantul „Parcul Dorobanţi“. În 1947 în vremea inflaţiei, moștenitorii au vindut-o 
unui zarzavagiu foarte bogat, numit Păsărilă, cu un miliard trei sute de mili- 
Qanș lei. La scurtă vreme însă, în urma reformei monetare, vinzătorii nu 

s-au ales cu nimic și au pierdut toţi banii, neputind schimba mai mult de 50 
milioane de persoană. Dar nici Păsărilă n-a fost mai norocos, fiindcă la 11 
iunie 1948, cînd au fost naţionalizate principalele mijloace de producţie 
şi casa cumpărată de el a avut aceeași soartă. 

Casa Assan se învecina cu o stradelă nou deschisă prin curtea cea mare 
a caselor zise Golescu unde a locuit, la etaj, prof. universitar Anibal Teodorescu, 
fost primar al Capitalei în guvernarea averescană din 1927. Pe noua strada 
deschisă s-au construit cîteva vile, dintre care una foarte frumoasă, în stil 
florentin. 

Mergind în continuare, pe aceeași parte, existau citeva curţi cu case 
mărunte, stil vagon. Într-una din ele locuia familia armeanului Vartan price 
put negustor de antichităţi și covoare persane şi excepţional meșter în a repara, 
aproape fără să se cunoască, orice covor oriental. 

Urma, colţ cu vechea stradă Romană, o casă mare parter şi etaj; 
la parter a fost totdeauna cîrciumă, apoi restaurant cu firma „La Poarta Albă“, 
iar la etaj diferiţi chiriaşi, printre care numărăm, într-o anumită perioada 
şi pe marele nostru pictor Nicolae Grigorescu. 

Toate aceste construcţii, de la casa Assan pînă la str. Romană (azi 
Mihai Eminescu) nu mai există, astăzi s-au demolat, ridicîndu-se în locul 
lor un hotel modern, uriaș, „Dorobanţi“, care a schimbat cu totul aspectul 
străzii și al cartierului. 

Pornind de la strada Mihai Eminescu spre Şos. Ștefan cel Mare, putem 
aminti citeva case recunoscute ori prin persoanele care le-au locuit, ori prin 
frumuseţea lor arhitecturală. 

Aşa este casa veche, care mai avea încă pe fronton anul 1855, cind a fost 
construită, în care la parter era o farmacie, iar la etaj era locuinţa și cenaclul 
literar al lui Alexandru Macedonski. Platanii uriași din faţă se mai văd și 
astăzi, dar casa a disparut, făcînd loc monumentalei clădiri noi a Academiei 
de Științe Economice (A.S.E.) care s-a clădit și pe locul altor proprietăţi, 
printre care amintim, pe cea de pe strada Romană, a lui lacob Negruzzi 
cumnatul lui Titu Maiorescu, secretar al „Junimii“ și redactor al revistei 
Convorbiri literare timp de peste o jumătate de secol. 

Pe aceeași parte, în continuare, reamintim casa mare, în stil francez, 
a lui Alexandru Lahovari, în care astăzi funcționează o policlinică de pediatrie. 

Pe partea cealaltă, pe terenul unde se afla o casă boierească transfor- 
mată în liceu particular, condus de profesorul Ulmu, şi niște case mici, bătri- 
nești, cu cerdac, aflate în fundul curţii, s-a ridicat o frumoasă şi foarte bine 
utilată policlinică a spitalului „Alexandru Sahia“. 

În continuare, se afla clădirea legaţiei sirbe, în prezent ambasada 
R. S. F. Iugoslavia. 

Colț cu actuala str. Prof. Ion Bogdan, istoricul slavist cu același nume — 
care a publicat printre multe altele și două volume cuprinzind documentele 
lui Ştefan cel Mare — și-a construit o frumoasă casă în care a locuit pină 
la moarte și în care a fost apoi sediul unei unităţi medicale. 

Continuindu-ne drumul, pe aceeași parte, amintim casa juristului 
Danielopol, casa doctorilor Riconte, tată şi fiu, iar mai apoi, monumental: 
construcţie a politicianului conservator Petre Carp numit și „castelanul de ln 
Țibăneşti“ unde-şi avea moșia, în Moldova. În această casă, cu curte foarte 
mare, ale cărei grajduri din fund au fost transformate în garaje, își are sediul 
astăzi ambasada Republicii Turcia. 

Pină a ajunge la Şos. Ştefan cel Mare, mai avem de amintit încă doua 
case: prima, colţ cu str. Grigore Alexandrescu, fostă proprietatea generalu- 

lui focşănean Plătăreanu, care a trăit pină la virsta de aproape 100 de ani. 

Colţul Căii Dorobanţilor cu Şos. Ștefan cel Mare avea case mici, şi 
vechi, dar solide, în care a fost o renumită circiumă, avind şi citeva săli 
unde se servea o bună mincare. 

Ajunşi la Şos. Ștefan cel Mare, putem spune că ea arată astăzi cu totul 
altfel decum arăta cu vreo şaizeci de ani în urmă. Pavajul era din piatră de 
rîu, bolovani, şi numai pe mijlocul ei ; mai tirziu s-a schimbat cu piatră cubică, 
cioplită in granit durabil, iar șanțurile late care erau de-o parte şi de alta, au 
dispărut, luindu-le locul trotuarele late, asfaltate, cu bordură de piatră. 

Colţul din stinga era ocupat de o circiumă renumită mai mult prin 
firma şi poziţia ei. Firma mare, de tablă, avea pictată Roata lumii, de unde 
şi-a luat numele și circiuma, cunoscută așa de toţi cei care au apucat-o. 
Pe firma erau înîaţişate diferitele faze ale virstei omului, din copilarie pină 
la adinci bătrineţe, la omul girbov, cu barbă lungă, sprijinindu-se in mersul 
lui de toiag. 

Prăvălia era așezată pe un mic dimb care avea în faţă citeva trepte 
de lemn, schimbate apoi prin altele de cărămidă, sclivisite pe deasupra cu 
ciment, 

Pe locul acestei circiumi, cu o curte mare în care poposeau țăranii cu 
căruțele lor cînd veneau la oraș, s-a construit un bloc mare, cu vreo cinci 
etaje, care are la parter cinematograful Volga şi o serie de magazine. 

Calea Dorobanţilor de aici încolo era o stradă comună de mahala, cu 
case mici, cîteva circiumi, locuri virane, despre care nu se pot spune prea multe 
lucruri interesante; de menţionat e numai biserica, renovată azi şi cu o clopot- 
niță de lemn, care are în faţă, ca o mărturie a trecutului, o veche și frumoasă 
'ruce sculptată în piatră, avind un text în litere chirilice. 

Astăzi Calea Dorobanţi s-a întins pină departe în bulevardul Avia- 
torilor, avînd pînă la piaţă blocuri cu opt pină la cincisprezece etaje, mari 
magazine (,„Tineretului“, „Optim“, „Bitolia“) restaurantele „Primăvara“ 
şi „Varşovia“, clădirea oficiului poștal, edificiul masiv și vast al liceului 
„I. L. Caragiale“ și scuarul unde se află monumentul „Lupoaica cu cei doi 
gemeni“ (Romulus şi Remus) ce ne-a fost dăruit in 1906 de oraşul Roma 
şi se afla altădată, inițial, în Piaţa Sf. Gheorghe. În continuare, pînă în 
Piaţa Aviatorilor se remarcă o serie de vile şi blocuri, un mare magazin alimen- 
tar și, mai ales, modernul edificiu al Nadioteleviziunii Române Libere. 


ÎNFRUMUSEȚAREA ŞI URBANIZAREA 
DEALULUI MITROPOLIEI 

Pacea de la Adrianopol (1829) şi aplicarea în țările române a Regula- 
mentelor Organice au creat condiții propice de dezvoltare a Principatelor, 
facilitind intrarea lor în circuitul economic european. 

După o lungă perioadă feudală, lipsită de progres edilitar, primele 
înfăptuiri urbanistice, moderne pentru acea vreme, realizate in București 
sint sugerate şi inițiate de generalul Kiseleff, care voia să facă din Capitala 
Ţării Româneşti un oraş cu aspect civilizat. 

Una din primele încercări de urbanistică și înfrumusețare luată de ge- 
neralul Kiseleff, şi — în cea mai mare parte realizată, în timpul cît a rămas 
președinte al Divanurilor din cele două Principate, — a fost Dealul Mitro- 
poliei din București. Acest deal, aşezat pe dreapta Dimboviţei, a cărei matcă 
îi încingea aproape o treime din bază, se afla în imediata apropiere a pieţei 
centrale, fostul Tirg din Năuntru, existent încă după primele începuturi ale 
orașului. 

Dealul se infațișa ca un mamelon, înalt în punctele sale superioare 
pînă la 50—60 de metri faţă de bază, fără legătură imediată cu linia de 
dealuri care străjuia malul drept al Dimboviţei, reprezentind un monument 
natural al oraşului, aflat chiar în inima lui, în epoca de după 1830. La această 
situație naturală a dealului se adăugase faptul că voievodul Constantin 
Şerban Cirnul ridicase în 1656 o frumoasă biserică, pe carẹ unul dintre ur- 
maşii sai, Radu Leon vodă, la 1668, o hărăzi ca Mitropolie a ţării. 

Sub acest domn se judecase procesul început de egumenul mănăstirii 
Stinta Ecaterina, care pretindea că dealul aparţine acestei mănăstiri şi că 
însăși biserica zidită pe el îi revine de drept. Prin proces se hotărnicise în- 
tinderea pe care mitropolia o avea în jurul său și care cuprindea cea mai 
mare parte din suprafaţa dealului. 

Conducerea mitropoliei, cu tot şirul de domni care urmează pe tronul 
țarii după 1714 pînă în 1832, nu se interesează în nici un fel de acest deal, 
care prin aşezarea sa, în centrul orașului, ar fi putut oferi un loc de recreaţie 
şi plimbare pentru orășeni, cu totul lipsiţi de asemenea binefaceri. Mitropolia, 
care în scurta vreme ajunsese să aibă multe zeci de moșii în ţară şi sute de 
proprietăți (prăvălii, pivnițe, case de locuit etc.) în oraş, s-a mulţumit să 
construiască în jurul bisericii casele necesare administraţiei și personalului 
monahal din serviciul său și să exploateze în chipul cel mai avantajos viile 
şi casele de pe coastele şi poalele dealului. Astfel, în 1830, Dealul Mitropoliei 
înfățișa încă o înşiruire de vii, mai mici sau mai mari, pe coastele mincate 
şi surpate de șuvoiul ploilor torențiale, cu îngrămădiri de case şi căsuțe pe 
poalele dealului și pe drumul riîpos care îl urca. 

Ochiul ager şi priceput al generalului Kiseleff, impresionat de aspectul 
de paragină al dealului, înţelege ușor ce s-ar putea face aici şi hotăreşte 

să se înceapă imediat lucrări de transformare și înfrumusețare. Încă din vara 
anului 1832, însărcinează pe căpitanul Vladimir Blaremberg *, care deţinea 
funcțiunea de inginer al statului, să studieze „chestiunea“ și să întocmească 
un plan de înfrumusețare a acestui deal. În dosarele pe care le-am cercetat 
la Arhivele Statului 1 din București și din care am cules toate datele în legă- 
tură cu această chestiune, se păstrează încă citeva planuri întocmite de Bla- 
remberg. Aceste planuri sint amintite de citeva ori în rapoartele acestui 
inginer adresate Departamentului treburilor din năuniru. Astfel, la 12 aprilie 
1833, se aminteşte despre „ghineralicescul plan, întărit şi de ecselenţia sa“, 

Din documentele consultate, în legătură cu lucrările de înfrumusețare 
a Dealului Mitropoliei, găsite în dosarele amintite, rezultă că planul lui Bla- 
remberg cuprindea în esenţă trei lucrări principale: mai intii, deschiderea 
unui bulevard modern, pe vechiul traseu al drumului care ducea la Mitro- 
polie şi scobora de cealaltă parte a dealului; apoi ridicarea unui parmalie 
(balustradă) pe laturile bulevardului, ca să închidă intrarea în aceste părţi 
ale locuitorilor mărginași şi, în fine, înfrumusețarea bulevardului prin vidi- 
carea a „două monumenturi spre pomenirea celor mai din urmă petreceri 
a oştirilor rusești în prinţipatul de aicea și anume crucea ghineralului Milo- 
radovici şi un ceasornic de soare, spre pomenirea reformaţiei prinţipatului.“ 
La aceste lucrări s-au mai adăugat și altele în cursul executării lor, după 
cum se va vedea mai jos. 


Generalul Kiseleff ceruse ca aceste lucrări să fie terminate pină la 2U 
noiembrie 1832. În acest scop, încă din august s-a intervenit la Mitropolie, 
să contribuie cu o parte din suma necesară acestor lucrări gi s-a pus la dis- 
poziţia inginerului Blaremberg o parte din fondurile cu care să se înceapă 
lucrările. Totuşi, data la care urmau să fie terminate a fost cu mult depă- 
şită; unele lucrări n-au fost gata decit după cițiva ani, cind generalul Kise- 
left nu mai era în ţară. 


Parmalicul de pe Dealul Mitropoliei. Prima lucrare începută a fost 
parmalicul. La 9 septembrie 1832, căpitanul Bluremberg cere Departamen- 
tului din năuntru ca să poruncească lui l.eontie, meimar-bașa, „să facă 
îndestulare după toate legiuitele mele cereri ce i le voi face în madelile ce 
să ating de el“. Se pare că este vorba de materialele și meseriașii necesari 
pentru executarea lucrărilor. 

Materialul lemnos pentru ridicarea parmalicului şi lucrătorii trebuin- 
cioşi pentru executarea acestor lucrări erau probleme foarte dificile în aceas - 
tă epocă şi, mai ales, în acest sfirșit de toamnă. În București nu se găseau 
dulgheri şi Blaremberg, la 13 septembrie, cere Departamentului să porun- 
cească ispravnicului de Ilfov să-i găsească 50 de salahori, „care să fie schim- 
baţi la fiecare opt zile și să-şi primească fieşcare dintre ei, pentru osteneala 
sa, cîte 2 lei pe ziua de lucru“. Ispravnicul execută porunca, dar raportează, 
la 16 octombrie, că cei cincizeci de lucrători s-au întors, fiindcă inginerul 
Blaremberg era bolnav. 


O cerere de dulgheri primise şi L.eontie, meimar-başa, dar acesta soli- 
cită ajutorul a trei dorobanţi de la Agie, „fiindcă dulgherii lucrează şi prin 
curţi de boieri, neguțători mari, unde eu nu-i pociu să-i iau fără dorobanţi“. 
Se dau poruncile respective Agiei, dar lucrătorii refuză să vină la lucru, pe 


* Ajuns mai tirziu colonel și vornic al temniţelor; a fost căsătorit cu Profira, sora 
domnului Alexandru Dim. Ghica. 

1 Arh. St. Buc., Vornicia din lăuntru: dosar 6499 1832; 930/1848; Mitropolia 
București, pach. 436; R.E.A.Z. dosar 594/1875; 605 1876. 

motiv că nu li se dă plata cuvenită. Agia raportează acest lucru și cere dez- 
legare Departamentului, dacă poate sili pe dulgheri să vină la lucru. Mihai 
Cornescu, șeful Departamentului, pune o rezoluţie echivocă pe adresa Agiei, 
cerind ca lucrătorii să fie îndrumați unde sînt ceruţi, iar cit priveşte plata, 
căpitanul inginer Blaremberg are instrucțiuni cum să le plătească. 

La lipsa de dulgheri se adaugă lipsa de materiale. Blaremberg rapor- 
tează, la 24 octombrie, că nu găseşte nici în oraș, nici în apropiere cheres- 
teaua trebuincioasă pentru parmalic. El cere Departamentului să dea porunci 
în judeţele în care sint păduri de stejari, să-i trimită acest material: 809 
grinzi lungi de zece palme și groase de o jumătate palmă și 400 de stilpi „iarăși 
din grinzi in patru muchi, socotind fiecare în lungime de cite un stin- 
jen şi in grosime cite de o palmă pe toate părţile“. În ceea ce privește plata, 
inginerul se obligă să trimită banii imediat, prin cinstita Vornicie, î.data 
ce va fi înștiințat de ocirmuitorii de judeţe. La porunca Vorniciei, judeţul 
Ilfov răspunde, la 26 octombrie, că nu se găsește asemenea cherestea in judeţ 
şi că numai judeţul Dimboviţa ar putea să aibă. Ja 10 noiembrie, ocirmui- 
rea județului Dimboviţa răspunde că a dat poruncă subocirmuitorului plășii 
lalomiţa să comunice cit va costa cheresteaua şi transportul pînă la Bucu- 
rești. Către sfirșitul lunii noiembrie, departamentul primește ştire că s-ar 
putea face această cherestea cu următorul preț: trei lei grinda şi zece lei 
stilpul, cuprinzindu-se în această sumă pădurăritul, fasonatul lemnului şi 
transportul pină la București. După cum se vede termenul fixat de gene- 
ralul Kiseleff era de mult depășit, iar materialul lemnos pentru parmalie 
era încă în pădure, în judeţul Dimboviţa. Totuşi parmalicul era terminat la 
sfirșitul lui aprilie 1833. 

Bulevardul de pe Dealul Mitropoliei. Paralel cu aceste încercări de a 
se ridica parmalicul s-au făcut și primele lucrări pentru construirea bulevar- 
dului. Lucrarea trebuie să pornească de jos, de la malul rîului Dimboviţa, 
să urce coasta dealului, să treacă pe lingă biserica mitropolitană și să co- 
boare do cealaltă parte a dealului, în drumul Filaretului. Întrucit planul 
de înfrumusețarea dealului prevedea lărgirea vechiului drum ca să lase loc 
indestulător pentru plantaţia aleilor rezervate pietonilor, trebuiau umplu- 
turi noi de pămint și un număr mare de salahori, care să întindă, să bată 
şi să netezească pămîntul. La aceștia se referă inginerul Blaremberg, cînd 
cere ocirmuirii judeţului Ilfov să-i trimită 50 de salahori, și tot în același scop, 
Vornicia porunceşte aceleiași ocîrmuiri, la 1 noiembrie, să-i trimită două- 
zeci de care „înscorţate“ cu cite doi boi fiecare. Toate acestea dovedesc cu 
lucrarea bulevardului începuse, dar continua fără grabă în cursul lunilor 
noiembrie şi decembrie 1832. 

La sfirşitul lunii ianuarie 1833, căpitanul Blaremberg trebuie să plece 
„vremelnicește“ peste graniță. Se pare că această plecare intervine pe neaș- 
teptate, tocmai cînd se reluau lucrările de primăvară pe Dealul Mitropoliei. 
Într-un raport din 31 ianuarie, el anunţa Departamentului din năuntru 
plecarea şi hotărăște ca lucrările să fie continuate de inginerul Ilih, ajutat 
de Alexandru Manu. La 15 februarie, Departamentul porunceşte Vorniciei 
orașului să pună la dispoziţia lui Alexandru Manu 12 care şi 30 de salahori 
pentru lucrările bulevardului. Inginerul Blaremberg nu zăbovește multa 
vreme în Rusia, fiindcă la începutul lui aprilie se afla în Bucureşti şi condu- 
cea lucrările începute, iar Alexandru Manu il ajuta la realizarea lor. 

Încă de la începutul primăverii anului 1833, lucrările bulevardului 
reîncepură într-un ritm mult mai viu ca pînă atunci. Se pare că generalul 
Kiseleff ceruse inginerului Blaremberg să grăbească lucrul. Proporţiile pe 

care le avea acest bulevard și stăruința cu care se executau lucrările făcură 
pe mulţi să întrevadă rolul viitor al acestei artere de preumblare pentru 
bucureșteni și posibilităţile înjghebării unor afaceri în legătură cu acest bu- 
levard. Astfel, un oarecare Costea Foru (Costaforu) avind o grădiniţă cu 
vie şi pomi fructiferi la poalele dealului, care dădea în latura stingă a bule- 
vardului, se gindi să construiască acolo o căsuţă în care să deschidă un bufet 
cu cafea și răcoritoare. La începutul lui martie, construcţia era pe termi- 
nate, dar apariţia ei stirni îndirjirea celor care cirmuiau Mitropolia şi care 
se plinseră Vorniciei, cerînd să intervină ca nimeni „să nu mai îndrăznească 
de a face asemenea binale împotriva cinstitei sfinte Mitropolii“. Sfatul oră- 
şenesc poruncește în scris lui Costea Foru să înceteze lucrul și să dărime 
construcția. El însă se plinge către Marea Yornicie a treburilor din nauntru, 
arătind că a început construcţia cu aprobarea prealabilă a comisiei res- 
pective şi a Sfatului orăşenesc, cerind să fie lăsat să-şi termine lucrarea sau 
să fie despăgubit, în cazul cînd va fi oprit. Vornicia cere relaţii Sfatului 
orăşenesc, care raportează că petiționarul este perfect îndreptăţit să facă 
această lucrare, care nu este aproape de poarta Mitropoliei şi nu-i produce 
nici o împiedicare şi nici necinste şi că este om sărac și cu o casă de copii. 
Pe baza acestui referat, șeful departamentului, Mihai Cornescu, dă dreptate 
petiționarului, menţionind că nici o pravilă nu se împotriveşte să-şi clă- 
dească un bufet. 

Mitropolia însă nu acceptă hotărirea, ci se adresează, la 29 aprilie, 
Marii Vornicii, arătînd că locul pe care se află grădina lui Costea Foru este 
pămintul Mitropoliei şi bufetul a fost construit fără aprobarea sa. La această 
plingere, Marea Vornicie cere din nou avizul Sfatului orăşenesc, care arată 
că construcţia lui Costea Foru este „cu totul vremelnică“ și dispoziţia în 
legătură cu noul bulevard „prevede poprirea unei astfel de construcţiuni“. 
În urma acestui aviz, se pare că, bufetul lui Costea Foru a fost dărimat. 


Deschiderea noului bulevard, dar mai ales dispoziţiile cele noi cu privire 
la aceasta, au provocat nemulţumirea multora dintre cei care aveau locuri 
ȘI case, care ieşeau în vechiul drum al Mitropoliei. Prin planul de construcţie 
al acestui bulevard se prevedea ridicarea parmalicului, care închidea intră- 
rile din aceste curţi sau grădini, și retragerea gardurilor proprietăţilor cu 
patru palme în spatele parmalicului. Inginerul Blaremberg, în raportul din 
12 aprilie 1833, cere Departamentului din năuntru să poruncească „maghis- 
tratului orăşenesc“ să pună în vedere „stăpinilor locurilor aflate lingă bule- 
vardul Mitropoliei“ să-şi tragă ulucile cu patru palme şi să desființeze toate 
ieşirile care dau în bulevard. Marea Vornicie trimite Sfatului orășenesc copie 
după acest raport şi poruncește „ca să se afle cu priveghere a să păzi cu- 
prinderea întocmai“. Cei în cauză se pling generalului Kiseleff , care trimite 
jalba lor lui Blaremberg. Semnatarii ei sint polcovnicul Grigorie Bazma, 
căpitan de lefegii, Costache Voinescu, Costache cavafu și Costache Foru 
(Costea Foru). 

Inginerul Blaremberg, în raportul din 5 mai 1833, adresat către De- 
partamentul Vorniciei treburilor din năuntru arată că închiderea ulicioarei 
care comunica cu Bulevardul Mitropoliei și pe care se duceau bolnavii la 
moaştele sfintului Dimitrie este provizorie și că se va deschide în curind, 
„ci încă și în mijlocul bulevardului se “a face denadins o portiţă cu scări“. 
Cit priveşte plingerea pentru porţiunea de teren cu care trebuia să-și retraga 
gardurile in spatele parmalicului, adică cele patru palme, prevăzute în regu- 
lamentul bulevardului, aprobat de generalul Kiseleff, el arată că locul fiind 
al Mitropoliei, „însuși de sine să înţelege că se asemenează tuturor locurilor 

şi ulițelor publice duprin politie, la care, după așezămintul noului regula- 
ment, urmează că fiecare bina să se dea îndărăt de patru palme“. Se pare 
că raportul lui Blaremberg a oprit orice intervenţie în această privință din 
partea nemulțumiţilor. Totuși, s-a alcătuit o comisie compusă din delegaţii 
Sfatului orăşenesc și inginerul Blaremberg, care cercetează situația la faţa 
locului, în iunie 1833, şi hotărăște ca locuitorii vecini cu bulevardul să-şi 
retragă ulucile cu patru palme şi să-şi refacă gardul. Această comisie opinează 
ca celor nevoiaşi să li se facă gardul de către stăpinire, care va face o temelie 
de zid pe care să ridice ulucile. De asemenea, Mitropolia, la cererea ingineru- 
lui— a numit un paznic permanent „care avind priveghere zioa şi noaptea 
este îndatorat să răspunză pentru ținerea lucrului de acolo, în bună stare“. 

Lucrurile au mers în linişte, pînă în toamna anului 1837, cind alţi vecini 
ai bulevardului, de data aceasta din partea despre miază-zi, spre Podul Cali- 
cilor, au deschis două portiţe în Bulevardul Mitropoliei şi au tăcut „drum 
obștesc de oameni și de vite“. Evghenie, „iconomul Mitropolii“, se plinge 
stăpinirii, la 28 octombrie 1837, şi cere închiderea celor două portiţe. Marele 
vornic poruncește Agiei să inchidă imediat aceste portiţe. Nemulțumiții, 
Costache Scorţeanu şi doi feciori ai răposatului logofăt al doilea Dimitrie 
Lupescu, se pling domnului Alexandru Dim. Ghica, iar acesta trimite plin- 
gerea Departamentului treburilor din năuntru spre a „face cuviincioasă 
punere la cale“. Marele vornic loan Manu, fără să mai facă cercetări, întă- 
regte porunca către Agie ca să închidă porţile şi dispune ca plingerea „să se 
depuie la dă [dosar], spre ştiinţă“. 

În iulie 1833 Bulevardul Mitropoliei era terminat. Se făcuseră plan- 
taţii de castani, aduşi din județul Gorj, de la mănăstirea Tismana, se insta- 
lase mobilierul necesar acestui loc de plimbare și odihnă pentru orăşeni şi 
se executaseră felinarele care erau în curs de instalare. [La 23 iulie, inginerul 
Blaremberg raportează Departamentului din năuntru că bulevardul este 
gata și că urmează să fie dat în supravegherea cuiva, care să-i poarte de 
grijă. El arată, în raport, că generalul Kiseleff, încă din luna aprilie, a ho- 
tărit ca „acest promenad public cu toate ale lui, în bună stare precum se 
află acum, să se dea supt ingrijirea sfintei Mitropolii, care de-acum înainte 
să se îngrijească pentru a să păzi acest bulevard în starea cuviincioasă“. 
Se pare că Marea Vornicie nu era de părere ca bulevardul să se cedeze Mitro- 
poliei ci înclina să fie dat in grija Sfatului orăşenesc. În acest scop se trimite 
Sfatului raportul lui Blaremberg, dar nici Sfatul orăşenesc nu era dispus 
să preia bulevardul, temindu-se de marile cheltuieli pe care le pretindea 
îngrijirea lui. Totuşi, nu se ia nici o hotărire în această privinţă. 

În august, inginerul Blaremberg arată Departamentului din năuntru 
că generalul Kiseleff doreşte ca la intrarea în bulevard să se construiască 
două porţi mari, care să-l închidă „după trecerea vremii hotărite pentru 
preumblare“. De asemenea, în septembrie, inginerul comunică dorința gene- 
ralului Kiseleff de a se mai pune pe bulevard încă douăzeci de bănci, de 
data aceasta fără rezemătoare, pe lingă cele treizeci executate de meşterul 
neamţ Johann Auschniedt. Aceste stăruitoare intervenţii din partea pre- 
zidentului divanurilor arată grija sa de a oferi bucureştenilor un bulevard 
frumos pentru plimbare. Dealtiel, tot din ordinul său, s-a început în acest 
an să se construiască şi aleea dinspre Băneasa, care astăzi îi poartă numele: 
„Șoseaua Kiseleff“. 

Fiindcă nu se luase incă nici o hotărire formală în ceea ce privește 
răspunderea îngrijirii față de bulevardul terminat, inginerul Blaremberg, 
din ordinul generalului, scrie din nou Departamentului cerind să se predea 

lucrarea Mitropoliei, fiindcă i s-au făcut unele stricăciuni care trebuiesc ime- 
diat reparate. El însă adaugă: „dacă Mitropolia se va lăpăda de această 
îngrijir2, atunci să se puie asupra Sfatului orășenesc ingrijirea ţinerii bule- 
vardului, făcînd acolo o cafenea și din venitul acei cafeneli să se ţie toate 
înfrumusețările bulevardului, în poziţia cuviincioasă“. În urma acestui ordin 
categoric din partea generalului Kiseleff, Vornicia treburilor din năuntru 
face propuneri scrise Mitropoliei să preia sub îngrijire bulevardul. Mitropolia 
însă, sub semnătura lui Grigorie, mitropolitul titular, răspunde că „mai de 
cuviință iaste a se da supt îngrijirea Sfatului orăşenesc, ca să-l păstreze după 
porunca ce i să va da“. Refuzul Mitropoliei de a prelua bulevardul nu duce 
însă nici la obligaţia formală din partea Sfatului orăşenesc de a-l lua sub 
grija sa. Lucrările rămîn nelămurite încă multă vreme. 

Totuşi, inginerul Blaremberg, la 4 decembrie 1833, trimite Departa- 
mentului un regulament, făcut de el, de felul cum trebuie să se îngrijească 
acest bulevard, ca totdeauna să fie „în orinduială cuviincioasă“. În regula- 
ment se prevede existența permanentă pe tot timpul anului a unui paznic, 
care să supravegheze bulevardul şi să țină la curent pe grădinarul orașului 
despre toate stricăciunile ivite. La rindul său, grădinarul este dator să in- 
specteze bulevardul de două ori pe săptămină și să vegheze ca jgheaburile 
pentru scurgerea apelor de ploaie să nu se înfunde. Se menţionează inter- 
dicția proprietarilor învecinaţi cu bulevardul de a folosi porţile de acces 
din curţile sau grădinile lor. Mitropolia se obligă să construiască sub clopot- 
niță, la intrarea în curtea sa, niște porți care să fie închise „în vreme de 
adunare publică pe locul bulevardului“. Aceste porţi trebuiau construite în 
locul acelora pe care le ceruse generalul Kiseleff și care urmau sa fie așezate 
la intrarea bulevardului, în cazul cînd acesta rămînea sub îngrijirea Mitro- 
poliei. În fine, instrucţiunile prevedeau ca pentru procurarea sumelor nece- 
sare întreţinerii bulevardului să se construiască la intrare o cafenea, așa cum 
încercase s-o facă Costea Foru. Venitul acestei cafenele să fie folosit în în- 
tregime pentru acoperirea cheltuielilor de întreţinere. 


Ideea cafenelei a fost însușită de Sfatul orăşenesc după multă amt- 
nare și abia la 1 septembrie 1834 se ține mezat (licitaţie) pentru construirea 
ei la preţul de 5 930 lei, rezultat din calculele arhitectului Hartel. La mezat 
însă nu se prezintă nimeni, fiindcă preţul era prea mare şi atunci Sfatul pro- 
pune Vorniciei să amine pentru primăvara viitoare construirea acestei cafenele. 

Între timp însă Alexandru Dim. Ghica, văzind că Sfatul orășenesc 
nu acordă toată atenția bulevardului din pricina marilor cheltuieli pe care 
le pretindea întreţinerea lui, iar pe de altă parte constatind că se produseseră 
mari stricăciuni, hotărăşte ca Mitropolia să preia îngrijirea bulevardului. 
În otisul din 10 iulie 1834 poruncește „aleea ce cu atita grea cheltuială s-au 
clădit pă dealul sfintei Mitropolii, fiind o adevărată podoabă atit pentru 
tot orașul, iar mai cu deosebire pentru sfinta Mitropolie închipuind înainte-i 
o plăcută vedere, după cuviință este a să ţine pururea în cea mai bună 
stare, iar a ei îngrijire necuviindu-se altuia decit numai sfintei Mitropolii, 
dumnealui logofătul pricinilor bisericești va pofti pă prea sfinţii părinți 
episcopi, ce îndeplinesc locu de mitropolit, ca să binevoiască d-a lua asu- 
pră-le această îngrijire, care şi pe viitorime va răminea tot pe seama sfintei 
Mitropolii“. 

Logofeţia treburilor bisericeşti se grăbeşte să comunice Mitropoliei 
hotărirea domnească, dar aceasta nu dă nici un răspuns, deşi i se făcuse cu- 
noscut în scris de trei ori. La 2 august, sfatul raportează Vorniciei din nă- 
untru că bulevardul fiind neîngrijit se dărapănă. Abia la 26 septembrie Mi- 

tropolia, după multe discuții, primește să preia bulevardul în grija sa, cu 
“care ocazie primește tot inventarul. Între obiectele de inventar se aflau: 
„3 banci mari da perete. 6 canapele îndoile cu o spinare, 17 canapele în 
multe feluri, cu spinari, 20 canapele fără spinări, 36 felinare mici, 2 felinare 
mari, 16 lanţuri cu stilpii lor de piatră, 2 scaune pentru muzicanți, o casă 
cu toate trebuincioasele, o caraulă de scînduri și o putină de apă de băut”. 

Întreţinerea bulevardului, fără să fie prea costisitoare, pretindea totuşi 
cheltuieli constante pe care Mitropolia nu era dispusă să le facă, după nece- 
sitate. Din această pricină, în scurtă vreme, se simte lipsa de grijă gospo- 
dareasca şi dezinteresul faţă de acest unic loc de odihnă şi recreere pentru 
bucureşteni. Astfel, în puţină vreme, se putea constata că „mobilierul“ bule- 
vardului se învechise și se stricase, iar șanțurile pentru scurgerea apei de 
ploaie se astupaseră și ploile se infiltrau în pămînt şi îi șubnezeau rezistenţa. 
Situaţia aceasta o constatase şi domnul țării care, la 12 august 1837, porun- 
cește Departamentului din năuntru „să trimită acolo un inginer spre a vedea 
stricaciunea și a chibzui temeinica dregere ce va fi trebuință a se face“; el 
hotări ca sumele necesare sa se ia din veniturile Mitropoliei. 

Faptul cel mai grav pe care-l constatase domnul Alexandru Dim. 
“Ghica era că malul din partea dreaptă a bulevardului ameninţa cu surparea. 
Acest lucuu era de aşteptat, fiindcă lucrările de umplutură şi de lărgire a 
drumului, făcute de Blaremberg în 1832—1833, nu se executaseră cu conso- 
lidarea dealului și nici cu prea multă grijă pentru scurgerea apei de ploaie. 
Aceasta se constatase încă din 1834, cînd chestiunea o cercetase mai întîi „ar- 
hitectonul“ M. Hartel (Hartin) şi apoi „arhitectonul“ Joseph Sanejouand 
(Sanjuan, San-Joan). Problema care s-a pus în 1834 era aceeaşi cu cea din 
1837: consolidarea dealului spre miazănoapte ca să nu alunece şi să se surpe. 
Arhitectul Hartel pnopusese consolidarea prin pari, podine și taraci, începin 
din marginea bulevardului, pe coastă în jos. Arhitectul Sanejouand critică 
acest procedeu, pe care îl consideră inestetic şi costisitor şi propune lărgirea 
bulevardului cu două palme pe dreapta şi pe stinga, cu caldarim de piatră, 
“care va fixa pămîntul și-l va reţine să alunece pe coastă, prin lespezi de pă- 
mint cu verdeață. Proiectele nu sînt însă acceptate de Departament. 

În primăvara anului 1835 s-a pus din nou problema consolidării 
dealului. Çu acest prilej s-a examinat și propunerea de a se construi la baza 
dealului un zid de carămidă, gros de un stinjen, care să întărească malul, 
susținut și puin mai multe şiruri de proptele înfipte în coastă. Propunerea 
era interesantă și, după cite se pare, o soluţie sigură pentru consolidarea 
-dealului ; pretindea însa o cheltuială de 50 sau 60 de mii de lei, care nu se 
putea scoate din bugetul orașului. Arhitectul Sanejouand a propus atunci 
sa se bată în lungul dealului două rînduni de pari, care despărțeau astfel 
dealul în trei părţi, și la fiecare rînd de pari să se planteze copaci care prin 
rădăcinile lor vor fixa pămîntul; el arăta că toată cheltuiala se ridică la 
3 477 lei. Se pare însă că și această lucrare a fost făcută pripit, fiindcă, după 
cum am văzut, în 1837 se constată din nou alunecarea dealului. 

În urma poruncii dată de Alexandru Dim. Ghica, inginerul Blarem- 
berg, la această dată cu rangul de polcovnic, face un contract cu Matache 
Tliad „logofăt al meimării“ care, în schimbul sumei de 17 470 lei, se obligă 
să consolideze dealul și să facă înfrumusețarea bulevardului. Contractul 
este semnat la 22 august 1837 și prevedea două lucrări distincte: mai întii, 
consolidarea dealului printr-un perete de lemn de stejar, în lungime de 32 
stin jeni şi înalt de un stinjen, „uns peste tot cu păcură“, ca să susțină malul; 
să facă patru canale de zid, în patru muchii, acoperite cu piatră; apoi re- 

pararea şi înfrumusețarea bulevardului, prin întărirea şi vopsirea cu ulei 
a parmalicului, precum şi repararea şi vopsirea întregului „mobilier“ de pe 
bulevard şi sădirea unor copaci în locul celor uscați. El se obliga ca lucrarea 
s-o termine în 30 de zile. Toată cheltuiala era plătită din veniturile Mitro- 
poliei. 

În timpul săvirșirii lucrărilor, Evghenie, economul Mitropoliei, constată 
că Matache Iliad nu face decit cirpeli ușoare, care nu vor dura, astfel că 
reclamă Vorniciei treburilor din năuntru despre cele constatate şi anunță 
că nu va mai plăti nimic, dacă nu se vor lua măsuri ca lucrările să fie solide 
şi frumoase. Cele constatate de econom au fost adevărate, fiindcă Vornicia 
sileşte pe constructor să garanteze trăinicia lucrărilor, obligindu-l să refacă 
orice stricăciune şi altele care s-ar mai ivi pînă în toamna anului 1838. 

Încă de la începutul lucrărilor de pe Dealul Mitropoliei, dar mai ales 
de la deschiderea bulevardului, s-a văzut că este necesar ca piața din care 
începea bulevardul să fie pavată cu piatră. În acest scop Hartel, arhitectul 
orașului, este însărcinat să calculeze costul caldarimului, pe toată suprafața 
acestei piețe, la care se adăuga ulița ce mergea spre Podul Beilicului (Calea 
Șerban Vodă) și un loc viran, provenit din dărimarea a două case. Devizul 
arhitectului, din 17 august 1833, se opreşte la suma de 29 190 lei, din care 
2 500 lei urmau să fie scăzuţi, fiind partea de contribuţie a căminarului 
Iorgu Bibescu (domnul Gheorghe Bibescu de mai tirziu), care își avea locuința 
pe uliţa care pornea din această piaţă. Se pare că devizul lui Hartel este 
verificat şi redus de inginerul Blaremberg la suma de 27 475 lei. 

Sfatul orăşenesc ţine licitaţie pentru darea în antrepriză a acestei 
lucrări, pe care o obţine caldarimgiul Iane Grecu la suma de 18 000 lei. De- 
partamentul din năuntru aprobă licitaţia şi pavarea pieţei este executată 
în condiţiunile devizului. Iorgu Bibescu, invitat de Sfatul orăşenesc să plă- 
tească suma ce îi revenea, a refuzat însă cu îndărătnicie orice plată. Moti- 
varea este stereotipă şi caracterizează pe marii boieri, totdeauna refractari 
faţa de lucrările de înfrumusețare sau de interes obștesc. El spune: „că pină 
nu să vor lua temeiuri obşteşti pentru toți orășenii asupra facerii uliţelor de 
alăturea, nimic nu mă îndatorează a da banii ce mi se cer pentru înfrumu- 
seţarea orașului și pentru înlesnirea altora“. 


Refugiul pentru echipaje. În timpul lucrărilor pentru înfrumusețarea 
Dealului Mitropoliei şi pentru lărgirea pieţei de la începutul bulevardului, 
s-a simţit nevoia să se cumpere două case vechi şi modeste care se aflau suk 
deal, într-o ulicioară care dădea în Podul Beilicului, pentru a fi dărimate. 
Proprietarii celor două case urmau să fie despăgubiţi de către Mitropolie, 
ca să-şi poată cumpăra în altă parte alte locuinţe. Dealtfel, terenul aparținea 
Mitropoliei; numai construcţiile erau ale locatarilor. 


La 5 mai 1833, Mitropolia face o adresă către Vornicia din nauntru 
în care îi arată că una din cele două case este a Zmarandei Dorobănţoaia, 
iar cealaltă a unui copil „nevirstnic“, fiul lui Vlasie diaconul, care trebuie 
despăgubiţi. În acest scop, Mitropolia cere ca o comisie a Sfatului orășenesc, 
împreună cu Blaremberg, inginerul statului și cu „sinior Hartin“, inginerul 
orașului, să evalueze cele două case ce urmau să fie dărimate, „ca după chib- 
zuirea ce vor face pentru hotăritul preţ să se plătească de catre Sf. Mitropolie 
la stăpinii caselor“. Dărimarea urma să se facă numai după stabilirea preţului 
de răscumpărare, ca să nu se dea loc la nemulțumiri și procese. Comisia 
de evaluare, alcătuită după indicaţiile Mitropoliei şi întrunită, fixează preţul, 
iar la 12 mai Departamentul Vorniciei comunică rezultatul: casa Zmarande: 
Dorobănţoaia este evaluată la 3 800 lei, iar cealaltă la 1 200 lei, „nefiind 

An stare de mai mulți bani“. Din comisia de evaluare au făcut parte: Blarem- 
berg, căminarul Pavel, Iosif, economul Mitropoliei, loan Biţcovan, arhitectul 
Hartel și Theodor Anghelescu, secretarul Sfatului orășenesc. 

Evaluarea n-a mulțumit însă pe proprietarii caselor, care fac plingere 
atit către generalul Kiseleff, cît și catre mitropolit. Aprecierile făcute de 
“comisie erau sub preţurile reale. Astfel văduva Dumitra preoteasa, mama lui 
Vlasie diaconul, şi deci bunica copilului nevirstnic, arată în plingerea sa că 
se înţelesese cu conducerea Mitropoliei să fie despăgubită cu 3 000 lei, în care 
scop se întocmise zapisul de vinzare, dar la plată i se dă numai 1400 lei. 
Generalul Kiseleff trimite plingerea la Mitropolie şi faptul este recunoscut 
chiar de mitropolitul țării, care socoate că s-a făcut o greşeală plătindu-se 
un preţ mai mic de 3 000 lei, hotărît prin zapisul de vinzare. Cu toate aces- 
tea, casieria Mitropoliei nu plătește decit 2 400 lei, iar restul îl achită numai 
după intervenţia Departamentului Vorniciei, care, în adresa din 16 iunie 
1833, cere să se execute porunca generalului Kiseleff. Acelaşi lucru se petrece 
şi cu casa Zmarandei Dorobănţoaia, care obținuse mărirea preţului fixat 
de comisie la 5 000 lei. Proprietarii legali ai caselor erau minori, astfel că 
Departamentul Vorniciei poruncește ca sumele rezultate din vinzare să fie 
“depuse la obșteasca epitropie a sărmanilor evgheniști, care „să îngrijească 
de creșterea lor pină cind se vor cere de către pomeniţii stăpinitori acestor 
bani“. 

Se pare că pină la 16 iunie 1833 se termină cu plata banilor pentru 
cele două case, fiindcă la această dată Departamentul Vorniciei cere Mitro- 
poliei să darime casele, „spre a să aduce cu un ceas mai nainte la înde- 
plinire înfrumusețarea ce au hotărit plenipotentul prezedent a să face“. 
După această dată incepe dărimarea caselor, cind apare un nou nemulțumit 
în persoana lui Iordache Zosima. Acesta era chiriașul casei Zmarandei Do- 
robănţoaia și trebuia să părăsească locuința în vederea dărimării. El însă 
se plinge generalului Kiseleff, arătind că, în august 1832, a inchiriat în acea 
casă două odăi și a platit chiria înainte pe doi ani în sumă de patru sute 
de taleri, la care se adaugă reparaţiile în valoare de 93 taleri și 30 parale. 
El cere ca, înainte de-a părăsi locuinţa în vederea dărimării casei, să i se 
restituie suma cheltuită „pentru că eu nici putere am, nici cuviința mă po- 
văţuește a mă împotrivi la hotărîrea stăpinirii“. Nu rezultă însă din dosar 
ce urmare a avut plingerea lui Zosima. 

În orice caz însă, casele au fost dărimate în cursul lunii iulie 1833 
şi terenul a fost nivelat. Generalul Kiseleff, care urmărea de aproape lucră- 
rile de înfrumusețare a Dealului Mitropoliei, hotărăște ca acest teren să fie 
destinat ca refugiu pentru echipajele boiereşti, în timpul cind stăpinii îşi fac 
obișnuita plimbare pe bulevardul cel nou. În acest scop, la 28 iulie, inginerul 
Blaremberg face cunoscut Departamentului Vorniciei din năuntru hotărirea 
generalului Kiseleff, cerind ca acest loc împreună cu ulița care face legătura 
cu Podul Beilicului „să fie așternute cu piatră, potrivit cu planul obştesc 
al comunicaţii cei din centrul politiei“. 

Marele vornic trimite ordinul la Sfatul orășenesc, poruncind arhitec- 
tului statului „să facă chipzuire la fața locului cu cheltuiala ce ar putea 
merge la aşternerea cu piatră a locului pă care au fost acele case şi să trimită 
Vornicii ştiinţă“. El cere însă să se execute în grabă lucrarea, odată cu pava- 
rea „caldarimului după ulița ce deschide comunicaţia cu Podul Beilicului“. 

Cu acest loc de refugiu pentru echipajele boiereşti Bulevardul Mitro- 
poliei dobindea un aspect modern, care amintea întrucitva ce se realizase 
pe plan mare la Paris, în Bois de Boulogne. 

Monumentul ostașilor ruşi. Între lucrările care urmau să completeze 
înfrumusețarea Dealului Mitropoliei şi să deschidă noul bulevard care tre- 
buia să fie locul de plimbare al bucureştenilor era și ridicarea unui monument 
în memoria ostașilor ruși, printre care se număra și generalul Miloradovici, 
care a murit la noi în ţară. 

Despre acest monument nn cunoaştem prea multe amănunte; docu- 
mentele vremii cuprird puţine ştiri şi fară detalii. Astfel, în 28 decembrie 
1848, la intervenţia generalului Liiders, comandantul trupelor ruse de ocu- 
paţie, caimacamul Constantin Cantacuzino porunceşte Departamentului tre- 
burilor din nauntru să ia masurile necesare pentru repararea monumentului. 
Din adresă şi din actele cu privire la reparare se vede că era „un mic mo- 
nument“, așezat la începutul Bulevardului Mitropoliei. A fost construit din 
piatra adusă din județul Muscel prin îngrijirea pietrarului Agop, care în oc- 
tombrie 1832 fusese trimis în acest județ să aleagă piatra și s-o transporte 
în Bucureşti. La 12 noiembrie, ocirmuirea județului Muscel raportează că 
a trimis dorobanţi ca să adune pietrarii necesari pentru tăierea pietrei, după 
indicaţiile lui Agop, și cere să se trimită banii în 20 de zile. Pietrarul Agop 
avea sarcină să aducă nu numai piatra necesară acestui monument, ci şi să 
construiască „ceasornicul de soare“, care facea parte din același plan de 
înfrumusețare a Dealului Mitropoliei. 

Agop încheie contract cu pietrarii din Muscel pentru 18 bucăţi de piatră, 
lungi de 5 1/2 palme, groase şi late de-o jumătate de palmă. Piatra urma 
să fie albă şi neporoasă, cioplită şi lustruită după indicaţiile pietrarului din 
București. Pentru transportul pietrei, la care se obligau tot pietrarii mus- 
celeni, s-a convenit la piețul de 800 lei. La încheierea contractului, s-a plătit 
o arvună de 7 galbeni împărătești, care fac 224 lei, cite un galben de fie- 
care pietrar. Semnatarii contractului sint Savu Izbăşoiu, Stan sin Oancea, 
Gheorghe sin Savu, Iosif Gogu, Stoicul sin Ion Bizoi şi Stanciu sin Marin. 
Pietrele au fost gata încă din primele zile ale lunii decembrie şi încărcate 
în căruţe. A început însă o iarna grea, cu zăpadă multă și carele n-au putut 
ajunge decît pînă la Riul Alb unde s-au oprit. Chirigiii s-au întors inapoi 
cu carele ca să ia sănii şi din această pricină s-a pierdut timp pe drum. La 
31 ianuarie 1833, inginerul Blaremberg arată că pietrele de la Cimpulung 
n-au sosit și cere Departamentului să intervină şi să grăbească transportul 
lor la București, sub îngrijirea lui Alexandru Manu. Se pare că la sfirșitul 
lunii martie pietrele sosiseră în București și monumentul era gata, căci la 
26 aprilie inginerul Blaremberg cere să i se plătească suma de 21 750 lei, care 
lichida gestiunea. În această sumă intra şi soclul „ceasornicului de soare“, 
nu numai monumentul. 

Nu avem amănunte despre înfăţişarea monumentului. Se pare că la 
început a fost vorba numai de o cruce închinată generalului Miloradovici, 
dar mai tirziu s-a hotărît și înălțarea unui monument care să amintească 
jertfa ostașilor ruşi pentru contribuţia la apărarea 'Țarii Romârești. N-a fost 
vorba de un monument impozant, ci de unul de proporţii destul de reduse, 
dacă apreciem cantitatea de piatra adusă din județul Muscel. Se pare că 
era numai un obelisc prismatic așezat pe un soclu avind spre bază patru feţe 
dreptunghiulare pe care eau montate plici de arama, cu inscripţii. Monu- 
mentul era înconjurat de un grilaj de fier ornamentat, zugravit gi poleit. 
Este sigur că acest monvment a fost terminat la sfirsitul primăverii anului 
1233, după reîntoarcerea din Rusia a inginerului Bleremberg. 

În timpul Revoluţiei din vara anului 1848, monumentul a suferit dis- 
trugeri foarte grave. După înăbu,i. ea Revoluţici, în urma intervenţiei generalulut 

Lüders, caimacamul Constantin Cantacuzino poruncește să se refacă acest 
monument. 

Este însărcinat cu reconstrucţia monumentului A, Hefft, șef al Des- 
părţirei de arhitectură din Departamentul din năuntru. Acesta raportează, 
la 24 ianuarie 1849, care sînt lucrările de refacere, indicînd că cele patru 
table de inscripţii au fost distruse şi că ele trebuiesc refăcute căci: „sfărimă- 
turi din tablele cele vechi se zice că s-ar mai fi aflind în ființă“, El spune că 
nu se poate stabili devizul de cheltuieli pentru refacerea monumentului pină 
nu se cunoaşte „cuprinsul inscripţiilor care urmează a se pune pe table“ şi cere 
a i se face „cunoscut locul unde se află acele sfărimături, spre a se putea 
alcătui după dinsele isvodul tablelor celor nouă“. Departamentul porunceşte 
poliţiei să facă cercetări şi să pună la îndemina arhitectului Hefft ceea ce va 
“descoperi în această privință. 

Poliţia Capitalei raportează, la 17 februarie 1849, că fostul comisar 
IGhiţă Șișca ştie că acele table „s-au stricat de către norod“ şi că una singură 
a dus-o el personal generalului Danielevschi, comandantul orașului. Depar- 
tamentul scrie acestui general, descriindu-i întreaga istorie a monumentului 
distrus şi-l roagă să-i pună la dispoziţie acea tablă ce i-a fost dată de 
porucicul Burchi. 

Chestiunea se opreşte aici, fiindcă dosarele cercetate nu mai păstrează 
nici un document în această privință. Este însă sigur că monumentul a fost 
refăcut, probabil, în forma și mărimea lui dinainte. 


'Ceasornicul de soare. Între lucrările de înfrumusețare ce s-au hotărît a se face 
în 1832 pe Dealul Mitropoliei, „spre pomenirea reformaţiei Principatului“, 
este şi un ceasornic de soare, care trebuia să constituie nu numai punctul de 
atracţie pentru bucureşteni, dar şi una dintre inovațiile cele mai interesante 
şi mai folositoare ale orașului. Ideea era nu numai nouă pentru pașnica popu- 
Jație a Capitalei, dar și ispititoare față de boierimea şi negustorimea vremii, 
care se lăsau foarte greu ciștigate de ideile progresiste. Este sigur că această 
idee aparține căpitanului Blaremberg, pe care generalul Kiseleff 1] numise 
inginer al statului, și care era un om cu vederi noi şi îndrăzneţe privind urbaniza- 
rea Capitalei. 

Unde era aşezat acest ceasornic de soare, nu s-ar putea stabili cu precizie. 
După toate probabilitățile locul cel mai indicat pentru așezarea sa era la 
mijlocul bulevardului cel nou ce se construia pe Dealul Mitropoliei, „în partea 
stingă a acestui bulevard“, după cum se vede într-un raport din 1834, sau 
mai degrabă aproape de clopotnița ridicată de Constantin Brincoveanu în 
creasta dealului care predomina toată panorama orașului şi care era expusă 
la soare în cea mai mare parte din cursul zilei. În acest loc ceasornicul ar fi 
intrat perfect în funcția sa de instrument pentru orientarea în timp şi ar fi 
fost la îndemina cetăţenilor cea mai mare parte din zi. 

Nu se cunosc amănunte despre construcția sa tehnică şi nici despre 
înfaţişarea sa generală. În dosarele vremii, unde s-au păstrat planurile de înfru- 
musețare alcătuite de Blaremberg nu s-a găsit nici măcar o schiță a acestui 
ceasornic 2 spre a putea avea indicații de amănunt despre construcţia sa. 
Se pare, totuşi, să fi avut ca suport un soclu de piatră*, construit din aceeaşi 
piatră pe care pietrarul Agop o comandase în judeţul Muscel, încă din octom- 
brie 1832, şi care n-a sosit în București decit în martie 1833. Într-un raport din 


aR 1 Vezi N. Vătămanu, Istorie bucureșteană, București, 1973, p. 35—39. 
* Există şi astăzi pe Aleea Marii Adunări Naţionale, pe partea dreaptă, în spatele 
grilajului. 

13 martie 1835 se arată că ceasornicul va fi aşezat pe un piedestal de marmură 
pe care era sculptat „un vultur cu crucea ce închipuieşte marca ţării gi 
Care vultur să ţie Regulamentul Organic“, Construcţia ceasornicului, adică 
a soclului pe care urma să se înalțe ceasornicul, a început astfel odată cu ridi- 
carea monumentului, după reîntoarcerea din Rusia a inginerului Blaremberg. 


În predlojenia* din 26 aprilie 1833, semnată de plenipotenţiarul prezi- 
dent al Divanului, se arată că soclul ceasornicului de soare era terminat la 
această dată, odată cu monumentul, şi că după completa lui terminare urma 
să fie dat în primire Mitropoliei. Adresa spune lămurit: „după ce se va găti 
desăvirşit, să se paradosească cu catastih în privigherea Mitropoliei într-a 
căreia păstrare se va afla acest loc cu toate cuviincioasele sale“, Piatra de 
marmură a ceasornicului, ce urma să fie montată pe soclu, fusese comandată 
în Italia, în februarie sau în martie, după cum rezultă dintr-un raport al 
lui Blaremberg, din 23 iulie 1833, şi care pînă la această dată nu sosise în 
țară: „pînă să vor complectui părțile acelui monument de peste graniță 
rămîne supt îngrijirea mea pină cind cu desăvirşire se va isprăvi aşezarea lui 
la locul orînduit, în mijlocul bulevardului de pe dealul Mitropoliei“, 

În primăvara anului 1835, ceasornicul de soare nu era gata şi realizarea 
lui trebuia încă să mai întirzie. Comanda făcută în Italia, care se reducea la o 
bucată de marmură, avind pe ea sculptată marca ţării, cu vulturul şi Regu- 
lamentul Organic, trebuia trimisă apoi la Odessa, unde „să se sape şi să se 
gătească ţifrele ceasornicului“. Acest lucru se pare că îl comandase inginerul 
Blaremberg în călătoria lui în Rusia din februarie 1833. Marmura comandată 
în Italia şi expediată la Odessa costase 400 galbeni, dar la sosirea ei acolo se 
constată că nu corespunde scopului pentru care se comandase, Meșterul din 
Italia, socotind că ceasornicul se va aşeza pe perete „iar nu precum s-au 
chibzuit aici a să face, au greşit marmura pe care este a să pune ceasornicul 
şi care această greşeală s-au descoperit după ce au ajuns marmura la Odessa“, 
În această situaţie s-a comandat în Italia altă marmură, iar cea greșită s-a 
adus în Bucureşti, și s-a pus „în sala de la Mitropolie a Obșteștii Adunări“, 
Această greșeală a întirziat terminarea ceasornicului și a ridicat costul cu 
încă 100 de galbeni. La 12 aprilie 1835, lucrarea cea nouă era gata, executată 
de meșterul Gradona, ceasornicar din Odessa. Se cerea numai trimiterea 
celor 100 de galbeni, ca piesele ceasornicului să fie expediate în ţară. Marele 
vornic Mihail Ghica raportează domnului situaţia, cerînd să se aprobe suma 
şi să se expedieze la Odessa, ceea ce Alexandru Dim. Ghica aprobă, poruncind, 
ca banii să se achite din veniturile Mitropoliei. 

La 19 mai 1835 Secretariatul statului, care expediase banii la Odessa, 
prin consulul general al Rusiei, ccmunică Departamentului din năuntru că 
piesele lucrate vor sosi curînd în ţară. El cere „să se poruncească mai din 
vreme otcirmuirii judeţului lalomiţii de a fi cu îngrijire ca [atunci] cînd va 
sosi ceasornicul să-l primească și să-l trimită aici“. Intervine însă o nouă 
eminare. La 28 octombrie, năcealnicul ostăşesc al cetăţii Silistra, unde trebuia 
să sosească ceasornicul, comunică Secretariatului statului că a primit ştire de 
la Odessa că piesele nu sînt gata, fiindcă maiorul Hauy, care executase de. 
fapt piesele ceasornicului, a fost bolnav „dar curind se va isprăvi şi se va 
trimite după cuviinţă“. 

Abia în martie 1837 se primeşte vestea că piesele ceasornicului de soare. 
sînt gata. Executorul lor însă, maiorul Hauy, refuză să le expedieze în țară 





* predlojenie = propunere, hotărire. 

pină nu i se trimite costul transportului; el invocă faptul că prin contractul 
încheiat cu Blaremberg nu era obligat să suporte cheltuielile transportului. 
Noua cheltuială produse mare încurcătură, care dă loc la .o corespondență 
îndelungată. La 13 decembrie 1838, marele vornic loan Manu cere Secreta- 
riatului statului să intervină la Odessa spre a se afla cită sumă este încă 
nevoie a se trimite ca ceasornicul să fie expediat la Brăila, urmind ca banii 
să fie expediaţi prin poștă. Răspunsul însă întirzie, ceea ce lasă impresia că 
sa renunţat a se mai aduce în ţară piesele ceasornicului comandat. Trec 
astfel aproape trei ani și abia la 22 martie 1841, într-un raport al marelui 
vornic adresat domnului se vede mai clar situaţia. Se intervenise, prin consu- 
lul general din Bucureşti, la guvernatorul Odessei, care poruncise să se facă 
cercetări şi să se dea de urmele ceasornicului. Se comunică în ţară „că în 
arma cercetărilor poliţiei d-acolo s-a găsit la un pietrar anume Montebruno“ 
piesele în cauză și că acesta este gata să-l predea oricui îl va cere. Cărăușii 
are ar fi trebuit să-l transporte pină la graniţă pretindeau 228 de ruble şi 
47 de copeici de argint. Mihai Ghica cere domnului ca suma să fie plătită 
din veniturile Mitropoliei, ceea ce se face și ceasornicul porneşte spre ţară. 

La 25 noiembrie 1844, ceasornicul se găsea în Bucureşti. Marea vor- 
nicie înştiințează Sfatul orăşenesc despre acest lucru şi acesta însărcinează 
pe arhitectul Villacrosse* să ia în primire piesele, să vadă dacă sint toate 
şi să raporteze ce cheltuieli sint necesare pentru așezarea ceasornicului. 
Arhitectul examinează situaţia, face un plan de măsuri şi raportează ce 
trebuie făcut. Iar cit pentru potrivirea ceasornicului după meridianul unde 
ne aflăm, aceasta „fiind de ştiinţă ce ese din cercul ştiinţelor d-lui arhitecton, 
sfatul socoteşte mai de cuviință a să pofti d. clucer (Petrache) Poenaru, 
directoru şcoalelor, ca să binevoiască a-l potrivi însuși, și arhitectonu îl va 
așeza numai, fără a-l fixa“. Planul şi socoteala făcute de Villacrosse s-au 
predat la 29 decembrie 1841 mitropolitului. Arhitectul propusese un nou funda- 
ment fiindcă cel vechi, care așteptase nouă ani să-i vină ceasornicul, se stricase 
de vreme. 


Mitropolia șovăie în a da un răspuns cu privire la instalarea ceasorni- 
cului. La 1 iunie 1842, Sfatul orășenesc intervine din nou către Mitropolie 
cerind să facă lucrările de instalare, dar nu primește nici un răspuns. Se 
pare că în cele din urmă se hotărăşte ca instalarea ceasornicului s-o facă 
Sfatul orășenesc. Dar şi de data aceasta nu se dovedește nici o grabă din 
partea nimănui. Abia la 24 februarie 1843 Sfatul orășenesc cere Departa- 
mentului din năuntru o copie după raportul din 1835, ca să ştie cum să 
procedeze. Aceste copii i se trimit după două zile. Dosarele cercetate nu mai 
contin însă nici un act în legătură cu ceasornicul de soare. 


“Se pare că, după 11 ani de cind începuse înfrumusețarea Dealului Mitro- 
poliei se hotărise construcţia unui ceasornic de soare pe noul bulevard, lucra- 
rea nu se putuse realiza. Marmura trimisă din Italia, cadranele și celelalte 
piese executate la Odessa au zăcut multă vreme în vreo magazie a Marii 
Vornicii, pină ce s-a putut trece la ridicarea acestui monument. Faptul că 
lucrarea a fost totuși terminată, nu se poate contesta. În actele emise în 
iarna 1848 și în anul următor, cu privire la repararea lucrărilor de înfrumu- 
sețare de pe Bulevardul Mitropoliei, se vorbește și despre ceasornicul de soare, 
care a fost avariat, în timpul tulburărilor din vara revoluţionară. 


3 Arh. St. Buc., Primăria Capitalei, dosar 954/1841. 
* Xavier Villacrosse, francez — arhitect șef al oraşului București, stabilit în țară 
la noi şi căsătorit cu fiica dragomanului Petre Serafim. 

Alte lucrări pe Dealul Mitropoliei. În afară de lucrările despre care am vor- 
bit mai sus și care fac parte dintr-un plan de înfrumusețare cerut de generalul 
Kiseleff și realizat de inginerul Blaremberg, pe Dealul Mitropoliei s-au făcut 
şi alte lucrări care aveau în vedere utilitatea și frumuseţea. Aceste lucrări 
s-au făcut, sau măcar au fost inițiate, de conducătorii Mitropoliei. 

Astfel, în primăvara anului 1842, administraţia Mitropoliei se hotă- 
răşte să sape un puț sub poalele dealului, lingă bulevard, ca să înlesnească 
pe trecătorii ce mergeau spre piața orașului și să fie la îndemină pentru nevoile 
de apă ale Mitropoliei. În acest sens se angajează meșteri puţari gi lucrători 
şi se începe lucrul. Sfatul orășenesc înştiințează Vornicia și cere povaţă în 
această privință, fiindcă în conformitate cu regulamentul din 1833 nici o 
asemenea lucrare nu se putea săvirși în oraș fără aprobarea prealabilă a ingi- 
neului statului. Vornicia trimite slujitori de la Agie și oprește lucrarea. 

Mitropolia face atunci intervențiile necesare și obţine aprobarea lui 
Blaremberg, care deţinea încă postul de inginer al statului. Inginerul însă, 
apreciind situaţia locului, opreşte să se continue lucrarea începută pe dreapta 
bulevardului și fixează locul unde să se sape puţul, pe stinga, în apropierea 
parmalicului. 

Multă vreme nu se mai vorbeşte de lucrări pentru înfrumusețare pe 
Dealul Mitropoliei. Timp de aproape treizeci de ani dosarele de la Arhivele 
Statului din București nu mai conțin nimic în această privinţă. Nu se poate 
totuşi nega că asemenea lucrări nu s-au mai făcut în acest răstimp, au fost 
prea neinsemnate sau au fost realizate numai din iniţiativa și cu cheltuiala 
Mitropoliei şi nu a mai fost nevoie de sprijinul statului sau al Sfatului orăşenesc. 

Mitropolitul Nifon, în toamna anului 1874, se hotărăște să realizeze 
lucrări însemnate de înfrumusețare pe Dealul Mitropoliei și să consolideze 
vechile lucrări care se găseau în stare proastă. Gindul său pare să se fi oprit 
stăruitor la întocmirea unei grădini, care să fie cu adevărat o podoabă de 
frumuseţe. În acest scop se adresează lui W. Knechtel, șeful grădinilor 
publice, să-i facă un proiect și un deviz pentru toate lucrările ce trebuiau execu- 
tate și care urmau să se desfășoare pe tot traseul bulevardului, în curţile 
Mitropoliei şi pe şoseaua care cobora pe partea cealaltă a dealului în str. 
Filaretului, numită mai tirziu str. 11 Iunie. 

Proiectul și devizul lui W. Knechtel, care au fost gata în ianuarie 1875, 
prevedeau un șir de lucrări destul de importante, care priveau nu numai 
înfrumusețarea, ci și consolidarea dealului. Lucrările de consolidare cuprindeau: 
construirea unui zid pe partea dreaptă ca să sprijine malurile șubrezite de 
ploi; consolidarea dealului pe la mijloc prin taraci bătuţi în pămînt şi împle- 
titi cu nuiele; construirea unor scări cu trepte de piatră pe lingă obeliscuri; 
construirea unor canale pavate cu piatră de rîu pe ambele părți ale bulevar- 
dului, pentru scurgerea apei de ploaie; așternerea bulevardului cu moloz bun, 
bătut, peste care să se întindă un strat gros de pietriș. Lucrările de înfrumu- 
sețare cuprindeau: plantarea aleelor cu tei și salcımi, iar cînd teii se vor face 
mari, salcimii să se scoată; pe partea de sus a dealului se proiecta aranjarea 
unei grădini cu pomi fructiferi, procuraţi de la o pepinieră însemnată. Toate 
aceste lucrări totalizau, după deviz, o sumă de 49 244 lei. 


Se pare că proiectul lui Knechtel rămîne deocamdată în cercetare, 
fiindcă timp de multe luni nu mai găsim nimic în dosare în această privinţă. 
Abia la 25 septembrie 1875, mitropolitul Nifon roagă Ministerul Lucrărilor 
Publice să trimită o „persoană competinte“, care, în înţelegere cu Mitro- 
polia, să vadă cum se pot realiza lucrările de pe Dealul Mitropoliei. La 27 
septembrie, Titu Maiorescu, pe atunci ministru al Cultelor și Instrucțiunii 

publice, după cît se pare, la cererea mitropolitului Nifon, intervine la Minis- 
terul Agriculturii, Comerţului şi Lucrărilor publice să ia măsuri pentru 
transportarea de la Iaşi la București a unei florării pe care o dăruise mitro- 
politului Moldovei. Se poate ca mitropolitul Nifon să fi obținut acest dar 
pentru grădina ce se proiectase pe Dealul Mitropoliei din București. 

Despre proiectul lui W. Knechtel nu mai ştim nimic. Se pare că acest 
proiect suferise între timp unele modificări. În martie 1876, proiectul modi- 
ficat este trimis spre examinare unei comisii speciale pentru lucrările publice. 
Comisia găseşte planul necorespunzător și-l respinge. Nu știm dacă comisia 
a pretins anumite modificări la acest plan ; nu ştim nici ce a urmat în această 
privinţă, Dosarele din care am cules faptele de mai sus nu mai conţin nimic 
cu privire la planul de înfrumusețare a Dealului Mitropoliei pe care voia să-l 
realizeze mitropolitul Nifon. Este însă sigur că lucrările de consolidare a 
dealului, prevăzute în proiectul lui Knechtel, s-au realizat măcar în parte 
dacă nu în total, fiindcă fără ele s-ar fi primejduit dărimarea dealului pe 
coasta dinspre miazănoapte. 


Din cele expuse mai sus se pot desprinde citeva concluzii interesante pentru 
problema înfrumuseţării oraşului București în perioada de după Pacea de la 
Adrianopol. Aceste concluzii sînt.: 

a) Epoca care urmează după 1829 se caracterizează în Bucureşti prin 
preocupări de edilitate şi urbanistică pentru înfrumusețarea și modernizarea 
oraşului, 

b) Începutul acestor preocupări îl face, încă din 1832, generelul Kiseleff, 
o minte ageră și un ochi dotat cu mare simţ edilitar și gospodăresc, din ordinul 
căruia se întocmeşte primul proiect şi se alcătuiesc primele planuri de înfru- 
musețare a Bucureştilor, Primul proiect cuprindea Dealul Mitropoliei, minu- 
nat ales şi chiar centrul Capitalei, şi șoseaua de la Băneasa, care trebuiau să 
devină locuri de odihnă şi recreere pentru bucureşteni. Omul cere a înţeles 
în justă măsură intenţiile generalului Kiseleff şi care a realizat planul de 
înfrumusețare al Bucureștilor este inginerul Blaremberg, care s-a dovedit 
a fi un om priceput şi harnic, cu vederi clare în ceea ce priveşte înfrumusețarea 
Dealului Mitropoliei. 

c) Dealul Mitropoliei, creat ca loc de plimbare și recreere, a fost, timp de 
cincisprezece ani locul favorit şi unic unde bucureştenii petreceau clipele de 
răgaz şi odihnă, pe băncile şi „canapelele“ așezate în umbra castanilor şi 
salcimilor, ascultind uneori acordurile de vioară a unor muzicanți, care încer- 
cau să le desfete auzul. 

d) Deschiderea „promenadei“ de la Băneasa, dar mai ales realizarea 
grădinii Cişmigiu în ultimul pătrar al veacului trecut au contribuit ca Dealul 
Mitropoliei, dar mai ales bulevardul său să atragă din ce în ce mai puţini 
orăşeni, pină cînd „promenada“ de pe acest deal a fost părăsită cu totul. 

Dealul Mitropoliei, înfrumusețat în 1832—1834, alcătuiește un capitol 
important în viața bucureşteană pentru că este cel dintii loc de petrecere 
liniştită şi cuminte pentru bucureştenii treziţi către o nouă viaţă. Povestea 
înfrumuseţării sale, „o adevărată podoabă“, aruncă o lumină nouă în trecutul 
oraşului Bucureşti. 

Cine, dintre acei născuți în primii ani ai secolului acesta nu-și aduce aminte 
cu drag de timpul copilăriei lor cînd, într-o frumoasă zi de primăvară, erau 
duși de mînă la „Moși“. 

Aici era „viața“ burghezilor, a „mahalagiilor“ și a noastră a copiilor. 
Cei dintii găseau vestitele ţuicării cu adevărata zeamă de prune adusă de la 
munte, tocmai de cei care o pregăteau și alături de ţoiurile pline şi dătătoare 
de veselie „floricele“ care făceau să treacă timbul cît mai uşor; ceilalţi, 
— copiii — zgiiau ochii în toate părțile şi nu se mai săturau privind la „Vasi- 
lache și Marioara“ sau la diferiți comedianţi care se arătau la circuri cu 
„renume mondial“ și în special la panorama lui Braun care avea toate 
„minunăţiile“ pămîntului. 

Odată cu vremea invențiilor apăruse și la Moşi o inovaţie. Se construise 
„aeroplanul“ — un fel de cărucioare pe patru roţi cauciucate, cu cîte o mică 
elice fiecare. Aceste cărucioare-aeroplane, în virtutea învirtirii mecanice, de 
altfel minunată pentru atunci, se ridicau, de pe estrada lor, la oarecare 
înălțime şi-ţi dădeau impresia că eşti în avion, deoarece pluteau în aer și pe 
atunci era lucru foarte greu să te plimbi cu un aeroplan adevărat. 

Celelalte distracţii „pentru prima dată aduse la Moi, cu milte sacrificii“ 
făceau pe bieţii ţărani, soldaţi şi slujnicele Capitalei să stea  înţepeniţi 
locului pînă la amorțirea picioarelor. 

“ „Căluşeii“, acei căişori de lemn pe care încălecam cu ajutorul părinţilor 
erau „martea“ noastră. Ne învirteam pînă cind amețeam și tot nu ne mai 
săturam. 


Dar cite şi mai cite erau atunci, pe care anii cu greutățile vieții le-au 
îngropat în praful uitării: acadele, bigibigi, pandişpane şi toate celelalte 
dulciuri de neuitat, încit chiar după ce ajungeam acasă nu mai isprăveam să 
ne lingem degetele de „bunătatea“ lor... Ce plăceri pentru noi, copiii de 
atunci! 

Fotografii la minut îţi făceau poza, chiar dacă nu într-un minut, într-un 
sfert de ceas, şi tot era ceva, fiindcă instantaneul de azi era ceva de vis pe 
atunci, iar pregătirea omului, special pentru a se fotografia, nu era întotdeauna 
la indemina nevoiaşului şi chiar a celui mai înstărit. Fotografiile acelea, îngăl- 


benite după scurtă vrem>, pare că le mai văd şi astăzi printr-un colţ de casă, 
sau atirnate pe vreun perete, în ram= vopsite în culori cu ulei. Mai toate per- 
soanele fotografiate păreau nişte statui prin nemişcarea lor, fiindcă așa tre- 
buia: nici să clipești nu aveai voie. Ți se atrăgea atenţia să zimbești, dar 
trebuia să încremenești cu surisul pe buze atunci cînd ţi se spunea „păsărica“ 
sau „cucu“. 

Bilciul Moșilor se ţinea pe locul halelor centrale de astăzi, loc rezervat în 
restul anului pentru vinzarea lemnelor şi a finului. Acest teren imens, de 
aproape o sută de mii de metri pătraţi, era încadrat între grădina lui „Eliade“, 
numita aşa, fiindca acolo era casa scriitorului Ion Heliade Rădulescu, începu- 
tul Şoselei Pantelimon cu șanţurile-i late de doi metri, unde porcii își găseau 
tabietul lor, iar oratăniile măcăitul, cu ciocul împotmolit în noroi. Erau apoi 
fabrica „Țiriac“ (Chiriac şi Voina) mărită mult astăzi, modernizată și numită 
„Aversa“, moara Popovi, monumentală pentru vremea aceea şi 
destul de vestita prin desele incendii, mai mult provocate, pentru încasarea 
despagubirilor de la societăţile de asigurare, precum și prin fişicele de o para 
si doua, obișnuite la mori și brutarii, pe care le primeau lucrătorii seara, cind 
aveau ocazia să mai întirzie la bragagiii înşiraţi la poartă. 

Dincolo, spre Colentina, erau citeva cîrciumi cu imense curţi, urde 
pînă la Războiul din 1916—1918, mai poposeau încă, cu roțile băgate în 
pămînt pină la osie, vechile tramcare, ce altădată erau singurele „autobuze“ 
ale Capitalei. 

Venea apoi Şoseaua Colentina, pe unde ieşea în oraș întreaga ţigănime 
a cartierului Tei, prin fața bisericuţei acoperită cu tablă verde Sf. Dumitru 
azi dărimată, iar în locul ei s-a ridicat măreața catedrală cu același nume; 
spre bariera Moșilor era noul Hotel Solacoglu sau „Solacolu“ — cum îi spunea 
lumea —, cu vestita-i staţie de birje, din faţă . Aceste birje erau trăsurile 
de lux ale cartierului și de multe ori ele ajungeau, cu drumurile lor, aproape de 
centrul orașului. Cu cincizeci de bani puteai merge o bună bucată de drum, 
iar cu un leu, un leu cincizeci, pînă la pădurea Pantelimon, Cernica sau 
Pasărea unde se făceau, deseori, vestite chiolhanuri. 

Aici, la bariera Moşilor, era punctul terminus al Căii Moşilor, sau Podul 
Tirgului de Afară de altădată și al liniei de tramvai nr. 1, cu cai, ce aduceau 
în „coteţele“ ei orășenii porniţi de la piaţa Sf. Gheorghe, încoace. Aici se 
schimbau caii obosiţi sau poticniţi în pietrele caldarimului stricat, aici erau 
adăpaţi şi tot aici se „cinsteau“ destul de bine vizitii şi taxatorii acestor 
tramvaie. Circiumile erau una lîngă alta, iar băutura bună şi destul de ief- 
tină. Unde mai pui simigeria cea mare dinspre Şoseaua Colentina, cu „mizilic“ 
(semințe de dovleac) din belşug, și covrigi cu susan, scoși calzi din cuptor 
din oră în oră! 

În cealaltă parte era Şoseaua Mihai Bravu, unde prăvăliile căciularilor, 
cizmarilor, stămbarilor şi ale celor cu vase de aramă se ţineau lanţ. „Jupinii“ 
(stăpinii) acestor prăvălii faceau afaceri bune, iar vinzarea mergea de minune, 
nu numai în timpul »Moşilor“, dar și marţea şi vinerea cînd era zi de Obor. 

Între Mihai Bravu și Şoseaua Pantelimon (strada Chiristigiilor) eau 
chiristigiile și în special cele ale fraţilor Dorojan, atît de mulţi la număr, că-i 
încurcai totdeauna în minte. 

Zgomotul bilciului și forfoteala mulţimii erau o caracteristică plăcută, 
încît circula o zicală care s-a întrebuințat pină acum cîţiva ani: „ce te îmbul- 
zeşti ca la Moși“? 

Să fi văzut atunci toaletele mahalalelor: femeile cu fuste largi, dințate 
pe margini şi împodobite cu dantela, bluze cu volane şi crețuri multe, închise 
cu copci pina la git, cu nasturași atit în față cît şi în spate, iar pe cap tulpane 
albe zimţuite pe margini cu steluțe metalice de diferite culori, în special rosu. 
Femeile mai cu dare de mină, soţii de negustori și oameni cu stare, și care 
tindeau a fi „cucoane“ purtau fişiu de mătase înfasurat de două-trei ori la 
git și dat pe spate întocmai ca maramele. Numai doamnele, ce cu adevărat 
puteau sa se numeasca așa, purtau pălării pe cap, de altfel împodobite cu o 

întreagă „grădină“ de fructe sau „zarzavaturi“ şi cu ace lungi pînă la o jumă- 
tate de metru, care treceau dintr-o parte în alta a pălăriei prin bogatul coc de 
păr la spate sau din creștetul capului; — dar nu orișicine era doamnă sau 
„cucoană“, rar femei la mahala purtau acest titlu, trebuia su fie cu adevarat 
cineva. În afară de cucoana (doamna) preoteasă, toate celelalte erau: tața 
Lina, Ruxandra, Smaranda, Miţa, Tinca, Paraschiva etc. 

În picioare, toată lumea — bărbaţi și femei, — purtau ghete; pantofii 
constituiau o raritate. Ghetele femeilor, înalte și cu șireturi, erau o frumuseţe, 
iar „caracudele“ bărbaţilor, ascuţite pînă la exagerare, arătau eleganța exce- 
sivă, fiindcă ceilalți purtau ghete cu gumilastic sau cu „bombeu american“ şi 
cu nasturi. Pe vremea aceea nu era de mirare văzînd pe cineva cum işi scoate 
chera din buzunar şi își încheie nasturii ghetelor. 

Lustragiii de atunci cu vacsul lor „Albina“ sau crema „Cavaler“ şi 
„Potcoava “ nu prea făceau treabă, cu toate că aveau „taxa“ mica. Vacsul 
$i crema erau cumpărate și duse acasă unde periile erau la indemina fiecăruia. 
În oraş, lustrageriile erau destul de numeroase, şi în afară de ele. întilneai 
țigănușii-lustragii aşezaţi pe la toate răspintiile străzilor mai importante. 

Locul distracţiilor era situat în centrul bilciului, iar marginile erau ocu- 
pate cu mărfuri de tot felul și în cantităţi mari. Cu toate acestea mărfurile 
industriale și celelalte produse se vindeau aproape toate, fiindcă, și cumpăra- 
torii erau destul de numeroşi, atit cei din Capitală cit și țăranii care veneau 
„in Joia Moșilor“ din satele cele mai depărtate ale cîtorva judeţe învecinate. 

Mai amintesc printre distracţiile care se găseau în bilei: „bărcile“ şi 
acele pocnitori unde tinerii își încercau puterea dind cu barosul de lemn, 
încercuit în fier, într-un fel de popic ce trimitea în sus, pe o șină metalică 
înaltă de 10—15 metri, o verigă de fier care, dacă era izbită puternic, atingea 
partea de sus a șinei și producea explozie (pocnitură). Erau apoi berăriile 
cu program muzical şi artiști comici, care în raport cu timpul căpătau o 
importanţă din ce în ce mai mare; — deveneau mai luxoase, artiștii mai 
buni, iar băuturile și mincărurile mai alese. 

De-ale mincării, în cuprinsul bilciului, erau vestitele gogoşi, turta 
dulce și „gurițe“, brinzoaice, diferite împletituri de simigerie, „f/oricelele“, 
„vata de zahăr“ înfășurată pe beţișoare de brad; — „muizilicul“ (seminţe 
de dovleac și floarea soarelui) și acele cocoloașe de floricele, mari cît o porto- 
cală, îmbibate în apă cu zahăr, de culoare roșie sau galbenă. Erau şi unele 
chioșcuri unde se servea bere de la „Bragadiru“ sau „Luther“ și crenvurști 
minunaţi de la „Paţac“ (Carol Patzak) sau „Potsudec“. 


În partea stingă, cum intrai în bilci, înspre biserica Sf. Dumitru era 
raionul cu oale și străchini, în şiruri și grămezi impresionante — se vindeau 
însa destul de repede. Întii, fiindcă erau ieftine, iar în al doilea rind, fiindcă 
erau necesare deselor pomeniri, care se obișnuiau după toate datinile. Lingu- 
nle de lemn aveau și ele aceeaşi menire şi trecere. Mai erau apoi: străchini 
mari în care se punea renumitul ghiveci preparat cu roșii și carne de berbec, 
ghivece de flori şi borcane mari de pămînt pentru murături şi pentru ciorba de 
burtă, vîndută pe străzile mahalalelor de femeile care duceau borcanele atir- 
nate de cobiliță, întocmai ca oltenii, coșurile. Ulcioare mici și mari, frumos 
«mălţuite şi în girlici cu pietricele pentru a gilgii apa atunci cind se bea, — 
plăcere deosebită la oamenii de atunci și în special la copii. 

Dar cite şi mai cite nu s-ar putea spune despre Tirgul Moșilor ! 


Cind și cum s-a înfiinţat acest bilci al Moșilor nu se știe precis. Documentele 
vremurilor nu-l pomenesc decit destul de tirziu, spre sfirşitul secolului al 

XVIII-lea şi cu diferite prilejuri legate de defășurarea tirgului. Bilciul Mosilor 
a fost şi este un tirg anual spre sfirșitul primăverii, în legătură cu străvechea 
sărbătoare de pcmenire a morţilor 1. Această sărbătoare de pcmenire a mor- 
ţilor pare să fie în legătură cu străvechiul cult rcman al zeilor mari (sufletele 
strămoșilor) practicat în Dacia rcmană dintre 10€—271 însușit de creștinism 
şi păstrat prin tradiţie pînă în zilele noastre. 

În multe părți din ţară se făceau bilciuri erele, de «mbăta moşilor, 
uneori cu durată de citeva zile, urde veneau lccuitorii satelor din împrejurimi 
să tirguiască mai ales obiecte casnice (oale, străchini, urcioare de lut, linguri, 
doniţe, cofe şi chiar blide de lemn), care se dădeau de pomană cu prilejul 
praznicului de pcmenire a morților. Unul dintre aceste bilciuri, cunoscut în 
toată regiurea dintre Carpaţi și Dunăre era Tirgul Moşilor din Bucureşti. 


Cu privire la începutul acestui tirg s-au păstrat citeva tradiţii orale. 
Se spure că în timpul lui Mircea cel Bătrin (13€6—1418), după lupta de la 
Nicopole (26 septembrie 136) urde aliaţii apuseni au fost învinși, Țara 
Rcmânească a fost atacată de turci. Lupta a avut lcc în 1397, undeva pe 
lalcmiţa, şi voievcdul rcmân a ieșit învingător. După luptă, spune tradiţia, 
voievodul a făcut o slujbă de pomenire a ostaşilor căzuţi în luptele cu turcii 
în marginea Bucureștilor, hotărind ca în fiecare an să se facă această pome- 
nire 2, 

Altă tradiţie cu privire la înfiinţarea Tirgului  Moşilor atribuie lui 
Alexandru Mircea Vcdă (1507—1577) acest început, după lupta pe care a 
avut-o în 1574 cu Vintilă Vodă, prietenul lui loan Vodă cel Cumplit 3. 


În fine, a treia tradiție pune înfiinţarea acestui tîrg pe seama lui Matei 
Basarab, în urma luptei de la 25 octcmbrie 1€32, lingă Obor. Voievodul abia 
se înscăunase ca demn, cînd, a fost atacat de către Radu Iliaș, fiul lui Alexan- 
dru Vodă Iliaș, să-i ia dcmnia, care venea din Moldova cu o oaste de turci, 
tătari şi moldoveni, la care se adăugaseră cîţiva boieri valahi partizani. Bătălia 
a ţinut două zile și s-a sfîrşit prin victoria lui Matei Basarab. Au căzut atunci 
mulţi ostaşi din embele părți. Pentru pcmenirea celor care au murit apărînd 
dcmnia lui Matei Basarab, voievodul a făcut în toţi anii slujte și pomeniri 
pe locul bătăliei, din apropierea Tîrgului de Afară £. 

Din toate aceste tradiţii, rezultă un singur fapt sigur: Tirgul Moșilor 
a fost întotdeauna în strînsă legătură cu unul din tirgurile bucureştene, numit 
Tirgul de Afară din pricina faptului că se ţinea totdeauna în afara orașului, 
la bariera dinspre răsărit. Tirgul de Afară este atestat documentar la începu- 
tul secolului al XVII-lea, iar în vremea dcmniei lui Matei Basarab el se ținea 
la margirea răsăiteană a mahalalei Sibilelor, unde era bariera orașului 5. Acest 


tirg, stabilit prin tradiţie a fi asezat la bariera din răsărit a oraşului, a fost 
silit să urmeze flucivaţiile acestei bariere, împinsă mereu spre răsărit de 
oraşul care creştea necontenit în întindere. Se pare că aceste continui mutări 
spre răsărit a Tirgului de Afară au încetat sub voievcdul Grigore Ghica 
(1822—1828), câre avind moşie în imediata apropiere a tirgului a căutat 
să-i fixeze locul de așezare. În acest scop a pavat Podul Tirgului de Afară, 


1 N. D. Popescu, Tirgul Moșilor, trecutul, prezentul şi viitorul său, în „Calendarul 
pentru toţi fiii României“, 1903, București, p. 143. 

2 A. Pelimon, Bucur, istoria fundării Bucureștilor, 1858, p. 242. 

3 B. P. Hasdeu, Joan Vodă, Bucureşti, 1894, ed. II, p. 174. 

1 G. Ionnescu-Gion, Istoria Bucureştilor, Buc., 1899, p. 580—581. 

5 Ibidem, p. 538. 

a delimitat spaţiul rezervat tirgului şi a îngaduit ca bariera să treacă dincolo 
de terenul pe care se desfăşura tirgul ê. 

Este sigur că la început „Moşii“ n-au fost decit sărbătoarea de pome- 
nire a morţilor, cu parastasul său tradițional şi împărţirea pomenilor ce se 
făceau cu acest prilej. Tot acest ritual a avut loc în afara oraşului, pe terenul 
pe care tradiţia îl indica ca loc al bătăliei din 1632. Iar cind Tirgul de Afară, 
impins de oraş s-a suprapus locului respectiv „Moșii“ au devenit „Tirgul 
Moşilor“ și s-au lăsat duşi spre răsărit de mutarea tirgului, pina ce Grigore 
Ghica îl statorniceşte pe locul pe care se afla în vremea noastră. Dovada acestei 
necurmate mutări a Tirgului de Afară, numit apoi Tirgul Moşilor, este numele 
strazilor Olari, Calușei, Vaselor, Buciumului, Brașoveni şi altele care amintesc 
unele îndeletniciri comerciale şi meșteșugărești în legătură cu tirgul. 

În cursul vremii s-au făcut încercări ca Tirgul de Afară sa fie mutat 
in altă parte a orașului, unde erau alte interese. Cei ce au încercat aceasta 
şi-au dat seama că o mutare propriu-zisă n-ar fi fost cu putinţă, fiindcă 
tirgul intrase în tradiția bucureştenilor şi în obișnuința neguţatorilor şi 
producătorilor din afara oraşului, care veneau cu marfă la tirg şi faptul nu 
s-ar fi putut realiza. Pentru acest motiv au încercat sa creeze un alt tirg. 
Astfel Șerban Cantacuzino, după ce construise mănăstirea Cotroceni, pentru 
a-i spori veniturile, infiinţă un bilci pe pămîntul acestei mănăstiri, hotărind 
ca ziua de temei a tirgului să fie la Sfinta Maria-Mare, la 15 august. Faptul 
însă nu s-a putut menţine şi îndătinatul Tirg de Afară şi-a continuat evoluţia sa. 

Focul din 27 februarie 1739, care a inceput de la mănăstirea Sf. Sava, 
ajutat de un vint puternic din apus, s-a întins în mahalaua Colţei şi de-aci 
în mahalaua Scaunelor Vechi. Au ars atunci 16 case mari, 49 mijlocii, 72 mici, 
5 chilii de biserici, 40 de scaune de măcelari şi 9 prăvălii. Efectul de distru- 
gere a acestui incendiu n-a încetat decit atunci cind focul a ajuns la cimp, 
spre Moși, unde nu mai avea ce arde?. Tirgul de Afară se suprapusese la 
aceasta dată „Moşilor“, incepind să devină Tirgul Moșilor. 

O încercare similară cu a lui Şerban Cantacuzino face şi Nicolae Mavro- 
gheni în scurta sa domnie (1786—1790). El zideşte în 1789 biserica Zoodoh- 
pighi (Izvorul Tămăduirii) de la capul Podului Mogoşoaia, căruia îi dăruiește 
două sute de stinjeni pătraţi, teren pe care construiește și un chioșc. El înzes- 
trează biserica cu veniturile unui tirg de vite săptăminal, care avea loc între 
cele două zile fixate pentru Tirgul Moșilor. Înfiinţarea acestui tirg, care atră- 
gea pe negustorii de cai de peste munți, n-a dăinuit însă multă vreme. 

Și Grigore Ghica încercă în timpul domniei sale (1822—1828) să înfiin- 
țeze un tirg în jurul bisericii şi spitalului Pantelimon, zidite de el. Dar nici 
acest tirg n-a avut viaţă prea lungă. Lumea îl ocolea, tot așa cum ocolise 
pe cele mai sus amintite, se ducea la cel obișnuit din bătrini unde gasea mărfuri 
în cantitate mai mare și mai variate, dacă nu chiar mai ieftine. 


Nicolae Mavrogheni, în timpul scurtei sale domnii, poruncește să se 
construiască în acest tirg un chioșc, frumos împodobit, unde mergea și cerceta 
cum „bate“ (merge) tirgul și cum se fac vinzările, „să știe domnul pe cine să 
laude și pe cine să pedepsească“ 8. Scopul era să meargă să asculte oamenii de 
afară, să-i întrebe dacă sînt mulţumiţi sau nu cu ispravnicii și zapciii care-i 
cirmuiesc. Alaiul domnesc pornea din curtea palatului şi spectacolul era impu- 
nător. „În capul cortegiului mergea mitropolitul în odăjdii, urmat de boierii 


5 N. D. Popescu, op. cit., p. 149. 
? Q. Ionnescu-Gion, op. cit., p. 349. 
8 V. A. Urechiă, Istoria românilor, vol. III, p. 36. 

îmbrăcați în cugiumane de samur, cu giubele roşii sau măslinii, după rang, 
unii cu iatagane la briu, alții cu cite o călimară cu incrustaţii de argint sau 
chiar suflată cu aur; apoi meterhaneaua turcilor călări condusă de meterhagi- 
başa cu şase tobe mari îmbrăcate în roşu şi cu giamparale. Domnul ţării mai 
împopoţonat decit toţi, și în urmă muzica surlarilor, precedind trupa seimeni- 
lor și a pandurilor, cu poeticul port oltenesc, cu pușca cu cremene pe umăr °, 


Pe vremea molimilor de ciumă, care au bintuit deseori şi pentru mult 
timp Bucureștii, Tirgul Moşilor funcţiona greu sau era închis de-a binelea. 
Dacă nu era închis oficial, prin poruncile date de Spătărie şi de Agie, se luau 
totuși măsuri ca Bucureştii să fie feriţi de intinderea molimei. Astfel Alexan- 
dru Moruzi, printr-un pitac trimis Agiei la 31 mai 1796, poruncea „ca la veni- 
rea Cimpulungenilor, care aduc vasele cele trebuincioase de vinzare, sar 
mai virtos la eşirea lor, după spargerea tirgului, să se afume, să se aerisească 
ei şi toate lucrurile lor, precum şi alţii ce intră şi ies din tirg să treacă prin 
aerul fumului; iar deosebit cimpulungenilor să le dai povăţuire şi să-i îndato- 
reşti ca să aibă fiteşcare cite un vas cu oţet, ca banii ce vor primi din vin- 
zarea vaselor, să-i treacă prin oțet“1°, Fumul și oţetul? Cu asemenea antido- 
turi, nu este de mirare că numărul victimelor nu se împuţina, iar mohma 
nu înceta piea curind! 


La sfirşitul secolului al XVIII-lea Tirgul Moşilor producea mari veni- 
turi pentru domnie. Taxilarii din acest tirg îşi dădeau toată silința să incaseze 
cit mai mult și foloseau tot felul de meşteşuguri ca să stoarcă bani nu numai 
pentru domnie, dar şi pentru ei. Constantin Vodă Hangerli, în pitacul din 
12 mai 1798, fixase taxele pe care trebuiau să le platească neguţătorii și pro- 
ducătorii pentru mărfurile pe care le aduceau la tirg. Astfel pentru fiecare 
car cu vase de lemn sau de lut smălțuit să plătea vameşilor din tirg cite 20 
de parale; pentru vase nesmălţuite 10 parale de car. Cimpulungenii, care 
aveau marfă mai bună şi mai scumpă, plăteau doi taleri și jumătate de car, 
iar puchenarii plăteau de car numai un taler și jumătate. Vatatul de harabagii 
incasa o taxă de doua parale de car numai de la chirigii, adică de la cei care 
transportau marfurile neguţătorilor sau producătorilor, cu carul lor. Vătafii 
de precupeţi sau precupeţii nu puteau să cumpere marfă din Tirgul Moșilor spre 
a o revinde în București 11. 

În 1821, din pricina evenimentelor petrecute în primăvară, cu stabilirea 
la Colentina a eteriştilor lui Ipsilanti, Tirgul Moșilor nu s-a ţinut. În pri- 
măvara urmatoare, deși sub ocupație turcească şi încă din aprilie, cirmuirea 
ţării înştiinţează în toate judeţele prin ispravnici că tirgul se ţine în acest an 
şi că armata turcească nu impiedică cu nimic pe cei ce au produse de vinzare. 
„Fiind că vremea Tirgului Moşilor — zice publicaţia din 25 aprilie 1822 — care 
se face în marginea politiei Bucureștilor, se apropie, unde este știut de dum- 
neavoastră că locuitorii din judeţele despre partea muntelui se coboară cu 
vase de lemn şi cu felurimi de vase de pămint, iar locuitorii județelor de la 
vale venea cu alte trebuincioasă lucruri de vindea şi iși făcea alişverişul 
lor, de aceea din vreme se face cunoscut dumneavoastră, ca îndată după pri- 
mirea acestii porunci, numaidecit să publicarisiți în tot cuprinsul judeţului, 
că se face estimp Tirgul Moșilor negreșit și să indemnațţi cu de-a-dinsul ca să 
vie la tirgul acesta la vremea cînd se face, două trei zile mai nainte, adică cu 
feluri de lucruri de vînzare şi să le arătaţi și aceasta, că alişverișul au să și-l 


? Radu D. Rosetti, Adio „Moșilor“, în „Universul“, 1 mai 1940. 
10 V, A. Urechiă, op. cit., p. 432. 
11 Ibidem, vol. VII, p. 244, nota 1. 

facă în pace nepopriţi şi nebintuiţi de nimeni; ; pentru că s-au orinduit indestule 
coluri( ?) pentru paza lor, ca să nu- i bintuiască cinevaşi din ostași sau vericine; 

precum și la intoarcerea locuitorilor ce vor veni cu vase din partea muntelui 
este hotărire făcută, ca să le dea neferi * de pază, să-i ducă cale de 6—7 ceasuri 
de București pină își vor înlesni selemet** drumului, fiindcă şi din oştiri s-au 
mai ușurat din politia Bucureştilor; și de urmarea ce veţi face cu punerea în 
lucrare după cele de mai sus arătate mijloace, să aibă ocirmuirea răspuns“12, 

Mulțumită acestor publicaţii de înştiinţare şi de asigurare către pro- 
ducătorii de mărfuri, Tirgul Moșilor s-a ţinut în 1822 aproape în condițiuni 
normale. Ocirmuirea face ispravnicilor de judeţe o asemenea înştiinţare 
şi pentru celelalte tirguri mari din ţară. Astfel la 22 mai 1822 se comunică: 
„de aceea şi Moşii ce au obicei de se fac aici în Bucureşti, după îndemnarea 
ce am făcut la obște, s-au adurat îndestul norod cu vase i altele ce au avut 
de vinzare, făcindu-se bun alişveriş, de n-au rămas nimic nevindut“!. Iar 
mai departe publicaţia dă de ştire că tot așa se vor ține Tirgul Drăgaicei din 
Buzău de la 24 iunie şi tirgurile din Slobozia și Mizil ce au loc la Sinpetru, la 
29 iunie. Este adevărat că Tirgul Moșilor din 1822, ca şi celelalte tirguri mari 
din ţară, n-au avut succesul de altădată; au lipsit în primul rînd negustorii 
braşoveni, care aduceau mărfuri felurite de peste munți și care sporeau deverut 
tirgului 14. 

Una din cauzele care au contribuit ca Tirgul Moșilor din 1822, ca şi 
celelalte tirguri din ţară să nu atragă mulți producători de mărfuri, a fost spiri- 
tul de şicană și de jaf pe care l-au manifestat diferiţi slujitori marunţi, care 
căzuseră pe capul producătorilor şi neguţătorilor. De aceea Grigore Ghica 
voievod trimite un pitac (ordin) marelui spătar, la 29 decembrie 1822, în 
care îi porunceşte ca să interzică zapciilor spătareșşti şi agieşti de a mai pă- 
trunde în tirguri, dar mai ales în oborul Tirgului de Afară, în zilele de bilei 15. 

Un străvechi obicei primitiv, legat de Tirgul de Afară, încă de la pri- 
mele sale inceputuri, era ca pedepsele capitale să fie executate în acest tirg, 
în zilele cînd era adunată lume mai multă. Atunci se inălțau spinzurătorile 
în centrul tirgului şi după ce condamnatul era „dat prin tirg“, adică purtat 
prin oraș cu actul de condamnare atirnat de git, era spinzurat în văzul mul- 
țimii. Acest obicei avea rostul să slujească de pilda tuturor, spre a-i împiedica 
să cadă în păcatele cele grele aducătoare de moarte. 


Cei mai des condamnaţi la pedeapsa capitală erau tilharii, jefuitorii la 
drumul mare, spărgătorii de case pentru jaf și cei care ucideau din răzbunare, 
din ură sau pentru jaf. În secolul al XVIII-lea se înmulțiseră foarte mult 
acești răufăcători, hoţi, tilhari sau ucigași, care-și făcuseră o profesie din 
aceasta. Se afundau în codrii cei nemasuraţi şi atacau ziua la drumul mare, 
Stăpinirea organizase potere de nef ri şi arnauţi ca să-i prindă și mai tot- 
deauna pedeapsa se încheia cu moartea făptașului. 

O altă categorie de răufăcători, a căror sancţiune era moartea, erau 
calpuzanii adică falsificatorii de bani. Aceştia erau foarte abili, mai bine 


organizaţi şi nu se lăsau prinşi decit cu mare greutate. O dată însă dovediţi,- 
piînzurătoarea nu întirzia să pună capăt indrăznelii lor. 


* neferi = ostaşi, soldaţi. 

** selemet = sfirşit, 

12 Ibidem, vol. XIII, p. 296. 

13 Ibidem, p. 297. 

“N. Iorga, Istoria Bucureștilor, Bucureşti, 1939, p. 231. 
15 Acad. R.S.R., LXXIII— 333. 

Dar în afară de aceste două categorii de făptași pe care îi aștepta osinda 
spînzurătorii se adăuga o a treia categorie: trădătorii și răzvrătiţii impotriva 
domniei. Este adevărat că rareori aceştia ajungeau la procese și la judecata 
divanului, fiindcă cei mai mulţi se ridicau cu oaste și se împotriveau în lupte 
voievodului care stăpinea ţara. Aşa s-a petrecut cu aga Constantin Bălăceanu, 
ginerele lui Șerban Cantacuzino, care s-a împotrivit lui Brincoveanu cu 
oştirea nemţească, dar care a căzut în lupta de la Zărneşti din august 
1689. Un proces'de trădare, care a făcut mare vilvă în timpul său, a fost al 
paharnicului Staicu Merișanu din Bucșani, care a uneltit impotriva lui 
Brincoveanu. Acest proces s-a judecat în divan la 1691 şi judecata l-a con- 
damnat la moarte prin spînzurătoare. Furcile au fost înălțate în Tirgul Moșilor, 
iar nefericitul paharnic „a fost dat prin tirg cu cărţile de grumaz“, călare 
„de-a-ndoaselea pe un măgar, adică a fost purtat pe ulițele cele mari ale 
Bucureştilor, avînd atîrnat de gît actul de condamnare şi adus cu mare alai la 
locul de ispășire a pedepsei 16. Procesul și executarea lui Staicu Merișanu a 
produs în București şi asupra lumii adunate în Tirgul Moșilor o profundă 
nemulțumire față de Brincoveanu. 

Astfel, Tirgul Moșilor, numit şi Tirgul de Afară, a fost martor la nenu- 
mărate, dureroase şi de multe ori nedrepte acte singeroase ale stăpinirii. Ecoul 
acestor executări a pătruns în cîntecele populare, pe care lăutarii le transmi- 
teau unii de la alţii, păstrindu-le vii în amintirea poporului. Uneori poporul 
lua atitudine față de unii „certaţi cu legea“, înfierînd cu cuvinte tari faptele 
lor. Astfel, în legătură cu „Miul Voinicul“ sau „Miul haiducul“ poporul a 
păstrat următorul blestem: 


„Dar-ar domnul ce-am visat 
Să-i văd fagul dărimat 

Să văd fagul Miului, 
Miului Sglobiului 

Din codrii Cobiului 

Dărimat, şi răsturnat 

lar pe Miul spinzurat 

La pod-Tirgului de-Afară 

'N două furci şi-o cumpăioară, 
Ca să-l bată vint de seară, 
Să-l privească multă țară“, 


lar altul, Corbea, ale cărui isprăvi au fost pe placul poporului, sfirşește 
tot cu furcile din Tirgul de Afară. Balada populară care cîntă moartea sa, 
arată duşmănia domnului sub care a fost condamnat și executat, adresindu-se 
mamei haiducului care venise să-i ceară iertarea: 


„— Dacă-i Corbea fiul tău 
Lasă că-l îngrijesc eul 
l-am şi găsit o mireasă, 

Pe Carpena cea chipașă 
Adusă din Slatina 

Din codrul cu cetina. 
Naltă şi sulemenită 

De haiduci meşteri croită; 


15 G. Ionnescu-Gion, op. cit, p. 384—385. 
1? G. Dem. Teodorescu, Poezii populare române, Bucureşti, 1885, p. 504. 

l-am tocmit și lăutari 

Cu ghiare şi ciocuri mari 

Ca să-i cînte zi de vară 

Colea la Tirgul de-Afară 

Ca să-l vadă-ntreaga ţară“18. 

Era obiceiul ca cei spînzurați să rămină multă vreme atirnaţi în furci, 
pradă păsărilor carnivore (ciori, corbi și chiar vulturi). La acestea se referă 
versurile despre „lăutari cu ghiare și ciocuri mari“. Capul lui aga Constantin 
Bălăceanu a fost pus de Brincoveanu în stilpul porţii din uliţă şi ţinut acolo; 
mai bine de un an. 


Anton Maria Del Chiaro, secretarul italian al lui Constantin Brinco- 
veanu, spune despre locul de osindă din Tirgul Moşilor, următoarele: „Locul 
potrivit pentru spînzurătoare este cel numit de români Tirgul de Afară pen- 
tru că într-adevăr se află în afară de oraș, la o jumătate de milă şi acolo se 
ţine tîrg de două ori pe săptămînă, miercurea și simbăta. Aşadar, cînd este 
cineva osindit la moarte, trebuie să străbată pe jos toată acea cale și tuturor 
celor pe care îi întilneşte în drum, el le zice cu glas tare: „lertaţi-mă fraţilor“ 
la care fiecare îi răspunde: „să fii iertat“. Dar frumuseţea lucrului stă în 
faptul că la fiecare crîsmă pe lingă care trece, toate femeile de acolo îi ies 
în cale cu căni pline de vin, îndemnindu-l să bea virtos, ca să nu-l cuprindă 
teama de moartea apropiată... Însă un lucru e mai uimitor că însăși mama 
sau soţia osinditului care îl însoțesc şi asistă la moartea lui, îl îndeamnă să 
bea, astfel încît acel biet nenorocit, ameţit de vin, își încheie zilele fără a-și 
da seama de ce moarte piere“ 19. 


De-a lungul secolului al XVIII-lea execuțiile în Tirgul Moşilor au fost 
foarte numeroase. Se păstrau înadins condamnaţii ca să fie spinzuraţi în 
zilele cele aglomerate ale tirgului. Se pare că Grigore Ghica (1822—1828) a 
interzis să se continuie asemenea triste şi penibile spectacole. Voievodul voind 
să dea Tiîrgului Moşilor o mai mare dezvoltare comercială, luase obiceiul 
ca de joia Mosilor, cînd era ziua propriu-zisă de tirg, să-l viziteze cu tot alaiul 
domnesc și să inaugureze, prin prezenţa sa, această zi de bilei. Cu timpul, 
joia Moşilor deveni ziua oficială de inaugurare a tirgului, la care participa 
mai totdeauna capul statului. 


În 1830 se încearcă o mutare a Tirgului Moșilor pe un teren din apro- 
piere. Astfel, în acest an, în martie, generalul Kiselefi, prezidentul Divanului 
Țării Româneşti, alcătuieşte o comisie cu misiunea de-a întocmi un 
„regulament pentru starea sănătăţii, buna orinduială şi înfrumusețarea ora- 

„Şului“. Preşedintele comisiei a fost numit biv vel logofătul Alexandru Fili- 
pescu, iar Barbu Știrbei vel vornicul politiei, vel aga Costache Cantacuzino 
şi inginer Baumer ca membri. Între alte propuneri pe care le face comisia 
a fost să se interzică orășenilor să-și mai înmormînteze morţii în grădini per- 
sonale sau în curțile bisericilor, ci să-i ducă în afara orașului, la cimitire. 
Comisia propune ca unul din aceste cimitire ce urmează a se face în afara 


Bucureștilor să fie așezat „la capul Podului Tirgului de Afară, dincolo de 
obor, în drumul Focşanilor, pe locul unde pînă acum se face Tirgul Moșilor“ 20. 
Era astfel o propunere de mutare a acestui tirg. 





18 Ibidem, p. 533. 

19 Anton Maria Del Chiaro, Istoria della moderne rivoluzioni della Vallachia..., 
Venezia, 1718 (nuova edizione per cura di N. Iorga, Bucureşti, 1914, p. 84—85); 
S. Cristian a tradus cartea în românește, Iași, 1929. 

20 „Începuturi edilitare“, București, 1936, p. 40. 

Gheorghe Bibescu (1843—1848), căruia îi plăceau serbările publice cu 
fast și cu lume multă, înca din primul an al domniei dădu zilei oficiale a 
“Tirgului Moșilor mai multă importanţă. Sfatul orăşenesc construise un cort 
lingă grădina lui I. Heliade Rădulescu, unde se desfășura vizita domnească. 
Ziua de joi, 27 mai 1843, fiind considerată zi naţională, marele logofăt Ema- 
noil Florescu, şeful poliţiei „a făcut o adunare la Tirgul Moșilor, după vechiul 
obicei, alegind un loc mai frumos s-au închis un ocol impodobit cu verdeață. 
Într-o parte a acestui ocol a făcut un salon ostășesc, inlăuntru mobilat cu 
oglinzi şi frumoase mobile, decorat cu felurimi de gherlanturi [ghirlande] 
de flori pe dinafară; îmbrăcat cu trestie verde ce da ochilor o priveliște plă- 
cută. În ocol erau mai multe rinduri de scaune. La această sărbătoare naţio- 
nală, marele logofăt Florescu poftise pe consulii puterilor străine și toată 
boierimea, iar soţia sa invitase toate doamnele şi cuconiţele din înalta socie- 
tate. 

La 6 ceasuri după amiază au sosit domaiţele, fiicele domnitorului, iar 
da 7 ceasuri însăşi Gheorghe Bibescu a intrat călare in ocol, fiind însoţit de 
marele spatar, șeful oștirii și de tot ștabul domnesc și ostăşesc. Muzica mili- 
tară şi lăutarii au inceput să cinte, iar călușarii au intrat în ocol. Acest obi- 
<ei păstrat din vechime „a aprins ihimile românilor de bucurie și de slavă“ 21. 

În 1844, ziua de inaugurare a Tirgului Moşilor s-a desfăşurat cu un fast 
şi mai mare. Ziarul vremii 22 ne-a păstrat un reportaj foarte interesant. „Tir- 
gul Moșilor se văzu așa de încheiat ca niciodată. Un concurs foarte mare de 
popor de peste două şi trei judeţe, umplea piaţa tirgului şi cimpul Colen- 
tinei. Dumnealui cap al poliţiei I. Manul, făcuse a se prepara cuprinsul în 
care, după vechi cutume [obiceiuri], era să fie primit miria sa, a se afla faţa la 
această serbare pietoasă în mijlocul poporului său. 

Un loc spaţios într-o cîmpie verde, închis cu brazi întresemănaţi de 
torţe, se desemna prin numeroase alee de verdeață, așternute cu nisip şi lumi- 
nate prin dese și uniforme fanare. Trei porţi în forme de arcuri de triumf, 
cu transparente emblematice, deschidea intrarea acestui cuprins vesel şi 
încîntator, între ele se ridicau două piramide mari formate din cofe ca nişte 
trofee ale serbărei, în suvenirea pietoasă a celor vitezi ce şi-au lăsat oasele 
în acest cimp în apărarea Capitalei. 


Aleea porţii din mijloc unde suprasta acvila română, conducea către 
o tindă elegantă și măreaţă asupra căreia flutura două pavilioane și mai 
multe stindarde. În onoarea înaltului oaspe se vedea strălucind d-asupra ia- 
trării ţifrele G.B. şi d-asupra vinturind culorile prinţiare, peste culorile 
familiei Manu, ce rechema timnii și costumele cavalerești. 


Tinda primăvăratică, formată în chip de salon de primire unde se vedea 
jeţul princiar, era subţinută de coloane de flori; peretele ei din fund era tape- 
tat de oglinzi, marginile cele trei, se decorau cu o draperie uşoară și bogată 
ai carei ciucuri se legănau de adierea vintului de seară. Aleele erau garnite 
peste tot de bănci. Domnul Manul invitase cu două zile înainte, corpul diplo- 
matic, toată boierimea din Capitală, de cite trele clasele; artişti, neguţă- 
tori; cuprinsul era plin cît să placă ochiului fără a face îmbulzeală. 


Măria sa sosi pe la șapte ceasuri în sunetul muzicei, prin mijlocul supu- 
şilor săi de toate treptele și se deschise petrecerea seratei ; ceaiuri, limonade, 
orjade, [oranjade], [in]gheţate și un bufet ales circulă cu îndestulare“. „Se 
«deschise intrarea la o mulţime de ţărani; juni şi fete formară hora. Căluşarii 





2 Vestitorul românesc“, 1843, p. 165. 
33 Idem, 1844, p. 145. 

în deosebite cete își săvirșiră danţul răpirei Sabinelor și deosebite jocuri gim- 
nastice. Măria sa dete braţul doamnei Anicuţa Manu şi toți cavalerii înfă- 
țişară braţul celorlalte dame, și se făcură citeva preumblări prin mijlocut 
mulţimei cele vesele şi priviră jocurile; adunarea rămîne o mare familie com- 
pusă de mădulare de deosebite virste și trepte. 

Pe la opt ceasuri începu focul de artiliţie săvirșit de domnul Meli. Deo- 
sebite roate, rachete înveselea adunarea. Un templu în care se vedea strălu- 
cind: Vivat G.B.| încolonat şi ocolit de stele de varii culori, strălucea tn mij- 
locul a două acvile de foc coloanele purtătoare de fulgere, a căror aripe se- 
prelungiau prin mii de raze ce se repezea, în departe, pe deasupra poporului 
plin de bucurie şi răsunător de mii de aclamații. Un balon pregătit spre înăl- 
țare și aprinzindu-se la oarecare înălțime adaogă risurile și veseliile gloatei. 

Săvirşindu-se artifiţia se începură, în tinda prinţiară, deosebite dan- 
țuri între cavaleri și dame şi astfel această veselă serată se săvirși pe la 11 
ceasuri cu mare mulţumire a tutulor către domnul capul poliţiei ce cu a sa 
însăşi cheltuială făcu a se serba Moșii ca niciodată“. 

Obiceiul de a se face cort, în care să vină domnul în joia Moşilor, a durat 
pină în vremea lui Cuza Vodă, cînd şi-a pierdut importanţa de altă dată. 

Pe la 1860 „Moşii“ se întindeau prin şoseaua Mihai Bravu, pină aproape 
de actualul Bulevard Gh. Dimitrov. Pe acel loc se aflau atunci căldărăriile,. 
căvăfiile, braşoveniile, cuţităriile, bogaseriile și argintăriile. Toate acestea 
spre sfîrşitul secolului trecut au fost stabilite în prăvălii cu caracter perma- 
nent, iar în jurul lor s-au construit locuinţele negustorilor. 

Tirgul Moşilor a continuat să reprezinte un punct de atracţie şi în anii: 
ce au urmat. Astfel, domnitorul Carol I care-l vizitează pentru prima dată 
la 13 iunie 1867, notează în volumul III al Memoriilor pe care le-a scris, urmă- 
toarele: „Moşii formează pentru oraş şi împrejurimi un eveniment impor- 
tant. Chiar din sate depărtate, populaţia țărănească se grămădeşte aci. Pito- 
reşti sînt expoziţiile de marfă ale olarilor și lucrătorilor în lemn, cari au venit 
cu productele lor din munţi; de aci îşi cumpără maiales mahalalele din Bucu- 
reşti și satele ce le trebuie pentru anul întreg. Vasele şi-au păstrat forma lor 
adevărat populară. Mai ales sînt însă căluşarii, dansatorii în costum națio- 
nal, cari dau Moşilor coloritul lor de sărbătoare populară; nu lipsesc fireşte, 
nici alte petreceri; ca în Prater sau la Muenchen pe Theresienwiese, toate 
tarafurile de lăutari din oraş şi împrejurimi își cîntă aci ariile. Căldura și 
praful sint adaose inevitabile acestei serbări zgomotoase pe un șes fără 
copaci“. 

Mai tîrziu, domnitorul Carol reînființează obiceiul chioşcului, dar îl 
ţine în mod neregulat pînă în 1876, cînd este părăsit. De-abia după 1881, s-a 
reluat tradiţia chioşcului care a durat pînă în 1926. 

Reîntorcîndu-ne la locul pe care se făcea Tirgul Moşilor putem spune 
că de la bisericile Sfinţilor, Olari, Negustori și Sf. Ştefan s-a mutat neconte- 
nit spre răsărit pînă cînd a ajuns pe moșia familiei Ghica, ce se întindea peste- 
întreaga mahala de mai tîrziu a Colentinei şi Oborului. 


În 1889 însă, terenul bilciului a trecut prin cumpărare în stăpinirea 
primăriei Capitalei. Pe vremea aceea „planul tirgului avea forma unui drep- 
tunghi aproape pătrat, tăiat în lung și în lat de vreo citeva strade paralele 
şi era despărţit în două părţi, aproape egale, de şoseaua ce duce la Pante- 
limon. Pe atunci, afară de șosea care şi ea era pavată ca vai de lume, cele- 
lalte strade nu erau pavate, astfel că, pe timp de secetă, lumea înota în praf 
şi pe timp de ploaie, în noroi“. 

Tirgul Moşilor de acum 80—90 de ani era foarte primitiv organizat, 
fiindcă proprietarii terenului n-aveau altă grijă decit aceea de a închiria 
«cit mai scump locurile la negustori, la îmbunătăţiri nici nu se gindeau. În 
timpul nopţii, Moşii nu erau luminaţi decit de luna de pe cer 2%. 

Mai tirziu, în 1902, Tîrgul „Moșilor“ avea „forma unor semicercuri 
paralele, tăiate de mai multe linii drepte în forma unor raze, care conduc la 
un punct central pe care îl ocolesc pe jumătate, succedindu-se una după 
alta. Numai strada din mijlocul cercului formează cerc complet. În mijlocul 
acestui punct central, e un pavilion rotund, care are în mijloc un chioşe aco- 
perit cu o înaltă cupolă rotundă, în care, în joia Moşilor, vine familia regală 
şi cea princiară. Acest chioşc e înconjurat de o galerie în formă de cerc, tăiată 
în patru părţi, în care se vind fel de fel de obiecte de galanterie, bijuterii 
falșe, turtă dulce şi jucării“ 24. „Strada ce duce de la barieră la pavilion este 
mărginită la stinga cu vinzători de turtă dulce şi la dreapta cu vinzători de 
poame uscate, băuturi răcoritoare şi mărunţișuri“. 

„Strada ce duce de la pavilion la șoseaua Pantelimon şi grădina Eliad 
(sic) e mărginită: la stinga de umbrare pline cu jucării, ceramică, brățări, 
mărunţişuri, o panoramă, citeva circiumi, vreo două corturi de căluşei, etc. 
şi la dreapta, cu berării, menajerii, comedii, circuri, panorame, fotografii à 
la minute, căluşei, dulapuri, prăjini de încercat puterea. Intrarea în grădina 
Eliad, asemenea e înconjurată de un cerc de panorame, circuri, dulapuri, 
leagăne, corăbii americane, căluşei, iar în interiorul grădinei sint instalate 
barace cu jucării și un mare număr de restaurante, adăpostite sub corturi 
de pînză sau de scînduri, în care petrece lumea cea mai scuturată şi cu pungă 
mai groasă“. 

Celelalte străzi formînd razele cercurilor sint rezervate jucăriilor, olă- 
riilor, rogojinăriilor, vinzătorilor de brățări, dogarilor, lingurarilor și albie- 
rilor, — „iar cele în cerc: circiumarilor, țuicarilor şi vinzătorilor de doniţi, 
de coşuri, de oale, de străchini, și de albii. Un spaţiu între intrare și strada 
spre doniți e rezervat vinzătorilor de cruci de piatră și de lemn şi ostradă 
vînzătorilor de grîu şi de lumînări de ceară“ 25. 

Tirgul Moșilor era bilci mare de unde locuitorii Capitalei cumpărau 
direct de la producătorii din ţară, o mulțime de materii prime, iar ţăranii o 
mulțime de obiecte fabricate în oraș sau aduse din străinătate. 

Dar Tirgul Moşilor, după cum am spus mai sus, avea și o zi specială 
numită joia Moşilor ce corespundea cu toiul Moșilor şi se serba cu o deosebită 
pompă în prezenţa celor mai înalte persoane oficiale. Chioşcul din prima jumă- 
tate a secolului al XIX-lea nu se schimbase cu mult în cei dintii ani ai seco- 
lului nostru — era împodobit tot cu ghirlande de frunze de stejar şi adăpos- 
tea din vreme pe aceia care trebuiau să primească înaltele oficialități. În 
fruntea delegaților se afla mai totdeauna primarul Capitalei ce trebuia să 
ofere piine și sare. 

Dintr-o fotografie a timpului, publicată în „Lum2a Ilustrată“, se vede 
foarte bine că această delegație era îmbrăcată destul de elegant, pentru vre- 
mea aceea. Astfel, unii aveau „ţilindre“ iar alţii jobene; — haine lungi sau 
jiletci şi mai lungi; — lanţurile de aur, ale ceasornicelor din acelaşi metal, 
treceau dintr-o parte în alta a vestei care se vedea întotdeauna prin deschi- 
zătura hainei. În mină, chiar bărbaţii, aveau umbrele de soare, de culoare 
albă, cu minere lungi ca nişte adevărate bastoane. În stirșit figurile mai tutu- 


23 N. D. Popescu, op. cit., p. 146. 
24 Ibidem, p. 144. 
25 Ibidem, p. 146. 

ror personalităților erau încadrate de bărbi și mustăți, după moda timpului. 

În vara anului 1902, senzaţia bilciului a fost Hipodromul Suedez — 
pentru prima oară în România, — cel mai mare și mai renumit circ cu mai- 
muţe, cămile şi tot felul de animale sălbatice. Acesta dădea patru reprezen- 
taţii pe zi şi anunţa pretutindeni că — „animalele sint excelent dresate și 
prezentate într-un manej de fier à la Carol Hagenbeck din Hamburg“ 2. 

În 1903, I. Procopie Dumitrescu, primarul Capitalei, a transformat o: 
parte din acest tirg în expoziţie a tuturor produselor industriei mari şi mici 
şi mai ales a celei casnice din Capitală, pentru ca marele public să cunoască 
ce se producea în București, progresele făcute pe tărimul industriei, precum 
şi prețul cu care se puteau vinde produsele industriale. 

Cu această ocazie s-a acordat numeroşilor industriași-expozanţi, diplome 
de onoare, medalii și recompense bănești. 

Mai tirziu, în 1907, primăria Capitalei a făcut în locul vechiului chioșc 
de scînduri împodobit cu verdeață, un pavilion de zid, înalt şi impunător, 
cu două scări maiestoase și patru balcoane, care în ziua cuvenită, era împo- 
dobit, în modul cel mai frumos. 


Acest pavilion a durat pină acum vreo cincizeci de ani cînd a fost dări- 
mat pentru a se construi în locul lui barăci în care se vindeau zarzavaturi. 


În 1924, Tîrgul Moșilor a fost transformat în expoziţie anuală. Prima- 
rul Capitalei de atunci tindea să-l schimbe într-un adevărat tirg de mostre, 
după modelul celor din apusul Europei. După părerea noastră, socotim că 
tocmai această scoatere din tradiţie a făcut să dispară Tirgul Moşilor, cu 
toate că la început, și chiar la cîţiva ani de-a rîndul, distracţiile mecanice în 
genul acelora din Viena, Paris, Berlin și Londra date de o societate străină, 
„Luna Park“, au adus mai multă atracţie bucureştenilor dornici de nou- 
tăţi ; ţăranii însă, s-au găsit într-un bilci străin, nu în cel al strămoşilor lor. 

Societatea „Luna Park“ din Viena a adus în Tirgul Moşilor o serie de: 
distracţii dintre care amintim următoarele: „Montagne russe“, un schelet, 
uriaş de lemn pe care circulau, electric, nişte cărucioare fără roți dar pe o: 
pinză dinţată ce le ducea la 15—20 metri înălțime, în tot felul de întorto- 
chieri, producînd adeseori strigăte de groază şi amețeală, în special femeilor: 
şi copiilor; 

„Gidilici“ — o platformă mare, rotundă, cu bănci pe ea, care se învir- 
tea neregulat, producind o senzaţie deosebită, de ameţeală; 


„Troleibuz“ un fel de mici tramvaie electrice; — cărucioare cu fund de 
cauciuc şi troleu care atingea o reţea de sirmă electrică, dîndu-ţi posibilitatea 
să conduci un vehicul special fără nici o frică de accident, cu toate că aceste 
cărucioare se ciocneau între ele, nu se întîmpla însă nici o nenorocire. Sin- 
gurul dezavantaj era că se înțepeneau și atunci trebuia să intervină un om 
de serviciu ca să le depărteze unele de altele. 

„Zidul Morţii“ un butoi uriaş de pe fundul căruia un motociclist mer- 
gînd în viteză mare se ridica pe pereţi, spre admiraţia și spaima spectatorilor: 
cari priveau de pe platforma de sus. Acest joc al vitezei era însă foarte peri- 
culos și de cîteva ori s-au întimplat accidente destul de grave, aşa că pe bună 
dreptate numirea pe care ei o dăduseră „Zidului“ era cu totul potrivită. 

Dar în afară de aceste distracţii amintite mai sus care se găseau în: 
„Luna Park“, în interiorul bilciului se aflau altele din care amintim: 


2 „Universul“ din 29 mai 1902. 

„Lanțurie“ nişte scăunele legate cu lanţuri care se învirteau în aer, 
producind deosebită plăcere, dar și acestea, la început, au dat citeva cazuri 
de schilodiri, unele chiar mortale. Mai tirziu însă, grație măsurilor de precauţie 
nenorocirile de mai sus s-au înlăturat. 

„Roata Norocului“, care, la început, avea cîștigătoare numai jumătate 
din numerele indicate pe circumferință. În acest caz roata se oprea mai întot- 
deauna la spaţiile fără numere, adică cu pierdere; — mai tirziu însă, cind 
acest joc nu mai atrăgea amatori, patronii au făcut toate numerele ciștigă- 
toare, — bineînțeles, că cele mai multe obiecte marcate erau destul de sim- 
ple şi ieftine. 

În afară de aceste distracţii care costau mai totdeauna atit cit voiai, 
erau unele mai ispititoare pentru bieţii țărani şi cei lipsiţi de pricepere. Cu 
acestea se ocupau ciţiva netrebnici, foşti clienți ai puşcănilor. care speculau 
naivitatea oamenilor şi storceau de multe ori, de la oamenii simpli şi ultima 
rezervă de hrană pentru a doua zi. 

Unul din aceste jocuri de „noroc“ era „Uite bobu nu e bobu“ care se 
făcea cu ajutorul unor degetare şi un grăunte de miez de piine, care se găsea 
mai mult sub unghia unui „specialist“ decit sub degetare. La acest joc pen- 
tru o sută pontată „luai“ cinci şi aşa mai departe. 

Altă ispită era „Alba şi Roşia“ — joc de cărţi, agilitate şi pungășie; 
— apoi zarurile cu câştiguri de ceasornice, dar nu pentru cei care jucau cu 
adevărat ci pentru cei care făceau parte din tabăra „specialiștilor“ şi care se 
găseau întotdeauna în jurul acestor tarabe unde se făceau jocurile. 

Pentru potolirea setei şi a zădutului care era în tirg, vizitatorul avea 
la dispoziţie bragă și limonadă de la putină, trasă cu ajutorul unei sticle, 
lungi, găurită la fund. În limonada din aceste putini, ca să fie rece, se afla 
gheață naturală așa cum venise de la gheţăriile destul de numeroase, pe acea 
vreme, din marginea Capitalei. Mai tirziu Serviciul sanitar a interzis folosirea 
acesteia și a obligat pe „negustori“ s-o înlocuiască cu cea artificială fabricată 
din apă curată. 

Limonada de la putină era destul de ieftină: „două la ban şi una degeaba“ ; 
la fel şi aceia pe care o vindeau așa-zișii turci, în anumite vase orientale de 
alamă purtate în spate şi împodobite cu tot felul de bani de aramă şi pangli- 
cuțe. Aceasta era „șampania răcoritoare“, „şămpănicaa“ care, din cauză că 
avea puţină piatră acră în ea, făcea spumă cind era turnată în pahar. 

Dar toate acestea de mai sus spuse despre Tirgul Moșilor, sint numai 
o parte din noianul de „minunăţii“ care se puteau vedea la Moși. Mai tirziu, 
prin 1935, în locul acestui bilei, a fost mutată piața „Bibescu Vodă“, adică 
piaţa cea mare a orașului care se găsea la poalele dealului patriarhiei, în locul 
căreia se află astăzi două mari scuaruri. Piaţa „Bibesu Vodă“ nu mai putea 
rămine acolo, deoarece locul devenise prea strimt iar îmbulzeala foarte mare. 

Generaţia actuală știe prea puţin — mai mult din cele auzite de la 
bătrîni sau din ce s-a scris — despre felul cum arăta Tirgul Moșilor altădată, 
pe ce suprafață imensă se întindea, despre viaţa veselă şi zgomotoasă a zeci- 
lor de mii de ţărani veniți de la deal, munte şi şes şi poposiţi prin străzile 
-oraşului, curţile hanurilor sau ale cunoscuţilor din vecinătate. 


LIPSCANII ȘI IMPORTANȚA LOR ÎN DEZVOLTAREA 
COMERȚULUI 


9 


Dacă pornești din Piaţa Sf. Gheorghe înspre Calea Victoriei eşti obligat 
să treci printr-o stradă îngustă şi nu prea lungă, care se termină în fața maga- 
zinului „Victoria“. Este strada Lipscani, una dintre cele mai importante 
artere ale oraşului Bucureşti de altădată şi de astăzi. Forfota oamenilor aler- 
gind de la o vitrină la alta, dintr-un magazin în altul, nu se potoleşte decit 
după ce obloanele au fost trase și cheile s-au învirtit în broaștele uşilor, zăvo- 
rînd pînă a doua zi mărfurile dinăuntrul prăvăliilor. Este singura stradă din 
Bucureşti, poate, care nu are apartamente de locuit ci numai prăvălii și insti- 
tuţii bancare, de la parter pînă la etajul întîi sau doi. Și această caracteris- 
tică cred că a avut-o şi altădată, acum o sută sau două sute de ani în urmă. 
E strada negoţului şi numai a negoţului; şi aşa a fost dintru început şi pînă 
în prezent. 

Uliţa Lipscanilor, chiar dacă nu cu acest nume, există de la începutul 
secolului al XVII-lea, bineînțeles ca o stradă foarte îngustă care făcea legă- 
tura între centrul comercial al orașului, „buricul tirgului“ ce se afla în jurul 
bisericii Sf. Gheorghe — cu noua arteră Podul Mogoşoaiei (Calea Victoriei) 
care va căpăta o importanţă deosebită pe vremea lui Constantin Brincoveanu. 

Fiind socotită caostradă în plin centrul orașului, dornicul de multă 
bogăţie domnul Șerban Cantacuzino ridică pe partea dreaptă a ei, pe un 
teren întins, unul din marile hanuri bucureștene care-i va purta numele și 
care va dăinui pînă spre sfirşitul secolului al XIX-lea, adică pină în 1880, 
cînd în locul lui s-a construit palatul Băncii Naţionale. 

Alte hanuri importante pe această uliţă, dar construite mai tirziu, au 
fost Hanul Greci, peste drum de actuala Bancă Naţională, Hanul Zlătari 
în jurul bisericii cu acelaşi nume care avea intrare şi pe Podul Mogoşoaiei, 
iar vizavi de acesta Hanul Filipescului care avea o fațadă pe str. Lipscani, 
iar alta pe Calea Victoriei de azi. 

În primele decenii ale secolului al XIX-lea s-a construit Hanul cu Tei, 
pe partea dreaptă cum mergi spre Calea Victoriei, existent şi astăzi în partea 
lui dinspre strada Blănari, care are încă deasupra intrării, dăltuit în piatră, 
anul 1833, dată cind a fost construit. 

În continuare amintim un grup de prăvălii numit Hănişorul, proprie- 
tatea marelui neguțător toptangiu de lipscănie Tudor Hagi Tudorache, și 
apoi pe o parte şi pe alta, fără nici un cit de mic spaţiu liber între ele, pră- 
văliile care se înşirau ca mărgelele de la un cap la altul al uliţei. 

Întreaga uliţă fiind un vad comercial de mina intti terenul era foarte 
scump, iar prăvăliile foarte înguste la fațadă, cu toate că în adincime erau 
destul de lungi, unele ajungind, de cele mai multe ori, pină în ulița cealaltă 
din spate. De altfel, această caracteristică se poate observa și astăzi la multe 
din prăvălii care n-au o lățime mai mare de doi metri. 

Construite la început din birne de stejar, acoperite cu şindrilă, din cauza 
deselor incendii, aceste prăvălii la începutul secolului al XVIII-lea au fost 
făcute din cărămidă, iar învelișul a fost schimbat prin olane zise turceşti; 
numai de la mijlocul secolului trecut s-a întrebuințat tablă pentru acoperiş. 

Strada, pămîntoasă la început, a fost bătută cu piatră măruntă şi cu 
moloz, mai apoi podită cu bîrne, iar spre sfirşitul secolului trecut așternută 
cu pavele de lemn, rotunde sau dreptunghiulare puse în picioare ca să aibă 
mai multă rezistență şi duritate. Porţiuni din pavajul de lemn se mai puteau 
vedea pe ea, în unele locuri, pînă în preajma primului război mondial. 

Strada era foarte îngustă, mult mai îngustă decit astăzi, lăţimea ei, 
fără trotuare, era de 5—6 metri, încît circulaţia pietonilor amestecată cu a 
vehiculelor de toate categoriile era destul de anevoioasă şi de multe ori chiar 
periculoasă. Astăzi, mai tot timpul zilei, circulaţia vehiculelor pe această 
stradă este interzisă, ea fiind liberă numai în anumite ore înainte de închiderea 
prăvăliilor, pentru aprovizionare cu mărfuri. 

Strada Lipscani şi-a căpătat numele de la neguțătorii români (în bună 
parte), greci, bulgari, sirbi etc. care își aveau prăvăliile aici, unde îşi desfă- 
ceau maria adusă din vestitul iarmaroc al oraşului Lipsca. 

Neguţătorii de altă dată (secolele XVII—XIX) erau de două feluri: 
neguțători drumeți şi așezați. Cei dintii erau mai numeroși şi veneau cu carele 
încărcate cu marfă, din ţară sau din afara hotarelor, şi se aşezau în interio- 
rul marilor hanuri bucureştene. Aici se odihneau, după drumurile lungi şi 
grele, vindeau mărfurile pe îndelete, înăuntrul hanurilor sau pe la curţile 
domneşti şi boierești şi apoi plecau iarăși după mărfuri. Viața lor și-o petre- 
ceau mai mult în călătorii de acest fel. 

Neguţătorii aşczaţi aveau prăvălii sau dughene cu uşi şi ferestre fere- 
cate, cu obloane grele peste care se încrucişau traverse de fier și lacăte mari. 
Obloanele se ridicau de jos în sus și ziua erau agăţate cu un cirlig de straşina 
acoperișului, fiind astfel un adăpost contra ploii sau a soarelui. 


Cînd aceste feluri de obloane au fost interzise pentru aspectul lor pri- 
mitiv şi oriental, ele au fost înlocuite, la majoritatea prăvăliilor, cu obloane 
de fier, ferecate de meşteri locali. Se mai pot observa şi azi astfel de obloane 
rămase ca mărturii documentare ale unor vremi trecute, dar înregistrate pe 


răbojul istoriei noastre. 
x 


Nu știm precis, documentar, care şi cînd au fost primii neguțători 
români porniţi de pe meleagurile noastre care au înfruntat drumurile lungi 
şi necunoscute ca să aducă mărfuri din vestitul tîrg al vechiului centru comer- 
cial Lipsca. În limbajul neguţătorilor noştri de altădată, mărfurile străine 
aduse din apusul Europei, se mai nm meau „de Austria şi Saxonia“, cu toate 
că ele erau cumpărate în marea lor majoritate numai de la tirgul din Lipsca. 

Cert este că, pe vremea lui Constantin Briîncoveanu, sau mai precis 
la începutul secolului al XVIII-lea, drumul spre Lipsca era cunoscut de 
neguțătorii rcmâni. Cei din Ţara Rcmânească, urmau drumurile prin pro- 
vinciile austriece care erau mai bine întreţinute şi păzite, iar neguţătorii din 
Moldova obișnuiau mai mult drumurile prin provinciile prusiene şi prin 
Polonia. 

Din documentele arhivelor din Transilvania se ştie precis că numai în 
anul 1726 neguțătorii bucureșteni au adus opt care cu marfă de la Lipsca. 
Nu cunoaștem mărfurile importate la acea dată şi nici numele neguţătorilor; 
unul singur ne este pomenit cu doi ani mai tîrziu, „Istrate lipţeanul“, vestit 

pentru acea vreme pe piața comercială a oraşului capitală de pe malurile 
Dimboviţei. 

În a doua jumătate a secolului al XVIII-lea, în lumea celor bogaţi din 
țările noastre începe o altfel de viaţă în ceea ce priveşte locuinţele, mobilierul, 
îmbrăcămintea și felul de petrecere. Pentru satisfacerea acestor gusturi tre- 
buiau mărfuri noi, mai variate, mai frumoase şi în cantitate mai mare, dar 
nu aduse din Imperiul otoman ca și pînă atunci, ci din apusul Europei. 

După pacea de la Kuciuk-Kainargi, din 1775, această problemă s-a 
ușurat și mai mult. Gomerţul a căpătat o adevărată înviorare, s-au înființat 
noi porturi la Dunăre, iar marile puteri și-au trimis reprezentanţi diploma- 
tici în ţările române, care de fapt se ocupau mai mult de treburile economice, 
patronind pe sudiţi (cetăţenii lor) în cumpărarea și vinzarea diferitelor măr- 
furi. De la această dată negustorii români au putut mai uşor să se îndemne 
la drumurile lungi spre centrele din apusul Europei. De un mare ajutor au 
fost conaţionalii lor din Transilvania, care aveau legături mai vechi cu tir- 
gurile europene, în special negustorii din Brașov și Sibiu. 

Gălătoriile pentru cumpărarea de mărfuri se numeau taziduri și durau 
6—8 săptămîni dusul și cam tot atita intorsul, plus statul acolo, deci în total 
cam trei luni de la plecare. Drumurile lor treceau aproape toate prin Viena 
sau Beci, cum se spunea pe acea vreme. 

În jurul anului 1780 se aduceau la Bucureşti și în celelalte centre din 
Țara Românească următoarele mărfuri: dansca (cuțite de Danzig), chilimuri 
de Breslau, șijtu (Schieftuch) şi novigațon (Neue Gattung), pahare și oglinzi 
din Veneţia, postavuri de Flandra numite de negustori jilendriș, diferite 
mătăsuri şi broderii, sobe de tuci, geamuri pentru ferestre, furculiţe și chiar 
scobitori. 

Çu timpul, cerinţele boierilor şi tirgoveților devin din ce în ce mai mari, 
iar varietatea şi cantitatea mărfurilor cu totul alta. Înmulţindu-se deci cere- 
rea de mărfuri, nu era suficientă numai cea adusă de lipscanii din București, 
aşa că mulți negustori, boieri și chiar domni făceau apel la marii negu- 
ţători români din Brașov şi Sibiu. În această aprovizionare a pieţii interne, 
un loc de frunte îl ocupă firma condusă de (onstantin Hagi Pop, acest inimos 
şi priceput oltean, care continuă negoţul bătrinului Hagi Pătru Luca de la 
Sibiu, căruia îi va deveni ginere. 

După moartea acestuia, la 1808, firma va fi condusă de Zenovie Çon- 
stantin Hagi Pop și asociatul său bănățeanul Stan Popovici, sub sfaturile 
înțelepte ale Păuniţei, văduva răposatului hagiu. 

De la această firmă care avea numeroși ciraci şi contabili, multe sucur- 
sale şi legături în București, Graiova, Rimnicu Vilcea etc., în orașele din 
Transilvania, apoi în Viena, Lipsca, (onstantinopol, Triest şi multe alte 
centre din statele europene, ni s-a păstrat o imensă arhivă (circa 400 000 scri- 
sori, acte, registre) care alcătuiesc un adevărat tezaur de informare economică 
pentru perioada 1760—1850. O foarte mică parte din ea a fost publicată, 
în volume documentare sau studii, de N. Iorga, D.Z. Furnică, George Potra, 
Andrei Oțetea și alții. 

"Din noianul de răvașe trimise firmei Gonstantin Hagi Pop, aflam că 
se cereau, pe lingă celelalte de mai înainte, următoarele mărfuri: postavuri 
de Briinn, mătăsuri de Lyon, pinzeturi de Linz, cituri şi belacoase de Vene- 
ţia, mărămi de Olanda, muselină engleză, cameloturi, fir pentru împodobirea 
veșmintelor sau galoane, tabac de Pernambuco, coniacuri de Viena și Veneţia, 
vinuri apusene, ananasuri, lichioruri, cafea de Olanda, pesmeţi, sticlarii, 
oglinzi, ceasornice de buzunar sau de perete, lucruri de metal, icoane smăl- 

țuite, ceară tare în special roșie pentru sigilii, hirtie venețiană tricapello, 
foarte fina, şi hirtie obișnuită mai aspră și groasă; de asemenea trăsuri luxoase 
(carete) care costau svme mari de galbeni de aur. 

Ceva mai tirziu înregistrăm cereri de: postavuri de Reichenberg, pinză 
de Eperjes, camăşi de Rákos, flanele de Viena, canapele, garnituri de scaune, 
sfeșnice de argint, tot felul de unelte, cristaluri franceze, încălțăminte, ba- 
tiste, umbrele, pălarii și chiar peruci. 

Și felul mărfurilor trimise de anumite firme sau aduse de neguţătorii 
noștri se înmulțește mereu: linguri și farfurii de cositor, tipsii, cuțite cu 
minere de os sau smălțuiie, bricege, nasturi, panglici, tabachere, ceai, 
pișcoturi, ziare, cărți, pistoale sau numai ţevi de pistoale, aşa cum comandă 
Milea abagiu neguțatorului Sava loanovici din Craiova să-i aducă de la Lipsca, 
„una pereche țevi de pistoale cu oţelile lor bune englizeşti“. 

Mulţi ctitori de biserici sau donatori evlavioși, direct sau prin interme- 
diari, comandă clopote la Lipsca sau le trimit pe cele vechi și sparte să le 
toarne din nou sau să le mărească. Amintim un singur caz, cu toate că sînt 
multe, acela al boieroaicei oltene Dumitrana Știrbei (soţia marelui logofăt 
Constantin Știrbei, bunica domnului Barbu Știrbei) care, încă din aprilie 
1779, scrie „cinstitului şi al mieu iubit întocmai ca un fiu dumnealui chir 
Hagi Constantin Pop, cu părintească dragoste și fericită sănătate“, rugindu-l 
să depună toată grija şi silința pentru repararea sau dacă nu se poate, pen- 
tru turnarea din nou a clopotului trimis. Mai roagă mult ca mademul adică 
metalul (bronzul) ce se va pune în plus să nu se schimbe, să fie de aceeași 
bună calitate, deoarece ţine mult la el, „fiindcă acest clopot iaste cumpărat 
de răposatul tatăl mieu de la Lipsca“. Inscripţia de pe marginea lui să fie 
repetată, iar mademul să nu se schimbe, fiind foarte bun și reușit, „că glasul 
acestui clopot nu s-au aflat din Olt încoace“. 

Cu aceeași ocazie, Dumitrana Știrbei îl mai roagă pe neguţătorul hagiu 
să-i trimită, contra cost, două sfeşnice la fel ca cele de la bisericile Maica 
Precista şi Sf. Gheorghe; „un font* de aţă nemţească, numai să fie mai sub- 
țire de cum trimisăi dumitale sămn“ şi o jumătate font de candel alb. 

Fiul Dumitranei, Barbu Știrbei, fost mare vornic, în mai 1808, roagă 
pe Constantin Hagi Pop din Sibiu să se intereseze cam cit ar costa masa, 
întreţinerea și profesorii pentru învățătura unui fiu al unui bun prieten de-al 
său care este „un evghenis om al mării sale prinţipului Ipsilant“. Doreşte 
ca acest tînăr să spudacsască ** întîi la Beci (Viena) și apoi la Lipsca, să se 
facă doctor. 

Printre neguţătorii de seamă din București, în comerţul de lipscănie» 
spre sfîrşitul secolului al XVIII-lea și în prima jumătate a secolului al XIX-lea» 
putem aminti pe următorii: Christofor loan Scurti (1775) şi urmașul său 
Gh. Scurti, Tudorache Hagiu, loan Trandafil (1817), Tudor Hagi Tudorache, 
Alexandru Ilagi Petkoglu (1822), Nicolae Chiru (Kirilof), Ștefan Ilagi Stoica 
(1836) și mai apoi fiul acestuia Nicolae Hagi Stoica, Dimitrie Gheorghiu, 
Constantin Nazlim, Nicolae Ion (1844), Ion Manovici, Canusi ete., iar din 
ciracii acestora pe Gh. Toncovici, Th. Dumitriu, Constantin Hagi Tudorache, 
G. Marin, Ştefan Al. Panteli, G. St. Coemgiopolu, Parascheva Athanasiu, 
Iie Zamfirescu, Nicolae Voicu, Bănică loan, Stancu R. Becheanu, George 
San Marin, Petre Pop, A.B. Dancovici, Dumitru H. Preda, Vasile Tomovici, 
Petre Enciulescu, Ghiţa Ioan, Al. Hagi Panteli, Ion Radovici, Luca Teodo- 


* f nt, funt sau fund — măsură de greutate = 0,453 kg. 
** spudacsasca — studieze. 

rescu şi incă alţii. Marea lor majoritate se duceau personal la Lipsca sau în 
alte centre să se aprovizioneze cu mărfuri. 

Socotim necesar să schițăm foarte pe scurt activitatea cîtorva mari 
neguţători lipscani, fiindcă au fost adevărate figuri pe piața Bucureștilor şi 
s-au bucurat de o deosebită atenţie chiar în lumea comercială din afara ţării 
noastre. 

În ordine oarecum cronologică începem cu Tudor Hagi Tudorache 
(1768—1848) care şi-a început ucenicia în 1780 la jupinul Tudorache Hagiu 
ce avea prăvălie de lipscănie în Hanul Sf. Gheorghe. Fiind foarte priceput 
şi energic, după ce-și termină stagiul şi ajunse capabil de a conduce singur 
treburile unei prăvălii, stăpinul său îi dete pe unica sa fiică de soţie, cu o 
zestre mare, și-l luă în asociaţie alături de el, iar după moarte îi lăsă, prin 
testament, o avere considerabilă. 

Se spune că Tudor Hagi Tudorache nu știa carte, de-abia putea să 
iscălească, dar era dotat cu o inteligență deosebită încit întrecea pe mulți 
din cei care-şi tociseră coatele pe băncile şcolilor din ţară sau străinătate. 

El a ştiut la timp ce să facă cu banii mulţi ce-i avea. Fără să se ducă 
personal in apus (nu s-a dus niciodată, numai în părţile răsăritene, la Sf. Mor- 
mint, de unde s-a întors cu titlul de hagiu), a comandat mari cantităţi de 
mărfuri prin reprezentanții firmelor din Viena şi Lipsca care veneau perio- 
dic la București şi astfel iși transformă prăvălia de detaliu într-un mare 
magazin de engros. 

Pentru corespondenţa cu firmele respective, făcută în limba germană, 
şi-a angajat un om priceput, iar mai apoi tot în acest scop, l-a trimis pe nepo- 
tul său Nicolae Voicu 1 să se specializeze la Viena. Cu timpul acesta s-a sta- 
bilit și s-a căsătorit acolo, devenind unul din stilpii vieții comerciale şi ban- 
care vieneze, fiind declarat pentru merite deosebite cetățean de onoare al 
oraşului. 

Tudor Hagi Tudorache devenind un mare angrosist, avind marfă mai 
ieftină, cumpărată cu bani gata şi nu pe credit, aproviziona cu marfă pe mulţi 
negustorași din Bucureşti sau din oraşele din ţară, iar din ucenicii care i-a 
avut a făcut neguțători de seamă care au jucat un rol deosebit în dezvoltarea 
comerțului românesc. 

La moartea sa a lăsat o avere imensă, case, moşii, diverse bunuri, ^ 
prăvălie în Hanul cu Tei și un grup de prăvălii numit Hănişorul pe Uliţa 
Lipscanilor. 

Fiul său cel mai mare Costache Hagi Tudorache încă înainte de moar- 
tea tatălui său, în august 1847, a deschis pe cont propriu o mare prăvălie 
de lipscănte. Acest lucru l-a făcut în tovărăşie cu Leon Manoach, la care s-a 
adăugat peste doi ani ca tovarăș şi Gheorghe sin Marin (George San Marin). 

Capitalul celor trei asociați, în 1849, era de 400000 lei (C.H.T. = 
192 481; L. M. = 131777; G.s. M. = 94500) iar la catagrafia făcută în 
1852, el se urcase la frumoasa sumă de 941 000 lei, deci obţinuseră un bene- 
ficiu de peste o jumătate de milion numai în trei ani. 

Un alt mare neguţător lipscan a fost Nicolae Chiru (1775—1849) năs- 
cut într-un sătuleţ din apropierea Vălenilor de Munte. Fiind un bun gospodar 
şi priceput în treburile agriculturii, după ce a ţinut în arendă unele moșii 
și și-a făcut o bună stare materială, s-a apucat de negoţul cu blănuri. În acest 


i 1 George Potra, Un negustor român, Niculae de Woikowitz, cetățean de onoare al 
Vienei (1803—1868), în „Almanahul parohiei ortodoxe române din Viena“ 1967, 
p. 88—95. 

scop făcea dese călătorii in Rusia unde a făcut legături puternice, a cunoscut 
şi s-a împrietenit cu diferite personalităţi ale comerţului rusesc. 

Din Rusia şi din Siberia aducea mari cantități de blănuri și în special 
samurul și vulpile argintii care erau foarte căutate în toate statele Europei. 
Tăbăcirea acestor blănuri o făcea într-o vestită fabrică din Lipsca; o parte 
le vindea acolo la marele tirg anual, iar altele erau aduse în Bucureşti și vin- 
dute cu toptanul (engros) în prăvălia ce avea în Hanul cu Tei pe strada Lip- 
scani. Din actele firmei rezultă că vindea numai blănuri fine şi anume: samur, 
cacom (hermină), vulpi negre, vulpi argintii, sangeapi negri, jder, ris, toate 
cumpărate de oameni bogaţi care le considerau un accesoriu cbligatoriu la 
cartea lor de vizită. 

Nicolae Chiru care-şi schimbase numele in Kirilof, după moda rusească, 
avînd blanuri fine, multe și foarte bine tăbăcite, deci de calitate superioară, 
între 1820 și 1830, prin vinzarea lor ajunse cel mai mare negustor de această 
branșă din intreaga Țară Rcmânească. 

Cu timpul, N. Kirilof nu se mulţumi numai cu această ramură de comerţ, 
ci împreună cu ginerele său Parascheva Athanasiu au adus mari cantităţi 
de manufactură din Lipsca. Luind aceste mărfuri cu bani gata (ca și Tudor 
Hagi Tudorache), deci nefiind obligaţi să plătească dobinzi grele, ei le cum- 
părau cu un preţ mai mic şi deci puteau să le vindă mult mai ieftin decit 
ceilalți toptangii. 

Pe lingă mărfurile obişnuite de lipscănie, Nicolae Kirilof aducea „din 
nauntru“ adică din strainătate (Lipsca, Viena și alte centre mari din Europa) 
stofe fine şi ţesaturi de mătase cusute în fire de aur și argint pe care marea 
boierime şi în special soțiile lor le așteptau cu multă nerăbdare și pentru care 
cheltuiau mari sume de bani scoase din povara muncilor grele ale țăranilor 
ce lucrau pe moșiile lor. 

Nicolae Kirilof a avut cinci fete şi un băiat anume Alexandru (1819— 
1881). Acesta a fost trimis de taică-său să facă studii economice la Leipzig 
şi Paris și pentru a-și completa cultura generala i s-a dat posibilitatea să 
vadă ţări, oraşe, fabrici și mari întieprinderi din țările apusene. 

Cult, de n inteligență remarcabilă și dotat cu o fire extrem de vioaie, 
la întoarcerea in ţară este luat ca asociat de tatăl său, iar la moartea acestuia 
rămine singur proprietarul firmei „Kirilof tatăl şi fiul“. 

La scurta vreme insă, socotind că comerţul de lipscănie cu toptanul 
nu se potiivește cu firea sa, oarecum aristocratică, a cedat magazinul cu 
toată maria sorei și cumnatului său Luca Lucasievici, bucovinean de origine, 
iar el s-a facut bancher, socotind că în noile imprejurări ale ţării, această 
preocupare îi va aduce mai mulţi bani, fără prea multă agitaţie. . 

Într-adevăr, după Revoluţia din 1848, se constată o mare îinviorare 
a vieţii econcmice în ţara noastră. „Relaţiile intinse comerciale pe care negus- 
torii din ţară le aveau cu cei din străinătate, aprovizionările de mărfuri în 
mare, care făceau obiectul acestor relaţii, necesitau organizarea unor serioase 
instituţiuni de credit, capabile să finanțeze asemenea iniţiative şi să le susţie, 
punindu-le la dispoziţie banii necesari“. 

lată pentru ce o serie întreagă de case importante bancare iau ființă 
în această epocă și iată motivul care a determinat pe Alexandru Kirilof să 
imbrăţişeze profesiunea de bancher. 

Alexardiu Kihilof, alături de alţi mari negustori şi bancheri, este membru 
fondator al Bursei din Bucureşti. El ca și alţii a sprijinit cu mulţi bani pre- 
gătirea Revoluţiei de la 1848, iar I. Heliade Rădulescu în nenumăratele lui 
nevoi familiale, profesionale, de editor și tipograf, s-a bucurat pînă tirziu 

de creditul acestui bancher român, pe care îl găsim alături de C. A. Rosetti, 
fraţii Golești și alți patrioţi, în toate acțiunile de regenerare a ţării. 

Un alt neguţător lipscan este Stancu R. Becheanu (1826—1907) care 
în 1844, la virsta de 17 ani, „s-a așezat la stăpin“ la Dimitrie Gheorghiu și 
Nicolae Ion, lipscani, cu leafa de 350 lei pe an, depunind în pastrare şi cei 
175 lei ce-i avea drept simbrie de la Slatina. 

După experienţa ciștigată în 7 ani şi cu economia făcută, se iîntovăra- 
şește cu Luca Teodorescu — depunind amindoi un capital de 10 000 lei — şi 
cu sprijinul moral al negustorului Ion Manovici, în 1851, deschid o prăvălie 
de lipscănie cu emblema „La trandafirul alb“. 

Dintru început, fiind un om energic şi foarte întreprinzător, aprovizi- 
onarea pravăliei cu marfă o face personal şi singur prin drumurile ce face 
regulat la Lipsca și mai apoi la Paris, unde își alege de comisionar pe un renu- 
mit agent de cumpărare de marfuri numit Rotschild, pe care l-a avut tot tim- 
pul negoțului său. 

Din 1858 «s-a desfacut > de tovărăşia lui Luca Teodorescu, răminind 
singur cu magazinul și toate afacerile care-i mergeau din ce în ce mai bine, 
mai ales după ce s-a căsătorit, în 1861, cu fiica neguțătorului Ioniţă Constan- 
tinescu de pe Podul Mogoşoaiei, care-i aduse ca zestre frumoasa sumă de 
2 500 galbeni. În timpul Războiului de la 1877—1878 a fost însărcinat cu 
furnizarea de cojoace trebuitoare armatei. 

După ce şi-a asigurat o stare materială bună, a făcut şi politică fiind 
alaturi de Ion C. Brătianu și C. A. Rosetti; a fost m°mbru și vicepreședinte 
al Camerei de comerț din Bucureşti, deputat și senator în diferite sesiuni 
de-a rindul. 

Ultimul din marea galerie a neguțătorilor lipscani de odinioară, despre 
care vom spune citeva cuvinte, este Gheorghe Coemsiopolu (1819—1878). 
Acesta este fiul lui Ştefan Gheorghe cuiumgiu (argintaru), născut în orașul 
Monastir (Bitolj) şi stabilit în București în 1879, unde și-a deschis un atelier 
de argintărie în Hanul Zlătari pe partea străzii Lipscani. Fiind şi staroste 
de argintărie (cuiumgi-bașa ) și-a schimbat numele în Coemaiopolu, pe care 
l-a purtat fiul şi urmașii. 

Murind de timpuriu n-a avut posibilitatea să-și înveţe feciorul în acelaşi 
meşteșug, aşa că acesta, după ce a deprins învățătura grecească, a intrat 
în serviciul neguțătorului lipscan Parascheva Athanasiu. 

Cu inteligenţa ce avea, priceperea dobindită şi averea rămasă de la 
părinţi, la majorat, el deschise pe cont propriu un mare magazin de lipscănie 
(stofe, postavuri şi pinzeturi) şi un atelier de croitorie pentru haine bărbătești, 
pe strada Lipscani, în fața actualei străzi Şelari. 

Dindu-şi seama că epoca în care trăia cuprinde o perioadă de transfor- 
mare totală a vechiului port românesc în haine europeneșşti, și cum clasa 
dominantă — burghezia şi boierimea — erau în plină dezvoltare și dornică 
de a se moderniza, Gheorghe Coemsiopolu, ca să cîştige protipendada română, 
aduse pe maeștrii croitori Prinţian şi Franke de la Viena şi mai tirziu pe vesti- 
tul Coluvrin de la Paris. 

Datorită acestui fapt, toată elita românească cumpăra și se imbrăca 
la Coemgiopolu, iar el deveni foarte cunoscut şi cel mai bogat negustor de 
lipscănie. Pentru merite deosebite a fost ales staroste al lipscanilor şi la puţină 
vreme chiar staroste al tuturor corporațiilor. 

Coemgiopolu — la propunerea învățatului Petrache Poenaru care con- 
vinsese guvernul să facă în comuna Pantelimon o pepinieră de duzi de 80 hec- 
tare și o crescătorie de viermi de mătase — a hotărît să facă din această in- 

dustrie casnică o industrie de export. Pentru a se convinge cum ar putea 
merge afacerile, el a prezentat la expoziţia de la Lyon mătase filată cu mina, 
iar juriul respectiv i-a acordat medalia de aur, socotind probele expuse de cea 
mai bună calitate. 

Tot acolo, Coemgiopolu fu sfătuit să producă în cantităţi industriale 
această mătase, fiind asigurat că toată producţia va fi cumpărată de fabri- 
canţii şi negustorii din Lyon. 

Întors în ţară, cu ajutorul lui Gh. Cantacuzino, V. Nicolici, V. Obedeanu 
şi N. Andronescu, a constituit o societate de sericicultură şi a construit prima 
fabrică de filat gogoșile de mătase în comuna Dămăroaia, lingă Bucureşti 
la acea dată. 

Fabrica a fost înzestrată cu o uriașă mașină ce avea 160 roţi, identică 
cu mașinile care în acea epocă se întrebuințau în marile fabrici de la Lyon. 
Pentru funcţionarea mașinii şi pentru a învăţa pe lucrătoarele românce acest 
meșteșug, a adus specialiști și torcătoare din Franţa. 

n primul an de funcţionare — 1859 — fabrica a prelucrat 10 000 ocale 
de gogoși și a filat 400 ocale mătase de cea mai fină calitate, iar 40 fete românce 
din comuna Băneasa au deprins minunat meșteșugul arătat de torcătoarele 
franceze. 

Întreprinderea întemeiată de Gh. Coemgiopolu luă în scurtă vreme 
o dezvoltare considerabilă și se credea sigur că această industrie va produce 
unul din cele mai importante venituri ale ţării. Exportul de gogoși și sămînță, 
care se ridica la suma de 334 000 lei, în 1859, ajunge în 1863 la 11 400 000 lei, 
dar din cauze interne și externe, în 1864, scade la 11 000 lei aducind falimentul 
acestei industrii şi o pagubă imensă respectivilor asociaţi, Coemgiopolu fiind 
aproape ruinat. 

Prin contactul pe care l-au avut negustorii lipscani cu ţările vizitate, cu 
firmele şi oamenii de afaceri, ei și-au dezvoltat orizontul, au învăţat limhi 
străine: greaca, germana, franceza, italiana etc. 

— Mărturile şi produsele noastre le-au făcut cunoscute străinătăţii, 
iar de acolo au adus în ţară tot ce li s-a părut mai bun şi mai interesant. 

— Au schimbat aspectul oriental al veșmintelor, au contribuit la mobi- 
larea occidentală a interioarelor lor şi a boierilor. Şi-au împodobit casele cu 
obiecte de lux şi de artă, ba chiar cu picturi între care se numărau portretele 
lor, de multe ori în mărime naturală, făcute de mari pictori străini (exemplu 
pictorul austriac /Frankerberger etc.) pentru care plăteau pină la 500 galbeni 
împărătești (chesaro-crăiești), ceea ce echivala un singur tablou cu valoarea 
unei mici proprietăți în București. 

— Au făcut donaţii prețioase mănăstirilor, au ctitorit biserici și au 
întemeiat diferite instituţii de binefacere și cultură, căutind prin aceasta 
să-și „ispăşească“ păcatele făcute în negustoria lor. Academia Română numără 
printre donatorii săi pe cîţiva mari negustori lipscani. 

— Şi-au cumpărat moșii de pe care au obţinut venituri mai mari decit 
proprietarii de mai înainte. Aceasta s-a datorat faptului că au introdus noi 
metode agricole în lucrarea pămîntului, unelte mai perfecţionate şi chiar 
mașini cu aburi. 

— Au întemeiat unele întreprinderi și fabrici în care au introdus tehnica 
apuseană, aducind chiar specialiști şi lucrători pricepuţi din străinătate, care 
să pregătească elementele indigene necesare. 

— Şi-au construit case foarte frumoase, mult mai arătoase chiar 
decit ale boierilor, contribuind astfel la ridicarea urbanistică a Capitalei și a 
altor orașe. 

— Au încurajat (plătind întreaga cheltuială) pe unii editori sau autori 
să tipărească cărţi religioase sau de cultură generală, lucrări originale sau 
în traducere. 

— Au ajutat, în mod concret, pe unele rude mai sărace să devină negus- 
tori de seamă, iar pe tinerii studioşi i-au trimis, pe socoteala lor, la învățătură 
în străinătate, aşa cum a fost cazul lui Vasile Boerescu, susținut materialmen te 
de unul din acești neguţători lipscani pe toată perioada cit a stat în Franța. 

— Pentru merite deosebite dar și pentru sumele date, unii au fost pri- 
miţi în categoria boierilor, iar alții au căpătat diferite ranguri onorifice de la 
domnii ţării ; pentru merite sau sume mai mari, Imperiul habsburgic le-a oferit 
titluri de nobleţe. 


În concluzie putem spune că lipscanii, adică marii neguţători de altădată 
şi în special cei din secolul al XIX-lea, au avut un rol deosebit de important 
în dezvoltarea comerțului, industriei, culturii, presei şi urbanisticii din ţara 
noastră. Pentru a obţine cît mai multe drepturi și o piaţă unică de desfacere, 
au luptat impotriva boierilor conservatori şi retrograzi care nu voiau să-şi 
piardă vechile privilegii, și, alături de masele populare, au contribuit mult 
la alegerea lui Alexandru Cuza ca domnitor al ambelor principate rom âne. 

Stăpinirea turcească, care s-a exercitat timp de citeva secole asupra ţărilor 
române, a influențat într-o anumită măsură și modul de viață, obiceiurile, 
vestimentația etc. i 

În costumele bărbaţilor şi femeilor din protipendadă au apărut calpace, 
anterie lungi, șaluri de mătase la mijloc, iar la femei în afară de unele articole 
de toaletă, stofe, mătăsuri, şi pinzeturi, cu numiri turcești şi podoabe (inele, 
brățări, salbe, paftale de sidef sau de metal, argintate sau aurite). În domeniul 
alimentaţiei am împrumutat anumite mîncăruri şi prăjituri: ciulama, pilaf, 
baclava, sarailie, cataif şi multe altele printre care şi cafeaua. 

Nu se știe precis, documentar, cînd cafeaua, ca băutură, a fost cunoscută 
de strămoşii noștri. Legenda spune că un curtean (logofătul Tăutu) 1 al dom- 
nului Bogdan „cel Orb“, fiul lui Ștefan cel Mare, ducindu-se în solie la sultan, 
a fost tratat cu această băutură fierbinte şi neștiind cum s-o bea, a dat-o 
peste cap şi și-a opărit limba şi gura. Dar această povestire, dacă a fost ade- 
vărată, s-a întîmplat la începutul secolului al XVI-lea. 

Regretatul istoric Aurel Decei 2, într-un articol, spune că logofătul 
Tăutu nu a putut să bea cafea la acea dată, deoarece ea a fost introdusă în 
Turcia de abia în timpul sultanului Soliman I Magnificul, prin anii 1554—1555. 
Noi credem totuși, deductiv, că ea a fost introdusă mai înainte, dar n-a 
fost menționată documentar pină atunci, fiindcă ce altă băutură caldă i-ar 
fi putut oferi sultanul ? Și apoi mai e ceva: cronicarul Neculce n-avea nici uu 
interes să inventeze această povestire, dacă n-ar fi auzit-o de la înaintașii lui. 


Prima cafenea cunoscută în Bucureşti, apare documentar în 1667, în vremea 
domnului Radu Leon (1664—1669). Ea era proprietatea unui oarecare Kara 
Hamie 5, fost oștean (ienicer) în garda palatului împărătesc din Constantinopol 
şi se afla în plin centrul orașului, în apropiere de Hanul Șerban Vodă de ma: 
tîrziu, în locul căruia s-a construit, în 1881—1883, palatul Băncii Naţionale, 


Murind Hamie, fără să aibă moștenitori, cafeneaua a trecut în proprie- 
tatea Imperiului otoman, pînă în luna decembrie a anului 1691, cînd, din 
“ordinul lui Hamid, aga ienicerilor, ceaușul Mustafa, serdarul Rusciucului, 
a fost trimis la București care a vindut-o tot unui turc, lui Kavaz basa $, 
cu 65 piaştri (lei). Nu știm cît a ţinut-o noul proprietar și nici în stăpînirea 
cui a trecut în continuare. Bănuim că n-a fost singura cafenea din București 


1 Cronica lui I. Neculce (Cap. O samă de cuvinte), ediţie îngrijită de Al. Procopovici, 
vol. I, Craiova, 1936; p. 16. 

2 Aurel Decei, Logofătul Tăutu nu a băut cafea, în „Magazin istoric“, VI (1972), 
mr. 6 (63), p. 57—61. 

3 G. Iornescu-Gion, Istoria Bucureștilor, Bucureşti, 1899, p. 690. 

t Arh. St. Buc., M-rea Cotroceni, XXX-1; doc. original turcesc, cu traducere. 

în timpul domniei lui Constantin Brincoveanu, fiindcă, în iulie 1693, aflăm 
că un oarecare Ivaz 5, tot turc, care avea o cafenea pe locul mănăstirii Cotro- 
ceni, o vinde egumenului acestei mănăstiri, pentru suma de 30 lei „aslanii“, 
dînd în același timp și un zapis la mîna cumpărătorului ca să-l ferească de 
orice nemulțumire ce s-ar ivi din partea cuiva. 

De altfel este știut că la mesele domnilor sau la primirea de oaspeţi, 
cafeaua intra în lista delicateselor folosite și chiar a cadourilor care se faceau 
la oaspeţii de seamă. Mărturie avem condica de orinduieli a vistieriei lui Con- 
stantin Brîncoveanu unde, la 7 iulie 1696, se menţionează că s-au cumparat 
„15 oca cafea“, de la Ianache clucer, ce trebuiau să se dea „mării sale hanului 
de oaste“ 8. Şi tot ca o atenţie ce trebuia făcută înaltelor feţe bisericești, mitro- 
politul Antim, la 15 martie 1716, în „Așezămintul“ ce face în legatură cu 
ctitoria sa, spune că egumenul mănăstirii este obligat, de patru ori pe an să 
„ducă poclon“ 7 mitropolitului ţării, cîte o oca de cafea și cite o oca de zahăr“. 
Iar de s-ar întimpla să nu se găsească aceste articole, să i se ofere altceva de o 
valoare echivalentă. 

Numirea de cafenea (cahvenea) vine din cuvintul turcesc kahvehane, 
kave-hană, ceea ce înseamnă local public în care se poate bea cafea după 
moda turcească, unde oamenii puteau să joace zaruri, table sau ghiordum * 
şi să fumeze tutun, în schimbul unui preţ relativ mic. 

Tot în secolul al XVII-lea se mai aminteşte existența unei cafenele 
pe Podul Beilicului (Calea Şerban Vodă) unde veneau toate delegaţiile oficiale 
turcești. Această „cahvenea“ „se bucura de privilegiul de a nu fi niciodată 
închisă ... nici chiar în timp de ciumă“ 8 ca să nu se supere oaspeţii care 
poposeau la Beilic **. 

Se vede că îndeletnicirea de a ţine cafenea, a fost împrumutată și de 
români, cu toate că în decursul timpului, în marea lor majoritate au fost 
ţinute de străini: turci, greci, evrei, armeni etc. 


La 20 februarie 1734, documentele ne amintesc de o prăvălie a lui „Gheor- 
ghe cafegiul“ care se afla „lingă podul uliţii ce merge la scaunele de carne“. 
În decembrie 1741, Oprea cafegiul care, probabil fusese chiriaş pînă la acea 
dată, cumpără cu 270 taleri, o prăvălie de lemn, nouă, cu locul ei în Uliţa 
„Carăle cu peșştile, cele vechi“ °, unde-și va continua cafeneaua într-o prăvălie 
mai centrală şi mai spațioasă și care venea în stinga actualei grădini Sf. Gheor- 
ghe şi Spitalului Colțea, cu circa 100 metri mai în fund. 


Un alt cafegiu român este Stanciu 10, din mahalaua Sf. Gheorghe, 
pe care-l întilnim la 26 inuie 1746, ca martor la vinzarea unei case 11. Într-o 
pricină de neînțelegere pentru un loc de casă, la 4 iunie 1755, apare Ion cafegiw 
în ceartă și judecată cu Alexe Neculescu fost logofăt de vistierie 12. 


Alexandru Ipsilanti, la 7 august 1781, ca un act de bunăvoință şi ajutor, 
dă voie lui Ștefan Altintop, baş-alai ceauș, să construiască „o prăvălie cafe- 


5 Idem, XXX-2; doc. original turcesc, cu traducere. 

6 Const. C. Giurescu, Istoria Bucureștilor, Bucureşti, 1966, p. 326. 

? Acad. R.S.R., ms. 3342. 

* ghiordum, gördum (cuv. turc) == numele unui joc de cărți. 

s G. Ionnescu-Gion, op. cit., p. 397. 

** beilic (beylik) == conac în care erau găzduiţi beji sau demnitarii turci veniți 
ca trimişi ai Porții în ţările române. 

° George Potra, Documente privitoare la istoria orașului București (1594—1821), 
vol. I, Bucureşti, 1961. p. 499. 

10 Documente privitoare la istoria orașului București, Ed. M.I.O.B., Bucureşti, 
1964, p. 382. 

11-13 Jbidem, p. 487. 

nea“, pe un loc care se afla la poarta de sus a Curții domneşti; locul era lat 
de patru stînjeni și jumătate, iar în lung pină aproape în apa Dimboviţei. 

Cafeneaua era dată ca prin ea, cel mai sus amintit, să-și ciștige existența 
lui şi a familiei, sau cum spune documentul „pentru hrana şi chiverniseala 
copiilor lui“ 12, cu obligaţia însă să dea mănăstirii Mărcuţa, stăpîna locului, 
cite zece taleri chirie pe an. 

Un alt act de bunăvoință al domnului este acela din 3 septembire 1791 
cind acordă slujbașului său, cafegiului domnesc 14 (nu-i amintește numele) 
privilegiul de „a ţinea în Bucureşti trei cahvenele cu tahmisul * lor, scutite 
de toate dările pe care le plăteau celelalte prăvălii. 

În a doua domnie, în iunie 1797, Alexandru Ipsilanti întăreşte văduvei 
răposatului Ştefan Altintop vechea donație, cu aceleași obligații de mai înainte, 
de a da chirie mănăstirii Mărcuța şi a lăsa liberă „ulicioara de alăturea, după 
lingă zidul Curţii, precum să află acum, pentru trecerea norodului la apă“ 15, 


Şi tot în acest an, în octombrie 1797, aflăm că Dosithei mitropolitul 
închiriază armeanului Anton telalul o prăvălie de cafenea „la poarta de sus“ 16 
a Curţii domnești, cu 150 taleri, plătind jumătate la început și cealaltă jumă- 
tate peste 6 luni, prăvălia avind „toate cele trebuincioase“, adică inventarul 
necesar. lar dacă chiriaşul va face ceva îmbunătăţiri în interior sau exterior, 
cu cheltuiala lui, să nu aibă nici o pretenţie cind nu va mai ţine prăvălia. 


La cîțiva ani după această dată, adică la 1 aprilie 1801, cind loan Gheor- 
ghiu Scufa vinde un teren de la Curtea Veche, lingă poarta de sus, întilnim 
cajeneaua lui Baluccioglu 1? care se mărginește cu acest loc. Probabil, cafe- 
neaua lui Baluccioglu este aceeași cafenea a răposatului Altintop pe care 
văduva lui a închiriat-o lui Baluccioglu, fiindcă topografia locului se supra- 
pune pe aceleași indicațiuni. 

Constatăm cu această ocazie, că un oarecare Hagi Theodosiu Gabro- 
valiu, fiul lui Ilagi Iovciu, a cumpărat un loc vecin cu cafeneaua, pe care 
a dat 4 500 lei. Citeva luni mai tirziu, la 23 iunie 1801, același cumpărător 
mergindu-i treburile comerciale bine și dorind ca toată averea nemișcătoare 
sa fie la un loc, mai ia, prin schimb, un loc şi o prăvălioară, alăturea, de la 
lanache cojocarul, lingă cafeneaua lui Haiverţolu 18. 

Din cauza anumitor împrejurări pe care nu le cunoaştem, Ilinca soţia 
raposatului Altintop, la 1 decembrie 1805 închiriază cafeneaua lui Hagi Theo- 
dosiu Gabrovaliu, iar mai apoi se și împrumută cu o sumă de bani de la 
acesta, cu dobinda cuvenită, pe care însă nu-i poate plăti la timp. Din cauza 
acestei datorii și a altor sume împrumutate de la diferite persoane şi „neavind 
alt mijloc şi putere de plată“, face jalbă la Divanul țării să i se dea voie 
a vinde la mezat cafeneaua, care în afară de prăvălia propriu-zisă avea două 
odai în spate și o grădină. 

După cercetări făcute la faţa locului de către marele logofăt şi după 
anaforaua boierilor divaniţi, i se dă voie să vindă cafeneaua ce o avea clironomie 
«de la soţul ei, însă „cu acest şart **, adecă cel ce o va cumpăra să ştie că are 


13 Ibidem, p. 128—129. 

11 Const. C. Giurescu, op. cit., p. 326. 

* tahmis (cuv. arab) locul unde se prăjea și se rișnea cafeaua. 

15 Documente privind istoria orașului București, Ed. M.I.0.B., București, 1961, 
p. 175, 187. 

15 Arh. St. Buc., ms. 158, f. 26 v. 

1 Idem, la nr. 4, p. 182. 

18 Idem, p. 184. 

** şart = învoială, ordine, rinduială, cuviință. 

să intre în stăpiînire după ce să va împlini sorocul hagiului, de unsprezece 
ani“, 

După această aprobare, ielalul, conform regulilor, timp de trei luni, 
la anumite termene, a strigat la mezat vinzarea acestei cafenele. Suma cea 
mai mare, de 12 250 lei, a fost oferită chiar de chiriașul Hagi Theodosiu Gabro- 
valiu, „peste care preţ ne mai ieșind alt muşteriu ca să mai înalțe, nici din 
vecini, nici din alţi streini“ și ambele părţi fiind mulțumite, în luna iunie 
1812, suma de mai sus a fost depusă la Starostie, ca să se dea numitei vin- 
zătoare să-și plătească datoriile. 

Cumpărătorul, pe lingă suma licitată, a trebuit să plătească 612 taleri 
şi 60 bani la Epitropia Obştirilor, drept „havaetul cutii de milolostenie“ 1?, 
pentru ca stăpinirea să-i întărească, oficial, dreptul de proprietate. 


Li 


Dar zuma! dupa $2 ani de la data cumpărării, adică în 10 mai 1825, 
constatăm că hagica Velica, soţia răposatului Hagi Theodosiu Gabrovaliu, 
impreună cu nepotul ei, Iona, al treilea logofăt, ce fusese lăsat și el moșteni- 
tor, fiind înglodaţi în datorii, vind lui Hristea Emanuil Papazoglu, „sudit 
chesaro-crăiesc“, casele cele mari, precupeţăria și cafeneaua (care nu era alta 
decit cea deschisă de Altintop cu aproape o jumătate de veac înainte), pentru 
5 650 galbeni „chesaro-împărăteşti“ 20, din care bani își vor plăti datoriile 
ce au rămas de pe urma răposatului soț şi unchi. 


Într-un document din 1826, din mărturia unor oameni în legătură cu o 
hotărnicie, care se referea la matca și cursul Dimboviţei, se arată că riul curge 
în spatele cafenelei lui Haivercioglu 21, care nu este alta decit vechea cafenea 
a lui Altintop, dar trecută prin stăpînirea, ca proprietari sau chiriași, a atitor 
persoane. 


Să nu se creadă însă că într-un oraş-capitală erau numai cîteva cafenele 
în centru şi în restul orașului, prin mahalale, nu mai exista nici una. Și în 
interiorul băilor publice se aflau camere de cafenea. Logic și deductiv, mai 
erau şi altele, atit în centru cît şi în restul orașului, dar întimplarea a făcut, 
din cauza anumitor împrejurări, ca numai acestea citeva, amintite mai sus, 
să fie menţionate documentar. 


Că erau mai multe cafenele — care deveniseră locuri de discuţie, agi- 
taţie şi opoziţie împotriva stăpinirii — se vede din anumite ordine date de 
domni sau divan. Astfel, prin pitacul din 1 septembrie 1782, se poruncește 
cu toată severitatea să nu se discute în cafenele în legătură cu domnia sau 
stăpinirea turcească. Stăpinii cafenelelor vor fi răspunzători dacă faptele 
se vor întimpla altfel. 

Ciţiva ani mai tirziu, în timpul ocupaţiei austriece (1789—1791), Diva- 
nul țării admite să fie liberă funcţionarea cafenelelor, dar să nu se discute 
în ele „alte vorbe“ 22, adică despre problemele politice. 


Ceva asemănător este menţionat și în martie 1820, prin Regulamentul 
întocmit pentru siguranța [?] orașului București, cît şi a celorlalte orașe din 
ţară. În acel Regulament se spune că anumiţi slujbaşi ai stăpinirii sînt însăr- 
cinaţi să cerceteze circiumile, hanurile şi cafenelele să nu se găsească în ele, 
mai ales în timpul nopţii, chiriași sau musafiri nedoriți și să observe orice 
mișcare a „făcătorilor de rău“ %. 


1 Idem, p. 206—208. 

2 Idem, p. 235—236, 239. 

21 Idem, p. 242. 

23 Const. C. Giurescu, op. cit., p. 326. 
3 George Potra, op. cit., p. 7414. 

Vinzatorii de cafea, boabe sau măcinată, precum şi acei care ţineau 
prăvălii de cafenea, înmulţindu-se cu timpul, s-au constituit în breaslă, pentru 
a-şi apăra mai bine interesele. Fiecare breaslă își avea o anumită zi în care 
îşi sărbătorea patronul și paznicul. Breasla cafegiilor 24, ca şi a tutungiilor, 
obişnuia sa faca această manifestare la biserica cu hramul Zoodochos Pighi 
(Izvorul dătător de viaţă) pe care locuitorii au numit-o Izvorul Tămăduirii 
— construită de Nicolae Mavrogheni dincolo de capul Podului Mogoșoaiei, 
în imediata apropiere de Spitalul Filantropia — unde își păstrau și steagul 
breslei. 

Din lista întocmită de Divan, în 18 iulie 1812, cu banii ce trebuiau să 
dea breslele din București pentru a se acoperi plata datoriilor ţării, se vede 
că cea a cafenelelor era obligată la suma de 850 taleri 25, mai mult decit alte bres- 
le care aveau un număr mai mare de membri, de exemplu giuvaergii, argintari, 
tutungii, tabaci etc., ceea ce înseamnă că patronii cafenelelor erau consideraţi 
că au un venit anual mai mare decît multe alte bresle. 

În ceea ce privește slujbaşul domnesc care avea în grija lui cafeaua, 
zahărul și întreg inventarul necesar (ibrice, filigene, zarfuri etc.), precum şi 
obligaţia de a servi cafeaua, era numit cafegi-bașa sau vel-cafegiu şi îşi avea 
un loc precis în alaiul ce primea sau însoțea pe domn în anumite ocazii. 

Într-un document din 20 aprilie 1823, se arată că Mitropolia închiriază 
lui Ștefan Saghiiadinvis, cu 400 taleri anual, o prăvălie centrală unde „să-și 
facă alişverişul sau într-însa cu biliard“ 2%, deci cafenea şi unde în afară de 
unele camere mai mici avea şi o sală mare pentru clienţi care jucau biliard 
sau taifasuiau bind cafele, fiindcă băuturi alcoolice patronul nu avea voie 
să vindă, conform contractului încheiat. 

În aceeași vreme, constatăm că și în băile publice din București, în 
afară de camerele unde se făcea baie, mai erau și altele unde clienţii puteau 
servi dulceaţă de diferite feluri, şi cafea. Acest fapt, se vede din bogatul 
inventar 27 pe care grecul Gheorghe Constantin îl primeşte atunci cînd, la 
23 aprilie 1826 închiriază baia de la Curtea Veche, proprietatea Spitalului Pante- 
limon. Se arată în inventar, toate tacimurile și uneltele necesare pregătirii 
şi servirii cafelei. Astfel: tigăi de prăjit cafea, piuă de pisat, site de cernut, 
ibrice de aramă şi de tinichea, filigene și zarfuri de tombac şi de argint, lin- 
gurițe pentru zahar sau dulceaţă, tăvițe de alamă pentru servit dulceaţă, 
sau tăvițe pe care se puneau ciubucele, ciubuce unele făcute din lemn de 
arțar, cu capete de os, iar altele cu capete de chihlimbar, chisele de stică pentru 
dulceaţă etc. 

O menţiune despre o altă cafenea bucureşteană o găsim amintită şi 
în foaia de zestre (17 februarie 1843) pe care dragomanul Petre Serafim, fratele 
mai mare al dr. loan Serafim, o dă la căsătoria fiicei sale, Polixenia, cu fran- 
cezul Xavier Villacros e, arhitectul şef al orașului București. Printre alte 
bunuri, lucruri şi bani, el spune că îi dă și pravălia cea nouă de pe Podul 
Mogoșoaiei pe care a construit-o pe locul unde era „o cafenea mică“ 28, care 
la acea dată era închiriată lui Friederich Walbaum *. 

Bogatul armean Hagi Kevorc Nazaretoglu, cu toate că prin testamentul 
din 1844 hotărise ce sa se facă cu averea după moartea lui, din cauza marelui 


24 G. Ionnescu-Gion, op. cit., p. 785. f 

35 Arh. St. Buc., ms. 1129, p. 270; I. Cojocaru, Documente privitoare la economia 
Ţării Românești, 1800—1850, vol. I, București, 1958, p. 146. 

2 George Potra, op. cit., (1821—1848), vol. II, București, 1975, p. 90. 

3? Ibidem, p. 234. 

38 Ibidem, p. 492. 

* Friederich Walbaum, librarul Curţii domneşti şi tipograf. 

incendiu din primăvara anului 1847, care a distrus multe clădiri din oraş 
şi i-a mistuit şi lui mare parte din avere, la 20 iulie 1847 își face un nou testa- 
ment, „mai înainte pină a nu mă coprinde sfirşitul vieţii mele şi pînă îmi 
sint minţile întregi şi sănătoase (numai vederea ochilor nu o am)“ 28, 

Prin ultima lui hotărire arată ce lasă soţiei sale, Mariam, precum şi 
celor patru fii: Agop, Artun, Nazar şi Tatos (acesta din prima căsătorie). 
Lui Nazar, printre alte bunuri şi bani, îi dă o prăvălie de cafenea care are 
deasupra etaj, cu mai multe camere, situată în sectorul Văpseaua Roșie, 
la nr. 1369, adică în centrul orașului. 


Toate celelalte averi mișcătoare și nemișcătoare, precum şi casele în 
care locuieşte, din mahalaua Armenească *, le lasă în stăpinirea soţiei sale, 
iar după moartea ei vor rămine celor trei fii ce-i are cu ea. 


Una dintre cele mai importante cafenele din a doua jumătate a seco- 
lului al XIX-lea a fost cafeneaua Fialkowski, care se găsea în dreapta Tea- 
trului Naţional, pe str. Cimpineanu (actuala str. 13 Decembrie), colţ cu Calea 
Victoriei. Despre ea ne-au lăsat citeva amintiri interesante Constantin Bacal- 
başa **, Dumitru Teleor *** și Alexandru Obedenaru ****, 


Se ştie că polonezul românizat Fialkowski fusese adus la noi în ţară, 
în timpul Războiului Crimeii, de către cofetarul Comorelli 20 ce-și avea pră- 
vălia în Pasajul Român. Fiind om întreprinzător și priceput în profesia lui, 
a căutat să profite de ocupaţia militară a celor trei imperii — cînd orașul 
era plin de ofițeri străini care cheltuiau bani mulţi pe tot felul de distracţii — 
luînd în arendă, în vara anului 1854, grădina Waremberg pe care, după 
ce-a înfrumuseţat-o, a inaugurat-o, făcînd şi reclamă în ziarele31 timpului. 
Se anunța, astfel, că în fiecare seară, sub conducerea vestitului Wiest, or- 
chestra, compusă din 40—50 persoane, va delecta publicul. Alternativ, va fi 
şi un taraf de lăutari şi o muzică militară a armatei de ocupaţie. 


Mai tirziu, Fialkowski, a închiriat în casa Török de pe str. Cimpineanu, 
amintită mai sus, întreg parterul și subsolul unde a deschis unul din cele mai 
renumite localuri de cofetărie şi cafenea din București, În acea vreme, etajul I 
al casei Török era ocupat în întregime de marele magazin de mobilă fină 
ţinut de neamţul Karol Juberbaker ??. 


Iată ce spune el în anunţul pe care îl publică în ziare, în toamna anului 
1856, cînd arată că s-a mutat (de unde nu ştim) în casa Török, din Piaţa 


22 Documente privitoare la istoria orașului București, Ed. M.1.0.B., Bucureşti, 1961, 
. 284—286. 
i * Este vorba de casele din str. Spătarului care au intrat mai tîrziu, prin cumpărare, 
în stăpînirea familiei Melic. Există și astăzi și este una din cele mai vechi case din București; 
clădită pe la mijlocul secolului al XVIII-lea, renovată în 1822 şi de atunci încoace iarăși 
de citeva ori, 

** Constantin Pacalbașa (1856—1935), frate cu Ion şi Anton. A debutat în presă 
în 1879; colaborări la ziarele: Telegraful, Națiunea, Epoca, Drepturile omului, Lupta; 
din 1895 prim redactor la Adevărul, apoi la Dimineaţa, iar după aceea, pînă la moarte, 
redactor la Universul. 

*** Dumitru Teleor (D. Constantinescu) (1858—1820); a colaborat la mai toate 
ziarele și revistele între 1872 şi 1920; ziarist, poet, nuvelist, epigramist; a publicat şi sub 
pseudonimele: Trubadur, Camil şi Decon. . 

*x** Alexandru Obedenaru (1865—1939); custode la Biblioteca Academiei Române; 
colaborări la: Convorbiri literare, Revista nouă, Literatorul, Liga literară, Viaţa literară 
și artistică, Adevărul etc.; a publicat cîteva volume de poezii. 

30 Gheorghe Crutzescu, Podul Mogoșoaiei, povestea unei străzi Bucureşti, [1944], p. 137. 

31 „Bukurester Deutsche Zeitung“, X (1854), p. 157—158; „Vestitorul românesc“, 
XIX (1854), p. 221. 

52 „Românul“, 1857, nr. 32, p. 4 etc. 

Teatrului: „În acest stabiliment nou, decorat cu un lux de tot parisian, se 
găseşte (sic !) bonboane de Paris, prima calitate; cartonagiu cel mai bogat 
şi mai elegant; bonboniere cutii pentru Anul Nou ; coșnicioare de mireasă ș.a.“, 

Fialkowski se însărcinează de a da „rafreșimentele, patiseria şi zaha- 
ricalele pentru baluri, serate şi adunări de tot felul. Lichiorurile şi vinurile 
streine sînt din cele mai alese. 

Se găsește în toate zilele patiserie proaspătă, gateauz-montes, petit-pates 
și surprises en sucre din cele mai variate. 

Acest stabiliment are şi un salon fasionabil, ca cele din Paris, pentru 
consumatorii de cafea, ciocolată și ceai, care de la Anul Nou vor găsi diferite 
jurnale franceze, germane şi româneşti ca să petreacă ore plăcute. 

Fialkowski speră ca înalta nobilime şi onorabilul public vor urma și de 
acum înainte a-i acorda aceeași bunăvoință ca și pînă acum și că vor vizita 
magazinurile sale“ 33, 

În cafeneaua lui Fialkowski, care a început să fie din ce în ce mai vizitată, 
se întilneau cele mai reprezentative figuri ale oraşului: actori, diplomaţi, 
profesori, artişti, scriitori, jurişti, poeţi etc., etc. După cum ne spune Con- 
stantin Bacalbaşa „Fialkowski nu mai era o cafenea ci ajunsese o adevărată 
instituţie“. 

Localul era mare, încăpător, şi luxos: avea o sală unde se juca biliard 
(erau mai multe mese de biliard), o altă sală unde se juca table, ghiulbahar 
şi nesfirşite partide de domino. 

Un mare jucător de table era Alecu Borănescu, profesor de matematică 
la liceul Sf. Sava. În legătură cu acesta și cu alţi clienţi ai cafenelei, nu putem 
să nu redăm o parte din savuroasele povestiri pe care ni le-au lăsat, inaintașii 
noştri. 
í Astfel Const. Bacalbaşa povesteşte: „cind juca conul Alecu, ghiul- 
baharul, era reprezentație. Toată cafeneaua se aduna de jur-imprejur, erau 
cite trei rînduri de spectatori, unii chiar în picioare pe scaune admirau și 
ascultau, fiindcă conu Alecu cinta fiecare zar, avea rime triviale şi «bon 
mouri », cum le numea el“ 34, 

Şi tot Const. Bacalbaşa mai povesteşte o farsă pe care a făcut-o 
Cilibi Moise unor clienți ai cafenelei. 

Se aminteşte că Cilibi Moise „un tip original, poate cel mai original 
al Bucureştilor“ 35, frecventa şi el cafeneaua Fialkowski, unde-şi bea cafeaua 
sau capuţinerul, ascultind taclalele şi discuţiile celor prezenţi. Bineînţeles 
cind venea acolo, mai ales vara, se prezenta într-o ţinută corespunzătoare 
localului, nu în cea de neguţător ambulant. Atunci, sau în alte ocazii, era 
îmbrăcat cu jiletcă, cravată, joben, poate chiar şi cu mănuși în miini, aşa 
cum îl știm din anumite fotografii. 

Într-una din zile, ca să tragă o păcăleală celor prezenți, care-l cunoşteau, 
iși incălțase ghetele cele noi pe care le cumpărase de curînd. Intrind înăuntru, 
se așeză pe un scaun, picior peste picior, şi în special piciorul drept ridicat 
oarecum exagerat de sus, ca să-l vadă toţi că are ghete noi. 

ntr-adevăr toţi îl întrebară de unde le-a cumpărat şi cît a dat pe ele. 

El le răspunse că sint bune şi ieftine „fiindcă numai Cilibi Moise știe 
să tirguiască“ şi le-a cumpărat de la magazinul Steaua Albastră de pe Uliţa 
Franţuzească (str. Carol, iar astăzi 30 Decembrie). 


33 „Vestitorul românesc“, 1856, nr. 96, supliment şi nr. 97, p. 

s Popii Bacalbașa, Bucureștii de altădată, vol. I, ed. FA cae 1935, 
p. 66—67 

să Ibidem, p. 78. 

— Și cît ai plătit? 

— Şase lei 

— Şase lei ? !, exclamă toți într-un glas. 

Pe vremea aceea, magazinul care avea cea mai bună încălțăminte gata 
era Steaua Albastră, iar perechea de ghete de întiia calitate, marca Polak 
de la Viena, costa 12 lei. 

— Mă, nu minți ? întrebă cei de faţă, miraţi. 

— Să n-am parte de copii, să mor aici pe loc, dacă spui o minciună. 
Eu am plătit 6 lei“. 

Auzind acestea mai mulţi dintre ei se repeziră în Piaţa Teatrului Naţio- 
nal, de unde luară două trăsuri și în goană merseră la magazinul respectiv 
să-şi cumpere şi ei ghete ieftine. 

Se convinseră insă că nu se puteau lua sub preţul de 12 lei perechea. 

„Peste douăzeci de minute ceata se întoarse furioasă. Dar Cilibi Moise 
era impasibil. Un potop de imprecaţiuni izbucnește. 

— Măgarule ! Ţi-ai rîs de noi ! Şi te-ai jurat şi pe copii! Ghetele costă 
12 lei; de ce ne-ai minţit ?... 

— Staţi, domnilor, eu nu v-am minţit. E adevărat că perechea de ghete 
costă 12 lei, dar eu cind v-am spus că am plătit 6 lei nu v-am arătat decit 
piciorul drept. O gheată costă 6 lei“ 3%. 

Poetul Alexandru Obedenaru venea la cafeneaua Fialkowski chiar de la 
vîrsta de 18 ani, adică în 1883. 

Timp de 15 ani (1883—1898), pină la desființarea cafenelei, Alex. Obe- 
denaru a fost un client regulat al localului. Acolo a întilnit și a stat de vorbă 
cu academicienii George Sion şi Alex. D. Xenopol, magistraţii Const. Cim- 
pineanu și Mihail Paleologu, Nicolae Blaremberg fost ministru, profesorii 
Coco Dimitrescu-laşi şi Zossima Demarat, actorii Matei Millo, Costache Bărcă- 
nescu și De Max (Dimitrie R. Rosetti, 1850—1934), Theodor Miller, poet 
şi autor dramatic, Alex. Cantacuzino directoral Monitorului Oficial, Atha- 
nasiad loan, avocat şi fondatorul ziarului umoristic „Scaiul“, devenit mai 
tirziu „Ciulinul“ şi unde, în 1884, Alex. Obedenaru şi-a publicat primele 
lui versuri. 

La Fialkowski, Alex. Obedenaru a mai cunoscut pe Grigore Ventura 
„care pe atunci se afla în plină maturitate“, pe marele nostru dramaturg 
I. L. Caragiale, Racoviţă — Sfinx cronicar teatral, Mircea Dimitriade actor 
şi literat, Ștefan lulian renumit actor, Ștefan C. Mihăilescu — Stemil (1846 — 
1899), profesor, apoi funcționar superior în Ministerul Instrucțiunii Publice, 
fost colaborator al „Revistei contemporane“ între 1874 şi 1876 şi mai apoi 
prim-redactor la ziarul „România liberă“ intemeiat de Dimitrie August 
Laurian. 

Și fiindcă articolele publicate de Obedenaru sint foarte interesante 
şi redau atmosfera unei cafenele din secolul trecut, din prima categorie, să ne 
fie permis să redăm citeva din amintirile lui. Astfel, Obedenaru povesteşte 
că într-o seară veni la masa lor și Duiliu Zamfirescu care „avea o figură 
foarte frumoasă, tenul alb, părul capului era negru şi buclat, mustața mică, 
de un negru-corb ca și părul. Cu accentul lui moldovenesc se adresă supărat 
către Ștefan Mihăilescu: 

—  Închipuieşte-ţi, mon cher Fanache în săptămina cind am publicat 
o cronică elogioasă pentru primadona Montalba, după cinci zile s-a tipărit 


3% Ibidem, p. 82—83. 

în gazeta noastră, pe pagina a III-a un articol injurios la adresa ei, iscălit 
de un tip Acutus. 

— Eu, răspunse foarte liniștit Ştefan Mihăilescu, nu l-am văzut, tu ştii 
că eu nu citesc decit articolele mele ca să număr erorile de tipar. 

— Ei asta imi place, strigă Caragiale, Acutus eşti tu Fanache, ţi-am 
cunoscut stilul. 

— Ia ascultă, lancule, răspunse Mihăilescu, eu știu că tu eşti autor 
dramatic, nuvelist, sufleur, ziarist, dar te rog să nu-mi faci mie acum, pe 
intrigantul de melodramă. Tu ştii, Duiliu, ca eu nu mă pricep în muzică, 
eu sint profesor de zoologie la gimnaziu“. 

După alte întrebări şi răspunsuri, în legătură cu cîntăreața Montalba, 
discuţia s-a purtat apoi între Duiliu Zamfirescu şi I. L. Caragiale. 

— „Mă Duiliu, zise Caragiale, nimeni nu a putut să aprecieze pe Mon- 
talba, într-un mod mai inteligent decit tine. Noi am văzut-o pe scenă, costu- 
mată în tricou negru cînd diva avea pe figură un strat de funingine, noi am 
văzut-o etiopiană, tu ai văzut-o și spaniolă. 

— Pardon, întrerupse Duiliu. 

— Ce pardon ?, continuă Caragiale. Cum şi-a permis doamna Montalba 
să iasă pe scenă, în Aida cînd îi lipsesc notele de sus? 

— Dar le are pe cele de mijloc, care sînt admirabile, răspunse Duiliu. 

— Cu notele de mijloc să-ţi cinte numai ţie, la Avidic*, ripostă 
Caragiale“. 

Printre alţi clienţi obisnuiţi ai cafenelei Fialkowski Obedenaru amin- 
tește şi pe Costache Cimpineanu — fratele mai mare al lui Ion Cimpineanu — 
şi amindoi fiii colonelului Ion Cimpineanu (1798—1863), cm politic în- 
semnat, orator şi dirz apărător al drepturilor naţionale — căruia i-a făcut o 
portretizare minuțioasă, din care reținem: înalt de aproape doi metri, foarte 
slab „cu zimbet de fiară sălbatică“ dar cu suflet de „monah“, mare iubitor 
de animale sălbatice şi amator de pictură excepţională. 

Costache Ciîmpineanu locuia pe strada care avea nimele familiei lui, 
peste drum de intrarea în Cişmigiu, numită de curind Valter Mărăcineanu, 
după numele eroului de la '77. ua casă cu interior simplu, ţinea într-o 
cameră, într-o cușcă de fier trei pui de leu, dintre care doi de vreo patru luni. 
Cu unul dintre aceştia se plimba deseori prin oraș, de zgarda căruia atirna 
un lanţ ţinut strîns în mină. Venea cu el şi la Fialkowski, unde nu se mai mira 
nimeni de această extravaganţă. Dar într-o zi, puiului de leu nu-i plăcu figura 
şi îmbrăcămintea unui domn Ștefănescu, — pictor și stenograf la senat, care 
avea cusurul de vorbea singur, și-și înfipse dinţii în macțerlanul ** lui de 
culoarea şofranului, răminind chiar cu o bucată de stofă în gură. 

Speriat şi nervos, Ștefanescu, pe un ton ridicat făcu observaţie con- 
ducerii localului, de ce se dă voie să se intre cu „fiare sălbatice“ care mușcă 
clienţii. Dar înainte de a-i răspunde cineva, Cimpineanu i se adresă: 

„—, Stai nenișorule, că nu te-a muşcat, ţi-a rupt un mic petec din mac- 
ferlan, ei bine, ţi-l plătesc, dar nu-ți permit eu dumitale să faci gălăgie şi 
scandal în cafenea ... La mintea omului, dacă trăncăneai acolo singur, mi-ai 
iritat leul. Cit costă macterlanul ? 

— 60 lei răcni Ştefănescu, venind spre Costache Cimpineanu. 

— Vorbește mai pianisimo, că nu te afli aci la Vadul sacagiilor. Apoi 
stăpînul puiului de leu, ridicîndu-se în picioare, băgă mîna într-un buzunar, 


* avidic = grădină de vară de categoria a treia, după numele proprietarului. 
** macferlan (cuv. englez) = pardesiu larg, fără mîneci, cu pelerină. 

scoase un fișic din care numără 12 patace de argint pe care Ștefănescu le luă 
cu o rapiditate electrică“, întorcindu-se, cu intenția să părăsească localul. 

Cimpineanu nu i-a dat însă timp, îl apucă de guler şi-i trase macterlanul 
de pe el, Ștefănescu răminind într-o jiletcă ecoseză cu mineci roşii, şi-i spuse: 
„macferlanul este al meu, căci ţi l-am plătit“. 

După citeva clipe de ezitare, Ștefănescu neputind să se ducă acasă în 
acea ţinută şi nici să treacă prin centrul oraşului, mai ales că afară era un 
viscol puternic, puse banii primiţi pe masă „îşi luă macferlanul de pe canapea 
şi ieşi ca o bombă din cafenea, într-un zgomot infernal de hohote de ris şi 
in zăngănitul veselei care se afla pe toate mesele“ 37. La acea dată chiar în 
cafenele se consuma bere multă; în cafeneaua Fialkowski paharul mare de 
bere Bragadiru costa 45 bani, iar paharul mic 20 bani. 

Dumitru Teleor ne spune şi el că tot în cafeneaua Fialkowski scriitorul 
N. Filimon, autorul romanului Ciocoii vechi și noi „îşi odihnea truda sufletească, 
boala de plămini și melancolia ce-l cuprinsese în cei din urmă ani ai vieţii“. 
Despre N. Scurtescu * ne povesteşte că aici își pierdea tot timpul liber, cind 
nu scria și nu vorbea de la catedră, „aci şedea, frumos, blind, palid și se gindea 
la Marioara pe care o trădase, sărutind pe alta care semăna cu dinsa“ 38, 

Macedonski, în tinerețea lui, în această cafenea și-a scris multe din 
poeziile lui „fumind cu lăcomie din ţigareta sa istorică de chihlimbar galben“ 
despre care spunea că a aparţinut unui rege al Poloniei. 

„Aci atiţia poeţi tineri şi scriitori, la cari începuse a li miji talentul și 
mustăţile, au sorbit şvarţuri cu-n pic de rom, capuţinere ** și au scos pe nas 
rotocoale de fum“. 

Marele actor Ion Livescu, care a ilustrat mulți ani scena Teatrului 
Naţional din București, a fost și el unul dintre aceia care a frecventat cafe- 
neaua Fialkowski. În amintirile 3% lui, publicate în ultima vreme, ne-a lăsat 
citeva rinduri în care povestește că această cofetărie și cafenea era considerată 
„un fel de Chat Noir (Paris), locul de intilnire al literaţilor și artiștilor de tot 
felul“, 


Printre cei enumeraţi de I. Livescu, dintre care unii își aveau de ani de 
zile masa lor preferată, ca „proprietate“, incit nimeni nu cuteza să se aşeze 
în locul lor, erau: Bonifaciu Florescu „glumeţ şi veşnic distrat“, Mircea 
Dimitriadi, fratele Aristizzei Romanescu, George Buzoianu „delicat şi fin în 
aprecierile lui literare“, Macedonski „maestrul“, Cincinat Pavelescu „cu 
incomparabilul lui spirit epigramatic“, Radu Rosetti „blind şi duios în poezia 
lui, subţire și mlădios ca o trestie, cu plete blonde și cu ochi visători“, Iuliu 
Săvescu „poet de talent, mort tinăr din cauza sărăciei“, Alexandru Obedenaru 
„poet simbolist, autor de sonete“, Nerva Hodoș „inteligenţă vie şi neastimpă- 
rată, băiat citit şi spirit critic minunat“. Apoi C. I. Nottara, Ștefan Vellescu, 
Hasnas, regizorul Paul Gusty, Petrache Liciu, Niculae Țincu şi alţii. 


Livescu nu uită să-şi amintească de felul distrat al lui Bonifaciu care 
venea citeodată cu umbreluţa soţiei, luată din greşeală şi grabă „de a nu 
întirzia ceasul cafenelii“, sau de povestirea cu birjarul care, cind i-a spus să-l 
ducă „ă la maison“, l-a dus la cazarma Malmezon. De asemenea de snoavele 


3? Alexandru Obedenaru, Amintiri, ziarul „Adevărul“, 28 noiembrie 1933. 

* Nicolae Scurtescu (1844—1879) ; scriitor, profesor (a avut ca elevă pe Iulia Hașdeu); 
a publicat articole despre teatru și literatură dramatică, poezii, folclor şi piesele: Rhea 
Silvia şi Despot Vodă. 

35 D. Teleor, Cafeneaua Fialkowski, ziarul „Epoca“, 29 mai 1910. 

** capuținer = calea cu lapte, conţinind mai multă cafea decit lapte. 

3? Ion Livescu, Amintiri şi scrieri despre teatru, București, 1967. 

lui conu Vasilică Hasnaș „inventate pe moment“, pentru care fapt și uşurinţă 
Paul Gusty l-a numit căpitan de artilerie, cu toate că nu fusese nici soldat. 

În cafenea mai toate mesele de marmură erau stropite de cafea şi 
cerneală, iar pe unele se aflau tot felul de însemnări sau versuri. 


O altă cafenea mare unde se întilneau însă numai oameni de afaceri 
era aceea care se afla în „Otelul de Londra“ şi unde clienţii, după terminarea 
treburilor ce aveau, nu întirziau la taclale, sau chiar dacă și acolo s-au întimplat 
multe lucruri de povestit, nimeni nu le-a însemnat și publicat. 


„Vilhelm Ungar“, antreprenorul hotelului de mai sus, constatind că 
treburile cafenelei lui Fialkowski merg bine, se gîndi că şi el ar putea face, 
în interiorul hotelului ce conducea, un astfel de local, cu atit mai mult că el 
se afla situat pe o arteră principală, neguțătorească: Podul Tirgului de Afară 
(Calea Moșilor, nr. 76). 

În anunţul ce publică în ziar, la 17 noiembrie 1857, Wilhelm Ungar 
spune următoarele: „văzînd că în această capitală a României nu sînt îndestule 
cafenele care ar corespunde dorinţei și cererei onorabilului public, cu onoare 
se face cunoscut că dumineca viitoare va deschide în Otelul de Londra, 
cafeneaua care, în privinţa eleganţei, poate a să compara cu cele dintii ale 
Europei. Această cafenea fiind decorată cu totul din nou, are și două biliarduri, 
aduse din Viena, precum și o sală de citit, unde se află jurnale românești 
(Românul, Anunţătorul român), franceze (Journal de Francfort, Chary- 
Varry) nemțeşti (Fremdemblatt, Pesther Lloyd, Telegraf, Ost. Novellen 
Zeitung, Leipziger Ilustrierte, Wanderer, Bukurester Deutsche Zeitung), 
italieneşti (Osservatore Trestino, Trovatore, Indicatore, La Pirata), greceşti 
(Naţionalul)“. 

Wilhelm Ungar anunţă de asemenea că a renovat întregul interior al 
hotelului și are camere libere cu 4 galbeni chirie pe lună 40. 


Întorcindu-ne la vestita cafenea a lui Fialkowski, ea își sfirșește viața 
odată cu moartea patronului (1898); localul a fost luat cu chirie de grecul 
Jani Kolomiris şi transformat într-un restaurant select cu emblema „Elizeu“, 
în dreapta căruia, colț cu Calea Victoriei, se afla magazinul şi atelierul de 
pălării ţinut de franțuzoaica Blanche, foarte frecventat de demi-mondenele 
oraşului. 

Calea Victoriei şi centrul orașului n-au rămas însă lipsite de cafenele, 
se deschiseseră altele chiar mai înainte, noi şi mai luxoase, în raport cu cerin- 
țele timpului. De fapt cafeneaua lui Fialkowski era mai mult a „literaţilor“, 
fiindcă ceilalți oameni care activau în domeniul economic, moșierii şi arendaşii 
îşi aveau cafenelele lor, nemaivorbind de nenumăratele cafenele din mahalale, 
în care se adunau de multe ori și indivizi certaţi cu cinstea şi morala şi unde 
poliţia, în anumite ocazii putea uşor să-şi găsească „clienţii“ ei. 

Cind locul hanurilor a fost luat de marile hoteluri * care s-au construit 
în Bucureşti, fiecare costind bani grei, proprietarii sau antreprenorii lor au 
făcut şi sală de cafenea cu biliard, cu ziare române şi străine etc., unde 
neguţătorii, zarafii şi bancherii se puteau întilni să discute afacerile ce-i 
interesau. Aici se fixau preţurile la anumite mărfuri 41 (în special cereale), 


4 „Românul, 1857, nr. 30, p. 4. 

* Hotel Herdan, construit în 1867, iar din 1875 numit, Bulevard, Capsa, Grand Hotel 
(apoi Broft, azi Continental), Hugues (după numele proprietarului, francezul Donat Hugues), 
Metropole, Imperial, Regal, Union, Excelsior, Otetelișanu (Frascatti de mai tirziu), Fieschi, 
Concordia, Patria, Budișteanu, Dacia, Hotel de France etc. 

ti N. Iorga, Istoria comerțului românesc, Epoca mai nouă, Buc., 1928, p. 87. 

aici se schimbau banii și se făceau combinaţii de bursă *, pină cind s-a construit 
un local special în acest scop. 

Despre cafeneaua Frascatti ** (în hotelul cu acelaşi numa), Dick de 
Lonlay, venit în ţară ca ziarist şi scriitor în timpul Războiului de independenţă, 
spune că avea o sală lungă și îngustă, avind pereţii împodobiţi cu oglinzi; 
la mijloc se afla o masă mare incărcată cu prăjituri și sticle de lichioruri de tot 
felul, iar pe margini mese cu tăblii de marmură. Seara, în special, cafeneaua 
era plină de oameni printre care alergau încoace și incolo „garsoni, în vestă 
scurtă, cu acel aer de nepăsare și cu acea lene fericită, care sint tot atit 
de româneşti cit şi de napolitane“ 42. 

Dintre cafenelele cu vad bun și „trecere“, existente între 1880 și 1900, nu 
putem uita următoarele: Bulevard (B-dul Elisabeta, azi Gh. Gheorghiu-Dej), 
Oictclişanu (Calea Victoriei 27), Café française (Calea Victoriei 37, in Pasajul 
Român), Imperial (Calea Victoriei 49), Regal şi Union (str. Regală 1 şi 2), Labes 
junior (str. Lipscani 2), Steiner (str. Academiei 41), Concordia (str. Smirdan 53), 
Brenner (str. Stavropoleos 4), Bellevue (str. Doamnei 15), Tunelul de viaţă 
(Calea Victoriei 1), Labes senior (str. Smirdan 2), Vlașca și Teleorman (Calea 
Rahovei 90), Avram (str. Bibescu Vodă 8), Patria (str. Patria 6), Graebert 
(str. Ştirbei Vodă 1) etc. 

Înainte şi după primul război mondial, populaţia orașului înmulţindu-se 
au apărut cafenelele: Capşa, Terasa Oletelișanu, Rigler, Kübler — în nou 
Hotel Imperial — High Lire, Brasserie de la Paix, toate pe Calea Victorie 
și Café de Paris pe str. Mihai Vodă nr. 5, deschisă de francezul Aimé Molard 
care mai înainte condusese mulți ani citeva restaurante mari din Bucureşti 
În cafeneaua-restaurant deschisă de Molard, conform frumoasei invitaţi 
semnată de pictorul Mitzner, se putea lua masa, supeuri după spectacolele 
de teatru, se programau după amiază serate dansante, unde cei mai buni 
dansatori şi dansatoare stăteau la dispoziția publicului pentru tangouri şi 
valsuri şi unde se puteau asculta cele mai frumoase melodii, en-vogue, din 
lumea întreagă, executate de orchestra condusă de „celebrul și foarte simpaticul 
artist Grigoraş Dinicu“ (tatăl maestrului Sile Dinicu). 


Încheind acest capitol, vom spune citeva cuvinte despre Terasa Otete- 
lişanu situată pe Calea Victoriei, în stinga fostului Teatru Naţional, de care 
o despărțea str. Matei Millo. 

Înainte de anul 1909, casele Otetelişanu au fost închiriate de Mihai 
Stere care a deschis în ele localul de cafenea și berărie numit „Terasă“, dar 
cunoscut de toţi bucureştenii sub numele de Terasa Otetelișanu. Vechea și 
întinsa grădină din spatele caselor, cu pomi seculari, platani, stejari, castani 
și tei, a fost închiriată de tenorul Constantin Grigoriu care a deschis în ea, 
pe timp de vară, teatru de operetă, bucurindu-se ani de-a rindul de un mare 
succes. 

Dintru început prima sală a „Terasei“ a fost consacrată poeților și 
actorilor, dar n-au lipsit pe lingă aceștia, pictorii, sculptorii şi ziariștii. 

Mi-aduc aminte de un tablou mare, pictat de Camil Ressu, în care, 
în jurul unei mese, în această cafenea a imortalizat pe Ion Minulescu, Tudor 


* Palatul Camerei de Comerţ şi Bursă s-a construit în 1906, de arhitectul Ştelan 
Burcuș, pe str. Doamnei colț cu str. Ion Ghica (actualmente Biblioteca Centrală de Stat), 
pe locul unde altădată a fost Poşta Veche, în casele familiei Bărcănescu. 

** Pe Calea Victoriei, în stinga Palatului Telefoanelor, pe locul căreia se află o 
nouă clădire, unde actualmente este Teatrul satiric-muzical „C. Tănase“, sala Savoy. 

42 Dick de Lonlay, En Bulgarie, 1877—1878, Paris, 1883, p. 62—63. 

Arghezi, Corneliu Moldovan, pictorii Alexandru Szathmari și Iser şi pe compo- 
zitorul Alfons Castaldi. 

Și tot acolo pictorul Iser, într-o schițăa fixat pe George Coşbuc (Badea 
Gheorghe) stînd gînditor, singur, la o masă; acolo și-a „lucrat“ o bună parte 
din numeroasele schițe și caricaturi care au ilustrat ziarele şi revistele de 
atunci. pe 
Mulţi dintre cei care frecventaseră cafenelele, Kiibler, Imperial, Gambri- 
nus au venit în noul local care, pînă în 1916, a cunoscut o epocă unde „viaţa 
literară“ a avut o deosebita importanţă. Din acest punct de vedere, pastrind 
proporţiile, unii scriitori au considerat că Terasa Otetelișanu a avut același 
rol ca şi celebrele cafenele, Tortoni, Procope și Vachette din Paris. 

Pe lingă cei menţionaţi mai sus, Ilarie Chendi, Șt. O. Iosif, Victor Eftimiu, 
Mihail Sorbul și Al. Cazaban erau clienţi nelipsiţi. 

Mai este de amintit și faptul că aici, spre deosebire de celelalte cafenele, 
patronul Mihai Stere adusese o pianolă automată, instalată lingă sala de 
cafenea în care, introducind o monedă de 10 bani, de nichel, pianola „cinta“ 
marşul „La Arme“ a lui Castaldi, pe versurile lui Șt. O. Iosif. 

În 1930, terenul pe care era construită „Terasa“, circa 1000 m.p., a 
fost cumpărat de Societatea de telefoane, cu 30 000 lei m.p., o sumă enormă 
pe acea vreme, construind în locul ei, pe un schelet metalic (primul de acest, 
fel din București) Palatul telefoanelor, care a stirnit atitea articole și critică 
în presă, că împiedică perspectiva Căii Victoriei și dintr-o parte şi din alta, 
construcţia înaintînd ca un pinten înspre mijlocul străzii. 

Dărimarea Terasei Otetelişanu, a provocat multe proteste (fără nici 
un ecou) din partea ziariştilor și scriitorilor și chiar a publicului bucureștean, 
care vedea dispărind încă un colţ din Bucureștii de altădată. 


CASA CAPŞA (COFETĂRIE, RESTAURANT, CAFENE A) 


sp 


Înainte de a face istoricul şi evoluţia Casei Capşa, cea mai veche și 
mai renumită cofetărie din Bucureşti și putem spune chiar din întreaga ţară, 
este nimerit să spunem, relativ pe scurt, cind a fost începutul acestei branșa 
comerciale și care au fost cele mai importante cofetării din Bucureşti în se- 
colul al XIX-lea. 

Spre sfirzitul secolului al XVIII-lea și primele decenii ale secolului 
următor, începutul cofetăriilor au fost simigeriile, care în marea lor majoritato 
erau ţinute de greci stabiliți în ţară şi care se găseau destul de numeroase pe 
la răspintiile celor mai importante uliţe de altădată. 

Simigeriile produceau şi vindeau, pentru mic sau mare: covrigi simpli, 
covrigi împletiţi cu susan, brinzoaice, plăcintă cu brinză sau carne, dovleac 
copt, în special castaniu, foarte gustos şi foarte căutat. 


În deceniile trei-patru ale secolului al XIX-lea unele simigerii s-au 
transformat în cofetării, iar în altele au apărut cofetării propriu-zise, se în- 
ţelege nu în forma din zilele noastre, ci ale timpului de-atunci. 

Apariţia cofetăriilor semnifică o treaptă de evoluţie comercială. Ele 
produceau: baclavale, sarailii, cataifuri, pricomigdale, pistil din pastă de 
gutui. sau alte fructe, acadele (caramele), rahat, dulceţuri, șerbeturi, cozonac 
şi mai apoi şi castane coapte. 

Cofetăriile propriu-zise erau relativ puţine la număr, în raport cu popu- 
laţia oraşului și nu se aflau decit pe străzile principale din centru. Spre d-o- 
sebire de simigerii, cofetăriile aveau rafturi, tejghele, mese și scaune unde 
cei veniți puteau servi comod şi în tihnă delicatesele respective. Pe o masă, 
într-un colţ oarecare, se găsea și o tavă de carton sau de metal pe care se afla 
o cană mare cu apă şi citeva pahare, la indemina fiecăruia pentru potolire a 
setei după dulciurile care le consumau. 

Înaintașii noştri, cu o sută şi ceva de ani în urmă, nu consumau la nunți, 
botezuri, sindrofii, baluri etc., în afară de produsele culinare, decit dulceţuri, 
rahat, şerbeturi și cofeturi din făină, colorate în diferite culori, care aveau gust 
de scorţişoară, cuişoare şi mastic şi care n-ar putea place astăzi nici copiilor. 
Tirziu au apărut prăjiturile numite „indiene“, limonada, bomboanele şi ca o 
delicatesă aparte, produsele de ciocolată. 

Meșteşugul coletăriei la acea dată era la început și nici un patron nu 
se gindea la un progres, la o perfecţionare şi o varietate a produselor ce 
făceau, fiindcă nimeni nu cerea ceva mai bun. Toţi clienţii erau mulţumiţi, 
cu ceea ce se găsea şi nu puteau cere ceva ca nu cunoşteau. Foarte puţine 
persoane care umblaseră prin ţările apusului european cunoşteau şi alte produse 
în arta cofetăriei, dar nu puteau pretinde patronilor bucureșteni să facă ceea 
ce nu ştiau încă. Timpul şi cerinţele însă au obligat pe patroni, începind cu a doua 

jumatate a secolului, sa înlocuiască produsele demodate cu altele noi și să 
schimbe radical aspectul interior al prăvăliilor. 

Dintre cofetarii mai importanţi ai secolului al XIX-lea amintim pe 
următorii: Constantin Lefteriu (Alecu Elefterescu) cu prăvălia în Hanul 
Dedu, Atanasie Constantinescu cu prăvălia în Hanul Damari, Pascal în 
Uliţa Nemţească (str. Smirdan), Dertman în uliţa Poşta Veche, Comorelli pe 
Podul Mogoșoaiei, care a adus pe Fialkowski, Flore Giovanni cu prăvălia 
la Ilotel Metropol peste drum de palat, Ferdinand Mayer, în faţa grădinii 
Episcopiei unde s-a clădit mai tirziu monumentala construcţie a Ateneului, 
Kaiser în Uliţa Nemţească şi Ghiţă Bimbașa cu prăvălie lingă Biserica Albă, 
pe Podul Mogoșoaiei, peste drum de casa dr. Constantin Estiotu, Toma Antoniu 
în Pasajul Român, în stinga bisericii Kretzulescu. 

Cofetarul italian Giovanni a introdus pentru prima oară în ţară înghe- 
tată în formă, iar în Bucureşti a adus moda ca protipendada care se întorcea 
după plimbarea de la Șosea, să fie servită cu îngheţată chiar în trăsurile care 
se înșirau în fața prăvăliei sale. 

n anunţurile ce publica Giovanni în ziarul „Românul“ spune: „Ne-a 
sosit un bogat asortiment de cartonaje, bomboane franceze de prima calitate 
de la casele cele mai renumite“. În anunţul lui Fialkowski care vestea că 
aduce bomboane de la Paris și ciocolată de la cele mai renumite fabrici din 
Franţa, găsim că importa şi vinuri şi lichioruri străine, articole premergătoare 
renumitei cafenele de mai tirziu. 

În 1882 erau în Bucureşti 35 cofetării 1, dintre care, în afară de Capşa, 
amintim pe următorii patroni: Antoniu T. Maria, Şos. Kiseleff; Atanasiu 
Sotir, Calea Moşilor 1; Baltador L. V., Calea Victoriei 20; Drusescu N. G., 
str. Bibescu Vodă 10; Hagiescu Ștefan, Calea Victoriei 72; Dim. Marinescu- 
Bragadiru, str. Carol 11 etc., iar în 1897 numărul cofetăriilor 2 se ridicase 
la 62, din care pomenim pe E. Basiliu, B-dul Elisabeta 4; G. Dobriceanu, 
Calea Victoriei 87; Emil Friedrich, Calea Victoriei 31; Sache Iliescu, 
str. Cimpineanu 7; Jean Nestor şi George Riegler ambii pe Calea Victoriei. 


* 


Cofetăria Capşa. Cofetăria Capşa cu numele familiei care a ctitorit-o 
este cea mai veche firmă de acest gen din ţara noastră. Înființată la 1852, 
ea dăinuie și azi cu același nume. 

Familia Capşa *, de origine macedo-română, se pare că a venit în 
București în a doua jumătate a secolului al XVIII-lea. Primul cunoscut este 
Dumitru Capşa, cojocar de meserie, care avea prăvălie în centrul oraşului 
în mica piaţă Sf. Anton, numită așa după biserica ce se afla acolo, adică in 
faţa intrării actuale în Hanul Manuc. Cind a început negustoria în acest loc 
nu ştim, aflăm însă precis din transmitere orală, că această prăvălie împreună 
cu altele au fost distruse pină la pămint de năpraznicul incendiu din martie 
1847 care a transformat în cenușă o bună parte a orașului. 


Unul din fiii lui Dumitru, Constantin, căsătorit cu Ana Vasiliu, fiica 
unui neguțător din Ploiești, în afară de meseria de cojocar pe care a învăţat-o 


1 Th. Bauer, Călăuza Bucureștilor, Bucureşti, 1882, p. 93—94. 

2 Carol Göbl, Anuarul Bucureștilor, București, 1897, p. 236—237. 

* Cunoașştem și în Moldova, încă de la 1758, diferite persoane cu numele de Capşa, 
oameni bogaţi, proprietari de moșii, cu titluri de dregători, înrudiţi cu familia Şeptilici. 
Nu știm dacă au vreo legătură de rudenie cu cei din Țara Românească, sau este numai o 
di de nume (cf. Acad. R.S.R., doc. CLXXXI—196, CLXXXVII—163 și ms. 972, 
p. 150). 

de la tatăl său, s-a deprins și cu îndeletnicirea de „cojocar subţire“, adică cu 
negoţul de blănuri pe care le aducea din străinătate și de pe urma căruia a 
izbutit să adune o avere bunicică. 


Din căsătoria lui Constantin cu Ana, în 1818, au rezultat, între 1819— 
1841, 12 copii dintre care trei au murit de mici, iar dintre ceilalți, opt băieţi, 
unii au trăit pînă în jurul virstei de 60 ani, excepţie făcind sora lor Sofia* 
(1829—1913) care a atins virsta de 84 ani. 


Patru din băieţi s-au făcut cofetari și au întemeiat „Casa Capşa“, iar 
ceilalți patru, după ce şi-au terminat liceul, au fost trimişi la învăţătură mai 
înaltă în străinătate **, 

Unul din băieţi, anume Vasile (1827—1879), după terminarea claselor 
gimnaziale, la virsta de 14 ani, a fost dat ca ucenic să învețe meșteșugul 
cofetăriei la Constantin Lefteriu*** (zis şi Alecu Elefterescu) care pe atunci era 
cel mai renumit cofetar din București și își avea prăvălia în Hanul Dedu, 
pe locul căruia s-a construit mai tirziu Palatul Nifon de pe Calea Victoriei, 
colț cu strada Doamnei. 


În zapisul de înţelegere, din 10 aprilie 1841, incheiat între cofetarul 
Constantin Lefteriu și Constantin D. Capşa, se spune că băiatul este ucenic pe 
patru ani în care vreme părintele este obligat să-i dea îmbrăcăminte, încălţă- 
minte şi bani pentru spălatul cămăşilor, iar patronul să aibă grijă să-l învețe 
meșteșugul cofetăriei și la sfirșitul celor patru ani să-i facă „un rind de haine 
de postav după virsta lui“3. 


După o ucenicie de patru ani, în care timp a deprins bine meșteșugul 
cofetăriei, Vasile devine lucrător cu leafă, calitate în care mai rămine la patro- 
nul său încă şase ani pină în 1852, cînd, din banii adunaţi, preia ca patron 
cofetăria lui Atanasie Constantinescu din Hanul Damari ce se afla peste drum 
de hanul și biserica Zlătari, plătind pentru marfa și edecurile prăvăliei suma 
de 2200 lei vechi. 


În acelaşi timp convinge pe fratele său mai mare — Anton (1821— 
1880) — să-și dea demisia din slujba ce avea la Departamentul Vistieriei şi 
să intre în tovărășie cu el. Anton vine cu 4273 lei capital, iar Vasile cu prăvălia, 
marfa, edecurile și suma de 727 lei adică amindoi la un loc cu un capital lichid 
de 5000 lei cu ajutorul cărora, la 6 iulie 1852, întemeiază cofetăria cu emblema 
„La doi fraţi, Anton şi Vasile Capşa“. 


* Sofia a fost căsătorită cu Petre Davidell funcționar superior in ministerul de 
Externe. 

** Stefan Capşa (20 septembrie 1822—13 ianuarie 1885), după ce şi-a terminat stu- 
diile secundare a fost ajutat de unchiul său, neguţătorul Ştefan Cernavodeanu din Braşov, 
şi trimis la Viena unde şi-a luat diploma de doctor în medicină. A fost doctor primar la 
maternitate, director general al Serviciului sanitar, Profesor la Facultatea de medicină 
din București, la catedra de ginecologie şi obstetrică. 

Dumitru Capşa (14 februarie 1826—3 decembrie 1863), după ce face studii de teologie 
se călugărește și se retrage la mănăstirea Căldărușani unde şi moare în vîrstă de 37 ani. 

Nicolae Capşa (21 decembrie 1834—11 octombrie 1864), ca bursier al Eforiei $coa- 
lelor a fost trimis la învățătură în Franţa. Este primul român care şi-a luat doctoratul în 
matematică la Paris. Bolnav de plămini, moare de tînăr. 

Ion Capşa (2 februarie 1839—15 noiembrie 1894) îşi ia diploma de inginer și pro- 
fesează apoi în București. 

*** În 1846, Constantin Lefteriu nu-și mai avea cofetăria în Hanul Dedu, se mutase 
în prăvăliile din faţa Bisericii Albe de pe Podul Mogoşoaiei. La acea dată el anunţă în ziar 
că a adus o „calfă“ din Austria „cu desăvirșireîn meșteşugul cofetăriei“, care poate face 
orice fel de prăjituri, cofeturi, bomboane, fructe glasate etc., şi roagă pe „cinstitul public“ 
să-i viziteze prăvălia şi să-i acorde atenţie. („Vestitorul românesc“, 1846, p. 8). 

3 Dr. Nicolae I. Angelescu, Grigore Capșa și familia sa, Bucureşti, 1940, p. 6. 

Amindoi muncitori, economi și energici au rezultate bune, clientela se 
mărește mereu, încît prăvălia devine mică, neîncăpătoare, pentru care motiv 
în 1856 se mută într-una mai mare tot pe Podul Mogoșoaiei (Calea Victoriei), 
în fosta proprietate a Castrişoaiei care la acea dată se afla în stăpinirea lui 
Vasile Pappa, clădire care există și azi colț cu strada Doamnei, unde se află 
magazinul „Fortuna“ şi unde mai înainte, timp de o jumătate de veac, se 
afla vestita prăvălie de stofe şi croitorie „Neumann“. 

Dezvoltarea comerțului de cofetărie și bunele afaceri făcute de cei doi frați 
Capşa se datoresc perioadei Războiului Crimeii (18531856), cind numeroși 
ofițeri ai mai multor naţiuni se aflau în București. Toţi aceştia, veniţi din 
Austria, Rusia, Turcia doreau să petreacă, să se distreze, iar cofetăriile și 
cafenelele erau locurile lor preferate de adunare. Datorită acestor factori, 
comerţul, în mai multe ramuri de activitate şi deci și în cofetărie, se dezvoltă 
rapid cerindu-se marfă cît mai multă, variată și de cea mai bună calitate. 

Pentru satisfacerea cerinţelor, încă din 1854, Vasile pleacă în taxid la 
Viena, Lipsca şi Paris de unde aduce tot ceea ce era mai nou în specialitatea 
cotetăriei. În lipsa lui, grija prăvăliei răminea pe seama lui Anton şi a fratelui 
mai mic Constantin, care încă din 1855 era în serviciu, iar mai apoi, din 1860, 
a fost considerat şi el tovarăș, părtaş la beneficiu, în raport cu capitalul depus. 

Vasile după ce a ajuns patron şi bun meșter în meseria lui a învățat 
la rindu-i meșteșugul cofetăriei și pe cei doi frați mai mici Constantin (1832— 
1889) şi Grigore (18411902) de care vom vorbi mai jos. 

În 1865 Anton se retrage, iar firma continuă în tovărăşia lui Vasile 
şi Constantin. La retragere şi-a luat partea sa 192 000 lei, partea lui Vasila 
fiind de 190 000 lei; după cum se vede un beneficiu foarte bun ajungindu-se 
de la 5 000 lei capital în 1852 la suma de 382 000 lei în 1865. 

După retragerea lui Anton, în noua tovărășie între Vasile și Constantin, 
primul depune capital 449 076 lei vechi, iar al doilea 116 388 lei, adică un total 
de 565 464 lei. 

În timpul celor două asociaţii, Grigore cel mai mic dintre fraţi urma 
clasele gimnaziale, dar în timpul liber se ducea în laboratorul cofetăriei să 
dea o mină de ajutor. Și așa, încet încet, a deprins şi el meseria, iar din 1865 
este pus şi el la parte, în raport cu munca. 

La dorinţa lui şi cu concursul material al fraţilor, în 1866 Grigore pleacă 
să se perfecţioneze în Franţa, făcind practică la vestita firmă „Boissier“ 
din Paris. În 1867, după numai un an de practică, „Grigore Capşa a fost sin- 
gurul străin căruia i s-a îngăduit să participe la expoziţia din Paris. Aci a 
obținut două mențiuni onorabile și i s-a permis să prezinte împărătesei Eugenia 
citeva din produsele artei lui de cofetar. Împărăteasa îi făgădui titlul de 
furnizor al Curţii, însă evenimentele politice care au dus la război, au împiedicat 
înfăptuirea acestui proiect“. 

La 18 mai 1867, Constantin se retrage din asociaţia cu fratele său Vasile 
și după întoarcerea lui Grigore de la Paris, la începutul anului 1868, se aso- 
ciază cu acesta, Constantin depunind capital 89 481 lei vechi (20 295 lei noi), 
iar Grigore 34 351 lei vechi (8 588 lei noi). 

Ambii foarte pricepuţi în meșteșugul și negoțul cofetăriei, dorind să aibă 
o prăvălie mai centrală și mai mare cumpără fondul de comerţ al lui Ioniță 
Dumitrescu și se mută ei în prăvălia lui care se afla pe Podul Mogoşoaiei, 
în casele fostă proprietate ale marelui logofăt Iancu Slătineanu, unde se 
află şi astăzi. 


4 Ibidem, p. 9m10. 

Dar înainte de a arăta cum și-au desfășurat activitatea comercială cei 
doi frați, în cel mai nimerit şi mai select punct al orașului, situat între Bulevard 
şi str. Cimpineanu (azi 13 Decembrie), unde se aflau Teatrul Naţional, hote- 
luri, restaurante şi prăvălii de lux, este interesant să spunem citeva cuvinte 
despre locul şi casele unde au deschis cofetăria Constantin și Grigore Capşa. 

Altădată, spre sfirşitul secolului al XVIII-lea, pe Podul Mogoşoaiei 
pe un teren destul de mare care cuprindea și începutul actualei străzi Edgar 
Quinet (deschisă mult mai tirziu sub numele de Strada Nouă), se aflau casele 
și atenansele marelui vornic Radu Slătineanu. De la acesta au trecut în pro- 
prietatea celor doi fii Scarlat şi Iordache, amindoi mari dregători în Divanul 
domnesc. După ei au rămas în stăpînirea lui loan (Iancu), fiul lui Scarlat, 
care a ocupat înalta funcţie de mare logofăt al Dreptăţii (ministru de justiţie). 

În timpul domniei lui Caragea Vodă, între 1812 şi 1818, în partea din 
fund a terenului Slătineanu, sasul Mathias Brody 5 a deschis prima dioramă 
în București, la care cetățenii orașului se îmbulzeau să vadă panoramic: 
oraşe, încoronări de suverani, războaie, personalităţi de seamă etc. 

După aceea, înainte de a începe Războiul ruso-ture în 1828—1829, 
grecul Ieronim Momolo a deschis o sală de teatru, pentru vremea noastră 
primitivă, care era iluminată de lămpi cu ulei de rapiţă, luminări de seu iar, 
loja domnească cu luminări de ceară albă. În această sală au jucat diferite 
trupe străine, germane şi franceze, care dădeau reprezentații de drame, opere, 
operete și vodeviluri, pînă în 1851 cînd Matei MilloS vine de la Iaşi şi joacă 
în premieră comedia lui Vasile Alecsandri „Baba Hirca“. 

Teatrul și vestitul „birt“ pe care l-a deschis mai tirziu, în sala de jos, 
cunoscut bucureştenilor gurmanzi „prin bunătatea mincărurilor sale italo- 
orientale, printre care curcanul-ținţirom  [gentilhomme]”?, i-au adus lui 
Momolo beneficii importante, diîndu-i posibilitatea să cumpere de la cele 
două fiice ale lui Iancu casele numite Slătineanu, precum și alte proprietăţi 
în Bucureşti şi două moșii mari. 

După moartea lui Ieronim Momolo, la o vîrstă înaintată, întreaga avere 
a rămas tinerei sale soţii, iar după decesul acesteia, neavînd copii, moştenitorii, 
s-au judecat mult timp, ambele părţi avind ca apărători ai intereselor lor pe 
cei mai mari avocaţi ai timpului. 

Și acum reîntorcîndu-ne la cofetăria Capşa, amintim că chiria prăvăliei 
pe primii patru ani a fost de 132 galbeni pe an, adică 1452 lei vechi. Spre 
deosebire de celelalte prăvălii de acest fel din Bucureşti, cofetăria lor, deschisă 
la 23 aprilie 1868, sub firma „La doi frați, Constantin şi Grigore Capşa“, 
se asemăna ca mobilier şi prezentare cu cele mai rafinate firme din centrele 
europene. 

Podul Mogoşoaiei, la acea dată, în locul birnelor de lemn, era pavat cu 
piatră cubică şi devine artera principală pe care protipendada orașului își 
făcea obișnuita trecere sau plimbare. Cofetăria fraților Capșa, prin specialităţile 
sale, nemaiintilnite pînă atunci la noi în ţară, devine un punct de mare atracţie. 
Clienţii se îmbulzesc să cumpere şi să consume delicioasele produse de cofetărie 
şi variate bomboane prezentate în cutii luxoase, cu ornamentaţii şi litere 
aurite, comandate direct la Paris. 

Clientela fiind din ce în ce mai numeroasă, în 1871 Grigore Capșa aduce 
de la Paris cinci lucrători francezi, fiecare meșter în ramura sa, care să înveţe 


5 Gheorghe Crutzescu, Podul Mogoșoaiei, povestea unei străzi, București, (1944), 
31 


. Ştefan Ionescu, Podul Mogoșoaiei, Calea Victoriei, București, 1962, p. 44. 
? Gheorghe Crutzescu, op. cit., p. 13%. 

și conducă pe cei șase lucrători români angajați mai înainte, la care se adaugă 
personalul necalificat. Laboratorul cofetariei era acum un adevărat atelier 
unde putem spune că se lucrează zi şi noapte pentru a se putea satisface ce- 
rinţa clientelei. 

Şi tot atunci, în anul 1871, Grigore Capşa s-a căsătorit cu Marie Obeline 
Vautier * fiica unui neguţător francez, pe care o cunoscuse la Paris și din 
familia căruia un urmaș are în prezent un cochet și frumos restaurant în 
localitatea Châlons-sur-Marne. 

În anul următor, 1872, fraţii Constantin şi Grigore Capşa cumpără 
imobilul, în care stăteau cu chirie, pentru suma de 18 000 galbeni austrieci. 
Dindu-şi seama că poziţia locului este foarte nimerită și afacerile lor vor pro- 
gresa de la an la an, mai cumpără tot în acel an, cu 12 000 galbeni austrieci 
şi clădirea din Strada Nouă (azi Edgar Quinet), alăturată cofetăriei lor, în 
care-şi avea atelierul și locuința renumitul fotograf Duschek. 

Propăşirea firmei Capşa s-a datorat rivnei neobosite a conducătorilor 
ei și a meșterilor specialiști aduşi din Paris de la cele mai renumite laboratoare 
de cofetărie. „Mulțumită acestui fapt, Casa Capşa concurează la expoziția 
din Viena în 1873 și capătă marea medalie «pentru merit» şi un certificat 
de felicitări din partea juriului. La 29 noiembrie 1873, Casa Capşa organizează 
întiiul dineu de gală la palatul princiar al domnitorului Carol. 

În 1874, asociaţia fraţilor Capşa se desface şi Grigore Capşa rămine 
singurul proprietar al cofetăriei 8. Constantin Capşa se retrage din tovărăşie 
luînd partea sa 293 000 lei din care 282598 lei reprezentau jumătate din 
averea asociaţiei, iar 10 402 lei partea de beneficiu ce i se cuvenea cu ocazia 
retragerii. Constantin Capşa s-a ocupat apoi, pe cont propriu, cu comerțul 
de băcănie engros, în str. Blănari nr. 20, iar în urmă a fost bancher, cu sediul 
în str. Lipscani nr. 54. 

Grigore Capşa, în loc să fie decepţionat că a rămas singur, fără ajutorul 
fratelui său, devine mai curajos, mai întreprinzător, şi dă o extensiune și 
măi mare firmei sale, căutind să modernizeze și mai mult meșteșugul cofe- 
tăriei, iar prăvălia de aici din București, să fie la fel cu cele mai bune şi mai 
frumoase din Paris, căutînd în acelaşi timp să participe la multe expoziţii 
din ţară şi străinătate unde obține medalii de aur și menţiuni speciale. De 
altfel pentru tot ce izbutise pină la acea dată i se dă lui Grigore Capşa bre- 
vetul de furnizor al Curţii domnitorului și medalia „Bene Merenti“ clasa I. 

„În 1875, obţine brevetul de furnizor al Curţii princiare sirbești şi tot 
in acel an concurează la expoziţia internaţională din Paris unde obţine (0) 
izbindă stralucită dobindind marea medalie de aur. În ţară produsele Capşa 
sint cerute pretutindeni, iar numele acestei firme e cea mai autentică chezășie 
de calitate. Atit la bufetele de la Tirgul Moșilor, Filaret, Mitropolie, Pantelimon 
etc., cit şi la banchetele, nunțile, botezurile și balurile din înalta societate, 
Casa Capşa e chemată să organizeze cu gust şi cu artă sărbătoririle și mesele“?. 

În 1881 cu ocazia încoronării ca rege a lui Carol I și a expoziţiei ce 
a avut loc, produsele casei Capşa obțin medalia de aur. Atunci au defilat 
şi carele tuturor breslelor, iar acel al cofetarilor conceput şi realizat de Grigore 
Capşa a fost unul dintre cele mai frumoase despre care mult timp au vorbit 


* Din căsătoria lor au rezultat trei fete și un băiat. Ana căsătorită cu Felicien de 
Montlebert, ofițer francez, Sofia cu Nicolae Zanne, Margareta cu Constantin Hagi Tudorache 
şi Anton Capșa decedat la virsta de 21 ani (1899). 

8 Dr. Nicolae I. Angelescu, op. cit., p. 10—11. 

’ Ibidem. 

cetățenii Capitalei, iar pictorul Szathmari l-a imortalizat într-o splendidă acua- 
relă. 

„În 1883, Grigore Capşa e singurul dintre comercianții români care 
ia parte la expoziția din Bordeaux, expunind acolo produsele vinicole ale 
României şi obţinînd medalia de bronz. Astfel, graţie lui Grigore Capşa, case 
mari din Bordeaux se pun, prin intermediul său, în legătură cu producătorii 
noştri de vinuri care găsesc astfel debuşeuri pentru produsele lor în străinătate“10. 

La expoziția din București, în 1884, Capşa obţine o altă medalie de aur, 
iar în Paris la marea Expoziţie Universală din 1889 dobindeşte marea medalie 
de aur. 

Cu prilejul participării la Expoziţia Universală de la Paris din 1900, 
unde a obţinut o altă medalie de aur, ziaristul G. Dervilly publică în „L'Encv- 
clopedie Contemporaine“*, nr. 436, un articol despre Casa Capşa din care 
reproducem următoarele: 

„Îndepărtata noastră soră latină, România, este o ţară care merită 
astăzi simpatia adevăraţilur parisieni, prin cultul ce a arătat faţă de toate 
rafinamentele inteligente ale civilizaţiei noastre. Nu numai că și-a asimilat 
progresele importante ce capitala noastră a realizat în marile industrii de lux, 
dar ea a ştiut să satisfacă și să înțeleagă un public foarte greu de satisfăcut: 
vrem să vorbim de lumea „gourmeţilor“ şi de discipolii înfocaţi ai lui Brillat- 
Savarin, Dumas și Monselit. 

Astăzi, graţie imitaţiunei meritorii a unui dibaci specialist, Grigore Capşa, 
Bucureştii posedă un stabiliment de cofetărie şi patiserie care rivalizează cu 
cele mai mari case ale noastre de pe bulevarde. Această întreprindere la fel cu 
a lui Boissier, Marquis, Potel et Chabot, figurează de altminteri foarte ono- 
rabil în marea noastră luptă industrială de la 1900 [Expoziţia Universală], 
şi se clasează în primul rang al caselor mari de alimentaţie prin îngrijirea 
ce a adus tuturor preparatelor delicate care constituie luxul mesei; acest 
superflu ale cărui seducţiuni irezistibile deşteaptă apetiturile cele mai rebele 
şi umple stomahurile cele mai îndărătnice“. 

Grigore Capşa continuă stabilimentul fraţilor săi de la 1868, după 
întoarcerea sa din Paris în urma Expoziţiei de la 1867, la care a avut 
onoarea să participe ca expozant de produse româneşti. Fusese admis a 
concura odată cu expozanţii francezi în calitatea sa de lucrător, lucrind la 
Paris, şi avu satisfacția de a-și vedea lucrările recompensate cu două men- 
iuni onorabile. 

Atunci cînd cea mai mare parte din stabilimentele care apar în zilele 
noastre, au obiceiul să se mărginească într-o specialitate unică, Grigore 
Capșa, a organizat pe lîngă producerea cofetăriei şi patiseriei fine, îngheţată, 
bucătărie, etc. A adăugat mai tirziu hotelul şi un restaurant, după modelul 
francez și graţie numai unei îmbunătăţiri continue, graţie mai ales stăruinței 
şi muncii, Grigore Capşa a ajuns să ia locul în rîndul celor mai mari și 
importante case similare din lume. La această epocă de altfel România era 
o țară nouă, în care toate întreprinderile îndrăzneţe trebuiau să obţină con- 
sacrarea succesului. Înalta societate românească crescută în tinereţe în 
Franţa sau cel puţin familiară cu viaţa din capitala Franţei, posedă obiceiurile 
şi-şi apropie gusturile pariziene. Pentru satisfacerea trebuinţelor ei de lux 


10 Ibidem. 
* Articolul a fost tradus şi publicat de ziarul „Curierul comercial“ din 25 iunie 1900, 
iar mai apoi de Nicolae I. Angelescu, op. cit., p. 12—13. 

şi de rafinament, înființarea unei întreprinderi ca aceea care face obiectul 
acestei notițe, era binevenită. 

De altfel, exemplul dat de Grigore Capşa a determinat o emulaţie din 
cele mai fecunde în industria alimentară din România. Vechile stabilimente 
cu o organizare cu totul primitivă trebuiră să se scuture de lenea lor și luînd 
model de la casa din Bucureşti, ajunseseră la nivelul progresului de astăzi. 

Casa Capşa n-a încetat să aducă servicii reale societăţii româneşti, 
punindu-i la dispoziţie cu un personal și un serviciu perfect, toate furniturile 
din care se compun marile prinzuri, bufeturile de la serate, de la baluri, recepții, 
etc, 

Casa Capşa mai are și meritul de a fi inițiat în delicata artă a cofetăriei, 
o serie întreagă de tineri români, care au devenit cofetari pe cont propriu gi 
care şi-au făcut și îşi fac şi astăzi o onoare de a menţiona pe firmele lor „foști 
elevi ai Casei Capşa“. 

Dintre acești elevi care au ajuns unii patroni fruntaşi în arta cofetăriei 
amintim pe Niţă Ionescu care a avut prăvălie pe strada Lipscani nr. 81, 
Nae Drăghiceanu, Jean Nestor pe Calea Victoriei nr. 77, una din cele mai re- 
numite cofetarii din București pină în anul 1977, cind clădirea a fost distrusă 
în întregime de cutremur. 

Grigore Capşa, prin firma pe care o conducea ajunsese un personaj foarte 
cunoscut în Bucureşti și în întreaga ţară. Numele lui il găsim deseori menţio- 
nat în presa și publicaţiile timpului. Cităm ziarul „Adevărul“* din 15 iunie 
1897, Dicţionarul contimporanilor de Dim. R. Rosetti, București, 1898, şi 
Fruntaşii comerciului şi industriei editat de G. A. Tacid, București, 1905, 

Pentru meritele, priceperea şi activitatea lui, Grigore Capşa a fost ales 
în 1894, senator al Colegiului I al Capitalei, în 1895 preşedinte al Camerei de 
comerţ, şi industrie din București și încă din 1889 membru al Academiei de 
Comerţ din Paris, în 1899 consilier comunal sub primariatul lui Nicu Fili- 
pescu. A fost distins cu înalte decoraţii: comandor al Coroanei României, 
ofițer al Stelei României, ofițer al Legiunii de onoare. 

La 23 decembrie 1902 Grigore Capşa se stinge din viaţă cu regretul 
că n-a putut să lase urmaș pe fiul său Anton care decedase cu cîţiva ani mai 
înainte (1899) şi care durere i-a grăbit şi lui moartea. Cu toate acestea, 
bazele puse întreprinderii pe care o condusese cu multă pricepere timp de 
34 ani, au fost atit de solide incit Casa Capșa nu a fost stingherită în activi- 
tatea ei, cu atit mai mult că nepotul său Ştefan, fiul lui Constantin **, a pre- 
luat el conducerea firmei. 

În 1912 cînd s-au împlinit 60 de ani de existenţă a firmei, evenimentul 
a fost sărbătorit în mod oficial în prezența unor personalităţi de seamă avind 
în frunte pe miniștrii Nicolae Xenopol şi Constantin Dissescu, iar personalul 


* La rubrica: „Un bucureștean pe zi“ se poate citi următoarele: „Cu cine să înce- 
pem această rubrică dacă nu cu acela care este omul cel mai dulce din Bucureşti? Cind 
zici „Capşa“ îţi Insă gura apă şi parcă îţi vine imediat să o pornești spre maiestrul cofe- 
tăriei şi al bucătăriei moderne. 

Să facem cunoscut pe Grigore Capşa ar fi să vorbim de biserica Zlătari sau Ateneu. 
El a devenit o instituţie bucureşteană, un monument . . . de zaharicale. 

Are un singur cusur: s-a apucat să facă politică conservatoare. E bine însă, căci 
are cu ce îndulci toate partidele“, 

** Constantin Capşa a avut doi băieţi: Gheorghe Capşa, "inginer, profesor la Şcoala 
Politehnică din București şi Ștefan Capşa care a condus întreprinderea "după moartea 
lui Grigore Capşa. 

Casei Capsa, în semn de recunoștință pentru grija ce i-a fost purtată, a emis 
o plachetă comemorativă în cinstea celor patru întemeietori ai firmei. 


* 


Restaurantul şi cafencaua. După ce Grigore Capşa a terminat construirea 
„ hotelului, restaurantului și cafenelei, întreaga fațadă, la parter, a fost îmbră- 
cată în lemn de stejar natur, dat cu ulei pentru a fi protejat contra intem- 
periilor, iar în fața marilor vitrine au fost puse bare de alamă pentru a feri 
geamurile de atingere sau spargere. Ca o notă aparte, după modelul marilor 
cofetării pariziene şi neobișnuită magazinelor bucureştene, a deschis şi terasă, 
adică din luna mai pînă toamna, a scos pe trotuar măsuţe rotunde, cu placă 
de marmură şi scaune ușoare din trestie de mare, la care puteau sta clienţii 
cit mai aproape de lumea care trecea, spre a o vedea şi a fi văzuţi. Terasa 
avea un acoperiş lat, de pinză vărgată, cu franjuri pe margine. 
p Și acum, după ce am văzut evoluția cofetăriei Capşa, de la întemeierea 
ei şi pină aproape de zilele noastre, prezentăm mai jos, după o serie de publi- 
cații şi articole care s-au scris în presa timpului precum și din aducerile aminte 
personale, o parte din activitatea care s-a desfășurat în restaurant și în special 
în cafeneaua care a avut un rol important în viaţa bucureșteană de altădată. 


Sala restaurantului, la început, era numai jumătate din mărimea 
de mai tîrziu și avea pereţii căptușiți cu marmură roșie, pentru care motiv 
unii răutăcioşi au numit-o „mormîntul faraonilor“. Cu timpul restaurantul 
s-a mărit avind trei salonașe „particulare“ foarte elegante, cu mobilier luxos, 
cu oglinzi, lampadare și aplice, cu veselă și tacimuni de cea mai fină cali- 
tate, cu delicioase mincăruri, băuturi straine şi irdigere dintre cele mai 
renumite. 

În saloanele restaurantului Capşa, după reprezentațiile teatrelor şi 
terminarea balurilor, o bună parte din protipendada bucureșteană venea să 
supeze aici; de asemenea personalităţi de seamă care ne vizitau ţara își luau 
masa aici, sau participau la banchetele ce se dădeau în cinstea lor. În cele 
trei salonașe „s-au perindat toate femeile frumoase ale Bucureştilor, toate 
actrițele străine, toate elegantele, mai mult sau mai puţin artiste, atrase de 
faima cheflie a oraşului nostru, căci între 1870 şi 1914 Bucureştii au fost 
capitala din răsăritul Europei care numai cu Petersburg putea să împarta 
reputaţia de a avea bărbaţii cei mai darnici şi cei mai uşor de înflăcărat 
din lume. 

În salonașele de la Capşa a ris Reichemberg cea cu dinţii de mărgări- 
tar, Cleo de Mârode, iubita lui Leopold al II-lea, Jane Hading sau cei mai 
frumoși umeri ai Franţei, dar şi Cora Laparcsrie, Blanche Toutain, Suzanne 
Després, Rejane și Sarah Bernhardt. 


La Capşa au făcut senzaţie surorile Barrisson, frumoasele dansatoare 
americane, dintre care una ieșea uneori pe pod [Podul Mogoşoaiei] îmbrăcată 
în bărbat de se țineau copiii după ea, şi Belle Otero, care izbutise să-l des- 
gheţe și pe Claymoor, căruia, zice-se, nu-i plăceau prea mult femeile“ 11. 

Pe lingă cele amintite mai sus, trebuie să spunem că în perioada 1886— 
1900 clientela hotelului, restaurantului și cafenelei Capşa era alcătuită în 
special din boierime şi moşierime care venea la Bucureşti cu afaceri, sau 
pentru destindere. Patronul Grigore Capşa fiind membru al Partidului Con- 
servator, se înțelege că majoritatea clienţilor cafenelei erau bătrinii boieri 


11 Gheorghe Crutzescu, op. cit., p. 140—141. 

conservatori, marii latifundiari şi cei mai importanți membri ai Parlamentului. 
Cu timpul au pătruns şi liberalii şi disputele politice nu se mai sfirşeau. 

Datorită acestui fapt, ziariştii cei mai de seamă aici veneau aproape 
zilnic să ia contact cu tot ceea ce politica românească avea mai important 
şi de actualitate. „Aici se puneau la cale marile campanii de presă, farsele 
homerice făcute adversarilor, aici se strecurau insinuările perfide și sugestiile 
pentru Coroană“ 2. 

Cu timpul şi-au mutat prezenţa la Capşa și o serie de intelectuali bucu- 
reşteni, din diferite ramuri de activitate, care pînă atunci erau clienţii altor 
cafenele. Și după cum spunea George Costescu: „cafenelele, berăriile și cofetă- 
riile din centrul Bucureştilor de-atunci erau — ca și cele ale Vienei sau Parisu- 
lui — pe lingă niște localuri de adunare și de s:estă ale cetățenilor cu trai 
mai deosebit, și adevărate focare de viață mai aleasă pentru pătura intelec- 
tuală a concetăţenilor. Aceste focare însuflețeau mai liber activitatea cultu- 
rală în genere şi erau ca niște seminarii din care se desprindeau apoi iniţiații 
saloanelor maiștrilor sau ale mecenaţilor timpului“ 13. 

În prima etapă a cafenelei, după cum spune Gh. Crutzescu „corifeii 
juneţii aurii“ erau: Radu Văcărescu, Alexandru Florescu (Floflo) diplomat 
şi autor dramatic, Constantin (Tantin) Bălăceanu diplomat, lancu Cretzeanu 
zis „Rața“, Mihai Laptev, Soutzo „Cap de Mort“, Alexandru Ghica, Costică 
Izvoreanu, Sacha Blaremberg şi Mișu Văcărescu 14 (Claymoor), cronicarul 
vieţii mondene bucureștene. lar după spusele lui Constantin Bacalbașa, 
George Costescu şi alţii, în cafeneaua de la Capşa puteai vedea aproape zilnic 
o parte din scriitorii şi gazetarii politicii militante, din care menţionăm pe: 
„Nicu Filipescu, directorul-proprietar al ziarului Epoca; George Em. Laho- 
vary, director-proprietar al ziarului ['/ndependance Roumaine; pe bătă- 
iosul bătrin Nică Valentineanu, fost amic intim al lui Alexandru Ion Cuza 
şi apoi director al ziarului Reforma; pe Nae T. Orășanu-Nichipercea, directo- 
rul nenumăratelor foi de satiră politică între care şi aceea de la care îi rămă- 
sese porecla ce purta; pe Victor Ionescu [fratele lui Tache Ionescu], director- 
proprietar al ziarului Acţiunea cu al lui alter ego, delicatul dar impetuosul 
Costică Nicolau ; pe Costaforu şi pe Grigore Ventura însoţit de nelipsitul său 
tovarăș, cîinele Leandru; pe Timeleon Pisani și pe Ghiţă Rădulescu-Arhibald 
de la Epoca, pe Mişu Văcărescu — Claymoor, cronicarul «mondial», pe 
Dumitru Olănescu — Ascanio, traducătorul în versuri al lui Horaţiu, pe 
elegantul poet romantic Duiliu Zamfirescu, pe D. Rosetti-Max, cel mai fin 
ironic al condeiului în acele vremuri; pe Constantin Stamatin-Nazone direc- 
torul foii satirico-politice săptăminale Tocila, împreună cu neuitatul artist 
caricaturist Constantin Jiquidi, preţiosul său colaborator, ca și al lui Orăşanu 
în şarjarea politicienilor timpului ; pe frații Constantin, Ion şi Tony Bacalbașa 
minunatul trio al gazetarilor politici mai tineri și din care cel din urmă a fost 
colaborator şi al lui Caragiale la redactarea Moștului român; iar pe lingă 
toți aceștia, pleiada tinerilor talentați poeţii Cincinat Pavelescu și Dimitrie 
Naum, pictorii Nicolae Grant și Alecu Satmary şi atiţia alţii“ 15, 

Constantin Bacalbaşa ne spune că în timpul verii, bătrinul Costache 
Bălcescu (1812—1902), fost ministru sub Cuza Vodă şi frate mai mare al istori- 


cului şi patriotului Nicolae Bălcescu (1819—1852) era nelipsit de la Capşa 


11 A. B., Cafeneaua Capşa, ziarul „Curentul“, 16 iunie 1944. 

13 George Costescu, Bucureștii vechiului regat, Bucureşti, 1944, p. 381. 
14 Ibidem, p. 142. 

15 Ibidem, p. 378—381. 

unde, la o măsuţă pe trotuar, îşi bea cafeaua şi își „fuma tradiționala ţigară 
de havana de întiia calitate de care nu se despărțea niciodată“ 16, 

Despre Mişu Deșliu spune că era „un capşist nestrămutat“ care-și 
îngrijea foarte mult sănătatea, nebind niciodată apă obișnuită sau de la 
gheaţă, ci numai apă de Evian, la temperatura camerei, şi cu toate acestea 
a murit relativ tînăr. 


O altă figură care se întilnea foarte des la Capşa era baronul de Herz, 
unchiul scriitorului cu acelaşi nume, ginerele lui beizadea Mitică Ghica. 
„Aproape în toate dimineţile [vara] îl găseai la terasa lui Capşa, picior peste 
picior la o masă, ochind femeile și pierzindu-şi vremea“. 

Dintre numeroșii oameni politici, înainte de primul război mondial, 
Anastase Stolojan, liberal și Nicu Filipescu, conservator îşi făceau simțită 
prezenţa aproape zilnic, iar în jurul lor se făcea cerc de ziariști şi politicieni mai 
mici din partidele respective. 

„Anastase Stolojan fost ministru liberal, om cu o cultură destul de 
variată dar obţinută tirziu, mai mult autodidact, era un agreabil vorbitor. 
Aduna în jurul său pe reporterii ziarelor de toate culorile politice şi ținea con- 
ferinţe. De cele mai multe ori oferea şi sticle de şampanie, căci conul Năstase 
era un mare iubitor al bunei mincări şi băuturi“ 17. 


Într-una din zile, cînd Tudor Muşatescu era în plin avint de cursivitate 
verbală, una din tinerele poete îi spune: „Vai, maestre, teribil de spiritual mai 
ești! Nici nu știi cît ne-am distrat. Lingă dumneata mai prindem și noi niţel 
duh“. La care, drept răspuns, dramaturgul Mușatescu le-a „muşcat“ cu urmă- 
toarea observaţie: „N-aveţi nici o grijă, doamnă, nu se ia“. 

Altădată, într-o discuţie de grup, Al. Cazaban ca să atace pe Șerban 
Cioculescu îi spune: „Eu însă nu scriu ca unii, numai pentru șer-bani“, la care 
renumitul critic literar şi unul din marii calamburiști ai noștri, îi răspunde 
spontan: „În schimb, eu nu scriu, ca alţii, numai cazabanalități“ 16, 

Cind scriitorului Al. Cazaban, pentru lunga lui activitate literară i s-a 
dat de către primăria orașului o căsuţă în mahalaua Iancului, și tot în acelaşi 
timp a primit un premiu, în timp ce bătrinul capşist se lăuda cu meritele 
activităţii sale care i-au fost apreciate şi încununate oficial, dramaturgul 
Mihail Sorbul l-a oprit din peroraţie spunindu-i -i: „Eşti un tip foarte Norocos, 
pînă gi numele ţi-o spune: ieri casa, astăzi ban...“. 

Tachinările şi calambururile cele mai reuşite sburau ca săgețile prin 
fumul gros ca o ceaţă. Altădată cind Ion Minulescu a fost premiat, poetul 
simbolist, socotindu-se mare după dispariţia celui mai mare poet al ţării, 
a spus că s-a născut în chiar anul morţii lui Eminescu, la care Cazaban cu 
voce tare, în mijlocul unei asistenţe numeroase, a strigat: „Două mari nenoro- 
ciri în acelaşi an“ 1%. 

Şi tot în legătură cu Cazaban, Mircea Damian spune: „toată ziua bir- 
feşte, şi pe toată lumea. Pe unii din răutate, pe alții din obişnuinţă. Cum este 
şi un vinător pasionat, povesteşte diferite întîmplări de la vinătoare, despre 
oameni, despre animale şi despre sălbăticiuni. Şi iar birfeşte. Birfește pină 


15 Constantin Bacalbașa, Bucureștii de altădată, vol. III, ed. 2-a, Bucureşti, 1936, 
p. 122. 

1? Ibidem. i 

18 Mircea Constantinescu, Cum îndemult Bucureștii petreceau, Bucureşti, [1977], 
p. 166—167. 

19 Ibidem. 

şi iepurii şi becaţele, și potirnichile. Are o singură antipatie mare: Gamil 
Baltazar. Îi este atit de antipatic, incit nici nu-l birfeşte“ 20, 

Mircea Damian care făcea parte din prezenţa zilnică a cafenelei, ca şi 
Al. Gazaban şi alţi cîțiva, într-un volum 21 pe care l-a publicat în legătură cu 
Bucureştii, a lăsat unele însemnări interesante despre felul cum se desfășu- 
ra „activitatea“ din interiorul ei. 

În primul rînd spune că localul, măsurat de el „avea cinci paşi lăţime 
şi doisprezece lungime“. Intrarea era prin Calea Victoriei colț cu str. Edgar 
Quinet. „De o parte şi de alta,cîte opt mese de stejar. La fiecare masă, în par- 
tea dinlăuntru, cîte două scaune tot de stejar. Pe lingă pereţi canapele. Iar 
în fund, trei mese, ţot așa. Spre Calea Victoriei, o fereastră enormă. Spre 
Edgar Quinet, încă trei, tot atit de mari. Una este găurită sus, în colţ, de un 
ventilator minuscul care se învirteşte turbat de dimineața pînă seara tirziu, 
mereu, fără să poată birui fumul. În fund, o oglindă cit peretele, în care te 
vezi întreg şi în care vezi un colţ din Calea Victoriei, o bucată din Sărindar 
şi Cercul Militar“. 

La acea dată, și încă chiar după primul război mondial, „Capşa este 
[era) cafeneaua scriitorilor şi a artiştilor. Aici îi găseşti aproape pe toţi, cu 
şvarțul dinainte sau cu paharul cu apă, sau cu nimic pe masă. Dar nu vin 
numai scriitori și: artişti. Vin şi oameni de treabă: pensionari, profesori, 
militari... Ba citeodată se rătăceşte şi cite un samsar. Cînd îl identifică, 
chelnerul se uită strimb la el, și-l servește agresiv“. 

Cafeneaua se deschidea în fiecare dimineaţă la ora 7. La acea oră mesele 
şi scaunele sint în ordine şi pustii, dar nu pentru mult timp, fiindcă pe la 
ora 9 toate mesele sînt ocupate, iar după 10 e zarvă și discuţiile sint în toi. 

Gamil Petrescu, la ora 9 jumătate precis îşi ia cafeaua cu lapte, dar 
totdeauna este supărat că i se aduce cu frişcă, cu toate că el a spus fiecărui 
chelner, că fără frişcă. Gazaban la o masă din fund explică unui colonel în 
rezervă de ce s-a certat cu Stamatiad cu vreo zece ani în urmă într-un turneu 
literan. 

Corneliu Moldoveanu „grav și sprincenat“, președintele Societăţii 
Scriitorilor îşi ia şvarţul la masa de sub ventilator și e fericit că a obţinut 
de la Dem. Dobrescu, primarul Capitalei, un teren pe care să se construiască 
casa sau palatul scriitorilor. 

Poetul Minulescu cu ochelari cu ramă mare și pălărie neagră cu boruri 
largi intră totdeauna grăbit şi invită pe cîte unul din cei mai tineri să meargă 
cu el la cinematograf „că am nişte bilete“. Refuzat de unul întreabă și pe-al 
doilea de ce nu vrea și acesta-i răspunde: „Pentru că ai bilete de favoare... 
Să mă inviţi cînd o să te hotărăști să plătești din buzunarul dumitale de di- 
rector general... 

— Pînă atunci s-aştepţi tu... Fireai-al dracului să fii... 

Apoi în gura mare, să-l audă cafeneaua. 
— Auzi, domnule, eu îl invit la cinematograf şi el refuză... Nu ţi-e ru- 
şine, mă... Și către altul: Hai, mă, tu. 

Invită pe oricine. El tutueşte pe toată lumea, se mută de la o masă 
la alta și vorbește despre toate: de mincare, de femei, de literatură, de poli- 
tică. Dacă îl contrazici, ţipă la dumneata, dă cu pumnul în masă, te amenință 
cu degetul şi se congestionează şi-i tremură buzele și se uită crunt, cu oche- 
larii pe frunte, cu pălăria pe ceafă. 


22 Mircea Damian, ureșii, Bucyrești, 1935, p. 112. 
n Miem p 109 90.7 Pueurt 1997 

— Să știi că nu mai vorbesc cu tine.,, Să ştii că n-am să mai cale 
în cafeneaua asta,., Fireai-al dracului de cretin,.. 

Și pleacă repede. (ind ocoleşte pe Galea Victoriei, se uită pe fereastră, 
se oprește un moment şi te ameninţă cu degetul sau cu bastonul: Idiotule! 
Dar nu ţine la supărareff. 

Printre prezenţii cafenelei mai sint amintiţi: poetul Dimitrie Nanu 
care „zimbeşte într-una, îşi freacă palmele ca un ţircovnic şi este de o poli- 
teţe care te umileşte, de-o modestie care te-nfioarăff, 

Dramaturgul Mihail Sorbul „ride știrb printre mustăţi şi cioc şi umblă 
clătinindu-sefi. (ind i se spune o glumă sau un banc reuşit „ride tare, lăsin- 
du-se pe spate şi bătind din miini ca din niște aripiif, 

N. (revedia se dă după unul sau altul, fiindcă nu-l poate suferi pe 
Șerban (ioculescu care i-a criticat aspru volumul lui de versuri. Grevedia 
este prieten bun cu George Doru Dumitrescu şi-şi dau intilniri la Gapşa, 
numai că primul vine la timp, iar celălalt cu o oră mai tirziu. „Sint prieteni 
pînă la delir şi pină la suferinţăii, Întilnindu-se „se uită unul la altul și rid 
şi se privesc în ochi, de parcă nu s-ar fi văzut de ani de zile, Pe urmă pleacă 
împreunăii, 

Și tot în legătură cu N, Grevedia reproducem epigrama pe care a scris-o 
in legătură cu cafeneaua: 


„La Gapşa unde vin toți seniorii 
Local cu două mari despărţituri 
Într-una se mănîncă prăjituri 
Și-ntr-alta se mănîncă. ., scriitoriif! 22, 


Printre alţi obișnuiți ai cafenelei, Mircea Damian amintește pe Zaharia 
Stancu care intră totdeauna încruntat, îmbrăcat într-un costum ai căror 
umeri sint „drepţi și întinși și largi şi săltaţi, ca de boxeur“, Sergiu Dan 
povesteşte „nişte chestiiit pe care nu le crede nimeni adevărate, ci povești, 
iar Ion Gălugăru, de fiecare dată, laudă cite o carte nou apărută pe care însă 
n-a citit-o. „Este o carte admirabilă dragă. Admirabilă, ascultă-mă 
pe minefi, 

Çapşa avea și „jurnalistulit ei pe nume Lambru care îşi avea sediul 
permanent pe pragul ferestrei dinspre Galea Victoriei. El procură la cerere, 
ziare tuturor, pentru lectură şi aceştia îi dau cîțiva lei. „În felul acesta ciștigă 
şi Lambru și cititorul: cel dintii în cauză 5 lei și gazetele, cel de-al doilea a dat 
5 lei şi a citit zece jurnale. Dar Lambru avea o patimă: bea. Și citeodată 
chiar in cadrul „serviciului“ său venea cherchelit. „(ind e beat, discută cu 
clienţii, cu ziarele şi cu el însuși şi gesticulează. Adesea, se întîmplă să bea 
mai mult decit ciștigă. Atunci intră în capital și nu mai vine pe la Gapşa 
cite trei zile, fiindcă nu are bani să cumpere gazete. A patra zi, apare. 
Unde ai fost, mă? La dracu, Este morăcănos şi plictisit. 

O bună bucată de vreme, Gapșa mai avea un obișnuit al ei, Virgilică, 
despre care se spunea că era de familie bună, dar suferea de o anumită defici- 
ență mintală. Vara stătea mai mult pe trotuar, în faţa vitrinei, iar cînd era 
vremea urită într-un colț al cafenelei, Mulţi profitau de naivitatea lui. Unii 
scriitori contra unui mic bacșiş, îl trimiteau să înjure pe un conirate de-al său, 
Giteodată, drept răspuns, primea o palmă de la cel înjurat, iar altădată un 
bacșiș ca să ducă înjurătura celui ce-a trimis-ofi, 


32 Mircea Constantinescu, op. cit, p. 166. 

Virgilică „are taxe: pentru 1 leu, te salută, pentru 2 lei, te salută şi 
spune mulțumesc ; pentru 3 lei, înjură pe cine vrei, şi-l înjură din partea lui, 
ca să nu-ţi pricinuiască necazuri; pentru 4 lei, ia de guşă pe un scriitor foarte 
onorabil, îi spune că-l iubește și-i face bezele; iar pentru 5 lei, sărută o femeie 
[care trece] pe Calea Victoriei“. 

„Cind au loc mari evenimente politice, cînd, de pildă, cade guvernul, 
sau cind se descoperă o mare panamă sau un complot, cafeneaua e tixită de 
lume. Atunci, vin aci foarte mulţi politicieni din toate partidele, vin oameni 
care nu fac nici o politică, dar sînt curioși s-audă o părere. Se formează două 
grupuri sau msi multe, care discută aprins evenimentul, fac prognosticuri gi 
se ceartă“. „Toate evenimentele se desbat la Capşa. Și lumea este încredin- 
țată că lucrurile se vor desfășura cum s-a hotărit aci“. 

„Într-adevăr: Capşa ştie tot, vede tot, hotărăşte tot. Capşa nu este 
o simplă cafenea, unde se bea șvarțul cel mai bun și se mănincă cele mai 
bune prăjituri. Este un birou de informaţii politice, literare, artistice şi 
mondene. Este o istorie, o cronică şi o pasiune“. 


CUM SE CĂLĂTOREA ALTĂDATĂ 


SoG 


BUTCI, RĂDVANE, CALEŞTI, CARETE* 


Într-un fel au călătorit înaintaşii noştri, într-alt fel călătorim noi astăzi. 
Pentru exemplificare, ne întoarcem în trecut cu un veac şi jumătate. 
Atunci, în București, care era un oraș mult mai mic decit astăzi, boierii 
nu mergeau niciodată pe jos, fiindcă ar fi fost o mare rușine pentru rangul 
şi heghemonul lor. 

Dacă se duceau la Curtea domnească, la vreuna din dregătoriile ce 
conduceau sau de care depindeau, sau în vizită unii la alţii, caleaşca, butea 
sau rădvanul îi aștepta la scară. Cu un astfel de vehicul, în viteza a doi sau 
patru cai, treceau pe ulițele nepavate ale orașului, sau pe cele citeva podite 
cu birne de lemn, ridicind nori de praf vara şi împroșcind cu noroi casele şi 
trecătorii de pe margini, atunci cind timpul era ploios. Din această cauză, 
majoritatea caselor ** care erau la „linie“, aveau parterele construite la circa 
doi metri înălțime față de nivelul străzilor. Şi chiar în această situaţie pereţii 
erau „tencuiți“ cu noroi și geamurile ferestrelor împroşcate cu stropi de apă 
murdară. 

Iarna, locul caleștilor îl luau săniile trase de cai impodobiţi cu fru- 
moase valtrapuri și nenumărați zurgălăi, care, în trapul sau galopul lor, 
dădeau o muzicalitate foarte plăcută și o caracteristică interesantă ce plăcea 
tuturor și, în special, străinilor ce ne vizitau ţara. 

Soţiile boierilor nu ieșeau niciodată pe jos, mai cu seamă, singure; 
erau întotdeauna întovărășite de cineva: soț, copii sau rude, vizitii, oameni 
de încredere, robi ţigani. 

Boiernașii şi slujbaşii mai mici mergeau de obicei călare; marii neguţă- 
tori sau mahalagii mai înstăriți, în treburile lor prin oraş, mergeau cu că- 
ruța sau cu vreo droşcă uşoară, iar toţi ceilalți oameni, pe jos. 

Dealtfel, neguţătorii şi „oamenii de jos“ nici nu aveau voie să călăto- 
rească prin oraş cu un vehicul luxos, chiar dacă aveau bani să-l cumpere şi 
să-l întreţină. Numai boierilor şi înaltelor feţe bisericeşti le era permis să aibă 
calești. Acest fapt se vede şi din întimplarea petrecută în 1816: într-una din 
zile, soția domnului Caragea văzu trecînd pe Podul Mogoșoaiei, pe sub fe- 
restrele palatului, o caleașcă nouă, luxoasă, trasă de doi cai focoși. Înăuntrul 
ei erau două femei, destul de elegant îmbrăcate, pe care nu le cunoştea şi 
care, după toate aparențele, nu făceau parte din protipendada orașului. 


* Toate aceste numiri reprezintă de fapt acelaşi lucru, adică trăsuri de lux, cu 
patru roți, pe arcuri, descoperite sau acoperite, trase de mai mulţi cai. Numirile vin din 
limba rusă, ucraineană sau polonă. 

** Astfel de clădiri, amintiri ale unor vremi de mult trecute, se mai pot vedea pe 
str. Snagov (fostă str. Scaune, N. Filipescu) nr. 28 (fostă proprietatea Bilciurescu); Calea 
Griviței nr. 24 (fostă proprietatea neguțătorului Ion Ghiorma), str. Popa Tatu nr. 75; 
etc. 

Ea chemă imediat pe baş-ciohodarul căruia-i dete ordin să oprească caleaşca şi 
s-o bage în curtea palatului, să vadă cine anume erau cele două femei. Erau 
soțiile a doi negustori bogaţi: Dedu și Ciochină ! foarte cunoscuţi în Bucu- 
rești, dar fără drept ca soțiile lor să se plimbe într-un astfel de vehicul. Fiind 
chemaţi să dea socoteală pentru acest fapt, ei răspunseră că nu s-au gîndit 
să înfrunte pe nimeni prin această purtare, dar că un neguțător vienez dato- 
rindu-le suma de 5000 lei și neputindu-le plăti banii, le-a trimis în schimb 
această caleașca, cu caii și hamurile luxoase ce se văd și că ei n-au intenţia 
s-o păstreze pentru ei, ci s-o vindă oricui se va găsi mușteriu. Drept urmare, 
domnul îj iertă de pedeapsa, şi, fiindcă caleașca era foarte frumoasă, le dădn 
suma de 5000 lei și o luă pentru familia lui, poruncindu-le să nu mai îndrăz- 
nească nici ei, nici alți oameni de categoria lor să se plimbe în caleașcă prin oraş. 

Pentru a ilustra documentar existenţa caleștilor sau rădvanelor este 
cazul să amintim aici citeva exemple pe care ni le procură aceste mărturii. 
Astfel, la 28 noiembrie 1708, Şerban Greceanu, mare stolnic la acea dată, 
scrie lui Barteș Seuler județul orașului Braşov, să se intereseze pentru o 
„căruță nemţească“ (caretă) pe care o comandase unui caretaș de acolo, să 
se facă cit mai curînd, fiindcă a trecut de mult timpul cînd ea trebuia să fie 
gata: „Ci pentru aceasta priitenește mă rog dumitale, de să va fi isprăvit, 
pren bunăvoința dumitale şi cu ajutorul dumitale, să să aducă pănă la hotar. 
Şi de acolo o vom aduce noi, pren oamenii noștri“ 2. Mai tirziu, la 20 martie 
1726, Maria, fiica lui Radu Greceanu (mare logofăt şi om de încredere al lui 
Constantin Brincoveanu, ca și fratele său Şerban), făcîndu-și testamentul, 
printre cele ce lasă urmaşilor, menționează şi o „caretă“ care să se vindă, 
iar banii luaţi „să să dea milostenie la fete sărace“ 3, 

Mai tirziu, la 17 iulie 1759, doctorul grec Spirea (ctitorul bisericii cu 
același nume și proprietarul Dealului Spirii), lasă la moartea sa, să se vindă 
careta cu telegari ce avea, iar întreaga sumă ce se va obţine, să fie folosită 
pentru facerea anumitor sărindare î. 

Neguţătorul bucureştean Ioan Chirul, ca să facă un serviciu staroste- 
lui, la 17 decembrie 1766, printr o scrisoare roagă pe Hagi Pătru Luca din 
Sibiu, să se intereseze de careta pe care au văzut-o amindoi și pe care o face 
meşterul lanache Cincu, să fie gata cit mai repede și cit mai frumoasă. De 
asemenea să fie anunţat cind va fi gata, ca să trimită om, cai și bani, la la- 
zaretul de la Boiţa, s-o aducă la București. 


În legătură cu careta, printre altele, el îi mai scrie următoarele: „și 
te pohtesc ca să pui silință să o facă frumoasă cu văpseală săngipie şi cu 
postav bun iar săngipiu. Şi să fie cu pervazurile cu aur. Şi de vei putea, 
ca să o iai cu preţ mai jos decit 54 de galbeni, după cum mi-ai spus dum- 
neata. lar dă nu să va putea mai jos, să o iai și cu preţul acela, numai să 
fie lucru bun, curat. În scurt, cum îţi va plăcea dumitale, ca să am și eu 
cinste de către dumnealui starostea și dumneata laudă de la dumnealui, 
care şi dumnealui să închină dumitale, cu sănătate“. „Și cogu să fie îmbrăcat 
cu piele, iar nu zugrăvit“ 5. 

Dintr-o însemnare de pe verso scrisorii se vede că, după toate preten- 
țiile şi recomandările făcute de Ioan Cincul, preţul caretei se ridica la 58 


1 Dimitrie Papazoglu, Istoria fondării orașului Bucureşti, Bucureşti, 1891; Gheorghe 
Crutzescu, Podul Mogoșoaiei, Bucureşti, [1944]. 

3 Academia R.S.R., XXI—213. 

3 Arh. St. Buc., Documente muntenești, XXV—48. 

4 Idem, Mitropolia Țării Românești, CCCXL—2. 

+ Colecţia George Potra. 

galbeni din care, la 20 ianuarie 1767, Hagi Pătru Luca arată că a dat arvună 
18 galbeni şi 15 bani, rămînînd ca la data cînd va fi gata, să-i anunţe ziua în 
care va fi adusă în lazaret. 

Din cele auzite de la înaintașii săi, Ion Ghica, ne spune că domnul 
Nicolae Mavrogheni (1786—1790) în anumite zile, după amiază, obișnuia 
să se ducă la plimbare prin oraș sau să se recreeze la grădina şi chioșcul ce 
făcuse la biserica Izvorul Tămăduirii, pe care el o ctitorise. Plimbarea o făcea 
„răsturnat într-o caleașcă poleită, trasă de patru cerbi cu coarnele de aur, 
înconjurat de ciohodari cu fuste albe şi cu ișlice rotunde de samur pe cap, de 
arnăuţi şi de şoitari cu căciuli lungi de postav pestriţ, împodobite cu coade 
de vulpi și cu clopoței care jucau chiocecurile pe lingă trăsura domnească“ 8, 

Ciţiva ani mai tirziu, cintecul popular transmis prin lăutari, pomeneşte 
că şi soția domnului Alexandru Moruzi (1793—1796), se plimba prin oraș 
cu o caleașcă aurită. Redăm mai jos versurile care se referă la acest fapt: 


„Doamna trece în rădvan, 
În rădvanul aurit, 
Cu tot coșul poleit, 
Ocolit de ciohodari, 
Tras de patru armăsari“ 7. 


Domnul Alexandru Ipsilanti, după cum se vede din documentele date, 
se pare că nu prea era bucuros de numărul mare al caretelor pe care le aveau 
boierii, aduse în țară prin intermediul neguţătorilor din Bucureşti, Sibiu, 
Brașov și chiar din Viena. De asemenea, nu-i era pe plac nici zgomotul pe 
care-l produceau pe pavajele primitive ale orașului, pentru care motiv a dat 
mai multe pitace (porunci scrise) care să reglementeze atit importul caretelor 
precum şi umblarea lor prin oraş. 

Călătorul german Jenne, care ne vizitase ţara spre sfirșitul secolului 
al XVIII-lea, în legătură cu caleştile bucureştenilor spune că, la 1786 „un 
conte ungur Festetics, dedat negustoriei, făcea afaceri bune procurind prin 
activitatea sa hrană multor meseriași la Viena, deoarece a avut ideea fericită 
de a crea un depozit de trăsuri la București. În magaziile lui se afla vreo 
40 de caleşti, de la 180 pînă la 200 galbeni bucata, precum şi un număr mare 
de trăsuri din cele mai frumoase. Prin aceasta el a introdus în țară gustul 
atit de răspindit pentru calești, în așa fel că nu numai toţi boierii şi-au cum- 
părat asemenea trăsuri, dar se şi iau la întrecere în această privință“ 8. 

Ciţiva ani mai tirziu, în 1792, călătorul englez William Hunter scrie: 
„toți boierii bogaţi locuiesc aici [în București] iarna și unii dintre ei trăiesc 
in mare lux. Ca o dovadă a mindriei lor, trece drept foarte nepotrivit pentru 
demnitatea lor de a fi văzuți umblind pe jos în oraș. Numărul și varietatea 
vehiculelor construite pentru satisfacerea acestui lux sînt într-adevăr de 
necrezut şi multe dintre ele sint foarte elegante și costisitoare“ ?. 

Și tot în legătură cu această problemă a circulației în Bucureşti, avem 
mărturia diplomatului englez Thomas Thornton care, în 1804, spune: „Numai 
oamenii de rind umblă pe jos; o trăsură este într-adevăr atit un lucru de 
folos cit şi unul de lux... Atit pentru a împiedica neplăcerile, cît și pentru 


€ Ion Ghica, Convorbiri economice, Bucureşti, 1879, p. 559—560; G. Ionnescu-Gion, 
Istoria Bucureștilor, Bucureşti, 1899, p. 131. 

? G. lonnescu-Gion, op. cit., p. 69%. 

8 Herrn Jenn's Reisen nach St. Petersburg... die Moldau, Wallachei, Siebenbürgen... 
nebst einem Reise-Journal... Pest, 1788, p. 227. 

° William Hunter, Travels in the year 1792 trough France, Turkey and Hungary, 
London, 1796, p. 323. 

păstrarea rangului, slugile merg înaintea persoanelor din protipendadă şi a 
consulilor străini, ducînd în fața trăsurilor un fel de torţe [masalale] potrivite 
acestor ţări, care ard citeva ceasuri chiar şi pe ploi torențiale fără să se 
stingă“ 10. 

Deoarece caretele pe care le aduceau boierii în Bucureşti erau foarte 
scumpe, domnul Alexandru Ipsilanti, pentru a stăvili ieșirea unor importante 
sume de bani din ţară, la 9 ianuarie 1797, reinnoiește pitacul lui Alexandru 
Moruzi prin care opreşte importul de carete și butei, fără de poruncă dom- 
nească scrisă; vameșii şi vătafii de plai care vor permite acest lucru, vor fi 
pedepsiţi cu o amendă de 500 taleri, care se va vărsa la cutia de milostenie. 

Dar orice ordin şi orice regulă are şi excepţie. Doi boieri din familia 
Ghiculeșştilor, bucurindu-se de simpatia domnului, la 2 şi 5 mai 1797, dă 
învoire banului Ghica să aducă în ţară două butci și două carete, iar la 20 
mai acelaşi an îngăduie şi clucerului Gligoraşcu Ghica să importe şi el o 
butcă 1", 

Același domn, Alexandru Ipsilanti, socotind că pavajul de lemn al stră- 
zilor se strică din cauza mersului prea repede al caretelor şi butcilor și prin 
aceasta se poate întimpla și vreo hata (nenorocire), la 25 iulie 1797, porun- 
ceşte marelui spătar și marelui agă să dea nizam (ordin) ca nimeni să nu mai 
umble „tare“ prin oraş. De asemenea, cind marii boieri vor trebui să meargă 
la Curtea domnească „în vreme de uscăciune să umble pe pămint pe drumul 
ce este alăturea şi numai pe vreme de ploaie şi tină să meargă pe pod şi atunci 
să umble iarăși încet“ 12, 

Preţul caretelor, în principiu, era destul de mare, chiar atunci cind 
acestea erau cumpărate ocazional de la diferiţi nobili din Occident, vindute 
bineînţeles prin intermediari. Cele care erau de comandă specială, cu tot 
felul de impodobiri aurite și în special cele domneşti care erau foarte luxoase, 
atingeau sume care se ridicau la citeva sute de galbeni. O astfel de caretă 
avea domnul Alexandru Dim. Ghica (1834—1842), care costase 300 galbeni 
impărăteşti 13, echivalent cu 12 000 taleri (lei), cu care se putea cumpăra o 
bună moşie. 

Cu această caretă domnească, foarte luxoasă și scumpă, a trimis domnul 
pe boierul Costache Cornescu la Turnu Severin, de unde trebuia să aducă la 
Bucureşti pe prințul Milos Obrenovici, care, pentru o anumită perioadă, şi-a 
găsit refugiul politic la noi în țară, la moșia sa Herăști, pe care o cumpărase cu 
cîțiva ani mai inainte şi pentru care a avut nenumărate procese pentru încălcare 
de hotar cu Iancu Manu, mare logofăt și mai apoi chiar caimacam al țării. 


TRĂSURI, CUPEURI, BIRJE DE HERASCA 


Privilegiul de a merge sau a se plimba cu caleașca l-a avut numai boieri 
mea pînă în 1823, iar după aceea, mai ales din 1828 cînd au început să apară 
fiacărele (adică birjele 1 și trăsurile) şi celelalte categorii sociale s-au bucurat 


10 Thomas Thornton, The present state of Turkey... vol. II, London, 1809, p. 357; o 
traducere din franceză după ediţia din 1812, a fost făcută în limba română, și tipărită 
la Buda în 1826 (cf. B.R.V., vol. III, nr. 1291); P. V. Haneş, Un călător englez despre romini. 
O scriere despre Principatele Române, tradusă în româneşte de Constantin Golescu, 
București, 1920. 

ii V, A. Urechiă, Istoria românilor, vol. VII, p. 58. 

13 Ibidem, p. 144—145. 

13 1. C. Filitti, Domniile române sub Regulamentul Organic, Bucureşti, 1915, p. 115, 
nota 3. 

34 N. Vătămanu, Jstorie bucureșteană, Bucureşti, 1973, p. 40—44. 

de acest avantaj. De la această dată incoace, negustorimea și burghezia 
bogată a început să-şi comande calești, butci sau rădvane la Sibiu, Braşov 
si chiar la Beci (Viena), mai ales prin intermediul neguțătorilor români din 
a ele oraşe. 

Pe vremea de atunci însă, și chiar mai tirziu, nimeni nu se îngrijea, 
nici stat, nici particulari, să pună la îndemîna cetăţenilor un mijloc de transport 
în oraş, ieftin şi relativ rapid. Şi chiar dacă cineva ar fi avut această idee, 
ar fi fost foarte greu de pus în practică, fiindcă majoritatea străzilor erau 
înguste şi întortocheate, fapt care at fi îngreuiat şi mai mult circulaţia pieto- 
nilor şi a vehiculelor. 

A trebuit să treacă vremea domnilor regulamentari, adică a lui Alexandru 
Dim. Ghica (1834—1842) şi Gheorghe Bibescu (1842—1848), precum și a 
lui Barbu Știrbei (1849—1856), pentru ca, prin domnia lui Cuza Vodă, 
Principatele să se unească într-un singur stat, iar Bucureștii să devină 
Capitala ţării. 

După 1862, în Capitala Principatelor Unite, numite în scurtă vreme 
România, se vor aduna majoritatea instituţiilor de stat, iar un mare număr 
de oameni din toate părţile ţării își vor muta domiciliul aici. Pentru acest 
motiv, numărul locuitorilor va spori, orașul se va mări, iar conducătorii lui 
vor fi obligaţi să-i dea mai multă atenţie din punct de vedere edilitar. Casele 
nou construite vor fi mai înalte (chiar cu două-trei etaje) și mai frumoase, 
acoperite cu tablă, nu cu olane sau șiță ca pînă atunci, iar aproape toate vor 
trebui construite „la linie“, pentru ca străzile să aibă un alt aspect, de oraş, 
nu de sat nesfirşit, cum fusese pină atunci. 

În legătură cu situaţia trăsurilor în timpul domniei lui Cuza Vodă, 
Prefectura poliţiei Capitalei aduce la cunoștință tuturor birjarilor care nu 
s-au îngrijit să-şi aibă fiacările (trăsurile, birjele) curate, că le-a micşorat 
tariful la jumătate. Deci, pasagerii nu sint obligaţi să plătească mai mult 
de un sfanţ pe oră în zi de lucru și un sfanţ și jumătate în zi de sărbătoare 
la fiacărele care au numerele scrise cu roșu 15. 

După domnia lui Cuza Vodă, începe o epocă de modernizare a orașului. 
Și dacă la început acest fapt a fost mai greu și a mers mai încet, dupa 
1870 şi, în special, după 1880, el s-a accelerat din ce în ce mai mult. Au 
fost trasate străzi și bulevarde largi, lungi și drepte care au dat orașului 
un aspect modern și, cu oarecare bunăvoință, putem spune occidental, 
civilizat. 

Şi pentru a se înmulți numărul trăsurilor, în avantajul cetăţenilor, 
la începutul anului 1867 Primăria oraşului, ca să încurajeze pe proprietarii 
lor a pune cit mai multe în circulaţie, a redus taxele care existau la acea 
dată. Astfel „taxa asupra droştilor de birje s-a scăzut la jumătate din cit 
se chibzuise mai înainte, adică birjarii droşcari vor avea a plăti comunei 
numai cite un sfanţ pe zi pentru o droşcă, oriunde ar staţiona. Și pentru 
această taxă, ei vor avea dreptul a lua în plata birjelor cite trei sfanți pe 
oră de noapte. 

Birjarii cu căruţe acoperite (trăsuri, birje) vor plăti comunei cite 10 
parale pe zi de o căruţă, oriunde ar staţiona, desfiinţindu-se chiria ce plătesc 
acum aceşti birjari la casa comunală pentru locul din Piaţa Sf. Vineri pe 
care stau“ 16, i 

Sigur că în decursul timpului, în raport cu valoarea banilor şi majorarea 
anumitor preţuri și tariful birjelor şi trăsurilor a variat, cu aprobare oficială 


15 „Buciumul“, I, 1863, p. 128. 
15 „Monitorul oficial“ 1/43 ianuarie 1867, p. 4. 

sau nu. Dar, pentru a nu exista discuţii şi certuri între clienţi și vizitii, pe la 
1890, Primăria oraşului a fixat următorul tarif pentru trăsurile și cupeurile 
care circulau în Bucureşti: 5 lei ora pentru cupeuri, iar pentru trăsuri: 2 lei 
cursa de o oră în oraş; 1 leu cursa obișnuită, fără să fie limitată distanța; 
2 lei cursa la gară din oricare parte a oraşului și 3 lei ora de plimbare la Șosea, 
sau în altă parte a oraşului. 

Tariful era același în timpul zilei sau al nopții, fiindcă trăsurile circulau 
atit ziua cit şi noaptea, iar cele de noapte, mai uzate, mai puţin aspectuoase 
și cu cai care nici nu era nevoie să fie frumoși în întunericul nopţii. 

Un scriitor 1? din această vreme spune că, peste tariful fixat nimeni nu 
era obligat să dea bacşiş; cine voia, dădea și i se mulțumea, dar dacă nu dădea 
nimic, vizitiul nu-și arăta nemulțumirea prin vorbe sau gesturi, ca în alte 
centre europene. 

La începutul secolului al XX-lea, în Bucureşti erau 850 trăsuri cu doi 
cai, 150 cupeuri, iar pentru serviciul de noapte circa 200 trăsuri, la o populaţie 
de aproximativ 300 000 de locuitori. 

Proprietarii care avean o singură trăsură, erau în acelaşi timp şi stăpini 
şi vizitii; cei care aveau mai multe trăsuri, angajau vizitii pe care-i plăteau 
cu 30 lei pe lună, plus hrana în natură sau bani. Venitul mijlociu al unei 
trăsuri, într-o zi, era 15—20 lei, iar sărbătorile și duminicile între 60—80 lei. 
Bineînțeles că niciodată acest venit nu era fix și vizitiii angajaţi nu puteau 
fi controlați dacă au încasat mai mult, cu toate că acest lucru era sigur și 
ştiut, fiindcă oricine îşi poate da seama că o leafă de 30 lei lunar era destul 
de mică, cind pentru o zi de lucru, la acea dată, se plătea 1,50—2 lei. 

Proprietarii care aveau mai multe trăsuri și citeva perechi de cai, îşi 
angajau rindași pentru îngrijirea cailor şi curăţenia grajdurilor, oameni voinici, 
sănătoşi și muncitori, recrutaţi mai ales din cei veniţi din Transilvania, care 
ofereau mai multă încredere şi garanţie că îşi fac în mod conştiincios slujba 
pentru care fuseseră tocmiţi. 

Proprietarii trăsurilor, în afară de harnașamente de diferite categorii, 
perii, ţesale mărunte, şepci bombate în faţă şi cu cozoroc de piele sau chiar 
talpă groasă, tunici de catifea lungi pină la glezne, cingători de 
mătase şi funde pentru cai, se îngrijeau din timp să aibă cantităţi suficiente 
de nutreţ (fin și ovăz) din cel mai bun, ca să dea cailor hrană la timp și în- 
destulătoare spre a nu slăbi şi a avea forţa necesară pentru cursele ce făceau 
pe uliţe pavate cu bolovani de rîu sau cu pietre cubice de granit. 


Toate trăsurile aveau coșuri sau burdufuri de piele, care pe baza unui 
simplu dispozitiv, se lăsau mai jos sau se ridicau mai sus, pentru ploaie, 
vint, soare; lateral aveau „aripi“ ca să ferească clienţii de a fi stropiţi cu 
apă murdară sau noroi. Pernele de la spate și, în special, cele pe care ședeau 
clienţii erau umplute cu zegras și bine arcuite. Pernele şi învelitoarea care 
se punea pe picioare, mai groasă sau mai subțire, după sezon, erau brodate 
cu monograma proprietarului. Roţile erau cu spiţe vopsite, deseori în alb, 
inspicate cu roşu aprins, iar marginile aveau cercuri de fier, sub formă de 
şine, În care se introducea un colac, mai lat sau mai îngust, de cauciuc veri- 
tabil *, pentru a atenua şocurile drumului și a face călătoria cit mai lină și 
mai agreabilă. În dreapta și în stinga caprei pe care stătea vizitiul se aflau 
felinare, cu geamuri de cristal șlefuit, în care, seara se aprindeau luminări 


1? Frédéric Dammé, Bucarest en 1906, Ed. Socec, Bucarest, 1907, p. 302, 

* Un mare magazin de cauciucuri pentru roţi, diferite articole și accesorii necesare 
tr ăsurilor era acela din Calea Moşilor nr. 330, colţ cu str. Făinari, proprietatea lui Adolf 
H adratzky. 

de spermanţet. Toate vehiculele aveau numere de înregistrare, în ultimii 
ani, albe pe fond negru. 

Patronii trăsurilor depuneau multă atenţie și migală ca vehiculele lor 
să pornească în oraş — sau cum ziceau ei „in cursă“ cit mai prezentabile: 
bine spălate, şterse, lustruite, cu covoraș la picioarele clienţilor, iar caii să 
aibă copitele făcute cu vax, sau chiar cu lac, spre a fi cît mai lucioase. Se 
verifica de fiecare dată, ca potcoavele * să aibă colţi — care se inşurubau — 
absolut necesari la mersul pe străzile orașului denivelat pavate, sau la cobo- 
rirea şi urcarea pantelor din anumite locuri. 

Spre sfirşitul secolului al XIX-lea o nouă categorie de birjari a pătruns 
in București, deţinind cele mai frumoase şi mai luxoase trăsuri. Aceștia 
erau muscalii sau scopiții, cum le mai spunea poporul, fiindcă, după primul 
lor copil, se supuneau de bunăvoie unei intervenții chirurgicale ca să nu mai 
aibă alți copii în viitor. 

Muscalii şi-au așezat casele, gospodăriile şi grădinile lor pe străzile: 
Sf. Ionică-Moși, Cimpului, Făinari, dar mai cu seamă pe străzile: Birjarii 
Vechi şi Birjarii Noi, toate în mahalaua Oborului, în stinga Căii Moșilor. 

Casele lor nu se vedeau de la stradă, aveau în față niște porţi mari de 
scînduri vopsite în verde sau în galben, înalte cam de trei metri, neobişnuite 
altor locuinţe bucureștene. 

Birjarii muscali **, mai toţi erau nişte uriași, mătăhaloşi, cu mers greoi 
şi fața încreţită. Trăsurile lor erau „elegante şi aveau cai aduși din stepa 
rusească, negri sau vineţi rotaţi, cu cozi lungi și coame bogate, filfiind în 
vint cînd goneau, de parcă mincau nori“ 18. 

Birjarii muscali staționau în Piaţa Teatrului Naţional, în faţa marilor 
hoteluri sau în alte staţii centrale ale orașului. Toţi erau foarte politicoși, 
dar cel mai agreat şi mai cunoscut era „Mişca“ ***, preferat de oamenii bogaţi 
in drumurile lor prin oraş sau în plimbările de la Șosea. Chiar trapul cailor 
de la trăsurile muscalilor era parcă altfel, mai maiestuos decit la celelalte 
trăsuri, iar acestea, aveai impresia că alunecă pe caldarimul străzilor, datorită 
cauciucurilor groase, sau, în ultimul timp, a anvelopelor care amortizau orice 
zdruncinătură. 


Tot muscalii sint aceia care, în afară de trăsurile deschise, au introdus 
în circulaţia orașului trăsurile închise, adică cupeurile care aveau două uși 
cu geamuri care se lăsau sau se ridicau, după necesitate. Înăuntru aveau 
scrumieră şi două văsuţe mici, două glastre de cristal, în care se găseau tot- 
deauna florile anotimpului respectiv. De asemenea aveau scări, cu o treaptă 
sau două, în ambele părți, pentru a uşura coborirea sau urcarea. 


Cupeurile erau folosite de obicei la nunţi sau înmormintări cind se 
faceau adevărate cortegii în spatele cupeului nupțţial sau al carului funebru; 


* În afară de numeroși potcovari din mahalale, între 1885 și 1915 erau următorii 
«care aveau ateliere bine utilate şi meşteri pricepuţi în această meserie: Bandel Ebehi, 
str. Sculpturii 42; Bandi Iosef, Cal. Moșilor 275; Gostache M., cal. Griviței 120; Deneş 
Vörös, cal. Moşilor 375; Gondzy Karoly, str. Puţul de Piatră 12; Marcu Ferentz, 
Cal. Văcărești 161 ; Nicolau Vasile, str. Doamna Anastasia 7; Weitzner C., str. Ştirbei Vodă, 
152. ; 

** Soțiile lor, după amiază, mai spre seară după ce-şi terminau treburile gospodăriei, 
îmbrăcate în nişte fuste foarte largi și bluze încrețite, își puneau un mic scăunel în fața 
porții şi făceau negoţ, vînzind seminţe de floarea soarelui și turtă dulce; toate acestea eran 
puse în coşuleţe de nuiele, pe şerveţele curate, albe ca zăpada. 

16 V, Bilciurescu, București și bucureșteni de ieri și de azi, Bucureşti, 1945, p. 371. 

"e** Mihail Ivanov (Mişca) locuia pe str. Birjarii Vechi nr. 47, iar în întinsa-i curte 
se găseau: 7 trăsuri, 7 cupeuri, 2 cabriolete, 3 bricolete, 50 de cai, 20 de argaţi („Almanahul 
satelor“, Bucureşti, 1876, p. 46). 

in oraş cupeurile circulau mai mult seara sau cind era vremea ploioasă, urită; 
la Șosea duceau perechile de îndrăgostiţi din lumea bogată. 

Cu ocazia nunţilor, atit trăsurile cit şi cupeurile se ornamentau foarte 
frumos cu flori naturale în interior, iar la exterior cu ghirlande de flori arti- 
ficiale, cu care erau împodobiţi şi caii; la îinmormintare felinarele erau aprinse 
şi învelite cu un zăbranic negru. 

Boierimea şi burghezia bogată aveau trăsuri şi echipaje „care maì de 
care mai frumoase și mai de preţ, la care erau inhămați tot soiul de cai de 
rasă aduşi de prin Ungaria şi din alte străinătăţi“ 1°. 

Cei avuţi îşi permiteau luxul ca pe lingă vizitiu să aibă cite un lacheu 
îmbrăcat intr-o livrea luxoasă, cu bumbi de argint sau poleiţi. Acest lacheu 
dacă nu era în față, se aşeza în spatele echipajului, pe un scăunel înalt, avind 
rolul să sară imediat din locul unde se afla și să deschidă portiera caleștii, 
după care era obligat s-o închidă şi să ridice scara, la pornire. Interiorul 
acestor echipaje era căptuşit cu catifea, mătase sau postav din cel mai fin, 
de diferite culori. 

Dintre cele mai luxoase echipaje întilnite în București, între 1880 şi 
1920, şi care atrăgeau privirile tuturor trecătorilor, erau ale familiilor: 
Grigore Suţu, Elena Otetelişanu, Nica Nenciu și al rentierului Eliade ce îşi 
avea casa * pe str. Mircea Vodă, în imediata apropiere de Calea Călărași. 


Echipajul lui Eliade era mai lung și mai ihalt (o comandă specială) 
decit toate celelalte care se puteau vedea și avea inhămaţi minimum patru cai 
cu harnașamente bogate. EI, stăpinul — un bărbat înalt, distins, cu o fru- 
moasă barbă albă, era îmbrăcat în jachetă, pe cap avea: joben sau „hoch- 
țilinder“, iar în miini mănuși albe — conducea personal caii; lacheul stătea 
totdeauna în spatele echipajului. 

Se înţelege că existind caleşti și alte vehicule in Bucureşti, au început 
să apară încă de timpuriu şi meșteri care să pună la punct anumite stricăciuni 
sau să facă unele accesorii care eventual se uzaseră. Un document ne amintește 
că în 1835 avea o prăvălie, aici în Bucureşti, un oarecare loan Ticazic, meșter 
ce îmbrăca calești și care se învoise cu pot-polcovnicul Mihai Sallos să-i 
„îmbrace o caleașcă, după contract“ 20. Probabil că, în această vreme, au 
mai fost şi alți meșteri pe care însă nu-i cunoaştem. 

Mai tirziu insă, începind din a doua jumătate a secolului al XIX-lea 
constatăm că se stabiliseră la București cîțiva meșteri caretaşi străini care 
satisfăceau gusturile şi pretenţiile celor bogaţi, la fel ca cei din diferite țări 
ale Apusului european. Doi dintre aceștia, în 1867 și mulţi ani în continuare, 
anunțau regulat în presă 2! că au de vinzare „cu preţurile cele mai moderate“: 
trăsuri de Viena, carete, calești de patru persoane, faetoane de un cal și de 
doi, cabriolete pe arcuri etc. Primul era Ștefan Bogacer ** care locuia pe 
str. Primăverii nr. 27 (mai tirziu 41), în „mahalaua“ Amzei, iar al doilea era 


Iosef Seleși ce își avea depozitele și atelierele in mahalaua Vergului nr. 46. 


10 Ibidem, p. 371. 

* Construită în 1859, într-un stil cu totul aparte, cuo monu mentală scară exterioară, 
pentru urcat şi coborit, ea mai există şi astăzi, avind ìn faţă un grilaj masiv de fier, pe 
soclu de piatră. 

20 George Potra, Documente privitoare la istoria orașului București, 1821—1848, 
vol. II, Bucureşti, 1975, p. 418. 

31 „Monitorul Oficial“, 1867, p. 8 etc. — ; p. 387 etc., etc. 

** Din prețurile „moderate“ cu care vindea Ștefan Bogacer şi-a construit o fru- 
moasă casă, parter şi etaj cu figuri şi ornamentaţii exterioare, care există și astăzi în 
str. Mendeleev (fostă Primăverii), colţ cu str. Biserica Amzei, 

Mai tirziu au apărut şi alţi constructori * de trăsuri, carete și calești 
dintre care unii, sau urmașii lor, au avut ateliere pină acum vreo 40 de ani, 
cînd aceste mijloace de circulaţie au dispărut, fiind înlocuite cu altele pe care 
progresul şi tehnica ni le-au pus la dispoziţie. 

Trăsuri sau birje de Herasca numite astfel fiindcă prima dată au avut 
ca loc de staţionare terenul de peste drum de biserica Sf. Vineri-Ilerasca, 
adică unde se întretaie Calea Călăraşi cu Calea Văcărești. 

Trăsuri de Herasca aveau nu numai acei care își ciștigau existenţa de 
pe urma lor, ci şi unele persoane particulare mai înstărite care stăpineau cite 
o sfoară de moșie prin apropierea Capitalei, unde se duceau destul de des, 
mai ales vara. 

I. A. Bassarabescu (1870— 1952), aminteşte din copilăria lui, de o 
astfel de trăsură de Herasca cu care se ducea, împreună cu părinţii, la bunica 
sa ce avea moşie la Netezești, lingă Căldărușani. El spune că acolo la moșie, 
„trăsura asta de Herasca sta uneori săptămîni întregi cu capetele oiștei trintite 
în mușeţel, cu perdelele de piele neagră lăsate, ca să nu intre în ea puii de 
găină; cu atitea urme de drum lung pe ea. mirosind toată, sub arșița soarelui 
de iunie, a încins şi a dor de ducă“ 2. 

În afară de staţia de lingă biserica Sf. Vineri, birjele de Herasca se 
mai puteau găsi la următoarele locuri: la Bariera Moşilor, lingă hotelul Sola- 
colu, unde erau și cele mai numerdase; apoi la „Roata lumii“ pe Şos. Ștefan 
cel Mare; în „mahalaua Dracului“, unde este astăzi piața 1 Mai; la Bariera 
Vergului, unde se întretaie Calea Călărași cu Şos. Mihai Bravul și în alte locuri 
din oraş. . 

Aceste trăsuri erau mult mai simple, fiindcă „băteau“ în mod obişnuit 
mahalalele — prin centrul orașului nici nu aveau voie să circule — și mai 
cu seamă făceau drumuri în afară, spre satele dimprejur sau locurile de agre- 
ment de la Mogoșoaia, Floreasca, Tei, Dobroești, Pantelimon, Cernica, 
Pasărea etc. 

În mod obișnuit fiecare birjă de Ilerasca avea în spate, legat cu sfoară 
sau curea, un sac cu nutreţ (fin), necesar la popasurile făcute pe drumurile 
mai lungi; de asemenea o găleată de tablă sau din pinză de cort, care se strin- 
gea, şi din care se dădea cailor să bea apă, luată de la diferite puțuri sau 
cișmele. 

Bineînțeles că şi tariful la aceste birje era mai redus decit la trăsurile 
luxoase care circulau prin centrul orașului şi nici vizitiii, care în cele mai 
numeroase cazuri erau proprietarii lor, nu aveau îmbrăcămintea amintită, ci 
fiecare purta ce avea, numai curat să fie. 

Birjarii, ca oricare categorie de meseriași, își aveau breasla lor avind ca 
patron pe Sf. Gheorghe pe care-l sărbătoreau la biserica Sf. lon-Moşi, de pe 
strada cu același nume, paralelă cu Calea Moșilor, spre sfirşitul ei, adică la 
bariera Moşilor. Mai tirziu au format o corporație transformată în 1895 în 
societate, numită „Fulgerul“ **, cuprinzind 1200 birjari și un capital de 
2500 lei, cu scop de a ajutora la nevoie pe membrii și familiile lor. 


* Abraham Ștefan, Calea Moșilor 93; Balint Johann, Calea Moșilor 22; Eckstein 
Alter, str. Romană 165; lanoș Solomon, str. Dionisie 76; Konabey lanoș, str. Romană 180; 
Rieber Johann, str. Mintuleasa 7; Șandor Iosef, str. Mintuleasa 33; Ștefănescu Lazăr, 
Calea Moşilor 209; Tuchten Sal, str. Vintilă 1; Veniamin Vida, str. Batiştei 27 (Anuarul 
Naţional al României pe 1891—1892, București, 1892, p. 326). 

22 I. A. Bassarabescu, Lume de ieri, Amintiri vesele şi duioase, București, 1943, 

„9417. 
S ** Societatea „Fulgerul“ avea ca președinte pe Marcu Dumitrescu, vice-preşedinte 
Ivan Pataniu şi secretar Ion Rimniceanu. 

TRAMVAIE CU CAI ȘI ELECTRICE 


Pină in 1872, marea majoritate a cetăţenilor orașului București se mul- 
tumeau să călătorească pe jos, sau cu trăsurile care erau de două categorii, 
clasa intii cu numere albe și clasa a doua cu numere roșii, cu birjele de Herasca, 
sau cu trăsuri de casă. 


În 1871 o societate engleză — concesiunea „Harry Hubert de Mervse“, 
cu direcţia pe Şos. Bonaparte, avind ca directori pe A.J.G. Tatham şi Adolphe 
Popper — a obţinut autorizaţie din partea statului nostru de a instala pe 
unele străzi, linii de fier pe care să circule tramvaie cu tracţiune animală. 
Lucrările începute în acelaşi an, au durat pină în primăvara anului 1872, cînd 
bucureştenii au avut la îndemină un nou mijloc de circulaţie în oraș. Dar 
pină la instalarea primelor trei linii* de tramvaie, lumea mabhalalelor a comen- 
tat cu multă aprindere desfășurarea lucrărilor şi felul cum ar putea ficirculaţia 
călătorilor cu aceste tramvaie. Taxa pentru o secţiune era 15 bani, stind 
jos şi 10 bani în picioare; pentru 3 secţiuni sau mai multe 40 de bani, jos și 
30 bani în picioare. Pentru copiii pină la 6 ani, ţinuţi pe genunchi, nu se 
plătea nimic, dacă ocupau loc se plătea taxa întreagă. 

În amintirile sale publicate fragmentar, sub formă de articole, în legă- 
tură cu problema tramvaielor, D. Teleor ne spune următoarele: „Poporul 
de jos care crează foarte lesne legende și fantezii, a început să povestească 
fel de fel de nagode în privinţa vagoanelor, a personalului, a celor ce se 
pot intimpla călătorilor, încit toţi așteptau cu nerăbdare punerea în circu- 
laţie a noilor vehicule. 


În fine, după multă trudă, într-o zi frumoasă de mai, se zărește pe 
Calea Moșilor un vagon galben cu imperială deasupra. Pe vagon scria: The 
Bukarest Tramways. Conducătorii erau români, dar inspectorii străini, toţi 
aveau uniforme și șepei roșii. Vă închipuiţi surpriza cea mare a locuitorilor: 
bucătăresele lăsau ciorba pe foc şi alergau să vadă tramvaiele. Pe drum, 
lumea sta uimită și cu ochii aţintiţi ca la ceva nemaivăzut de ei. Dar poporul 
nu putea să zică tramvai: zicea „Iraivan“, „Trangavan“, „Tranca-fleanca“. 

Artistul cupletist Romanescu, soțul dintii al marii noastre actrițe A. 
Romanescu **, cinta la Dacia cu mult succes o şansonetă Trangavanu 
care aducea în toate serile multă lume. Un poet amator, Mavrus a scris o 
bucată în versuri: Țăranul şi Trangavanul destul de reușită ca ea să fie 
dată de Ştefan Vellescu *** elevilor dela Conservatorul de declamaţie ca s-o 
recite la examenele de fine de an. Cum vedem, tramvaiele produseseră un 
fel de revoluţie în spirite, ele erau preocuparea tuturor. 

„Impericla **** tramvaielor era o frumuseţe și tinerii craidoni găsiseră 
mijlocul să treacă de cite o sută de ori pe la ferestrele de la etajul I al dulcinee- 
lor, cărora le puteau arunca bilete şi flori în odaie. În schimb ei primeau 
ocheade, semne cu batista, cu mina. Era o plăcere să fi văzut lucruri de 
acestea mai ales pe înnoptate. Pe imperială se făcea curte şi chiar pe loc: 
te așezai d-ta crai de cupă, sau crai de ghindă, cu ghete ascuţite la virf cu 





* Bariera Mogoșoaiei — Calea Moșilor (Bariera Mogoşoaiei, str. Fintinii, Teatrul! 
Naţional, Sf. Gheorghe, Hotel Atena, str. Romană, Bariera Moșilor). f 

— Soseaua Bonaparte — Calea Călăraşi (Şoc. Bonaparte, Şcoala comercială, ` 
Sf. Gheorghe, Calea Călărași). ) 

— Sf. Gheorghe — Calea Văcărești. £ , 

+% Aristizza Romanescu (1854—1918), mare actriță dramatică. 

ese Ştefan Vellescu (1836—1903), actor dramatic. — 

+.ss „Imperiala“ nu era acoperită, iar taxa era mai mică. 

pantaloni largi jos, cu cravată prăzulie, lingă o damă pe care o călcai pe 
picior etc., etc. Era tare nostim. Cite un chefliu cădea de la imperială cind 
cobora. Era mai nostim“ 23. 

Nu însă pe toate liniile tramvaielor cu cai au fost puse vagoane cu 
imperială, acestea se aflau numai pe Calea Mosilor în timpul verii și mai cu 
seamă în perioada cit ţinea bilciul Moşilor. Fiind însă prea mult solicitate, 
vagoanele cu imperială au fost deteriorate în cîțiva ani, scoase din uz, renun- 
țindu-se definitiv la ele, în locul lor circulînd vagoane obișnuite cum erau 
pe toate celelalte linii. 

O altă mărturie despre tramvaie, la începutul funcționării lor, este a 
profesorului şi ziaristului Ullyse de Marsillac care, într-o călăuză a orașului 
din 1873, spune următoarele: „aceste omnibusuri americane sînt într-adevăr, 
cu băncile lor din catifea roşie, de o rară eleganţă şi foarte confortabile. Fără 
zguduituri, aluneci pe şine de fier, ceea ce este un fel de voluptate cind eşti 
obișnuit cu scuturăturile birjei pe caldarimul nostru. Cu cincizeci de bani 
poţi face o plimbare încîntătoare, din Calea Moşilor şi pînă la capul Podului 
Mogoşoaiei, trecînd pe la Sf. Gheorghe, Biserica Enei, str. Academiei, Teatrul 
[Național], străzile Știrbei Vodă, Luterană, Fintîna Roşie şi Tirgșor [2], pină 
la bariera Mogoşoaiei. Și ce felurime de pasageri! Oboreni* pină la Sf. 
Gheorghe, bancheri şi samsari pină la Piaţa Teatrului și, apoi, plimbărețı 
care se duc la Şosea“. 

Hodorogeala tramvaielor cu cai pare că o simt și o aud și astăzi, cu 
toate că au trecut mulţi ani de la dispariţia lor. Vagoanele erau niște cutii 
in care de abia încăpeau 20—25 de persoane. O parte din ele —,,modernizate“— 
se mai puteau vedea, cu 45 de ani în urmă, ca remorci la tramvaiele electrice, 
dar au dispărut repede, fiind incomode, lipsite de utilitate și avînd un aspect 
care nu mai corespundea cu progresul Capitalei noastre. 


Acele tramvaie deraiau destul de des la cotituri și în special la locurile 
în pantă, fiindcă șinele nu aveau „șanțul“ atît de adînc ca cele de astăzi, 
iar vehiculele erau, relativ uşoare. Să fi văzut atunci personalul respectiv 
şi o parte din pasageri cum mai impingeau la ele să le pună pe linie. Dar, 
în afară de acest cusur, ce mi-a rămas în minte, mai era huruiala frinelor 
şi schimbatul cailor. Frinele erau legate cu lanţ şi atunci cînd tramvaiul trebuia 
oprit „vatmanul“ (vizitiul) învirtea o manivelă pe fusul căreia se răsucea 
lanțul; în partea de jos era o pană de fier care împinsă cu piciorul se 
înfigea între dinţii unei rotiţe ce acţiona frina pusă pe șina roţilor. În pantă 
nu era suficientă numai frina, ci se punea la roți şi cite o împiedicătoare 
metalică. La capătul liniei se schimbau caii obosiţi şi tot acolo era locul 
unde vizitiii luau „mizilicul“ și cîte o cinzeacă de ţuică. 

Dacă le privim în perspectiva timpului de astăzi, vagoanele cu cai din 
acea vreme, erau un fel de jucării, mici și simple. Nici nu puteau fi mari şi 
grele, fiindcă oricit ar fi fost de voinici cei doi cai care le trăgeau, nu puteau 
duce peste puterile lor atit greutatea tramvaiului, cît şi a pasagerilor. 

La urcușuri, şi erau citeva foarte grele — din str. Cimpineanu în Calea 


Victoriei, pe lingă Teatrul Naţional; din str. Mihai Vodă în Calea Victoriei 
pe lingă C.E.C. (Casa de Depuneri); dela Podul Izvor spre Arhivele Statului, 


21 D. Teleor, Cele dintii tramvaie în București, ziarul „Minerva“, V (1913), nr. 4483, 
p. î. 

* Oborenii și în special locuitorii din mahalaua Colentina, în 1904, au cerut pri- 
măriei prelungirea liniei Je tramvai pînă la Șoseaua Gherase, sau cel puțin ptnă la str 
Teiului; nu s-a aprobat („Adevărul de dimineață“ I, 1904, nr. 37, p. 3). 

pe str. Uranus în sus, spre Arsenal etc. — tramvaiele mergeau cam anevoie, 
cu toate că pe lingă cei doi cai se mai adăuga un înaintaş. 

n astfel de ocazii „vai de coastele bieţilor cai ce păţeau“, iar codirişca 
vizitiului se rupea de multe ori de atitea împunsături pe spinarea calului. 

Despre tramvaiele cu cai, care au dispărut ca un vis ca și cînd n-ar 
fi fost, şi despre care s-a scris prea puţin, fără ca nimeni să le prindă poezia 
şi farmecul simplu al unei perioade dispărute, a spus citeva cuvinte „in 
treacăt“, Ştefan O. Iosif, „înduioșindu-se de soarta copilului ce sta de dimi- 
neaţă şi pină noaptea tirziu în soare, ploaie și vint, în josul Teatrului Naţional, 
să agațe calul cetlăiaș (fruntaş) ce aştepta în vale, să dea ajutor celorlalți doi, 
ce se opinteau din greu să urce vehiculul în Podul Mogoșoaiei. 

— Hiii gloabă! Diiii! zbiera vizitiul congestionat, scoţind, pentru 
încurajare, şi cite o înjurătură surugească, pe cind lovea nenorocitele animale 
cu biciul, manifestaţie la care lua parte uneori şi publicul aţiţat la vederea 
spectacolului. 

De multe ori se întimpla ca tramvaiul să sară de pe linie. Atunci, 
pină s-ajungă sus, sforțările bieţilor cai erau și mai penibile. 

Cind copilul desprindea în deal calul de ajutor ca să vină înapoi și dădea 
drumul crucii de care atirna un lanţ greu, zăngănitul fierului și al lemnului 
pe caldarim făcea un zgomot infernal. 


— Uite, mă, Barbule, sălbăticie! se indigna Caragiale, la Gambrinus, 
în fața halbei de bere, arătind amicului său Delavrancea scena care se repeta 
de citeva ori pe ceas“ 24, 


Tramvaiele de vară (spre deosebire de cele de iarnă, care erau închise) 
erau un fel de platforme cu scinduri pe jos, deschise în toate părţile, avind 
sase rinduri de bănci de lemn așezate pe lat, pe care stăteau călătorii. Urcarea 
in ele se făcea pe cele două scinduri lungi aflate de o parte și de alta, care 
serveau drept scări, ceva mai ridicate față de nivelul străzii. Vizitiul sau 
manipulantul cum i se mai spunea, în afară de uniformă, avea un bici în 
mină cu care atingea caii atunci cind dădeau semne de oboseală. Neavind 
pereţi închiși şi deci nici o ușă, urcarea sau coborirea din tramvai se făcea pe 
toate părţile, după cum oprirea şi pornirea se făcea la comanda pasaperului, 
cu toate că la anumite distanţe se aflau stilpi cu indicarea staţiilor şi faculta- 
tivelor. Urcatul și coboritul nu era o problemă decit pentru cei în vîrstă 
sau suferinzi, fiindcă viteza acestor tramvaie era departe de a fi înţeleasă 
de generația de astăzi. De o parte și de alta a vagoanelor se aflau perdele 
groase de dril, puţin cam cenușii, prinse în niște cîrlige care alunecau pe ^ 
șină de fier şi care aveau rolul să apere pe cei dinăuntru de ploaie sau de 
soare. Totuşi ploaia torențială te făcea, cum zice poporul, ciuciulete. Aceasta 
se întimpla vara, fiindcă în timpul iernii, perdelele ude de ploaie sau zăpadă 
îngheţau citeodată şi atunci, dacă nu erai atent, te puteau izbi în faţă şi răni 
destul de rău. Zdrelituri și tăieturi de obraz (mai ales cînd era vint) am văzut 
la destule persoane și în special la copii, printre care se numără și autorul 
acestor rinduri. 


La majoritatea capetelor de linie nu erau bucle sau spaţii rotunde 
pentru ca tramvaiele să poată fi întoarse în sens invers. Schimbarea (indiferent 
dacă tramvaiul era electric sau cu cai) se făcea prin trecerea manipulantului 
(vatmanului) de la un cap al vagonului la celălalt capăt, iar mutarea de pe 
şinele de sosire pe şinele de întoarcere se făcea cu ajutorul unui macaz ce 
se putea manevra chiar cu codirişca biciului sau cu un lemnuţ oarecare. Era 


3 Radu D. Rosetti, Odinioară..., Bucureşti, 1942, p. 30—32. 

arhaic și simplu şi pentru noi copiii de atunci foarte uşor, fiindcă, invitaţi 
sau nu, făceam de multe ori acest serviciu, socotind că astfel ni se dă impor- 
tanță, sintem și noi în stare de ceva. 

Pe lingă vechea societate engleză de tramvaie din Bucureşti, în 1890 
se mai acorda altei societăți belgiano-olandeze *— concesiunea Frederico 
Thalasso şi contele Er. Graziadei 2 — dreptul de a înfiinţa patru linii de 

tramvaie cu cai şi o linie de tramvaie electrice. 


Noile linii de tramvaie cu cai (instalate la timp, în termenul fixat de 
comun acord cu primăria orașului) au fost: Moșşilor-Bragadiru; Dudești- 
Bragadiru; Piaţa Victoriei-Cimitirul Bellu; Filaret-Luther. 


Între 1872—1885 s-au instalat cinci linii de tramvai cu cai, care își aveau depoul 
şi direcţia pe Şos. Bonaparte. Acestea erau următoarele: Nr. 1 — Cimitirul Sf. Vineri — 
Gara de Nord — Bariera Moșilor; Nr. 2 — Bariera Călăraşilor — Piaţa Victoriei; Nr. 3 — 
Piața Victoriei — Bufet; Nr. & — Piaţa Sf. Gheorghe — Linăriei ; Nr. 5 — Piaţa Sf. Gheor- 
ghe — Bariera Dorobanţilor. 

Mai tirziu, sub primariatul lui Em. Pake Protopopescu, s-au instalat noi linii de 
tramvaie cu cai în Bucureşti. Acum, cu cele de mai înainte, erau în total 12 linii şi aveau 


următorul traseu: 
Nr. 1. Cimitirul Sf. Vineri — Gara de Nord — Bariera Moșilor. Pornea din dreptul 


Cimitirului Sf. Vineri și mergea pe Calea Griviței, str. Manea Brutaru (General Budiş- 
teanu), Luterană, Cimpineanu, Regală, Biserica Enei, apoi prin faţa casei lui Protopo- 
pescu-Pake ieşea în Bulevardul Colţei, trecea prin Lipscani şi de acolo parcurgind toată 
Calea Moșilor atingea punctul de întretăiere al Şos. Mihai Bravu cu Şos. Colentina. 

Nr. 2. Bariera Călărașilor — Piaţa Victoriei. Parcurgea toată Calea Călărași în- 
cepind din dreptul str. Orzari, str. Bărăţiei, Colţei, I. C. Brătianu, apua la dreapta prin 
C. A. Rosetti, Dionisie, Al. Lahovari și prin Romană ieșea la Piaţa Romană, pentru ca 
de acolo să-și continue drumul pe B-dul Colţei (Ana Ipătescu) pînă în Piaţa Victoriei. 

Nr. 3. Piaja Victoriei — Bufet. Străbătea prăfoasa şi nepietruita Şosea Jianu 
pină în dreptul societăţii Tenis-Club (unde actualmente este Monumentul Aviatorilor), 
apoi o lua la stinga pe str. Dimitrie Ghica (arhitect Ion Mincu) şi ajungea la Bufet. 

Nr. 4. Piaţa Sf. Gheorghe — Linăriei. Străbătea strada Decebal, Sf. Vineri, Calea 
Văcăreşti, trecea podul Vasile Alecsandri, peste drum de fabrica Lemaître şi o apuca pe 
Linăriei pînă în dreptul str. Verzişori. 

Nr. 5. Piața Sf. Gheorghe — Bariera Dorobanţilor. Străbătea str. Colţei, I. C. Bră- 
tianu, C. A. Rosetti, Dionisie, Al. Lahovari, şi mergea pe Calea Dorobanţilor pină în Şos. 
Bonaparte în dreptul ctrciumei la „Roata Lumii“ (unde actualmente se află un bloc în 
care este Cinematograful „Volga“). 

Nr. 8. Oppler — Teilor. Pornea din dreptul Fabricii de bere Oppler, străbătea 
str. Izvor, Mihai Vodă, apoi prin faţa Judecătoriei ocolului I apuca pe Belvedere, traversa 
B-dul Elisabeta şi prin Brezoianu, Renașterii, Știrbei Vodă, Franklin, N. Golescu, Al. 
Lahovari, Armașului, G. C. Cantacuzino, Romană ajungea în str. Teilor (Vasile Lascăr, 
Galaţi), lingă Biserica Dichiu. 

Nr. 9. Bragadiru — Moșilor. Străbătea toată Calea Rahovei, începind din dreptul 
Antrepozitelor Comunale, str. Smirdan, Doamnei, Melodiei, Piaţa C. A. Rosetti, str. Vasile 
Lascăr, Romană şi prin str. Birjarilor mergea pînă la Bariera Moșilor, avind staţie ter- 
minus în faţa Bisericii Sf. lon-Moşi. 


* Depoul și direcţia pe str. Teilor nr. 154 (str. Vasile Lascăr mai tirziu, iar azi 
str. Galaţi). 


35 „Monitorul comunal al primăriei Bucureşti“, XV, (1890), nr. 45, p. 526. 

Nr. 10, Piaja Victoriei — Cimitirul Bellu. Pornea din Piaţa Victoriei, din fața 
palatului Funcţionarilor Publici și străbătea strada Buzești, trecînd prin fața Pieței Matache 
Măcelaru (Hala Griviței, mai apoi, iar astăzi, Ilie Pintilie) iar apoi o lua pe str. Popa 
Tatu, Ştirbei Vodă, Cimpineanu, Brezoianu, Belvedere şi Mihai Vodă. leșind în Calea 
Victoriei trecea prin faţa Poştei și o lua pe str. Carol, traversa Dimboviţa pe podul I, C, 
Brătianu și o ţinea drept înainte pe Calea Şerban Vodă pînă la Cimitirul Bellu, 

Nr. 14. Antrepozite — Dudești. Străbătea str. Sabinelor, Uranus, Calea 13 Sep- 
tembrie, Mihai Vodă, traversa Calea Victoriei, trecea prin faţa bisericii Stavropoleos și 
Carul cu Bere şi ieşea în Smirdan. De aci prin str. Doamnei, Sfinţilor, B-dul Domniței, 
Tudor Vladimirescu şi Mircea Vodă ieșea în Dudești şi mergea pină la biserica Troiţa, 
ngă str. Vultur. 

Nr. 12. Gara Filaret — Luther. Pornea din faţa Gării Filaret şi străbătea Şos. Din 
nou (str. Dr. Istrati), 41 Iunie, Calea Rahovei, trecea Dimboviţa pe podul din faţa Tri- 
bunalului, apuca la stinga pe str. Carol şi ieşea apoi în Calea Victoriei de unde prin faţa 
Poştei şi Casei de Depuneri se lăsa în jos pe str. Mihai Vodă, Belvedere, Brezoianu. Intrind 
în B-dul Elisabeta trecea prin faţa Grădinii Cişmigiu şi Liceul Lazăr, apoi străbătea străzile 
Schitu Măgureanu, Gr. Cobălcescu, Berzei, Virgiliu, Belizarie (Bucovina), B-dul Dinicu 
Golescu, str. Witting, Calea Plevnei şi intra în Şos. Basarab mergind pină în faţa Fabricii 
de bere Luther. 

Şi pentru a veni în avantajul călătorilor, societatea a înfiinţat foarte multe staţii, 
între 200 şi 250 m departe una de alta. Tot atunci ghereta de lemn, din faţa grădinii Sf. 
Gheorghe, pentru adăpostirea călătorilor, fiind urită la înfățișare şi șubredă a fost înlo- 
cuită cu una de fier*. 


Este cazul să amintim că chiar înainte dea se pune în circulaţie tram- 
vaiele cu cai ale noii societăţi, Em. Protopopescu-Pake, primarul oraşului 
dă o ordonanţă ?? alcătuită din 6 articole cu mai multe subpuncte, cuprinzind 
dispoziţiile care trebuie să se respecte atit de personalul tramvaielor cit şi de 
pasageri. Spicuim din această ordonanţă următoarele: conductorii vor păs- 
tra ordinea în vagoane, vor îngriji ca pasagerii să se așeze pe bănci, fără să 
aducă supărare unul altuia. „Se vor purta cu cuviinţă către public în serviciul 
ce le este încredinţat“. 

Nu vor lăsa să se urce mai mulți călători decit cite locuri sint pe bănci 
şi pe platforme; nu vor primi în vagoane pe cei îmbrăcaţi murdar, în stare 
de beţie sau pe cei însoţiţi de cîini. Nu vor admite nimănui să se urce cu tini- 
chele sau ulcioare cu lichide care ar putea să minjească sau să supere 
pe ceilalți călători. 

Agăţatul de vagoane, fie chiar pe scări, este strict interzis, fiind și 
periculos. 

Conductorii „vor opri vagoanele la staţiile indicate pe strade și oriunde 
li se va cere de vreun călător, fie pentru urcare, fie pentru coborire, afară de 
locurile aflate în pantă sau în curbe. Ei nu vor putea da vizitiului semnal d-a 
merge decit atunci cînd călătorii s-au scoborit sau au trecut cea din urmă 
treaptă a vagonului, sau cînd cei ce se urcă se vor fi suit de tot în vagon“. 

Taxa fixată era: 30 bani pentru toată linia; 20 bani pentru două secţii 
şi 45 bani pentru o secţie; toţi călătorii erau obligaţi să prezinte biletul la 
cerere. 

Agenţii comunali şi polițienești erau obligați a observa aducerea la 
indeplinire a acestor dispoziţii. 


s Idem, XVI (1894), nr. 19, p. 242. 
“7 Idem, p. 307—308. 

Cu ocazia inaugurării noilor linii de tramvaie (iunie 1891), societatea a 
oferit primăriei suma du 500 lei pentru a fi împărţită la săraci. 


Pentru tramvaiul electric s-a construit la Grozăvești, adică dincolo de Gră- 
dina Botanică, pe partea dreaptă a PDimboviţei, o uzină electrică care să 
furnizeze energia necesară. Terenul a fost dat gratuit de Primărie, iar inau- 
gurarea ei a avut loc în 1892, cind, pentru prima dată, la noi în ţară, s-a folosit 
petrolul pentru punerea în funcţiune a mașinilor. 

Cu toate acestea linia electrică n-a fost instalată în termenul convenit. 
Societatea arăta că pe bulevard neexistind un pavaj corespunzător și alte 
lucrări, nu poate să introducă curent subteran. Singura posibilitate era să 
instaleze curent aerian, pe fire electrice așezate pe stilpi puşi pe mijlocul 
bulevardului, în tot lungul lui, din 30 în 30 de metri; curentul electric astfel 
instalat ar putea servi şi pentru iluminarea bulevardului. Problema a fost 
subiectul de discuţie a citorva şedinţe. Într-una din ele, la 24 februarie 1892, 
chestiunea s-a dat în studiu unei comisii formată din cîțiva consilieri comunali 
şi din inginerii: G. Orescu, D. Cepescu şi Giulini 28. La 22 iulie 1892, problema 
incă nu se soluţionase. Atunci consilierul Ciurcu 2? ceru aprobare urgentă, 
fără a mai fi discutată spunind că dacă pe str. Smirdan şi alte străzi, care 
n-au nici trotuare, există tramvaie, atunci pe noul bulevard trebuie să fie, 
indiferent dacă tramvaiele vor circula cu curent instalat aerian sau subteran. 

După multe dezbateri s-a aprobat în sfirșit cererea societăţii şi, în 1893, 
după terminarea tuturor lucrărilor, linia electrică (purtind nr. 14) de pe bule- 
vard a intrat în funcţiune. Ea mergea de la Cotroceni la Obor străbătind oraşul 
de la vest la est. Pornea din dreptul Uzinei electrice, străbătea Splaiul Indepen- 
denţei, trecea Dimboviţa pe podul Domnița Maria, şi mergea pe Splaiul 
Gării Centrale, B-dul Elisabeta, B-dul Academiei, Carol I şi B-dul Em. Proto- 
popescu Pake. Tramvaiele de pe această linie erau de culoare verde la început, 
iar înainte de război (1916—1918) şi chiar după această dată, de culoare gal- 
benă. În comparaţie cu celelalte vagoane trase de cai, acestea erau destul de 
mari și încăpătoare. În faţă și în spate aveau niște grătare bombate ca 
să le ferească de diferite ciocniri și stricăciuni. Vagoanele de atunci aveau uși 
pe ambele părţi, iar pasagerii se urcau și coborau pe unde voiau, și numai 
tirziu de tot cind accidentele se înmulţiseră, au fost închise uşile din stinga 
vagonului. Dar aceste uși erau destul de simple, ca un fel de zăbrele de fier, 
ce se stringeau atunci cind erau închise. Scaunele nu erau ca cele de astăzi, 
aşezate unul în faţa celuilalt, pe două rînduri, ci sub formă de bănci de-a 
lungul vagonului, nu se stătea comod pe ele, dar încăpeau mai mulţi pasageri 
în picioare, 

Traseele nu erau atit de lungi ca astăzi, orașul fiind mult mai mic; 
fiecare vagon avea două motoare, unul pentru ducere și altul pentru întoarcere. 

„Capul liniei“ 14 spre cartierul Obor era la început la Şcoala Iancului, 
jar mai apoi a fost prelungit pînă la biserica Iancu Vechi, în dreptul străzilor 


Mătăsari, Fluierului și Agricultori și mai tirziu în faţa fabricii de ţesătorie 
de pe Şoseaua Iancului, lingă str. Situcu. În ultima vreme linia a fost 
prelungită pină la bariera comunei Pantelimon care a devenit suburbană 
oraşului. 

La scurtă vreme după instalarea tramvaiului electric, cele două socie- 
tăţi s-au unit în interesele lor, păstrindu-și însă separat, fiecare, administraţia 


238 Idem, nr. 12, p. 105. 
2 Idem, nr. 35, p. 359. 

sa. Şi una şi alta aveau un capital de 2 000 000 lei care aducea un venit de 
aproape 50%. i 

La început, publicul bucureștean s-a arătat foarte ostil tramvaielor, 
în special protipendada neobișnuită cu transportul în comun, dar relativ 
repede ideile s-au schimbat și cetăţenii, de toate categoriile, au folosit în 
mod practic acest nou mijloc de transport. 

Pe cei 75 km de linii de tramvai, dintre care 49 km linie simplă și 26 km 
linie dublă, în 1906, circulau 138 vagoane zilnic, trase de 1000— 1500 cai, pen- 
tru care erau folosiţi 650—750 de slujbași; pe linia electrică *, care trecea 
pe bulevardele amintite mai sus şi care unea cele două cartiere opuse, 
Oborul cu Cotrocenii, circulau 8 vagoane, mult mai mari decit cele cu cai. 
Pentru cei 5 km de linie electrificată, tensiunea electrică era de 500 volţi; în 
noiembrie 1911 se cerea ridicarea ei la 750 volţi. 


TRAMCARELE LUI TOMA BLÎNDU 


În 1891, Societatea româno-belgiană și doi particulari: Toma Blindu ** 
şi Ștefan Mihăescu cer Primăriei orașului și obţin autorizaţie de a pune în 
circulaţie pe anumite trasee, pe care nu erau instalate linii de tramvaie, o 
serie de vehicule numite tramcare (tram-cars). Cu tot protestul corporației 
birjarilor, Primăria aprobă Societăţii româno-belgiene 4 tramcare, lui Toma 
Blindu 4 și 2 lui Ştefan Mihăescu, deci în total zece. Mai ceruseră autorizaţie 
pentru 10 tramcare asociaţii Lămotescu și Otlet, precum și Gogălniceanu 
şi asociaţii, dar nu avem nici o informaţie că li s-a dat cuvenita aprobare. 


S-a hotărît, de către prefectura orașului și Primărie, ca cele zece tram- 
care să circule pe un singur traseu: Str. Lipscani — Calea Victoriei după 
programul următor 20: de la 1 aprilie la 4 octombrie, duminica şi sărbătorile mai 
mari, de dimineaţă pină la ora 13, iar seara de la ora 20 în sus: de la 1 octombrie 
la 4 aprilie vor putea circula zilnic pînă la ora 14, iar seara de la ora 18 în sus. 

Cu toate că Toma Blindu a avut numai 4 din cele 10 tramcare, bucureştenii 
de atunci și de mai tirziu le-a spus tuturor: tramcarele lui Toma Blindu, pro 
babil fiindcă acest neguţător era foarte cunoscut în București. Și inaintaşii noș- 
tri cînd povesteau despre ele, numai pe Toma Blindu îl aminteau ca și cînd 


+ În 1911 în afară de tramvaiul electric vechi: — nr, 14; Cotroceni — Mătăsari Obor 
se mai înfiinţează cinci linii noi electrice de către Societatea comunală, și anume: — nr, 15; 
Gara de Nord— Antrepozitele Comunale. 
Străbătea: străzile Polizu, Occidentului, Verde, Clopotari, Romană, N. Bălcescu 
(Primăverii), Corabia, Episcopiei, Palat, Academiei, Lipscani, Piaţa Sf. Anton, 
Hale, Bulevardul Maria. 
— nr. 16; Halele Centrale— Palat—Obor 
Străbătea: Piaţa Sf. Anton, Lipscani, Academiei, Palat, C. A. Rosetti, Bulevardul 
Colţei, Mercur, Memoriei, General Lahovari, Viitorul, Şoseaua Ștefan cel Mare, 
Bariera Moșilor. 
— nr, 17; Gara de Nord—Obor. 
Urmează traseul liniei 15 pină la Palat şi liniei nr, 16 pînă la Obor, în construcţie. 
— nr. 18; Halele Centrale— Str. Traian—Obor 
Străbătea: Cheiul Dîmboviţei, str. Labirint, Traian pînă la „Foișorul de foc“ 
de pe Bulevardul Ferdinand (Gh. Dimitrov), 
— nr. 19; Piața Buzești—$oseaua Kiseleff (Bufet). 
Străbătea: Dr. Felix (Spitalului), Şoseaua Filantropiei, Şos. Ghica. 
+*+ Neguţătorul român Toma Blindu avea cîrciumă și băcănie pe Calea Moșilor nr, 8, 
iar casa în care locuia, proprietate, pe Calea Victoriei nr. 178. 
30 „Monitorul comunal al primăriei București“, XVI (1891), nr. 17, p. 153; „Universul“, 
XIX (1914), nr. 78, p.2. 

ceilalți nici n-ar fi existat. O altă explicaţie ar putea fi că Toma Blindu a 
luat în exploatare tramcarele şi de la ceilalţi proprietari, răminind el singur 
antreprenor al acestor vehicule. 

Tramcarele — vehicule mari, luxoase, ale căror bănci erau acoperite 
cu catifea roșie „după cel mai nou model, elegante şi comode“* —au început să 
circule la data de 1 iulie 1891. Ele plecau, la interval de 8 minute fiecare, 
din Piaţa Sf. Gheorghe, traversind str. Lipscani, Calea Victoriei pină la Minis- 
terul de Finanţe apoi Calea Griviței pină la Gara de Nord; altele continuau 
drumul pe Calea Victoriei pină la Șosea, la rondul intii; apoi viceversa. 

Întreaga linie parcurgea o distanţă de 3500 m împărţită în 7 secţiuni 
cu respectivele staţii de oprire. Taxa era de 15 bani pentru 3 secţiuni = 
= 1500 m; 20 bani pentru 5 secţiuni = 2500 m ; şi 25 bani pentru 7 secţiuni = 
— 3 500 m. După cum vedem tariful era mai redus decit la tramvaie. 

Tramcarele au fost acceptate de cetăţeni cu plăcere, fiindcă erau niște 
vehicule utile care implineau un gol în circulaţia Capitalei, cu toate că, avind 
roţile pe şine de fier, erau cam zgomotoase în mersul lor pe caldarimul neregulat 
al străzilor. 

Au fost şi unii cetăţeni, mai pretenţioşi dar puţini la număr, care le 

considerau niște vehicule „groaznice“ 3! şi n-au regretat cind acestea au dis- 
dărut. 
i Funcționarea lor a durat pină în anul 1904, cind, în urma unei convenţii 
cu Societatea de tramvaie 3, tramcarele n-au mai circulat, Toma Blindu 
le-a retras, cedindu-le societăţii care le-a depozitat, sau mai bine zis care le-a 
aruncat, pe un teren viran ce se afla în stinga Morii lui Popovici, din Obor, 
între Şos. Pantelimon şi Şos. Colentina. Acolo — în acel „cimitir“ al tram- 
carelor, cu roţile băgate în pămint pină la osie, sau răsturnate cu totul — 
le-am văzut în copilăria mea, în timpul primului război mondial, și acolo 
m-am jucat de multe ori, cu alţi copii, pe catifelele aproape îngălbenite de 
soare. 

Tramcarele lui Toma Blindu au fost descrise de George Ranetti (1875— 
1927) „dar nimeni, nimeni n-a băgat în seamă galbenul ihtiozaur de tinichea, 
cu roţi de oţel, tras de niște bieţi cai, ce străbătea în zilele acum uitate, stră- 
zile patriarhale ale Bucureştilor de altădată“ %. 

În afară de tramcare şi comerțul care-l făcea, Toma Blindu se mai 
ocupa cu închirierea de brecuri, trăsuri şi cupeuri (cu prețuri moderate), 
aducind acest fapt la cunoștința amatorilor, prin anunţurile ce publica în 
ziare %. Toma Blindu a murit % în 1916 şi a fost înmormîntat în București. 


Curse ocazionale de scurtă durată. În 1871, cînd pe una din proprietăţile lui 
Petre Grădișteanu, care erau cam peste drum de Uzinele „Lemaitre“ se desco- 
periseră nişte ape sulfuroase 3% şi feruginoase despre care s-a dus repede vestea 
în tot oraşul că sint minunate în vindecarea anumitor boli, lumea alerga în- 


* „Direcţiunea nu va cruța nici sacrificii, nici osteneli, pentru a satisface publicul, 
instalind un serviciu foarte economic, regulat, repede şi comod, identic cu acela din orașul 
Bruxelles. Astfel fiind, direcţiunea speră că va îi încurajată prin binevoitorul concurs al 
publicului care de un îndelungat timp plăteşte preţuri exorbitante pentru mici distanțe“ 
(Anuarul naţional al României pe 1891—1892, p. 183). 

31 Fr. Damă, op. cit., p. 306. 

33 Ibidem, p. 310. 

33 Radu D, Rosetti, op. cit., p. 31. 

u „Românul“, XLV (1901), p. 544, 568, 910, 917, etc. 

33 „Minerva“, VIII (1916), nr. 2626. , 

3% Gh. Vasilescu, Cura de ape minerale în Bucureștii veacului al XIX-lea, în „Revista 
Muzeului de istorie a oraşului Bucureşti“, vol, III, p. 211—216. 

tr-acolo, unii din curiozitate, alții să Je bea pentu a se vindeca. Deasupra 
acestor izvoare și împrejurul lor, spre a-i feri pe vizitatori de ploaie gi 


soare, proprietarul construise niște şoproane unde lumea își făcea cura, 
plimbindu-se. 


Cei care aveau birje, faetoane, docare sau trăsuri proprii veneau cu 
ele, ceilalți cu omnibuzele atunci înființate care porneau din centrul orașului, 
din faţa grădinii Sf. Gheorghe, gi mergeau pînă la „apele minerale de la Văcă- 
reşti“, numite aga fiindcă nu erau departe de închisoarea Văcărești spre care, 
la acea dată, mergea una din străzile cele mai prost pavate. Hurducăturile 
omnibuzului şi zgomotul roţilor făceau călătoria neplăcută, totuşi, lumea 
alerga din toate părțile, spre apele minerale. 

Spre a veni în ajutorul cetățenilor, în 1872, Primăria orașului invita 
pe Slade, concesionarul „drumului de fier american“ — adică al primelor 
tramvaie cu cai, cu imperială — să se grăbească să pună în lucrare o nouă 
linie, chiar în acel an, care să uşureze călătoria tuturor celor care vor să 
meargă la apele feruginoase de la Văcăreşti, „căci ar fi atit în profitul 
dumneavoastră cit şi al Capitalei“ 3. 

Dar tocmai cînd proprietarul locului cu izvoare spera ca afacerile să-i 
meargă mai bine (fiindcă paharul cu apă minerală se plătea cu o anumită 
taxă), lucrările de canalizare ale Dimboviţei au trecut prin mijlocul terenului, 
micgorindu-], iar izvoarele au fost împrăștiate, aproape distruse gi folosirea 
apelor minerale a dispărut în scurtă vreme. 


În legătură cu ele, marele actor Matei Millo * a scris o comedie-vodevil, 
în trei acte, intitulată Apele minerale de la Văcăreşti pe care a și publicat-o 3°. 
Piesa a fost jucată pe scena teatrului particular Fr. Bossel, peste drum de 
Teatrul Naţional, iar Millo, ca în toate rolurile în care a jucat, a obţinut un 
mare succes; unul din cupletele cîntate de el, în această comedie, s-a răspin- 
dit în întreaga ţară, iar refrenul de mai jos se putea auzi în gura cintăreților 
şi a lăutarilor: 


„Diîmboviţă, apă dulce 
Apă rea 

Cine bea nu se mai duce 
Să mai bea“ 


Constantin Bacalbașa, din aducerile sale aminte, povesteşte că la apele 
minerale de la Văcărești, mai ales duminica și sărbătorile, era lume foarte 
multă; „dctrrrele veneau să îlirteze, tinerii tot la fel, dar moda era ca fie- 
care să poarte în mînă o ceşculiță plină cu apă şi să se plimbe, de colo pînă 
colo, căci aşa era prescripţia medicală“. 

Tot el ne mai spune că: „în vremea aceea trăia în București, un bătriu 
cam ramolit și căzut în senilitate numit Bărbucică ... Glumeţii l-au convins 
că, dacă își va muia de trei ori în fiecare dimineaţă barba în izvorul de la 
Văcărești, va întineri. Așa a şi făcut. Însă apa fiind feruginoasă i-a roșit 
barba. Şi astfel Bărbucică a umblat cităva vreme cu barba roșie, dar deloc 
întinerit“ 39, 


În 1906 s-a deschis o expoziţie cu caracter naţional, pe aproape întreaga 


3? Ibidem, p. 214. 

* Matei Millo (1814—1896), actor și autor dramatic. 

38 „Apele de la Văcărești“, comedie-vodevil, 3 acte, Bucureşti, 1872. 

3? Constantin Bacalbaşa, Bucureștii de altădată, vol. I, ed. II, București, 1935. 

suprafaţă a Parcului Libertăţii care, cu acea ocazie, a fost amenajată în modul 
cel mai plăcut și mai atractiv. 

Cu această ocazie, din iniţiativă particulară, s-a creat un traseu ad-hoc 
pentru un omnibuz electric, cu imperială, care pornea din piața Teatrului 
Naţional și mergea pînă în faţa parcului. Numeroși cetăţeni din centrul 
orașului, contra unei taxe de 50 de bani, cu loc de stat jos, ajungeau comod 
pină la Expoziţie. 

Linia omnibuzului a fost suprasolicitată, dealtfel ca și celelalte linii de 
tramvaie cu cai, de asemenea birjele şi trăsurile, iar toți proprietarii acestor 
vehicule au făcut bune afaceri. Amintim că cele două societăţi de tramvaie, 
numai în 1906 cu ocazia Expoziţiei Naţionale, la un capital investit de 2 mili- 
oane fiecare, a avut, separat, beneficii de circa 800 000 lei. 

Conducerea marilor hoteluri (Hotel Continental, Hotel de France, 
Hotel Bulevard, Hotel Bristol etc.) pentru a atrage cit mai mulţi clienţi, a 
pus la dispoziţia pasagerilor care veneau din diferite oraşe ale țării sau din 
străinătate, omnibuze, cu cai la început, iar mai apoi motorizate, care făceaule- 
gătura cu Gara de Nord. Călătoria sosire-plecare nu se plătea separat; acest 
serviciu intra în suma plătită pentru cameră. Omnibuzele acestor hoteluri 
erau luxoase și confortabile, vopsite în diferite culori, cu inscripţii laterale 
care arătau numele hotelului, adresa, precum și diferite avantaje (lumină 
electrică, apă curentă, baie, restaurant, etc.,) puse la dispoziția pasagerilor, 

În ceea ce privește circulaţia, este cazul să amintim, că pină în preajma 
primului război mondial şi chiar după el, nu circulau în București decit auto- 
mobilele cele mai simple, ridicate destul de sus pe niște arcuri care se vedeau, 
cu scări laterale lungi cit distanța între roţi, avind pe scara din dreapta 
țeava (furtunul) de cauciuc prin care trecea gazul de carbid de la cutia de 
rezervă la felinarele-reflectoare care se aprindeau cu chibrituri, cu goarnă 
sau trompetă în loc de claxon. 


VECIII CASE BUCUREȘTENE 

CASA POETULUI IENĂCHIŢĂ VĂCĂRESCU 


În ceea ce priveşte casele vechi nu se mai păstrează nici una în forma iniţială, 
iar cele citeva care mai există, dacă nu vor fi conservate şi împrospătat tre- 
cutul lor, frumos şi arhaic, nimeni nu va mai şti, cînd va trece pe lingă ele, 
ale cui au fost altădată și care le-a fost viaţa în decursul timpului. * 

Un asemenea caz cunoscut de generaţia noastră și de cea dinainte, 
este casa Bellu zisă și Prager, unde actualmente este sediul central „Loto- 
Pronosport“. Această casă are o poveste interesantă și frumoasă. Și pe cit 
ne va fi posibil, în rîndurile de mai jos, vom prezenta-o acelora care sînt 
pasionaţi de lucruri vechi și iubesc trecutul acestui oraș, ca şi noi. 


Astfel, casa care nu pare nici veche nici nouă cu toată renovarea ei, 
situată între fostul magazin „Sora“ (altădată „Universal“) şi „Bank of Ruma- 
nia“, peste drum de fosta Poştă Centrală, actualmente Muzeul Naţional de 
istorie, în dreptul străzii 30 Decembrie, este casa marelui patriot şi poet 
lenăchiță Văcărescu. 


Data cînd a fost construită, de ce meșteri anume și cit a costat, nu ne 


sint cunoscute, fiindcă n-a rămas nici un fel de mărturie care să ne arate 
aceste fapte. Totuși bănuim că pe acest loc şi-a construit casă chiar bunicul 
lui lenăchiță Văcărescu, anume Enache Văcărescu zis și lanache, în secolul 
al XVII-lea. Acest boier, fiind frate vitreg cu soţia lui Constantin Brinco- 
veanu, a ocupat slujbe de cinste la curtea domnului care a ştiut să se menţină 
un sfert de veac pe tronul ţării. 

Enache Văcărescu a fost mai întîi vătaf de copii den casă, adică căpetenia 
celor 100 de paji, recrutaţi dintre feciorii boierimii, care stăteau pină la o 
anumită virstă în fastuoasa curte domnească a lui Brincoveanu. Tot Văcă- 
rescu era acela care, în anumite ocazii solemne, purta steagul domnesc. lar 
cind era nevoie de un om de încredere, domnul tot la el făcea apel, așa cum 
s-a intimplat în 1688, cînd i s-a încredinţat supravegherea construirii podului 
de peste Argeș, pe unde au trecut armatele turceşti, care mergeau împotriva 
austriecilor. La 1695, domnul trebuind să plece în întimpinarea sultanului, 
la Dimirikapi, încredințează stolnicului Constantin Cantacuzino și marelui 
agă Enache Văcărescu comanda întregii pedestrimi şi a unei părți din cava- 
lerie pentru paza Tirgoviştei și a familiei care rămăsese acolo. În 1703, alături 
de stolnicul Toma Cantacuzino, Enache Văcărescu a fost trimis de citeva 
ori la Constantinopol ca să împlinească funcţia de capuchehaie pe lingă Înalta 
Poartă, iar în 1705, pentru aceeași misiune a fost trimis împreună cu Drăghici 
Cimpineanu, vătaful de aprozi. În 1706 şi 1707 a.fost trimis singur cu misi- 
unea de a potoli pretenţiile exagerate ale turcilor, în ce priveşte tributul ţării. 

Spre sfirșitul domniei lui Brincoveanu, lanache Văcărescu ccupa funcţia 
de vistier. În această slujbă l-a găsit imbrochorul, adică comisul Împărăției 
otomane, care venind la București a aruncat vălul de mazilire pe capul lui 

Brincoveanu şi l-a trimis la Constantinopol cu întreaga familie. Pe lanache 
Văcărescu l-a oprit în ţară pină cînd a vindut o parte din averea nemișcătoare 
a domnului, iar pe cealaltă, constind din bani, bijuterii și blănuri scumpe a 
inventariat-o și a dus-o la Poartă, odată cu lanache Văcărescu. Pentru dreapta 
lui credinţă față de domn, ca rudă și om cinstit, Ianache Văcărescu este primul 
executat în ziua de 15 august 1714, în fața palatului Giali-Kiosk de pe malul 
mării, în faţa sultanului Ahmed al III-lea. Sabia călăului a tăiat apoi capetele 
celor patru feciori ai nefericitului domn, pentru ca durerea părintelui să fie 
mai mare, și în cele din urmă și pe al lui Brincoveanu, care n-a acceptat preten- 
tiile turcilor. 

În calitatea pe care lanache Văcărescu a avut-o pe lingă curtea dom- 
nească şi voievod, a acumulat o frumoasă stare materială și și-a construit 
case mari în apropierea Palatului domnesc, pe Uliţa cea mare, pe care domnul 
a aliniat-o ca să meargă cit mai drept la palatul său de la Mogoșoaia. De 
atunci incoace, această uliţă podită cu birne groase de stejar s-a numit Podul 
Mogoşoaiei, pină în 1878 cind a devenit Calea Victoriei. 

După tradiţie, în casele construite de lanache Văcărescu şi-au trăit 
copilăria cei patru feciori şi cele patru fete ale bogatului și nefericitului boier 
şi cumnat cu Constantin Brincoveanu, iar Ștefan Văcărescu (1690—4761), 
cel de-al treilea fecior al lui, a rămas moștenitorul lor. 


Marele spătar Ștefan Văcărescu căsătorit prima dată cu Catrina Donea, 
iar a doua oară cu Catinca Rosetti, a avut doi copii: pe poetul Ienăchiță Văcă- 
resou şi pe sora acestuia Maria, căsătorită cu logofătul Nicolae Brincoveanu. 


Despre lenăchiță Văcărescu ne vom ocupa mai mult, fiindcă despre 
el ştim sigur că a copilărit, a trăit şi a murit în aceste case de pe Podul Mogo- 
goaiei. 

lenăchiţă Văcărescu, născut în jurul anului 1739, a fost fericirea tatălui 
său, fiindcă toţi ceilalţi copii dinaintea lui au murit de mici. El a trăit şi s-a 
făcut mare, fiind hărăzit de soartă „a întrece în merite pe toţi străbunii 
săi şi a lăsa numele său lăudat viitorimei“ 1. 


Tatăl său, Ștefan Văcărescu a căutat să dea fiului, care purta numele 
bunicului omorit de turci, o educaţie dintre cele mai alese. Profesori de toate 
neamurile și specialităţile au avut sarcina să-i predea învățăturile timpului. 
Astfel, dascălul grec Neofit Kausoca l-a învățat limba, retorica şi istoria 
elenă, iar germanul Weber limba germană și cea latină; alți profesori l-au 
învățat italienește şi franţuzește, iar hogii turci l-au familiarizat cu limba 
şi literatura otomană. Toate aceste limbi le cunoștea bine, iar mai tirziu i-au 
folosit mult în viaţă. 


Din nefericire însă, lenăchiţă a fost nevoit „să se dedea cu necazurile 
şi să-şi formeze un suflet tare și răbdător, spre a nu fi zdrobit și nimicit, ca 
cei mai mulți, în necurmatele măcinări ce turburau epoca de anarhie și de 
nelegiuiri în care soarta îl menise să trăiască. Sufletele mari se plămădesc în 
valurile restriștei“ 2. Încă din fragedă copilărie a văzut cum oamenii domniei au 
ridicat pe tatăl lui și pe fratele acestuia Barbu, spre a fi exilați de Constan- 
tin Cehan Racoviţă voievod, care nu putea suferi elanul naționalist al unora 
dintre boieri şi în special al Văcăreștilor. Așa că, timp de cîțiva ani, el erescu 
numai sub supravegherea mamei sale și a profesorilor ce-i avea. În sfirsit, 
sub noua domnie a lui Scarlat Ghica cei doi frați se întoarseră în țară; Ştefan 
Văcărescu ajunse mare spătar, iar fiul său, Jenăchiţă, cu toate căera tinăr 


1 A, I. Odobescu, Poeţii Văcărești, în „Revista română“, 1861, vol. II, p. 492. 
3 Ibidem, p. 493. 

a fost numit cămăraş, adică ispravnic sau purtător de grijă la construirea 
bisericii Sf. Spiridon-Nou de pe ulița Șerban Vodă. 

În vechea biserică care azi nu mai există, pe locul ei fiind clădită cea 
actuală, se putea vedea, în prima jumătate a secolului trecut, portretul lui 
lenăchiţă Văcărescu. Dintr-o copie după acel portret, în păstrarea urmașilor, 
se pot citi în trăsăturile feţei „toate naltele calităţi și toate slăbiciunile carac- 
terului său“ 3. Cu o față frumoasă și zimbitoare, cu o privire „plină de dulceaţă 
și de fineţe“, îmbrăcat în veșminte luxoase, dind impresia unui domn, lenăchiţă 
Văcărescu ţine în mîna stingă un sul de hirtie, desfășurat, pe care îl arată cu 
degetul arătător de la mina dreaptă, pentru a citi oricine acel testament fn 
“versuri pe care îl lasă neamului său: 


„Urmaşilor mei Văcăreşti, 
Las vouă moştenire: 
Creșterea limbei româneşti 
Ș-a patriei cinstire!“ 


În viaţa lui lenăchiţă Văcărescu bucuriile și satisfacţiile mari, alternau 
cu supărările şi nenorocirile tot așa de mari. Astfel, la 1763, Constantin 
Cehan Racoviţă, reintorcindu-se pe tronul ţării, ca să scape de boierii Văcăreşti, 
nu prin exil ca prima dată, puse să otrăvească pe Ștefan și pe Barbu, pe cînd 
aceştia se aflau la via lor din Valea Orlei. Ticălosul bucătar domnesc care 
executase această mirşavă faptă își găsi pedeapsa meritată. Pe cind trecea 
pe sub clopotnița m-rii Mihai Vodă, unde locuia domnul, un cutremur făcu 
ca zidurile să se dărime peste el și să-l zdrobească. Domnul Constantin Cehan 
Racoviță, după o domnie scurtă de 11 luni, muri şi el pe tron din cauza 
abuzului de băuturi alcoolice. 

După omorirea tatălui său, lenăchiță Văcărescu a stat la Constantinopol 
tot timpul cît a domnit Constantin Racoviţă. Acolo s-a perfecționat în limbile 
clasice şi a legat bună prietenie cu Halil Hamid, secretarul divanului impără- 
tesc. Prin revenirea la tron a lui Alexandru Scarlat Ghica s-a întors gi el în 
țară. În 1767, după ce trecuse prin mai multe trepte de boierie, noul domn, 
care îl aprecia foarte mult, i-a încredințat înalta dregătorie de mare vistier, 
Dar, în 1769, ţara fiind ocupată de armată străină, lenăchiță Văcărescu, 
împreună cu alţi boieri este silit să se refugieze la Braşov. 

De acolo a mer la Șumla unde a prezentat Vizirului un mahzar [jalbă] 
din partea boierilor români refugiaţi in Transilvania, iar apoi prin Rusciuk, 
Nicopole, Vidin și Mehadia s-a intors iarăşi în Braşov. În acest oraș, în 4773, 
lenăchiță Văcărescu a avut ocazia să vadă şi să vorbească, — pentru prima 
dată —, cu împăratul Iosif al II-lea care era în drum spre Galiţia și Lodomeria, 
provincii recent adăugate la imperiul său. 


În timpul celor trei zile cit a stat impăratul acolo — „acel autocrat amic 
al ideilor liberale şi singurul dintre austriaci, protector al naţiei române“ 4 
din Transilvania, — boierii români refugiaţi din Valahia au avut ocazia să fie 
primiți de el cu multă bunăvoință. Dar să lăsăm pe lenăchiță Văcărescu să 
povestească singur acest fapt. El spune că impăratul „ne-au făcut nouă, 
boierilor români ce eram mosafiri acolea, multă cinste, căci cum au sosit la 
conacul unde era gătit, de loc au trimis pe doctorul împărăției sale, la noi 
unde eram adunaţi toţi, la gazdă la mine, și ne-au zis că măcar că împăratul 


3 Ibidem. 

4 Ibidem, p. 497. 

 lenăchiță Văcărescu, Istoria Imperiului Otoman, manuscris (apud Alexandru 1. 
Odobescu, op. cit., p. 497—498). 

cearcă întristare pentru noi, căci sintem înstrăinaţi de patrie, dar are părere 
bună, căci ne aflăm adăpostindu-ne în ţara împărăției sale gi pofteste ca a 
doua zi la zece ceasuri nemţești să ne dea audienţă. Deci, după ce am făcut 
mulțămită către doctor, a doua zi am mers toţi înaintea împăratului. Eu am 
făcut dragomanlic [traducere] în limba italienească și am fost primiţi cu atita 
libov [dragoste] şi cinste încit, după ce ne-au întrebat de sintem mulţumiţi: 
de gheneralul cetăţei și de chivernisitorii locului, şi i-am arătat adevărul, s-au 
întors şi au mulțumit gheneralului însuși pentru noi. Anholtz se numia ghene- 
ralul acesta, care au și lăcrimat de bucurie atunci. Cu toate acestea au dat 
poruncă ca veri ce pricină vor avea românii noştri între dinşii, să nu fie volnic 
a-i judeca cineva, fără de cit noi între noi să-i judecăm ; încă și ardelenii, atit 
parte ostășească cit şi politicească, de va avea pricină cu vreun român, iarăşi 
la noi să vie să-și caute judecata. După aceasta ne-au chemat ca să mergem 
într-acea seară la casa gheneralului dimpreună cu familiile noastre, unde au 
poruncit ca să se facă Assemblée. Deci seara ne-am adunat toţi acolo, după 
poruncă, cu jupinesele noastre şi viind şi impăratul la opt ceasuri nemţeşti, 
intrind în casă, m-au întimpinat lingă ușă pe mine și mi-au zis: — Senior 
Văcărescule, căci îmi aflase numele de la audienţă, te poftesc şi te pui în 
oateneală ca să-mi faci astă seară tergimanlic [traducere]. Îndată eu închinin- 
du-mă i-am răspuns că aceasta iaste cea mai fericită noapte ce am întimpinat 
în lume de cînd m-am născut, şi așa luindu-l de subţioară din stinga, m-am 
aflat într-această slujbă și cinste, pină la un ceas după douăsprezece, nelăsînd 
nici un boier și nici jupineasă ca să nu facă vreo întrebare sau vorbă sau 
mingiiere pînă cînd, vrind să meargă la gazdă, ne-au chemat ca să mergem: 
a doua zi afară din cetate la loagăr, unde are însuși să facă exerciţiu ostașilor 
ce era acolo. Deci mergind, după ce au făcut iarăși multe vorbe de mingi- 
ere și așa ne-au slobozit a merge la gazdele noastre și împăratul au purces 
în Țara Leşască“, 

Dar cu toate mingiierile impărătești, bunăvoința autorităţilor şi a persoa- 
nelor de frunte din localitate, precum şi a traiului bun ce au dus acolo, boierii 
români au suferit sufletește destul de mult în acest exil, fiindcă erau departe 
de Bucureşti și de toţi cei dragi ai lor. Aşa că au primit cu mare bucurie: 
vestea că, în iulie 1774, s-a încheiat pacea între ruși şi turci la Kuciuk- 
Kainargi. 

La scurtă vreme după aceasta, boierii români din Brașov au putut 
să intre liniștiți în „tară“, iar lenăchiţă Văcărescu s-a dus întti la Țarigrad, 
pentru a treia oară în viața sa, ca să se întoarcă cu noul domn Alexandru 
Ipsilanti. Acesta, în urma recomandațiilor primite de la Poartă l-a numit 
vistier și mai apoi spătar, funcţii în care a rămas pînă în 1782. 

Domnia lui Alexandru Ipsilanti, deosebită de a celorlalţi fanarioți, 
este liniştită şi rodnică în ceea ce privește administraţia, edilitatea, legiuirile 
şi cultura ţării. Pentru lenăchiță Văcărescu această nouă domnie înseamnă 
o perioadă de activitate şi de producție „în care inteligenţa sa vie şi sporitoare 
se dezvoltă prin fapte şi prin scrieri“, dind neprecupeţit „puternicul său ajutor 
domnitorului în toate reformele ce se silia a face“. 

Despre Alexandru Ipsilanti, care nu era un om de rînd, un contemporan 
străin spune: „Un prinţ ce iubeşte frumoasele arte; un prinţ ce onorează cu 
protecţia sa științele şi pe învăţaţi, mai ales într-o ţară așa puţin cultivată; 
un prinţ care vrea legi spre a-și înfrina pretinsul despotism şi spre a potrivi 
hotăririle sale și ale miniștrilor săi cu regulele unei exacte dreptăţi, e un 
prinţ pe care cea mai iscusită răutate nu-l poate înnegri“. 

„Carra însuşi, care critică tot [ce e] în ţară și mai ales pe greci, nu se 
poate opri de a zice: ceea ce deosebește pe Alexandru Ipsilant, prinţul Țări: 

Româneşti, e protecţia ce dă artelor şi dorinţa ce are de a avea o condică de 
legi particulară pentru divanul său şi pentru administratorii de districte 
judeţe]; el a tras pentru aceasta în ţară-i cîțiva oameni învăţaţi pe care i-a 
însărcinat a întocmi acea condică“. 

„Printre oamenii chemaţi a conlucra la acea operă, care fuse Pravilni- 
ceasca Condică a domnului Alexandru Ioan Ipsilant voievod, cea dintii schiţă 
de condică civilă promulgată oficial în Principatul României, lenăchiță 
Văcărescu fu unul din cei mai de frunte; osebit de orinduielile aşternute intr- 
acea pravilă după poveţile experienţei sale, toată redacția română şi mai ales 
a chrisovului ce servă de preliminar legilor, este curat a sa“ 8. 

Liniştita şi propășitoarea domnie a lui Alexandru Ipsilanti a fost tulbu- 
rată însă de fuga celor doi fii ai săi în Ardeal, în decembrie 1781. După părerea 
lui lenăchiță Văcărescu, beizadelele n-au fugit de acasă din cauza unor perse- 
cuţii părintești sau lipsuri, fiindcă domnescul lor tată avea o deosebită dragoste 
pentru ei și se silea să le dea o educaţie aleasă, cu profesori vestiți, pentru ca 
„8ă strălucească în lume cu procopseală de multe științe“. „Fuga din ţară“, 
după cum spune el, se datorește faptului că profesorii francezi și italieni le-au 
vorbit foarte ispititor de ţările Europei pe care ei nu le cunoșteau şi știind 
că nu vor avea posibilitatea să le vadă prin voia împărătească a Turciei şi nici 
prin cea părintească, care depindea de cea dintii, în tinereasca lor curiozitate 
„au cugetat, siliţi fiind de rîvna vederei și de căldura vîrstei, să meargă cu 
acest mijloc“, adică să fugă. 

Din această cauză domnul şi doamna intraseră într-o „nepovestită 
jale şi temere“, fiind foarte îngrijoraţi de viaţa celor doi copii, precum şi de 
soarta domniei care în astfel de situație, oricît ar fi fost de bine văzut Alexandru 
Ipsilanti la Înalta Poartă, trebuia să sufere consecinţele. Nu era admisibil, 
sub nici un motiv, ca fiii unui domn să fugă din Împărăţia turcească într-o 
„ţară străină“, fapt care ar fi constituit o jignire și o nesupunere. 

Domnul aflind unde se găsesc, la început le trimise duioase scrisori prin 
care-i ruga să se întoarcă la București. Dar cu toate sfaturile date şi cu 
toate chemările făcute prin diferite persoane, beizadelele nu voiau să vină. 
Atunci, blestemind pe cei doi neascultători, domnul își înaintează demisia 
care nu-i fu primită, și se roagă de lenăchiță Văcărescu să se ducă el personal, 
ca prin înaltele cunoştinţe ce avea acolo, să intervină a fi trimiși acasă 
iar dacă nici așa nu va izbuti, să meargă chiar la împărat la Viena. 


lenăchiţă Văcărescu considerînd aceasta o misiune importantă atit 
pentru Împărăţia turcească cit și pentru domnul care se arătase cu atita 
«lragoste față de el, primi să se ducă, cu toate că, în acea vreme, această plecare 
îi încurca toate treburile familiale. Era văduv de un an și trei luni, avea 
trei copii „fără oblăduire de mamă“, maică-sa îi murise de puţină vreme, 
iar în afară de toate acestea, el personal se logodise cu Elena Caragea care 
tocmai în ziua plecării lui sosise de la Țarigrad în București, şi fusese invitată 
la curtea domnească, pînă cînd se va întoarce el. 


Rugămintea domnului fiind însă prea mare şi deosebit de grabnică, 
el trebuia să plece imediat. Aceasta se petrecu în anul 1781. Odată cu el fusese- 
ră trimiși şi mitropolitul Grigorie, Filaret episcopul Rimnicului și banul Dumi- 
trache Ghica „pentru a îndemna pe mai sus zişii coconi să se întoarcă înapoi, 
și cînd nu vor vrea, — spune el — eu să mă duc pină la Sibiu, să fac toate 
ducrurile doar de voi putea de acolo să fac ca să-i trimeată nemții, siliți, şi 
cînd nu va fi cu putinţă, atunci să mă duc la Viena să-mi pui solia în lucrare“. 





è Ibidem, p. 498—499. 

Cu toată intervenția făcută la Braşov pe lingă generalul Anholtz și la 
Sibiu pe lingă generalul Pray și guvernatorul Ardealului, Bruckental, — pe 
care îi cunoștea bine din timpul răzmeriţei trecute, cind trăise cîţiva ani în 
Transilvania — n-a izbutit nimic, fiindcă neascultătoarele beizadele nu voiau 
sub nici un motiv să se întoarcă în Bucureşti, iar autorităţile de acolo, făra 
înalt ordin împărătesc, nu-i putea forţa, violind dreptul de azil politic. 

În urma acestui fapt, însoțitorii săi se întoarseră acasă iar el, cu toate 
că era o iarnă foarte grea, se îndreptă spre Viena, unde ajunse in opt zile, 
după plecarea din Sibiu. În acest drum era însoţit de boierul grec, paharnicul 
liurmuzake, pe care domnul îl trimisese la Sibiu. 

n prima zi de sosire la Viena, lenăchiță Văcărescu şi-a prezentat cărţile 
de solie la Rascovici, secretarul cancelariei imperiale. Dar să lăsăm iar pe 
acest înţelept sol să povestească singur cum a decurs misiunea lui la împa 
ratul Josif al II-lea. 


„A doua zi — spune el — mersei la prințul Kaunitz ce era mare can- 
celar al Curţii; după ce mă întimpină cu multă ceremonie și cu multă cinste, 
îmi zise să fiu încredinţat că s-au trimis porunci la toți gheneralii Ardealului 
ca să îndemneze pe aceşti doi principi să se întoarcă înapoi; după ce făcui 
mulțumita cuviincioasă și mă bucurai, căci înţelesei că au priceput nemţii 
că nu iaste vreun misteriu deosebit la mijloc, întrebindu-mă prinţul Kaunitz, 
cind pohtesc să aibă [am] audienţă la împăratul? eu vrind să-mi caut treaba 
cu temei, răspunsei că mă rog să fie ingăduială pină va veni răspunsul de la 
Ardeal, pentru ca să vedem, de s-au întors principii în Valachia, la audiența 
să nu mai fac rugăciune împăratului, ci numai mulțumită, iar de nu s-au 
întors, atunci să-i fac și rugăciune. Primi Kaunitz cererea mea şi zicindu-rii 
că eu știu să-mi caut treaba, mă luă de mină și ieşim în sala de Assemblée, 
unde era[u) toți ambasadorii curților adunaţi şi cele mai strălucite dame din 
Viena. Făcui cunoștință cu toţi şi mă întimpinară cu libov [dragoste] și cu 
cinste, atita încit ambasadorul Spaniei mă și pohti ca să merg la balul ce 
vrea să dea a doua seară el, după obiceiul ce au la carnavaluri“ 7. 


lenăchiță Văcărescu povestește apoi ce a discutat cu Kaunitz în legă 
tură cu aprecierea blănurilor de samur și cum și-a petrecut seara pină noaptea 
tirziu, cind doamnele, dintr-o curiozitate excesivă, l-au dezbrăcat şi de briu 
ca să-i vadă şalul și blănurile. A doua zi o ştafetă sosită din Bucureşti îi 
aducea la cunoștință că demisia lui Alexandru Ipsilanti fiind primită, a fost 
numit domn în locul său fostul dragoman Nicolae Caragea, iar în locul acestuia 
a rămas ca dragoman Mihalache Suţu, fost capuchehaie al ţării la Constanti- 
nopol. Și tot prin acea ștafetă mitropolitul şi boierii îl anunțau că a fost numit 
în căimăcămia ţării, pină la venirea noului domn și deci e rugat să se întoarcă 
cît mai neiîntirziat la Bucureşti. 

În urma acestei situaţii, lenăchiță Văcărescu a mers de îndată la contele 
Cobenzl, vice-cancelar și împreună s-au dus la prințul Kaunitz, care, cind a 
auzit că vrea să plece, a spus că este imposibil să se întoarcă pînă nu va avea 
audienţă la împărat. 

În timp ce Kaunitz înaintase cerere pentru audiența lui lenăchiţă 
Văcărescu, acesta s-a dus să-și ia rămas bun de la ambasadorii pe care-i cunos- 
cuse. La prînz, cînd se găsea la gazdă — spune el — „au venit toți ambasadori: 
la mine de m-au cheretisit cu bileturi“, iar baronul Breteuil, ambasadorul 
Franţei „un om cu deosebit duh“ l-a invitat la balul ce dădea peste trei zile, 
socotind că plecarea lui nu va fi atit de grabnică. Însă chiar în după amiaza 


? Ibidem, p. 503. 

aceleiaşi zile a primit înştiinţare de la şambelanul cel mare că, a doua zi la 
ora 10, va fi primit în audienţă de împărat. 

Seara, fiindcă fusese invitat mai dinainte şi avea timp liber, s-a dus 
la balul dat de ambasadorul Spaniei. Acolo, spune el, era adunată toată 
noblețea Vienei și chiar arhiducele Maximilian, fratele împăratului și elector 
ul Coloniei. 

A doua zi dimineaţa, la ora zece, a mers în audienţă şi — după cum 
“pune el — „intrind în curtea cea dintii cu careta, căci în curtea de a doua 
numai familia împărătească intră, m-am dat jos la scară şi m-am suit într-un 
foişor cu stilpi de marmoră ce-i țin lei în spinare. Într-acea curte, dintr-ai 
curţei nu se vede nici pasăre, decit numai acei ce sint orinduiți de a primi 
audienţă, de vreme ce guardie de ostași iaste afară din curte. Am trecut 
într-o sală unde am găsit unu din gvardia corpului cea nemţească, care m-au 
și întrebat de sunt eu boierul de la Valachia, şi au căzut înaintea mea (adică 
mi-a închinat armele şi mi-a lăsat loc să trec înainte), rămiindu-mi slugile aci. 
Am mai mers două sale pină la uşa divanului impărătesc ce are tahtul; de 
acolo găsind trei gvardii din somotofylaci [gardes du corps], un neamţ, un ungur 
şi un leah, cu ciiafeturile [armurile)] lor fieşcare, s-au întors gvardia cea dintii 
la locul ei ce ținea pușcă şi dintr-acești trei ce păzea cu săbiile scoase, au căzut 
neamțul inaintea mea și am trecut prin divanul ce se numește sala de audienţă. 
Aceasta are un taht cu baldachin tot cu aur lucrat, perdeaua ce se spinzură 
[atirnă] de la baldachin şi cloșurile sunt tot de sirmă gi cu mărgăritar frumos. 
Această sală de o parte are ferestre, şi de o parte are ferestre de oglinzi; 
dintr-această sală am trecut într-alta iar cu taht mai mic de fringhie 
[brocart]; dintr-aceia am intrat într-o cameră mare unde păzea la uşa cabine- 
tului chesarului un de jour şambelan cu cheie, care acesta era şi gheneral. 

Ne-au primit cu cinste şi ne-au pobhtit cu ceremonie să așteptăm puțin- 
tel pînă va da veste împăratului, şi mergind, se întoarse în grabă, căci împă- 
ratul era în alt cabinet și mai înainte; ne spuse: Acum iese! N-apucă să sfir- 
șească vorba şi se sună un clopoțel şi îndată se repezi șambelanul şi trase de la 
perdea un cloş de fir şi se ridică perdeaua şi-mi făcu semn să intru în casă. 
Intrind, la uşă văzui pe chesarul în mijlocul casei, făr de capelă, în picioare, 
şi de loc [imediat] călcind doi paşi am îngenuchiat turcește și puindu-mi 
'apul in pămint, vrind să-l aridic m-am pomenit cu mina chesarului la cap, 
zicîndu-mi că nu face trebuință de această ceremonie și să mă aridic, și vrind 
să-i sărut mîna, a tras-o și m-au cunoscut de cind mă văzuse la [17]73, la Braşov 
şi îndată mi-au zis: „Sinior Vacarescule, d-ta în Viena, cum a fost cu putinţă 
a veni, aflindu-te şi consilier al Prinţipatului ?“ Am răspuns cu multă smerenie, 
că „un prinţip plin de jale și un principat plin de întristăciune mi-au 
dat lacrimele lor în pumni rugindu-mi-se ca să le aduc și să le vărs la picioarele 
sfintei tale măriri şi să pot printr-această vărsare a lacrimilor lor să deşert 
din comorile cele nedeșşarte ale milostivirii tale o clemenţă spre a înveseli 
aceşti ochi cu vederea întoarcerii acestor fii ai principului Ipsilant in Valachia“. 
M-au întrebat: „Pentru ce pricină au dosit [fugit]?“ Am răspuns că: „de se 
dă pentru vreun rău, răul nu este alt decit multa indestulare şi răsfățăciune |“ 
M-a intrebat de „au duh şi ce cugetează?“ I-am arătat că duhul i-au îndemnat 
să facă această pornire, iar cugetul nu urmează a fi altul decit a se învrednici 
la mai multă indestulare, decit aceea ce au avut în Valachia. 

Mi-a răspuns că: „Aici aceasta nu se dobindește aşa lesne, ci cu slujbă 
multă şi cu vreme prelungită“. Şi imi zise: „Pot avea vreun venit al lor deose- 
bit de undeva?“ Îi arătai că „cine doseşte de la noi, este lege a pierde şi cite 
mişcătoare are“. Îmi zise: „Și cum au socotit că pot trăi aici? Aici slujesc 
principi din Germania cu 20 florini leafă pe lună, dar trăiesc cu venite de la 

casele lor“. Am răspuns că, „de ar fi ştiut şi aceasta, poate n-ar fi făcut 
această îndrăzneală, ci rivna ca să vază lucruri ce nu putea vedea cu voie, 
şi tinereţile i-a făcut a face această pornire, care, deosebit de văzută întris 
tare ce au adus părinţilor, a pricinuit şi o gindită necinste patriei noastre“. 

„ Îmi răspunse că „au trimis porunci pe la gheneralii Ardealului să i 
îndemneze a se întoarce în ţară“. Răspunsei că „este şi rușinea și necinstea 
ce socotesc că pot avea de se vor întoarce, care numai îndemnare nu-i va 
lăsa să se întoarcă de nu vor fi siliți“. Îmi zise: „cind îi voi sili ating asilul 
împărăției !“ 

Răspunsei că „asilul tuturor împăraţilor este cinstea împărăţiilor şi de 
toată lumea este rivnit asilul tuturor împăraţilor pentru refugiul și scăparea 
tuturor; însă asilul este asil cind se vor socoti ca un asil şi cind i se vor păzi 
canoanele şi regulile lui; asilul se cuvine a-l dobindi acei ce dosesc de la un 
mare rău și peire și primejdie ; unii ca acela cînd îl vor afla de la verice împă 
răţie, atunci se cunoaşte știința şi canoanele asilului; iar cînd dosesc cineva 
de la bine, pentru a nu petrece bine, din neştiință numai și fără nici o vină, 
şi mai virtos pentru a pricinui şi altora rău, acela cind nu se va întoarce 
silit, atunci se ating canoanele asilului, căci este lucrul împotriva lor şi 
asilul pentru a-şi păzi însuşirea lui, însuşi se silește din canoanele lui, să sileasca 
intoarcerea aceluia“. 

Mi-a zis: „Bravo, dumneata imi grăești cu duh și cu dreptate, dar cum 
pot să fac tot trupul ostășesc să o știe aceasta?“ 

Am zis că „a fi trupul ostășesc indisciplinat şi pedepsit, este destul a 
şti, fără de a întreba, că sfinta ta mărire nu face lucrul impotriva nici a asilului, 
nici a cinstei împărăteşti“. Şi am mai zis: „Prea milostive impărate! eu știu că 
neindestularea elocvenţei mele nu poate trage milostivirea impărăteștii tale mă- 
riri asupra acestei pricini, a căreia nenorocirea și vina de a nu se săvirși după 
cererea soliei mele, nu este alta decit virsta mea, căci aflindu-mă cel mai 
tinăr în adunarea consiliului Valahiei, neputința vîrstei și bătrineţelor, nu au 
slobozit să vie vreunul din cei mai bătrini și în virstă și în știință, ca sa 
poată pricinui cu înlesnire această facere de bine, la o obşte, şi pe lingă oste- 
neală ce cu multă cinste şi slava a mea am făcut pînă a veni, îmi pierd şi puţina 
reputație și ipolipsis de la tot principatul Valahiei, unde pe lingă întris 
tarea ce am din pricina acestei întimplări, mi se grămădește și alta, cu a 
nu mă fi putut arăta destoinic a o săvirși și a nu fi fost vrednic să dobindesc 
dreptatea, nici de la însuși dreptatea ce ești împărăţia ta!“ 

Deodată, puindu-și mina în piept, mi-au zis: „Îţi făgăduiesc pe impă- 
răteasca mea parolă că nici în ţările mele, nici în slujba mea nu-i voi ţine 
şi îi voi întoarce în Turcia, fără de alt, numai trebuie să-i aduc întii aici, 
ca să le sigurefsesc buna petrecere; ci nu griji, şi te mulţumești cu aceasta? 

I-am răspuns îngenunchind că foarte mă mulțumesc, căci aceasta este 
şi mai împărătească faptă, căci este plină de iubire de omenire. 

M-au cheretisit de căimăcămie și m-au întrebat pentru mazilie; mi-au 
făcut multe întrebări de Țarigrad, de Valachia, de obiceiuri și altele, ţinindu-ne 
două ceasuri și mai bine“. 

În legătură cu această solie Alexandru Odobescu spune că povestirea 
audienței e cu totul superioară față de naivele povestiri ale cronicarilor 
noştri. „Cu costumul său oriental, cu limba sa cam apăsată, lenăchiță Văcă 
rescu e, la Viena, un diplomat vrednic de a lupta în fineţă și în curtenie 
cu iscusitul prinț Kaunitz, cu amabilul baron de Breteuil; dinaintea lui Iosif 
II, el se ridică din prosternarea orientală ca să dea cortesului împărat o lecţie 
de dreptul gintelor și să-i smulgă, printr-o măeastră elocvenţă o făgăduială 
solemnă în favoarea misiei sale“. 

lenăchiță Văcărescu era om frumos la înfăţişare, voinic, prezentabil 
și foarte luxos. Era un mare amator de distracţii și de petreceri cu vinuri 
bune și lăutari renumiţi. 

A fost căsătorit de trei ori, dar n-a avut noroc, fiindcă primele două 
soţii i-au murit relativ destul de repede. Că i-a părut rău după ele, sau nu, 
aceasta nu o știm; se pare însă că se consola uşor şi uita repede de durerile 
avute. 

Prima dată, prin 1770, a fost căsătorit cu Elena zisă şi Eleniţa, sora 
doamnei lui Grigore Ghica Vodă, domnul Moldovei, amindouă fiind fetele 
vestitului dragoman lacovache Rizo 8. Dar, după cîțiva ani de căsnicie, în 
octombrie 1780, ea muri lăsînd trei fii nevirstnici. Din aceștia n-a trăit decit 
Alexandru (Alecu) pe care, în 1789, îl vedem alături de tatăl său în insula 
Rhodes, exilați împreună cu alţi boieri de domnul Nicolae Mavrogheni. 

Alexandru Văcărescu, „crescut în școala părintelui său, promitea a-i 
semăna, ba și chiar a-l întrece atit în capacitate politică cit mai ales, în 
geniul literar“. Acest Alexandru este tatăl poetului de mai tirziu lancu Văcă- 
rescu (1786—1863) și străbunicul scriitoarei Elena Văcărescu. 

În februarie 1783, lenăchiţă Văcărescu se căsători pentru a doua oară 
cu Elena Caragea, fiica terzimanului Iordachi Caragea, dar şi acesteia „după 
șapte luni, din voia lui Dumnezeu, i s-a întimplat moartea“. După moartea 
acesteia, lenăchiţă Văcărescu care era un om „cît un brad“ se însoară pentru a 
treia oară cu domniţa Ecaterina, vara fostei lui soţii şi una din cele şase fete 
ale noului domn Nicolae Caragea. Prin această căsătorie, deveni ginere de 
domn și cumnat cu Dumitru Manu, Nicolae Mavrocordat şi marele ban Dumi- 
trache Ghica cu care era vecin, acesta avindu-și casa și curtea, după cum am 
spus, mai Sus, în spatele proprietăţii lui lenăchiţă Văcărescu. 

Nunta a trebuit s-o facă la Cotroceni, fiindcă acolo locuia domnul. În 
acea vreme lenăchiţă Văcărescu se bucura de mare trecere — se întorsese de 
curind din audienţă la împăratul Iosif al II-lea — iar în afară de aceasta 
„era privit ca cel mai mare boier al ţării, cel mai învăţat, cel mai gură de aur 
și unul din cei mai bogaţi, în afară poate de Brincoveanu și de Dudescu. Din 
această pricină, deşi era om tomuatic, care dănţuia acum a treia oară împre- 
jurul altarului, el ţinu ca nunta lui să fie nuntă; căci lua doar o fată de domn 
şi pentru sărbătorirea acestui eveniment trebuia să vuiască orașul de zgomote, 
de chiote şi de muzici“. 

În casa rămasă de la părinţi și strămoși — posibil transformată de el, 
fiindcă avea destulă avere şi pricepere deoarece fusese încă de tinăr isprav- 
nicul lucrărilor de la biserica Sf. Spiridon Nou — lenăchiță Văcărescu și-a 
trăit viaţa pînă la sfirșit. În interiorul acestei case boierul-poet ducea o viaţă 
de lux, de petreceri, cu tot felul de desfătări cum nu se puteau întilni nici 
chiar la domnul ţării. 

În acele vremuri, casa lui lenăchiţă Văcărescu făcea parte dintre cele 
mai frumoase clădiri ce se aflau pe Podul Mogoșoaiei, care era în același timp 
şi o frumoasă lucrare edilitară, ce dădea orașului în dezvoltare, o notă mai 
aparte. Strada cea nouă, foarte lungă pentru vremea de-atunci, era cea mai 
dreaptă, pe cit era posibil pe acea vreme și cea mai largă în comparaţie cu 
ulițele strimte de atunci. În afară de aceasta era pavată în întregime cu 
birne groase de stejar, dintre care unele, pietrificate s-au putut observa la 
săpăturile făcute pentru instalarea cablurilor electrice. 


a Ibidem, p. 523; George F. Florescu, Alaiul inmormintărei lui Alexandru N. Șuţul 
woevod la 20 ianuarie 1821, Bucureşti, 1932, p. 43, nota 184 bis, 

Pe Podul Mogoşoaiei, în secolul al XVIII-lea, casa lui lenăchiță Văcărescu 
era una dintre cele mai mari și mai arătoase, un adevărat palat domnesc, 
poate chiar superior din multe puncte de vedere. Ea se afla peste drum de 
hanul lui Constantin Vodă, clădit de Constantin Brincoveanu pe locul Bălă- 
cenilor și se întindea în spate pină în poarta caselor banului Dumitrache 
Ghica, adică pină în malul Dimboviţei; ba chiar dincolo de rîu se afla o parte 
din grădină. De asemenea, lateral, de o parte și de alta, curtea se intindea 
pe o suprafaţă destul de mare, pe care actualmente sint diferite proprietăţi 
şi chiar trei străzi: str. Riureanu, str. Ilfov şi str. Marconi. 


În imbelşugata sa locuinţă, lenăchiţă Văcărescu se înconjurase „cu 
o rafinare adevărat orientală de toate mulțumirile spirituale, de toate desfă- 
tările simţurilor“. Medicul grec Mihail Perdicari, care a vizitat țările Orien- 
tului şi Valahia, fiind oaspetele spătarului lenăchiţă Văcărescu, într-un poem 
în versuri greceşti, publicat în 1817, ne-a lăsat citeva rînduri de felul cum trăia 
acest boier în casa lui. El spune: „O mulţime de fete, tinere şi gingaşe, nimfe 
şi baiadere, îmbrăcate cu cele mai luxoase veşminte, cu rochii de șaluri gi de 
sevai, cu ii de borangic şi de zăbranic bogat cusute îl slujiau, unind pe lingă 
serviciul casnic, şi talentele desfătătoare ale danţului, al cintărei și al muzicei 
instrumentale. Nou Agamemnon el se înconjurase de o mulţime de briseide. 
Nici 'Thersitul nu lipsi petrecerilor sale și Pitulicea ţiganca, bufon femeesc 
ce alerga pe atunci prin casele boierești, propuind tutulor serviciile sale înlesni- 
toare, deștepta adesea risurile oaspeţilor prin titlul familiar de: vere spătare! 
prin declaraţiile amoroase și prin cintecele de dor ce ea adresa veselului boer“ ?. 


Și tot în legătură cu felul de viață a lui lenăchiţă Văcărescu mai amintim 
mărturia contemporană a episcopului Grigorie al Argeșului. Acesta, „unul 
din cei mai învăţaţi şi demni de laudă călugări, spunea că pe cind se afla cu 
locuinţa în mitropolie, fiind arhimandrit, la un Paște, venind spătarul Ienă- 
chiţă Văcărescu cu mare paradă la mitropolie ca să viziteze pe mitropolitul 
Dosithei, şi văzindu-l, cu dragoste l-a chemat lingă dinsul, l-a cercetat și l-a 
intrebat totdeodată de ce n-a venit niciodată acasă la dinsul, cind ştie cit 
1l preţuiește ca pe toţi cei ce sint impodobiţi cu toate darurile învațăturei şi ale 
purtărei înţelepțești. Aşa, înduplecindu-se s-a dus într-o zi să-l găsească şi 
iată ce spunea bietul călugăr speriat de atita lux: « Dar, cind mă apropiai de 
poarta cea mare, deodată mă opriu, văzui o mulțime de oameni înarmaţi cu 
tot felul de arme, seimeni, slujitori, arnăuţi, panduri; fel de fel de strigări 
s-auzeau, totdeodată răsunind trimbiţele, surlele şi tobele; mulțime de cai, 
mulți armăsari nechezau, povolnici, iedecuri cu harșale de sus pină jos stră- 
lucind de aur și de argint. Mă strecurai cum putui pină lingă poarta scării; 
acolo întimpinai pe alţii, înarmaţi cu sulițe lungi, cu buzdugane groase, cu 
puști, cu pistoale; tare spăimintat păşii tot înainte, nevăzind pe cineva ca 
să mă oprească, ajunsei la ușa sălei celei mari; acolo îmi străpunse vederile 
lumina flăcărilor de niște mangale de tombac poleit; un sunet plăcut de viori, 
de naie, de tambure amestecat cu glasuri femeeșşti dulci şi pătrunzătoare mă 
fermecară şi pare-că îmi legară minele şi picioarele în fiare; nu mai ştiu cum 
deodată mă aflai sculat repede şi în fuga mare, trecind peste cite spusei, abia 
“ am nimerit poarta cea mare a curței și am mulțumit lui Dumnezeu, căci m-am 
văzut cu picioarele slobode scăpat din asemenea ispite »“ 10. 


Această scurtă, dar foarte interesantă descriere a arhimandritului 
Grigorie ne dă o idee de felul cum arăta curtea marelui spătar, conducătorul 


Ibidem, p. 510. 
10 Ibidem, p. 509. 

oștilor, echivalent cu ministrul de război, şi interiorul casei în vremea unui 
prinz sau petreceri la care nimerise. 

Unii scriitori 21 care s-au ocupat de lenăchiţă Văcărescu socotesc că el s-a 
stins din viaţă în anul 1798, fără să arate documentar pe ce se bazează aceasta 
afirmație. În ultimii ani însă s-a publicat 12 o cronică de însemnări a stolnicului 
Şerban Andronescu și a fiului său, serdarul Grigorie, în care se arată precisanul, 
luna, ziua, ba chiar şi ora cînd poetul și-a dat sfirşitul. În ea se spune: „în 
1797, iulie 11, simbătă la cinci fără un sfert dăn zi, au răposat“ biv vel banul 
lenăchiță Văcărescu. „Și boala i s-au pogorit dăn dojana mării sale“, adică 
din partea domnului Alexandru Ipsilanti. 

lată dar, că în vara anului 1797, la 11 iulie, marele ban, poet şi cronicar 
lenăchiţă Văcărescu își dă sfirșitul şi, în cîntările nenumăraţilor preoţi, poate 
şi cu vreun episcop în frunte şi în durerea şi plinsul familiei și a rudelor, trupul 
lui a fost înmormintat în biserica minăstirii de alături Sf. loan cel Mare (Predi- 
telii), care ocupa pe acea vreme locul pe care s-a clădit mai tirziu Casa de 
Depuneri și Ilotel de France (Grand Ilotel). Mai tirziu, după ce biserica a 
fost dărimată şi cimitirul din jurul ei desființat, osemintele lui lenăchiţă 
Văcărescu au fost mutate în cavoul urmașilor din cimitirul Bellu 33. 

lenăchiță Văcărescu lasă ca moștenitori trei fii din care unul, Alexandru * 
(Alecu) ar fi murit în 1798—1800 de o moarte curioasă, sau după cum spunea 
V. Popp de „pizma fanariotismului care l-au dărăpănat“. Feciorul lui Alecu, 
scria sub portretul tatălui său următoarele versuri: 


Om | care în veacuri abia-l dă firea, 
În grab răpitu-ni-l-a pizmuirea. 


iar scriitorul Ion Ghica spunea că „ar fi fost ridicat într-o noapte de arnăuţii 
lui Alecu Vodă Moruzi şi dus nu se știe unde pentru totdeauna“ 14. 

Ceilalţi doi fraţi, Nicolae ** (1784—1827) şi Gheorghachi *** (Gheorghe) 
avuţi cu Ecaterina 16 Caragea zisă „Domnița“ își împart între ei averea părin- 
tească. În casă rămîn mai departe văduva Ecaterina zisă acum „Domnița 
Văcărescu“ cu fiul ei nevirstnic Gheorgachi și cu nora poetului, Elena Dudescu, 
văduvă şi ea. Aceasta se mindrea nespus de mult cu genealogia ei și îi spunea 
lui Ion Ghica cînd era copil: „vin să te sărut evghenistul mamei, că eu, cînd 
mă gindesc la evghenia familiei noastre, uite, îmi vine amețeală“. 

În preajma lui 1810, se pare că Domnița nu mai era în viață, iar casa 
era închiriată banului Grigore Brincoveanu, cel care a adoptat pe Zoe Mavrocor- 
dat, fosta soție a domnului Gheorghe Bibescu. 

Cei doi fraţi rămaşi — dintre care unul căsătorit şi celălalt încă nevirst- 
nic — din cauza unor cheltuieli prea mari, făcute din bani de împrumut, se 
găsesc într-o grea situaţie materială. Și negăsind nici o altă posibilitate pentru 
plata datoriei „care cu toate mijloacele ce s-au pus în lucrare, nu s-au putut 





11 Octav George Lecca, Familiile boierești române, Genealogia a 100 de case din 
Tara Românească și Moldova, București, 1911, p. 85; G. Călinescu, Istoria literaturii române, 
București, 1941, p. 72. 

14 [lie Corfus, Însemnările Androneștilor, Bucureşti, 1947 p. 40; Ion. I. Nistor, 
Condica Androneștilor, Analele Acad. Rom., Mem., secţ. ist., seria III, tom. XXVIII 
mem. 9, Buc., 1946, p. 8. 

13 G, Bezviconi, Cimitirul Bellu din București, Bucureşti, 1941, p. 23. 

* Căsătorit cu Elena Dudescu, fiica marelui ban, comitele Nicolae Dudescu. 

14 G. Călinescu, op. cit., p. 74. 

** Căsătorit cu Luxiţa Băleanu. 

»x* Căsătorit de trei ori: 1) Caterina Manu; 2) Sultana Cornescu; 3)... Căplescu 

15 G. Călinescu, op. cit., p. 75, confundă pe Ecaterina Caragea domnija, cu Elena 


Caragea cu care n-a avut copii. 

desface numai cu din venitul moșiilor, fiind mare şi îngreuindu-se din zi în zi 
cu curgerea dobinzilor“, au hotărît, prin reprezentanţii lor, să vindă o parte 
din avere. Întru acest scop, încă din 1811, marele vornic Bărbuceanu Văcă- 
rescu, unchiul lor, şi epitrop al marelui comis Gheorghe Văcărescu, impreună 
cu fostul mare vornic Grigore Băleanu, vechil (împuternicitul) fostului mare 
căminar Nicolae Văcărescu au făcut anafora prin care cereau să se aprobe 
vinzarea „rămasurilor“ părintești. 

În anaforaua lor ei au arătat că este absolută nevoie să se aprobe vinzarea 
unei părţi din averea celor doi frați. Şi fiindcă aceștia nu vor să vindă din 
moşii, pe care sint împărţiţi, ei propun să se vindă prin licitaţie, „un acaret 
stătător“, adică casele părinteşti din Bucureşti. Aceste case, după cum se 
spune în document, nefiind împărţite între ei pină la acea dată „nu pot a 
răminea în stăpinirea nici unuia dintre amindoi, căci nu au mijlocu a răspunde 
unul altuia partea ce i s-ar cădea dintr-insele, nici a şedea iarăși amindoi cu 
familiile într-însele nu este cu putință“ 16, 

Ca urmare a acestei anatorale, domnul dă ordin starostiei de licitaţie 
să scoată la sultan-mezat casele de pe Podul Mogoşoaiei rămase de pe urma 
marelui ban lenăchiţă Văcărescu. 

În 2 iulie 1812, starostele Diamandi raportează domnului că după înalt 
ordin ce a primit „următor fiind luminatei porunci“, încă din 1811 a orinduit 
telali care să strige la mezat mai sus zisele case cu locul lor dimprejur, însă 
numai atit cit se întinde pină în albia Dimboviţei, celălalt loc de peste rtu 
rămîne nevindut. Şi, după ce s-au strigat „în auzul tuturora de obște“, în 
două rînduri, s-au adjudecat asupra fostului mare vistier Ion Moscu care a 
oferit cel mai mare preţ, adică 101 000 taleri. „Peste care preţ, nemai ieșind 
alt mușteriu ca să mai înalțe, nici din cei ce li se cuvin protimisis, nici din 
alți străini“, „s-au şi haracladisit mezatul pe seama d-lui mai sus numitul 
mușteriu“. De altfel cu această sumă s-au declarat mulţumiţi şi marele vornic 
Bărbuceanu Văcărescu şi Nicolae Văcărescu care au fost de față la starostie. 

Din acești bani, vistierul Ion Moscu a dat 20 000 taleri (lei), mai sus 
zişilor boieri ca să se plătească o parte din datorii, iar ceilalţi, „cusurul“ (restul) 
ii va plăti „cind vă ieşi d[umneallui ban [Grigore] Brincoveanu dintr-aceste 
case“, Şi fiindcă vistierul lon Moscu a dat 5050 taleri (lei) la Epitropia 
Obştirilor „havaetul cutiei de milostenie“, starostele Diamandi face rugăminte 
domnului ca să dea „luminată întărire“ „spre mai bună stăpinire cu linişte“. 
Cu o întirziere destul de mare, pentru care motiv nu ştim, la 24 iulie 1815(?), 
domnul lon Gheorghe Caragea întăreşte „să stăpinească dumnealui biv 
vel vis[tierul] Ion Moscu această casă cu locul, i cu împrejurimile sale, precum 
mai jos se arată în bună pace ca un cumpărător de la sultan-mezat“ 7. 


Cind a plătit restul, cînd a luat casele în stăpinire și cind le-a vindut 
lon Moscu? Nu ştim! Gheorghe Crutzescu 18 greşit spune că domnița Ecate- 
rina, soția lui lenăchiţă Văcărescu, a trăit singură 20 de ani în aceste case, 
pînă în 1818, cînd le-a vindut lui Ștefan Bellu *. Din ceea ce am văzut mai 


34 Academia R.S.R., CLXXV — 91. 
1? Idem. 
18 Gheorghe Crutzescu, Podul Mogoșoaiei. Povestea unei străzi, Bucu ești, [1944], 


E Stefan Bellio (Bellu) s-a născut la Pela în Macedonia, la 9 martie 1767 — m. 6 mai 
1833. A fost adus în țară, în jurul anului 1780, de unchiul său Daniil Zicho (Zehno, 
Zihneanul) fost egumen la mănăstirea Colțea din Bucureşti; acesta a murit între 1803 
şi 1805. 

Ștefan Bellu căsătorit în 9.X1.1785 cu Elena, născută Bălăcescu (a murit în aprilie 
1826). A fost mare clucer, mare vistier şi mare logofăt al dreptăţii în vremea domnului 

sus, pe bază de documente și de tradiţie păstrată la u'maşi, „Domnița“ n-a 
locuit singură, iar primul cumpărător al caselor a fost vistierul Ion Moscu. 
Poate să fi fost cumpărate în 1818 de Ștefan Bellu, dar nu de la „Domnița“ 
ci de la Ion Moscu. În orice caz, în preajma Revoluţiei de sub conducerea 
lui Tudor Vladimirescu, casele erau în stăpinirea lui Ştefan Bellu, fost mare 
vistier şi mare logofăt al dreptăţii sub Ion Caragea Vodă. 

Noul proprietar, Ștefun Bellu, cu numeroasa lui familie, nu s-a bucurat 
însă, prea mult timp, de spaţioasa casă de pe Podul Mogoşoaiei care începuse, 
încă din 1814, să aibă la fiecare şapte case cite un stilp lung de un stinjen şi 
jumătate ce avea în virf cite un felinar. În aceste felinare, in nopţile întune- 
coase, ardeau luminări pentru care fiecare proprietar trebuia să plătească 
cite 32 parale pe lună, iar acești bani trebuiau să se stringă de cel mai cinsti! 
neguţător „şi cu mustrare de cuget“, care avea grija cumpărării şi distribuirii 
lumînărilor. 

În primăvara anului 1821, de frica revoluţiei, cei mai mulţi boieri fugi- 
seră din București. Printre aceștia se afla și Ștefan Bellu care se dusese cu 
familia la Braşov, lăsind ca om de încredere, vătaf al casei şi al grădinii 
celei mari *, pe vistierul Mihai, originar din Pitești. 

După puţin timp de la intrarea lui Alexandru Ipsilanti şi Tudor Vladi- 
mirescu în București, sultanul dă ordin unei armate turceşti să intre in Țara 
Românească şi să potolească cele două revoluţii. La auzul acestei vești, cei 
doi conducători părăsesc orașul: unul cu direcția Pitești, iar celălalt spre 
Tirgoviște. 

În această vreme un corp de oaste pus sub conducerea lui Chehaia-Bei, 
singerosul pașă de Silistra, ajunge la marginea Capitalei. Dar după cum era 
obiceiul, vornicul şi caimacamul ţării, Mihail Manu, a ieşit în întimpinarea 
lui Chehaia-Bei şi, după ce l-a asigurat prin zălogirea fiului său că în oraş e 
linişte, l-a însoţit în București şi i-a recomandat să-și aleagă ca locuinţă 
casele logofătului Bellu, ca fiind cele mai mari și mai nimerite, fiind libere, 
deoarece, de frică, proprietarul era fugit peste munţi în Transilvania. 

Ca urmare a acestui sfat, şi după vizitarea casei, Chehaia-Bei s-a stabi 
lit aci cu o parte din garda sa, iar o altă parte din ostași isa găzduit în apro- 
piere, în casa Drugănescului ** de pe Uliţa Ișlicarilor, unde a făcut şi închi- 
soare. 

Despre ceea ce s-a întimplat în aceste case, în anul 1821, vistierul Mihai 
a povestit colonelului Papazoglu 19, iar acesta le-a publicat în lucrarea sa 
despre Bucureşti. Și fiindcă povestirea e destul de interesantă şi nu prea 
cunoscută o lăsăm să se depene în rîndurile de mai jos: 


„Astfel, Tudor Vladimirescu fusese ucis la Tirgoviște. Eteriștii lui 
Ipsilart distruși la Drăgăşani de armata turcească, iar Ipsilant, dezamăgit 


Ion Caragea. A avut zece copii din care i-au trăit numai şase: trei băieți şi trei fete. Băieții 
au fost: 

— Constantin (n. 1788 — m. 5 ianuarie 1851) a fost căsătorit cu Elena Mavrocordat 
(m. decembrie 1873). 

— Dumitru (n. 1790 — m. 15 decembrie 1863), n-a fost căsătorit, n-a avut urmaşi. 

— Alezandru (n. 26 martie 1796 — m. 28 februarie 1862); la 15 aprilie 1823 s-a 
căsătorit cu Irina, fiica marelui ban Barbu Văcărescu şi a Zincăi, născută Paleologu. 
Sub domnia lui Alexandru Dim. Ghica, 1839, a fost mare vistier, iar în 1848, mare logofăt 
al dreptăţii sub Bibescu Vodă. 

* Pe locul acestei grădini s-a făcut Cimitirul Şerban Vodă, care e cunoscut însă 
de toţi, sub numele de Cimitirul Bellu. 

** Din această casă, în martie 1847, a izbucnit cel mai mare foc din București, care 
a distrus o bună parte a oraşului. 

1° D. Papazoglu, Istoria fondărei Bucureștilor, Bucureşti, 1891, p. 79—83. 

şi bolnav fugise in Austria, la Viena. Ambele răscoale erau înăbușite, iar 
la inceputul toamnei țara se liniștise şi unii boieri începuseră să se întoarcă la 
Bucureşti de pe unde fugiseră. Stăpin al Capitalei și comandant al oștilor 
turceşti era Gingir Efendi Chehaia-Bei, pașă de Silistra. Acesta primeşte 
intr-una din zilele lui august o scrisoare din partea lui Bimbașa-Sava şi a 
celorlalți căpitani de arnăuţi, care se găseau cu toţii la Cimpulung, să fie, 
iertaţi şi să li se dea voie să se întoarcă în București. Chehaia-Bei răspunse 
imediat că rugămintea lor e primită şi le admite să vie în Bucureşti să-şi ceară 
iertare, ba, mai mult decit atit, el va cere sultanului să numească pe Bimbașa- 
Sava comandant al oștilor româneşti din Muntenia. 

Încrezător și fără să bănuiască nimic, Bimbașa-Sava împreună cu 
căpitanii Ghencea şi Mihalea, şi cu arnăuţii lor, sosesc in Bucureşti şi în seara 
zilei de 16 august trimit vorbă pașei că vor veni îndată să-și facă cuvenita 
închinăciune. Paşa îi roagă să-l ierte că nu-i poate primi atunci, deoarece 
nu se simte bine, însă ii pofteşte pentru a doua zi, duminecă la amiază, chiar 
în locuinţa lui din casele logofătului Ștefan Bellu. 

A doua zi, în curtea Bimbaşei-Sava din Calea Văcărești, îmbrăcaţi 
în haine cu fireturi aurite și cu arme sclipitoare, se adunară treizeci de fruntași 
ai arnăuţilor. De aci, călări, avind în cap pe Bimbașa-Sava, în admiraţia 
locuitorilor, trecură pe mai multe străzi, şi prin Uliţa Ișlicarilor ajunseră în 
fața casei lui Bellu“. 

În continuare Papazoglu ne redă faptele aşa cum i-au fost şi lui povestite. 
Astfel, spune el, „vistierul Mihai se afla printre turci fiind cunoscut de toţi 
paşii şi agalele, fiind foarte iubit de Chehaia-Bei căci îi înlesnea toate trebuin- 
cioasele, dindu-le chiar din vinurile cele vechi din pimnița boierească; el 
şedea într-o odae din etajul de jos al caselor. Duminică dimineaţa observă 
o mișcare neobicinuită între turci, văzu mai multă turcime venind în curte 
şi așezindu-se prin odăile din curte şi pe la grajduri şi şoproane, iar sus în 
salonul cel mare ale cărui ferestre dădeau de-a lungul Uliţei Ișlicarilor [strada 
30 Decembrie] se grămădeau căpeteniile de manafi şi beşlii. Se pomenește că-l 
chiamă Chehaia-Bei care era în odaia lui cu ceilalţi trei paşi, Gavanazoglu, 
‘Tahâr-Aga şi Macavei al zaporojenilor. Pe masa din mijlocul odăii văzu 
două perechi de pistoale. Chehaia-Bei se scoală de pe sofa şi apropiindu-se 
de vistierul Mihai îl bătu de două ori pe umeri şi-i zise în turceşte: ` 


— Du-te la conacul tău, ascunde-te în odaia ta, dă perdeaoa jos de la 
fereastră, zăvorește-ţi ușile şi să nu ieşi la nici un zgomot, nici să deschizi 
uşile la cineva căci poate vei fi avind și tu vreun dusman printre ai noştri. 

La aceste vorbe trecură fiori prin singele meu, povestea vistierul, și 
sărutind mina paşei mă întorsei în salon. Cind să mă duc spre ușa galeriei 
care duce la scări, văzui pe ferestrele salonului, de-a lungul Uliţei Işlicarilor, 
venind o ceată mare de călări, care erau strălucitul cortegiu al lui Bimbașa- 
Sava şi căpitanilor săi. 

Ajungind în capul scării un baş buluc-bașa de delii mă oprește gi-mi 
zice: nu e vremea, bre Mihai, să te duci acum in curte. Eu i-am răspuns că 
paşa m-a trimis pînă jos să-i aduc ceva. Eşii pe ușă în galeria care era cu geam- 
licuri și zării porţile închizindu-se, căci Bimbașa-Sava cu căpitanii Ghencea, 
Mihalea și cu ceata lui de arnăuți, intraseră deja în curte; îi văzui descălicind 
şi pornind cite trei să urce scara; în capul scării, jos, mă aflai în față cu ei şi 
m-am dat în lături ca să le fac loc. Bimbașa mă întrebă: Ce faci nene Mihai? 
Pașa ce face? Îi răspunsei că n-am intrat la pașa și ei pășiră înainte. 

La ușa odăii pașei erau în dreapta şi în stinga doi cavazi [santinele] cu 
miinile pe pistoale și pe iatagane; la ușa salonului, Sava fu întimpinat de baş 

buluc-bașa de manafi cu căpitanii săi; acesta îi arăta ușa odăii lui pașa şi: 
zise buiur [poftim]. Sava porni spre uşă cu căpitanii săi ca să inere; dar deodată 
pe la spatele său, se pomeni cu o tăietură de iatagan pe gitul său gol, şi căzu 
Jos. Cei doi căpitani ai săi fură la moment împușcați cu pistoalele de celelalte 
agale turcesti. 

După ce fură astfel omoriţi cite trei, deschise pașa ușa și se uită impreună 
cu ceilalţi paşi la cadavrele lor îmbrăcate numai în fireturi și aurărie. Imediat 
turcimea ce se afla ascunsă prin odăi, grajduri și şoproanele din curte năvăliră cu 
iataganele și pistoalele asupra arnăuţilor lui Sava ce-și plimbau caii prin curte. 
A urmat o ţăcăneală spăimintătoare pînă i-au măcelărit pe toţi, afară de unul 
care scăpă prin fundul grădinei lui Bellu, trecu Dimboviţa şi traversă spalioasa 
grădină a palatelor banului Dumitrache Ghica“. 

Din această povestire, se vede că fosta casă a lui lenăchiţă Văcărescu 
era cu elaj, avea un salon mare la mijloc, cu privire spre Podul Mogoșoaiei 
şi Uliţa Islicarilor, înăuntru curţii la etaj avea o galerie cu geamhe, avea 
porţi mari ferecate, iar în curtea dinăuntru, mult mai mare decit azi, şi în 
cea din fund, avea nenumărate odăi pentru slugi, grajduri şi şoproant. Partea 
dreaptă a străzii Riureanu de azi, cu toate clădirile ce se aflau pe ea, făcea 
parte, în acea vreme, din curtea caselor Bellu, iar în fund era mult mai lungă 
şi se învecina direct cu cea a banului Dumitrache Ghica, nefiind strada 
Ilfov de azi care să le despartă, iar albia Dimboviţei era puţin mai încolo. 

În sfirșit, după potolirea „zaverei“ şi plecarea turcilor din ţară, la veni 
rea domnului pămîntean Grigore Ghica, boierii de pe unde erau fugiţi au 
început să se întoarcă în ţară. Printre aceştia a fost şi marele logofăt Ștefan 
Bellu cu familia lui. La întoarcerea în ţară logofătul Ștefan Bellu a constatat 
o sumă de lipsuri în averea și bunurile lăsate în casa din București. Mobilele, 
vasele şi hainele ce nu putuseră să le încarce în chervane, cind a plecat în 
grabă spre Braşov, erau acum dispărute, iar cele care din intimplare le mai 
găsise erau uzate și rupte că nu se mai puteau întrebuința. Depozitul de 
vinuri din pivniţă dispăruse, ba chiar nici nu-i ajunsese lui Chehaia-Bei și 
oamenilor săi pentru petrecerile făcute în marea sală de oaspeți. 

După aceste pagube însă, în familia logofătului Ștefan Bellu au urmat 
n serie de necazuri și fapte de rușine care au grăbit sfîrșitul aceluia care ajunsese 
la un moment dat mai bogat decît un domn. 


În 1826 a murit ginerele său Iordache Pădure, un ticălos care a prăpădit 
zestrea soţiei, în chefuri, jocuri de cărţi şi femei, iar pe nevastă-sa „au umplut-o 
de boală lumească“, din care cauză s-au şi despărţit. Logofătul Ștefan Bellu 
fiind foarte mihnit de această întimplare, fiindcă fata nu l-a ascultat şi la 
luat mai mult peste voia lui, n-a mai vrut să-i mai dea altă zestre ca să se 
remărite şi poate, şi din cauza bolii ce-o contractase, s-a otrăvit, la 22 noiem 
brie acelaşi an și a fost înmormîntată la biserica Colțea. 


În anul următor, logofătul Bellu împreună cu banul Barbu Văcărescu 
au făcut o reclamaţie neintemeiată la Poartă, împotriva lui Grigore Ghica 
vodă. Domnul care se bucura de încredere și simpatie la Constantinopol a 
primit un firman prin care i se dădea voie să mustre sau să pedepsească pe 
cei doi boieri care în loc „să aducă odihnă tulburărilor“ existente provoacă 
altele fără temei. Drept urmare a acestui firman, Grigore Ghica, la 12 mai 
1827, prin pitac domnesc adună pe toţi boerii mari și mici la curte şi înaintea 
tuturor face o aspră ocară celor doi boieri şi-i declară imincinoși, iertindu-i 
deocamdată de o anumită pedeapsă pe care o meritau. 


Logofătul Ștefan Bellu și banul Barbu Văcărescu socotind că se vor 
spăla de această rușine pe care le-a făcut-o domnul, s-au dus să se plingă la 


VECHI CASE BUCUREŞTENE 447 


consulul Austriei, dar nici acolo n-au găsit satisfacție, fiindcă banului Văcărescu 
i d-a spus că reclamaţia nu trebuia făcută direct turcului ci prin consulat, 
iar lui Bellu „i-au zis că nu e patriot, ci grec, şi să-și aducă aminte de cite rele 
au făcut ţării în zilele domnului Caragea, cind se afla vistier al doilea“ 2. 

Steaua logofătului Bellu începuse să pălească de la 1821 cind, alături 
de: „zavergiii lui Ipsilant“, se ridicase împotriva turcilor. Mai apoi diferite 
necazuri întimplate în familie l-au îmbolnăvit de inimă și i-au grăbit sfirșitul, 
El s-a prăpădit în 1833 şi a fost inmormintat la mănăstirea Radu Vodă. 

După moartea acestuia, fosta casă a lui lenăchiţă Văcărescu rămine 
prin moştenire, în proprietatea lui Dumitru Bellu, așa cum ne spune Alexandru 
Odobescu 2! şi Dumitru Berindei în 1861, iar nu în a lui Alexandru Bellu, 
cel mai mic fecior, după cum menţionează Gh. Crutzescu 22 în lucrarea sa. 

În 1848, după mărturia unui contemporan, în casa lui Dumitru Bellu, 
era instalată poşta austriacă %. Aceasta a funcţionat aci pină în 1859 cind 
Cuza Vodă a înlăturat toate concesiunile străine și a organizat poşta ro- 
mânească. 

În 1859, poşta austriacă părăsind localul, baronul Dumitru Bellu îşi 
preface casa și, conform autorizaţiei date, este obligat să-şi retragă pro- 
prietatea în raport cu noua aliniere hotărită de Primăria orașului. 

ı La 15 decembrie 1863, el moare și neavind urmași, prin testament, 
lasă casa nepotului său Barbu, cel de al doilea fecior al fratelui său Alexandru. 

Barbu Bellu (mai 1825 — mort la 27 iulie 1900), pină la moartea unchiu- 
lui său Dumitru dusese o viaţă de holtei și locuise cîțiva ani de-a rindul în 
retrasa dar frumoasa casă a lui Constantin Kreţulescu de pe strada Știrbei 
Vodă, în vreme ce acesta cu soţia lui se aflau stabiliți la Paris. După înapoierea 
Mariei Filipescu care-și părăsise bărbatul la Paris și obținuse divorţ la Bucu- 
reşti, aceasta a locuit în casa soțului său, Constantin Kreţulescu (văr cu 
doctorul Nicolae Kreţulescu fost prim-ministru) şi a trăit împreună cu 
Barbu Bellu. Din această convieţuire, fără căsătorie, a rezultat un fiu numit 
tot Barbu (5 noiembrie 1865—5 mai 1924). 

După 21 de ani de la prefacerea casei, în 1859, clădirea avind nevoie 
de unele reparaţii şi transformări, proprietarul ei cere autorizaţie întru acest 
scop. În ședința din 12 martie 1880, consiliul comunal sub preşedinţia pri- 
marului D. Cariagdi * discută, printre altele, cererea lui Barbu Bellu de a-şi 
repara casa din Calea Victoriei. După multe discuţii controversate, unii con- 
silieri cerind retragerea iar alții exproprierea, Primăria îi aprobă să rămină 
la vechea situaţie din 1859, cind şi-a refăcut casa și să o repare pe același 
plan de aliniere, rămiînind ca atunci cind se va face alinierea definitivă a străzii, 
Barbu Bellu să arate toată bunăvoința, conform angajamentului scris ce şi-a 


luat 24, 


3 I, Corlus, op. cit., p. 50—51, 
a Alex. I. Odobescu. op. cit., p. 509; D[imitrie] Berin dei, București, studiu istoric, 
în „Revista română“, 1861, vol, II, p. 628, 629, 
2* Gh. Crutzescu, op. cit, 
' 9 Adolf Stern, Din viața unui evreu român, Bucureşti, 1915, p. 13, 
* Dimitrie Cariagdi (1815—1894); magistrat, fost de citeva ori ministru, primar 
"Capitalei între 1878 şi 1883. 
2 „Monitorul comunal al primăriei Bucureşti “, anul V (1880), nr. 18, p. 235 —287, 


e 

Pe la 1887, casele nu mai erau în stăpinirea lui Barbu Bellu, ci le 
cumpărase marele neguţător de blănuri Sigmund Prager care-și începuse 
activitatea comercială încă din 1854 tot în Bucureşti, dar în alte prăvălii 
cu chirie. Acesta, ca să fie liniştit în curtea sa,-n-a mai dat voie locuitorilor 
dimprejur să vină la paraclisul ce se afla în curtea caselor, cu toate că prin 
contractul de cumpărare se obligase a lăsa liberă intrarea credincioșilor. 
În urma reclamaţiilor primite, Primăria, în şedinţa din 26 ianuarie 1889. 
sub preşedinţia lui Em. Protopopescu-Pake, prin expunerea consilierului 
C. Răceanu arată dorinţa și nevoia locuitorilor, precum și obligaţia proprie» 
tarului, care de doi ani de zile „nu mai lasă pe nimeni să intre acolo“. 

Consiliul comunal decide să fie somat proprietarul respectiv „să lase 
trecerea liberă la biserică, lăsind pentru aceasta un pasagiu de 12 metri teren 
şi deosebit 12 metri jur imprejurul bisericei pentru trecerea cu sfintul epitaf* %, 

Drept urmare acestei somaţii, Sigmund Prager arată Primăriei că 
paraclisul din fosta proprietate a baronului Barbu Bellu, încă de la cum- 
părarea ei, era cu zidurile ruinate, acoperişul deteriorat și amenința cu căderea, 
nemaiputind deci servi cultului şi fiind primejdios in același timp pentru 
viața cetăţenilor. Ca să înlăture această situaţie el anunţă că cedează primă- 
riei toate vasele, obiectele sfinte şi mobilierul paraclisului, iar în plus oferă 
suma de 4 000 lei ca să se distribuie săracilor. 

Consiliul comunal, în şedinţa din 5/17 mai 1891, aprobă% această 
cerere, sub rezerva acceptării mitropoliei şi hotărăște ca mobilierul să fie 
repartizat la capela cimitirului de la Colentina (Reinvierea). 

În legătură cu această proprietate, Constantin Bacalbașa spune că în 
copilăria lui, pe la 1880, casa „n-avea prăvălii, era un mic palat particular, 
rəşedința baronului rămas vestit prin aceea că, sub domnia lui Cuza Vodă, 
ucisese în duel cu pistolul pe un ofițer“ 2. 


CASA ARIIITECTULUI IACOB MELIC 


Sub numele de „Casa Melic“ sau „Casa Iacob Melic“ este cunoscută, 
de mai multe generaţii, clădirea de pe strada Spătarului nr. 22, construită 
pe la jumătatea secolului al XVIII-lea, la 1760 după cum spunea arhitectul 
Paul Smărăndescu şi H. Dj. Siruni 2, fără să ne arate documentarea. După 
părerea noastră, văzind cărămizile şi grosimea mortarului ar fi putut fi con 
struită chiar de la începutul acelui secol, fiind deci cea mai veche clădire 
boierească existentă din București. 

Pentru bucureştenii care nu știu unde se află, le dăm informaţia că din 
spatele statuiei lui C. A. Rosetti se merge pe Bulevardul Republicii pină la 
biserica Armenească, iar de aici, a doua stradă la stinga, este str. Spătarului. 
După aproximativ 200 m de mers, str, Spătarului se întretaie cu str. Aureliu 
şi imediat după traversare, a doua casă pe dreapta, intr-o curte largă şi mult 
mai joasă decit nivelul străzii, se află casa despre care este vorba. 

De cind există această clădire, cine i-au fost proprietarii în decursul 
timpului, este tocmai ceea ce dorim să spunem şi noi în rindurile de mai jos, 
după documentele existente, informaţiile publicate și povestirile unor oameni 
care s-au dus de mult de pe această lume. 


*5 Idem, anul XIV (1889), nr. 7, p. 70. 

25 Idem, anul XVI (1891), nr. 20, p. 212. 

*? Constantin Bacalbaşa, Bucureștii de altădată, vol. I, ediţia 1I, Bucureşti, 1935, p. 56. 

! H, Dj. Siruni, Jacob Melic și Revoluţia de la 1848, în „Studia et acta musti 
Nicolae Bălcescu“, V—VI, 1979, p. 78. 

% Arh. Paul Smărăndescu, O casă veche: casa Melik, „,Buletinul comisiei monunien- 
telor istorice“' vol. XXIV (1931), p. 137—142. 

Cu aproape şaizeci și cinci de ani în urmă, fiind elev de liceu, aveam 
o pasiune pentru vechile case acoperite cu șindrilă sau olane, primele ale oame- 
nilor mai săraci, iar celelalte ale foştilor proprietari cu o situaţie materială 
bună. Case acoperite cu șindrilă, în acea vreme, se mai găseau încă multe 
in cuprinsul orașului; case cu olane rotunde, zise turcești, mai puţine. Astfel, 
în mahalaua Oborului, unde locuiam, se aflau citeva, dintre care trei în apro- 
piere de Foişorul de foc (actualmente Muzeul pompierilor), apoi casa mare 
cu prăvălii la parter de pe Calea Moșilor (fost Podul Tirgului de Afară) a lui 
Colintineanu, fost administrator al moșiilor și proprietăţilor domnului Grigore 
Dim. Ghica (1822—1828); Casa Melic de pe str. Spătarului și încă o casă 
veche, foarte interesantă, care se afla peste drum de biserica Precupeţii Vechi; 
în restul orașului se aflau altele, în special de-o parte și de alta a principalei 
artere, Calea Șerban Vodă. 

___ În vremea amintită mai sus, despre casa Melic, am intrat în vorbă 
cu mai mulţi bătrîni proprietari din apropiere. Unul dintre ei, în virstă de 
87 ani, al cărui nume nu-l mai ţin minte, mi-a povestit că a auzit de la 
bunicul său, că această casă era de mult în proprietatea armenilor dar că, 
cu mult înainte, ea a fost casa unui boier mare, cu rang de spătar, de unde 
vine şi numele străzii. Neavind urmași, moștenitorii indirecţi au vindut-o 
unui negustor armean. 

Acest fapt, după părerea noastră, nu este departe de adevăr, fiindcă 
pe la începutul secolului al XIX-lea casa se afla în proprietatea bogatului 
neguțător Hagi Chevorc (Kevorc) Nazaretoglu. 

La 15 iulie 1815, probabil ca să-şi mărească curtea casei, Nazaretoglu 
cumpără de la Sava mătăsarul, tot armean, și soţia sa Trandafira, „o casă 
cu pămînt moştenesc“, alăturea, pentru care a plătit 1400 taleri. Sava mătă- 
sarul, în zapisul său, spune că a vindut casa și locul „de bunăvoie, nesilit 
de nimeni“ lui Hagi Chevorc Nazaretoglu „ca la un vecin ce are protimisis“. 
„Şi fiindcă este să se facă îngrădire de uluce despărţitoare pintre locul casii 
mele şi pîntre locul aceștii case ce am vindut-o dumisale, acele uluce să le 
facem acum de frați, iar încolo orice cheltuială va îi, a dumnealui este, eu 
nu am a face“. 

Actul de vinzare este semnat de Sava şi Trandafira, de cei cinci copii 
ai lor (Sima, Ana, Asadur, Antaran, Mache), precum și de unii martori vecini 
care iscălesc în caractere armenești. 

După părerea noastră Hagi Chevorc Nazaretoglu este acela care în 
1822 a renovat, poate și modificat întrucitva, vechea casă boierească în 
care-și stabilise locuința familiei sale. Anul amintit mai sus este însemnat 
pe placa de marmură care este așezată deasupra girliciului pivniţei, în dreapta. 
Și sub nici o formă nu se poate admite ideea că viitorul proprietar Iacob 
Melic ar fi făcut el renovarea la acea dată, fiindcă atunci Melic 3° nu avea 
decit 5 ani, iar diploma de arhitect a obținut-o în anul 1842. 

Nazaretoglu, care purta și titlul de hagiu, obținut în călatoria sa la 
„locurile sfinte“, fiind probabil un mare neguţător de mărfuri orientale 
aduse din sudul Dunării şi de la Istanbul, pe care le vindea angro în +ertitele 
hanuri bucureştene, avea și beneficii mari. Acest fapt se vede și din cum- 
părarea unei mari proprietăţi situate în inima centrului comercial al orașului, 
de la care putea să aibă un venit mare rezultat din chirii şi la o eventuală 
vinzare să obţină un preţ mult superior celui dat la cumpărare. 

Astfel, prin soţia sa, Hagica Mariiam (Maeram), în aprilie 1824, cumpără 
una din cele mai mari şi mai frumoase clădiri din mahalaua Curtea Veche. 


3 Ibidem, p. 79. 

Este vorba de casa pe care vestitul neguțător brașovean Theodor Cincu, 
stabilit la București, împreună cu soția sa Calița, o construiseră pe locul 
cumpărat în 1798 de la banul Radu Golescu. Casă mare, parter și etaj, cu 
multe camere sus și jos şi cu trei prăvălii, care se învecina într-o parte cu 
proprietatea lui Ioan Constantin Odobescu (tatăl lui Alexandru Odobescu) 
şi în cealaltă parte cu a lui Ioan Dimitrie Califaru, terenul din spate, în lungi- 
mea lui, mergind pînă în apa Dimboviţei. 

Pentru această casă, cumpărată la sultan-mezat de la moștenitorii 
lui Cincu, a platit 48 000 taleri plus 2 400 taleri, taxa mezatului, adică „avaetul 
cutii de milostenii“ 31, — șase bani la leu — care se vărsa în fondul Epitropiei 
obştirilor. Deci în total o sumă de peste 50 000 taleri, foarte mare pe vremea 
de atunci, ceea ce însemna că era un om foarte bogat și treburile neguţă- 
toreşti îi mergeau foarte bine. 

După opt ani de folosire, din care rezultase o bună sumă luată drept 
chirii, Hagica Mariiam împreună cu soţul ei Hagi Chevore Nazaretoglu vinde 
casa (6 martie 1832) Eufrosinei Ciochină pentru 2 900 galbeni împărăteşti 
„drepţi la cumpănă şi negăuriţi“ 32, 

De la această dată pînă în vara anului 1847 nu mai știm nimic despre 
Hagi Chevore Nazaretoglu și familia lui. Însă la 20 iunie al acestui an aflăm 
că-şi face diata (testamentul) care cuprinde multe informaţii interesante. 
Astfel, diata cea veche din februarie 1844 o anulează prin aceea care o dă 
acum, fiindcă situaţia lui materială este cu totul alta. Marele foc din martie 
1847 i-a mistuit, în bună parte, casele și prăvăliile ce le avea în centrul comer- 
cial al orașului. Din bunurile nemișcătoare, neatinse de foc, situate în alte 
cartiere, nu i-au rămas decit prăvăliile şi casele cu etaj din mahalaua Scau- 
nelor, Văpseaua Roșie şi casele din mahalaua Armenească, Văpseaua Galbenă, 
unde locuia, „precum și altă stare mişcătoare“. 

Fiind bătrin la această dată, 87 ani, lipsit de vedere, dar cu „minţile 
inlregi și sănătoase“, în faţa soţiei, copiilor şi a martorilor își face testamentul 
în care înseamnă tot ce lasă fiecăruia. 

Din diată aflăm că avea, cu soţia sa Mariiam Nazaretina, trei băieți 
în viaţă : Agop, Artun (Ariutium) şi Nazar. O fiică Maiu şi un băiat, Ham- 
pargium decedaseră înainte de întocmirea acestei diate. Mai avea un fiu 
Tatos din prima căsătorie. 

Tuturor le face parte, dindu-le prăvălii, dintre care unele se şi reclă- 
diseră în urma focului, iar altele erau în construcţie. Toate celelalte averi 
mișcătoare și nemișcătoare le lasă soţiei sale Hagica Mariiam, avind dreptul 
„cît va trăi“ de a se bucura de tot venitul lor „fără de a putea ca să se fn- 
străineze cel mai mic lucru, adică să vinză, nici să-l dăruiască. Și după în- 
cetarea soţiei mele din viață, averea se va moșteni deopotrivă [de] frații dintr-insa 
născuţi și pe care îi pun sub blestem pentru de a căuta sufletele noastre cu 
pomenirile cuvenite“ 33, 

A lăsat și nepotului său Kircor, fiul fiicei sale Maiu, 500 lei, cu toate 
că nu era obligat, fiindcă mama acestuia, dacă trăia, nu putea „avea vreun 
drept de moştenire părintească, din pricină că eu, ca un părinte, o am în- 
zestrat după orinduială și cu prisos, cu însemnatele felurimi de giuvaericale, 
cu salbe de galbeni, şaluri de Lahur *, argintărie, fes cu galbeni, pă d-asupra 


31 George Potra, Documente privitoare la istoria orașului Bucureștii, 1821—1848, 
vol. II, București, 1975, p. 154. 

33 Ibidem, p. 359. 

33 Documente privind istoria orașului București [editate de M.1.0.B), București, 1960, 
p- 286. 

* Lahare, oraş în Pakistan. 

haine îndestule şi cu toate cele trebuincioase, pe lingă care, în urma căsă- 
toriei sale, i-am mai dat în viaţă fiind, pină la moartea ei, atiţia bani în 
naht *, cit nu moşteneşte acum aceşti copii ai mei“ 34, 

În finalul testamentului Chevore spune că el chiar dacă ar face în viitor 
o altă diată să nu se considere valabilă ci numai „ca o hirtie albă“. 

Diata a fost scrisă de Dincă Perieţeanu și semnată de cei doi soţi, de 
cei patru fii că s-au mulțumit cu ce li s-a dat, precum şi de trei martori, 
tot armeni. 

După întocmirea diatei s-a cerut Judecătcriei politiceşti a jud. Ilfov 
s-o adeverească, iar aceasta, la 8 august 1847, a trimis pe grefierul ei acasa 
la Chevore pe care l-a găsit „in adinci bătrineţi și orb de vedere“. Și neștiind 
româneşte au fost întrebaţi soţia, copiii şi scriitorul dacă diata a fost făcută 
„după a lui zisă şi voinţă... Și au răspuns că este adevărată a lui“ 5. 

La scurtă vreme după aceasta, sănătatea lui Chevorc s-a înrăutățit 
şi la 24 septembrie 1847 a decedat şi a fost inmermiîntat în vechiul cimitir 
al bisericii armenești, care se afla între actuala str. Arcului şi str. Armenească, 
cimitir care a fost desfiinţat pe la 1880 cind primăria orașului a cedat epitro- 
piei comunităţii armenești un teren mare pe Şos. Pantelimon, unde s-a făcut, 
noul cimitir armenesc care există și astăzi și cuprince fiumcase mcnumente 
funerare ale unor armeni de seamă din București. 

După moartea Hagicăi Mariiem casa din mahalaua Armenească, 
adică din str. Spătarului, a rămas în proprietatea lui Agop care, după cum 
se vede din acte, în 1859 plătea ca taxă pentru straja de noapte, 9 sfanţihi 
pentru cele 9 camere ale casei. Deci la această dată Hagi Mariiam nu ma: 
era în viaţă. 

După cite am aflat, Hagi Agop Nazaretoglu s-a născut în 1811 la Bucu- 
rești, s-a căsătorit la 16 februarie 1831 cu Zanazan (Ziba) fiica maiorului 
Babic, a avut o fiică Ana, căsătorită cu Iacob Melic, și a decedat la 27 sep- 
tembrie 1872 în casa părintească care, la acea dată, avea numărul 16, nu ca 
azi 22, fiindcă unele proprietăţi de pe această stradă s-au împărțit, și numă- 
rul construcţiilor s-a mărit. 

Am spus mai sus că Ana, fiica lui Agop Nazaretoglu, s-a căsătorit cu 
Iacob Melic. Acesta s-a născut la Bucureşti în 1817 dintr-o veche familie 
armeană refugiată din Turcia la începutul secolului al XIX-lea. 

După terminarea școlii armenești de aici, înființată chiar în anul cînd 
el s-a născut, în jurul virstei de 20 ani a fos trimis la Paris să studieze arhi- 
tectura. Acolo, printre profesorii de seamă, a avut și pe renumitul arhitect 
Henri Labrouste % care în 1824 a primit marele premiu al guvernului francez. 
Absolvind Şcoala de Arhitectură a rămas în Paris în 1842—1843, unde printre 
clienţi a avut pe contesa Cornudet şi pe nobilul de Lenz care au făcut apel la 
calitățile lui profesionale. 

La Paris, prin intermediul conaţionalului său Agop Grdjikian, consilier 
al ambasadei, a avut relaţii de prietenie cu Reşid Pașa, ambasadorul Turciei. 
De asemenea a fost prieten cu publicistul francez Stanislas Bellanger, autorul 
a două volume de impresii despre ţara noastră pe care a vizitat-o. 

În 1844, Barbu Știrbei, ministru de Interne la acea dată, l-a invitat să se 
întoarcă în ţară. La 21 noiembrie cind a plecat din Paris, Reşid Pașa (fost 
de citeva ori mare vizir între 1846 şi 1858), i-a dat o scrisoare pe care s-o 


* naht — bani numerar. 

34 Ibidem. 

35 Ibidem, p. 288. 

æ H. Dj. Siruni, op. eit., p. 57. 

înmineze domnului Gh. Bibescu pe care-l ruga „să nu lipsească pe tînărul 
Melic de protecţia pe care o merită“ %, recomandîndu-l că prin inteligența şi 
talentele lui şi-a cîștigat stima tuturor profesorilor de la Școala de Arhi- 
tectură. 

La Bucureşti, printre alte clădiri, a construit cazarma „Malmaison“ 
de pe Podul de Pămint (Calea Plevnei) și pentru marele clucer Barbu Catargi 
(1807—1862) a construit o seră franţuzească la casele ce avea pe Podul 
Mogoşoaiei (Calea Victoriei), în dreapta bisericii Sf. Nicolae-Tabaci, case 
care există și astăzi peste drum de sediul Academiei R. S. România. 

În noiembrie 1845, a fost invitat, alături de arhitecţii Xavier Villa- 
crosse și inginerul loan Balzano, să prezinte fiecare cîte un plan de teatru. 
Nici unul din aceștia nu și-a realizat proiectul, fiindcă a fost preferat arhi- 
tectul vienez Heft care a fost „înțelegător“ 38 cu pretenţiile domniei. 

În 1847, Melic făcea parte dintre fruntașii comunităţii armene și tot 
în acel an, credem, s-a căsătorit cu Ana, fiica bogatului în proprietăţi și 
moșii, Agop Nazaretoglu. 

Iacob Melic, în 1848, a avut contact permanent cu cercurile progre- 
siste din ţară, iar pe unii din conducătorii Revoluţiei îi cunoscuse chiar mai 
înainte în timp ce-şi făcea studiile la Paris. 

Cu ocazia sosirii lui Suleiman Paşa (numit în locul lui Talaat Efendi), 
Iacob Melic a fost însărcinat să construiască două arcuri de triumf la Bucu- 
rești, unul la bariera orașului pe unde va intra și altul în fața palatului în 
care locuia domnul Gh. Bibescu, la poalele Mitropoliei, prevăzindu-se 9000 
lei pentru construirea lor, la care au lucrat în timp record 40 dulgheri. 


A fost însărcinat apoi ca dragoman (tilmaci) să ia contact cu secretarul 
lui Suleiman Pașa, adică cu armeanul Anton Tinghir, cînd a cunoscut și pe 
Agop Davudian, tot armean, medicul personal al lui Suleiman Pașa. 


Iacob Melic şi socrul său Agop au fost de mare ajutor unor fruntași 
ai Revoluţiei. În ajun, cînd poliţia îi urmărea să-i aresteze, cei de mai sus 
au găzduit în această casă pe C.A. Rosetti, Ion Heliade Rădulescu și Ion 
Brătianu, fiindcă nimeni nu se gindea că ei s-au ascuns în mahalaua arme- 
nească. Cind totuși s-a aflat mai tirziu, după înăbuşirea Revoluţiei, că aici 
și-au găsit refugiu, maiorul Locusteanu % a fost însărcinat cu prinderea lui 
Agop, dar n-a reușit, fiindcă un alt armean s-a dat drept Agop, fapt pentru 
care a şi fost bătut crunt şi băgat în închisoare. Tot atunci poliţia a făcut o 
confuzie între Agop şi fratele său Artin (Altin). Acesta cu toate că n-a fost 
amestecat în treburile Revoluţiei a fost ţinut şase luni în închisoare pînă 
cînd i s-a dovedit nevinovăția. 


După înăbușirea Revoluţiei, prin decretul din 25 septembrie, semnat 
de Fuad Efendi şi caimacamul Constantin Cantacuzino 40, au fost exilați 
toţi conducătorii Revoluţiei, după care a urmat o listă de 69 persoane care 
erau învinuite că au ajutat Revoluţia, printre care se număra arhitectul 
Iacob Melic și socrul său Agop. 


La acea dată insă Iacob Melic nu se afla în ţară. Fusese numit ca til- 
maci îi, fiindcă ştia și turcește, al delegaţiei alcătuite din: Ștefan Golescu, 


3 Ibidem, p. 59. 

38 Elias Regnault, Istorie politică și socială a Principatelor Dunărene, tradusă de 
Ioan Fătu, Iaşi, 1856, p. 273; Ioan C. Filitti, Domniile române sub Regulamentul Organic, 
Bucureşti, 1915, p. 396; H. Dj. Siruni, op. cit., p. 59—60. 

39 Radu Crutzescu, Amintirile colonelului Locusteanu, Bucureşti, 1935, p. 190—200. 

40 C. Colescu-Vartic, 1848 — Zile revoluționare, Bucureşti, 1895, p. 433. 

41 Ion Ghica, Scrisori, vol. IV, Bucureşti, 1915, p. 20. 

Dumitru Brătianu, Nicolae Bălcescu, Grigore Grădişteanu şi Vasiliade, care 
pe la jumătatea lunii august, plecase la Constantinopol să prezinte Porții 
doleanţele ţării. Toţi aceștia nu s-au mai întors cînd au auzit care este situația 
în ţară. 

Agop, socrul lui Melic, împreună cu fiică-sa Ana au izbutit să pără- 
sească ţara și să-și găsească relugiu la Constantinopol. 

Noii guvernanţi ai ţării nu s-au mulțumit cu exilarea fruntașilor Revo- 
luţiei şi cu arestarea multor participanți care au umplut închisorile. Au căutat 
să le facă o atmosferă neplăcută, să-i defaimeze și sa le atribuie abuzuri 
în timpul guvernului provizoriu. S-au verificat şi cheltuielile făcute de Iacob 
Melic pentru construirea celor două arcuri de triumf. Și tot atunci (25 sep- 
tembrie 1848) prin hotărîrea Tribunalului de ccmerţ? din Bucureşti, cu 
aprobarea Departamentului Dreptăţii, s-a hotărit să se pună sechestru pe 
trăsura, caii și hamurile lui Iacob Melic pentru suma de 80 galbeni ce avea 
să dea clucerului Barbu Catargiu căruia, din cauza evenimentelor, nu-i 
terminase lucrarea începută la casa de pe Podul Mogoşoaiei. 

Iacob Melic a rămas la Constantinopol pînă la sfirșitul anului 1849 
cînd a plecat la Paris $ unde a stat pînă la începutul anului 1853, după care 
timp a revenit în capitala Turciei. 

În timpul exilului și după aceea a fost în raporturi de prietenie și cores- 
pondenţă cu: Nicolae, Ștefan și Alexandru C. Golescu, Ion Ghica, Alexandru 
G. Golescu-Negru, C. A. Rosetti, Grigore Serrurie, Christian Tell, Dumitru 
Brătianu și alţii. 

n 1856 s-a întors din nou la Paris unde a publicat lucrarea L'Orient 
devant VOccident, pentru a informa și lămuri pe membrii Congresului care 
avea loc atunci în acel oraș. 

n sfîrşit după o lipsă de aproape 9 ani, împreună cu soţia și cu socrul 
său s-au întors în ţară unde au găsit casa cam ruinată de unitățile militare 
străine, la fel cum se întimplase şi cu casa lui Ion Heliade Rădulescu de la 
Obor şi a altor fruntași ai Revoluţiei. Chiar în acel an după ce și-a reparat 
casa, din partea statulu, a primit însărcinarea să facă un pod peste riul 
Argeș în apropiere de GOleşti, proprietatea bunilor săi prieteni. Între 1858 şi 
1862 a fost președintele Epitropiei comunităţii-armene din București, iar în 
1859 deputat al judeţului Vlașca 44. 

De la această dată, pentru care motiv nu știm, a renunţat la activi- 
tatea politică şi profesională, ocupindu-se numai de gospodărirea moșiilor 
ce avea. A încetat din viaţă în 1887 și a fost înmormintat în cimitirul armenesc 
de pe Şos. Pantelimon. 


După încetarea din viață a lui Iacob Melic, soţia lui Ana a rămas sin- 
gura stăpinitoare a acestei case, a unui loc viran pe Calea Moșilor nr. 168 
şi a mai multor moşii în judeţul Buzău pe care le moştenise de la tatăl său 
Agop care, cu mult timp înainte de a muri, renunţase la terminația -oglu 
(Nazaret-oglu) şi s-a numit Nazaretian. 


Ana Melic a trăit din venitul moșiilor pe care le-a arendat şi din vin- 
zarea unei moșii pe care o cumpărase soţul ei în plasa Neajlov din judeţul 
Vlaşca %. A decedat la 30 septembrie 1913, în virstă de aproximativ 80 ani, 
dar cu patru ani înainte de această dată, adică în iulie 1909, şi-a făcut testa- 
mentul, menţionind că imobilul din str. Spătarului 22, cu tot mobilierul ce 


42 Arh. St. Buc., Minist. Justiţiei, Extrajudiciare, 613/1848. 
“3 H. Dj. Siruni, op. cit., p. 79. 

« Ibidem, p. 78. 

45 Ibidem, p. 79. 

şe va găsi, îl lasă comunităţii armene din Bucureşti, cu obligaţia de a face 
în el „un azil pentru văduve săracet. 

În ceea ce priveşte moşiile, Ana Melic le-a lăsat Universităţii din Bucu- 
reşti „pentru ca din venitul lor şi al pădurii de pe ele, să se formeze o hursă 
cu numele de „Ana I. Melicit, născută Ilagi Agop Nazaretoglu, care să se 
acorde din cinci în cinci ani, pentru o durată de cinci ani, unui bacalaureat, 
de preferință armean sărac și meritos, spre a-şi face studiile universitare în 
vreuna din facultăţile din Paris, obţinînd titlul de doctor în respectiva spe- 
cialitateit 46. 

Gu toate că Ana Melic nu avea moștenitori direcţi și putea să hotărască 
după huna ei voie cum să se urmeze cu averea, după moartea soţului, prof. 
loan Melic, fiul unui frate mai mare al lui Iacoþ, stabilit la Iași, a început 
un proces de revendicare a unei bune părţi din avere. (ursul procesului a 
urmat însă cu mai multă dirzenie şi perseverență după moartea Anei, dus de 
data aceasta de Eugen Melic, fiul lui loan, profesor de drept internaţional la 
Universitatea din Iași. În legătură cu casa, procesul a fost cîștigat de comuni- 
tatea armenească. Nu cunoaștem care a fost situaţia moșiilor lăsate Uni- 
versităţii din Bucureşti. 

După moartea Anei Melic casa a rămas în părăsire și mai cu seamă 
în timpul primului război mondial s-a părăginit rău, iar acoperișul aproape cu 
totul, dar în 1920—1921 a fost renovată de arhitectul Paul Smărăndescu. 
De la această dată, conform testamentului, a luat ființă azilul de hătrine 
de care s-a ocupat publicistul Vartan Mestugean pină în 1942 cînd a decedat. 
După el, conducerea azilului a fost încredinţată, de către epitropia comuni- 
tăţii, unui comitet care s-a succedat pînă în 1969, cînd parohia hisericii armene 
a donat (onsiliului popular al Municipiului București casa Melic cu terenul 
ei în suprafață de aproape 800 mp. 

După o nouă renovare, mai mult interioară, Sfatul popular al Munici- 
piului, în decembrie 1971 a instalat în această clădire „Muzeul Theodor 
Palladyit, în care se află expuse cele mai de seamă tablouri ale talentatului 
pictor. 
Această casă boierească din Bucureşti, unit prin vechimea ei, de 
“aproximativ 250 ani, are o originalitate deosebită, după cum spunea arhi- 
tectul N. Ghica-Budeşti, prin „ceardacul aşezat pe colţ, la etajul întîi, cu 
o scară de lemn interioară, cu faţade decorate cu pilaştri clasici în stil doric, 
cu cornișă hogată, cu streașină lată, iar în interior cu un tavan de lemn cioplit, 
decorind sufrageria‘ 7. 

În concluzie putem spune că această casă de pe str. Spătarului este 
un preţios monument de arhitectură al Bucureştilor de altădată și, fiind sin- 
gura de acest gen, primăria orașului trebuie să-i acorde toată atenţia ce i se 
cuvine, pentru a se păstra un timp cît mai îndelungat. 

Amintim că o parte din (alea Moşilor și a străzilor de-o parte și de alta 
formau așa-zisa mahalaua Armenească, unde mulţi oameni erau proprietari 
de case și terenuri. Ģhiar marele hogătaş Manuc Bei, care a construit hanul 
ce-i poartă numele, și-a clădit casa sa de locuit la circa 100 metri de hiserică, 
pe (alea Moșilor, colţ cu actuala str. Paleologu. 

Vechea biserică armenească a fost construită în 1742, cu care ocazie 
domnul Mihai Racoviţă a scutit-o de o serie de dări. 

La sfirşitul secolului al XIX-lea cînd s-a tăiat bulevardul Gotroceni- 
Ohor de către Em. Protopopescu-Pake primarul orașului, pentru interes 


« Ibidem, p. 80. 
o Teiden, p. 70. 

şi necesitate edilitaro-urbanistică, au fost demolate biserica Caimata şi bise- 
rica Armenească. Cea nouă, de pe B-dul Republicii, a fost construită între 
1911 şi 1915, după modelul bisericii catedrale din Eămiazin (Armenia). 


PALATUL SUȚU (MUZEUL DE ISTORIE ȘI ARTĂ 
AL MUNICIPIULUI BUCUREȘTI) 


Locul pe care se află casa Suţu — un adevărat palat pentru secolul 
al XIX-lea, actualmente sediul Muzeului de istorie și artă al Municipiului 
Bucureşti, era în secolul al XVII-lea proprietate domnească, pe care Matei 
Basarab l-a dăruit nepoatei sale Elina (fiica voievodului Radu Șerban), pro- 
babil la căsătoria ei cu postelnicul Constantin Cantacuzino, cel care şi-a găsit 
o moarte năpraznică în 1663, fiind gituit din porunca domnului Grigore Ghica, 
în trapeza mănăstirii $nagov. 

De la postelniceasa Elina (mama voievodului Șerban Cantacuzino) 
locul, reprezentind numai o parte din pămintul dăruit, trece în stăpînirea 
fiului ei, spătarul Mihai Cantacuzino, ctitorul bisericii şi spitalului Colțea. 

Mihai Cantacuzino, la rindul lui, l-a dăruit fiicei sale Ilinca, în 1694, 
cînd s-a căsătorit cu hatmanul Dumitrașco Racoviţă. Un nepot de fiu al aces- 
tuia, numit tot Dumitrașco (Matache) Racoviţă (1755—1828), din prima sa 
căsătorie cu $maranda Ipsilanti a avut pe Ruxandra care, la virsta de 16 ani 
neîmpliniți, s-a căsătorit cu Costache (Constantin) Şuţu, fiul lui Grigore 
Şuţu (fost caimacam al ţării în 1812) și al Şaftei Dudescu. La moartea bătri- 
nilor socri, Costache Şuţu devine proprietarul zestral al caselor şi grădinii 
din mahalaua Colţei. 

Costache Şuţu (17991875), bucurindu-se de privilegiul familiei sale, 
încă în fragedă virstă, la 21 ani, a fost numit mare postelnic în Moldova în 
1820, apoi preşedinte al Curţii de Apel din Bucureşti în 1836, mare logofăt 
al Dreptăţii în 1848 și din nou, în 1850, ministru al Dreptăţii. 

De statură mijlocie, cu un fizic agreabil, inteligent, intrigant, cu oarecare 
cultură, dar ambițios şi foarte pretenţios, nu s-a bucurat de simpatia lui 
Gheorghe Bibescu, fiindcă în 1842 cînd s-a făcut alegerea de domn, a fost 
şters de pe lista alegătorilor fiind considerat străin, cu toate că era frate de 
domn, căsătorit cu o boieroaică româncă și mare proprietar. 

Purtînd în inimă amărăciune și dușmănie pentru acest afront, în 1843 
s-a amestecat indirect într-un complot împotriva lui Bibescu în timp ce acesta 
se afla la Constantinopol, pentru a se prezenta sultanului. 

Complotiștii, 21 la număr, îşi aveau centrul la Brăila şi nutreau gindul 
ca atunci cînd Bibescu se va întoarce şi va trece prin pădurea lui Costache 
Şuţu, să-l omoare. Autorităţile militare aflind din timp, complotiştii au fost 
prinși și judecaţi, unii condamnaţi şi întemnițați în ocna de la Telega, iar alţii 
la Ocnele Mari printre care şi bulgarul Deşu, arendașul lui Şuţu. Acesta, 
printr-o împrejurare inexplicabilă, n-a suferit nimic deşi luase parte la complot. 

Qu acest prilej Gheorghe Bibescu aduce mulţumiri oficiale ofiţerilor 
care au izbutit să înlăture mișcarea de răzvrătire. 

Din bogatele relatări ce ni le-a făcut Emanoil Hagi Moscu, cu vreo 
50 de ani în urmă, referitoare la Costache Suţu şi fiul său Grigore, acesta 
fiindu-i unchi, deoarece era căsătorit cu Irina Ilagi Moscu sora tatălui său, 
amintim o parte din cele care ni s-au părut mai semnificative. 

Astfel Costache Racoviţă, din căsătoria lui cu Roxandra (Luxandra) 
Racoviţă, a avut cinci copii, patru fete — Şevastia (1821—1841), $maranda 
(1823—1874), Eufrosina (1827—1878), Şofia (1830—1847) — şi un singur 

băiat, Grigore născut la 15 mai 1819. Dar în afară de aceștia, dintr-o legătură 
extraconjugală cu Eliza Orbescu, fostă Horezeanu, a avut tot cinci copii, 
patru fete şi un băiat care, ajuns la maturitate, şi-a vindut moşia Putineiu 
daruită de părinţi şi a plecat în Franţa, fiind însoţit de preceptorul său, un 
abate catolic. 

Gostache Suţu, omul cu veleități mari, poate chiar de domn, după 
cum n-a fost mulţumit de domnia lui Gheorghe Bibescu, tot așa s-a mani- 
festat şi împotriva lui (uza Vodă şi a ministrului său Mihail Kogălniceanu, 
în special în timpul frămîntării politice din ajunul loviturii de stat din 2 mai 
1864. 

Gu această ocazie Ģostache Suţu, împreună cu alţi boieri reacţionari, 
au cerut intervenţia armatei turcești împotriva lui Guza Vodă şi a sfetnicu- 
lui său Mihail Kogălniceanu. 

Pentru a ne da seama de firea și nesocotința lui Gostache Şuţu, repro- 
ducem un fragment din protestul înaintat către sultan: „Dacă prea puternicul 
împărat are milă de aceste provincii şi nu voieşte a le trăda unor tilhari de 
drumul mare, să se milostivească înainte de 2 mai, să ne mintuiască de biciu 
prin prea biruitoarele sale oștiri și să ne scape de lepra sanculotismului ai cărui 
şefi sînt prinţul și adjutantul său, primul ministru, visul dracului“... 

A face comentarii în legătură cu acest protest este aproape de prisos, 
neputind spune mai mult decit că boierul străin de neam, Gostache Şuţu, 
nu simţea românește, nu dorea progresul ţării și nici libertatea politico-socială 
a poporului. 

Gostache Şuţu, împreună cu soţia sa Hoxandra, au locuit la început 
în vechea casă a Hacoviţeștilor, adică în casa părintească a soţiei sale, parter 
și etaj, care se afla în mijlocul unei imense grădini situată între spitalul (jolţea, 
partea de răsărit a colegiului $f. Șava şi uliţa care trecea prin faţa casei 
boierilor Bărcănești. 

După cincizeci de ani de căsătorie (1816—1866) soția sa Roxandra își dă 
sfirşitul și este înmormîntată la biserica Golţea, fiind considerată că face parte 
din neamul ctitorilor. 

(ostache mai trăiește pînă în 1875, dar într-o nesăbuită și neexplica- 
bilă risipă, vînzind o parte din avere și cheltuind bani mulți în mod nejustifi- 
cabil. Din această cauză, fiul său Grigore cere şi obţine punerea sub inter- 
dicţie a tatălui său, dar cu regretul că administrarea averii s-a dat în seama 
lui Șcarlat Pherykide, fost mai tirziu preşedinte al Înaltei Gurţi de Gasaţie. 

Grigore Șuţu, cu rang boieresc de paharnic, s-a căsătorit la 16 noiembrie 
1856 cu Irina (n. 13 aprilie 1830) fiica căminarului Ştefan Hagi Moscu (1789— 
1867) şi a soţiei sale Zoe Băleanu (1793—1877). Actul de cununie a fost 
eliberat de protopopul Șachelarie de la biserica Răzvan, unde a fost făcută 
şi slujba religioasă chiar de mitropolitul Nifon. Nași au fost părinţii: Gonstantin 
şi Roxandra Şuţu. 

De-abia după moartea tatălui său, întimplată la 20 februarie 1875, 
Grigore intră în posesia întregii averi părintești care se compunea din bani, 
bijuterii, casa din București (care îi fusese dăruită mai înainte), una la Brăila 
şi alta la Atena și două întinse și productive moșii: Grebenul din judeţul 
Rimnicu Şărat şi Șuţeștii din județul Brăila, aceasta singură avind o supra- 
față de 24 000 pogoane. 

Gostache Şuţu a fost înmormintat la biserica din Șuţești, ctitoria sa. 


Înainte de a se construi actuala clădire, Gostache Şuţu cu soţia sa au 
locuit, după cum am mai spus, în vechea dar încăpătoarea casă a socrilor 
care se afla în mijlocul grădinii. În această vreme, în 1828, aflăm de nemulţu- 

mirea pə cara a avut-o Costacha din partea arhitectului Freiwald care luase 
ia antrapriză coastruirea pavajelor de piatră în mahalaua Colțea. 

Feaiwald neaxecutini pavajul conform contractului „să nu aducă 
c3a mai mică vătămare la vreo casă a cuivaşi“ şi în special să nu se scurgă 
apa de ploaie în curţile oamanilor, Costache Suţu a dat jalbă la Divan în 
care a arătat că în urma ultimelor ploi, datorită pavajului rău făcut, i s-a 
inundat întreaga suprafaţă a grădinii, ba a pătruns apa şi în pivniţa caselor 
care s-a umplut pină sus, încit „abia peste treizeci de zile s-au putut scoate 
afară“ 48, 


Drept urmare, Divanul ţării, la 24 iulie 1823, poruncește marilor vornici 
să ia în atenție jalba dată şi prin zapciul hătmănesc, să cerceteze pe teren, 
ia să înlăture pricina de nemulțumire. 

În primăvara anului 1831, Costache Suţu avind intenţia încă de atunci 
să facă o nouă clădire mai mare, mai frumoasă, mai funcţională, a căutat 
mai intii să inlăture gardul de scînduri și să facă zid împrejmuitor de cără- 
midă. Dar autorităţile, după săparea şanţurilor unde trebuia să se pună 
temelia, au oprit lucrarea fiindcă, probabil, proprietarul în mod abuziv, 
incercase să-și depăşească hotarul locului în dauna oraşului. 


În sfirzit, după anumite intervenţii, Comisia Văpselii de Roşu, la 13 
iulie 1831, dă explicaţia că interzicerea continuării lucrării a fost făcută deoa- 
rece sə ivise boala hhlerii şi nu era voie ca la „lucrarea zidurilor să se facă 
adunare də norod“, dind de data aceasta cuvenita aprobare pentru ridicarea 
zidului „fără însă a se atinge cituşi de puţin lumina uliţii. Și rneşteru de zidari, 
ce va faca acaastă bina, să va feri a nu urma împotrivă, adică a vătăma cătuşi 
de puţin caldarămu după uliţă, că atuncea nu numai că să va pedepsi, ci 
să va îndatora încă a dărăma acel zid și a-l face la loc cu a sa cheltuială“ 49, 

Clădirea actualului palat a fost construită între 1832—1834 din dorința 
şi averea lui Costache Suţu, de către „arhitectonii“ Witold și Konrad Schwink, 
probabil austrieci. 


În 1832 s-a întimplat ca unul din zidurile casei, neconstruit bine, să 
se prăbușească peste doi salahori pe care i-a omorît 50. Cercetarea autori- 
tăților polițienești a dus la concluzia de învinovăţire a arhitecţilor, cu obli- 
gația de a da o anumită sumă drept despăgubire familiilor celor doi oameni 
care şi-au pierdut viaţa. 

De felul cum a fost construită casa, nu știm cit a fost de mulțumit 
Costache Suţu, dar ştim sigur că mare supărare a avut din cauza proastei 
execuţii a sobelor şi a boltei de la bucătărie, care era șubredă, amenințind 
cu dărimarea. Din această cauză, în mai 1834, a dat în judecată pe antre- 
prenori la Vornicia orașului, pentru nerespectarea contractului. „După an- 
cheta întreprinsă de arhitecţii Ioji și Hartel, ca și de Paraschiva, starostele 
corporației dulgherilor, desemnaţi ca arbitri de Vornicie la 4 iunie și 24 iulie 
1834, constructorii sint obligaţi, prin hotărire judecătorească, să asigure 
terminarea lucrărilor în bune condiţii. Cu această ocazie, fiind necesare unele 
instalaţii, arhitecţii Moritz von Ott, T. Paladi și Hartel, sint orinduiţi de Divan 
pentru îndreptarea podului [pavajului] în așa fel ca apa plină de necurăţenii 
de pe ulița Colţei să nu mai treacă prin grădina postelnicului Suţu“ 51, 


45 George Potra, op. cit., vol. II, Bucureşti, 1975, p. 320—321. 

4 Ibidem, p. 345. 

5 Arh. St. Buc., Vornicia din lăuniru, 394/1832. 

51 Florian Georgescu și Paul Cernovodeanu, Muzeul de istorie a orașului București 
Bucureşti, 1960, p. 19—20. , 

Çu toate că socotim construcția gata la sfirșitul anului 1834, din punct 
de vedere interior ea a fost în continuă înzestrare cu mobilier, covoare, lămpi, 
sfeșnice şi diferite obiecte de artă. Chiar în toamna anului 1836 proprietarul 
comanda unui meşter austriac, Escher, executarea unui mare policandru 
de aramă, cu 24 sfeșnice, în greutate de peste 100 ocale, plătind pentru fiecare 
oca lucrată cîte un galben împărătesc, în total echivalent cu 1 450 lei, sumă 
apreciabilă pentru vremea de atunci. 

Spre deosebire de vechea casă a Racoviţeșştilor (care nu s-a dărimat 
decit foarte tirziu), situată în mijlocul grădinii, cea nouă făcută de (ostache 
era aproape de Uliţa Colţei, peste drum de spitalul cu acelaşi nume şi de vesti- 
tul turn care a servit ca foişor de foc pînă în 1888, cînd a fost înlăturat pen- 
tru lărgirea străzii mult prea îngustă la acea dată. Tot ca vecinătate, peste 
drum, pe Ulița Çolței şi a Pensionatului se aflau: casa boierului Alexandru 
Ghica, a doctorului Adolf Grunau, a lui Costache Bellu şi a zarafului, mai 
tirziu bancher Nicolae Nicolescu, tatăl lui Oscar Nicolescu, fost președinte 
al Înalţei Curți de Casaţie. 

Descrierea clădirii în interior şi exterior o facem după notițele ce ni le-a 
pus la dispoziţie Emanoil Hagi Moscu care frecventa casa foarte des ducindu-se 
acolo la mătuşa sa, Irina Suţu. 

Astfel, el spune că sub actuala verandă, de mari proporţii, se afla teme- 
lia unei case din secolul al XVII-lea. Palatul se deosebeşte în toate privinţele 
de clădirile bucureştene din prima jumătate a secolului al XIX-lea. Arhi- 
tectura are un caracter pronunțat apusean. Intrarea maiestuoasă, largă, înaltă ; 
inversul caselor vechi româneşti, cu intrarea îngustă. Ferestre largi cu ober- 
lihturi ogivale, exact contrariul ferestrelor obişnuite la noi, pătrate sau drept- 
unghiulare. Clădirea este flancată în cele patru colţuri ale ei de cite un turn, 
cu pretenţii de castel. 

Pe ambele fațade se află, la etaj, cite un balcon de lungimea încăperii. 
Spatele clădirii, care pe vremuri dădea în grădină, a fost şi este identic cu 
fațada principală, inversul tuturor caselor, al căror spate nu corespunde 
deloc cu fațada. Luminatorul, de proporţii neobişnuite, mai mult o cupolă 
teșită, a fost construit în aşa fel încît să nu strice aspectul decorativ al aco- 
perişului. 

Pe 

Bucureştii de astăzi se deosebesc cu totul de orașul de acum un secol, 
atit ca înfăţişare, cit şi ca suprafaţă și număr de locuitori. Satele mărginaşe 
de atunci sînt cuprinse astăzi în oraş, unele ca mahalale, o parte din ele păs- 
trind chiar vechiul nume. 

Acolo unde, în zilele noastre, s-au ridicat mari clădiri, fabrici sau diferite 
instituţii, se aflau întinse grădini și vii care dădeau oraşului un farmec atră- 
gător, mărturisit de atiția călători străini care ne-au vizitat ţara. Astăzi 
orașul-grădină de altădată s-a transformat cu totul. 

Casele din Bucureşti în majoritatea lor — în afară de cele cu un etaj 
sau mai multe ale boierilor și marilor neguţători — erau scunde. Era de ajuns 
să te urci pe acoperișul unei clădiri mai înalte, în clopotniţa unei biserici, sau 
pe unul din dealurile oraşului, pentru ca din virful lor, rotind privirea, ochiul 
să cuprindă pînă departe priveliștea întinsă a oraşului estompat vara într-o 
tonalitate verde, datorită vegetației bogate care înconjura locuinţele acoperite 
cu şindrilă sau olane și prea puţine cu tablă metalică. 

Ion Ghica spunea, în 1875, cind locuia în preajma palatului domnesc că 
„după ferestrele salonului meu, ochiul străbate, printre case și deasupra 
streşinilor, pină la Cotroceni, cale de citeva mile...“. 

Cit privește centrul orașului de acum un secol și jumătate, cele mai 
nimerite puncte de observaţie erau Teatrul Naţional și Turnul Colţei care, 
deşi trunchiat de pe urma cutremurului din 1802, rămăsese totuși cu o înăl- 
ţime de circa 20 metri. Din virful acestui turn se putea vedea cea mai frumoasă 
şi întinsă panoramă a orașului. 


Din fericire pentru cercetătorii trecutului orașului Bucureşti, s-au găsit 
oameni care, atunci cînd fotografia perfecţionindu-se, incit de la daghereotip 
s-a ajuns la clișeu, fie din curiozitate, fie din pasiune, să aibă preţioasa idee 
să profite de acest lesnicios mijloc de imortalizare a unor vederi ale orașului, 
sortite prefacerii sau chiar dispariţiei. 


În afară de fotograful amator austriac Ludwig Angerer de la mijlocul 
secolului trecut, pictorul Carol Popp de Szathmari este unul dintre aceia căruia 
îi datorăm cunoaşterea unor părţi din vechiul Bucureşti. 


Pictorul Szathmari, un cunoscut pătimaș al artei fotografice, s-a urcat 
în turnul Colţei căriînd cu el toată aparatura greoaie a timpului, ca să ne dea 
acele unice și valoroase vederi ale unei părţi centrale din București, astăzi 
aproape în întregime ștearsă de pe hartă. 


Aici este cazul să amintim, cu adincă părere de rău, că în urma bom- 
bardamentului năpraznic din august 1944 efectuat de către germani în retra- 
gerea lor, casa din strada Biserica Enei, din faţa Bisericii Dintr-o Zi, unde a 
locuit Carol Popp de Szathmari și rămasă fiului său Alexandru, a fost arsă 
şi distrusă. În podul casei (unde am fost de citeva ori împreună cu ziaristul 
Constantin Orășanu) se afla un depozit de mii de clișee pe sticlă, din care 
numai o foarte mică parte a fost salvată dintre ruine. Vinovată de această 
pierdere a fost Ortansa Szathmari, văduva fiului, care nu a găsit cu cale să 
vindă sau să dăruiască vreunei instituţii acest preţios material şi nici să-l 
pună la dispoziţia unor cercetători care i-au solicitat de multe ori acest lucru. 

Pe una din vederile luate din virful turnului Colţei, făcînd parte dintr-o 
dioramă ce se află la Muzeul de istorie a Municipiului Bucureşti, figurează 
palatul Suţu văzut de aproape și în întregime, fiindcă distanţa era prea mică 
între cele două clădiri. 


În această fotografie se vede, în spatele actualului palat, o casă mare cu 
etaj, cu faţada spre Uliţa Colţei, care nu era alta decit vechea casă a familiei 
Racoviţă, construită, probabil, la începutul secolului al XVIII-lea. După 
părerea unora această clădire a fost socotită dependinţă a celei din faţă, 
fapt cu totul greșit, din pricina proporţiilor și așezării ei, cit și prin aceea că 
dependinţele, după cum se arată pe planul orașului întocmit de maiorul 
Rudolf Arthur Borroczyn, în 1852, erau răspindite în întinsa curte din spa- 
tele ei, curte care mergea pină în str. B. G. Assan (astăzi str. Bibliotecii). 

De altfel la epoca întocmirii planului Borroczyn, actualul bulevard 
al Republicii dintre Universitate și Calea Victoriei nu era încă croit. Tocmai 
în 1856 s-a făcut întiia deschidere pornind din Uliţa Colţei pînă în Podul 
Mogoşoaiei de atunci, în faţa bisericii Sărindar. Cu acel prilej s-a expropriat 
o parte din grădina Suţu şi s-au demolat: biserica Sf. Sava, casele lui Scarlat 
Petrescu, preotului Ioasaf Snagoveanu şi ale doctorului Adolf Grunau. 

Tot în legătură cu clădirea cea mare din spate, constatăm că pe planul 
figurativ al centrului Capitalei (Culoarea de Roșu din 1871), deşi nu la scară, 
totuşi destul de exact executat de lt. colonelul Dimitrie Papazoglu, figurează 
palatul actual, cu cele patru turnuri la cele patru colțuri ale lui, şi alături, în 
spate, clădirea dreptunghiulară a Racoviţeştilor așezată în aceeaşi grădină, 
ambele clădiri înconjurate printr-o singură îngrădire neîntreruptă care dove- 

dește, fără tăgadă, că era una şi aceeaşi proprietate. Deci, desenul figurativ 
al lui Dimitrie Papazoglu corespunde cu aşezarea de pe planul Borroczyn. 

După construirea noului palat care avea ieşirea pe Vliţa Colţei, casa 
cea veche a Racoviţeștilor avea ieşirea pe ingusta și șerpuita Vliţa Vestei 
(astăzi Ion Ghica), nu departe de clădirea poştei aflată în fosta casă a familiei 
Bărcănescu, pe locul căreia s-a construit, în 1906, monumentalul palat al 
Camerei de Comerţ și Industrie din București (în prezent sediul Bibliotecii 
Centrale de Stat), colţ cu strada Doamnei care la sfirșitul secolului al XVIII, 
lea se numea Vliţa Doamnei Maria (soţia voievodului Șerban Cantacuzino) 
şi mai apoi Vliţa Racoviţă. 

Pi 

Descrierea casei în interior o facem după cele povestite de Emanoil 
Hagi Moscu şi după notițele ce mi lesa pus la dispoziţie. 

Clădirea actuală se deosebeşte întrucitva — numai în ce priveşte exteri- 
orul — de clădirea inițială din 1832. Prefacerile se datoresc lui Grigore Suţu 
care, în 1862, a făcut contract cu sculptorul Karl (Carol) Storck pentru ornas 
mentarea interioară cu stucaturi şi desene, precum și pictarea tavanelor, de 
asemenea executarea bustului în marmură al stăpinei casei. 

De sub marchiza cu geamlic de mare dimensiune, făcută pentru a feri 
pe proprietari și invitați de intemperii cînd coborau din calești, landouri și 
trăsuri, printrao intrare cu trei uși, se pătrunde într-un hol mare de circa 
25 m pe 12 m, prelungit în dreapta și în stînga prin două intrinduri ţinind 
aproape cit lărgimea clădirii. În stinga şi dreapta cite două camere la drum, 
iar la capătul fiecărui intrind cite o încăpere spațioasă, dintre care una dădea 
întrao mică seră. 

Scara de stejar, drept în faţa intrării, se desparte la jumătatea ei în 
două, dînd la etaj întraun hol mai mic, cu balcon interior și despărţit de 
restul clădirii prin două uși mari, cu patru canaturi numai în geamuri, puas 
tind fi deschise pentru a lărgi holul. Luminatorul foarte înalt, cu stucatura 
colorată și aurită, era de un foarte bogat efect. Pe balustrada holului de sus 
este fixat un ceasornic mare, ale cărui ace mergeau invers pentru ca ora să fie 
văzută normal, prin oglinda mare de la scară. 

Prin hol se pătrunde în două mari saloane, unul la drum, celălalt în 
partea opusă spre fosta grădină, amîndouă cu balcon de lățimea salonului 
(balconul dinspre grădină a fost desființat cu mulţi ani în urmă). Acele incă 
peri erau așasnumitele salonul roșu și salonul galben după culoarea stofei 
mobilierului. 

În aripa dreaptă erau două saloane mai mici, unul la drum, altul spre 
grădină, despărțite printraun hol cu acces în camere mai mici. În aripa stingă 
alte două camere la drum (fosta locuinţă personală a soţilor Suţu), la fel desa 
părţite ca și cele din aripa dreaptă printrao ușă în patru canaturi, numai 
geamuri. Și aici un hol mai mic cu acces la dependinţe intime şi printrao 
scară la un balcon, sub luminator, pentru privire şi pentru muzică. De aici, 
se coboară prin scara de serviciu la parter. 

La parter, către fosta grădină, exact sub unul din saloanele cele mari, 
o spațioasă sufragerie, cu tavanul ornamentat în biîrne aparente și stucaturi 
în culori vii. 

Printrao scară de citeva trepte, de lărgimea încăperii, se coboară în grăa 
dină. Și aici trei mari uşiaferestre ca la intrarea principală luminau încăperea. 
Alături cîteva camere strict necesare pentru asigurarea serviciului. 

Pe scara cea mare, pe zidul unde ea se desface în două părți, era fixată 
o oglindă de mari dimensiuni, de peste 10 m.p. Deasupra ei, la mijlocul ramei 
superioare, ca şi cum ar ieși din ramă, capul Irinei Suţu, în marmură, opera 
lui Carol Storck, tînără, frumoasă, pieptănată cu bandouri, stă mai bine de 
un secol, ca martoră tăcută, privind nepăsătoare la scurgerea ameţitoare 
a at îtor prefaceri edilitaro-urbanistice. 

În afară de oglinda de pe scara de onoare, se mai aflau în marile saloane 
oglinzi, în care se reflectau sub lumina sclipitoare sumedenie de lămpi şi 
luminări, elegantele siluete feminine și bărbătești. Oglinzile fuseseră aduse cu 
multă cheltuială și greutate de transport din Viena pe Dunăre, pină la Giurgiu, 
şi de acolo cu mare grijă în Bucureşti. Ele proveneau din renumita fabrică de 
sticlărie franceză din Saint-Gobin. 

O altă caracteristică a începutului de modernizare a clădirii a fost gri- 
lajul de fier, față de zidul de cărămidă pe care îl ridicase Costache Suţu în 
1832 în locul vechilor uluci care înconjurau bătrinele case bucureştene. Cele 
două mari porţi de fier aveau, deasupra drugului orizontal, un soare susţinut 
de doi lei ridicaţi, turnaţi probabil din fontă, dar acoperiţi cu poleială aurită. 

Clă direa încă din timpul lui Costache Suţu avea pe fronton stema fami- 
liei, asemănătoare cu a ţării, așa cum o aveau domnii, adică vulturul Munteniei 
de o parte și zimbrul Moldovei, de alta. 

Cuza Vodă socotind aceasta drept un abuz, la care mai putem adăuga 
şi antipatia existentă între el şi Costache Suţu, a poruncit scoaterea ei. După 
cele povestite, Costache Suţu s-a împotrivit la început, dar mai apoi, sub 
ameninţarea că se vor trimite pompierii pentru a o ridica, s-a hotărit să o 
dea jos, avind aerul că a făcut-o din proprie iniţiativă. 

Domnitorul Carol I, dîndu-şi seama că nu i se pricinuieşte nici un afront, 
a acceptat rugămintea lui Grigore Suţu de a-și împodobi clădirea cu stema 
familiei, ceea ce a şi făcut, fixind-o pe frontoanele ambelor fațade, păstrindu-i 
același caracter domnesc, după cum se poate vedea şi astăzi. 

În ceea ce privește iluminatul, la data cînd a fost construită clădirea, 
el se făcea cu ajutorul lumînărilor care erau de ceară curată, spre deosebire de 
cele ale oamenilor nevoiaşi care erau făcute din seu de oaie ce produceau 
fum mult şi miros greu. A 

Mai tirziu, începînd din 1857, iluminatul s-a făcut cu gaz lampant, 
adică cu petrol, iar din 1867, după ce C. Panaiot 52, primarul oraşului, a in- 
cheiat un contract cu o societate engleză pe acţiuni („The British and Foreign 
Water and Gas Company Limited“), iluminatul multor clădiri și chiar feli- 
narele din centru au folosit gazul aerian *. Era ceea ce se numea lumina 
„fluture“. Instalaţia se compunea din anumite țevi, teşite la virf, prin care 
circula gazul care, aprins, ardea pilpiind, luînd exact aspectul unei aripi 
de fluture. 

Grigore Suţu a fost unul dintre primii care a instalat în palatul său 
gazul aerian, dar nu numai în interior ci și în exterior. Averea cea mare ce 
poseda îi permitea să-și îndeplinească orice dorinţă. De aceea, de-a lungul 
celor două balcoane ale palatului a instalat ţevi de fier, pe toată întinderea 
lor, cu găurele apropiate, prin care ardea gazul, avind aceeași pilpiială de flu- 
turi, dar care lumina destul de bine soarele și stema ale căror raze erau făcute 
din asemenea ţevi luminate de gazul ce ieşea prin ele. O instalaţie la fel era 
şi în spatele leilor şi a soarelui de pe cele două porţi de intrare în curte. 


5 George Costescu, Bucureștii vechiului regat, București, 1944, p. 203. 
* Începutul iluminatului cu gaz aerian, descoperit de William Murdock, a fost făcut 
tn Marea Britanie în 1813, la Berlin și Hanovra în 1826, iar la Viena şi Paris în 1830. 

Cu ocazia primirilor, balurilor sau seratelor ce se dădeau, o mulţime de 
oameni se duceau anume să vadă iluminatul de la palatul Suţu. Pentru mulţi 
privitori era o adevărată plăcere să admire acea iluminaţie a exteriorului 
palatului, care strălucea prin toate ferestrele lui. Asistau cu aceeași plăcere 
la sosirea caleștilor care mai de care mai frumoase, cu cai minunați, din care 
cobora atita lume aleasă, femei elegante, diplomaţi, scriitori, actori, ofițeri 
în mare ţinută. Cind venea perechea domnitoare, mulțimea umplea ulița 
îngustă de atunci, împiedicind circulația. 


Pe lingă acest fel de iluminat, în casele oamenilor bogaţi, deci și în 
palatul Suţu mai cu seamă, mai era acela al lămpilor cu ulei de rapiță numite 
modeloare sau „à cremaillereit. Ele erau din metal, în special bronz, sau 
din porțelan gros, avind diferite forme artistice sau imitind pe cele romane 
de forma unei corăbii miniaturale. Aveau un sistem de angrenaj care ridica 
fitilul circular din cilindrul lămpii pe măsură ce se consuma, făcînd un ușor 
zgomot de scripete la fiecare răsucire. 

Mai tirziu, cam prin 1885, s-au introdus lămpile cu gaz aerian, o „sită 
în formă de căciuliță conică, invenţia germanului Auer von Welsbach 5, 
care transforma lumina „flutureluitt într-una albă, mai puternică. După 
această dată a început epoca iluminatului electric care, cu timpul, s-a răspin- 
dit foarte mult. 


În altă ordine a trecutului acestei clădiri, amintim că grădina era vastă, 
de jur împrejurul palatului, pe care postelnicul Costache Suţu a mai mărit-o 
şi cu proprietatea Ecaterinei, văduva doctorului Constantin Exarcu 54, pe 
care, în aprilie 1839, a cumpărat-o cu 2000 de galbeni. Cu timpul însă din cauza 
anumitor lucrări edilitaro-urbanistice făcute pe ulița Colţei, Bulevardul 
Universităţii şi pe strada Vestei (Ion Ghica) suprafața grădinii s-a tot micşo- 
rat. Și în spate, grădina și curtea cu anexele respective s-a desființat cu totul 
de către ultimul moștenitor, care a clădit un bloc mare despărţit de palat prin 
ingusta stradă a Bibliotecii. 


Ca un aspect din Bucureştii de altădată amintim că pină după Răz- 
boiul de independenţă și instalarea statuiei lui Mihai Viteazul, în faţa Univer- 
sității, pe bulevard și lipite de grădina Suţu se mai aflau două case țărănești 
acoperite cu şindrilă, cu prispă și tindă, pe care Frederic Dame 5 le-a foto- 
grafiat și redat în lucrarea sa despre Bucureşti. Tot în spatele grădinii se mai 
aflau serele metalice ale micii grădini botanice, sub îngrijirea grădinarului 
Ludwig Mayer, mutate mai apoi în marea grădină botanică de la Cotroceni, care 
a devenit una din cele mai frumoase din sud-estul Europei. 


În ceea ce priveşte grădina, prin lărgirea arterelor de circulaţie din faţă, 
stinga şi dreapta clădirii, ea s-a micșorat mereu, actualmente nemaiexistind 
decît o mică parte înspre fosta uliţă a Colţei, azi B-dul 1848. Singurii martori 
care au mai rămas din vremea de altădată, sint cei cîţiva falnici arbori de pe 
bulevard, în mijlocul trotuarului, care altădată erau în interiorul grădinii. 

În faţa clădirii exista un havuz mare, din ţevile căruia, la anumite 
ocazii şi zile de primire, ţișnea apa pină la 3—4 m înălțime. În jurul lui era 
un strat de iarbă și flori în care, după cum ne spunea Emanoil Hagi Moscu, 
se aflau figurine de porțelan colorat, de dimensiuni destul de mari, reprezen- 
tind broaște și în special „gnomit, adică pitici bărboși cu scufiţă colorată 
pe cap, unii în picioare, alții culcaţi sau așezați pe ciuperci și ele colorate în 


53 Ibidem. 
4 Florian Georgescu şi Paul Cernovodeanu, op. cit., p. 21. 
% Frederic Dame, Bucarest en 1906, Bucarest, 1907. 

roșu cu pete albe. O parte din aceste ornamentaţii le-am apucat şi noi în 
vremea tinereţii. 

Mai putem aminti că în grădina din spatele casei se afla, ca și altădată 
pe dealul Mitropoliei, pe un bloc de marmură, un ceasornic solar, cu un mic 
tun în care se punea praf de pușcă şi care la miezul zilei, vara, sub acţiunea 
razelor solare, lua foc vestind ora (2. 


* 
x x 


Şi acum, după ce am văzut care au fost proprietarii acestor case gi 
terenuri în decursul timpului, precum și construirea, compartimentarea și 
înfățișarea interioară şi exterioară a casei-palat Şuţu, să vedem care a fost 
viaţa ce s-a desfășurat în ea pină în zilele noastre. 


În a doua jumătate a secolului trecut, în mai toate casele boiereşti 
primirile se ţineau lanţ, variind ca fast și periodicitate după averea şi starea 
socială a fiecăruia. 

Încă din timpul vieţii — curind după căsătoria fiului lor Grigore — 
părinţii i-au dat folosinţa clădirii din față, unde au putut face primiri şi a 
da serbări. Dovada o face cronica timpului prin dările de seamă ale recepţiilor 
date de Grigore şi Irina Şuţu societăţii alese de atunci, toate arătind fastul 
desfăşurat cu acel prilej. 


Casa Şuţu era una dintre primele în care s-au făcut primiri cu totul 
deosebite, datorită faptului că proprietarii posedau o avere mare care le aducea 
însemnate venituri. 


Cu prilejul unui bal mascat dat la 16 februarie 1862, renumitul violo- 
nist şi compozitor Wiest a compus un cadrjl, inspirat din opera „Bal mascat“ 
de Verdi, care s-a tipărit cu următorul cuprins pe care îl reproducem cu titlu 
de curiozitate: „Bal masqué de Verdi, quadrille composé et dédié avec le 
plus profond respect à madame Irène de Şoutzo par Louis Wiest, arrangé 
pour le piano par François Lorenzo, execute pour la première fois le 16 février 
1862, à l’occasion du bal costume chez monsieur Grégoire de Şoutzo“. 

Pe coperta cadrilului tipărit se afla o gravură unde diferite persoane 
costumate şi mascate intră într-un salon în care se vede în fund o oglindă 
de mari dimensiuni şi un policandru atirnat în tavan. Foarte probabil o 
încercare de redare a unuia din cele două mari saloane de primire. 

Primiri cu totul deosebite în afară de cele din casa Şuţu, erau ale [lenej 
Otetelișanu în casele de pe Podul Mogoşoajei, transformate după 4900 în 
renumita terasă Otetelișanu, cu întinsa-i grădină în care trupa de operetă 
Grigoriu a înveselit ani de zile o lume întreagă, şi în locul căreia s-a ridicat 
în 1933 Palatul Telefoanelor. 

lată cum se exprima Constantin Bacalbașa, în 1927, în lucrarea sa 
„Bucureştii de altădată“: „Ş-a dus epoca aceia — și nu sint decit 45 de ani 
— cînd în două mari saloane aristocratice, în salonul prinţesei Grigore Şuţu 
din strada Colţei și în salonul doamnei Otetelișanu din Calea Victoriei — 
astăzi Terasa Otetelișanu — trecea întreaga societate de sus a ţării. 

Recepţiile și balurile acestor două aristocrate erau evenimente şi n-au fost 
nicjodată egalate, necum întrecute. Tot Bucureştiul — după cum se spunea 
atunci — defjla în aceste două case, și nu era om de rasă, om de naștere boie- 
rească sau chiar burghez ajuns sau intelectual cu vază care să nu fie invitat 
la marile serbări date de gazde“ 58, 


% Constantin Bacalbașa, op. cit., vol. II, p. 138. 


464 DIN BUCUREȘTII DE IERI 


Primiri deosebite erau și acelea date de Zoe Slătineanu „o bogătaşă 
din inalta societate“ 5, de (George Bibescu (fiul domnului cu acelaşi nume) 
— căsătorit cu Valentina de Bauifremont și care sosise de curind din Franţa 
unde participase la Războiul franco-german din 1870 — în palatul brinco- 
venesc de pe cheiul Dimboviţei (în dreapta Tribunalului), acolo unde pină 
acum vreo trei decenii se mai puteau vedea temeliile proiectatului palat al 
Senatului, înlocuite în zilele noastre prin înalta clădire a blocului „Gioconda“. 

Atunci era vremea cînd totul dansa, cind totul se învirtea; îrenezia 
dansului ajunsese la culme. Valsurile neîntrecute ale lui Strauss, pline de ritm 
și languroase cerind parcă mingiieri, făceau ca femeile să se lase a fi purtate 
în vîrtejul muzicii de către cavalerii lor, care le conduceau într-o atmosferă 
îmbăiată în armonia sunetelor muzicale, cu adaosul gingășiilor șoptite la ureche. 

După spusele lui Emanoil Hagi Moscu, la soții Suţu se făceau primiri 
în toate duminicile. El, înmănușat ca de obicei, primea pe invitaţi la capul 
de sus al scării, iar soţia sa, aşezată pe o canapea, primea înclinări și sărutări 
de miini. Çu prilejul balurilor însă nu stătea o clipă locului, cerceta bufetul 
și lua măsuri să nu lipsească nimic și se ocupa de persoanele care nu dansau. 

În timpul carnavalului, în toate joile aveau serată dansantă, la care 
luau parte invitaţi mai puţin numeroşi, oarecum aleși. 

Apoi mai dădeau două mari baluri dintre care unul costumat. Cel mai 
deosebit era cel din 30 ianuarie, de ziua onomastică a lui Grigore Suţu. În 
seara acelei zile, ca la balurile mari, se deschideau toate saloanele inclusiv 
cel roşu cu brocart şi celălalt galben cu stucaturi şi oglinzi de mari dimen- 
siuni. 

La acel bal, uneori, domnitorul și doamna le făceau cinstea să ia parte. 
Atunci Grigore Suţu, cu puţin înainte să sosească înalții oaspeți, îi aștepta 
la intrarea de jos, fără mănuși, deoarece domnul îi întindea, nu ştim dacă 
numai două degete potrivit obiceiului păstrat pînă la sfîrşitul vieţii sau mina 
întreagă, iar el ţinind în mînă un candelabru cu lumînări aprinse și precedind 
perechea domnească, urca scara de-a-ndărătelea pînă la intrarea salonului 
de recepţie, unde li se înclina Irina Suţu. Invitaţii, în aşteptare, erau înșirați 
de-a lungul pereţilor salonului, iar perechea domnitoare făcea ocolul acelui 
cerc găsind pentru fiecare cîteva cuvinte. 

Într-o scrisoare din 1870 a Irinei Suţu trimisă familiei Hagi Moscu 
se spune că domnul a venit la serată însoţit de fratele său, principele Frederic, 
dar că doamna s-a scuzat fiind suferindă. 

Pe lingă aceste serate de dans și primiri, se mai dădeau serate artistice 
la care participau cintăreţi sau actori români sau străini care veneau să dea 
anumite spectacole la Bucureşti. 

Se mai injghebau şi alte serate artistice şi ccmedii de salon cu inter- 
preţi numai dintre invitați, care împlineau minunat roluri de actori sau cîntă- 
reţi. Trebuie mărturisit însă, din păcate, că tot dialogul şi acțiunea se desfă- 
șurau numai în limba franceză care era obișnuită în protipendada de atunci. 

Çine vrea să aibă o idee mai amănunţită despre felul de primire din casa 
Suţu, despre fastul desfășurat cu acel prilej şi de aspectul ce-l dobindea pala- 
tul atît ca lume cit și ca toalete, se poate documenta citind cronicile timpului, 
ale lui Glaymoor (alias Mișu Văcărescu) şi ale lui Ųlysse din Marsillac care, 
amîndoi, participau ca invitaţi. 

Tot aşa, un călător străin, suedez, sub a cărui calitate de furnizor de 
materiale militare cam în toate statele Europei se ascundea şi un subtil infor- 


P Ibidem, p. 48, 

mator politic, într-o lucrare a sa, publicată sub pseudonimul Topchi 5, vor- 
bind despre societatea bucureșteană, se exprimă astfel privitor la primirile 
din palatul Suţu: „domnul și doamna Grigore Suţu au cea mai bogată și 
mai primitoare casă din Bucureşti. Acolo întilneşti tot orașul, fără deosebire 
de partid politic, fapt neobișnuit. Te afli pe teren neutru, ceea ce adaugă 
un farmec deosebit acestor splendide recepții. Gasa așezată în cel mai frumos 
cartier al orașului, înconjurată de o vastă grădină, izbește dintru început 
privirea. După ce urci splendida scară prin care pătrunzi în sălile de bal, 
îţi dai seama că interiorul acestei senioriale așezări corespunde cu înfăţi- 
şarea sa exterioară. O imensă oglindă se desfăşoară pînă aproape de tavan, 
iar acolo sus afli o înşirare de saloane, precum două mari săli pline de lume. 
Cele mai frumoase femei îmbrăcate în minunate toalete îţi trec înaintea 
ochilor“. 

După ce face aprecieri asupra eleganţei femeilor, cit şi asupra repu- 
taţiei unora dintre ele, dă o înşirare de nume din care spicuim următoarele: 

„Iza de Herz [fiica lui beizadea Mitică Ghica], după părerea tatălui 
său, a făcut o mezalianţă, căsătorindu-se cu baronul de Herz de origină israe- 
lită. Doamna Maria Suţu, o călăreaţă intrepidă, în jurul căreia se rotește 
un tinăr avocat, Alexandru Marghiloman... (ealaltă femeie are un aer 
aproape obraznic, cu ochii în formă de migdală, oblic așezați, amănunt care 
dă feţei sale o oarecare originalitate, este d-na Simca Lahovari, persoană 
foarte „en vogue“. Este foarte bine îmbrăcată şi mai cu seamă cu un corp 
admirabil — îndrăznesc să mă îndoiesc, după cum se spune, că talia sa fru- 
moasă ar fi opera unei iscusite croitorese. D-na Lahovari are reputaţia de a 
fi o femee foarte cu duh și cît se poate de amuzantă, după cum nu i se aduce 
învinuirea de a fi ușă de biserică. Lingă această doamnă este așezată d-na 
Ghica, sora reginei Natalia a Serbiei. Mai mult chiar decit augusta sa soră, 
cu capul ei de camee antică este, poate, chiar mai frumoasă. Nu i s-a pus 
niciodată nimic în socoteală“. Topchi mai spune apoi că a fost „prezentat 
unei femei micuţe, slabă, aproape transparentă dar care nu este lipsită de 
vino încoace, d-na colonel Lahovari“ [este vorba de soţia viitorului general 
Iacob Lahovari]. Și aşa mai departe. A înșira pe toţi oaspeţii, ar urma să 
amintim multe nume bucureștene. Çit priveşte pe călătorul nostru, fără 
îndoială că, pentru a putea face asemenea aprecieri, era însoţit de un bine- 
voitor care-l punea în curent cu obișnuitele informaţii de salon, spre a nu le 
zice clevetiri. 

Primirile soţilor Suţu nu se mărgineau numai la palatul din Vliţa Colţei, 
În ziua de Sf. Irina, în luna mai, Irina Suţu primea în casele sale din Brăila, 
la care lua parte tot ce avea orașul mai ales. De acolo se ducea să petreacă 
o parte din vară la moşia lor Grebănul din judeţul Rimnicu Sărat. 

În iernile cînd soţii Suţu plecau din București la Nisa, Paris sau Atena 
dădeau și acolo primiri. 

În afară de proprietăţile moștenite amintite, Grigore Suţu clădise la 
Sinaia, în plin centru, aproape de parc, o frumoasă vilă, unde petrecea o bună 
parte din timpul verii. Și aici perechea Suţu avea zilnic dejun sau cină cu 
invitaţi, joia şedinţă muzicală, iar duminica serată dansantă. Sinaia, în 
această epocă, fusese aleasă ca reședință de vară a familiei domnitoare, astfel 
că tot corpul diplomatic (mult mai redus decit cel de astăzi) și protipendada 
îşi făcuseră frumoase vile în această localitate, care se înfrumuseţa şi se mărea 
de la an la an. 


& 'Topchi, A trgverş VOrient et VOccident (Récit de hyit gnneeş de voygges), Saint- 
Petersbourg, 1883, p. 99. 

Şoţii Şuţu au fost o pereche de oameni privilegiați ai soartei, cărora 
viaţa le-a suris, neducind grija zilei de miine; au trăit în mare belșug satis- 
făcindu-şi orice dorință. Şingura lor mîhnire a fost lipsa de urmași. 

În ceea ce priveşte înfățișarea era o pereche cu totul nepotrivită. El 
avea 0 statură scundă din care cauză — pentru a veni în ajutor naturii care-l 
vitregise în această privință — purta încălțăminte cu tocuri înalte. 

Îmbrăcămintea era întotdeauna foarte îngrijită și nu ieșea niciodată 
fără pălărie înaltă pe cap. La git purta papion sau cravată cu picăţele, iar 
în mîini mănuși albe și un baston de fildeș. Ceasornicul de aur era ţinut de un 
lanţ gros, tot de aur, care trecea dintr-o parte în cealaltă a vestei. 

Avea un nas coroiat, foarte pronunţat (semănind la faţă cu mama lui), 
părul brun pe care, în tinereţe, il purta cu cărare într-o parte, iar mai apoi 
îl dădea peste cap. 

Şoţia, dimpotrivă, era înaltă, subţire, cu un obraz oval, păr bogat cas- 
taniu închis. Fusese frumoasă în tinereţe, dar un ulcer la stomac de care sufe- 
rea şi care i-a pricinuit moartea, o schimbase în ultima vreme. 


Datorită acestei izbitoare deosebiri de statură, erau porecliți: Turcul 
şi Cămila. De altfel, în toate fotografiile lor, Irina Şuţu apare întotdeauna 
aşezată pe un scaun sau fotoliu, iar soțul ei în picioare, pentru a nu se observa 
diferența de statură, de pe urma căreia li s-a dat porecla amintită. 

Și tot după spusele lui Emanoil Hagi Moscu, soţii Şuţu erau o pereche 
care în toate privinţele ieşea din comun, din cadrul obişnuit al timpului în 
care trăiau. Aveau un echipaj unic, un landou mare şi spaţios comandat 
la Viena, cu scările care se scoborau şi se ridicau după ce te urcai în el. Pe 
ambele uși se afla pictată stema familiei. 

Landoul era tras de doi cai mari, de obicei negri, fără pereche în Bucu- 
reşti. Caii aveau un harnașament foarte luxos, iar opritorile erau confec- 
ţionate dintr-un lanţ argintat, al căror vîrf atirna la capătul oiștei, și care, 
în timpul trapului cadenţat al cailor, produceau un zgomot foarte plăcut. 
Acest zăngănit era vestitor că trece trăsura lui Şuţu. 

Pentru a-şi înălța statura, Grigore Şuţu avea în trăsură, în partea lui, 
9 pernă pe care se așeza și, totuși, trăsura fiind cam adincă, abia i se vedea 
capul și pălăria înaltă. 

În zilele cind nu aveau primiri, şi timpul era frumos, făceau vizite şi 
ieșeau la plimbare la Șoseaua Kiseleff, loc de întilnire al protipendadei. 
Atunci, pe o capră înaltă a landoului stătea vizitiul Iancu, feciorul unui țigan 
fost rob. Iancu era un bărbat înalt, voinic, cu mustăţi lungi negre, purtate 
orizontal — probabil întărite cu pomadă — îmbrăcat în livrea de culoare 
închisă, pantaloni cu dungă roșie şi pălărie înaltă cu cocardă colorată. 

La spatele landoului, pe un scaun mai ridicat, stătea nemișcat, cu bra- 
țele încrucișate Şoliman, un arap tinerel, adus din Constantinopol, îmbrăcat 
turceşte. Peste cămaşa ţesută cu fir aurit avea vestă scurtă, pantaloni și 
fes pe cap. Cînd se oprea trăsura, Șoliman se dădea jos și scoborind scara, 
ajuta stăpinilor să coboare. La urcare tot el îi ajuta și după ce închidea ușile 
landoului, se urca la locul lui, luînd din nou poziţia de sfinx. 

Şoliman era un tip timid, foarte respectuos și iubit de toată lumea care 
venea în casa Șuţeştilor. Ca să-i ridice nivelul de prezentare, Irina Şuţu îi 
dădea lecţii de limba franceză. La moartea ei, i-a lăsat o sumă de bani cu 
care Şoliman, înapoiat la Constantinopol, a deschis o prăvălie de covoare. 
Cind întimplător întilnea un român în trecere prin Constantinopol, pe care-l 
cunoscuse la foştii săi stăpini, nu știa cum să-şi manifeste bucuria. 


VECHI CASE BUCUREȘTENE 467 


Uneori în locul lui Soliman, ca însoțitor, era un albanez chipeș, înalt, 
cu fustanelă, cu pistol cu cremene şi iatagan la briu, îmbrăcat după vechiul 
şi pitorescul port arnăuţesc. 


Frédéric Dame, în lucrarea sa, vorbind despre luxul echipajelor din 
Bucureşti, spune că prinţul Suţu, Petrovici-Armis şi Nicolae Hagi Moscw 
„erau însoţiţi de un albanez în mare ţinută“. 53 

Irina Suţu a murit la 28 septembrie 1891, iar soţul ei la 3 octombrie 
1892. Amindoi au fost înmormintaţi în biserica ctitoricească din Suţești, 
proprietatea lor din judeţul Brăila. 


După moartea lui Grigore Suţu, neavind copii, palatul a trecut în. 
proprietatea lui Constantin Suţu, nepotul său de soră (Smaranda), cum 
am arătat mai sus, căsătorită cu Dimitrie Soutzo din ramura grecească ră- 
masă la Atena. Acest Constantin (1841—1914), fost ofiţer în Grecia, poreclit 
„palicarul“, s-a căsătorit în 1877 cu Maria Romalo, decedată octogenară 
în 1928. 


De la aceasta, proprietatea a trecut în patrimoniul fiului lor Grigore 
(1878—1916), ofiţer de cavalerie în armata română, mort înecat în Balta 
Albă. Din căsătoria acestuia cu Elisabeta, fiica unui general grec, s-a născut 
Constantin Suţu, ultimul proprietar al palatului, care, în 1932, l-a vindut 
băncii Chrissoveloni iar aceasta, după cîțiva ani de folosire, l-a cedat Pri- 
măriei pînă în 1942, cind i-a luat locul C.E.C.-ul. După 1948 şi-a mai găsit 
găzduire în acest palat Institutul de construcţii, pînă la sfirșitul anului 1956. 
cînd Primăria Capitalei l-a desemnat de sediu al Muzeului de istorie și artă 
al municipiului București. 

După o restaurare în 1957—1958 făcută cu o deosebită atenţie, sub. 
conducerea Direcţiei generale a monumentelor istorice, muzeul şi-a mutat 
birourile și o parte din colecţii aici, funcţionind fără întrerupere pînă in 
prezent. 60 


CASA LUI ION GHIORMA NEGUȚĂTORUL, DE PE CALEA 
TÎRGOVIȘTEI 


Trecătorul care pornește din Calea Victoriei pe Calea Griviței, mergind 
încet şi atent, în scurtă vreme, ar fi putut vedea pe partea dreaptă, o casă veche 
şi destul de interesantă. Dar pînă ar fi ajuns la aceasta trecea mai intii 
pe lingă localul Ministerului de Finanţe (fosta casă Grigore Romanit), care 
de la cutremurul din 1940 şi pînă în anul 1955 a fost abandonat din cauza 
şubrezirii, iar apoi renovat a devenit Muzeul Colecţiilor de Artă. Apoi, tre- 
cem pe lingă impunătoarea clădire a Curţii de Conturi, căreia mai adău- 
gindu-i-se un etaj şi făcîindu-i-se oarecari renovări, a fost transformată în spi- 
talul „Carol Davila“. În sfirșit, după citeva proprietăţi mărunte și fără prea 
mare importanţă, va ajunge la casa despre care e vorba. Aceasta are o arhi- 
tectură neobișnuită zilelor noastre: numai parter, cu ferestrele situate la o 
înălțime mai mare de un metru jumătate, aşa cum se construiau casele altă- 
dată și în special cele aflate pe ulițele pavate cu lemn. Totul pentru dublul 


motiv: întîi să nu fie prea la indemina răufăcătorilor și în al doilea rind, pentru 
ca geamurile să nu fie stropite şi murdărite cu ncroi de caleştile şi călăreţii 


59 Frederic Dame, op. cit. i 
so Florian Georgescu şi Paul Cernovodeanu, op. cu., p. 25. 

ce treceau în viteză pe ulița podită cu birne groase, sub care noroiul şi apa 
murdară se găseau din belșug. 

Casa lui Ion Ghiorma, fiindcă despre ea este vorba, este situată între 
școala de Arte Frumoase [fosta casă a comitelui Nicolae Rosetti] și între o 
construcţie cu mai multe etaje, lipită de clădirea în care foarte multă vreme 
şi-a avut sediul Corpul V Armată. 

După aspect şi anumite ornamentaţii de tencuială împrejurul feres- 
trelor și dedesubtul streașinei, se pare că ar fi cam de 170 ani vechime. Dar 
aceasta nu ne mulţumeşte, ci trebuie să știm mai mult. Deci, căutind pe unii 
din urmaşii foştilor proprietari, am putut afla următoarele: pe la începutul 
secolului al XIX-lea, casa era proprietatea neguţătorului Jon Ghiorma, despre 
care nu ştim dacă o avea prin cumpărare sau o construise el personal. 

Ion Ghiorma, cu toate că nu avea nici o legătură cu vechea familie boie- 
rească a marelui ban Ghiorma din timpul lui Matei Basarab (intre 1646— 
1655), fiindcă Ghiorma era doar prenumele acelui dregător, întemeietorul 
familiei Alexeanu — era un om cu stare materială frumoasă, fapt care se 
vede din mărimea casei și numărul camerelor ce avea. El era căsătorit cu o 
grecoaică, după numele de familie Nicola, şi avea o singură fiică, Tudora, 
pe care măritind-o cu Vasile Dulgherul, a înzestrat-o cu aceste case. Mai 
tirziu, la o anumită virstă, cind se pare că Tudora era bătrină și fără moște- 
nitori, neavind cui să lase casa, o vinde unui vecin, cu intenţia probabil, să 
trăiască mai bine ultimii ani ai vieţii cu banii ce-i va căpăta. 

Actul de vinzare e din 10 iulie 1834. În el se spune că Tudora, de bună- 
voia ei şi a bărbatului său, a vindut casa şi locul dimprejur ce se află „pe 
drumul cel mare al uliţii Tirgovişteiit din mahalaua Popii Radului, coconului 
Matache Coadă. Este cazul să amintim că mahalaua Popii Radului este una 
şi aceeași cu mahalaua Manea Brutaru de mai tirziu, dar care în acea vreme 
se numea aşa, desigur, după numele preotului care păstorise mult la biserica 
din apropiere, a cărei clopotniţă era la cîțiva zeci de pași peste drum de casa 
ei. Cumpărătorul Matache Coadă este amintit „coconii, adică nu era căsă- 
torit şi era feciorul bătrinului boier Coadă, care mai trăia la acea dată. 


Casa era situată cu faţada pe Uliţa Tirgoviștei, în spate avea o mică 
grădiniţă cu flori, iar în faţă un loc de trecere pentru căruţe care făcea legă- 
tura dintre stradă și imensa curte, de patru, cinci ori mai lungă decit lăţi- 
mea. Partea dinspre „soare-răsareii, lungă de zece stinjeni și partea din fund 
se învecina cu proprietatea „numitului boier cumpărător, iar cealaltă din- 
spre „soare-apuneifi cu casa cocoanei Zinca. 


În actul de vinzare, Tudora, soţia lui Vasile Dulgherul, arată că a luat 
3 400 lei pentru casă, primind toţi banii deplin în mina ei. lar ca o încheiere 
a actului şi o mai deplină întărire a lui, ea spune următoarele: „Deci, să aibă 
dum(nea]lui a stăpîni, cît și tot neamul dum[neajlui, în bună pace ca un lucru 
ce eu am vindut de a mea bunăvoie. Iscălind prin punerea degetului eu și 
bărbată-mieu, precum şi cite rude am, care mai în jos să văd iscăliţi. Neavind 
alte rude și copii au iscălit și preoţii mahalalei de martori“. 

Pe acest act se văd semnăturile, prin punere de deget, ale Tudorei, 
fata lui Ion Ghiorma şi a soțului ei, Vasile Dulgherul, a celor doi unchi ai 
ei, fraţi cu maică-sa, Ene şi Dinu Nicola, şi semnătura personală a preotului 
loan, cara a fost de faţă la această vinzare. Mai tirziu, după termenul legal, 
actul a fost întărit de Logofeţia cea mare a Dreptăţii, la 4 decembrie 1834. 

Stăpinirea lui Matache Coadă asupra acestei proprietăţi n-a fost însă 
de lungă durată, fiindcă se pare că el s-a prăpădit, iar soţia sa, văduvă, în 
aoie mbrie 1847, vinde aceleaşi case de mai sus lui Constantin Crăsnaru cu 

800 galbeni împărătești. Acest Constantin Crăsnaru era un om foarte bogat 
şi avea în proprietate mai multe case mari pe strada Sfinţii Voievozi [fost 
Emigrantului] dintre care, citeva renovate, se mai văd și astăzi. 


Constantin Grăsnaru cu soția sa Ecaterina a avut patru copii: Eliza, 
George, Ion şi Pandele. Pe Eliza a căsătorit-o cu magistratul Tase Popescu, 
căruia i-a dat ca zestre alte case; dar şi acestea din Uliţa Tirgoviștei după 
oarecare timp au intrat în stăpînirea soțului ei, fiindcă îi imprumutase pe 
cumnaţii săi cu vreo zece mii lei pe care aceștia nu i-au mai plătit. Gasele 
fiind scoase la vinzare prin licitaţie, în mai 1877, au fost adjudecate pe seama 
magistratului Tase Popescu, care a dat o sumă mai mare decit ceilalți amatori. 


În actul de vinzare, prin licitaţie, se spune că proprietatea de pe Uliţa 
Tirgoviștei 28 [actualmente 24] din mahalaua Manea Brutaru de data aceasta, 
se compune dintr-un loc mare cu groapă în fundul curții și din „case construite 
din zid solid, compuse din cinci camere și un antreu, învelite cu tinichea și 
dedesubt pivniță; alături alte case tot de zid compuse din două camere și 
cuhnie [bucătărie] învelite cu olane, grajd și şopron de zid învelit cu olane“. 

Mai tirziu, prin căsătoria Alexandrinei, — fiica magistratului Tase 
Popescu și a soției sale Ecaterina, născută Crăsnaru, — cu Niculae Budig- 
teanu, fost Çonsilier şi Președinte la Curtea de Apel din Bucureşti, casa lui 
Ion Ghiorma de pe Uliţa Tirgoviștei a intrat în stăpînirea familiei Budiș- 
teanu, care n-are nici o legătură cu cealaltă familie care poartă același nume 
şi care posedă o casă cam de aceeași vechime tot în mahalaua Manea Bru- 
taru, mult mai arătoasă și mai pretențioasă, o adevărată casă boierească. 

Informaţiile orale cît şi cercetarea actelor, în legătură cu casa lui Ion 
Ghiorma, mi-au fost puse la dispoziție de frații: Nicolae, Dimitrie și Ale- 
xandru feciorii lui Nicolae Budișteanu, distinși cărturari și oameni de suflet, 
a căror vîrstă varia între 70 și 80 de ani. 

Casa neguţătorului Jon Ghiorma a fost martoră atitor generaţii ce-au 
trecut prin ea și prin faţa ei: boierime cît și prostime; domni în calești aurite 
sau simpli robi, ţigani înhămaţi la sacaua de apă. 

Desigur, prin faţa ei, — fiindcă acesta era drumul ce ducea la Tirgo- 
vişte, — au trecut pandurii lui Tudor Vladimirescu şi răsculații străini de 
sub conducerea prințului Alexandru Ipsilanti, atunci cind se retrăgeau din 
fața turcilor ce veneau în Principate să pedepsească aspru ambele tabere. 

Uliţa Tirgoviştei şi-a păstrat vechiul nume pină în 1878 cind a fost 
numită Calea Griviței în amintirea localităţii unde românii au făcut minuni 
de vitejie în războiul cu turcii, pentru independenţa ţării. 

Casa lui Ion Ghiorma era printre puţinele clădiri vechi din Bucureşti, 
ce se mai păstrează, motiv pentru care, în ultimul timp, a și fost restaurată. 


CASA DE PE PODUL MOGOŞOAIEI 
ÎN CARE A CONCERTAŢ FRANZ LISZT, LA 1847 


Pe Podul Mogoşoaiei, actualmente (alea Victoriei, veche arteră de 
circulație a Bucureştilor, pe la începutul secolului trecut începuseră să se 
înșire ca mărgelele pe aţă și în partea sa nordică casele arătoase ale boierilor. 
Sint case mari cu camere multe și salon de primire, bogat mobilate după 
model occidental, vienez sau parizian, cu nenumărate dependinţe pentru 
numeroșii oameni de serviciu, în special robi ţigani, şi cu imense curți, dintre 

«care unele atingeau o suprafaţă de la patru pină la zece mii de metri pătraţi. 

Casa boierească, lipsită de ornamentaţii arhitecturale, — situată între 
casa generalului George Manu și casa Faca (închiriată multă vreme Lega- 
tiei Italiei), care face colțul cu strada numită azi Lt. Lemnea, fostă George 
Manu şi mai înainte Strada Verde,— e casa renumitei prințese Cleopatra 
Trubetzkoi. 

Generaţia noastră a apucat această casă aşa cum se vede și azi, simplă, 
masivă și spoită totdeauna în alb; în ultimul timp i s-a schimbat culoarea 
în gălbui. Cum va fi arătat altădată și cind anume precis a fost construită 
nu știm; cel mult putem spune că, construcţia ei datează din prima jumătate 
a secolului al XIX-lea. 

În această casă a locuit prinţesa Cleopatra Trubetzkoi pină la moarte. 
Strănepoată și nepoată a trei domni, ea este fiica marelui ban Costache 
Ghica 1, căsătorit cu Ruxandra Cantacuzino și unul din numeroșii copii 
ai lui Dumitrache Ghica (1718—1808) frate cu Grigore III Ghica domnul 
Moldovei, cel decapitat de turci în 1777. 

Din cele trei căsătorii, Dumitrache Ghica a avut 24 copii? din care 
au trăit 14, iar din aceștia Costache, tatăl Cleopatrei Trubetzkoi, era cel 
mai mare fecior, frate vitreg cu foștii domni ai Țării Româneşti, Grigore 
Ghica (1822—1828) și Alexandru Dim. Ghica (1834—1842), fost mai tirziu 
(1856—1858) şi caimacam al ţării. 

Costache Ghica * zis Brigadierul 6, deoarece servise în armata rusească 
unde căpătase cin (grad) de general de brigadă, după moartea tatălui său 
întimplată în 1808, deveni proprietarul casei aflată pînă nu de mult în fața 
actualei săli „Comedia“ a Teatrului Naţional, în care, timp de mai multe 
zeci de ani şi-a avut sediul „Clubul Tinerimii“. 

În 1812, după arderea palatului domnesc (Curtea Nouă) din Dealul 
Spirii, loan Vodă Caragea, negăsind o clădire mai nimerită, închirie casele 
lui Costache Ghica și se mută în ele. 

Cleopatra Trubetzkoi s-a născut probabil în această casă, în ultimii 
ani ai secolului al XVIII-lea, şi a fost botezată de una din rudele sale, poate 
de Cleopatra Filipescu, căsătorită prima dată cu Nicolae Cantacuzino și a 
doua oară cu un Ghica, sau poate de cealaltă Cleopatra, născută tot Filipescu, 
dar căsătorită cu generalul Fonton. Se pare că în această casă și-a petrecut 
copilăria Cleopatra Ghica şi acolo a auzit ea multe din întimplările acelor 
ani care au zbuciumat atît de mult principatele noastre. 


Poate că încă nu trecuse ocupaţia rusească din 1806—1812, terminată 
prin Pacea de la Bucureşti, încheiată între ruși și turci, și nici loan Vodă 


si Octav George Lecca, op. cit., planşa 40. 

sa C. Gane, Trecute vieți de doamne și domniţe, București, vol. III, p. 118. 

* După informaţiile genealogistului George D. Florescu: Dumitrache Ghica a murit 
la 29 decembrie 1808 şi a fost înmormintat la 2 ianuarie 1809. 

Costache Ghica s-a născut în Bucureşti la 1754 şi a murit la Brașov în 1822. A 
fost căsătorit cu Ruxandra, fiica lui Radu Cantacuzino. 

Copiii acestora sint: 

1. Maria căsătorită cu Theodor Văcărăscu-Furtună. 

2. Scarlat necăsătorit, fără urmași. 

3. Matei mort în 1823; căsătorit de două ori: 1. Elisabeta Văcărescu; 2. Zoe 
„Băleanu în 1811, de care a divorțat în 1815. 

4. Cleopatra căsătorită cu prinţul Sergiu Trubetzkoi. 

5. Elena căsătorită cu Nicolae Glogoveanu, 

6. Sultana căsătorită cu Constantin Zeicari. 

7. Ecaterina căsătorită cu Ion Bărcănescu. 

63 Gheorghe Cruizescu, op. cit., p. 144. 

Caragea nu închiriase casa, cînd frumoasa și bogata rudă domnească, Cleo- 
patra Ghica, a fost căsătorită 4 cu prinţul Sergiu Trubetzkoi. Tatăl său, 
care desigur cunoștea și limba rusă şi avea simpatie pentru nobilimea rusă 
în mijlocul căreia iși petrecuse cîțiva ani, a considerat că a făcut o bună par- 
tidă căsătorindu-şi fiica cea mai mare cu un reprezentant al uneia din cele 
mai înalte familii nobiliare din Rusia. 

După nuntă, care desigur, a fost una din cele mai renumite din acea 
vreme, cu participarea protipendadei din ţară şi a rudelor sau cunoscuțţilor 
mirelui, tomnaticul prinţ, probabil ofițer în armata de ocupaţie, şi-a luat 
frumoasa şi tinăra soţie și a plecat cu ea în Rusia, ducind o viaţă de belşug 
şi lux în marea şi numeroasa nobilime rusească. 


Desigur că a trăit în Rusia într-un palat frumos, cu mobilier luxos 
şi s-a bucurat de venitul unor întinse moșii. Dar această mulțumire n-a fost 
de lungă durată, fiindcă soţul ei, fiind cam bolnăvicios și mult mai în virstă 
decit ea, a murit mai devreme. Răminind văduvă, fără să știm precis cind, 
avind nevoie de destindere sufletească, Cleopatra s-a dus în Franţa şi s-a 
stabilit la Paris unde, după moda timpului, își avea salonul său de primire. 
Acolo, printre scriitorii tineri din acea vreme, venea şi Lamartine, iar la una 
din şedinţe a avut marea plăcere să asculte pe prinţesă citindu-i poezia Lacul 
în traducere românească făcută chiar de ea. 

Dorul de patrie însă a făcut-o să se întoarcă în ţară şi să sestabilească 
în Bucureşti în casa ei de pe Podul Mogoșoaiei. Probabil că a fost îndemnată 
la această întoarcere și de unchiul ei Alexandru Dim. Ghica care, în 1834, 
ajunsese domn al ţării. 


După cum se vede dintr-un portret% de epocă, Cleopatra Trubetzko: 
era o femeie excepţional de frumoasă. Avea un obraz alb ca laptele, încadrat 
de zulufii unui păr negru şi mătăsos. Foarte elegantă, purta cele mai noi 
toalete comandate direct la Paris; pălăriile sale de catifea sau mătase, în 
tonul rochiilor, erau împodobite cu penaj alb de struţ, iar ca o notă caracte- 
ristică a bogăției și a vremii, purta nenumărate bijuterii de preţ, inele, bră- 
ţări şi o splendidă cruce cu briliante la git *. 


Relativ tînără şi foarte frumoasă la întoarcerea ei în ţară, neavind 
copii, Cleopatra ar fi putut să se recăsătorească, fiind dorită de atiţia boieri 
de frunte. În vanitatea ei însă, a preferat să rămină văduvă, ca să nu renunţe 
la titlul de prinţesă. Asta nu înseamnă că era lipsită de sentimentul dragostei 
şi că nu avea afecţiune pentru nici un bărbat. Deși nu putem preciza dacă a 
avut sau nu vreun prieten în intimitatea sa, totuşi dintr-o mărturie a timpului 


64 George Fotino, Din vremea Renașterii naționale a Țării Românești. Boierii Go- 
ești. Bucureşti, 1939, vol. II, p. 96 nota; arată că Billecocq Adolphe Etienne (1800— 
1874), consul general al Franţei în Țara Românească, unde a stat în perioada 1839— 
1846, spune că prinţesa Cleopatra Trubetzkoi s-a căsătorit în 1828(cf. Hurmuzaki, vol. 
XV, partea II, Bucureşti, 1913, p. 1035). Acesta însă nu avea de unde ști precis, fiind- 
că în acea vreme nu era în ţara noastră, și apoi, Cleopatra, născută în 1786 (cf. Petre 
Girboviceanu, Șepte biserici cu averea lor proprie, Bucureşti, 1904 planșa I cu genea- 
logia familiei Ghica), ar fi fost prea bătrină, în virstă de 42 ani, ca să se căsătorească 
tocmai atunci. Tot el, într-un raport al său, din 17 noiembrie 1844, trimis la Paris minis- 
trului de Externe Guizot, spune printre altele că soțul Cleopatrei Trubetzkoi (cousine 
germaine cu domnul Gheorghe Bibescu) era „frère cadet“ cu faimosul prinţ Trubetzkoi 
implicat în conspirația de la 1825 (mişcarea decembristă), care a fost exilat în Siberia. 

6 G. Bogdan-Duică. Scrisori din București. Citeva momente din istoria salonului 
românesc, în „Luceafărul“, anul V(1906), p. 10, pp. 209—214. 

s& George Fotino, op. cit., vol. I, p- 10 

* George D. Florescu ne-a comunicat că acest portret a fost cumpărat de Muzeul: 
Municipal, prin 1935, de la d-na Grădişteanu, strănepoata Cleopatrei Trubetzkoi. 

știm că era sentimentală şi că îi plăceau bărbaţii manieraţi, sensibili şi culţi. 
Acest fapt reiese din scrisoarea Anei Racoviţă, trimisă în 1839 fratelui ei 
Ștefan Golescu, în străinătate, în care-i spune: „Cleopatra Trubetzkoi spune 
că numai tu îi placi și că Nicolache [Nicolae C. Golescu] nu i-a făcut aceiași 
impresie. Vrea pe cineva care să ofteze mereu, să fie sentimental “87, 

Fiind o femeie bogată, cultă și extrem de manierată și avind o casă 
încăpătoare, mobilată luxos după moda pariziană, tinăra văduvă a deschis 
salon de primire și la București, după cit se pare chiar în anul întoarcerii 
sale în ţară. 

În salonul ei, la care participa tot tineretul progresist din acea vreme, 
se discutau probleme la ordinea zilei, se făcea trecerea în revistă a chestiu- 
nilor interne şi externe, se citea literatură, poezie, proză şi teatru şi se asculta 
muzică. Bineînțeles că nu se trecea cu vederea nici moda pariziană, precum 
și alte probleme mărunte. 


Dintre scriitorii timpului, I. Heliade Rădulescu, Cezar Bolliac şi Grigore 
Alexandrescu au participat regulat la ședințele sale și nu puţine din produc- 
ţiile lor literare din acea epocă au fost citite acolo pentru prima dată. Cu 
toate că nu avem nici o insemnare despre alţi scriitori din Țara Românească 
care au frecventat acest salon, bănuim totuși că printre cei amintiţi a fost 
şi Ion Ghica; el nu era străin de nici o mișcare literară şi artistică din ţara 
noastră şi n-ar fi putut s-o ocolească pe Cleopatra Trubetzkoi, cu care era 
rudă şi în raporturi de bună prietenie. Mihai Kogălniceanu şi Vasile Alecsandri, 
cind veneau la Bucureşti, nu uitau de asemenea să treacă și ei prin salonul 
prinţesei Trubstzkoi care, cu toate că își petrecuse mulţi ani în străinătate, 
era o bună româncă și se bucura de orice progres al ţării sale. 


În această vreme însuși domnul Alexandru Dim. Ghica, unchiul ei, 
a sprijinit mult dezvoltarea artelor şi literaturii româna, fraţii lui de ase- 
menea, iar soțiile lor, Catinca banului Mihail Ghica (mama Dorei d'Istria) 
şi Mariţica spătarului Costache Ghica, în salonul de la curtea domnească şi 
în al lor personal încurajau literele, instrucțiunea și manifestările culturale 
şi artistice de tot felul, tipărirea lucrărilor originale şi a traducerilor, în spe- 
cial din limba franceză. 


Vara, cind munrile agricole erau în toi, prințesa Trubetzkoi își petrecea 
o parte din timp la moşia sa Băicoi unde, în frumoasa casă ce avea acolo, 
poftea pe literaţii noștri. Cezar Bolliac era un nelipsit şi în 1844, i-a lăudat 
talentul, priceperea, frumusețea, precum și bunătatea față de ţărani, dedi- 
cindv i citeva strofe dintre care reproducem pe cea mai reușită: 


„lubită d-o capitală şi în cercuri adorată 
Prin spirit, prin ştiinţă în toate ști domni! 
Clăcașii ţi se închină cu inima curată 

Și bardul priveghează cununi a-ţi împleti“ 68, 


Desigur aceste versuri ale lui Cezar Bolliac sint naive pentru ziua de 
azi, dar interesante pentru vremea de atunci, cind poezia era în fașă şi auto- 
rul lor era mai mult publicist decit poet. 

În această vreme Cezar Bolliac ca şi Grigore Alexandrescu, spre deo- 
sebire de ceilalți poeţi dinaintea lor, „cultivă specii literare noi, sub influenţa 


6? Ibidem, vol. I,p. 10; vol. II,p. 94. 
58 Cezar Bolliac, Meditaţii și poezii (ediţie îngrijită de Petre V. Haneş), București, 
SEF Minerva, 1915, p. 232—233, poezia „La princesse K. Trubetzkoi“, Băicoiu, septem- 
rie 1844. 


VECHI CASE BUCUREŞTENE 473 


poeziei franceze“ 69, influenţaţi de scrierile lui Lamartine și Boileau. Nota 
personală a lui Bolliac o constituie poeziile sociale. Un merit cu atit mai mare, 
cu cît pînă la el felul acesta de poezii n-a fost cultivat, iar după el abia cu 
trei— patru decenii mai apoi, cu mai mult talent desigur, dar nu cu străduinţa 
lui. În poeziile Muncitorul, Sila şi Clăcașii „ne înfăţişează cu accente de 
realism, duse uneori pînă la melodramă, suferinţele îndurate de omul nevoiaş, 
de cînd se naște pină moare” 7. 


Vizitatorii străini din acea epocă au cuvinte de laudă despre curtea 
domnească şi despre saloanele bucureştene printre care se numără desigur, 
la loc de frunte, şi acel al prințesei Cleopatra Trubetzkoi. Iată ce spune în 
această privinţă prinţul Anatole de Demidoff în trecerea lui pe la noi, în dru- 
mul său de la Paris spre Petersburg: „Nu cunosc nici un oraș în Europa unde 
să se poată aduna o societate mai cu desăvirșire plăcută, unde cel mai bun 
ton să fie totdeauna unit cu cea mai dulce veselie. Bunele maniere ale capului 
de familie, tonul grațios şi talentele femeilor, înlesnirea şi puritatea cu care 
se vorbesc limbile Europei Centrale, toate se unesc spre a vă convinge că 
această societate este deopotrivă cu toate societăţile cele mai deosebite ce 
se pot găsi în Europa“. 

Părerea lui Demidoff este confirmată de Dora d'Istria în Femeile din 
Orient”? şi reprodusă de unele studii”? mai noi. 


Ne lipsesc date în legătură cu activitatea salonului între 1844 şi 1847, 
dar dacă nu le avem nu înseamnă că n-au existat, fiindcă, după cum vom 
vedea mai jos, ea a continuat. 


În salonul ei se făcea și asculta muzică aleasă. Virtuoșii români și străini 
erau cei mai agreabili musafiri. Iar printre cei invitaţi la ședințele muzicale, 
— după tradiţia rămasă în familie şi povestită nouă de George D. Florescu — 
n-a lipsit nici Dumitru G. Florescu (1827—1875), cel de-al patrulea fiu 
al marelui vornic Iordache Florescu şi al soţiei acestuia Anica, fiica lui beiza- 
dea Grigore M. Suţu. 


Este imposibil ca tinărul Dumitru Florescu să nu fi frecventat acest 
salon și să nu se fi produs acolo: el a putut fi invitat prin poetul Grigore 
Alexandrescu, prietenul ambelor familii, care desigur, a vorbit călduros prin- 
țesei Trubetzkoi de meritele şi talentul său muzical. De altfel, cum s-a dove- 
dit mai tirziu, Dumitru Florescu a fost unul din puținii și talentaţii compo- 
zitori români din secolul al XIX-lea. Pentru priceperea şi calităţile lui muzi- 
cale, el a fost însărcinat în 1850 de domnul Barbu Știrbei, ca împreună 
cu Ludovic Wiest, profesor german de muzică, „să alcătuiască un proiect 
de program pentru viitoarea Academie de muzică din Bucureşti“. Dintr-un 
articol “3 scris de nepotul său George D. Florescu, aflăm că muzicianul, o 
fire sentimentală şi cu o voce sonoră de tenor liric, a făcut mai tirziu frumoase 
studii muzicale la Paris cu profesori de seamă ca: Emile Cheve, Halevy, Le- 


couppey, Auber, Louis Perrot şi Levasseur și a devenit „un adinc cunoscător 
al literaturii străine și al muzicii occidentale“. 


© Ibidem, p. X 

70 Ibidem, p. XIII. 

71 Dora d'Istria, Les femmes en Orient, 2 vol., Zürich 1859—1860. Bartolommeo 
pese bibliograful Dorei d'Istria, spune că s-a tradus în grecește în 1861 şi în rusește 
în 1865. 

72 Radu Ionescu, D-na Dora d'Istria, în „Revista română“, București, 1862, vol. II' 
p. 21—22 şi G. Bogdan-Duică, op. cit. 

% George D. Florescu, Dumitru G. Florescu, în „Ilustrația“, anul XVI (1927), 
nr, 135—141. 

Și tot în legătură cu activitatea muzicală a salonului mai sus amintit, 
probabil că și vestitul pianist Leopold Mayer 4 care a dat citeva concerte 
în București, în 1843, s-a produs şi în salonul prinţesei Trubetzkoi. Dar dacă 
pe acesta numai îl presupunem, apoi ştim sigur că marele compozitor Franz 
Liszt, în 1847, în drumul lui spre Petersburg, trecînd prin Principatele noastre, 
a dat primul său concert în București în salonul acestei femei culte, manie- 
rate şi cu mult gust artistic 75. Probabil că Liszt și-a ales acest loc, pentru 
mai multe motive: întii, fiindcă salonul ei își crease o reputaţie muzicală 
deosebită, iar în al doilea rind, fiindcă prinţesa era o femeie care putea să 
dea destule informaţii maestrului în legătură cu viaţa culturală şi artistică 
din Rusia, unde ea petrecuse atiţia ani și unde el se ducea să concerteze. 

În 1841, ca o activitate măruntă a prinţesei, ea botează pe cei doi copii 
ai Tincuţei, ce fusese fiica din flori a uneia din surorile sale, pe care, fără să 
destăinuiască nimănui, o dăduse s-o crească și s-o înfieze vistiereasa Elena 
Urziceanu. Unul din acești copii a fost botezat Alexandru și a devenit mai 
tirziu generalul Alexandru Candiano-Popescu, iar celălalt a fost fratele gene- 
ralului, botezat cu numele Sergiu, după numele prinţului Trubetzkoi 7%. 

În anul următor — 1842 — pentru anumite interese materiale, prin- 
tesa Cleopatra Trubetzkoi este obligată să meargă la Petersburg. În călătorie 
ea a fost însoţită de omul ei de încredere, pitarul Ion Deleanu, iar pașaportul 7? 
ce i s-a dat, valabil pe trei luni, a fost vizat în Bucureşti de Daşcov, repre- 
zentantul Rusiei. 

Un an mai tirziu, adică în 1843, ea face o reclamaţie la Departamentul 
Vistieriei, iar acesta dă ordin judecătoriei comerciale din Brăila să pună 
sechestru pe moşia Trei-Movile a maiorului Costache Filipescu care nu-i 
plătise la timp o datorie de 260 galbeni, ce-i imprumutase cu zapis 78. 

Pe lista de subscripţie 7? a anului 1846—1847 făcută pentru „Asociaţia 
literară“ (alcătuită de intelectualitatea de frunte din București), Cleopatra 
Trubetzkoi este trecută cu suma de patru galbeni, ceea ce echivala cu 130 lei. 

O bună parte din timpul verii și chiar pină toamna tirziu, prinţesa 
Cleopatra Trubetzkoi îşi petrecea timpul la moşia sa Băicoi, unde se simțea 
în largul ei și „mult mai fericită ca oriunde”. Acolo aflindu-se „absolut singură 
şi deci mai liberă în privinţa genului meu de existenţă, petrec în mod foarte 
plăcut, împărțindu-mi timpul între lectură, scris, broderie și puţină plimbare, 
cînd ziua Îmi acordă o oră de vreme frumoasă“. În timpul acestei plimbări, 
spune ea într-o scrisoare inedită 80, se intilneşte „fie cu o femeie săracă care-ţi 
cere puţine lemne pentru mica ei familie; fie cu o tinără fată care-ţi anunţă 
nunta ei de Crăciun şi care are aerul să vrea să te facă să înţelegi prin aceasta 
că ea aşteaptă de la tine rochia ei frumoasă de mireasă; fie cu un moșneag 
căruia îi dai cîțiva gologani ca să bea un pahar de vin, ca să-l învioreze puţin 
şi care-ţi spune că o va face „în sănătatea d-voastră coconiță“. 

Acolo, pe moșia ei de la Băicoi, Cleopatra Trubetzkoi, în 1852, a înălţat 
o frumoasă biserică. Pentru pictarea acestei biserici s-a interesat desigur la 
atiţia zugravi de icoane din vremea aceea, printre care unii se bucurau de 


“4 „Vestitorul românesc“, 1843, p. 340. 
“6 George Fotino, op. cit., vol. II, p. 94. 
è General Al. Candiano-Popescu, Amintiri din viaţa-mi, Bucureşti, 1944, vol. I, 


PS] 


p. 18. 


E] 


7 Colecţia Emanoil Hagi Moscu. 

78 „Buletin Gazetă Oficială“, 1843, p. 422 

79 Anul 1848 în Principatele Române; acte şi documente, vol. I, București, 1902, 
p. 58. 
80 Colecţia George Potra. 

oarecare faimă. Cu această ocazie a descoperit o icoană a Maicii Domnului 
care i-a atras atenția și care a îndemnat-o să-şi îndrepte privirea şi simpatia 
spre tinărul „meșter“ care o zugrăvise. 

La acea dată maistoraşul Nicu (Nicolae Grigorescu) avea doi ani de uce- 
nicie la pictorul Anton Chladek, și dovedise un talent minunat şi o factură de 
lucru care făcea din el un „colorist remarcabil“, cu toate că nu avea decit 14 ani. 

Aceste calităţi ale copilandrului pictor — ceea ce este un exemplu de 
„precocitate extraordinară“ — la care nu este exclus să fi contribuit și unele 
recomandaţii, au convins pe prințesă să aleagă pentru pictarea bisericii pe 
tinărul N. Grigorescu. 

Aceasta este numai o părere, o presupunere, fiindcă ar mai fi putut fi 
şi altfel, și anume: prinţesa Trubetzkoi a convenit cu meşterul zugrav Niţă 
Piriiescu, probabil pe baza unui contract scris, să-i picteze biserica. Meșterul 
Piriiescu şi-a adus ca ajutor pe copilandrul Grigorescu pe care-l descoperise, 
în București, probabil la Tirgul Moşilor, unde în acea vreme își vindea ico- 
nițele făcute cu talent pe care le așternea pe un mic surtucaş pentru a fi 
privite cit mai bine de „mahalagii“ orașului sau de ţăranii din împrejurimi 
care veneau pentru diferite tirguieli. Este epoca care corespunde exact cu 
această îndeletnicire, după cum mi-a mărturisit-o răposatul bunul meu amic 
Gheorghe N. Grigorescu, unicul fecior al marelui pictor. Și cum la acea dată 
N. Grigorescu avea un stoc întreg de astfel de iconiţe, printre care desigur 
şi „cele 11 prăznicare, pictate pe ambele feţe și reprezentind 22 scene, cu 
sărbătorile ortodoxe mai importante sau cu grupe de sfinţi“, Niţă Piriiescu 
şi-a făcut socoteala că o bună parte din pictura bisericii e şi făcută, rămînind 
numai icoanele mari și ornamentarea pereţilor. Cu un preţ ispititor, Pjyiiescu 
l-a convins pe tînărul pictor și l-a luat la Băicoi (bineinţeles cu aprobarea 
mamei, fiindcă era prima lui călătorie în afară de oraș), unde el a făcut orna- 
mentarea bisericii, iar Grigorescu, care era mai talentat, a pictat icoanele 
altarului precum şi cele șase icoane împărăteşti. Și în felul acesta se explică 
timpul record în care a fost făcută pictura bisericii, încît aceasta a putut fi 
tirnosită în 1853. 

S-ar mai fi putut întimpla şi altfel: Niţă Piriiescu l-a adus pe tinărul 
N. Grigorescu ca ajutor. Prinţesa, aflindu-se în timpul verii la moșie, a asis- 
tat cum se desfășoară pictura și văzind că tînărul se pricepe mai bine decit 
meşterul cu care făcuse contract, a intervenit ca toate icoanele să fie pictate 
de N. Grigorescu, rămînind ca Niţă Piriiescu să-şi pună numele ca zugrav 
patron. În ceea ce privește rapiditatea cu care a fost făcută lucrarea, nu este 
exclus ca Grigorescu să fi adus, după cum am spus mai sus, un stoc întreg 
de iconiţe ce le avea la București, și dacă admitem prin absurd că nu le-ar 
fi avut, cu tinereţea, talentul şi iuțeala lui în ceea ce privește efectuarea lu- 
crului, el ar fi putut termina toate icoanele la timpul convenit în contract. 

Aceste explicaţii mai logice și mai verosimile, după părerea noastră, 
pot aduce unele limpeziri la articolul publicat de George Oprescu 87. 

În ceea ce priveşte raporturile cu surorile ei Sultana Zefcari, Ecaterina 
Bărcănescu şi Maria Văcărescu-Furtună, Cleopatra Trubetzkoi era în bună 
amiciție numai cu aceasta din urmă. 


După cum ne-a comunicat Constantin Manu, fost ministru plenipo- 
ţenţiar în diferite ţări ale Europei, în copilăria lui a văzut-o de atitea ori pe 
Cleopatra Trubetzkoi, cu care era vecin de casă. Foarte bătrină ® la acea 


i 81 G. Oprescu, Date noi despre anii de formaţie a lui Nicolae Grigorescu, în „Ștudii, 
şi cercetări de istoria artei“, 19 ră nr. 3—4, p. 161—166. 
83 Petre Girboviceanu, op. cit., planşa I, genealogia familjej Ghjca. 

dată era încă o femeie frumoasă și elegantă, cu o siluetă distinsă. A murit 
în 1878, în timpul Războiului de independenţă şi a fost înmormiîntată la 
cimitirul Bellu din Bucureşti. 

După moartea ei, casa a fost cumpărată de bogatul neguţător şi moșier 
Nenciu, probabil de origine bulgară. Acesta, în vanitatea lui, ca să știe toată 
lumea că proprietatea vestitei prințese Trubetzkoi îi aparţine, a schimbat 
vechea monogramă a fostei proprietărese cu a lui. De atunci și pină azi se 
poate vedea pe frontonul casei dinspre Calea Victoriei precum şi pe grilajul 
de fier inițiala N. 

Unica fiică a lui Nenciu, numită Nyka, era născută la Craiova. Ea a 
avut ca institutoare pe o franţuzoaică prietenă bună cu institutoarea suro- 
rilor lui Nicolae Bălcescu. Din fragedă copilărie s-a dovedit foarte neastim- 
părată, „un drac de copil“ *, ce se îmbrăca în haine de băiat și făcea tot felul 
de năzdrăvănii. După o educaţie primită în casă, fu trimisă la Paris spre 
perfecţionare, unde a stat cîțiva ani. Cind se întoarse la București, era o 
adevărată pariziană, cu cele mai distinse şi rafinate maniere. 

Nyka era o femeie foarte frumoasă și extraordinar de luxoasă, depă- 
şind-o chiar pe prinţesa Trubetzkoi; avea însă o fire ambițioasă și era extrem 
de pretențioasă, ceea ce a determinat-o să se căsătorească de mai multe ori, 

Prima dată s-a căsătorit, la scurtă vreme după întoarcerea din Paris, 
cu Petrache Grădişteanu, un fruntaș al baroului și unul din cei mai de seamă 
oratori parlamentari din vremea lui, fost preşedinte al Ligii Culturale din 
România şi un estetician reputat cu un dezvoltat rafinament pentru gust 
şi frumos 8. Nyka însă nu era născută să fie o femeie liniștită, o bună și credin- 
cioasă soţie. În scurtă vreme tot Bucureștiul vorbea de frumuseţea, eleganța 
şi extravaganţele ei. Drept urmare, între tinerii căsătoriţi se iviră neînţe- 
legeri şi dese certuri de ordin moral și material, după care urmă divorţul. 

În loc să se astimpere, Nyka a înregistrat citeva romane de dragoste, 
iar mai apoi, ca să se reabiliteze, oarecum, s-a căsătorit cu Alexandru Dju- 
vara **. Scriitor şi om politic, îşi făcuse studiile secundare la liceul „Louis 
le Grand“ din Paris, iar cele universitare la Sorbona; a fost de nenumărate 
ori deputat şi de cîteva ori ministru de justiţie, externe, industrie și comerț. 
A fost frate cu Trandafir Djuvara. 


Dar și această căsătorie a fost de scurtă durată, deoarece Nyka era 
foarte risipitoare, acuzindu-l în acelaşi timp pe el că este zgircit, cu toate 
că și ea cheltuia destul de mult. 


Liberă din nou, Nyka făcu să răsune Bucureștiul de variatele ei aven- 
turi, aşa încît societatea bună se cam ferea s-o mai primească. După citva 
timp de viaţă liberă, s-a cumințit şi, a treia oară, s-a căsătorit cu Theodor 
Căpitanovici, fost director și viceguvernator al Băncii Naţionale. În 1916 
acesta a fost însărcinat să transporte tezaurul Băncii Naţionale la Moscova. 


Nyka Grădișteanu-Djuvara-Căpitanovici era „femeia cea mai elegantă 
din Bucureștii sfirșitului veacului trecut. Frumoasa doamnă avea nu numai 
cingătoarea muscalulu: asortată cu culoarea rochiei pe care o purta, dar și 
căptușeala trăsurii, pe care punea să o schimbe în fiecare dimineaţă” 84. 


După cum era obiceiul altădată, în familiile bogate din București, ea 
pleca în fiecare zi la plimbare. La ora cinci fix, după amiază, se urca în lan- 


* Din însemnările manuscrise ale unei doamne ce i-a fost prietenă şi care doreşte 
să rămînă anonimă. 

83 Victor Bilciurescu, București și bucureșteni de ieri și de azi, București, 1945, p. 153. 

** Alexandru Djuvara (1858—1913). 

sa Gheorghe Crutzescu, op. cit., p. 285, 

doul ei minunat, comandat la Paris, și pornea spre Șoseaua Kiseleff, care 
de altfel era foarte aproape de casa ei. Acolo întilnea toată protipendada 
Capitalei şi a țării. Acolo se puteau vedea cele mai frumoase carete și landouri 
aduse din Viena sau Paris sau făcute la noi, la fel cu cele din Occident, de 
renumiţi carosieri străini stabiliţi la Bucureşti. 

Landoul fermecătoarei Nyka era cel mai elegant; era minat de un vizi- 
tiu ţanţoş, îmbrăcat într-o livrea extraordinară, cu cingătoare de mătase 
asortată landoului, lungă şi lată pe care vintul o flutura frumos, în trapul 
cailor de rasă. Căptușeala landoului schimbată zilnic, a rămas mai tirziu la 
o singură culoare preferată, mătase albastră. 

Claymoor, pseudonimul lui Mihail (Mişu) Văcărescu (unchiul renumitei 
scriitoare Elena Văcărescu), care semna dările de seamă asupra vieţii mon- 
dene din București, în „La Roumanie Illustrée‘ sau în ziarul „L’ Indépendance 
Roumaine‘, laudă foarte mult eleganța și luxul acestei femei. El, renumitul 
prezentator al petrecerilor protipendadei, baluri, serate, nunți și tot felul 
de sindrofii, precum şi al „bătăilor de flori de la Şosea, spune despre Nyka 
Căpitanovici că era regina eleganţei din Bucureşti. Într-o astfel de cronică 5 
din 1882, în care ni se descriu cursele de cai, Claymoor spune că Nyka, căsă- 
ţorită cu Petrache Grădișteanu pe acea vreme, era foarte admirata și foarte 
înconjurată de admiratori. Cu această ocazie îi descrie şi toaleta. Astfel, el 
spune că purta o rochie crem dintr-o bogată mătase lucioasă, stil Ludovic al 
XVI-lea, garnisită cu bumbi de aur acoperiţi cu broderii de preţ. Minunatul 
său cap era încadrat de o micuță pălărioară din dantelă, prinsă de păr cu un 
ac de forma unui papagal, care nu mai poate să zboare. 

În legătură cu această frumoasă doamnă și luxosul ei echipaj, Constantin 
Manu îmi povestea că pe vremea cind era copil, de vreo 14 ani, a fost pedepsit 
de părinţi din cauza ei. Şi anume, auzindu-se vorbind în familie că această 
doamnă, vecină cu casa lor, pleacă cu regularitate la plimbare la ora 5 după 
masă, el a rugat pe valetul din casă să-l anunțe, ca s-o vadă cind se va urca 
în landou. Valetul l-a anunţat la timp, dar tocmai cind el se urcase pe grilajul 
curţii s-o observe mai bine, l-a văzut taică-său, generalul Manu şi l-a pedepsit, 
spunindu-i că fapta lui e urită și nu cadrează cu familia sa și cu educaţia 
primită. 

Și acum încă două mărturii contemporane în legătură cu frumoasa şi 
zvăpăiata Nyka Nenciu. Prima e a călătorului străin Topchi, care, între 
1880 şi 1888, a fost de mai multe ori în țară şi a cunoscut destul de bine viaţa 
şi lumea bucureşteană. În însemnările % lăsate, el spune că numai pe două 
doamne din București nu le-a putut întilni în saloanele ce-a frecventat. Prima, 
principesa Elena Bibescu „femeia de mare talent și de înaltă distincţiune, 
precum și artistă de renume (excelentă pianistă), fiindcă mai tot timpul 
lipseşte din Bucureşti”. A doua e Nyka Nenciu care „s-a învrăjbit cu socie- 
tatea şi societatea cu eaf. Cu toate acestea ea poate fi văzută la toate repre- 
zentaţiile de teatru și la plimbările de la Şosea, unde se remarcă înaintea 
tuturor. 


Această femeie, spune Topchi, — „te frapează la prima întilnire prin 
frumuseţea sa, prin eleganța toaletelor sale și prin graţia ce o pune în purtarea 
acestora. După părerea mea este una dintre femeile cele mai atrăgătoare din 
București. Cu talia înaltă, bine proporţionată, mai mult foarte drăguță decit 
cu adevărat frumoasă, are un suris încintător, o voce delicioasă şi mers împără: 
tesc, — aceste două detalii din urmă atit de rare printre femeile românești. 


s „LaR ie Illusţrge“, 1 -43 
e opcii, op. cita Po iA E îi 

Reputația ei este bine cunoscută: se povesteşte despre călătorii cu Don Carlos, 
despre dragoste mici, fără sfîrşit şi, înainte de divorţul ei, se susținea că soţul 
ei, a cărui orbire era legendară, nu-i plătea toate superbele-i toalete. Toate 
acestea sînt oare adevărate? Era oare ea mai perversă sau numai mai frumoasă 
şi mai puţin ipocrită decit celelalte femei? Eu înclin, din parte-mi, către ultima 
presupunere“. 

Nu e lipsit de interes a mai aminti un pasaj, al acestui călător, care 
priveşte pe Nyka Nenciu şi pe alte femei din Bucureşti care divorţează foarte 
ușor. „Marele număr de femei divorţate care se întilnesc în înalta societate“ 
din București, spune el, este o „particularitate“ care izbeşte foarte mult pe 
străinul neobişnuit cu astfel de obiceiuri. 

A doua mărturie e de la Mircea Heliade Rădulescu, nepotul marelui 
scriitor şi luptător pentru idealurile naţionale I. Heliade Rădulescu. De la 
acesta am aflat că mătușa sa Sofia, fostă stareță la mănăstirea Ciorogirla, era 
bună prietenă cu Nyka Nenciu, de asemenea și cu soţia lui {on Ghica, cu toate 
că tatăl ei și cu soţul acesteia fuseseră în mare dușmănie pină la moarte. 

Sofia Heliade Rădulescu cînd venea la Bucureşti, pentru treburile 
mănăstirii sau pentru a-şi vedea rudele, nu uita niciodată să treacă pe la Nyka, 
care se manifesta cu dărnicie pentru sfintul lăcaș unde maica stareță era 
conducătoare. Cu ocazia acestor vizite, Sofia povestea nepotului său, că în 
afară de multe bunătăţi cu care era servită, ca o specialitate a casei era iaurtul 
„care şedea în picioare la masă“ și era tăiat în felii ca tortul. Acest fel de iaurt 
se pregătea în modul următor: se lua o anumită cantitate de lapte care se punea 
la fiert și se lăsa să fiarbă pînă cînd scădea la o treime din cantitatea iniţială. 
Se lua apoi de pe foc de se răcea, iar după aceea se punea maia în el şi iaurtul 
mai sus amintit era gata. Se servea rece, dar nu pus la ghiaţă, ci numai ţinut 
în pivniţă. 

După trecerea din viaţă a acestui fluture al eleganţei, casa celei mai 
cheltuitoare femei din București a adăpostit sediul Asistenţei și Ocrotirilor 
Sociale. Sint citeodată și astfel de jocuri ale soartci!! 

Mai tirziu, casa Trubetzkoi- Nenciu — de pe Calea Victorii nr. 194 — a 
servit drept cămin de studente, iar din 1954 pînă acum cîțiva ani a fost sediul 
Institutului de Lingvistică ; actualmente în cuprinsul ei funcţionează Centrul 
de cercetări fonetice şi dialectologice de pe lingă Academia R. S. România. 


CASA CONSTANTIN KREȚULESCU 


Cum intri din bulevardul Gheorghe Magheru, pe calea Dorobanţilor, 
(fostă Uliţa Herăstrăului) la numai citeva case pe dreapta, unde se afla cu ani 
în urmă staţia tramvaiului 5 care trecea pe acolo, se găsea cu vreo 10—15 ani 
în urmă o casă veche, interesantă. Această clădire de construcţie neobișnuită 
celor de azi era alcătuită din parter și etaj, avea ziduri groase și un grilaj de 
fier cu ornamentaţii de plumb. 

După cîte mi s-a spus de către urmași *, casa a fost construită, în prima 
jumătate a veacului al XIX-lea, de Constantin Kreţulescu. Acesta era cel 
mai mare fecior al marelui logofăt Alexandru Kreţulescu și al Anicăi Câmpinea- 
nu, și frate cu Scarlat, Nicolae şi Dumitru Kreţulescu. 


El a construit casa pe terenul ce-l primise de zestre prin soţia sa Alexan- 
drina (Luxandra, Ruxandra), de la socrul său Athanasie (Sică) Dedulescu, 


* Ion (Jeannot) D. Ghica (1874—1972), fiul lui Dimitrie I. Ghica, cel mai mare 
din băieţii revoluționarului paşoptist Ion Ghica. 

moşier bogat și cu genealogie veche, care locuia mai tot timpul anului la 
moșia sa, în frumoasa casă de la Topliceni *, judeţul Rimnicu Sărat. |n 
înaintaş al lui Dedulescu, pe nume Dedu, de unde vine și numele, fusese căpitan 
de Roşii pe vremea lui Matei Basarab. 

Cind a fost construită clădirea de mai sus, actuala cale a Dorobanţilor 
se numea Vliţa Herăstrăului fiindcă pe ea mergeau bucureştenii la izvoarele 
şi lacurile de la Herăstrău unde verdeaţa, pomii și aerul curat ofereau locuitori- 
lor din Capitală un bun loc de recreaţie în zilele călduroase. 

Constantin Kreţulescu (1809—1884) s-a născut în străvechea casă 
părintească, de pe strada Romană (actualmente Nicolae Iorga), pe locul 
căreia în 1817 s-a făcut alta care se mai păstrează şi azi în fiinţa zidurilor, 
fiindcă în ceea ce priveşte exteriorul ea nu mai are nici o asemănare cu cea 
de altădată. 

După învăţătura în casă făcută cu dascăli greci şi francezi, din cei care 
veniseră în Principate ca' refugiaţi politici, Constantin Kreţulescu a urmat 
cursurile Colegiului Sf. Sava care pe acea vreme se găsea pe locul (/niversităţii 
de azi, în jurul bisericii cu același nume, ce-și avea altarul unde este azi statuia 
lui Mihai Viteazul. 

Născut în vremuri tulburi, de războaie și frămintări politico-sociale 
(Războiul ruso-turc din 1806—1812, încheiat prin Pacea de la Bucureşti şi 
mișcarea revoluţionară de sub conducerea lui Tudor Vladimirescu), se înţelege 
că o parte din copilărie și-a petrecut-o la moșia părintească Leordeni, situată 
pe drumul Piteștilor. După terminarea școlii a intrat ca tînăr ofițer în armata 
națională creată de generalul Kiseleff, așa cum intraseră mulți feciori de boieri 
şi de burghezi mai înstăriți ca să formeze un corp ofițeresc pămîntean, pe 
lingă ofiţerii ruși ce veniseră în țară să ne organizeze armata. În 1832 era maior, 
iar în 1836, îl aflăm tot ca maior, comandant al batalionului I din Regimentul 
de linie. În 1842 obţine titlul de agă. Mai tirziu, în 1843, cind s-a căsătorit, 
s-a retras din armată, a ocupat diferite funcţii administrative şi a intrat în 
viaţa politică, jucînd un rol important. 

În 1857, Constantin Kreţulescu a făcut parte din Divanul ad-hoc al 
Țării Românești, fiind chiar secretar al acestui divan, alături de C. A.Rosetti 
şi Scarlat Turnavitu ®. 

În perioada G februarie — 6 august 1857, în calitate de redactor șef, 
a condus Concordia 88, jurnal politic și literar. 


În 1858, după cum se vede dintr-o scrisoare trimisă de Nicolae Kreţulescu 
lui Alexandru G. Golescu-Arăpilă, Constantin Kreţulescu refuză să facă parte 
din guvern 8%. 

După Vnirea Principatelor intră în cabinetul lui Cuza Vodă, dar nu 
rămîne decit pină în septembrie 1859, cind este obligat să se retragă, în urma 
unor neînțelegeri avute cu domnitorul 20. 


Constantin Kreţulescu a fost însă și un distins cărturar. În orele libere, 
in bogata sa bibliotecă, citea şi scria pînă noaptea tirziu. Ba chiar a alcătuit 


* La moșia Topliceni rămasă după moartea lui Constantin Kreţulescu ginerelui 
săy Dimitrie I. Ghica, fusese dusă cea mai mare parte din biblioteca tatălui său, precum 
și multe acte şi citeva mii de scrisori ce au ars toate în 1917, în timpul războiului, cînd 
invadatorii au distrus întregul interior al conacului. 

8? George Fotino, Din vremea renașterii naţionale a Țării Românești : Boierii Golești, 
Bucureşti, 1939, vol. IV, p. 212, nota. i 

88 Ibidem, p. 206. Apărea de 2 ori pe săptămînă, format in-folio (53x34); editor: 
E. Grant, în tipografia lui Iosif Romanov și comp. 

89 Ibidem, p. 248. 

90 Ibidem, p. 299—300. 

citeva cărţi * pe care generaţia școlărească și cealaltă mai matură din vremea 
lui Cuza Vodă şi mai încoace le-a folosit spre îmbogățirea cunoștințelor de 
cultură generală. 


Din căsătoria lui cu Ruxandra" Dedulescu (1822—1895) a avut patru 
fete şi un băiat: Abigail, Sultana, Zoe, Melania și Leonard **. 

Ca ginere, Dimitrie Ghica împreună cu soţia și cei doi copii *** au locuit 
in această casă pină în 1884, cînd a murit socrul-său Constantin Kreţulescu. 
De la această dată Dimitrie Ghica a intrat în diplomaţie, locuind mai mult în 
străinătate. 


Feciorul acestuia, Ion (Jeannot) Ghica, fost mai tirziu inginer și inspector 
general cl. I., director tehnic al Serviciului Maritim, îmi povestea şi își aducea 
aminte cu drag de vremea copilăriei de altădată, cînd a locuit în această 
casă încăpătoare şi îmbelșugată. El ne-a povestit că, inainte de 1880, strada 
era pavată cu piatră de rîu. Circulaţia în zilele lucrătoare era destul de redusă 
şi se limita la sacalele care aduceau apă de izvor de la Herăstrău. Duminica 
era zarvă mai mare. Trăsurile și caleştile, în ropotul cailor, duceau pe încăl- 
ziţii bucureşteni la locuri răcoroase, unde stăteau pînă seara tirziu cind vehicu- 
lele erau împodobite cu crengi de salcie. Tramvaie nu existau nici chiar cele 
cu cai; acestea au venit mai tîrziu. Iar piața unde e așezată statuia lui Alexan- 
dru Lahovari era ocupată de o sumedenie de case mărunte ale unor oameni 
nevoiași. 

Peste drum de casa Constantin Kreţulescu, locul ocupat mai tirziu de 
frumoasele clădiri ale foștilor miniștri Take lonescu și Constantin Xeni, era 
jumătate maidan și pe cealaltă jumătate o circiumă şi casă de prostituție 
pentru care motiv beţiile, bătăile și scandalurile nu se terminau decit tirziu 
după miezul nopţii. 

În casa lui Constantin Kreţulescu a locuit și Ana (Nunuţa) Lahovari, 
fiica lui Nicolae Kreţulescu. Aceasta s-a întimplat pe vremea Războiului de 
independenţă, cînd casa părintească de la Leordeni (Muscel) fusese transformată 
în spital pentru răniţi. Ana Lahovari și-aducea aminte că Jeannot era mititel 
de ciţiva anişori, iar sora lui era purtată în brațe. 


Jeannot D. Ghica care și-a petrecut copilăria aici, și-a făcut cursul 
primar în particular, învăţind în casă cu mai mulţi profesori dintre care 
amintea cu admiraţie pe istoricul și slavistul Ion Bogdan. A avut colegi pe 
Grigore (Goe) Odobescu şi pe sora acestuia Elena Odobescu. 


* Constantin Kreţulescu, Trecutul și era nouă, Imprimeria Adolph Ulrich, București, 
1860, 34 p.; Idem, Sommariu al historiei universale a culturei, Tipografia Naţională a 
lui Şt. Rasidescu, București, 1863, 518 p.; Idem, Despre mărirea naţiunilor. Bucureşti, 1863. 

** Abigail (1844—1915) a fost căsătorită cu ofiţerul de marină Green, fiul consulului 
englez la București John Green, care venise în ţară după Unirea Principatelor (iulie 1859). 
Abigail cu soţul ei s-au stabilit în Marea Britanie; au avut vreo 12 copii. Ofiţerul de marină 
Green a mai avut doi fraţi, unul a fost director al Societăţii tramvaielor din București, 
iar celălalt consul la Tanger. 

— Sultana (1845—1919) a fost căsătorită cu Grigore Manu, director la R.M.S. 
(Regia Monopolurilor Statului) şi primul director al Navigaţiei, întemeietorul serviciului 
fluvial pe Dunăre, prin cumpărarea vapoarelor „Meteor“ şi „Medeea“, iar pentru Serviciul 
Maritim a cumpărat vaporul „Cazan“ de la austrieci. 

— Zoe (1848—1895) a fost căsătorită cu George Bengescu. 

— Melania (1853—1935) a fost căsătorită cu diplomatul Dimitrie Ghica, fiul cel 
mai mare al scriitorului şi paşoptistului Ion Ghica. 

— Leonard (1863—1907) n-a fost căsătorit, fiind suferind mintal. 

*** Ioan (Jeannot) Ghica căsătorit cu Elena, fiica fostului om politic Gogu Canta- 
cuzino; Alexandrina (născută la Londra în 1876), căsătorită cu Scarlat Greceanu; 
Constanţa născută și decedată în 1878. 





Tirgul Moşilor, colţul dinspre barieră; în stinga o 


parte din holelul „Solacolu“, în fund pavilionul 


regal, 1925. 


„La Moși“. Coşuri de nuiele, 1910. 





Tirgul Moşilor. Oficialitatea de „Joia Moșilor“, 
1891. 

Începutul străzii Lipscani; se văd prăvăliile cu 
emblemele: „La Wilhelm Tel“, „La ruleta“, 
„La lanţul“ şi cuţităria „Fantini“; în mijlocul 
pieţii statuia lui Ovidiu, 1900. 


Poarta de inlrare în Tirgul Moșilor, vedere laterală 
dinspre Şos. Mihai Bravu, 1938. 





Statuia „Lupoaica“ instalată prima dată în Piaţa 
Sf. Gheorghe, dăruită de primăria orașului_Roma, 
1906. 





Cafeneaua Otetelișanu din hotelul cu același nume, 
de pe Podul Mogoșoaiei, 1874. 





Cafeneaua High-Life, vedere dinspre Hotelul Ath6- Cafeneaua „Imperial“, fost Labes, la parter şi 
née Palace, 1914. subsol, 1908. 

- PE : „Café de Paris“, str. Mihai Vodă nr. 5; antetul unei 
invitaţii, 1925. 





Cafeneaua Capşa și Piaţa Sărindar, în locul bisericii, Cafeneaua şi restaurantul Capşa, 1910. 
demolată în 1893. 

Antetul unei broșuri în care sint 
menţionate produsele şi preţurile, 1910. 

Ştefan Capşa cu şefii de laboratoare. Antetul unei facturi a casei Capşa, 1915. 

Carosă din București, 1787; miniatură de Olac. Căruță de călători şi poştă, 1818; gravură 
Petrache Zugravul. de I. Clark. 





Un chervan cu marfă și călători, 
de la începutul secolului al 
XIX-lea. 






Car cu boi]pe Podul Mogoşoaiei (Calea Victoriei), 
187 

Birje de „Herasca“, cu burduf și părţile lateral 'Framcar cu motor electric; roţi œi șine 
din piele; codirla cu fin în spaie, 1900. de fier, 1SC6. 


să i E 





Toma Blindu (cu soţia), proprietarul 
tramcarelor din București. 

STEFAN BOGACER 
J CARUSSIER 
Strada Primâ-Verei, No. 35 
; BUCURESCI. 


„ “Atuce Ia cunoștința naor, sct clianți că se vä- 
sagte tat fel de trăsui? Du lus alici e Lane 
douri, Cnrete, Paitoane :| Gabrio- 
lete, tupt tasoanela quda mak ngii, cura e 
Vâsd va prețurile cele mii modarate Spar că i- 
poialilit tii elină sat avea si fu viitor tat ae 
briași incredere de pare mam, burii ala 4 se 
A Şi că mă sot onora şi sie aci Inziute cù nu- 
morbaselii lay viste Aseienea priarsc gi orta 
veparații, spe care de mltctuaa in cel mal scurt 
ih pi eu preciuri foarte moderate, 

Moti u-una se gåsesc trăxuit pițin usitie pri- 
mite prin Nrhimh, precnbu + Faitaane, Carete, ste. 

‘Reclamă firmei de trăsuri 
f „Bogacer“, 1900. 





Tramvaie cu cai în, piata Şt, Gheorghe, 1998. Se 
vede statuia „Lupoaicei“. 





Tramvaiul cu cai în faţa bisericii Sf. Gheor- 
ghe Nou, 1902. 

Tramvaiul cu cai pe B-dul Colţei; pe locul primei 
- clădiri din dreapta — „Panorama Griviței“ — se 
E află, astăzi, Hotelul Intercontinental. 





Tramvaiul cu cai pe str. Brezoianu, traversind 
B-dul' Elisabeta (Gh. Gheorghiu-Dej), 1914. 





Tramvaiul cu un singur cal, cu „pălărie“ contra 
muștelor, 1920. 





Trăsuri şi tram=arul în [aţa Gării də Nord, 1906, 





Tramvaie electrice, în piața Gării de Nord, 1930. 





Tramvaiul cu cai prin faţa Antregozitelor ccmunale, 
1905. 





Linia tramvaiului cu cai spre str. Mihai Vodă, pe 
lingă Grand Hotel. Mult avariat de cutremurul din 
1977, hotelul a fost demolat în 1979. 





Tramvaie cu cai în Piaţa Al. Lahovari (Cosmenau- 
ţilor), 1926. 





Tramvai electric cu grătare de fier în faţă și în 
spate, 1920. 





Tramvaie electrice, cu mici remorci, pe actualul 
bulevard Nicolae Bălcescu, 1938. 

„Muscalul“ cu cai mari, focoşi și trăsură luxoasă, 
în așteptarea clientului, 1922. 





Birjar „muscal“ în Piaţa Teatrului Naţional, 1927. 7 zs 


Un bucureştean amator al „vitezei“ automobilistice, 
1900. 

Un grup de prieteni, amatori de noua invenţie, 
1903. 





Cu automobilul pe străzile, orașului, 1905. 





Automobil de curse, cu spiţe metalică şi cauciucuri 
țintuite, 1914. 





Biriguitor de circulație pe vremea cînd nu erau 
mafoare, 1930. 

Sănii în Piaţa Victoriei, iarna 1933—1934. 





Casa Melic înainte de restaurarea din 1920 (str. 
Spătarului nr. 22, fost 28), 1916. 

e rra Malmaison, 1870; construită de arh. Iacob 
elic. 





Casa Melic, sec. XVIII (pe Str. Spătarului nr. 22, 
fost 28), 1930. 





Gara de mergea 


Filaret) din Bucureşti, 1869. 
Foto C. P. 


de Szathmari. 





Palatul Suţu pe la 1864; fotografie de Carol Popp 
de Szathmari. 


Postelnicul Costache Grigore Suțu (1799—1875). 

Wiest pentru o petrecere 4 
la palatul Suţu 
(16 iebruarie 1862). 

Casa Faca, mai apoi Cleopatra Trubetzkoi şi Nica 
Nenciu, pe Calea Victoriei, 1940. 


Casa în care s-a născut dr. N. Kreţulescu, str. 
N. lorga (fostă Romană); a treia casă pe stinga 
cum intri_din Calea Victoriei, 1900. 

Dr. Nicolae Kreţulescu 
(1812—1900). 


Scarlat Kreţulescu (1818—1873) 





Casa Vanic (clădirea din mijloc), în locul căreia se 
află marele magazin „Romarta“. 

Maria Obrenovici, fotografie acuarelată făcută de 
fotograful Hans Hanfstaengl, în Dresda. 





f$ > 
$ EDN 
N 


Casa neguţătorului toptangiu Petre Dancovici, în 
care a locuit Nicolae Paulescu (1869—1931), medic, 
profesor universitar; singura casă din Bucureşti 
cu geamuri bombate la ferestre, str. Radu Calom- 
firescu, nr. 15, colţ cu B-dul Hristo Botev (fos 
B-dul Domniței), 1938. 

Abonament al Teatrului Naţional, al caimacamului 
Alexandru Dim. Ghica, fost domn, 1855. 

Teatrul Național; automobilele au luat locul tră- 
surilor, 1935. 






Casa lui lenăchiță Văcărescu, mult transformată, 


„Pavihonul cărţii“ între Tribunal și Operetă, 1930. ax pe toni Mogoşoaiei; actualmente sediul Loto- 
u . 





Casa de Depuneri (C.E.C.) și Grand Hotel, 1925; 
i 7 r se vede tramvaiul cu cai pe Calea Victoriei, care 
Vechiul local al Casei de Depuneri, 4880. merge apoi la stinga, pe str, Mihai Vodă. 








Librăria 1. V. Socec, Hanul Filipescu, biserica A Ph AF 
Zlătari şi un colț din Poşta Ceutrală, 1992, Dărimarea Hanului Zlătari din Calea Victoriei, 


vedere dinspre str. Lipscani, 1903. 








Hotel de Feanen (rană Hota) Grand Hote 
Låfayette, cu vestita berărie, Viriul cu dor“, la Prefect Poliției Capitalei, 1880. 
Bolot atei Mibali Vodik APIs arh: Gamas a art PON- Capital 
eri te (1854—1896); distrus de cutremurul 

in 1977. 

Prefectura Poliției Capitalei, 1920, 

Keles Victoriei între str. Doamnei şi str. Lipscani, Lee] Nifon; ela i ei ep e nului "1996, 





Casa Greznanu (fosti „casa coconilor“ a lui Şerban 
Cantacuzino), Calea Victoriei colţ cu B-dul Elisa- 
beta (Gh. Ghseorgzhiu-D=j), în stinga 
Nifon, 193). 

„Paşa Kapuși“, poarta din dreapta Curţii domnești 
a lui Caragea Vodă de pe Podul Mogoșoaiei; 











Podul Mogoșoaiei, și Piaţa Teatrului, 1870. 










„Pașa Kapuși“, poarta din stînga Curţii domnesti 
a lui Caragea Vodă de pe Podul Mogoșoaiei 

Piaţa Teatrului Naţional, pavoazală, în timpul unei 
festivități, 1903. 

Piaţa Teatrului Naţional; staţie 
1905. 





Hotel Broft din Piaţa Teatrului Naţional; Calea 
Victoriei colț cu str. Aristide Briand (13 Decem- 
brie); pe locul lui, în 1900, s-a construit Hotel 
Continental. 







Grand Hotel Broit, „pót Hotelul Hugues — 1885 — 
iar pe la 1900 actualul Hotel Continental; la parter 
se alla un restaurant mare şi cafenea; de asemenea 
atelierul fotografic al lui J. Szăllăsy. 





Casele Em. Kreţulescu, în curtea cărora se alla 
biserica, ce se vede și astăzi. 


a J 
Calea Victomei la intretăierea cu str. Cimpinean i 
(13 Decembrie), 1930. A | 

Palatul domnesc — 1867; strada foarte îngustă, 
Calea Victoriei peste drum de actualul pasaj pavată cu piatră; casele vechi de peste drum aw 
Kreţulescu, 1930. fost demolate înainte de 1912. 

Palatul regal, vedere din 1914. 

„Magazinul general de Paris (Calea Victoriei), 
1900, mai apoi cafeneaua High-Life. 

Palatul regal, vedere din 1935; în dreapta se vede 
o parte din aripa “houă. 









Fundaţia Carol (Bibliotecă Centrală Universitară); 
artea dinspre str. Vămii (Wilson, Onești), 1912. 
ramvaiul cu un cal trecea pe străduța din faţă, 

paralelă cu Calea Victoriei, 

Hotelul Athénée Palace, Hotelul Imperial și cale 
neaua High-Life la parterul clădirii din 'dreaptăaz 
1928, 






Casa Dobriceanu (unul din primii fabricanți români 
de ciocolată) Calea Victoriei colţ cu str. Fintinii 
(Nuterilor), 1930. . : 

Hotelul Athénée Palace, construit în 1913; 
vedere din 1927. 





Palatul Barbu Ştirbei, vechiul corp de gardă trans- 
format mai apoi în magazin de desfacere a produ- 
selor de la Buftea, 1870. 






Calea Victoriei, peste drumde Muzeul 
Cole ţiilor de artă, 1938. 

Pe LARA 


Calea Victoriei, 1900; clădirea “mare din stinga, | 
Ministerul de Finanțe, actualmente Muzeul Colec- i : j 
țiilor de artă. Calea Victoriei, peste drum de Calea Griviței, 1935. 

Casa Cantacuzino, Calea Victoriei nr. 417—419, Institutul de fete „Moteanu“, Cala Victoriei nr. 176; 
mai tîrziu D. Moruzi, în care a avut primul sediu în dreapta casa Cesianu (actualmente Teatrul 
Muzeul orașului București, 1905. satiric muzical „C. Tănase“), 1935. 

, E e Casa lui Alexandru Belu, vedere din curtea Acade- 
Coma tr stele ea pla Votra pe iae miei Române, Calea Victoriei nr, 121—123; peste 
Eni 1939. d drum de casa Barbu Catargiu, 1935. 





Academia R. S. România, sala de conferințe, 1980 


Casa Grădişteanu, Calea Victoriei, colţ cu str. 
Romană (N. Iorga); în față se demolează casa 
Burc hi, 1939. 





“Casa Filip Lenș (fost Ministerul de Resbel, apoi E š ~ r 
„casa G. Vernescu și din 1910 Ministerul de Industrie Casa Filip Lenș, cea din față, mai tirziu George 
şi Comerț). D. Vernescu, 1935. 





Casa George D. Vernescu, fostă casa Lenș, 1980. Casa G. Ioanid, mai apoi George Manu, 1935. 





Calea Victeriei colt cu str. G. Manu (Locotenent Calea Victoriei, casa Lahovari (Plagino, Disescu), 
Dumitru pipote po fear vechi din zu (La dispărut renovată de arh. Gr. Cerchez (1851—1927), colţ 


de mult, în locul lor se înalță frumoase blocuri, 1930, Cu str. Verde (G. Manu, Locotenent Dumitru 
*  Lemnea), 1935. 





Calea Vicloriei între str. Frumoasă şi str. Sevasto- 
ol; clădirea din slinga a fost demolată în 1950. 
“oto 1941. 





Calea Victoriei colț cu str. Sevastopol. Casa arh. 
Grigore Cerchez. În față, la colțul străzii Clopotari 
(Grigore Alexandrescu), o cîrciumă acoperită cu 
olane, 1912. 





Piaţa Victoriei. Palatul Ministerului de externe 
fosta casă a lui Grigore Sturza (Beizadea Viţel) 
1930. 





Calea Victoriei. Clădiri dispărute între str. Sevas- 
topol şi Piaţa Victoriei, 1935. 

Piaţa Victoriei. Palatul Societăţii funcţionarilor 
publici, construit de arh. N. C. Mihăescu (1863— i ae 
4934.) Distrus de cutremurul din 1940. Piața Victoriei, 1942. 


VECHI CASE BUCUREȘTENE 48T 


Medicul familiei şi în special al copiilor era dr. Şimeon Marcovici, iar 
cînd lipsea acesta venea în locul său dr. Nicolae Kalinderu care după ce rẹ- 
comanda cîteva „prafuri“ spunea: „N-au nimica, eh, le trece“! 

În jurul anului 1874, Gonstantin Kreţulescu împreună cu soția s-au 
dus la Paris să îngrijească de sănătatea fiului lor Leonard, bolnav. După oare- 
care timp, şi în urma unei neînţelegeri familiare, soția a rămas la Paris, cv 
copilul, iar Gonstantin Kreţulescu s-a întors la Bucureşti și s-a mutat cu 
fiica Şultana și ginerele Grigore Manu în casa Rasti, vecină cu a lui Titu 
Maiorescu, peste drum de fostul Muzeu Şimu, lăsînd în casa de pe Dorobanţi 
să locuiască fiica cea mai mică Melania, cu familia ei. 

În casa Rasti, Gonstantin Kreţulescu şi-a dat sfirșitul în 21 martie 1884 
şi a fost înmormintat în cimitirul Bellu din Bucureşti. 

Ruxandra, soţia sa, a murit la Paris în 1895, iar după moartea ei, după 
cum spunea lon D. Ghica, moștenitorii, ca să iasă din indiviziune, au vindut 
casa lui Mişu Şăulescu care, ca ornamentaţie în plus, a adăugat o acvilă bice- 
fală la baza balconului cu coloane ce se afla la stinga clădirii, dînd prin aceasta 
un aspect mai vechi şi mai interesant acestei case. Mulţi trecători, din cauza 
acvilei de la balcon, socoteau că a fost o casă domnească sau cel puţin de 
beizadea. Mai încoace, în zilele noastre acest minunat balcon a fost infundat, 
frumoasele lui coloane au dispărut în peretele nou zidit, iar acvila a fost înlă- 
turată nemaifiind socotită o ornamentaţie care să corespundă cu spiritul 
vremii. 

Mai tirziu, în această clădire, a funcţionat ani de-a rîndul liceul „Mihai 
Viteazul“ înainte de a-și construi mărețul local de pe bulevardul Pake-Proto- 
popescu (azi Republicii), apoi liceul particular „Barbu Delavrancea“, mai 
tirziu o şcoală tehnică, iar în ultima vreme, înainte de a fi demolată, găzduia 
o şcoală profesională. 


CASA NICOLAE KREȚULESCU 


În trecutul orașului Bucureşti au fost case şi case, adică familii şi familii, 
În unele, de obicei în cele venite de pe alte meleaguri şi îimbogăţite aici, se 
ducea o viaţă de belșug, lux și risipă, în care de altfel și moralitatea nu juca. 
un rol prea important. În celelalte familii autohtone (hineînţeles lăsînd la o 
parte excepţiile) chiar dacă erau cu stare materială bună, se trăia relativ cumpă- 
tat, nimic nu se risipea. Dragostea și respectul faţă de părinţi și cei mai în virstă, 
iubirea între fraţi şi surori, cinstea, sobrietatea, demnitatea, dragostea de 
oameni în general și pentru ţară în special constituiau factorul important și 
călăuzitor al vieţii. 

În secolul al XIX-lea, ca şi mai înainte, în aceste familii era un cult 
pentru trecut, pentru ştiinţă și artă (în raport cu vremea), iar în general 
pentru toate ramurile activităţii omeneşti, care alcătuiesc civilizaţia şi pro- 
gresul omenirii. 

Despre o astfel de casă şi familie va fi vorba în rîndurile de mai jos, 
căutind să spunem tot ce ştim din cercetarea vechilor acte sau din cele spuse 
de urmaşi în legătură cu ea și persoanele care au trăit acolo, sau înrudite cu 
ele. 

Astfel, pe (alea Victoriei în sus, spre Gapul Podului cum se zicea altă- 
dată (actualmente Piaţa Victoriei), dincolo de biserica Şf. Nicolae-Ta baci 
(peste drum de Academia R.$. România) se întinde un mare teren, de citeva 

mii metri pătraţi — rezultat după dărimarea anumitor case — care, de vreo 
trei decenii încoace, a fost transformat în grădină publică, cu ronduri de flori 
şi bănci pentru odihnă. Terenul * acesta a rămas liber după ce au fost dărimate 
mai multe case vechi ce se aflau pe el, dintre care amintim casele lui Iordache 
Golescu (fratele lui Dinicu), a căror curte foarte lungă era vecină cu zidul 
imprejmuitor al bisericii. După aceasta mai veneau încă două şi apoi casele 
lui Constantin Burchi, care se aflau pe colţ, cu două faţade, una pe Calea 
Victoriei și alta pe str. N. Iorga, mergind pină în casa Pillat, existentă și 
astăzi. 

La capătul acestui teren, spre dreapta, se deschide strada Nicolae Iorga, 
fostă altădată strada Romană, care începea odinioară din Calea Victoriei și 
nu din Piaţa Romană. 

Strada aceasta, îngustă și liniștită are ca primă clădire pe partea stingă 
măreața şi luxoasa casă a Grădiştenilor, iar după aceea un modern bloc con- 
struit în ultimii ani, după care urmează la nr. 5 (altădată nr. 3), o construcţie 
parter, de formă aproape pătrată şi cu multe ferestre spre stradă. Este vechea 
casă, mult renovată azi, a marelui logofăt Alexandru Kreţulescu (1779—1847) 
şi a soției sale Ana (Anica), fiica marelui vornic Scarlat Câmpineanu şi a 
soţiei acestuia Luxandra, născută Cindescu. Cu toate acestea, clădirea este 
cunoscută de generaţiile din a doua jumătate a secolului trecut și a celor din 
prima jumătate a secolului nostru sub numele de Casa Nicolae Kreţulescu, 
deoarece acesta a moştenit-o de la părinţi şi, cu oarecari întreruperi cind a 
fost în diferite misiuni în străinătate, a locuit în ea pînă la moarte. Și pentru 
ca să se știe că era casa lui, pe porţile noului și lungului grilaj de fier masiv, 
pe care l-a construit, şi-a pus două monograme mari cu literile N.K. (Nicolae 
Kreţulescu), care există pînă astăzi. 


Şi acum să ne întoarcem la mai vechii proprietari ai casei și locului, să 
vedem cum se desfăşoară pe caierul vremii firul trecutelor întimplări și eve- 
nimente. 


În a doua jumătate a secolului al XVIII-lea, clucerul Iordache Kreţu- 
Jescu, nepotul de fiu al marelui vornic cu același nume care era ginerele voie- 
vodului Constantin Brincoveanu, avea casă pe acest teren; nu ştim dacă a 
fost construită de el, sau rămasă de la părinţi. În această casă, probabil destul 
de încăpătoare, a locuit clucerul Iordache Krețulescu ** cu soţia şi cei trei 


copii ai săi (Constantin, Alexandru, Safta), iar după moarte a lăsat-o celui 
de-al doilea fecior, Alexandru, adică tatăl lui Nicolae Kreţulescu. 

În timpul răzmeriţelor dintre 1789 și 1793 casele au suferit serioase stri- 
căciuni, dar cu oarecare renovări au rămas în picioare pînă în al doilea deceniu 
al veacului trecut. Atunci, Alexandru Kreţulescu văzînd că i se înmulțește 
familia *** şi că are nevoie de o casă mai încăpătoare, care să corespundă şi cu 
rangul său de mare dregător, a luat hotărîrea să dărime pe cea veche și să con- 
struiască alta nouă. A păstrat numai pivnițele masive care n-aveau nici un rost 
a fi distruse. Pe acestea a clădit el noua sa construcţie. Din cele povestite de 
nepoata sa Ana (Nunuţa) Lahovari şi unica fiică a lui Nicolae Kreţulescu, 


* Pe acest teren era hotărit să se construiască o parte din ansamblul clădirii Acade- 
“miei Române, după planurile făcute și aprobate și care au făcut obiectul unei expoziţii. 

*e Clucerul Iordache Kreţulescu, căsătorit prima dată cu Maria Cantacuzino, iar 
a doua oară cu Paulina Florescu. 

+*+ A avut şapte copii: trei fete (Maria, Zoe, Luxiţa), și patru băieţi: (Constantin 
(1809—1884), Scarlat (1810—1874), Nicolae (1812—1900) şi Dumitru (1824—1894). 

precum și din actele ce ni le-a pus la dispoziție pentru consultare, putem 
spune următoarele: 

Alexandru Kreţulescu, la 23 mai 1817, a făcut contract cu Leonte 
Calfa să-i construiască o casă. Nu știm dacă acest Leonte era un arhitect cu 
școală din acea vreme sau numai o simplă calfă mai pricepută, după cum arată 
şi numele pe care-l poartă. Leonte Calfa era cunoscut în Bucureşti unde mai 
construise alte case şi prăvălii. Mai tirziu, între 1828 și 1833 îl intilnim cu 
titlul de meimar-başa °! adică starostele (șeful) breslei constructorilor zidari. 

Din zapisul ce s-a întocmit atunci între proprietar şi meşter se vede, 
în mod cît se poate de amănunțit, tot ce avea de făcut, materialele ce trebuia 
să folosească, de cea mai bună calitate, precum și preţul întregii construcţii 
care era de 10 750 taleri (lei), la valoarea banilor de atunci. 

După înţelegerea făcută, fațada caselor spre uliţă trebuia să fie de opt 
stînjeni domnești, iar spre curte de șapte stinjeni. Șanţurile de temelie tre- 
buiau să fie de trei palme domnesti, zidurile să aibă o grosime de două cără- 
mizi jumătate, iar zidurile camerelor de 1 1/2 cărămidă. „Ferestrele să se facă 
după cererea dumnealui paharnicului atit la înălțime cît şi la lățime... însă 
de lemn de stejar şi drepte, iar nu perghel“. „Duşumelele să fie prin toate 
odăile de scînduri de brad, uscate, încheiate în cepuri de fier“. Ușile să se 
facă în două canaturi din scînduri de lemn de anin. Broaștele pe la toate 
ușile să fie de fier, înfundate în lemnul lor. Căprioritul și saceacul „din cherestea 
sănătoasă“. Tavanele să fie făcute cu var, ornamentate cu ciubuce frumoase. 
Acoperișul casei din şindrilă de brad, bătută ‚poalele pe şase, virfurile pe 
cinci“ 

În interiorul camerelor trebuiau făcute trei dulapuri în tăblii, înfundate 
în pereţi. „Plimbarea“ sau umblătoarea (W.C.) să fie în afara caselor, în curte, 
groapa ei să aibă o adincime de doi stinjeni. Pereţii ei să fie dintr-o "cărămidă 
jumătate „pînă în fața pardoselii“, iar în sus în paiante, într-o jumătate de 
cărămidă. Și aceasta să fie acoperită cu şindrilă de brad, cu pălimar și scară 
de trei trepte. Nisipul îl va lua din curte unde va face groapă, iar apa din 
puț. 


Meşterul Leonte își lua angajamentul ca „binaoa“ să fie gata „în soroc 
de luni patru, fără nici un cuvint de pricinuire“. 


Pentru întreg materialul ce va întrebuința, mîna de lucru şi ridicarea 
casei, gata întru totul, searată în zapis că s-a ajuns la înţelegere cu Alexandru 
Kreţulescu să-i dea suma de 10 750 taleri (lei), din care 2 000 aconto la facerea 
zapisului, 2 000 la începerea lucrului, apoi rînduri, rînduri, ca pînă la terminarea 
casei să fie plătită întreaga sumă. 

Zapisul % acestei simfonii (inţelegeri) s-a făcut în două exemplare, 
date, prin semnătură, unul în mîna celuilalt. 

Meşterul, om de cuvînt, a isprăvit casa la termenul fixat, fără să se 
ivească vreo pricină de neînțelegere între cele două părţi, iar întreaga familie 
s-a mutat în ea. Cu timpul unii dintre băieţi și fete s-au căsătorit iar bătrînul 
părinte Alexandru Kreţulescu a rămas în ea pînă la moarte, în 1847, cind a 
lăsat-o fiului său Nicolae. 

Datorită însemnărilor de pe verso zapisului de primirea banilor, nu 
sintem lămuriţi pentru care motiv Leonte Calfa arată că sumele de bani ce 
i-au fost plătite în contul clădirii au fost primite de la marele ban Barbu 
Văcărescu. Presupunem că acesta ori îi era dator lui Alexandru Kreţulescu, 


91 George Potra, op. cit., vol. II, București, Ja p. 308, 310, 362—363, 383, 403 
2 Ibidem, vol. I, Bucureşti, 1961, p. 718—720 

ori că numai îl credita, pînă la o anumită dată, cu suma de bani necesară 
construcției. 

În acea vreme, cînd Alexandru Kreţulescu a construit casa, nu cunoaștem 
clădiri prea mari împrejur. Două erau mai importante, în apropiere, pe Podul 
Mogoşoaiei: prima a vistierului Filip Lenș, intrată mult mai tirziu în pro- 
prietatea bogatului avocat şi om politic Gheorghe Vernescu, dela carea trecut 
la fiul său Gheorghe Vernescu care a vindut-o statului, iar a doua a clucerului 
Ioan Faca, tatăl scriitorului Gonstantin Faca, care, pe la 1840, a fost cumpărată 
de (leopatra Ghica, ce fusese căsătorită cu prinţul rus Sergiu Trubetzkoi. 
Celelalte, în majoritatea lor, erau căsuțe acoperite cu șindrilă și numai cîteva 
din ele cu olane. 

Ana (Nunuţa) Lahovari care a trăit aproape o sută de ani, îmi spunea 
că auzise de la tatăl său, Nicolae Kreţulescu, că bunicul era un gospodar 
priceput și un iubitor tată de familie, dar sever. În faţa lui copiii, chiar cînd 
au fost mari, nu îndrăzneau să fumeze, iar pînă la o anumită virstă, cînd 
intra în camera lor, toți se ridicau în picioare şi nu se aşezau decit atunci 
cînd erau invitaţi. 

Ça om meticulos şi spre aducere aminte, Alexandru Kreţulescu şi-a 
întocmit un catastif în care a însemnat toate evenimentele mai importante 
din familie: cînd s-au născut copiii, de cine au fost botezați, cînd au plecat 
la studii şi unde, data cind s-au întors și multe alte fapte și întimplări care 
i s-au părut demne de însemnat. Era un om priceput, extrem de corect şi 
activ, de mare ordine în toate manifestările lui şi de o precizie exemplară. 

Dorind să dea o bună învăţătură și educaţie copiilor și în special băie- 
ților care trebuiau să fie cît mai bine pregătiţi pentru viață, a adus în casă 
profesori greci şi francezi. Çu aceștia au învăţat băieţii, în special primii trei 
ani, pină la etatea cind au trebuit să meargă la cursul mediu. Învăţămintul 
secundar şi l-au făcut la olegiul Sf. Sava, avind ca profesori pe distinşii 
cărturari ai secolului al XIX-lea care, alături de Gh. Lazăr, I. Heliade Rădulescu, 
Petrache Poenaru, Aaron Florian, au pus bazele învățămîntului superior 
românesc de la noi. 

Părinţii nefiind prea bogaţi ca să-și trimită odraslele cu trăsura pînă 
la școală, copiii mergeau pe jos, însoţiţi la început de vreun slujitor ţigan 
mai priceput, iar mai apoi se duceau singuri. Drumul mergea drept pe Podul 
Mogoşoaiei pînă la biserica Sărindar, iar apoi cotind puţin la stinga ajungeau 
la poarta Golegiului unde, în clasele mici și cam întunecoase, dascălii îi aş- 
teptau cu toată dragostea. E 

(ei doi feciori mai mari ai lui Alexandru Kreţulescu, adică Gonstantin 
şi Scarlat, după ce şi-au terminat învăţaţura la Golegiul Sf. Sava au intrat 
ca ofiţeri în armata naţională înființată de generalul Kiseleff. De altfel, chiar 
boieri de rang mare cum au fost Manolache Băleanu, Iancu Câmpineanu, 
Alexandru Florescu, Costache Filipescu și alţii au renunţat la anterie, giubele 
şi ișlice și au îmbrăcat, după rangurile de boierie ce aveau, uniformele militare 
de colonei, maiori, căpitani. 

„Feciori de boieri, tineri încă și fără ranguri de boierie, erau primiţi 
ca prapurgici [sublocotenenţi] cum se numeau atunci“ %. Ditre aceștia amintim 
pe fraţii Ștefan și Nicolae Golescu, vărul lor Radu Golescu, Costache N. Fili- 
pescu, (.A. Rosetti (Rusetache), fraţii Constantin și Scarlat Kreţulescu, fraţii 
Voineşti, Tudorache și Iancu Brătianu, poetul Grigore Alexandrescu, Ghristian 
Tell, Cezar Bolliac, Ioniță Budișteanu și mulţi alții. „Toţi aceștia, dintre care 


5 Kreţulescu, Nicolae, Amintiri istorice, Bucureşti, 1940. 

unii numiţi de-a dreptul șefi de escadroane, şefi de companii, fură trimiși 
pe la regimentele de infanterie și escadroanele de cavalerie ce se înfiinţară. 
La început s-au întocmit trei regimente de infanterie și șase escadroane de 
cavalerie și se orinduiră ofiţerii și subofiţerii ruși ca instructori atît pentru 
infanterie cit şi pentru cavalerie. Voiu cita — spune N. Kreţulescu în amin- 
tirile sale — între aceşti ofițeri pe cîţi mi-aduc aminte și mai întii pe generalul 
Storoff şeful tuturor instructorilor, pe colonelul Odobescu, român, care intrase 
în serviciul militar rusesc încă de pe la 1810, pe colonelul Gorbasky și Poz- 
nansky“. 

Și acum să ne întoarcem din nou la Nicolae Kreţulescu care a fost pro- 
prietarul acestei case mai bine de o jumătate de secol și să-l lăsăm pe el, deo- 
camdată, să ne spună tot ceea ce este mai interesant de spus înlegătură cu 
viaţa şi activitatea lui sau cu diferite fapte și evenimente din timpul lui. 
Astfel, Nicolae Kreţulescu ne povestește că pe vremea cind era adolescent, 
adică în timpul Războiului ruso-turc din 1828—1829, ţara ajunsese într-o 
stare jalnică de nedescris. „Toate calamităţile ne copleşiseră deodată. Foa- 
metea: lipsa de porumb ajunsese la un așa grad încit s-au văzut județe.. .”. 
„Surd la plingerile ce se ridicau din toată ţara în privinţa nenumăratelor 
rechizițiuni de tot felul ce se cereau pe fiecare zi pentru armatele ruseşti, se 
înfuria la observaţiile ce îndrăzneau a-i face boierii cu mitropolitul în cap 
despre neputinţa și mizeria în care ajunsese ţara. El [Jeltuhin] le răspundea 
că nu primeşte nici o observaţie și că toţi, de la mic pînă la mare, au să urmeze 
ordinele sale. Atunci bietul mitropolit Grigorie, om sfint şi adevărat român, 
fu exilat în Basarabia pentru că îndrăznise să se opună într-un mod mai energic 
la necontenitele cereri ce se făceau de armatele ruseşti. Unul din boieri ase- 
menea, care încercă a-l mlădia expunindu-i și el suferinţele țării, abia scăpă 
pe ușă afară neatins de puternicul general. Arbitraritatea lui era nemărginită; 
el şedea peste drum de noi, în casele lui Filip Lenș, astăzi ale lui Vernescu, 
şi noi aveam în cvartir un ofițer de ordonanţă al lui. Ne pomenim cu dinsul că 
zile întregi nu iese din casă. Întrebindu-l tată-meu pentru ce stă închis în 
casă, el spune atunci că a fost pus de generalul Jeltuhin la arest pentru că, 
trecînd într-o zi călare pe dinaintea ferestrei lui și nebăgind de seamă că 
este la fereastră, nu l-a salutat“. 


Conform Regulamentului Organic, odată cu întemeierea miliției naţio- 
nale s-a trecut la reforma întreagă a administraţiei, justiţiei şi finanţelor. Cu 
această ocazie, după dorinţa tatălui său, Nicolae Krețulescu, în 1831, a fost 
numit registrator la Curtea de Apel din București, secţia civilă, prezidată de 
banul Mihalache Ghica, fratele spătarului Alexandru Dim. Ghica, viitorul 
domn (1834—1842). 


În această slujbă a rămas pînă la sfirşitul anului 1832, iar după aceea, 
în 1833, a trecut în funcţia de comisar la Ministerul din Lăuntru pe lingă Sfatul 
orașului Bucureşti, spre a observa neorinduielile și abuzurile despre care 
începuse a se vorbi cam mult. „Toate observaţiile mele — spune el — adresate 
prezidentului Sfatului orășenesc și rapoartele înaintate ministrului, rămineau 
fără rezultat; oamenii rău nărăviţi se strecurau printre degete“. 

Datorită acestui fapt, după o scurtă perioadă de funcţionare, și-a dat 
demisia „fără cel mai mic regret“. 

Mai tirziu, la una din mesele de duminică la care generalul Kiseleff 
invita mai toate autorităţile, spre a asculta rapoarte, a da poveţe și indemnuri, 
N. Kreţulescu, la cererea generalului, a fost prezentat de tatăl său. „Prezen- 
tapea mea a fost de mare folos, căci el a angajat [indemnat] pe tatăl meu ca să 
mă trimită la Paris, să-mi fac studiile. Mai mulţi tineri au fost trimiși [atunci] 

de părinţii lor spre învățătură la Paris, tot după îndemnul generalului Kiseleff, 
<are părea a avea o predilecţiune pentru capitala Franţei“. 

Părinții lui nu s-au împotrivit la recomandarea generalului şi la dorinţa 
lui Nicolae de a face studii superioare în străinătate, dar n-aveau posibilitatea 
materială să-l trimită, copiii erau numeroşi, iar fetele trebuiau înzestrate şi 
măritate. 

Iordache Filipescu care era ministru de Interne îi propunea frumoase 
înaintări în serviciu dacă rămine mai departe în cadrul ministerului, el însă 
stăruia necontenit la părinți de a aranja cum vor crede şi a-l trimite în Franţa. 
La cerere, ministrul foarte înțelegător i-a acordat un lung concediu în străină- 
tate, cu leafa plătită. Cu acești bani şi cu relativ micul ajutor dat de părinţi, 
în 1834 Nicolae Kreţulescu a plecat la Paris să studieze medicina. 

Înscris în Facultatea de medicină în 1834, elev al vestitului anatomist 
şi chirurg Jules Cloquet, coleg cu Gustave Flaubert, care avea să-și ilustreze 
mai tirziu numele în literatură, după cum Kreţulescu avea să și-l ilustreze 
în politică, tînărul student își ia doctoratul, după cinci ani, la 21 iunie 1839. 

Nicolae Kreţulescu este primul român din București care a obţinut 
titlul de doctor în medicină de la Paris, iar cu un an înainte un alt bucureștean, 
Nicolae Ganescu ?4 (1799—1875), l-a obţinut de la Moscova. 

Întors în ţară Nicolae Kreţulescu a fost bine primit de oficialități şi 
chiar domnul Alexandru Dim. Ghica a dat ordin, la începutul anului 1840, 
să fie numit medic la Văpseaua de Negru în locul doctorului Nicolae Gussi. 
Trei ani mai tirziu, înființează prima şcoală de medicină din București, la 
spitalul Colțea, numită „Școala de chirurgie“. În situaţia de medic și profesor 
la această şcoală, socotind că nu sint suficiente numai lecţiile care le preda 
„şcolarilor“ (studenţilor) săi, ci aceştia au nevoie și de o lucrare de specialitate 
la dispoziţia lor, ca să aibă și un text în față „spre a medita“ %, a alcătuit, 
folosind lucrarea lui Kurveille în patru volume și a lui Lot într-un volum, un 
Tratat de anatomie descriptivă, de 550 pagini, primul în limba română, pe 
“care l-a publicat, în 1843, cu cheltuiala eforiei spitalului Pantelimon, în tipo- 
grafia lui Heliade Rădulescu. 


La virsta de 35 ani (29 ian. 1847) Nicolae Kreţulescu se căsătorește cu 
Sofia, una din fetele bogatului Ignatie lacovenko*. Participînd activ la 
Revoluţia din 1848 este înlăturat din postul de medic șef al spitalului Pante- 
limon și obligat să părăsească ţara %. În Turcia unde se refugiase, pentru 
priceperea şi meritele lui profesionale, a fost numit medic şef al spitalului 
militar din Kulely (Istanbul). 


Întors în ţară în 1854 a fost încadrat ca medic şef al spitalului Colțea, 
dar a părăsit această slujbă, fiindcă în luna octombrie a aceluiași an a intrat 
în activitatea politică find numit ministru de Interne în locul logofătului 
Dimitrie Ioanid. 


% George Potra, Un tînăr român la învățătura farmaciei și medicinei în Rusia, în 
vremea Regulamentului Organic, în „Relaţii româno-ruse în trecut“, Bucureşti, 1957, p. 150— 
172. 

95 N. Kreţulescu, Tratat de anatomie descriptivă, București, 1843, prefața, p. IV. 

* Ignatie Iacovenko, originar din Rusia, a venit şi s-a stabilit în ţara noastră înainte 
de 1820, poate chiar în perioada 1806—1812. S-a căsătorit cu Caterina, una din fiicele 
doctorului Constantin Caracaș. Casa în care a locuit lacovenko se afla pe locul bisericii 
ruse (intrată prin schimb în patrimoniul statului nostru). Pe o bună parte din Dealul Spirii, 
unde se aflau Stadionul Republicii, Muzeul Militar Central şi alte locuri vecine se întin- 
deau livezile și viile bogatului Ignatie Iacovenko care s-a stins din viaţă în anul 1870, 

% Anul 1848 în Principatele române; acte şi documente, Bucureşti 1903. vol. III. 
p. 168, 194, 207, 320, 330—331, 587—590; vol. IV, p. 24—25, 168—170, 624, 646; vol, V, 
p. 303, 653, 658; vol. VI,p.21. 


VECHI CASE BUCUREŞTENE 437 


Nicolae Kreţulescu în afară de profesiunea sa de medic chirurg, pe care 
constatăm că a exercitat-o efectiv pînă aproape de siirșitul anului 1854, a 
fost om politic şi un diplomat dotat cu multă perspicacitate și pricepere care 
i-au dat posibilitatea să ocupe cele mai înalte slujbe, iar în politica externă. 
să fie unul din cei mai pricepuţi miniştri plenipotenţiari pe care i-a avut ţara 
pînă la sfîrșitul secolului al XIX-lea. 

Astfel, între 1854—1879 a fost ministru de Interne, Finanţe, al Cultelor 
și Instrucțiunii şi președinte al Consiliului de Miniştri. Apoi preşedinte la 
Înalta Curte, președinte al Senatului, președinte al Academiei Române în 
1872 şi 1895, iar între 1873 și 1891, cu întreruperi, a fost numit trimis extra- 
ordinar şi ministru plenipotenţiar în cele mai importante centre ale Europei: 
Berlin, Roma, Petersburg și Paris. 

După cum am mai spus, Nicolae Kreţulescu a avut un singur copil pe 
Ana (Nunuţa) * căsătorită cu diplomatul Lahovari pe care l-a cunoscut la 
Petersburg în timp ce tatăl ei era ministru plenipotenţiar acolo. 


Cu vreo patruzeci și ceva de ani în urmă ea îmi povestea că în iarna. 
anului 1868—1869, tatăl ei a fost invitat de unchiul lui, Termain **, fost consul 
german în Bucureşti, iar la acea dată la Cairo, să facă un voiaj în Egipt. În 
cele cîteva luni cît a stat acolo, împreună cu Termain a făcut şi o calătorie 
pe fluviul Nil, pînă la prima cataractă, pe vasul „Dahabie“, pe care vice- 
regele Egiptului l-a pus la dispoziţia lor. 

La rugămintea lui i s-a făcut cadou o „momâie“ (mumie) a unui preot 
al zeului Amon din Theba, din timpul dinastiei a 18-a a faraonilor, adică cu 
1600 ani î.e.n. 


„Momâia“ a fost adusă în casele vărului său de pe str. Ştirbei Vodă, 
unde locuia la acea dată, şi la deschiderea sarcofagului a participat şi domni- 
torul Carol I care fusese poftit. Mumia a fost dăruită chiar atunci Muzeului 
de antichităţi (Arheologie) din București, unde se găsește și astăzi. 

În altă ordine de idei mi-a spus că în timp ce tatăl ei era cu serviciul 
la Berlin, ea a fost dată la o școală pe care împărăteasa o înființase în 1872 
şi în care nu se admiteau ca eleve decit fiice de prinți şi nobili. Era o școală 
foarte frumoasă, cu un distins personal didactic și educativ. Împărăteasa însăși 
îşi făcuse un obicei ca, o dată pe săptămînă, să ia masa cu profesoarele și 
elevele şcolii. După ce tatăl ei s-a întors în ţară, în 1876, ea a fost trimisă și 
stabilită ca elevă internă la o mănăstire din Paris. 

Îmi mai spunea că tatăl ei a fost în bună prietenie cu: generalul Christian 
Tell, generalul I. Em. Florescu, Dimitrie Bratianu, Marin Serghiescu-, Na- 
ţionalul“, Cezar Bolliac, Teulescu şi Grigore Alexandrescu care îl vizita des. 
De asemenea George Bengescu care era un bun muzician şi îi delecta la pian, 
iar ca vecin avea, cu locuinţa peste drum, și în bună prietenie pe renumitul 
numismat Mihail Suţu. 

Dintre personalitățile străine care îl vizitau ne-a amintit pe Biilow, 
reprezentantul Germaniei la Bucureşti, Goluhovski al Rusiei şi d'Aerenthal 
al Austriei. În timpul verii, aceştia îl vizitau și la Leordeni, unde rămineau 
cîteva zile. 

În ziua cînd a împlinit 80 de ani a venit personal să-l felicite prinţul 
Ferdinand. 


* A fost soacra colonelului Barbu Slătineanu, renumit pentru preţioasa colecţie 
de ceramică română și străină şi diferite obiecte de artă pe care a donat-o statului. 

** 'Termain se căsătorise la Bucureşti cu Elisa, fiica doctorului Constantin Caracaș, 
deci sora bunicii lui Nicolae Kreţulescu după mamă. 

Pe moșia de la Leordeni Ssa purtat foarte bine cu țăranii, iar foștilor 
robi ţigani lesa dat pămint și materiale de construcție pentru aași face case. 

Nicolae Kreţulescu, ca bun patriot şi iubitor de progres, prin slujbele 
înalte ce a îndeplinit, a dat un mare sprijin Academiei Române, Ateneului 
Român, Școlii de arte frumoase și Conservatorului de muzică și declamațţie. 
Pentru acest motiv, şcoala de arte frumoase din Bucureşti naa uitat acest 
fapt şi la 1 martie 1912 cînd ssau împlinit 100 de ani de la nașterea lui, a dat 
o frumoasă serbare în cadrul căreia pictorul G. D. Mirea, directorul şcolii, în 
cuvinte foarte simţite a rostit o cuvintare scoțind în evidență meritele ctito, 
rului ei. Printre altele el a spus: „Regret, domnilor, şi, să regretăm cu toţii, 
că școala noastră se găseşte în imposibilitate de a sărbători, cu toată demnia 
tatea ce merită un asemenea frumos eveniment, neavînd încă localul său 
propriu, după o jumătate de secol de existenţă, căci, printre succesorii lui 
Kreţulescu, puţini sînt aceia care au adogat cite o pietricică la temelia pusă 
de el, şi prea mulți cei care au arătat mai mult decit indiferenţă. 

Cu întristare trebuie să amintim că au fost miniștrii ca Ioan Strat care, 
“socotind această înaltă instituţie, acest nobil factor al civilizaţiei drept un 
lux şi o inutilitate, a căutat să suprime şcoala noastră în anul 1867 și, numai 
graţie devotamentului profesorului și directorului ei de atunci, Theodor Aman, 
a putut să continue a trăi pînă la restabilirea lucrurilor“. 

Cu ocazia împlinirii a 100 de ani de la întemeierea învățămîntului medical 
rom ânesc, evenimentul a fost sărbătorit și prin baterea unei foarte frumoase 
medalii de bronz avînd pe avers, în relief, bustul lui Nicolae Kreţulescu in- 
cadrat în numele lui, iar dedesubt anul nașterii și al morţii, pe revers textul: 
„Doctor în medicină, 1839, întemeietorul învățămintului medical în România, 
1843 — 1943“. 

Cu aceste ultime informaţii încheiem ceram avut de spus despre acest 
medic, om politic şi organizator al mişcării artistice, care s-a remarcat prin 
.atitea activităţi folositoare țării şi care saa născut și a murit în casa părin- 
tească, una din foarte puţinele şi cele mai vechi clădiri (1817) din București, 
care se află încă în stare bună şi în care ssau perindat atitea personalități 
«de seamă ale timpului. 


CASA SCARLAT RREȚULESGU 


Clădirea în care se află actualmente Muzeul Literaturii române este 
“vechea casă a marelui vornic Alexandru Villara intrată apoi, prin căsătorie, 
în proprietatea lui Scarlat Al. Kreţulescu, frate cu Constantin, Nicolae și Dua 
mitru Kreţulescu, toți patru feciorii marelui logofăt Alexandru Kreţulescu 
şi ai soției acestuia Anica, născută Câmpineanu. 

Ca formă exterioară, ea are aproape aceiaşi înfăţişare de altădată, cu 
singura deosebire că, scara din faţă, de la intrare, nu mai e cea veche, iar 
blazonul din triunghiul frontonului a fost dat jos atunci cînd a fost transfor- 
mată, pentru a fi instalat în ea muzeul mai sus amintit. 

Prin instalarea muzeului ea nu suferise modificări prea mari, ci numai 
reparații uşoare de interior și exterior. 

Neavind acte la îndemînă pe baza cărora să urmărim firul adevărului, 
ne folosim de tradiția orală, care și aceasta are două versiuni. Prima, că sus 
numita cladire a fost construită de Scarlat Kreţulescu în 1839, anul cînd s.a 
căsatorit; a doua că această casă a primituo de zestre soţia sa, fiica bogatului 
şi influentului boier Alexandru Villara. Ambele versiuni au ca dată de pornire 

anul 1839 — ceea ce ne face să credem că cea de a doua este cea veridică, cu 
atit mai mult cu cit Scarlat Kreţulescu nu primise de la părinții săi decit 
instrucție și educaţie. Puţina avere existentă s-a dat drept zestre fetelor. 
Astfel incit, singura informaţie care rămâne în picioare este aceea că bogatul 
său socru * i-a dat această casă cind şi-a căsătorit fiica. 

Scarlat Kreţulescu (1810—1874) este al doilea fiu al marelui logofăt 
Alexandru Kreţulescu (1779—1847). După terminarea şcolii a intrat în armata 
naţională, atunci înființată. În 1838 era maior aghiotant al domnului Alexandru 
Dim. Ghica. Mai tirziu, trecînd de partea adversarilor domnului, în fruntea 
cărora se aflau Gheorghe Bibescu și Alexandru Villara, și-a dat demisia din 
armată cu grad de colonel și s-a căsătorit cu Elena, fiica lui Villara. Între 
1844 şi 1859 a fost de nenumărate ori deputat, în 1864 senator, iar în cele din 
urmă chiar ministru. 

După tradiţie, Scarlat Kreţulescu s-a căsătorit în 1839 şi nu în 1847 
cum am găsit menţionat într-o anumită lucrare *, fiindcă acel an era de 
doliu deoarece murise tatăl său. 

Socrul său Alexandru Villara a avut numai doi copii, loan şi Elena. 
loan a fost ginerele lui Barbu Ştirbei, a avut o viaţă scurtă și o moarte tragică, 
înecindu-se în Dunăre 58. 

Cind și-a căsătorit fiica, printre alte bunuri drept zestre, Villara i-a dat 
și mai sus-numita clădire. Fiind casă de oameni foarte bogaţi ea a fost con- 
struită solid, cu camere luminoase și saloane mari. Cu o sută şi ceva de ani în 
urmă era chiar monumentală, era mai mare și mai aspectuoasă decit palatul 
domnesc. Zidurile exterioare trec de o jumătate de metru grosime, dar şi cele 
interioare sînt mult mai groase decit ale clădirilor din ziua de azi. 

Cind a fost construită această casă în mahalaua numită atunci Popa 
Cosma, strada nu avea nume şi era înfundată de proprietatea Fălcoianu dări- 
mată acum vreo 60 de ani. 

Scarlat Kreţulescu, un desăvirşit artist în gusturi, imediat după căsă- 
torie a renovat uceaslă casă în mod cit se poate de minunat. Pentru scara 
masivă ce urca la etaj, din blăni groase de stejar, cu coborire şi urcare pe 
ambele părți, a comandat rampe de fier la Paris ; de asemenea pentru grilajele 
balcoanelor. Parchetele camerelor le-a împodobit cu frumoase ornamentații 
în lemn de trandafir. Picturi minunate străine, — vechi, de școală franceză 
şi italiană, în rame masive şi aurite — împodobeau pereţii, de asemenea 
portretele in ulei ale socrilor şi familiei. Citeva dulapuri-bibliotecă, adevărate 
piese de artă, sculptate în lemn de stejar şi nuc, erau pline cu cărţi clasice, 
istorice şi de artă, în legături aurite. În casă, peste tot, variate obiecte de 
artă, iar în ceea ce privește tacimurile, toate de argint; vesela în cantitate 
enormă, pentru circa 100 de persoane, era comandată direct la Paris, din 


* Alexandru Villara mare vornic, boier muntean de origine greacă. Era foarte bine 
văzut de ruşi, deoarece în timpul Războiului din 1806—1812 înlesnise toate nevoile armatei 
rusești. Mai tîrziu, fiind amestecat în revoluţia grecească condusă de Alexandru Ipsilanti 
a fost obligat să fugă în Austria. S-a întors în ţară în timpul domniei lui Grigore Ghica; 
a fost arestut de turci (1823), dar eliberat repede. Villara a fost unul din ctitorii Societăţii 
filarmonice (1827). În timpul ocupaţiei ruseşti din 1828—1834, a fost ales în comisia din 
București pentru alcătuirea Regulamentului Organic. Tot el a făcut parte și din comisia 
de trei trimisă la St. Petersburg cu proiectul de Regulament. 

Între 1833 şi 1837 a fost ministru de Finanţe. Mai tirziu, fiind potrivnic domniei 
lui Alexandru Dim. Ghica, împreună cu Gh. Bibescu, în 1841, au fost raportori ai răspun- 
sului la adresa tronului, răspuns care aduse destituirea domnului. Între 1844 și 1848 a fost 
ministru al Dreptăţii (Justiţiei). 

5? George Fotino, ibidem vol. II, p. 78, nota. 

98 Ibidem, vol. I, p. 118; II, p. 335. 

porțelanul cel mai fin cu un chenar vernil pal şi monograma S.K. la mijloc. 
Pe un piedestal masiv era o pomieră mare din metal argintat, avind ca orna- 
lar n doi amorași care căutau să ia un cuib dintr-un pom. 

asa avea curte mare în faţă şi o grădină mai mare în spate unde, 
printre flori şi ronduri de iarbă, păşeau agale şi majestos cîţiva ibiși, păsări 
exotice cu picioare înalte, aduse din străinătate. În grădină se afla o seră în 
care lămiii, rodii și leandrii ocupau locul principal. 

Viaţa tinerilor căsătoriţi s-a desfășurat în perfectă armonie pină în 1853, 
cînd i-a murit soţia. Ea a fost înmormîntată sub streaşina din stinga Bisericii 
Doamnei de pe Calea Victoriei, peste drum de fosta librărie „Alcalay“, mai 
tirziu „Cioflec“ şi apoi Librăria Academiei, iar în prezent un mare magazin 
de lenjerie şi parfumerie. Frumoasa piatră de mormint**, din marmură albă, 
se poate vedea și azi în curtea bisericii. 

Cu Elena Villara n-a avut copii, iar după moartea ei Scarlat Kreţulescu 
nu s-a mai recăsătorit. 

Mai tirziu, în timpul domniei lui Carol I, Scarlat Kreţulescu a fost primar 
al oraşului București, în care timp s-a instalat gazul aerian și s-a aprins primul 
bec electric în Capitala ţării. A fost și ministru al Cultelor, iar rapoartele ce-a 
dat ordin să se facă, în legătură cu vechile mănăstiri, sint adevărate documente 
care încă n-au fost studiate și folosite. 

Scarlat Kreţulescu se bucura de multă consideraţie, era om de caracter, 
binefacător și darnic. Nenumărate instituţii şi persoane au beneficiat de pe urma 
sa. La cerere, chiar biserica Evanghelică din București, construind un spital 
în 1856, a fost ajutată cu o mare sumă de bani. 

Casa lui era foarte primitoare, avea casă deschisă, iar printre prietenii 
cei mai apropiaţi trebuie amintit generalul Constantin Năsturel- Herescu 
(1798—1874). În ea au avut loc petreceri și sindrofii minunate care au stirnit 
admiraţie şi invidie în lumea celor de atunci. 

După moartea lui, întimplată în 1874, casa, mobilierul și o bună parte 
din lucrurile din ea au rămas, prin testament, fratelui său Constantin Kreţu- 
lescu, care avea o familie numeroasă (cinci copii din care patru erau fete), iar 
alte bunuri au fost lăsate celorlalţi fraţi, lui Nicolae revenindu-i toată argintăria. 


Constantin care avea şi el casă mare, proprie, pe Uliţa Herăstrău (Calea 
Dorobanţilor) nu avea nevoie de ea şi a pus-o în vinzare, rugind pe Ion Ghica, 
care-i era cuscru şi văr, să se intereseze și să-i facă cunoscut în scris, el aflin- 
du-se la acea dată la Paris. 

Prin scrisoarea din 2/14 decembrie 1875, Ion Ghica îi spune că e le foarte 
greu de găsit un cumpărător pentru casă, deoarece e cel mai nepotrivit timp de 
vinzare. Criza de numerar e grcaznică, cum nu s-a mai întîmplat. „Închipuieș- 
te-ți că nu se găseşte un napoleon pe piaţă, iar lira turcească e foarte greu de 
găsit“, 

Dacă va aștepta însă pînă la primăvară atunci, speră, va fi mai ușor. 
Și dacă ar fi ştiut mai din timp vorbea cu baronul Des Michels, care de curind 





* Informaţii date de Ana Lahovari (fiica lui Nicolae Kreţulescu) și de Ion D, Ghica, 
nepotul lui Ion Ghica, ambii decedați la virste de 99 și respectiv de 98 ani. 

** Piatra funerară e încadrată de un chenar din patru linii. În partea superioară 
are o cruce, la baza căreia se află o ancoră ; de-o parte şi de alta îngeri cu aripile întinse stau 
de strajă, sub o boltă de formă gotică. În pa de jos a pietrei se află o stemă alcătuită 
dintr-o acvilă cu capul spre stînga, avînd deasupra o cască medievală cu trei pene de struţ, 
iar dedesubt inscripția: ESPERANCE EN DIEU. „Aici zace Elenca soția m[arelui] 
log. [ofăt] Kreţulescu, fiica m.[arelui] vornic A.[lexandru] Villara, născută la 5 maiu anul 1821, 
răposată la 25 august anul 1853“. 

+++ Scrisoare pusă la dispoziţie de Ion Dim. Ghica. 

a ajuns la înțelegere să cumpere casa lui Plagino*, de pe podul Mogoşoaiei, 
cu 14 000 galbeni pentru care a și scris guvernului să-i aprobe această sumă, 
iar pînă atunci locuieşte cu chirie în aceeași casă** plătind 12 000 franci pe an. 


„După cîte am auzit oferea tot atita pentru casa dumitale. În orice.caz 
comunică-mi preţul cu care ai fi dispus să o dai, deoarece afacerea nefiind încă 
încheiată cu Plagino, am de gind să-i vorbesc de casa dumitale care este din 
toate punctele de vedere mai bună decit aceea pe care vrea s-o cumpere și în 
care locuieşte acum“. 


În 12/24 februarie 1876, Ion Ghica scrie din Bucureşti lui Constantin 
Kreţulescu că i-a propus lui Frank (directorul) casa, mobilată în întregime, 
pentru o chirie anuală de 11 500 franci sau 1 000 galbeni. Mi-a răspuns însă că 
nu poate plăti o chirie așa de mare. De altfel el vrea să cumpere casa lui 
Borănescu ce se află de citva timp în Franţa, undeva prin sud, sau la Nisa. 


Îl mai anunţă apoi că, tot in această vreme, Alexandru Cafegi-Bașa, 
moștenitorul lui Bebe Retoridi, care este amorezat de soţia sa ca un „berbec“, 
i-a oferit pentru casă suma de 160 000 franci. Bineînțeles că nu-l sfătuiește să 


accepte acest preţ, fiindcă eventual ar putea lua unul mai mare. În orice caz 
va vorbi şi cu Vivian îndată ce acela va veni în București, și dacă n-are casă, 
i-o va propune acestuia pentru club. 

Cu toate că nu este în directă legătură cu casa, dar fiindcă scrisoarea lui 
Ion Ghica cuprinde interesante informaţii inedite în legătură cu cei doi fii ai 
săi, Dumitru ce se afla la Londra și Scarlat student la Paris, trebuie să amintim 
că aceștia din urmă, prin bunăvoința lui Constantin Kreţulescu, îi recomandă 
stăruitor să învețe și să caute să-și trăiască altfel viaţa, nu prin distracţie ci 
prin muncă, iar în ceea ce priveşte cheltuielile să le reducă la atit cit este abso- 
lută nevoie, în care, bineînţeles nu exclude și ceea ce va fi necesar pentru oare- 
care destindere, dar nu spre risipă. 

Din 1876 pină în 1885 casa lui Scarlat Kreţulescu, acum în proprietatea 
fratelui său Constantin, a fost dată cu chirie la diferiți particulari, iar în acest 
ultim an a fost cumpărată de „Bank of Rumania“ şi a locuit în ea baronul 
Frank, directorul acestei instituţii. Mai tirziu a ajuns în proprietatea statului 
care a instalat în ea Laboratorul de electricitate al Universităţii din Bucureşti, 
devenit mai apoi Institutul electrotehnic de sub conducerea savantului Drago- 
mir Hurmuzescu, profesor universitar şi membru al Academiei Române, 

Clădirea, in latura stingă, se învecina pînă la demolare, cu casa fostului 
general Christian Tell, revoluționar pașoptist, iar în dreapta cu grădina casei 
lui Ionel Brătianu. 


* Alexandru Plagino, ginerele lui Barbu Știrbei, căsătorit în 1846 cu Alina fiica aces- 
tuia, ce fusese mai înainte soţia generalului Ioan Em. Florescu. Șef al poliției (1849—1851), 
secretar de stat (1853—1856), ministru al Afacerilor Străine (1856), trimis în misiune la 
Madrid în 1880; ministru plenipotenţiar la Roma și Londra, recăsătorit, în 1870, cu 
Carolina May. 

** Este vorba de casa de pe Calea Victoriei colț cu strada Lt. Dumitru Lemnea unde 
astăzi se află sediul Institutului de istoria artei. A fost construită în prima jumătate a seco- 
lului al XIX-lea de familia Lahovari, originară din Rimnicu Vîlcea; a fost în proprietatea 
lui Alexandru Plagino; a locuit în ea Grigore M. Sturdza (Beizadea Viţel) (1821—1901) 
— înainte de a-și construi frumosul palat din Piaţa Victoriei; mai apoi a locuit în ea fostul 
prof, univ. şi om politic Constantin D, Dissescu (1854—1932). Şi legația Italiană şi-a 
avut sediul în ea pînă în 1946, cînd şi l-a schimbat în cel din str. I. C. Frimu. 

CASA CU GEAMURI BOMBATE 


Și acum, în zilele noastre, în plin centrul oraşului, între Calea Moșilor și 
Calea Călărași — numită pînă în prima jumătate a secolului trecut Calea Ver- 
gului — se află mai multe străduţe înguste şi foarte întortocheate, așa cum erau 
şi altădată, cu aproape două-trei sute de ani în urmă. Deosebirea este că, în 
trecut, aceste uliţe erau așternute cu moloz, trestie, tufăriş și chiar gunoaie, 
mai apoi podite cu birne de stejar şi numai pe la mijlocul secolului al XIX-lea 
pavate cu bolovani de rîu, iar astăzi cu piatră cubică, au canalizare, apă pota- 
bilă și lumină electrică. Dar cu tot aspectul edilitar de azi, ele își păstrează 
îngustimea de altădată, de circa 4—5 m, la care se adaugă trotuare asfaltate 
de circa 1 m laţime. Este vorba de străzile: Baia de Fier, Sf. Mina, Stelea Spă- 
taru şi Radu Calomfirescu (numele unui mare comandant de oaste din armata 
lui Mihai Viteazul). 


Prin acest vechi, chiar foarte vechi cartier, cu vreo două secole în urma 
girlița Bucureștioara curgea agale, plină de toate „murdalicurile“ ce le aduna 
de pe parcurs, făcindu-şi drum printre case, curţi și grădini pînă la vărsarea 
ei în Dimboviţa. Casele, majoritatea lor, erau făcute din paiantă şi lemn, aco- 
perite cu trestie sau şindrilă şi numai cele ale oamenilor înstăriți, construite din 
cărămidă, erau acoperite cu olane, zise turceşti. Multe însă din aceste case au 
fost distruse, pînă la pămînt, de năpraznicul foc din martie 1847, care s-a 
întins din Podul Mogoșoaiei pînă în apropiere de biserica Lucaci. 

După acest foc care a transformat în ruine 0 bună parte din faţa orașului 
şi a produs pagube imense locuitorilor, Primăria n-a mai admis să se con- 
struiască case de lemn și nici să mai fie acoperite cu şindrilă, ci numai cu 
tablă. 


Deci, pe la jumătatea secolului trecut, în acest sector al orașului, foarte 
aproape de centrul comercial*, o serie de mari neguţători și-au făcut case fru- 
moase de zid, acoperite cu tablă zincată adusă din Anglia. Printre aceste case 
de cărămidă se numără şi casa neguțătorului Petre (Petrache) Dancovici de 
pe strada Radu Calomfirescu nr. 15, colț cu B-dul Hristo Botev, numit mai 
înainte B-dul Domniței. 


Pentru a vedea cine a fost, de unde a venit şi ce a făcut Petre Dancovici 
este nevoie să mergem în trecutul familiei sale pînă la data cînd se cumpără 
locul şi se construiește această casă. 


* 


Astfel, spre sfirşitul secolului al XVIII-lea, într-o mahala a orașului 
Ploieşti locuia Gheorghe Dancu cu soţia lui Velichia (Velica) care se ocupau cu 
producţia de abale** și cu vinzarca lor în oraș, sau pe la diferite bilciuri din 
ţară. 


După tradiţie, familia Dancu era o familie veche, românească, originară 
din Macedonia, cu toate că putea fi și de aici, fiindcă acest nume se întilneșt e 
în multe localităţi din ţară. 


Gheorghe şi Velica Dancu buni gospodari, pricepuți profesioniști în 
meșteșugul confecţionării abalelor, au izbutit în decursul vieţii să-şi înjghebeze 
o bună stare materială. În 1780, după obiceiul timpului, Gheorghe Dancu şi-a 


* În afară de foarte multe prăvălii cu tot felul de mărfuri, în zonă se găseau citeva 
hanuri mari: Hanul Sf. Gheorghe, hanul Papazoglu, hanul Răzvan, hanul Neculescu (o 
parte din clădire există și azi pe Calea Moşilor) şi hanul Dedulescu. f 

** aba = postav de lînă groasă, din care se confecționau hainele țărănești. 

schimbat numele în Dancovici, cum au făcut şi alți neguțători români ca 
Mina în Minovici, Stoian în Stoianovici, Lupu în Lupovici etc. 

După cite cunoaștem, soții Dancu au avut două fete și patru băieţi: 
Vasile (1787—1864), Tudor (1797—1872), Grigore și Atanasie care, toţi, au 
devenit neguțători în diferite ramuri de activitate. Dintre aceștia, cei doi dintii 
au o importanţă mai deosebită: primul, Vasile 9 stabilit cu negoţul în București, 
a participat activ la Revoluţia de la 1848, iar al doilea, Tudor, prin cei patru fii: 
Petre, Vasile, Ştefan şi Ioan (Iancu), toţi neguţători de frunte ai comerţului 
bucureştean din a doua jumătate a secolului trecut. 

Dintre cei amintiți mai sus, în cadrul acestor rinduri, ne interesează 
numai persoana lui Petre (Petrache) Dancovici, fiindcă el este acela care a 
construit casa cu geamurile bombate (convexe), după cum arată şi titlul. 

Petre T. Dancovici s-a născut în Ploiești, în casa părintească, în anul 1828, 
an în care se sfirșea prima domnie păminteană a lui Grigore IV Ghica, după 
epoca fanariotă atit de greu simțită de populaţia nevoiașă a țării și rămasă 
ca o epocă de tristă amintire în istoria patriei noastre. 

În acea vreme nu existau școli primare (şi cu atit mai puţin școli de învă- 
ţămint mediu) în orașul Ploiești, iar singura învățătură pe care o puteau însuși 
copiii era dată de dascăli particulari sau de ceilalţi care slujeau la diferite 
biserici. De la aceștia, probabil, băiețașul Petrache a deprins să scrie și să 
citească, în buchiile alfabetului chirilic, pină cînd tatăl său l-a dat ucenic la 
neguţătorul Petrache Stoianovici care avea prăvălie de marchitănie (tot felul 
de m ărfuri, un fel de bazar), în Bucureşti, pe Uliţa Lipscanilor. 

Fiind un copil inteligent și vioi a deprins cu ușurință cunoaşterea mărfu- 
rilor și treburile negoţului, iar după ce și-a terminat perioada de ucenicie, 
patronul, văzindu-l priceput, l-a angajat cu cotă-parte de beneficiu, așa cum 
obișnuiau mai toţi patronii neguţători cu ciracii lor care se dovedeau întreprin- 
zători, destoinici, muncitori și cinstiți. 

În decurs de cițiva ani, după ce şi-a format un capital bunicel, din tovă- 
răşia avută cu fostul său patron, şi-a deschis pe cont propriu prăvălie de „fieră- 
rie, marchitănie și văpseluri“ tot pe Uliţa Lipscani colț cu str. Băcani, avind 
ca emblemă (firmă), nejustificată: „La leul de aur“. 


Mergindu-i treburile bine şi fiind ajutat material şi de tatal său, care 
devenise un om bogat, Petre Dancovici şi-a adus ca ajutoare și pe fraţii săi 
mai mici: Vasile şi Ştefan. Cu ajutorul acestora, oameni de incredere şi de 
nădejde, şi sub directa lui conducere, treburile negoţului au mers din ce în ce 
mai bine, iar cu timpul supravegherea zilnică a prăvăliei a rămas pe seama 
lor. Datorită acestui fapt el „a putut să se ducă des în străinătate şi să aducă 
tot felul de mărfuri noi, făcînd ca prăvălia lui să fie cea mai bine aprovizionată 
din tot Bucureștiul. El a adus pentru prima oară lămpile de petrol cu becuri 
paragoane din Londra, precum și maşinile de lampă cu fitil Ditmar, Brumer 
și Reisenberg. La el se găseau tot felul de noutăţi și boierimea bucureșteană, 
cind afla că Dancovici s-a întors din străinătate, îi vizita prăvălia, spre a vedea 
ce noutăți a mai adus“1%, 

După un număr de ani, i-a deschis prăvălie, pe cont propriu și fratelui 
său mai tinăr, Vasile. Prăvălia de marchitănie a lui Vasile Dancovici se afla 
în Hanul Zlătari, în colţul clădirii, în stînga bisericii Zlătari, unde se întretaia 
Podul Mogoşoaiei (Calea Victoriei) cu strada Lipscani. Și pe celălalt frate, Ştefan, 


2 „Amicul comercianților“ din 1848; „Poporul suveran“ şi Anul 1848 în Principa- 
tele Române ; acte şi documente, Bucureşti, 1902—1910, vol. I, p. 624; II, p. 292; III, p. 320, 
356; IV, p. 448. 

100 Dr. Nicolae I. Angelescu, Familia Dancovici, Bucureşti, 1932, p. 15. 

l-a ajutat să-și deschidă prăvălie proprie, dar acesta a murit relativ tînăr, în 
vîrstă de 42 ani, adică în 1878. 

Petrache Dancovici ajuns om cu bună stare materială și-a mărit averea 
şi mai mult prin căsătoria cu frumoasa Smaranda Neculcea, fiica bogatului 
Niculae Gheorghevici Neculcea, proprietarul hanului cu acelaşi nume“, care se 
afla la Capul Podului (actualmente Piaţa Victoriei) între Şos. Kiseleff şi Şos. 
Jianu (azi B-dul Aviatorilor). 

Căsătorindu-se, și avind bani destui, s-a gindit să-și facă o casă mare, 
frumoasă, în mahalaua în care își petrecuse adolescenţa și tinerețea şi în care 
se găseau mulţi neguțători şi pulsa o dezvoltată viață comercială. 

Majoritatea locurilor bucureştene, în secolele XVI—XVIII, aparţineau 
mănăstirilor care le dădea cu embatic (chirie) acelora care doreau să-şi facă case, 
prăvălii, sau să-și sădească vii şi livezi. Cu timpul mulţi dintre embaticari au 
devenit proprietari și locurile au început să se vindă de către urmaşii acestora, 
în întregime sau în parcele mai mici. 


Locul pe care l-a cumpărat Petrache Dancovici, se afla la inceputul seco- 
lului al XIX-lea în proprietatea lui Constantin Rătescu care-l mărește printr-un 
loc vecin, cumpărat, în 1812, de la mărgelarul Duţu, fiul lui Soare, cu suma de 
3700 taleri (lei), pe care și Soare îl cumpărase mai înainte de la un oarecare 
Hristian, fiul lui Tudor. 


După circa 40 de ani, fiul lui Constantin Rătescu, porucicul Teodor 
Rătescu fiind dator clucerului Ioan Donie 1050 galbeni „austriano-împără- 
teşti“, plus dobinda 113 galbeni pe un an şi jumătate şi neavind bani să plă- 
tească această sumă a convenit să-i vindă terenul şi casele de pe el pentru suma 
ce-i datora, cu obligaţia ca noul proprietar să nu scoată din casă pe Frusina 
Băltăreţu, sudită austriacă (probabil fiica marelui negutător Băltăretu), pînă 
la 23 aprilie 1853, deoarece primise chirie de la ea pină la acea dată. 


Cu ocazia vinzării, locul a fost măsurat de hotarnicul loan Isăcescu, că- 
ruia i s-a plătit 3 galbeni, reieşind că avea de jur împrejur 94 stinjeni și 4 
palme, iar ca vecini sînt menționați: serdarul Manolache Crimpu, stolnicul 
Palade, serdarul Greceanu și serdarul Nicolae Palade. Ca actul de vinzare să 
aibă temeinicie, Teodor Rătescu îl semnează personal „și pentru ca să să cu- 
noască dumnealui pomenitul cumpărător de singur stăpîn al proprietăţii de 
mai Sus, au rugat pă cinstita judecătorie de au adeverit acest zapis”**. 


Clucerul loan Donie nu păstrează însă această proprietate „din mahalaoa 
Stelii, ce-i zice și a Vergului, în Văpseaoca neagră din Bucureşti“, decit pină 
în primăvara anului 1856, cînd o vinde pitarului Ghiţă Mateescu cu suma de 
1250 galbeni. Acesta, la rîndul lui, numai după un an, o vinde și el lui Costache 
R. Pascal pentru 1500 galbeni „ferecaţi și negăuriţi“. 


* Hanul Neculcea ocupa un teren de circa 10 000 metri pătraţi, avea cîrciumă, cafenea, 
povarnă și un șir de camere lungi și joase unde poposeau ţăranii (mai ales marţea şi vinerea 
cînd era zi de tirg), care aduceau în carele lor tot felul de mărfuri pe care le vindeau în 
pieţele oraşului București. Avea de asemenea grajduri și șoproane şi cîteva puțuri, cu cum- 
pănă și jgheaburi pentru adăpostitul şi adăpatul vitelor. 

Cind s-a proiectat lărgirea celor două șosele, cu toate eforturile primăriei, Neculcea 
n-a acceptat să fie expropriat, bineînţeles contra unei juste despăgubiri. În această situaţie, 
se spune că, primarul orașului din acea vreme, a aranjat cu cîțiva netrebnici, care locuiau 
chiar în cuprinsul hanului, să-i dea foc din mai multe părţi, iar atunci cînd au venit pom- 
pierii să stingă focul, în loc de apă, în sacalele lor au avut gaz (petrol) care a alimetat 
focul și mai tare, hanul arzînd complet, după care întîmplare, restul a mers ușor, atît alinie- 
rea celor două şosele cît și despăgubirea proprietarului, numai că de data .aceasta el a fost 
la cheremul primăriei care i-a dat mai puţin decît îi oferise mai înainte. 

** Actele menţionate sînt în colecţia dr. Const. Angelescu. 

Constantin Pascal după ce vinde, la 3 august 1857, 11 stinjeni din loc 
Sevastiţei Stoianovici, născută Mincu, în iunie 1859 vinde toată cealaltă parte 
a terenului, împreună cu casele de pe el, lui Ioan Sotir pentru 1200 galbeni. 

În sfirşit ajungem la ultimul cumpărător, Petrache Dancovici, care, la 
28 februarie 1861, plătește lui Ioan Sotir, pentru case și loc, suma de 1100 gal- 
beni, iar în finalul actului vinzătorul spune. Drept aceia spre a se cunoaște 
numitul cumpărător de adevărat stăpin al zisei proprietăţi ce au văzut-o 
scrisă şi pe hirtie și pe fața pămintului, am iscălit cu mina acest zapis“. 

Noul proprietar, Petrache Dancovici, imediat după cumpărare, chiar în 
primăvara acelui an, care, oarecum, era pregătit din timp să-și facă casă, s-a 
şi apucat de construirea ei, aşa cum ne-a confirmat anul — 1864 — de pe 
frontonul clădirii deteriorat în urma cutremurului din 1940. 


Nu știm care au fost meşterii ce au construit celelalte case care au fost 
pe locul acesta, de celelalte generaţii de mai înainte; desigur după gustul și 
mai ales după posibilitatea materială ce au avut+0, dar sintem siguri că ele au 
fost de o înfăţisare incomparabil mai modestă decit aceia pe care o va construi 
bogatul neguţător Petrache Dancovici. Acesta, după părerea noastră, pe baza 
observaţiilor zidurilor de temelie care se văd în pivniţa cu bolți masive, arcuite, 
a păstrat o parte din vechea construcţie care era solidă şi în bună stare, dar a 
adăugat mult clădirii în ceea ce privește scheletul şi ansamblul ei. Din punct de 
vedere al dispoziţiei camerelor, salonului, atenanselor și grajdului pentru cai 
şi caleașcă, forma și mărimea canatului ușilor și ferestrelor, mobilierul și toate 
celelalte care formează atit interiorul cît și exteriorul, noua construcţie nu 
mai este făcută după tipicul arhitecturii bucureştene, ea fiind o imitație a unei 
case dintr-un stat occidental, probabil din Austria, de la Viena, pe unde dru- 
murile negoţului îl duseseră de atitea ori. În plus, ca o caracteristică de mare 
noutate, chiar unică pentru Bucureștii de la acea dată, au fost geamurile 
bombate de la ferestre, comandate și aduse de la Viena, așa cum, cu ciţiva ani 
mai tirziu, numai la două clădiri au mai existat în București, dar care au dispă- 
rut demult, așa cum erau la casa neguţătorului Bursan și la aceea care, pînă 
acum vreo 50 de ani, se afla pe str. Popa Tatu colț cu str. Nuferilor (fosta 
str. Fintinii) unde, după demolarea acesteia, s-a construit localul unei admi- 
nistraţii financiare. 

Casa Dancovici, pusă pe socluri de piatră, cam la 1 m înalțime de la 
nivelul străzii, cu pereţi de cărămidă groşi de peste o jumătate de metru, cu 
camere înalte şi spaţioase, a fost construită solid, cu materiale de cea mai bună 
calitate, incit şi astăzi, după mai mult de 125 de ani, timpul nu și-a lăsat 
decit o uşoară amprentă și aceea numai la exterior. 

În ceea ce privește arhitectul-constructor nu cunoaştem dacă a fost 
român sau din străinătate, dar în ceea ce privește întreg mobilierul, sobele care 
par de faianţă, dar în realitate sînt de fontă, balamalele, clanţele de la uși şi 
ferestre, cișmeaua din curte, tapetul de mătase de pe pereţi, de diferite culori, 
întrețesut cu fir auriu, toate acestea, după spusele urmașilor și constatarea 
noastră personală, au fost aduse din Viena și Paris. De asemenea, diferite sta- 
tuiete, piese de ornament de bronz și ceramică, precum și o serie de tablouri 
(diorame) cu păsări rare, împăiate, puse în rame de nuc, tot cu geamuri bom- 
bate din care s-a scos aerul, par și acum, după o vreme atit de îndelungată, 
aproape ca şi atunci cînd au fost aduse și puse pe pereți. 

Ferestrele înalte, de circa 2 metri, au două rînduri de cercevele, cele 
dinăuntru cu geamuri obișnuite, iar cele dinafară cu geamuri bombate. Acestea 
aveau particularitatea că dinăuntru vederea nu era împiedicată în afară, spre 

stradă, dar din stradă trecătorii nu puteau vedea nimic, chiar atunci cind gea- 
murile dinăuntru nu erau acoperite cu perdele. 

Toate ferestrele din interior aveau deasupra masive galerii de care 
atirnau, pină la podeaua parchetului, bogate draperii de catifea de culoare 
roșie-vișinie ; închiderea sau deschiderea lor, după necesitate, se făcea cu aju- 
torul unor şnururi lungi de toată frumuseţea. Ușa de la intrare ca și ferestrele 
păstrează și astăzi vechile obloane care se pot închide sau deschide prin ajuto- 
rul unor compartimentări și balamale ascunse, iar în timpul nopţii sau vara, 
cînd stăpinii plecau pe la moșie sau în străinătate, obloanele puteau fi ferecate 
pe dinăuntru cu bare de fier orizontale, cu dispozitive și mînere de bronz. 

Casa, parter-inalt, după cum am mai spus, este ridicată deasupra nive- 
lului străzii la circa 1 metru, iar scara de la intrarea principală este construită 
din trepte mari de piatră care îi dau aer de casă seniorială. 

Grilajul ce înconjură curtea, ce altădată era mult mai mare, este frumos 
lucrat din fier masiv ca și porţile ce se sprijină în stilpi de piatră de circa 2,5 m 
înălţime ; broasca de închidere a porţii ca şi cheia sint de mărimea acelora care 
se foloseau la cetăţile sau castelele de altădată. 

La casele din secolul trecut, deci şi la aceasta, cum se mai văd şi azi la 
vechile clădiri, coșurile de fum erau repartizate pe acoperiş în dreptul sobelor 
din camere, nu la marginea calcanului cum s-a obișnuit de atunci încoace, 
pină nu demult. Focul se făcea cu lemne și pentru încălzirea unei astfel de 
case era necesară o cantitate de circa 3—4 vagoane de lemn de fag, stejar sau 
salcim. Dar pentru vremea de atunci, aceasta nu era o problemă prea grea, 
fiindcă pădurile erau foarte întinse în toată ţara și lemne erau destule, iar 
respectivii proprietari care aveau moșii, aduceau lemnele din propriile lor 
păduri. 

Petrache Dancovici a fost la curent cu tot ceea ce era nou și util gospodă- 
riei sale. Și-u cumpărat vase mari de ceramică poroasă pentru filtrarea apei, iar 
în 1871 a fost printre primii care a instalat telegraful de casă, adică soneria 
electrică în k cul clopoţelului tras de sirmă, pe care îl introdusese în București, 
Carol Blaimaier, reprezentantul firmei respective. 

Pentru împodobirea pereţilor, pe lingă diferite tablouri ce avea, şi ca o 
amintire pentru urmași, în 1892, a comandat pictorului Peski să-i facă un por- 
tret în ulei (0,86 x 110), montat într-o bogată ramă aurită care, după moartea 
lui, urmaşii l-au dăruit Muzeului Camerei de industrie şi comerţ din Bucureşti. 

Atit timp cit a trăit soţia sa, Smaranda, care era o amlitrioană deosebită, 
Petrache Dancovici obişnuia ca în fiecare săptămînă, într-o anumită zi, să-şi 
poftească rudele şi prietenii, în special negustori 101, la o petrecere de familie, 
cu care ocazie își povesteau impresiile lor din călătoriile facute în străinătate, 
cînd se duceau să cumpere diferite mărfuri pentru prăvălie, dar și să vadă, 
pentru desfătarea ochilor şi a minţii, ceea ce era mai interesant pe acolo. 

Începînd încă din 1874, Petrache Dancovici a fost ales în diferite comisii 
cu caracter economic spre a-și spune cuvintul ca cm priceput şi obiectiv. Poli- 
ticeşte a activat în cadrul Partidului Liberal, fiind ales senator în 1887 şi deputat 
în 1895. A fost ctitor şi membru al unor societăţi de binefacere printre care 
amintim, din 1881—1892, societatea „Providența“, creată pentru ajutorarea 
neguțătorilor scăpătați sau a urmaşilor lor. 

Din fire iubitor de binele public, a contribuit cu sume însemnate la reno- 
varea bisericii Sf. Mina (Vergu), cînd s-a zugrăvit din nou și s-a refăcut timpla 
şi mobilierul, dăruindu-i şi două sfeșnice de alamă înalte de 2 metri, care există 
şi astăzi. Între 1862 şi 1867 a fost şi epitropul acestei biserici. Neavind moşte- 


101 Ibidem, p. 16. 

nitori direcţi, cea mai mare parte a averii a fost lăsată nepoților, dar, încă în 
viaţă fiind, a donat „Societăţii pentru învăţătura poporului român“ suma de 
10 000 lei aur; la fel societăţii „Providența“. În continuare, se spune în testa- 
ment, „las a se da la 5 fete fără mijloace din azilu Elena Doamna, sau de- 
unde va găsi de cuviinţă, pentru mariagiu, cite una mie lei“. 


La retragerea din comerţ, a lăsat prăvălia, ce avea pe str. Lipscani nr. 61, 
la doi din colaboratorii săi, care au continuat negoțul sub firma „Petre Danco- 
vici, succesori Manolescu și Stoenescu“. 


* 


Petrache Dancovici cu toate că și-a dorit să aibă mulţi copii, fiindcă avea 
avere destulă să-i poarte prin școli şi să-i înzestreze cum trebuie, așa cum era 
tradiţia în familia sa, n-a avut decit un singur băiat, Theodor, botezat de Tudor 
Dancovici abagiu, adică de bunicul copilului. Dar spre nefericirea părinţilor 
acest copilaş s-a prăpădit la virsta de 10 ani de o boală, care la acea dată nu 
avea leac, tuberculoza. Se vede însă că microbul atinsese și pe soția sa Sma- 
randa care, cu toate îngrijirile date de cei mai mari specialişti ai medicinii din 
țară şi chiar din Franța“, şi-a dat obștescul sfîrşit în anul 1900. „Dumnezeu 
au voit a mă despărţi de mult de prea iubita mea soţie Măndica şi de unicul 
meu copil Theodor ce l-am avut“, scria în 1910 Petre Dancovici în testa- 
mentul său. 

Ultimii zece ani, de la 72 la 82 ani, Petre Dancovici i-a petrecut oarecum 
retras, trăind înconjurat de dragostea, respectul și atenţia cîtorva nepoți cărora, 
atunci cînd i s-a întîmplat moartea, în 1910, în raport cu afecțiunea avută din 
partea lor, le-a lăsat, prin testament, parte din averea lui mobilă și imobilă. 
După cum a știut să mulțumească și personalul de serviciu care, timp îndelun- 
gat, i-a stat alături cu credinţă și cinste. 

În ceea ce privește boala de pe urma căreia i s-a tras moartea, bineînţeles 
că și virsta era una din cauze, strănepotul său dr. Constantin Angelescu care, 
după spusele mamei sale Elena (1877—1950), nepoata iubită a lui Petrache 
Dancovici, ne-a povestit că aceasta i-a fost pricinuită de o răceală gravă. Și 
anume, obişnuia în fiecare an, de sărbătoarea Bobotezei, lingă podul din fața 
fostului teatru de Operetă, bătrinul, îmbrăcat foarte corect, cu pălărie joben, 
se ducea pînă la marele edificiu al Poștei Centrale (actualul Muzeu de istorie 
națională) unde stătea în picioare pe treptele de piatră, în așeptarea suvera- 
nului care trecea prin faţă. Îl saluta cu tot respectul şi i se răspundea printr-un 
gest al miîinii, după care, mulţumit că a fost remarcat, se întorcea liniștit 
acasă, bineînțeles cu trăsura proprie. Bătrinul neguţător era un vechi cunoscut 
al suveranului din timpul Războiului de independenţă, cînd făcuse importante 
donaţii pentru ostași şi pentru Crucea Roşie; ca om politic, reprezentind 
breasla sa, fusese deputat și senator. Se bucura de o deosebită prețuire printre 
reprezentanţii de seamă ai comerţului bucureștean. 


Deci, în ziua de Bobotează a anului 1910, fiind un ger mare și fiind obligat 
să stea pe loc mai mult de o oră, a răcit zdravăn, a căzut la pat şi în puţine zile 
şi-a dat sfîrşitul. 

Înainte însă de a muri, „verbal“ și pe baza testamentului făcut şi-a împăr- 
ţit întreaga avere. Frumoasa casă pe care o construise cu o jumătate de veac 
în urmă și în care a locuit pînă la moarte, a fost lăsată celor patru nepoți din 


* Cu acea ocazie Smaranda Dancovici s-a foțografiaț Ja Paris, în atelieru] jui Eugtpe 
Pirou, de pe B-du] Sț. Germain. 

partea sorei sale celei mai mici Maria (Marița), ce fusese căsătorită cu neguţă- 
torul Constantin Paulescu (1824—1910), decedat și el în același an. 

Doi dintre nepoţii, moștenitori ai casei care au locuit-o pînă la moarte, 
au fost dr. Nicolae C. Paulescu* (1869—1931) și sora acestuia Elena (1877— 
1950), căsătorită cu maiorul Constantin Angelescu**, și care, la acea dată, 
în virstă de 32 ani, rămăsese văduvă cu patru copii mici, între 3 şi 13 ani. 

Dr. Nicolae Paulescu care, de la data întoarcerii de la studii din Franţa, 
locuia în casa părintească de pe str. Armenească nr. 40 (casa există și astăzi) 
s-a mutat în casa Dancovici, mult mai spațioasă şi mai frumoasă, împreună cu 
sora sa Elena cu cei patru copii, ce locuia pînă la acea dată în mahalaua 
Lucaci. 

Propriu-zis, respectivii nepoți nu s-au mutat imediat în casa lăsată de 
unchiul lor, pînă nu s-a făcut o curăţenie și dezinfectare generală atit la propriu 
cit şi la figurat. Dr. N. Paulescu avind groază de microbi și în special de ceiai 
tuberculozei, a distrus tot ce era îmbrăcăminte, veselă, orice obiect de uz per- 
sonal şi, din păcate, chiar corespondenţa şi tot felul de hirtii care ar fi putut îi 
un material documentar preţios, inedit, pentru întreaga activitate a negu- 
țătorului Petrache Dancovici şi a relaţiilor cu oamenii din ţară şi străinătate, 
cu care a fost în legătură în lunga sa viaţă. 


Cele două familii, prima alcătuită dintr-o singură persoană (cum a 
rămas pînă la moarte, nefiind căsătorit) şi a doua compusă din mamă şi patru 
copii, au trăit în cea mai perfectă liniște și armonie, pînă la sfirşitul vieţii sa- 
vantului profesor, fără să se fi ivit vreodată motive de neînțelegere sau ceartă. 
Toţi la un loc au alcătuit o familie ideală. 

Copiii, educați de mici, n-au supărat cu nimic liniștea și studiul unchiului 
lor, dr. Paulescu. Vara se jucau în grădina din faţa casei unde se află un falnic 
tei, un adevărat monument al naturii, care, prin coroanele și ramurile lui 
enorme, ajungea pină la stradă şi care, după înălțime și grosime, se pare că a 
apucat multe evenimente începînd din prima jumătate a secolului trecut. Iarna, 
joaca și învăţătura o făceau în camerele din fundul clădirii, încit restul came- 
relor din faţă, biroul şi marele salon erau permanent numai la dispoziția pro- 
fesorului Paulescu. 


Massa o luau cu toţii împreună, în sufragerie, doctorul la un cap al mesei, 
sora lui în celălalt cap, iar copiii, doi într-o parte şi doi în cealaltă parte, între 
ei. În timpul mesei nu prea se vorbea, decit ceea ce era absolut necesar. Numai 
cind s-au făcut mai mari, profesorul îi întreba cum merg cu şcoala, ce lucruri 
au mai învăţat şi ce cărți noi au mai citit; din cînd în cind se mai discutau și 
fapte diverse. 

Ultimul dintre acești nepoți, dr. Const. Angelescu, îşi aduce aminte şi 
azi, cu mult haz, cum într-o seară, fratele său mai mare, Petre, care la acea 
dată era adolescent, a întirziat de la masă, venind mult mai tirziu decît trebuia, 
probabil avind o întîlnire cu o fată. i 


Toţi ai casei erau nedumeriţi şi îngrijoraţi de această întîmplare, fiindcă 
ea nu se mai ivise altădată. Cind, în sfirșit și-a făcut apariţia Petre și profesorul 


* A se vedea lucrarea întocmită de C. Angelescu şi L. Sigarteu-Petrina, Nicolae 
€. Paulescu, Bucureşti, 1982, în care se descrie foarte documentat întreaga lui activitate 
științifică şi prețuirea de care s-a bucurat în ţară și străinătate. 

** Maior C. Angelescu (1862—1909) s-a născut în București. Este trimis de părinți 
tn Franţa pentru studii. Absolvent al Şcolii politehnice din Paris (1884) și al Şcolilor de 
Arulerie și Geniu din Fontainebleau. Sublocotenent de geniu în 1884. Maior în 1901. 
Director de studii al Şcolii de Artilerie şi Geniu din Bucureşti. Decorat cu importante ordine 
xomâne și cu ordinele „Daneborg“ (Danemarca) și „Osmanie“ (Imperiul Otoman). 

de abia aştepta să-l întrebe unde și de ce a întirziat, adolescentul, căruia îi 
mijise mustaţa, fără să spună nici bună seara, a strigat: „Ştiţi că a murit papa ?!“. 
La care veste, nimeni nu l-a mai întrebat nimic, de ce a întirziat, iar unchiul, 
întristîndu-se, a început să depene o serie de informaţii pozitive în legătură 
cu cel dispărut. 

A doua zi, profesorul de abia aștepta să iasă în oraș, să cumpere diferite 
ziare în care să citească trista veste. În zadar însă, în primul ziar, nimic, în al 
doilea și al treilea la fel. Atunci și-a dat seama că a fost o farsă. 

Cînd s-a întors însă de la Facultate, în timpul mesei, l-a întrebat pe 
Petre, de unde a scos povestea cu moartea papei? La care, nepotul, de astă 
dată mai curajos decît în seara precedentă, a răspuns că așa i-a venit în 
minte, fiindcă altfel nu știa cum să explice întîrzierea şi spunînd această min- 
ciună era sigur că nu va mai fi pus la întrebări. Profesorul a zimbit și a tăcut, 
ca și ceilalți membri ai familiei. Totuși, mai tirziu, din cînd în cînd, în clipe 
de destindere, profesorul ca să facă haz întreba: „Mă,nucumva a murit papa?! 

Dar trecînd peste această povestire glumeaţă, amintim că profesorul 
dr. N. Paulescu își petrecea o bună parte din timpul zilei la facultate; la 
cursuri, în bibliotecă și în special în laborator, iar acasă, în biroul său, citea și 
scria pînă noaptea tirziu. Bineinţeles că avea și zile de răgaz, de destindere și 
de primire pentru puţinii săi amici şi cunoscuţi, toţi oameni de reputaţie în 
domeniul lor de activitate. 

Deci în afară de specialitatea lui, în care a fost un mare erudit şi deschi- 
zător de drumuri dr. Paulescu nu stătea nepăsător și străin faţă de problemele 
de cultură generală, arte plastice, muzică etc. Singurul lucru care nu-l interesa 
personal erau problemele politice care, mai ales în acea vreme, nu prea cores 
pund eau corectitudinii şi satisfacerii intereselor și nevoilor claselor muncitoare 


A fost un mare iubitor al trecutului neamului nostru și a citit cu mult 
nesaţ, scrierile istoricilor A. D. Xenopol , N. Iorga, D. Onciul și V. Pârvan. 


Cunoscînd limbile latină și greacă s-a delectat, în original, cu literatura 
clasică a antichității. L-a pasionat muzica, fiind un avid ascultător şi interpre 
al operelor lui Beethoven, Schubert, Massenet, Bach și Haydn; cînta perfec 
la pian și la orgă. Avea un deosebit talent la desen. În cursul primului războ 
mondial, cînd facultăţile şi laboratoarele din București au fost închise, a scris 
o piesă de teatru „Irina, împărăteasa Bizanțului“, în care descria evenimentele 
dintr-o epocă studiată de el în amănunţime, în tinerețe, și care-l impresiona- 
seră îndeosebi 1%2. Manuscrisul a fost încredințat vărului său, poetul Cincinat 
Pavelescu, pentru verificare. Moartea acestuia a făcut ca piesa să rămînă sub 
formă de manuscris. 


A avut contact și bună prietenie cu renumiţi profesori și distingi medici, 
cu scriitori de seamă ai literaturii române, cu oameni de știință, cu matemati- 
cieni de valoare, cu talentaţi sculptori și pictori. 


În frumoasa şi încăpătoarea casă cu geamuri bombate, duminica și săr- 
bătorile în special, în salonul cel mare dinspre stradă, avînd tavanul în supra- 
față de 40 m.p., artistic pictat de iscusiţi meșteri vienezi, cu bogate draperii 
pînă la podea, cu parchet mozaicat ca un adevărat covor, cu tablouri pe pereţi, 
diferite statui şi obiecte de artă, din care nu lipseau niciodată florile, cu gust 
dispuse de sora sa, se desfășurau interesante discuţii științifice, literare sau 
artistice la care participau alături de el „minţi luminate şi talente consacrate“ 103, 
printre care amintim pe eruditul istoric N. Iorga, Mina Minovici întemeieto- 
rul medicinii legale în România, dr. Victor Babeș, dr. Thoma Ionescu profesori 


102-103 Const. Angelescu și L. Sigarteu-Petrina, op. cit., p. 102—103. 

la Facultatea de medicină, Th. Solacolu* profesor la Facultatea de farmacie, 
matematicianul Al. Perieţeanu, prof. Dimitrie Voinov, Alexandru Vlahuţă, 
epigramistul Cincinat Pavelescu văr şi admirator, talentatul sculptor Dimitrie 
Paciurea care i-a făcut şi bustul, pictorul C. Artachino realizatorul unui minu- 
nat portret al savantului și un altul al sorei sale Elena Angelescu, pictorul 
Constantin Aricescu, doctorul N. I. Duma și ginerele acestuia sculptorul Ion 
Jalea, de asemenea dr. Victor Gomoiu — întemeietorul Societăţii române 
de istorie a medicinii și preşedinte de onoare al Societăţii internaţionale de 
istorie a medicinii —, care spunea mai tirziu despre Paulescu: „avind o cul- 
tură vastă şi multilaterală, fiind un adinc cugetător, un sistematizator, lumi- 
nat și în acelaşi timp un creator inspirat, demn dar nu trufaș, măsurat în ex- 
presii şi foarte rezervat în gesturi, pe cit de impunător pe atit de blind și atră- 
gător, Paulescu poate fi considerat ca unul din tipurile cele mai reușite ale 
savantului“. 

În ceea ce priveşte relaţiile dintre dr. N. Paulescu și Barbu Delavrancea, 
ele apar în scris cu ocazia prezentării piesei „Hagi Tudose“ la Teatrul Naţional 
şi a atacului de către unii critici literari lipsiţi de obiectivitate sau de pricepere. 
“Cu acea ocazie, dr. N. Paulescu, un fin și realist spectator al calităţilor de dra- 
maturg ale lui Delavrancea, îi trimite o scrisoare prin care îi elogiază piesa şi 
își manifestă totala dezaprobare față de critica nedreaptă, subiectivă şi rău- 
tăcioasă ce i s-a făcut. 

Drept răspuns, Delavrancea îi trimite volumul proaspăt ieşit de sub 
tipar, cu următoarea dedicație: „Cel dintii volum, învățatului și ilustrului 
meu amic, prof. dr. Paulescu, carele, cel dintii, s-a răzvrătit împotriva răului 
tratament ce i s-a administrat lui Hagi Tudose de vechii mei dușmani, aş zice 
seculari, dacă n-ar fi așa tineri şi așa necopţi la minte. 

Aş fi foarte fericit dacă ai citi vraful acesta de foi, cam rău tipărite, cu 
aceeaşi plăcere cu care am citit eu scrisoarea dumitale de protestare și mingiiere 
pentru mine. 

Pină astăzi nici o binevoitoare critică nu m-a satisfăcut ca vorbele pe 
care mi le-ai scris, fiind fiecare vorbă caldă și dătătoare de viaţă. 

Unii naivi critici teatrali m-au comparat cu Shakespeare, alții cu Molière, 
unii că sînt clasic-antic, alții că sint romantic-modern. Ce copilării! Am vrut 
să fiu ce mi-a fost dat să fiu: Român sadea, buruiană din pirloagele noastre, 
bătute de crivăţ și arse de soarele lui Cuptor. 

A vroi altceva, ar fi să vreau ceea ce nu pot să vreau. Și, decit o opintire 
zadarnică, mai bine las natura în firescul ei. Prună brumărie să fiu, iar nu ananas 
de seră. La urma urmelor chiar porumbe bătute de primele zăpezi, decit fructe 
zaharisite de la Nisa. 

Al d-tale cu sinceră şi nestrămutată dragoste, 

Barbu Delavrancea“.104 

Mai apoi, pe discursul de recepţie ţinut la Academia Română, la 22 mai 

1913, — „Din estetica poeziei populare“, tipărit, îi scrie dedicaţia: „Învăţa- 


* De altfel, în cartierul acesta și în imediata vecinătate a casei doctorului Paulescu, 
au locuit o serie de medici vestiți, unii dintre ei profesori ai Facultăţii de medicină, dintre 
care amintim pe: dr. Gheorghe Polizu (1819—1886), dr. Ludovic Fialla (1831—1911), 
dr. Florea Teodorescu (1842—1907), dr. Paul Petrini (1847—1924), dr. N. I. Duma (1863— 
1938), dr. lon Stoianovici (1868—1931), dr. Theodor Solacolu (1876—1940), dr. Elena 
Atanasiu-Vergu (1882—1940), dr. Traian Nasta (1882—1958) etc. (cf. Ion Petrican prin 
documentarul „Bucureştiul necunoscut. Cartierul discipolilor lui Esculap“ transmis la tele- 
viziune la 31 ianuarie 1977). 

104 Ibidem, p. 105—106. 

tului profesor dr. Paulescu şi bunului meu amic. Cu toată dragostea. Barbu 
Delavrancea, 16 iunie 1913“. 


* 


Munca istovitoare a studiului şi a laboratorului, precum şi mihnirea ca 
epocala lui invenție — descoperirea insulinei, leacul diabetului, — care încu- 
nunau activitatea lui de o viaţă şi pentru care trebuia să primească premiul 
Nobel, pe nedrept şi prin fraudă acordat altora, fac ca dr. N. Paulescu, înca 
în deplină putere de creaţie științifică şi doar în vîrstă de 62 de ani, sa se 
stinga din viaţă la 19 iulie 1931, în casa liniștită şi odihnitoare în care-și pe- 
trecuse ultimii 20 de ani ai vieţii, alături de sora și nepoţii săi care-l iubeau şi 
adorau. 

A fost înmormîntat la cimitirul Bellu unde a participat o asistență foarte 
numeroasă. Cu ocazia ceremoniei funebre, prof. dr. Ioan (Jean) Cantacuzino, 
ministru al Sanătăţii în acea vreme, a ţinut o cuvintare în care a evidenţiat 
activitatea didactică șigtiințifică a dispărutului, spunînd: „Țara Româneasca 
pierde în persoana dr. Paulescu pe unul din cei mai valoroşi fii ai săi“. Tot cu 
acea ocazie, marele nostru istoric N. Iorga, în articolul „Moartea unui înva- 
țat“ publicat în „Neamul românesc“ arăta că „viața şi moartea acestui om 
de merit sint îndemn şi o învățătură pentru tineretul care trebuie să reziste 
gloriei repede făcută“. 


Prin dispariţia dr. N. Paulescu — ale cărui lucrări asupra hipofizei au 
fost considerate în 1908 de către Harvey Cushing, celebrul neurochirurg din 
Boston ca „pe departe cea mai importantă contribuţie în acest domeniu“, 
care a dat omenirii leacul diabetului şi care a fost considerat ca „gigant al 
ştiinţei“ de către prof. Rolf Luft de la Institutul Karolinska din Stockholm 
(Suedia), președintele Comitetului pentru premiul Nobel — ţara a pierdut 
un mare sgvant care, prin ştiinţa și erudiţia lui, a devenit o personalitate recu- 
noscută pe plan internaţional, despre care savantul fiziolog Maurice Arthus din 
Lausanne, în 1920, spunea unui prieten al său urmatoarele: „Niciodată nu 
veţi înţelege ce valoare ştiinţifică reprezintă Paulescu. Nu! V-o spun eu aceas- 
ta, eu care am lucrat cu el la Dastre [A. Dastre profesor de fiziologie la Facul- 
tatea de ştiinţe din Paris], unde punea pe toată lumea în umbră, chiar şi pe 
Dastre, care-şi da perfect seama de aceasia“ (s.n.). 


xK 


După moartea dr. N. Paulescu, casa cu geamuri bombate construită de 
Petrache Dancovici, rămîne în posesia sorei sale Elena, iar după încetarea din 
viață a acesteia (1950), în cea a fiilor săi. 

Prin grija acestora, casa, pînă în prezent, s-a păstrat într-o stare relativ 
bună. În general această construcţie, atit în interior cît şi în exterior, este un 
monument arhitectural care merită să fie îngrijit și păstrat (chiar prin mici 
renovări) în forma iniţială, nu așa cum, cu ani în urmă, prin reparația făcută 
a fost mutilată fațada dinspre B-dul Hristo Botev. 


CASA VANIC DE PE PODUL MOGOȘOAIEI 


În locul unde se găseşte astăzi marele magazin de stat „Romarta“, 
instalat într-un bloc uriaș care are fațade pe Calea Victoriei, str. 13 
Decembrie şi Academiei, se afla prin 1936, casa Anton Vanic. 

Cladirea, parter și etaj, cu un balcon lung înspre Calea Victoriei, mare 
pentru vremea cind a fost construită, părea înainte de dărjmare nu numai 
obişnuită, dar chiar mică. 

În partea ei de jos această clădire adăpostea prăvălia marelui neguțător 
Dragomir Niculescu, plină cu toate bunătăţile și delicatesele din ţară și din cele 
mai jndepărtate colțuri ale Pămintului. În îaţa acestui magazin, te opreau locului 
mistreţii şi căprioarele care atirnau, intregi, in vitrine. Se mai puteau vedea 
monuni și nisetri uriași, tot felul de pești străini, grămezi de iepuri și de po- 
tirnichi, fazani, homari, stridii, scoici, pui de baltă, fructe de tot felul, nenumă- 
rate cutii cu icre negre într-un bazin cu ghiaţă măruntă și butoiașe cu icre de 
Manciuria, frumoase și lucitoare ca niște mărgele de chihlimbar, În afară de 
băcănia propriu-zisă, magazinul mai cuprindea un raion În care se vindeau tot 
felul de gustări, calde sau reci, vestitele crochete din cașcaval și pateuri calde 
cu ciuperci. În faţa întinsei tejghele cu aperitive erau sprintenii băieţi ai 
pravaliei care jonglau cu şpriţurile şi „umpleau dintr-o singură mișcare doi 
țapi, un Amalfi și niște peline cu sifon“, f 

Magazinul fusese {ntemeiat și condus personal? pină la închidere, de 
Dragomir Niculescu care, din simplu ucenic de băcănie, ajunsese cel mai mare 
negutar de acest fel din Capitala țării. 

ai tirziu, cînd inginerul L.K. Schindl a clădit, n locul acestei case 
un bloc, Dragomir Niculescu a deschis o prăvălie și mai mare pe acelaşi colț, 
unde şi-a continuat comerțul. 

În partea de sus a clădirii, adică la etaj, se afla instalat clubul Partidului 
Conservator de sub președinția lui Grigore Filipescu, fiul marelui patrioţ 
Ņicu Filipescu, 

Dar această casă nu-și începe istoria de la această dată, ci cu mult pare 
ia 1841, cind, după spusele ziaristului T. Pisani, s-a născut în ea Alexadru 
Lahovari, distins om politic al veacului trecut, 

La început, după cit se știe, clădirea a fost proprietatea unui oarecare 
Peretz. În acea vreme, la parter, era un birt ţinut de Lazăr, fost bucătar la 
beizadea Mitică. La etaj, era un fel de hotel unde se închiriau camere cu 
ziua dar și cu luna, apoi chiar hotel, numit Hotel Englitera pe Calea 
Victoriei nr. 42, 

După această epocă, casa a intrat jn stăpinirea lui Anton Vanic, așa 
cum a rămas cunoscută pină în ultima vreme cind s-a dărimat. Cu toate 
acestea, ea n-a rămas proprietatea Vanic pină la sfirșit, fiindcă, jn 1915, 
moștenitorii lui au vindut-o Băncii Ilfov cu suma de 4,5 milioane lei. 

Mai tirziu, în această clădire și-a mutat sediul, de lungă durată, clubul 
Partidului Conservator și redacţia ziarului „Timpul“, unde a lucrat și Mihai 
Eminescu. 

Clădirea Vanic, după numele ultimului ei proprietar, a fost o casă 
unde s-au hotărjt acte mari în viața Partidului Conservator, unde s-au petrecuţ; 
fapte istorice, unde a gindit o lume de mari valori politice ale ţării; o casă 
care a adăpostit condeie strălucite în presă. 

De casa aceasta este legată atita risipă și înfăpțuire cîtă n-ar ajunge 
sa umple volume multe de istorie politică. 

C. Cosco, ziarist și scriitor, spune că, jn casa Vanic, a cărei intrare 
principală era pe Calea Victoriei, pe o scară necăjită, care ducea printr-un 
coridor întunecos la etaj, au intrat de multe ori fruntașii vieţii politice de 
altădată. Printre aceștia aminteşte pe: Lascăr Catargiu, Gh. Cantacuzişo- 
Nababu, Take Ionescu, Nicu Filipescu, generalul Gh, Manu, Alexandru 
Lahovari și Ion Lahovari, 

Şi tot C, Cosco spune că, din această casă se încrucișau condeiele zia- 
ristice și polemice ale lui Take Ioescu, Alex, Ciurcu, Gr, Ventura, George 
Rădulescu-Arhibald, Ion Popescu cu adversarii lor, dintre care cei mai de 
temut erau Gogu Cantacuzino, Barbu Delavrancea şi Nicolae Filipescu, 

Nici unii nici alţii din cei de mai sus, nu rămineau datori cu argu- 
mente, Dar nici cu respectul datorat polemicii leale şi civilizate, „Timpul“ 
şi „Voința Naţională“, cînd voiau în scrisul lor să fie mai puţin urbane, pome- 
neau numai de „colectiviştii de la Voința“ sau de „ciocoii de la clubul Vanic“, 

Din cele ce s-au scris în ziare, altădată, aflăm de vizita pe care Lascăr 
Catargiu, șeful Partidului Conservator, a făcut-o redacţiei ziarului „Timpul“, 
în casa Vanic, 

În acea vreme, oamenii care conduceau, scriau și corectau ziarul erau 
Al, Ciurcu, George Rădulescu-Arhibald, Papamihalopol, C, Romanescu fostul 
prefect de Suceava, Panait Macri, N. Caludescu, E, S, Cerbu și Rusu Abru- 
deanu, care fusese adus de curînd din ardeal de Al, Ciurcu ca să îndeplinească 
slujba de corector, 

Cu ocazia vizitei lui Lascăr Catargiu, la redacţie era o zarvă și o grijă 
nemaipomenită ca şeful să fie primit cît mai bine, Cel care se trudea mai 
mult decit toţi și alerga de colo pină colo era Ghiţă Mihăescu, intendentul 
clubului. Del Nu era lucru de glumă, sosea capul albilor, iar intendentul 
era omul de casă al boierului de la Golășei, 

Singurul care a lipsit atunci a fost tocmai Al, Ciurcu, directorul zia- 
rului, reţinut cu treburi la ferma model ce avea la Copăceni, În locul lui 
Ciurcu a servit drept gazdă și a dat explicaţiile trebuitoare George Ră- 
dulescu-Arhibald, 

„Moșneagul [L, Catargiu] cu fața rumenă, cu mustaţa albă, groasă, 
a vizitat camera care adăpostea redacţia, apoi la plecare a zărit într-un 
colţ cîteva coperte de carton cari închideau niște foi mari. 

— Ce-s aiestea? a întrebat fostul locotenent domnesc pe George Rădu- 
lescu, pe care-l cunoștea mai dinainte, 

— Sint colecţii de ziare, coane Lascăre! i s-a răspuns, 

— A! dosiere! Da, da, dosiere, dosiere“, 

Ceilalți redactori au avut atunci impresia că înțeleptul conducător 
al Partidului Conservator cobora pentru prima oară în localul unor salariați 
ai condeiului, Fiindcă, obișnuit, mai toţi fruntașii partidului chemau acasă 
la ei pe gazetari cînd aveau să dea îndrumări, Chiar de aceea, într-o vreme, 
unii din redacţie se trudeau care să se ducă măcar cu o corectură la generalul 
Manu, la Take Ionescu, la Alexandru Lahovari sau la Gheorghe Cantacuzino, 
Pentru cei tineri, se chema că se făceau cunoscuți, ,, în politică, 

O altă vizită importantă a fost după fuziunea conservatorilor cu juni- 
miștii; vizita şefului următor, Gh, G, Cantacuzino, 

„Înainte sosise Tănase, Acesta era omul de casă al lui Cantacuzino, 
Multe roluri importante îndeplinea Tănase pe lingă stăpinul lui, Spuneau 
cei care îl vizitau pe venerabilul nostru şef că primul lucru pe care trebuia 
să-l faci, pentru orice succes la descendentul familiei de Valois, era să obţii 
graţia lui Tănase, 

A rămas de pomină uimirea lui P, Sfetescu care fiind prefect de Pra- 
hova la 1907 şi trebuind să comunice preşedintelui de consiliu și ministrului 
de Interne, diferite mișcări ale ţăranilor revoltați, nu dădea la telefon decit 
de,,, Tănase, 

Ca un aghiotant, Tănase venise acum să aştepte un fel de suveran, 
care sosea cu trăsura cu doi cai, cu vizitiu și lacheu pe capră, amindoi cu 
jobene, cu pajure la jobene, cu galoane şi fireturi, 

Era aceeași mişcare și la club şi în redacţie. Ciţiva strecurară în zarvă: 

— Mă, vine Nababul! 

Atunci Tănase, furios, se intoarse spre vestitorii ireverenţioși și, fulge- 
rind cu ochii, întrebă: 

— Ce-aţi zis? Cine vine? 

Tănase nu știa ce înseamnă cuvintul nabab și, ca orice slugă zeloasă 
de prestigiul stăpinului ar fi voit să spele chiar cu singe atingerea. Cînd i s-a 
explicat cu menajamente că nabab nu-i decît un om foarte bogat, Tănase, 
tot cam incredul, a acceptat totuşi că Gheorghe Cantacuzino nu era pe atunci 
cel mai sărac om din țara noastră“. 


În cursul vremii casa Vanic a fost sortită să întimpine şi diferite neajun- 
suri, în special atunci cind se schimbau guvernele sau cînd anumite grupuri 
politice și sociale, după întrunirea avută în vreo parte oarecare a oraşului 
veneau să manifesteze în fața Palatului. Tocmai în faţa acestei case, de-a 
latul drumului pînă pe strada Cimpineanu în jos, erau puse cordoane puter- 
nice militare și polițienești ca să oprească înaintarea cetăţenilor care veneau 
de la întrunirile din sala „Dacia“ sau „Eforie“ și „voiau să manifesteze în faţa 
Palatului, pentru a protesta contra asupritorilor de la cirmă, pentru ca astfel 
doleanţele și suferinţele lor să fie cunoscute şi auzite cit mai sus. Aci erau, 
de obicei, opriți năvalnicii manifestanți şi „bietele geamuri ale etajului casei 
Vanic cădeau victime“, 

lar dacă numeroșii manifestanți neagreaţi de guvern izbuteau să 
spargă barajul din fața acestei case, atunci, se forma imediat un altul în fața 
Pasajului Român. 

În ambele cazuri, geamurile casei Vanic cădeau jertfă nemulțumiţilor, 
fiindcă pietrele aruncate în soldaţi, fiind în număr prea mare, nimereau 
şi geamurile de la etaj unde era clubul Partidului Conservator. Magazinele 
de la parter avind obloane de fier care se lăsau pînă jos, fereau geamurile 
vitrinelor de a fi sparte de furia manitestanţilor. 


CASA ÎN CARE A TRĂIT MARIA OBRENOVICI 


Prin titlul de mai sus nu vrem să romanțăm întîmplările istorice din 
trecut, ci numai să legăm anumite fapte de existenţa unor case şi locuri de 
care ne ocupăm în cercetarea vechiului Bucureşti. Și pentru a prezenta o 
documentare cît mai bogată a casei de care este vorba mai jos, vom căuta 
sa arătăm pe bază de acte inedite și tradiţie tot ce se poate şti de locul pe 
care a fost clădită această casă, cit şi ceva în legătură cu proprietăţile vecine. 

Casa de care este vorba se afla în imediata apropiere a clădirii care a 
găzduit mai mult de o jumătate de veac Ministerul de Finanţe, pe strada 
Biserica Amzei, ce se deschide din Calea Victoriei, în fața fostului palat al 
domnului Barbu Știrbei (actualmente Muzeul sticlei și porţelanului) şi merge 
înspre biserica de la care şi-a căpătat numele. 

Această stradă foarte îngustă pină acum 25—30 de ani, s-a lărgit mult 
în vremea din urmă prin dărimarea unei case vechi * destul de mare ca întin- 


* În această casă, în 1854, B. Căciulescu din Săcele (Transilvania) și-a deschis 
magazin de coloniale pe care l-a continuat asociaţii Babeș și Rîșnoveanu, foștii lui ucenici, 
după cum tot ucenic în prăvălia lui a fost şi Dragomir Niculescu, marele neguţător ce-și 
avea prăvălia, încărcată cu toate bunătăţile, peste drum de Teatrul Naţional. Şi tot în 
această casă, la etaj, a locuit cîțiva ani eruditul istoric Vasile Pârvan; o placă de marmură 
pe peretele dinspre str. Biserica Amzei, pusă de Academia Română, menţiona acest fapt, 
pînă la demolarea casei. 

dere, ce făcea colțul cu Calea Victoriei, construită in 1837, după cum se putea 
vedea din anul și inițialele chirilice ce se aflau deasupra unui balcon. A doua 
proprietate, pe partea stingă a străzii, la numărul 3, era casa de care ne ocu- 
păm şi care din 1860 şi pînă la data demolării (1950) nu a suferit nici o schim- 
bare exterioară. Trecătorii nu aveau posibilitatea s-o vadă, decit în mică 
măsură, de pe celălalt trotuar, fiindcă grilajul din faţă, destul de înalt, cu 
ciţiva ani înainte fusese căptușit pe dinăuntru cu tablă de fier. 

Pe la inceputul secolului trecut pe acest teren se afla, pe loc moşte- 
nesc, casa serdarului Nicolae Lipănescu, frate cu marele pitar loan Lipa- 
nescu, care, în 1805, își cumpărase de la șetrarul Grigorescu Palade și soția 
acestuia case și loc pe Podul Mogoşoaiei, pentru care plătise 4 500 taleri. 


Casa serdarului Nicolae Lipănescu, de pe strada Biserica Amzei, con- 
struită pe pivniţă de zid, avea patru camere cu pălimar în faţă, bucătărie 
separată, grajd şi şopron, toate învelite cu șindrilă sau cu „ulucă veche“ după 
cum spune documentul; de asemenea avea curte şi grădină atit în faţă cit 
şi în spate. Nu ştim însă dacă această casă a fost construită de serdarul 
Nicolae Lipănescu sau de părinţii lui şi nici pînă la ce dată a stăpinit-o. Pro- 
babil pînă la moarte, fapt care s-a întîmplat în 1825, cind nu mai era în viaţă, 
după cum se vede din documente. lar tot în acest an, deschizindu-se succe- 
siunea fostului bancher baronul Sachelarie, s-a găsit un zapis din 1820, prin 
care Nicolae Lipănescu se împrumutase cu 500 de galbeni, punindu-și ama- 
net casa, iar ca chezaş semnase pentru el fostul mare logofăt Alexandru Fili- 
pescu, la acea dată mare vornic de politie, adică primar al orașului. 


Un oarecare lancu Goga, reprezentantul casei răposatului baron Sache- 
larie, cerînd această sumă de la Sultana Lipănescu, moștenitoare pe averea 
răposatului ei cumnat Nicolae Lipănescu, iar aceasta nevoind să plătească, 
pricina de neînțelegere a ajuns la judecată „atit la cinstita logofeţie a strei- 
nilor pricini, cît şi la luminatul divan“ înaintea domnului. În această ultimă 
instanţă, mai sus amintita Sultana Lipănescu, lepădindu-se de clironomia 
[moştenirea] cumnatului său, prin anaforaua Logofeţiei a rămas ca această 
casă să se vindă prin sultan-mezat [licitaţie] pentru datoria mai sus arătată. 
Telalul orinduit a scos-o la licitaţie şi în soroc de aproape nouă luni, la termenele 
respective, a strigat în „auzul tuturor de obște“, pînă ce a obţinut cea mai mare 
sumă, 14 500 taleri de la cucoana Casandra Caliarhi. „Piste care preţ nemaieşind 
alt mușteriu ca să mai înalțe, nici din cei ce li se cuvin protimis:s, [întiietate], 
nici din alţi streini, s-au şi haraclidisit mezatul [aprobat] acestei case pe 
seama dumneaei“. 


În anatoraua făcută domnului, la 26 iunie 1826, se arată că suma de 
mai sus a fost vărsată la starostie, iar aceasta a dat-o Hătmăniei, care a plă- 
tit casei răposatului baron Sachelarie datoria serdarului Nicolae Lipănescu. 
Și tot aci se mai spune să toate sineturile, adică actele casei, au fost date 
numitei Casandra Caliarhi care a plătit „avaetul [dare, taxă] cutii de milos- 
tenie“ în sumă de 725 taleri, la cinstitul Departament al Epitropiei Obştirilor. 
Drept urmare „spre buna stăpinire cu liniște“ a acestei proprietăţi se cere 
întărirea domnului. Voievodul Grigore Dimitrie Ghica văzind că totul e în 
ordine consfinţește această vinzare prin următoarele cuvinte: „Întărim dom- 
nia mea ca să stăpinească dumneaei Casandra Caliarhi în buna pace această 
casă cu împrejurimea sa, precum mai jos să arată, că o au cumpărat de la 
sultan-mezat“. 

Casandra Caliarhi stăpineşte această proprietate pînă la moartea ei 
întimplată, probabil, în 1851, iar după aceea rămîne moştenire fiului ei Gri- 
gore Romanit, născut Zefcari. La rugămintea acestuia, în ianuarie 1851, 

trei cetățeni vecini din mahalaua Amzei, în frunte cu preotul Nicolae îi dau 
un înscris prin care încredințează în „toată greutatea cugetuluiii, că, „casa 
cea mica în care lăcueşte, astăzi, dumnealui Grigorie Romanit alături cu 
casa cea mare * ce s-auclădit de răposatul părintele dumisale, este într-ade- 
văr proprietate a dumnealui, avind-o de moştenire de la răposata maica 
dumisale, stăpinită în linişte de mai mulți ani atît de părinții dumisale cit 
au fost în viață cit şi de dumnealuiff. 

Pentru ca actul să aibă putere oficială, semnăturile celor de mai sus 
au fost adeverite de sub-comisarul Pale de la Comisia de Galben. 

Dar bolnăviciosul Grigore Romanit ce căuta să se îngrădească cu acte 
cît mai multe pentru stăpînirea acestei case cit și a celeilalte mai mari clă- 
dită de vitregul său tată Romanit care-l adoptase, n-a avut norocul să le 
stăpînească multă vreme, fiindcă în 1859 el nu mai era în viață. Marea sa 
avere rămine moştenire rudelor coboritoare după primul său părinte, și anume 
fraţilor Zefcari și altor rude după cum urmează: serdarul Manolache Zefcari, 
stolnicul Dimitrie Zefcari, pitarul Grigorie Zefcari, Gheorghe Zefcari, stol- 
niceasa Frusina Zefcari, Marghioala Hangerli, Joița Stamerov şi Elena 
Varetașşi. | 

Toţi aceștia, după ce se grăbesc să obțină mărturia, din 20 ianuarie 
1859, dată de Costache Zefcari, loan Stamu și Ioan Al. Manu, că sint sin- 
gurii moştenitori ai răposatului Grigore Romanit, născut Zeicari, de comun 
acord vind casele cele mari de pe Podul Mogoşoaiei lui Alecu Anghelum, iar 
casele mici al căror teren se întindea în spate pină la finăria caselor mari şi 
care se învecinau în dreapta cu casele răposatului Anagnosti, le vind lui Mano- 
lache Zefcari, frate şi copărtaș. 

Preţul de vînzare al acestei case a fost de 2000 galbeni împărătești, 
iar fraţii şi rudele, în încheierea actului lor de vinzare, spun următoarele: 
„Deci să aibă dumnealui a stăpini arătatele case cu tot locul lor în bună pace 
şi nesupărat, atît dumnealui cit și urmaşii dumnealui, fiindcă noi vinzătorii 
nu ne-am mai poprit într-aceste case cu tot cuprinsul lor, cel mai mic drept. 
Şi spre încredințane am iscălitif. 

Actul de vînzare, după cercetările făcute de Tribunalul Ilfov secţia 
I, a fost întărit de judecătoria comercială a Capitalei la 31 martie 1859 —, 
cu atît mai mult că cumpărătorul Manolache Zefcari s-a dovedit a fi 
„pămînteant'. 

Noul proprietar socotește că locul caselor e bun, oarecum central și 
într-o mahala liniștită în care se găseau destule case boierești. Nu este însă 
mulţumit cu casele care sînt relativ mici, joase și neîncăpătoare pentru fami- 
lia lui. Pentru acest motiv le dărimă şi face altele în locul lor. Ele erau gata 
în 1860, după cum se putea vedea, pînă la demolare, în stucatură anul ce 
fusese pus deasupra ușii de la intrarea principală. 

Cu toate acestea, Manolache Zefcari nu locuieşte în aceste case decit 
doi ani, fiindcă ispitit de o sumă mare ce i se oferă — 7 000 galbeni împără- 
teşti — le vinde la 12 martie 1862 „spre vecinică stăpînire înălțimei sale prin- 
țului Alexandru loan Cuza, domnul stăpinitorif. 

Locul cu casele şi dependinţele, după măsurătoarea făcută de Cusno- 
vescu, arhitectul orașului, avea o suprafaţă de 18 stinjeni la faţă și 32 stin- 
jeni adincime în partea dreaptă, iar în partea stingă 21 stinjeni. 

În actul de vinzare, Manolache Zefcari spune următoarele: „în puterea 
dar a acestui act subscris chiar de mine, să aibă măria sa domnul a stăpini 


* Fostul local al Ministerului de Finanţe, aripa din stinga. 

aceste case ca desăvirşit proprietar al lor încredinţindu-i-se și sinetele lor 
în număr de patru bucăţi“. 

Tribunalul de Ilfov, secţia III civilă, după ce a luat legătura cu muni- 
cipalitatea Capitalei care a făcut măsurătoarea, și s-a încredinţat din măr- 
turia dată de Constantin Cornescu, Constantin Filipescu, Sultana Zefcari 
născută Ghica şi căpitan Alexandru Zefcari, că Manolache Zefcari „are în 
pacinică posesie casele cu locul ce se vind“ — „şi că nu mai sint alți moşte- 
nitori de la răposatul Grigorie Romanit decit cei arătaţi în actul cu care vin- 
zătorul posedă casele cu locul lor“, că asupra acestei case nu se află vreo ipo- 
teca, sechestru sau pretenţie zestrală, legalizează actul pe numele domnito- 
rului Alexandru loan Cuza. Preşedintele Tribunalului era A. Veluda,iar 
alaturi de el iscălesc D. Eustatie și Grigorie Puica. 


Și acum ne punem întrebarea, pentru ce-a cumpărat Cuza Vodă o casă 
care nu era la înălțimea rangului ce avea și care realmente nici nu-i trebuia? 
Numai așa, că n-avea ce face cu banii, dar în acest caz putea să cumpere 
o casă mai arătoasă, sau să construiască una după gustul său;să aibă gră- 
dină mare şi să fie situată într-un alt cartier, nu pe o stradă oarecum dosnică 
cum era strada Biserica Amzei la acea dată. Motivul era altul. Iubita lui, 
Maria Obrenovici, care nu se impusese încă suficient la palat și izbutise să 
subjuge pe noul domn al ţării, trebuia să aibă o casă, relativ mică, dar fru- 
moasă şi pe cit posibil pe o stradă nu aşa frecventată, dar totuşi aproape de 
palat şi de cea mai umblată arteră de circulație, Podul Mogoşoaiei. 


Casa lui Manolache Zefcari întrunea toate aceste cerințe, iar Cuza Vodă 
n-a stat mult la ginduri şi-a cumpărat-o pentru prietena sa. 


Desigur că înainte ca Maria Obrenovici să se mute, casa a fost inzes- 
trata cu tot ce era necesar. Mobile luxoase comandate la Paris, covoare per- 
sane şi franceze, tablouri şi tot felul de obiecte ornamentau interiorul casei 
în care Maria trebuia să locuiască şi să primească totdeauna pe cel care-l 
robise şi care, în oarba lui pasiune nu ţinea seamă de onoarea tronului, de 
morala societăţii, de „gura lumii“ şi nici de mult înţelegătoarea lui soție care 
ştia totul, dar care în marea și sincera ei dragoste și admiraţie trecea cu vede- 
rea nesăbuitele fapte ale soțului său. 


Zile, luni şi ani de-a rindul, Cuza Vodă şi-a petrecut multe ore din zi 
şi noapte în casa de pe strada Biserica Amzei. Oamenii din mahala au văzut 
de multe ori pe domnul în civil, de statură mijlocie, care oricit ar fi fost deghi- 
zat, era ușor de recunoscut prin mustață și barbişon, imitație după Napoleon 
al III-lea. Toate acestea s-au înregistrat în condica vie şi nescrisă a maha- 
lalei şi s-au păstrat prin tradiție pină în zilele noastre. Pină acum vreo 25 
de ani mai se aflau unii bătrîni care le știau, fiindu-le povestite de bunicii 
lor. lar ca dovezi concrete că Maria Obrenovici a locuit aici se mai găseau 
încă pină la demolare multe mărturii în această casă: tablouri frumoase, 
icoane preţioase, cărți rare, o frumoasă tabacheră în filigran cu cifrul domni- 
torului și un birou-secretaire; acesta din urmă se află actualmente în colec- 
ţia unui muzeu din provincie, iar tabachera în posesia doamnei Elena Butcu- 
lescu, ultima proprietară a casei. 


Spre sfirşitul domniei lui Cuza Vodă, îndrăzneața Maria, plină de pre- 
tenţii și vanitate, nu era mulțumită cu casa ce-i fusese destinată. Voia să fie 
văzută de ciîţi mai mulţi oameni că ea e singura femeie preferată de Vodă, 


că poate oricind, neanunțată, să intre la plalat, ba în cele din urmă să ia 
masa separat cu domnitorul. Aşa s-au întîmplat lucrurile și așa i-au apucat 
evenimentele din noaptea de 11 februarie 1866. 

Dar înainte de a merge cu firul povestirii acestei case, în rindurile de 
mai jos, este absolut necesar să ştim cine a fost Maria Obrenovici această 
vestită curtezană, despre care s-ar putea scrie o interesantă viață romanțată. 

Femeie foarte frumoasă *, cu un bogat păr negru și ochi albaștri ce 
făceau un contrast reușit şi produceau un efect minunat, după nume, se părea 
că era sirboaică din familia domnitoare cu acelaşi nume. În realitate însă era 
originară din România. A fost fiica lui Costin Catargi şi a soției acestuia 
Smărăndița, născută Balș. 

Încă din adolescență a fost foarte curtată, a avut mulţi admiratori, 
iar ea a manifestat un spirit de aventură care, dacă ar fi fost puţin mai pon- 
derat, ar fi putut s-o urce pe scaun regal. 


Maria Obrenovici a fost căsătorită de două ori: prima dată cu un general 
sirb cu care a avut un fiu, pe Rudi Catargi. Acesta, cu toate că n-a fost recu- 
noscut de tată ci numai de mama căruia i-a purtat şi numele, nu s-a bucurat 
de nici o dragoste din partea ei, şi n-a avut ocazia s-o cunoască în viață. 
A fost crescut din cea mai frageda copilărie de Nunu Catargi, sora mai mică a 
Mariei Obrenovici, și trecuse de mult de virsta adolescenţei, cînd a aflat care 
este adevărata lui mamă, dar atunci nu-l mai lega nici un sentiment filial 
de ea. 


Mai tirziu, Maria Obrenović a fost căsătorită cu prinţul Miloš Obrenovici**, 
cu care a avut un fiu, pe fostul rege Milan *** al Serbiei. Iata dar, că Maria 
Obrenovici a fost soţia viitorului rege Milos II Obrenovici, mama regelui Milan 
Obrenovici şi bunica regelui Aleksandru Obrenovici. Dar neastimpărată din 
fire, a desfăcut repede și această căsătorie, nu știm pentru care motiv şi a 
intrat într-o viață aventuroasă. Tradiţia spune că inainte de a ciștipa gra- 
țiile domnitorului Cuza a fost amanta lui Liebrecht, fostul director general al 
poștelor şi omul de încredere al domnitorului. Unii spuneau, că înșiși copiii **** 
pe care i-a recunoscut Cuza nu erau ai lui, ci avuți cu diverşi înain- 
taşi. Cine poate şti cum stă adevărul? 


În ceea ce privește aventura Mariei Obrenovici cu Cuza Vodă, ea a 
durat pină în noaptea detronării. În legătură cu acest eveniment, generalul 
Alexandru Candiano-Popescu (1841—1913), în memoriile sale 1%, povestește 
evenimentul. 


Și tot în legătură cu această noapte rămasă în amintire este cazul să 
pomenim și însemnările Alexandrinei Ghica, fiica Pulcheriei Ghica, sora dom- 
nilor Grigore și Alexandru Dim. Ghica, căsătorită cu beizadea Ioan, fiul lui 
Grigore Ghica al Moldovei. 


* Barbu Catargi poseda un frumos pastel reprezentind pe Maria Obrenovici în 
costum naţional sirbesc. 

*+ Ca rege al Serbiei a purtat numele de Milos al II-lea Obrenovici, fiind fiul lui 
Miloš Obrenovici I (1780—1860), care, după asasinarea lui George Karagheorghevic a fost 
prinţ al Serbiei între 1816 şi 1839. Detronat, Milos Obrenovici I este deţinut în Austria 
pînă în 1848, apoi vine în Valahia unde trăieşte 10 ani pe moșiile sale. Se urcă din 
nou pe tron în 1858, după căderea lui Aleksandru Karagheorghevic. 

*** Regele Serbiei, Milan Obrenovici s-a însurat în 1875 tot cu o româncă, Natalia 
Keşco. S a urcat pe tron în 1882 şi a domnit pînă la 22 februarie 1889, cînd a abdicat 
în favoarea fiului său Aleksandru. Regele Milan Obrenovici a murit în 1901. 

*x2%* Dimitrie Cuza a murit în 1889 şi a fost înmormîntat la Ruginoasa. Alexandru 
Cuza a murit de boală de inimă la Madrid, în Spania, în martie 1890. A fost adus în ţară 
și înmormîntat la Ruginoasa. A fost căsătorit cu domnişoara Moruzi, fostă mai înainte, 
pentru scurtă vreme, soția lui Ion I. C. Brătianu. Din această căsătorie s-a născut profesorul 
George Brătianu. Actele originale de adopţiune se găseau, pînă acum vreo cîțiva ani, în 
păstrarea familiei Ghica. 

105 A]. Candiano-Popescu, op. cit., p. 108—110. 

Alexandrina Ghica, știind dinainte ce are să se întimple în noaptea de 
10/11 februarie 1866, a stat trează şi atentă la toate evenimentele, iar mai 
tirziu și le-a însemnat spre aducere aminte. Din cuprinsul acestor însemnări 106 
reproducem următoarele, care ne interesează. Ea spune: 


„Din casa părintească în care locuiam atuncea (mai tirziu „Clubul Tine- 
rimii“) departe vreo două sute de metri de palat, am urmărit fiind pe balcon, 
evenimentele acestei nopţi istorice. Îngrijorarea mea era mare; mai multe 
dintre rudele mele fiind implicate în lovitura de stat, pe de altă parte păs- 
trind o sinceră prietenie pentru Doamna, şi privind pe Domn mai mult ca un 
rătăcit, decit ca un vinovat. Făceam rugăciuni ca toate cele ce trebuiau să 
se înfăptuiască pentru binele țării să se facă fără violenţă, fără fapte nevred- 
nice, fără ceva care ar semăna cu războiul civil. Îmi aduc aminte de inci- 
dente: unul mi-a lăsat o impresie tipică: pe stradă, sub balconul meu, dupa 
zgomotul și strigările cele dintii ale mişcărei, aud nişte imprecaţii și văz în 
toiul nopţei, luminată slab de lumina unui felinar, o doamnă îmbrăcată des- 
tul de sumar între nişte ofițeri şi soldați cari o duceau înainte, cam repede, 
pe jos ca pe o prizonieră. Vorbea cu cea mai mare animaţie și protesta vehe- 
ment în contra revoluţiei. Tocmai cînd trecea lingă casă strigă: „Aveţi să 
vedeţi ce o să păţiţi“ — „Fie și aşa“, îi răspunse un ofiţer. — „Este anarhia 
pe care o inscăunaţi acuma“. — „,Și dacă ne place mai mult anarhia decit o 
monarhie atit de ciudată“. — Eram revoltată crezind că era Elena Doamna, 
ea nevinovată, ea încă [ileri Doamna ţărei, dusă ca o făcătoare de rele între 
gendarmi... pe jos. Cortegiul se apropie. Lumina căzu pe obrazul înflăcărat 
al eonvorbitoarei, o recunoscui: însă nu era Elena Doamna“. 

După cum vedem, Alexandrina Ghica, cu fineţea și discreţia ce a carac- 
terizat-o totdeauna, nu pomenește numele ființei pe care a văzut-o, însă e 
clar, că persoana de care e vorba, nu era altcineva decit Maria Obrenovici. 


După aceste evenimente, domnitorul abdicind a fost obligat să pără- 
sească țara. Probabil însă că la scurtă vreme după aceasta a plecat în străi- 
nătate şi Maria Obrenovici. După cite știm ea s-a stabilit în Germania unde 
a ajuns doamnă de onoare a împărătesei. Cu toate că acest fapt este confir- 
mat de generalul Carol Davila 107, care o cunoscuse personal înainte, el este 
combătut de istoricul Nicolae Iorga *. Dar să vedem ce spune Carol Davila 
în scrisoarea din iulie 1873 trimisă din Viena soţiei sale, la Golești. La des- 
chiderea Expoziţiei ambulanţelor la care a trebuit să se ducă, a participat 
împărăteasa Augusta, soția lui Wilhelm I. Cu această ocazie el spune că s-a 
întilnit cu principesa Obrenovici care însoțea, ca doamnă de onoare, pe împă- 
răteasă. Principesa Obrenovici, spune el, „a avut amabilitatea să mă recunoască 
de departe şi a străbătut mulțimea ca să-mi stringă mina. Era splendidă“. 
În continuare, Carol Davila spune că trebuie să facă anumite cheltuieli cum- 
părindu-și cravată, mănuși „și alte detalii de toaletă“, deoarece este invitat 
să facă o vizită principesei Obrenovici. 

Maria Obrenovici a murit în Germania în 1874 şi a fost inmormiîntată 
acolo. După cîțiva ani însă rudele au adus-o în țară și au reinhumat-o la cimi- 
tirul din lași. Cu această ocazie, poate ca o curiozitate, a participat și fiul 


106 Alexandrina Ghica, Din istoria palatului regal. Amintiri cu prilejul unor vechi 
socoteli, publicate de Vladimir I. Ghica. în volumul „Spicuiri istorice“, seria I, Iaşi, 1936, 
p. 180. 

107 Elena, general Perticari Davila, Din viața și corespondența lu Carol Davila, 
Bucureşti, 1935, p. 323—324. 

* Nicolae Iorga, într-o recenzie publicată în „Revista Istorică“, iulie-septembrie, 
1935, p. 295. 

ei Rudi Catargi care, cu toate că nu fusese crescut de ea, venise s-o vadă. 
Deschizîndu-se sicriul, prinţesa moartă se afla în cea mai perfectă stare de 
conservare, fusese îmbălsămată, încît părea că e numai adormită. 

Și odată spuse acestea să ne întoarcem la istoricul casei. Cuza Vodă 
fiind obligat să abdice și să părăsească ţara, s-a stabilit la început în Franţa, 
la Paris. Acolo, ca să camuileze oarecum situaţia acestei case dacă nu pentru 
cei prezenţi care îi știau faptele, cel puţin pentru posteritate și urmaşi, a 
căutat să alcătuiască un act care să aibă exact data cumpărării casei, adica 
12 martie 1862, prin care arată că locul, casa şi mobilierul le dăruiește nepoa- 
tei sale Aglae Jora, fiica lui Alexandru Jora și a Sultanei Jora, născută Manu. 
E vizibil însă că actul a fost întocmit la Paris în 16 noiembrie 1866, cind 
Agenţia României de acolo, prin interimarul ei Petre Carp, îl confirmă şi 
înregistrează la nr. 41, cu data de mai sus. Data de 12 martie 1862 cit şi 16 
noiembrie 1866, precum și cuprinsul actului sînt scrise și înregistrate în 
aceiaşi zi. 

În acel act se spune, în 16 noiembrie 1866, că proprietatea poate fi vin- 
dută „pentru interes mai bun a d.[omnișoarei] Aglae“. Banii însă se vor da 
cu dobîndă pe amanet, iar din această dobindă, 250 galbeni vor fi întrebuin- 
ţaţi pentru educaţia fetei, restul din dobindă vor putea fi folosiți de părin- 
tele ei Alecu Jora. Însă „cind va sosi fata în virstă legiuită, sau cînd se va 
mărita, atunci suma întreagă prinsă din vînzarea pomenitei case să va da 
în deplină proprietate a doamnei Aglae Jora, și domnul Alecu Jora nu va 
mai primi nimica“. În continuare, fostul domnitor spune: „însărcinez cu 
executarea condiţiilor acestui dar pe amicul meu, căpitanul Constantin 
Silion“. 

Acest act de donaţie a fost legalizat de Tribunalul Ilfov, secţia IH-a 
şi trecut în condică la nr. 17, pe ziua de 27 ianuarie 1867. 

După tradiţia orală, transmisă nouă prin doamna Elena Butculescu 


această casă a fost locuită, după plecarea Mariei Obrenovici în străinătate, 
de familia Jora, în perioada 1866—1872. Nu știm dacă e așa sau altfel şi nu 
înţelegem de ce Aglae Jora și-a vindut casa tocmai cînd a ajuns majoră, 
casa putindu-i servi drept zestre. Totuşi probabil așa s-a întîmplat. 

La începutul anului 1872, Aglae Jora devenind majoră, după cum se 
vede din certificatul primăriei de Iași, vinde lui Ion (Iancu) Marghiloman 
casele mai sus zise, „libere de orice sarcină sau servitudine“, pentru 4 800 
galbeni. 

Ion Marghiloman însă nu a cumpărat casele pentru el, fiindcă avea in 
apropiere un adevărat palat * care se mai vede și azi. El a cumpărat aceste 
case pentru fiica sa Elena, căsătorită cu Scarlat Pherekyde **, din banii 
dotali care, după cum se prevăd în foaia de zestre „sunt destinaţi la cumpă- 
rătoare de imobil, astfel încit casele cumpărate să fie dotale“. 


* Casa mare ce face colţ cu strada Biserica Amzei și strada general Christian Tell; 
actualmente înglobată în curtea Ambasadei Franţei. 

** Frate cu Mihail Pherekyde (1842—1928), căsătorit în ianuarie 1874 cu Maria 
Morait. Din căsătoria Elenei Marghiloman cu Scarlat Pherekyde a rezultat un fiu Ion 
Pherekyde. Elena Pherekyde a făcut nenumărate acte filantropice. Pentru aceste merite, 
i s-a ridicat un frumos bust de marmură în grădina Cişmigiu, iar o stradă din Bucureşti 
i-a purtat numele mulţi ani, pînă cînd a fost schimbat în ultima vreme (str. I. Călin 
între str. Tunari şi str. Aurel Vlaicu). 

Dar pentru că banii destinați cumpărării unui imobil atingeau suma de 
8 000 galbeni chesaro-crăești, restul au fost folosiți pentru unele tmbunătă- 
ţiri ale casei, după cum urmează: 500 galbeni s-au dat în 1873 pentru anumite 
reparaţii, iar 2 700 galbeni în 1874 pentru refacerea din nou a casei și a depen- 
dintelor. 
x 


După incetarea din viaţă a Elenei Pherekyde, casa a intrat prin moş- 
tenire, în posesia Elenei  Butculescu, căsătorită Cretzeanu, în care a locuit 
pînă la demolare. 


Prin înlăturarea acestei case, în locul căreia se află astăzi un bloc cu 
cîteva etaje, a dispărut o veche mărturie din Bucureştii de altădată: 


CÎTEVA ȘTIRI NOI ȘI PRECIZĂRI ÎN LEGĂTURĂ CU 
MĂNĂSTIREA ANTIM 


SSE 


Istoricul mănăstirii Antim, în liniile sale mari, se cunoaşte destul de 
bine. O bogată bibliografie * stă la îndemină, cu amănunte și precizări, pen- 
tru cine are nevoie de o documentare mai largă și mai amănunțită. Totuşi 
au rămas încă, în trecutul acestui important şi artistic monument feudal din 
Bucureşti, unele chestiuni care au nevoie de completare gi precizie. Fireşte 
că aceasta nu este posibilă decît în timp, după cercetări migăloase în arhive 
şi în măsura aflării unor documente în legătură cu monumentul despre care 
vorbim. 

Cercetările noastre, la Arhivele Statului din Bucureşti și la Biblioteca 
Academiei R.S. România, ne-au prilejuit aflarea unui număr de 17 docu- 
mente cu privire la mănăstirea Antim. Cercetarea acestor documente ne pune 
în situaţia de a aduce unele contribuţii de precizare şi documentare referi- 
toare la trecutul ctitoriei mitropolitului Antim Ivireanu. Fără să modifice 
adevărurile istorice despre acest monument feudal, documentele inedite amin- 
tite aruncă lumini mai clare și mai convingătoare în unele laturi ale feudalis- 
mului bucureştean din secolul al XVIII-lea. 

Mahalaua Popa Ivaşco. — Mănăstirea Antim a fost construită în maha- 
laua numită Popa lvașco. Acesta a fost un preot care a slujit vreme îndelun- 
gată la bisericuța de lemn din mahalaua, care mai tirziu a căpătat numele său, 
tot așa cum am întilnit documentar și în alte mahalale ale orașului (Popa 
Tatu, Popa Rusu, Popa Nan). 

Către sfirşitul secolului al XVII-lea, Popa Ivaşco se retrage din ser- 
viciul bisericuţei de lemn și se călugărește sub numele de Iosif. În această 
situație apare la 15 iunie 1696, cind semnează un zapis de vinzare: „adică 
eu Iosif călugărul, care pre mirenie [m-am numit] popa Ivaşco den București“ 1. 
El vinde logofătului Constantin casele sale „de aici den București, din maha- 
laoa noastra cu tot locul curții, cu grădina cu pometul şi cu pimniţa din curte 
şi cu jicniţa și cu toate dichisele ce sănt pre lăngă case“. Aceste case le avu- 
sese prin cumpărare de la popa Dumitrașco, feciorul lui Vasile, care trebuie 
să fi fost inaintașşul său în serviciul bisericii. Se pare că vinzarea a fost deter- 
minată de dreptul de protimisis ca vecin, pe care l-a invocat logofătul Con- 
stantin, cînd a auzit ca popa Ivaşco vrea să vindă casele, fiindcă se menţio- 


* Cităm numai citeva lucrări mai importante: Şt. Dinulescu, Viaţa și activitatea 
lui Antim Ivireanu 1886; Ilie Bădulescu, Mitropolitul Ungrovlahiei, Antim Ivireanu, Buc. 
1893; G. Ilonnescu-Gion, Istoria Bucureștilor, Buc. 1899, cap. „Biserici bucureştene“, p. 171; 
Nicolae Dobrescu, Viața și faptele lui Antim Ivireanu, mitropolitul Ungrovlahiei, Buc. 1910; 
G. M. Ionescu, Istoria Mitropoliei Ungrovlahiei, vol. II, Buc. 1914, p. 275—314; Eremia 
Lriţescu, Mănăstirea Antim, Buc. 1929; Dorica Voinescu, Biserica Antim, în rev. „Boabe 
de Giîu“, anul IV, 1933, nr. 9, p. 539—549; Nicolae Stoicescu, Repertoriul bibliografie 
al monumentelor feudale din Bucureşti, Ed. Acad. R.S.R., 1961, p. 167—170. 

1 Arh. St. Buc., Episcopia Argeș, XLVII—15. 

nează în zapis: „pentru că i s-au căzut dumnealui a cumpăra fiind alăturea 
pre lăngă locul dumnealui, ce au fost cumpărat iar de la noi mai de nainte 
vreame“. 

La 1696, popa Ivaşco, devenit călugărul Iosif, aşa cum semnează zapi- 
sul de vinzare, trebuie să fi fost bătrin, fără familie, fiindcă în act nu este 
amintit nici un descendent. Cu toate acestea, mahalaua nu purta încă numele 
său, fiindcă în act este indicată sub numele de „mahalaoa noastră“. Logofă- 
tul Mihai, care scrie zapisul, ar fi trecut numele cunoscut al mabhalalei dacă 
aceasta s-ar fi numit cu numele popii Ivaşco. Mai tirziu, după opt ani, cind 
este de presupus că bătrinul călugăr losif murise, numele fostului preot apare 
într-un document din 13 februarie 1704: „care loc este în mahalaoa popii 
lui lvaşco“ 2. Se pare că mahalaua începe să poarte numele fostului preot 
abia după moartea sa, ceea ce ar putea să fie o regulă in aceste cazuri. Maha- 
laua nu poartă însă prea multă vreme numele său; ultimul document, sau 
printre ultimele care o menţionează, este cel din 7 iunie 17342. În jurul aces- 
tui an numele bătrinului popă începe să se uite, fiind înlăturat din folosirea 
zilnică prin numele mitropolitului Antim, care construise cu cheltuială pro- 
prie in această mahala marea și frumoasa mănăstire care îi poartă numele. 
În 12 noiembrie 1745 mahalaua se numea Antim: „pentru un loc de casa 
din mahalaua Antim“ îşi de atunci s-a numit astfel 5, pină în zilele noastre, 
cind numele mitropolitului incepe să-l poarte și strada și mahalaua în care se 
află clitoria sa. 

În documentele din 1704 și 1734 mahalaua bucureșteană despre care 
vorbim este indicată sub numele de „mahalaoa popii lui Ivașco“. În această 
redactare s-ar părea că este vorba de popa fiul lui Ivașco, insă in realitate 
este o uzanţă gramaticală a vremii, cu folosirea celor două substantive, la 
genitiv, formă care a dăinuit în redactarea documentelor, mai ales în zapi- 
sele ai căror scriitori nu erau grămătici de profesie, pină în primul deceniu 
al secolului al XIX-lea: „în mahalaoa popii Mantii“, 15 februarie 16776; 
„în mahalaoa popii Rusului“, 5 iulie 17187; „in mahalaoa popii lui Darvaș“, 
22 februarie 1740 8; „ot mabhalaoa popii Cozmii“, 28 februarie 1740? etc. 


Faptul că numele mahalalei unde mitropolitul Antim și-a construit 
mn istirea este legat de numele popii Ivaşco se explică nu numai prin aceea 
că preutul a păstorit acolo pină ce a intrat in cinul monabhicesc, ci, mai ales, 
că cl era un om bogat, cu un cuprins gospodăresc deosebit de-al celorlalți 
mabalagii. El vinde logotătului Constantin, în 1696, o adevărată curte boie- 
reascu din care nu lipseau grădina cu pomet, pivniţa și jicniţa (jiLniţa), adică 
magazia de cereale, ceea ce presupune că preotul avea incă pămint de cultură 
în afara oraşului. El era străin de mahala, fiindcă a cumpărat casele inain 
taşului său popa Dumitrașco, şi nu avea nici familie, fiindcă în actul de vin- 
zare din 1696 nu apare nici o rudenie ca să se fi satisfăcut dreptul de proti- 
misis. 

Pe ce teren s-a construit m inăstirea ? — Mitropolitul Aniim Ivireanu se 
hatărăște să construiască o biserică în Bucureşti în ziua de 5 februarie 1713; 


2 Idem, XLVIII—16. 
3 George Potra, Documente privitoare la istoria orașului București, (1594—1821), 
vol. I, 1961, doc. 177, p. 262. 
Ibidem, doc. 246, p. 336. 
Arh. St. Buc., ms. 158, f. 97; 23 februarie 1799, Bucureşti. 
George Potra, op. cit., doc. 90, p. 171. 
Ibidem, doc. 188, p. 278. 
Ibidem, doc. 265, p. 359. 
9 Ibidem, doc. 520, p. 644. 

hotarirea aceasta a fost luata în urma unui vis. Faptul este menţionat în 
testamentul său, în care dispune că în ziua în care se pomenește muceniţa 
Agata să se imbrace din veniturile bisericii o fată săracă cu iie, rochie şi 
briu şi să i se dea în mină treizeci de lei. El cercetează mahalalele din jurul 
Mitropoliei și hotărăște să construiască biserica în mahalaua popii Ivașco. 
Acolo se afla o veche bisericuţă de lemn a răposatului paharnic Staicu Meri- 
şanu, care murise înainte de 1704. Locul şi biserica fuseseră dăruite de Marica, 
soția paharnicului Barbu Merișanu, fiul lui Drăguşin vistierul, care fusese 
frate cu Staicu. Prin actul de donaţie 10 Marica Merișanu dăruise nepotului 
său şi alte locuri pe care le avusese ca zestre în mahalaua popii Ivaşco. Mitro- 
politul Antim hotărit să construiască biserica în această mahala, intră în 
discuţie mai întii cu Barbu Merișanu pentru locul cu biserica de lemn şi se 
pare că obţine de la acesta asentimentul să construiască biserica pe terenul 
lui şi în locul vechii bisericuțe. Terenul nu era insă destul de întins pentru o 
mare și frumoasă biserică de piatră pe care şi-o propusese s-o ridice. El se 
adresă atunci vistierului Drăguşin Merişanu, tatăl lui Barbu, care nu era 
în București. Mitropolitul ii cere în scris să-i vindă locul, arătiîndu-i pentru 
ce scop îi trebuie. 

Drăguşin Merişanu îi răspunde la 24 aprilie 1713, spunindu-i că şi el 
avea de gind să ridice o biserică de lemn, fiindcă „n-avea putere“ pentru 
una de zid, dar că ar fi gata să-i dăruiască locul cu o condiție: „să mă pri- 
meşti şi pe mine să fiu ctitor, măcar că n-am bani să dau, iar pe loc să nu-mi 
dai nici un ban, ci să-l dăruiesc sfentei besearici, să pui besearica pe el“. Iar 
dacă nu-l primeşte ctitor, boierul îi spune: „eu pohta sfenţiei tale nu o pociu 
infringe, ci pe cum mi-au dat alţii bani mi-i vei da și sfenţia ta taleri 300“ 21, 
Iar mai departe, vistierul Drăgușşin îi răspunde că poate să înceapă lucrările 
bisericii și să ţină scrisoarea „in loc de zapis“, pînă vine el la București. 

Astfel, în înţelegere cu cei doi boieri, mitropolitul Antim, începe con- 
strucția bisericii în ultimele zile ale lui aprilie 1713. Biserica însă s-a zidit 
pe locul lui Drăgușin Merișanu, după cum confirma manu proprio însuşi mitro- 
politul Antim pe scrisoarea acestuia: „răspunsul cărţii noastre ce au dat vis- 
tierul Drăgușin Merişanu pentru locul pe carele s-au zidit biserica "Tuturor 
Sfinţilor, leat 7221 (1713) apr. 24“. | 

Într-un document din 17 februarie 1715; cind biserica era deschisa cre- 
dincioșilor, dar dependinţele nu erau terminate, se vede că Drăguşin Merişanu 
nu căzuse de acord cu mitropolitul și nu semnase nici un zapis de vinzare sau 
de donaţie pentru locul pe care se ridicase biserica. S-ar părea că el ar fi vrut 
să apară ca ctitor al bisericii alături de Antim, ceea ce nu-i convenea acestuia, 
astfel că vistierul Drăguşin moare înainte de a se lămuri chestiunea. După 
moartea lui, mitropolitul Antim, care ţinea totuși ca situaţia locului pe care 
zidise biserica să nu rămină încurcată, intervine pe lingă slugerul Barbu 
Merişanu să facă un zapis de descărcare. În calitatea sa de fost proprietar al 
celor două locuri pe care se construise biserica e] scrie un act în care preci- 
zează: „cum să să ştie că locul pe carele iaste zidită besearica fiind al mieu, 
dăruit de răposata mătușa mea, jupineasa Marica a unchiului mieu Staico 
paharnicul, încă de cind m-am însurat, cu zapis de la mina dumneaei “...; 
„deci pohtindu-se sfinţiia sa ca să i-l vindem pentru ca să să facă pe dănsul 
besearică, noi n-am viut să-l vindem, ci au socotit dumnealui tată-mieu 


Drăgușin vistiiarul împreună cu noi de l-am dat sfinţii sale de pomeană pen- 





10 Arh. St. Buc., Episcopia .irgeș, XLV III — 16. 
i George Potra, op. cu., doc. 171, p. 254. 

tru sufletul nostru și-al părinţilor noştri...; şi neapucind să facem zapis 
împreună cu tată-mieu Drăgușşin vistiiarul pănă au fost viu, cînd am fost acum 
eu ca stăpin și moştean am făcut acest zapis al mieu și l-am dat în mina sfiin- 
tiei sale“ 12. Astfel mitropolitul Antim a scăpat de Drăgușin și ca ctitor gi 
ca vînzător, economisind cei 300 taleri pe care îi pretindea ca preţ al vin- 
zării. 

Planurile de construcţie ale bisericii pe care voia s-o zidească Antim 
Ivireanu erau mult mai mari ca să încapă în cele două locuri dăruite de Dră- 
guşin Merișanu şi de fiul său Barbu. El năzuia să zidească o minăstire cu 
toate namestiile necesare (chilii, magazii, grajduri, șoproane etc.) şi cu intre- 
prinderi producătoare de venituri, printre care amintim o tipografie, iar pen- 
tru toate acestea îi trebuia spaţiu larg, unde să ridice clădirile trebuincioase. 
De aceea el începuse încă din primăvara anului 1713 să cerceteze vecinii 
din mahalaua popii Ivaşcu spre a vedea cum și încotro se putea întinde. 


Ia 17 mai 1713, mitropolitul obţine de la Diicul Rudeanu, fost mare 
logofăt, un „codru [bucată] de loc, din grădina sa, lung de doi stinjeni și jumă- 
tate şi lat de 8 stinjeni“ 13. Fiul lui Diicul Rudeanu, fost mare sluger, ccmple- 
tează darul tatălui său la 16 februarie 1715 cu un „alt codiu de loc“, lung de 
7 stinjeni şi lat de 12 stinjeni, „pentru sufletul nostru şi al părinţilor noştri, 
de ni s-au scris numele la sfăntul pomeanic, să se pomenească în veaci la 
sfăntul jărtveanic“ 14. Pe aceste două locuri dăruite de Diicul și Chirică 
Rudeanu s-a construit o magazie; dar nici cu acestea nu s-a rezolvat problema 
terenului de care avea nevoie mitropolitul Antim pentru ctitoria sa. 


El cercetă din nou între vecinii bisericii unde s-ar mai putea întinde 
să-şi lărgească spaţiul. Mijloacele folosite în acest scop de înaltul ierarh erau 
acelea obișnuite vremii sale; mai întîi convingerea la milostenii pentru ier- 
tarea păcatelor și apoi cumpărarea şi înscrierea la veșnica pomenire în bise» 
rică. Între vecini era și Constantin logofătul, care în 1696 cumpărase locul și 
casele popii Ivaşco, pe care mitropolitul îl știa înclinat către cele bisericeşti. 
Acesta, în înţelegere cu Zmaranda, soţia sa, dăruiește 15 la 1 iulie 1713, cind 
construcţia bisericii era terminată, locul de casă şi grădina cu pomi, fără 
construcţiile casei, pivniţei şi a celorlalte acareturi pe care şi le rezervase 
pentru sine şi pe care le putea ridica să le dăruiască oricui ar fi dorit. În zapi- 
sul de dăruire el justifică gestul cu limbajul vremii: „şi ne-am scris la sfăntul 
pomeanic al sfăntei biserici, noi și părinţii noștri, ca să-i fie pentru pomenirea 
sufletelor noastre, că copii n-avem, pentru că eu sănt închinat şi la darul 
călugăriei, au la sfănta Mitropolie la București, au unde va pohti sfinţia sa 
părintele“. 

În fine mitropolitul Antim mai cumpără 16, la 10 august 1713, de data 
aceasia cu bani, o casă cu locul său, alături de locul lărgit al bisericii Tutu- 
ror Sfinţilor. Vinzători erau Manea ceaușul gi fratele său Dumitru, pircăla- 
bul de la Clinceni. 


Înzestrarea mănăstirii. — După ce-a realizat spaţiul necesar pentru 
dezvoltarea mănăstirii în conformitate cu planurile sale, mitropolitul Antim 
începe să rezolve problema cea mai importantă pentru viaţa ctitoriei gale: 
asigurarea unor venituri care să acopere cheltuielile de întreţinere și activitate. 
Faţă de celelalte mănăstiri mari din Bucureşti, cum erau Radu Vodă, Mihai 


13 Arh. St. Buc., Episcopia Argeș, XLVIII—25, 17 februarie 1745. 
13 Idem, XLVIII —48. 
14 Idem, XLVIII —24. 
15 Idem, XLVIII —20. 
18 Idem, XLVIII 21. 

Vodă, Cotroceni, Sf. Gheorghe Nou, Colțea, Sărindar, Stavropoleos ete., care 
aveau venituri mari în prăvălii, pivnițe, bălți, vii și moșii, noua mănăstire 
nu avea nici un venit în 1713 cînd își incepea activitatea religioasă. Ctitorul 
face însă toate stăruinţele ca să-i înjghebeze un venit sigur. 


Prima încercare pe care o face în acest scop este construirea unei magazii 
de zid, cu pivniţă, adică circiumă, și băcănie, pe locul dăruit de Diicul și Chirică 
Rudeanu. Ca treburile de negoţ ale acestei întreprinderi să nu fie stinjenite 
de agenţii excesivei fiscalităţi a vremii, la 2 noiembrie 1714, mitropolitul 
obţine de la Ştefan Cantacuzino voievod un hrisov 17 de scutire pentru toate 
darurile existente „drept aceaia — spune hrisovul — să fie această magazie, 
cu băcănie şi cu pimniţa în pace și scutită de fumărit, de cămănărit și de vin 
domnesc și băcanul ce va fi la băcănie și cărciumarul ce va fi la pimniţă încă 
să fie ertaţi de toate dăjdiile meale să dea și cei ertaţi cu cărţile domnii meale 
iscălite, iar magazia aceasta cu băcănia, cu pimniţa și băcanul și cărciumarul 
să nu dea la nici unile, ci să fie în pace de toate“. 


Ca să mărească și mai mult veniturile mănăstirii, mitropolitul Antim 
cumpără la 21 martie 1715, pe numele său și al mănăstirii, o pivniţă de zid, 
cu prăvălii deasupra și cu han în spate, pe uliţa cea mare 18. De data aceasta 
mitropolitul nu-l poate convinge în nici un fel pe vinzătorul Șerban, fiul lui 
Iane Stăncescu, căruia îi plătește 1 350 taleri bani gata, ceea ce era o sumă 
foarte mare pentru vremea aceea. Suma însă arată că pivniţa, cu prăvăliile 
şi cu hanul din uliţa cea mare aveau un foarte bun vad comercial, care aduceau 
mănăstirii venituri însemnate. 


În același an, la 14 octombrie 1715, Ştefan Cantacuzino voievod dă un 
nou hrisov 2? mănăstirii Tuturor Sfinţilor cu scutiri de dăjdii și cu daruri 
domnești. 

Motivind hrisovul de privilegii și daruri, domnul apreciază în cuvinte 
frumoase scopul pentru care a fost construită mănăstirea. „Însă pentru ca să 
fie în politie, să poată săvirși hotăritele pomeni şi faceri de bine la săraci și 
streini (dupe cum în catalogul cel ce afieroseşte și întăreşte ceale ce lasă pe an 
să se facă și să se săvirşească), arată bine au voit întru cugetul său, aici în 
orașul tirgului Bucureștilor de au înălţat, ca de un izvor al bunelor fapte, 
să se poată adăpa cei sătoși de lipsire. Împodobind-o pă dinlăuntru cu ceale 
ce i să cuvin şi pe den afară ocolind-o cu chilii şi alte ziduri cum să veade. 
Și aceastea despre partea sfinţii sale le-au făcut, le-au lucrat și le-au săvirșit“. 
Pentru toate acestea Ştefan Cantacuzino hotărăşte: „am întărit această sfintă 
mănăstire cu acest hrisov al domniei mele, ca să fie în pace de toate orînduia- 
lele și poruncile cîte ne-ar veni de la puternica împărăție, au cai, au cară de 
oaste, au unt, au zaharele sau împrumute, sau alt ce ne-ar veni“. De asemenea 
scuteşte de vinărici, de oierit, de dijmărit „că m-am milostivit domnia mea 


de am ertat-o de toate ..., ca să poată face milosteniile ... ce sint hotărite 
să se facă ... și să fie datori părintii, lăcuitorii aisfintului lăcaș...“. Hrisovul 
se incheie: „am voit domnia mea ... ca să aiba a lua părintele egumenul, 


de la această mănăstire, de la ocna Telega pe an bolovani sare 100 ca să fie 
manăstirii de adăogire și întărire“, 

În același an, un binecredincios al bisericii Tuturor Sfinţilor, pe nume 
vornicul Lefter, dăruiește șase răzoare de vie în dealul Bucureştilor, pe moșia 
Mitropoliei, pentru care face zapisul din 25 octombrie 1715: „drept aceia 





1? Idem, XLVIII—23. 
18 Idem, XLVIII—26. 
19 George Potra, op. cù., doc. 179, p. 264—266. 

le-am dat sfintei mănăstiri de pomană, ca să mă pomenesc eu și fumeia mea 
Chiţa la sfiîntul jărtvenic“ 20. 

Mitropolitul Antim mai avea multe de făcut ca să pună ctitoria sa in 
rîndul marilor mănăstiri bucureștene. Nu se terminaseră nici construcţiile 
nămestiilor, cind simţi că vremurile bat pentru el a vifor năprasnic. Arestarea 
și uciderea lui Constantin Brincoveanu și domnia fricoasă şi speriată a lui 
Ştefan Cantacuzino erau semne rele pentru Țara Românească. Mitropolitul 
Antim înţelese că trebuia să zorească cu ceea ce mai avea de făcut pentru 
mănăstire, deoarece vremurile năprasnice băteau la ușă. 

La 20 iunie 1715 el făcuse o serie de danii ctitoriei sale şi fixase obliga- 
tiile şi planul de activitate al mănăstirii într-un hrisov pe pergament, cu minu- 
nate ornamentaţii aurite ?!. El arată că a zidit imprejurul bisericii „chilii 
destule și alte locașuri pentru odihna egumenului“ şi pentru acei „ce vor avea 
să aleagă viaţa sihăstrească“; că i-a închinat „multe de toate cîștiguri mută- 
toare şi nemutătoare pentru îndestularea celor ce vor lăcui întru ia, adică 
moşii, vii, mori, stupi şi dobitoace de tot fealiul“; că „a impodobit-o şi a in- 
frumusețat-o pe dinafară și pe din lăuntru cu multe odoară de argint şi cu 
veșminte scumpe, cu cărţi de multe fealiuri și cu altele ce să obicinuiesc a să 
înzestra zidurile ceale cuvioase“. 

El hotărăşte „să se afle de apururea la acea casă 14 oameni pentru slujba 
mănăstirii, doi preoţi mireani să slujească besearicii“, să se facă milostenii 
la anumite zile, să se înzestreze fete sărace, să se înmorminteze pe cheltuiala 
mănăstirii oameni săraci „ce-i scot prin ulițe morţi, cerşind milă pentru în- 
groparea lor“ şi „să se hrănească trei copii ce ar învăţa carte, și dascălul lor“. 
De asemenea hotărăște „să se ţie doauă tipografii, una grecească și alta româ- 
nească, pentru folosul obștei şi pentru agoniseala casei“ și să se aleagă „cinci 
epitropi din ceata neguţătorească, obraze de cinste, pe care i-am pus și i-am 
aşezat ca să poarte grijă pentru buna chiverniseală şi adaosul casei şi ca să 
ia socoteala egumenului, pre an de doauă ori, pentru tot venitul și cheltuiala“ 
Și, în fine, cere ca mănăstirea zidită şi înfrumuseţată de el „să fie slobodă, 
singură ei și legiuitoare, singură stăpinitoare și nimănui supusă, fără numai 
lui Dumnezeu și sfinților tuturor cărora am închinat-o. Să nu fie supt vreo 
stăpinire patrierșască, nici supt vrednicie domnească, nici supt stăpinirea 
arhiereului țărăi, nici supusă vreunui boiariu, nici vreunii mănăstiri veri 
mari, veri mică“. Ilrisovul se incheie cu un blestem ca să înfricoșeze pe cei 
care vor incerca să schimbe ceva din hotăririle sale şi a fost întărit de „patru 
hrisoave a căte patru patriarși a lumii“ 22. 


Mitropolitul Antim Ivireanu completează hrisovul printr-un testament, 
despre care s-au scris multe studii. El simţea nori grei stringindu-se deasupra 
țării şi se temea și de viaţa sa. Această teamă a fost îndreptăţită. La 5 ianua- 
rie 1716 la Istanbul se hotărise mazilirea lui Ștefan Cantacuzino, care a fost 
arestat la 21 ianuarie şi trimis la Poartă unde, în noaptea de 6 spre 7 iunie, 
a fost ucis, împreună cu tatăl său. 


Lucrurile se precipitau ; în Țara Românească fu stramutat din Moldova 
Nicolae Mavrocordat, care intră în Bucureşti la 10 februarie 1716. El se arată 
de la început credincios politicii turcești şi hotărit să nu tolereze nici o încli- 
nare în afara acestei politici. Nici nu se împlinise o lună de la urcarea sa în 
scaun și mitropolitul Antim obţinu hrisovul din 4 martie 1716, in care noul 
domn întărea milile date de Ștefan Cantacuzino şi mai adăuga un dar foarte 


20 Arh. St. Buc., Episcopia Argeș, XLIX— 
21 Jdem, suluri, 13. 
22 George Potra, op. cit, doc 184, p. 274 

important pentru nevoile mănăstirii: „miluim și noi pre acea sfintă mănăstire, 
din mila ce ne-au miluit milostivul Dumnezeu, cu acest hrisov al domniei 
meale și hotărim să aibă a lua în toţi anii, necontenit, milă den venitul ocnelor 
taleri cinci sute bani vechi la sventăi Gheorghie, pentru ca să se îndoiască 
milosteniile ce sfinţia sa au așezat să se facă în toţi anii spre ajutorul și chiver- 
niseala săracilor“ %. 

În iunie acelaşi an izbucni însă un nou război între turci şi austrieci, 
ceea ce făcu pe Nicolae Mavrocordat să se teamă de boierii care împărtășeau 
politica creștină a fostului domn Ștefan Cantacuzino. Boierii Ion Brezoianu, 
Lupu Costachi și Bălăceanu au fost decapitaţi. Între cei acuzaţi era și mitro- 
politul Antim pe care Mavrocordat n-a îndrăznit să-l aresteze; el ceru mai 
întîi patriarhului din Constantinopol caterisirea trădătorului, pe care o obţinu 
imediat, o dată cu surghiunul vinovatului la muntele Sinai. În august este 
arestat sub acuzaţia că avea legături cu austriecii și trimis sub gardă turcească 
la locul surghiunului. Nicolae Mavrocordat obţinu de la ostașii turci ca aresta- 
tul să fie ucis pe drum ; el fu înecat în riul Tungea, un afluent al Mariţei, aproa- 
pe de Enos, în Tracia. Urmașul său, mitropolitul Mitrofan Grigoraș, nu este 
străin de intriga în care Antim Ivireanu şi-a găsit moartea. 

Mănăstirea Antim la sfîrşitul veacului al XVIII-lea. După moartea 
năprasnică a mitropolitului Antim au început zile grele pentru ctitoria sa. 
Răzbunarea lui Nicolae Mavrocordat s-ar fi revărsat şi asupra mănăstirii 
Tuturor Sfinţilor, dacă ar fi avut o domnie pașnică şi mai lungă. Norocul 
a fost însă că la 25 noiembrie 1716 domnul este luat prizonier şi dus la Sibiu 
cu întreaga familie de căpitanul austriac Ștefan Dettine zis Pivoda, care 
pătrunsese prin surprindere în Bucureşti. Îi urmă la tron, în calitate de caima- 
cam, fratele sau Ioan Mavrocordat. Acesta se milostivește de noua mănăstire 
şi repetă hrisoavele domnilor Ștefan Cantacuzino şi Nicolae Mavrocordat, 
întărind cu hrisovul său din (1 iunie 1717 toate privilegiile și darurile acordate 
de cei doi domni: „şi văzind domnia mea aceste hrisoave, toate pe rînd date 
la această sfintă bisearică, domnia mea încă n-am îndrăznit a conteni ca să se 
strice şi să nu să săvirșească aceste mile, ci mai virtos bucurindu-mă m-am 
milostivit de am înoit și am întărit aceste mili toate precum scrie mai sus 
şi am dat acest cinstit hrisov al domniei meale sfintii și dumnezeeștii bisearici 
a Tuturor Sfinţilor și egumenului şi călugărașilor ce să vor afla lăcuitori 
într-însa, ca să fie aceste mile nemişcătoare şi nestrămutate în veaci“ 24. 

Domnia lui loan Mavrocordat a fost scurtă, el moare în scaun la 23 
februarie 1719. La tron a fost numit din nou Nicolae Mavrocordat care intră 
în București la 7 mai 1719. De data aceasta are o domnie lungă, pînă la 14 
septembrie 1730 cînd moare de ciumă. 


Mănăstirea Antim, lipsită de sprijinul domnesc și condusă cu nepricepere 
şi lăcomie de egumeni aleși la întimplare și nestabili, n a putut să realizeze 
nimic din planul ctitorului său. Se pare că nici cele trei hrisoave n-au mai 
fost niciodată reinnoite. Din această pricină veniturile erau slabe şi nu puteau 
acoperi cheltuielile. Boierii milostivi de altădată, care s-au grăbit să ajute 
mănăstirea cu averi şi odoare în timpul vieţii mitropolitului Antim, nu-și 
mai arătau milostenia. Veniturile pe care le agoniseau egumenii nu mai Îngă- 
duiau nici măcar să asigure întreţinerea construcţiilor și cu atit mai puțin 
să asigure realizarea hotăririlor pe care le lăsase ctitorul în hrisovul din 1715 
şi în testamentul său. Din această pricină egumenii au recurs la împrumuturi 
şi au îngreuiat situația mănăstirii şi mai mult. 


23 Ibidem, doc. 181, p. 267—269. 
24 Ibidem doc 184, p 272 275 

O menţiune interesantă găsim în diata lui Iordache, feciorul lui Ioan 
Botezat, din 18 mai 1726. Acesta dăruieşte Mitropoliei toată averea sa, cu 
condiţia să fie îngropat în biserica Mitropoliei; el arată în diată ce datorii : 
are de plătit și ce sume are de încasat. Între acestea din urmă el spune: „mai 
sint să-mi dea laleri 50 de la biserica Tuturor Sfinţilor, care îmi sînt daţi danie 
de la părintele Antim“ 25, Este ciudată această datorie dintr-o danie, după 
zece ani de la moartea mitropolitului Antim, şi este greu de explicat o danie 
de 50 taleri, fagăduitu şi neexecutată, din cutia de mile a bisericii Tuturor 
Sfinţilor. 


O singură donaţie cunoaștem în prima jumătate a secolului al XVIII-lea 
(1742). Maria Greceanu confirmă la 17 mai 1777 printr-o declaraţie în faţa 
mitropolitului Grigore că împreună cu soţul sau, stolnicul Ioniță Greceanu, 
dăruiesc mănăstirii Tuturor Sfinţilor un loc în mahalaua Fintina Boului: 
„atit răposatul soţul meu, cit și eu, ne-am îndemnat dăn răvna dumnezeiască 
şi l-am dat danie numitei sfintei manăstiri de sănt acum ani 35“ 2%, Locul 
fusese împărțit de mahalagii, fiindcă mănăstirea nu avea act de danie, dar 
după declaraţia Mariei Greceanu egumenul a cerut lui Alexandru Ipsilanti 
să poruncească hotărnicia iocului. Au fost numiţi în acest scop marii vornici 
Nicolae Brincoveanu şi Badea Știrbei, care fac cercetări la fața locului şi 
lămuresc limitele și vecinii acestui loc. La rindul lor ei însărcinează, la 21 
noiembrie 1777, opt vornicei „ca să tragă locul și să-l aleagă“, punind semne 
pe hotarele stabilite 2. Și astfel mănăstirea Antim a intrat în stăpînirea acestui 
loc dăruit în 1742. 


În cea de a doua domnie a lui Nicolae Mavrocordat (1719—1730) mănăs- 
tirea Antim o duce din ce în ce mai rău. Cauzele acestei situaţii pot fi multe, 
dar între ele este şi lipsa de sprijin din partea domnului. Mavrocordat nu 
putea să uite că pieirea mitropolitului Antim este opera sa personală şi că 
ctitoria lui va fi totdeauna pentru el o mustrare în legătură cu crima săvişșita,. 
Pierzind privilegiile pe care le avusese prin cele trei hrisoave, mănăstirea 
şi-a micşorat veniturile şi n a mai putut să facă faţă cheltuielilor. Din această 
pricină ultimele lucrări proiectate de mitropolitul Antim nu s-au mai putut 
face şi chiar intreţinerea mănăstirii suferea din lipsa de bani. La această situa- 
ție a contribuit și nepriceperea, indolenţa, lăcomia și abuzurile savirșite de 
egumenii ei. 

În cursul domniei lui Ștefan Racoviţă (1764—1765), dupa propunerea 
mitropolitului Grigore, care dorea să ajute mănăstirea, s-a hotărit să se faca 
în ea găzduirea egumenilur din ţară care veneau cu treburi la București; 
pentru această găzduire ei erau obligaţi să poarte de grijă mănăstirii. Dar 
nici această oriînduială nu sa urmat multă vreme 28 şi n-a ajutat cu nimic 
mănăstirea, care se darăpăna sub ochii mitropolitului. Epoca aceasta grea 
pentru ctitoria mitropolitului Antim, care începe o dată cu revenirea în scaun 
a lui Nicolae Mavrocordat (1719), ţine pîna în 1796, la începutul celei de a 
doua domnii a lui Alexandru Ipsilanti. 

Este adevărat că în prima domnie (1774—1782), Alexandru Ipsilanti 
încearcă să ajute mănăstirea Antim, înfiinţind aici o or/anotrofie (orfelinat). 
Dar această instituţie, care trebuia să acopeie o pante din cheltuielile mănăs- 
tirii, n-a funcţionat decit puţin după sfirşitul domniei sale. La 25 ianua- 


25 Ibidem, doc. 222, p. 314. 

2 Arh. St. Buc., Episcopia Arges, ALAIHI 50. 

27 Idem, XL\1IHI 57. 

28 V. A. Lrechiă, Istoria românilor, vol. VII, p. 2i. 

rie 1784 Mihai Suţu poruncește să se facă o anchetă la orfanotrofie şi însăr- 
cinează, „care socoteală — scrie pitacul domnesc — să o theorisiţi cu 
de-amiînuntul, urmind după cuprinderea hrisovului orfanotrofiei gi încheind 
socoteala sub iscăliturile sfinţiilor voastre şi ale d-voastre boeri să ne arătaţi 
în scris prin anafora, ca să vedem“ 22. Nu se cunoaște rezultatul acestei an- 
chete, al cărui obiectiv principal a fost situaţia financiară a instituţiei. 

Se pare că orfanotrofia, care încetase să funcționeze după prima domnie 
a lui Alexandru Ipsilanti, n-a funcţionat nici în domnia lui Mihai Suţu, care 
numise epitrop pe marele paharnic Enache Villara „cu leafă pe lună cite taleri 
una sută două zeci“ 30, Pitacul de numire precizează că leafa se plătea din 
cutia instituţiei. Abia atunci s-a constatat că orfanotrofia nu funcţionează 
din lipsă de bani. Mihai Suţu, la 20 martie 1785 dă alt pitac către epitropi 
prin care le spune: „vă înștiințăm că vrind domnia mea a se tocmi și a se 
pune în faptă orfanotrofia, ca un lucru sufletesc de obşte vrednic și folositor, 
am orinduit citeva venituri pentru cheltuiala ei, adică din dajdea preoţilor, 
de la bragagii, de la ceară şi din altele ce se va găsi cu cale“ 21. Cu acest 
prilej el însărcinează pe stolnicul Dumitrache, autorul cronicii dintre 1769 
şi 1775, în care avea mare încredere, ca împreună cu epitropii „să socotiți 
mai întăi pentru veniturile orfanotrofiei, al doilea să socotiți locul locuirii 
copiilor sărmani și pe lingă aceasta să cercetaţi pentru mănăstirea Tuturor 
Sfinţilor cu ce hotărire și orinduială s-a făcut orfanotrofia şi mijlocul cu care 
se cade și foloseşte a fi această mănăstire orfanotrofie“. Răspunsul epitropiei 
semnat de Enache Lehliu, paharnicul Ion Villara și stolnicul Dumitrache, 
din 29 martie 1785, era simplu: „că n-am găsit loc mai bun pentru orfanotrofie 
decit la mănăstirea Tuturor Sfinţilor, fiind în politie şi în îndemină a se putea 
găsi toate cite sînt trebuincioase, atit pentru hrana şi creșterea copiilor, cit 
şi a celor ce o vor posluși“. Domnul aprobă anaforaua. 


Se pare însă că orfanotrofia nu funcţionează nici de astă dată şi aşa 
rămine pînă în 1796, cind începe a doua domnie a lui Alexandru Ipsilanti. 
Domnul cere mitropolitului Dosithei informaţii despre mănăstirea Tuturor 
Sfinţilor. În anatoraua sa, din 1 noiembrie 1796, mitropolitul spune: „fiind 
zidită de răposatul mitropolit Antim, nu au apucat nici să o isprăvească, 
nici sa o puie în orinduială“; „cîţi mitropoliți au stătut după vremi de au 
avut vreunul bunul procrisis, însă nu se vede cevaş adaos sau meremetisit'“ ; 
„şi aşa au mers starea acestei mănăstiri tot spre scădere, nefiind nici orinduiţi 
egumeni cu vreo statornicie“. Mitropolitul Dosithei arată de asemenea că 
orfanotrofia n-a funcţionat decit în prima domnie şi că „schimbarea adesea 
a egumenilor păminteni au ajuns nu numai la datorie de a nu se mai putea 
plăti, ci şi la dărăpănare, după cum este văzută“. El propune ca ctitoria mitro- 
politului Antim să fie metoh al episcopiei de Argeș, căci numai aşa ar putea 
să scape de ruină și prăbuşire; el mai cere ca în această mănăstire să se infiin- 
țeze o şcoală pentru „cei ce vor fi ca să intre în treapta preoţiei din toate 
eparhiile“, orinduindu-se un dascăl ca să fie pentru catihisis al acestora %?. 

Alexandru Ipsilanti aprobă anaforaua la 12 noiembrie 1796 şi porun- 
cește marelui logofăt al Țării de Sus să întocmească hrisovul. Nu înţelegem 
însă de ce au trebuit să treacă mai bine de patru luni pină cea fost gata hri- 
sovul; se pare că s-au examinat din nou veniturile mănăstirii şi s-a văzut 
că aceste venituri nu puteau acoperi cheltuielile mănăstirii, obligată să între- 





23 Ibidem, vol. I, p. 382. 

30 Ibidem, p. 386; 1 februarie 1785. 
31 Ibidem, p. 387. 

32 Ibidem, vol. VII, p. 21. 

ţină şi noua școală de preoţi. În orice caz hrisovul% este semnat abia la 22 
martie 1797. 

Despre starea rea în care se găsea mănăstirea ne dă informaţii și acest 
hrisov: „Una din sfintele lăcașuri cele vrednice de evlavie și pomenire fiind 
şi sfinta mănăstire a Tuturor Sfinţilor de aici din București, după iscusinţa 
zidirii bisericii ce se vede și după urzeala curţii imprejur, din care poate cunoaş- 
te fieștecine cîtă osîrdie și dragoste fierbinte au avut răposatul chir Antim 
mitropolitul Ungrovlahiei, ctitorul acestei mănăstiri. Însă fiindcă au apucat 
sfîrsitul vieţii sale mai nainte pînă a isprăvi și a o pune în bună orinduială 
ce să găseşte făcută în scris, au ajuns ca un lucru de arendă de către cei ce 
după vremi au stătut igumani orînduiţi, ori de către domnie, ori de către 
Mitropolie, a cărora fiindu-le schimbarea adesea, de ar fi și avut gind a 
drege sau a adăoga ceva din agoniseala mănăstirii, n-au putut, ci încă au gi 
răsăpit din cele găsite gata, însărcinindu-o și cu datorie, nefiind nici venit 
de ajuns ca să să poată chivernisi precum se cuvine unii mănăstirift. 

Deşi hrisovul lui Antim se împotrivea cu groaznic blestem oricărei fn- 
străinări a mănăstirii, totuși mitropolitul Dosithei propune și Alexandru 
Ipsilanti aprobă ca mănăstirea să devină metoh al episcopiei de Argeș, creată 
de curind: „iată printr-acest cinstit şi bine închipuit hrisov dăm numita mănăs- 
tire cu toate ale sale mișcătoare şi nemișcătoare ca să fie metoh sfintei episco- 
pii de la Argeș şi întru nimic să nu fie supărată de orice cereri să vor face de la 
celelalte mănăstiri ale ţării şi a nu face nimenea conac de a lăcui oameni căsă- 
toriţi cu fămeile lor, nici a o face magazie pentru orice, ci numai oamenii cei 
trebuincioşi să-și aibă lăcuinţa înăuntru în mănăstireff. 

Domnul reinnoiește dania lui Ștefan Cantacuzino și hotărăşte prin 
hrisov ca mănăstirea să ia pe fiecare an cite o sută de bolovani de sare de la 
ocnă şi la cererea episcopului Iosif aprobă „pentru ajutorul meremetului ce are 
să facă la acest sfănt lăcaş“ să i se dea „liude zece dintre dajnicii visterii ... 
ca apururea să-i aibă ... să li se dea şi pecetluirile domnii mele spre a-i avea 
in pace şi nesupăraţi de răndul dăjdiilor visterii și de altă orinduielif. Domnul 
aprobă ca, în lipsa oamenilor străini, visteria să dea mănăstirii zece liude 
dintre dajnici, care să fie scutiţi și să li se dea și pecetluiri domneşti. Acest 
fel de privilegiu este foarte rar întilnit în cancelariile domnești din cea de-a 
doua jumătate a secolului al XVIII-lea. 


Mănăstirea Antim avea în diferite străzi comerciale ale oraşului locuri 
pentru prăvălii și pivnițe pe care le închiria neguţătorilor ca să-și construiască 
prăvălii. Un asemenea loc, situat „din jos de hanul lui Șărban Vodă pe ulița 
ce merge spre sfintul Gheorghe cel Nou“, era închiriat la doi neguțători, cu 
dreptul de a construi pe el „boltă pentru trebuința neguţătorieif. Unul dintre 
acești neguţători, al cărui nume nu reiese din documentul din 20 mai 1801, 
avea acest așezămint cu mănăstirea încă din 1759, făcut de tatăl său, dar 
pînă la începutul secolului al XIX-lea nu ridicase bolta. El se obligă prin 
acest act să respecte vechiul angajament luat de tatăl său de a plăti 30 de 
taleri chirie pe an și plătește pe loc 100 taleri fiindcă i s-a dat și pivniţa şi 
aoceptă ca la moartea sa să rămină „afieroma [dăruită] prăvălia aceasta la 
mănăstire, cu toate oricite vor fi făcute atit de tatăl nostru, cît și de noift” 
adică se îndatorează „să urmeze după sineturile ceale vechi ce are de la mănăs- 
tireii, 

Era regulă în tranzacţiile feudale de inchiriere ca neguţătorii care con- 
struiau prăvălii de zid, bolți, pe locuri mănăstirești sau boiereşti, să nu le 


3 Arh. St. Buc., Episcopia Argeș, 1-8. 

poată folosi decit ei și urmașii lor direcți, după care construcțiile intrau 
in stăpînirea proprietarului. În acest caz proprietarul putea să le închirieze 
fie celui care le construise, fie altcuiva, care plătea chiria cea mai mare. Dacă 
pentru un loc de prăvălie, ca cel de mai sus, chiria era de cel puțin 30 de taleri 
pe an, pentru o prăvălie de zid se pretindea o chirie de 4—5 ori mai mare. 
Aceasta era una din speculațiile cele mai frecvente pe care le făceau mănăsti- 
rile care aveau prăvălii de zid în ulițele ccmerciale ale oraşului. 

Ca metoh al episcopiei de Argeş, mănăstirea Antim începe o epocă de 
uşurare şi îmbunătăţire a situaţiei de pînă atunci. Mulțumită episcopului 
Iosif, care era foarte bun gospodar și care personal se ocupa cu administrarea 
veniturilor, ctitoria mitropolitului Antim Ivireanu reuşeşte să-şi plătească 
datoriile făcute de egumenii nepricepuţi şi jefuitori şi să-și refacă în întregime 
construcţiile. La moartea episcopului Iosif (27 octombrie 1820) îi urmează 
episcopul Ilarion, de asemenea un bun gospodar, care la moartea sa lasă 
mănăstirea într-o situație materială bună. 


TEATRUL NAȚIONAL 


sp 


Evenimentele petrecute în 1821 au silit pe mulţi boieri bucureşteni și 
neguțători bogaţi să-și caute adăpost peste munți în diferite orașe din Tran- 
silvania, și, mai cu seamă, în Brașov. Aici exista o veche tradiţie literară şi 
dramatică germană, care îndemnă pe refugiații bucureșteni să se gindească 
la înjghebarea unei societăţi care, pe lingă scopurile politice-revoluţionare 
încadrate în spiritul vremii, să activeze și prin „ecrieri și traduceri de cărţi 
trebuincioase învățăturii și întocmirii unui dicționar rcmân“. Nu se cunosc 
prea multe amănunte despre această sccietate înfiinţată la Braşov şi nici nu se 
ştie activitatea sa publică de acolo. 

În 1827, cînd se uitase aproape despre ceea ce se începuse la Braşov, 
ia ființă în București, Societatea literară 1, cu un program închegat în opt 
puncte. Ideea teatrului dobîndește acum o vie actualitate, exprimată clar 
şi precis în programul societăţii: „incurajarea și tipărirea de traducţiuni în 
limba patriei şi formarea unui Teairu Naţicnal“. Societatea începu să activeze 
şi, între realizările sale este apariţia ziarului „Curierul Rcmânesc“ redactat, 
în 1829, de I. Heliade Rădulescu. Evenimentele politice care urmară după 
1828 fac ca activitatea „Societăţii literare“ să fie mai puţin rodnică. Realizarea 
teatrului național a rămas însă un mare deziderat al celor care activau în 
sînul societăţii. i 


Începuturile activităţii tcatrale în Bucureşti. Cîr.d s-a exprimat ideea unui 
teatru naţional românesc, dar mai ales cînd această idee a început să se 
înfăptuiască, exista în București o tradiţie teatral-drematică, cu realizări destul 
de preţioase. Existaseră chiar mai multe săli de teatru și un frumos început 
de literatură dramatică. Este adevărat că toată această activitate teatrală 
n-a fost de limbă românească, dar ea a stimulat şi a susținut ideea unui teatru 
naţional rom ânesc. 

Prima sală de teatru este aceea organizată sub îndemnul domniţei Ralu, 
fiica cea mai mică a lui loan Vodă Caragea (1812—1818), care crease teatrul 
de la „Cișmeaua Roșie“, pe Podul Mogoşoaiei. Aici s-a jucat „Orest“ de Alfieri, 
„Daphnis şi Chloé“ de Longus în limba greacă, iar în toamna anului 1818 
a jucat aici trupa melodramatică germană a lui Gherghy cu repertoriu de 
dramă (Saul, Briganzii şi Faust) și de operă (La Gazza ladra, Moise în Egipt 
de Rossini și Flautul fermecat de Mozart ). Sala „avea trei rinduri de loji tm- 
brăcate în postav roșu, perdele de chembrică cu ciucuri albi şi 14 rinduri de 
bănci de lemn îmbrăcate în postav roșu; era aproape în forma oului, fără 
nici-o ornamentare şi fără gust“ 2. După trei ani, în 1822, această sală a fost 


1 Dimitrie C. Olănescu, Teatrul la români, partea II, Teatrul in Țara Românească, 
1798— 1898, Bucureşti, Tip. G5bl, 1898, p. 16. 
1 Ibidem p.8. 

reparată și reinnoită, adăugindu-i-se un policandru cu 40 de lămpi de ulei, 
iar în 1853 se introduce gazul. Domnița Ralu, încă din 1818, trimisese la Paris 
pe Aristia să vadă cum joacă marele artist Talma și să înveţe de la el arta 
dramatică şi regizorală. Actorii bucureșteni care au jucat la „Cișmeaua Roşie“* 
au fost, în afară de Aristia, „Constantin Somachis, Gheorghe Mașu, Teodor 
Gazi şi Alexandru Fornaros“, iar între femei „cocoana Marghioala Bogdă- 
neasca, româncă de neam, nevasta serdarului Dumitrache Bogdănescu, care a 
jucat mai tirziu și în românește“ și care este prima româncă urcată pe-o 
scenă de teatru. 

Teatrul grecesc a fost o bună pildă pentru tinerii români, care se orga, 
mizaseră într-o echipă de teatru și se apucară de lucru. Încercară o piesă grea- 
pe care nu îndrăznis2ră s-o joace înaintașii lor, al cărui text a fost tradus de 
A. Nănescu, el însuși actor în piesă. Este vorba de „Hecuba“ lui Euripide, 
în care rolul titular fusese jucat, după cîte se spune, de loan Heliade Rădulescu. 
Reprezentaţia a plăcut spectatorilor și „Hecuba a fost cea dintii piesă de teatru 
rostită în limba română“. Tinerii actori români continuară cu alte piese, între 
care „Aparul“ de Moliere, care nu plăcu publicului, deși pe „Frosina“ o jucase 
Marghioala Bogdănescu şi pe „Avarul“, A. Nănescu. Faptul descurajă „actorii“ 
români, care nu mai îndrăzniră să joace altă piesă. 


Domnul Alexandru Suţu (1818—1821), care continuă să sprijine teatrul 
grecesc inițiat de domnița Ralu Caragea, înființă la 8 noiembrie 1819 Eforia 
Teatrelor, pe care o puse sub conducerea marelui spătar lacovache Rizo. 
Pitacul, scris în limba grecească, fixa principiile şi atribuţiile instituţiei: „Re- 
prezentarea dramelar s-a dovedit că este şcoala bunelor năravuri, cu atit 
mai ageră și mai puternică, cu cit are în vedere înlăturarea relelor și triumful 
virtuții, arătindu-ne ca să alegem dintre viţiu și virtute ... Așadar, fiindcă 
se poate întimpla ca să pătrundă vreodată în teatrul din București invăţă- 
turi dăunătoare, din lipsa unui efor care să privegheze și să controleze ale- 
gerea pieselor, te numin pe dumneata şi poruncim că oricite drame vor fi 
-defăimătoare religiei, statului şi moralei obşteşti, acelea vor fi oprite a se 
juca pe teatrul Bucureştilor şi pe la bilciuri, iar celelalte toate sint permise 
pentru folosirea şi petrecerea cetățenilor“ 3. 


Teatrul bucureștean își încetă activitatea în timpul Revoluţiei din 1821 
şi cîțiva ani după aceasta. Costache Aristia, care învățase însă meșteșugul 
scenei la Paris și care era un pasionat al artei dramatice, nu putea să stea 
«cu braţele încrucișate. După „zarvă“ el se afla profesor al copiilor lui Nicolae 
Ghica, mare logofăt, în palatul căruia se afla o sală mare cu pereţii și tavanul 
zugrăvit, pe care o folosi ca teatru, cu ocazia diferitelor sărbători și evenimente. 
Aici a pregătit şi prezentat citeva spectacole în limba greacă, care n-au avut 
un caracter public, dar la care „actorii“ au fost recrutaţi şi din afara familiei 
Ghica. Au jucat atunci surorile Iosefina și Cecilia Raymonti, Eugenie Pre- 
descu și Manole Angelescu, aduși și regizaţi de Aristia. 

În 1828 jucă în Bucureşti trupa germană a lui Eduard Kraiwig, care 
dădu spectacole de opera și dramă. Această trupă nu rămase mult în Bucureşti, 
ci plecă la Petersburg. În această vreme efor al teatrelor este aga Constantin 
“Cantacuzino, primul efor român. 


Costache Aristia trecu apoi profesor la Colegiul Sf. Sava, unde începu 
să organizeze mici spectacole teatrale cu elevii săi. S-au jucat scenete sau 


* Despre „Cişmeaua roșie“ propriu-zisă, a se vedea N. Vătămanu, Istorie bucureșteană 
Bucureşti, 1973, p. 29—82. 
3 Ibidem, p. 13—14. 

fragmente din piesele clasice. Çu acea ocazie, Ç. A. Rosetti s-a dovedit plin 
de talent dramatic, alături de colegii săi Iancu Florescu și Constantin Olă- 
nescu. S-a trecut apoi la piese din repertoriul clasic, care se mai jucaseră în 
Bucureşti. 


În 1833 se clădi în Bucureşti o nouă sală de teatru, fiindcă teatrul de 
la „Gișmeaua Roșie“ arsese în 1825. Întemeietorul acestui teatru este Ieronim 
Momolo, fost bucătar şi om de afaceri, care înţelese nevoia unei asemenea 
săli de spectacol în București, vizitat de multe trupe străine. El construi 
„Teatrul Momolo“ pe terenul logofătului Iordache Slătineanu, înşirind pereţi 
din paiantă cu moloz, căptuşiți pe dinăuntru și pe-afară cu scinduri. Sala 
avea un rînd de loji, 15 rinduri de bănci acoperite cu chembrică şi o galerie 
de lăzi goale. Loja domnească, mică și strimtă, era lingă scenă, iar în faţă, pe 
celălalt perete erau trei canapele pentru curtea domnească. Lumina o dădeau 
luminările de seu, cu fum şi miros greu, şi citeva lămpi cu ulei de rapiță care 
completau atmosfera imposibilă din sală. 

Cea dintii trupă care a jucat în Teatrul Momolo a fost a lui Theodor 
Miller, care venise cu mobilierul și decorurile sale. A avut artiști buni, modești 
şi cu talent, şi o orchestră de 17 muzicanți, care au dat spectacole reușite. 
Șeful orchestrei era Ioan Wachmann, care a rămas în Bucureşti şi care a fost 
un violonist şi un compozitor de seamă. Trupa lui Miller, a jucat 60 de opere, 
între care „Muta gin Portici“, „Fra Diavolo“, „Bărbierul din Sevilla“, „Othello“, 
„Semiramiga“ etc. precum şi „Braconierii“ lui Wachmann, spectacol care a 
plăcut mult spectatorilor. 


Societatea Filarmonica. În octombrie 1833 se înființează în Bucureşti „Socie- 
tatea Filarmonica“. Iniţiatorii sint loan Gimpineanu și I. Heliade Rădulescu, 
vechi militanţi pentru opera de ridicare a neamului. Scopul societăţii era: 
„cultura limbii româneşti şi înaintarea literaturii, întinderea muzicii vocale 
şi instrumentale în Principat și spre aceasta formarea unui Teatru Naţional“. 
Societatea avea peste o sută de membri, care au ales ca președinte pe loan 
Gimpineanu. omitetul şi ceilalți membri fruntași se adunau în casa președin- 
telui, care devenise astfel locul de întîlnire al celor mai activi și mai luminaţi 
cetățeni din București 4, 

Societatea Filarmonica avea şi un scop nemărturisit formal, care trăia: 
în sufletul inițiatorilor săi şi se manifesta puternic și constant în toate impre- 
jurările. Ea considera „că pentru educarea conştiinţei naționale a maselor, 
unul din cele mai eficace mijloace este teatrul, a cărei înființare apare în. 
programul ei ca o îndatorire primordială. Puterea de înriurire, de însufleţire, a 
teatrului se dovedise cu prisosinţă la noi, în anii Revoluţiei lui Tudor Vladi- 
mirescu, cînd, la + punea Roşief, elevii Școlii domneşti de la Domnița 
Bălașa, jucind pe Eschil, Euripide, Voltaire, Alfieri „izbutiseră să ridice 
conştiinţa şi să întărească spiritul de luptă pentru eliberarea națională în 
rîndurile grecilor, ca şi al românilor 5. Astfel „Societatea Filarmonica‘ făcea 
din teatrul pe care îl însuflețea instrumentul de trezire și mobilizare a con- 
ştiinţei maselor pentru o epocă de dreptate socială și de luptă activă impotriva 
despotismului. 

Pentru lămurirea opiniei publice şi pentru înlăturarea oricărui echivoc 
cu privire la scopul şi mijloacele Societăţii Filarmonice, ziarul „Curierul 


românesc“ de sub conducerea lui Heliade, în primele zile din ianuarie 1834, a. 


4 M. N. Rusu, Societatea Filar ica, în „România literară“, nr. 30/1975. 
5 Florin Tornca, Un si n fala E ate Caragiale, p. 13. í 

publicat un articol în care aducea toate lămiririle necesare. Pentru „a dără- 
păna obiceiurile cele urite şi a forma gustul unei naţii toţi într-o pornire şi 
într-un cuget prin toate clas-le au început a-şi păstra dorința cea mare, a se 
chibzui mijloacele spre a putea cu vremea a se dobindi un teatru naţional. Deci, 
scopul „Filarmonicii“ era să realizeze un teatru românesc. Pentru aceasta era 
nevoie de o şcoală da literatură, declamație şi muzică vocală, care se va între- 
ţine din contribuția membrilor înscriși în societate. Se înştiinţa că școala își 
va începe cursurile la 15 ianuarie, „în casele pitarului Dincă Boerescu, în 
dosul [Colegiului] Sf. Sava și peste drum de domnul Câmpineanu“. Cei dornici 
a se înscrie în școală trebuiau să se prezinte la redactorul gazetei „unde vor 
găsi pe d. Eliad totdeauna pînă la 12 şi se vor înscrie în lista școlarilor“. 

Pentru fete, „se va alege un număr pînă la cinci copile cu principiuri 
bune şi morale și cu dispozițiuni de muzică, şi învățăturile ce li se va da în 
pension vor fi limba românească și franțuzească, declamaţiunea, muzica 
vocală şi danțul“. Toată întreţinerea și îmbrăcămintea li se vor da de școală. 
„Ciţi din părinţi vor dori ca fiicele dumnealor să urmeze aceste învățături 
folositoare și pe urmă să le hotărască de artiste“, urmau să se prezinte la 
Heliade şi apoi la Bongianini, spre a le cerceta aptitudinile muzicale. 

„Cu banii adunaţi se va închiria o casă pentru școala sus pomenită, 
se vor plăti profesorii trebuincioși, se vor pune în pension spre învățătură un 
număr de cinci fete deocamdată, cu toate cele trebuincinase. hrană și îmbră- 
căminte, se vor întimpina trebuincioasele școalei“. 

Profesorii şcolii erau: Z. Heliade Rădulescu pentru literatură, Constantin 
Arisiia pentru mimică și declamație, Costache Michalache limba română la 
eleve, Bongianini, apoi Conti la muzica vocală, Schlaf la pian, Duport la 
dans şi scrimă şi Winterhalder la istoria artelor. S-au înscris douăzeci de elevi; 
cinci fete: Frosa Vlasto, Caliopi, Raliţa Michalache, Lang și Elena — și cincispre- 
zece baieţi: Nicu Andronescu, Constantin Ollănescu, loan Curie, C. Mincu, 
N. Diamand, Costache Michalache (profesorul de română la fete), loan Rim- 
niceanu, loan Lăscărescu, C. Dimitriu, S. Popescu, A. Ciuculescu,Gh. Buri- 
leanu, L. Tingoveanu, A. Simionescu şi P. Boalgher. În anul următor se 
înscrie la școală și Costache Caragiale. Din noiembrie 1834 şcoala acorda 
burse de întreţinere elevilor săi, în sume care variau între 40 şi 80 lei pe lună. 

La 29 august 1834, după pilda colegiului Sf. Sava, Școala Filarmonică 
a avut primul examen public. Heliade a ţinut o cuvintare în care a arătat 
mersul școlii, iar elevii şi-au trecut probele de examen la canto și declamație. 
S-a publicat în ziarul timpului £ o dare de seamă despre examen, scoțindu-se 
în relief însuşirile artistice ale elevilor. 

La 7 septembrie 1834 are loc adunarea generală a membrilor, care verifică 
socotelile şi alege un nou comitet. Sumele încasate s-au ridicat la 25 600 lei. 
A fost ales preşedinte marele vornic Gheorghe Filipescu, avînd ca vice-preșe- 
dinte pe loan Cimpineanu şi patru membri. Se aprobă un nou statut al Socie- 
tăţii, în care se definesc mai precis scopul şi mijloacele, accentuiîndu-se scopul 
principal al acesteia „formarea unui teatru național“. 

Activitatea Societății Filarmonice sporește în mod neaşteptat. Noul 
comitet începe să stringă daruri în bani şi materiale pentru clădirea unui 
teatru naţional. Se alcătui un „proiect“ pe care comitetul îl prezintă lui 
Alexandru Dim. Ghica pentru a obţine sprijinul domnului şi recunoaşterea 
societăţii printr-o „carte domnească“ (hrisov). În proiect se vorbea de un 
palat al Filarmonicii care să fie gata în vara anului 1836 și să se realizeze pe 


5 „Curierul românesc“, 1834, nr. 39. 

baza unui împrumut public plătibil în timp de 15 ani. Proiectul, deşi purta 
semnătura unor figuri reprezentative din viaţa publică a vremii, nu întimpină 
însă toată bunăvoința domnească. Cu toate acestea comitetul Societăţii înce- 
puse să treacă la realizarea ideii. În aprilie 1836 fusese cumpărat Hanul Cim- 
pinencii cu 5 500 galbeni de la dragomanul Serafim şi se intervenise pentru 
întocmirea unui plan de construcție. Se primiseră citeva daruri: hatmanul C. 
Cornescu dăduse „banii îndemnizaţiei scutelnicilor pe un an şi o sută de mii 
de oca de var adus la locul zidirii“; Costache Lipănescu, dăruise 25 000 de 
cărămizi şi zece mii oca de var; Alexandru Filipescu, marele logofăt al Drep- 
tăţii, dăruise „banii scutelnicilor săi pe un an“; iar aga Costache Manu lăsase 
prin testament suma de 54 000 lei. La aceste donaţii s-au adăugat banii în- 
casaţi de la trei reprezentații date în 1834 de elevii şcolii de declamațţie. 

În martie 1835 comitetul Filarmonicii mai înfiinţa o „școală publică de 
muzică vocală şi instrumentală“, gratuită, pentru tinerii de ambele sexe care 
dovedeau calități muzicale. Școala a fost pusă sub conducerea lui Wachmann, 
care închiriase sala Teatrului Momolo pentru reprezentații şi lecţiile elevilor. 
La 1 noiembrie 1835 apăru „Gazeta teatrului“, sub conducerea unui comitet 
în frunte cu Heliade şi Aristia. La toate acaste cheltuieli se adăugase montarea 
unor piese care, împreună, depăşiseră încasările și provocase un deficit de 
3 841 lei. Suma era destul de însemnată pentru mijloacele reduse ale Societăţii. 
Se sporiră reprezentațiile, adăugin lu-se citeva vodeviluri pregătite cu elevii 
lui Wachmann, care au avut succes și s-au înmulţit spectacolele de dramă 
şi comedie. 

Membrii Societăţii Filarmonice nu s-au menţinut numai în cadrul 
activităţii prevăzute în statute. Unii dintre ei, fiind deputaţi în Adunarea 
Obştească, criticau guvernul, silindu-l să vegheze la interesele ţării. Câmpi- 
neanu și Heliade trecură chiar la constituirea unei societăți secrete, care să 
susțină în Adunare acțiunea de contracarar= a guvernului. Faptul nu plăcu 
deloc domnului, care începuse să nu mai vadă cu ochi buni activitatea Filar- 
monicii. La toate acestea s-au adăugat intrigile şi scandalurile provocate de 
adversarii Societăţii, ca să lovească în Cimpineanu și Heliade. Teatrul și 
școala primiră repetate lovituri pină în cele din urmă încetă orice activitate. 
Încă din primele luni ale anului 1837, se putea spune că Filarmonica nu mai 
exista. 

La puţină vreme după desfiinţarea Sorietăţii se porni prigoana împotriva 
lui Ioan Câmpineanu, care nu înceta cu atacurile sale impotriva guvernului. 
În cele din urmă a trebuit să părăsească ţara şi să rătăcească prin Turcia, 
Franţa şi Anglia. Încercind să se întoarcă în ţară a fost arestat la Caransebeş 
și trimis la București unde a fost închis în mănăstirea Plumbuita. Soţia sa, 
Catinca Caribol, pierzindu-i urma, a colindat, cu copilul în braţe pe la toate 
închisorile și mănăstirile pină l-a găsit la Caransebeş și de aici l-a însoţit 
peste tot 7. N-a fost eliberat decit la 141 aprilie 1841, deci cu un an şi ceva 
mai înainte de căderea lui Alexandru Dim. Ghica 8, care a avut loc la 7 oc- 
tombrie 1842. 


Teatrul între 1838 şi 1643. După desființarea Filarmonicii, urmă o epocă 
grea pentru teatrul românesc. Tinerii actori formați la școala lui Aristia gi 
cintăreții pregătiți de Wachmann făcură toate încercările să se menţină 
pe scenă, dar nu reușşiră. Ei se risipiră ca să-şi poată găsi o existenţă destul 
de amară. 


? Ion Ghica, Jon Câmpineanu, discurs de recepție, Bucureşti, 1889, p. 19. 
8 Ibidem, p. 65. 

Nicu Andronescu, care crease personaje reușite în „Saul“, „Fanatismul“, 
„Alzira“, „Zaira“ şi „Semiramida“, continu ă să urmeze cursurile de la Sf. 
Sava şi cursul de drept al lui Costache Moroiu, sfirșind ca judecător la Craiova. 
Constantin Olănescu care jucase frumos în „Vicleniile lui Scapin“, în „Saul“ 
şi „Amorul doctor“, îmbrăţișă cariera de militar şi apoi intră în magistratură. 
Costache Michalache înzestrat cu un real talent și pasiune dramatică, a rămas 
pină la urmă în teatru, împreună cu Costache Caragiale, conduse în 1844 
„Teatrul de diletanţi“ şi înfiinţă teatrul din Craiova. loan Curie, fecior de 
cojocar din mahalaua Șelari, deveni elevul lui Aristia la Sf. Sava şi apoi 
actor de talent deosebit. Colindă Grecia, unde fusese student și jucase alaturi 
de maestrul său Aristia, apoi Italia și Franţa ca să devină, apoi, profesor de 
limba franceză la lași. O actriţă de mare talent, frumoasă şi închinată scenei 
cu trup și suflet a fost Frosa Vlasto. A avut în București creaţii pline de 
succes, pînă în 1838, cînd se căsătoreşte cu polcovnicul T. Popescu, adjunct 
al domnului Alexandru Dim. Ghica, cu care pleacă la Viena şi Paris. Încercă, 
sub numele Marcolini să joace la Paris, dar nu reuși. În schimb a avut în 
Italia un adevărat triumf. A jucat în mai toate oraşele mari din Italia şi-a 
uimit lumea cu jocul său, iar cu frumuseţea și grațiile ei a cucerit toate inimile. 
„Florile, giuvaerurile, aurul şi inimile cădeau la picioarele ei ca o ploaie bine- 
făcătoare, din care ea răsărea tot mai plăcută, mai iubită, mai prețioasă 
cintăreaţă gi femee!“ Rossini a fost un moment nebun după dinsa, iar Ernesto 
Rossi, mare tragedian, pe atunci în splendoarea tinereții și talentului oiubi 
„avec toute l'ardeur de mes vingt-cinq ans“, precum singur a mărturisit-o 
lui Dimitrie C. Olănescu 9. Se reintoarse în Franţa și jucă la Nisa şi Paris 
unde avu un succes nebănuit. Reuși să obțină contractul cu Opera cea Mare 
din Paris, dar... renunţă şi veni la București ca, la 20 septembrie 1859, să 
joace la Teatrul Naţional sub numele său adevărat: Frosa Popescu. 


Prin desfiinţarea „Filarmcnicii“ însăși teatrul românesc primi o grea 
lovitură. Actorii se risipiră; trupele nu se puteau înjgheba. Era astfel loc 
destul pentru trupele străine. Ca umare, în decembrie 1828, sosi o trupă 
franceză care a jucat patru-cinci luni, fără să cucerească interesul şi inimile 
spectatorilor. Urmă altă trupă franceză de cperă, în 1840. În același an, în 
toamnă, sosi în București o trupă ungurească care a jucat în rcmâneşte, în 
ungureşte și nemțeşte. Ziarul timpului spure că prin jceul lcr în limba ro- 
mână, actorii unguri au vrut „să-și arate sentimentul de bună vecinătate şi 
cinstirea către nație, unde, viind a o felicita de înaintările ei, s-a expus a 
reprezenta o dramă cu adevărat rațicrală ungurească, ccmbinind la un loc 
naționalitatea ungară cu limka acestui pimint“ 10, 


În 1841 jucă în București o trupă frerceză de dramă și comedie, în 
care apăru şi Costache Caragiale, iar în tcemra anului 1842 deschise stagiune 
la Teatrul Mcmolo o trupă italiană cu opera , Norma“. A fost o trupă cu 
cîntăreţi buni și numercși, conduşi fcarte bine de Sansoni Basilio, care repurtă 
succese meritate în fața spectatorilcr bucureşteni, dar care își pierdu toată 
averea în această intreprindere. 


Chestiunea Teatrului Naţional sub Ghcorghe Bibescu. Am arătat mai sus că, 
în aprilie 1836 Societatea Filarmonică cumpărase Hanul Cimpinencii pentru 
a construi pe el clădirea Teatrului Naţional şi că începuse să colecteze daruri 
în bani și materiale, pentru realizarea lui. Sumele strinse creșteau încet, dar 


? Ibidem, p. 86—87. 
10 „Curierul românesc“, nr. 9, 1840. 

totuşi n-a încetat niciodată a se adăuga darurile, mici şi mari, ale acelora care 
se bucurau la gindul de-a avea în Bucureşti un Teatru Naţional. Heliade, mai 
ales, continua să vindă cărțile tipărite în tipografia sa în folosul mult aștep- 
tatului teatru. 

Din îndemnul său Obşteasca Adunare, în 1840, întocmi o anafora în 
care propunea domnului Alexandru Dim. Ghica să se întocmească un proiect 
pentru construcţia Teatrului Național și să se înceapă zidirea cu cheltuiala 
statului. Propunerea, spre surprinderea multora dintre deputaţii adunării, a 
fost aprobată de domn la 4 iunie 1840. Cînd s-a reluat discuţia în Adunare 
s-a găsit de cuviinţă că locul cumpărat pentru teatru este mult mai nimerit 
ca să se ridice pe el o statuie a generalului Pavel Kiseleff, „ca prinos de recu- 
noştință din partea poporului pentru marile servicii ce-i adusese în timpul 
ocîrmuirii sale“ 11, Guvernul, care se pare că nu agrea nici una din aceste 
propuneri, a lăsat chestiunea în suspensie pină în decembrie 1842, cînd Adu- 
narea Obștească Extraordinară a ales ca domn pe Gheorghe Bibescu care, 
efectiv, și-a început domnia în ianuarie 1843. 

Domnia lui Gheorghe Bibescu se caracterizează prin citeva înfăptuiri 
frumoase, Pe noi însă, nu ne interesează decit ceea ce a făcut pentru orașul 
București şi în special pentru construirea Teatrului Naţional. 

După urcarea pe tron, Bibescu Vodă reia ideea înființării teatrului 
propusă în 1840 și, prin pitacul din 5 aprilie, recomandă Obșteştei Adunări 
ca în numele întregului popor şi al ţării să aducă un omagiu de recunoștință 
generalului Pavel Kiseleff pentru înţelepciunea şi priceperea cu care a condus 
Principatele în timpul ocupaţiei rusești. „Avem de plătit o mare datorie de 
recunoștință națională, ea este dintre cele care nu suferă nici o zăbavă. Un 
om însărcinat cu o naltă şi nobilă misiune a apărut acum cîțiva ani în mijlocul 
nostru și prezenţa sa a fost pentru ţară semnul de speranţă și o garanție 
pentru o viață nouă, Numele acestui om de mare stimă este săpat în inima 
tuturor adevăraţilor români; el se află înscris pe fiecare pagină a instituţiilor 
noastre. Dreptatea ne obligă să fim recunoscători Obşteștei 4 Adunări din 1841 
care a propus ridicarea unui monument. A venit momentul să să irșim această 
dorință naţională şi să ridicăm fără întirziere în capitală statuia binefăcăto- 
rului și cetăţeanului iubit Paul Dimitrievici Chisselef“ 12 (sic). 

Obşteasca Adunare ia în considerare propunerea domnească Și votează 
suma de 15 000 galbeni cu ajutorul cărora să se facă o statuie, în mărime 
naturală, aşezată într-o piaţă amenajată în mijlccul orașului care să poarte 
și ea numele generalului Kiseleff, şi pe care să se clădească un teatru măreț, 
după modelul celor din apus. În acest scop, prin pitacul din 19 iulie 1843, 
s-a şi desemnat și alcătuit o comisie compusă din: marele vornic Barbu Știrbei, 
fratele domnului şi viitorul domn, marele logofăt Iancu Filipescu, Petrache 
Poenaru, directorul Eforiei Școalelor și inginerul de stat Vladimir Blarem- 
þerg, care să ducă la bun sfirșit cele hotărite, 


„Aducindu-se la cunoştinţa contelui Kiseleff — care pe atunci era amba- 
sadorul Rusiei la Paris — hotărîrea luată la noi de a i se ridica un monument 
pe o piaţă, purtind numele său, bătrinul şi plinul de judecată om de stat 
mulțumi călduros pentru această dovadă de dragoste și amintire din parte-ne 
şi roagă să se întrebuinţeze sumele destinate pentru acest scop la facerea de 
cişmele publice, ca una din lucrările de folos obștesc ce dorește drept singurul 
monument ce i-ar fi lacul să i se ridice în memoria românilor“ 18, 


11 Dimitrie C, oisi o op. cit., p. 107. 
13 Gegrges Bibeşcg, Règne de Bibesco, Prig, 1894, p. 109—110. 
10 Dimitrie C neşcy, op. cit., p. 108. 

Ca urmare a acestei dorințe, s-au făcut o serie de cișmele in Capitală 
şi s-a aranjat de la capul Podului Mogoșoaia pînă la Băneasa, cea mai întinsă 
și frumoasă grădină a oraşului, iar drumul care o despărțea, frumos pietruit 
s-a numit Șoseaua Kiseleff. 

Comisia care fusese însărcinată cu ridicarea monumentului și căutarea 
locului de piaţă, în urma celor menţionate mai sus, înaintează domnului un 
raport în care îi aduce la cunoștință că locul ales de piață este prea mic pentru 
a se construi pe el un teatru monumental, de asemenea suma hotărită nu 
este suficientă pentru întreaga cheltuială, deci, se cerea mărită. 

Din raportul amintit, aflăm că se hotărise ca piaţa și clădirea teatrului 
să fie făcute pe locul fostului han Filaret şi pe o altă proprietate vecină. 
De asemenea comisia avea obligaţia de a „intra în corespondenţă cu unul 
dintre arhitecţii cei mai renumiţi din Europa ca să întocmească planul tea- 
trului pe bazele cele mai favorabile și să se pronunțe asupra construcţiei“ 14. 

Locul hanului Filaret ales pentru clădirea Teatrului Naţional era pe 
la jumătatea secolului al XVII-lea un loc de periferie al orașului unde se 
aflau căsuțe modeste ale celor săraci. La 1669, partea de loc dinspre Palatul 
telefoanelor aparţinea unui oarecare Stan Taie-Cuie ce îl primise ca zestre 
de la soţia sa, iar după moartea acestuia a trecut în stăpinirea comisului 
Barbu Mănescu ; cealaltă parte dinspre strada Cimpineanu (azi 13 Decembrie) 
aparţinea, pe la 1700, lui Stroe Seimeanul (seimenul) pe care îşi clădi o casă 
și pivniţă. Această proprietate trecu mai tirziu în stăpînirea unuia Grigoraşco, 
iar după aceea în cea a boierului Petre Merişescu. Pe vremea aceea acest loc 
se afla în stăpînirea a două nepoate minore a celui pomenit mai sus. Aceste 
două surori, fiind nevirstnice, actul de vinzare a fost iscălit de epitroapa lor, 
caminăreasa Marghioala Arion. 

Daspre hanul Filaret, putem spune că el ocupa partea de loc dinspre 
strada Cimgineanu și se întindea pină la mijlocul Podului Mogoşoaiei (Calea 
Victoriei de azi), fapt care il deducem din cele văzute, în ultimii 40 de ani, 
cu ocazia deselor săpături care s-au făcut pəntru instalarea cablurilor electrice 
şi telefonice. S-au observat atunci, foarte bine, groasele temelii ale hanului 
care inaintau pină la mijlocul străzii, ce pe vremea aceea era mult mai îngustă. 
D= asemenea în săpăturile din septembrie 1940 și primăvara anului următor 
s-au observat birnele vechiului pod al Mogoşoaiei, care ajungeau pină în zi- 
durile hanului. 

Acest han fusese construit de mitropolitul Filaret pe la sfirşitul seco- 
lului al XVIII-lea şi veniturile lui erau hotărite pentru scopuri filantropice 
din care o bună parte m>rgeau pentru ajutorarea copiilor orfani. În încăperile 
lui, nu cu malt tim> înainte de dărimare, se stabilise sediul acestui orfelinat. 

Locul hanului Filaret imoreună cu cal al M>rişeștilor, socotesc că fusese 
ales de comisie pentru clădirea Teatrului Naţional din următoarele motive: 
întii, fiindcă pe acea vrema ss afla oarecum în centrul oraşului, pe Podul 
Mogoșoaiei, unde era și Palatul domnesc, iar în al doilea rind, fiindcă, hanul 
Filaret, desigur după cutremurul de la 1833, se dărăpănase şi nu mai prezenta 
nici o siguranță și chiar din punct de vedere estetic dăuna mult acestei artere 
de circulaţie pe care se ridicaseră foarte multe case boierești mari și frumoase, 
precum şi o mulțime de prăvălii asortate cu cele mai prețioase lucruri aduse 
din diferite ţări ale Europei. Pentru acest motiv, hanul a fost dărimat, iar 
materialul rezultat din el vindut la licitaţie, după citeva termene, fiindcă 
prima dată se obținuse un preţ foarte mic. 


14 Georges Bibesco, op. cit., p. 137—138. 

După raportul comisiei, din 13 august 1843, socoteala aproximativă 
pentru întreaga construcție a teatrului se ridica la 20 300 galbeni din care 
trebuiau: 1 800 galbeni pentru cumpărarea locului Merişeștilor, 2 500 galbenii 
penţru nivelarea locului Filaret, 14 000 galbeni pentru zidirea teatrului și 
2 000 galbeni pentru maşinile trebuincioase la decorații și pentru mobilarea 
interiorului. Din această sumă, nu se găsea disponibil însă la acea dată — 
1843 — decit 13 000 galbeni din care 52 000 lei fuseseră lăsaţi prin testament 
de răposatul Constantin Mano (Manu), drept ajutor pentru clădirea Teatrului 
Naţional și care, pînă la întrebuințarea lor în scopul propus, au servit la 
cumpărarea cîtorva munți. 

„Dintr-această socoteală se dovedeşte dar trebuinţa de a se mai adăuga 
7 000 galbeni pe lingă cei 13 000 ai Sfatului Orășenesc de care comisia ar putea 
dispoza pînă la sfîrşitul anului 1845, vreme întru care să chibzuieşte că ar 
putea lua sfîrşit zidirea teatrului“ 15. 

„Comisia supuind mării voastre această a ei chibzuire, face plecată 
rugăciune de a i se da înalta deslegare să cumpere din fondurile Sfatului 
Orășenesc locul Merişeștilor, să înceapă lucrarea înălțării locului Filaret şi 
să închee contracturi pentru pregătirea materialurilor trebuincioase, îndelet- 
nicindu-se întru aceasta numai pentru sfirşitul clădirei teatrului după un 
plan ce se va chibzui potrivit cu cuprinderea ofițului mării voastre cu nr, 565, 
iar pe de altă parte să se dea luminată poruncă ca în bugetul Visteriei să se 
treacă acei 7 000 galbeni ce comisia propune a i se mai slobozi spre ajutor 
pentru săvirşirea aceștii clădiri, însă 3 000 galbeni în anul 1844 și 4000 în 
anul 1845“. 

Pe acest raport al comisiei, domnul, la 15 august 1843, pune următoarea 
rezoluţie: „Am fi dorit ca acel teatru să se săvirşească numai cu capetele de 
13 000 galbeni care să vor aduna pe seama aceștii clădiri pînă la sfirşitul 
anului 1845, și chemim iarăși întru aceasta toată osirdia şi priceperea comisiei 
de a se face pe cit va fi cu putință iconomie mai multă, cunoscindu-se insă 
curgerea lucrării, neapărată trebuinţă de a se adăoga şi această sumă de 7000 
galbeni ce covirșeşte peste venitul teatrului pină la 1845, să va slobozi negreşit 
şi aceia, sau din sumele Maghistratului [Primăriei] de se va putea, sau din 
paragraful extraordinar al Vistieriei. Clădirea teatrului în oraşul Bucureşti 
fiind un lucru care privește nu numai la folosul acestui oraş, dar a totului nea- 
mului românesc, prin enfluenţa izbăvitoarei ce va avea atit asupra bunelor 
năravuri cit și asupra desăvirșirei limbei naționale și dezvoltarea literaturii 
românești. Daci comisia se va indeletnici fără zăbavă, întru pregătitoarele 
lucrări, ca la primăvara viitoare să se înceapă și ridicarea teatrului“. 

Construcţia teatrului n-a putut fi însă începută în primăvara anului 
1844, — din ce motive nu știm mm și nici în 1845—1847, cu atit mai mult că 
în acest ultim an fusese în București un incendiu uriaș care distrusese cea 
mai importantă parte comercială a orașului. De abia în ianuarie 1849, o altă 
comisie compusă din marele vornic M. Cornescu, M. Băleanu şi Iancu Filipescu 
(singurul rămas din cei dintii) anunţă următoarele: „Fiind hotărît a se pune 
negreșit în lucrare clădirea teatrului naţional, în viitoarea primăvară, această 
comisie dă în cunoştinţă tuturor de obște, ca oricare vor fi doritori a se însăr- 
cina cu lucru de zidărie precum și săpatul temeliilor, ori amindouă împreună 
sau osebit fiecare, să se arate la canţelaria comisiei la palatul vechi, marți 
la 13, simbătă la 17 şi Joi la 22 ghenarie curgător, în care zile are a să face 
licitaţie după orinduială 16. 


1f „Vestitorul românesc, 1843, p. 262—263. 
1? Idem, 1848, p. 14—15. 

Construirea Teatrului Naţional. Deși hotărirea definitivă pentru construirea 
teatrului a fost dată în august 1843, totuşi lucrările n-au început decit după 
cîțiva ani. Motivele acestei întirzieri nu le cunoaştem. Se pare că s-a iscat o 
neinţelegere între Gheorghe Bibescu și președintele comisiei Barbu Știrbei, 
fratele său, cu privire la planul de construcţie al teatrului. Aceste neînțelegeri 
au făcut ca lucrările să întirzie şi să se siirșească prin demisia lui Știrbei d in 
fruntea comisiei. Așa ne explicăm de ce în 1846 este numită o altă comisie 
care să se ocupe de construcţia teatrului. 

Noua comisie, compusă din maiorul I. E. Florescu, Alexandru Qrăscu, 
Vulpache Filipescu și Qonstantin Pencovici ! angajează pe arhitectul vienez 
Heft să facă planul teatrului şi să supravegheze realizarea construcţiei, ocu- 
pîndu-se în același timp cu adunarea materialelor și cu angajarea meșterilor. 
În acest scop, la 30 ianuarie 1847, comisia anunţă în ziar 18 „fiind hotărită a 
să pune în lucrare clădirea Teatrului Naţional, dă în cunoștința tuturor de 
obște că oricare va fi doritor a se însărcina cu lucru de zidărie precum şi cu 
săpatul temeliilor, ori amindouă împreună, să se arate la departamentul 
visteriei la 4, 6 şi 8 februarie viitor, în care zile are a se face licitaţie după 
orînduială“. Tot atunci se publică licitaţie şi pentru piatra adusă de la Pie- 
troasa, județul Buzău. Urmează apoi licitația pentru 600 stinjeni lemne 
necesari la arsul a trei milioane de cărămizi 1%. 

Cărămida rezultată din dărimarea hanului Filaret a fost depozitată 
pe locul unde urma să se ridice teatrul. În septembrie 1847 Gomisia hotărăşte 20 
să vindă la licitaţie această cărămidă .Acest lucru arată că pînă la această 
dată nu începuseră încă lucrările de construcție, deşi licitaţiile pentru săpături 
și zidărie avuseseră loc cu şapte luni înainte. 

Gătre sfirșitul anului 1847 se modificase alcătuirea comisiei care supra- 
veghea construirea teatrului. Din vechea componenţă nu mai rămăsese decit 
maiorul I. E. Florescu şi Iancu Filipescu, căci ceilalți doi fuseseră înlocuiţi 
cu M. (ornescu şi M. Băleanu. Motivul acestei schimbări a fost — după cît 
se pare — încetineala lucrărilor. Noua comisie anunţă la 7 ianuarie 18482: 
că „fiind hotărit a se pune negreșit în lucrare clădirea Teatrului Naţional în 
viitoarea primăvară, se fixează o-nouă licitaţie pentru zidărie și săpatul teme- 
liilor între 13 şi 22 ianuarie“. Acest lucru dovedeşte că vechea comisie nu 
realizase nimic în licitaţia ţinută cu un an înainte. De data aceasta se fac 
angajamente și lucrările încep. Se constată însă, pe măsură ce lucrările de 
zidărie înaintează, că este un prisos de cărămidă ce nu poate fi folosit şi care 
comisia hotărăşte să-l vindă la licitaţie între 3 și 10 iunie. Este interesant că 
sediul comisiei este chiar pe șantier, „în încăperile după locul clădirii“, ceea 
ce înseamnă că de data aceasta construcţia începuse într-un ritm mult mai 
viu și mai grabnic 2. 

Întervin însă evenimentele revoluţionare din iunie 1848 care duc la 
abdicarea lui Gheorghe Bibescu şi la instalarea guvernului provizoriu. Aceste 
evenimente ţin pe loc lucrările pentru construcţia Teatrului Naţional, care 
abia se ridicase de la pămînt %. Ele reîncep abia în august 1849, după ce 
se instalase în scaun Barbu Știrbei. omisia, în vechea formaţie își reia acti- 


1? Dimitrie C. Olănescu, op. cit., p. 109. 

18 „Curierul românesc“, 30 ianuarie 1847, p. 36. 

12 Idem, 13 februarie 1847, p. 56. 

20 Idem, p. 278. 

21 „Vestitorul românesc“, 1848, p. 14—15. 

23 Idem, p. 172. 

23 M. N. Rusu, De la „Teatrul cel Mare“ la „Teatrul Naţional“, în „România lite- 
rară“, nr. 35, 1976. 

vitatea și publică o nouă licitație pentru terminarea zidăriei. 24 Licitaţia se 
repetă in septembrie pentru pietrărie, dulgherie şi podeală 3%, ceea ce înseamnă 
că ritmul lucrului era foarte accelerat şi, pe măsură ce se jnainta cu zidăria se 
făceau in urmă lucrările de lemnărie. Dar iată că, în primăvara anului 1850, 
se constată că nu ajung cărămizile pentru terminarea lucrărilor. La 9 februarie 
1850 se ţine o nouă licitaţie pentru cumpărarea a 500 000 cărămizi %. De 
data aceasta I. E. Florescu fusese înlocuit cu I. Samurcaș, iar sediul comisiei 
era „peste drum de Caraula Veche“. 

Din licitaţiile publicate in ziare pentru clădirea Teatrului Naţional, 
rezultă că au fost necesare materiale în cantitate mare. Nu pomenim însă decit 
anunţurile cîtorva licitaţii şi acestea pentru satisfacerea curiozităţii citi- 
torilor. Astfel, în ianuarie 1852, cind teatrul era în bună parte ridicat prin 
îngrijirea noului domn Barbu Știrbei, se ţine licitaţia pentru 4368 bucăţi 
material lemnos — „jn felurimea și măsurile ce se cer“ — precum şi pentru 
86 pietre; jn august 1852 — licitaţie pentru aşezarea ţevilor și facerea scaunelor. 
În acelaşi timp se ţine licitaţie „pentru lucrarea de sticlărie“, iar În toamna 
aceluiaşi an se fac licitaţii pentru următoarele: a) 29 sobe muscăleşti și o 
vatră de mașină; b) construirea unei maşini pentru suitul şi coborjtul poli- 
candrului cel mare din mijlocul sălii; c) 12 sobe de tuciu și una de tinichea la 
sala lucrărilor de dulgherie, o uşă de cămin şi două in podul teatrului, toate 
de fier; d) „sprenţuitu“ și vopsitul fațadelor şi zidurilor de la terase cu var 
hidraulic, precum și spoitul încăperilor dinăuntru. Și tot atunci, spre sfirșitul 
lunii octombrie, cind teatrul era aproape gata, se ține licitație, de două ori, 
pentru dărjmarea unor clădiri ale statului ce se aflau n dosul teatrului și care 
se compuneau din două case, un grajd și o bucătărie 27. 

La sfirşitul anului 1852, construcţia Teatrului Naţional era gata complet, 
iar ziarele dădeau cu caractere mari următorul anunț: „Miercuri 34 dechem- 
vrie 1852, deschiderea noului teatru — se va urma de către amindouă trupele: 
românească şi italienească, în ajutorul săracilor. Partea I. Zoe sau Amantul 
imprumutat, vodevil cu cintece, intr-un act, din franțuzește, muzica de 
Wachmann; Partea II-a. Arie din opera Masna, cintată de d. Mustani. Trio, 
din opera Lucreția Borgia, cintată de doamna Marţiali și d-nii Finohi și 
Pelegrini; Partea IT-a: Finalul din opera Lucia de Lamermoor executat 
de d-ra Lesnievsca şi de d-nii Mustani, Finohi şi Carul [Carol]“ 28. 


Pentru a avea o imagine cit mai completă și mai exactă a deschiderii 
Teatrului Naţional reproduc două articole, primul apărut în „Vestitorul ro- 
mânesc“, iar al doilea în „Trompeta Carpaţilor“ a lui Cezar Bolliac. 


„Miercuri în 31 ale trecutei luni (decembrie), la 8 ceasuri seara s-a urmat 
deschiderea solenelă [solemnă] a noului teatru. Cu două zile mai înainte lumea 
alerga la casieria teatrului, grăbindu-se fiecare a se căpui cu bilet de intrare 
pentru acea seară. Inauguraţia s-a făcut prin reprezentaţia piesei „Zoe“ sau 
„Amantul imprumutat“ de către actorii români (Costache Caragiale, Costache 
Mihăileanu, Lăscărescu, Diamant, Raliţa Mihăileanu, Niny Wallery, Marița 
Blonda, Catinca Mihăescu şi Raluca Stavescu), şi mai multe arii şi un trio 
de diferite opere executate de cei mai de căpetenie artişti și artiste din trupa 
italiană subt direcţia d-lui Papa Nicola. Toţi banii adunaţi in acea seară au 
fost destinaţi pe seama săracilor şi se ya [vor] jmpărţi cu o scumpă cercetare 


H „Vestitorul românesc“, 1849, p. 276. 
îi Idem, p. 300. 

22 Idem, 1850, p. 44. 

37 Idem, 1852, p. 21, 253, 309, 324. 
îi Idem, p. 412, 

şi nepărtinire între cei mai întrebuinţaţi [lipsiţi], de către o comisie rinduită 
într-adins. 

Întinsa şi mult încăpătoarea sală a nouei clădiri, care are jur imprejur 
trei caturi compuse din 75 loji foarte bogat decorate și luxos mobilate, jos 
peste 400 staluri şi sus în galerie, unde cu un preț foarte mic, se pot împărtăși 
de frumoasa şi morala petrecere a reprezentaţiilor teatrale peste 300 per- 
soane cu toată comoditatea, se afla decorată cu multă eleganţă și strălucit 
iluminată. 

Pe la șapte ceasuri și trei sferturi sosi m.s. preaînălţatul nostru domn 
şi fu primit în cele mai entusiaste aclamații din partea a toatei adunări; 
orşestra intonă îndată o arie naţională ce fu ascultată cu o vie mulțumire de 
spectatori ce făcea să salte de bucurie inimile române. 

După aceasta se ridică cortina și actorii români își jucară fiecare în 
parte rola [rolul], cu o artă ce face onoare d-lui director Caragiali. Artiştii 
italieni, cu frumoasa lor voce, au încîntat adunarea şi d. Papa Nicola, care 
totdeauna a răspuns cu vrednicie la aşteptarea Înaltei Oblăduiri, îşi va pune 
silinţele, sintem siguri, şi pe viitor a merita încurajarea şi bunăvoința înaltului 
guvern. 

La ieșirea m.s. din teatru, toată adunarea ca printr-o impulsie electrică, 
pătrunsă de cel mai adinc sentiment de recunoștință în privința m.sale, pentru 
numeroasele faceri de bine ce în scurt timp părinteasca-i oblăduire a dobindit, 
cum cele mai desfătătoare grădini de petrecere, acest măreț şi falnic edificiu 
ce se poate compara cu cele mai de căpetenie teatre ale Italiei, inflorirea comer- 
țului, siguranţa din năuntru și alte atitea binefaceri neîncetat sub ochii noștri, 
au petrecut pe m.sa, cu cea mai mare bucurie“ 22. 

Din celălalt articol al lui Cezar Bolliac citim următoarele: „La șapte 
ore şi jumătate sala era plină și strălucia în toată splendoarea ei. Afluenţa 
publicului fu atit de mare, încît preţul unui bilet de intrare se urcă pînă la un 
galben pentru un lcc de parter. Lojile scînteiau de luxul poleielilor și de toa- 
letele elegante ale doamnelor, ale căror parure preţioase reflectau razele 
nenumăratelor lumini și semănau ca nişte fluturi într-un stup de albine. 

O mulţime de uniforme, de coroane, de diamante și de rochii de gaze 
[?] inunda acest local de o sărbătoare ce nu se putea ccmpara cu nici una 
din cîte [se] văzuseră pină atunci la noi, astfel încît ni se părea un vis și ne 
crezurăm un minut strămutați ca prin minune pe țărmurile Senei. Atita aris- 
tocraţie — toate clasele societății, toate stările ccmerciului și ale burgheziei 
noastre alergară la această sărbătoare a cultului artelor. 

Frumoasă amestecătură, în care erau reprezentate tcate forțele și 
toate grațiile de la dama de rang înalt cu fruntea scinteind de briliante, pină 
la modesta burgheză în bonetă de tulpan alb şi în rcchie simplă de muselin. 
Ici și colea printre fracurile moderne abia se mai zărea cite o pulpană de 
anteriu. cîte un colţ de giubea, tristă rămăşiţă a timpilor [timpurilor] trecuţi, 
eleganţă întirziată a etichetelor fanariote, care ne lasă din zi în zi şi se stre- 
coară pe nesimţite în adincurile uitării. 

Cele trai lovituri ale regizorului dădură semnalul de începere; se făcu 
un minut de tăcere şi auzirăm cu nespusă plăcere preludiile unui flaut — era 
flautul artistului Folz, care făcu să răsune în majestuoasa sală niște tonuri 


suave, dulci şi prelungite. Un tunet de aplauze și de strigăte de bravo aco- 


2f Idem, 1853, p. $. 

periră ultimele vibrații. Cortina se ridică şi reprezentaţia se începe cu piesa 
intitulată Zoe“. 

O dare de seamă, interesantă, despre spectacolul de inaugurare a Tea- 
trului Naţional o publică ziarul bucureștean în limba germană „Bukarester 
Deutsche Zeitung“ nr. 2 din 5/17 ianuarie 1853: „Teatrul cel nou a fost inau- 
gurat în seara zilei de 31 decemvrie (Sylvester akerd). Monumentul este 
clădit într-un stil nobil și într-adevăr artistic; progcrţiunile îi sînt potrivite 
și distinsa-i simplicitate este imposantă. Dacă privirea generală pare din afară 
ceva cam serioasă, ea surprinde în mod plăcut intrarea în sală. Eleganţa, 
strălucitoarea lumină, veselia ce răsare din toate părțile frumoasei săli par 
a înteţi veselia și plăcerea şi sint o dovadă nu numai de competenţă și dra- 
goste pentru frumos a arhitectului, ci și a ccmitetului numit de guvern pentru 
a supraveghea construcţiunea. În ce privește acustica, iarăși, teatru pare a fi 
atit de bine chibzuit, încît ori din ce parte a sălii se aude în mcd admirabil, 
atit vorbirea, cît şi cintecul de pe scenă“. 

„Teatrul cel nou din Bucureşti este fără îndoială unul din cele mai 
frumodse teatre din Europa și o podoabă a Capitalei. Are un parter de 338 
de staluri, împărţite în două categorii, trei rînduri de loji frumos decorate, 
şi deasupra o largă și încăpătoare galerie. Decoraţiunile sînt opera lui Michl- 
dârger şi au fost făcute împreună cu mașinăriile scenei, toate la Mannheim; 
iar arhitect al monumentului este domnul Heft din Viena, care şi-a ilustrat 
cu onoare debutul său în acest gen de construcţiune“. 

În primii doi ani de la deschidere, Teatrul Naţional era luminat cu 
luminări de seu, iar la 1854, germanul Carol Knappe care își făcea negustoria 
cu lămpi și articole de menaj în hanul Dedu, situat pe lccul palatului Nifon 
(actualmente magazinul de îmbrăcăminte „Confecţia“) de pe Calea Victoriei, 
introduce pentru prima dată în București, și în același timp la teatru, lampile 
cu ulei de rapiță dovedite ca foarte bune pentru vremea aceea, în locul lumi- 
nărilor, care oricît erau de bure, făceau fum mult și înnegreau localul. 

Mai tirziu, Teatrul Naţional, în raport cu inovațiile timpului, a fost 
luminat cu gaz aerian, și în cele din urmă cu lumină electrică. 

Una din marile pasiuni ale tineretului de la mijlocul secolului trecut 
erau balurile. Din toemnă pînă în primăvară tirziu se ţineau lanţ balurile 
de tot felul: în ţinută, în costume istorice sau fanteziste și mascate. Sălile 
de teatru existente în Bucureşti, ca și toate sălile proprii și improprii acestui 
scop nu mai pridideau cu organizarea balurilor. La teatrul Slătineanu şi în 
hanul Manuc aveau lcc cite trei baluri pe săptămînă şi tineretul zvăpăiat 
nu mai ostenea din dans și petreceri. În acest context al vremii nu se putea 
ca sala Teatrului Naţional să se păstreze numai pentru spectacolele de teatru 
Și operă. Așa-zisele „baluri de binefacere“, o modă a timpului, erau deseori 
găzduite în sala cea nouă și frumoasă a Teatrului Naţional. Acolo cînta Eduard 
Wachmann sau Wiest și protipendada se inghesuia să-și etaleze eleganța parie 


ziană și scumpătatea hainelor. 

Aceste baluri boiereşti erau organizate de Societatea de binefaceri, 
pusă sub „înaltul patronaj al înălţimii sale doamna Elisabeta Știrbei“ și 
se dădeau în „beneficiul săracilor Capitalei“. Un asemenea bal a fost fixat 
pentru luni 31 ianuarie 1855 % în sala Teatrului Naţional. Preţul intrării era 


3 Idem, 1855, p. 31. 

7 slanţi de persoană, dar, „oricine ar dori să aibă la dispoziţia sa o lojă va 
mai adăuga pe lingă preţul intrării: pentru o lojă de întiiul rind 14 sfanți, 
pentru al doilea rind 10 sfanți şi pentru al treilea rind 7 sfanţi“. De aseme- 
nea se anunţa că „persoanele care pe lingă preţul intrării ar dori să adauge 
într-un chip mai generos în beneficiul săracilor, vor cunoaşte că se află depus 
la caserie un registru în care sint poitite a subscrie numele şi sumele ce vor 
da peste cele fixate“. 

Balul fixat pentru 31 ianuarie se amină însă pentru 4 februarie din 
motiv de indispoziție a patroanei3l. 

Și cu acestea, încheiem scurtul istoric al Teatrului Naţional, fiindcă 
pe noi nu ne-au interesat decit cauzele şi împrejurările care au dus la constru- 
irea acestui local atit de preţios in dezvoltarea educaţiei şi culturii unui popor. 


31 Idem, p. 39. 

